\NormalFont\ShortTitle{Jaona}

{\MT Jaona


\par }\ChapOne{1}{\SH I Norizañey taolo t’ie Nitoly
\par }
{\PP \VerseOne{1}Tam-pifotorañe añe t’i Tsara, le nindre aman’ Añahare i Tsaray\FTNT{*}{{\FR 1:1 }{\FT{Fot 1:1; Rzt 8:22-31}}} vaho Andrianañahare i Tsaray.

\VS{2}Ie taman’ Andrianañahare amy fifotorañey.

\VS{3}Ie ty nañamboarañe ze he’e; aa naho tsy ie, ndra loli’e tsy ho teo ze eo\FTNT{†}{{\FR 1:3 }{\FT{Efe 3:9; Kol 1:16; Heb 1:2; Heb 11:3; 2Pe 3:5; Sab 33:6}}}.

\VS{4}Tama’e o haveloñeo\FTNT{‡}{{\FR 1:4 }{\FT{Haveloñe: fiaiñe (ze hene maha ondaty)}}}; le nañazavàñe ondatio i haveloñey;

\VS{5}mireandreañe añ’ieñe ao i Hazavàñey, le tsy nahatindry aze i ieñey.


\par }{\SH Ty Mpiaolo’ i Norizañey
\par }
{\PP \VS{6}Teo t’indaty nirahen’ Añahare, Jaona ty tahina’e.

\VS{7}Pok’ eo re ho valolombeloñe hitalily i Hazavàñey, soa te hatokisa ze kila ondaty.

\VS{8}Tsy t’ie i Hazavàñey, f’ie ro hitaroñe i Hazavàñey.


\par }{\SH Ty Falai’ Ondatio aze
\par }
{\PP \VS{9}Ie ty Hazavañe to mañazava ze hene ondaty mizilike an-tane atoy.

\VS{10}Tami’ ty voatse toy atoy re naho ie ty nañamboarañe ty voatse toy\FTNT{§}{{\FR 1:10 }{\FT{Sab 33:6}}}, fe tsy nahafohiñ’ aze ty voatse toy.

\VS{11}Nivotrak’ amo Azeo re, fe tsy nirambesa’ o Azeo.


\par }{\SH Ty Natokisa’ Ondatio i Norizañey
\par }
{\PP \VS{12}Fe hene nimea’e lily ho anan’ Añahare ze nandrambe aze, ze miato amy tahina’ey,

\VS{13}ie tsy nareñen-dio, tsy nisatrie’ ty nofotse, tsy nisafirie’ ondaty, fa i Andrianañahare.


\par }{\SH Ty Nisamahañe aze ho Ondaty
\par }
{\PP \VS{14}Ninjare nofotse i Tsaray, ie namoroñe ty sokemitraha’e aman-tika atoy. Nioni’ay ty enge’e, i volonahetse mañeva ty maha bako-tokañe nampiarenen-dRae azey, ie fonitse hasoa naho hatò.

\VS{15}Nita­lily aze t’i Jaona ie nikoi-dava ty hoe: Ie i nanoeko ty hoe, I manonjohy ahiy ro ambone ahy amy t’ie taoloko.

\VS{16}Songa nandrambe amy halifora’ey tika: hasoa atovon-kasoa.

\VS{17}Toe i Mosè ty nanolorañe Hake, le
{\ND{Iesoà}} Norizañey ty nitotsaha’ ty falalañe naho ty hatò.

\VS{18}Tsy eo ty nahatrea an’Andrianañahare ndra mbia’ mbia; i bako tokañe añ’ arañan-dRae’ey, Ie ty mitaroñe\FTNT{*}{{\FR 1:18 }{\FT{Jao 5:37; 6:46; 1Jn 4:12}}}.


\par }{\SH Talily i Jaona Mat 3.1-12; Mar 1.2-8; Lke 3.3-16
\par }
{\PP \VS{19}Zao ty enta’ i Jaona te nirahe’ o Tehodao ty mpisoroñe naho nte-Levy hirik’e Ierosaleme añe nañontane aze, ty hoe: Ia v’iheo?

\VS{20}Niantoke re, tsy nitety, fa ninà’e ty hoe: Tsy izaho i Norizañey.

\VS{21}Aa hoe ty ontane’ iareo: Ia arè? i Elia v’iheo? le hoe re: Tsy ie iraho, I mpitokiy hao? le hoe re: Aiy!

\VS{22}Le hoe ty nanoa’ iareo: Ia v’iheo, hahatoiña’ay o nañirak’ anaio? Akore ty anoñona’o ty vata’o?

\VS{23}Hoe re:

\par }{\Q Izaho ty fiarañanaña’

\par }{\Q i mikoik’ am-patrambey añey, Vantaño ty lala’ i
{\ND{Talè}},

\par }{\PP amy nisaontsie’ Isaia mpitokiy.\FTNT{†}{{\FR 1:23 }{\FT{Ies 40:3}}}


\par }{\PP \VS{24}Toe irake boak’ amo Fariseoo iereo,

\VS{25}ie nañontane ty hoe: Akore t’ie mampilipotse, ihe tsy i Norizañey, tsy i Elia, tsy i Mpitokiy?

\VS{26}Tinoi’ i Jaona ty hoe: Mampilipotse an-drano iraho, fe mijohañe añivo’ areo ao ty tsy fohi’ areo;

\VS{27}i manonjohy ahy nanoeñe aolokoy; tsy sazo ahy ty hañaha i talin-kana’ey.

\VS{28}Nanoeñe e Betania alafe’ Iordaney zay amy fampilipora’ i Jaonay.


\par }{\SH Milipotse vaho Alipotse Mat 2.13-17; Mar 1.9-11; Lke 3.21, 22
\par }
{\PP \VS{29}Tamy loakandroy, nioni’e te nitotofa’
{\ND{Iesoà}}, le hoe re: Heheke o Vik’ añondrin’ Añahare mpañaha hakeo’ ty voatse toio\FTNT{‡}{{\FR 1:29 }{\FT{Mat 1:21; Tit 2:14; 1Jn 3:5,8}}}.

\VS{30}Ie i nitaro­ñekoy ty hoe: Manonjohy ahy t’indaty ambone te amako amy t’ie taoloko.

\VS{31}Tsy napotako re: fe ty hampiboahañe aze am’ Israele ty nivo­trahako atoy hampilipotse an-drano.


\par }{\PP \VS{32}Le hoe ty nitaroñe’ i Jaona: Nahatrea i Arofoy iraho, nizotso hoe deho boak’an-dindìñe ey nipetake ama’e.

\VS{33}Ninofiko re, fe nanao ty hoe amako i nañitrik’ ahy hampilipotse an-dranoy: Ty isa’o izotsoa’ i Arofoy vaho mipetak’ ama’e, ie ty mandipotse amy Arofo Masiñey.

\VS{34}Le nahatrea iraho vaho mitaroñe te Ie i Anak’ Andrianañaharey.


\par }{\SH O Mpiama’e Valoha’eo
\par }
{\PP \VS{35}Nijohañ’eo mindre ami’ty mpiama’e roe t’i Jaona te loak’ andro.

\VS{36}Aa ie nahaisake
{\ND{Iesoà}} nañavelo, le hoe re: Heheke o Vik’ añondrin’ Añahareo!

\VS{37}Jinanji’ i mpiama’e roe rey i saontsi’ey le nañorike
{\ND{Iesoà}}.

\VS{38}Nitolike t’{\ND{Iesoà}}, nahavazoho t’ie nañorike vaho nanoa’e ty hoe: Ino ty ipaia’ areo? Le hoe iereo tama’e: O Raby, toe: Talè, aia ty imoneña’o?

\VS{39}Le nanoa’e ty hoe: Antao, hañisake: Aa le nimb’eo iereo nahaisake i nimoneña’ey le nitambatse ama’e ao amy àndroy, ie va’e tami’ty ora faha-folo\FTNT{§}{{\FR 1:39 }{\FT{Ora faha-10: folak’ andro maleme}}}.


\par }{\PP \VS{40}Ty raik’ amy roe nahajanjiñe i Jaona naho nanonjohy aze rey le i Andrea, rahalahi’ i Simona Petera;

\VS{41}Tendrek’ aze hey t’i Simona rahalahi’e le nanoa’e ty hoe: Nioni’ay t’i Mesia, toe: i Norizañey.

\VS{42}Nindese’e mb’amy
{\ND{Iesoà}} mb’eo, le ie nivazoho
{\ND{Iesoà}} le nanoe’e ty hoe: Ihe ro Simona ana’ i Jaona. Hatao Kefasy irehe, toe: vato)\FTNT{*}{{\FR 1:42 }{\FT{Grika Petros (Petera); Heb Kefà : Vato}}}.


\par }{\SH i Filipo naho i Natanaela
\par }
{\PP \VS{43}Ie amy loak’ androy te homb’ e Galilia ao t’{\ND{Iesoà}}, le nitendreke i Filipo vaho nanoa’e ty hoe: Oriho iraho.

\VS{44}Nte-Betsaida t’i Filipo, ty rova’ i Andrea naho i Petera.

\VS{45}Nirendre’ i Filipo t’i Natanaela vaho nanoa’e ty hoe: Fa nifanjo amy sinoki’ i Mosè amy Hake naho amo Mpitokioy zahay,
{\ND{Iesoà}} nte-Nazareta, ana’ Iosefe!

\VS{46}Hoe t’i Natanaela tama’e: Mete iboahan-draha soa hao ty Nazareta? Antao hisary, hoe t’i Filipo ama’e.


\par }{\PP \VS{47}Ie nivazoho’
{\ND{Iesoà}} t’i Natanaela nitotok’ aze, le hoe re ty ama’e: Heheke, ty toe ana’ Israele, ty tsy am-pamañahiañe!

\VS{48}Le hoe ty nanoa’ i Natanaela: Aia ty naharofoana’o ahy? Tinoi’
{\ND{Iesoà}} ty hoe: Ihe mbe tsy kinai’ i Filipo le nitreako ambane’ i sakoañey.

\VS{49}Aa le tinoi’ i Natanaela ty hoe: O Raby, Anan’ Añahare irehe; Ihe ro Mpanjaka’ Israele.

\VS{50}Le ty hoe ty natoi’
{\ND{Iesoà}} aze: Amy te nanoako t’ie nahatrea azo ambane’ i sakoañey hao ro nampiantok’ azo? Mbe ho oni’o ty lombolombo’e.

\VS{51}Le tinovo’e ty hoe: Eka! to t’itaroñako te mbe ho oni’ areo ty fisokafa’ i likerañey naho ty fionjonañe naho ty fizotsoa’ o anjelin’ Añahareo amy Ana’ ondatiy\FTNT{†}{{\FR 1:51 }{\FT{Fot 28:12}}}.



\par }\Chap{2}{\SH Ninjare Divay ty Rano
\par }
{\PP \VerseOne{1}Ie tongoa’ ty herone le tondroke e Kana e Galilia añe ty enga-valy naho teo ty rene’
{\ND{Iesoà}}

\VS{2}vaho songa nañambaràñe homb’ amy enga-vaoy t’{\ND{Iesoà}} naho o mpiama’eo.


\par }{\PP \VS{3}Ie ho nikapioke ty divay le hoe i rene’
{\ND{Iesoà}} ama’e: Tsy aman-divay iereo.

\VS{4}Tinoi’
{\ND{Iesoà}} ty hoe: O Rakembao, inoñ’ ama’o naho amako izay? Mbe tsy tsatoke ty orako.

\VS{5}Fe hoe ty nafanton-drene’e amo mpitoroñeo: Anò ze ampanoa’e.

\VS{6}Nidoñe marine eo ty sajoa vato eneñe, fañaliova’ o Jiosio, songa naha­atseke fañaranañe telo ndra roe.

\VS{7}Hoe t’{\ND{Iesoà}} tam’ iareo: Atsafo rano o sajoao. Le nipeà’ iereo pak’an-tsoñi’e.

\VS{8}Le hoe re tam’ iereo: Anovizo henaneo vaho endeso amy talèn-engay. Le nandesa’ iareo;

\VS{9}aa naho nitso­peke i rano niova ho divaiy i talèn-tsabadidakey, ie tsy napota’e ty nihirifa’e, fa o mpitoroñe nanovy i ranoio avao ro nahafohiñe, le kinanji’ i talen-tsabadidakey i mpañengay

\VS{10}vaho nanoa’e ty hoe, Fanjotso’ ondatio aolo ty divay soa, ie nikamaeñe, vaho izay ty masay; fa ihe ka nañaja ty divay soa ampara henane.

\VS{11}Izay ty lengom-bilo’
{\ND{Iesoà}} nanoe’e e Kana’ i Galilia añe, nampiboake ty enge’e naho nampiantofa’e o mpiama’eo.


\par }{\PP \VS{12}Ie modo izay le nizotso mb’e Kapernaome mb’eo, ie naho i rene’e naho o rahalahi’eo vaho o mpiama’eo, le nitoetse ao andro tsy ampeampe.


\par }{\SH Pinio’e i Anjombay
\par }
{\R (Mat 21.12; Mk 11.15-19; Lk 19.45-48)

\par }{\PP \VS{13}Ie an-titotse i Fihelañ’ ambone’ o Jiosioy, le nionjomb’e Ierosaleme añe t’{\ND{Iesoà}}.

\VS{14}Naho nizoe’e an-kiririsan’ anjomban’ Añahare ao o nandetak’ añombe naho añondry naho dehoo, vaho o mpampikalo dralao mitoboke ey.

\VS{15}Aa le namboare’e firison-kafotse naho fonga sinoi’e hiakatse i anjombay mindre amo añondrio naho o añombeo, le nalonga’e o dralam-pampikalo dralao vaho navalihoho’e o talatalao,

\VS{16}le hoe re amo mpande­take dehoo: Akaro añe o rahao vaho ko anoeñe kibohon-kilankañe ty anjomban-dRaeko.

\VS{17}Le nitiahi’ o mpiama’eo i pinatetse, ty hoe:

\par }{\Q Nampibotsek’ ahy

\par }{\Q ty fahimbañako amy anjomba’oy.\FTNT{*}{{\FR 2:17 }{\FT{Sab 69:9}}}


\par }{\PP \VS{18}Tinoi’ o Tehodao ty hoe: Inoñe ty viloñe hatoro’o anay, te ihe manao o raha retiañe?

\VS{19}Natoi’
{\ND{Iesoà}} ty hoe: Rotsaho ty anjomba toy le hatroako añate’ ty telo andro.

\VS{20}Aa le hoe o Tehodao: Efapolo eneñ’ amby taoñe ty namboareñe ty anjomba toy, vaho hatroa’o añ’ ate ty telo andro?

\VS{21}Fa i akibam-pañova’ey ty nienta’ey.

\VS{22}Aa ie nivañom-belon-dre le nitiahi’ o mpiama’eo i tsinara’e am’iereoy; le natokisa’ iareo o Sokitse Masiñeo naho ty entañe nisaontsie’
{\ND{Iesoà}}.


\par }{\PP \VS{23}Ie te Ierosaleme ao amy Fihelañey, le maro ty niantoke i tahina’ey te nahaisake o raha tsitantane nanoe’eo.

\VS{24}F’ie tsy nampivave’
{\ND{Iesoà}}, amy te kila arofoana’e ondatio;

\VS{25}vaho tsy nipay mpitalily ondaty, fa arofoana’e ze am’ondatio.



\par }\Chap{3}{\SH i Nikodemosy
\par }
{\PP \VerseOne{1}Teo t’indaty mpiamo Fariseoo, i Nikodemosy ty tahina’e, mpifehe amo Jiosio,

\VS{2}niheo mb’amy
{\ND{Iesoà}} mb’eo hàleñe, le nanoa’e ty hoe: O Talè, fohi’ay te mpañòke hirik’ aman’ Añahare irehe; amy te tsy eo ty hahatafe­tetse o viloñe anoe’oo naho tsy aman’ Añahare.


\par }{\PP \VS{3}Hoe ty natoi’
{\ND{Iesoà}} aze: Eka! To o itaroñakoo, naho tsy asamake indraike\FTNT{*}{{\FR 3:3 }{\FT{ndra: boak’ ambone}}} t’indaty, le tsy hahaoniñe i Fifehean’ Añaharey re.

\VS{4}Aa hoe t’i Nikodemosy ama’e: Aia ty hahatolia’ ondaty, ie fa bey? Hahafimoake an-tron-drene’e ao fañindroe’e hao re hasamake?


\par }{\PP \VS{5}Tinoi’
{\ND{Iesoà}}: Eka! to t’itaroñako t’ie tsy asamak’ ami’ty rano naho amy Arofoy le tsy hahazilike amy Fifehean’ Añaharey.

\VS{6}Ze nasama’ ty nofotse ro nofotse, fe ze nasama’ i Arofoy ro arofo.

\VS{7}Ko ilatsà’o i nitaroñakoy ty hoe: Tsy mahay tsy asamake boak’ añ’abo nahareo.

\VS{8}Mitiok’ amy ze nahi’e i tiokey, mahajanjiñe ty feo’e irehe, fe tsy oni’o ty nihirifa’e ndra ty handoaha’e; izay ka ze hene nasama’ i Arofoy.

\VS{9}Hoe ty natoi’ i Nikodemosy, Aia ty hahamete izay?


\par }{\PP \VS{10}Hoe ty natoi’
{\ND{Iesoà}}: Ihe mpañoke Israele hao ro tsy maharen­dreke o raha zao?

\VS{11}Eka! to t’itaroñako te volañe’ay o fohi’aio vaho talilie’ay o nitrea’aio, fe tsy antofe’ areo o taro’aio.

\VS{12}Aa naho itaroñako raha an-tane atoio, fa tsy antofe’ areo, le aia ty hahatokisa’ areo te itaroñako rahan-dindìñe ao?

\VS{13}Toe tsy eo ty nionjoñe mb’andindìñe ey naho tsy i nizotso hirik’ andikerañey, toe i Ana’ Ondatiy.

\VS{14}Manahake ty nañonjona’ i Mosè i mereñe am-patrambey añey, ro tsi-mete tsy hañengañe i Ana’ Ondatiy.

\VS{15}Soa te, hanan-kaveloñe nai­nai’e iaby naho tsy ho momoke ze miato ama’e.

\VS{16}Akore ty hakokoan’ Añahare ty voatse toy, kanao nitolora’e i lahy bako-toka’ey, soa tsy haito ze miato ama’e fa hanan-kaveloñe nai­nai’e.

\VS{17}Tsy nirahen’ Añahare mb’ ami’ty voatse toy hamàtse ty voatse toy i Anakey; fa t’ie ho fandrombahañe ty voatse toy.

\VS{18}Tsy hafàtse ze miato ama’e; fa nafàtse ka ty tsi-miato, amy te tsy nato­kisa’e ty tahina’ i Ana-dahi-bako tokan’ Añaharey.

\VS{19}Zao o fàtseo, te nivo­trak’ an-tane atoy i hazavàñey fe nitea’ ondatio o ieñeo te amy hazavàñey, ie raty sata.

\VS{20}Heje’ ze hene mpanao ratio i hazavàñey, ie tsy miheo mb’amy hazavàñey tsy mone ho ventareñe o sata-rati’eo.

\VS{21}Fe mb’amo hazavàñeo ty manao to, hampidodeàñe o fitoloña’eo, t’ie nanoeñe aman’ Añahare.


\par }{\PP \VS{22}Ie añe, le nomb’an-tane’ Iehodà mb’eo t’{\ND{Iesoà}} rekets’ o mpiama’eo le nitamañe añe miharo am’ iereo vaho nampilipotse.

\VS{23}Nampilipotse e Ainone marine i Saleime añe ka t’i Jaona, amy t’ie maro rano, le nimb’ama’e mb’eo iareo vaho nampiliporeñe.

\VS{24}Mbe tsy nafe­tsak’ an-drohy ao hey t’i Jaona.


\par }{\PP \VS{25}Ie amy zao nifandietse amo fañaliovañeo o Tehodao naho o mpiamy Jaonao.

\VS{26}Aa le nimb’ amy Jaona iereo, nanao ty hoe: O Raby, i nindre ama’o alafe’ Iordaneiy, i nitalilie’oy, inao, ie ka ro mampilipotse, le kila mb’ama’e mb’eo.

\VS{27}Hoe ty natoi’ i Jaona: Tsy maha-rambe ndra inoñ’ inoñe t’indaty naho tsy natolots’aze boak’ andindìñe añe.

\VS{28}Inahareo ro valolombeloñe te nita­roñeko ty hoe, Tsy izaho i Norizañey, fa nahitrike ho fiaolo’e.

\VS{29}Talè’ ty enga-vao ty mpañenga; mijohañe eo naho mitsendreñe aze ty rañe’ i mpañengay, le mahavaranehake aze ty fiarañanaña’ i mpañengay; izay ty mañeneke o haehakoo.

\VS{30}Mahity te ie ty haonjoñe vaho izaho ty hareke.

\VS{31}Ambone’ ze he’e i hirik’ amboney. Le a ty tane toy ty hirik’an-tane atoy, vaho ty tane toy ro fisaontsie’e; lohà’ ze he’e i boak’ andindìñey.

\VS{32}Ze nivazoho’e naho nijanjiñe’e ro taroñe’e; fe tsy eo ty mandrambe i taro’ey.

\VS{33}I nian­toke i taro’eiy ty namolitomboke te to t’i Andrianañahare.

\VS{34}Saontsie’ i nahitrin’ Añaharey o tsaran’ Añahareo, amy te tsy arañen’ Añahare ty fanolorañe i Arofoy.

\VS{35}Kokoan-dRae i Anakey vaho kila natolo’e am-pità’e.

\VS{36}Aman-kaveloñe nainai’e ty miato amy Anakey; fe tsy hahaisake i haveloñey ty manjehatse i Anakey, ie mb’e fehe’ ty haviñeran’ Añahare.



\par }\Chap{4}{\SH Ty Rakemba am-Bovoñe eo
\par }
{\PP \VerseOne{1}Aa ie niarofoana’ i Talè te jinanji’ o Fariseoo te namory naho nandipotse mpioke maro te amy Jaona t’{\ND{Iesoà}},

\VS{2}(Toe tsy nampilipotse t’{\ND{Iesoà}}, fa o mpiama’eo.)

\VS{3}le nienga Iehodà re nibalike mb’e Galilia añe,

\VS{4}f’ie tsi-mete tsy niranga i Samaria;

\VS{5}aa le nivotrak’ an-drova’ i Samaria atao Sikara re, marine’ ty toetse natolo’ Iakobe am’ Iosefe ana’e.

\VS{6}Teo ty vovo’ Iakobe. Nivozak’ amy fañavelo’ey t’{\ND{Iesoà}} le niambesatse amy vovoñey; ie fa ho oram-paheneñe.


\par }{\PP \VS{7}Nimb’eo amy zao ty rakemba nte-Samaria hitari-drano, le hoe t’{\ND{Iesoà}} ama’e: Anjotsò rano iraho.

\VS{8}(fa nihitrik’ mb’an-drova añe o mpiama’eo hikalo mahakama.)

\VS{9}Aa hoe i rakemba nte-Sama­riay ama’e: Aa vaho akore te Ihe Jiosy, ro mipay rano amako: izaho ampela nte Samaria? (amy te tsy mifañaoñe amo nte-Samariao o Jiosio.)

\VS{10}Le hoe ty natoi’
{\ND{Iesoà}}, Naho nifohi’o ty falalàn’ Añahare naho o nanao ama’o ty hoe: Anjotsò rano, le ho nihalalia’o vaho ho nanjotsoa’e rano veloñe.

\VS{11}Hoe re tama’e: O Aba, tsy amam-pavintan-dRehe, laleke o vovoñeo, aia ty hahazoa’o ze o ranon-kaveloñe zao?

\VS{12}Ihe hao ro bey te am’ Iakobe raen-tika nanolots’ anay ty vovoñe tìañe, ie nikamae’ o ana’eo naho o hare’eo?

\VS{13}Natoi’
{\ND{Iesoà}} ty hoe, Ze minoñe ty rano toy mbe haran-drano avao,

\VS{14}fe tsy ho taliñiereñe ka ty mikama i rano homeiko azey; i rano hatoloko azey, le ho vovon-drano ama’e ao higoan­goañe mb’an-kaveloñe nainai’e.

\VS{15}Hoe i rakembay tama’e, O Aba, meo ahy i rano zay tsy haran-dranoako naho tsy hitohàko mb’etoa hitarike.


\par }{\PP \VS{16}Hoe re tama’e: Akia, kanjio ty vali’o le mb’etoa.

\VS{17}Tinoi’ i rakembay ty hoe: Tsy amam-baly iraho. Hoe t’{\ND{Iesoà}} tama’e: To i asa’oy te tsy amam-baly;

\VS{18}ie nanam-baly lime naho tsy vali’o i ama’o henaneoy. Mahity i enta’oy.


\par }{\PP \VS{19}Hoe i rakembay tama’e, O Aba, apotako te mpitoky irehe.

\VS{20}Fitala­hoan-droae’ay ty vohitse toy, fa hoe ka nahareo te e Ierosaleme ao ty toem-pitalahoa’ ondatio.


\par }{\PP \VS{21}Hoe t’{\ND{Iesoà}} tama’e: O rakembao, atokiso, ho tondroke ty sa tsy hitalahoa’ areo aman-dRae, ke ami’ty vohitse toy he e Ierosaleme ao.

\VS{22}Tsy fohi’ areo ty iambanea’ areo fe fanta’ay ty italahoa’ay amy te boak’ amo Jiosio ty fandrombahañe\FTNT{*}{{\FR 4:22 }{\FT{Sab 147:19, Ies 2:3, 14:1, 56:6-8, Eze 47:22-23, Zek 8:23, Rom 2:20, 3:2, 9:4, Ben 21:12, 21:24
}}}.

\VS{23}Fa ho tendreke ty ora, naho toe ie henaneo, te hitalaho aman-dRae an-troke naho an-katò o toe mpitalahoo; ie ro paian-dRae hita­laho ama’e.

\VS{24}Arofo t’i Andrianañahare, le tsi-mahay tsy hitalaho añ’ arofo naho an-katò o mpitalaho ama’eo.


\par }{\PP \VS{25}Hoe i rakembay tama’e: Apotako te hitotsak’ atoy t’i Mesia (i atao Norizañey); ie avy ro ho taroñe’e amantika ze he’e.

\VS{26}Hoe t’{\ND{Iesoà}} tama’e: Ie izaho mirehak’ ama’o.


\par }{\SH Mipoteake o Mpiama’eo
\par }
{\PP \VS{27}Niloneak’ amy zao o mpiama’eo le nilatsa te ie nifanaontsy ami’ty rakemba, fe leo raike tsy nañontane aze ty hoe: Ino ty paia’o? ndra: Akore te isaontsia’o?

\VS{28}Nado’ i rakembay i vatavo’ey vaho nienga mb’an-drova ao nitalily am’ondatio ty hoe:

\VS{29}Antao hahaoniñe t’indaty nitalily amako ze fonga satako. Hera ie i Norizañey?

\VS{30}Niakatse i rovay iereo, nimb’ama’e mb’eo.


\par }{\PP \VS{31}Nanohiñ’ aze amy zao o mpi­ama’eo, nanao ty hoe: O Talè, mikamà.

\VS{32}Fe hoe ty nanoa’e: Aman-kànen-ko haneñe tsy fohi’ areo iraho.

\VS{33}Aa le nifamesoveso ty hoe o mpiama’eo: Hera teo ty nanjotso ama’e?

\VS{34}Hoe t’{\ND{Iesoà}} tam’ iereo, Ty haneko, le ty manao ze satri’ i nañitrik’ Ahiy vaho ty hañeneke o fitoloña’eo.

\VS{35}Tsy fisaontsi’ areo hao ty hoe: Mbe añe ty efa-bolañe vaho ho toly ty sabo? Inao ty itaroñako: ampiandrao fihaino, le taringìto o tetekeo t’ie rifo te ho tataheñe henanekeo.

\VS{36}Fa mitakatse ty rima’e o mpanatakeo, naho manontom-boa ho an-kaveloñe nainai’e, soa te hitrao-pirebeke ty mpitongy naho ty mpanatake.

\VS{37}Izay ty mahatò ty tsara manao ty hoe: Mitongy ty raike vaho manatake ty ila’e.

\VS{38}Nahitriko hanatake ty tsy nimokora’ areo; o ila’eo ty nifanehake vaho niziliha’areo i nivozaha’ iareoy.


\par }{\SH Atokisa’ o nte Samariao
\par }
{\PP \VS{39}Aa le maro amo nte Samaria hirik’ amy rovaio ty niantok’ aze ty amy enta’ i rakembaiy nanao ty hoe: Natalili’e ahiko ze fonga sata nanoeko.

\VS{40}Aa le nimb’ ama’e mb’eo o nte Samariao nihalaly ama’e ty hañialo am’iereo, vaho niambesatse ao roe andro re.

\VS{41}Maro ka ty niantoke ty amo tsara’eo,

\VS{42}naho nanao ty hoe amy rakembay: Tsy i saontsi’oy avao ty mampiantok’ anay, fa nahajanjiñe ka izahay, vaho rendre’ay te toe ie i Norizañey, i Mpandrombake ty voatse toiy.


\par }{\SH Rinambe’ o nte Galiliao Antalatalasaba
\par }
{\PP \VS{43}Ie heròne, le nienga mb’e Galilia añe.

\VS{44}(Toe fa natalili’
{\ND{Iesoà}} te tsi-vara an-tane’e ty mpitoky.)

\VS{45}Aa ie nandoake e Galilia ao le nampihovae’ o nte Galiliao —ie fa niisa’ iareo o raha iaby nanoe’e e Ierosaleme añe amy sabadidakeio, toe namonje’ i sabadidakey ka iereo.


\par }{\SH ty Anadahi’ i Roandriañey
\par }
{\PP \VS{46}Aa le niherem-b’e Kana’ i Galilia t’{\ND{Iesoà}}, mb’amy nanoe’e rano ho divay añey. Teo ty roandriañe, te natindri’ ty rare e Kapernaome ao ty ana-dahi’e.

\VS{47}Aa ie jinanji’e te nienga Iehodà mb’e Galilia mb’eo t’{\ND{Iesoà,}} le niheo mb’eo le nihalalia’e ty hizotso mb’eo hañafake i ana’e fa heta’ey.

\VS{48}Le hoe t’{\ND{Iesoà}} tama’e: Naho tsy mahaonim-biloñe naho halatsàñe nahareo, le tsy miantok’ avao.

\VS{49}Fe nanoa’ i roandriañey ty hoe: O Aba, ehe mizotsoa, tsy mone hivetrake i anakoy.

\VS{50}Hoe t’{\ND{Iesoà}} ama’e: Akia, veloñe i ana’oy. Natokisa’ indatiy i nitsaràe’
{\ND{Iesoà}} ama’ey le nimpoly.

\VS{51}Ie nizotso mb’eo, le nifanalaka ama’e o mpitoro’eo, nitalily te veloñe i ana’ey.

\VS{52}Aa le nañontanea’e ty ora nitsaitsaihe’e, le hoe iereo ama’e: Omale amy ora faha-fitoy\FTNT{†}{{\FR 4:52 }{\FT{folakandro-maràñe : 1:00 ndra 13:00;}}} te niafak’ ama’e i firemporempoañey.

\VS{53}Nifohin-drae’e t’ie i ora nitsarà’
{\ND{Iesoà}} ty hoe: Veloñe i ana’oy. Le niantoke re rekets’ o añ’anjomba’e iabio.

\VS{54}Izay ty viloñe faha-roe nanoe’
{\ND{Iesoà}} sikal’ amy niakara’e Iehodà mb’e Galilia añey.



\par }\Chap{5}{\SH Mañafak’ añ’Olon’ Antara eo
\par }
{\PP \VerseOne{1}Nandimbe izay ty sabadidak’ o Jiosio le nionjoñe mb’e Ierosaleme mb’eo t’Iesoà.

\VS{2}Teo ty antara marine’ ty lalambein’ Añondry e Ierosaleme ao atao Beit-zatà\FTNT{*}{{\FR 5:2 }{\FT{Betesda: anjombam-palalàñe, rano mañidahìda;}}} ami’ty saontsy Hebreo; aman-alokaloke lime.

\VS{3}Maro ty matindry nandre ao, ty fey, ty kombo, ty kepeke nandiñe ty fihetse’ i ranoy.

\VS{4}Ie an-tsa’e le mizotso mb’amy antaray ty anjeli’ i Talè mitrobo i ranoy; ie troboe’e i ranoy le ze valoha’e milipotse an-drano ao ty ampijangañeñe amy ze hasilofa’e.

\VS{5}Teo ty lahilahy nikepeke telo-polo taoñe valo’ amby.

\VS{6}Ie nivazoho’ Iesoà te nidefoke eo, naho niarofoana’e te haehae ty do’e, le nanoa’e ty hoe: Te ho jangam-b’iheo?

\VS{7}Hoe ty natoi’ i kepekey: O Aba, izaho tsy ama’ ondaty hampijoroboñe ahy amo antarao ie ampihalingaliñeñe o ranoo; fa naho mb’eo iraho, le eo ty mizotso aolo.

\VS{8}Hoe t’Iesoà tama’e: Miongaha, rambeso o tihi’oo le mañaveloa.

\VS{9}Nijangañe amy zao indatiy le rinambe’e i tihi’ey vaho nitrantràñe mb’eo. Toe Sabotse ty andro.


\par }{\SH Kanao
{\ND{Sabotse}}
\par }
{\PP \VS{10}Aa le hoe ty asa’ o Tehodao amy jinangañey:
{\ND{Sabata}} ‘nio; faly ty anikeleha’o tihy.

\VS{11}Tinoi’e ty hoe: I nampijangañe ahiy ty nanao amako ty hoe: Miongaha, rambeso o tihi’oo le akia.

\VS{12}Le hoe ty ontane’ iareo: Ia t’indaty nanao ama’o ty hoe: Rambeso o tihi’oo, le akia, zao?

\VS{13}F’ie tsy napota’ i nafahañey, fa nivik’ añe t’{\ND{Iesoà}}, le lahialeñe ty an-toetse ao.

\VS{14}Ie añe, nivazoho’
{\ND{Iesoà}} añ’anjomban’ Añahare ao re le nanoa’e ty hoe: Hehe, t’ie jangañe, ko mandilatse ka, tsy mone hanjo ty lombolombo’ i teoy\FTNT{†}{{\FR 5:14 }{\FT{Jao 8:11}}}.

\VS{15}Niavotse indatiy nitalily amo Tehodao te
{\ND{Iesoà}} ro nampijangañe aze.

\VS{16}Aa le nampisoañe’ o Tehodao t’{\ND{Iesoà}}, nikilily hañè doza ama’e, amy t’ie nanoe’e amy
{\ND{Sabotse}}y.


\par }{\SH Hambañe aman’ Añahare
\par }
{\PP \VS{17}Fe hoe ty natoi’
{\ND{Iesoà}}: Mifanehake sikal’ amy zao t’i Raeko vaho mitoloñe ka iraho.

\VS{18}Aa le sandrake te nipaia’ o Tehodao ty hañoho-doza ama’e; tsy t’ie nandilatse amy
{\ND{Sabata}}iy avao, fa t’ie nanao i Andrianañahare ho Rae’e, hifanahafa’e aman’ Añahare.


\par }{\SH Hambañe ami’ty Haozara’e
\par }
{\PP \VS{19}Le hoe ty natoi’
{\ND{Iesoà}}: Eka! to t’itaroñako te, tsy mete manao inoñ’ inoñe am-bata’e i Anakey, naho tsy ty oni’e ano­en-dRae’e; amy te ze trea’e anoen-dRae’e, izay ro anoe’ i Anakey.

\VS{20}Kokoan-dRae t’i Anake le kila atoro’e aze ze anoe’e vaho ho toroa’e fitoloñañe ra’elahy te amy retoañe hilatsà’ areo.

\VS{21}Fa hambañe ami’ty ampitroaran-dRae o vilasio naho mameloñe iareo, ty ameloma’ i Anakey ze no’e.


\par }{\SH Hambañe ami’ty Fanaña’e Lily
\par }
{\PP \VS{22}Toe tsy eo ty zakae’ i Rae, fa hene natolo’e amy Anakey ze fizakañe

\VS{23}soa te songa hiasy i Anakey, hambañ’ amy iasia’ iareo an-dRaey. Ze tsy miasy i ana’ey, tsy miasy an-dRae nañirak’aze.


\par }{\PP \VS{24}Eka! To ty itaroñako te, ze mijanjiñe o volakoo naho matoky i nañirak’ Ahiy ro aman-kaveloñe nainai’e, vaho tsy mimoak’ an-jaka ao; f’ie nienga i havilasiy mb’an-kaveloñe mb’eo.

\VS{25}Itaroñako an-katò te, ho avy ty ora, toe fa ie henaneo, te ho janjiñe’ o vilasio ty fiarañanaña’ i Anan’ Añaharey, le ho veloñe o mahajanjiñe azeo.

\VS{26}Fa hambañe ami’te aman-kaveloñe am-pañova’e t’i Rae, ty nanolora’e amy Anakey ty hanañe haveloñe am-bata’e;

\VS{27}mbore tinolo’e lily hizaka, amy te ie i Ana’ ondatiy.

\VS{28}Ko idaba’ areo, fa ho tondroke ty ora ho janjiñe’ ze fonga an-donak’ ao i fiara­ñanaña’ey

\VS{29}vaho hiongake boak’ao: ze nanao soa ho amy fivañonam-beloñey; le ze nanao raty ho amy fitroaram-pizakañey.

\VS{30}Toe tsy mahatafe­tetse iraho te izaho avao. Ie mitsa­no­ñe ro mizaka, le to o zakakoo amy te tsy ty lahako ro paiako fa ty satrin-dRae nañirak’ ahy.

\VS{31}Aa naho mitalily vatan-draho, tsy ho tò i taliliy.


\par }{\SH Ty Talili’ i Jaona Mpandipotse
\par }
{\PP \VS{32}Ao ty mitalily ahy, le apotako te to i taroñe talilie’e ahiy.

\VS{33}Fa nañitrik’ amy Jaona nahareo, le nitaroña’e ty hiti’e.

\VS{34}Tsy rambeseko ze talilie’ ondaty ahy, fe ivolañako o raha zao hahazoa’ areo rombake.

\VS{35}Jiro nirehetse naho nireandrean-dre vaho nisatrie’ areo ty hirebeke hey amy hazavà’ey.


\par }{\SH Ty Mitaroñe aze
\par }
{\PP \VS{36}Amam-balolombeloñe ambone’ i Jaona iraho, fa o fitoloñañe nafanton-dRae amako ho henefañeo vaho i fitoloñañe fanoeko ro mitalily ahy te nirahen-dRae.


\par }{\SH Ty Taroñe ty aman-dRae
\par }
{\PP \VS{37}I Rae nañirak’ Ahy, fa nita­roñe ahy. Mbe lia’ areo tsy nahajanjiñe ty fiarañanaña’e ndra nahaisake i vinta’ey\FTNT{‡}{{\FR 5:37 }{\FT{Jao 1:18}}},

\VS{38}vaho tsy mimoneñe ama’ areo ao o tsara’eo amy te tsy atokisa’ areo i nahitri’ey.

\VS{39}Hotsohotsò o Sokitse Masiñeo; fa atokisa’ areo te ama’e ao ty hanaña’ areo haveloñe nainai’e; eka, ie i mitalily ahikoy,

\VS{40}fe mifoneñe tsy homb’ amako nahareo hahazo haveloñe.


\par }{\SH Mitaroñe i Sokitse Masiñey
\par }
{\PP \VS{41}Tsy rambeko ty fiasia’ ondatio,

\VS{42}le apotako nahareo, te tsy an-tro’ areo ao ty fikokoan’ Añahare.

\VS{43}Nimb’ atoa iraho ami’ty tahinan-dRaeko, fe tsy rinambe’ areo; naho eo ty miheo mb’ama’ areo ami’ty añara’e, le ampihovae’ areo.

\VS{44}Aia ty hahafatokisa’ areo, te mifampiasy avao fa tsy mipay ty engeñe boak’ aman’ Añahare tokañe?


\par }{\PP \VS{45}Ko atao’ areo te izaho ty hanisý anahareo añatrefan-dRae; toe eo ty haneseke anahareo: i Mosè fitama’ areo.

\VS{46}Aa naho niantofa’ areo t’i Mosè le ho natokisa’ areo iraho amy te izaho i nanokira’ey.\FTNT{§}{{\FR 5:46 }{\FT{Its 18:18}}}

\VS{47}Aa naho tsy miantoke o soki’eo nahareo, aia ty hatokisa’ areo o volakoo?\FTNT{*}{{\FR 5:47 }{\FT{Lke 16:31}}}


\par }{\SH ty Lime Arivo Lahy Mat 14.13-21; Mar 6.31-44; Lke 9 11-17
\par }

\Chap{6}{\PP \VerseOne{1}Ie añe, le nitsake i riake Gali­liay (i atao Tiberiasiy) t’{\ND{Iesoà}},

\VS{2}naho norihe’ ty lahialeñe amy te nioni’ iereo o viloñe nanoe’e amo marareoo.

\VS{3}Aa le nitroa-bohitse t’{\ND{Iesoà}} vaho niharo fiambesatse amo mpiama’eo.

\VS{4}An-titotse henane zay i Fihelañey, i sabadidak’ o Jiosioy.


\par }{\PP \VS{5}Ie niandra t’{\ND{Iesoà}}, le nahaoniñe te nañarine aze i lahialeñey, le hoe re amy Filipo: Aia ty hikaloan-tika mofo hikamà’ o retoañe?

\VS{6}Ty hitsok’ aze ty nanoa’e izay, fa niarofoana’e ty hanoe’e.

\VS{7}Tinoi’ i Filipo ty hoe: ty mofo azom-bogady roan’ jato tsy hahaeneñe iareo t’ie songa hangala falitse.

\VS{8}Natovo’ i Andrea, mpiama’e, rahalahi’ i Simona Petera, ty hoe :

\VS{9}Atoañe ty ajajalahy ama’ mofo hordea\FTNT{*}{{\FR 6:9 }{\FT{karaza varem-bazaha kamae’ ty tsotra}}} lime naho fiañe kedekedeke roe, f’ie haha-inoñe ondaty maro iretoañe?


\par }{\PP \VS{10}Le hoe t’{\ND{Iesoà}}: Ampiambesaro ondatio, (toe nisoa ahetse i toetsey). Aa le niambesatse ondatio—niha-lime arivo ty lahilahy.

\VS{11}Rinambe’
{\ND{Iesoà}} i mofo rey le nañandriañe vaho zinara’e amo mpiama’eo vaho nazotso’ o mpiama’eo amo niambesatseo; nanahake izay i fiañe rey; ndra fire-fire ty nipaiaeñe.


\par }{\PP \VS{12}Ie nianjañe, le hoe re amo mpiama’eo: Atontòno o nisisa nifitafitao, soa tsy ama’e ty hianto.

\VS{13}Aa le nahoro’ iereo vaho nahapea haron-kisetse folo ro’amby ami’ty tsy nirì’ o nikamao amy mofo hordea lime rey.

\VS{14}Ie niisa’ ondatio i viloñe nanoe’
{\ND{Iesoày}}, le hoe iereo: Toe ie i mpitoky hizilik’ ami’ty voatse toy.


\par }{\PP \VS{15}Ie niarofoana’
{\ND{Iesoà}} t’ie fa homb’eo hamihiñ’ aze an-tsenge hery hanao aze mpanjaka, le nivike indraike mb’am-bohitse mb’eo, ie raike.


\par }{\SH Midraidraitse Ambone Rano Mat 14.22-33; Mar 6.45-52
\par }
{\PP \VS{16}Ie hariva, le nizotso mb’an-driake mb’eo o mpiama’eo,

\VS{17}nijon-dakañe hitsake i riakey mb’e Kapernaome añe. Ie maieñe, le mboe tsy niheo mb’am’iereo ey t’{\ND{Iesoà}}.

\VS{18}Nikabo-draha i riakey ami’ty habei’ i tioke nangofofokey.

\VS{19}Aa ie fa nivey telopolo ndra roapolo-lim’ amby stadia\FTNT{†}{{\FR 6:19 }{\FT{Stadione: taka-piletse: 185 metatse ndra lika, 60 stadione = 11 kilometatse; Stadia naho maro}}}, le naheo’ iereo te nandia ambone’ i riakey ey t’{\ND{Iesoà}} nitotok’ i lakañey, vaho nianifañe.

\VS{20}Aa hoe re tam’ iereo, Izaho ‘nio; ko hembañe.

\VS{21}Aa le nino’ iereo ty handrambe aze an-dakañe ao vaho tafatsak’ amy zao amy nanandrifeañey i lakañey.


\par }{\SH Mofon-Kaveloñe
\par }
{\PP \VS{22}Amy loak’ àndroy, le niisa’ i maro nijohañe alafen-driakey te tsy eo ty lakañe ila’e naho tsy i raike niharoa’ o mpiama’eo fijoñe vaho tsy nitrao-pijoñe amo mpiama’eo amy lakañey t’{\ND{Iesoà}}, fa o mpiama’eo avao ty tao.

\VS{23}(Toe nitoly marine’ i nikamà’ iareo mofo amy nañandriaña’ i Talèiy ty lakañe ila’e hirike Tiberiasy.)

\VS{24}Aa ie nioni’ i màroy te tsy eo t’{\ND{Iesoà}} naho o mpiama’eo, le nijon-dakañe ka, nitsake mb’e Kapernaome mb’eo hitsoeke
{\ND{Iesoà}}.


\par }{\PP \VS{25}Ie nahaisak’ aze an-dafen-driake ey le nanoa’ iareo ty hoe: O Talè, mbia ty nitsaha’o atoy?

\VS{26}Hoe ty natoi’
{\ND{Iesoà}}: Itaroñako an-katò te, tsy o viloñe nioni’ areoo ty ipaia’ areo ahy, fa t’ie nikama amy mofoy vaho nianjañe.

\VS{27}Ko ifanehafañe ty mahakama mete momoke, fa i mahakama mahatañe pak’an-kaveloñe nainai’ey, i toe hazotso’ i Ana’ ondatiy\FTNT{‡}{{\FR 6:27 }{\FT{Mat 4:4, Joa 6:35, 48, 51, 58}}}, fa ie ty vinoli-tombohen’ Añahare Rae.


\par }{\PP \VS{28}Le hoe ty asa’ iareo tama’e: Inoñe ty hanoe’ay hitoloñe amo tolon-drahan’ Añahareo?

\VS{29}Hoe ty natoi’
{\ND{Iesoà}}: Zao ty fitoroñañe an’Andrianañahare, te hatokisa’ areo i nahitri’ey.


\par }{\PP \VS{30}Aa le hoe iereo tama’e: Ino ty viloñe hatoro’o, hahaisaha’ay, hiantofa’ay azo? Inoñe ty ho toloñe’o?

\VS{31}Nikama mana\FTNT{§}{{\FR 6:31 }{\FT{Heb: nofi’ ay; Avo 13:31}}} an-dratraratra añe o roae’aio, amy pinatetse ty hoe:

\par }{\Q Nanjotsoa’e mofo boak’ andin­dìñe añe hikama’ iereo.\FTNT{*}{{\FR 6:31 }{\FT{Sab 78:24, 105:40, Nek 9:15}}}


\par }{\PP \VS{32}Le hoe t’{\ND{Iesoà}} tam’ iereo: Eka! to t’itaroñako te, tsy i Mosè ty nanjotso i mofo boak’ andin­dìñe añey, fa i Raeko ro mpanjotso ty toe mofo hirik’ andikerañe ao.

\VS{33}I mofon’ Añaharey, le i nizotso boak’ andindìñe añe manolo-kaveloñe ami’ty voatse toiy.


\par }{\PP \VS{34}Le hoe iereo tama’e, O Talè, azotsò ama’ay nainai’e o mofo zao.

\VS{35}Hoe t’{\ND{Iesoà}} tam’ iereo: Izaho o mofon-kaveloñeo, tsy ho saliko ka ze mitotok’ ahy vaho tsy ho taliñiereñe ka ze miato amako.

\VS{36}Fa hoe ty nanoako, toe nahaisake ahy nahareo fe tsy mañaoñe.

\VS{37}Hene homb’amako ze atolon-dRaeko ahy vaho tsy ho farieko ka ze momb’amako.

\VS{38}Le tsy nivotrake boak’ andin­dìñe ao iraho hanao ty satriko, fa ty satri’ i nañitrik’ Ahiy.

\VS{39}Inao ty satrin-dRae nañirak’ ahy, te leo raike amy ze hene natolo’e, tsy hapoke, fa hatroako amy andro honka’ey.

\VS{40}Zao ty satrin’ arofo’ i nañitrik’ ahiy, te songa hanan-kaveloñe nainai’e ze miisake i Anakey naho miato ama’e; le izaho ty hañonjoñe aze amy andro honka’ey.


\par }{\PP \VS{41}Niñeoñeoñe ama’e o Tehodao, ty amy asa’e ty hoe: Izaho i mofo nizotso hirik’andindìñe eiy,

\VS{42}le hoe iereo: Tsy
{\ND{Iesoà}}, ana’ Iosefe v’itia, ie fohin-tika ty rae’e naho i rene’e? Akore arè i asa’e ty hoe, t’ie nizotso boak’ andindìñ’ añe?


\par }{\PP \VS{43}Tinoi’
{\ND{Iesoà}} ty hoe: Ko mifampiñeoñeoñe avao.

\VS{44}Tsy eo ty mahalefe ty homb’ amako naho tsy akozozòn-dRae nañitrik’ ahy; ie amy zay, izaho ty hampitroatse aze amy andro honka’ey.

\VS{45}Pinatetse amo Mpitokio ty hoe:

\par }{\Q Hene hanare’
{\ND{Iehovà}} iareo,\FTNT{†}{{\FR 6:45 }{\FT{Ies 54:13, Irm 31:34}}}

\par }{\PP Sindre miheo amako ze nahajanjiñe naho niòke aman-dRae.

\VS{46}Toe ndra iaia tsy nahaoniñ’ an-dRae naho tsy i boak’ aman’ Añaharey, Ie ty nahavazoho an-dRae.

\VS{47}Eka! to t’itaroñako te aman-kaveloñe nainai’e ze miato amako.

\VS{48}Izaho o mofon-kaveloñeo.

\VS{49}Nikama mana am-patrambey añe o roae’ areoo, vaho nihomake.

\VS{50}Intoy ty mofo mizotso hirik’ andindìñe ao hikamà’ ondatio tsy hihomake.

\VS{51}Izaho o mofo veloñe nizotso hirik’ andin­dìñeo; ndra ia’ ia mikama i mofo zay ro ho veloñe nainai’e; eka, ty nofoko i mofo hatolokoy, i bana­banaeko ho ami’ty havelo’ ty voatse toiy.


\par }{\PP \VS{52}Aa le hoe ty lie-droko’ o Tehodao: Aia ty hanjotsoa’ t’indaty tìa i sandri’ey ho hanen-tika?

\VS{53}Le nanoa’
{\ND{Iesoà}} ty hoe: Eka! to t’itaroñako, naho tsy ikamañe ty nofo’ i Ana’ ondatiy naho inomañe ty lio’e, le tsy aman-kaveloñe nahareo.

\VS{54}Ze mikama ty nofoko naho minoñe ty lioko ro aman-kaveloñe nainai’e, le honjoneko amy andro hengaha’ey.

\VS{55}Fa toe hàneñe o nofokoo naho toe finomeñe ty lioko.

\VS{56}Ze mikama ty nofoko naho ty lioko ro mimoneñe amako vaho izaho ama’e.

\VS{57}Hambañe amy nañitrifa’ i Rae veloñey ahiy, izaho veloñe aman-dRae, le ze mikama amako, izaho ty hiveloma’e.

\VS{58}Zao i mofo nizo­tso hirik’ andindìñey. Tsy manahake i mana
\FTNT{‡}{{\FR 6:58 }{\FT{Avo 16:31}}}nikamaen-droae’ iareo ie nihomakey; fa ho veloñe nainai’e ze mikama ty mofo toy.

\VS{59}I hoe zay ty tsinara’e te nañoke am-pitontonañe e Kapernaomy ao.


\par }{\SH Mitety aze o ila’eo
\par }
{\PP \VS{60}Aa le maro amo mpiama’eo, ie nahajanjiñe izay, nanao ty hoe: Maràñe i tsaray, ia ty mahajanjiñe aze?

\VS{61}Ie nioni’
{\ND{Iesoà}} i ñeoñeo’ o mpiama’eoy, le nanoa’e ty hoe: Mahatorifik’ anahareo v’izay?

\VS{62}Akore arè naho isa’ areo mionjoñe mb’amy nitoe’e taoloy mb’eo i Ana’ ondatiy?

\VS{63}I Arofoy ty mahaveloñe, tsy mahasoa ndra loli’e o nofotseo; toe arofo naho haveloñe o saontsy itaroñako\FTNT{§}{{\FR 6:63 }{\FT{Jao 6:8, 1Ko 15:45}}}.

\VS{64}Fe tsy mañaoñe ty ila’ areo. Toe niarofoana’
{\ND{Iesoà}} am-baloha’e o tsi-hiatoo, naho i hañenga’ azey.

\VS{65}Le hoe re: Izay ty nitaroñako te, tsy eo ty homb’ amako naho tsy natolotse aze boak’ aman-dRae.

\VS{66}Ie amy zay, nifoneñe tsy nindre-lia ama’e ka ty maro amo mpiama’eo.


\par }{\SH Ty taro’ i Petera
\par }
{\PP \VS{67}Aa le hoe t’{\ND{Iesoà}} amy folo ro’ amby rey, He te hisitake ka nahareo?

\VS{68}Hoe ty natoi’ i Simona Petera: O Talè, homb’ ama’ ia v’izahaio? Ama’o o tsaran-kaveloñe nainai’eo;

\VS{69}Fa natokisa’ay naho mahafohiñe te Ihe i Masin’ Añaharey.

\VS{70}Hoe ty nanoa’
{\ND{Iesoà}}: Tsy izaho hao ty nijoboñe anahareo folo-ro’ambio, fe kokolampa ty raike?

\VS{71}I Jodasy ana’ i Simona nte-Kariote, mpiamy folo ro’amby rey i tsinara’ey, ie fa hañeng’ aze.



\par }\Chap{7}{\SH Tsy Niantofan-dRoahalahi’e
\par }
{\PP \VerseOne{1}Añe izay le nañavelo e Galilia ao t’{\ND{Iesoà}}, f’ie tsy te homb’e Iehodà mb’eo amy te nipay hañè-doza ama’e o Tehodao.

\VS{2}Nitotoke henane zay i sabadida-kivoho’ o Jiosioy,

\VS{3}le hoe ty asa’ o rahalahi’eo ama’e: Isitaho ty eto, akia mb’e Iehodà añe, hahaoniña’ o mpiama’oo ka o fitoloñañe anoe’oo,

\VS{4}amy te tsy mitoloñ’ añetake ze te ho fohiñe, fa am-palangesañe. Kanao manao o raha rezao irehe, le atrefo i valobohòkey.

\VS{5}Toe tsy niantok’ aze ka o rahalahi’eo.

\VS{6}Le hoe t’{\ND{Iesoà}} am’ iareo: Mbe tsy tondroke ty androko, fe songa mete ama’ areo ze andro.

\VS{7}Tsy eo ty halaiña’ ty voatse toy anahareo fa heje’e ka iraho mpanesek’ aze ty amy hatsivokara’ey.

\VS{8}Mionjona mb’amy sabadidakey mb’eo, fe tsy homb’ amy famantañañey hey iraho amy te mbe tsy heneke o androkoo.

\VS{9}Ie nanoa’e izay le nitambatse e Galilia ao.


\par }{\SH Nipiapia mb’an-tSabadidake mb’eo
\par }
{\PP \VS{10}Aa naho fa nionjom-ban-tsabadidake mb’eo o rahalahi’eo, le nimb’eo ka re, fe tsy nisorogodañe fa niampitsàmpitse.

\VS{11}Nipay aze amy sabadidakey o Jiosio, ie nifanao ty hoe: Aia re?

\VS{12}Lako firehoreho ty ama’e i màroy: hoe ty ila’e: Vañoñe indatiy, hoe ka ty ila’e: Aiy! toe ampandridrihe’e ty màro.

\VS{13}Fe tsy teo ty nahaboa-drehake aze ami’ty fihembañañe o Tehodao.


\par }{\SH Boak’ Aman-dRae ty Lili’e
\par }
{\PP \VS{14}Ie ho nivaky mira i sabadidakey, le nionjomb’ añ’ anjomban’ Añahare mb’eo t’{\ND{Iesoà}}, nañoke.

\VS{15}Nilatsà’ o Tehodao le nanao ty hoe: Taia ty nampahilala indatiy o soki­tseo, ie tsy nianatse?

\VS{16}Tinoi’
{\ND{Iesoà}} ty hoe: Tsy ahy o fañòhakoo, fa a i nañitrik’ ahiy\FTNT{*}{{\FR 7:16 }{\FT{Impito amy Jaona ao i hoe zay: 3:34, 7:16, 8:28, 8:40, 12:49, 14:24, 17:8; Its 18:15-20}}}.

\VS{17}Ie no’ ondatio ty hanao o satri’eo le ho rendre’e i fañòhañey ke hirik’ aman’ Añahare, he te ahy o volañekoo.

\VS{18}Mipay tsiriry ty mivolañe ty aze; f’ie mipay hañomey engeñe amy nañitrik’ azey ro to vaho tsy aman-kakeo.

\VS{19}Tsy i Mosè hao ty nanolotse i Hake ama’ areo, fe tsy ama’areo ty mañorike i Hake? Akore t’ie mipay hampivetrak’ ahy?
\FTNT{†}{{\FR 7:19 }{\FT{Mat 5:20}}}


\par }{\PP \VS{20}Hoe ty natoi’ i màroy: Amañ’ anga-draty irehe, ia ze o mipay hañoho-doza ama’oo?

\VS{21}Hoe t’{\ND{Iesoà}} tam’ iereo: Nanao raha raike iraho, le hene latsa.

\VS{22}Nimea’ i Mosè anahareo o sava­tseo (tsy t’ie hirik’ amy Mosè, fa boak’ aman-droae); vaho manavatse ondaty ami’ty
{\ND{Sabotse}} nahareo.

\VS{23}Aa naho savareñe ami’ty
{\ND{Sabata}} t’indaty tsy handilara’e ty Hà’ i Mosè; mahaviñetse anahareo hao te nampijangañeko fonitse ami’ty
{\ND{Sabata}} t’indaty?

\VS{24}Ko mizaka ami’ty vinta’e, fa mizakà an-jaka tò.


\par }{\SH Hirik’ aman-dRae i Norizañey
\par }
{\PP \VS{25}Le hoe ty ila’ o nte Ierosalemeo: Tsy itoy hao i paia’ iereo ho vonoeñey?

\VS{26}Hehe t’ie milañoñe am-batraike eo fe tsy ivolaña’ iareo. Hera toe fohi’ o roandriañeo te ie ro toe i Norizañey?

\VS{27}Fohintika ty nihirifa’ indatiy; aa ie avy i Norizañey, tsy ho fohi’ ondaty ty niboaha’e.

\VS{28}Aa le nipoña-peo añ’anjomban’ Añahare ao t’{\ND{Iesoà}} te nañoke, nanao ty hoe: Eka! Fohi’ areo iraho mbore rendre’ areo ty nihirifako; Tsy nañira-batan-dRaho, fe vañoñe i nañitrik’ Ahiy, i amoea’ areoy.

\VS{29}F’ie fantako, amy te hirik’ ama’e, ie ty nañirak’ ahy.

\VS{30}Nipay hitsepak’ aze iereo, fe tsy teo ty hahagaoñ’ aze ie mbe tsy nitondroke i ora’ey.

\VS{31}Le maro am’ ondatio ty niantok’ aze vaho nanao ty hoe: Ie totsake eo i Norizañey, hanao viloñe maro te amo nanoe’ itìañeo hao?


\par }{\SH Ty Hienga’e
\par }
{\PP \VS{32}Jinanji’ o Fariseoo i nivesovesoe’ i màroy, le nañitrike mpifeleke hitsepak’ aze o mpisorom-beio naho o Fariseoo.

\VS{33}Le hoe ty nanoa’
{\ND{Iesoà}}: Anianike avao iraho te ama’areo vaho hienga mb’amy nañirak’ ahiy añe.

\VS{34}Hipay ahy nahareo fe tsy hahaisake; toe tsy mete’ areo hombàñe ty hombako.

\VS{35}Le hoe ty fifanaontsi’ o Tehodao: Aia ty homba’e te tsy ho trea-tika? Hera homb’ amo miparaitak’ amo Grika añeoo, hañòke o Grikao;

\VS{36}Inoñe i enta’e ty hoe: Ho paiae’ areo iraho, fa tsy ho isa’ areo; naho, Tsy lefe areo ombañe ty hombako?


\par }{\SH Rano Veloñe
\par }
{\PP \VS{37}Ie amy andro honka ra’elahi’ i sabadidakeiy, le niongake t’{\ND{Iesoà}} nipazake ty hoe: Ampomb’ amako mb’etoa hikama rano ze taliñiereñe. Ze miato amako,

\VS{38}hoe i Tsara Masiñey, le higoangoañe boak’ añ’arofo’e ao ty rano veloñe.\FTNT{‡}{{\FR 7:38 }{\FT{Ies 44:3, Iir 2:13, 17:13, Zek 14:8, Sab 36:8-9, Rzd 14:7, Jao 4:10, 6:63, 1Ko 10:4, Ben 7:17, 21:6, 22:1,17}}}

\VS{39}(i Arofo ho rambese’ o mpiato ama’eo i nitsarae’e zay, fe mboe tsy ie i Arofoy, amy te mbe tsy nirengèñe t’{\ND{Iesoà}}.)\FTNT{§}{{\FR 7:39 }{\FT{Eze 36:26-27, Ioe 2:28-32, Top 1:4-8, 2:4,33, 10:44-47, 11:15-16, Efe 5:18}}}


\par }{\SH Mifanao Añombelahi-Diba o Tehodao
\par }
{\PP \VS{40}Aa le maro amy lahialeñe nahajanjiñe i tsaray ro nanao ty hoe: Toe ie i Mpitokiy.

\VS{41}Hoe ty ila’e: Ie i Norizañey, fa hoe ka ty ila’e: Ho hirike e Galilia añe hao i Norizañey?

\VS{42}Tsy fa tsinara’ o Sokitse Masiñeo hao te ho hirik’ amo tiri’ i Davideo i Norizañey, naho ho boake Betleheme, rova’ i Davide?\FTNT{*}{{\FR 7:42 }{\FT{2Sa 7:12, Sab 89:4; Mik 5:1}}}

\VS{43}Aa le nifampiria ty ama’e ondatio.

\VS{44}Teo o te hitsepak’ azeo, f’ie tsy nipaoham-pitañe.


\par }{\SH Nifanointoiñe i Sinoday
\par }
{\PP \VS{45}Aa le nibalike mb’amo mpisorom-bey naho Fariseoo mb’eo o mpifelekeo, le hoe ty nanoa’ o beio: Akore t’ie tsy nasese’areo?

\VS{46}Le hoe ty natoi’ o mpifelekeo: Mbe lia’e tsy nahafilañoñe manahak’ indatiy t’indaty.

\VS{47}Le natoi’ o Fariseoo ty hoe: I nahareo ka hao ty nampandridrihe’e?

\VS{48}Ia amo roandriañeo naho amo Fariseoo ty miantok’ aze?

\VS{49}Fokom-pàtse i màroy, amy te tsy apota’e t’i Hake.

\VS{50}Hoe t’i nanoa’ i Nikodemosy (i mpiam’ iareo nitilike
{\ND{Iesoà}} taoloy).

\VS{51}Mamàtse ondaty aolo’ te ijanjiñañe hahafohiñe i nanoe’ey hao i Han-tikañey?

\VS{52}Natoi’ iereo ty hoe: Nte-Galilia ka v-iheo? Hotsohotsò naho oniño te tsy itroaram-pitoky ty Galilia.

\VS{53}Le hene nimpoly mb’an-kiboho’e mb’eo.



\par }\Chap{8}{\SH Vinamba ty Ampela
\par }
{\PP \VerseOne{1}Nomb’am-bohi’ Oliva mb’eo t’{\ND{Iesoà}}.

\VS{2}Le nañaleñaleñe te nibalike mb’ añ’anjomban’ Añahare mb’eo, naho nihimpok’ ama’e i màroy vaho niambesatse re nañoke.


\par }{\PP \VS{3}Nasese’ o mpanoki-dilio naho o Fariseoo ama’e ty rakemba nivamba, aa ie najarodo’ iereo añivo’ ondatio,

\VS{4}le hoe iareo tama’e: O Talè, tsinepake ty rakemba toy amy t’ie nivamba.

\VS{5}Toe nandily antika amy Hake ao t’i Mosè t’ie ifetsaham-bato; ino mb-arè ty asa’o?

\VS{6}Nanoe’ iereo izay hitsoke aze, hamente ty hanesehañe aze. F’ie nibotreke t’{\ND{Iesoà}}, nanoki­tsokitse an-drambom-pità’e an-tane eo,

\VS{7}Aa ie nimane ontane ama’e iareo, le niongake naho nanoa’e ty hoe: Ty tsy aman-tahiñe ama’areo, ee t’ie ty hametsa-bato aolo.

\VS{8}Niondreke indraike re, nanokitse an-tane eo\FTNT{*}{{\FR 8:8 }{\FT{Irm 17:13}}}

\VS{9}O nahajanjiñeo, ninankañe kiraikiraike, o zoke’eo aolo ampara’ t’ie vahiny le i rakembay ro añivo eo.

\VS{10}Niongake t’{\ND{Iesoà}}, le nanoa’e ty hoe: O Rakemba, aia ho o nanesek’ azo’o? Tsy eo hao ty namàtse azo?

\VS{11}Leo raike, Talè, hoe re. Le hoe t’{\ND{Iesoà}} ama’e: Izaho ka tsy hañozoñ’ azo, akia, ko mandilatse ka.


\par }{\PP \VS{12}Tinovo’
{\ND{Iesoà}} am’iereo ty hoe: Failo’ ty voatse toy iraho; tsy hañavelo añ’ ieñe ao ze mañorike ahy, fa ho an-kazavàn-kaveloñe.


\par }{\PP \VS{13}Aa hoe ty lie’ o Fariseoo aze: Ho nitò aia o talili’oo kanao mita­lily vatañe.

\VS{14}Tinoi’
{\ND{Iesoà}} ty hoe: Ndra te mitalily vatan-dRaho, to i talilikoy; amy te fantako ty nihirifako naho ty hombako; fe tsy fohi’ areo ty niboahako ndra ty hionjonako.

\VS{15}O nofo­tseo ro fizaka’areo; Izaho tsy mizaka ndra iaia.

\VS{16}Fe ndra t’ie mizaka, to ty fizakako; amy te tsy izaho avao, fa izaho naho i Rae nañitrik’ ahiy.

\VS{17}Toe pinatetse amy Hà’areoy te

\par }{\Q to taroñe t’indaty roe.\FTNT{†}{{\FR 8:17 }{\FT{Its 19:15}}}


\par }{\PP \VS{18}Izaho mitalily vatañey, ty raike, mita­lily ahy ka i Raeko nañirak’ ahiy.

\VS{19}Aa le hoe iareo tama’e: Aia v’o Rae’oo? Tinoi’
{\ND{Iesoà}}: Tsy mahafohiñ’ ahy ndra i Raeko nahareo; naho napota’ areo iraho le ho nahafohiñe an-dRaeko ka.


\par }{\PP \VS{20}Sinaontsi’
{\ND{Iesoà}} amy fanontonan-dralay i hoe zay, ie nañoke añ’ anjomban’ Añahare ao; le tsy teo ty nipao tañañ’ ama’e; amy te mboe tsy nitsatoke ty ora’e.

\VS{21}Le hoe ty natovo’
{\ND{Iesoà}} am’iereo: Hienga iraho, ho paiae’ areo fe hivetrak’ amo hakeo’ areo. Tsy lefe’ areo hombañe i hombakoy.

\VS{22}Le hoe ty asa’ o Tehodao: Hera hamoe’ fain-dre? Ie manao ty hoe: Ze hombako tsy ho lefe’ areo hombañe.

\VS{23}Aa le hoe re tam’ iereo: Hirik’ ambane ao nahareo; boak’ ambone iraho. Ami’ty voatse toy nahareo; fe tsy ami’ty voatse toy iraho.

\VS{24}Aa le hoe ty nitaro­ñako, t’ie hikoromak’ amo hakeo’ areoo, fa naho tsy atokisa’ areo t’Ie Raho\FTNT{‡}{{\FR 8:24 }{\FT{Avo 3:14, naho amy a.57}}}, le hihomake an-tahi’ areo.

\VS{25}Le hoe iareo tama’e: Ia v’Iheo? Hoe ty nanoa’
{\ND{Iesoà}}: I nitaro­ñako am-baloha’ey.

\VS{26}Mbe bey ty ho nitaroñako naho ty hizakako, fe to i nañirak’ Ahiy; le taroñeko ami’ty voatse toy o itsanoñakoo.

\VS{27}Tsy napota’ iereo t’ie nisaontsy i Rae.

\VS{28}Aa le hoe ty nanoa’
{\ND{Iesoà}}: Ie aonjo’ areo i Ana’ ondatiy, le ho fohi’ areo te ie iraho, le tsy eo ty anoeko an-tsatriko, fa ze ampandrendrehen-dRaeko ahy, izay o volañekoo.

\VS{29}Toe amako i nañitrik’ Ahiy, le tsy apo’e hiziozio iraho, amy te nai­nai’e fanoeko o raha tea’eo.

\VS{30}Ie nisaontsy izay, le maro ty niantok’ aze.


\par }{\PP \VS{31}Aa le hoe t’{\ND{Iesoà}} tamo Jiosy mpiato ama’eo: Naho mitoloñe amo fivolakoo nahareo, le toe mpiamako;

\VS{32}le ho fohi’ areo ty hatò vaho ho hahà’ ty hatò.

\VS{33}Hoe ty natoi’ iareo aze: Tarira’ i Abraàme zahay, le mbe lia’e tsy rinohi’ ondaty; Akore arè ty natao’o te, Ho hahañe nahareo?


\par }{\PP \VS{34}Tinoi’
{\ND{Iesoà}} ty hoe: Eka! to ty itaroñako te fonga ondevon-kakeo ze manao hakeo.

\VS{35}Tsy mipiteke añ’ anjomba ao ty ondevo, fe mimoneñe ao nainai’e ty anake.

\VS{36}Aa ie ihahà’ i Anakey, le ho vata’e votso­tse.

\VS{37}Apotako t’ie tiri’ i Abraàme; f’ie mipay ty hahavetrak’ ahy amy te tsy itoera’ o volakoo.

\VS{38}Taroñeko o nitreako te nindre aman-dRaekoo; vaho anoe’ areo ze jinanji’ areo aman-drae’ areo.


\par }{\PP \VS{39}Tinoi’ iereo ty hoe: Rae’ay t’i Abraàme. Le hoe ty natoi’
{\ND{Iesoà}}: Naho àna’ i Abraàme, anò o fitoloña’ i Abraàmeo;

\VS{40}f’ie henaneo, mipay hamono ahy—ondaty mitaron-kavantañañe ama’ areo, o tsinanoko aman’ Añahareo. Tsy nanao izay t’i Abraàme.

\VS{41}Toe anoe’ areo ty satan-drae’ areo. Aa hoe iereo tama’e: Tsy anak’ amonton-jahay; raike ty Rae’ay, i Andrianañahare.

\VS{42}Hoe t’{\ND{Iesoà}} am’ iereo: Aa naho Rae’ areo t’i Andrianañahare, le ho nikoko ahy, amy te i Andrianañahare ty niboahako naho ty nivotrahako atoy; le tsy ty satriko ty nipotirako atoy, fa ie ty nañitrike ahy.

\VS{43}Akore te tsy apota’ areo o rehakoo? toe tsy maha­janjiñe o volakoo nahareo.

\VS{44}Ie mpiamy mpañinje rae’ areoy, vaho tea’ areo ty manao ze irìn-drae’ areo. Mpañoho-doza boak’ am-baloha’e re vaho tsy mijadoñe ami’ty hatò, amy t’ie tsy aman-katò ndra loli’e. Ie mivolam-bande, sata’e i fivola’ey, amy t’ie mpandañitse, toe raem-bande.

\VS{45}Fe kanao mitaroñe ty hatò iraho, tsy iantofa’ areo.

\VS{46}Ia ama’ areo ty manisý hakeo amako; fa naho mitaroñe ty hatò, akore te tsy atokisa’ areo?

\VS{47}Mahajanjiñe o saontsin’ Añahareo ze aman’ Añahare, f’ie tsy mahajanjiñe amy te tsy aman’Añahare.

\VS{48}Aa hoe ty natoi’ o Tehodao aze: Tsy to hao ty asa’ay te nte Samaria irehe naho tokoen’ anga-draty?

\VS{49}Hoe ty natoi’
{\ND{Iesoà}}: Tsy aman-kokolampan-draho, fa miasy an-dRaeko, fe tsy iasia’areo.

\VS{50}Tsy mipay engeñe ho ahy iraho, fe ao ty mitsoeke naho mizaka.

\VS{51}Eka! to ty itaroñako te tsy hahaonin-kavilasy ka ty miambeñe o volakoo.


\par }{\PP \VS{52}Le hoe o Tehodao tama’e: Rendre’ay henaneo t’ie tokoen-draha. Nivilasy t’i Abraàme naho o mpitokio; le manao ty hoe irehe, Tsy hitsope-kavilasy ka ty mifahatse amo volakoo.

\VS{53}Ho bey te amy Abraàme rae’ay hao irehe, ie nihomake? nikoromake ka o mpitokio; aa le manao ho ia irehe?

\VS{54}Hoe ty natoi’
{\ND{Iesoà}}: Naho miasy vatan-draho le kòake i asikoy. Miasy ahy t’i Raeko, i atao’ areo ty hoe: Andrianañahare’ay.

\VS{55}Mbe’ mboe tsy fohi’ areo re, ie fohiko. Aa naho nataoko t’ie ninofiko, le ho nibodiake hambañ’ ama’ areo iraho. Toe fantako re vaho ambenako o tsara’eo.

\VS{56}Niankahake t’i Abraàme te nahaoniñe ty androko; niisa’e le niehake.


\par }{\PP \VS{57}Le hoe o Tehodao tama’e: Tsy limampolo taon-dRehe, aa vaho ho niisa’o t’i Abraàme?

\VS{58}Hoe t’{\ND{Iesoà}} tam’ iereo: Eka! to ty Itaroñako te, taolo te nisamake t’i Abraàme, Izaho ro\FTNT{§}{{\FR 8:58 }{\FT{Avo 3:13}}}.

\VS{59}Nandrambe vato amy zao iereo haretsak’ aze, fe nietake t’{\ND{Iesoà}}, naho niavotse i anjomban’Añaharey.



\par }\Chap{9}{\SH Nampibarabeake ty Fey
\par }
{\PP \VerseOne{1}Ie niary mb’eo, le naha­vazoho ty lahilahy fey, nigoa boak’ amy t’ie nitoly.

\VS{2}Le hoe ty ontane’ o mpiama’eo: O Talè, ia ty nanao tahiñe: ondatio, ke o roae’eo te ie nisamake goa?

\VS{3}Tinoi’
{\ND{Iesoà}} ty hoe: Tsy te aman-kakeo t’indaty tia, ndra o roae’eo, fa te haboak’ añama’e ty fitoloñan’ Añahare.

\VS{4}Tsy mahay tsy manao ty fitoloña’ i nañitrik’ ahiy tikañe ie mbe antoandro, fa ho avy ty haleñe tsy hahafitoloña’ ondaty.

\VS{5}Kanao mbe ami’ty voatse toy iraho, le izaho ro failo’ ty voatse toy.


\par }{\PP \VS{6}Ie nanao izay, le nandrora an-tane, le nilitsahe’e i fañerè’ey vaho natente’e am-pihaino’e eo i litsakey.

\VS{7}Le hoe re ama’e: Akia, misasà añ’ antara’ i Siloama (ze midika ‘niraheñe’). Aa le niheo mb’eo re nisasa, vaho nahaisake te nibalike.


\par }{\PP \VS{8}Hoe o mparine azeo naho ze mpahaisak’ aze ie mbe nimpangatake: Tsy itoy hao i mpangatake nitozòkey?

\VS{9}Ty ila’e nanao ty hoe: Ie ‘nio. Hoe ka ty ila’e: Aiy! hambañ’ ama’e. Hoe re: Ie iraho.

\VS{10}Aa le hoe iareo tama’e: Aa vaho inoñe ty nampibarababeake o maso’oo?

\VS{11}Nanoiñe ty hoe re: Nikineke litsake t’indaty itokavañe ty hoe
{\ND{Iesoà}}, le nafò’e amo masokoo vaho nanao amako ty hoe: Akia mb’añ’antara’ i Siloama añe le misasà. Aa le nomb’eo iraho nisasa, vaho mahatrea.

\VS{12}Le hoe iereo tama’e: Aia re? Nofiko, hoe re.


\par }{\PP \VS{13}Nindese’ iereo mb’amo Fariseoo mb’eo indaty nigoay.

\VS{14}{\ND{Sabotse}} ‘nio i andro nanoe’
{\ND{Iesoà}} i litsakey naho nampibeake o fihaino’eoy.

\VS{15}Mbe nañontanea’ o Fariseoo indraike i nahaisaha’e. Le hoe re tam’iereo: Nifora’e litsake o masokoo naho nisasa iraho vaho mahatrea.

\VS{16}Le hoe ty asa’ o Fariseo ila’eo: Tsy aman’ Añahare indatiy kanao tsy ambena’e i
{\ND{Sabatay}}. Hoe ka ty ila’e: Aia, ty hahatafetera’ ty mpanan-kakeo raha tsitantane hoe itia? Le nifampiria iareo.

\VS{17}Aa hoe iereo amy nigoay: Ino ty ho talilie’o aze, ie nanokake o maso’oo? Le hoe re: Mpitoky reke.


\par }{\PP \VS{18}Fe tsy niantofa’ o Tehodao t’ie nigoa vaho nampahaisaheñe, naho tsy kinanji’ iareo hey ty roae’ i nampahatreavañey

\VS{19}vaho nañontane iareo ty hoe: Ana’ areo v’itoio, i natao’ areo te nitoly goay? Akore ty ahatreava’e henanekeo?

\VS{20}Le hoe ty natoin-droae’e: Apota’ay te ana’ay toke naho t’ie nitoly goa;

\VS{21}fe amoea’ay ty ahatreava’e henaneo, tsy fohi’ay ty nampibarababeak’ aze. Añon-taon-dre, añontaneo, ie ro hitali­ly vatañe.

\VS{22}Izay i sinaontsin-droae’ey amy te nihembañe amo Tehodao, ami’ty nifañinà’ o Tehodao te haitoañe amo fitontonañeo ze miantoke t’ie i Norizañey.

\VS{23}Izay ty nanoan-droae’e ty hoe: Añon-taon-dre, añontaneo.


\par }{\PP \VS{24}Kinanji’ iereo fañindroe’e indaty nigoay, le nanoa’ iareo ty hoe: Toloro engeñe t’i Andrianañahare; fohi’ay te bey hakeo indatiy.

\VS{25}Hoe ty natoi’e: Ke bey hakeo re, tsy apotako. Raha raike ty fantako: nigoa iraho, fa mahatrea.

\VS{26}Nindrai’ iareo ontane: Ino ty nanoe’e ama’o? Akore ty nampibarababeahe’e o maso’oo?

\VS{27}Tinoi’e ty hoe, Fa vinolako! f’ie tsy nitsendreñe, ino ty hijanjiña’ areo indraike? va’e te ho mpiama’e ka?

\VS{28}Aa le nonjire’ iereo, ami’ty hoe: Ihe ro mpiam’ indatiy! mpiamy Mosè zahay.

\VS{29}Fohi’ay te nisaontsien’ Añahare t’i Mosè, fe ondaty zao, nofi’ay ty nihirifa’e.


\par }{\PP \VS{30}Tinoi’ i lahiy ty hoe: Hete! mahavereñe te tsy fohi’ areo ty nihirifa’e, f’ie nampibeak’ o masokoo!

\VS{31}Fohintika te tsy mijanjiñe ty bey hakeo t’i Andrianañahare fe naho mitalaho aman’ Añahare t’indaty naho manao ty satrin’ arofo’e, le janji’e.

\VS{32}Boak’ami’ty fifotoran-tsa, mbe tsy nijanjiñeñe te nampibarababeaheñe t’indaty toly goa.

\VS{33}Aa naho tsy mpiaman’ Añahare indatiy, tsy ho nahatafete-draha.

\VS{34}Hoe ty natoi’ iareo aze, Fonitse hakeo irehe te nitoly, ihe ka ty mañòke anay? Le sinoi’ iereo añe.


\par }{\SH Hagoàn-Arofo
\par }
{\PP \VS{35}Jinanji’
{\ND{Iesoà}} te rinoa’ iereo, le hoe re t’ie nitendreke, Atokisa’o hao i ana’ Ondatiy?

\VS{36}Tinoi’e ty hoe: Ia v’izay, Talè? hatokisako.

\VS{37}Hoe t’{\ND{Iesoà}} tama’e: Fa niisa’o, mbore ie o mirehak’ ama’oo.

\VS{38}Le hoe re: O Rañandria, miantoke iraho! Le niambanea’e.


\par }{\PP \VS{39}Le hoe t’{\ND{Iesoà}}: Zaka ty nombàko mb’ami’ty voatse toy hampahaisa­ke o tsy mahaoniñeo, vaho hampigoa o mahaisakeo.


\par }{\PP \VS{40}Nanoa’ o Fariseo nindre ama’e naho nahajanjiñe i hoe zaio, ty hoe: Goa ka v’izahay?

\VS{41}Hoe t’{\ND{Iesoà}} am’iereo: Tsy ho nanan-kakeo nahareo naho nifey; f’ie nanao ty hoe: Mahatrea zahay; le mbe tambatse an-kakeo.



\par }\Chap{10}{\SH Mpiarak’ añondry Soa
\par }
{\PP \VerseOne{1}Eka! to ty taroñako t’ie tsy mizilik’ amy lalam-bein-jolon’ añondriy, fa manganik’ an-dàlan-kafa ro mpikizo naho mpampikametse.

\VS{2}I mizilike mb’an-dalam-bei’ i goloboñeiy ty mpiarake o añondrio.

\VS{3}Ie ty sokafe’ i mpañambeñey, naho mahatsa­noñe i fiarañanaña’ey o añondrio, mbore tokave’e ami’ty añara’e o añondri’eo, vaho iaoloa’e boak’ao.

\VS{4}Ie hene akare’e o azeo le iaoloa’e vaho orihe’ o añondrio amy te mahazatse iareo i fiara­ña­naña’ey.

\VS{5}Toe tsy horihe’ iereo ty ambahiny, fe mandrife, amy te tsy mahazatse iareo ty feo’ o ambahinio.

\VS{6}Nirazañe’
{\ND{Iesoà}} am’iereo izay f’ie tsy naharendrek’ o tsinara’eo.

\VS{7}Le nitovoña’
{\ND{Iesoà}} ty hoe: Eka! to t’itaroñako te izaho o lalambein’ añondrio.

\VS{8}Mpampikametse naho mpikizo iaby o taolokoo vaho tsy itsanoña’ o añondrio.

\VS{9}Izaho i lalam-beiy: ndra iaia mizilik’ añamako ro ho rombaheñe, himoake ao re naho hiakatse vaho hitendreke fiandrazañe.

\VS{10}Kanao mikamoak’ ao ty mpikizo le ty hampikametse naho hañè-doza vaho hanjamañe. Avy iraho, hanaña’ iareo haveloñe, vaho hanañe aze am-bokatse.


\par }{\PP \VS{11}Izaho i mpiarake soay, mahafoe ty fiai’e ho a o añondrio i mpiarake soay.

\VS{12}Tsy mpiarake i tsimañajay: tsy aze o añondrio, ie trea’e te mipoteake ty farasy, le apo’e o añondrio naho mibioñe naho itsepaha’ i farasiy vaho ampiparatsiahe’e.

\VS{13}Mirimatse re fa mpikarama, toe tsy darè’e o añondrio.

\VS{14}Izaho ro mpiarake soa, fantako o ahikoo vaho apota’ o ahikoo iraho,

\VS{15}hambañe ami’ty faharofoanan-dRaeko ahy naho ty fahafohinako an-dRae, vaho amoeako aiñe o añondrikoo.

\VS{16}Mbe aman’ añondry ila’e tsy mpiami’ ty zoloke toy iraho; tsi-mete tsy hendeseko mb’etoa iereo, ie hitsanoñe ty feoko vaho ho lia-raike reketse Mpiarake raike.

\VS{17}Zao ty ikokoan-dRaeko ahy, te amoeako ty fiaiko handrambesako aze indraike.

\VS{18}Tsy t’ie haloli’ ondaty amako, fa lahako ty hamoe aze. Amako ty lily hamoeako aze, naho amako ty lily handrambesako aze indraike. Rinambeko aman-dRaeko i lily zay.


\par }{\PP \VS{19}Aa le nifanìmpa-kevetse indraike o Tehodao ty amy tsara zay.

\VS{20}Maro am’ iereo nanao ty hoe: Aman’ anga-draty re naho minèñe, ino ty ijanjiña’ areo aze?

\VS{21}Hoe ka ty ila’e: Tsy fisaontsi’ ty aman-kokolampa i tsara rezay. Mahabarababeake ty goa hao o kokolampao?’


\par }{\SH Lie-Drokoñe amy Sabadidam-Pañorizañey
\par }
{\PP \VS{22}Tsatoke asotry e Ierosaleme ao i sabadida-pañorizañey\FTNT{*}{{\FR 10:22 }{\FT{Han’nakà (Heb) Faniahiañe ty nandrebaha’ t’Iehoda Makabeasy}}},

\VS{23}le nidrai­draitse añ’anjomban’ Añahare an-kiri­risa’ i Solomona ao t’{\ND{Iesoà}}

\VS{24}vaho nihimpok’ ama’e o Tehodao nanao ty hoe: Pak’ ombia irehe te mbe hampitarik’ aiñe anay? Naho ihe i Norizañey, adodeo.

\VS{25}Tinoi’
{\ND{Iesoà}} ty hoe: Fa nitaroñako, fe tsy iantofa’areo; mita­lily ahy o raha tsitantane anoeko amy tahinan-dRaekoio.

\VS{26}Fe tsy iantofa’ areo amy t ‘ie tsy mpiamo añondrikoo.

\VS{27}Mitsanoñe ty feoko o añondrikoo naho fantako iereo naho orihe’ iereo,

\VS{28}naho itolo­rako haveloñe nainai’e, ie tsy hihomake ka, vaho tsy eo ty hanintake iareo an-tañako.

\VS{29}Toe natolon-dRaeko amako, ie ty bey te amy ze he’e; vaho leo raike tsy hahatavañe iareo am-pitàn-dRae.

\VS{30}Raike iraho naho i Raeko.

\VS{31}Nandrambe vato indraike o Tehodao, hafetsak’ ama’e.

\VS{32}Hoe ty natoi’
{\ND{Iesoà}}: Maro ty sata-soa nitoroako boak’ aman-dRaeko, aia amy rezay ty handretsaha’ areo vato?

\VS{33}Natoi’ o Tehodao ty hoe: Tsy t’ie sata soa ty ametsaha’ay vato, fa i terateray, naho amy te Ihe, ondaty, manao ho Andrianañahare.


\par }{\PP \VS{34}Natoi’
{\ND{Iesoà}} ty hoe: Tsy pinatetse amy Hà’areoy hao ty hoe: Vinolako te ndrañahare nahareo\FTNT{†}{{\FR 10:34 }{\FT{Sab 82:6}}}?

\VS{35}Aa naho natao’e ndrañahare o nivotraha’ i tsaran’ Añahareio—toe tsy mete lilareñe i Sokitse Masiñey—

\VS{36}le akore te atao’ areo mpiteratera i nimasiñen-dRae naho nañitrike aze mb’ami’ty voatse toiy, amy nataoko te Anan’ Añahare Raho?

\VS{37}Ko miantok’ ahy naho tsy anoeko o fitoloñan-dRaekoo.

\VS{38}F’ie anoeko, ndra te tsy haoñe’ areo, iantofo o tolon-drahao, hahafohiñe naho haharendreke te amako t’i Rae, vaho ama’e iraho.

\VS{39}Aa le nipay hitsepak’ aze indraike iereo f’ie nibolititse am-pità’ iareo.


\par }{\PP \VS{40}Nibalike mb’ an-dafe’ Iordaney añe re amy nampilipora’ i Jaona valoha’ey vaho nañialo eo.

\VS{41}Maro ty nimb’ ama’e, nanao ty hoe: Tsy nanao raha tsitantane t’i Jaona, fe hene to i nisaontsie’e indaty tìañe.

\VS{42}Maro am’iereo ty niantok’ aze.



\par }\Chap{11}{\SH i Lazarosy
\par }
{\PP \VerseOne{1}Teo t’indaty nisiloke, i Laza­rosy nte-Betania, an-drova’ i Marie naho i Marta raha­vave’e;

\VS{2}ie i Marie nañosotse solik’ amy Talè naho namaoke o fandia’eo amo maroi’eo. I Lazarosy rahalahi’ey ty nisiloke,

\VS{3}aa le nampihitrife’ i rahavave’e rey ama’e ty hoe: O Talè, Inao! siloke i rañe’oy.

\VS{4}Ie nahajanjiñe zay t’{\ND{Iesoà}}, le hoe re: Tsy higadoñe an-kamomohañe i hasilofañe zay, fa ho ami’ty engen’ Añahare, handrengeañe i Anan’ Añaharey.

\VS{5}Nikokoa’
{\ND{Iesoà}} t’i Marta naho i rahavave’ey vaho i Lazarosy.

\VS{6}Aa naho jinanji’e t’ie niheta’e le mbe nitamañe roe andro an-toe’e eo avao.


\par }{\PP \VS{7}Ie añe le hoe re amo mpiama’eo, Antao hionjomb’e Iehodà indraike.

\VS{8}O Talè, hoe o mpiama’eo: anianike te nipay hametsa-bato ama’o o Tehoda, aa le hibalike mb’eo v’Iheo?

\VS{9}Tinoi’
{\ND{Iesoà}} ty hoe: Tsy ora folo-ro’amby hao o fangen’ antoandroo? Ie mañavelo an-tariñandroke ondatio le tsy hitsikapy amy te isa’e ty hazava’ ty voatse toy.

\VS{10}Fa ie manjotike haleñe t’indaty, le hitsikapy amy te tsy ama’e i hazavàñey.

\VS{11}Ie nanoe’e izay, le tinovo’e ty hoe: Fa mirotse i rañen-tika Laza­rosiy; fe homb’eo iraho hanohiñ’ aze amy firota’ey.

\VS{12}Aa hoe o mpiama’eo: O Talè, kanao mirotse re, tsy t ‘ie mihajangañe hao?

\VS{13}I havilasi’ey ty nitsarae’
{\ND{Iesoà}}; fe natao’ iereo te i fitofà’e am-piròtsey ty nienta’e.

\VS{14}Aa le nabeja’
{\ND{Iesoà}} ami’ty hoe: Toe fa nivetrake t’i Lazarosy.

\VS{15}Le ehake ty ama’areo iraho te tsy añe, hatokisa’ areo; antao homb’ ama’e mb’eo.

\VS{16}Le hoe t’i Tomasy (atao Didimo) amo mpifañosoñe ama’eo: Antao ka tika hitrao-pihomak’ ama’e.


\par }{\PP \VS{17}Ie pok’eo t’{\ND{Iesoà}}, zoe’e t’ie fa efats’ andro an-donak’ ao.

\VS{18}Toe marine’ Ierosaleme ty Betania, miha folo-lim’ amby stadia avao;

\VS{19}maro amo Tehoda ty nomb’amy ­Marta naho i Marie mb’eo nañotroñe iareo ty amy rahalahi’ iareoy.

\VS{20}Ie nirendre’ i Marta te nimb’eo t’{\ND{Iesoà}} le niavotse nanalaka aze, fe tambatse añ’anjomba ao t’i Marie.


\par }{\PP \VS{21}Le hoe t’i Marta amy
{\ND{Iesoà}}: O Talè, naho teo irehe tsy ho nivilasy i rahalahikoy.

\VS{22}Fe apotako, ndra henanekeo te ze halalie’o aman’ Añahare, ro hatolon’ Añahare Azo.

\VS{23}Hoe t’{\ND{Iesoà}} tama’e: Hitroatse i rahalahi’oy.

\VS{24}Hoe t’i Marta: Fantako t’ie hivañom-beloñe amy fivañonam-belo’ i andro honka’eiy.

\VS{25}Hoe t’{\ND{Iesoà}} tama’e: Izaho o fivañonan-koveloñeo naho o haveloñeo; ho veloñe ze miato amako, ndra te vilasy.

\VS{26}Tsy ho vilasy ka ze veloñe miato amako. Atokisa’o v’izao?

\VS{27}Hoe re tama’e; Eñ’anio Talè, atokisako te Ihe i Norizañey, i Anan’ Añahare nivotrak’ ami’ty voatse toiy.

\VS{28}Ie nanoe’e izay, le nienga hikoike i Marie rahavave’e vaho natola’e, nanao ty hoe: F’atoy t’i Talè, mikanjy azo.

\VS{29}Ie jinanji’e izay le niongak’ amy zao vaho nimb’ama’e mb’eo.

\VS{30}Mbe tsy nigodañe an-tanàñe ao t’{\ND{Iesoà}}, fa tamy nanalakà’ i Martay avao.

\VS{31}Ie nioni’ o Jiosy naho mpañohò mindre amy Marie añ’anjomba’eo t’ie niongake masìka naho niavotse, le nanonjohy aze fa natao’ iareo t’ie nimb’an-donake mb’eo hirovetse.

\VS{32}Ie pok’ amy
{\ND{Iesoà}} eo t’i Marie, le niisa’e naho nihohok’ am-pandia’e eo, nanao ty hoe: O Rañandria naho teo irehe tsy ho nihomake i rahalahikoy.

\VS{33}Ie nivazoho’
{\ND{Iesoà}} t’ie niharovetse naho te nirovetse ka o Jiosy nindre ama’eo, le niselekaiñe añ’arofo ao vaho nioremeñe,

\VS{34}nanao ty hoe: Aia ty nandrohota’ areo aze? Hoe iereo tama’e: O Talè, mb’etoañe hivazoho.

\VS{35}Nirovetse t’{\ND{Iesoà}}.

\VS{36}Le hoe o Tehodao, Hehe ty fikokoa’e aze!

\VS{37}Fa hoe ty ila’e: Aa vaho akore ondatio, ie nampibeake ty fihaino’ o feio, tsy ho nikalañe indatiy tsy ho nihomake?


\par }{\SH Vineloñe t’i Lazarosy
\par }
{\PP \VS{38}Niroreke indraike t’{\ND{Iesoà}}, le nimb’ an-donake mb’eo, ie lakato ginabem-bato.

\VS{39}Le hoe t’{\ND{Iesoà}}: Adogeràto o vatoo. Fe nanoa’ i Marta, rahavave’ i nivilasiy, ty hoe : O
{\ND{Talè}}, mitrotròtse re henaneo, fa efats’ andro!

\VS{40}Hoe t’{\ND{Iesoà}} ama’e: Tsy vinolako hao te ihe matoky ro hahaoniñe ty engen’ Añahare?

\VS{41}Aa le nadogera’ iereo i vatoy. Niandrandra t’{\ND{Iesoà}} nanao ty hoe: O Aba, mañandriañe Azo iraho fa jinanji’o.

\VS{42}Fantako te ijanjiña’o nainai’e, fe ondaty mijohanjohañ’ etoañeo ty nivolañako, hatokisa’e te ihe ro nañitrik’ ahy.

\VS{43}Ie nanao izay le nipazahe’e ty hoe: O Laza­rosy, miakara!

\VS{44}Niakatse i nivilasiy, nivahoren-damban-dolo o fità’e naho fandia’eo, mbore nibandieñe lamba-leny i lahara’ey; vaho hoe t’{\ND{Iesoà}} tam’ iereo: Draito, apoho hidraidraitse.


\par }{\SH Te Hañè-doza Ama’e
\par }
{\PP \VS{45}Aa le maro amo Jiosy nitilike i Marieo, ie nahaisak’ i nanoe’
{\ND{Iesoày}}, ro niantok’ aze.

\VS{46}Fe niheo mb’amo Fariseoo mb’eo ty ila’e nitalily o nanoe’
{\ND{Iesoào}}.

\VS{47}Aa le nanontom-pivory o mpisorom-beio naho o Fariseoo vaho nanao ty hoe: Ino ty hanoen-tika? amy te maro ty viloñe anoe’ indatiy.

\VS{48}Ie apo-tika hitoloñe hoe izay, le hene hiantok’ aze, vaho hivotrak’eo o nte Romao hitavañe ty toen-tika naho ty fifehean-tika.

\VS{49}Aa hoe ty raik’ am’iereo, i Kaiafa, talèm-pisoroñe amy taoñe zay: Tsy maha-pi-draha nahareo!

\VS{50}Tsy aereñere’ areo hao te mahasoa anahareo te hivilasy ho a ondatio t’indaty raike, ta te fonga ho rotsaheñe i fifeheañey?

\VS{51}Tsy te aze i entañe zay, fa t’ie ni-talèm-pisoroñe amy taoñey ro nitoky te hivetrake ho a i fifeheañey t’{\ND{Iesoà}},

\VS{52}vaho tsy ho a’ i fifeheañey avao, fa hatonto’e ho raike o anan’ Añahare miparaitakeo.

\VS{53}Nifototse amy andro zay, le nikinia ty hañoho-doza ama’e iareo


\par }{\PP \VS{54}Aa le tsy nañavelo aivo’ o Tehodao ka t’{\ND{Iesoà}}, fa nivike mb’an-tane marine’ i fatram-beiy naho nimb’an-drova atao Efraime, vaho nañialo ao rekets’ o mpiama’eo.

\VS{55}An-titotse henane zay i Fihelañ’ ambone’ o Jiosioy, le niavotse hirik’ an-kalok’ao ty maro nionjoñe mb’e Ierosaleme mb’eo aolo’ i Fihelañey, hiefetse.

\VS{56}Aa ie nitsoetso­eke
{\ND{Iesoà}} le nifamesoveso o nijohanjohañe añ’ anjomban’ Añahare aoo, ty hoe: Akore ty heve’ areo? Tsy homb’ an-tsàndalam-bey atoa hao re?

\VS{57}Ie amy zao, fa linili’ o mpisorom-beio naho o Fariseoo te tsi-mete tsy mitalily ze mahafohiñe ty anjoañ’ aze, hitsepaha’ iareo.


\par }{\SH Nihosorañe i Norizañey Mat 26.6-12; Mar 14.3-9
\par }

\Chap{12}{\PP \VerseOne{1}Ie eneñ’ andro taolo’ i Fihelañey, le nomb’e Betania mb’eo t’{\ND{Iesoà}}, amy nampivañoneñe i Lazarosy amy havilasiy.

\VS{2}Le nañalankaña’ iereo ty mahakama hariva, i Marta ty nitoroñe, le mpiamo nidegañe am-pandambañañe mindre ama’eo t’i Lazarosy.


\par }{\PP \VS{3}Rinambe’ i Marie ty soli-drame\FTNT{*}{{\FR 12:3 }{\FT{Narda: soli-mañitse boak’am-baha-katae}}} rai-litatse saro-bily naho nahoso’e ty fandia’
{\ND{Iesoà}} vaho nifaohe’e ami’ty maroi’e o fandia’eo, le nañatseke i anjombay ty harifondrifo’ i solikey.


\par }{\PP \VS{4}Le hoe t’i Jodasy nte-K’riote, raik’ amo mpiama’eo, i nikilily hifotetse azey:

\VS{5}Akore te tsy naletake bogady telon-jato i solikey hatolotse amo rarakeo?

\VS{6}Tsy t’ie ni-mpitretrè rarake te nanao izay, fa toe ni-mpikizo. Ie nimpitàn-koroñe vaho nampikamets’ ama’e.

\VS{7}Le hoe t’{\ND{Iesoà}}: Adono, fa nahaja’e ho ami’ty andro andeveñañe ahy o raha zao.

\VS{8}Mbe ama’ areo lomoñandro o rarakeo; fe izaho tsy ho ama’ areo nainai’e.


\par }{\PP \VS{9}Aa le maro amo Tehodao ro nahafohiñe t’ie tao vaho nimb’eo, tsy ty amy
{\ND{Iesoà}} avao, fa t’ie hahaisake i Lazarosy natroa’e amy havilasiy.

\VS{10}Aa le nikinia hañè-doza amy Lazarosy ka o mpisorom-beio.

\VS{11}amy t’ie ty nivevea’ ty Jiosy maro, vaho niato am’
{\ND{Iesoà}}.


\par }{\SH Nigodañe mb’eo am-Pandrebahañe Mat 21.1-9; Mar 11.1-10; Lke 19.29-38
\par }
{\PP \VS{12}Amy loak’androy, ty valobohoke bey niavy hamonjy i sabadidakey, ie nahajanjiñe te fa hizilike am’Ierosalaime t’{\ND{Iesoà}},

\VS{13}ro nandrambe ràn-tsatrañe naho niavotse hifanalaka ama’e vaho nisalale ty hoe:

\par }{\Q Ehe rombaho!

\par }{\Q Andriañeñe t’i Mpanjaka’ Israele!

\par }{\Q I mitotsak’ ami’ty tahina’
{\ND{Iehovà}}y\FTNT{†}{{\FR 12:13 }{\FT{Sab 118:26}}}


\par }{\PP \VS{14}Ie nahatendrek’ ana-borìke t’{\ND{Iesoà}} le niningitse, ty amy pinatetse, ty hoe:


\par }{\Q \VS{15}Ko hembañe, ry anak-ampela’ i Ziona;

\par }{\Q Heheke! totsake i Mpanjaka’oy,

\par }{\Q miningitse ana-borìke.
\FTNT{‡}{{\FR 12:15 }{\FT{{\ND{Zek}} 9:9}}}


\par }{\PP \VS{16}Tsy nirendre’ o mpiama’eo hey izay; ie nirèngeñe t’{\ND{Iesoà}} vaho nitiahi’ iereo te pinatetse ty ama’e izay naho t’ie nanoeñe.

\VS{17}Aa le nivave talily, ondaty nindre ama’e t’ie nikanjy i Laza­rosy hiakatse i lonakey vaho nampitroare’e an-kavilasy.

\VS{18}Izay ka ty talim-panalakà’ i màroy aze, ie nahajanjiñe te nanoe’e i viloñe zay.

\VS{19}Aa le nifanao ty hoe o Fariseoo: Hehe te milesa nahareo, inao, mañorik’ aze iaby ty voatse toy.

\VS{20}Tamo nionjomb’eo hitalaho amy sabadidakeio ty nte-Grika

\VS{21}niheo mb’amy Filipo nte Betsa­ida’ i Galilia mb’eo nipay aze ami’ty hoe: O aba, te hahatrea
{\ND{Iesoà}} zahay.

\VS{22}Nimb’amy Andrea mb’eo t’i Filipo amy entañe zay, le sinaontsi’ i Filipo naho i Andrea am’
{\ND{Iesoà}}.


\par }{\SH Fañòhañe ty amy Norizañey
\par }
{\PP \VS{23}Hoe ty natoi’
{\ND{Iesoà}}: Fa tondroke ty ora te ho rengèñe i Ana’ ondatiy.

\VS{24}Eka! to t’itaroñako, naho tsy mipok’ an-tane eo ty tabirin’ ampemba vaho mate, le midoñe ho tokañe ao avao; fa ie mate ro hamokatse bey.

\VS{25}Ze mikoko ty fiai’e ro mampianto aze; f’ie malain-ty fiai’e ami’ty voatse toy ro mañaja aze ho amy haveloñe nainai’ey.

\VS{26}Naho eo ty hitoroñ’ ahy, soa re te hañorik’ ahy; fa amy itoerako ty hitoera’ i mpitorokoy; iasian-dRae ze mitoroñe ahy.

\VS{27}Embetse ty troko henaneo, inoñe ty ho volañeko? O Aba rombaho ami’ty ora toy iraho? fe toe talin-diako ty ora toy.

\VS{28}O Aba, rengeo ty tahina’o. Le niboak’ andindìñe ao ty fiarañanañañe nanao ty hoe: Fa nirengèko mbore ho rengèko.

\VS{29}Nahajanjiñe izay i màro nizorazoray, le hoe iereo: Nangotroke! hoe ka ty ila’e: Nisaontsia’ ty Anjely.

\VS{30}Hoe ty natoi’
{\ND{Iesoà}}: Tsy izaho ty niboaha’ i fiarañanañañey, fa inahareo.

\VS{31}Henane zao o fizakañe ty voatse toio; henaneo ty hañitoañe ty mpifehe’ ty voatse toy.

\VS{32}Aa ie ongaheñe ami’ty tane toy iraho le ho taoneko amako ze kila ondaty.

\VS{33}Ty hampahafohinañe i havilasy ho lià’ey i nisaontsie’ey.

\VS{34}Natoi’ i màroy ty hoe: Jinanji’ay amy Hake ao te ho veloñe nainai’e i Norizañey, aa vaho akore ty anoa’o ty hoe: Tsy mahay tsy hengaeñe i Ana’ ondatiy? Ia ze o Ana’ ondaty zao?

\VS{35}Le hoe t’{\ND{Iesoà}} am’iereo: Mbe tsitrà-pie ty hindrezan-kazavàñe ama’ areo. Mañaveloa t’ie an-kazavàñe, ke hivotrahañ’ ieñe; amy te tsy apota’ ty mpañavelo añ’ieñe ao ty homba’e.

\VS{36}Ie mbe ama’ areo i haza­vàñey, le iantofo i hazavañey, soa t’ie ho anan-kazavàñe. Ie tsi­nara’
{\ND{Iesoà}} le nienga vaho nietake.

\VS{37}Ndra te maro ty viloñe nanoe’
{\ND{Iesoà}} añatrefa’ iereo, tsy niantoke iereo,

\VS{38}hampahaheneke i enta’ Isaia mpitoky nitsarae’ey, ty hoe:

\par }{\Q Ry
{\ND{Iehovà}}, ia ty niantoke ty talili’ay?

\par }{\Q Vaho nampalangeseñe ama’ia ty fità’
{\ND{Iehovà}}?\FTNT{§}{{\FR 12:38 }{\FT{Ies 53:1}}}


\par }{\PP \VS{39}Aa le tsy mete nañaoñe iereo, amy tinovo’ Isaiay ty hoe:


\par }{\Q \VS{40}Nigoae’e ty fihaino’ iareo,

\par }{\Q naho nampigañe’e ty arofo’ iareo,

\par }{\Q soa tsy hahaisake ty fihaino’ iareo

\par }{\Q ndra hahaoniñe ty arofo’ iareo,

\par }{\Q himpolia’ iereo ho jangañeko.\FTNT{*}{{\FR 12:40 }{\FT{Ies 6:10}}}


\par }{\PP \VS{41}Nitaroñe’ Isaia izay, ie nahaoniñe ty enge’e vaho nitalily aze.

\VS{42}Toe maro amo roandriam-beio ty niantok’ aze; f’ie tsy nita­lily aze ty amo Fariseoo, hera haitoañe amo fitontonañeo,

\VS{43}amy te ninò’ iareo ty fandrengea’ ondatio ambone’ ty fandrengean’ Añahare.


\par }{\PP \VS{44}Nikoike ty hoe t’{\ND{Iesoà}}: Ze miato amako, tsy izaho ty atokisa’e, fa i Nañitrik’ Ahiy.

\VS{45}Mahaoniñe i nañirak’ Ahiy ty mahaisak’ ahy.

\VS{46}Pok’ etoa ho failo ami’ty voatse toy iraho, soa tsy hidoñe am-pimoromoroñañe ao o miato amakoo.

\VS{47}Naho eo ty mijanjiñe o volakoo fe tsy mañambeñe, tsy izaho ty hizak’ aze, amy te tsy t’ie hizaka ty voatse toy ty nombako mb’etoañe, fa ty handrombake ty voatse toy.

\VS{48}Ty mifary ahy naho tsy mandrambe o volakoo, ao ty hizaka aze; toe hizaka aze amy andro honka’ey o entañe vinolakoo.

\VS{49}Izaho tsy nivolañe an-joton-troke; fa i Raeko nañitrik’ Ahy, Ie ty nanolotse lily ahiko: ze ho volañeko naho ze ho taroñeko.

\VS{50}Apotako te haveloñe nainai’e o lili’eo; aa ie mivolan-draho, le taroñeko do’e ze tsaraen-dRaeko.



\par }\Chap{13}{\SH Manasa ty Fandia’ o mpiama’eo
\par }
{\PP \VerseOne{1}Taolo’ i sabadidak’ i Fihelañeiy, ie niarofoana’
{\ND{Iesoà}} te an-titotse ty ora hienga’e ty voatse toy mb’ aman-dRae’e, fa nikokoa’e o aze ami’ty voatse toio, le mbe nikokoa’e pak’am-para’e.

\VS{2}Ie fa nikama le napo’ i Ratiy an-tro’ i Jodasy nte-Keriote, ana’ i Simona, ty hifotera’e;

\VS{3}niarofoana’
{\ND{Iesoà}} te kila natolon-dRae’e aze am-pità’e naho t’ie nihitrike hirik’ aman’ Añahare naho himpoly aman’ Añahare añe,

\VS{4}aa le niongak’ amy fikamañey re naho nado’e eo o saro’eo naho nandrambe lamba famorañe vaho nidiañe.

\VS{5}Le nañilin-drano an-koveta re vaho nanasa o fandiam-piama’eo ze nifora’e amy lamba nidia’ey.


\par }{\PP \VS{6}Aa ie niheo mb’amy Simona Petera, le hoe t’i Petera ama’e: O Rañandria, hanasa o tombokoo v’Iheo!

\VS{7}Natoi’
{\ND{Iesoà}} ty hoe: Tsy fohi’o hey o anoekoo, f’ie ho rendre’o te añe.

\VS{8}Hoe t’i Petera tama’e: Le lia’e tsy ho sasà’o o tombokoo! Tinoi’
{\ND{Iesoà}} ty hoe: Naho tsy isasako, tsy hanañ’ anjara’ amako irehe.

\VS{9}Le hoe ty nanoa’ i Simona Petera: O Rañandria, tsy o tombokoo avao arè, fa o tañako naho lohakoo ka.

\VS{10}Tinoi’
{\ND{Iesoà}} ty hoe: Tsy mipay ho sasañe ka ty nihariry, naho tsy o fandia’eo, fa hene malio. Malio ka nahareo, fe tsy ie iaby.

\VS{11}Amy te niarofoana’e i hifotetse azey, izay ty nanoa’e ty hoe: Tsy inahareo iaby ro malio.


\par }{\PP \VS{12}Ie niharirie’e o fandia’ iareoo, le nisaroñe naho niambesatse indraike vaho nañontane ty hoe: Rendre’ areo i nanoakoy?

\VS{13}Anoe’ areo Talè, naho Androanavy, le mete i anoa’areoy, amy te ie iraho.

\VS{14}Aa kanao izaho, Talè naho androanavi’ areo ro manasa o fandia’ areoo, le mifampihariry fandia ka.

\VS{15}Amy te tinoloko fitsikombeañe, hanoa’ areo i nanoakoy.

\VS{16}Eka! to t’itaroñako, te tsy bey te amy mpifehe azey ty mpitoroñe, naho ty nahitrike te amy nañitrikey.

\VS{17}Ie fohi’ areo izay, le ho fale t’ie anoe’areo.

\VS{18}Tsy inahareo iaby ty itaroñako, amy te fantako o jinobokoo, fe tsi-mahay tsy ho heneke o Sokitse Masiñeo, te

\par }{\Q Nañonjon-tomitse amako

\par }{\Q i niharo nikama amy mofokoy.\FTNT{*}{{\FR 13:18 }{\FT{Sab 41:9}}}


\par }{\PP \VS{19}Henane zao, italiliako aolo’ ty hitondroha’e, soa t’ie tondroke, le hatokisa’ areo t’ie iraho.

\VS{20}Eka! to t’itaroñako te ze mandrambe ndra iaia ahitriko, le mandrambe ahy, vaho i mandrambe ahiy ro mandrambe i nañitrik’ ahiy.


\par }{\SH i Nifotetse azey Mat 26.21,22; Mar 14.18,19; Lke 22.21-23
\par }
{\PP \VS{21}Ie nanao izay t’{\ND{Iesoà}}, le nidabahorak’ añ’arofo’e, naho nanao ty hoe: Eka! to t’itaroñako te hifotera’ ty raik’ ama’ areo.

\VS{22}Aa le nifanolitolike o mpi­ama’eo, fa nofi’ iareo i tsara’ey.

\VS{23}Ie amy zao, nirampy añ’ araña’
{\ND{Iesoà}} i mpiama’e nikokoa’ I{\ND{esoày}}.

\VS{24}Aa le tsinikao’ i Simona Petera re hañontane i nisaontsie’ey.

\VS{25}Le ie niato añ’ araña’
{\ND{Iesoà}} ro nañontane ty hoe: O Talè, ia v’izay?

\VS{26}Hoe ty natoi’
{\ND{Iesoà}}: Ty ho tolorako ty pila’e toy naho fa najoko. Aa ie nalò’e i pila’ey le natolo’e amy Jodasy ana’ i Simona nte-Keriote.

\VS{27}Ie nandrambe i mofoy le nitsamoak’ ama’e i mpañìnjey. Le hoe t’{\ND{Iesoà}} tama’e: I hanoe’oy, anò masìka.

\VS{28}Ie amy zao, leo raik’ am-pandambañañe eo tsy nahafohiñe ty talim-pisaontsia’e.

\VS{29}Natao’ ty ila’e te, kanao mpitàn-koroñe t’i Jodasy, le va’e nanoa’
{\ND{Iesoà}} ty hoe: Kalò o paian-tika amy sabadidakeio; ke nampamahana’e o rarakeo.

\VS{30}Aa ie vata’e nandrambe i pila’ey le niavotse; fa haleñe.


\par }{\SH Ty Ami’ ty Hionjona’e
\par }
{\PP \VS{31}Ie niakatse añe, le hoe t’{\ND{Iesoà}}: Henane zao ty andrengeañe i Ana’ ondatiy, vaho nahazo hasiñe ama’e t’i Andrianañahare,

\VS{32}aa naho mandrenge an’ Andrianañahare re, le ho rengen’ Añahare ka, vaho ho renge’e aniany.

\VS{33}O ry anakeo, aniany avao ty mbe hindrezako. Le hipaia’ areo, naho hambañe amy nitaroñeko amo Tehodaoy ty hitaroñako, te, Tsy ho lefe’ areo hombàñe ty hionjonako;

\VS{34}Lily vao ty itaroñako: mifampikokoa; manahake ty nikokoako anahareo ro hifampikokoa’ areo.

\VS{35}Zao ty hahafohina’ ie iaby te mpiamako nahareo: t’ie mifampikoko.


\par }{\SH ty Hiteteza’ i Petera Mat 26.34,35; Mar 14.30,31; Lke 22.33,34
\par }
{\PP \VS{36}Hoe t’i Simona Petera tama’e: O Rañandria, homb’aia v’Iheo? Natoi’
{\ND{Iesoà}} ty hoe: I andenakoy tsy mete’ areo tonjohizeñe heike; f’ie hañorik’ avao te añe.

\VS{37}Hoe t’i Petera ama’e: O Rañandria, aia ty tsy anonjohizako azo henaneo? Hafoeko ho azo ty fiaiko.

\VS{38}Tinoi’
{\ND{Iesoà}} ty hoe: Hafoe’o ho ahy hao o fiai’oo? To t’itaroñako te mbe tsy hikekeo i akoholahiy naho tsy fa nitety ahy in-telo irehe.



\par }\Chap{14}{\SH Ohoñe’e o Mpiama’eo
\par }
{\PP \VerseOne{1}Ko mampihohokohok’ arofo; miatoa aman’ Añahare, iato ka iraho.

\VS{2}Maro ty traño añ’anjomban-dRaeko ao, naho tsy izay, ho nivolañako. Hionjoñe iraho hañalankañe toetse ho anahareo.

\VS{3}Aa kanao homb’eo iraho hañajariako toetse, le hibalihako, handrambe anahareo ho amako, soa te amy itoerakoy ty hitoera’ areo.

\VS{4}Apota’ areo ty hombako, naho fohi’areo ty lalañe mb’eo.


\par }{\PP \VS{5}Hoe t’i Tomasy tama’e: O Rañandria, Tsy hai’ay ty homba’o; aia ty haha­fohina’ay ty lala homba’o?

\VS{6}Tinoi’
{\ND{Iesoà}} ty hoe: Izaho i lalañey naho ty hatò vaho ty haveloñe; leo raike tsy homb’ aman-dRaeko naho tsy añamako.

\VS{7}Aa naho fohi’ areo iraho, ho fohi’ areo ka t’i Raeko; ie henane zao fa mahafohiñe aze vaho mahaisak’ aze.


\par }{\SH Mihalaly amy Tahina’ey
\par }
{\PP \VS{8}Hoe t’i Filipo tama’e: O Rañandria, atorò anay t’i Rae, fa mahaeneñe anay izay.

\VS{9}Tinoi’
{\ND{Iesoà}} ty hoe: Tsy fa ela hao ty nireketan-tika, te ihe mboe tsy mahafohiñe ahiko ry Filipo? Ze nahaisak’ ahy fa nahaoniñe an-dRae; aa vaho akore ty atao’o ty hoe: Atorò anay t’i Rae?

\VS{10}Tsy atokisa’o hao te izaho ro aman-dRae vaho amako t’i Rae? Tsy ahy o saontsy itaroñakoo, fa manao o tolon-draha’eo i Raeko mimoneñe an-troko ato.

\VS{11}Matokisa te aman-dRae iraho naho te amako t’i Rae; ke iantofo ty amo fitoloñañeo.


\par }{\PP \VS{12}Eka! to t’itaroñako te hanoe’ ty mpiato amako o fitoloñakoo, vaho mandikoatse iretoañe ty hanoe’e, amy te homb’ aman-dRaeko mb’eo iraho.

\VS{13}Aa ndra inoñ’ inoñe ty ihalalia’ areo ami’ty añarako, le hanoeko, soa te ho rengèñe amy Anakey t’i Rae.

\VS{14}Ndra inoñ’ inoñe ihalalia’ areo ami’ty añarako, le hanoeko.


\par }{\SH Ampitama’e i Arofo’ey
\par }
{\PP \VS{15}Kanao mikoko ahy nahareo, le hañambeñe o lilikoo;

\VS{16}naho hihalaly aman-dRae iraho, hitolora’e Mpañolotse tovo’e himoneñe ama’ areo nainai’e.

\VS{17}Ie i Arofon-kavantañañey; i tsy mete rambese’ ty voatse toiy amy te tsy fohi’e mbore nofi’e; fe mahafohiñe aze nahareo amy t’ie mitrao-pimo­neñe ama’ areo, toe hitraofa’e.


\par }{\PP \VS{18}Tsy ho farieko ho bode nahareo fa homb’ ama’ areo mb’eo.

\VS{19}Tsipaepae’ zao tsy ho oni’ ty voatse toy ka iraho; f’ie ho oni’ areo: kanao velon-dRaho, ho veloñe ka nahareo.

\VS{20}Amy andro zay, ho fohi’ areo te izaho ro aman-dRaeko naho amako nahareo vaho ama’ areo iraho.

\VS{21}Ze mamolònkoñe o lilikoo naho mañambeñe aze, ie ty mikoko ahy; le ho kokoan-dRaeko i mikoko Ahiy naho hikokoako vaho hampandrendreheko ahy.


\par }{\PP \VS{22}Le hoe t’i nanoe’ i Jodasy (tsy i nte-Keriotey): O Rañandria, akore te zahay ro hiboaha’o fa tsy ty voatse toy?

\VS{23}Tinoi’
{\ND{Iesoà}} ami’ty hoe: Hifahatse amo volakoo ty mikoko ahy le hikokoan-dRaeko naho homb’ama’e mb’eo zahay, vaho hanoe’ay ama’e ao ty akiba’ay.

\VS{24}Tsy mikoko ahy ty tsy mañambeñe o volakoo. Tsy ahiko i tsara janjiñe’ areo amakoy fa an-dRaeko nañitrik’ ahy.


\par }{\PP \VS{25}Izaho mb’e mimoneñe ama’ areo atoy ty itaroñako i raha rezay.

\VS{26}Le hahitrin-dRaeko ami’ty añarako i Mpañohòy, i Arofo Masiñey; Ie ty hañoke anahareo ze he’e vaho haniahy ze hene tinaroko.

\VS{27}Hapoko ama’areo ty fañanintsiñe, hatoloko ty fierañerañako; tsy manahake ty fasozo’ ty voatse toy ty fanjo­tsoako. Ko adoke hiotsotse ty arofo’ areo, ko apoke ho hembañe.

\VS{28}Fa jinanji’ areo i nivolañekoy t’ie hiavotse vaho hibalike mb’ama’ areo mb’etoy. Naho nikokoa’areo le ho nirebeke t’ie homb’ aman-dRaeko añe fa bey te amako t’i Raeko.

\VS{29}Ie ty nivolañeko aolo’ te hifetsake, soa t’ie tondroke, le hiantofa’ areo.

\VS{30}Tsy hivolañe raha maro iraho; amy te momb’ etoañe i roandria’ ty voatse toiy, f’ie tsy manandily amako;

\VS{31}Aa soa ho fohi’ ty voatse toy te mikoko an-dRae iraho, le ze andilian-dRae ahy, ty anoeko do’e. Miongaha, antao hiavotse.



\par }\Chap{15}{\SH Vahe to
\par }
{\PP \VerseOne{1}Izaho ro vahe to, i Raeko ro mpañalahala.

\VS{2}Fonga afaha’e añe ze singa amako tsy mamoa vaho hene tsengoe’e ze mamoa, hampiegoego o voa’eo.

\VS{3}Fa malio nahareo ty amo tsara nitaro­ñekoo.

\VS{4}Mimoneña amako, le izaho ama’ areo. Toe tsy hamoa ty singa tsy mipitek’ ami’ty foto’e, àntsa­ke nahareo naho tsy mimoneñe amako.

\VS{5}Izaho ty vahe, singa’e nahareo. Ze mimoneñe amako naho izaho ama’e, ie ty hirotrarotra, fa tsy maha-pi-draha t’ie tsy amako.

\VS{6}Ndra ia’ ia tsy mimoneñe amako ro hahi­f­ik’ añe hoe singa, hiheatse, atontoñe naho ariañe añ’afo ao hiforototo.

\VS{7}Ie mimoneñe amako, naho mitobe añ’arofo’ areo ao o volakoo le ihalalio ze satrie’ areo vaho hanoañe.

\VS{8}Zao ty fandrengeañe an-dRaeko, t’ie mahavokatse bey hamen­te te mpiamako.

\VS{9}Manahake ty fikokoan-dRaeko ahy ty fikokoako anahareo. Aa le mimoneña amo fikokoakoo.

\VS{10}Ie ambena’ areo o lilikoo le himo­neñe am-pikokoako ao, manahake ty fiambenako o lilin-dRaekoo naho mimoneñe am-pikokoa’e ao.


\par }{\SH Mpilongo Sarotse
\par }
{\PP \VS{11}Nitaroñako irezay soa te ho ama’areo ty hafaleako vaho ho eneñe ty haeha’ areo.

\VS{12}Zao o lilikoo: t’ie mifanao roakolahy ­hambañe amy nikokoakoy.

\VS{13}Tsy eo ty mikoko man­dikoatse zao t’ie hahafoe ty fiai’e ho an-drañe’e.

\VS{14}Rañeko nahareo naho manao ze andiliako.

\VS{15}Tsy t’ie hanoeko mpitoroñe ka, amy te tsy fohi’ ty mpitoroñe ty anoe’ i talè’ey; nataoko rañetse amy te nampandrendrehako ze hene tsinanoko aman-dRaeko.


\par }{\PP \VS{16}Tsy inahareo ty nijoboñe ahy, fa izaho ty nijoboñe anahareo naho tinendreko homb’eo hamokatse vaho hañambeñe o nivokare’ areoo; le ndra inoñ’ inoñe ty halalie’ areo aman-dRaeko ami’ty añarako ro hatolo’e.

\VS{17}Zao ty andiliako anahareo: mifampikokoa.


\par }{\SH ami’ty Voatse toy o Mpiatoo
\par }
{\PP \VS{18}Naho malaim-bintañe anahareo ty voatse toy, fohino t’ie nalaiñe ahy hey.

\VS{19}Ie nimpiami’ ty voatse toy, ho niteà’ ty voatse toy o azeo. F’ie tsy mpiami’ty voatse toy, amy te jinoboko boak’ ami’ty voatse toy, aa le malaiñe anahareo ty voatse toy.

\VS{20}Tiahio o tsara nivolañakoo, te: Tsy bey te amy talè’ey ty mpitoroñe. Aa naho nanoe’ iereo samporerake iraho, àntsake t’ie ho samporeraheñe. Aa naho folokokoe’ iereo o volakoo, le ho tambozore’ iereo ka ty anahareo.

\VS{21}Toe hanoe’ iereo ama’ areo i hene rezay ami’ty añarako, amy te nofi’ iereo i nañitrik’ Ahiy.

\VS{22}Naho tsy nipok’ eo iraho nitaroñe am’iereo, le tsy ho nanan-kakeo, fe tsy eo henaneo ty iveroha’e amo tahiñeo.

\VS{23}Ze malaiñe ahy, malaiñe an-dRaeko.

\VS{24}Aa naho tsy nanoeko am’iereo ao o fitoloñañe mbe tsy nanoe’ ondaty, tsy ho nanan-tahiñe, fe henaneo songa nahaoniñe mbore nañarinjeñe ahy naho an-dRaeko,

\VS{25}soa te ho heneke i pinatetse amy Hà’ iereoy manao ty hoe:

\par }{\Q Tsy aman-tali’e ty nihejea’ iareo ahy.\FTNT{*}{{\FR 15:25 }{\FT{Sab 69:4; 109,3}}}


\par }{\SH Ty Fampitama’e i Arofoy
\par }
{\PP \VS{26}Ie avy i Mpañolotsey, i hahitriko ama’ areo hirik’ aman-dRaey, i Arofon-kavantañañe miboak’ aman-dRaey; ie ty hitalily ahy.

\VS{27}Hitalily ka nahareo amy te nimpiamako boak’ am-pifotora’e añe.



\par }\Chap{16}{\PP \VerseOne{1}Nitaroñako irezay soa t’ie tsy hitsikapy.

\VS{2}Haitoañe amo fitontonañeo nahareo; eka, ho tondroke ty ora, te inao, ­mitoroñe an’An­drianañahare ze mamono anahareo.

\VS{3}Hanoe’ iereo amy te tsy nahafohiñe an-dRae naho ahy.

\VS{4}Fe nitaroñako, soa te, ie tsatoke ty ora’e, le ho tiahi’ areo te nivolañeko. Tsy nitaroñako hey i entañe zay am-pifotora’e, itika mbe nitraoke.


\par }{\SH Ty Tolon-draha’ i Arofoy
\par }
{\PP \VS{5}Fe hionjoñe mb’amy nañitrik’ ahiy mb’eo iraho henaneo, le tsy ama’ areo ty mañontane ahy ty hoe: Aia ty homba’o?

\VS{6}F’ie mioremeñe añ’arofo ty amy entako ama’ areoy.

\VS{7}Fe ivolañako ty hato, te mahasoa anahareo t’ie hienga, fa naho tsy mienga le tsy hitotsaha’ i Mpañolotsey; aa naho mb’eo iraho le hahitriko mb’ama’areo mb’ etoan-dre.

\VS{8}Ie avy, ro hampiheve maso ty voatse toy ty ami’ty tahiñe naho ty havantañañe vaho ty fizakàñe.

\VS{9}O tahiñeo, amy te tsy miato amako iareo.

\VS{10}I havantañañey, fa homb’ aman-dRaeko mb’eo iraho vaho tsy hahaisak’ ahy ka nahareo.

\VS{11}I zakay, fa nafàtse ty mpifehe’ ty voatse toy.


\par }{\PP \VS{12}Mbe maro ty hitaroñako fa tsy leo’ areo heike.

\VS{13}Ie pok’ atoy i Arofon-katòy le ie ty hiaolo anahareo amy ze hene hatò. Tsy hisaontsy ty aze, fa o janjiñe’eo avao ty ho taroñe’e vaho haboa’e ama’ areo o raha ho avio.

\VS{14}Handrenge ahy re naho handrambe amako vaho hañento ama’areo,

\VS{15}ahiko iaby ze aman-dRaeko, izay ty nitaroñako te hangalak’ amy ahikoy re le hentoe’e nahareo.


\par }{\SH Hivalike ho Haehake ty Fihonto’areo
\par }
{\PP \VS{16}Tsy ho isa’ areo iraho te aniany; fa betebeteke le ho oni’ areo indraike.

\VS{17}Hoe ty vesoveso’ o mpiama’e ila’eo: Inoñe i tsarae’e amantikañey, ty hoe: Tsy ho oni’ areo iraho te aniany, le ho oni’ areo indraike te aniany, amy te homb’ aman-dRaeko mb’eo?

\VS{18}Nindrae’ iareo ty hoe: Inoñe ze o Anianike sinaontsi’e zao? Nofi’ay i saontsi’ey.


\par }{\PP \VS{19}Niarofoana’
{\ND{Iesoà}} ty ho nañontanea’ iareo vaho nanoa’e ty hoe: Ifañontaneañe hao i asakoy ty hoe: Tsy ho oni’ areo iraho te aniany; naho ty hoe, Hahaisak’ ahy ka nahareo te aniany?

\VS{20}Eka, to t’itaroñako t’ie hirovetse naho hangololoike ty tañy, fe hitohàke ty voatse toy. Ho azo ty velo-mihontoke nahareo, fe hifotetse ho firebehañe ty fihonto’ areo.

\VS{21}Tsimboetse ty ampela mitsongo naho tsatoke i ora’ey; f’ie mahatoly ajajamena le haliño’e i ajale’ey, vaho isoloa’e haehake, amy te toly an-tane atoy t’indaty.

\VS{22}Aa le hiotsòtse hey nahareo henaneo, f’ie ho treako in­draike le hirebeke ty arofo’ areo vaho tsy hasinta’ ondaty ama’ areo ty haehake.

\VS{23}Tsy hañontane ahy ndra inoñ’ inoñe nahareo amy andro zay. Eka! to t’itaroñako te, ze halalie’ areo aman-dRaeko ami’ty añarako ro hatolo’e.

\VS{24}Pake henàne tsy eo ty nangataha’ areo ami’ty añarako. Mihalalia, le hahazo, hañeneke ty hafalea’ areo.


\par }{\PP \VS{25}Nivolañako am-pandrazañañe irezay; fe antitotse ty andro t’ie tsy handrazañe, fa hitalily malange i Rae.

\VS{26}Hihalaly ami’ty añarako nahareo amy andro zay; tsy anoeko ty hoe: Izaho ty hihalaly aman-dRaeko ho anahareo;

\VS{27}Aiy! toe ikokoan-dRae ie nikoko ahy, naho natoky te nihirik’ aman’ Añahare iraho.

\VS{28}Niboak’ aman-dRae iraho, nizilik’ ami’ty voatse toy, vaho hiavotako ty voatse toy ho mb’ aman-dRae.


\par }{\PP \VS{29}En! hoe o mpiama’eo tama’e, Malange o saontsi’o henaneo, amy te tsy mandrazan-drehake.

\VS{30}Rendre’ay henaneo te kila arofoana’o, naho tsy paia’o ty hañontanea’ ondaty; izay ty iantofa’ay t’ie hirik’ aman’ Añahare.


\par }{\PP \VS{31}Tinoi’
{\ND{Iesoà}} ami’ty hoe: Miantoke hao henaneo?

\VS{32}Toe ho avy ty ora, eka fa tondroke t’ie hipara­tsiake, songa hamonje ty aze, le ho farie’ areo ho joriñe iraho; f’ie toe tsy ho bangiñe fa itraofan-dRae.

\VS{33}Nitaroñako irezay soa t’ie hierañerañe amako. Halovilovy ami’ty voatse toy nahareo; fe manintsiña, fa rinebako ty voatse toy.



\par }\Chap{17}{\SH Mihalaly ho am-Pañova’e
\par }
{\PP \VerseOne{1}Ie nitsarae’
{\ND{Iesoà}}, le niandrandra mb’andikerañe ey, nanao ty hoe: O Aba, fa tondroke ty ora; rengeo t’i Ana’o, handrengea’e Azo.

\VS{2}Fa nimea’o lily re hifehe ze kila nofotse, soa te ho tolora’e haveloñe nainai’e ze hene natolo’o aze.

\VS{3}Zao o haveloñe nainai’eo, t’ie ho fohi’ iereo ry Andrianañahare tokañe to, naho
{\ND{Iesoà}} Norizañe nahitri’oy.

\VS{4}Fa nandrengeako an-tane atoy vaho nihenefako i nampitoloñe’o Ahiy.

\VS{5}O Aba itoloro engeñe añila’o eo henaneo amy engeñe nindrezan-tika taolo’ ty fifotora’ ty voatse toiy.


\par }{\SH Mihalaly ho a o mpiama’eo
\par }
{\PP \VS{6}Fa nampahafohineko ondaty natolo’o ahy boak’ ami’ty voatse toio ty tahina’o, ie nifanaña’o, naho natolo’o ahiko vaho nambena’ iereo o tsara’oo.

\VS{7}Fa rendre’ iereo henaneo te boak’ ama’o ze hene natolo’o ahy,

\VS{8}ie natoloko o saontsy nimea’o ahikoo, naho rinambe’ iereo, naho rendre’ iereo to te boak’ ama’o iraho vaho antofa’ iereo te Ihe ro nañitrik’ ahy.

\VS{9}Ihalaliako; tsy ho ami’ty voatse toy ty ihalaliako, fa ho amo natolo’o ahikoo amy t’ie azo.

\VS{10}Kila azo o ahikoo, naho ahiko o azoo; vaho nahazoako engeñe.

\VS{11}Tsy ami’ty voatse toy ka iraho, fe ami’ty voatse toy o retoañe, vaho homb’ ama’o mb’eo iraho. Ry Aba masiñe, tambozoro an-tahina’o o natolo’o ahikoo, soa t’ie ho raike manahake itikañe.

\VS{12}Izaho nimpiam’ iereo, le nambenako an-tahina’o o natolo’o ahikoo; ni­tam­bozoreko o natolo’o ahikoo, tsy ia ty nipoke naho tsy i anan-kamomohañey hampañeneke o Sokitse Masiñeo.

\VS{13}Mb’ama’o mb’eo iraho henaneo; naho taroñeko ami’ty voatse toy o entañe zao, handiforañe am’iereo o haehakoo.

\VS{14}Fa natoloko iareo o tsara’oo le niheje’ ty voatse toy, amy t’ie tsy mpiami’ ty voatse toy, hambañe amy te izaho tsy mpiami’ ty voatse toy.

\VS{15}Tsy ihalaliako te hakareñe ami’ty voatse toy iereo, fa t’ie ho kalañeñe ami’ty raty.

\VS{16}Tsy mpiama’ ty voatse toy iereo, hambañe amy te izaho tsy mpiami’ ty voatse toy.

\VS{17}Ampiavaho an-katò iereo; o tsara’oo ro to.

\VS{18}Hambañe ami’ty nañiraha’o ahy mb’ami’ty voatse toy, ty nañitrifako iareo mb’ami’ty voatse toy.

\VS{19}Ie ro añamasiñako vatañe, hañavaheko iareo añami’ty hatò.


\par }{\SH Mihalaly ho a o Mpiatoo
\par }
{\PP \VS{20}Tsy ho a iretoañe avao o ihalaliakoo, fa ho amo mbe hiato amako ami’ ty tsara’ iareoo;

\VS{21}soa te ho raike iaby iereo, hambañe amy te amako irehe Aba, naho ama’o iraho, vaho ho raik’ aman-tikañe iereo, hatokisa’ ty voatse toy te nañitrik’ ahy irehe.

\VS{22}Fa natoloko iareo i engeñe natolo’o ahikoy, soa t’ie ho raike, hambañe amy te itika ro raike:

\VS{23}Izaho am’iereo, naho Ihe amako, hamonirañe iareo ho raike; soa te ho fohi’ ty voatse toy te nañitrik’ ahy irehe vaho nikoko iareo, manahake ty fikokoa’o ahy.

\VS{24}O Aba, salalaeko te hindre amako ami’ty hitoerako o natolo’o ahikoo, hahaoniñe i engeñe natolo’o ahiy, amy t’ie nikokoa’o taolo’ ty nañoreña’o ty voatse toy.

\VS{25}Ry Aba vantañe, ihe tsy nifohi’ ty voatse toy, fe fohiko, naho fohi’ iretoañe te Ihe ro nañitrik’ ahy,

\VS{26}naho nampahafohineko iareo i tahina’oy, mbore hampandrendreheko, soa te ho am’ iareo i fikokoañe nikokoa’o ahiy vaho izaho am’ iareo.


\par }{\SH Finotetse naho Tsinepake Mat 26.47-56; Mar 14.43-52; Lke 22.47-53
\par }

\Chap{18}{\PP \VerseOne{1}Ie nitsarae’
{\ND{Iesoà}}, le nionjoñe mindre amo mpiama’eo nitsake ty saka Kedrone mb’amy goloboney mb’eo le nizilik’ ao rekets’ o mpiama’eo.

\VS{2}Nizatse i toetsey ka t’i Jodasy, i hifotetse azey, fa beteke nitolak’ ao t’{\ND{Iesoà}} naho o mpiama’eo.

\VS{3}Aa ie nahazo mpirim­bon-dahin-defoñe naho mpifeleke hirik’ amo mpisorom-beio naho o Fariseoo t’i Jodasy, le niheo mb’eo ninday failo naho jiro vaho fialiañe.


\par }{\PP \VS{4}Kanao fonga niarofoana’
{\ND{Iesoà}} ty hifetsak’ ama’e, le nimb’ am’ iereo mb’eo nanao ty hoe: Ia ty paia’ areo?

\VS{5}Tinoi’ iereo ty hoe:
{\ND{Iesoà}} nte Nazareta. Le hoe re tam’ iereo: Ie iraho. Nijagarodoñe am’iereo ao ka t’i Jodasy nifotetse ama’e.

\VS{6}Amy nanoa’e ty hoe: Ie iraho, le nidisa-voly iereo, nivaragidiñe an-tane eo.

\VS{7}Aa le nindrai’e i ontane’ey: Ia v’o paia’ areoo? Hoe iereo:
{\ND{Iesoà}} nte Nazareta.

\VS{8}Le tinoi’
{\ND{Iesoà}} ty hoe: Fa nanoeko te Ie Raho, aa naho mipay ahy, adono hañavelo iretoañe,

\VS{9}hampañeneke i nitsarae’ey ty hoe: Leo raike tsy nipoke amo natolo’o ahikoo.


\par }{\PP \VS{10}Kanao amam-pibara t’i Simona Petera; napontsoa’e le pinao’e ty mpitoro’ i talèm-pisoroñey, nañitsike ty ra­vembia’e havana. Malikò ty tahina’ i mpitoroñey.

\VS{11}Le hoe t’{\ND{Iesoà}} amy Petera: Aziliho an-traño’e o fibara’oo. Tsy hinomeko hao i fitovy nazotson-dRaeko amakoy?


\par }{\SH Añatrefa’ i Anasy eo Mat 26.69-70; Mar 14.66-68; Lke 22.55-57
\par }
{\PP \VS{12}Aa le nifihine’ i mpirimbon-dahin-defoñey naho i mpiaolo’ey naho o mpifele’ o Tehodao t’{\ND{Iesoà}} vaho rinohy.

\VS{13}Kinozozò’ iereo mb’amy Anasy hey re, ie ty rafoza’ i Kaiafa talèm-pisoroñe amy taoñe zay.

\VS{14}I Kaiafay i nanoro o Tehodaoy ty hoe: Mahasoa te ho vilasy ho a’ ondatio t’indaty raike.


\par }{\SH Ty Nijejoa’ i Petera Valoha’e
\par }
{\PP \VS{15}Nañorike
{\ND{Iesoà}} t’i Simona Petera naho ty mpiamy
{\ND{Iesoà}} raike. Fa nifohi’ i talèm-pisoroñey i mpiama’e zay, le nindre amy
{\ND{Iesoà}} re nizilik’ an-kiririsan-talèm-pisoroñe ao.

\VS{16}Fe nijohañe an-dalam-bey alafe ao t’i Petera. Niakatse amy zao i mpiama’e nifohi’ i taleiy, le nilahatse ami’ty mpañamben-dalañe, vaho nampizilihe’e t’i Petera.

\VS{17}Le hoe i ampela mpitàn-dalañey amy Petera: Tsy mpiam’ indatiy ka v’iheo? Hoe re: Aiy! tsy izaho.

\VS{18}Nizorazora eo o mpitoroñeo naho o mpigaritseo, ie fa namiañe afo am-porohañe ao amy te nanara, le namindro; nindre nijohañe am’iereo t’i Petera, namindro.


\par }{\SH Ontane’ i Talèm-Pisoroñey
\par }
{\PP \VS{19}Le nañontane
{\ND{Iesoà}} ty amo mpi­ama’eo naho o fañòha’eo i talèm-pisoroñey.

\VS{20}Tinoi’
{\ND{Iesoà}} ty hoe: Nivolam-beo’ mbeo ami’ty voatse toy iraho, nainai’e nañoke amo fitontonañeo naho añ’an­jomban’ Añahare fivoria’ o Jiosy iabioo, vaho tsy eo ty nivolañeko añ’etake.

\VS{21}Ino ty añon­ta­nea’o ahy? Añontaneo o nahajanjiñe i vinolako am’ie­reoio, fohi’ iereo o nitaroñekoo.


\par }{\PP \VS{22}Ie nanao izay t’{\ND{Iesoà}}, le tinampifi’ ty mpigaritse nijohañe eo, vaho nanoa’e ty hoe: Zao hao ty toi’o i talèm-pi­soroñey?

\VS{23}Tinoi’
{\ND{Iesoà}}: Naho nandilatse an-tsaontsy iraho, italilio ty tsy nimete; fe naho nitò, akore t’ie nanampifia’o?

\VS{24}Aa le nampanesè’ i Anasy an-drohy mb’amy Kaiafa talèm-pisoroñe mb’eo re.


\par }{\SH Mitety I{\ND{esoà}} t’i Petera
\par }
{\PP \VS{25}Ie amy zao, namindro ey t’i Petera, le nañontanea’iereo ty hoe: Tsy mpiama’e ka v’iheo? Niliere’e ami’ty hoe: Tsy ie iraho.

\VS{26}Le hoe ty mpitoron-talèm-pisoroñe, longo’ i nikitsihe’ i Petera ravembiay: Tsy nitreako nindre ama’e amy ala vondroy v’iheo?

\VS{27}Nandietse indraike t’i Petera; vaho nikekeo i akoholahiy.


\par }{\SH Ty Balíe añatrefa’ i Pilato Mat 27.2, 11-14; Mar 15.1-5; Lke 23.1-5
\par }
{\PP \VS{28}Ie nimaraindray, nendese’ iereo boak’ amy Kaiafa mb’ amy anjom­ba i mpizakaiy mb’eo t’{\ND{Iesoà}}, f’ie tsy nimoak’ añ’ anjombam-pizaka ao tsy mone haleotse tsy mete hikama i Fihelañey.

\VS{29}Aa le niakatse mb’am’iereo mb’eo t’i Pilato, nanao ty hoe: Inoñe ty anisìa’ areo t’indaty tìañe?

\VS{30}Le hoe ty natoi’ iereo: Naho tsy mpanan-tahin-dre, tsy ho nasese’ay ama’o.

\VS{31}Endeso re, hoe t’i Pilato, zakao an-dili’ areo. Aa le hoe o Tehodao tama’e: Tsy aman-jo hamono ondaty zahay,

\VS{32}hañeneke ty tsara’
{\ND{Iesoà}} nitaroñe’e ty havilasy hivetraha’ey.


\par }{\PP \VS{33}Le nizilik’ añ’anjombam-pizakañ’ ao indraike t’i Pilato nitsikaotse
{\ND{Iesoà}} naho nanoa’e ty hoe: Mpanjaka’ o Jiosio v’iheo?

\VS{34}Tinoi’
{\ND{Iesoà}} ty hoe: Saontsi’o hao, hera nisaontsie’ ty ila’e ahy?

\VS{35}Hoe t’i Pilato: Jiosy v-o ahoo? I foko’oy naho o mpisorom-beio ty nanese Azo amako; ino o nanoe’oo?


\par }{\PP \VS{36}Tinoi’
{\ND{Iesoà}} ty hoe: Tsy ami’ty voatse toy ty fifeheako; fa naho ni-hirik’ ami’ty voatse toy ty fifeheako, le nialy ho ahy o mpitorokoo tsy hasese amo Tehodao; fe tsy boak’ atoañe ty fifeheako.

\VS{37}Aa le hoe t’i Pilato ama’e: Mpanjaka v’Iheo! Tinoi’
{\ND{Iesoà}}: Saontsi’o te mpanjaka; izay ty nisamahañ’ ahy, naho ty nivotrahako ami’ty voatse toy, hitaroñako ty hatò. Hene mahajanjiñe ty feoko ze mpiami’ ty hatò.

\VS{38}Hoe t’i Pilato tama’e: Ino ze o hatò zao? Ie nanao izay, le niavotse mb’ amo Tehodao indraike, nanao ty hoe: Tsy treako ty hakeo ama’e.

\VS{39}Fe aman-dily nahareo, ty hañahàko t’indaty amy Fihelañey. No’ areo arè te havotsoko ama’ areo t’i Mpanjaka’ o Jiosio?

\VS{40}Nindrai’ iareo an-tazataza ty hoe: Tsy t’indaty tia fa i Barabasy. Malaso i Barabasy izay.



\par }\Chap{19}{\PP \VerseOne{1}Aa le rinambe’ i Pilato t’{\ND{Iesoà}} vaho linapoa’e

\VS{2}le rinandra’ o lahin-defoñeo ty hàlam-patike nasa­bàka amy añambone’ey naho nisaroña’ iareo lamba lava malòmavo

\VS{3}vaho nitotok’ aze nanao ty hoe: Onjono! Mpanjaka’ o Jiosio! mbore rinarateha’ iereo.


\par }{\PP \VS{4}Niakatse indraike t’i Pilato le hoe ty asa’e am’iereo: Ingo, ampañatrefeko ama’ areo hahafohina’ areo t’ie tsy nahatreavako tahiñe.

\VS{5}Le niakatse t’{\ND{Iesoà}}, ama’e i sabaka fatikey naho i lamba malòmavoy, vaho hoe t’i Pilato: Heheke, ondatio!


\par }{\PP \VS{6}Ie niisa’ o mpisorom-beio naho o mpigaritseo, le hoe ty koi’ iareo: Peho amo hatae ajaleo re! Peho! Aa hoe t’i Pilato tam’ iereo: Rambeso, aradoradò, fa izaho tsy mahatrea ty tahi’e.

\VS{7}Tinoi’ o Tehodao ty hoe: Manan-dily zahay, t’ie tsi-mahay tsy vonoeñe ty amy liliy amy t’ie nanoñom-batañe ho Anan’ Añahare.


\par }{\PP \VS{8}Akore amy zao ty firevendreveña’ i Pilato te nahajanjiñe izay,

\VS{9}le niheo mb’ añ’ anjombam-pizakañ’ ao indraike re nanao ty hoe am’
{\ND{Iesoà}}: Hirik’aia v’Iheo? fe ty tsi’
{\ND{Iesoà}} ro tsi’e.

\VS{10}Aa hoe t’i Pilato tama’e: Ifoneña’o hao ty tsy hivolañe amako? Tsy rendre’o hao t’ie aman-dily hañahañe Azo naho lily hampipehañe Azo amy hatae ajaley?

\VS{11}Tinoi’
{\ND{Iesoà}} ty hoe: Tsy ho nanan-dily amako irehe naho tsy natolotse azo hirik’ an-dindiñ’ añe, aa le i nanese ahy ama’oy ty bey hakeo.


\par }{\PP \VS{12}Ty amy hoe zay le nipay ty hañaha aze t’i Pilato, fe tinazataza’ o Tehodao ty hoe: Naho hahà’o ondatio, le tsy rañe’ i Kaisara. Mpandietse i Kaisara ze hene misenge ho mpanjaka.

\VS{13}Ie jinanji’ i Pilato i entañe zay, le nakare’e t’{\ND{Iesoà}}, vaho niambesatse ami’ty fiambesam-pizakà’e eo ami’ty toetse atao Traintraiñe\FTNT{*}{{\FR 19:13 }{\FT{Gabatà: traintraiñe, tsahatse ondaty 100.}}}, ie atao Gabàta ami’ty Hebreo.

\VS{14}Ty ora faha-telo\FTNT{†}{{\FR 19:14 }{\FT{Eo ka ty boke peli’e manao “fah’eneñe”; Fe: Mar 15:25, 33-34
}}} amy Fañalankañañe i Fihelañeiy, le hoe re amo Tehodao: Ingo t’i Mpanjaka’ Areo!

\VS{15}Kinorà’ iereo ami’ty hoe: Endeso añe, endeso añe, aradoradò. Hoe t’i Pilato am’iereo: Ho peheko hao ty Mpanjaka’ areo? Tinoi’ o mpisorom-beio ty hoe: Tsy amam-panjaka zahay naho tsy i Kaisara.

\VS{16}Aa le natolo’e iareo ho peheñe\FTNT{‡}{{\FR 19:16 }{\FT{Pineke, ndra naradorado, amy hatae ajaley}}} amy hatae ajaley t’{\ND{Iesoà}}, naho rinambe’ iereo,


\par }{\SH Pinatetse Mat 27.32-38, 48, 50; Mar 15.21-26, 36, 37; Lke 23.26-33, 38, 46
\par }
{\PP \VS{17}vaho niakatse nitarazo i hatae ajale’ey re mb’ ami’ty atao Ankarandoha, toe Golgota ami’ty saontsy Hebreo.

\VS{18}Teo ty nipehañ’ aze, nindre ami’ty roe ila’e; songa añ’ ila’e, naho añivo t’{\ND{Iesoà}}.


\par }{\PP \VS{19}Nanokitse loham-bolañe t’i Pilato le pinè’e amy hataey vaho nabakabaka’e ty hoe:

\par }{\Q {\ND{Iesoà}} nte Nazareta,

\par }{\Q t’i Mpanjaka’ o Jiosio.


\par }{\PP \VS{20}Aa le maro ty Jiosy nahavaky i soki­tsey, amy te marine i rovay ty nandradoradoañe
{\ND{Iesoà}} ie nibakabaka an-tsaontsy Hebreo naho Latina vaho Grika.

\VS{21}Le hoe o mpisorom-bein-Jiosio amy Pilato: Ko sokire’o ty hoe: Mpanjaka’ o Jiosio, fa t’ie nanao ty hoe: Izaho ro Mpanjaka’ o Jiosio.

\VS{22}Tinoi’ i Pilato ty hoe: I pinatekoy ro pinateko.


\par }{\PP \VS{23}Ie pinè’ o lahin-defoñeo t’{\ND{Iesoà}}, le rinambe’ iereo ty saro’e naho tinori-anja’ iareo efatse, sindre nahazo ama’e o lahin-defoñeo, fe i sarimbo’ey, ie tsy aman-tindrin-jaitse i sarimboy fa tinenoñe raike hirik’ ambone,

\VS{24}le nilahare’ iereo ty hoe: Antao tsy handrovitse aze, fa hanoeñe tsato-piso haharendreke ty ho tompo’e; hañenefañe i pinatetse amy Sokitse Masiñeiy, ty hoe:

\par }{\Q Nifanjarà’ iereo ty sìkiko,

\par }{\Q le nanoe’iereo tsato-piso ty saroko.\FTNT{§}{{\FR 19:24 }{\FT{Sab 22:18}}}

\par }{\PP Izay ty nanoe’ o lahin-defoñeo.


\par }{\PP \VS{25}Nijohañe marine’ i hatae ajale’ I{\ND{esoày}} eo ty rene’e naho ty rahavaven-drene’e naho i Marie vali’ i Klopa vaho i Miriame nte-Magdalà.

\VS{26}Ie nioni’
{\ND{Iesoà}} te marine eo ty rene’e naho i mpiama’e kokoa’ey, le hoe re aman-drene’e: O Rakemba, Ingo o ana-dahi’oo!

\VS{27}Le hoe re tamy mpiama’ey: Ingo ty rene’o. Mifototse amy oray le nampimoneñe’ i mpiama’ey ama’e ao re.


\par }{\PP \VS{28}Añe izay, ie niarofoana’
{\ND{Iesoà}} te niheneke henane zay, le hoe re hañenefa’e o Sokitse Masiñeo: Maran-drano iraho.

\VS{29}Nidoke ey ty vatavo pea divay maseñe, le nilifore’ iereo amy divaiy ty voren-driake, naho natrofak’ ami’ty seva vaho natohotse am-palie’e.

\VS{30}Ie nandrambe i divay maseñey t’{\ND{Iesoà}} le hoe re: Fonitse izay! le nadrodrè’e i añambone’ey, vaho nafoe’e ty arofo’e.


\par }{\PP \VS{31}Amy t’ie andro Fañalankañañe, le tsy azo adoñe ambone’ ty hatae ajale eo o loloo fa andro
{\ND{Sabata}}, toe andro jabajaba i
{\ND{Sabata}} zay\FTNT{*}{{\FR 19:31 }{\FT{{\ND{Sabata}}-Bey i Sabadidake Mofo po-Dalivy, Sor 23:5
}}}, le nihalaly amy Pilato o Tehodao te havitsoke ty kitso’ iareo soa t’ie ho takoneñe.

\VS{32}Aa le nimb’eo o lahin-defoñeo le navitsoke ty kitso’ i valoha’ey naho i nindre niradorado ama’ey;

\VS{33}ie niavy amy
{\ND{Iesoà}} eo, tendreke te vilasy vaho tsy navitsoke o fandia’eo;

\VS{34}te mone tinombo’ ty lahin-defoñe an-defoñe ty leme’e vaho nipororoake boak’ ao ty lio miharo rano.


\par }{\PP \VS{35}Mitalily ty nahatrea, naho to i talili’ey naho fohi’e te mahity i enta’ey, hatokisa’ areo.

\VS{36}Ie nanoeñe hañenefañe i Sokitse Masiñe manao ty hoe:

\par }{\Q Leo raike amo taola’eo tsy havitsoke.\FTNT{†}{{\FR 19:36 }{\FT{Avo 12:46; Sab 34:20}}}


\par }{\PP \VS{37}Le hoe ka i Sokitse Masiñey:

\par }{\Q Ho isa’ iereo i trinofa’iereoy.\FTNT{‡}{{\FR 19:37 }{\FT{{\ND{Zek}} 12:10}}}


\par }{\SH Nalenteke Mat 27.57-60; Mar 15.42-46; Lke 23.50-54
\par }
{\PP \VS{38}Ie añe, le nihalaly amy Pilato t’Iosefe nte-Arimatea, mpiamy
{\ND{Iesoà}} (fe añ’etake, ie nihembañe amo Tehodao), ty hitakona’e ty fañòva’
{\ND{Iesoà}}. Ninò’ i Pilato izay. Aa le nomb’eo re nandrambe ty fañòva’
{\ND{Iesoà}}.

\VS{39}Nimb’eo ka t’i Nikodemosy, i nitilike
{\ND{Iesoà}} tam-baloha’e amy haleñeiy, ninday miora miharo vahoñe zato litatse.

\VS{40}Nitakone’ iereo ty fañòva’
{\ND{Iesoà}} le nifolonkoñeñe lamba-leny mitraok’ amo raha mañi­tseo, an-tsata-pandenteha’ o Jiosio.


\par }{\PP \VS{41}Marine’ i nipehañe azey ty goloboñe, le amy goloboñey ty kibory vao mbe lia’e tsy nandrohotan-dolo.

\VS{42}Aa, kanao Fañalankaña’ o Jiosio izay, naho te marìne eo i lonakey, le nirohote’ iereo ao t’{\ND{Iesoà}}.


\par }{\SH Lonake Haran-kòake Mat 28.1-8; Mar 16.1-8; Lke 24.1-12
\par }

\Chap{20}{\PP \VerseOne{1}Ie loak’ andro’ ty Sabotse le nañaleñaleñe mb’an-donake mb’eo t’i Miriame nte-Magdalà, ie mbe nimaieñe, vaho naheo’e te nasitak’ amy lonakey i vatoy.

\VS{2}Le nihitrihitry mb’amy Petera naho i mpiama’e nikokoa’ I{\ND{esoày}} mb’eo, nanao ty hoe: Fa tinava’ iereo boak’ an-donak’ ao t’i Talè, le tsy fohi’ay ty nandrohotañ’ aze.

\VS{3}Niavotse amy zao t’i Petera naho i mpi­ama’ey nimb’ an-donake mb’eo.

\VS{4}Sindre nilay, fe nilosore’ i mpiama’ey t’i Petera vaho niavy an-donake eo aolo.

\VS{5}Ie nibotreke, niisa’e o lamba-lenio nidoñe eo, f’ie tsy nizilik’ ao.

\VS{6}Pok’eo amy zao t’i Petera nanonjohy aze, le nimoak’ an-donak’ ao vaho nahaisake te nidoke eo o lamba lenio,

\VS{7}fe tsy nirekets’ amo lamba lenio ty lamba nakolopok’ i añambone’ey, f’ie niholoñe tokañe eo.

\VS{8}Nizilik’ ao amy zao i mpiama’e niavy aolo an-donakey, le nahatrea vaho niantoke.

\VS{9}Mbe tsy nirendre’ iereo hey i Sokitse Masiñe manao t’ie tsi-mahay tsy mitroatse amy havilasiy.

\VS{10}Le nimpoly mb’an-kiboho’ iareo añe i mpiama’e rey.


\par }{\SH Nisodeha’e amy Miriame nte-Magdalà
\par }
{\PP \VS{11}Nijohañe alafe’ i lonakey avao t’i Marie, nirovetse; ie mbe niharovetse, nibokoke naho nitilihitse an-donak’ ao

\VS{12}vaho nahaoniñe ty anjely roe nisaroñe foty niambesatse ey, ty atondohà’e eo naho ty antimpahe’e eo, amy nandrohotañe ty fañòva’ I{\ND{esoày}}.

\VS{13}Le hoe iereo tama’e, O Rakembao, ino ty iroveta’o. Hoe re am’iereo: Nasinta’ iereo i Talèkoy, le tsy fantako ty nandrohotañ’ aze.

\VS{14}Ie nanoe’e izay le nitolike vaho nahaisake
{\ND{Iesoà}} nijohañe eo, fe tsy napota’e t’ie
{\ND{Iesoà}}.

\VS{15}Hoe t’{\ND{Iesoà}} tama’e: O Rakembao, inoñe ty angololoiha’o? Ia ty paia’o? Ie natao’e te mpañalahala goloboñe, le nanoa’e ty hoe: O androanavio, naho ninday aze boak’ etoan-drehe, taroño amako ty nandrohota’o aze, hitakonako añe.

\VS{16}Hoe t’{\ND{Iesoà}} tama’e: O Marie. Natrefa’e le nanoa’e ty hoe: O Rabony, ze midika ty hoe: Talèko.

\VS{17}Hoe t’{\ND{Iesoà}} tama’e: Ko mitsapa ahy, fa mboe tsy nionjoñe mb’ aman-dRaeko, akia mb’ aman-dro­longoko mb’eo vaho atalilio te: Mionjom-baman-dRaeko naho Rae’ areo, mb’ aman’ Añahareko naho Andrianañahare’ areo mb’eo.


\par }{\PP \VS{18}Nienga t’i Miriame nte-Magdalà nita­roñe amo mpiama’eo t’ie nahaisak’ i Talè naho te nisaontsia’e irezay.


\par }{\SH Mipoteak’ amo Mpiama’eo Mar 16.14; Lke 24.36-43
\par }
{\PP \VS{19}Ie hariva amy àndroy, ty loak’ andro’ i Sabotse naho nagabeñe o lalan’ anjomba’ niharoa’ o mpi­ama’eoo ie nihembañ’ amo Tehodaoy, le nisodehañe eo t’{\ND{Iesoà}}, nijohañe añivo’ iareo ao nanao ty hoe:

\par }{\PP Fañanintsiñe ama’areo.

\VS{20}Ie nanoe’e izay, le nitoroa’e o fità’eo naho i leme’ey. Le nifale o mpiama’eo te nahaisake i Talè.


\par }{\PP \VS{21}Nindrae’
{\ND{Iesoà}} am’iereo ty hoe: Fañanintsiñe ama’areo. Hambañe ami’ty nañitrifan-dRaeko ahy ty añirahako anahareo.

\VS{22}Ie nitsara izay le tinio’e iereo, nanao ty hoe: Rambeso i Arofo Masiñey;

\VS{23}Aa ndra hakeo’ iaia ty apo’ areo ro hafahañe ama’e; f’ie ho tanañe naho tana’ areo.


\par }{\PP \VS{24}Tsy nitraok’ am’iereo t’i Tomasy, atao Didimo, mpiamy folo ro’amby rey, amy nivotraha’
{\ND{Iesoà}}y.

\VS{25}Aa le nitali­ly ty hoe ama’e o mpiama’e ila’eo: Fa niisa’ay t’i Talè. Fe hoe re: Lehe tsy treako am-pità’e eo o olam-pantsikeo, naho tsy aziliko amo olatseo ty rambo-tañako vaho atsorofoko an-deme’e ao ty tañako, izaho tsy hiantoke.


\par }{\SH Ie teo t’i Tomasy 1Kor 15.5
\par }
{\PP \VS{26}Ie nimodo ty valo andro, le tao indraike o mpiama’eo rekets’ i Tomasy. Le nivotrak’ eo t’{\ND{Iesoà}}, ie nirindriñe o lalañeo, nijohañe añivo’ iereo eo, nanao ty hoe: Fañanintsiñe ama’areo.

\VS{27}Le hoe re tamy Tomasy: Atakaro mb’ etoañe ty rambo-pità’o, heheke o tañakoo; le amparo mb’etoañe o fità’oo naho ampiziliho an-demeko etoa, vaho ko mañaly tro fa matokisa.

\VS{28}Hoe ty natoi’ i Tomasy aze: Ry Talèko naho Andrianañahareko!

\VS{29}Hoe t’{\ND{Iesoà}} tama’e: Ihe nahaisak’ ahy ro natokisa’o; haha ze miato fa tsy nahaoniñe.


\par }{\PP \VS{30}Mbe maro ty viloñe nanoe’
{\ND{Iesoà}} añatrefa’ o mpiama’eo ze tsy sinokitse ami’ty boke toy.

\VS{31}Sinoratse ka o retoañe hatokisa’ areo te
{\ND{Iesoà}} Norizañey ro Anan’ Añahare vaho i tahina’ey ro anaña’areo mpiato haveloñe.



\par }\Chap{21}{\SH Niboak’ ami’ty Mpiama’e Fito
\par }
{\PP \VerseOne{1}Añe irezay, le niboak’ amo mpi­ama’eo indraike t’{\ND{Iesoà}} an-driake Tiberiasy eo; le zao ty niboaha’e:

\VS{2}Nifandrimboñe t’i Simona Petera naho i Tomasy atao Didimo, naho i Natanaela nte-Kana’ i Galilia miharo amy ana’ i Zebedio rey vaho ty mpiama’e roe ila’e.

\VS{3}Le hoe t’i Simona Petera tam’ iereo: Hikara fian-draho. Hoe iereo tama’e: Hindre ama’o zahay. Aa le nionjom-beo iereo vaho nijon-dakañe, fe tsy nahazo leo raik’ amy haleñey.

\VS{4}Aa ie nanjirike i àndroy, nijohañe añ’olotse ey t’{\ND{Iesoà}}, fe tsy napota’ o mpiama’eo t’ie
{\ND{Iesoà}}.

\VS{5}Le hoe t’{\ND{Iesoà}} tam’ iereo: O Anake, nahazo fiañe v’inahareo? Hoe ty natoi’ iareo aze: Aiy.

\VS{6}Le nanoa’e ty hoe: Ahifiho an-kavana’ o lakañeo i haratoy handrendreke. Aa le nahifi’ iereo, fe tsy nahatarike i haratoy ami’ty fifamorohota’ o fiañeo.

\VS{7}Aa le hoe i mpiama’e nikokoa’ I{\ND{esoày}} amy Petera: I Talè ‘nio. Ie jinanji’ i Simona Petera t’ie i Talè, le nidiaña’e ty saro’e, (amy t’ie nihalo), le nijorobo an-driak’ ao.

\VS{8}Nanonjohy amy lakañey o mpiama’e ila’eo; tsy nilavitse i olon-driakey fa niha-roanjato kiho avao, le nikororohe’ iereo i harato vokatse fiañey.


\par }{\PP \VS{9}Ie nitoly an’ tamboho ey iereo, ro nahaoniñe foroha mirekake naho fiañe misale ama’e vaho mofo.

\VS{10}Hoe t’{\ND{Iesoà}} tama’e: Andeso amo fiañe niazo’ areoo.

\VS{11}Niongake t’i Petera le nikororohe’e mb’an-tamboho mb’eo i harato vokatse fiañe jabajabay, toe zato tsy limampolo telo amby; fe tsy nianto i haratoy ndra te nimaro.


\par }{\PP \VS{12}Hoe t’{\ND{Iesoà}} tam’ iereo: Antao hikama. Aa ndra iaia amo mpiama’eo tsy nahavany nañontane aze ty hoe: Ia v’iheo? fa nirendreke t’ie i Talè.

\VS{13}Nisitse mb’eo t’{\ND{Iesoà}} nandrambe i mofoy naho nazotso’e, vaho o fiañeo.

\VS{14}Izay ty nisodehà’
{\ND{Iesoà}} fañintelo’e amo mpiama’eo hirik’ amy nitroara’e an-kavilasiy.


\par }{\SH Navere’
{\ND{Iesoà}} t’i Petera
\par }
{\PP \VS{15}Ie fa nitendre iereo, le hoe t’{\ND{Ie­soà}} amy Simona Petera: O Simona, ana’ i Jonà, tea’o mandikoatse o retoañe v’ irahoo? Hoe re tama’e: Eka, Talè, arofoana’o te ikokoako. Hoe re tama’e: Fahano o vik’ añondrikoo.

\VS{16}Nindrai’
{\ND{Iesoà}} ama’e fañindroe’e: Simona, ana’ i Jonà, tea ahy v’iheo? Hoe re tama’e: Eñ’anio, Talè, arofoana’o te ikokoako. Hoe t’{\ND{Iesoà}}: Andrazo o vik’ añondrikoo.

\VS{17}Mbe nanoe’e fañintelo: O Simona, ana’ i Jonà, kokoa’o v’Irahoo? Nangoae t’i Simona amy nanoa’e fañintelo’ey ty hoe: Ko­koa’o hao iraho? le hoe re tama’e: O Rañandria, kila arofoana’o; fohi’o t’ie kokoako. Hoe t’{\ND{Iesoà}} tama’e: Fahano o añondrikoo.

\VS{18}Ita­roñako an-katò t’ie nidiañe te ni-ajalahy, naho nandenà’o ze ni-tea’o, f’ie bey le hahiti’o o fità’oo hampidiaña’ ty ila’e hinday azo mb’ami’ty tsy tea’o hombañe.

\VS{19}I hoe zay ty nisaontsie’e ho fitaliliañe aze ty karazan-kavilasy handrengea’e an’ Andrianañahare. Ie sinaontsi’e, le hoe re tama’e: Oriho iraho.


\par }{\PP \VS{20}Ie nitolike t’i Petera le niisa’e i mpiòke nikokoa’
{\ND{Iesoày}} nanonjohy ey—i nitoñoñe añ’araña’
{\ND{Iesoà}} amy sabadidakey, nañontane aze ty hoe: O Talè, ia ty hifotetse ama’o?

\VS{21}Ie nioni’ i Petera, le hoe re amy
{\ND{Iesoà}}: O Talè, akore ondaty roañe?

\VS{22}Hoe t’{\ND{Iesoà}} tama’e: Naho satriko t’ie handiñe ty fibaliko, akore ama’o izay? Oriho iraho.


\par }{\PP \VS{23}Aa le niboele amo longoo ty tsara te tsy hivetrake i mpiama’ey; fe tsy nanao ty hoe t’{\ND{Iesoà}} t’ie tsy ho vilasy, fa, Naho lahako t’ie handiñe ty fihereñako, akore ama’o vi’zay?


\par }{\SH Ty Figadoña’ ty Talili’ i Jaona
\par }
{\PP \VS{24}Itoy ty mpiama’e mitalily irezay, naho nanokitse iretoañe. Fohi’ay te mahity i talili’ey.

\VS{25}Mbe maro ka ty raha nanoe’ Iesoà, t’ie ro hene sinokitse, ataoko te, ndra ty voatse toy tsy nahatsake o boke ho nisokireñeo. Amena.


\par }