\NormalFont\ShortTitle{Lioke}

{\MT Lioke


\par }\ChapOne{1}{\SH Ty Fitaroña’ i Lioke
\par }
{\PP \VerseOne{1}Kanao maro ty nandrambe am-pitàñe han­dahatse talily amo raha atokisantikañeo

\VS{2}manahake ty nitaro­ña’ iareo ama’ay, ie nivalolombeloñe boak’am-baloha’e nimpitoroñe i tsaray ama’ay,

\VS{3}le satriko ka, ie hinotsohotsoko boak’ am-ba­loha’e i hene rezay, ty hanokitse talily soa filahatse ho azo, ry roandria Teofilo,

\VS{4}haha­fohina’o ty hatò’ i tsara nañohañe azoy.


\par }{\SH Mañemboke t’i Zakaria
\par }
{\PP \VS{5}Teo tañ’andro’ i Heroda mpanjaka’ Iehodà, ty mpisoroñe atao Zakaria, am-pirimboña’ i Abia\FTNT{*}{{\FR 1:5 }{\FT{Abia : (Fi I 24:10) firimboñañe faha-valo, ami’ty fifandimbezam-pisoroñe boa-tSabotse}}}; boak’ amo anak’ ampela’ i Aroneo ty tañanjomba’e, i Elizabeta ty tahina’e.

\VS{6}Songa vantañe añatrefan’ Añahare iereo roroe; tsy amam-pitsikoañe ty fañaveloa’iareo amo lily naho fepè’
{\ND{Iehovà}}o.

\VS{7}Tsy nanañ’ anake fa betsiterake t’i Elizabeta vaho sambe nigain-kantetse ie roroe.


\par }{\PP \VS{8}Aa ie nitoroñe ami’ty naham-pisoroñe aze añatrefan’Añahare ami’ty fifandimbezam-pirimboña’e t’i Zakaria;

\VS{9}le amy lilim-pisoroñañey, nitsatok’ ama’e ty hañemboke, le nimoak’ an-kibohon’ Añahare ao,

\VS{10}vaho hene nilolok’ alafe’e ao i màroy amy fotoam-pañembohañey.


\par }{\SH Ty Lañona’ ty Anjely
\par }
{\PP \VS{11}Nisodeha ama’e amy zao ty anjeli’ i Talè, nijohañe an-kavana’ i kitrelim-pañembohañey.

\VS{12}Nianifañe t’i Zakaria te nahaoniñe, nihohokòhoke, vaho nidoiña’ ty firevendreveñañe.

\VS{13}Le hoe ty asa’ i anjeliy tama’e; Ko hemban-drehe Zakaria fa jinanjiñe i halali’oy le hisama-dahy ama’o t’i Eliza­beta tañanjomba’o vaho toñono ty hoe Jaona ty añara’e.

\VS{14}Ho fale naho ehake irehe vaho maro ty hirebek’ amy hisa­maha’ey,

\VS{15}amy t’ie ho ra’elahy añatrefa’
{\ND{Iehovà}}, naho tsy hinon-divay ndra toake, vaho ie mbe an-kovin-drene’e ao ro ho lifore’ i Arofo Masiñey.

\VS{16}Maro amo ana’ Israeleo ty hampitolihe’e amy
{\ND{Iehovà}} Andria­nañahare’ey.

\VS{17}Ie hañavelo aña­trefa’eo ami’ty arofo naho haozara’ i Elia, hampitolihe’e amo anakeo ty tron-droae naho mb’ami’ty fahihira’ o vantañeo o manjehatseo, hampihentseñe ondaty veka’e ho a
{\ND{Iehovà}}.\FTNT{†}{{\FR 1:17 }{\FT{Mal 3:23,24}}}


\par }{\SH Moañe t’i Zaaria
\par }
{\PP \VS{18}Aa hoe t’i Zakaria tamy anjeliy; Aia ty haharendrehako t’ie to? Bey iraho naho migain-kantetse ka ty valiko.

\VS{19}Tinoi’ i anjeliy ty hoe, Izaho n’o Gabriele mpijohañe añatrefan’ Añahareo; niraheñe hivolañ’ ama’o, hitaroñe o talili-soa zao.

\VS{20}Fe inao! ho moan-drehe, tsy hahasaontsy ampara’ t’ie tafetetse, ami’te tsy natokisa’o o volakoo, ie ho heneke amy nifantañañey.


\par }{\PP \VS{21}Nandiñe i Zakaria ondatio, nilatsa t’ie tambatse amy toetse miavakey ao.

\VS{22}Ie niavotse, le tsy nahasaontsy am’ iereo naho nioni’ iereo te niboahan-draha añ’ anjomba miavak’ ao, ie nanondrotondro am’iareo, fa le lia’e nimoañe.


\par }{\PP \VS{23}Ie amy zao, naho niheneke o andro fitoroña’eo, le nimpoly mb’añ’ an­jomba’e añe.

\VS{24}Añe i andro rezay le niareñe t’i Elizabeta, vali’e, vaho nipalitse lime volañe, fa hoe ty asa’e:

\VS{25}Zao ty nanoe’
{\ND{Iehovà}} amako amy andro niva­zoho’ey, hañafaha’e amako ty sirika’ondatio.


\par }{\SH Fampitama’ i Gabriela
\par }
{\PP \VS{26}Ie amy fah’enembola’ey le niraheñe boak’ aman’Añahare ao t’i Gabriela anjely homb’an-drova atao Nazareta e Galilia añe,

\VS{27}mb’ami’ty somondrara nifofoe’ t’indaty atao Iosefe, anjomba’ i Davide, Marie ty añara’ i somondraray.

\VS{28}Niheo ama’e i anjeliy nanao ty hoe;

\par }{\Q Akore ry isoheñe! mitahy azo t’{\ND{Iehovà}}.


\par }{\PP \VS{29}Nitsonevotse amy zao re amy tsara’ey, le nitsakore i fañontanea’ey.

\VS{30}Ko hemban-drehe, Marie, hoe i anjeliy fa nanjò fañisohañe aman’ Añahare.


\par }{\Q \VS{31}Oniño t’ie hiareñ’ an-koviñ’ ao

\par }{\Q le hisama-dahy,

\par }{\Q vaho hatao’o
{\ND{Iesoà}} ty añara’e


\par }{\Q \VS{32}Ho fanalolahy re,

\par }{\Q le ho toñoneñe ty hoe:

\par }{\Q Ana’ i Andindimo­neñey

\par }{\Q naho hatolo’
{\ND{Iehovà}} Andrianañahare aze ty fiambesa’ i Davide rae’e;


\par }{\Q \VS{33}le ho fehe’e nainae’e ty anjomba’ Iakobe

\par }{\Q vaho tsy ho modo i fifehea’ey.


\par }{\SH Ty Nivesara’ i Marie
\par }
{\PP \VS{34}Le hoe t’i Marie tamy anjeliy; Akore ty hahamete’ izay, izaho tsy mahavany lahy?

\VS{35}Aa le hoe ty natoi’ i anjeliy aze;

\par }{\Q Hitotsak’ ama’o i Arofo Masiñey,

\par }{\Q hañalok’ azo ty haozara’ i Andindimoneñey;

\par }{\Q le ho toñoneñe ty hoe, Anan’ Añahare,

\par }{\Q i Masiñe hasama’oy.


\par }{\Q \VS{36}Inao te niaren-dahy ka

\par }{\Q t’i Elizabeta longo’o ndra te bey;

\par }{\Q fa enem-bolañe henaneo

\par }{\Q i natao betsiterakey,


\par }{\Q \VS{37}Toe tsy eo ty tsy lefen’ Añahare.


\par }{\PP \VS{38}Hoe t’i Marie; Intoy ty anak’ ampata’
{\ND{Iehovà}}; lonike te ho amako i sinaon­tsi’oy. Le nienga aze i anjeliy.


\par }{\SH Nitilike i Elizabeta t’i Marie
\par }
{\PP \VS{39}Niongake amy andro rezay t’i Marie, nikapikapike mb’an-tanàñe ambohibohi’ Iehodà mb’eo;

\VS{40}le nimoak’ añ’ an­jomba’ i Zakaria ao vaho nañontane i Elizabeta.

\VS{41}Ie jinanji’ i Elizabeta i fañontanea’ i Mariey, le nivoañe ty ajaja an-tro’e ao; mbore nilifore’ i Arofo Masiñey t’i Elizabeta.

\VS{42}Le ty hoe ty napaza’e; Haha amy ze atao ampela irehe vaho soatata ty anake hasama’o.

\VS{43}Ia ka iraho, te nitilihe’ ty rene’ i
{\ND{Talè}}koy?

\VS{44}Hete! ie nimoak’ an-tsofiko ao i feom-pañontanea’oy le nisondrakak’an-kaehake ty ajaja an-troko ato.

\VS{45}En-droa, haha i niantoke te ho henefeñe ama’e o raha nitsarae’
{\ND{Iehovà}}y.

\VS{46}Aa le nanao ty ti-hoe t’i Marie:

\par }{\Q Mañonjoñe
{\ND{Iehovà}} ty fiaiko,


\par }{\Q \VS{47}vaho mirebek’ aman’Añahare

\par }{\Q mpandrombak’ ahy ty troko;


\par }{\Q \VS{48}Nivazohoe’e ty hasotria’ i anak’

\par }{\Q am-pata’ey, Oniño te hanao ahy

\par }{\Q haha ze hene tariratse henane zao.


\par }{\Q \VS{49}Nanao raha fiain-tane amako i Maozatsey—masiñe ty tahina’e.


\par }{\Q \VS{50}Ferenaiña’e pak’an-tariratse an-tariratse o mañeveñe ama’eo.


\par }{\Q \VS{51}Nampiboaha’e haozarañe ty fità’e;

\par }{\Q naparatsia’e o mpiebotsebotse am-pitsakorean-tro’eo.


\par }{\Q \VS{52}Nafotsa’e amo fiambesam-bolo- nahe’eo o fanalolahio, vaho naonjo’e o mpirèkeo.


\par }{\Q \VS{53}Nanjàñe’e raha soa o nisalikoo,

\par }{\Q fe nampolie’e hara’e o mpañalealeo.


\par }{\Q \VS{54}Nimbae’e t’Israele mpitoro’e, hahatiahia’e i fiferenaiñañe


\par }{\Q \VS{55}nitsarae’e amy Abraàme naho amo

\par }{\Q tarira’e nainai’eoy,

\par }{\Q i nampitamà’e an-droaen-tikañey.


\par }{\PP \VS{56}Telo volañe varàñe ty nitoboha’ i Marie ama’e ao vaho nimpoly mb’añ’anjomba’e añe.


\par }{\SH Ty Nisamahañe i Jaona
\par }
{\PP \VS{57}Henek’ amy zao o andro naha­toly i Elizabetao, le nisama-dahy.

\VS{58}Jinanji’ ondaty mpitrao-tanàñe ama’eo naho o longo’eo t’ie niferenaiña’
{\ND{Iehovà}}, le nitrao-kafaleañe ama’e.


\par }{\PP \VS{59}Ie ami’ty andro faha-valo, le nasese ho savareñe i ajajay, vaho ho natao’ iereo Zakaria ty añara’e amy te izay ty tahinan-drae’e,

\VS{60}fa hoe ka ty natoin-drene’e; Aiy! hatao ty hoe Jaona re.

\VS{61}Aa hoe ty asa’ iareo tama’e; Leo raik’ aman-drolongo’o tsy nitoñoneñe amy tahinañe zay.

\VS{62}Le nañatsikatsik’ an-drae’e iereo, ami’ty hoe: Ia ty satri’o hitokavañ’ aze.

\VS{63}Nipay fanokiran-dre vaho nanokitse ty hoe: I Jaona ty añara’e. Aa le hene nidaba.

\VS{64}Nisokak’ ami’ty manao zao ty falie’e naho nibalake i famele’ey vaho nisaontsy am-pandrengeañe an’ Andrianañahare.


\par }{\PP \VS{65}Hene nangebahebake o mpimoneñe nañohoke iareoo, vaho nirehafeñe mb’eo mb’eo ambohibohi’ Iehodà ao irezay.

\VS{66}Songa nitsakore ty hoe añ’ arofo ao ze nahaoniñe: Ty ajaja ho akore v’itoio? Le nitahy aze ty fità’
{\ND{Iehovà}}.


\par }{\SH Ty Fitokia’ i Zakaria
\par }
{\PP \VS{67}Lifotse i Arofo Masiñey amy zao t’i Zakaria rae’e vaho nitoky ty ti-hoe:


\par }{\Q \VS{68}Andriañeñe t’{\ND{Iehovà}} Andrianañahare’

\par }{\Q Israele, fa nitilihe’e

\par }{\Q vaho jineba’e ondati’eo.


\par }{\Q \VS{69}Nampitroara’e

\par }{\Q tsifam-pandrombahañe tika

\par }{\Q añ’anjomba’ i Davide mpitoro’e ao,


\par }{\Q \VS{70}Nitsara am-palie’ o mpitoky miavakeo

\par }{\Q i teo nainai’e am-pifotora’ ty voatse toiy,


\par }{\Q \VS{71}t’ie ho rombaheñe amo rafelahin-

\par }{\Q tikañeo,

\par }{\Q naho am-pità’ o malaiñe an-tikañeo,


\par }{\Q \VS{72}Hiferenaiña’e o roazan-tikañeo, naho ho tiahi’e i fañina’e miavakey,


\par }{\Q \VS{73}i fanta nifantà’e amy Abraàme

\par }{\Q raentikañey,


\par }{\Q \VS{74}t’ie hatolo’e amantikañe, ie fa vinotso’e amo rafelahintikañeo,

\par }{\Q hitoroñ’ aze tsy an-kahembañañe,


\par }{\Q \VS{75}am-piavahañe naho

\par }{\Q an-kavantañañe añatrefa’e

\par }{\Q amo hene andro iveloman-tikañeo.


\par }{\Q \VS{76}Le ihe, anako, ty hatao Mpitoki’

\par }{\Q i Andindimoneñey,

\par }{\Q amy te Ihe ty hiaolo i
{\ND{Talè}} hañajary

\par }{\Q ty lala homba’e,


\par }{\Q \VS{77}hampahaoniñe ondati’eo ty fandrombahañe

\par }{\Q ie hinahan-kakeo,


\par }{\Q \VS{78}ami’ty fiferenaiñan’ Añaharen-tika—

\par }{\Q ie nampitilihe’e an-tika

\par }{\Q i fanjiriha’e boak’ añ’aboy,


\par }{\Q \VS{79}Hanolora’e hazavàñe

\par }{\Q o mpitoboke añ’ieñe ao

\par }{\Q naho an-talinjon-kavilasio, hiaoloa’e

\par }{\Q mb’an-dalan-kanintsiñe mb’eo

\par }{\Q o fandian-tikañeo.


\par }{\PP \VS{80}Nitombo i ajajay le nihaozatse an-troke vaho nitoets’am-babangoañe añe ampara’ ty andro niboaha’e am’Israele.



\par }\Chap{2}{\SH Ty Nisamahañe
{\ND{Iesoà}}
\par }
{\PP \VerseOne{1}Nitsatok’ amy andro rezay te niboele mb’eo ty koi-dava’ i Aogosto Kaisara hanoeñe vali-boke amy ze kila ondaty.

\VS{2}Izay ty vali-boke valoha’e nifototse ami’ty naha-bei’ i Siria i Kirenio.

\VS{3}Aa le nañavelo hisokitse amy rova nihirifa’ey ze hene pato-razañe.


\par }{\PP \VS{4}Niavotse ka t’Iosefe boake Galilia añe hirik’ an-drova Nazareta, le nimoake e Iehodà, an-drova’ i Davide atao Betleheme ao, amy t’ie tarira naho hasavereña’ i Davide,

\VS{5}hisokitse; mindre ama’e t’i Marie valy fofo’e, ie fa bey troke.


\par }{\PP \VS{6}Ie añe le tendreke ty andro hitolia’e,

\VS{7}le nahatoly ty lahilahy tañoloñoloña’e naho nifoloñose’e bandy vaho nampandre’e an-tsoke­mitrahañ’ ao, amy te tsy nahaeneñe i traño fanjoàn’ambahiniy.


\par }{\SH Nitsey amo Mpiarak’Añondrio ty Anjely
\par }
{\PP \VS{8}Teo amy tane zay ty mpiarake nañialo am-piandrazañ’añe, niarake o lia-rai’eo haleñe.

\VS{9}Tojo te nijohañe añatrefa’ iereo eo ty anjeli’
{\ND{Iehovà}}, naho niarisehoa’e ami’ ty fireandream-bolonahe’
{\ND{Iehovà}}, le hene nirevendreveñe.

\VS{10}Aa le hoe i Anjeliy tam’iereo: Ko hembañe, Inao ty talili-soan-kafaleam-bey endeseko ama’areo, ho amy ze kila ondaty,

\VS{11}t’ie nisamake ho anahareo anindroany androva’ i Davide ao ty Mpandrombake, i
{\ND{Talè}} Norizañey\FTNT{*}{{\FR 2:11 }{\FT{Mpañefe-hakeo amy lio’ey; naho ho Mpanjaka: ­Kristos (Gr); Mesiakh (Heb)}}}.

\VS{12}Le zao ty viloñe ho anahareo: ho zoe’ areo nifoloñoseñe bandi-leny ty ajajamena mandre an-tsokemitrahañ’ao.


\par }{\PP \VS{13}Tsipaepae’ izay nisodehañe mindre amy anjeliy i lahialen-dikerañey, nandrenge an’Andrianañahare, nanao rodo-bey ty hoe:


\par }{\PP \VS{14}Rengèñe t’i Andrianañahare andindimoneñe añe, naho fañanintsiñe am’ ondaty soa-satry an-tane atoio.


\par }{\SH Itiliha’ o Mpiarak’ añondrio
\par }
{\PP \VS{15}Ie nienga mb’andindìñe mb’eo o anjelio le hoe ty nilahara’ o mpiarakeo: Antao ry kiahe mb’e Betleheme mb’eo hiisake i nitendrekey, i nampahafohine’
{\ND{Iehovà}} an-tikañey.

\VS{16}Nirapirapy mb’eo iereo, le nahaoniñe i Marie naho Iosefe vaho i ajajamena mandre an-tsokemitrahañey.


\par }{\PP \VS{17}Ie nahaoniñe aze, le nampaharendrehe’ iereo sikal’aia sikal’aia i natalily am’iereo ty amy ajajamenaiy.

\VS{18}Le nilatsa iaby ze ondaty nahajanjiñe o nitalilia’ i mpiarake rey.

\VS{19}F’ie hene nahaja’ i Marie, ie ninekonekoa’e añ’arofo’e ao.

\VS{20}Nibalike o mpiarakeo, nañonjoñe naho nandrenge an’ Andria­nañahare, ty amo hene jinanji’ iereo naho nioni’iereoo, amy nitaliliañey.


\par }{\SH Ty Nanavarañe
{\ND{Iesoà}}
\par }
{\PP \VS{21}Ie nilomoñe ty valo andro le nisavàreñe i Ajajay, vaho nitoñoneñe ty hoe
{\ND{Iesoà}} ty añara’e, i tahinañe natolo’ i anjeliy taolo ty nampiareñañ’ aze an-koviñe aoy.

\VS{22}Ie heneke o androm-pieferañe aze ty amy Ha’ i Mosèio, le nindese’ iareo mb’e Ierosaleme mb’eo, hatolotse amy
{\ND{Iehovà}},

\VS{23}amy te pinatetse amy Ha’
{\ND{Iehovà}}y ao ty hoe,

\par }{\Q Ze hene lahy tañoloñoloñan’ anake ro avaheñe ho amy
{\ND{Iehovà}}\FTNT{†}{{\FR 2:23 }{\FT{Avo 13:2}}}


\par }{\PP \VS{24}vaho t’ie hañenga soroñe ty amy pinatetse amy Ha’
{\ND{Iehovà}}iy ty hoe:

\par }{\Q Deho roe ndra ana-boromahilala roe.\FTNT{‡}{{\FR 2:24 }{\FT{Sor 12:8}}}


\par }{\SH Ty Toki’ i Simeona
\par }
{\PP \VS{25}Le teo ty androanavy nte Ierosaleme atao Simeona; vantañe naho mpitalaho. Nitamà ty fañohòañe Israele naho tama’e i Arofo Masiñey.

\VS{26}Nentoe’ i Arofo Masiñey t’ie tsy ho liàn-kavi­lasy ampara’ te isa’e i Noriza’ i
{\ND{Talè}}y.

\VS{27}Nimoak’ añ’ Anjomban’ Añahare ao re añamy Arofoy. Aa ie nindesen-droae’e t’{\ND{Iesoà}} anak’ ajaja, hanoeñe ama’e ty nafè’ i Hake,

\VS{28}le notrotroe’e am-pità’e naho nisalale aman’ Añahare nanao ty ti-hoe:


\par }{\Q \VS{29}Ry
{\ND{Iehovà}}, avotsoro hiavotse an-kazavàn’ arofo henaneo o mpitoro’oo

\par }{\Q ty amy saontsi’oy;

\VS{30}fa nahatrea ty fandrombaha’o o masokoo,


\par }{\Q \VS{31}i nihajarie’o añatrefa’ ze kila ondatiy,


\par }{\Q \VS{32}Failo fañazavàñe amo fifeheañeo, naho ty enge’ Israele, ondati’oo.


\par }{\PP \VS{33}Latsa amy zao ty rae’ i ajajay naho i rene’e amy nisaontsieñey;

\VS{34}le nitata iareo t’i Simeona, vaho hoe re amy Marie rene’ i ajajay: Ingo, fa norizañe ho fihotrahañe naho fionjonañe ty maro e Israele ao ty ana’o toy, vaho ho viloñe liereñe;

\VS{35}(eka ho trofahem-pibara ka ty tro’o), hampibentatse ty vetsevetsen’ arofo’ ty maro.


\par }{\SH Ty Toki’ i Anae
\par }
{\PP \VS{36}Teo ka ty atao Ana mpitoky, anak-ampela’ i Fanoela, fifokoa’ i Asera; ie antetse, fito taoñe avao te nanambaly ami’ty naha somondrara aze;

\VS{37}fa vantotse valompolo taoñe efats’ amby i rakembay le lia’e tsy nisitak’ amy anjomban’ Añaharey, fa nitoroñ’aze an-dili­tse, nitalaho handro an-kaleñe.

\VS{38}Ie nizilik’ ao amy oray le nandrenge
{\ND{Iehovà}}, vaho nitalily aze amy ze hene nitamà ty fijebañañe Ierosaleme.


\par }{\SH Nimpoly mb’e Nazareta Mat 2.19-23
\par }
{\PP \VS{39}Ie nihenefe’iereo ze nafè’ ty Ha’
{\ND{Iehovà}}, le nimpoly mb’e Galilia mb’e Nazareta tanà’ iareo añe.


\par }{\PP \VS{40}Nitombo i Ajajay, nihaozatse naho niliforen-kihitse vaho ama’e ty falalàn’ Añahare.


\par }{\SH E Ierosalaime ao Amy Fihelañey
\par }
{\PP \VS{41}Nomb’e Ierosaleme boa-taoñe o roae’eo amy sabadidam-Pihelañey.

\VS{42}Aa ie ni-folo taoñe ro’ amby t’{\ND{Iesoà}} le nionjomb’e Ierosaleme mb’eo iereo ami’ty lili’ i sandalam-beiy.

\VS{43}Naho niheneke i andro rezay le nimpoly iereo; fe mbe nitambatse e Ierosaleme ao t’{\ND{Iesoà}} anak’ajalahy, le tsy nifohi’ Iosefe naho i rene’e;

\VS{44}natao’ iereo t’ie nindre lia amo mpitrao-liao le nañavelo andro raike hey vaho nipay aze amo longo’eo naho am’ondaty fohiñeo.

\VS{45}Ie tsy nioni’ iereo le nibalike mb’e Ierosaleme mb’eo nipay aze.

\VS{46}Aa toe nitongoa’ ty herone t’ie tendrek’ añ’ Anjomban’Añahare ao nitoboke añivo’ o mpañokeo, nijanjiñe naho nañontane iareo.

\VS{47}Daban-draha iaby ze nahajanjiñe aze ami’ty hilala’e naho amo fanoiña’eo.

\VS{48}Ie nioni’ iereo le niva­ranehake, fe hoe ty nanoan-drene’e: O Anake, akore ty nanoa’o zao? Hehe te nioremèn-jahay naho i rae’o nipay Azo!

\VS{49}Tinoi’e ty hoe, Akore t’ie nitsoek’ ahy? Tsy fohi’ areo hao t’ie tsi-mahay tsy hitoloñe an-dRaeko?

\VS{50}Fe nañalike iereo i entañe tinaro’ey.

\VS{51}F’ie nindreza’e fimpoly mb’e Nazareta mb’eo vaho niasia’e. Fonga nifaharan-drene’e añ’ arofo’e ao i saontsy zay.

\VS{52}Nitombo an-tsandriñe naho hilala t’{\ND{Iesoà}} vaho nisohen’ Añahare naho ondatio.


\par }{\SH ty Mpañajary Lalañe Mat 3.1-12; 14.3-5; Mar 1.1-8; 6.17-20
\par }

\Chap{3}{\PP \VerseOne{1}Tamy taom-paha folo-lime-ambi’ ty naha mpanjaka i Tiberio Kaisara, ie niragova e Iehodà t’i Pontio Pilato naho mpifeleke e Galilia t’i Heroda, naho mpifeleke e Itoria miharo am-pari’ i Trakonitisy t’i Filipo rahalahi’e, naho mpifeleke e Abilena t’i Lisania

\VS{2}vaho tami’ty naha-talèm-pisoroñe i Anasy naho i Kaiafa, le nivotrake amy Jaona ana’ i Zakaria am-babangoañe añe ty saontsin’ Añahare.

\VS{3}Nitsitsihe’e i tane fiaria’ i saka Iordaneiy nitalily ty filiporam-pisolohoañe ho ami’ty fañahàn-kakeo;

\VS{4}ie pinatetse amy boken-tsara’ Isaia mpitokiy ty ti-hoe:

\par }{\Q Ty fiarañànaña’ i mikoike am-patram-bey añey: Hajario ty lala’ i
{\ND{Talè}},

\par }{\Q Avantaño o oloñolo’eo,


\par }{\Q \VS{5}Lembefañe ze hene goledoñe,

\par }{\Q aketrake ze atao vohitse naho tamboho, ho vantañeñe o mikelokelokeo,

\par }{\Q naho fonga hareneñe

\par }{\Q o lalañe tomoantoañeo;


\par }{\Q \VS{6}Vaho ho oni’ ze kila nofotse

\par }{\Q ty fandrombahan’ Añahare.\FTNT{*}{{\FR 3:6 }{\FT{Ies 40:3-5}}}


\par }{\PP \VS{7}Le hoe re tamy lahialeñe nivovotse mb’ ama’e mb’eo halipotsey: O ry Tariran-dapetake! Ia ty nanoro anahareo hibotitsike amy haviñerañe mitotokey?

\VS{8}Ampiboaho vokatse mañeva soloho; le ko mamototse mitsakore an-troke ao ty hoe, Rae’ay t’i Abraàme. Itaroñako te mahafitroatse anake ho a i Abraàme amo vato retoañe t’i Andrianañahare.

\VS{9}Fa ampoto-katae eo henaneo i fekoñey; le ho firaeñe vaho hafetsak’ añ’afo ao ze hatae tsy mamoa voa soa.


\par }{\PP \VS{10}Aa hoe ty ontane’ i lahialeñey ama’e: Ino ty hanoe’ay?

\VS{11}Hoe ty natoi’e: Ze aman-tsaroñe roe, soa re te handiva ami’ty tsy ama’e; le hoe izay ka ze manañe mahakama.


\par }{\PP \VS{12}Pok’eo ka o mpamory vili-lohao halipotse, nanao ama’e ty hoe: O Mpañoke, ino ty hanoe’ay?

\VS{13}Le hoe re tam’iereo: Ko mangalake mandikoatse ty linily ho anahareo.


\par }{\PP \VS{14}Le hoe ty ontane’ o lahin-defoñeo: Izahay ka! Ino ty hanoe’ay? Le hoe re tam’iereo: Ko misenge hery ama’ ondaty, le ko manao talily vìlañe, vaho mimoneña amo karama’areoo.


\par }{\PP \VS{15}Amy fitamà’ ondatioy, le hene niereñere i Jaona añ’arofo te hera ie i Norizañey, ke tsy ie,

\VS{16}le hoe ty natoi’ i Jaona am’iareo iaby: Toe alìpoko an-drano ao nahareo, fa homb’eo ty maozatse te amako; tsy mañeva ahy ty hañaha o tomin-kana’eo. Ie ty handipotse anahareo an-Tio Masiñe naho añ-Afo.

\VS{17}Am-pità’e ty tsikelo’e, le hahoro’e an-tihy famofohañe ao o vokatseo vaho hatonto’e an-driha o mahakamao, fa ho sodora’e añ’afo tsy hay vonoeñe ty kafo’e.

\VS{18}Mbe maro ty fañosihañe nanoe’e te nitaroñe am’ondatio.


\par }{\PP \VS{19}Aa ie nitrevoke i Heroda mpanjaka ty amy Herodiasie valin-drahalahi’e naho ze fonga sata raty nanoe’ i Heroda,

\VS{20}le mbore nahili’e am-balabey ao t’i Jaona, ho tovo’ iaby rezay.


\par }{\SH Milipotse t’{\ND{Iesoà}} Mat 3.13-17; Mar 1.9-11
\par }
{\PP \VS{21}Ie fonga nalipotse ondatio, nilipotse ka t’{\ND{Iesoà}}, niloloke naho nisokake i likerañey

\VS{22}vaho nizotso ama’e am-batañe manahake ty deho i Arofo Masiñey, le hoe ty fiarañanañañe hirik’andindìñe ao: Anako irehe, kokoako; Ihe ro mahafale ahiko\FTNT{†}{{\FR 3:22 }{\FT{Sab 2:7; Fot 22:2; Ies 42:1; Rzs 8:30}}}.


\par }{\SH Ty Toñon-droae’e aman-dRene’e Mat 1.1-17
\par }
{\PP \VS{23}Va’e telopolo taoñe t’{\ND{Iesoà}} te namototse i fitoloña’ey; ie natao ana’ Iosefe, toe ana’ i Hely,

\VS{24}ana’ i Matate, ana’ i Levy, ana’ i Melky, ana’ Ianà, ana’ Iosefe,

\VS{25}ana’ i Matatìase, ana’ i Amose, ana’ i Naome, ana’ i Esly, ana’ i Nangay,

\VS{26}ana’ i Maàte, ana’ i Matatìase, ana’ i Semey, ana’ Iosefe, ana’ Iodase,

\VS{27}ana’ Ioanase, ana’ i Resà, ana’ i Zorobabele, ana’ i Salatiele, ana’ i Nery,

\VS{28}ana’ i Melky, ana’ i Ady, ana’ i Kosame, ana’ i Elmaodame, ana’ i Ere,

\VS{29}ana’ Iosè, ana’ i Eliezere, ana’ Ioreime, ana’ i Matate, ana’ i Levy,

\VS{30}ana’ i Someone, ana’ Iodase, ana’ Iosefe, ana’ Ionane, ana’ i Eliakime,

\VS{31}ana’ i Melease, ana’ i Mainane, ana’ i Matatae, ana’ i Natane, ana’ i Davide,

\VS{32}ana’ Iesày, ana’ i Obede, ana’ i Boze, ana’ i Salmone, ana’ i Naasone,

\VS{33}ana’ i Aminadabe, ana’ i Arame, ana’ i Esrome, ana’ i Farese, ana’ Iodase,

\VS{34}ana’ Iakobe, ana’ Isaake, ana’ i Abraàme, ana’ i Tera, ana’ i Nakore,

\VS{35}ana’ i Saroke, ana’ i Ragao, ana’ i Paleke, ana’ i Evre, ana’ i Salà,

\VS{36}\FTNT{‡}{{\FR 3:36 }{\FT{Nasosoke ty hoe: ana’ i Kainane
}}}ana’ i Arfaksade, ana’ i Seme, ana’ i Noe, ana’ i Lameke,

\VS{37}ana’ i Matosalà, ana’ i Enoke, ana’ Iàrede, ana’ i Malelaele, ana’ i Kainane,

\VS{38}ana’ i Enose, ana’ i Sete ana’ i Dame, anak’ Andrianañahare.


\par }{\SH Nanjizieñe Mat 4.1-11; Mar 1.12-13
\par }

\Chap{4}{\PP \VerseOne{1}Ie niliforeñe amy Arofo Masiñey t’{\ND{Iesoà}} le nibalike boak’ am’ Iordaney, vaho niaoloa’ i Arofoy mb’am-baban­goañ’ añe,

\VS{2}efapolo andro te nanjizia’ i mpañìnjey ie tsy nikama ndra inoñ’ inoñe amy andro rezay. Modo izay le nisaliko,

\VS{3}vaho hoe i mpañìnjey tama’e: Naho toe Anan’ Añahare irehe, ampinjareo mofo o vatoo.

\VS{4}Hoe ty natoi’
{\ND{Iesoà}} aze: Pinatetse ty hoe:

\par }{\Q Tsy mofo avao ty mahaveloñe ondaty\FTNT{*}{{\FR 4:4 }{\FT{Its 8:3}}},


\par }{\PP \VS{5}Le nendese’ i mpañìnjey niañambone vohitse mitiotiotse eñe vaho natoro’e aze amy zao ze kila fifeheañe an-tane atoy.

\VS{6}Le hoe i Ratiy tama’e: Hatoloko Azo o haozarañe iaby zao naho o enge’ iareoo, fa natolots’ ahy, vaho hatoloko amy ze satriko;

\VS{7}le kila ho Azo t’ie hiambane amako etoañe.

\VS{8}Hoe ty natoi’
{\ND{Iesoà}}: Hoe ty pinatetse:

\par }{\Q {\ND{Iehovà}} Andrianañahare’o ro hitalahoa’o, ie avao ty hitoroña’o.\FTNT{†}{{\FR 4:8 }{\FT{Its 6:13, Its 10:20}}}


\par }{\PP \VS{9}Le nendese’e mb’e Ierosaleme mb’eo naho nampiningire’e an-dengom-pita­lakesan’ abo’ i Anjomban’Añaharey vaho nanoa’e ty hoe: Naho toe Anan’ Añahare irehe, miponaha ambane ey,

\VS{10}ty amy pinatetse ty hoe:

\par }{\Q Ho lilie’e amo Anjeli’eo irehe,

\par }{\Q ty hañaro azo;

\VS{11}vaho, Ho tanatanà’ iereo,

\par }{\Q tsy ho dasirem-bato o fandia’oo.’\FTNT{‡}{{\FR 4:11 }{\FT{Sab 91:11,12}}}


\par }{\PP \VS{12}Tinoi’
{\ND{Iesoà}} ty hoe: Hoe ty tsara:

\par }{\Q Asoao tsy ho tsohe’o t’{\ND{Iehovà}}

\par }{\Q Andrianañahare’o.\FTNT{§}{{\FR 4:12 }{\FT{Its 6:16}}}


\par }{\PP \VS{13}Ie nagado’ i mpañìnjey i fanjizi­añe iaby zay, le nidisak’aze heike.


\par }{\SH To Tsara e Galilia ao Mat 4.12; Mar 1.14
\par }
{\PP \VS{14}Aa le nibalike mb’e Galilia mb’eo t’{\ND{Iesoà}} ami’ty haozara’ i Arofoy; le niboele tok’aia tok’aia amy tane nañohokey ty enge’e.

\VS{15}Nañoke amo fitontonañeo re le hene nañonjoñ’ aze.


\par }{\SH Fañorizañe
{\ND{Iesoà}}
\par }
{\PP \VS{16}Nimb’e Nazareta mb’eo re, i rova nahabey azey, le ami’ty lili’e, nizilik’ am-pitontonañe ao ami’ty andro
{\ND{Sabotse}}, vaho niongake hamaky.

\VS{17}Natolotse aze ty boke’ Isaia mpitoky; vinela’e i bokey, vaho nioni’e ao ty nisokirañe ty hoe:


\par }{\Q \VS{18}Amako t’i Arofo’
{\ND{Iehovà}},

\par }{\Q Fa noriza’e hitsey i talili-soay amo rarakeo,

\par }{\Q Nafanto’e hikoike famotsorañe amo mpirohio,

\par }{\Q naho fampaha-isahañe amo feio, vaho fampidadàñe amo dinemokeo,


\par }{\Q \VS{19}hitsey ty taon-joba’
{\ND{Iehovà}}.\FTNT{*}{{\FR 4:19 }{\FT{Ies 61:1,2}}}


\par }{\PP \VS{20}Napele’
{\ND{Iesoà}} amy zao i bokey le nahere’e amy mpamandroñey le niambesatse; vaho hene nitalatse aze ty fihaino o am-pitontonañeo.


\par }{\PP \VS{21}Le hoe t’{\ND{Iesoà}} tam’ iereo: Fa nihenek’ anindroany an-dravembia’ areo i Sokitse Masiñe zay.

\VS{22}Aa le sindre nitalily soa aze vaho nidaba amo tsara soa naakam-palie’eo, fe hoe iareo: Tsy ana’ Iosefe v’itoio?


\par }{\PP \VS{23}Aa le hoe re tam’iereo: Va’e hatao’ areo amako ze oha-drehake zao : O mpanaha, afaho ty vata’o, vaho anò an-tane’o etoan-ka o raha jinanji’ay te nanoe’o e Kapernaomy añeo.

\VS{24}Le tinovo’e ty hoe: Eka! to t’Itaroñako te tsy eo ty mpitoky to-saontsy an-tane’e ao;

\VS{25}To ty volako ama’areo te: Maro ty vantotse e Israele ao tañandro’ i Elia, ie nagabeñe telo taoñe tsy enem-bolañe i likerañey vaho nandrambañe i Taney ty kerè;

\VS{26}fe leo raik’ ama’e tsy nañirahañe i Elia naho tsy i rakemba vantotse nte Zarefata e Sidona añey.

\VS{27}Maro ka ty niazo’ ty angamàe e Israele ao tañandro’ i Elisa mpitoky, fe tsy ama’e ty nafahañe naho tsy i Namana nte-Sore.


\par }{\PP \VS{28}Ie nahajanjiñe izay o am-pitontonañeo, le fonga nilifo-kabosehañe,

\VS{29}naho niongake nanafasiotse aze mb’ alafe’ i rovay añe, vaho nendese’ iereo mb’an-tevam-bohi’ i rovay mb’eo hampitsirikoàk’ aze an-kere­retsak’ ao,

\VS{30}f’ie nienga, niranga iareo mb’eo.


\par }{\SH Mañakatse Kokolampa Mat 4.13-14; Mar 1.21-23
\par }
{\PP \VS{31}Nizotso mb’e Kapernaomy, rova e Galilia añe re naho nañanatse amo
{\ND{Sabotse}}o.

\VS{32}Le nidaba iereo amy fañòha’ey amy te ninday lily o tsara’eo.


\par }{\PP \VS{33}Teo ty lahilahy am-pitontonañe ao nangara’ ty kokolampa, nitazataza

\VS{34}ty hoe: Hete! Ino ty itraofan-tikañe, ry
{\ND{Iesoà}} nte Nazareta? Niavy hanjamañ’ anay v’ Iheo? Fantako irehe; Ihe i Masin’Añaharey.

\VS{35}Trinevo’
{\ND{Iesoà}} ami’ty hoe: Mamantsy, iakaro! Aa le nafetsa’ i koko­lampay añivo eo re, vaho nifaok’ añe fe tsy nijoia’e.

\VS{36}Fonga nilatsa, le hoe ty vesoveso’ iareo: Aa vaho akore i tsara zay t’ie aman-dily naho hao­zarañe ro mañendake koko­lampa hifaoke.

\VS{37}Le niboele nanitsike i fariparitsey ty enge’e.


\par }{\SH ty Rafoza’ i Simona Mat 8.14-17; Mar 1.29-34
\par }
{\PP \VS{38}Ie nienga i fitontonañey t’{\ND{Iesoà}}, le nizilik’ añ’anjomba’ i Simona ao. Niremboremboe’ ty hamae-sandriñe ty rene’ i vali’ i Simonay le nihalalia’ iareo ty ama’e.

\VS{39}Aa le nijohañe ambone’e eo re nitrevoke i hasilokey, vaho nisitak’amy rekambay zay; tsipaepae’e nitroatse re niatrake iareo.


\par }{\SH Nanitsike i Galilia Mat 4.23-25; 8.16, 17; Mar 1.32-39
\par }
{\PP \VS{40}Ie nimotak’àndro, le nen­deseñe ze nanañe marare nisilofe’ndra inoñ’ inoñe mb’ ama’e mb’eo, naho songa nanampeza’e fitàñe vaho nampi­jangañe’e.

\VS{41}Niakatse ami’ty maro ka o kokolampao nikoiake ty hoe: Ihe i Norizañe, Anan’Añaharey! Le nendaha’e vaho nafanto’e tsy hivolañe amy te napota’ iareo t’ie i Norizañey.


\par }{\PP \VS{42}Ie manjirik’ andro le nienga mb’ an-tane bangìñe mb’eo fe ni­tsoeha’ i lahialeñey, ie nomb’ ama’e mb’eo vaho ho nanjitse aze tsy hienga;

\VS{43}fe hoe re am’iereo: Tsy mahay tsy mitaroñe i Talili-soam-Pifehean’Añaharey an-drova ila’e ka iraho fa izay ty nañirahañ’ ahy.

\VS{44}Le nita­roñe amo fitontonañe e Galiliao re.


\par }{\SH Vokatse Fiañe Mat 4.18-22; Mar 1.16-20
\par }

\Chap{5}{\PP \VerseOne{1}Teo te nifanihisihy ama’e ondatio hijanjiñe ty tsaran’ Añahare añ’ olo’ i oñe Genesaretay\FTNT{*}{{\FR 5:1 }{\FT{Genesareta: ndra ty hoe ­Galilia, oñe bey tsy ritse}}}

\VS{2}le nivazoho’e ty lakañe roe añ’ olon-drano ey, ie fa niakatse hanasa harato o tompo’eo.

\VS{3}Nijoñe an-daka’ i Simona ao re nihalaly te hisitake amy olotsey. Aa le niambesatse an-dakañe ey re nañoke ondatio.


\par }{\PP \VS{4}Ie modo i fañoha’ey, le hoe re amy Simona: Mivevea mb’an-daleke mb’eo vaho ajoño ao o harato’ areoo hanarike.

\VS{5}Le hoe ty natoi’ i Simona aze: O Rañandria, nifanehak’ avao zahay aniankale le tsy nahazo leo raike; fe amo saontsi’oo, hajoko ao i haratoy.

\VS{6}Ie nanoe’ iereo izay, le nivokatse fiañe nifamorohotse nahariatañe i harato’ iareoy.

\VS{7}Aa le nitsikaore’e o rañe’ iareo amy lakañe ila’e eiio ty hañolotse iareo; nimb’eo iereo, le nipeae’iereo fiañe i lakañe roe rey, vaho ho nilempotse.


\par }{\PP \VS{8}Ie nahaoniñe izay t’i Simona Petera, le nihotrak’ am-pandia’
{\ND{Iesoà}} eo nihalaly ty hoe: O Rañandria, misitaha amako fa ondaty bey hakeo.

\VS{9}Toe niveren-draha t’i Simona naho o rañe’eo ami’ty hamarom-piañe niazo.

\VS{10}Nihoe izay ka t’i Jaona naho Iakobe, ana’ i Zebedio mpitrao-pitoloñe amy Simona. Hoe t’{\ND{Iesoà}} tamy Simona: Ko mahimahiñe fa ondaty ka ty ho tsepahe’o henane zao.

\VS{11}Ie toly an-tamboho ey i lakañe rey, le fonga nafoe’ iereo vaho nañorik’ aze.


\par }{\SH Nañafake Angamae Mat 8.1-4, Mar 1.40-45
\par }
{\PP \VS{12}Ie tan-drova raike t’{\ND{Iesoà}}, intoy ty lahilahy atseke ty angamae; ie nahaisake
{\ND{Iesoà}}, le nihohok’ an-dahara’e nitoreo ama’e ty hoe: O Rañandria naho satri’o, mahalio ahy irehe.

\VS{13}Nahiti’
{\ND{Iesoà}} ty fità’e, nitsa­pa aze le nanao ty hoe: Satriko ‘nio, maliova; naho niafak’ amy zao i haangamae’ey

\VS{14}vaho hinatahata’e tsy hitalily am’ondaty, am’ty hoe: Akia miboaha amy mpisoroñey, le ibanabanào i linili’ i Mosèy ami’ty fahaliova’o ho fitaliliañe.

\VS{15}Fe àntsake te niboele ty enge’e, le niropak’ ama’e i lahialeñey hijanjiñe naho ho jangañeñe amo arete’eo.

\VS{16}F’ie nivike mb’ am-babangoañe añe, niloloke.


\par }{\SH I Kepekey Mat 9.1-8; Mar 2.1-12
\par }
{\PP \VS{17}Teo te niam­besatse eo ty fariseo naho mpañoke Hake hirik’ an-drova e Galilia naho e Iehodà iaby naho boake Ierosaleme añe, le naò’e, vaho tama’e ty haozara’ i Talè hampijangañe.


\par }{\PP \VS{18}Ie amy zao, nendese’ ondaty an-tihy ty lahilahy kepeke, nipay ty hanjilihañe aze ao, hampandreañe aze añatrefa’e eo.

\VS{19}Aa ie tsy naharendreke ty hampi­tsifirañe aze amy lahialeñey, le nanganik’ ambone’ i anjombay vaho nazotso’ iareo an-tihy, boak’an-tafo mb’ añatrefa’
{\ND{Iesoà,}} añivo eo i mararey.

\VS{20}Ie nioni’e ty fatokisa’ iareo, le hoe re ama’e: O koahe, afa-tahin-drehe.

\VS{21}Fe nitsakore ty hoe o mpanoki-dilio naho o fariseoo: Ia o miteraterao? Ia ty mahafa-kakeo naho tsy i Andria­nañahare avao?

\VS{22}Fe nifohi’
{\ND{Iesoà}} ty ereñeren-tro’ iareo le tinoi’e ty hoe: Ino o fitsa­korean’ arofo’ areoo?

\VS{23}Ty aia ty mora, ty manao ty hoe: Afa­ke o hakeo’oo? ke ty hoe: Miongaha, mañaveloa?

\VS{24}Aa soa te hampahafohineñe anahareo te aman-dily an-tane atoy i Ana’ ondatiy hañaha hakeo, le hoe re amy nisilofe’ i hakepehañeiy: Inao! Miongaha, tintino o tihi’oo, akia mb’ añ’ akiba’o añe.

\VS{25}Aa le nitroatse añatrefa’ iereo amy zao re, nandrambe i nandrea’ey vaho nimpoly, nandrenge an’ Andrianañahare.

\VS{26}Nilatsa iaby iereo naho nibango an’ Andrianañahare, vaho nanao ty hoe am-pañeveñañe: Nahaoniñe raha tsitantane tika anindroany.


\par }{\SH I Levy (Matio) Mat 9.9, Mar 2.13, 14
\par }
{\PP \VS{27}Añe zay, le nienga t’{\ND{Iesoà}} naho nahavazoho ty mpamory vili-loha atao Levy, niambesatse am-pandroroñañe ao, le hoe re tama’e: Oriho iraho.

\VS{28}Aa le nifarie’e ze he’e naho niongake vaho nañorik’ aze.


\par }{\SH Fitraofa’e ty Mpanan-tahy Mat 9.10-13; Mar 2.15-17
\par }
{\PP \VS{29}Nanao sandalam-bey ho aze añ’ anjomba’e ao t’i Levy, le maro ty mpamory vili-loha naho ondaty ila’e nitrao-piambesatse am’iereo.

\VS{30}Fe niñeoñeoñe amo mpiama’eo o Fariseoo naho o mpanoki-dili’ iareoo ami’ty hoe: Ino ty itraofa’ areo fikama naho finoñe amo mpamory vili-lohao naho amo bey hakeoo?

\VS{31}Tinoi’
{\ND{Iesoà}} ty hoe: Tsy o jangañeo ro mipay mpanaha fa o marareo;

\VS{32}Tsy avy hikoike o vantañeo iraho fa o mpandilatseo, hisoloho.


\par }{\SH O Fililirañeo Mat 9.14, 15; Mar 2.18-20.
\par }
{\PP \VS{33}Le hoe ty asa’iareo tama’e: Akore te mililitse naho miloloke o mpiana’ i Jaonao, manao izay ka o mpiamo Fariseoo, fe mitolo-pihinañe naho minoñ’ avao o Azoo?

\VS{34}Hoe ty natoi’
{\ND{Iesoà}}: Lefe’ areo hao ty hampililitse ty longo’ i mpañengay ie mbe am’ iereo i mpañengay?

\VS{35}Mbe ho avy ty andro hanintahañe i mpañengay; hililitse amy andro zay iereo.


\par }{\SH Ty Hambo’e naho ty Vao Mat 9.16; Mar 2.21, 22
\par }
{\PP \VS{36}Hoe ka ty nirazaña’e: Tsy ia ty manakeke lamba vao ami’ty tsirodea, fa ho riate’ i vaoy, naho tsy mete hivitrañe amy tsirodeay ty tampa’ i vaoy.

\VS{37}Tsy eo ka ty hañiliñe divay vao an-jonjon-kolitse hambo’e ao, kera ho tosire’ i divay vaoy i zonjon-kolitse hambo’ey vaho hianto i zonjoñey.

\VS{38}Tsy mete tsy ailiñ’ an-jonjoñe vao ao ty divay vao.

\VS{39}Tsy eo ty minoñe amy elay ty hipay ty vao aniany; fa hoe re: I elay ro soa.\FTNT{†}{{\FR 5:39 }{\FT{Irm 6:16; Mar 7:7-13}}}


\par }{\SH Nitifo te
{\ND{Sabotse}} Mat 12.1-8; 2.23-28
\par }

\Chap{6}{\PP \VerseOne{1}Ie tamy Sabotse valoha’e faharoey\FTNT{*}{{\FR 6:1 }{\FT{mamototse an-tSaramañits’ indraik’ i firim­bo­ñam-pisoroñe 24 mpifandimbe rey. (Fi I 24)}}}, le niranga teteke naho nitifo loham-bare o mpiama’eo naho nanosokosoke aze am-pitàñe vaho nikama.

\VS{2}Aa le hoe ty Fariseo ila’e: Mañino nahareo ro mañota faly ami’ty Sabata?


\par }{\PP \VS{3}Le natoi’ Iesoà ty hoe: Mbe tsy vinaki’areo hao ty nanoe’ i Davide te nisaliko—ie naho o mindre ama’eo:

\VS{4}ie nizilik’ añ’ Anjom­ban’ Añahare ao nandrambe mofo-fiatreke naho nikama vaho nandiva amo nindre ama’eo, ze faly tsy kamaeñe naho tsy o mpisoroñeo avao.

\VS{5}Hoe re tam’iereo, Toe Talè’ o Sabatao i Ana’ondatiy.


\par }{\SH Mañafake te
{\ND{Sabotse}} Mat 12.9-14; Mar 3.1-6
\par }
{\PP \VS{6}Teo ty Sabata t’ie niheo am-piton­tonañ’ ao hañoke, le inge ty lahilahy mate-fitàn-kavana.

\VS{7}Aa le nikirok’ aze o mpanoki-dilio naho o Fariseoo ke hañafak’ amy Sabotsey, ho talin-kitombok’ aze.

\VS{8}Fe niarofoana’ Iesoà ty fitsakorea’ iareo, le hoe re am’ indaty mate-fitañey: Miongaha, mijohaña añivo etoa. Niongake re naho nijohañe.

\VS{9}Le hoe t’Iesoà tam’ iereo: Inao ty ontaneko: ty fanoan-tsoa\FTNT{†}{{\FR 6:9 }{\FT{Its 5:15}}} hao ke ty fanoan-draty ro mete ami’ty Sabata; ty handrombahañ’ aiñe, he ty hañohofan-doza?

\VS{10}Jinilojilo’e iaby, le hoe re am’ indatiy: Ahitio o fità’oo. Nahiti’e le nijangañe amy zao i fità’ey.

\VS{11}Aa le niloroloro iereo, nikilily hañoho-doza amy Iesoà.


\par }{\SH I Firàheñe Rey Mar 3.13-19
\par }
{\PP \VS{12}Tamy andro zay, nomb’ ambohitse mb’eo t’Iesoà nitalaho, le nitolom-pilolok’ aman’Añahare ampara’ te niporea’ ty maraindray.

\VS{13}Ie terak’ andro, le kinanji’e o mpiama’eo vaho nijoboñe ty folo ro’amby ze nanoe’e ty hoe: Firàheñe:

\VS{14}i Simona ze natovo’e ty hoe Petera, naho i Andrea rahalahi’e, Iakobe naho i Jaona; i Filipo naho i Bartolomeo,

\VS{15}i Matio naho i Tomasy; Iakobe ana’ i Alfeo; naho i Simona natao Zelota,

\VS{16}i Jodasy ana’ Iakobe vaho i Jodasy nte-K’riote nifotetse azey.


\par }{\PP \VS{17}Nindre nizotso am’iereo t’Iesoà, le nijohañe an-tane mira amo mpiama’e nivorigidiñeo, le nimb’eo ka ty lahialeñe hirike e Iehodà naho e Ierosaleme naho o rova añ’olon-dria’ i Tiro naho i Sidona añeo,

\VS{18}songa pok’eo hijanjiñe aze naho ho janganeñe amo areteñeo vaho nafaha’e o vinolevo­lem-pañahy maleotseo.

\VS{19}Fonga te hitsapa aze i màroy, amy te nitolom-piboak’ ama’e ty haozarañe nampijangañe ie iaby.


\par }{\SH Ty Fitatañe Mat 5.1-12
\par }
{\PP \VS{20}Nampiandra fihaino amo mpiama’eo t’{\ND{Iesoà}} le nanao ty hoe:

\par }{\Q Haha nahareo rarakeo Fa anahareo i Fifehean’Añaharey


\par }{\Q \VS{21}Haha o limpoañe henanekeo

\par }{\Q fa hanjañeñe.

\par }{\Q Haha o mirovetse henanekeo

\par }{\Q fa hiankahake.


\par }{\Q \VS{22}Haha nahareo, naho heje’ondaty, naho aitoa’e, naho onjire’e,

\par }{\Q vaho homosokoso’e o tahina’ areoo

\par }{\Q ty amy Ana’ondatiy.


\par }{\Q \VS{23}Mirebeha amy andro zay, vaho mivoàña an-kaehake! Inao, jabajaba o tambe’areo andindìñeo; manahake izay ka ty nanoan-droae’iareo amo mpitokio.


\par }{\Q \VS{24}Hankàñe ama’areo mpañalealeo!

\par }{\Q fa niazo’areo ty fañohòañe.


\par }{\Q \VS{25}Hankàñe amo anjañe henanekeo!

\par }{\Q fa ho saliko.

\par }{\Q Hankàñe amo mpiankahake

\par }{\Q henanekeo,

\par }{\Q fa hirovetse naho handala.


\par }{\Q \VS{26}Hankàñe ama’areo naho tsiririe’ondaty,

\par }{\Q Amy t’ie ty nanoen-droae’ iareo amo nieva ho mpitokio.


\par }{\SH Lily Nivaoe’e Avo 23.4; Mat 5.39-48; 7.1, 2, 12
\par }
{\PP \VS{27}Hoe ka iraho amo mahajanjiñeo: Kokò o rafelahi’ areoo; hasoào o malaiñe anahareoo.

\VS{28}Tatao ze mamatse anahareo le mihalalia ho amo mijoy anahareoo.

\VS{29}Ie manampify azo ami’ty fiambina’o t’indaty, atoloro ama’e ka ty haila’e; ie gaoñe’e ty saravi’o, ko tambozoreñ’ ama’e ty saro’o.

\VS{30}Meo ze mihalaly ama’o; le ko ampipolieñe ze rinambe’e ama’o.

\VS{31}Ty tea’areo hanoe’ ondaty ama’areo, anò am’iareo ka.


\par }{\PP \VS{32}Naho ze mpikoko anahareo avao ty ikokoa’areo, Ino ty ho tambe’ areo? Fa tea’ ty mpanan-kakeo ka ty te aze.

\VS{33}Aa naho ze mañasoa anahareo avao ro añasoañe, Ino ty ho tambe’ areo? Amy te manao izay ka ty bey hakeo.

\VS{34}Naho mampisongo amy ze tamae’ areo hahavake avao, ino ty ho tambe’areo? Fa mampisongo amo bey hakeoo o mpanan-kakeoo, hañavaha’iareo mira.

\VS{35}Fe kokò ty rafelahi’ areo, hasoao, ampisongò, le ko mitamà avake naho ho ra’elahy ty tambe’ areo, vaho ho ana’ i Andindimoneñey, ie matarik’ amo tsivokatseo naho amo tsereheñeo.

\VS{36}Mitretreza manahake ty fiferenaiñan-dRae’ areo.

\VS{37}Ko manìñe, le tsy ho tiñeañe. Ko mamàtse le tsy hafàtse. Mihevea le hiheveañe.

\VS{38}Mañomea le ho meañe; ho tolorañe am-pañaranañe pea, nikobakobaheñe naho nihotsokotsòfeñe vaho mipopoke; ami’ty fañaranañe añarana’ areo ro añaranañe ama’areo.


\par }{\SH Ty Goa miaolo ty Fey Mat 7.3-5; 16-18
\par }
{\PP \VS{39}Tinovo’
{\ND{Iesoà}} ami’ty ohatse toy: Mahay miaolo ty goa hao ty fey? Tsy sindre higodoñe an-kadaha ao v’iereon-droroe?

\VS{40}Tsy ambone’ ty mpiana’e hao ty talè? fe ze añoñe ro hanahake an-talè’e.


\par }{\PP \VS{41}Aa vaho ino ty angarefa’o ty alìfe am-pihainon-drahalahi’o ao, fe tsy isa’o ty varamba am-pihaino’o ao?

\VS{42}Akore ty anoa’o aman-drahalahi’o ty hoe: O koahe hafàhako o alìfe am-pihaino’oo. Fe tsy oni’o i varamba am-pihaino’oy? Soamiatreke! Ahi­fiho añe hey ty varamba am-pihaino’o ao hahafibiribira’o ty hañafake i alìfe am-pihainon-drahalahi’oy.


\par }{\SH O Voa’eo
\par }
{\PP \VS{43}Tsy mamoa voa raty ty hatae soa, vaho tsy mamoa soa ty hatae raty.

\VS{44}Sindre rendrek’ ami’ty voa’e ty hatae; tsy hampipotorañe voan-tsakoa ami’ty fatike, ndra filomboke ami’ty lombiry.

\VS{45}Mañakatse ty soa ami’ty fañajàm-bara an-tro’e ao t’indaty soa vaho aboa’ i lo-tserekey am-pañajam-bara an-tro’e ao ty hativàñe; fa ty haliforañ’ arofo ro fisaontsiam-palie.


\par }{\SH ty Fahañe Roe Mat 7.24-27
\par }
{\PP \VS{46}Ino ty tokava’ areo ahy Talè, Talè; fe tsy manao ze itaroñako?

\VS{47}Ze mb’ amako, naho mijanjiñe o volakoo, vaho anoe’e, le itoroako ty ihambaña’e:

\VS{48}Manahake t’indaty nañoreñ’ anjomba re; nihaly laleke vaho naore’e an-damilamy eo o faha’eo. Ie nisorotombaheñe le naronje’ i rano-vohitsey mafe i anjombay, f” ie tsy naha-ozoñozoñ’ aze, kanao nioreñe am-bato.

\VS{49}Ty mijanjiñe fe tsy manao, ro sarèñe amy t’indaty nañoren-traño am-paseñe tsy amam-pahañe; tinorotosi’ i rano vohitsey; le niforetrake, vaho bey-fianto’ i trañoy.


\par }{\SH ty Mpitoro’ i Mpifehey Mat 8.5-13
\par }

\Chap{7}{\PP \VerseOne{1}Ie nifonitse i nilañone’e añatrefa’ i màroy le niheo mbe Kapernaomy mb’eo,

\VS{2}le teo ty mpitorom-pifehen-dahin-defon-jato nisoheñe, narare, toe heta’e.

\VS{3}Ie nijanjiñe’e
{\ND{Iesoà}}, le nirahe’e homb’ ama’e ty androanavi’ o Jiosio hihalaly ama’e ty homb’eo hampijangañe i mpitoro’ey.

\VS{4}Aa ie nifanampe amy
{\ND{Iesoà}}, le nimanea’ iareo toreo ami’ty hoe: Evae’e te hanoe’o,

\VS{5}amy t’ie mpitea ty tanen-tika naho namboatse anjombam-pitontoñañe.

\VS{6}Aa le niongake vaho nindre lia am’iereo t’{\ND{Iesoà}}. Ie narine i anjombay, le nampanala­kà’ i mpifelekey aze o rañe’eo hinday o entañe zao: O Rañandria, ko mañolañ’ ay fa tsy sazò ahy te ihe hiheo ambane’ ty tafo-trañoko.

\VS{7}Mbore ataoko tsy mañeva azo te izaho ro homb’ ama’o, fe mitsarà le ho jangañe i mpitorokoy.

\VS{8}Izaho ka fehèn-dily vaho mamehe lahindefoñe. Ie ataoko Akia ty raike le mandeha, naho ami’ty raike: Mb’etoa, le avy, vaho amy mpitorokoy: Anò zao, le anoe’e.

\VS{9}Ie jinanji’
{\ND{Iesoà}}, le nilatsa, naho nitolike, nanao ty hoe am’ ondaty nañorik’ azeo: Itaroñako te mbe lia tsy nahatrea fatokisam-bey hoe izay ndra e Israele atoy!

\VS{10}Ie pok’ añ’ anjomba ao o nafanto’eo, le nizoe’ iereo jangañe i mpitoroñe natindriy.


\par }{\SH Ty Bako-Toka’ i Vantotse nte-Nàinay
\par }
{\PP \VS{11}Ie amy loak’androy, nigodañe mb’ an-drova atao Naina mb’eo t’{\ND{Iesoà}}; le nañorik’ aze ty maro amo mpiama’eo naho i lahialeñey.

\VS{12}Ie nitotoke i lalambein-drovay, intoy ty takon-dolo boak’ao, ty ana-dahy bako tokan-drene’e, vantotse; le nañorik’ aze ty valobohòke boak’ an-drova ao.

\VS{13}Ie nivazoho’ i Talè i rakembay le niferenaiña’e naho nanoe’e ty hoe: Ko mirovetse!

\VS{14}Ni­mb’eo re nitsapa i horantsañey vaho nitsangañe o mpitakoñeo le hoe re: O kirahe, hoe iraho ama’o: Mivañòna!

\VS{15}Nitroatse amy zao i nivetrakey naho nisaontsy vaho natolo’e aman-drene’e.


\par }{\PP \VS{16}Hene niazo’ ty anifañe ondatio le nañomey engeñe an’ Andria­nañahare ami’ty hoe: Mpitoky ra’e­lahy ty nitroatse amantika\FTNT{*}{{\FR 7:16 }{\FT{Its 18:15}}}; vaho ty hoe: Nitilike ondati’eo t’i Andrianañahare.

\VS{17}Nanitsike Iehodà naho o rova mañohok’ aze iabio ty fiboelea’ i talily ty ama’ey.


\par }{\SH Ty Ontane’ i Jaona Mat 11.2-6
\par }
{\PP \VS{18}Natalili’ o mpiana’ i Jaonao ama’e i hene rezay.

\VS{19}Aa le kinanji’ i Jaona ty mpiana’e roe le nampihitrife’e mb’amy Talè mb’eo hañontane aze ty hoe: Ihe hao i ho aviy, ke hafa ty ho tamàe’ay?

\VS{20}Ie nivotraha’ indaty rey le hoe ty asa’ iareo: Nirahe’ i Jaona Mpandipotse mb’ama’o mb’etoan-jahay hañon­tàne ty hoe: Ihe hao i Ho aviy, kera mbe añe i tamaen-tikañey?


\par }{\PP \VS{21}Amy oray avao ty nañafaha’e ondaty maro amo areteñeo naho amo hasilofañeo naho amo anga-dratio vaho nampañisake ty goa maro.

\VS{22}Le hoe ty natoi’
{\ND{Iesoà}}: Akia, atalilio amy Jaona o raha niisa’areo naho nijanjiñeñeo; te maha­oniñe o feio, minokitse o komboo, malio o angamaeo, mijanjiñe o giñeo, miheren-ko veloñe o vilasio vaho taroñeñe amo rarakeo i Talili-soay.

\VS{23}Haha ze tsy mitorifike amako.


\par }{\SH Mitsiriry i Jaona t’{\ND{Iesoà}} Mat 11.7-15
\par }
{\PP \VS{24}Ie niavotse i mpiana’ i Jaona rey, le nitalily i Jaona amy lahialeñey t’{\ND{Iesoà}}, ami’ty hoe: Hisamba ino­ñe ty lia’areo mb’am-babangoañe añe? Ty Ba­ra­rata atroetroen-tioke hao?

\VS{25}ke ino ty niakara’ areo ho isaheñe? Ondaty misikin-tsoa hao? Toe añ’ anjombam-pifehe ao o mpisaroñe lamba marerarerao naho o miaiñ’ añolèñañeo;

\VS{26}he ino ty niavota’ areo ho sambaeñe? Mpitoky hao? Eka! hoe iraho ama’areo : lombolombom-pitoky re.

\VS{27}Ie nipatereñe ty hoe:

\par }{\Q Ingo, iraheko aolon-dahara’o eo

\par }{\Q ty hañajary ty lala’o aolo’o.


\par }{\PP \VS{28}Aa hoe ty entako ama’areo: Amy ze sinaman-droakemba tsy teo ty mpitoky bey te amy Jaona Mpandipotse; fe jabajaba te ama’e ze minjilìte’e amy Fifehean’Añaharey.

\VS{29}Songa nañomey to an’ Andrianañahare ondaty nahajanjiñeo naho o mpamory vili-lohao, amy t’ie niliporeñe ami’ty filipora’ i Jaona,

\VS{30}fe nifarie’o Fariseoo naho o mpanoki-dilio ty nisafirien’ Añahare ho a iareo amy t’ie tsy nimete nilipotse ama’e.


\par }{\SH o Tarira’eo
\par }
{\PP \VS{31}Inoñe arè ty handrazañako ondati’ ty tariratse toio, isareañe ami’ty ino?

\VS{32}Ie hambañe ami’ty ajaja mitobok’ an-tsena ao mifampikoike ty hoe:

\par }{\Q fa nitiofa’ay soly fe tsy nitsinjaha’areo;

\par }{\Q nibekoa’ay fandalañe, fe tsy niroveta’areo.


\par }{\PP \VS{33}Aa ie niloneake t’i Jaona Mpandipotse, tsy nikama mofo, tsy ninon-divay le hoe ty asa’ areo: Aman-kokolampa re.

\VS{34}Ie nivotrake eo ka i Ana’ ondatiy mihinañe naho minoñe, le hoe ka nahareo: Hehe! milonja naho migenoke divay ty rañem-pamory vili-loha naho bey hakeo tia.

\VS{35}Fe mahazo to amo ana’eo ty hihitse.


\par }{\SH Ty Nañosorañe o Fandia’eo
\par }
{\PP \VS{36}Ie amy zay, nañambara
{\ND{Iesoà}} ty Fariseo hitrao-pikama. Aa le niheo mb’añ’anjomba’e ao re, niam­besatse.

\VS{37}Le teo ty ampela beihakeo an-drova ao, ie naharendreke t’ie nandrenàndre nikama añ’anjomba’ i Fariseoy, le nandesa’e ­solike mañitse ami’ty anan-tsinihara.

\VS{38}Nijohañe amboho’e eo re nirovetse am-pan­dia’e, nandè o fandia’eo an-drano­maso’e naho nifòra’e amo volo’eo; le nitolom-pañoroke o fandia’eo vaho nihosora’e solike mañitse.

\VS{39}Ie nioni’ i fariseo nañambara aze le hoe ty tsakore’e: Naho toe nimpitoky ondatio, le ho nifohi’e te ia izay naho ty sata’ o ampela mitsapatsapa azeo; t’ie bei-hakeo.


\par }{\SH Ty Mpisongo Roe
\par }
{\PP \VS{40}Aa le natoi’
{\ND{Iesoà}} ty hoe: O Simona, Inao ty ivolañako. Le hoe re: Isaontsio, Talè.


\par }{\PP \VS{41}Teo ty mpampisongo amam-pisongo roe. Ty raike nitsepake bogady liman-jato, ty raike limam-polo.

\VS{42}Aa kanao tsy eo ty hahavaha’ iareo, sindre nihevea’e. Toiño iraho, ia am’ iereo ty ho lako fitea aze?

\VS{43}Hoe ty natoi’ i Simona: Va’e i nihevea’e beiy. Hoe t’{\ND{Iesoà}} tama’e: To i saontsi’oy.


\par }{\PP \VS{44}Nitolik’ amy ampelay re le nisaon­tsy amy Simona ty hoe: Hehek’ o rakembao? Nizilik’ añ’ an­jomba’o atoan-draho le tsy nanjotsoa’o rano hanasàko tomboke, fe o rano-pihaino’eo ro nanasa o tombokoo vaho namaoke aze o maroi’eo.

\VS{45}Tsy nondrohe’o; fe boak’ ami’ty nimoahako atoañe le lia’e tsy napo’e ty oroke o tombokoo.

\VS{46}Tsy nañiliña’o menake ty lohako, fe hinoso’ ty rakemba tia solike mañitse o tombokoo.

\VS{47}Aa hoe ty taroko ama’o, O tahi’e nimaroo, fonga nimeatse, amy t’ie bey fikokoañe. Aa ze niheveañe kede, kede ka ty fitea’e.

\VS{48}Le hoe re tamy rakembay: Hene nilioveñe o hakeo’oo.

\VS{49}Aa hoe ty fiñeoñeo’ o nitrao-pikama ama’eo: Ia ka ty mbore mañaha hakeo tia?

\VS{50}Hoe t’{\ND{Iesoà}} tamy ampelay: Nandrombak’ azo ty fatokisa’o; akia an-kanintsiñe.



\par }\Chap{8}{\SH O Roakemba Mpiatrakeo
\par }
{\PP \VerseOne{1}Ie añe, le nitsitsihe’
{\ND{Iesoà}} ze tanañe naho rova, nitaro­ñe naho ninday ty talili-soa’ i Fife­hean’ Añaharey. Nindre ama’e i folo ro’ amby rey

\VS{2}naho o rakemba ila’e nafahañe kokolampa naho hasilofañeo—toe i Marie atao Mag­dalenae, i nitsamoahan-kokolampa fitoy,

\VS{3}naho i Johanae vali’ i Kozae, mpamandro’ i Heroda, naho i Sosanae vaho ty maro ila’e mpiatrak’ aze am-panaña’ iareo.


\par }{\SH Ty Karazan-Tane Mat 13.1-23; Mar 4.1-25
\par }
{\PP \VS{4}Ie nifanontoñe i lahialeñey naho nikovovòke mb’ama’e o boak’ amo rovao, le hoe ty nandrazaña’e:

\VS{5}Niavotse handrarake tabiry ty mpambole, nafitse’e i doriay, le nipok’ añ’olon-dalañe eo ty ila’e fe nandialiañe vaho nitsimok’ aze o voron-dikerañeo.

\VS{6}Ty ila’e nipok’ an-damilamy eo, ie vaho nitiry le niheatse amy te tsy ni-lèñe.

\VS{7}Nipok’ am-po fatik’ ao ka ty ila’e naho nitrao-fitiry amo fatikeo fe nida­geañe.

\VS{8}Nipok’ an-tane hoba ka ty ila’e, le nitiry vaho namoa in-jato. Ie tsinara’e izay, le nipoñafa’e ty hoe: Ze aman-dravembia hijanjiñe, Mijanjiña !


\par }{\PP \VS{9}Aa le nañontanea’ o mpiama’eo: Akore i ohatse zay.

\VS{10}Hoe re: Toe natolotse anahareo ty haharendreke o raha mietak’ amy Fifehean’ Añahareio; f’ie razañeñe amo ila’eo, soa te

\par }{\Q ndra miisake iereo tsy hahavazoho,

\par }{\Q ndra mijanjiñe, tsy hahafohiñe.\FTNT{*}{{\FR 8:10 }{\FT{Ies 6:9}}}


\par }{\PP \VS{11}Inao koahe ty ampibejañañe i oha­tsey: Tsaran’Añahare i tabiriy.

\VS{12}O añ’ olon-dalañeo, o nahajanjiñeo; fe mivotrake eo i mpañìnjey manintake i tsaray añ’arofo’ iareo tsy mone hiantoke vaho ho rombaheñe.

\VS{13}O an-damilamio, le o mahajanjiñe naho mandrambe i tsaray an-kafaleañeo, f’ie tsy amam-bahatse, miantok’ aniany avao vaho misitak’ an-tsam-panjiziañe.

\VS{14}O tabiry nipok’ amo fatikeoo, ro mahajanjiñe, fa ie mionjon-dre ro dageañe’ o halonjerañeo naho o varao naho o hafalean-kaveloñe atoio vaho tsy mahavañom-boa.

\VS{15}O an-tane soao ka, ro añ’ arofo vaño naho vantañeie mijanjiñe o tsarao le tambozore’e vaho mahavañom-boa am-pahaliñisañe.


\par }{\SH Ty Jiro-Kapoake Mar 4.21-25
\par }
{\PP \VS{16}Tsy eo ty mamelon-jiro vaho mampikapek’ aze am-panake ndra mampizilik’ aze ambane fandreañe ao; fe apo’e ambone’ ty fasian-jiro ey ho isa’ ze mimoak’ ao i hazavàñey.

\VS{17}Toe tsy ao ty mihaja ze tsy haakatse, naho ty mikopoke ze tsy ho rendreke vaho haboake.

\VS{18}Ambeno arè ty fijanjiña’areo, fa ze manañe ho tolorañe fe rambeseñe amo tsy manañeo o ihaboha’eo.


\par }{\SH Ty Toe Longo’e Mat 12.46-50; Mar 3.31-35
\par }
{\PP \VS{19}Le niheo mb’ama’e ty rene’e naho o rahalahi’eo, fe tsy nahafitotok’ aze amy te nialin-drètse.

\VS{20}Le hoe ty nanohinañ’ aze: Mijohañe alafe’e ao i rene’o naho o roa­halahi’oo mipay hahaoniñe Azo.

\VS{21}Tinoi’e ty hoe: Heheke ty reneko naho o rahalahikoo, o mijanjiñe ty tsaran’ Añahare vaho mañorik’ azeo.


\par }{\SH Nipendreñe ty Tioby Mat 8.23-27; Mar 4.35-41
\par }
{\PP \VS{22}Teo ty andro t’ie nijon-dakañe mindre amo mpiama’eo le nanoa’e ty hoe: Antao hitsake mb’andafe’ o riakeo eñe, le nimb’eo iereo.

\VS{23}Ie niondrañe mb’eo le ginaon-drotse, naho nizotso amy oñey ty tio-baratse ho nandipotse iereo vaho didý tsy nivarata.

\VS{24}Niheo mb’ ama’e iereo nampi­tsekak’ aze ami’ty hoe: O Talè, Talè, mate zahay! Nitroatse re nitrevoke i tiokey naho ty fitabohaza’ i riakey, le nijihetse vaho nipendreñe.

\VS{25}Le hoe re tam’ iereo: Aia ty fatokisa’ areo? Nianifañe iereo naho nañeveñe, le nifanao ty hoe: Ia itoio, kanao aman-dily hampivohore’e o tiokeo naho o ranoo!


\par }{\SH Angatse nitsamoak’an-Dambo Mat 8.28-34; Mar 5.1-20
\par }
{\PP \VS{26}Nitoly an-tane Gerasenay tandrife’ i Galilia eñe iereo.

\VS{27}Ie nizotso an-tamboho eo, le nisalakae’ t’indaty hirik’ an-drova ao niazo’ ty koko­lampa, tsy nisafotse hatrela’e, mbore tsy nitobok’ an-traño fa an-donak’ ey avao.

\VS{28}Ie nahaisake
{\ND{Iesoà}}, le nikoaikoaike naho nibabok’ aolo’e eo nitazataza ty hoe: Ino ty itraofako ama’o r’{\ND{Iesoà}} Anan’ Añahare Andindimoneñe? Mihalaly ama’o: ko ampisoañe’o.

\VS{29}Foto’e, linili’
{\ND{Iesoà}} o kokolampao ty hiakatse am’indatiy; fa beteke nifihiñe’e—ie ni­tambozoreñe naho nirohizen-tsilisily naho labaro fe rinafadrafa’e o vahotseo, vaho nasiotsio’ o koko­lampao mb’am-babangoañ’ añe.


\par }{\PP \VS{30}Le hoe ty nañontanea’
{\ND{Iesoà}}: Ia ty añara’o? Tozantoza; hoe re, amy te nitsamoahan’ angatse maro.

\VS{31}Nihalalia’ iareo te tsy ho lilie’e hijoroboñe an-tsikeokeok’ ao.

\VS{32}Nan­drazeñe ambone vohitse ey ty lambo maro troke raike. Aa le hinalali’ iereo te hado’e himoak’ am’ iareo ao. Le napo’e.

\VS{33}Aa le nifaok’ amy lahilahiy o kokolampao naho nitsa­moak’ amo lamboo. Le nivongaritse mb’amy herere­tsakey naho nijoro­boñe an-drano ao i troke raikey vaho niopo.

\VS{34}Ie nitrea’ o mpiarakeo le nibijo’ ty lay mb’ an-drova mb’eo naho mb’ an-kalok’ añe, nitalily.

\VS{35}Aa le nangovovòke mb’eo o hioniñe i nanoeñeio, nivotrak’ amy
{\ND{Iesoà}} eo, naho nitendreke indaty niakara’ o kokolampaoy, ie niambesatse am-pandia’
{\ND{Iesoà}} eo nisafonoke naho vory hilala, nampañeveñe iereo.

\VS{36}Natalili’ o naharen­drekeo ty namotsorañe i niazon-kokolampay.

\VS{37}Aa le nihalalie’ o valobohòke an-tane’ Gerasena iabio t’{\ND{Iesoà}} ty hisitake, amy t’ie niazo’ ty anifañe. Aa le nijon-dakan-dRe, nimpoly.

\VS{38}Nihalaly te ho mpiama’e indaty niakara’ o kokolampaoy, fe hoe ty nañitrifa’
{\ND{Iesoà}} aze:

\VS{39}Mimpolia mb’ añ’ akiba’o mb’eo vaho atalilio o raha ra’elahy nanoen’ Añahareo. Niavotse re nanitsike i rovay nitalily i raha fanjàka nanoa’
{\ND{Iesoà}} rezay.


\par }{\SH Ty Rakemba Nijangañe Mat 9.18-22; Mar 5.21-34
\par }
{\PP \VS{40}Ie toly eñe t’{\ND{Iesoà}}, le rinambe’ i lahialeñey soa, fa songa nandiñe aze.


\par }{\PP \VS{41}Niheo mb’eo amy zao ty androa­navy atao Jairo, beim-pitontonañe, nihotrak’ am-pandia’
{\ND{Iesoà}} eo nihalaly aze hi­hova mb’añ’ an­jom­ba’e ao

\VS{42}fa heta’e i anak’ ampela toka’e miha folo taoñe ro’ amby zay.

\par }{\PP Aa ie nionjom-b’eo, nitamboemboeñe ama’e i lahialeñey;

\VS{43}teo ty rakemba niazo’ ty retsilà folo taoñe ro’amby, le fonga naleta’e amo mpanahao ze fiveloma’e, fe tsy teo ty nahafake.

\VS{44}Nimb’ amboho’e ao re nitsapa ty lifin-damba’e\FTNT{†}{{\FR 8:44 }{\FT{Vol 15:37; Mal 4:2}}}, vaho nitsintañe amy zao i lio-lava’ey.

\VS{45}Le hoe t’{\ND{Iesoà}}: Ia ty ni­tsapa ahy? Songa nandietse vaho hoe t’i Petera naho o mpiama’eo: O Rañandria, miharombontake naho mañifitse azo i lahialeñey.

\VS{46}Le hoe t’{\ND{Iesoà}}: Ao ty nipaok’ ahy; apotako te niakaran-kaozarañe.

\VS{47}Aa ie nirendre’ i rakembay te tsy lefe ty fietaha’e, le nivorombeloñe, fe niheova’e nihohok’ am-pandia’eo nitalily añatrefa’ ze hene’ ondaty ty foto’ i nitsapa’e azey naho t’ie nijangañe ami’ty manao zao.

\VS{48}Aa hoe t’{\ND{Iesoà}} tama’e: O anake, o fatokisa’oo ro nahajangañ’ azo; akia, manintsiña.


\par }{\SH ty Anak’Ampela’ i Jairo
\par }
{\PP \VS{49}Ie mbe nisaontsy t’{\ND{Iesoà}} le pok’eo ty hirik’ amy beim-pitontonañey añe nanao ama’e ty hoe: Fa simba i anak’ ampela’oy; ko olañe’o ka t’i Talè.

\VS{50}Ie jinanji’
{\ND{Iesoà,}} le hoe ty natoi’e: Ko hembañe, mato­kisa avao, le ho jangañen-dre.

\VS{51}Ie tsatok’ añ’ anjomba’e ao, tsy napo’e hizilik’ ao naho tsy i Petera naho i Jaona naho Iakobe vaho ty rae naho i rene’ i ajajampelay.

\VS{52}Hene nirovetse naho nandala aze ondatio, fa hoe re tama’e: Ko mirovetse, tsy simba re fa miroro.

\VS{53}Aa le nonjira’ iareo an-kehe kanao nioniñe t’ie simba.

\VS{54}Fonga nakare’e, le rinambe’e ty taña’ i ajajampelay vaho nikanjia’e ami’ty hoe: O ajajampelao, Mitroara.

\VS{55}Nibalike ty fiai’e le nitroatse amy zao, vaho nampamahana’e.

\VS{56}Nilatsa o roae’eo, fe nafantopanto’e tsy hitalily ndra ama’ iaia i nanoeñey.


\par }{\SH Nahitri’e i Folo-Roe’Amby rey Mat 10.1-14; 14.1-14; Mar 6.6-16, 30-34
\par }

\Chap{9}{\PP \VerseOne{1}Kinanji’e hirimboñe eo i folo ro’ amby rey, le tinolo’e haozarañe naho lily handroake ze atao koko­lampa naho hañaha ze hasilofañe;

\VS{2}le nirahe’e hitaroñe i Fifehean’ Añaharey vaho hampijangañe o marareo.

\VS{3}Hoe re am’ iareo: Ko minday inoñ’ inoñe ami’ty lia’areo, ndra kobaiñe ndra kotrañe ndra vaty ndra drala vaho ko minday saron-droe.

\VS{4}Mañialoa amy ze anjomba iziliha’ areo le hirik’ao ka ro hienga.

\VS{5}Naho tsy mampiantraño anahareo ty ao, le ie miakatse i rovay, ahintsankintsaño ty lembok’ am-pandia’areo hanjehazehàñe iareo.


\par }{\PP \VS{6}Aa le niavotse iereo nanitsike rova, nitsey i talili-soay vaho nampijangañe tok’aia tok’aia.


\par }{\PP \VS{7}Ie jinanji’ i Heroda mpizaka o nanoe’e iabio, le nitsimboetse, fa inao nitroatse t’i Jaona,

\VS{8}hoe ka ty ila’e te, i Elia ty niboake; ty ila’e ka nanao ty hoe: raik’ amo mpitoky haehaeo ro niheren-ko veloñe.

\VS{9}Fa hoe ka t’i Heroda: Nampikitsìheko ty loha’ i Jaona, aa ia arè i andrendrehañ’ ahy te manao i raha rezay? le nipay ty hahaoniñe aze.


\par }{\PP \VS{10}Ie nimpoly i Firàheñe rey le nitalilia’ iareo ze hene nanoeñe, vaho natola’e mb’am-patrambei’ i rova atao Betsaida ao.

\VS{11}Aa ie nifohi’ i lahialeñey le norihe’iereo, fe rinambe’e soa naho nitaroñe i Fifehean’ Añaharey vaho hene jinanga’e ze nitaha.


\par }{\SH Ty Lime Arivo Lahy Mat 14.15-21; Mar 6.35-44; Jao 6.1-14
\par }
{\PP \VS{12}Ie niròñe i àndroy, niheo mb’ ama’e i folo ro’amby rey, nanao ty hoe: Ampiavoto o lahialeñeo homb’ amo rovao naho mb’ am-pariparitse atoy hañialo naho hivaty; fa loho an-kazihazin-tane atoy tika.

\VS{13}Hoe ty natoi’e: Anjotsò hikama’e. Natoi’ iereo ty hoe: Tsy ama’e zahay naho tsy mofo lime vaho fiañe roe, naho tsy hiavotse hey hivily mahakama ho a ondaty iabio.

\VS{14}Va’e lime arivo ty lahilahy teo. Aa hoe re amo mpiama’eo: Ampiambesaro kilimampolo.

\VS{15}Nanoe’ iareo, vaho songa nampiambesareñe.

\VS{16}Rinambe’
{\ND{Iesoà}} i mofo lime rey naho i fiañe roe rey le niandra mb’ andikerañe ey naho nañandriañe, le finola’e vaho natolo’e amo mpiama’eo hazotso amy lahialeñey.

\VS{17}Nikama iereo le sindre nianjañe vaho natontoñe an-karoñe folo ro’amby ze sisa nifitafita.


\par }{\SH Nitalily ty Hatò Mat 16.13-21; Mar 8.27-31
\par }
{\PP \VS{18}Teo t’ie nilolok’ am-bangiñe ao rekets’ o mpiama’eo le nañontanea’e ty hoe: Atao’ ondatio ho ia v’o ahoo?

\VS{19}Tinoi’ iereo ty hoe: I Jaona Mpandipotse, fa ty ila’e ka manao ty hoe, i Elia, vaho ty ila’e te niheren-ko veloñe ty mpitoky haehae.

\VS{20}Hoe re: Aa inahareo? Atao’ areo ho ia iraho? Tinoi’ i Petera ty hoe: I Norizan’ Añaharey.


\par }{\PP \VS{21}Hinatahata’e t’ie tsy hivolañe am’ ondaty,

\VS{22}le hoe re: Tsy mahay tsy hanilofeñe raha maro i Ana’ ondatiy, le harinjèñe’ o roandriañeo naho o mpisorom-beio naho o mpanoki-dilio vaho ho vonoeñe, fe hampitroareñe ami’ty andro fahatelo.


\par }{\SH Ty Mahamokotse Mat 16.24-27; Mar 9.34-38
\par }
{\PP \VS{23}Aa le hoe re tam’ iereo iaby: Naho eo ty te hanonjohy ahy, soa re te hihi­rim­beloñe naho hitarazo ty hatae ajale’e lomoñandro vaho hañorik’ ahy,

\VS{24}fa ndra iaia ro te handrombak’ ay ro hahamotso aze, le ndra iaia ty mamoe arofo ty amako, ho rombaheñe.

\VS{25}Ino ty tombo’e ho a t’indaty te fonga azo’e ty voatse toy, fe, ke t’ie motso, he haitoañe.

\VS{26}Aa ndra iaia ty ho meñatse ahy ndra amo entakoo, ty ho meñare’ i Ana’ ondatiy t’ie mito­tsak’ ami’ty enge’e naho ty an-dRae’e vaho ty amo Anjely masiñeo.

\VS{27}Eka! to t’itaroñako te, amo mijohañe etoañeo ty tsy ho lian-kavilasy ampara’ te oni’e i Fifehean’Añaharey.


\par }{\SH Ty Niovà’
{\ND{Iesoà}} Mat 16.28-17.9; Mar 9.1-9; 2 Pet 1.17, 18
\par }
{\PP \VS{28}Ie modo ty valo andro te nitsara izay, le nampindreze’e ama’e t’i Petera naho i Jaona naho Iakobe vaho nitroa-bohitse hitalaho.

\VS{29}Ie niloloke le niova ty vinta’e naho nihafoty nitsipela­tsipelatse ty sarimbo’e.

\VS{30}Le heheke, te nifanaontsy ama’e ty androanavy roe, i Mosè naho i Elia,

\VS{31}niboak’ am-bolonahetse vaho nisaontsieñe i fivetrahañe ho henefa’e e Ierosaleme añey.

\VS{32}Fe nikonkòñe te hirotse t’i Petera naho i rañe’e rey, f’ie nañente le naha­oniñe ty enge’e naho i roe-lahy niharo fijohañe ama’e rey.


\par }{\PP \VS{33}Ie nienga’ aze iereo le hoe t’i Petera ama’e : O Rañandria, soa ‘nio te etoan-tikañe; angao hañoreñe kijà telo: Ty ho Azo naho ty ho a i Mosè vaho ty ho a i Elia, fa tsy napota’e i linaño’e.

\VS{34}Aa ie mbe nisaontsy, teo ty rahoñe niforoñe nandron­goñe iareo, naharevendreveñe te nisafora’ i rahoñey.

\VS{35}Hirik’amy rahoñey amy zao ty fiarañanañañe nanao ty hoe: Anako kokoako toy. Ijanjiño!

\VS{36}Ie nianjiñe i fiarañanañañey, le
{\ND{Iesoà}} avao ty nizoeñe eo. Aa le nidìñe iereo tsy nahabeok’ am’ondaty amy andro rezay ndra inoñe amy nioni’ iareo rezay.


\par }{\SH Ty Ajalahy Nangarañe Mat 17.14-18; Mar 9.14-27
\par }
{\PP \VS{37}Amy loakandroy, ie nizotso i vohitsey le nifanalaka ami’ty lahialeñe.

\VS{38}Le hoe ty napazapaza’ t’indaty boak’ amy lahialeñey ao: O Rañandria, mitoreo ama’o vazohò ty anako bako-tokañe toy.

\VS{39}Inao! ie azin-draha le mikoriak’ amy zao; avokovoko’e an-tsintosintoñe reke-bore; le fiain-drifi’e te ifaoha’e, toe joie’e.

\VS{40}Aa le nihalalieko o mpiama’oo ty handroak’ aze fe tsy nilefe.


\par }{\PP \VS{41}Hoe ty natoi’
{\ND{Iesoà}}: Ty tariratse tsy mañaoñe naho mitangingìñe toy, ombiam-bao ty mbe hitraofako naho hifeahako? Endeso mb’etoa i ana’oy.

\VS{42}Ie niharine mb’eo i ajajay le nigore’ i kokolampay naho sinintotsinto’e. Trinevo’
{\ND{Iesoà}} i anga-maleotsey le nihaha’e i ajalahiy vaho nahere’e aman-drae’e.

\VS{43}Aa le hene nivereñe ty amy hara’ elahin-kaozaran’ Añaharey.

\par }{\SH Mitoky Havilasy Mat 17.22-23; Mar 9.30-32
\par }
{\PP Ie mbe nilatsa amy ze hene fanoe’
{\ND{Iesoà}}, le hoe re amo mpiama’eo:

\VS{44}Ajoño an-dravembia ao o tsara zao, te hafotetse am-pità’ ondaty i Ana’ ondatiy;

\VS{45}Fe namoea’ iereo i saon­tsiy, amy te nampietahañe, tsy ho rendreke, le nihembañe tsy te hañontane aze ty amy tsaraeñey.


\par }{\SH Ty ho Ra’elahy Mat 18.1-5; Mar 9.33-40
\par }
{\PP \VS{46}Le nitsakoreñe am ‘iereo ao te ia ty zoke’e.

\VS{47}Niarofoana’
{\ND{Iesoà}} i fivetsevetsen-tro’ iareoy le nandrambe ajaja naho navotra’e añ’ila’e eo,

\VS{48}le hoe re am’ iereo: Ndra iaia mandrambe ty ajaja toy ami’ty añarako ro mandrambe ahiko, vaho ndra iaia mampihova ahy ro mampihova i nañirak’ ahiy; aa le ty tsitso’areo ty ho zoke.


\par }{\PP \VS{49}Hoe ty natoi’ i Jaona, O Rañandria, nitrea’ay ty nandroake kokolampa amy tahina’oy le nen­daha’ay amy te tsy mpitrao-pañorik’ ama’ay.

\VS{50}Hoe t’{\ND{Iesoà}} tama’e: Ko sebaña’o, fa ze tsy mandietse antika ro mone mañimba.


\par }{\SH Nañarinjeñe
{\ND{Iesoà}} t’i Samaria
\par }
{\PP \VS{51}Ie an-titotse ty andro hañonjonañe aze le nionjoñe mb’ Ierosaleme mb’eo

\VS{52}naho nañitrike ty hiaolo aze, vaho nimoak’ ami’ty rova e Samaria ao iereo hañalankañe ho aze.

\VS{53}Fe tsy nampihovaeñe, amy t’ie nitolin-daharañe mb’e Ierosaleme.


\par }{\PP \VS{54}Aa ie nioni’ Iakobe naho i Jaona, mpiama’e rey, le hoe iareo: O Rañandria, satri’o hao te handilia’ay afo boak’ andindìñe añe hidoiñe ey hampangotomomoke iareo?

\VS{55}Tinoli’e iereo le nitrevoha’e
\FTNT{*}{{\FR 9:55 }{\FT{Tsy apota’areo t’ie amam-pañahy inoñe.}}}

\VS{56}vaho nionjomb’ an-tanañe ila’e mb’eo.


\par }{\SH Ty maha Firàheñe Mat 8.18-22
\par }
{\PP \VS{57}Ie nañavelo amy lalañey, le nanoañe ty hoe: O Talè horiheko ndra aia aia ty homba’o.

\VS{58}Hoe t’{\ND{Iesoà}} tama’e: Manan-davake o farasio naho amam-pipetaha’e o voron-dike­rañeo; fe tsy amy Ana’ ondatiy ty fanjoàn’ añambone’e.

\VS{59}Hoe ka re ami’ty raike: Mañoriha ahy; fe hoe re: O Talè, angao hey handentek’ an-draeko.

\VS{60}Hoe t’{\ND{Iesoà}} tama’e: Adono o vilasio handeveñe ty vilasi’ iareo, fa ihe ka, akia, taroño i Fifehean’ Añaharey.


\par }{\PP \VS{61}Hoe ka ty raike: O Talè, hañorik’ Azo iraho, fe adono hey hitalily an-trañoko ao.

\VS{62}Aa hoe t’{\ND{Iesoà}} tama’e: Tsy eo ty mitan-dasary t’ie mitolike, ro mañeva i Fifehean’Añaharey.



\par }\Chap{10}{\SH Nahitri’e ty 70
\par }
{\PP \VerseOne{1}Ie modo izay, le nijoboñe ondaty fitompolo ila’e ka t’i Talè, vaho nirahe’e kiroe-kiroe hiaolo mb’amy ze hene rova naho tane homba’e.

\VS{2}Le hoe re tam’ iereo: Tombo ty vokatse fe tsy ampe ty mpandrofotse; aa le halalio i Talèm-bokatsey ty hañeke ho amy fanatahañey;

\VS{3}Akia, iraheko hoe vik’añondry mitoam-parasy.

\VS{4}Ko mitintin-koro ndra kontrañe ndra hana vaho ko mifañinoñe an-dalañe eo.

\VS{5}Ze traño iziliha’ areo, anò hey ty hoe: Hanitsiñe ty anjomba toy.

\VS{6}Aa naho ao ty anan-kanintsiñe, le hitoetse ao i fañanintsi’ areoy; fe naho tsy izay le himpolia’e.

\VS{7}Mañialoa amy trañoy; mikama naho minoma amy ze azotso amy te mañeva ty rima’e ty mpanatake. Ko mitsatsàk’ anjomba.


\par }{\PP \VS{8}Ze tanañe omba’ areo, naho ampiho­vae’e: ikamao ze azotso’e.

\VS{9}Jangaño ze marare, le anò ty hoe: Fa totok’ anahareo i Fifehean’ Añaharey.

\VS{10}Ze rova anjoà’ areo tsy mampihova, le miheovà mb’an-dàmoke mb’ eo vaho anò ty hoe:

\VS{11}Ndra ty lembo’ ty rova’ areo manditek’ ama’ay ho piohe’ay hanjehazeha anahareo. Fe mahafohina te nitotoha’ i Fifehean’ Añaharey.

\VS{12}Itaroñako te haivañe ty hifetsak’ amy Sodoma amy andro zay ta ty hizò i rovay.


\par }{\PP \VS{13}Hankàñe ama’o, Korazina! Hankàñe ama’o Betsaida! Fa naho nanoeñe e Tirò naho e Sidona añe o raha jabajaba nitoloñeñe ama’areoo le ho nisoloho haehae vaho ho nitobok’ an-gony naho lavenoke.

\VS{14}Haivañe ho amy Tirò naho i Sidona amy zakay ta ty ama’ areo.

\VS{15}Ihe ka, ry Kapernaomy, haonjomb’ andindìñe añe v’ iheo? Te mone hatotse an-tsikeokeok’ao!


\par }{\PP \VS{16}Ze mijanjiñe anahareo mijanjiñe ahy, naho ze malaiñ’ anahareo malaiñ’ ahy, vaho ze malaiñ’ ahy, malaiñe i Nañirak’ ahiy.


\par }{\SH Ty Fipolia’ i 70oy
\par }
{\PP \VS{17}Nimpoly an-kaehake i fitom-polo rey, le hoe ty asa’iareo: O Rañandria, ndra o kokolampao miambane ama’ay ty amy tahina’oy.

\VS{18}Le hoe t’{\ND{Iesoà}} tam’ iereo: Nitreako nidoindoiñe boak’ andin­dìñey hoe helatse i mpañìnjey.

\VS{19}Inao! fa tinoloko lily ambone’ ty haozara’ i rafelahiy nahareo handialia mereñe naho kalengo fa ndra inoñ’ inoñe tsy hijoy.

\VS{20}Aa ko irebeha’ areo te itsolofìña’ o koko­lampao, fe mandià-taroba te pinatetse andindìñe ao o tahina’ areoo.


\par }{\PP \VS{21}Ie amy ora izay, nilifon-kaehak’ añ’ arofo t’{\ND{Iesoà}} nanao ty hoe: Mandrenge Azo iraho ry Aba, Talèn-dikerañe naho ty tane toy, te naeta’o amo mahihitseo naho amo mahilalao o raha zao vaho nampalangese’o amo anak-ajajao; Eka, Aba, zay ty ninò’o am-pivazohoa’o.

\VS{22}Kila natolon-dRaeko ahy, le tsy eo ty mahafohiñe te ia i Anakey naho tsy t’i Rae, naho te ia t’i Rae lehe tsy i Anakey vaho ze ampahafohiñe’ i Anakey.


\par }{\PP \VS{23}Nitolik’amo mpiama’eo avao le nanao ty hoe: Haha ty fihaino mahaisake o raha isa’ areoo;

\VS{24}Itaroñako te maro ty mpitoky naho ty mpanjaka nisalala hahaoniñe o oni’ areoo fe tsy nahaoniñe, vaho hahajanjiñe o janji’ areoo fe tsy nahajanjiñe.


\par }{\SH Ty Havelo Nainai’e:
\par }
{\PP \VS{25}Teo te niongake ty mpahay lily ni­tsoke
{\ND{Iesoà}} ami’ty hoe: O Talè, ino ty hanoeko handovàko haveloñe nainai’e?

\VS{26}Le hoe re tama’e, Ino ty pinatetse amy Hake ao? Akore ty vaki’o aze?

\VS{27}Hoe ty natoi’e:

\par }{\Q Kokò t’{\ND{Iehovà}} Andrianañahare’o an-kaampon’arofo’o,

\par }{\Q naho an-kaliforam-pañova’o

\par }{\Q naho amy ze hene haozara’o

\par }{\Q naho am-pitsa­korea’o iaby,\FTNT{*}{{\FR 10:27 }{\FT{Its 6:5}}}

\par }{\Q vaho ondatio mira ami’ty vata’o.\FTNT{†}{{\FR 10:27 }{\FT{Sor 19:18}}}


\par }{\PP \VS{28}Le hoe re tama’e: To i natoi’oy, anò, vaho ho veloñe.


\par }{\SH Ty nte-Samaria Matarike
\par }
{\PP \VS{29}Aa ie te haniom-batañe, nanao ty hoe am’
{\ND{Iesoà}}: Ia v’indaty zay?

\VS{30}Hoe ty natoi’
{\ND{Iesoà}}: Teo t’indaty nizotso boake Ierosaleme homb’e Hie­rikò mb’eo nizò malaso nañolits’ o siki’eo, nitrabotrabok’ aze vaho nampidoñ’ aze fiai-drifi’e;

\VS{31}tojo te nizotso mb’eo amy zao ty mpisoroñe; nizoe’e fe niriràña’e.

\VS{32}Nanao izay ka t’i nte-Levy, ie pok’eo, nahaisake fe nanoe’e riom-paoke.

\VS{33}Nivotrak’ eo ka ty nte Samaria amy lia’ey, ie niisa’e le niferenaiña’e,

\VS{34}nitotok’ aze naho namoloñosa” e o fere’eo naho nañiliña’e solike vaho divay; le nampiningire’e amy borìke’ey, naho ninday aze mb’ami’ty anjom­ba fanjoàn’ambahiny mb’eo vaho natrahe’e.

\VS{35}Ie maraindray, nañakatse bogady roe, le natolo’e amy tompon’ anjombay ami’ty hoe: Itahao; ndra firefire ty lany mandikoatse zao le havahako ami’ty fimpoliko.

\VS{36}Aa vaho ia amy telo rey ty atao’o nifampilongo amy nizo mpitavañey?

\VS{37}Hoe ty natoi’e: I nilem-po ama’ey. Le hoe t’{\ND{Iesoà}} tama’e: Akia, itsikombeo.


\par }{\SH I Marta naho i Marie
\par }
{\PP \VS{38}Nañavelo iereo, le nizilik’ an-tanañe ao t’{\ND{Iesoà}} naho nampihova aze añ’anjomba ty rakemba atao Martae,

\VS{39}niambesatse am-pandia’ i Talè nitsendreñe o tsara’eo ty rahavave’e Marie.

\VS{40}Fe niembetse’amy fitoroña’ey t’i Martae le niheo mb’amy Talè mb’eo nanao ty hoe: O Rañandria, tsy ahoa’o hao te nieng’ ahy hikotepe irery ty rahavaveko? Ampañoloro ahy.

\VS{41}Hoe ty natoi’
{\ND{Iesoà}}: O Martae, Martae, ihe tsotseke naho tsimboetse ami’ty raha maro,

\VS{42}raha raike ty paiaeñe; nijoboñe ty soa t’i Marie, le tsy hasintak’ ama’e izay.


\par }{\SH Ty Filolohañe Mat 6.9-13; 7.7-11
\par }

\Chap{11}{\PP \VerseOne{1}Teo te nitroatse amy fitaloha’e an-toetse zay t’{\ND{Iesoà}} le hoe ty nanoa’ ty mpiama’e: O Rañandria, añohò anay ty hiloloke manahake ty naô’ i Jaona o mpiana’eo.

\VS{2}Le hoe re am’ iereo: Naho miloloke nahareo, anò ty hoe:

\par }{\Q O Aba,

\par }{\Q Havaheñe abey ty tahina’o;

\par }{\Q Hitotsak’ abey ty fifehea’o,


\par }{\Q \VS{3}Azotsò lomoñandro ty mahakama mahatsàk’ anay.


\par }{\Q \VS{4}Le adono o hakeo’aio, Fa apo’ay ka ty tahi’ ze anaña’ay hakeo.

\par }{\Q Le ko minday anay mb’am-panjiziañe,


\par }{\SH ty Rañetse Mahaheve
\par }
{\PP \VS{5}Le nitovoña’e ty hoe: Ia ama’ areo ro aman-drañetse miheo mb’ ama’e vakimiraleñe mihalaly ty hoe: O koahe, ampitsepaho mofo telo,

\VS{6}fa pok’ amako ao aniany ty rañeko amy lia’ey vaho tsy eo ty hafahako aze?

\VS{7}Le hanoiñe ty hoe i añ’anjombay: Ko mañembets’ ahy, fa migabeñe o lalañeo, naho miharo fandreañe amako o keleìakoo, vaho tsy mahafitroatse iraho hañomeako azo ndra inoñe.

\VS{8}Itaroñako te, ndra t’ie tsy hiongake hañomey ty amy firañetañey, i hatsotseha’ey ty hiongaha’e hañomey ze hene paia’e.


\par }{\PP \VS{9}Aa le hoe ty volako ama’areo: mihalalia, le ho meañe; mitsoeha le ho tendreke, mañonkòña le ho sokafeñe.

\VS{10}Fa ze mihalaly mahazo, ze mikodebe mahatendreke vaho ze mañonkòñe ro sokafañe.


\par }{\SH ty Rae Soa Mat 7.7-11
\par }
{\PP \VS{11}Aa naho mangatake mofo ama’ iaia ama’areo roae ty ana’e, ho tolora’e vato hao? ke angataha’e fiañe, ho tolora’e mereñe hao hasolo’ i fiañey?

\VS{12}He ihalalia’e atoly, ho sozoa’e kalengo hao?

\VS{13}Aa ndra t’ie raty ro maha­fañome raha soa amo keleia’ areoo, mentsake te hatolon-dRae’areo an-dikerañe ao amy ze mihalaly ama’e i Arofo Masiñey.


\par }{\SH i mpañìnjey Mat 12.25-30; 43-45; Mar 3.22-27
\par }
{\PP \VS{14}Rinoa’e ty kokolampa moañe le ie nifaok’ añe i angatsey, nisaontsy i moañey vaho nilatsa i lahialeñey.

\VS{15}Aa hoe ty asa’ o ila’eo: I belzeboba, talè’ o kokolampao ro androaha’e koko­lampa.

\VS{16}Ty ila’e ka, nipay viloñe ama’e boak’ andindìñe ao hanjiziañ’ aze.


\par }{\PP \VS{17}Aa kanao niarofoana’
{\ND{Iesoà}} ty vetsevetse’ iareo, le nanoa’e ty hoe: Hangoakoake ze fifeheañe mifañito; le hikoromake ze anjomba mifañavake.

\VS{18}Aa lehe mizara i mpañìnjey, hanao akore ty hijadoña’ i fifehea’ey? ie atao’ areo te i belzeboba ro añariako koko­lampa.

\VS{19}Aa naho i belzeboba ty androahako kokolampa, ia ka ty androaha’ o ana’ areoo ty a iareo? Ie ro hizaka anahareo.

\VS{20}Aa naho ty rambo-pitàn’ Añahare ro androahako kokolampa, le fa tendrek’ ama’areo i Fifehean’ Añaharey.


\par }{\PP \VS{21}Ie ambena’ ty fanalolahy vory fialiañe ty akiba’e, le hanintsiñe o vara’eo.

\VS{22}Fa ie iambotraha’ ty maozatse te ama’e, mahagiok’ aze, le hene ho tavane’e o fialiañe niatoa’eo vaho ho zarae’e o finao’eo.


\par }{\PP \VS{23}Manjehatse ahy ze tsy ­mitraok’ amako; le mampiparaitake ze tsy mindre manontoñe amako.

\VS{24}Ie miakatse am’ ondatio ty koko­lampa, manalio mb’an-tane tsi-an-drano mipay ty hitofà’e, fe tsy manjò le manao ty hoe: himpoliako i traño niboahakoy.

\VS{25}Ie avy ao, zoe’e pinioke vaho soa hamiñe.

\VS{26}Aa le miavotse re minday koko­lampa fito raty te ama’e, le mitsa­moake manozìtse ao; raty te amy nifotora’ey ty higadoña’ indatiy.


\par }{\PP \VS{27}Ie mbe nisaontsy, le nampipoña-peo ty rakemba amy lahialeñey, nanao ty hoe ama’e: Haha ty fisafoañe nivesatse azo naho o fatroa ninonoa’oo.

\VS{28}Hoe ty natoi’e: Lombolombo’ ty haha ze mijanjiñe ty tsaran’ Añahare vaho mañambeñe aze.


\par }{\SH Ty Vilo’ i Jonà Mat 12.39-42
\par }
{\PP \VS{29}Ie niha-famoeboetse eo i màroy le hoe re: Lo-tsereke ty tariratse mipay viloñe toy, fe tsy eo ty viloñe hatolotse naho tsy ty vilo’ i Jonà,

\VS{30}fa hambañe ami’ty naha-viloñe amo nte-Niniveo t’i Jonà, i Ana’ondatiy ami’ ty tariratse toy.

\VS{31}Hiongake amy fizakañe ty tariratse toiy i mpanjaka-ampela atimoy handrabioñe aze, fa niboak’añ’ olon-tane añe re hitsen­dreñe ty hihi’ i Solomona; fe hehe te lombolombo’ i Solomona ty etoy.

\VS{32}Hindre hiongak’ ami’ty tariratse toy amy andron-jakay t’i Ninive hañinje aze amy t’ie nisoloho amy koi-dava’ i Jonày; fe zoke’ i Jonà ty etoañe.


\par }{\SH Ty Jiro
\par }
{\PP \VS{33}Tsy eo ty nandrehetse jiro, ze mbore hampikafitse aze ndra hampikolopok’ aze ami’ty tsikotòke, fa hapo’e ambone’ fasian-jiro ey, ho isa’ ze mimoak’ ao i hazavàñey.

\VS{34}Failom-pañova ty fihaino, ie vantañe ty fihaino’o le lifo-kazavàñe ty sandri’o, fa naho mengoke, le mimoromoroñe iaby ty sandri’o.

\VS{35}Aa le mitaoa, he maieñe ty zava ama’o ao.

\VS{36}Ie amy zao, naho lifo-kazavàñe ty sandri’o naho tsy maieñe ty ao, le ho lifo-kazavañe, manahake ty añazavam-pailo azo amy fireandrea’ey.


\par }{\SH Hankàñe Eneñe
\par }
{\PP \VS{37}Ie mbe nisaontsy, le nañambara aze ty Fariseo, hikama; aa le nizilik’ ao re, nidegañe am-pandambaña eo.

\VS{38}Fe nilatsa’ i Farise­oy naho nioni’e t’ie tsy nanasa hey aolo’ te nikama.

\VS{39}Aa le hoe t’i Talè tama’e: Hehe ty fanoe’ areo Fariseo, liove’ areo ty voho’ o fitovio naho o fingao, fe miboboke tity naho haloloañe ty an-trok’ ao.

\VS{40}Ry gege bey! Tsy i nanao ty voho’ey hao ty nanao i am-po’aoy?

\VS{41}Hàmake te anoloran-ko falalàñe o ama’areoo, le ho kila halio ty ama’areo.


\par }{\PP \VS{42}Hankàñe ama’areo Fariseo! fa ampahafoloe’ areo ty sakaviro naho ty sakay vaho ze karaza añañe; fe rioña’ areo ty hatò naho ty fikokoan’ Añahare; mbe ho nanoe’areo irezay, fe tsy ho nado’areo ka ty ila’e.


\par }{\PP \VS{43}Hankàñe ama’areo ­Fariseo! Tea’ areo ty fiambesatse aolo am-pitontonañe ao naho ty añonta­nea’ ondaty an-tsena ey,

\VS{44}Hankàñe ama’ areo fa manahak’ o kibory tsy amam-pamantarañeo, ie lia­lià’ ondaty avao kanao tsy fohiñe.


\par }{\PP \VS{45}Tinoi’ ty mpahay lily ty hoe: O Talè, mañinje anay ka ‘n-Iheo amy saontsi’oy.

\VS{46}Hoe ty natoi’e: Hekoheko ama’ areo mpahay Hake ka! Amy te ampijinie’areo kilankañe midogìñe t’indaty, le ndra ty anakiky tsy apao’ areo amy kilankañey.


\par }{\PP \VS{47}Hankàñe ama’areo! fa amboara’ areo kibory o mpitoky vinonon-droae’ areoo.

\VS{48}Toe iantofa’ areo ty satan-droae’ areo, ie ro toe namono, naho inahareo ro namboatse o kibori’eo.

\VS{49}Izay ty nataon’ Añahare ty hoe ami’ty hilala’e, Hañitrifako Mpitoky naho Firàheñe, ho vonoeñe ty ila’e vaho hanilofeñe ty ila’e.

\VS{50}Aa le hampañavahañe ami’ty tariratse toy ty lio’ o mpitoky naorikori’e faha’ ty fifotora’ ty voatse toio,

\VS{51}mifototse ami’ty lio’ i Abela pak’ ami’ ty lio’ i Zakaria vinono añivo’ i kitreliy naho ty Anjomban’ Añahare eo. Eka! Itaroñako te hampañavahañe ami’ty tariratse toy izay.


\par }{\PP \VS{52}Hankàñe ama’areo mpahay lily! Tinava’areo ty lahin-dakilen-kihitse. Tsy nimoaha’areo, fe sebañe’ areo ze mañaly lalañe hizilik’ ao.


\par }{\PP \VS{53}Ie nanao izay, le nanoe’ o mpanoki-dilio naho o Fariseoo tsi­kony naho nimanea’ iereo ontane,

\VS{54}nandiñe hitsepake aze amy ze hiakatse am-palie’e.



\par }\Chap{12}{\SH o SoamañatrekeoMat 10.26-33
\par }
{\PP \VerseOne{1}Ie amy zao, naho nivorigidiñe añ’aleale t’indaty vaho nifandialia, le nanoe’
{\ND{Iesoà}} ty hoe hey o mpiama’eo: Itaò ty lalivai’ o Fariseoo, amy t’ie hasoa-fiatreke.

\VS{2}Toe tsy ao ty linomboke ze tsy haboake ndra ty nakafitse ze tsy haborake;

\VS{3}aa ndra inoñ’ inoñe volañe’ areo añ’ieñe ao, ty ho janjiñeñe an-kazavàñe ey; vaho ze tsikoe’ areo an-dravembia añ’an­jomba ao ho tseizeñe an-tampenake ey.


\par }{\PP \VS{4}Taroñeko ama’areo roàñeko ty hoe, ko marimarihañe ze mahay mamono ty sandriñe, fe tsy mahalefe mandi­koatse.

\VS{5}Hatahataeko ty hañeveña’ areo: irevendreveño i fa namonoy ro mbe aman-dily hampijoroboñ’ azo an-tsi­keokeok’ ao; eka hoe iraho, Añeveño!

\VS{6}Tsy drala roe hao ty vili’ ty tsikisoisoy lime? Fa ndra raik’ ama’e tsy andikòfan’ Añahare.

\VS{7}Ndra ty maroi’ ty añambone’areo, fa fonga niaheñe. Aa le ko mahimahiñe, fa mandikoatse ty tsikisoisoy maro nahareo.


\par }{\PP \VS{8}Itaroñako: Ndra iaia mian­tok’ ahy añatrefa’ ondatio, ro hiantofa’ i Ana’ondatiy añatrefa’ o anjelin’Añahareo.

\VS{9}Fe ze mitety ahy añatrefa’ ondatio, ro hitetiako añatrefa’ o anjelin’Añahareo.


\par }{\PP \VS{10}Ndra iaia mitsiko i Ana’ondatiy ro mbe hiheveañe; fe tsy hiheveañe ka ze miteratera i Arofo Masiñey.


\par }{\PP \VS{11}Lehe asese’ iereo am-pitontonañ’ ao nahareo naho amo zizio ndra amo mpifeheo, ko tsòtsek’ ami’ty hatoi’ areo naho amy ze ho saontsie’areo;

\VS{12}Fa hanare’ i Arofon-kamasiñañey ze ho saontsie’areo amy ora zay.


\par }{\SH I Fatitimenay
\par }
{\PP \VS{13}Tamy lahialeñey ty nanao ama’e ty hoe: O Talè, saontsio ty rahalahiko ty hifanjara i lovay amako.

\VS{14}Tinoi’e ty hoe: O korahe, ia ty nanendre ahy ho mpizaka ndra mpizara ama’areo?

\VS{15}Le hoe re tam’ iereo: Mitaoa naho mitomira tsy ho azo’ ty fihañañe, fa tsy miato ami’ty fanaña’e ty havelo’ ondaty.


\par }{\PP \VS{16}Le hoe ty nirazañe’e: Namokatse soa ty tetem-pañaleale.

\VS{17}Le hoe ty safirin-tro’e: Hanao akore iraho henaneo, tsy eo ty hanontonako o hanekoo.

\VS{18}Aa le hoe ty asa’e: Zao arè ty hanoeko: Ho rotsaheko o rihakoo naho ho tratrañàheko, vaho ho tamirieko ao ze hene haneko naho varako.

\VS{19}Le hatàko ty hoe ty troko: O ry troko, nivandroñe’o vara tsifotofoto an-driha ao, ie tsy ho ritse an-taoñ’ an-taoñe; aa le mitofà, mikamà, migenoha, vaho mifalea.

\VS{20}Fe hoe ty nitsaran’ Añahare aze: Ty dagola tia! ampañavaheñe azo anito haleñe ty tro’o, aa le ho an’ ia v’o nahaja’oo?’

\VS{21}Hambañe amy zay ty ho amy ze mitamiry vara ho am-bata’e, f’ie tsy mpañaleale aman’ Añahare.


\par }{\SH Borizan’ Añahare Mat 6.25-33
\par }
{\PP \VS{22}Le nanao ty hoe re amo mpia­ma’eo: Zao ty volako ama’areo: ko tsimboetse ami’ty haveloñe toy, ty ho kamae’ areo; ndra ami’ty sandriñe, ze hisaroña’areo.

\VS{23}Zoke’ ty mahakama ty haveloñe, naho ty saroñe i sandriñey.

\VS{24}Haraharao o koàkeo: tsy mitongy, tsy mandrofotse, tsy aman-jahetse, tsy aman-driha, fe fahanan’ Añahare; tsy ambone’ o voroñeo hao ty fiai’areo?

\VS{25}Aa vaho ia ama’areo te mahimahiñe ro mahatovoñe ty andro hiveloma’e ndra kede?

\VS{26}Aa naho tsy mete’ areo i raha kedekedey inoñe ty iveobeoha’ areo o raha ila’eo?

\VS{27}Rendreho o voñeo, ty fitiri’e; ie tsy mitoroñe, tsy manenoñe; Eka, itaroñako te, ndra i Solomona amy ze hene enge’e tsy nañirinkiriñe ty fisafora’ ty raik’ ama’e.

\VS{28}Aa naho izay ty ampi­sikinan’ Añahare o ahetseo, ie amoka añe androany vaho ahifik’ an-toñak’ ao te hamaray, àntsake ty hanafora’e anahareo, ry kede fatokisañe!

\VS{29}Ko mi­tsoeke ty ho kamae’areo ndra hinome’ areo, le ko marimarike.

\VS{30}Fonga paiae’ o kilakila’ondatio irezay vaho arofoanan-dRae’areo te ipaia’areo ka.

\VS{31}Fe hotsohotsò heik’ i Fifehea’ey le hatovoñe ama’areo ze he’e.


\par }{\PP \VS{32}Ko hembañe, ry mpirai-lia kedeo fa non-dRae’areo ty hanolotse anahareo i Fifeheañey.

\VS{33}Aletaho ty vara’ areo le añomeo o rarakeo. Añentseño horoñe tsy mete voroke naho vara andindìñe ao tsy ho ritse, tsy harivoa’ ty malaso, tsy ho vorohe’ ty oletse.

\VS{34}Fa ami’ty nampipohañe o fanaña’ areoo, le ao ka ty arofo’areo.


\par }{\SH Mitaoà
\par }
{\PP \VS{35}Midiaña vania, le ampireheto o failo’ areoo,

\VS{36}vaho mihambaña am’ ondaty mandiñe ty talè’e him­poly boak’ añ’ engavao añeo: ie pok’ eo naho mitrehentreheñe, le ho sokafe’ iereo ami’ ty manao zao.

\VS{37}Haha o mpitoroñe ho zoe’ i talè’ iareoy mitao amy fiavi’eio! Eka! to t’itaroñako t’ie hidiañe vaho hampiambesatse iareo hikama, le homb’eo re hitoroñe iareo.

\VS{38}He t’ie avy petsakaleñe ke mieli­zava, vaho zoe’e manahake izay, le ho haha i mpitoroñe rezay.

\VS{39}Arendreho zao te, ie napota’ ty tompon-traño ty ora ho niloneahe’ o malasoo, tsy ho nado’e ho foieñe i akiba’ey.

\VS{40}Aa le mitaoa, fa ami’ty ora mahatondreñe anahareo ty hitotsaha’ i Ana’ondatiy.


\par }{\SH Ho Tojeha Mat 24.45-51
\par }
{\PP \VS{41}Hoe t’i Petera: O Talè, tsinara’o ama’ay v’i ohatsey, ke amy màroy?

\VS{42}Le hoe t’i Talè: Ia arè ty mpamandroñe migahiñe naho mahihitse, tinendre’ ty bei’e hifeleke o añ’an­jomba’eo hanonkantsonkañe mahakama ami’ty andro’e?

\VS{43}Haha ty mpitoroñe, t’ie zoe’ i talè’ey mifanehake hoe izay amy fibali’ey.

\VS{44}Eka! to t’itaroñako t’ie horiza’e ho mpamandroñe o vara’e iabio.

\VS{45}Fe naho zao ka ty fitsakorea’ i mpitoroñey, te: Tambatse añe i talèkoy. Ie miorotse mamangovango o mpitoroñeo, ndra lahy ndra ampela naho mitolon-tsorake vaho mitríke ho jike,

\VS{46}ie pok’ao i talèm-pitoroñey ami’ty andro tsy itama’e naho ami’ty ora tsy apota’e; le ho trabotrabohe’e i mpamandroñey vaho hatrao’e fitobohañe amo tsereheñeo.

\VS{47}I mpitoroñe nahafohiñe ty satrin’arofo’ i bei’ey, fe tsy nañalankañe, naho tsy nanao i satri’eiy ro ho kimokimohen-doda.

\VS{48}Fa ze tsy naharendreke, ndra t’ie nanao ty mañeva fofoke, ro mone ho filopiloreñe. Ze nimeam-bey, bey ka ty ipaiañe; ze nampañajarieñe bey le bey ka ty hampañondrohañe aze.


\par }{\SH Te mone Harotsake
\par }
{\PP \VS{49}Ty hametsahako afo an-tane atoy ty nivotrahako, le hàmake t’ie niviàñeñe!

\VS{50}fe am-piliporañe hiliporako, aa le malovilovy ampara’ t’ie tondroke.

\VS{51}Atao’ areo ho ninday fifampilongoañe amy Taney hao ty fiaviko? Tsie, hoe iraho, te mone fifampiriàñe.

\VS{52}Henane zao, hifandietse ty lime mpitraok’ anjomba, ho liere’ ty telo ty roe naho ho liere’ ty roe ty telo.

\VS{53}Hifampiria aman-drae’e ty anadahy naho i anadahiy aman-drae’e; ty rene am’ty anak-ampela’e naho i anak-ampelay aman-drene’e; ty rafozan’ ampela ami’ty vinanto’e ampela, le i vinantoy aman-drafoza’e.


\par }{\SH o San’ androo
\par }
{\PP \VS{54}Hoe re amy lahialeñey: Ie tendreke rahoñe mionjoñe boak’ ahandrefañe añe, ro manao ty hoe: Ho avy ty orañe; le toe avy.

\VS{55}Ie mitiok’ atimo, le hoe ty asa’areo: Hatrovoke te anito, le eo izay.

\VS{56}O soamiatrekeo! Mahafitsikarake ty tarehe’ i likerañey naho ty tane toy nahareo; fe manao akore te tsy mahatsikarake ty vinta’ o sa zao?


\par }{\PP \VS{57}Akore te tsy safirie’areo ty lala-mahity horiheñe.

\VS{58}Ie indreza’o lia i rafelahi’oy mb’ amy ziziy mb’eo, ihe mbe an-dalañey, imaneo filongoañe, tsy mone ho kororohe’e mb’an-jizy mb’eo naho hatolo’ i ziziy amo mpandrohio, vaho hafetsa’ i mpandrohiy am-balabey ao.

\VS{59}Ataliliko azo te tsy hiboak’ ao irehe ampara-pandroroña’o ze drala honka’e.



\par }\Chap{13}{\SH ty Fisolohoañe
\par }
{\PP \VerseOne{1}Teo amy andro zay, te nitalilieñe amy
{\ND{Iesoà}} ty raha nizò o nte Galilia natrao’ i Pilato amy nisoroña’ iareoy ty lio’ iareoo.

\VS{2}Tinoi’
{\ND{Iesoà}} ty hoe: Atao’ areo te bey hakeo te amo nte Galilia ila’e iabio hao i nte Galilia nizò i raha zay?

\VS{3}Tsie, fa inao ty hatoiko, Hibaibay ka nahareo naho tsy misoloho.

\VS{4}Aa ty amy folo-valo’ amby nideboña’ i fitilik-ambo’ i Siloama rey, ie fonga nizamañe; atao’areo t’ie bey tahiñe te amy ze hene ondaty ila’e mpimo­neñe e Ierosaleme ao hao?

\VS{5}Aiy! fa inao: Toe hivetrake hambañ’ amy zay ka nahareo naho tsy mibaboke.


\par }{\PP \VS{6}Le hoe re te nandrazañe: Teo t’indaty nampambole sakoañe an-tetem-bahe’e ao. Ie nimb’eo hipay voa, tsy nahatendreke.

\VS{7}Aa hoe ty asa’e amy mpañalahala tetem-bahe’ey: Hete! fa telo taoñe ty nombako mb’etoa nipay voa amo sakoañeo, fe tsy nanjò. Firao añe, ino ty ampiantoa’e o taneo?

\VS{8}Hoe ty natoi’e aze: O Roandria, Adono hey re ami’ty taoñe toy fa harikoboñeko haly vaho hasian-ditsake;

\VS{9}hera hamoa, ie tsy lefe, izay vaho ho firae’o.


\par }{\SH ty Rakemba Vokoke
\par }
{\PP \VS{10}Ie nañoke am-pitontonañe ao te
{\ND{Sabotse}} t’{\ND{Iesoà}},

\VS{11}le indroy ty rakemba nikomboe’ ty angatse folo tao-valo’ amby; akore ty fibokofa’e kanao tsy nimete niatatse.

\VS{12}Ie nivazoho’
{\ND{Iesoà}}, le kinanji’e ami’ty hoe: O Rakembao, Fa hinaha amo favozoa’oo irehe.

\VS{13}Le nampitongoa’e fitàñe vaho niatatse amy zao re nandrenge an’ Andrianañahare.


\par }{\PP \VS{14}Akore ty haboseha’ i talèm-pitontonañey amy nampijangaña’
{\ND{Iesoà}} amy
{\ND{Sabotse}}iy kanao linaño’e ty hoe amy màroy: Eneñ’andro ty fitoloña’ ondatio, mb’etoa amy zay nahareo ho tahàñe; fa tsy ami’ty andro Sabata.

\VS{15}Natoi’ i Talè ty hoe: O ty soamañatreke! Tsy songa mañaha ty añombe’e ndra ty borìke an-golobo’e ao ami’ty Sabotse hao nahareo vaho miroak’ aze mb’ an-drano hinoma’e?

\VS{16}Hehe ty rakemba tia! ana’ i Abraàme, ie rinohy i mpañinjey folo taoñe valo’ amby; tsy ho hahàñe amo fandrohizañeo hao re ami’ty andro Sabata?

\VS{17}Amy saontsi’ey, fonga nisalatse o nanointoiñe azeo; fe niehak’ amo hene fanoe’e fanjàkao i màroy.


\par }{\SH ty Voam-baro Mat 13.31,32; Mar 4.30-32
\par }
{\PP \VS{18}Le hoe re: Ampanahafeñe ami’ty inoñ’ i Fifehean’Añaharey? Ino ty hañirinkiriñako aze?

\VS{19}Ie ro hambañe ami’ty voam-baro rinao’ ondaty naho nafitse’e an-tete’e ao, ie nitiry le nitombo ho hatae bey, vaho nitobe amo tsampa’eo o voron-tiokeo.


\par }{\SH Ty Lalivay Mat 13.33-35
\par }
{\PP \VS{20}Hoe ka re: Inon-ty añoharako i Fifehean’ Añaharey?

\VS{21}Ie ro hambañe ami’ty lalivay rinambe’ ty rakemba naho na­laro’e ami’ty mona telo fañaranañe ampara’ ty nitraofa’ i lalivaiy.


\par }{\SH Ty Lalañe Maifitse Mat 7.13-14; 21-23
\par }
{\PP \VS{22}Nañoke amo rovao naho amo tanàñeo erike t’{\ND{Iesoà}} ami’ty naña­veloa’e mb’e Ierosaleme mb’eo.

\VS{23}Le teo ty nañontane aze: O Rañandria, he tsy ampeampe ty ho rombaheñe? Le hoe re:

\VS{24}Imaneo fizilike amy lala-maifi­tsey, amy te maro, hoe iraho ama’areo, ty hipay himoak’ ao fe tsy hahalefe.

\VS{25}Ie miongake mampigaben-dalañe i talèn’an­jombay le hijagarodoñe alafe’e ao nahareo hañonkòñe amy lalañey hanao ty hoe: O Talè, sokafo izahay, le hanao ty hoe re: Tsy fantako te hirik’ aia nahareo!

\VS{26}Le hanao ty hoe iereo: Nikama naho ninoñe añatrefa’o eo zahay, ihe nañoke an-dalam-bei’ay ey.

\VS{27}Fe inao ty ho asa’e, Amoeako t’ie boak’ aia! songa midisoa ahy ty lo-tsereke retia!

\VS{28}Fangololoihañe naho fikodrita-nife ty ao, ie talakese’ areo t’i Abraàme naho Isake naho Iakobe vaho ze hene mpitoky amy Fifehean’Añaharey, f’ie sinoike alafe’e ao.

\VS{29}Hipotèake hirik’ atiñanañe naho ahandrefañe añe t’indaty naho boak’avaratse vaho atimo añe hiambesatse amy Fifehean’ Añaharey.

\VS{30}Toe amo am-bohoo ty ho aolo, naho amo lohàñe eio ty ho fara-gidro’e.


\par }{\SH Mandala Ierosaleme Mat 23.37-39
\par }
{\PP \VS{31}Tamy àndro zay, niheo mb’ama’e mb’eo ty Fariseo ila’e nanao ty hoe: Miengà! mihankàña! fa hañohofa’ i Heroda loza.

\VS{32}Le hoe ty natoi’e: Akia, misaontsia amy fanalokey ty hoe: Inao! hañary kokolampa naho hanaha hey te anito naho hamaray, vaho hitsatok’ amy fitalifirakoy te he­rone.

\VS{33}Aa le hijelanjelañe te anito naho hamaray vaho herone; fa toe tsy mivetrak’ alafe’ Ierosaleme ty mpitoky.


\par }{\PP \VS{34}Ry Ierosaleme, Ierosaleme, mpamono mpitoky naho mpame­tsa-bato amo niraheñe ama’oo, im-pire hao te ho natontoko o keleia’oo, manahake ty anontona’ ty rene-akoho o ana’eo ambane’ o ela’eo? f’ie tsy nipaoke.

\VS{35}Inge! fa nadoñe ama’areo kòake ty anjomba’ areo. Itaroñako te: toe tsy hahaisak’ ahy ka nahareo ampara’ te avy ty hatao’areo ty hoe:

\par }{\Q Haha ty mitotsak’ ami’ty tahina’
{\ND{Iehovà}}.\FTNT{*}{{\FR 13:35 }{\FT{Sab 118:26}}}



\par }\Chap{14}{\SH O
{\ND{Sabata}}o
\par }
{\PP \VerseOne{1}Teo t’ie nizilik’ añ’anjomba’ ty mpiamo beim-Pariseoo hikama ami’ty
{\ND{Sabotse}}, le fonga nikirok’ aze.

\VS{2}Aa hehe te añatrefa’e eo t’indaty voa ty trinike.

\VS{3}Le hoe ty ontane’
{\ND{Iesoà}} amo mpahay Hàkeo naho amo Fariseoo: No’ i Hake hao ty mampijangañe ami’ty
{\ND{Sabotse}}?

\VS{4}Nianjiñe avao iereo, aa le rinambe’e naho jinanga’e, vaho nampiavote’e.

\VS{5}Le hoe re tam’ iereo: Ia ama’ areo naho tafajoroboñ’ an-kadaha ao ty birì’e ndra ty añombe’e, ro tsy hañakatse aze aniany ami’ty andro Sabata?

\VS{6}Aa le tampets’ eñoeño iereo amy hoe zay.


\par }{\SH Ty Ambahiny Mandribariba
\par }
{\PP \VS{7}Ie nirendre’e o nambarañe nifatri­fatry hitsotsèfotse aolo eio, le nirazañe’e ty hoe:

\VS{8}Naho eo ty mañambara azo homb’ añ’enga vao añe, ko mi­tso­retak’ aolo ey, ke ampihovae’e ty aman-kasy mandikoatse azo;

\VS{9}ie amy zay, ho saon­tsie’ i nampihova anahareo roey ty hoe: Ampiambesaro t’indaty toy, le an-tsalatse ty hinankanankaña’o mb’ am-boho ao.

\VS{10}Aa naho ambaràñe, miambesara amo èpakeo, ie avy i nitaoñe azoy, le hanoa’e ty hoe: O rañetse, mionjona mb’aolo ey; le hanan-kasin-drehe añatrefa’ o miharo fiambesatse mikama ama’oo.

\VS{11}Harèke ty mitrotroaboke, vaho haonjoñe ty mirèke.


\par }{\PP \VS{12}Hoe ka re amy nañambara azey: Ie mañalankañe fikama antoandro ndra hariva, ko mikanjy o rañe’oo, ndra o roahalahi’oo, ndra o longo’oo, ndra o mpañaleale marine azoo, tsy mone hambara’ iereo ka, le ho vinale i azoy.

\VS{13}F’ ihe manao takataka, koiho o rarakeo, o komboo, o kepekeo vaho o goao.

\VS{14}Le ho soatata irehe amy t’ie tsy hahavale. Hondroheñe ami’ty fivañon-ko velo’ o vantañeo i azoy.


\par }{\SH ty Sabadidake Bey
\par }
{\PP \VS{15}Ie nahajanjiñe izay ty niambesatse nitrao-pikama ama’e le hoe ty asa’e ama’e: Soatata ze hikama amy Fifehean’ Añaharey.

\VS{16}Le hoe ty natoi’e: Teo t’indaty nañalankañe sabadidake naho nikoike maro,

\VS{17}ie tendreke i sabadidakey le nampihitrife’e mpitoroñe hanao ty hoe amo nañambarà’eo: Antao fa hene hinalankañe.

\VS{18}Fe, songa nihalaly fihankañañe. Hoe ty valoha’e: Fa nivily tane iraho le tsi-mete tsy homb’eo hañente aze, aa le mihalaly t’ie hitotse ama’o hey.

\VS{19}Hoe ka ty raike: Nikalo katràka folo iraho le hihitrike hibiribiry iareo. Iantofo koahe o halalikoo.

\VS{20}Hoe ka ty raike: Nañenga-vao iraho, le tsy eo ty hombako mb’eo.

\VS{21}Aa le nimpoly i mpito­roñey vaho hene natalili’e amy talè’ey. Viñetse amy zao i talen’ anjombay le hoe ty asa’e amy mpitoroñey: Masikà, akia mb’an-damoke mb’eo naho mb’ añ’ oloñolo’ o tanàñeo mb’eo le ampihovao mb’etoa o rarakeo, o kepekeo, o feio vaho o komboo.

\VS{22}Le hoe i mpitoroñey: O Rañandria, kila heneke i nandilia’oy, fa mbe malalake.

\VS{23}Le hoe i beiy amy mpitoro’ey: Akia mb’an-dalañe mb’eo, naho mb’amo lalan-tsilekeo vaho fonga aziro himoake hahàtseke ty trañoko.

\VS{24}Taroñeko te ndra raik’ am’ ondaty nikoihekoo tsy hitsòpek’ amo ahandrokoo.


\par }{\SH Ty Sata o Mpiama’eo
\par }
{\PP \VS{25}Havorontsan-dahialeñe ty nindre fañavelo am’
{\ND{Iesoà}}. Ie nitolike, le nanoa’e ty hoe:

\VS{26}Naho eo ty miheo amako fa tsy mahafary rae naho rene naho valy naho anake naho raha­lahy naho rahavave, eka, toe ty fiai’e, le tsy mete ho mpiamako.

\VS{27}Tsy noko ho mpiamako ka ze tsy mitarazo ty hatae ajale’e naho manonjohy ahy.

\VS{28}Aa vaho ia ama’ areo, naho mañoreñe fitalakesañ’ abo, ro tsy hitoboke hey hañereñere ty ho vili’e, hahaoniñe ke ho fonitse,

\VS{29}ke, ie napeta’e o mananta’eo naho tsy nahafonitse, le ho kizahe’ ze hisamba,

\VS{30}ami’ty hoe: Namototse nañoreñe indatiy fe tsy nahafonitse.


\par }{\PP \VS{31}Ia ka ty mpanjaka, hialy ami’ty mpanjaka hafa, ro tsy hitoboke hey hisafiry, hera, ami’ty rai-ale re ro haharebake ty aman-droe-ale?

\VS{32}Aa naho tsie, ie mbe añe ro hañitrifeñe ty hipay filongoañe ama’e.

\VS{33}Aa le tsy lefe ho mpiamako ka t’ie tsy songa mahafoe ze hene fanaña’e.


\par }{\PP \VS{34}Soa o sirao; f’ie nàmoñe, inon-ka ty hahareizan-tave aze?

\VS{35}Tsy mañeva o taneo ndra i zolokey izay, fa hariañe avao. Ze aman-dravembia hijanjiñe, Mijanjiña.


\par }{\SH Ty Añondry Motso Mat 18.12-14
\par }

\Chap{15}{\PP \VerseOne{1}Hene niropak’ am’
{\ND{Iesoà}} amy zao o mpamory vili-lohao rekets’ o bey hakeoo hijanjiñe aze.

\VS{2}Le hoe ty fitreontreo’ o Fariseoo naho o mpanoki-dilio: Mandrambe mpanan-tahiñe t’indaty tia vaho mitrao-pilintseñe ama’e.


\par }{\PP \VS{3}Aa le nirazaña’e ty hoe:

\VS{4}Ia ama’ areo aman’ añondry zato, ie ­rere­ke ty raike, ty tsy hienga i sivampolo sive’ amby rey an-tameañe ey heike, hihitrihitry hitsoeke i motsoy ampara’ te tendreke?

\VS{5}Ie isa’e, le anoe’e ega vaho ifalea’e,

\VS{6}le ie pok’ añ’ anjomba’e ao, atonto’e o rañe’eo naho o marineo vaho anoe’e ty hoe: Antao hitrao-kaehak’ amako, fa nitreako i añondriko nimo­tsoy.

\VS{7}Itaroñako te hirebeke ty andindiñe ao ami’ty bei-hakeo misoloho te ami’ty maren-tane sivampolo sive’ amby tsy aman-kisolohoa’e.


\par }{\SH Ty Tsanganolo Motso
\par }
{\PP \VS{8}Ia ka ty rakemba aman-tsanganolo folo, ie motso ty raike ro tsy handrehetse jiro, hipio anjomba hikodebe ampara’ te isa’e?

\VS{9}Ie zoe’e ro mamory o rañe’eo naho o mpifankarine ama’eo hanao ty hoe: Antao hitrao pinembanembañ’ amako; fa nitreako i tsanganolo nimotsoy.

\VS{10}Itaroñako te firebehañe ty añatrefa’ o anjelin’ Añahareo ami’ty fiba­boha’ ty mpanan-tahiñe raike.


\par }{\SH Ty Anadahy Rereke
\par }
{\PP \VS{11}Tinovo’e ty hoe: Teo t’indaty aman’anadahy roe.

\VS{12}Le hoe ty zai’e aman-drae’e: O aba, atoloro ahy ty anjara lovako. Le zinara’e am’ iereo ty fiveloma’e.

\VS{13}Ie modo ty andro tsy ampeampe le hene natonton-jai’e naho nifokofoko mb’an-tsietoitane añe vaho nirite’e ami’ty hatsivokarañe o fanaña’eo.

\VS{14}Ie nikapioke, nitondroke ty san-kerè mena amy taney vaho nirota.

\VS{15}Aa le nia­vo­tse re, noly amy t’indaty tompo-tane nañirak’ aze hiara-dambo an-tete’e añe.

\VS{16}Le naìna’e te ho naña­tseke ty tro’e amo hara’e fihanen-damboo, fe tsy eo ty namahañe aze.


\par }{\PP \VS{17}Ie nitombalin-dre, le hoe ty fisafiri’e: Firefire amo mpikarama aman-draeko añeo ro tsy enen-kaneñe, izaho mifeake ty kerè atoy!

\VS{18}Hiavotse iraho himpoly mb’ aman-draeko añe, le hanoeko ty hoe: Ry aba, aman-kakeo andindìñey naho ama’o raho

\VS{19}le tsy mañev’ ahy te hatao ana’o, ehe apoho ho mpiamo tsimañaja’oo.

\VS{20}Aa le niongake re nimpoly mb’ aman-drae’e añe. Ie mbe eñe te nitalaken-drae’e naho niferenaiña’e; vaho nihitrihitry mb’ ama’e mb’eo nametreke ty fititia’e naho norofa’e.

\VS{21}Fa hoe ty nanoa’ i ana’ey: O aba, aman-tahiñe andin­dìñey naho ama’o iraho, tsy mañeva ahy ty hatao ty hoe ana’o ka.

\VS{22}Fe hoe ty rae’e amo mpitoro’eo: Hitrifo masika kirahe i sarimbo soay le isaroño; añombeo bange o taña’eo naho hana o tombo’eo

\VS{23}le endeso atoy i ana-bosy vinondrakey, lentao; naho antao hikama vaho hifale.

\VS{24}Amy te nihomake ty anako toy naho nivañom-beloñe, nimotso vaho nitrea. Aa le nifale iereo.


\par }{\PP \VS{25}Tan-tetek’ añe i zoke’ey; aa ie nañarine i anjombay, le naha­tsa­nom-peon-kafaleañe naho tsinjake.

\VS{26}Le tsinikao’e ty mpitoroñe, naho nañontane ty foto’ o raha zao.

\VS{27}Le hoe ty nanoa’ i mpitoroñey: Nivotrak’ atoy i rahalahi’oy; aa kanao nijaranjaiñe i anadahi’ey, le vinonon-drae’o i ana-bosy vinondrakey.

\VS{28}Nioroñoroñe amy zao re nifoneñe tsy hizilik’ ao; aa le niakatse ty rae’e hañohò aze.

\VS{29}Fe hoe re aman-drae’e: Hete, fa haehae ty nitoroñako azo, le tsy nililareko ndra mbia’ mbia o lili’oo; fe mbe lia’e tsy nitolara’o ndra ty vi’e hifalefaleako amo rañekoo.

\VS{30}Ie niloneake eo i ana-dahi’o nampianto ty harea’o amo tsimirirañeoy, le linenta’o i temboay vinondrakey.

\VS{31}Aa hoe ty saontsin-drae’e tama’e: O anake, toe amako etoañe nainai’e irehe; fonga azo o hanañakoo.

\VS{32}Fe evàe’e t’ie mifale naho mirebeke; amy te nihomake i rahalahi’oy f’ie nibodañe, nirereke fe nitendreke.



\par }\Chap{16}{\SH Ty Mpamandroñe tsy Jefa’e
\par }
{\PP \VerseOne{1}Tinovo’e ty hoe amo mpiama’eo: Teo ty mpañaleale nitalilieñe te nandritse ty vara’e ty mpa­mandro-pa­naña’e.

\VS{2}Aa le kinanji’e naho nanoa’e ty hoe: Akore ze o tsinanoko ty ama’o zao? Volilio o faman­droña’oo, fa tsy ho mpamandroñe ka.

\VS{3}Le hoe ty fitsakorea’ i mpamandroñey: Inom-barè ty hanoeko kanao hafaha’ i talekoy amy famandroñakoy? Tsy lefeko ty miava, naho manalats’ ahy ty mangatake.

\VS{4}Inao arè ty hanoeko, soa te, ie navìk’ ami’ty maha mpamandroñe ahy, le mbe ho rambese’ iereo añ’ anjomba ao.

\VS{5}Aa le songa kinanji’e homb’ama’e ze nisongo amy talè’ey, le hoe ty asa’e amy valoha’ey: Fire ty songo’o amy talèko?

\VS{6}Le hoe re: Solike zato fañaranañe. Le hoe re ama’e: Masika! rambeso o takelan-tsongo’oo le miambesara, sokiro ty hoe: limampolo.

\VS{7}Le hoe ka re ami’ty raike: Fire ty songo’o? le hoe re: Ampemba zato gony. Hoe ka ty asa’e: Ingo, rambeso o takela’oo, le valom-polo ty isorata’o.

\VS{8}Aa le rinenge’ i bei’ey i mpamandroñe tsy jefa’ey, amy t’ie nampiboake hilala; toe mahilala amy tarira’ey o ana’ ty voatse toio te amo anan-kazavañeo.

\VS{9}Le hoe iraho ama’ areo: Paiao rañetse arè amo vara tsy vokatseo, soa te ie milesa, ro mbe ho rambeseñe amo anjomba nainai’eo amy hamodoañey.

\VS{10}Ze vañom-po ami’ty kede, ho vañom-po ami’ty bey; ze tsy to ami’ty kede tsy ho to ami’ty bey.

\VS{11}Aa naho tsy malili-po amo vara tsy vokatseo nahareo, ia ty hampamandroñe anahareo o vente’eo.

\VS{12}Le ie tsy vañoñe ami’ty vara’ ondaty, ia ty hanolots’ anahareo ty anahareo?

\VS{13}Tsy eo ty mpitoroñe maha-fitoron-droe; ho heje’e ty raike vaho hikokoa’e ty raike; ke ho rañete’e ty raike vaho ho rihie’e ty raike. Tsy mahafitoroñe an’ Andria­nañahare naho o varao nahareo.

\VS{14}Ie nahajanjiñe i hoe zay o Fariseoo, kanao mpitea-drala, le nikizak’ aze.

\VS{15}Aa hoe ty nanoa’e: Mpaniom-batañe am’ ondatio nahareo; fe arofoanan’ Añahare ty arofo’ areo, amy te ze atao’ ondatio ho vara ro tiva am-pivazohoan’ Añahare.


\par }{\PP \VS{16}Pak’ amy Jaona naho o Mpitokio t’i Hake; namototse henane zay le tseizeñe i Fifehean’Añaharey, vaho fonga mifanisike hizilik’ ao;

\VS{17}haivañe ty hihelaña’ i likerañey naho ty tane toy ta ty hamaohañe ndra ty pininìten-tsokitse amy Hake ao.


\par }{\SH Sara-baly
\par }
{\PP \VS{18}Ze mañary valy hañenga ty hafa ro mañarapilo; vaho mañarapilo ka ty mañenga rakemba narian-dahy.


\par }{\SH Ty Mpañaleale naho i Lazarosy
\par }
{\PP \VS{19}Teo ty mpañaleale, mpisaron-tsa­rimbo malò-mavo naho leny matify, niaiñañoleñañe an-kafalefaleañe handro an-kandro.

\VS{20}Teo ka ty rarake atao Lazarosy, atseke bae, nakonenak’ añ’ila’ ty lalambei’e eo,

\VS{21}le naina’e te hitsimoke ty nifitafita am-pandambaña’ i mpañalealey, te mone o amboao ro nomb’ ama’e nitsela o bae’eo.

\VS{22}Ie nihomake i rarakey, le nente’ ty anjely mb’añ’araña’ i Abraàme añe; nihomake ka i mpañalealey, le nalenteke.

\VS{23}Ie nanoen-tsamporerak’ an-tanen-dolo ao i mpañalealey le niandra vaho nahatalake i Abraàme rekets’ i Laza­rosy añ’araña’e eo,

\VS{24}vaho nikoiha’e ty hoe: O aba, Abraàme, tretrezo, ehe ampihitrifo t’i Lazarosy handò ty lengon-drambo-pità’e an-drano hampanintsiñe ty lelako; fa loho malovilovy iraho añ’afo mirebareba atoy.

\VS{25}Fa hoe ty natoi’ i Abraàme: O anake, tiahio te hene niazo’o o raha fanjakao ihe mbe niveloñe, fa raty ka ty niazo’ i Lazarosy; ohoñen-dre henaneo te ihe malovilovy.

\VS{26}Likoare’ i hoe zay, najadoñe añivon-tikañ’ ey ty herakerake jabajaba tsy lefe ty atoy tsaheñe mb’ama’areo ao vaho tsy hahatsake mb’ama’ay mb’e­toy ka ty boak’ ey.

\VS{27}Le hoe re: Aa naho izay ry raeko, mihalaly ama’o: ampihitrifo mb’ añ’ anjomban-draeko mb’eo,

\VS{28}fa lime ty rahalahiko hitaroñañe, tsy mone ho avy am-peh’ ohatse atoy.

\VS{29}Aa hoe t’i Abraàme tama’e: Am’ iareo t’i Mosè naho o Mpitokio; ampitsendreño.

\VS{30}Le hoe ka re: Aiy! ry aba Abraàme; fa naho mb’ am’ iereo mb’eo ty mivañom-beloñe, le tsi-mete tsy hisoloho.

\VS{31}Hoe re tama’e: Naho tsy haoñe’ iereo t’i Mosè naho o Mpitokio, le tsy hahafiato ka ndra te eo ty mivañom-beloñe boak’ an-kavilasiy.



\par }\Chap{17}{\PP \VerseOne{1}Le hoe re amo mpiama’eo: Tsi-mahay tsy ho avy avao ty mampitsikapy fa hankàñe ami’ty ‘ndaty namalañe aze!

\VS{2}Hamake te anampezam-bato fandisa­nañe ty fititia’e vaho ajoroboñe an-driak’ ao, ta t’ie hanirìka ty raik’ amo kedekede retoa.


\par }{\PP \VS{3}Mitaòa! Ie anaña’o hakeo ty rahalahi’o, endaho, le iheveo t’ie misoloho.

\VS{4}Ie mandilatse ama’o im-pito ami’ty andro raike, fe mibalike impito hihalaly ama’o manao ty hoe: Misoloho iraho. Le iheveo.

\VS{5}Le hoe ty asa’ o Firaheñeo amy Talè: Tompeo o fatokisa’aio.

\VS{6}Tinoi’ i Talè ty hoe: Ndra te kede manahake ty voam-baro ty fatokisa’ areo le ho saontsie’ areo o lamonty eroañeo ty hoe: Miromata le mike­tsà an-driak’ añe, le hanoe’e.


\par }{\PP \VS{7}Ia ama’areo, te amam-pitoroñe miava ndra miarak’ añondry, ie mimpoly boak’ an-tetek’ añe ro hanoa’e ty hoe: Mb’etoa, miambesara, mikamà?

\VS{8}Te mone, inao ty hanoa’o: Halankaño o hanekoo, midiaña, le atrao iraho ampara’ te nihinañe naho ninoñe; izay irehe vaho hihinañe naho hinoñe.

\VS{9}Handriañe’e hao i mpitoroñe nanao i nandilia’eiy?

\VS{10}Aa inahareo ka, ie fa nañeneke ze hene nandiliañe, anò ty hoe: Mpito­roñe tsy jefa’e zahay, ty nan­di­liañ’ anay avao ty nanoe’ay.


\par }{\SH Ty Angamae Folo.
\par }
{\PP \VS{11}Ie nionjoñe mb’e Ierosaleme mb’eo, le nioza añ’efe-tane’ i Samaria naho i Galilia naho

\VS{12}nizilik’ an-drova ao vaho nifanalaka’ ty angamae folo lahy, nijohañe ey

\VS{13}nampipozake ty hoe: Ry
{\ND{Iesoà}}, Tale, ferenaiño zahay.

\VS{14}Nivazoho’e le nanoa’e ty hoe: Akia, miboaha amo mpisoroñeo. Aa ie mbe nihitrike mb’eo le nijangañe.

\VS{15}Aa naho nirendre’ ty raik’ ama’e t’ie nalio le nibalike nampipoñake renge aman’ Añahare,

\VS{16}naho nihohoke, laharañ’ am-pandia, nañandriañe; nte-Samaria indatiy.

\VS{17}Le hoe ty ontane’
{\ND{Iesoà}}: Tsy songa nilioveñe hao i folo lahy rey? Aia ty sive?

\VS{18}Tsy nahatendreke raike hao ty hibalike handrenge an’ Andrianañahare naho tsy ty ambahiny toy?

\VS{19}Le hoe re tama’e: Mitroara, mañaveloa, fa nahajangañe azo o fatokisa’oo.


\par }{\SH Ty Fitotsaha’e Indraike Mat 24.23-28, 37-41
\par }
{\PP \VS{20}Teo te, nañontane aze o Fari­seoo ty hitotsaha’ i Fifehean’ Añaharey; le hoe ty natoi’e: Tsy tendre-biribiry ty hivotraha’ i Fifehean’ Añaharey;

\VS{21}tsy eo ty hanao ty hoe: Indroke ie! ndra, Intiañe! Fa toe ama’areo ao i Fifehean’ Añaharey.


\par }{\PP \VS{22}Le hoe re amo mpiama’eo: Ho tondroke ty andro hisalalà’ areo hahaisake ty raik’ amo andro’ i Ana’ ondatiio, fe tsy hahaoniñe.

\VS{23}Hoe ty hanoe’ iareo. Indrok’ ie! ndra Intiañe! ko mandeha, ko mañorike iareo.

\VS{24}Ho hambañe ami’ty helatse mitso­pe­latse añ’ila’ i likerañey naho mireandreañe pak’ añ’ ilan-dikerañe eñe ka i Ana’ ondatiy amy andro’ey.

\VS{25}F’ie tsi-mahay tsy holàñeñe raha maro hey vaho ho tsambolitio’ ty tariratse toy.


\par }{\PP \VS{26}Hambañe ami’ty andro’ i Noe ty ho oniñe añ’andro’ i Ana’ondatiy:

\VS{27}nikama iereo, ninoñe iereo, nañenga valy iereo, le natolotse ho engaeñe iereo pak’ amy andro niziliha’ i Noe am-po’ i samboiy; tojeha amy zao i haempoempoañe nañopo iareo iabiy.

\VS{28}Hanahake tañandro’ i Lota ka: nikama iereo, ninoñe iereo, nivily naho nandetake iereo, nitongy iereo, nañoreñe iereo;

\VS{29}fe tamy andro niavota’ i Lota i Sodo­ma, le nidoindoiñ’ afo aman-tsolifara boak’ andindìñe añe, nampangotomomoke iareo iaby.

\VS{30}Ho hambañe amy zay ty andro hisodeha’ i Ana’ondatiy.


\par }{\PP \VS{31}Amy andro zay, asoao tsy hizotso hangalake ty vara’e añ’anjomba ao ty an-tafo’e ey; izay ka ty an-tetek’ao, Ee te tsy himpolia’e ze raha ao.

\VS{32}Tiahio ty vali’ i Lota,

\VS{33}Ndra iaia mipay handromba-piay ro hamoe aze; fe ndra iaia hamoe-piaiñe ro handrombak’ aze.

\VS{34}Itaroñako te, Roe ty hitrao-tihy amy haleñey le ho rambeseñe ty raike naho hadoke ty ila’e.

\VS{35}Hitrao-pandisañe ty roe: ho rambeseñe ty raike naho hapoke ty ila’e.\FTNT{*}{{\FR 17:35 }{\FT{36 Roe ty ho an-tetek’ao, ho rambeseñe ty raike le hapoke ty ila’e. (Mat 24:40)}}}

\VS{37}Le natoi’ iareo ty hoe: Aia, Rañandria? Le hoe ty natoi’e: Ami’ty fate ey ty ivoria’ o koàkeo.



\par }\Chap{18}{\SH ty Rakemba naho ty Zizy
\par }
{\PP \VerseOne{1}Aa le nirazaña’e te tsi-mahay tsy mihalaly nainai’e ondatio fa tsy hilesa;

\VS{2}ami’ty hoe: Teo ty mpizaka an-drova tsy nañeveñe aman’ Añahare naho tsy nañaoñe ondaty.

\VS{3}Tamy rovay ty vantotse nitolom-pihose aze ami’ty hoe: Ehe meo to amy rafelahikoy.

\VS{4}Tsy ni­paoke hey re, fe an-kaela’e, hoe ty fitsakorean-tro’e: Ndra te tsy mampiholibalà ahy t’i Andrianañahare mbore tsy mpanoiñ’ ondaty,

\VS{5}fe ami’ty fitsoborea’ i vantotsey ro hitolorako to tsy mone hamono hakeo ahy ty fibelobelo’e mb’etoa boak’andro!


\par }{\PP \VS{6}Tinovo’ i Talè ty hoe: Janjiño i saontsim-pizaka kofofoakey.

\VS{7}Aa tsy ho mean’ Añahare to hao ondaty jinobo’eo, ie mitoreo ama’e handro an-kaleñe? Hampandiñisa’e ela hao?

\VS{8}Itaroñako te homea’e to masìka. Fa ie amy zao, naho to­tsake etoañ’ i Ana’ Ondatiy, mbe hahatendreke fatokisañe an-tane atoy hao?


\par }{\SH ty Fariseo naho ty Mpamory Vili-loha
\par }
{\PP \VS{9}Hoe ty nirazañe’e ty amo mpihaboke ho malio tahiñe fe mpañofoke ondatio avao:

\VS{10}Teo te nionjom-b’añ’ Anjom­ban’ Añahare mb’eo ty roe hiloloke; ty Fariseo vaho ty mpamory vili-loha.

\VS{11}Nijagarodoñe eo i Fariseoy nañosi-batañe ami’ty hoe: O Andrianañahare, mañandriañ’ Azo iraho te tsy manahake ondaty ila’eo—o mpi­senge herio, o tsivokatseo, o karapiloo, antsa­ke o mpamory vili-loha roañe.

\VS{12}Mililitse in-droe ami’ty hereñandro vaho fonga ajoko ao ty fahafolo’ ze azoko.

\VS{13}Nifimpìñe ey ka i mpamory vili-lohay, tsy nahafiandra-pihaino mb’ andikerañey, fa namangovango aràñañe, nanao ty hoe: Ry Andrianañahare itretrezo fa bei-hakeo.

\VS{14}Itaroñako te, nanjò to indatiy te nizotso mb’ an-kiboho’e mb’eo te amy raikey; amy te hareke ze mirengevoke vaho haonjoñe ty mirèke.


\par }{\SH Mitata Ajaja Mat 19.13-15; Mar 10.13-16
\par }
{\PP \VS{15}Teo ty ninday anak’ajaja mb’ama’e ho tsapà’e; f’ie niisa’ o mpi­ama’eo le nendahe’ iereo.

\VS{16}F’ie kinanji’
{\ND{Iesoà}} homb’ ama’e le nanoa’e ty hoe: Adono homb’ amako mb’etoa o anak’ ajajao, le ko sebañeñe; fa ho amy ze hambañ’ ama’e i Fifehean’ Añaharey.

\VS{17}Eka! to t’itaroñako te tsy hizilik’ ao ze tsy mandrambe i Fifehean’ Añaharey manahake ty anak’ajaja.


\par }{\SH Ty Mpañarivo Tòra’e Mat 19.16-30; Mar 10.17-31
\par }
{\PP \VS{18}Teo ty roandriañe nañontane aze ty hoe: O Talè soa, Ino ty hanoeko handovàko haveloñe nainai’e?

\VS{19}Le hoe t’{\ND{Iesoà}} tama’e: Manao akore te izaho ro atao’o Soa? Tsy eo ty soa naho tsy Raik’ avao, i Andrianañahare.

\VS{20}Fohi’o o lilio:

\par }{\Q Ko mañarapilo, ko mañoho-doza,

\par }{\Q ko mikizo, ko manao talily vilañe, miasia an-drae’o naho an-drene’o\FTNT{*}{{\FR 18:20 }{\FT{Avo 20:12-16}}}?


\par }{\PP \VS{21}Hoe ty natoi’ indatiy: Fa nambenako iaby irezay boak’ ami’ty nahakedekedek’ ahiko.

\VS{22}Ie jinanji’
{\ND{Iesoà}} le hoe re ama’e: Mbe poke raha raike irehe: Aletaho iaby o hanaña’oo le manjarà amo rarakeo, naho hanam-bara andindìñe ao irehe, vaho antao hañorik’ ahy.

\VS{23}Ie jinanji’ indatiy le nimoremoretse amy te mpañaleale.


\par }{\PP \VS{24}Aa ie nioni’
{\ND{Iesoà}} i fiotsora’ey le hoe re: Hatsembohañe ty hiziliham-pañaleale amy Fifehean’ Añaharey!

\VS{25}Eka, toe mora ty hampipotitse ty tali-randra\FTNT{†}{{\FR 18:25 }{\FT{Gr: rameva fa niota am-pandikañe}}} an-kirim-pitrebek’ao ta ty hiloaha’ ty mpañaleale am-Pifehean’ Añaharey.

\VS{26}Aa le hoe o nahajanjiñeo: Aa vaho ia ka ty mete rombaheñe?

\VS{27}Hoe ty natoi’e: Ze tsy lefe’ ondaty, lefen’ Añahare.


\par }{\SH Valesoa t’ie Mitifà-bi-mae Mat 6:33, 19.27-29; Mar 10.28-30
\par }
{\PP \VS{28}Hoe t’i Petera: Vazohò! hene nafoe’ay naho nanonjohy Azo.

\VS{29}Le hoe re am’ iereo: Eka! to t’itaroñako te, tsy eo ty nampidoñ’ anjomba ndra roae ndra roahalahy ndra valy ndra keleiañe ty amy Fifehean’ Añaharey,

\VS{30}ty tsy handrambe mandikoatse an-tsà zao vaho haveloñe nainai’e amy sa tsy ho modoy.


\par }{\SH ty Mafaitse naho ty Mamy Mat 20.17-19; Mar 10.32-34
\par }
{\PP \VS{31}Natola’e amy zao i folo ro’ amby rey vaho nanoa’e ty hoe: Inao, mionjomb’e Ierosaleme mb’eo tika le ho henefeñe amy Ana’ondatiy ze pinate’ o mpitokio.

\VS{32}T’ie hafotetse am-pità’ o kilakila ondatio ho kobiheñe, ho tera­teraeñe naho handroràñe,

\VS{33}le ho lafaen-karavantsy vaho havetrake. F’ie hivañom-beloñe ami’ty andro fahatelo.

\VS{34}Tsy napota’ iareo i hoe zay, ndra loli’e, fa naetake am’ iareo i saontsy zay le tsy nifohiñe i enta’ey.


\par }{\SH I Goay Mat 20.29-34; Mar 10.46-52
\par }
{\PP \VS{35}Aa ie nitotoke i Hieriko, teo t’indaty fey nitozòk’ añ’olon-dalañe ey nangatake.

\VS{36}Tsinano’e ty fandrioña’ i lahialeñey, le nañontanea’e ty lengo’e,

\VS{37}vaho nanoañe ty hoe: Miary ey t’{\ND{Iesoà}} nte-Nazareta.

\VS{38}Le nikoiha’e ty hoe: Ry
{\ND{Iesoà}}, ana’ i Davide, tretrezo iraho.

\VS{39}Nendaha’ o mpiaoloo re hampianjiñ’ aze, fe antsake t’ie nikoike ty hoe: Ry ana’ i Davide, Iferenaiño!

\VS{40}Le nijohañe t’{\ND{Iesoà}} vaho nampindese’e mb’ ama’e. Ie narine, le nañon­tanea’e

\VS{41}ty hoe, Ino ty tea’o hanoeko? Le hoe re: O Rañandria, ty hahatreavako.

\VS{42}Hoe t’{\ND{Iesoà}} tama’e, Mahaisaha, fa nampibeak’ azo ty fatokisa’o.

\VS{43}Nahatrea amy zao re vaho nañorik’ aze nañonjoñe an’ Andrianañahare, ie hene nahaisake izay i màroy le nandrenge i Abo-Tìañe.



\par }\Chap{19}{\SH I Zakaiosy
\par }
{\PP \VerseOne{1}Ie tafazilike t’{\ND{Iesoà}} le ho niranga Ieriko,

\VS{2}fe inge t’indaty atao Zakaiosy, bei’ o mpamory vili-lohao, toe mpañaleale,

\VS{3}nipay handrendreke
{\ND{Iesoà}}, fa aia te ho nimete amy lahialeñey, ie nibory.

\VS{4}Aa le nihitrihitry mb’aolo ey re nanganike sakoañe hahaisake, ie hiary mb’eo.

\VS{5}Aa naho nitandrifea’
{\ND{Iesoà}}, le niandra naho niisa’e vaho nanoa’e ty hoe, O Zakaiosy, masikà! mizo­tsoa, fa tsi-mahay tsy hiantraño ama’o iraho te anito.

\VS{6}Nihavoa re, nizotso naho nampihovae’e añ’ anjomba’e ao an-kaehake.


\par }{\PP \VS{7}Ie nahaisake, le niñeoñeoñe ty hoe i maroy: Nizilike ao re hiambahiny ami’ty ondaty beihakeo.

\VS{8}Fe niongake t’i Zakaiosy nanao ty hoe amy Talè: Intoa, Rañandria, hatoloko amo rarakeo ty an-tsasa’ o fanañakoo; aa naho eo t’ indaty nidramoteko le havahako in-empatse.

\VS{9}Le hoe t’{\ND{Iesoà}} tama’e: Anindroany te nizilik’ ami’ty anjomba toy ty famotsorañe, amy t’ie ka ro amori’ i Abraàme.

\VS{10}Ty hi­tsoeke naho hañaha o rerekeo ty nivotraha’ i Ana’ondatiy atoy.


\par }{\SH ty Tsanganolo Folo Mat 25.14-30
\par }
{\PP \VS{11}Ie nahajanjiñe izay iereo, le nitovoña’
{\ND{Iesoà}} fandrazañañe amy te nitotoke Ierosaleme naho natao’ iereo te hatsatoke aniany i Fifehean’ Añaharey,

\VS{12}hoe re, Teo ty ana-donake nañavelo mb’ an-tane añe, handrambe fifeheañe, vaho himpoly.

\VS{13}Aa le kinanji’e ty mpitoro’e folo, nitinolora’e tsanganolo folo vaho nanoa’e ty hoe, Manoa balike ampara’ ty fimpoliko.

\VS{14}Ie amy zay, nalaiñe aze o boriza’eo vaho nampihitrife’ iereo ty hañorik’ aze mb’eo hanao ty hoe: Tsy no’ay itìañe te hifehe.

\VS{15}Aa ie tafampoly, naho fa ama’e i fifeheañey, le nampikanjie’e i mpitoroñe nitolora’e i volay rey hahafohiñe ty niazo’ iereo an-takinake.

\VS{16}Avy ty valoha’e nanao ty hoe: O Rañandria, fa nitovoñe tsanganolo folo i tsanganolo’oy.

\VS{17}Le hoe re tama’e: Fanjaka, ry mpitorom-bañoñeo, kanao nalili-po ami’ ty pini­nio’e irehe, mifeleha rova folo.

\VS{18}Avy ka ty faharoe nanao ty hoe: O Rañandria, nitovoñe tsanganolo lime i tsan­ga­nolo’o rey.

\VS{19}Le hoe re tama’e: Mamehea rova lime ka.

\VS{20}Pok’eo ka ty raike, nanao ty hoe: O Rañandria, intia i tsanganolo’oy fa nakafiko ami’ty masoara.

\VS{21}Toe nañeveñako fa ondaty sarots’arofo: Mandrambe ty tsy nado’o, naho manifo ty tsy nitongise’o.

\VS{22}Aa hoe re ama’e: O vava’oo ty hizakako azo, ty mpitoroñe tembo tia, toe napota’o t’ie mpidiby, mandrambe ty tsy napoko, naho mitatake ty tsy nandrarahako;

\VS{23}Aa vaho akore te tsy napo’o amy bankey i dralakoy, hangalako rekets’ ana’e amy fibalikoy?

\VS{24}Le hoe re amo nijohañeo: Rambeso ama’e i tsanganoloy le atoloro amy aman-tsanganolo foloy.

\VS{25}(Aa hoe ty lie’ iareo: O Rañandria, ie amam-bogady folo!)

\VS{26}Itaroñako te mbe ho tolorañe ty manañe; fe hapontañ’ amy tsy manañey ndra ze ama’e.

\VS{27}Aa naho i rafelahiko nalaiñe ty hameheako rey, endeso mb’etoa, zamano añatrefako eo.


\par }{\SH Ty Figodañañe an-dRebeke Mat 21.1-9; Mar 11.1-10; Jao 12.12-19
\par }
{\PP \VS{28}Ie fa nitsara, le niaolo am-pionjonañe mb’e Ierosaleme mb’eo.

\VS{29}Aa naho nitotoke i Beit-Pagè naho i Betania ami’ty vohitse atao Oliva eo re, le nirahe’e ty mpiama’e roe

\VS{30}ami’ty hoe: Akia mb’ an-tanañe ey hoek’ey; ie mimoak’ ao, le hahaisake ty ana-borìke mirohy, mbe tsy niningira’ ondaty; idraito le endeso mb’atoa.

\VS{31}Lehe eo ty mañontane ty hoe: Ino o añaha’ areo azeo? Le anò ty hoe ama’e: Ipaia’ i Talè.

\VS{32}Niongak’ amy zao i nampihitrifeñe rey vaho nizoe’ iereo hambañe amy sinaontsi’ey.

\VS{33}Aa ie nañaha i ana-borìkey, le hoe o tompo’eo: Inoñe ty ampidraita’ areo o ana-borìkeo?

\VS{34}Ipaia’ i Talè, hoe iereo.

\VS{35}Le nase­se’ iereo mb’ amy
{\ND{Iesoà}} mb’eo, naho nalama’ iereo amy ana-borìkey o lamba’ iareoo, vaho niningira’
{\ND{Iesoà}}.

\VS{36}Ie nañavelo le nandafike saroñe an-dalañe ey iereo.

\VS{37}Aa naho nitotoke, toe fa am-pizo­tsoa’ i vohitse olivay, le fonga nirebeke o mpiama’e maroo, nandrenge an’ Andrianañahare, nipoña-peo ty amo hene raha tsitantane niisa’ iareoo

\VS{38}ami’ty hoe:

\par }{\Q Andriañeñe ty Mpanjaka ­mito­tsak’ ami’ty tahina’
{\ND{Iehovà}}!

\par }{\Q Fierañerañañe abey ty andindìñe ao, vaho

\par }{\Q engeñe Andindimoneñe ey!\FTNT{*}{{\FR 19:38 }{\FT{Sab 118:26; Mat 23:39}}}


\par }{\PP \VS{39}Aa le hoe ty nanoa’ o Fariseo ila’e boak’ amy valobohòkeio: O Talè, endaho o mpiama’oo.

\VS{40}Fe hoe ty natoi’e: Itaroñako t’ie mianjiñe, le o vatoo ty hikoikoike.


\par }{\PP \VS{41}Ie nañarine naho nahatalake i rovay, le niroveta’e,

\VS{42}ami’ty hoe: Aa naho nahafohin-drehe, ndra androany, ty hampanintsiñe azo! f’ie mietak’ am-pihaino’o henaneo.

\VS{43}Fa hihavia’ ty andro hampitroara’ o rafelahi’oo fefe-tane hamalavala azo naho hiarikatok’ ama’o, vaho havoeboe’e mb’etia mb’atia.

\VS{44}Le hadasi’ iareo an-taneo, ihe naho o keleia’o ama’oo, le tsy hengàñe ama’o ty vato raike ambone’ ty ila’e, amy te tsy nirendre’o ty andro nitilihañ’ azo.


\par }{\SH Nampimisomisoa’e i Anjomba’ey Mat 21.12; Mar 11.15-17
\par }
{\PP \VS{45}Ie nimoak’ an-Toe Masiñ’ ao le nata’e soike o mpanao balikeo naho o mpikaloo

\VS{46}nanoa’e ty hoe: Inay ty pinatetse:

\par }{\Q Anjombam-pitalahoañe ty anjombako toy,\FTNT{†}{{\FR 19:46 }{\FT{Ies 56:7}}}

\par }{\PP f’ie nanoe’ areo

\par }{\Q lakato fietaha’ ty malaso\FTNT{‡}{{\FR 19:46 }{\FT{Irm 7:11}}}.


\par }{\PP \VS{47}Ie nañoke boak’ andro añ’ Anjomban’ Añahare ao, le nikilily hañè-doza ama’e o mpisorom-beio naho o mpanoki-dilio vaho o roandriañeo;

\VS{48}f’ie tsy nahaoniñe ty hanoeñe, fa ama’e iaby ondatio nitsa­tsike o saontsi’eo.


\par }{\SH Ty Filoloha’e naho ty Lili’e Mat 21.23-27; Mar 11.27-33
\par }

\Chap{20}{\PP \VerseOne{1}Teo amy andro rezay, ie nañoke ondatio añ’Anjomban’ Añahare ao naho nitaroñe i talili-soay, te nimb’ ama’e mb’eo o mpisorom-beio naho o mpanoki-dilio mitraoke amo roandriañeo,

\VS{2}nañontane aze ty hoe: Isaontsio: Lily hirik’ aia ty anoe’o o raha zao? ke Ia ty nanolots’ Azo o lily zao?


\par }{\PP \VS{3}Aa le hoe ty natoi’
{\ND{Iesoà}}: Hañontaneako raha raike hey, le isaontsio:

\VS{4}ty filipora’ i Jaona—boak’ andin­dìñe añe hao ke hirik’ am’ ondaty?

\VS{5}Aa hoe ty vesoveso’ iareo: Naho ataontika t’ie nihirik’ andin­diñ’ao, le hatoi’e ty hoe: Aa manao akore t’ie tsy niantofa’ areo?

\VS{6}Fe naho ataontika ty hoe: Boak’ am’ondatio: le hene hametsa-bato aman-tika ondatio ie miantoke te nimpitoky t’i Jaona.

\VS{7}Aa le tinoi’ iereo te tsy fohi’ iareo ty nihirifa’e.

\VS{8}Le hoe t’{\ND{Iesoà}} tam’iereo, Tsy hitaroñako ka ty lily anoeko o raha zao.


\par }{\SH Ty Tompo’ ty Tonda Fandeorañe
\par }
{\PP \VS{9}Namototse nandrazañe talily raike ka re am’ ondatio, Teo t’indaty nañalahala tetem-bahe le nafondro’e ami’ty mpiava; le nañavelo mb’eo vaho nitambatse añe.

\VS{10}Ie an-tsa’e, nirahe’e ty mpitoroñe homb’ amo mpiavao hitolora’e amy voka’ i tetem-bahey, f’ie trinabotrabo’ o mpiavao vaho nampolie’ iereo mañomaño.

\VS{11}Nañiraha’e mpitoroñe raike ka, f’ie linafa’ iereo naho nampisilofeñe vaho nampolie’ iereo hara’e.

\VS{12}Mbe nañirake ty faha­telo’e: f’ie namonotrobo’ iereo vaho nanao soike aze.

\VS{13}Le hoe ty tompo’ i tanem-bahey: Inoñ’ arè ty hanoeko? Hiraheko mb’eo ty anak’ isoko; ie oni’ iereo, le va’e himeñara’ iareo maso.

\VS{14}Fa ie nitalake’ o mpiavao, le nikinia ty hoe, Intike i mpandovay antao hañè-doza ama’e, le ho antika i lovay.

\VS{15}Aa le nafetsa’ iereo alafe’ i tondam-bahey re vaho vinono’ iereo. Inoñe henaneo ty hanoa’ i tompo-tetem-bahey?

\VS{16}Ho mb’eo re hanjamañe o mpiavao vaho hatolo’e am’ ondaty ila’eo i tetem-bahey. Ie nirendre’ ondatio izay le hoe ty asa’ iareo: Hete! Sondia’e any!

\VS{17}Nitolik’ am’iareo t’{\ND{Iesoà}} le nanao ty hoe: Abejaño arè i pinatetse ami’ty hoey:

\par }{\Q I vato nado’ o mpamboatseoy ty ninjare fehe-kotsoke.\FTNT{*}{{\FR 20:17 }{\FT{Sab 118:22}}}


\par }{\Q \VS{18}Dorodòro ze mideboñe amy vato zay; le ho demohe’e ze igodoiña’e.


\par }{\SH Nandietse Haba Mat 21.45, 46; 22.15-22; Mar 12.12-17
\par }
{\PP \VS{19}Te ho nitsepak’ aze amy ora zay o mpisorom-beio naho o mpanoki-dilio, fe napota’iareo t’ie ty nitalifira’e i ohatsey fe nimarimariheñe i lahialeñey;

\VS{20}Aa le nivoñone’iereo naho nañirake mpitampoñe hihaboke havañonañe, hitsepak’ aze ami’ty tsara’e hanesea’ iereo ami’ty hery naho ty lili’ i ragovay.

\VS{21}Le hoe ty nañontanea’ iareo: O Talè, fohi’ay te to o saontsi’oo naho ty fanoroa’o, naho tsy eo ty irihia’o, vaho mahity ty fitaroña’o i satan’ Aña­harey.

\VS{22}Aa vaho Hake hao ty androroña’ay amy Kaisara ke tsie?


\par }{\PP \VS{23}Niarofoana’
{\ND{Iesoà}} ty hakalitaha’ iareo vaho nanoa’e ty hoe: Ino ty itsoha’ areo ahy?

\VS{24}Itoloro drala raike, Sare’ ia naho tahina’ ia ro ama’e eo? A i Kaisara, hoe iereo.

\VS{25}Le hoe t’{\ND{Iesoà}} am’ iereo: Atoloro amy Kaisara arè ze a i Kaisara vaho an’ Andrianañahare ze an’ Andrianañahare.

\VS{26}Aa le tsy eo ty nahatsepak’ aze amo saontsi’eo añatrefa’ ondatio. Toe nahavereñe iereo i toi’ey, vaho nianjiñe.


\par }{\SH Mpandietse amy Fivañom-beloñey Mat 22.23-32; Mar 12.18-27
\par }
{\PP \VS{27}Niheo mb’ama’e o Tsa­doke ila’eo; o tsy miantoke o fiva­ño­nan-ko velo­­ñeoo, le hoe ty nañontanea’ iareo:

\VS{28}O Talè, sinoki’ i Mosè aman-tika te, naho vilasy ty rahalahi’ ondaty amam-baly, ie mivetrake tsy aman’ anake, le soa te hengae’ i rahalahi’ey i ramavoiñey, hisamake, hameloñe tabiry ho a i rahalahi’ey.\FTNT{†}{{\FR 20:28 }{\FT{Its 25:5}}}

\VS{29}Aa le teo ty fito miroahalahy. Ty va­loha’e nañenga valy fe nikoromake tsy aman-tiry,

\VS{30}naho ty faharoe;

\VS{31}vaho nengae’ ty fahatelo ka; manahake izay, songa nihomake i roahalahy fito rey fe tsy nampipoke anake.

\VS{32}Honka’e, nivilasy ka i rakembay.

\VS{33}Aa vaho ia ty ho vali’ i rakembay amy fivañonan-ko veloñey kanao songa nañenga aze ho vali’e i fito rey?


\par }{\PP \VS{34}Hoe ty natoi’
{\ND{Iesoà}}: Mañenga valy naho engaen-dahy o ana’ ty tane toio.

\VS{35}F’ie volilien-ko mañeva hitakatse i haveloñey naho i fivañonam-beloñey, le tsy hañenga valy naho tsy hanoloram-baly,

\VS{36}vaho tsy hihomake ka, fa hanahake o anjelio, mbore ho anan’ Añahare kanao ana’ i fivañonan-ko veloñey.

\VS{37}Le i fivañonam-beloñey, ie i natoro’ i Mosè amy talili’ i rongo­ñey, te nikanjia’
{\ND{Iehovà}} ami’ty hoe :

\par }{\Q Andrianañahare’ i Abraàme, naho

\par }{\Q Andrianañahare’ Isaka, vaho

\par }{\Q Andrianañahare’ Iakobe.\FTNT{‡}{{\FR 20:37 }{\FT{Avo 3:6}}}


\par }{\PP \VS{38}Ie tsy Andrianañahare’ o vilasio fa a o veloñeo, amy t’ie kila veloñe ama’e.


\par }{\SH Ty Ontane’e amo Mpanoki-dilio Mat 22.41-46; 23.14; Mar 12.35-40
\par }
{\PP \VS{39}Aa le tinoi’ o mpanoki-dily ila’eo ty hoe: O Talè, vantañe o saontsi’oo.

\VS{40}Nifototse amy zay, tsy eo ty nahavany ontane ama’e ka.

\VS{41}Le hoe t’{\ND{Iesoà}} am’iereo: Aa vaho akore te saontsieñe te tiri’ i Davide i Norizañey?

\VS{42}Amy te toe sinaontsi’ i Davide amy boken-Tsaboy ty hoe:

\par }{\Q Hoe t’
{\ND{Iehovà}} amy
{\ND{Talè}}koy:

\par }{\Q Mitoboha an-kavanako etoañe,


\par }{\Q \VS{43}Ampara-panoako fitongoam-

\par }{\Q pandia’o o rafelahi’oo.\FTNT{§}{{\FR 20:43 }{\FT{Sab 110:1}}}


\par }{\PP \VS{44}Aa kanao natao’ i Davide,
{\ND{Talè}}, re, ino ty maha-tiri’e aze?


\par }{\PP \VS{45}Hoe t’{\ND{Iesoà}} amo mpiama’eo añtrefa’ i lahialeñey:

\VS{46}Itaò o mpanoki-dilio, ie mpidraidraitse an-tsarimbo mireba­rebao, mpipay ty hañontanea’ ondaty an-tsena ao, mpitea ty fiambesa-tsoa am-pitontonañe ao hiagaregañe, naho ty tihy aolo amo sabadidakeo

\VS{47}mbore mpitavañe o trañom-bantotseo vaho loho mpipay tsiriry amo filolofa’ iareo mitoitoio. Hekoheko ty fatse am’iereo.



\par }\Chap{21}{\SH Ty Enga’ i VantotseyMar 12.41-44
\par }
{\PP \VerseOne{1}Aa ie niandra, nahavazoho mpañaleale nampigodrom-bola amy fanontonan-dralay;

\VS{2}nioni’e ka ty vantotse rarake nampijoñe drala roe.

\VS{3}Le hoe re: Eka! to t’itaroñako te bey ty nengae’ ty vantotse misotry tia te am’ iabikey;

\VS{4}fa ami’ty habeim-panaña’ iareo ty nampijoña’ iareo am-panontonam-baran’ Añahare ao; fe ami’ty harotà’e ty nampibiroña’e ty sehangam-piveloma’e.


\par }{\SH Ty Ontane RoeMat 24.1-3; Mar 13.1-4
\par }
{\PP \VS{5}Teo te nivesovesoe’ ty ila’e i Anjom­ban’ Añaharey, t’ie nihamineñe vato soa naho ravoravo; le hoe re:

\VS{6}Ty amo raha isa’ areoo, mbe ho tondroke ty andro tsy hampidonañe vato raike ambone’ ty ila’e ze tsy haretsak’ ambane.

\VS{7}Le nañontanea’ iareo ty hoe: O Talè, mbia t’ie ho tendreke? Le inoñe ty ho viloñe hiaolo ty hifetsaha’e?


\par }{\SH Ty Fiavi’
{\ND{Iesoà}} Mat 24.4-13; Mar 13.5-13
\par }
{\PP \VS{8}Le hoe re: Asoao tsy hampandridriheñe. Fa maro ty ho pok’eo hieva ty añarako, hanao ty hoe: Izaho ty ie, naho ty hoe: Fa antitotse i àndroy. Ko oriheñe.

\VS{9}Ie mitsanoñ’ aly ndra fivalitaboahañe, ko vorombelo; fa tsi-mete tsy ho avy hey izay, fe mbe tsy aniany i hamodoañey.

\VS{10}Le hoe re am’iereo: Fifelehañe ty hitroatse hiatre-pifelehañe naho fifeheañe ty hiatre-pifeheañe.

\VS{11}Ho an-koe an-koe ty ezeñezen-tane jabajaba naho san-kasalikoañe vaho hiboake eo ty raha mampirevendreveñe naho ty viloñe ra’elahy hirik’ andindìñe añe.


\par }{\PP \VS{12}Fe aolo’ irezay, ho tsepahem-pità’ iareo nahareo, hanoeñe sampore­rake naho hasese am-pitontonañe naho ambalabey ao vaho hampiatrefeñe mpanjaka naho roandriañe ty ami’ty añarako.

\VS{13}F’ie hivalike ho fitaroña’ areo.

\VS{14}Aa le ampifahàro añ’ arofo’areo te tsy hisafiry miaolo ze hatoi’ areo,

\VS{15}amy te homeiko falie naho hihitse tsy ho lefe’ ty rafelahi’ areo toiñeñe ndra rebaheñe.

\VS{16}Le hifotetse ama’ areo o raeo naho o rahalahio naho o longoo vaho o rañetseo le havetrake ty ila’areo.

\VS{17}Ho heje’ ze kila ondaty nahareo ty ami’ty añarako.

\VS{18}Fe tsy ho po-maròy raike o añambone’areoo.

\VS{19}Ty fahaliñisa’areo ro fandrombaham-piaiñe.


\par }{\SH Ty Hangotomomohañe Ierosaleme Mat 24.15-21; Mar 13.14-19
\par }
{\PP \VS{20}Aa naho isa’ areo te arikoboñen-dahin-defoñe t’Ierosaleme; le maharendreha te an-titotse ty hampangoakoaheñ’ aze

\VS{21}Ee te hivo­ratsake mb’am-bohitse eñe o e Iehodào, naho hitriban-day ze e Ierosaleme ao vaho tsy hizilik’ ao o am-pariparits’ añeo.

\VS{22}Izay o andro fandilovañeo hañenefañe ze hene pinatetse.

\VS{23}Hekoheko ho ami’ty mivesatse naho ty mampinono amy andro rezay! Fa haoream-bey ty hizò amy Taney vaho haviñerañe am’ondaty retoa,

\VS{24}ie hatsingoron-delam-pibara naho ho tantalieñe am-bozo-tali-am-baniañe mb’ amy ze kila tane añe vaho ho lialià’ o kilakila ‘ndatio t’Ierosaleme ampara’ te heneke ty sa’ o kilakila ondatio.


\par }{\SH Ty Fiavy Faharoe Mat 24.29-31; Mar 13.24-27
\par }
{\PP \VS{25}Le hiboak’ amy androy naho amy volañey naho amo vasiañeo ty viloñe vaho halovilovy am-pioremèñañe o fifeheañeo ty amy fitroña’ i riakey naho ty fivalitaboaha’e;

\VS{26}ho tsipike ty anifañe ondatio ami’ty faha­oniña’e o hifetsak’ an-tane atoio; le hampihendrahendraeñe o haozaran-dikerañeo.\FTNT{*}{{\FR 21:26 }{\FT{Kag 2:6, 21}}}

\VS{27}Ho oni’ iereo mitotsake mb’eo amy zao amo rahoñeo eñe an-kaozarañe naho engeñe ra’elahy i Ana’ondatiy.

\VS{28}Ie mamototse hiboake, le mijohaña naho miandradrà, fa an-titotse ty fijebañañe anahareo.


\par }{\SH Famantarañe Mat 24.32-35; Mar 13.28-31
\par }
{\PP \VS{29}Le hoe ty nandrazaña’e: Hehe o sakoañeo naho ze hene hatae.

\VS{30}Ie mibotiboty le inao te an-titotse ty lohataoñe.

\VS{31}Hoe izay ka te isa’areo ty fifetsaha’ o tsa­raeñeo le fohino te mitotoke i Fifehean’ Añaharey.

\VS{32}Eka! to t’itaroñako te tsy ho kapioke ty tariratse toy naho tsy heneke hey irezay.

\VS{33}Himiañe añe o likerañeo naho ty tane toy, fe tsy ho modo o volakoo.


\par }{\SH Mihalalia Nainai’e Mat 24.36-44; Mar 13.32-37
\par }
{\PP \VS{34}Mitaoa, tsy mone ho lifore’ ty hatea-haneñe naho ty hajìke vaho ty hasosorañe amo haveloñe zao ty arofo, hera hitojeha ama’ areo i andro zay,

\VS{35}toe hanahake fandri-bò ty hivovoa’e amy ze hene mpimoneñe an-tane atoy amy andro zay.

\VS{36}Aa le mitaòa naho mihalalia nainai’e t’ie hañeva handrife amo fonga hifetsakeo vaho hijohañe añatrefa’ i Ana’ondatiy.


\par }{\PP \VS{37}Nañoke an-kiririsan’Anjomban’ Añahare eo re boak’andro; f’ie haleñe, nienga mb’eo niam­besatse am-bohi’ Oliva ey.

\VS{38}Naho mbe nangararak’ atiñanañe le nitontoñe hijanjiñe aze añ’ Anjom­ban’ Añahare ao i lahialeñey.



\par }\Chap{22}{\SH Nifotereñe
\par }
{\R Mat 26. 1-5; Mar 14.1-11

\par }{\PP \VerseOne{1}Ie fa antitotse ty Sabadida-Mofo-tsy-aman-dalivay, i atao Fihelañey le

\VS{2}nipay hanao afero mamitak’ ate amy
{\ND{Iesoà}} o mpisorom-beio naho o mpanoki-dilio, fe nimarimariheñe i lahialeñey.


\par }{\PP \VS{3}Ie amy zao, nitsamoahe’ i mpañìnjey ty tro’ i Jodasy (ty atao nte-Kariota), mpiamy folo ro’ amby rey.

\VS{4}Aa le nimb’ amo mpisorom-beio naho o kapite­nio re nikilily ty hanolora’e
{\ND{Iesoà}}.

\VS{5}Niehake iereo, naho nisafiry t’ie hitoloran-drala.

\VS{6}Le niantofa’e, vaho nandiñe ty hamotets’ aze am’ iereo, ie tsy amy lahialeñey.


\par }{\SH NañalankañeMat 26.17-19; Mar 14.12-16
\par }
{\PP \VS{7}Tondrok’ amy zao ty Sabadida-Mofo tsy aman-dalivay, ty andro fandentàñe i Fihelañey.

\VS{8}Le nirahe’e t’i Petera naho i Jaona ami’ty hoe: Akia, halankaño i Fihelañey ho kamaen-tikañe.

\VS{9}Hoe iereo tama’e: Aia ty zoto’o hañajariañe aze?

\VS{10}Hoe ty natoi’e: Ie mizilik’ an-drova ao nahareo le hifanojo ami’ t’indaty minday siny pea rano; oriho mb’an-traño imoaha’e ao.

\VS{11}Le anò ty hoe amy tompon’ anjombay: Hoe t’i Talè ama’o: Aia ty trañon’ ambahiny hitraofako fikama ty Fihelañe toy amo mpiamakoo?

\VS{12}le ho toroa’e traño mitratrañàka am-batsa vory haraotse; halankaño ao.

\VS{13}Nienga iereo, nahaoniñe hambañ’ amy tsinara’ey vaho nañalankañe i Fihelañey.


\par }{\SH Mitrao-Pikama Mat 26.20, 29; Mar 14.17-25
\par }
{\PP \VS{14}Ie tondroke i oray, le niambesatse re naho o Firàhe’eo.

\VS{15}Le nanoa’e ty hoe: Nisalala hikama ty Fihelañe toy iraho mindre ama’ areo aolo’ ty haoreako.

\VS{16}Itaroñako te, tsy ihinanako ka, ampara’ ty hifonira’e am-Pifehean’ Añahare ao.

\VS{17}Rinambe’e ty fitovy le nañandriañe nanao ty hoe: Rambeso toy, ifanjotsò,

\VS{18}Itaroñako te tsy hinomako ka ty voa’ i vahey henàne zao ampara’ te tendreke i Fifehean’ Añaharey.


\par }{\SH Fañina Nivaoeñe Mat 26.26-28; Mar 14.22-24
\par }
{\PP \VS{19}Nandrambe mofo re le nañandriañe naho nifolahe’e vaho nazotso’e am’iereo ami’ty hoe: Intoy ty vatako banabanaeñe ho anahareo, anò zao ho fitiahiañe ahy.

\VS{20}Hoe izay ka i fitoviy, ie fa nikama, nanao ty hoe: Ty fitovy toy ro fañina nivaoeñe ami’ ty lioko nadoañe ho anahareo.


\par }{\SH Mitoky i Hifotetse azey
\par }
{\PP \VS{21}Le hehe te mindre an-tañako am-pandambañañe etoañe ty fitañe hifotetse ahiko.

\VS{22}Toe hitoronjo amy nilaharañey i Ana’ondatiy; fe hankàñe am’ indaty mifotetse azey!

\VS{23}Aa le hene nifañontàne te ia am’ iereo ty hanao izay.


\par }{\SH Mialy Habey
\par }
{\PP \VS{24}Mbore nialy vava te ia am’ iereo ty atao loha’e.

\VS{25}Le hoe t’{\ND{Iesoà}} am’ iereo: Manindritindry o kilakila’ ondatio ty mpanjaka’ iareo, mbore tokaveñe ty hoe matarike o mpifele’ iareoo.

\VS{26}F’ie tsy hanahake izay, fa hisare te zai’areo ty zoke’areo, naho teu mpito­roñe ty mpifehe.

\VS{27}Aa ia ty bey, i miambesatse am-pandambaña eoy, ke ty manjotso? Tsy i miambesatse mikamay hao? Fe mitraoke ama’ areo iraho hoe te mpitoroñe.

\VS{28}F’inahareo ro nipitek’ amako amo fañolañ’ay nizoeñeo,

\VS{29}le hifañinako manahake ty fifeheañe nifañinan-dRaeko amako,

\VS{30}soa te hikama naho hinoñe am-pandambañako am-pifeheako ao nahareo vaho hiambesatse am-piambesan-droandriañe eo hizaka i fifokoa’ Israele folo ro’ amby rey.


\par }{\SH Hanao Jebe aze t’i Petera Mat 26.31-35; Mar 14.27-31; Jao 13.36-38
\par }
{\PP \VS{31}O Simona, Simona, toe nangatahe’ i Ratiy amako irehe ho tsara­rahe’e hoe lilañe,

\VS{32}fe ihalaliako, te tsy hilesa ty fatokisa’o; le ihe mitam­poly, ampahozaro o rahalahi’oo.

\VS{33}Le hoe ty natoi’e aze: O Talè, veka’e hindre ama’o iraho ndra ho am-balabey ndra ho an-kibory ao.

\VS{34}Hoe t’{\ND{Iesoà}}: Taroñeko ama’o, Petera, Mbe tsy hikoike i akoholahiy\FTNT{*}{{\FR 22:34 }{\FT{akoholahy: ty fipopon’antsiva maraindray}}} te anito t’ie fa nanao jebe ahy in-telo.


\par }{\SH ty Aly ho Avy
\par }
{\PP \VS{35}Le hoe re am’ iereo: Ie niraheko tsy aman-koro tsy aman-kotrañe tsy aman-kana; ino ty tsy niheneke ama’ areo? Leo raike, hoe iereo.

\VS{36}Aa le hoe re tam’ iereo: Henaneo, ze aman-koroñe, endeso, izay ka ty kotrañe; le ze tsy amam-pibara ro handetake ty sarimbo’e hikaloa’e.

\VS{37}Itaroñako te tsi-mete tsy henefañe amako ze pinatetse ty hoe,

\par }{\Q Nivolilieñe amo tsereheñeo re;\FTNT{†}{{\FR 22:37 }{\FT{Ies 53:12}}}

\par }{\PP eka, amam-pirefea’e ka ze hifetsak’ amako.

\VS{38}Hoe o mpiama’eo, O Talè, intoa ty mesolava roe. Soa izay, hoe re.


\par }{\SH Niloloke e Getsemane Mat 26.36-46; Mar 14.32-42
\par }
{\PP \VS{39}Le nienga mb’am-bohitse Oliva mb’eo re ami’ty lili’e naho nañorik’aze o mpiama’eo.

\VS{40}Ie an-toetse eo, le hoe re tam’iereo: Mihalalia tsy hivariñe am-panjiziañe ao.


\par }{\PP \VS{41}Nihankaña’e va’e tra-torake, nitafatongaleke naho nihalaly

\VS{42}ty hoe: O Aba, naho satri’o, asitak’ amako ty fitovy toy, fe tsy ty satriko fa ty Azo ro hanoeñe.

\VS{43}Le nisodehañe ama’e ty anjely hirik’ andindìñe ao nampaozatse aze.

\VS{44}Kanao nalovolovy, nimanea’e i halali’ey, le hoe fitsopan-dio jabajaba ty liñe’e nipopok’ an-tane eo.

\VS{45}Ie nitroatse amy halali’ey le nimb’ amo mpiama’eo mb’eo vaho nizoe’e nirotse ty hontoke.

\VS{46}Hoe re am’iereo: Ino ty irota’ areo? Miongaha, le milolofa tsy mone hijoñe am-panjizieñe ao.


\par }{\SH Nifotere’ i Jodasy Mat 26.47-56; Mar 14.43-50; Jao 18.2-11
\par }
{\PP \VS{47}Ie mbe nisaontsy, hehek’ i màroy naho i atao Jodasy, mpiamy folo ro’ amby rey, niaolo iareo naho nitotoke
{\ND{Iesoà}} vaho nañorok’ aze.

\VS{48}Aa hoe t’{\ND{Iesoà}} tama’e, O Jodasy, ondroke hao ty ifotera’o i Ana’ondatiy?


\par }{\PP \VS{49}Ie nirendre’ o mpiama’eo ty hizò, le hoe iereo ama’e: O Rañandria, ho lafà’ay am-pibara hao?

\VS{50}Le kinitsi’ ty raik’ ama’e ty ravembia havana’ ty mpitoro’ i talèm-pisoroñey.

\VS{51}Fe tinoi’
{\ND{Iesoà}} ty hoe: Adono amy zao. Le tsinapa’e i ravembia’ey vaho nampijangañe’e.


\par }{\PP \VS{52}Le hoe t’{\ND{Iesoà}} amo nimb’ama’e mb’eoo, o mpisorom-beio naho o mpifelek’ Anjomban’ Añahareo vaho o roandriañeo: Ia ty nihofiha’ areo boak’ ao reke-pibara naho doda hoe mañoridañe malaso?

\VS{53}Nifamoem­boeñe ama’areo añ’ Anjomban’ Añahare ao boak’ andro iraho, fa tsy na­ñitiam-pitàñe. Fe henaneo ty ora’ areo naho ty haozara’ i ìeñey.


\par }{\SH Nanao Jebe aze t’i Petera Mat 26.57-75; Mar 14.53-72 Jao 18.15—27
\par }
{\PP \VS{54}Rinambe’iereo re, le nikozozòteñe mb’eo vaho nazilik’ añ’an­jomba’ i mpisorom-beiy. Nanonjohy ey t’i Petera.

\VS{55}Teo ty namiañ’ afo an-kiririsa ey naho nitoboke, le niambesatse am’ iereo eo t’i Petera.

\VS{56}Nitrea’ ty mpitoroñ’ ampela namindro amy afoy re naho niharefe’e, le hoe re: Nimpiama’e ka t’indaty tìañe.

\VS{57}Fe hoe ty lie’e: O Rampela, jebe ahy izay.

\VS{58}Ie añe, nahaoniñe aze ka ty raike, le hoe re: Mpiam’ iareo ka irehe. Hoe t’i Petera: O koahe, tsy izaho zay!

\VS{59}Ie ho ora raik’ añe le eo ty nisikisiky namente ami’ty hoe: Toe nimpindre ama’e re fa nte-Galilia.

\VS{60}Aa hoe t’i Petera: O korahe nofiko z’o saontsie’o zao! Tsipaepae izay, ie mbe nisaontsy, le nikoike i akoholahiy,

\VS{61}le nitolike t’i Talè nitalahatse amy Petera. Aa le nitiahi’ i Petera i tsinara’ i Talè ama’ey ty hoe: Aolo’ ty koihe’ i mpikoikey, le hanao jebe ahy in-telo irehe.

\VS{62}Niakatse amy zao t’i Petera nangololoike ty rovetse.


\par }{\SH Trinabotraboke Mat 26.67; Mar 14.65
\par }
{\PP \VS{63}Nikobìke naho namofoke
{\ND{Iesoà}} o lahilahy namontititse azeo.

\VS{64}Kinàpe’ iereo o fihaino’eo vaho rinarateha’ iareo ty lahara’e, le nañontane aze: Mitokia! Ia o nandafa Azoo?

\VS{65}Maro ka ty fiteraterà’ iereo ama’e.


\par }{\SH Añatrefa’ o Tehodao Mat 27.1; Mar 15.1
\par }
{\PP \VS{66}Naho nanjirike àndro, nivory o roandriañeo, o talem-pisoroñeo reketse mpanoki-dily; le nasese am-pivori’iareo ao re, vaho nanoañe ty hoe:

\VS{67}Naho ihe i Norizañey, atalilio. Aa le hoe t’{\ND{Iesoà}} am’iereo: Ndra te itaroñako, toe tsy hiantoke

\VS{68}le ndra t’ie añontaneako tsy hanoiñe ka.

\VS{69}Henane zao te hiambesatse\FTNT{‡}{{\FR 22:69 }{\FT{Sab 110:1}}} an-kavanan-kaozaran’ Añahare eo i Ana’ ondatiy.

\VS{70}Aa le hoe ty rodo-bei’ iareo: Anan’ Añahare arè v’Iheo? Hoe ty natoi’e: Ie saontsie’ areo.

\VS{71}Le hoe iereo: Inoñe ka ty ipaian-tika valolombeloñe? kanao sambe nahajanjiñe am-bava’e.



\par }\Chap{23}{\SH Zinaka’ i PilatoMat 27.2; 11-14; Mar 15.1-15; Jao 18.28-38
\par }
{\PP \VerseOne{1}Aa le niongake i fifañosoñañey ninday aze mb’amy Pilato mb’eo,

\VS{2}vaho nanisý aze ami’ty hoe: Nitrea’ay nitrobo ty tane’ay ondatio mbore rinara’e ty fandroroñam-bili-loha amy Kaisara, ie nihàboke t’ie i Norizan-ko mpanjakay.

\VS{3}Le hoe ty ontane’ i Pilato tama’e: Mpanjaka’ o Jiosio v’Iheo? Hoe ty natoi’e aze: Ie saontsie’o.


\par }{\PP \VS{4}Aa le hoe t’i Pilato amo mpisorom-beio naho i firimboñañey: Tsy mahatrea hakeo amo lahio iraho.

\VS{5}Fe nindrae’ iereo seseke ami’ty hoe: Ie mamalitsikotake ondatio, mbore nitsitsihe’e oke t’Iehodà hirike Galilia añe pak’ etoa.

\VS{6}Ie jinanji’ i Pilato izay le nañontane hera nte Galilia ondatio.

\VS{7}Ie nifohi’e t’ie borizà’ i Heroda, le nampanesefe’e mb’amy Heroda mb’eo, amy te ie ka e Ierosaleme ao henane zay.


\par }{\SH Zinaka’ i Heroda
\par }
{\PP \VS{8}Akore ty haeha’ i Heroda te nahaoniñe
{\ND{Iesoà}}; fa haehae ty nisalalà’e te hahaisak’ aze ty amo hene raha nijan­jiñe’e ty ama’eo vaho naina’e te ho nisamba ze viloñe fanoe’e.

\VS{9}Aa le nimanea’e ontane, fe leo raike tsy natoi’e.

\VS{10}Nijohañe ey avao o mpisorom-beio naho o mpanoki-dilio nitolon-tsisý ama’e.

\VS{11}Aa ie fa nikobike aze t’i Heroda naho o lahin-defo’eo, naho nikizahe’ iereo ami’ty nampiombeañe lamba marerarera, le nampolieñe mb’amy Pilato mb’eo.

\VS{12}Amy àndroy, le lia’e nimpirañetse t’i Heroda naho i Pilato, ie mpifandrafe taolo.


\par }{\SH Nahereñ’ amy Pilato Mat 27.15-26; Mar 15.6-15; Jao 18.39-19.16
\par }
{\PP \VS{13}Natonto’ i Pilato o mpisorom-beio, naho o mpifehe ondatio, vaho i màroy,

\VS{14}le hoe re tam’iereo: Nandesa’ areo amako t’indaty toy hoe mpanigike ondatio hiola. Aa ndra t’ie nimaneako ontane añatrefa’areo, tsy mahatrea tahiñe am’ondatio amo anisìa’ areo azeo.

\VS{15}Aiy, ndra i Heroda, kanao nampolie’e mb’aman-tika; ndra loli’e tsy nanoe’e hañohofan-doza ama’e.

\VS{16}Aa le ho liloveko re vaho havotsoko.

\VS{17}(Toe lili’e ty namotsotse am’ iareo ty mpirohy raik’ amy Sabadidakey).

\VS{18}F’ie nikoik’ an-kapindre ty hoe: Aseseo añe ondatio, le hahao ama’ay t’i Barabasy —

\VS{19}i najòñe ambalabey ao ami’ty fiolà’e an-drova ao naho ami’ty vono-ondatiy.


\par }{\PP \VS{20}Aa ie te hañaha
{\ND{Iesoà}} t’i Pilato le nindrai’e i linaño’ey.

\VS{21}Fe kinorà’ iareo ty hoe: Peho, Peho re!

\VS{22}Le hoe re fañin-telo’e am’iereo: Fa akore! Inoñe ty raty nanoe’e? Tsy treako ty talim-pamonoañe aze, ho liloveko vaho hahako.

\VS{23}Fe nitolom-pitazataza iereo, nangatake t’ie ho peheñe. Aa le nahareketse aze ty feo’ ondatireo naho o mpisorom-beio

\VS{24}vaho linili’ i Pilato te hanoeñe t’y ipaia’ iareoy.

\VS{25}Le vinotso’e i rinohy ty amy fiòla naho vono’ ondaty pinai’ iereoy; vaho natolo’e ami’ty satri’ iareo t’{\ND{Iesoà}}.


\par }{\SH Pinèk’ an-Katae Ajale Mat 27.31-56; Mar 15.20-41; Joa 19.16-30
\par }
{\PP \VS{26}Ie nindese’iereo, le tsinepa’ iereo ty atao Simona nte Kirenia, ie niloneake hirik’ am-patrambey añe vaho nampitarazoeñe aze i hatae ajaley, le nañorike t’{\ND{Iesoà}}.


\par }{\PP \VS{27}Tsifotofoto t’indaty nañorike naho o roakemba nandala naho nirovetse azeo.

\VS{28}Nitolik’ am’ iereo t’{\ND{Iesoà}} nanao ty hoe: Ry anak’ ampela’ Ierosaleme ko mirovetse ahy fa roveto o vata’ areoo naho o ana’areoo.

\VS{29}Mahaoniña te ho tendreke ty andro hanoeñe ty hoe: Haha ty beitsiterake naho ty hòviñe tsy nahatoly vaho ty fatroa tsy ninonoeñe.

\VS{30}Ie amy zay, hanoe’ iereo ty hoe o vohitseo: Mihotraha ama’ay, naho amo haboañeo ty hoe: Rongono zahay.\FTNT{*}{{\FR 23:30 }{\FT{Ies 2:19-20; Hos 10:8; Ben 6:16}}}

\VS{31}Aa naho zao ty anoañe an-katae leñe, hanoeñe akore t’ie maike?

\VS{32}Teo ka ty tsy vokatse roe nendeseñe hiharo vonoeñe ama’e.

\VS{33}Ie niavy ami’ty toetse atao Ikarandoha eo, le teo ty nipehañe aze naho indaty raty rey, ty raike am-pità’e havana naho ty raike an-kavia’e.

\VS{34}Le hoe t’{\ND{Iesoà}}: O Aba, iheveo, fa amoea’ iareo o anoe’ iereoo. Nifanjara’ iereo ty saro’e vaho na­nao tsato-piso\FTNT{†}{{\FR 23:34 }{\FT{Sab 22:18}}}.

\VS{35}Fonga nijohañe ey i màroy nisamba; nitrao-panìtse aze, ie naho o roandriañeo ami’ty hoe: Ie naharombake o ila’eo, soa re te handrombake ty vata’e naho toe ie i Norizañe jinobon’ Añaharey.

\VS{36}Nanitra aze ka o lahin-defoñeo, le nimb’eo ty nanolotse divay maseñe\FTNT{‡}{{\FR 23:36 }{\FT{Sab 69:21}}} ama’e,

\VS{37}ami’ty hoe: Naho toe Mpanjaka’ o Jiosio irehe, rombaho ty vata’o.

\VS{38}Pinatetse ambone eo ty sokitse manao ty hoe:

\par }{\Q Itoy ty Mpanjaka’ o Jiosio.


\par }{\PP \VS{39}Nikobìk’ aze ty raik’ amy tsivokatse naradorado rey, ami’ty hoe: Naho ihe i Norizañey, rombaho ty vata’o naho izahay.

\VS{40}Fe tinoi’ i raikey an-trevoke, ami’ty hoe: Ndra i Andria­nañahare hao tsy añeveña’o kanao itraofa’o fàtse?

\VS{41}Toe mañeva i an-tikañey le rinamben-tika ty vale’ o satan-tikañeo; fe tsy nandilatse ondatio.

\VS{42}Le hoe re am’
{\ND{Iesoà}}, O Rañandria, mahatiahia ahy te miheo am-pifehea’o ao,

\VS{43}Hoe t’{\ND{Iesoà}} tama’e: Eka! to t’itaroñako te, hindre mb’an-tanen-kaveloñ’\FTNT{§}{{\FR 23:43 }{\FT{Paradisa (Gr): tane fanjaka manahake i Edena
}}} ao tika te anito.


\par }{\SH Ty Havilasi’
{\ND{Iesoà}}
\par }
{\PP \VS{44}I ora faheneñey henane zay, le hene nihohofa’ ty ieñe i Taney sikal’ ami’ ty ora faha-sive.

\VS{45}Nimoromoroñe i àndroy vaho nitori-anjake i lamba fañefetse añ’ Anjomban’ Añaharey.


\par }{\PP \VS{46}Le nikanjy am-piarañanañañe mafe t’{\ND{Iesoà}} ami’ty hoe:

\par }{\Q O Aba, apoko am-pità’o ao ty troko,\FTNT{*}{{\FR 23:46 }{\FT{Sab 31:5}}}

\par }{\PP ie nitsara, le nafoe’e ty arofo’e.

\VS{47}Nioni’ i mpifele-jatoy o raha nanjò eio le nandrenge an’ Andria­nañahare ami’ty hoe: Toe ondaty vantañe toy.

\VS{48}Ie nahaisake zay i maro nivorigidiñe eiy nisamba o raha nitendrekeo, le nifiotse añe namango arañañe.

\VS{49}Hene nijohanjohañe eñe o rañe’eo naho o roakemba nanonjohy aze boake Galilia añeo nitalake.


\par }{\SH Nalenteke Mat 27.57-61; Mar 15.42-47; Jao 19.38-42
\par }
{\PP \VS{50}Teo t’indaty atao Iosefe, mpiamy Sanhedrio, ondaty vantañe naho vañoñe;

\VS{51}tsy ninò’ indatiy ty safiry naho ty raha nanoe’ iareo. Nte-Armatia tanà’ Iehodà re vaho mpitamà i Fifehean’ Añaharey.

\VS{52}Nimb’amy Pilato mb’eo re nihalaly ty fañòva’
{\ND{Iesoà}}.

\VS{53}Ie nazotso’e, le pinelepele’e an-damba leny, vaho nirohote’e an-donake hinaly an-damilamy mbe tsy nandrohotan-dolo.

\VS{54}Ie ty andro Fañalankañañe\FTNT{†}{{\FR 23:54 }{\FT{aolo’ i sabadidake P’Sake izay (Sor 23:6)
}}}, le fa ho tondroke i Sabatay.

\VS{55}Norihe’ o roakemba nanonjohy
{\ND{Iesoà}} boak’ e Galilia añeo re le niisa’ iereo i lonakey naho ty nandrohotañe i fañòvay.

\VS{56}Tafampoly iereo le nañalankañe raha mandrifondrifoñe naho solike, vaho nitofa amy
{\ND{Sabata}}y ty amy liliy\FTNT{‡}{{\FR 23:56 }{\FT{Sor 23:7}}}.



\par }\Chap{24}{\SH NivañombeloMat 28.1-8; Mar 16.1-8; Jao 20.1-10
\par }
{\PP \VerseOne{1}Ie amy loak’andro’ i
{\ND{Sabotse}}y, nañaleñaleñe mb’an-donake mb’eo ninday o raha mandrifondrifoñe nihajarie’ iereoo.

\VS{2}Zoe’ iareo te nidogeratse i vato-pikalañe i lonakeiy.

\VS{3}Nizilik’ ao iereo fe tsy nahaisake ty fañòva’
{\ND{Iesoà}} Talè.

\VS{4}Ie mbe nidaba amy raha zay, inge nisodehañe añ’ila’iareo eo ty ndaty roe an-tsaroñe mipelapelatse.

\VS{5}Nianifañe iereo vaho nampiondre-daharam-ban-tane, fe nanoa’ iereo ty hoe. Ino ty paia’areo i veloñey an-tanen-dolo atoy?

\VS{6}Tsy ato re fa natroatse! Tiahio i nanoa’e ie mbe e Galilia añey

\VS{7}t’ie, Tsy mahay tsy hatolotse am-pità’ o bei-hakeoo i Ana’ondatiy, le ho peheñe an-katae ajale vaho hivañom-beloñe ami’ty andro fahatelo.


\par }{\PP \VS{8}Le nitiahi’ iereo i saontsi’ey.

\VS{9}Ie nibalike boak’ an-donake ao le nitalily irezay amy folo-raik’ amby rey naho amo ila’e iabio.

\VS{10}I Miriame nte-Magdalà, naho i Johana, naho i Marie rene’ Iakoba, vaho ty ila’ iereo ro nitalily amo Firàheñeo.

\VS{11}Fe nihoe kanifonifok’ am’iereo i saontsi’ iareoy, le tsy niantofa’ iareo;

\VS{12}fe niongake t’i Petera nihitrihitry ty lay mb’ an-donake mb’eo; ie nibokoboko, le i lamban-doloy avao ty nioni’e eo hoek’eo; vaho nimpoly, latsa amy nifetsakey.


\par }{\SH an-Dala’ i EmaosyMar 16.12, 13
\par }
{\PP \VS{13}Inao! nigodañe mb’ an-drova atao Emaosy mb’eo ty roe am’ iereo amy àndro zay, eva’e ho enem-polo stadia\FTNT{*}{{\FR 24:13 }{\FT{Gr. 60 stadia: 11 kilometatse}}} hirike e Ierosaleme añe,

\VS{14}nifa­naontsy ze hene nitendreke izay.

\VS{15}Aa, ie nivesoveso naho nitsakore, le niharinea’
{\ND{Iesoà}} vaho nitraofa’e fañavelo.

\VS{16}F’ie nitakonam-pihaino tsy hahafohiñ’ aze.

\VS{17}Le nanoa’e ty hoe: Inoñe o ifanaontsia’ areo te mañavelo, kanao manahelo?

\VS{18}le hoe ty natoi’ ty atao Kleopasy: Ihe avao hao ty ambahiny e Ierosaleme ao tsy mahafohiñe o raha nifetsak’ atoa amo andro rezaoo?

\VS{19}Ino? hoe re. Le hoe ty natoi’ iareo:
{\ND{Iesoà}} nte-Nazareta, nimpitoky fatratse am-pitoloñañe naho tsara añatrefan’ Añahare naho ondaty iabio;

\VS{20}ie nasese’ o mpisorom-beio naho o roandrian-tikañeo hafàtse ho vonoeñe, vaho pinè’ iereo.

\VS{21}Fe ie ‘nio ty nitamà’ay hijebañe Israele; fa tovo’ iaby izay, androany ty andro faha-telo sikal’ amy nitendreha’ i he’e rezay.

\VS{22}Eka! nahadaba anay ka ty roakemba’ay ila’e, ie nitsatok’ an-donak’ añe marain-tsikiake,

\VS{23}fe tsy nioni’ iereo ao i fañòva’ey, vaho nibalike nitalily te nahaisake ty fisodehan’ anjely nita­lily am’ iereo t’ie veloñe.

\VS{24}Niavotse mb’an-donake mb’eo ty ila’e ama’ay, le nanjo hambañe amy nitalilie’ i roakemba reiy, fe tsy nahaisak’ aze.

\VS{25}Aa le hoe ty natao’e am’iereo: O ry bahimo malaon-troke, tsy mahafiantoke ze hene saontsi’ o mpitokio.

\VS{26}Tsy linahatse hao te tsi-mete tsy nifeake irezay i Norizañey vaho hizilik’ amy enge’ey?

\VS{27}Aa le mifototse amy Mosè naho o mpitoky iabio, le nam­palangese’e ama’e o Sokitse Masiñe iabio, ze mioza ama’e ao.


\par }{\PP \VS{28}Ie niharine amy rova homba’ iareoy, le mitse hionjomb’eo t’{\ND{Iesoà}}.

\VS{29}Fe hoe ty nañosiha’iareo aze: Mañialoa ama’ay; ie ho haleñe naho fa miròñe i àndroy. Aa le nimoak’ ao re hialeñe am’iereo.

\VS{30}Ie niambesatse am-pandambañañe mindre am’ iereo, le nandrambe mofo naho nitata naho namolake vaho nazotso’e am’ iereo.

\VS{31}Nibarababeak’ amy zao ty fihaino’iareo nahafohiñe aze; f’ie nimosaoñe tsy niisake ka.


\par }{\PP \VS{32}Aa le nifanaontsy ty hoe iereo: Tsy nimae an-trok’ ao hao tika t’ie nilañoñe amy lalañey vaho nampiborake o Sokitse Masiñeo?


\par }{\SH Tsy Angatse Mar 16.4; Jao 20.19-23; I Kor 15.5
\par }
{\PP \VS{33}Niongak’ amy oray avao iereo, nibalike mb’e Ierosaleme mb’eo, le nifanjo amy folo lahy raik’ amby rey tafatontoñe ao miharo amo mpiam’ iereo,

\VS{34}ze nanao ty hoe: Toe natroatse t’i Talè! mbore nisodehañe amy Simona.

\VS{35}Le natalili’ iareo i tan-dalañe ey rezay, naho t’ie nifohi’ iareo amy namolaha’e mofoy.


\par }{\PP \VS{36}Mbe nitalily iereo te niloneak’ añivo’ iereo eo t’{\ND{Iesoà}}, nanao ty hoe: Fañanintsiñe ama’areo.

\VS{37}Nitsekake naho nirevendreveñe iereo, hoe te nahaisak’ angatse.

\VS{38}Fe hoe re tam’iereo: Inoñ’ o mampihohokòhok’ anahareoo? naho inoñe ty mampiva­zobazotse ty tro’areo?

\VS{39}Hehe o tañakoo naho o tombokoo, izaho ‘nio; itsapao vaho mahaonìña, toe tsy ama’ nofotse naho taolañe o anga­tseo manahake o isa’areo amakoo.

\VS{40}Ie nagado’e i saontsy zay, le natoro’e iareo o fità’eo naho o fandia’eo.

\VS{41}F’ie mbe tsy nahafiantok’ avao fa loho ehake naho latsa; le hoe re: Aman-kaneñe hao nahareo?

\VS{42}Le nanjotsoa’ iareo sale-fiañe naho papin-tantele.

\VS{43}Rinambe’e vaho nikama añatrefa’iereo.


\par }{\SH Ty Fañirahañe Asa 1.3-8
\par }
{\PP \VS{44}Le hoe re am’iereo: O entañe zao ty nitaroñako t’ie mbe nitraoke, te tsi-mahay tsy ho heneke i pinatetse ty amako amy Ha’ i Mosèy ao naho amo Mpitokio vaho amo Saboo rezay.

\VS{45}Sinoka’e amy zao ty fivetsevetse’ iareo haharendreke o Sokitse Masiñeo.

\VS{46}Le hoe re tam’iereo: Hoe ty pinatetse, te tsi-mete tsy holañeñe naho hivañon-ko veloñe amy andro fahateloy i Norizañey

\VS{47}vaho ho taroñeñe amy tahina’ey ty fisolohoañe naho ty fañahan-kakeo amo kilakila ondatio mifototse e Ierosaleme ao.

\VS{48}Valolombeloñe amy raha rezay nahareo.


\par }{\PP \VS{49}Inao, hahitriko ama’ areo i nampitaman-dRaekoy; aa le mandiñisa an-drova Ierosaleme ao ampara’ te isaroman-kaozarañe hirik’ añ’ abo.\FTNT{†}{{\FR 24:49 }{\FT{Top 1:4-8}}}


\par }{\SH Ty Fionjona’e Mar 16.19; Asa 1.9
\par }
{\PP \VS{50}Aa le niaoloa’e pak’ e Betania Anià vaho nañonjom-pitañe, nitata iareo.

\VS{51}Ie nitatae’e, le navik’ am’ iereo vaho naonjoñe mb’ andindiñe añe.

\VS{52}Nitalahoa’ iareo naho nimpoly mb’e Ierosaleme mb’eo an-kafaleam-bey,

\VS{53}vaho nitolom-pandrenge naho nañandriañe an’Andrianañahare añ’ Anjomban’ Añahare ao. Amena.


\par }