\NormalFont\ShortTitle{Samoele I}

{\MT Samoele I


\par }\ChapOne{1}{\PP \VerseOne{1}Ie henane zay, teo t’indaty e Ramataime-zofime\FTNT{*}{{\FR 1:1 }{\FT{Ramataime-zofime; fitalakesañ’ abo roe}}}, am-bohibohi’i Efraime ao atao Elkanà\FTNT{†}{{\FR 1:1 }{\FT{Elkanà: Fahimbañan’Añahare}}}, ana’ Ierohame\FTNT{‡}{{\FR 1:1 }{\FT{Ierohame: abo; mitretre; ikokoañe}}}, ana’ i Elihò\FTNT{§}{{\FR 1:1 }{\FT{Elihò: Ie avao ro Andrianañahareko}}}, ana’ i Tohò\FTNT{*}{{\FR 1:1 }{\FT{Tohò: veloñe; mitaroñe}}} ana’ i Tsofe\FTNT{†}{{\FR 1:1 }{\FT{Tsofe: mañisake, mijilojilo; tafo; saroñe}}}, nte-Efraime.

\VS{2}Roe ty vali’e, ty añara’ ty raike, Khanà\FTNT{‡}{{\FR 1:2 }{\FT{Khanà: Matarike; miferenaiñe; tolotse}}}, ty añara’ty raike, Peninà\FTNT{§}{{\FR 1:2 }{\FT{Peninà: hange; vatosoa; tarehe}}}; nanañ’ anake t’i Peninà, fe mbetsiterake t’i Khanà.

\VS{3}Ie amy zay niavotse i rova’ey boa-taoñe indatiy nitalaho naho nisoroñe am’
{\ND{Iehovà}}’ i Màroy e Silò\FTNT{*}{{\FR 1:3 }{\FT{Silò: niraheñe}}} añe. Mpisoroñe amy
{\ND{Iehovà}} henane zay t’i Kofený\FTNT{†}{{\FR 1:3 }{\FT{Kofený: mpampisaroñe; komondiko}}} naho i Pinekase\FTNT{‡}{{\FR 1:3 }{\FT{Pinekase: tarehe mirearea ndra fañarova}}}.

\VS{4}Ie tsatoke ty andro hanoen- tsoroñe le songa nanjotsoa’e t’i Peninà tañanjomba’e naho o ana-dahi’e naho anak’ ampela’e iabio;

\VS{5}tinolo’e anjara mañeva t’i Khanà, fa i Khanà ty nikokoa’e, fe kinape’
{\ND{Iehovà}} ty hovi’e.

\VS{6}Le nanolo-tsotry aze nainai’e i rafe’ey, nembere’e amy te nampikitihe’
{\ND{Iehovà}} i hovi’ey.

\VS{7}Aa le nitolom-panao izay an-taoñ’an-taon-dre, ie nionjomb’ amy anjomba’
{\ND{Iehovà}}y mb’eo, le nampisoañe’e avao; ie nirovetse, tsy nete nikama.

\VS{8}Aa le hoe t’i Elkanà vali’e ama’e, O Khanà, ino o iroveta’oo? akore te tsy mihinañe? ino ty mampalorè ty tro’o? tsy lombolombo’ ty ana-dahy folo ama’o v’irahoo?


\par }{\PP \VS{9}Aa ie fa nikama naho ninoñe e Silò ao iereo le niongake t’i Khanà,—ie amy zao niambesatse amy fiambesa’e an-tokonan-dalambein’ anjomba’
{\ND{Iehovà}}y t’i Elý\FTNT{§}{{\FR 1:9 }{\FT{Elý: ty soroñe; ty fañenga’e}}} mpisoroñe;

\VS{10}le nitalaho amy
{\ND{Iehovà}} an-kafairan’ arofo i rakembay vaho nangololoike ty rovetse.

\VS{11}Le nifanta an-titike ty hoe: O ry
{\ND{Iehovà}}’ i Màroy, naho toe ho vazoho’o ty fisotrian’ anak’ ampata’o toy, naho hahatiahy ahy, naho tsy handikofa’o o fetrek’oro’oo naho ho tolora’o ana-dahy ty mpitoro’o ampela, le hatoloko am’{\ND{Iehovà}} ho amo hene andro hiveloma’eo vaho tsy hozaem-piharatse ty añambone’e.

\VS{12}Aa ie nitolon-kalaly añatrefa’
{\ND{Iehovà}}, le nioni’ i Elý i falie’ey.

\VS{13}Nisaontsy añ’ arofo’e ao t’i Khanà, o fivimbi’eo avao ty nihetseke, le tsy nirey i fiarañanaña’ey; aa le natao’ i Elý t’ie nijike.

\VS{14}Le hoe t’i Elý tama’e, Ampara’ te ombia t’ihe ho màmo avao? adono añe o divai’oo.

\VS{15}Nanoiñe aze ty Khanà, amy ty hoe: Aiy! ry talèko, ampela mioremèñe ‘no-ahoo; tsy mpinon-divay ndra tòake, fe nadoako añatrefa’
{\ND{Iehovà}} ty troko.

\VS{16}Ko atao’o ho anam-Beliale ty anak’ ampata’o, fa ami’ty hamaro-toreoko naho amy fanaheloakoy ty nivolañeko.

\VS{17}Aa le nanoiñe aze t’i Elý ami’ty hoe, akia ampanintsiñañe, i Andrianañahare’ Israele ty hamale soa i nihalalia’oy.

\VS{18}Aa le hoe re, Ehe te haharendre-pañisohañe am-pahaoniña’o o anak’ ampata’oo. Le niavotse i rakembay, nikama, vaho tsy nanahelo ka ty lahara’e.


\par }{\PP \VS{19}Nañampitso iereo te nitroatse naho nitalaho añatrefa’
{\ND{Iehovà}} naho nimpoly mb’añ’anjomba’ iareo e Ramà añe; le nifañaoñe amy Khanà vali’e t’i Elkanà vaho nahatiahy aze t’{\ND{Iehovà}}.

\VS{20}Ie añe, tondroke te niareñe t’i Khanà, le nisamake ana-dahy vaho natao’e Samoele\FTNT{*}{{\FR 1:20 }{\FT{Samoele: Jinanjin’Añahare}}} ty añara’e, Amy te nihalalieko amy
{\ND{Iehovà}}.

\VS{21}Nitolom-pionjo hañenga i sorom-boa-taoñey naho hañava-pànta am’
{\ND{Iehovà}} t’i Elkaná roandriañe rekets’ o añ’anjomba’eo.

\VS{22}Fe tsy nañavelo mb’eo t’i Kaná; hoe re amy vali’ey: Ie otàñe i ajajay, le hendeseko mb’eo, hiatrefa’e am’
{\ND{Iehovà}}, vaho ao ty himoneña’e nainai’e.

\VS{23}Aa le hoe t’i Elkanà, vali’e ama’e: Ano ze atao’o ho soa; Mahaliñisa ampara’ t’ie notàñe; hajado’
{\ND{Iehovà}} abey i tsara’ey. Aa le nandrare tobok’ ao re nampinono i ana’ey, ampara’ te notae’e.

\VS{24}Aa ie notàñe i ajajay le nendese’e mindre ama’e nionjoñe mb’eo, reketse ty bania telo ay\FTNT{†}{{\FR 1:24 }{\FT{Fot 15:9}}}, naho mahakama efà raike, vaho ty zonjòn-divay, le nendese’e mb’ añ’ anjomba’
{\ND{Iehovà}} e Silò ao, mbe nitora’e i ajajay.

\VS{25}Ie linenta i baniay le nendeseñe amy Elý mb’eo i ajajay.

\VS{26}Le hoe re: O talèkoo, kanao veloñ’ ain-drehe, ry talèko, izaho i ampela nijohañe marine azo etoa, nilolok’ amy
{\ND{Iehovà}}y.

\VS{27}Ty ajaja toy i nihalaliekoy; vaho natolo’
{\ND{Iehovà}} amako i nihalaliakoy;

\VS{28}aa le ingo fa hahereko am’
{\ND{Iehovà}}, kanao velon-dre le a
{\ND{Iehovà}}. Aa le niambane añatrefa’
{\ND{Iehovà}} re.



\par }\Chap{2}{\PP \VerseOne{1}Nitalaho t’i Khanà, ami‘ty hoe:

\par }{\Q Mirebek’ am’
{\ND{Iehovà}} ty troko,

\par }{\Q mionjoñe am’
{\ND{Iehovà}} ty tsifako;

\par }{\Q misokak’ amo rafelahikoo ty vavako;

\par }{\Q le jejoeko ty fandrombahañe ahy.


\par }{\Q \VS{2}Leo raike tsy masiñe manahak’
{\ND{Ieh}}ovà

\par }{\Q toe tsy ie naho ts’ Ihe;

\par }{\Q vaho tsy eo ty lamilamy

\par }{\Q hambañe aman’ Añaharen-tika.


\par }{\Q \VS{3}Ko mivolam-pirengevohañe avao;

\par }{\Q ko metea’o hiakatse am-palie’o

\par }{\Q ty fitoeborañe;

\par }{\Q amy te Andrianañahare mahilala t’{\ND{Iehovà}};

\par }{\Q ama’e ty andanjàñe o satao.


\par }{\Q \VS{4}Nipozake ty fale’ o fanalolahio,

\par }{\Q le nampiombeañe haozarañe o nikoletrao.


\par }{\Q \VS{5}Nikarama hahazoa’e mofo o nivontsiñeo;

\par }{\Q anjañe ka o nilingoao;

\par }{\Q nisamake fito ty betsiterake,

\par }{\Q vaho ninìke i nimaro anakey.


\par }{\Q \VS{6}Mamono t’{\ND{Iehovà}}, mbore mameloñe;

\par }{\Q manjotso mb’an-tsikeokeok’ ao,

\par }{\Q vaho mañakatse boak’ao.


\par }{\Q \VS{7}Maha poi’e t’{\ND{Iehovà}} naho mampañaleale;

\par }{\Q mamotsake vaho mañonjoñe.


\par }{\Q \VS{8}Atroa’e boak’ an-debok’ ao o poie’eo,

\par }{\Q naho ongaha’e boak’am-porompots’ ao

\par }{\Q ty rarake,

\par }{\Q hampiambesare’e amo roandriañeo,

\par }{\Q handova’e i fiambesan-engeñey;

\par }{\Q {\ND{Iehovà}} ro faha-ty voatse toy,

\par }{\Q vaho najado’e ama’e ty tane toy.


\par }{\Q \VS{9}Hambena’e ty fandia’ o masi’eo, fe hampitsiñeñe añ’ieñ’ ao o lo-tserekeo;

\par }{\Q fa tsy haozarañe ty handreketa’ ondatio.


\par }{\Q \VS{10}Ho demodemoheñe

\par }{\Q o mifandietse amy
{\ND{Iehovà}}o;

\par }{\Q hangotroha’e boak’ an-dikerañe ao;

\par }{\Q ho zakae’
{\ND{Iehovà}} o olon-taneo;

\par }{\Q le hampaozare’e i mpanjaka’ey, vaho haonjo’e ty tsifa’ i noriza’ey.


\par }{\PP \VS{11}Aa le nimpoly mb’añ’anjomba’e mb’e Ramà mb’eo t’i Elkanà; vaho nitoroñe
{\ND{Iehovà}} añatrefa’ i Elý mpisoroñe i ajajay.


\par }{\PP \VS{12}Ondaty tsi-vokatse i ana-dahi’ i Ely rey, tsy nahafohiñe
{\ND{Iehovà}}.

\VS{13}Inao ty sata’ i mpisoroñe rey am’ ondatio: Naho mañenga soroñe t’indaty, ie mbe mandeve i henay, le mb’eo ty mpitoro’ i mpisoroñe rey reketse fitsovohan-kena telo fitsipoke am-pità’e;

\VS{14}vaho atsovo’e ke an-kitra ao, ke añ’ana-kalañe, ke am-balàñe, hera an-tsajoa; le ze akare’ i fitsovohan-kenay ty endese’ i mpisoroñey ho aze. Nanoe’ iareo amy ze hene ana’ Israele niheo mb’e Silò mb’eo Izay.

\VS{15}Eka, ie mbe tsy nahatoeñe i solikey le nimb’eo ty mpitoro’ i mpisoroñey nanao ty hoe amy ‘ndaty nanao soroñey: Anoloro hena hatono’ay ho a i mpisoroñey; fa tsy ho no’e ama’o ty hena nahandroeñe; i mantay ty paiae’e.

\VS{16}Aa naho nanoa’ indatiy ty hoe : Angao hahatoeñe hey o henao, vaho alao ze satrin’ arofo’o; le nanoa’e ty hoe: Aiy! atoloro ahy hey tsy mone ho tavaneko.

\VS{17}Toe jabajaba añatrefa’
{\ND{Iehovà}} ty hakeo’ i ajalahy rey; amy te nimavoe’ iareo o engaeñe amy
{\ND{Iehovà}}o.


\par }{\PP \VS{18}Ie amy zao nitoroñe añatrefa’
{\ND{Iehovà}} t’i Samoele, an-kitambe leny, ie mb’e ajaja.

\VS{19}Le zinain-drene’e ho aze ty saroñe kedekedeke vaho natolo’e aze boa-taoñe amy lia’e mb’eo mindre amy vali’e mpañenga sorom-boa-taoñey.

\VS{20}Nitatae’ i Elý t’i Elkanà naho i tañanjomba’ey ami’ty hoe: Hatolo’
{\ND{Iehovà}} ama’o abey añami’ty rakemba toy ty tiry hisolo i nihalaliañe am’
{\ND{Iehovà}}y. Le nimpoly mb’añ’ anjomba’ iareo mb’eo.


\par }{\PP \VS{21}Aa le nahatiahy i Khanà t’{\ND{Iehovà}}, le niaren-dre, vaho nahasamak’ ana-dahy telo naho anak’ampela roe. Nitombo añatrefa’
{\ND{Iehovà}} t’i Samoele.


\par }{\PP \VS{22}Nigain-kantetse t’i Elý; naho jinanji’e iaby o sata’ i ana’e rey amy Israeleo, naho t’ie nifandia tihy amo rakemba mpitoroñe an-dalan-kivohom-pamantañañeo.

\VS{23}Le nanoe’e ty hoe : Ino ty anoe’ areo ze o raha zao? Raty ty italilia’ ondaty iabio.

\VS{24}Tsy mete izay, ry anako; toe tsy soa ty talily tsanoñeko te ampandilare’ areo ondati’
{\ND{Iehovà}}o.

\VS{25}Naho aman-kakeo ama’ ondaty t’indaty, le ho zakaem-pizaka; fe naho aman-tahiñe am’{\ND{Iehovà}} t’indaty, ia ty hañalañalañe ho aze? Fe tsy hinao’ iareo ty fiarañanañan-drae’ iareo, fa toe satri’
{\ND{Iehovà}} t’ie hampihomaheñe.

\VS{26}Mbe nitombo eri­ke t’i Samoele ajajay, nionjoñe am-pañisoha’
{\ND{Iehovà}} vaho am’ondatio.


\par }{\PP \VS{27}Nomb’amy Elý amy zao ty ondatin’ Añahare, le nanoa’e ty hoe: Hoe t’{\ND{Iehovà}}: Tsy niboake malange añ’anjomban-droae’o hao iraho, ie te Mitsraime añe añatrefan’ anjomba’ i Parò\FTNT{*}{{\FR 2:27 }{\FT{Parò: mpampibaratsake; mpamaoke}}}?

\VS{28}Tsy jinoboko amo hene’ fifokoa’ Israeleo hao re ho mpisoroko, hionjoñe mb’ amy kitrelikoy mb’eo hañemboke naho hisikiñe kitambe añatrefako? Mbore fonga natoloko aman’ anjomban-drae’o o nengae’ o ana’ Israeleo horoañe añ’ afoo?

\VS{29}Ino arè ty itimpaha’ areo o fisoroñañe ahikoo naho o engaeñe amakoo, o nandiliako hanoeñe amy fimoneñakoio, vaho iasia’o ambone ahy o ana’oo, amondraha’ areo sandriñe amy ze hene voli-hena engae’ ondatiko Israeleo?

\VS{30}Aa le hoe t’{\ND{Iehovà}}, Andrianañahare’ Israele: Toe vinolako i anjomba’oy, naho i anjomban-droae’oy, ty hañavelo añatrefako eo nainai’e; fa hoe ka t’{\ND{Iehovà}} henane zao: ho lavitse amako izay; hiasiako ze miasy ahy, le tsy honjoneko ze manirìka ahy.

\VS{31}Inao! ho tondroke ty andro, te haitoako ama’o ty fita’o havana, naho ty fitàn’ anjomban-drae’o le tsy ho ama’ ondaty antetse ka ty añ’anjomba’o ao.

\VS{32}Haha­isake rafelahy an-kibohoko ao irehe, amy ze hene hasoa hanoe’e am’Israele; ihe tsy ho ama’ ondaty bey añ’anjomba’o ao kitro-katroke.

\VS{33}Toe tsy hene haitoako amy kitrelikoy o ondati’oo, fa ho nampilesa ty fihaino’o naho hampioremeñeñe ty arofo’o fe fonga hihomake o tirin’ anjomba’oo t’ie mbe ajalahy.

\VS{34}Aa zao ty ho viloñe ama’o: Hifetsak’ amy ana-dahi’o roe rey, amy Kofný naho i Pinekàse, te toe hitrao-pivetrak’ ami’ty andro raike—ie roe.

\VS{35}Fe hatroako ty mpisoroñe migahiñe, ie ty hañeneke ze an-troko naho am-pitsakoreako; le handranjiako anjom­ba fatratse vaho hitoroñe añatrefa’ i norizakoy nainai’e re.

\VS{36}Ie amy zao, songa homb’eo ze sehanga’e añ’akiba’o ao, hidrakadrakak’ ama’e hahazoa’e ty volafoty naho ty vonga-mofo ami’ty hoe: ehe gineo hitoloñeko ho mpisoroñe hihinanako mofo pilipito’e.



\par }\Chap{3}{\PP \VerseOne{1}Nitoroñe
{\ND{Iehovà}} ambane’ i Elý eo t’i Samoele ajaja. Tsy siake nampiboake tsara t’{\ND{Iehovà}} henane zay; tsy nahaoniñañ’ aroñaroñe.

\VS{2}Aa teo te indraike haleñe, naho nàndre añ’efe’e ao t’i Elý, ie niha-fè o fihaino’eo tsy nahaisake soa;

\VS{3}mboe tsy naki­peke ty failo an-kivohon’ Añahare ao te niroro añ’anjomba’
{\ND{Iehovà}} t’i Samoele amy toe’ i vatam-pañinan’ Añahareiy.

\VS{4}Aa le kinanji’
{\ND{Iehovà}} t’i Samoele, Intoy iraho, hoe re.

\VS{5}Nivotivoty mb’amy Elý mb’eo re nanao ty hoe: Intoy iraho, amy te kinanji’o. Tsy nitok’ azo iraho, hoe t’i Elý, Mandrea indraike. Aa le nibalike re, nàndre.

\VS{6}Kinanji’
{\ND{Iehovà}} indraike t’i Samoele; le nitroatse t’i Samoele, nimb’ amy Elý mb’eo nanao ty hoe: Intoy iraho, amy kanji’oy. Tsy tinokako irehe, anako, hoe re, Akia mandrea.

\VS{7}Nialik’ amy Samoele t’{\ND{Iehovà}}, amy te mboe tsy nabentatse ama’e ty tsara’
{\ND{Iehovà}}.

\VS{8}Kinanji’
{\ND{Iehovà}} fañintelo’e t’i Samoele. Nitroatse t’i Samoele, nimb’amy Elý mb’eo, nanao ty hoe: Intoy iraho, fa kinanji’o. Nifohi’ i Elý amy zao te
{\ND{Iehovà}} ty nikanjy i ajalahiy.

\VS{9}Akia, mandrea, hoe ty asa’ i Elý amy Samoele, Ie mikanjy azo, anò ty hoe: Mitsarà ry
{\ND{Iehovà}}, fa itsanoña’ ty mpitoro’o. Aa le nimb’eo t’i Samoele nàndre an-traño’e ao.

\VS{10}Nimb’eo amy zao t’{\ND{Iehovà}} nijohañe eo, nikanjy amy hoe rezay: Samoele, Samoele! le hoe t’i Samoele, Mitsarà fa mitsanoñe o mpitoro’oo.


\par }{\PP \VS{11}Le hoe t’{\ND{Iehovà}} amy Samoele: Hampijadoñeko tsara e Israele ao hampiñiñiñiñe ty ravembia roe’ ze mahajanjiñe aze.

\VS{12}Amy andro zay, le hafe­tsako amy Elý naho amy hasavereña’e iabiy i vinolakoy sikal’am-baloha’e pak’am-para’e.

\VS{13}Fa vinolako ama’e te hametsa­hako zaka i añanjomba’ey, amy te napota’e ty hakeon’ ana’e—ie namà-batañe—f’ie tsy nimane hampijihetse iareo.

\VS{14}Izay ty nifantàko amy hasavereña’ i Elìy, t’ie: Ndra enga ino ndra soroñ’ ino tsy hahajebañe o tahiñe anoe’ ty hasavereña’ i Elio.

\VS{15}Nàndre am-pandrea’e ao avao t’i Samoele am-para’ te maraiñe, vaho sinoka’e o lalam-bein’ anjomba’
{\ND{Iehovà}}o. F’ie nihemban-dre tsy te hitalily amy Elý i aroñaroñey.

\VS{16}Aa le kinanji’ i Elý t’i Samoele: O Samoele, anako! hoe re, Intoy iraho, hoe ty natoi’e.

\VS{17}Ino ty tsinara’e ama’o? hoe re. Ehe, ko añetaha’o amako. Ee te hanoen’ Añahare ama’o naho mandikoatse, naho akafi’o amako ndra inoñ’ inoñ’ amo tsinara’e ama’oo.

\VS{18}Aa le natalili’ i Samoele ama’e ze hene nitsaraeñe, tsy eo ty naeta’e; le hoe t’i Elý: Ie
{\ND{Iehovà}}! Ehe te hanoe’e ze soa am-pihaino’e.


\par }{\PP \VS{19}Nitombo t’i Samoele, le tama’e t’{\ND{Iehovà}} vaho leo raike amo tsara’eo tsy napo’e an-tane.

\VS{20}Songa nifohi’ Israele boake Dane pake Be’er-sevà añe te mpitoky noriza’
{\ND{Iehovà}} t’i Samoele.

\VS{21}Nitolom-piboake e Silò ao t’{\ND{Iehovà}} le niatreke i Samoele e Silò t’{\ND{Iehovà}}, ty amy tsara’
{\ND{Iehovà}}y.



\par }\Chap{4}{\PP \VerseOne{1}Nanitsike Israele ty saontsi’ i Samoele; ie amy zao nionjoñe hiatrek’ amo nte-Pilistio\FTNT{*}{{\FR 4:1 }{\FT{Pilisty: mpañialo}}} t’Israele naho nitobe añ’ ila’i Ebene’ha’ezere\FTNT{†}{{\FR 4:1 }{\FT{Ebene ha’ezere: ty vato fañolorañe
}}} ey; vaho nitobe e Afeke\FTNT{‡}{{\FR 4:1 }{\FT{Afeke: haozarañe; sorotombake}}} ey ka o nte-Pilistio.

\VS{2}Niriritse hiatrek’ am’Israele añ’ aly o nte-Pilistio; aa ie nitangilihiliñe an-kotakotake iereo, le linafa añatrefa’ o nte-Pilistio t’Israele, va’e efats’ arivo amo lahindefo’eo ty zinevo’ iareo amy montoñey.

\VS{3}Ie nimpoly an-tobe ao ondatio, le hoe ty ontane’ o roandria’ Israeleo, Aa vaho manao akore te namofok’ antika añatrefa’ o nte-Pilistio t’{\ND{Iehovà}}? Antao hakaren-tika mb’etoa i vatam-pañina’
{\ND{Iehovà}}y boake Silò ao, le ie aman-tika, va’e ho rombahe’e am-pitàn-drafelahin-tika.

\VS{4}Aa le nañitrike mbe Silò ondatio ninday i vatam-pañina’
{\ND{Iehovà}} mpimoneñe añivo’ i ke­robe\FTNT{§}{{\FR 4:4 }{\FT{Kerobe: henteo: Ftv. 25:22}}} reiy boak’ ao; nindre amy vatam-pañinan’ Añaharey i ana-dahi’ i Elý roe rey, i Kofný naho i Pinekase.

\VS{5}Aa ie nivotrak’ an-tobe ao ty vatam-pañina’
{\ND{Iehovà}}, le akore ty fipazapazake pinoña’ Israele iaby kanao nanginikinike i taney.

\VS{6}Ie jinanji’ o nte-Pilistio ty fikoraha’ i pazapazakey, le hoe iereo: Ino o fañeno­tsatsak’ an-tobe’ o nte-Evreo\FTNT{*}{{\FR 4:6 }{\FT{Evre: añara’e raike o ana’ Israeleo}}}? Le nirendre’ iareo te nivotrak’ an-tobe ao ty vatam-pañina’
{\ND{Iehovà}}.

\VS{7}Niholi-balà amy zao o nte-Pilistio, le hoe iereo: Nivo­trak’ an-tobe ao t’i Andrianañahare. Hoe iereo, Hankàñe aman-tika! fa tsy izay te omale naho fakomale-bey.

\VS{8}Hekoheko aman-tika! Ia ty handrombak’ an-tika am-pità’ o ‘ndrahare maozatseo? O ‘ndrahare nandafa o nte-Mitsraimeo amo angorosy iaby an-dratraratrao.

\VS{9}Mifatrara ho bakalàhy ry nte-Pilistio tsy hitoroña’ areo o nte-Evreo manahake ty fitoroña’ iareo an-tika; mihaozara hoe t’ie ondaty, le mialia.


\par }{\PP \VS{10}Aa le nialy o nte-Pilistio naho nigioke t’Israele vaho songa nitriban-day mb’ an-kiboho’e mb’eo t’indaty; le tsi-fotofoto ty nizamañe; toe lahindefo telo-ale ty nikorovok’ amy hotakotakey.

\VS{11}Tinavañe i vatam-pañinan’ Añaharey; vaho zinevo t’i Kofný naho i Pinekase, i ana-dahi’ i Elý roe rey.


\par }{\PP \VS{12}Nihitrihitry boak’ amy hotakotakey t’i nte-Beniamine niheo mb’e Silò mb’eo amy andro zay, riatse iaby o saro’eo, vaho deboke ty añambone’e.

\VS{13}Ie pok’eo, ingo t’i Elý niambesatse amy fiambesa’e añ’olon-dalañey nijilojilo; ie nihitikitik’ añ’arofo ty amy vatan’ Añaharey. Aa naho nizilik’ an-drova ao t’indaty, le nikoaike iaby i rovay.

\VS{14}Ie jinanji’ i Elý ty fikoraha’ i fitoreovañey, le hoe re, Ino ze o fikon­tsiañañe zao? Nihitrike mb’amy Elý indatiy, nitalily.

\VS{15}Ie amy zao ni-sivam­polo-valo’ amby taoñe t’i Elý, vaho nifè-pihaino, tsy nahaisake.

\VS{16}Le hoe indatiy amy Elý: Vaho niboak’ amy fifandraparapahañey iraho anindroany, nihitrike boak’ amy hotakotakey. Aa le hoe re ama’e, O anako, ino i tsa­raeñey?

\VS{17}Le hoe ty natoi’ i nihitrikey, Nandripàke aolo’ o nte-Pilistio t’Israele, le tsifotofoto ty nizamañe am’ ondatio naho i ana-dahi’o roe rey, nihomake t’i Kofný naho i Pinekase vaho tinavañe i vatan’Añaharey.

\VS{18}Aa ie nitalily i vatan’ Añaharey, le niponake nañamboho amy fiambesa’ey añ’ ila’ i lalambeiy re, le nipozake ty fititia’e vaho nihomake, amy t’ie ondaty bey naho navesatse. Fa efa-polo taoñe ty nizaka’e Israele.


\par }{\PP \VS{19}Ie amy zao, nivesatse ty vinanto’e ampela, ty vali’ i Pinekase, naho fa hisamake; aa ie jinanji’e i taliliy te tinavañe i vatam-pañinan’ Añaharey naho te nihomake iaby ty rafoza’e naho i vali’ey, le nibokoke vaho nisamake; amy te nifetsaha’ ty fitsongoa’e.

\VS{20}Aa ie amy fivetraha’ey, hoe ty rakemba nijohañe añ’ila’e eo: Ko hemban-drehe, fa nahatoly ana-dahy. F’ie tsy nanoiñe, tsy nañaoñe.

\VS{21}Natao’e Ika­bòde\FTNT{†}{{\FR 4:21 }{\FT{Ikabode: pok’engeñe}}} ty añara’ i ajajay, ami’ty hoe: Fa nienga Israele ty engeñe; amy te tinavañe i vatam-pañinan’ Añaharey, naho ty amy rafoza’ey naho i vali’ey,

\VS{22}ie nanao ty hoe: Nienga Israele ty engeñe, amy te tinavañe i vatam-pañinan’ Añaharey.



\par }\Chap{5}{\PP \VerseOne{1}Aa ie tinava’ o nte-Pilistio i vatan’ Añaharey, le nente’ iareo boak’ Ebene-ha’ ezere mb’e Asdode\FTNT{*}{{\FR 5:1 }{\FT{Asdode: fiborahañe; fañiriañe; halatse}}} mb’eo.

\VS{2}Rinambe’ o nte-Pilistio i vatan’Añaharey le nazili’ iareo añ’anjomba’ i Dagone\FTNT{†}{{\FR 5:2 }{\FT{Dagone: ‘ndraharen=te-Pilistio: tsako, fia}}} ao vaho napo’ iareo marine’ i Dagone eo.

\VS{3}Ie nitroatse maraindraiñe o nte-Asdodeo, hehe te nideroñe an-tarehe’e an-tane añatrefa’ i vata’
{\ND{Iehovà}}y t’i Dagone. Rinambe’ iareo t’i Dagone vaho natroa’ iareo an-toe’e indraike.

\VS{4}Ie nañampitso, hehe te nihotrak’ an-tarehe’e an-tane añatrefa’ i vata’
{\ND{Iehovà}}y t’i Dagone vaho nikitsik’ ama’e ty loha’ i Dagone naho ty taña’e roe an-tokonañe eo; ty vata’ i Dagone avao ty nisisa.

\VS{5}Aa le tsy lia’ o mpisoro’ i Dagone mimoak’ añ’anjomba’ i Dagone ao ty tokona’ i Dagone e Asdode ao ampara henane.


\par }{\PP \VS{6}Navesatse amo nte-Asdodeo ty fità’
{\ND{Iehovà}}, ie binaibai’e, naho linafa’e am-pibokalìtan’ akobo ty Asdode naho o mañohok’ azeo.

\VS{7}Aa naho nitendrek’ amo nte-Asdodeo i rahay, le hoe iereo, Tsy himoneñe aman-tikañe atoy ka i vatam-pañinan’ Añahare’ Israeley, amy te maràñe aman-tika naho amy Dagone ‘ndraharen-tika ty fità’e.

\VS{8}Aa le nañitrike naho natontoñe iaby o roandria’ o nte-Pilistio vaho nanao ty hoe: Hanoen-tika ino i vatam-pañinan’ Añahare’ Israeley? le hoe ty natoi’ iareo, Ampitarazoeñe mb’e Gate\FTNT{‡}{{\FR 5:8 }{\FT{Gate: Fipiritan-divay}}} mb’eo i vatam-pañinan’ Añahare’ Israeley. Aa le nendese’ iareo mb’eo i vatam-pañinan’ Añahare’ Israeley.

\VS{9}Ie amy zao, naho fa nitarazoeñe mb’eo, le nanilofe’ ty fità’
{\ND{Iehovà}} i rovay, nampangebahebahe’e naho linafa’e ondati’ i rovaio, ty bey naho ty kede iaby vaho niborak’ am-pimeñara’ iareo ao o fibokaliran’ akoboo.

\VS{10}Aa le nahitri’ iereo mb’e Ekrone\FTNT{§}{{\FR 5:10 }{\FT{Ekrone: liolio; riniatse ama’e}}} mb’eo i vatam-pañinan’ Añaharey. Aa ie nivo­trake Ekrone eo i vatam-pañinan’ Añaharey, le nikoaike ty hoe o nte-Ekroneo: Nen­dese’ iareo mb’etoa i vatam-pañinan’ Añahare’ Israeley, hanjamana’e antika naho ondatin-tikañeo.


\par }{\PP \VS{11}Nampañitrife’ iareo amy zao o hene’ talèn-te-Pilistio\FTNT{*}{{\FR 5:11 }{\FT{Pilisti: mpañialo}}}, le nanao ty hoe, Iraho añe i vatam-pañinan’ Añahare’ Israeley, vaho angao himpolia’e mb’an-toe’e mb’eo, tsy mone hanjevoñ’ antika naho ondatin-tikañeo; amy te fañohofan-doza ty nandrambañe i rovay; fa navesatse ama’e ty fitàn’ Añahare.

\VS{12}Nanilofeñe fibokalirañe nitsovovòke ondaty tsy nihomakeo; vaho nionjomb’ an-dikeram-b’eo ty fitoreova’ i rovay.



\par }\Chap{6}{\PP \VerseOne{1}Tan-tane’ o nte-Pilistio fito volañe ty vatam-pañina’
{\ND{Iehovà}}.

\VS{2}Le kinanji’ o nte-Pilistio o mpisoroñeo naho o mpi­sikilio, ami’ty hoe: Hataon-tika akore i vatam-pañina’
{\ND{Iehovà}}y? itaroño te akore ty hañitrifa’ay aze mb’an-toe’e mb’eo.

\VS{3}Hoe iereo: Aa naho ahitri’ areo mb’eo i vatam-pañinan’ Añaharey, ko ampandenàñe mb’eo kapaike; fe ampolio rekets’ engan-kakeo; le ho jangañe nahareo, vaho ho fohi’ areo ty foto’ ty tsy nampipi­tsohañe ama’ areo i fità’ey.

\VS{4}Aa le hoe iereo: Ino o engan-kakeo hampolieñe ama’eo? Le hoe iereo: Fibokalirañe volamena lime, naho kotika volamena lime ty ami’ty ia’ o talèn-te-Pilistio; fa angorosy raike ty tama’ areo iaby naho amo talè’ areoo.

\VS{5}Aa le tseneo an-tsare ty fibokaliran’ akobo’areo, sareo ka o kotika’ areo mijoy i taneio; vaho toloro engeñe t’i Andrianañahare’ Israele; hera hamaivañe’e ama’ areo naho amo ‘ndrahare’ areoo, naho an-tane’ areo ty fità’e.

\VS{6}Ino arè ty ampigàñe’ areo arofo, manahake ty nanjira’ o nte-Mitsraimeo naho i Parò arofo? Ie nanilofe’e, tsy navotso’ iareo hao ondatio hiavotse mb’eo?

\VS{7}Ie amy zao, mandrambesa le ihentse­ño sarete vao, naho añombe rene’e roe mb’e tsy ninday joka, rohizo amy saretey i añombe-rene’e rey, vaho adono an-jolok’ ao o ana’eo.

\VS{8}Rambeso am’ izao i vatam-pañina’
{\ND{Iehovà}}y le ajoño amy saretey. Le apoho an-karoñe añ’ila’e ao o bange volamena mivike ama’e ho engan-kakeoo; vaho iraho handena’e mb’eo.

\VS{9}Isaho amy zao, ke homb’an-tane’e mb’e Bete’semese\FTNT{*}{{\FR 6:9 }{\FT{Bete’semese: Anjomba’ i Àndroy}}} mb’eo, le ie ty name­tsake i hankà­ñey aman-tika; fe naho tsie, le ho fohi’ areo te tsy i fità’ey ty nanjevoñe antika, fa nisendre-draha.


\par }{\PP \VS{10}Aa le nanoe’ ondatio; rinambe’ iereo ty añombe mampinono roe, naho rinohi’ iareo an-tsarete, vaho narindriñ’ an-jolok’ ao o ana’eo;

\VS{11}le najo’ iareo an-tsarete ao i vatam-pañina’
{\ND{Iehovà}}y, naho i hàroñe rekets’ i kotika volamena rey naho o sarem-pibokalira’ iareoo.

\VS{12}Nivantañe’ o añombeo ty lalañe migodamb’e Bete-semese mb’eo; nitrakotrako amy damokey nihòñe avao, le tsy nitsile mb’am-pitan-kavana ndra mb’ankavia, vaho nañorike iareo pak’ añ’efe-tane’ i Bete-semese mb’eo o talè nte-Pilistio.

\VS{13}Nanatake vare-bolè am-bavatane ey o nte-Bete-semeseo; aa ie nampiandra-pihaino naho nahaisake i vatam-pañinay, le nirebeke t’ie nioniñe.

\VS{14}Aa le niheo mb’an-tete’ Iehosoa nte-Bete-semese mb’eo i saretey naho nitsangañe marine ty vato jabajaba eo; natsafe’ iareo ty hatae i saretey vaho nengae’ iareo an-tsoroñe am’
{\ND{Iehovà}} i añombe rene’e rey.

\VS{15}Nazotso’ o nte-Levio i vatam-pañina’
{\ND{Iehovà}}y, rekets’ i hàroñe ninday o bange volamenaoy, naho napò’ iereo ambone’ i vato jabajabay eo; naho nañenga horoañe vaho nandroroke vaho nisoroñe am’
{\ND{Iehovà}} ondaty nte-Bete-semeseo amy andro zay.

\VS{16}Ie nahaisake izay i talen-te-Pilisty limey le nimpoly mb’e Akrone mb’eo amy àndroy.

\VS{17}Zao o fibokaliran’ akobo volamena nabali’ o nte-Pilistio ho engan-kakeo amy
{\ND{Iehovà}}o: a i Asdode t’y raike, a i Aza\FTNT{†}{{\FR 6:17 }{\FT{Aza: Maozatse: ose}}} ty a i Askelone\FTNT{‡}{{\FR 6:17 }{\FT{Askelone: balantsy; afo po-engeñe
}}} le ty a i Gate vaho ty a i Ekrone;

\VS{18}mira ami’ty ia’ o rovan-talè nte-Pilisty lime reio i kotìka volamena rey; mpiama’ iareo o rova aman-kijolio naho o kialoo. Valolombeloñe henanekeo i vato jabajaba nampipoha’ iareo i vatam-pañina’
{\ND{Iehovà}}y. Le lia’e an-tonda’ Iehosoa nte-Bete-semese eo re pake henaneo.


\par }{\PP \VS{19}Linihin’ Añahare ty ila’ o nte-Bete-semeseo amy te nisamba i vatam-pañina’
{\ND{Iehovà}}y. Ondaty lime ale tsi-fitompolo ty zinama’e. Aa le nandala’ ondatio ty hamafem-panjevoña’
{\ND{Iehovà}} iareo.

\VS{20}Le hoe ondaty nte-Bete-semeseo, Ia ty hahafijohañe añatrefa’
{\ND{Iehovà}}, Andria­nañahare masiñe? Vaho homb’ am’ondati’ ia izay te mienga anay?

\VS{21}Aa le nampihitrife’ iereo amo mpimo­neñe e Kiriate Iearimeo\FTNT{§}{{\FR 6:21 }{\FT{Kiriate Iearime: rova añ’ala}}} ty hoe: Fa nampolie’ o nte-Pilistio ty vatam-pañina’
{\ND{Iehovà}}. Mb’atoy nahareo hinday aze moly mb’ama’ areo añe.



\par }\Chap{7}{\PP \VerseOne{1}Nimb’eo o nte-Kiriate-Iearimeo nangalake i vatam-pañina’
{\ND{Iehovà}}y vaho nasese’ iareo mb’ añ’ anjomba’ i Abinadabe\FTNT{*}{{\FR 7:1 }{\FT{Abinadabe: Raem-pañina -kavitrihañe}}} mb’ an-kaboam-b’eo. Nafanto’ iareo amy Eleatsare\FTNT{†}{{\FR 7:1 }{\FT{Eleatsare: imban’Añahare,
}}} ty fitoloñañe miavake hañambena’e i vatam-pañina’
{\ND{Iehovà}}y.

\VS{2}Taoñe maro ty nimodo te nitoboke e Kiriate-Iearime ao i vatam-pañinay, toe roapolo taoñe; le nitoreo am’
{\ND{Iehovà}} ty valobohò’ Israele.


\par }{\PP \VS{3}Hoe t’i Samoele amy valobohò’ Israeley, Naho toe himpoly amy
{\ND{Iehovà}} an-kaampon’ arofo nahareo, le apitsoho añe o ‘ndrahare hafao, naho o Asta­rote\FTNT{‡}{{\FR 7:3 }{\FT{Astarote: fihare; vara}}} añivo’ areoo, le hentseño ho am’
{\ND{Iehovà}} o arofo’ areoo vaho ie avao ty toroñeñe, vaho ho haha’e am-pità’ o nte-Pilistio.

\VS{4}Aa le naria’ o ana’ Israeleo o hazomanga’ i Baaleo, naho o Astaroteo, vaho nito­roñe
{\ND{Iehovà}} avao.

\VS{5}Le hoe t’i Samoele, Atontono mb’e Mitspè\FTNT{§}{{\FR 7:5 }{\FT{Mitspè: fitalakesañ’abo; fañanjoanjoañe}}} t’Israele iaby, vaho hihalaliako amy
{\ND{Iehovà}}.

\VS{6}Aa le nifanontoñe e Mitspè iereo naho nitari-drano, naho nadoa’e añatrefa’{\ND{Iehovà}}, le nililitse amy andro zay, vaho nanao ty hoe: Toe aman-kakeo amy
{\ND{Iehovà}} zahay. Aa le nizaka o ana’ Israeleo e Mitspè ao t’i Samoele.


\par }{\PP \VS{7}Ie jinanji’ o nte-Pilistio te nivory e Mitspè ao o ana’ Israeleo, le nionjo haname Israele o talèm-Pilistio. Jinanji’ o ana’ Israeleo le nirevendreveñe amo nte-Pilistio.

\VS{8}Le hoe o ana’ Israeleo amy Samoele: Ko mitofa amy fikoiha’o
{\ND{Iehovà}} Andria­nañaharen-tikañey ho anay, te ho rombahe’e am-pità’ o nte-Pilistio.

\VS{9}Aa le nangalak’ anak’ añondry t’i Samoele naho nengae’e ho soron-koroañe am’
{\ND{Iehovà}}, le nikanjy
{\ND{Iehovà}} ty am{\ND{’}} Israele t’i Samoele, vaho nanoiñe aze t’{\ND{Iehovà}}.

\VS{10}Aa naho nisoroña’ i Samoele i engan-koroañey, naho ie niheo mb’eo o nte-Pilistio hifañotakotak’ am’ Israele, vaho nampiparapapiaha’
{\ND{Iehovà}} àmpiñe jabajaba amo nte-Pilistio, nampibaibay iareo henane zay, zinevoñ’ aolo’ Israele.

\VS{11}Niakatse i Mitspè o ana’ Israeleo nañoridañe o nte-Pilistio vaho linafa’ iereo mb’ am-para’ i Bete-kare\FTNT{*}{{\FR 7:11 }{\FT{Bete-kare: ty akiba i anak’ añondriy}}} añe.

\VS{12}Nandrambe vato amy zao t’i Samoele le natroa’e añivo’ i Mitspè naho i Sene\FTNT{†}{{\FR 7:12 }{\FT{Sene: nife; fiovañe}}} eo vaho natao’e Ebene ha’izere, ami’ty hoe: Efets’eo ty nañolora’
{\ND{Iehovà}} antika.


\par }{\PP \VS{13}Aa le nianjiñe o nte-Pilistio, naho tsy nomb’ an-tane’ Israele mb’eo ka; vaho niatreatre o nte-Pilistio amo hene andro’ i Samoeleo ty fità’
{\ND{Iehovà}};

\VS{14}Nampoly amy Israele o rova iaby tinava’ o nte-Pilistio am’Israeleo; boak’ Ekrone pake Gate; le navotso’ Israele am-pità’ o nte-Pilistio o tane’eo. Niharo rehak’ am’ Israele ka o nte-Amoreo.

\VS{15}Nizakae’ i Samoele amo hene andro’eo t’Israele.

\VS{16}Nitolom-piary mb’e Betele\FTNT{‡}{{\FR 7:16 }{\FT{Betele: Anjomban’Añahare}}} naho mb’e Gilgale\FTNT{§}{{\FR 7:16 }{\FT{Gilgale: Larò; mivarimbariñe; votre}}} vaho mb’e Mitspè mb’eo re boa-taom-boa-taoñe; le hene nizakae’e amy toetse rey t’Israele.

\VS{17}I Ramà\FTNT{*}{{\FR 7:17 }{\FT{Ramà: abo, mitiotiotse}}} ty fiolia’e, amy te tao i anjomba’ey; nizaka Israele ao re vaho naore’e eo ty kitreli’
{\ND{Iehovà}}.



\par }\Chap{8}{\PP \VerseOne{1}Ie nigain-kantetse t’i Samoele, le nanoe’e mpizaka’ Israele o ana-dahi’eo.

\VS{2}Ty tahina’ i tañoloñoloña’ey le Ioele\FTNT{*}{{\FR 8:2 }{\FT{Ioele: I mimane ndra mandily}}}; i Abià\FTNT{†}{{\FR 8:2 }{\FT{Abià:
{\ND{Iehovà}}
}}{\FT{ro Raeko}}} ty faharoe; nizaka e Be’er-sevà\FTNT{‡}{{\FR 8:2 }{\FT{Beer’seba; vovom-pañina; vovo faha-fito}}} ao iereo.

\VS{3}Fe tsy nañorike o sata’eo i ana’e rey, te mone nivike mb’an-dRavola naho nandrambe vokàñe vaho nolahe’ iareo ty hatò.


\par }{\PP \VS{4}Nifanontoñe amy zao o mpiaolo’ Israele iabio vaho niheo mb’ amy Samoele e Ramà mb’eo

\VS{5}nanao ty hoe ama’e: Oniño te bey irehe vaho tsy mañorike o lia’oo o ana’oo; aa le añorizo mpanjaka hizaka anay manahake o kilakila ‘ndatio.

\VS{6}Fe tsy ninò’ i Samoele zay, ty enta’ iareo ty hoe: Itoloro mpanjaka hizaka. Le nihalaly am’
{\ND{Iehovà}} t’i Samoele.

\VS{7}Le hoe t’{\ND{Iehovà}} amy Samoele: Haoño ty fiarañanaña’ ondatio amo hene nisaontsia’ iareoo; ie tsy namorintseñe azo, toe Izaho ty napo’ iareo tsy ho mpanjaka’ iareo.

\VS{8}Hambañ’ amo fitoloña’ iareo sikal’ amy nañakarako amy Mitsraime añe pake henanekeo, ie namorintseñe ahy naho nitoroñe ‘ndrahare ila’e, ty hanoe’ iareo ama’o ka.

\VS{9}Ie amy zao, haoño ty fiara­ñanaña’ iareo, f’ie hatahatao vaho taroño o satam-pifeheam-panjaka’ iareoo.

\VS{10}Aa le tinaro’ i Samoele am’ondaty nipay mpanjaka ama’e iabio i tsara’
{\ND{Iehovà}} zay.

\VS{11}Le hoe re: Zao ty ho sata’ o mpanjaka hamelek’ anahareoo: ho rambese’e o ana-dahi’ areoo, le ho tendrè’e ho aze naho ho a o sarete’eo naho ho mpiningi-tsoavala’e vaho ho mpilay aolo’ o sarete’eo.

\VS{12}Le ho tendrè’e ty mpifelek’ arivo naho ty mpifehe limampolo hiava i tete’ey naho hanatake i voka’ey, vaho handranjy o fialia’eo naho o haraon-tsarete’eo.

\VS{13}Ho rambese’e ka o anak’ ampela’ areoo ho mpanao rano mañitse, ho mpanokoñe vaho mpanoñake.

\VS{14}Ho rambese’e ka o tete’ areoo naho o tanembahe’ areoo naho o golobon’ olive’ areoo, o soa ama’eo, le hatolo’e amo mpito­ro’eo.

\VS{15}Hampandiva’e anahareo ty faha-folo’ ty tabiri’ areo, naho o tanem-bahe’ areoo vaho hatolo’e amo mpifehe’eo naho o mpitoro’eo.

\VS{16}Ho rambese’e o mpitoro’ areo lahilahio, naho o anak’ ampata’ areoo naho ze volovoloeñe amo ajalahi’ areoo naho o borìkeo hampitoroñe’e amo fitoloña’eo.

\VS{17}Hampandivà’e ty ampahafolo’ o lia-rai’ areoo vaho hinjare mpitoro’e nahareo.

\VS{18}Le hikoihe’ areo amy andro zay i mpanjaka nijoboñe’ areoy, fe tsy hanoiñe t’{\ND{Iehovà}}.

\VS{19}Fa nifoneñe tsy hañaoñe ty fiarañanaña’ i Samoele ondatio; le hoe iereo: Aiy! fa ho fehè’ i mpanjakay zahay;

\VS{20}soa te ho hambañ’ amo kilakila’ ndatio; le hizaka anay ty mpanjaka’ay naho hionjoñe aolo’ay vaho hialy amo fihotakotaha’aio.

\VS{21}Jinanji’ i Samoele ze hene enta’ ondato le nisaontsie’e an-dravembia’
{\ND{Iehovà}},

\VS{22}vaho hoe t’{\ND{Iehovà}} amy Samoele: Haoño avao ty fiarañanaña’ iareo le anendreo mpanjaka. Aa le hoe t’i Samoele amo ana’ Israeleo: Akia songa mb’ an-drova’e mb’eo.



\par }\Chap{9}{\PP \VerseOne{1}Ie amy zao, teo t’ondaty nte-Beniamine atao Kise\FTNT{*}{{\FR 9:1 }{\FT{Kise: sarotse; gañe; boka; antetse}}}, ana’ i Abiele\FTNT{†}{{\FR 9:1 }{\FT{Abiele; Andrianañahare ty Raeko}}}, ana’ i Tserore\FTNT{‡}{{\FR 9:1 }{\FT{Tserore: vahatse; mamahotse; mamihiñe}}}, ana’ i Bekorate\FTNT{§}{{\FR 9:1 }{\FT{Bekorate: loha voa}}}, ana’ i Afiàke\FTNT{*}{{\FR 9:1 }{\FT{Afiàke: misaontsy; mikofoke}}}, ana’ Ieminý\FTNT{†}{{\FR 9:1 }{\FT{Ieminý: soa-vinta, manahake i àndroy}}}, ondaty fatratse.

\VS{2}Amañ’ ana-dahy re, i Saòle\FTNT{‡}{{\FR 9:2 }{\FT{Saòle: nampisongoañe; haly; havilasy}}} ty tahina’e, ajalahy montso­tsòre. Tsy amo ana’ Israele iabio ty nisoa vintañe te ama’e, le an-tsoro’e mañambone ty nilikoare’e ondaty iabio.

\VS{3}Nimotso amy zao o borìke-rene’ i Kise, rae’ i Saoleo. Le hoe t’i Kise amy Saole ana’e, Endeso ty mpitoroñe vaho miongaha, akia, paiao i borìke rey.

\VS{4}Nisoroke ty vohi’ Efraime re vaho niranga mb’an-tane’ Sa­lisà\FTNT{§}{{\FR 9:4 }{\FT{Salisà: telo; fahatelo; roandria; mpifehe}}} añe, f’ie tsy nioniñe. Aa le niary mb’ an-tane Salime\FTNT{*}{{\FR 9:4 }{\FT{Salime: fanaloke; komondry; lala-tsileke}}} fe tsy tao, niranga ty tane’ o nte-Beniamineo\FTNT{†}{{\FR 9:4 }{\FT{Beniamine: anam-pitàn-kavàna}}}, f’ie tsy niisa’ iareo.

\VS{5}Aa ie nivotrak’ an-tane’ Tsofaý\FTNT{‡}{{\FR 9:5 }{\FT{Tsofe: misamba, mañisake; tafo; saroñe}}} añe le hoe re amy mpitoro’ey, Antao hibalike hera hapon-draeko ty fihakahakà’e amo borìkeo vaho itika ka ty himarimariha’e.

\VS{6}Le hoe re ama’e, Inao te an-drova aroa-hoekeo ty ondatin’ Añahare aman-kasy le tsy mete tsy mife­tsake ze hene saontsie’e; antao ho mb’eo, hera hatalili’e ty lala-komban-tika.

\VS{7}Aa hoe t’i Saole amy mpitoro’ey, Aa naho miheo mb’eo tika, ino ty ho banabanaen-tika am’indatiy? fa ritse ty mofo an-karon-tikañ’ ao vaho tsy eo ty ravoravo hatolotse am’indatin’ Añaharey; ino ty aman-tika?

\VS{8}Le hoe ty natovo’ i mpitoroñey amy Saole, Intoy an-tañako ty fah’ efa’ ty bogady volafoty, hatoloko am’ indatin’ Añaharey hitoroa’e ty homban-tikañe,

\VS{9}(Ie te taolo e Israele ao, naho nimb’eo t’indaty hañontane aman’ Añahare, le hoe re: Antao homb’ amy mpioniñey: fa natao mpioniñe henane zay ty atao mpitoky henaneo.)

\VS{10}Aa le hoe t’i Saole amy mpitoro’ey, To o reha’oo, antao hizilike, le nimoak’ an-drova’ indatin’ Añaharey ao.


\par }{\PP \VS{11}Aa ie nañambone’ i fitroarañe mb’ amy rovay mb’eoy, le nitendreke somondrara niakatse hitoha rano, vaho nanoa’e ty hoe: Eo v’i mpioniñey?

\VS{12}Le hoe ty natoi’e, Eo re; toe aolo’ areo; ihitrifo henaneo, ie nimb’ an-drova mb’eo anindroany, amy te fisoroñañe ho a ondatio ty an-kaboañe ey te anito.

\VS{13}Ie mimoak’ an-drova nahareo le ho tendrek’ ama’e aolo’ ty hitroara’e mb’ an-kaboañe mb’eo hikama; fa tsy hikama ondatio naho tsy miheo mb’eo hey re, amy t’ie ty mpitata i soroñey; izay vaho mikama o nambaràñeo. Aa le mionjona henaneo; fa ho oni’ areo.

\VS{14}Aa le nionjom-b’an-drova mb’eo iereo; le ie nimoak’ amy rovay, hehe te boak’ ao hifanampe am’ iereo t’i Samoele, mihitrike mb’an’ kaboañe mb’eo.

\VS{15}Ie amy zao fa nabenta’
{\ND{Iehovà}} amy Samoele, an-dravembia’e omale te hivotrake t’i Saole, ami’ty hoe:

\VS{16}Hamaray hoe zao, ty hañirahako ama’o t’indaty boak’an-tane Beniamine, ie ty horiza’o ho mpanjaka hifehe’ ondatiko Israeleo, le ie ty handrombake ondatikoo am-pità’ o nte Pilistio; fa nisarieko ondatikoo, le niheo amako ty fitoreova’ iareo.

\VS{17}Aa ie niisa’ i Samoele t’i Saole, le hoe t’{\ND{Iehovà}} ama’e, Hehek’ indaty nanoeko ama’o ty hoe: Io hoekeo ty hifeleke ondatikoo.


\par }{\PP \VS{18}Nitotok’ amy Samoele t’i Saole an-dalambey eo, nanao ty hoe: Ehe, isaontsio te aia ty anjomba’ i mpioniñey.

\VS{19}Aa le hoe ty natoi’ i Samoele, Izaho o mpioniñeo; miaoloa ahy mb’ ankaboañe ey, amy t’ie hitrao-pikama amako anito; le hapoko hañavelo te maray vaho hene ho taroñeko ama’o ze añ’arofo’o.

\VS{20}Le i borì’o ni-motso telo andro zay, ko vetsevetse’o; fa nirendreke. Aa vaho ama’ ia ty fisalala’ Israele iaby? Tsy ama’o hao naho amy anjomban-drae’oy?

\VS{21}Nanoiñe ami’ ty hoe t’i Saole: Tsy nte-Beniamine hao iraho, ty kede amo fifokoa’ Israele iabio? ty hasavereña’ay ka ro kede amo hene’ hasavereña’ i Beniamineo? aa vaho ino o saontsia’oo?

\VS{22}Nendese’ i Samoele t’i Saole naho i mpitoro’ey, naho nampihovae’e añ’an­jomba’e vaho nampiambesare’e an-dohà’ o nambaràñe iabio; nitelo-polo varañe ondatio.

\VS{23}Le hoe t’i Samoele amy mpanokoñey, Azotsò i fate-kena natoloko azoy, i nataoko ty hoe: Apoho añ’ila’o.

\VS{24}Aa le rinambe’ i mpanokoñey ty sokataña’e reketse ze ama’e vaho nazotso’e amy Saole. Le hoe t’i Samoele: Ingo o navìkeo! apoho añatrefa’o le mikamà; fa nahaja ho azo amo famantañañe zao; hoe ka ty asako: Fa nambaràko ondaty reo. Aa le nitrao-pikama amy Samoele t’i Saole amy andro zay.

\VS{25}Aa ie nizotso mb’ an-drova mb’eo boak’ an-kaboañey, le nifanaontsy amy Saole an-tafon’anjomba.

\VS{26}Aa le nañaleñaleñe iereo, naho kinanji’ i Samoele t’i Saole homb’ an-tafo mb’eo te manjirike àndro, ami’ty hoe: Mitroara fa haseseko. Aa le niongake t’i Saole naho niavotse mb’eo ie roe.

\VS{27}Ie nizotso mb’am-pigadoña’ i rovay mb’eo le hoe t’i Samoele amy Saole: Ampandenao aolon-tika mb’eo o mpitoro’oo—aa le nionjom-beo re; fa ihe mijohaña hey, hampijanjiñako ty tsaran’ Añahare.



\par }\Chap{10}{\PP \VerseOne{1}Rinambe’ i Samoele amy zao ty paki-menake naho nadoa’e amy añambone’ey vaho norofa’e, le nanoe’e ty hoe: Tsy
{\ND{Iehovà}} hao ty nañory azo ho mpifeleke i lova’ey?

\VS{2}Ihe mienga ahy te anito, le hañisake ondaty roe marine ty kibori’ i Rakele\FTNT{*}{{\FR 10:2 }{\FT{Rakele: añondry}}} añ’ efe-tane’ i Beniamine e Tselzà\FTNT{†}{{\FR 10:2 }{\FT{Tselzà: tsingilingilieñe}}} eo; le hanao ty hoe ama’o iereo: Fa nirendreke o borìke nihitrife’o ho tsoeheñeo, vaho fa napon-drae’o ty fimarimariha’e iareo, te mone ihe ty imari­mariha’e, ami’ty hoe, Hataoko akore i anakoy?

\VS{3}Hionjoñe mb’eo irehe le ie pok’ añ-kile’ i Tabore\FTNT{‡}{{\FR 10:3 }{\FT{Tabore: jinobo; hiringiri’e; vonotroboke}}} ro hifanampe amy t’indaty telo mionjomb’ aman’ Añahare e Betele mb’eo, minday vik’ose telo ty raike, naho minday mofo telo ty raike vaho mitintiñe zonjon-divay ty raike.

\VS{4}Hañontane azo iereo vaho hanolotse azo boko-mofo roe; rambeso am-pità’e eo izay.

\VS{5}Ie añe, le higodañe am-bohin’ Añahare irehe amy toem-pirai-lian-dahin-defon-te-Pilistiy eo; aa ihe fa nigodañe amy rovay, le hifana­laka ami’ty firimboñam-pitoky mizotso boak’ an-kaboañe ey, hiaoloa’ ty jejo-bory naho ty fikorintsañe naho ty soly naho ty marovany le hitoky iereo.

\VS{6}Ho entoan’ Arofo’
{\ND{Iehovà}} an-kaozara’e irehe le hiharoa’o fitoky vaho hiova ho ondaty hafa.

\VS{7}Ie tendrek’ azo i viloñe rezay, le anò ze zoem-pità’o amy te mindre ama’o t’i Andrianañahare.

\VS{8}Hiaolo ahy mb’e Gilgale mb’eo irehe; le hizo­tso mb’ama’o mb’eo iraho hañenga horoañe naho hisoroñe naho hañenga fanintsiñañe: hitofa ao fito andro irehe am-para’ te ifanampeako hitaroñe ama’o ty hanoe’o.


\par }{\PP \VS{9}Aa ie niamboho, hienga i Samoele, le tinolon’ Añahare arofo vao; vaho nitendrek’ amy andro zay i viloñe iaby rey.

\VS{10}Ie nigodañe am-bohitse ey, inge ty mpi­rimbom-pitoky nifanalaka ama’e; le nirorote’ i Arofon’ Añaharey re vaho nitrao-pitoky am’ iereo.

\VS{11}Ie nioni’ o mpahafohiñe Azeo te heheke! nitoky miharo amo mpitokio, le hoe ty nifanaontsia’ ondatio: Ino ze o nivotrak’ amy ana’ i Kiseio? Mpiamo mpitokio ka hao t’i Saole?

\VS{12}Nanoiñe izay ty mpiam’ iereo ami’ty hoe: Aa ia ka ty rae’ iareo? aa le nanjare razan-drehake ty hoe: Mpiamo mpitokio ka hao t’i Saole?

\VS{13}Ie nihenefe’e i fitokiañey le niheo mb’ an-toetse an-kaboam-beo.

\VS{14}Le hoe ty rahalahin-drae’ i Saole ama’e naho amy mpitoro’ey: Nimb’ aia v’inahareoo? Le hoe re: Nipay i borìke rey zahay; aa ie nifohiñe te tsy ho rendreke, le nomb’ amy Samoele mb’eo.

\VS{15}Le hoe ty rahalahin-drae’ i Saole: Ehe, atalilio amako: Ino ty nisaontsia’ i Samoele?

\VS{16}Le hoe t’i Saole amy rahalahin-drae’ey: Tinaro’e ama’ay an-tsaontsy mora te nirendreke i borìke rey. Fe tsy nabeo’e ama’e i fifeheañe tinaro’ i Samoeley.


\par }{\PP \VS{17}Kinoi’ i Samoele ondatio hifanontoñe amy
{\ND{Iehovà}} e Mitspè ao.

\VS{18}Le hoe re amo ana’ Israeleo: Hoe t’{\ND{Iehovà}} Andrianañahare’ Israele: Navotako amy Mitsraime t’Israele, toe navotsoko am-pità’ o nte-Mitsraimeo, vaho am-pità’ o fifeheañe namorekeke anahareoo.

\VS{19}Fe naforintse’ areo anindroany t’i Andrianañahare’ areo mpandrombak’ anahareo amo hankàñeo naho amo maha-ampohek’ anahareoo: vaho nanao ama’e ty hoe: Aiy! fa mpanjaka ty hajado’o hifehe anay. Ie amy zao, miatrefa amy
{\ND{Iehovà}} am-pifokoa’e, naho añ’ arivo’e.

\VS{20}Aa le nampañarinea’ i Samoele iaby o fifokoa’ Israeleo; rinambe t’i Beniamine.

\VS{21}Nampañarinea’e ty fifokoa’ i Beniamine amo hasavereña’eo, le rinambe ty hasavereña’ i Matrý\FTNT{§}{{\FR 10:21 }{\FT{Matrý: Orañe; porozò}}}; vaho rinambe’e t’i Saole ana’ i Kise; aa le pinay re fa tsy nioniñe.

\VS{22}Nañontanea’ iareo indraike t’{\ND{Iehovà}}: Fa pok’atoy hao indatiy? Le hoe ty natoi’
{\ND{Iehovà}}, Ingo ie mietak’ amo kilankañeo.

\VS{23}Aa le nihitrihitry mb’eo iereo nanga­lak’ aze; ie nijohañe añivo’ ondatio, le niabo te amy ze ondaty eo, mifototse an-tsoro’e mañambone.

\VS{24}Le hoe t’i Samoele am’ ondaty iabio: Hehe ty jinobo’
{\ND{Iehovà}}, vaho tsy ama’ ondaty iabio ty mañirinkiriñe aze. Le nipazake ty hoe ondaty iabio: Lava havelo o mpanjakao.

\VS{25}Tinaro’ i Samoele am’ ondatio amy zao ty sata’ o fifeheañeo naho sinoki’e am-boke, vaho nahaja’e añatrefa’
{\ND{Iehovà}}. Nampolie’ i Samoele amy zao ondatio songa mb’ añ’ anjomba’e mb’eo.

\VS{26}Le nimb’añ’ akiba’e mb’e Gibeà\FTNT{*}{{\FR 10:26 }{\FT{Gibeà: Tamboho}}} ka t’i Saole; vaho nindre ama’e mb’eo o fanalolahy nedrèn’ Añahareo.

\VS{27}Fa hoe ka o tsivokatseo: Aia ty haharombaha’ ondatio antika? Nisirikae’ iareo, ie tsy nañendesañe ravoravo, f’ie nitàm-pianjiñañe avao.



\par }\Chap{11}{\PP \VerseOne{1}Nionjoñe mb’eo amy zao t’i Nakase\FTNT{*}{{\FR 11:1 }{\FT{Nakase: mereñe; lapetake}}} nte-Amone\FTNT{†}{{\FR 11:1 }{\FT{Amone: ondaty; ana’ ondatikoo}}}, nitobe am-piatrefañe
{\ND{I}}abese\FTNT{‡}{{\FR 11:1 }{\FT{Iabese: hamaihañe; aly; hasalarañe}}}-Gilade\FTNT{§}{{\FR 11:1 }{\FT{Gilade: votrin-talily}}} eo: le nanao ty hoe amy Nakase iaby o nte-Iabeseo: Mifañinà ama’ay vaho hitoroña’ay.

\VS{2}Le hoe t’i Nakase nte-Amone am’ iereo: Inao arè ty fepètse hanoeko ama’ areo, te songa hakatrake o fihaino’ areo ankavanao ho fañinjeañe am’ Israele iaby.

\VS{3}Le hoe o mpiaolo’ Iabeseo ama’e: Toloro fito androm-panintsiñan-jahay hañitrifa’ay mb’an-tane’ Israele iaby; ie amy zay naho tsy eo ty handrombak’ anay le hiakatse mb’ama’o mb’eo.

\VS{4}Nivotrake e Gibàn-tSaole ao o ìrakeo le nisaontsie’e an-dravembia’ondatio i entañe zay vaho fonga nipoñake ty rovetse ondatio.


\par }{\PP \VS{5}Nañorike mpirai-troke boak’ an-tetek’ ao t’i Saole, le hoe t’i Saole: Ino ty mañore ondatio t’ie mirovetse? Aa le nitalilia’ iareo ty saon­tsi’ o nte-Iabeseo.

\VS{6}Ie nahajanjiñe i entañe zay t’i Saole le nentoe’ ty Arofon’ Añahare, vaho nisolebotse ty haviñera’e.

\VS{7}Rinambe’e i katràka mpirai-joka rey, le linili-lili’e, naho nahitri’e mb’an-tane’ Israele mb’eo mb’eo am-pitàn’ ìrake, ami’ty hoe: Ze tsy mionjoñe mb’eo am-panonjohizañe i Saole naho am-pañorihañe i Samoele, le zao ka ty hanoañe o katràka’eo. Aa le nife­tsak’ am’ondatio ty fañeveñañe am’
{\ND{Iehovà}}, vaho niakatse mb’eo hoe ondaty raike.

\VS{8}Niahe’e e Betseke\FTNT{*}{{\FR 11:8 }{\FT{Betseke; helatse; an-tsilisily}}} ao: telo hetse ty ana’ Israele vaho telo-ale o nte-Iehodao.

\VS{9}Aa le hoe ty asa’ iareo amo ìrake nivotrakeo: Zao ty ho enta’ areo amo nte-Iabese-giladeo: hamaray aolo’ ty mafana-voho t’ie hitendreke rombake. Nibalike naho nitalily amo nte-Iabeseo o irakeo le niehake,

\VS{10}vaho hoe o nte-Iabeseo: Hamaray ty hiakara’ay mb’ ama’ areo vaho hanoe’ areo ama’ay ze satrin’ arofo’ areo.

\VS{11}Aa ie maraiñe, zinara’ i Saole an-dia-rai’e telo ondatio le nimoak’ an-tobe ao am-pijilovañe maraindraiñey vaho zinevo’ iereo o nte-Amoneo am-para’ te mafana-voho; niparaitake iaby ze nisisa kanao tsy nahaisahañe roe miharo lia.


\par }{\PP \VS{12}Le hoe ondatio amy Samoele; Ia o nivolañe ty hoe: Hahafehe antika hao t’i Saoleo? Aseseo mb’atoa indaty rezay hañohofan-doza.

\VS{13}Fe hoe t’i Saole: Leo raik’ am’ondatio tsy havetrake te anito, fa nanao fandrombahañe e Israele ao t’{\ND{Iehovà}} anindroany.

\VS{14}Le hoe t’i Samoele am’ondatio, Antao homb’ e Gilgale mb’eo hamentesan-tika ty fifeheañe.

\VS{15}Aa le niheo mb’e Gilgale mb’eo ondaty iabio naho nanoe’ iereo mpanjaka añatrefa’
{\ND{Iehovà}} e Gilgale t’i Saole; le nisoroñe engam-panintsi­ñañe añatrefa’
{\ND{Iehovà}}; vaho nandia taroba t’i Saole naho o ana’ Israele iabio.



\par }\Chap{12}{\PP \VerseOne{1}Hoe t’i Samoele tam’ Israele iaby: Nihaoñeko o fiarañanaña’ areoo amo nisaontsia’ areo iabio, vaho nanoako mpanjaka.

\VS{2}Inao arè te mañavelo aolo’ areo i mpanjakay henane zao, izaho fa bey naho fotivolo; ingo, mpiama’ areo o ana-dahikoo, vaho fa nanjotik’ aolo’ areo iraho boak’ an-katorako am-para’ te henaneo.

\VS{3}Intoy iraho, miasìa ahy añatrefa’
{\ND{Iehovà}} naho aolo’ i noriza’ey: vosi’ ia ty nalaeko? ndra borì’ ia ty rinambeko? ia ty nikatramoeko? ia ty finorekekeko? am-pità’ ia ty nitavanako vokàñe hampikipe o masokoo? le havahako ama’ areo.

\VS{4}Le hoe iereo: Tsy nikatramo anay irehe, tsy niforekeke’o, tsy rinambe’o ty am-pità’ ondaty.

\VS{5}Le hoe re ama’e: Valolombeloñ’ ama’ areo t’{\ND{Iehovà}}, valolombelon-ka i norizañ’ anianikey te tsy nahaonin-draha an-tañako nahareo. Le hoe iereo, Ie ty valolombeloñe.


\par }{\PP \VS{6}Le hoe t’i Samoele am’ondatio:
{\ND{Iehovà}} ty nanendre i Mosè naho i Aharone, naho nañakatse an-droae’ areo an-tane Mitsraime añe.

\VS{7}Aa le mihendrea, fa miveroke ama’ areo iaby añatrefa’
{\ND{Iehovà}} o fitoloñañe vanta’
{\ND{Iehovà}} nanoe’e ama’ areo naho aman-droae’ areoo.

\VS{8}Naho nivo­trak’ e Mitsraime ao t’Iakobe, le nitoreo amy
{\ND{Iehovà}} o roae’ areoo, vaho nirahe’
{\ND{Iehovà}} t’i Mosè naho i Aharone; ie ty nañavotse o roae’ areoo boak’ e Mitsraime añe, naho nampimoneña’e an-tane atoy.

\VS{9}Fe nihaliño’ iereo t’{\ND{Iehovà}} Andria­nañahare’ iareo vaho natolo’e am-pità’ i Sisere, mpifehe ty valobohò’ i Katsore, naho am-pità’ o nte-Pilistio naho am-pità’ i mpanjaka’ i Moabey\FTNT{*}{{\FR 12:9 }{\FT{Moabe: an-drae’e}}}, le nialia’ iareo.

\VS{10}Aa le nikoiak’ am’
{\ND{Iehovà}} iereo ami’ty hoe: Manan-tahin-jahay, fa naforintse’ay t’{\ND{Iehovà}}, naho nitoroñe o Baaleo naho o Asteroteo; fe avotsoro am-pità’ o rafelahi’aio le hitoroña’ay.

\VS{11}Aa le nirahe’
{\ND{Iehovà}} t’{\ND{I}}erobaale, naho i Bedane, naho Ieptà, naho i Samoele naho rinomba’ iereo am-pitàn-drafelahi’ areo mb’etia mb’eroa, vaho nimoneñe am-panintsiñañe nahareo.

\VS{12}Aa ie nizoe’ areo te naname anahareo t’i Nakase mpanjaka’ o ana’ i Amoneo le nanao ty hoe amako: Aiy, fa mpanjaka ty hifehe anay, ie ni-Mpanjaka’ areo t’{\ND{Iehovà}} Andrianañahare’ areo.

\VS{13}Aa ie henanekeo isaho o mpanjaka jinobo’ areoo, i nihalalie’ areoy le oniño te nampijadoñe mpanjaka hamehe anahareo t’{\ND{Iehovà}}.

\VS{14}Aa naho añeveña’ areo t’{\ND{Iehovà}}, naho mitoroñe aze naho mañaoñe i fiarañanaña’ey naho tsy miola amo lili’
{\ND{Iehovà}}o, vaho songa mañorike
{\ND{Iehovà}} Andrianañahare’ areo naho i mpanjaka mifehe anahareoy—

\VS{15}aa hera tsy haoñe’ areo ty fiarañanaña’
{\ND{Iehovà}} naho miola amo lili’
{\ND{Iehovà}}o le hatreatré’ ty fità’
{\ND{Iehovà}} manahake ty niatrefa’e an-droae’ areo.


\par }{\PP \VS{16}Ie amy zao, mijohaña eo vaho mahaisaha ty raha jabajaba hanoe’
{\ND{Iehovà}} añatrefam-pihaino’ areo.

\VS{17}Tsy anito hao ty fitataham-bare-bolè? Hikanjy
{\ND{Iehovà}} iraho, hañitrifa’e àmpiñe miharo orañe; hahafohina’ areo naho hahaisaha’ areo te ra’elahy ty haloloañe nanoe’ areo am-pivazohoa’
{\ND{Iehovà}} amy nihalalia’ areo mpanjakay.

\VS{18}Aa le kinanji’ i Samoele t’{\ND{Iehovà}}; vaho nañiraha’
{\ND{Iehovà}} hotroke naho orañe amy andro zay; le nirevendreveñe am’
{\ND{Iehovà}} naho i Samoele ondatio,

\VS{19}vaho hoe ondaty iabio amy Samoele: Mihalalia am’
{\ND{Iehovà}} Andrianañahare’o ho a o mpitoro’oo, tsy hivetrake; fa nitovoña’ay amo hakeo’ay iabio ty ha­tsivokarañe toy, t’ie nipay mpanjaka.


\par }{\PP \VS{20}Le hoe t’i Samoele am’ ondatio: Ko hembañe; Toe nanoe’ areo i haratiañe zay, fe ko mivìke tsy hañorike
{\ND{Iehovà}} vaho toroño an-kaliforan’ arofo t’{\ND{Iehovà}};

\VS{21}le ko mitsile hitoha raha kafoake tsy mahasoa tsy maharombake, amy t’ie kòake.

\VS{22}Toe tsy haforintse’
{\ND{Iehovà}} ondati’eo ty amy tahina’e ra’elahiy; amy te mahafale
{\ND{Iehovà}} t’ie hanoe’e ondati’e.

\VS{23}Aa naho Izaho, ee te ho lavitse ahy ty hanao hakeo am’
{\ND{Iehovà}} fa tsy hadòko ty hihalaly ho anahareo vaho mboe hañòhako ty sata-soa naho vantañe.

\VS{24}Ie amy zao mañeveña am’
{\ND{Iehovà}} naho toroño an-katò naho an-kaliforañ’ arofo le tsakoreo o fitolo­ñañe jabajaba nanoa’e.

\VS{25}F’ie mbe hanao haloloañe le ho faohe’e añe reke-panjaka.



\par }\Chap{13}{\PP \VerseOne{1}Nifehe rai-taoñe t’i Saole, aa ie nifehe Israele roe taoñe,

\VS{2}le jinobo’ i Saole ty lahilahy telo arivo boake Israele ao. Nindre amy Saole e Mikmase\FTNT{*}{{\FR 13:2 }{\FT{Mikmase: mpamofoke}}} naho ambohibohi’ i Betele ty ro’arivo, naho nindre am’ Ionatane\FTNT{†}{{\FR 13:2 }{\FT{Ionatane: Natolon’Añahare}}} e Gibeate-Beniamine ty arivo; songa nirahe’e mb’ an-ki­boho’e añe ze ondaty sisa.

\VS{3}Pinao’ Ionatane amy zao ty mpirai-lian-dahin-defoñe e Geba\FTNT{‡}{{\FR 13:3 }{\FT{Geba: tamboho; fitovy}}}; le jinanji’ o nte Pilistio. Aa le pinopò’ i Saole amy tane iabiy i antsivay nanao ty hoe: mijanjiña ry nte-Evre.

\VS{4}Aa le jinanji’ Israele iaby te zinevo’ i Saole i mpirai-lian-te-Pilistiy, naho te mitrotròtse amo nte-Pilistio t’Israele. Aa le nifanontoñe amy Saole e Gilgale añe ondatio.

\VS{5}Nifamory ka o nte-Pilistio hialy amy Israele, sarete telo-ale naho mpiningi-tsoavala eneñ’ arivo naho ondaty mira amo faseñe añ’ olon-driakeo ty hamaro’e ro nionjom-beo nitobe e Mikmase atiñana’ i Bete-Avene ey.

\VS{6}Nioni’ o ana’ Israeleo te niampoheke—toe nalovilovy ondatio—sata’ ondatio ty nietak’ an-dakato, an-drongoñe, am-bato, an-kadaha, vaho an-koboñe ao.

\VS{7}Nitsake Iordaney ka ty ila’ o nte Evreo mb’an-tane Gade e Gilgale añe; fe mbe te Gilgale t’i Saole, vaho nititititike iaby o mpiama’eo.


\par }{\PP \VS{8}Nihenekenek’ ao fito andro re ty amy namantaña’ i Samoeley; fe tsy niavy e Gilgale t’i Samoele; le nihabaratsiak’ ama’e ondatio.

\VS{9}Aa hoe t’i Saole: Endeso mb’amako mb’etoa i enga hisoroñañey naho o engam-panintsiñañeo; vaho nisoroña’e o engan-koroañeo.

\VS{10}Aa ie vaho nihenefe’e soroñe i engan-koroañe rey, hehe te pok’eo t’i Samoele; naho nimb’ama’e mb’eo t’i Saole hifanalaka ama’e hañontane aze.

\VS{11}Le hoe t’i Samoele: Ino o nanoe’oo? le hoe t’i Saole: Ie nitreako te niparaitak’ amako ondatio naho tsy niheo mb’eo irehe amy nifotoañañey, naho te mifanontoñe haname i Mikmase o nte-Pilistio,

\VS{12}le nataoko ty hoe: Hiambotrak’ amako e Gilgale amy zao o nte-Pilistio vaho mb’e tsy nihalaliako ìsoke am’{\ND{Iehovà}}; aa le nanji-batan-draho nañenga i soroñey.

\VS{13}Aa hoe t’i Samoele amy Saole: Nanao hadagolàñe; tsy nambena’o ty lili’
{\ND{Iehovà}} Andrianañahare’o, i nandilia’e azoy; ie ho najado’
{\ND{Iehovà}} ho nainai’e donia i fifehea’o Israeley.

\VS{14}Fe tsy hijadoñe i fifehea’oy; fa ni­tso­eke ondaty mindre arofo ama’e\FTNT{§}{{\FR 13:14 }{\FT{Top 13:22}}} t’{\ND{Iehovà}} vaho fa tinendre’
{\ND{Iehovà}} ho mpifehe ondati’eo, amy te tsy nambena’o i nandilia’
{\ND{Iehovà}} azoy.


\par }{\PP \VS{15}Niongak’ amy zao t’i Samoele, nionjo boake Gilgale mb’e Gibeate-Beniamine. Niahe’ i Saole ondaty ama’eo te ni-enen-jato varañe.

\VS{16}le nañialo e Gibeate-Beniamine t’i Saole naho Ionatane ana’ey naho ondaty ama’eo; vaho nitobe e Mikmase ka o nte-Pilistio.

\VS{17}Niakatse an-tobe’ o nte-Pilistio amy zao ty mpijoy am-pirimboña’e telo: ty mpirai-lia’e raike nitsile mb’amy lala-migodañe mb’e Ofrà\FTNT{*}{{\FR 13:17 }{\FT{Ofrà: deboke; anam-panaloke}}}, mb’an-tane’ i Soale\FTNT{†}{{\FR 13:17 }{\FT{Soale: farasy; lalan-tsileke; valoha’e}}} mb’eo;

\VS{18}nitolike mb’ amy Bete-korone\FTNT{‡}{{\FR 13:18 }{\FT{Bete-korone: akiban-kabosehañe, korake}}} ka ty mpirai-lia’e raike; vaho nitolike mb’añ’ efe-tane ahatala­kesañe ty vava-tane Zeboime\FTNT{§}{{\FR 13:18 }{\FT{Zeboime: ose}}} mb’ am-patram-bey mb’eo ty mpirai-lia’e raike.

\VS{19}Ie amy zao, tsy amam-panefe ndra raike ty an-tane Israele ao; ami’ty nanoe’ o nte-Pilistio ty hoe: Hera hanefe fibara ndra lefoñe o nte-Evreo,

\VS{20}fa nizotso mb’amo nte-Pilisty iabio ze hene ana’ Israele hanioñe ty lelan-dasarý naho ty fangaly, naho ty fekoñe, vaho ty fibìra.

\VS{21}Nitake roe-ampaha-telo’ ty sekele hanañira’e ty lelan-dasarý ndra ty fitrabahan-tane; naho ty ampaha-telo’e ho a o fekoñeo; vaho ho ami’ty fanañiran-kitro.

\VS{22}Aa ie amy andron-kotakotakey, leo fibara ndra lefoñe raike tsy nizoeñe am-pità’ o mpiamy Saole naho Ionataneo; naho tsy i nizoeñe amy Saole naho Ionataney avao.

\VS{23}Aa le nionjomb’ an-kebam-bohi’ i Mikmase mb’eo ty raik’ amo mpirai-lia’ o nte-Pilistioo.



\par }\Chap{14}{\PP \VerseOne{1}Aa teo ty andro te nanao ty hoe amy mpinday fikala’ey t’Io­natane ana’ i Saole: Antao hitsake mb’ ampirai-lia’ o nte-Pilisty an-kalo’ o e hoekeo mb’eo. F’ie tsy nampandrendrek’ an-drae’e.

\VS{2}Nihene­kenek’ añ’ ila’ i Gibeà añe t’i Saole ambane’ i ampongabendañitse e Mig­roney\FTNT{*}{{\FR 14:2 }{\FT{Migrone: revendreveñe; tonda; tretrake}}}; va’e enen-jato t’indaty nirekets’ ama’e

\VS{3}naho i Ahiià\FTNT{†}{{\FR 14:3 }{\FT{Ahiia: Rahalahi’
{\ND{Iehovà}}}}}, ana’ i Ahitobe\FTNT{‡}{{\FR 14:3 }{\FT{Ahitobe: Rahalahin-kasoa}}}, rahalahi’
{\ND{I}}kabode, Ana’ i Pinekase, ana’i Elý mpisoro’
{\ND{Iehovà}} e Silò ao, nisikiñe i kitambey. Le tsy napota’ ondatio te tsy teo t’Ionatane.

\VS{4}Añivo’ i hebam-bohitse nipaia’ Ionatane hitsahañe mb’ amy firimboñam-Pilistiy mb’eoy ty tevañe vatoeñe añ’ ila’e raike naho ty tevam-bato añ’ila’e ka; i Bozeze\FTNT{§}{{\FR 14:4 }{\FT{Bozeze: fotake; antara}}} ty añara’ ty raike, naho Seneke\FTNT{*}{{\FR 14:4 }{\FT{Seneke: fatike; rafelahy}}} ty añara’ ty raike.

\VS{5}Nionjoñ’ añ’ila’e avaratse tandrife i Mikmase ty tevañe raike naho atimo tandrife i Geba ty ila’e.

\VS{6}Le hoe t’Ionatane amy ajalahy ninday o fikala’eoy: Antao, hitsake mb’ amy mpirai-lia’ o tsy sinavatseoy hera hañolotse antika t’{\ND{Iehovà}} amy te tsy sebañeñe t’{\ND{Iehovà}} handrombake he ami’ty maro ke ami’ty tsy ampe.

\VS{7}Le hoe i mpinday fikala’ey: Anò iaby ze añ’arofo’o; mitoliha, hehe te ama’o iraho, ndra ino ty satrin’ arofo’o.

\VS{8}Aa le hoe t’Ionatane, Inao! hitsake mb’ am’ ondaty reo tika, hiatreatre iareo.

\VS{9}Aa naho anoe’ iareo ty hoe, Ey avao ampara’ te pok’ ama’ areo eo zahay; le hijohañe eo avao tika, fa tsy hiañambone mb’ ama’e.

\VS{10}F’ie manao ty hoe: Mionjona mb’ ama’ay mb’atoy. Le hionjomb’eo tika, fa tinolo’
{\ND{Iehovà}} an-tañan-tika; izay ty ho viloñe aman-tika.

\VS{11}Le nivotrak’ amy mpirai-liam-Pilistiy, iereo roe; le hoe ty asa’ o nte-Pilistio: Hehe te mipororoake boak’ an-koboñe fipalira’e ao o nte-Evreo.

\VS{12}Aa le hoe ty asa’ ondati’ i mpirai-liaio am’ Ionatane naho i mpitàm-pikala’ey: Mionjona mb’ ama’ay mb’etoa, hanoroa’ay raha. Aa le hoe t’Ionatane amy mpitàm-pikala’ey, Oriho iraho te hionjoñe; fa natolo’
{\ND{Iehovà}} am-pità’ Israele iereo.

\VS{13}Aa le nanganike mb’eo am-pitàñe naho am-pandia t’Ionatane, le nañorike aze i mpinday fikala’ey; vaho nikorovoke aolo’ Ionatane iereo; le namono am-boho’e eo i mpinday fikala’ey.

\VS{14}Va’e roapolo ty zinama’ Ionatane naho i mpitàm-pikala’ey amy valoha’e zay, an-tampan-tonda mete ho folahe’ ty katràka roe an-dasarý.

\VS{15}Inay ty fihondrahondràñe an-tobe ao naho an-kivoke ey, naho am’ ondaty iabio; i mpirai-liay naho o mpijoio songa nititititike vaho nanginikinike i taney; aa le nionjo ho firevendreveñañe aman’ Añahare.


\par }{\PP \VS{16}Tinalake’ o mpijilo’ i Saole e Gibeate-Beniamineo; le hehe te nitranak’ añe i valobohòkey nifanjevoñe avao.

\VS{17}Le hoe t’i Saole am’ondaty nirekets’ ama’eo: Volilio henaneo, haharendreke te ia ty nienga antika. Aa ie namolily, inao tsy eo t’Ionatane naho i mpinday fikala’ey.

\VS{18}Aa le hoe t’i Saole amy Akià: Endeso mb’etoa ty vatam-pañinan’ Añahare. Amy te tamo ana’ Israeleo i vatam-pañinan’ Añaharey henane zay.

\VS{19}Ie amy zao, naho nisaontsy amy mpisoroñey t’i Saole le nitolom-pivalitaboak’ an-tobe’e ao avao o nte-Pilistio vaho niindra; le nanao ty hoe amy mpisoroñey t’i Saole. Ahankaño o fità’oo.

\VS{20}Nifanontoñe eo rekets’ i valobohò’ey t’i Saole naho nionjom-ban-kotakotake mb’eo vaho nizoeñe te songa nifanjamañe am-pibara o mpirañetseo, nifamalitsikotake.

\VS{21}Ie amy zao nitolike hirekets’ amo ana’ Israele mpiamy Saole naho Ionataneo o nte-Evre niharo amo nte-Pilisty nimpindre fionjo ama’e mb’an-tobe ao boak’ am-pariparitse añe taoloo.

\VS{22}Hambañe amy zay, o hene ondati’ Israele nietak’ am-bohibohi’ i Efraimeo; ie nahajanjiñe te nivoratsake mb’eo o nte-Pilistio, le nihoridà’ iareo fatratse am-pifandraparapahañe.

\VS{23}Aa le rinomba’
{\ND{Iehovà}} t’Israele amy andro zay, vaho nivelatse pak’ e Bete-avene i hotakotakey.


\par }{\PP \VS{24}Toe ni-ampoheke ondati’ Israeleo amy andro zay; ty amy fetse natao’ i Saole am’ondatio an-titike ty hoe: Fàtse t’indaty mikama ze atao haneñe am-para’ te hariva, hañondrohako an-drafelahiko ty avake. Aa le tsy eo ty nitsopeke mahakama.

\VS{25}Hene nitandroake mb’amy alay o an-tane eio, ie an-tane eo ty tantele.

\VS{26}Naho nizilik’ amy alay ondatio, hehe te nitsopetsopehen-tanteley, fa leo raik’ am’ondatio tsy nanao fitàñe am-palie amy fihembaña’ iareo i fetseiy.

\VS{27}Fe tsy napota’ Ionatane i fantok’ am-pàtse nanoen-drae’e am’ondatio; aa le natoho’e mb’eo ty kobay am-pità’e naho najo’e amy papi-tanteley, naho nanoe’e am-palie i fità’ey, vaho nahiratse o fihaino’eo.

\VS{28}Aa le hoe ty asa’ ty raik’ am’ ondatio: Fa nafanton-drae’o am-pànta te: Fàtse ze ondaty mitsopeke mahakama anito; fe midazidazìtse ondatio.

\VS{29}Le hoe t’Ionatane: Nanolo-tsotry amo taneo ty raeko: Hehe fa mahiratse o masokoo, ie nitsopeke amo tanteleo,

\VS{30}antsake te songa nidada am-pikamañe o raha kinopake nitendrek’ amo rafelahi’eoo ondatio. Tsy ho nimaro hao ty nizamañe amo nte-Pilistio?

\VS{31}Aa le linafa’ iareo o nte-Pilistio boake Mikmase pak’ Aialone\FTNT{†}{{\FR 14:31 }{\FT{Aialone: toem-panaloke}}} añe; fe toe nikolempa ondatio.

\VS{32}Niam­botrak’ amy kinopakey ondatio, nandrambe añondry naho añombe naho sarake, naho linenta’ iareo an-tane, vaho nikama’ ondatio ie mbe aman-dio.

\VS{33}Aa le natalily amy Saole, ty hoe: Inao! manao hakeo am’
{\ND{Iehovà}} ondatio, mikama reke-dio. Le hoe re: Nandilatse nahareo: Amariño vato jabajaba amako aniany.

\VS{34}Le hoe t’i Saole: Tsitsiho ondatio le anò ty hoe: Songa mindesa vosy mb’ amako mb’etoa ondatio, sindre mindesa ty añondri’e ho lentaeñe etoa vaho ho kamae’e fa ko manao hakeo am’
{\ND{Iehovà}} am-pikamàñ’ aze aman-dio. Aa le fonga ninday ty añombe’e mb’eo ondatio vaho nandenta aze eo.

\VS{35}Le namboatse kitrely am’{\ND{Iehovà}} t’i Saole, toe ie ty kitrely valoha’e niranjie’e am’{\ND{Iehovà}}.


\par }{\PP \VS{36}Le hoe t’i Saole: Antao hizotso mb’ amo nte-Pilistio mb’eo haleñe hikopake ampara’ te porea’ ty maraindray, vaho tsy hapon-tika leo raik’ am’ondati’eo. Le hoe iereo: Ano ze satri’ ty arofo’o. Fa hoe i mpisoroñey, antao hey hañarine aman’ Añahare.

\VS{37}Aa le nihalaly fanoroañe aman’ Añahare t’i Saole: Hizotso mb’ amo nte-Pilistio hao iraho? Hatolo’o am-pità’ Israele hao? Fe tsy natoi’e amy andro zay.

\VS{38}Le hoe t’i Saole: Miharinea iaby ry mpiaolo’ ondatio; itsikaraho ty nametsahañe i hakeo anindroaniy.

\VS{39}Aa kanao veloñe t’{\ND{Iehovà}} mpandrombake Israele, ndra t’ie am’ Ionatane ana-dahikoy, le toe havetrake. Fe leo raik’ am’ ondaty iabio tsy nanoiñe.

\VS{40}Aa le hoe re amy Israele iaby: Añ’ila’e nahareo, vaho añ’ ila’e atoy iraho naho Ionatane anakoy. Le hoe ondatio amy Saole: Ano ze atao’o ho soa.

\VS{41}Le hoe t’i Saole amy
{\ND{Iehovà}} Andrianañahare’ Israele: Taroño ty hato. Jinoboñe an-kitsapak’ amy zao t’Ionatane naho i Saole; le nivo­tsotse i màroy.

\VS{42}Aa hoe t’i Saole: Ano an-tsapake ka, izaho naho Ionatane anako. Nivoa t’Ionatane.

\VS{43}Aa hoe t’i Saole am’ Ionatane: Atalilio ahiko o nanoe’oo. Le natalili’ Ionatane ama’e ty hoe: Toe nitsopeke tantele tsy ampe añ’ ilan-kobaiko an-tañako; intoy, izaho ty hikenkañe.

\VS{44}Le hoe t’i Saole: Ehe hanoan’ Añahare amako naho mandikoatse izay naho tsy hihomake irehe Ionatane.

\VS{45}Fe hoe ondatio amy Saole: Havetrake hao t’Ionatane, ie nañeneke fandrombahañe jabajaba e Israele atoa? Lavits’ aze izay; Kanao veloñe t’{\ND{Iehovà}}, leo raik’ amo maròy añ’ambone’eo tsy hihintsañe an-tane; amy t’ie nitoloñe an’ Andrianañahare anindroany. Aa le navotso’ ondati­reo t’Ionatane tsy hihomake,

\VS{46}le nienga tsy nañorike o nte-Pilistio ka t’i Saole; vaho nimpoly mb’an-toe’e mb’eo o nte-Pilistio.


\par }{\PP \VS{47}Aa le rinambe i Saole ty fifeheañe Israele, naho nialia’e iaby mb’atia mb’eroa o rafelahi’eo; e Moabe naho amo ana’ i Amoneo, Edome naho amo mpanjaka’ i Tsobao\FTNT{‡}{{\FR 14:47 }{\FT{Tsobà: lian-dahindefo; mifañotakotake}}}, vaho amo nte-Pilistio; aa ndra aia ty nitoliha’e le nampisotrie’e.

\VS{48}Nanontoñe lahialen-dre le zinevo’e o nte Amalekeo vaho navotso’e am-pità’ o mpikopake iareoo t’Israele.

\VS{49}Zao o ana-dahi’ i Saoleo, Ionatane, naho Isvý\FTNT{§}{{\FR 14:49 }{\FT{Isvý: sotra; mitsiñe; mira}}} vaho i Malki-soà\FTNT{*}{{\FR 14:49 }{\FT{Malki-soà: mpanjaka manolotse}}}; le ty añara’ ty anak’ ampela’e roe: i Merabe\FTNT{†}{{\FR 14:49 }{\FT{Merabe: mpialy, mpandietse}}} ty zoke’e, naho Mikale\FTNT{‡}{{\FR 14:49 }{\FT{Mikale: Ia ty ginoke?}}} ty zai’e;

\VS{50}naho ty tahinan-tañanjomba’ i Saole: i Akinoame\FTNT{§}{{\FR 14:50 }{\FT{Akinoame: hatsomerentsere’ ty longo;
}}}, ana’ i Akimàtse\FTNT{*}{{\FR 14:50 }{\FT{Akimatse: rahalahi’ i fivoriy}}}; ty tahina’ i mpifeleke i valobohò’eiy: i Abnere\FTNT{†}{{\FR 14:50 }{\FT{Abnere: raem-pahazavañe}}}, ana’ i Nere\FTNT{‡}{{\FR 14:50 }{\FT{Nere: jiro; tane mboe tsy trinabake}}}, anan-drahalahin-drae’ i Saole.

\VS{51}I Kise\FTNT{§}{{\FR 14:51 }{\FT{Kisy: gañe; sarotse; boka; haantera’e}}} ty rae’i Saole; vaho ana’ i Abiele\FTNT{*}{{\FR 14:51 }{\FT{Abiele: Andrianañahare raeko}}} t’i Nere rae’ i Abnere.

\VS{52}Nitolom-pialy amo nte-Pilistio nainai’e t’i Saole amo hene andro’eo, aa ndra mb’ia nahaisake fanalolahy t’i Saole, le rinambe’e ho ama’e.



\par }\Chap{15}{\PP \VerseOne{1}Hoe t’i Samoele amy Saole: Nirahe’
{\ND{Iehovà}} iraho hañory azo ho mpanjaka’ ondati’e Israeleo; aa le janjiño ty feon-tsara’
{\ND{Iehovà}}.

\VS{2}Hoe t’{\ND{Iehovà}}’ i Màroy: Tiahiko i nanoe’ i Amalek’ am’ Israeley, ie niatreatre aze amy lalañey te niakats’ i Mitsraime añe.

\VS{3}Aa le akia lafao t’i Amaleke, naho mongoro o fanaña’e iabio naho ko anga’o sehanga’e; zamano ze atao lahilahy naho ampela, ty anak’ ajaja ndra te minono, ty añombe naho añondry, ty rameva vaho ty borìke.

\VS{4}Kinoi’ i Saole amy zao ondatio vaho niahe’e e Telaime\FTNT{*}{{\FR 15:4 }{\FT{Telà: mandè; maindoindoñe}}} ao, roe-hetse ty am-pandia le nitovoñe rai-ale boake Iehoda.


\par }{\PP \VS{5}Niheo mb’an-drova’ i Amaleke mb’eo t’i Saole, naho niampitse am-bavatane ao.

\VS{6}Vaho hoe t’i Saole amo nte-Keneo\FTNT{†}{{\FR 15:6 }{\FT{Kene: fanaña; vinily; hontoke}}}: Akia, mizotsoa, hisitake o nte-Amalekeo, tsy mone ho mongoreko mindre ama’e, amy te nisohe’ areo o ana’ Israele niavotse i Mitsraimeo. Aa le nisitahe’ o nte-Keneo o nte-Amalekeo;

\VS{7}vaho linafa’ i Saole o nte-Amalekeo, boake Kavilà\FTNT{‡}{{\FR 15:7 }{\FT{Kavilà: manaintaiñe; mampiboake}}} am-piranga’o mb’e Sorey\FTNT{§}{{\FR 15:7 }{\FT{Sore: kijoly; añombe; ty misamba}}} tandrife i Mitsraime.

\VS{8}Rinambe’e veloñe ty Agage\FTNT{*}{{\FR 15:8 }{\FT{Gage: Tafo; am-batse}}} mpanjaka’ o nte-Amalekeo, fa fonga zinama’e an-dela-pibara ondatio.


\par }{\PP \VS{9}Nenga’ i Saole naho ondati’eo t’i Agage, naho ty soa amo mpirai-liao naho o mpirai-trokeo naho o vositseo vaho o vik’añondrio, toe ze raha soa iaby, ie tsy nete nimongoreñe; o sirikaeñeo naho o tsy vente’eo ty nimongore’ iareo.


\par }{\PP \VS{10}Aa le niheo amy Samoele ty tsara’
{\ND{Iehovà}} nanao ty hoe:

\VS{11}Aneñenako t’ie nampijadoñe i Saole ho mpanjaka; fa niambohoa’e, tsy norihe’e naho tsy nanoe’e o nandiliakoo. Nioremèñe amy zao t’i Samoele; le nirovetse amy
{\ND{Iehovà}} avao amy haleñey.

\VS{12}Ie nitroatse maraindray hanalaka amy Saole; le teo ty nisaontsy amy Samoele ty hoe: Nivotrake e Karmele\FTNT{†}{{\FR 15:12 }{\FT{Karmele: vosy; fitatahañe; tsako voririke}}} t’i Saole, le nioniñe te nampijadoñe’e eo ty faniahiañe ty vata’e, le nienga boak’ao re nizotso mb’e Gilgale mb’eo.

\VS{13}Niheo mb’ amy Saole mb’eo t’i Samoele; le hoe t’i Saole ama’e: Tahie’
{\ND{Iehovà}} irehe; fa nanoeko ty linili’
{\ND{Iehovà}}.

\VS{14}Le hoe t’i Samoele: Aa ino arè o fibabababan’ añondry an-tsofikoo naho ty firohafa’ o añombe tsanoñeko henaneoo?

\VS{15}Le hoe t’i Saole: nendese’ iareo boak’ amo nte Amalekeo, nasisa’ ondatio ty soa amo añondrio naho amo añombeo hisoroña’ iareo am’
{\ND{Iehovà}} Andrianañahare’o; vata’e finongo’ay ty ila’e.

\VS{16}Le hoe t’i Samoele amy Saole: Eo hey, fa ho volañeko ama’o ty nitsarae’
{\ND{Iehovà}} amako aniankale. Le hoe re ama’e, Misaontsia.

\VS{17}Le hoe t’i Samoele: Ndra te kede am-pihaino’o irehe, tsy lohà amo fifokoa’ Israeleo hao? ihe noriza’
{\ND{Iehovà}} ho mpanjaka’ Israeley?

\VS{18}Nafanto’
{\ND{Iehovà}} ama’o ty lia’o, ami’ ty hoe: Akia, zamano iaby o nte-Amaleke mpanan-kakeoo, naho ialio ampara’ te mongotse.

\VS{19}Aa vaho akore te tsy nihaoñe’o ty fiarañanaña’
{\ND{Iehovà}}, te mone niambotraha’o i nikopahe­ñey naho nanao ty hatsivokarañe am-pivazohoa’
{\ND{Iehovà}}?


\par }{\PP \VS{20}Le hoe t’i Saole amy Samoele: Toe nihaoñeko ty fiarañanaña’
{\ND{Iehovà}}, kanao fa nandenàko i nañiraha’
{\ND{Iehovà}} ahiy, naho nase­seko atoy t’i Agage mpanjaka’ o nte-Amalekeo, vaho nimongoreko o nte-Amalekeo.

\VS{21}Fe nangala’ ondatio boak’ amy kinopakey ty añondry, naho añombe, ty soa amo raha nafatseo hisoroñañe am’
{\ND{Iehovà}} Andrianañahare’o e Gilgale.

\VS{22}Le hoe t’i Samoele: Tea’
{\ND{Iehovà}} mandikoatse ty fañaoñañe i fiarañanaña’
{\ND{Iehovà}}y hao o enga oroañeo naho o soroñeo? Toe zoke’ ty soroñe ty fañorihañe naho lombolombo’ ty solin’ añondrilahy ty fañaoñañe.

\VS{23}Fa hakeom-pamorehañe ty fiola naho hatsivokarañe mitrao-pahasive ty fanjeha­rañe. Kanao napo’o ty tsara’
{\ND{Iehovà}} le naforintse’e ka ty maha-mpanjaka azo.


\par }{\PP \VS{24}Aa hoe t’i Saole amy Samoele, toe aman-kakeo iraho, nandilatse amy lili’
{\ND{Iehovà}}y naho amo saontsi’oo; toe nihembañako ondatio, naho nihaoñeko o feo’eo.

\VS{25}Aa ehe iheveo i tahikoy vaho min­dreza fimpoly amako hitalaho am’
{\ND{Iehovà}}.

\VS{26}Fa hoe t’i Samoele amy Saole: Tsy himpoliako; fa nado’o ty tsara’
{\ND{Iehovà}} naho nado’
{\ND{Iehovà}} irehe tsy ho mpanjaka’ Israele ka!

\VS{27}Nitolike mb’eo amy zao t’i Samoele hañavelo, fe nivontitire’e i saro’ey vaho niriatse.

\VS{28}Le hoe t’i Samoele ama’e: Fa rinia’
{\ND{Iehovà}} ama’o anindroany ty fifeheañe Israele vaho natolo’e ami’ty mpiama’o, ty soa te ama’o

\VS{29}vaho tsy mandañitse, tsy maneñeñe ty Enge’ Israele, ie tsy ondaty hikinañe.

\VS{30}Le hoe re: Aman-kakeo iraho; fe miambane ama’o, miasia ahy añatrefa’ o roandria’ ondatikoo naho aolo’ Israele vaho mindreza fimpoly amako hitalaho am’
{\ND{Iehovà}} Andrianañahare’oy.

\VS{31}Aa le niharo fibalik’ amy Saole t’i Samoele vaho nitalaho am’
{\ND{Iehovà}} t’i Saole.


\par }{\PP \VS{32}Le hoe t’i Samoele: Aseseo mb’etoa t’i Agage mpanjaka’ o nte-Amalekeo. Aa le nigolengole mb’ama’e mb’eo t’i Agage, fa hoe ty natao’ i Agage: Toe fa añe ty hafairan-kavilasy.

\VS{33}Fe hoe t’i Samoele ama’e: Manahake ty tsy nañengà’ i fibara’oy ho aman’ anake o rakembao ty hanoañe tsy ho aman’ anake ka i rene’o añivo’ o rakembao. Vaho tinoritori’ i Samoele t’i Agage añatrefa’
{\ND{Iehovà}} e Gilgale.

\VS{34}Nimpoly mb’e Ramà mb’eo amy zao t’i Samoele; vaho nionjo mb’ añ’anjomba’e e Gibeate-Saole mb’eo t’i Saole.

\VS{35}Le lia’e tsy nitilike i Saole ka t’i Samoele ampara’ ty andro nihomaha’e; nandala i Saole t’i Samoele vaho niselekaiña’
{\ND{Iehovà}} te nanoe’e Mpanjaka’ Israele t’i Saole.



\par }\Chap{16}{\PP \VerseOne{1}Hoe t’{\ND{Iehovà}} amy Samoele: Pak’ombia t’ie mbe handala i Saole kanao fa nadòko tsy ho mpanjaka’ Israele ka? lipolipò menake i tsifa’oy le akia, fa hiraheko mb’am’ Iisay nte-Betlekheme\FTNT{*}{{\FR 16:1 }{\FT{Betlekheme: Anjomba-mofo}}} mb’eo fa nijoboñeko mpanjaka ho ahy ty raik’ amo ana’eo.

\VS{2}Le hoe t’i Samoele, Akore ty handenàko mb’eo? ke ho rendre’ i Saole, hañohofa’e loza. Le hoe t’{\ND{Iehovà}}. Andeso tamana vaho anò ty hoe: Pok’ atoy iraho hanao soroñe am’
{\ND{Iehovà}}.

\VS{3}Kanjio t’Iisay\FTNT{†}{{\FR 16:3 }{\FT{Iisaiy: tolotse; ravoravo}}} hiatrefa’e i soroñey, le hatoroko azo ze hanoe’o, vaho horiza’o ho ahy ty hitoñonako añarañe.

\VS{4}Le nanoe’ i Samoele i tsinara’
{\ND{Iehovà}}y vaho niheo mb’e Betlekheme mb’eo. Le ninevenevetse amy fitotsaha’ey o androanavi’ i rovaio nanao ty hoe: An-kanintsiñe hao ty ivotraha’o atoy?

\VS{5}Le hoe re, Fañanintsiñe, pok’ eo iraho hisoroñe amy
{\ND{Iehovà}}; mañefera vatañe, naho mindreza amako mb’ amy soroñey; le nefera’e ka t’Iisay naho o ana’eo vaho nambara’e homb’ amy soroñey.


\par }{\PP \VS{6}Ie nihirike, le nitalare’e t’i Eliabe, nitsakore ty hoe; Toe añatrefa’
{\ND{Iehovà}} eo i horìza’ey.

\VS{7}Fe hoe t’{\ND{Iehovà}} amy Samoele; Ko mandrèndreke ty lahara’e ndra ty haabo’ ty fijohaña’e, amy t’ie fa nadòko; toe tsy ami’ty fahaisaha’ ondatio ro ie, amy te mandrèndreke ty vinta’e alafe’e ondatio, vaho mandrendrek’ arofo t’{\ND{Iehovà}}.

\VS{8}Kinanji’ Iisay t’i Abinadabe\FTNT{‡}{{\FR 16:8 }{\FT{Aminadabe; raem-panta, fahimbañañe}}} vaho nampiarie’e añatrefa’ i Samoele. Fa hoe re, Tsy jinobo’
{\ND{Iehovà}} toke.

\VS{9}Nampiarie’ Iisay ama’e ka t’i Samà\FTNT{§}{{\FR 16:9 }{\FT{Samà: motso; mangoakoake; halatsañe}}}, fa hoe re, toe tsy jinobo’
{\ND{Iehovà}} ka toke.

\VS{10}Aa le nampiarie’ Iisay añatrefa’ i Samoele ty ana-dahi’e fito, fa hoe t’i Samoele am’ Iisay, Tsy jinobo’
{\ND{Iehovà}} o retoañe.

\VS{11}Le hoe t’i Samoele am’Iisay, Etoañ’ iaby hao o ana’oo? le hoe re: Mbe añe ty tsitso’e; toe miarak’ añondry. Le hoe t’i Samoele am’ Iisay: Ampañitrifo; fa tsy hivory\FTNT{*}{{\FR 16:11 }{\FT{Toe: tsy hiharo am-pandambañañe eo}}} tika ampara’ t’ie pok’eo.

\VS{12}Aa le nampañitrife’e naho nampizilihe’e. Volovoloen-dre, niloeloe o maso’eo naho naràm-bintañe; vaho hoe t’{\ND{Iehovà}}: Miongaha orizo, ie toke.

\VS{13}Aa le rinambe’ i Samoele i tsifa ama’ menakey naho noriza’e añivo’ o longo’eo; vaho namparin­gatse i Davide henane zay ty Arofo’
{\ND{Iehovà}}. Le niongake t’i Samoele nimb’ e Ramà mb’eo.


\par }{\PP \VS{14}Ie amy zao, fa nienga i Saole ty Arofo’
{\ND{Iehovà}}, vaho nañangara’ ty fañahy raty boak’ am’
{\ND{Iehovà}}.

\VS{15}Le hoe o mpitoro’ i Saoleo ama’e: Eo hey, toe fañahy raty boak’ aman’ Añahare ty mañangatse azo henaneo;

\VS{16}ee te hafanto’ i talè’ay henaneo o mpitoro’e miatrek’ azeo, ty hitsoeke mpititike maro-taly mahimbañe; aa ie mañangats’ ama’o i fañahy raty boak’ aman’ Añaharey, le hititiha’e am-pità’e, hampanintsiñ’ azo.

\VS{17}Le hoe t’i Saole amo mpitoro’eo: Paiao ho ahy henaneo t’indaty mahafititike, le endeso mb’amako mb’etoa.

\VS{18}Aa hoe ty natoi’ ty ajalahy, Inao, nitrea’ay ty ana’ Iisay nte-Betlekheme, mpititike mahay, ie fanalolahy naho lahindefoñe, mahity am-pitoloñañe, ondaty soa vintañe vaho ama’e t’{\ND{Iehovà}}.

\VS{19}Aa le nahitri’ i Saole am’Iisay ty hoe: Iraho mb’ amako mb’etoa i Davide ana’o mpiarak’ añondriy.

\VS{20}Le nandrambe borìke t’Iisay naho nampilogologoe’e mofo naho ty zonjòn-divay naho ty vik’ose vaho nampihitrife’e mb’ amy Saole mb’eo añamy Davide, ana’e.

\VS{21}Nimb’ amy Saole mb’eo t’i Davide naho nijohañe añatrefa’e; le vata’e nikokoa’e; vaho nanoe’e mpinday ty fikala’e.

\VS{22}Le nahitri’ i Saole am’ Iisay ty hoe: Ehe, iantofo te hijohañe añatrefako t’i Davide, ie nanjo fañisohañe am-pahatreavako.

\VS{23}Aa ndra mb’ia nañangaram-pañahy boak’ aman’ Añahare t’i Saole le rinambe’ i Davide i marovaniy naho nititihe’e am-pità’e; le nitotòtse t’i Saole, vaho nanintsiñe fa nisitak’ ama’e i anga-dratiy.



\par }\Chap{17}{\PP \VerseOne{1}Natonto’ o nte-Pilistio amy zao o lahindefo’eo hañotakotake vaho nifamory e Sokò\FTNT{*}{{\FR 17:1 }{\FT{Sokò: Fiaro}}} ‘Iehoda ey le nitobe añivo’ i Sokò naho i Azekà\FTNT{†}{{\FR 17:1 }{\FT{Azekà: Hafatraran-kijoly}}} e Efe-damime\FTNT{‡}{{\FR 17:1 }{\FT{Efe-damime; fiorihan-dio}}} ao.

\VS{2}Nifanontoñe naho nitobe am-bavatane’ i Elà\FTNT{§}{{\FR 17:2 }{\FT{Elà: Kile; fatse; fandañirañe}}} ao t’i Saole naho o ana’ Israeleo vaho nilahatse hifañotakotak’ amo nte-Pilistio.

\VS{3}Nitrobàke ami’ty vohitse añ’ila’e eo o nte-Pilistio vaho nizorazora am-bohitse añ’ila’e eo ka o ana’ Israeleo; añivo’ iereo ty vavatane.

\VS{4}Niavotse an-tobe’ o nte-Pilistio ty fanalolahy atao Goliate\FTNT{*}{{\FR 17:4 }{\FT{Goliate: fitsahañe, fivariñañe; votre}}} nte-Gate, enen-kiho mitovon-jehe-pitàñe ty haabo’e.

\VS{5}Sabaka torisìke ty tañambone’e, nisikiñe fiaro torisìke; lime arivo sekelen-torisìke ty lanja’ i fiaro zay.

\VS{6}Fikalañe torisìke ka ty an-kitso’e vaho fikalan-defon-torisìke ty an-tsoro’e.

\VS{7}Hoe taram-pitenoñe i taran-defo’ey, nilanja enen-jato sekelem-by ty lohan-defo’e vaho niaolo aze ty mpijiny fikalan-defoñe.

\VS{8}Nijagarodoñe ey re nikoikoike amo lahindefon’ ana’ Israeleo ty hoe: Ino ty iakara’areo am-piriritañe hialy? Tsy nte-Pilisty hao iraho, naho mpitoro’ i Saole nahareo? Aa le joboño t’indaty ama’ areo hizotso mb’ amako mb’etoa.

\VS{9}Ie mahafialy amako, naho mahagiok’ ahy, le ho mpitoro’ areo zahay, fe naho maharekets’ aze iraho le ho mpitoro’ay nahareo.

\VS{10}Hoe ka i nte-Pilistiy: Maña­treatre o lahindefon-te-Israeleo iraho androany, anoloro ondaty hifandraparapaha’ay.

\VS{11}Ie jinanji’ i Saole naho Israele iaby ty saontsi’ i nte-Pilistiy, le nitso­lolòke naho nirevendreveñe.


\par }{\PP \VS{12}Ie amy zao ana’ ty nte-Efrate\FTNT{†}{{\FR 17:12 }{\FT{Efrate: miregorego; mahavokatse}}} atao Iisay nte Betlekheme e Iehoda t’i Davide, valo o ana-dahi’ indatio; ie fa bey tañ’ andro’ i Saole, nigain-kantetse am’ ondatio.

\VS{13}Nomb’ añ’aly hañorike i Saole ty zoken’ ana’e telo. Ty tahina’ i telo nomb’ an-kotakotake rey le i Eliabe, tañoloñoloña’e, naho i Abina­dabe nanonjohy aze, vaho i Samà ty fahatelo’e.

\VS{14}I Davide ty tsitso’e; nañorike i Saole añe i zoke’e telo rey.

\VS{15}Fe nibalike boak’ amy nindreza’e amy Saoley t’i Davide hiandraza’e o añondrin-drae’e e Betlekhemeo.

\VS{16}Nitotoke mb’eo boa-maraiñe naho hariva, efa-polo andro, i nte-Pilistiy.


\par }{\PP \VS{17}Aa hoe t’Iisay amy Davide ana’ey, Endeso henaneo ty ampemba-tono efà raike toy naho ty vonga-mofo folo retoy, le mihitrifa mb’ aman-drahalahi’o an-tobe añe;

\VS{18}naho tintino mb’ amy mpifehe arivo’ iareoy mb’eo ty habobo maike folo retoy, le añontaneo o rahalahi’oo, vaho ampita­lilio ahy.

\VS{19}Am-bavatane’ i Elà ao t’i Saole rekets’ iereo naho o ana’ Israele iaby mialy amo nte-Pilistioo.

\VS{20}Aa le nañaleñaleñe t’i Davide; nenga’e ami’ty mpiarake, o añondri’eo naho nionjomb’ amy nañiraha’ Iisaiy vaho nivotrak’ amy tobey, ie nivovotse mb’ an-kotakotake mb’eo o lahindefoñe nikoikoik’ alio.

\VS{21}Songa nandahatse lahindefoñe t’Israele naho o nte-Pilistio, lahindefo miatre-dahindefoñe.

\VS{22}Aa le napo’ i Davide amy mpamandron-kilankañey o enta’eo vaho nipitsike mb’amo lahindefoñeo mb’eo; ie pok’eo le nañontàne o rahalahi’eo,

\VS{23}nifanaontsy am’ iereo naho hehe te boak’ amy nte-Pilisty màroy i fanalolahy nte-Pilisty nte-Gatey, Goliate ty tahina’ i nitsey i entañeiy vaho tsinano’ i Davide.

\VS{24}Ie nahaisak’ aze o lahindefo’ Israele iabio le nivoratsake hisitak’ ama’e, fa loho nihembañe.

\VS{25}Le hoe o ana’ Israeleo: Nirendre’o hao ondaty pok’ atoio? Ty hampisoaña’e Israele ty nihirifa’e; ie amy zao, ze ondaty hamono aze ro hañoboña’ i mpanjakay vara hampañaleale aze naho hatolo’e aze i anak’ ampela’ey vaho ho haha’e\FTNT{‡}{{\FR 17:25 }{\FT{Tsy handoa’e haba}}} am’ Israele ty akiban-drae’e.

\VS{26}Le hoe ty asa’ i Davide amo nijohañe marine azeo: Ino ty ho tambe’ t’indaty mahafañoho-doza amo nte-Pilisty e hoeke eio hañafaha’e ty fañinjea’e Israele? fa ia o nte-Pilisty tsy nisavareñeo te godabae’e o lahindefon’ Añahare veloñeo?

\VS{27}Le tinoi’ ondatio amo hoe zao, t’ie: Izay ty hanoañe indaty mahavono azey.

\VS{28}Jinanji’ i Eliabe, zoken-drahalahi’e, i reha’e am’ ondatioy; le nisolebotse amy Davide ty haboseha’e, vaho nanoa’e ty hoe: Ino ty nizotsoa’o mb’etoa? naho nenga’o ama’ ia o añondry tsy ampeampe an-dratraratrao? Haiko ty fiebotsebon-tro’o naho ty halo-tsere’o; ihe nizotso mb’etoa hisamba i hotakotakey.

\VS{29}Hoe t’i Davide: Ino ze o nanoeko, tsy nirehak’ avao hao?

\VS{30}Le niambohoa’e naho nitolik’ ami’ty ila’e naho nañon­tane i hoe zay indraike; fe natoi’ ondatio aze ty manahake i teoy.


\par }{\PP \VS{31}Aa ie nijanjiñeñe o saontsi’ i Davideo, le nahereñe aolo’ i Saole i enta’ey; vaho nasese mb’eo re.

\VS{32}Le hoe t’i Davide amy Saole; Ehe te tsy eo ty ondaty hamoe ay ty ama’e, fa hionjomb’eo o mpitoro’oo hifandrapak’ amy nte-Pilistiy.

\VS{33}Le hoe t’i Saole amy Davide: Tsy ho lefe’o ty hionjomb’ amy nte-Pilistiy hialia’o; ihe mbe tora’e, ie lahindefoñe sikal’ ami’ ty nahajalahy aze.

\VS{34}Aa hoe t’i Davide amy Saole: Niarake o añondrin-drae’eo o mpitoro’oo; le ie pok’eo ty liona\FTNT{§}{{\FR 17:34 }{\FT{Liona: hoe farasy bey mihina’ ondaty}}} ndra ty dobe\FTNT{*}{{\FR 17:34 }{\FT{Dobe: biby jabajaba te ama’ondaty
}}} nitavañe vik’añondry amy lia-raikey,

\VS{35}le nañeañe aze iraho le vinonoko naho navotsoko am-bava’e; aa ie nitroatse amako le rinambeko o volon-tsoma’eo naho linafako vaho vinonoko.

\VS{36}Fa hene vinono’ o mpitoro’oo ty liona naho ty dobe le ho hambañe ami’ty raik’ amy zay ty nte-Pilisty tsy nisavareñe roa, oniñe t’ie nanalatse o lahindefon’ Añahare veloñeo.

\VS{37}Tinovo’ i Davide ty hoe,
{\ND{Iehovà}} nandrombak’ ahy an-dela-tombon-diona naho an-dela-tombon-dobey, ty handrombak’ ahy an-taña’ t’i nte-Pilisty toañe. Aa hoe t’i Saole amy Davide, Akia, hitahy azo t’{\ND{Iehovà}}.


\par }{\PP \VS{38}Nasaro’ i Saole amy Davide o saro’eo, naombe’e an-doha’e eo i saba­ka’e torisìkey vaho nanoe’e ama’e o gozò’eo.

\VS{39}Le nadia’ i Davide amo saro’eo i fibara’ey naho nimanea’e ty hitsontike amo tsy nañohara’eo, le hoe t’i Davide amy Saole; Tsy ho lefe i liakoy amo raha retiañe, fa tsy niventèko. Le nafaha’ i Davide irezay.


\par }{\PP \VS{40}Rinambe’e am-pità’e i kobai’ey, naho nijoboñe vato lime malama an-torahañ’ ao vaho najo’e amy mozete’ey, toe an-kotra’e ao; tam-pità’e i pile’ey; le nitotofe’e i nte-Pilistiy.

\VS{41}Niheo mb’amy Davide mb’eo i nte-Pilistiy, niharine, niaolo aze i mpin­day fikala’ey.

\VS{42}Jinilojilo i nte-Pilistiy le naha­ren­dreke i Davide naho nitorifiha’e fa ajalahy mena, soa-vintañe.

\VS{43}Le hoe i nte-Pilistiy amy Davide: Amboa v’o aho te harinea’o an-kobaiñe? Le nozoñe’ i nte-Pilistiy amo ‘ndrahare’eo t’i Davide.

\VS{44}Le hoe i nte-Pilistiy amy Davide: Mb’amako mb’etoa le hatoloko amo voron-tiokeo o nofo’oo naho amo bibin-kivokeo.

\VS{45}Le hoe t’i Davide amy nte-Pilistiy: Itotoha’o am-pibara naho lefoñe vaho ana-defoñe, f’ihe ty harivoeko ami’ty tahina’
{\ND{Iehovà}}’ i Màroy, t’i Andrianañahare’ o lahindefo’ Israele sigìhe’oo.

\VS{46}Hatolo’
{\ND{Iehovà}} an-tañako irehe te anito; le ho zevoñeko, naho ho kitsiheko ama’o ty añambone’o vaho hatoloko amo voron-tiokeo naho amo bibin-kivokeo anito o lolo’ i valobohò nte-Pilistiio; hahafohina’ ty tane bey toy te aman’ Añahare ty e Israele ao.

\VS{47}Le ho fohi’ ze hene ondaty vory atoy te maharombake tsy amam-pibara tsy aman-defoñe t’{\ND{Iehovà}}, toe a’
{\ND{Iehovà}} ty hotakotake, fa natolo’e an-taña’ay nahareo.

\VS{48}Niongake le nimb’eo i nte-Pilistiy niharine amy Davide, le nipitsike ty lay mb’ amo mpiatreatreo t’i Davide higaoñe amy nte-Pilistiy,

\VS{49}le nampijom-pitàñ’ an-kotra’e ao t’i Davide nañakatse vato, naho nipilere’e amy pile’ey le nipelañe am-pela-handri’ i nte-Pilistiy i vatoy le nilentek’ am-panda’e ao, vaho nitafahohoke re, laharañe an-tane.

\VS{50}Aa le naozatse te amy Pilistiy t’i Davide am-piletse naho vato. Zinevo’e vaho vinono’e i nte-Pilistiy ndra te tsy amam-pibara ty fità’ i Davide.

\VS{51}Nilay t’i Davide nijohañe amy nte-Pilistiy eo naho rinambe’e ty fibara’e naho napon­tsoa’e amy traño’ey naho fina­tsi’e, nampikitsike i añambone’ey.

\par }{\PP Aa ie naharendreke te mate i fanalolahi’ey o nte-Pilistio, le nitriban-day.

\VS{52}Niongak’ amy zao o lahindefo’ Israele naho Iehodao, nampipoña-koikoin’ aly vaho nañoridañe o nte-Pilistio pake Gate naho ampara’ o lalambei’ i Ekroneo. Nifitak’ amy lalañey pake Saaraime naho sikal’amy Gate naho i Ekrone o nte-Pilisty nifereo.

\VS{53}Ie nimpoly amy fañoridà’ iareo o nte-Pilistioy o ana’ Israeleo le fonga kinopa’ iareo ty vara an-tobe’ o nte-Pilistio.

\VS{54}Rinambe i Davide ty añambone’ i nte-Pilistiy, vaho nendese’e mb’e Ierosalaime mb’eo, fe nahaja’e an-kiboho’e ao o fikala’ i Goliateo.

\VS{55}Ie niisa’ i Saole t’i Davide nionjo hifañatrek’ amy nte-Pilistiy, le nañontanea’e t’i Abnere, mpifehe’ i màroy: Ana’ ia o ajalahio? aa hoe ty natoi’ i Abnere: Amy te veloñe ty arofo’o ry mpanjaka, toe tsy fantako.

\VS{56}Hoe i mpanjakay, Rendreho te ana’ ia i ajalahiy.

\VS{57}Ie nibalik’ amy nañohofa’e loza amy nte-Pilistiy t’i Davide le nen­dese’ i Abnere mb’amy Saole mb’eo, am-pità’e ty loha’ i nte-Pilistiy.

\VS{58}Nañontane aze t’i Saole: O ajalahio, ana’ ia v’iheo? Ana’ i mpitoro’o Iisay nte-Betelekemey, hoe t’i Davide.



\par }\Chap{18}{\PP \VerseOne{1}Ie niheneke ty saontsi’e amy Saole, le nifamitrañe an-tro’ i Davide ty tro’
{\ND{I}}onatane. Nikokoa’e manahake ty vata’e.

\VS{2}Mifototse amy andro zay t’ie nitana’ i Saole, tsy nenga’e himpoly aman-drae’e añe.

\VS{3}Nanao fiatehenàñe amy Davide t’Ionatane amy te nikokoa’e manahake ty vata’e.

\VS{4}Nafaha’ Iona­tane ty sarimbo ama’e le natolo’e amy Davide rekets’ i saron’ ali’ey, i fibara’ey, i fàle’ey, vaho i sadia’ey.

\VS{5}Le niavotse mb’amy ze nañiraha’ i Saole aze añe t’i Davide naho nitoloñe an-kahimbañe; le najado’ i Saole ho mpifehe o lahindefoñeo, ie niantofañe am-pahaisaha’ ze hene ondaty naho am-pahaoniña’ o mpitoro’ i Saoleo.


\par }{\PP \VS{6}Ie pok’ eo t’i Davide naho o mpiama’eo, nimpoly boak’ añ’aly amo nte-Pilistioy, le niakatse amy ze rova’ i Israele iaby o ampelao nisabo an-tsinjake, hifanalaka amy Saole Mpanjaka an-pikoriñañe naho nirebeke an-jejo-bory\FTNT{*}{{\FR 18:6 }{\FT{Heb: taly-telo}}}.

\VS{7}Nisabo ty hoe an-kafaleañe o rakembao: Fa nanjamañe ty arivo’e t’i Saole vaho ty aleale’e t’i Davide.

\VS{8}Nitorifike amy zao t’i Saole fa natao’e t’ie fampifotsahañ’ aze. Amoliliañe añ’ aleale’e t’i Davide fe añ’ arivo’e avao ty ahiko. I fifeheañey avao ty mbe tsy aze.

\VS{9}Ie henane zay nikirofe’ i Saole t’i Davide.

\VS{10}Aa ie amy loak’ àndroy, nangare’ ty fañahi’ raty boak’ aman’ Añahare an-kafatrara’e t’i Saole, le nitazataza am-po’ i anjombay ao, naho nititike am-pitàñe t’i Davide ami’ty lili’e lomoñandro, ie am-pità’ i Saole ty lefo’e.

\VS{11}Hiniriri’ i Saole i lefoñey, ie nitsakore ty hoe: Ho tomboheko an-drindriñe eo t’i Davide. Indroe niholiatse aze t’i Davide.


\par }{\PP \VS{12}Nampihembañe i Saole t’i Davide, amy te nindre ama’e t’{\ND{Iehovà}}, ie fa nienga i Saole.

\VS{13}Aa le nasita’ i Saole ama’e, vaho nanoe’e mpifehe-arivo; niavotse naho nizilik’ añatrefa’ ondatio.

\VS{14}Nilefe iaby ze raha nanoe’ i Davide; fa tama’e t’{\ND{Iehovà}}.

\VS{15}Ie nioni’ i Saole t’ie nitoloñ’ an-kihitse, le nihembaña’e.

\VS{16}Fe nikokoa’ Israele naho Iehodà iaby t’i Davide, amy t’ie niavotse naho nizilik’ añatrefa’ iareo.

\VS{17}Le hoe t’i Saole amy Davide: Ingo, hatoloko azo t’i Merabe zoken’ anak’ ampelako; fe mahimbàña ho ahy, vaho ialio o ali’
{\ND{Iehovà}}o; ami’ty natao’ i Saole ty hoe: Tsy ty tañako ty hiatrek’ aze, fa hiatrefa’ ty fità’ o nte-Pilistio.

\VS{18}Le hoe t’i Davide amy Saole, Ia v’irahoo, ino ty fiaiko naho ty fiain-dongon-draeko e Israele ao t’ie ho vinanto’ ty mpanjaka?

\VS{19}Aa ie ho natolotse amy Davide t’i Merabe anak’ ampela’ i Saole te mone natolo’e amy Adriele nte Meholatite ho tañanjomba’e.

\VS{20}Fe nikokoa’ i Mikale anak’ ampela’ i Saole t’i Davide; natalily amy Saole Izay le ninò’e.

\VS{21}Aa hoe t’i Saole, Hatoloko aze re ho fandrik’ ama’e, hatreatré’e o nte-Pilistio. Aa le hoe t’i Saole amy Davide. Ho vinantoko irehe amy faha­roey.

\VS{22}Le nandily o mpitoro’eo t’i Saole, ty hoe: Bisibisiho amy Davide ty hoe: Inao! ifa­lea’ i mpanjakay vaho mikoko azo o mpitoro’e iabio, aa le miantofa t’ie ho vinanto’e.

\VS{23}Aa le sinaontsi’ o mpitoro’ i Saoleo an-dravembia’ i Davide i entañe zay. Aa hoe t’i Davide, Atao’ areo ho raha maivañe hao t’ie ho vinantom-panjaka, izaho ondaty rarake naho mavomavo.

\VS{24}Natalili’ o mpitoro’ i Saoleo ama’e izay ami’ty hoe: Inao ty entañe sinaontsi’ i Davide.

\VS{25}Le hoe t’i Saole: Zao ty ho saontsie’ areo amy Davide: Tsy mipay lafitihy i mpanjakay, fa ofoke zato boak’ amo nte-Pilistio, ho fañavahañe o rafelahi’ i mpanjakaio. Amy te kinilili’ i Saole ty hampihotrake i Davide am-pitàn-te-Pilisty.

\VS{26}Aa ie nisaontsie’ o mpitoro’eo amy Davide i entañe zay, le ninò’ i Davide ty ho vinanto’ i mpanjakay, aolo’ ty fepèn’ andro;

\VS{27}aa le niavotse mb’eo t’i Davide, ie naho o mpiama’eo, naho zinama’ iareo t’i nte-Pilisty roan-jato, vaho nen­dese’ i Davide o ofo’eo, le natolo’e amy mpanjakay ami’ty ia’e do’e, soa t’ie ho vinanto’ i mpanjakay. Le natolo’ i Saole aze t’i Mikale anak’ ampela’e ho vali’e.

\VS{28}Napota’ i Saole te amy Davide t’{\ND{Iehovà}} mbore nikoko aze t’i Mikale anak’ ampela’e;

\VS{29}aa antsake te nihembañe amy Davide t’i Saole, vaho nitolon-ko rafelahi’ i Davide t’i Saole.

\VS{30}Mpiavotse mb’eo o talèm-Pilistio; fe, ndra mbia mbia niakatse, le niraorao ambone’ o mpitoro’ i Saole iabio t’i Davide vaho nonjoneñe añ’abo i tahina’ey.



\par }\Chap{19}{\PP \VerseOne{1}Le nisaontsy am’ Ionatane ana’e naho amo mpitoro’e iabio t’i Saole, hañohofa’ iareo loza amy Davide; fe mpirañetse amy Davide t’Ionatane ana’ i Saole.

\VS{2}Le natalili’
{\ND{I}}onatane amy Davide ty hoe: Mipay hamono azo ty raeko; aa ehe mitaoa te maraindray le mipalira añetake,

\VS{3}fa hiakatse iraho hijohañe marine an-draeko an-kivoke ietaha’o, hitalily azo aman-draeko; le hataliliko azo ze treako.

\VS{4}Nisaontsy soa i Davide amy Saole rae’e t’Ionatane, ami’ty hoe: Ehe te tsy hanan-tahiñe amy Davide mpitoro’ey, i mpanjakay; amy t’ie tsy nandilatse ama’o, naho nisoa iaby ty fitoloña’e ama’o;

\VS{5}naho nado’e an-taña’e ao ty fiai’e t’ie nandafa i nte-Pilistiy, ie ninday fandreketam-bey ho a Israele t’{\ND{Iehovà}}; nioni’o izay, vaho nirebeke; aa le manao akore t’ihe hanan-kakeo an-dio-maliñe, hamonoa’o tsy aman-tali’e t’i Davide?

\VS{6}Hinao’ i Saole ty fiarañanaña’ Ionatane; le nifanta ami’ty hoe: Kanao veloñe t’{\ND{Iehovà}} tsy havetrake re.

\VS{7}Kinoi’ Iona­tane amy zao t’i Davide le nitalilia’e; vaho nendese’ Ionatane añatrefa’ i Saole eo manahake te taolo.


\par }{\PP \VS{8}Nirehetse indraike ty aly; le niavotse mb’eo t’i Davide, nialy amo nte-Pilistio vaho ra’elahy i fizamanañey, kanao nandripàke aolo’eo.

\VS{9}Nivotrak’ amy Saole amy zao ty fañahy raty boak’ amy
{\ND{Iehovà}}, ie niambesatse añ’ anjomba’e ao reketse lefoñe am-pità’e, naho nititik’ am-pità’e t’i Davide.

\VS{10}Le nimanea’ i Saole tombo-defoñe t’i Davide hipiteha’e amy rindriñey, f’ie nipoliotse am-piatrefa’e le tinombo’ i lefoñey i rindriñey naho nibotiotse t’i Davide, nienga amy haleñey.

\VS{11}Namantoke ìrake homb’ an-traño’ i Davide ao t’i Saole, hamono aze naho maraindray; fa nitalilia’ i Mikale vali’ i Davide ty hoe: Naho tsy mandrombak’ ain-drehe te anito haleñe le havetrake te maray.


\par }{\PP \VS{12}Aa le nazotso’ i Mikale ami’ty lalan-kede t’i Davide vaho nienga, le niherereak’ añe.

\VS{13}Rinambe’i Mikale ty terafime\FTNT{*}{{\FR 19:13 }{\FT{Terafime: saren-draha ihalaliañe}}} naho nampan­dre’e am-pandreañe eo, le napo’e an-doha’e eo ty fikalam-bolon-ose vaho kinolopo’e lamba.

\VS{14}Aa ie nañitrifa’ i Saole t’i Davide, le hoe t’i Mikale, Siloke re.

\VS{15}Le nañitrike indraike t’i Saole handrèndreke i Davide, ami’ty hoe: Aseseo amako am-pandrea’e hamonoako aze.

\VS{16}Ie nimoak’ ao i mpihitrike rey, hehe te saren-draha ty am-pandreañe ao vaho fikalam-bolon-ose ty natao loha’e.

\VS{17}Le hoe t’i Saole amy Mikale, Ino ty namañahia’o ahy, te nasinta’o i rafelahikoy, ie nimonazake mb’eo? Le hoe ty natoi’ i Mikale amy Saole, Hoe re tamako, Apoho hiavotse iraho, tsy mone havetrako.


\par }{\PP \VS{18}Aa le nioratse ty lay t’i Davide naho nivotrak’ amy Samoele e Ramà añe; le hene natalili’e ama’e ty nanoa’ i Saole aze. Nañavelo mb’e Naiote\FTNT{†}{{\FR 19:18 }{\FT{Naiote: akiba, fimoneñañe}}} re mindre amy Samoele vaho nimoneñe ao.

\VS{19}Natalily amy Saole ty hoe: Inao! e Naiote e Ramà ao t’i Davide.

\VS{20}Nañitrike mb’ amy Davide mb’eo t’i Saole; aa ie tendrek’ am’ iereo o mpitoky nitokio, naho nijohañe ho mpiaolo’ iareo t’i Samoele le nivotrak’ amo ira’ i Saoleo ty Arofon’ Añahare vaho nitoky ka.

\VS{21}Ie natalily amy Saole, le nañirake ty ila’e fe mbe nitoky avao. Nañitrike fañintelo’e vaho nitoky ka.

\VS{22}Aa le nañavelo mb’e Ramà ka re naho nipok’ an-kadaha jabajaba’ i Sekò eo; vaho nañontane ami’ty hoe: Aia t’i Samoele naho i Davide? Le hoe ty raike: Inao, e Naiote e Ramà añe.

\VS{23}Aa le nimb’e Naiote e Ramà re le nivotrak’ ama’e amy lia’ey ka i Arofon’ Añaharey vaho nitolom-pitoky am-para’ te pok’e Naiote e Ramà ao.

\VS{24}Hinalo’e iaby o saro’eo vaho nitoky añatrefa’ i Samoele, le nàndre niboridañe ey avao re amy àndroy naho amy haleñey. Aa le hoe ty sinaontsy:

\par }{\Q Mpiamo mpitokio ka hao t’i Saole?



\par }\Chap{20}{\PP \VerseOne{1}Nitriban-day boake Naiote e Ramà añe t’i Davide vaho nivo­trak’ am’ Ionatane, le nanoa’e ty hoe: Ino ze o nanoeko zao? Ino o hakeokoo? naho ino ty tahiko añatrefan-drae’o, ie mipay ty fiaiko?

\VS{2}Le hoe re tama’e: Sondo’e; tsy hihomake irehe; oniño te tsy manao ndra kede ndra bey ty raeko naho tsy aboa’e amako heike; aa vaho ino ty hampikafiran-draeko amako o raha zao? Tsy to izay.

\VS{3}Mbore nititike t’i Davide nanao ty hoe: Toe fohin-drae’o t’ie nahaoni-pañisohañe am-pihaino’o, le hoe ty atao’e, Ko ampahafohineñe Ionatane zao hera hihontoke; fe kanao veloñe t’{\ND{Iehovà}} naho veloñe ty fiai’o le toe lika raike ty añivoko naho ty fikenkañañe.

\VS{4}Le hoe t’Ionatane amy Davide; Ino ty salalan-tro’o hanoeko ama’o?

\VS{5}Le hoe t’i Davide am’ Ionatane: Inao te pea-bolañe ty hamaray, le tsy ho napoko ty hitoboke hitrao-pikama amy mpanjakay; aa le angao homb’eo iraho hietak’ an-kivok’ ao ampara’ te haleñe amy andro faha teloy.

\VS{6}Aa naho mipay ahy ndra kede ty rae’o, le anò ty hoe: Nimane halaly amako t’i Davide ty hihitrifa’e mb’e Betlekheme rova’e; fa tondroke i soron-tsavereña’e boa-taoñey.

\VS{7}Aa naho manao ty hoe re: Soa izay. Le hanintsiñe ty mpitoro’o; f’ie viñetse, le fohino te ikinia’e raty.

\VS{8}Aa le isoho o mpitoro’oo; amy fañina’
{\ND{Iehovà}} nanoe’ i mpitoro’oy ama’oy; f’ie aman-kakeo le vonò; fa ino ty hanesea’o ahy mb’aman-drae’o mb’eo?


\par }{\PP \VS{9}Le hoe t’Ionatane: Atòtse ama’o izay fa naho vata’e napotako te nikililien-draeko raty, tsy ho nampandrendreheko hao?

\VS{10}Aa le hoe t’i Davide am’ Ionatane, Ia ty hita­lily amako te nanoiñe azo an-keloke ty rae’o?

\VS{11}Le hoe t’Ionatane amy Davide: Antao homb’ an-kivoke ey. Le nimb’an-kivoke ey iereon-dro-roe.

\VS{12}Aa hoe t’Ionatane amy Davide: aolo’
{\ND{Iehovà}} Andrianañahare’ Israele: Izaho hitsok’ an-draeko amo ora zao te maray, ndra herone, le inao, naho fañisohañe amy Davide ty ao, lehe tsy hahitriko ama’o, vaho hitalily azo,

\VS{13}le ee te hanoe’
{\ND{Iehovà}} am’ Ionatane naho mandikoatse; fa naho mahafale an-draeko ty mañoho-doza ama’o, le hitaliliako, hañirahako azo homb’eo, hañaveloa’o am-panin­tsiñañe; vaho hindre ama’o t’{\ND{Iehovà}} manahake ty nindreza’e aman-draeko.

\VS{14}Aa naho mbe velon-draho tsy haboa’o amako hao ty fiferenaiña’
{\ND{Iehovà}}, tsy hihomahako?

\VS{15}Le tsy hapitso’o an-trañoko nainai’e ty fañisoha’o; ndra te naitoa’
{\ND{Iehovà}} o rafelahi’ i Davideo, fonga finao’e an-tane atoy.

\VS{16}Aa le nifañina ami’ty anjomba’ i Davide t’Ionatane, t’ie ho paia’
{\ND{Iehovà}} am-pità’ o rafelahi’ i Davideo.

\VS{17}Le nampifantà’ Ionatane indraike t’i Davide, ami’ty fikokoa’e; amy te nikokoa’e manahake ty nikokoa’e ty vata’e.

\VS{18}Le hoe t’Ionatane ama’e: Hiri-bolañe te maray: le ho paian-drehe; amy te ho kòake i fiambesa’oy.

\VS{19}Aa le mietaha soa irehe te herone, le miheova mb’amy fikafira’o amy androm-pitoloñañey le ey avao irehe marine ty vato’ i Ezele.

\VS{20}Hahiririko ty ana-pale telo añ’ila’e eo, hoe mañohatse fanolarañe.

\VS{21}Ie amy zao, hañitrifako ajalahy: Akia paiao o ana-paleo. Aa naho ataoko ty hoe: Ingo, añ’ila’o atoy o ana-paleo, rambeso vaho mb’etoa; le fañanintsiñe ty ho ama’o fa tsy joy, kanao veloñe t’{\ND{Iehovà}}.

\VS{22}F’ie ataoko ty hoe i ajalahiy: Inge, mbe aolo’o añe o ana-paleo; le akia, fa nirahe’
{\ND{Iehovà}} mb’eo.

\VS{23}Aa i nisaontsien-tikañey, Inao! añivon-tikañe nainai’e t’{\ND{Iehovà}}.


\par }{\PP \VS{24}Le nietak’ an-kivok’ ao t’i Davide; aa ie nipea-bolañe, niam­besatse hikama i mpanjakay.

\VS{25}Niambesatse amy fiambesa’ey i mpanjakay, manahake ty lili’e, amy fiambesatse mioza amy rindriñeiy; nijohañe t’Ionatane, vaho niambesatse añ’ila’ i Saole eo ty Abnere; fe nikòake ty fiambesa’ i Davide.

\VS{26}Tsy nisaontsy ndra inoñ’ inoñe amy andro zay t’i Saole, fa hoe ty natao’e: Va’e nifetsahan-draha; he t’ie maleotse; tsy malio.

\VS{27}Ie amy loak’ andro manonjohy i pea-bolañeiy, i andro faharoey, naho nikoake ty fiambesa’ i Davide; le hoe t’i Saole am’ Ionatane ana’e: Akore te tsy nimb’ am-pikamàñe mb’etoa i ana’ Iisay, ndra omale ndra androany?

\VS{28}Le hoe ty natoi’ Ionatane amy Saole: Nihalalia’ i Davide t’ie hienga mb’e Betlekheme mb’eo;

\VS{29}ami’ty hoe: Ehe, angao hiavotse iraho, fa misoroñe an-drova ao o longokoo vaho nañambara’ ty rahalahiko hiatreke; aa naho nahatendreke fañisohañe am-pihaino’o le adono hihitrike mb’eo handrendreke an-drolongoko. Aa le tsy niheo mb’ am-pandambaña’ i mpanjakay atoa re.

\VS{30}Nisolebotse am’ Ionatane ty haviñera’ i Saole, ami’ty hoe: Ty anan-drakemba-piola mengoke tia, tsy apotako hao te jinobo’o ho an-kasalara’o naho ho ami’ty fimeñaram-piboridañan-drene’o i ana’ Iisaiiy?

\VS{31}Fa naho mbe veloñe ambone tane atoy i ana’ Iisaiiy, le tsy horizan-drehe, ndra ty fifehea’o. Aa le ahitrifo mb’ amako mb’etoa re, fa mañeva ho mate.

\VS{32}Le hoe ty natoi’ Ionatane amy Saole rae’e: Aa vaho ino ty hañohofan-doza ama’e? Nanao inon-dre?

\VS{33}Aa le nahiriri’ i Saole ama’e i lefo’ey; vaho napota’ Ionatane te tampa-kevetse ty rae’e hanjevoñ’ i Davide.

\VS{34}Niavotse i fandam­bañañey t’Ionatane ampiforoforoañe, naho tsy nikama amy andro faharoe’ i volañeiy; ami’t’ie nirovetse i Davide vaho nisalaren-drae’e.


\par }{\PP \VS{35}Ie amy loak’ àndroy, le niavotse mb’ an-kivoke añe t’Ionatane reketse ty anak’ ajalahy amy namantaña’e i Davidey.

\VS{36}Le hoe re amy ajalahiy: Akia, hitrifo an-day o ana-pale hahirirìkoo. Aa ie nilay i ajalahiy le nahirirì’e ty ana-pale hilosora’e amy ajalahiy.

\VS{37}Ie nipok’an-toe’ i ana-pale nahirirì’ Ionataney i ajalahiy, le hoe ty koi’ Ionatane amy ajalahiy, Tsy ambali’o ey hao i ana-paley?

\VS{38}Le hoe ty fipaza’ Ionatane amy ajalahiy: Ma­lisà irehe, masikà, ko mitoboke ey. Le natonto’ i ajalahiy o ana-paleo vaho nimb’ amy talè’ey mb’eo.

\VS{39}Fe tsy napota’ i ajalahiy; Ionatane naho i Davide avao ty nahafohiñe.

\VS{40}Natolo’ Ionatane amy ajalahiy o fialia’eo le nanoa’e ty hoe: Akia, endeso an-drova ao retoy.

\VS{41}Ie añe i ajalahiy, le niongak’ an-toe’e atimo ao t’i Davide, naho nibabok’ an-daha­ra’e an-tane, niondreke intelo; naho nifañoroke iereo vaho nifampirovetse, i Davide ty nandikoatse.

\VS{42}Le hoe t’Ionatane amy Davide: Akia am-panintsiñañe, amy nititihan-tika an-tahina’
{\ND{Iehovà}} ty hoe: Ho añivon-tika roe t’{\ND{Iehovà}}, naho añivo’ o tirikoo naho o tiri’oo nainai’e.



\par }\Chap{21}{\PP \VerseOne{1}Aa le nienga re nañavelo mb’eo vaho nimoak’ an-drova ao t’Ionatane.

\VS{2}Niheo mb’amy Nobe\FTNT{*}{{\FR 21:2 }{\FT{Nobe: ankaboañe}}} mb’ amy Akimeleke\FTNT{†}{{\FR 21:2 }{\FT{Akimeleke: rahalahim-mpanjaka}}} mpisoroñe mb’eo t’i Davide le nihondrahondra mb’amy Davide mb’eo t’i Akimeleke, nanao ty hoe: Manao akore te ihe jòriñe tsy ama’ondaty?

\VS{3}Le hoe t’i Davide amy Akimeleke mpisoroñe; namantok’ ahy i mpanjakay ami’ty hoe: Ko ampahoniñe’o ndra ia’ia o añirahako azoo, i nandiliako azoy; vaho fa niraheko mb’an-koe’ an-koe o ajalahio.

\VS{4}Aa le ino ty ambane fità’o? vonga-mofo lime? atoloro an-tañako, ndra ze zoeñe ao.

\VS{5}Le hoe ty natoi’ i mpisoroñey amy Davide: Tsy ama’ mofo tsotra, fa mofo miavake avao naho toe tsy nañarine ampela o ajalahio.


\par }{\PP \VS{6}Le hoe ty natoi’ i Davide amy mpisoroñey, Toe sinebañe tsy ho ama’ay o ampelao ze andro telo izay; ie niakatse mb’etoa, le miavake ty horo’ o ajalahio ndra te tsotra ty lia, àntsak’ anito te hiavake o horo’ iareoo.

\VS{7}Aa le tinolo’ i mpisoroñey mofo miavake; fa tsy tao ty mofo naho tsy i mofo miatreke natsoake boak’ añatrefa’
{\ND{Iehovà}} nasolo ty mofo mafana amy andro nampi­tsoahañe azeiy.

\VS{8}(Teo amy andro zay ty mpitoro’ i Saole, tambatse aolo’
{\ND{Iehovà}}; i Doege ty tahina’e, nte-Edome, mpiaolo o mpiara’ i Saoleo.)

\VS{9}Le hoe t’i Davide amy Akimeleke: Tsy ho ambanem-pità’o atoa hao ty lefoñe ndra fibara? izaho tsy ninday ndra fibara ndra o fialiakoo amy te nimeke ty raha’ i mpanjakay.

\VS{10}Le hoe i mpisoro­ñey: ty fibara’ i Goliate nte-Pilisty zinevo’o am-bavatane’ i Elà, ingo, miforokoko an-damba an-kalo’ o kitambeo; rambeso t’ie no’o; fa tsy aman-tovo’e ty atoa. Le hoe t’i Davide, Tsy eo ty mañirinkiriñe aze, atoloro ahy.


\par }{\PP \VS{11}Niongak’ amy zao t’i Davide, nibioñe mb’eo ami’ty fihembaña’e i Saole vaho nimb’e Akise\FTNT{‡}{{\FR 21:11 }{\FT{Akise: boseke}}} mpanjaka’ i Gate mb’eo.

\VS{12}Le hoe ty asa’ o mpitoro’ i Akiseo ama’e: Tsy i Davide mpanjaka’ i taney hao toke? Tsy ie ty nitakasie’ iereo an-tsinjake, ty hoe: Fa namono ty arivo’e t’i Saole, naho ty aleale’e t’i Davide?

\VS{13}Nahaja’ i Davide an-tro’e ao i entañe zay, vaho nihembaña’e t’i Akise mpanjaka’ i Gate.

\VS{14}Aa le no­vae’e añatrefa’ iereo ty vinta’e nanao sare gege am-pità’ iareo, nanoki­tsokitse an-dalam-bey eo naho nampi­orihe’e am-bolon-tsoma’e ty ìve’e.

\VS{15}Le hoe t’i Akise amo mpitoro’eo, Heheke te seretse t’indaty tiañe; ino ty nandesa’ areo aze amako?

\VS{16}Mipay ondaty gege hao iraho te nandesa’ areo atoy hihisa ami’ty hagegea’e añatrefako etoa? Himoak’ añ’ anjombako ao hao t’indaty tia?



\par }\Chap{22}{\PP \VerseOne{1}Aa le nienga t’i Davide, nihere­reake mb’an-dakato’ i Ado­lame\FTNT{*}{{\FR 22:1 }{\FT{Adolame: taro’e; tsindro’e, rava’e}}} ao, le ie jinanji’ o longo’eo naho i anjomban-drae’e iabiy le nizotso mb’ama’e mb’eo.

\VS{2}Ze hene niampoheke, naho o mpisongoo, naho o nafaitse an-trokeo ro nifanontoñe ama’e ao, le nifehè’e; va’e efajato o nirekets’ ama’eo.

\VS{3}Niakatse boak’ao t’i Davide nimb’e Mitspè e Moabe mb’eo, le nanao ty hoe amy mpanjaka’ i Moabey. Ehe apoho holy mb’ etoa hey ty raeko naho i reneko ho ama’o ampara’ te fantako ty hanoen’ Añahare amako.

\VS{4}Aa le nasese’e añatrefa’ i mpanjaka’ i Moabey iereo vaho nimo­neñe ama’e ao amy ze andro iaby naha am-pipalirañ’ ao t’i Davide.

\VS{5}Le hoe ty Gade,\FTNT{†}{{\FR 22:5 }{\FT{Gade: mpirai-lian-dahin-defoñe}}} mpitoky, amy Davide, ko mipalitse an-kijoly ao; iengao le akia mb’an-tane’ Iehodà añe. Aa le nienga t’i Davide naho nimoak’ amy ala’ i Keretey\FTNT{‡}{{\FR 22:5 }{\FT{Kerete: ala mikitike}}} ao.


\par }{\PP \VS{6}Jinanji’ i Saole te nioniñe t’i Davide rekets’ o mpiama’eo; niam­besatse e Gibà t’i Saole ambane’ ty hatae e Ramà ao, am-pità’e ty lefo’e, vaho nijohanjohañe añariseho aze iaby o mpitoro’eo;

\VS{7}le hoe t’i Saole amo mpitoro’e mijohañe ama’eo, Mijanjiña ry nte-Beniamineo, Tinolo’ i ana’ Iisaiiy teteke naho tanem-bahe iaby hao nahareo; songa hanoe’e mpifelek’ arivo naho mpifehe-zato hao?

\VS{8}kanao sindre mikilily ahy, leo raike tsy nampiboak’ amako te nifañina amy ana’ Iisaiy i anakoy, le tsy eo ty manahelo ahy hitalilia’e te nitroboe’ i anakoy i mpitorokoy, hamandroña’e ahiko, manahake androany?

\VS{9}Le hoe ty natoi’ i Doege\FTNT{§}{{\FR 22:9 }{\FT{Doege: mpihakahaka}}} nte Edome, i natao ambone’ o mpitoro’ i Saoleoy: Nitreako te nimb’e Nobe mb’e Akimelek’ ana’ i Ahitobe mb’eo ty ana’ Iisay.

\VS{10}Ie nañontane am’
{\ND{Iehovà}} ho aze naho nivatie’e vaho natolo’e aze ty fibara’ i Goliate nte-Pilistiy.

\VS{11}Aa le nampañitrife’ i mpanjakay t’i Akimeleke mpisoroñe ana’ i Ahitobe naho i anjom­ban-drae’e iabiy, o mpisoroñe e Nobeo; le fonga niheo mb’ amy mpanjakay mb’eo.

\VS{12}Le hoe t’i Saole: Mijanjiña henaneo ry ana’ i Ahitobe; le hoe ty natoi’e, Intoy iraho talèko.

\VS{13}Le hoe t’i Saole ama’e: Akore ty nikinià’ areo ahiko, ihe naho i ana’ Isaìy, kanao tinolo’o mofo naho fibara vaho nañontane aman’ Añahare ho aze, soa t’ie hitroatse amako, hiampira’e, manahake androany.

\VS{14}Tinoi’ i Akimeleke i mpanjakay ami’ty hoe: Aa vaho ia amo mpitoro’oo ty atokisañe mandikoatse i Davide, vinanto’ i mpanjakay, i mañaoñe o fandilia’o iabio naho iasiañe añ’anjomba’o ao?

\VS{15}Androany hao ty nañontaneako aman’Añahare ho aze? mitotse ahy izay; ehe te tsy asarà’ i mpanjakay ndra inoñ’ inoñe amy mpitoro’ey naho aman’ anjomban-droaeko; fa ke maro he tsy ampe tsy apota’ o mpitoro’oo o raha zao.

\VS{16}Le hoe i mpanjakay: Tsy mete tsy havetrake irehe Akimeleke rekets’ o anjomban-drae’o iabio.

\VS{17}Le hoe i mpanjakay amo mpiga­ritse nijohanjohañe ama’e eo iabio; Mitoliha, fonga zamano o mpisoro’
{\ND{Iehovà}}o; amy te mpiamy Davide ka ty fità’ iareo naho napota’ iareo t’ie nibioñe fa tsy naboa’ iareo amako. Fe tsy nime­te nañity fitàñe hiambotrake amo mpisoro’
{\ND{Iehovà}}o o mpitoro’ i mpanjakaio.

\VS{18}Le hoe i mpanjakay amy Doege: Mitoliha, ambotraho o mpisoroñeo. Aa le nitolike t’i Doege nte Edome, niambotrak’ amo mpisoroñeo vaho zinama’e amy àndroy t’indaty valom­polo-lim’ amby mpisikiñe i kitambe lèniy.

\VS{19}Le fonga binai­bai’e an-dela-pibara ty Nobe, i rova’ i mpisoro­ñe reiy, lahilahy naho ampela, ajaja naho anak’ ajaja minono, añombe naho borìke vaho añondry an-dela-pibara.


\par }{\PP \VS{20}Nipoliotse añe ty raik’ amo ana’ i Akimelek’ ana’ i Ahitobeo, Abiatare ty tahina’e, nitriban-day mb’amy Davide mb’eo.

\VS{21}Natalili’ i Abiatare\FTNT{*}{{\FR 22:21 }{\FT{Abiatare: rae fanjaka; rae’ o sehanaga’eo}}} amy Davide te zinama’ i Saole o mpisoro’
{\ND{Iehovà}}o.

\VS{22}Le hoe t’i Davide amy Abiatare, Napotako amy andro zay, kanao tao t’i Doege nte Edome le tsy mete tsy hita­lily amy Saole; izaho ty nahavilasy o hene ondatin’ anjomban-drae’oo.

\VS{23}Mimoneña amako, le ko hembañe fa i mipay ty fiaikoy ro mipay ty azo ka; le am-pitsolohan-drehe te amako.



\par }\Chap{23}{\PP \VerseOne{1}Natalily amy Davide ty hoe: Inao te maname i Keilà\FTNT{*}{{\FR 23:1 }{\FT{Keilà; manampake, manjara; aman-kijoly}}} o nte-Pilistio, vaho tavane’ iareo o toe-pifofohañeo.

\VS{2}Aa le nañontane am’
{\ND{Iehovà}} t’i Davide, ami’ ty hoe: Homb’eo hao iraho, handafa o nte-Pilistio? Aa hoe t’{\ND{Iehovà}} amy Davide, Akia lafao o nte-Pilistio vaho rombaho t’i Keilà.

\VS{3}Fe hoe o mpiamy Davideo ama’e, Toe mahahembañ’ anay ty e Iehodà atoa, antsake t’ie mb’e Keilà naho mb’ amo lahindefon-te-Pilistio.

\VS{4}Aa le nañontane
{\ND{Iehovà}} indraike t’i Davide, le hoe t’{\ND{Iehovà}} ama’e, Miongaha, mizotsoa mb’e Keilà mb’eo vaho hatoloko am-pità’o o nte-Pilistio.

\VS{5}Aa le nimb’e Keilà mb’eo t’i Davide rekets’ o mpiama’eo, naho nialy amo nte-Pilistio vaho tinava’ iareo o añombe’ iareo iabio; linafa am-pizamanañe jabajaba. Toe rinomba’ i Davide o mpimone’ i Keilào.

\VS{6}Ie nipoliotse mb’ amy Davide mb’e Keilà mb’eo t’i Abiatare ana’ i Akimeleke, le nizotso reketse kitambe am-pità’e.


\par }{\PP \VS{7}Natalily amy Saole te nimb’e Keilà t’i Davide, le hoe t’i Saole: Fa natolon’ Añahare an-tañako; ie migabeñe an-drova aman-dalam-bey naho sikadañe ao.

\VS{8}Songa natonto’ i Saole hihotakotake ondatio, hizotso mb’e Keilà mb’eo hiarikatoke i Davide naho ondati’eo.

\VS{9}Napota’ i Davide te nikinia raty aze t’i Saole le hoe re amy Abiatare mpisoroñe: Endeso atoy i ki­tambey.

\VS{10}Le hoe t’i Davide: Ry
{\ND{Iehovà}} Andrianañahare’ Israele, Toe jinanji’ i mpitoro’oy te mipay ho mb’e Keilà mb’atoa t’i Saole, handrotsake ty rova toy ty amako.

\VS{11}Hatolo’ ondati’ i Keilào am-pità’e hao iraho? Hizotso mb’etoa hao t’i Saole ty amy tsinanokoy? Ry
{\ND{Iehovà}} Andrianañahare’ Israele, miambane ama’o, atalilio amo mpitoro’oo. Le hoe t’{\ND{Iehovà}}: Hizotso re.

\VS{12}Le hoe t’i Davide: Hatolo’ ondati’ i Keilào am-pità’ i Saole hao iraho? Le hoe t’{\ND{Iehovà}}, Hatolo’ iareo.

\VS{13}Aa le nibioñe mb’ amy ze nimete añe t’i Davide naho ondati’eo, ie ni-enen-jato varàñe. Natalily amy Saole te nienga i Keilà t’i Davide, le nado’e ty lia’e mb’eo.


\par }{\PP \VS{14}Nimoneñe am-patrambey añe am-pipalirañe ao t’i Davide, le nitambatse am-bohibohim-patrambei’ i Zife\FTNT{†}{{\FR 23:14 }{\FT{Zife: ty vava tia; fandañirañe}}} añe. Nitsoek’ aze boak’ andro boak’ andro t’i Saole f’ie tsy natolon’ Añahare am-pità’e.

\VS{15}Nioni’ i Davide te niavotse mb’eo hipay ty fiai’e t’i Saole; ie am-patrambei’ i Zife amy alay t’i Davide.

\VS{16}Niavotse amy zao t’Ionatane ana’ i Saole vaho nimb’ amy Davide amy alay ao; le nampahaozare’e ty fità’e aman’ Añahare;

\VS{17}ie nisaontsie’e ty hoe: Ko hemban-drehe; fa tsy ho oni-pità’ i Saole raeko; le ihe ty ho mpifehe Israele vaho ho mpiama’o iraho; toe fohi’ i Saole raeko.

\VS{18}Aa le nifañina añatrefa’
{\ND{Iehovà}} eo iereo roe; nimoneñe añ’ ala ao t’i Davide, vaho nimpoly mb’ an-kiboho’e añe t’Ionatane.


\par }{\PP \VS{19}Niheo mb’amy Saole e Gibà mb’eo o nte-Zifeo nanao ty hoe: Tsy mie­tak’ ama’ay, amo fipalirañe amy alaio hao t’i Davide? an-kaboa’ i Kakilà\FTNT{‡}{{\FR 23:19 }{\FT{kakilà: ama’e ao ty fitamako}}} atimo’ Iesimone\FTNT{§}{{\FR 23:19 }{\FT{Iesimone: bañgiñe; mangoakoake}}} ao?

\VS{20}Aa le mizo­tsoa mb’eo ry mpanjaka, mizotsoa an-kapean-tsatrin’ arofo’o, le hatolo’ay am-pità’ i mpanjakay.

\VS{21}Le hoe t’i Saole; Ho tahie’
{\ND{Iehovà}}, ami’ty fitretreza’ areo ahy.

\VS{22}Akia arè, venteo le arendreho indraike, vaho oniño i toem-pipalira’ey; fa inao, toe mpamañahy re.

\VS{23}Aa le arendreho naho fohìno o toem-pipalira’eo, le mibaliha mb’amako mb’etoa reketse i niventeñey vaho hindrezako; ie amy zay, kanao an-tane ao re, le ho kodebèko amo arivo’ Iehodao.

\VS{24}Aa le niavotse iereo niaolo i Saole mb’e Zife mb’eo; fe tan-dratraratra’ i Maone\FTNT{*}{{\FR 23:24 }{\FT{Maone: anjomba: toen-kakeo}}} añe t’i Davide naho ondati’eo, añ’Arabà atimo’ Iesimone ao.

\VS{25}Nimb’eo t’i Saole rekets’ o mpiama’eo hitsoek’ aze. Nitalilieñe t’i Davide; aa le nizotso mb’an-damilamy mb’eo re niam­besatse an-dratraratra’ i Maone ao. Ie jinanji’ i Saole izay le nihoridàñe’e t’i Davide an-dratraratra’ i Maone añe.

\VS{26}Añ’ ila’ i vohitsey atoy t’i Saole le añ’ ila’e aroa t’i Davide naho o mpiama’eo; nalisa nienga ty fiatrefa’ i Saole t’i Davide, fa hiarikoboñe i Davide naho ondati’eo t’i Saole naho ondati’eo hitsepak’ aze.

\VS{27}Fe nivotrak’ amy Saole ty mpihitrike, nanao ty hoe: Masikà, mihavia, fa mitavañe ty tanen-tika o nte-Pilistio.

\VS{28}Aa le nimpoly t’i Saole tsy nañoridañe i Davide fa nionjomb’ amo nte-Pilistio mb’eo; aa le natao Sela-Kamalekote\FTNT{†}{{\FR 23:28 }{\FT{Sela-Kamalekote: Vato fisarahañe}}} i toetsey.



\par }\Chap{24}{\PP \VerseOne{1}Nionjoñe boak’ ao t’i Davide vaho nimoneñe an-kijoli’ i En-gedy\FTNT{*}{{\FR 24:1 }{\FT{En-gedy: rano totsake, a i osey, fale}}} ao.

\VS{2}Aa ie nimpoly amy nañorihañe o nte-Pilistioy t’i Saole le natalily aze ty hoe: Inao! am-patrambey En-Gedy añe t’i Davide.

\VS{3}Rinambe’ i Saole amy zao t’indaty telo arivo jinoboñe amy Israele, hipay i Davide am-batovatoe’ o ose-lìo.

\VS{4}Nivotrak’ an-dian’ añondry ao re le teo ty lakato añolon-dalañe ey, nizilik’ ao t’i Saole hanaroñe o fandia’eo ie am-po’ ao t’i Davide naho o mpiama’eo.

\VS{5}Le hoe o mpiamy Davideo ama’e: Intoy ty andro nafè’
{\ND{Iehovà}} ama’o ty hoe: Inao! hatoloko am-pità’o i rafelahi’oy, hanoe’o ama’e ze satrie’o. Aa le niongake t’i Davide le tinampa’e am-pianjiñañe ty riran-tsarimbo’e.

\VS{6}Ie amy zao, namofoke i Davide ty arofo’e t’ie nanampake i riran-tsa­rimbo’ i Saoleiy.

\VS{7}Le hoe re amo mpiama’eo: Sondo’e am’{\ND{Iehovà}}, te hanoeko amy talèkoy o raha zao, amy najado’
{\ND{Iehovà}}y, t’ie hañity tañañe amy noriza’
{\ND{Iehovà}}y.

\VS{8}Aa le sineba’ i Davide amy entañe zay ondati’eo, tsy nenga’e hiambotrak’ amy Saole. Niavotse amy lakatoy amy zao t’i Saole nimb’ amy lia’ey mb’eo.

\VS{9}Añe izay, le niongake ka t’i Davide niakatse i lakatoy naho nikoihe’e amy Saole ty hoe: Ry talèko mpanjaka. Ie nitolike t’i Saole hioniñe mañamboho, le nababo’ i Davide mb’an-tane ty lahara’e vaho nidrakadrakake.


\par }{\PP \VS{10}Le hoe t’i Davide amy Saole: Aa vaho akore te haoñe’o o enta’ ondatio manao ty hoe: Inao! mipay hijoy azo t’i Davide?

\VS{11}Heheke! isam-pihaino’o henaneke te natolo’
{\ND{Iehovà}} an-tañako amy lakatoy irehe anindroany; eo ty nañosik’ ahy hañoho-doza ama’o, f’ie niferenaiña’ o masokoo vaho hoe iraho: Tsy hahitiko mb’ amy talèkoy ty tañako; amy t’ie noriza’
{\ND{Iehovà}}.

\VS{12}Tovo’e ry aba, hehe ty riran-tsarimbo’o an-tañako toy; amy nanampahako o sarimbo’ooy, fe tsy vinonoko; arendreho naho mahaoniña te tsy an-karatiañe ndra fiolàñe o tañakoo vaho tsy nandilatse ama’o ndra te voñone’o ty fiaiko hitavañe aze.

\VS{13}{\ND{Iehovà}} ty hizaka añivo’o naho izaho, le
{\ND{Iehovà}} ty hamale fate ahy ama’o; fa tsy ho ama’o ka ty tañako.

\VS{14}Fa hoe ty razan-tsaontsi’ o taoloo: Boak’ amo lo-tserekeo ty iboaha’ ty halò-tserehañe; fe tsy ho ama’o ty tañako.

\VS{15}Haño­ri­dañ’ ia ty niakara’ i mpanjaka’ Israeley? ty amboa mate, he ty pia.

\VS{16}{\ND{Iehovà}} arè ty hizaka, hinday tsara añivoko naho ihe, hivazoho, hitaroñe ahy, hamotsora’e am-pità’o.


\par }{\PP \VS{17}Ie amy zao, naho fa nagado’ i Davide i lañona’e amy Saoley, le hoe t’i Saole: Feo’o hao zao ry anako Davide? Nipoña-peo amy zao t’i Saole, nirovetse.

\VS{18}Le hoe re amy Davide: Vantañe te amako irehe; soa ty na­noa’o ahy vaho raty ty nanoako azo;

\VS{19}vaho nitalilie’o anindroany ty nanoa’o ahy, te natolo’
{\ND{Iehovà}} am-pità’o, le tsy zinevo’o.

\VS{20}Aa naho tendrek’ am’ ondaty i rafelahi’ey, henga’e hienga hao? Ee t’ie ho tambeza’
{\ND{Iehovà}} amy hasoa nanoe’o amako anin­droaniy.

\VS{21}Aa inao, apotako t’ie ho mpanjaka, vaho hajadoñe am-pità’o ty fifeheañe Israele.

\VS{22}Mifañinà amako arè, amy
{\ND{Iehovà}}, te tsy haitoa’o o tiriko manonjohy ahio vaho tsy ho mongore’o añ’anjomban-draeko ty añarako.

\VS{23}Le nifanta amy Saole t’i Davide vaho nimpoly t’i Saole; fe nionjomb’ amy fipalirañe fatra­tsey t’i Davide naho ondati’eo.



\par }\Chap{25}{\PP \VerseOne{1}Nihomake t’i Samoele; le hene nifanontoñe ama’e t’Isra­ele nandala aze vaho nalenteke an-kiboho’e e Ramà ao. Niongak’ amy zao t’i Davide nizotso mb’am-patrambei’ i Parane\FTNT{*}{{\FR 25:1 }{\FT{Parane: Fanintsiña’ o lakatoo}}} mb’eo.


\par }{\PP \VS{2}Teo t’indaty e Moane\FTNT{†}{{\FR 25:2 }{\FT{Moane: anjomba; toen-kakeo}}} ao, e Karmele\FTNT{‡}{{\FR 25:2 }{\FT{Karmele; añondri-vosy; tata voririke}}} añe ty vara’e; mpañaleale indatiy; telo arivo ty añondri’e naho arivo ty ose’e; ie nañitsike o añondri’eo e Karmele añe henane zay.

\VS{3}I Nabale\FTNT{§}{{\FR 25:3 }{\FT{Nabale: dagola; tsy mañaoñe}}} ty tahina’ indatiy naho Abigàle\FTNT{*}{{\FR 25:3 }{\FT{Abigale: hafalean-drae’e}}} ty tahinan-tañan­jomba’e. Nahilala naho soa vintañe i rakembay, fe nigañe indatiy, lo-tsereke iaby ze sata’e; tarira’ i Kalibò\FTNT{†}{{\FR 25:3 }{\FT{Kalibò: amboa, koake; haroñe}}}.

\VS{4}Jinanji’ i Davide am-patrambey añe te nañitsike o añondri’eo t’i Nabale,

\VS{5}le nampihitrik’ ajalahy folo mb’eo t’i Davide, naho hoe ty namantoha’ i Davide i ajalahy rey: Mionjona mb’e Karmele mb’ amy Nabale mb’eo vaho añontaneo ami’ty añarako.

\VS{6}Le isaontsio ty hoe, Maha­veloñe, fañanintsiñe ama’o, fierañerañañe ami’ty anjomba’o naho himo­neñe soa iaby o vara’oo.

\VS{7}Tsinanoko aniany t’ie mañitsike\FTNT{‡}{{\FR 25:7 }{\FT{Mañitsik’ añondry}}}. Tama’ay o mpiara’oo le tsy jinoi’ay, Leo raha raike tsy nipitsok’ am’ iereo amo hene andro naha te Karmele ao anay.

\VS{8}Añontaneo o mpitoro’oo hitaliliy azo, Aa ehe te hahaoniñ’ ìsok’ am-pihaino’o o ajalahi’oo, kanao pok’eo añ’andro soa; ehe anoloro o mpitoro’oo naho amy Davide ana’oy ze miheo am-pità’o.

\VS{9}Aa ie nivo­trak’ eo i mpitoro’ i Davide rey, le linaño’ iareo amy Nabale i entañe zay ami’ ty tahina’ i Davide, ie nagado’ iareo

\VS{10}le hoe ty natoi’ i Nabale amo mpitoro’ i Davideo, Ia ze o Davide zao? Ia ze o ana’ Iisay zao? Tsiefa ty mpitoroñe mipitsok’ amo talè’eo henaneo,

\VS{11}aa vaho hangalàko hao o mofokoo, o ranokoo naho i hena vinonoko ho amo pañitsikooy vaho hatoloko ama’ ondaty tsy fohiñe te hirik’ aia?


\par }{\PP \VS{12}Aa le nitolike o ajalahi’ i Davideo, nimpoly vaho nitalilia’e iaby i saontsi’ey.

\VS{13}Le hoe t’i Davide am’ ondati’eo: Songa mampidiàña fibara; nampidiañe fibara ka t’i Davide; le va’e ondaty efa-jato ty nionjoñe mb’eo ampañorihañe i Davide vaho nidok’ amo vara’eo ty roan-jato.

\VS{14}Ie amy zao, nitaroñ’ amy Abigale, tañanjomba’ i Nabale, ty ajalahy, ty hoe: Inao, nampihitrike boak’ am-patrambey añe hañontàne amy talè’aiy t’i Davide; f’ie nitabohazake an-keloke.

\VS{15}Toe nañasoa anay ondatio, tsy nijoie’e vaho ndra kede tsy nipok’ ama’ay sikal’ amy niharoa’ay am’ iareoy; izahay tan-kivok’ ao,

\VS{16}le iereo ty nikijoli’ay handro an-kaleñe amo hene andro nitraofa’ay, izahay niarak’ o añondrio.

\VS{17}Aa le mahaoniña naho tsakoreo ty hanoe’o; fa hankàñe ty ho toly aman-talè’ay naho añ’anjomba’e, amy t’ie ana’ i Beliale\FTNT{§}{{\FR 25:17 }{\FT{Beliale: Kokolampa raza’e, Satana}}} vaho leo raike tsy mahafisaontsy ama’e.


\par }{\PP \VS{18}Nihepakepak’ amy zao ty Abigale, nandrambe mofo roan-jato naho zonjon-divay roe, naho ty henan’ añondry lime hinalankañe, naho famaran-tonon-tsako lime naho angarozam-baloboke maike zato naho garatòn-tsakoa maike roan-jato vaho najò’e am-borìke’e.

\VS{19}Le hoe re amo ajalahi’eo: Akia, miaoloa mb’eo, le horiheko, f’ie tsy nitalily amy Nabale vali’e.

\VS{20}Ie amy zao niningi-borìke, nizotso mb’an-kalo’ i vohitsey mb’eo le ingo t’i Davide naho o mpiama’eo nifanojo ama’e le nigaoña’e.

\VS{21}Ie vaho nanao ty hoe t’i Davide: Toe tsy vente’e ty nañambenako o fonga vara’ indatiy am-patrambey atoio, ie ndra raik’ amo fanaña’eo tsy nipoke, le hehe te raty ty navale’e ahy t’ie nisoàñe.

\VS{22}Aa ehe te hanoen’ Añahare amo rafelahi’ i Davideo naho mandikoatse izay naho eo ty hadoko amo azeo ampara’ te porea’ ty maraindray ze mamany an-kijoly iaby.

\VS{23}Tendrek’ amy Davide amy zao t’i Abigale, le nizotso amy borìkey naho niba­bok’ aolo’ i Davide an-dahara’e vaho nidrakadrakak’ an-tane,

\VS{24}nikorovok’ am-pandia’e nanao ty hoe: Anò amako talèko, ehe te ho amako o tahiñe zao, le ehe t’ie henga’o hivolañe añatrefa’o etoa; hijanjiña’o ty fivolan’ anak’ ampata’o.

\VS{25}Ehe tsy ho haoñen-talèko i tsi-jefa’e atao Nabale tia; fa i tahina’ey ro ie; hadagolàñe ty ama’e; fa naho izaho mpitoro’o ampela, tsy nitreako o mpitoron-talèko nampañitrife’oo.

\VS{26}Ie amy zao ry talèko kanao veloñe t’{\ND{Iehovà}} naho veloñe ka ty arofo’o, oniñe te nisebañe azo t’{\ND{Iehovà}} tsy homb’ etoa hampiori-dio, naho tsy hamale fate am-pità’o, le ee te hanahake i Nabale o rafelahi’oo vaho ze hipay hañoho-doza amy talèkoy.

\VS{27}Ingo ka ry talèko ty ravoravo nandese’ i mpitoroñ’ ampela’oy amy talèkoy; atoloro amo mpitoroñe mpiamy talèkoo.

\VS{28}Miambane ama’o ehe apoho ty fiolà’ o mpitoroñ’ ampela’oo, fa toe hanoe’
{\ND{Iehovà}} anjomba fatratse ty talèko amy te mpifanehak’ an-kotakotake ho a
{\ND{Iehovà}} i talèkoy, vaho mboe tsy nioniñe ama’o amo hene’ andro’oo ty hatsivokarañe.

\VS{29}Aa ndra te niongake hañoridañe azo t’indaty hipay ty fiai’o, le ho rohizañe am-pandroñan-kavelo’
{\ND{Iehovà}} Andrianañahare’o ao ty fiai’o vaho hihiririñe mb’eo ty fiai’ o rafelahi’oo manahake t’ie boak’ an-korom-piletse.

\VS{30}Ie amy zao, naho fa nanoe’
{\ND{Iehovà}} iaby ty hasoa nitsarae’e azo, vaho ie fa nañory azo ho mpifelek’ Israele;

\VS{31}le ehe tsy ho boloko hampitsikapy azo o raha zao, tsy ho sirika añ’ arofon-talèko ao, t’ie nampio­rike lio tsy aman-tali’e, ke hamale fate am-bata’e ty talèko; aa naho fa nañasoa i talèkoy t’{\ND{Iehovà}}, le tiahio o anak’ ampata’oo.


\par }{\PP \VS{32}Le hoe t’i Davide amy Abigale: Andriañeñe t’{\ND{Iehovà}} Andrianañahare’ Israele; amy t’ie nirahe’e hifanalaka amako anindroany;

\VS{33}rengèñe ka ty faharendreha’o, naho rengèn-drehe nitañ’ ahy tsy homb’eo hampiori-dio ndra hamale fate an-tañako.

\VS{34}Fa ho nivata’e to, kanao veloñe t’{\ND{Iehovà}} Andrianañahare’ Israele nanebañe ahy tsy hijoy azo, ami’ty falisa’o nifanalaka amako, te leo raik’ amo mpamany an-kijolio tsy ho nen­gañe amy Nabale ampara’ te porea’ ty handro.

\VS{35}Aa le rinambe’ i Davide am-pità’e o nandese’e ama’eo, le hoe re ama’e. Mimpolia am-panintsiñañe mb’añ’ anjomba’o mb’eo; ingo fa hinaoko o feo’oo vaho ninòko ty fiatrefa’o.


\par }{\PP \VS{36}Nomb’ amy Nabale amy zao t’i Abigale; le hehe t’ie nanao sabadidake añ’anjomba’e ao; manahake ty sabadidam-panjaka; le nifale añ’ arofo’e t’i Nabale, amy t’ie nijike; aa le tsy nitalilia’e, ndra kede ndra maro am-para’ te porea’ ty maraindray.

\VS{37}Ie maraidraiñe, naho fa nijeañe amy Nabale i divaiy, te natalili’ i vali’e ama’e i raha rezay vaho nihomak’ am-po’e ao ty arofo’e, nijirigañe hoe vato.

\VS{38}Ie modo ty folo andro varàñe le linafa’
{\ND{Iehovà}} t’i Nabale vaho nikoromake.

\VS{39}Aa naho jinanji’ i Davide te nibanitse t’i Nabale, le hoe re; Andriañeñe t’{\ND{Iehovà}}, ie nañato ty ahy amy fañinjeañe am-pità’ i Nabaley, naho nitana’e tsy hanao raty ty mpitoro’e; vaho nafote’
{\ND{Iehovà}} ami’ty añambone’ i Nabale o hatsivokara’eo, le nampañitrike saontsy amy Abigale t’i Davide t’ie hengae’e ho tañanjomba’e.

\VS{40}Aa ie nivotrak’ amy Abigale e Karmele ao o mpitoro’ i Davideo, le nisaontsie’e ty hoe: Nirahe’ i Davide ama’o zahay, handrorotse azo ho vali’e.

\VS{41}Niongak’ amy zao re, vaho naondre’e mb’ an-tane ty lahara’e nanao ty hoe: Oniño te mpitoroñe hanasa o fandiam-pitoro’ i talèkoio o anak’ ampata’eo.

\VS{42}Nihepa­kepak’ amy zao t’i Abigale naho niavotse le nijom-borìke reketse ty somondrara lime ho mpiama’e; le norihe’e o ira’ i Davideo vaho nanoeñe tañanjomba’e.

\VS{43}Nengae’ i Davide ka t’i Akinoame nte-Iezreele, le nivalie’e iereo roe.

\VS{44}Fa natolo’ i Saole amy Faltý ana’ i Laise nte Galime i Mikale anak’ ampela’e, vali’ i Davidey.



\par }\Chap{26}{\PP \VerseOne{1}Niheo amy Saole e Gibà mb’eo o nte Zifeo nanao ty hoe: Tsy mietak’ an-kaboa’ i Kakilà\FTNT{*}{{\FR 26:1 }{\FT{Kakilà: ama’e ty fitamako}}} aolo’ Iesimone ao hao t’i Davide?

\VS{2}Aa le niavotse mb’ am-patrambei’ i Zife mb’eo t’i Saole, reketse ty ana’ Isra­ele telo-arivo jinoboñe, hikodebe i Davide am-patrambei’ i Zife ao.

\VS{3}Nitobe an-kaboa’ i Kakilà aolo’ i fatrambeiy añ’ olon-dalañe eo t’i Saole. Nipalitse am-patrambey ao t’i Davide vaho nirendre’e te nañoridañe aze mb’am-patrambey mb’eo t’i Saole.

\VS{4}Aa le nañirake mpitingañe t’i Davide hamente te toe nivotrak’ ao t’i Saole.

\VS{5}Niongake le nimb’ amy toetse nitobea’ i Saole mb’eoy t’i Davide vaho nioni’ i Davide ty nandrea’ i Saole naho i Abnere ana’ i Nere, mpifehe’ i valobohòkey, te nàndre am-piarikatohañe ao t’i Saole ie nitobe añariary aze ondatio.


\par }{\PP \VS{6}Le hoe t’i Davide amy Akimeleke, nte-Kete naho amy Abisay\FTNT{†}{{\FR 26:6 }{\FT{Abisay: raen-dravoravo}}}, ana’ i Tseroià\FTNT{‡}{{\FR 26:6 }{\FT{Tseroià: fanaintaiña’
{\ND{Iehovà}}}}}, rahalahi’ Ioabe, Ia ty hindre amako hizotso mb’ amy Saole an-tobe mb’eo? Le hoe t’i Abisay, Hindrezako.

\VS{7}Aa le niheo mb’ am’ ondatio mb’eo haleñe t’i Davide naho i Abisay, le ingo t’i Saole mandre, mirotse añivo’ i toetsey eo, i lefo’ey nitsa­tok’ an-tane marine’ i añambone’ey vaho nandre niarikoboñe aze t’i Abnere naho ondaty iabio.

\VS{8}Le hoe t’i Abisay amy Davide: Toe natolon’ Añahare am-pità’o androany i rafelahi’oy; aa ehe, angao hataoko tombok’ avots’ an-defon-dre an-tane eo, vaho tsy hindroeko.

\VS{9}Fa hoe t’i Davide amy Abisay: Ko joie’o; ia ty hañonjo haok’ amy noriza’
{\ND{Iehovà}}y t’ie tsy hanañ’ kakeo?

\VS{10}Le hoe t’i Davide; Kanao veloñe t’{\ND{Iehovà}}, Aiy! ke ho lafa’
{\ND{Iehovà}}, he ho avy ty androm-pihomaha’e, he t’ie hizotso an-kotakotake ao hihomake.

\VS{11}Sondo’e am’
{\ND{Iehovà}} te izaho ro hañiti-tañañe amy noriza’
{\ND{Iehovà}}y; fe ehe rambeso i lefoñe añ’ambone’ey naho i zonjon-drano’ey le hienga tika.

\VS{12}Aa le nendese’ i Davide i lefoñe naho zonjoñe añambone’ i Saoley eo le nienga, leo raik’ am’ondatio tsy nahaisake, tsy nahafohiñe vaho tsy nitsekake, songa nirotse amy t’e nampilañahe’
{\ND{Iehovà}}.


\par }{\PP \VS{13}Aa le nitsake mb’añ’ila’e ey hoeke ey t’i Davide, le nijohañe an-kaboañe eñe; heba’e jabajaba ty añivo’ iereo.

\VS{14}Le nikoik’ am’ondatio naho amy Abnere ana’ i Nere t’i Davide, ami’ty hoe: Tsy manoiñe v‘iheo, Abnere? Le hoe ty natoi’ i Abnere: Ia-mbao o mikoik’ amy mpanjakaio?

\VS{15}Le hoe t’i Davide amy Abnere: Tsy lahitsiay v’iheo? ia ty mañirinkiriñe azo e Israele ao? Aa vaho akore t’ie tsy nahafañambeñe i talè’o mpanjakay? Kanao nimb’eo t’indaty hanjevoñe i talè’o mpanjakay.

\VS{16}Tsy soa o nanoe’oo. Kanao veloñe t’{\ND{Iehovà}} mañeva haro­tsake irehe, amy te tsy nahafigaritse ty talè’o noriza’
{\ND{Iehovà}}. Henteo arè: Aia ty lefo’ i mpanjakay, naho i zonjon-drano tam-pikala’ey?

\VS{17}Napota’ i Saole ty fiarañanaña’ i Davide, le hoe re: Feo’o hao zao ry anako Davide? Le hoe t’i Davide: Feoko ‘nio, ry talèko mpanjaka.

\VS{18}Le hoe re: Ino ty hañoridaña’ i talèkoy i mpitoro’ey? Ino o nanoekoo? Ino ty hakeo an-tañako ao?

\VS{19}Aa le miambane ama’o iraho, ehe te hijanjiñe o vola’ i mpitoro’eio ty talè mpanjakako. Naho
{\ND{Iehovà}} ty nitrobo azo amako le ehe te ho no’e t’ie hisoroñañe; fe naho o ana’ ondatio le fàtse añatrefa’
{\ND{Iehovà}} iereo; ie nanao soik’ ahy henaneo tsy hifaharako amy lova’
{\ND{Iehovà}}y ami’ty hoe: Akia, mitoroña ‘ndrahare ila’e.

\VS{20}Aa le ko ampiorihe’o an-tane añatrefa’
{\ND{Iehovà}} ty lioko; fa toe nimb’ etoa ty mpanjaka’ Israele hikodebe ty pia, manahake ty fikeheañe kibo am-bohitse ey.


\par }{\PP \VS{21}Aa le hoe t’i Saole: Toe nandilatse iraho; mimpolia irehe Davide, anako, fa tsy ho robaheko ka; amy te nisarotse am-pahaoniña’o ty fiaiko anindroany; ingo t’ie nanao sare-gege, le loho nandilatse.

\VS{22}Aa hoe ty natoi’ i Davide: Ingo ty lefo’ i mpanjakay! ampañitrifo aze atoy ty ajalahy.

\VS{23}Toe songa ho valea’
{\ND{Iehovà}} ondatio ami’ty havañona’e, naho ami’ty figahiña’e; fa natolo’
{\ND{Iehovà}} an-tañako irehe anindroany, le nifoneñako tsy hañity tañañe hijoy ty noriza’
{\ND{Iehovà}}.

\VS{24}Aa kanao nonjoneñe ami’ty masoko ty fiai’o anindroany le ehe te honjoneñe am-pihaino’
{\ND{Iehovà}} ka ty aiko hamotsora’e ahy amy ze fangovitañe iaby.

\VS{25}Le hoe t’i Saole amy Davide: Ho tahie’e irehe Davide anako; toe hitoloñe an-kaozaran-drehe vaho handreketse. Aa le nienga t’i Davide naho nimpoly añ’akiba’e añe t’i Saole.



\par }\Chap{27}{\PP \VerseOne{1}Aa hoe ty fitsakorean-tro’ i Davide: Indraik’ andro ke ho faopaohem-pità’ i Saole iraho; aa ino ty hahasoa ahy mandikoatse te hibioñe mb’an-tane’ o nte-Pilistio mb’eo; toe hafoe’ i Saole iraho tsy hipay ahy an-tane Israele ao ka; aa le ho poliorako o fità’eo.

\VS{2}Niavotse amy zao t’i Davide ­nitsake mb’eo rekets’ i lahilahy enenjato mpi­ama’e rey; mb’ amy Akise, ana’ i Maòke, mpanjaka’ i Gate mb’eo.

\VS{3}Aa le nindre nimoneñe amy Akise e Gate ao t’i Davide, ie naho ondati’eo, songa an-kasavereña’e naho i Davide rekets’ i vali’e roe rey, i Akinoame nte-Iezreele, vaho i Abigale nte Karmele, nivali’ i Nabaley.

\VS{4}Ie natalily amy Saole te nivoratsake mb’e Gate añe t’i Davide; le tsy nipaia’e ka.

\VS{5}Le hoe t’i Davide amy Akise: Aa naho nahatrea fañisohañe am-pihaino’o iraho, le anoloro toetse raik’ amo rova an-kalokeo; fa ino ty himoneña’ ty mpitoro’o an-drovam-panjaka mindre ama’o atoa?

\VS{6}Natolo’ i Akise aze ty Tsiklage\FTNT{*}{{\FR 27:6 }{\FT{Tsiklage: fañaranañe hinotsokotsoke}}} amy andro zay; aa le atao hanañam-panjaka’ Iehodao pak’ androany ty Tsiklage.

\VS{7}Le ty hamaro’ ty andro nimoneña’ i Davide an-tane’ o nte-Pilistio: taoñe raike-tsi-efa-bolañe.


\par }{\PP \VS{8}Nionjoñe mb’eo amy zao t’i Davide rekets’ o mpiama’eo, naname o nte-Gesorio\FTNT{†}{{\FR 27:8 }{\FT{Gesory: fitalakesañe; vavatane mifahetse}}} naho o nte-Gizrio\FTNT{‡}{{\FR 27:8 }{\FT{Gizry: manjara
}}} vaho o nte-Amalekeo, amy t’ie nimoneñe an-tane haehae, amy fañaveloa’o boak’e Sore pak’an-tane Mitsraimey.

\VS{9}Zinevo’ i Davide i taney, le tsy napo’e ho veloñe ndra lahilahy ndra ampela, naho tinava’e iaby o añondrio naho o añombeo naho o borìkeo naho o ramevao vaho o saroñeo. Le nimpoly mb’e Akise mb’eo.

\VS{10}Le hoe t’i Akise: Aia ty nañatsafa’o lalañe anindroany? Le hoe t’i Davide: Añ’ila’ Iehodà atimo añe, naho atimo’ o nte-Ierakmileo\FTNT{§}{{\FR 27:10 }{\FT{Ierakmile: fitretrezan’ Añahare, fikokoa’e}}} mb’ atimo’ o nte-Kenio.

\VS{11}Ndra lahilahy ndra ampela tsy nado’ i Davide ho veloñe hera hitaroñeñe amy Gate ty hoe: Zao ty nanoe’ i Davide. Ie ty nanoe’e amo hene andro naha-tan-tane’ o nte-Pilistio azeo.

\VS{12}Niantok’ i Davide t’i Akise, ie nanao ty hoe: Toe nampitrotrotse vatan-dre am’ondati’e Israeleo; aa le ho mpitoroko nainai’e.



\par }\Chap{28}{\PP \VerseOne{1}Ie amy andro zay; nifanontoñe hifañotakotak’ añ’ aly am’Israele o lahin-defon-te-Pilistio; le hoe t’i Akise amy Davide, Mahafohina an-katò t’ie ro hindre amako mb’an-kotakotake rekets’ ondati’oo.

\VS{2}Le hoe t’i Davide amy Akise, Toe ho isa’o ty hanoe’ o mpitoro’oo. Le hoe t’i Akise amy Davide: Aa le ihe ho mpañambeñe ty lohako nainai’e.


\par }{\PP \VS{3}Ie amy zao fa nivilasy t’i Samoele le hene nandala aze t’Israele naho nalente’ iareo e Ramà an-drova’e ao.

\par }{\PP Toe fa natao’ i Saole soike amy taney ze jiny naho mpandrombo.

\VS{4}Aa le nifanontoñe naho nimb’e Soneme\FTNT{*}{{\FR 28:4 }{\FT{Soneme: Fitofàñe roe}}} mb’eo o nte-Pilistio naho nitobe eo; fonga natonto’ i Saole ka t’Israele vaho nitobe e Gilboa\FTNT{†}{{\FR 28:4 }{\FT{Gilboa: fañody mivarimbariñe}}} ao.

\VS{5}Aa ie nioni’ i Saole ty ha­tsifotofoto’ o nte-Pilistio, le nihembañe vaho nangebahebake añ’ arofo.

\VS{6}Nañontanea’ i Saole t’{\ND{Iehovà}}, fe tsy nanoiñe aze t’{\ND{Iehovà}}, ndra ami’ty nofy ndra ami’ty
\FTNT{‡}{{\FR 28:6 }{\FT{Orime: vatosoa fikanjiañe an’ A’hare}}}Orime ndra am-pitoky.

\VS{7}Aa le hoe t’i Saole amo mpitoro’eo: Ipaiao rakemba jiny hombàko hañontaneako. Le hoe o mpitoro’eo ama’e: Inao, te Endore ao ty rakemba jiny\FTNT{§}{{\FR 28:7 }{\FT{Endore: rano figoangoañe an-tsa’e}}}.

\VS{8}Aa le nañova vintañe t’i Saole naho nañova saroñe naho nindre lia ami’ty lahilahy roe vaho nivotrak’ amy rakembay haleñe; le hoe re, ehe miambane ama’o mizekèa ho ahy naho tro­bòho hiakara’ i ho toñoneko tahinañe ama’oy.

\VS{9}Le hoe i rakembay ama’e, Inao, toe fohi’o i nanoe’ i Saoley, te niroahe’e an-tane atoy o jinio naho o doanio; aa le ino ty andamaha’o fandrik’ ami’ty fiaiko, hampikenkañe ahy?

\VS{10}Aa le nifanta ama’e t’i Saole amy
{\ND{Iehovà}} ami’ty hoe: Kanao veloñe t’{\ND{Iehovà}}, tsy hanan-kakeo irehe amo raha zao.

\VS{11}Le hoe i rakembay: Ia ty hakareko? Le hoe re: ampionjono t’i Samoele.


\par }{\PP \VS{12}Aa ie nahaoniñe i Samoele i rakembay le nikoaik’ am-peo mafe; le hoe i rakembay amy Saole, Ino ty namañahia’o ahy? Toe ihe o Saoleo!

\VS{13}le hoe i mpanjakay ama’e, Ko hemban-drehe. Ino o oni’oo? Le hoe i rakembay amy Saole, nahatrea zañahare mionjoñe boak’ an-tane ao.

\VS{14}Le hoe re, Manao akore ty vinta’e? Le hoe re: Mb’etoa t’indaty bey mikolopoke sarimbo. Le nifohi’ i Saole t’ie i Samoele vaho nidrakadrakak’ an-tane niambane ama’e.

\VS{15}Le hoe t’i Samoele amy Saole, Ino ty nitsoborea’o ahy hampionjona’o? Le hoe t’i Saole, Am-poheke iraho; mialy amako o nte-Pilistio fe nienga ahy t’i Andrianañahare, tsy manoiñe ahy ka ndra am-pitoky ndra ama’ nofy; aa le nikoiheko irehe hampahafohiñ’ ahy ty hanoeko.

\VS{16}Aa le hoe t’i Samoele, ino arè ty hañontanea’o ahy kanao namorintseñ’ azo t’{\ND{Iehovà}} vaho fa rafelahi’o re henaneo?

\VS{17}Fa toe nanoe’
{\ND{Iehovà}} i nitsarae’e amakoy! Toe tinava’
{\ND{Iehovà}} ama’o ty fifehea’o vaho fa natolo’e an-drañe’o Davide;

\VS{18}amy te tsy nihaoñe’o ty fiara­ñanaña’
{\ND{Iehovà}}, tsy nihenefe’o amy Amaleke ty haviñera’e miforoforo; toly ndra nampifetsaha’
{\ND{Iehovà}} o raha zao anindroany.

\VS{19}Aa le hatolo’
{\ND{Iehovà}} am-pità’ o nte-Pilistio t’Israele naho ihe ka, le hitraok’ amako irehe naho o ana-dahi’oo te maray; vaho hasese’
{\ND{Iehovà}} am-pità’ o nte-Pilistio i tobe’ Israeley.


\par }{\PP \VS{20}Nilàntsiñe an-tane eo ami’ty hajoalan-tsandri’e t’i Saole fa naharevendreveñe aze ty enta’ i Samoeley; ie tsy aman-kaozarañe, fa tsy nikama mofo amy àndroy ndra amy haleñe iabiy.

\VS{21}Aa le nañarine amy Saole i rakembay vaho nioni’e te nangebahebake ty fiai’e, le hoe re ama’e: Inay! hinao’ o mpitoroñ’ ampela’oo ty fiarañanaña’o, naho napoko an-tañako ty fiaiko le nihao­ñeko o saontsy nanoe’o amakoo;

\VS{22}aa ehe te ho haoñe’o ka ty feo’ o anak’ ampata’oo, le angao hanjotso­ako mofo minjilite’e; vaho mikamà hihaozara’o, haña­veloa’o mb’ am-pomba’o mb’eo.

\VS{23}F’ie nifoneñe, ami’ty hoe: Tsy hihinan-draho. Aa le sambe nandrisik’ aze o mpitoro’eo rekets’ i rakembay vaho hinao’e o fiarañanaña’ iareoo. Nitroatse boak’ an-tane re le niambesatse am-pandreañe eo.

\VS{24}Nanañe bania vinondrak’ añ’ anjomba’e ao i rakembay, le nihepakepake nandenta aze; le rinambe’e ty mona, naho niboko­bokoe’e naho nitoñafe’e ama’e ty mofo tsy aman-dalivay;

\VS{25}vaho nazotso’e amy Saole, naho amo mpitoro’eo; le nikama iereo. Niongak’ amy zao iereo niavotse mb’eo haleñe.



\par }\Chap{29}{\PP \VerseOne{1}Natonto’ o nte-Pilistio e Afeke eo ty valobohò’ iareo vaho nitobe marine i rano migoangoa’ Iezreeley o ana’ Israeleo.

\VS{2}Aa ie nandahatse o mpirai-lia’e zato naho arivoo o talèm-Pilistio, le nivoly i Akise t’i Davide naho ondati’eo.

\VS{3}Le hoe o talèm-Pilistio; Manao inoñ’ atoy o nte-Evreo? Le hoe ty natoi’ i Akise amo talèm-Pilistio, Tsy i Davide hao i mpitoro’ i Saoley nimpiamako tamy andro zay, o taoñe rezaoy? Ie mboe tsy naha­treavako hila mifototse amy nivotraha’e amako pake henaneo.

\VS{4}F’ie niboseha’ o talèm-Pilistio le hoe ty asa’ o talèm-Pilisitio ama’e: Ampolio hibalike mb’amy toetse natolo’o azey mb’eo tsy hindre aman-tika an-kotakotak’ ao tsy mone hivalike ho rafelahy t’ie mialy, inoñe ty ho fifampilongoañe soa ama’e naho i talè’ey naho tsy o loha’ ondaty retiañeo?

\VS{5}Tsy ie hao i Davide nitakasie’ iereo an-tsinjake ty hoe: Zinama’ i Saole o arivo’eo naho i Davide o aleale’eo?


\par }{\PP \VS{6}Kinoi’ i Akise ama’e amy zao t’i Davide le nanao ama’e ty hoe: Kanao veloñe t’{\ND{Iehovà}}, vañon-drehe, le soa am-paha­treavako ty fiavota’o naho ty fimpolia’o amy valobohòkey pak’ amy ihe nindre amakoy; le tsy nahatrea hila ama’o iraho sikal’ amy andro nomba’o amako pake henaneo; f’ie tsy no’ o talèo.

\VS{7}Aa le mimpolia, le mañaveloa am-panintsiñañe, tsy hanjehara’o o talèm-Pilistio.

\VS{8}Aa hoe t’i Davide amy Akise, Ino o nanoekoo? Ino ty nioni’o amy mpitoro’oy amo hene andro nindrezako ama’o pak’ androanio, te tsy hionjonako hialy amo rafelahin-talèko mpanjakao?

\VS{9}Le hoe ty natoi’ i Akise amy Davide: Fantako t’ie soa am-pahatreavako, manahake ty anjelin’ Añahare; fe sinaotsi’ o talèm-Pilistio ty hoe t’ie tsy hitraok’ aman-tika hionjom-ban-kotakotake mb’eo.

\VS{10}Aa le mañaleñaleña rekets’ o mpitoro’ i talè nindre ama’oo; le mañampitsoa, ie mazava, le miavota.

\VS{11}Aa le niampitso t’i Davide, ie naho ondati’eo niavotse amy maraiñey, nimpoly mb’an-tane’ o nte-Pilistio mb’eo; vaho nionjomb’e Iezreele mb’eo o nte-Pilistio.



\par }\Chap{30}{\PP \VerseOne{1}Ie pok’e Tsiklage t’i Davide naho o mpiama’eo te hero­ne le nizoe’e te tiname o nte Amalekeo i Atimoy naho i Tsiklage, toe rinotsa’ iareo ty Tsiklage vaho finorototo’e añ’afo.

\VS{2}Fonga rinambe’ iereo o ampela nizoeñeo, ty tora’e pak’ami’ ty bey; tsy vinono’ iareo fa nendese’ iareo amy lia’ iareoy.

\VS{3}Aa ie pok’ an-drova’e ao t’i Davide naho ondati’eo, hehe t’ie tineno’ ty afo, le fa hene na­sese an-drohy o vali’eo naho o ana-dahi’eo vaho o anak’ ampela’eo.

\VS{4}Nampipoñake ty rovetse amy zao t’i Davide naho o mpiama’eo, ampara’ te nidrifi’ i harove­tsey ty fiai’e.

\VS{5}Tinavañe am-pandrohiza­ñe añe ty vali’ i Davide roe, i Akinoa­me nte Iezreele naho i Abigale nte Kar­mele, nivali’ i Nabaley.

\VS{6}Niampoheke t’i Davide kanao ho nametsa-bato ama’e ondatio ty amy hafain’ arofo’ iareo amo ana-dahi’eo naho o anak’ am­pela’eo, fe nañosi-batañe am’
{\ND{Iehovà}} Andrianañahare’e t’i Davide.


\par }{\PP \VS{7}Le hoe t’i Davide amy Abiatare mpisoroñe, Ehe, endeso atoy i kitambey. Le nendese’ i Abiatare mb’amy Davide mb’eo i ki­tam­bey.

\VS{8}Nañontane ty hoe am’
{\ND{Iehovà}} t’i Davide : Ho horidañeko hao i mpirai-lia zay, hiambotrahako? Le hoe ty natoi’e: Horidaño fa tsi-mete tsy ho tra’o, vaho tsi-mahay tsy ho haha’o iaby.

\VS{9}Aa le nionjomb’eo t’i Davide rekets’ indaty enen-jato mpiama’e rey, naho nimb’an-torahañe Besore\FTNT{*}{{\FR 30:9 }{\FT{Besore: Talily mahafale; fiheren-ko velo}}} mb’eo vaho nitofa eo ty ila’e.

\VS{10}Fe nañoridam-b’eo t’i Davide reketse ty lahilahy efa-jato; le nidoñe eo ty roan-jato amy t’ie loho nidazi­dazìtse tsy nahafitsake i torahañe Besorey.

\VS{11}Tendrek’ am’ iereo an-kivoke ey t’i nte-Mitsraime, le na­sese amy Davide naho nanjotsoañe mofo hikama’e naho rano hinoma’e

\VS{12}vaho nanjotsoa’ iareo garaton-tsakoa naho valoboke anga­roza’e maike roe; aa ie nikama, nimpoly ama’e ty fiai’e, fa telo andro, telo haleñe re tsy nikama mofo ndra ninon-drano.

\VS{13}Le hoe t’i Davide ama’e: An’ia irehe? vaho boak’ aia? Le hoe re: Ajalahy nte-Mitsraime iraho, mpitoro’ ty nte-Amaleke, le nado’ i talèkoy amy t’ie natindry telo andro.

\VS{14}Ni­ta­mea’ay i Atimo’ o nte-Kereteoy\FTNT{†}{{\FR 30:14 }{\FT{Kerete: manampake ndra mandrimotse}}}, naho amy fanaña’ Iehoday naho amy Atimo’ i Kalebe\FTNT{‡}{{\FR 30:14 }{\FT{Kalebe: amboa; koake; haroñe}}} vaho finorototo’ay añ’ afo ty Tsiklage.

\VS{15}Le hoe t’i Davide ama’e: Mete hinday ahy mb’amy lia-raike zay v’iheo? Le hoe re: Mifantà amako aman’ Añahare te tsy hañohofa’o loza, ndra hanolotse ahy am-pitàn-talèko, le ampanjotso­eko mb’ amy mpirai-liay mb’eo.

\VS{16}Aa ie nampizotsoe’e mb’eo heheke t’ie niparaitake mb’ eo mb’eo an-tane ey, nifànjotse naho nitohoke an-tsabadidake, ty amy fikopaham-bey nitavane’ iereo an-tane’ o nte-Pilistioy, naho an-tane Iehoday.

\VS{17}Linafa’ i Davide amy palipalitsieñey pak’ami’ty hariva’ i loak’ àndroy iereo; tsy teo ty nipoliotse am’ iereo naho tsy ty ajalahy efa-jato nijoñe an-drameva vaho nivo­ratsak’ añe.

\VS{18}Rinomba’ i Davide o nipaoha’ o nte-Amalekeo iabio; vaho hinaha’ i Davide i vali’e roe rey.

\VS{19}Tsy eo ty nipok’ ama’e, ndra ty kede ndra ty bey, ndra ana-dahy ndra anak’ ampela; ndra vara ndra inoñ’ inoñe nitavaneñe am’ iereo; niazo’ i Davide iaby.

\VS{20}Hene nendese’ i Davide o mpirai-lia naho mpiharo-trokeo, le niroahe’ iareo aolo o añombe ila’eo, le hoe ty saontsy: Fikopaha’ i Davide.


\par }{\PP \VS{21}Nivotrak’ amy lahilahy roan-jato nimamake tsy nahafañorike i Davide rey t’i Davide, i nampitofàñe an-toraha’ i Besore rey; nionjomb’ amy Davide mb’eo iereo hifanalaka ama’e, naho hifañaoñe am’ ondaty nindre ama’eo; le ie nifanotok’ am’ondatio t’i Davide le nañontanea’e.

\VS{22}Le hoe ty enta’ ondaty tsivokatse naho rati-tserek’ amo mpiamy Davideo: Kanao tsy nindre aman-tika, tsy handiva’ay ndra kede amo vara kinopake rinomba’aio, naho tsy ty vali’ ondaty naho o keleia’eo, hiaoloa’ iereo mb’eo.

\VS{23}Le hoe t’i Davide, Ko manao zao ry longoko, amo nano­lora’
{\ND{Iehovà}} antikañeo, ie nañaro antikañe, vaho nanolotse i lia-raike naname antika­ñey am-pitàn-tika.

\VS{24}Ia ty hañaoñe anahareo amo raha zao? Fa ho mira ami’ty anjara’ i nizotso mb’añ’aly mb’eoy ty anjara’ i nitambatse amy kilankañeiy; hifanjara mira iereo.

\VS{25}Izay ty ie mifototse amy andro zay le nanoe’e fañè naho fepètse e Israele ao ampara’ te henane.

\VS{26}Aa ie pok’e Tsiklage ao t’i Davide, nampañitrife’e amo roandria’ Iehodao naho amo rañe’eo ty ila’ i varay ami’ty hoe: Ravoravo ho anahareo ami’ty nikopaheñe amo rafelahi’
{\ND{Iehovà}}o;

\VS{27}naho amo am-Beteleo naho o an-dRamote Atimoo naho o am-Iatireo

\VS{28}naho o an’Aro­ereo naho o an-tSip­moteo naho o an’Este­moao

\VS{29}naho o an-dRakaleo naho o an-drova’ o nte-Ieakmeeleo naho o androva’ o nte-Kaineoo

\VS{30}naho o an-Kormao naho o an-Korasaneo naho o nte-Atakeo

\VS{31}naho o nte-Kebroneo vaho o an-kene toetse fomba’ i Davide naho ondati’eo.



\par }\Chap{31}{\PP \VerseOne{1}Ie amy zao, nialy amy Israele o nte-Pilistio, le nandripàke ty lay aolo’ o nte-Pilistio o ana’ Israeleo vaho nikoromak’ am-pizamanañe an-kaboa’ i Gilboà ey.

\VS{2}Hinorida’ o nte-Pilistio mafe t’i Saole naho o ana’eo naho vinono’ o nte-Pilistio t’Ionatane naho i Abina­dabe vaho i Malkisoa, ana-dahi’ i Saole.

\VS{3}Nifandraparapake ty aly amy Saole le nijoy aze o mpitàm-paleo, toe nampitsingoro aze o mpitàm-paleo.

\VS{4}Le hoe t’i Saole amy mpitàm-pikala’ey, apontsoàño o fibara’oo, le atrebeho amako tsy mone hitomboke naho hijoy ahy o tsy nisavareñe retoañeo. Fe tsy nimete i mpitàm-pikala’ey, fa loho nirevendreveñe. Aa le rinambe’ i Saole i fibara’ey vaho nihotraha’e.

\VS{5}Ie nizoe’ i mpitàm-pikala’ey te nihomake t’i Saole le nihotrak’ amy fibara’ey ka, nitrao-pivetrak’ ama’e.


\par }{\PP \VS{6}Aa le nitrao-pihomake amy andro zay ty Saole naho i ana’e telo rey, naho i mpi­tàm-pikala’ey vaho o fonga on­dati’eo.

\VS{7}Ie niisa’ o ana’ Israele añ’ ila’ i vava­taneio naho o alafe’ Iordaneio te nilay o ana’ Israeleo naho nihomake t’i Saole naho o ana’eo, le naforintse’ iareo o rova’ iareoo naho nitriban-day, vaho nimb’eo o nte-Pilistio nimoneñe ama’e.


\par }{\PP \VS{8}Ie amy loak-androy, nimb’eo o nte-Pilistio hañolitse o zinamañeo, le nizoe’ iereo te nikorovok’ an-kaboa’ i Gilboà t’i Saole naho i ana’e telo rey.

\VS{9}Kinitsi’ iareo i añam­bone’ey naho hinalo’ iareo o sarom-pikala’eo vaho nañitrike i raha rezay mb’eo mb’eo añ’akiban-drahare’ iareo naho am’ondatio.


\par }{\PP \VS{10}Nasampe’ iereo añ’anjomba’ i Astarote ao o sarom-pikala’eo vaho napite’ iareo an-drindri’ i Bete-Sane eo i fañova’ey.

\VS{11}Aa ie jinanji’ o nte-Iabese-Giladeo i nanoe’ o nte-Pilistio amy Sao­ley,

\VS{12}le niongake o fanalolahi’ iereoo, nikatsakatsake haleñe mb’eo nandrambe ty fañova’ i Saole naho i ana’e rey boak’ an-drindri’ i Betesàne eo naho nimpoly mb’e Iabese mb’eo vaho noroa’ iareo.

\VS{13}Le rinambe’ iareo o taola’ iareoo naho nalente’ iareo ambane’ ty kile’ Iabese ao vaho nililitse fito andro.


\par }