\NormalFont\ShortTitle{Mpanjaka II}

{\MT Mpanjaka II


\par }\ChapOne{1}{\PP \VerseOne{1}Ie nihomake t’i Akabe, le niola am’ Israele t’i Moabe.

\VS{2}Nitsirikoake boak’ amy tsingarakara’ i efe’e ambone eo e Someroney t’i Ahkazià le nisiloke vaho nampa­ñi­trife’e ty ìrake, ami’ty hoe: Akia. añontaneo amy Baalezebobe\FTNT{*}{{\FR 1:2 }{\FT{Baalezebobe: ‘ndraharen-daletse}}}, ‘ndra­hare’ i Ekrone, ke hiambeñe iraho amo areteko zao.

\VS{3}Fe hoe ty tsara’ i anjeli’
{\ND{Iehovà}} amy Elià nte-Tisbý: Miongaha, akia mifanalakà amo ìra’ i mpanjaka’ i Someroneio, le ano ty hoe: Aa vaho tsy aman’ Añahare hao t’Israele, t’ie homb’ amy Baalezebobe ‘ndrahare’ i Ekrone hañontane aze?

\VS{4}Aa le hoe ty nafè’
{\ND{Iehovà}}: Tsy hizotso amy fandreañe nijoña’oy irehe, fa toe hivetrake. Le nienga t’i Elià.

\VS{5}Nimpoly ama’e o ìra’eo, le hoe re ama’e: Ino ty nimpolia’ areo?

\VS{6}Le nanoa’ iareo ty hoe: Nifanam­pe ama’ay t’indaty nanao ty hoe: Akia mimpolia mb’ amy mpanjaka nañirak’ anahareoy, vaho isaon­tsio ty hoe: Hoe ty nafè’
{\ND{Iehovà}}: Aa vaho tsy aman’ Añahare hao t’Israele te ihe mañitrike hañontane e Baalezebobe ‘ndrahare’ i Ekrone? Aa le tsy hizo­tsoa’o i fandreañe nijo­ña’o, fa toe hihomake.

\VS{7}Le hoe re am’ iereo: T’indaty manao akore ty nifanalaka ama’ areo, nisaon­tsy i entañe zay ama’ areo?

\VS{8}Le hoe ty natoi’ iareo: Ondaty volo­voloeñe, midian-kolitse an-toha’e. Le hoe re: I Elià nte-Tisbý izay.


\par }{\PP \VS{9}Aa le nañirake ty mpifehe-limampolo rekets’ i limam­polo’ey i mpanjakay. Niañambone mb’ama’e mb’eo iereo, le ingo ie niambesatse an-dengom-bohitse ey. Le hoe re ama’e: O ondatin’ Añahareo, hoe ty enta’ i mpanjakay: Mizotsoa.

\VS{10}Le hoe ty natoi’ i Elià i mpifehe limampoloy: Naho toe ondatin’ Añahare iraho le ee te hizotso boak’ andikerañe ey ty afo hamorototo azo naho o limampolo’oo, Aa le nikodoiñe boak’ andikerañe añe ty afo namorototo aze rekets’ i limampolo rey.

\VS{11}Nañirake mpifehe limampolo indraike re rekets’ i limampolo’ey. Le nisaontsia’e ty hoe: Ry ‘ndatin’ Añahareo, hoe i mpanjakay: Mizotsoa ami’ty manao zao.

\VS{12}Le hoe ty natoi’ i Elià: Naho toe ‘ndatin’ Añahare iraho, le ee te hizotso boak’ an-dike­rañe ey ty afo hamorototo azo naho o limam­polo’oo. Le nizotso boak’ aman’ Añahare an-dikerañe añe ty afo namorototo aze rekets’ i limam­polo’ey.

\VS{13}Nañirake indrai­ke re, le ty mpifehe limampolo fahatelo reketse ty limam-polo’e. Nitroatse mb’eo i mpifehe limampoloy, le nitongalek’ añatrefa’ i Elià eo vaho nihalalia’e ami’ty hoe: Ry ondatin’ Añahare, miambane ama’o, ehe te ho vara am-pahaisaha’o ty fiaiko naho ty fiai’ o mpitoro’o limampolo retoañe.

\VS{14}Toe nihotrake boak’ andikerañe ey ty afo namorototo i mpifehe limampolo taolo rey rekets’ i limampolo’ iareoy; fe ee te ho sarotse ampahaoniña’o henaneo ty fiaiko.

\VS{15}Le hoe ty tsara’ i anjeli’
{\ND{Iehovà}}y amy Elià: Min­dreza fizotso ama’e, ko hembañe. Le niongake re nizotso mindre ama’e mb’ amy mpanjakay mb’eo.

\VS{16}Le hoe re tama’e: Hoe ty nafè’
{\ND{Iehovà}}: Ie nañitrik’ ìrake hañontane i Baalezebobe, ‘ndrahare’ i Ekrone; tsy aman’Añahare hao t’Israele hañontanea’o i tsara’ey? Toly ndra tsy hizotsoa’o o fandreañe nijoña’oo fa toe hivetrake.

\VS{17}Aa le nihomake re ty amy tsara’
{\ND{Iehovà}} nisaontsie’ i Eliày. Le niorotse nandimbe aze nifehe t’{\ND{I}}ehorame amy taom-paharoe’ Iehorame ana’ Iehosafate mpanjaka’ Iehoday; amy t’ie tsy nanañ’ ana-dahy.

\VS{18}Le o fitoloñañe ila’e nanoe’ i Ahkaziào, tsy fa sinokitse amy bokem-pamoliliañe o mpanjaka’ Israeleoy hao?



\par }\Chap{2}{\PP \VerseOne{1}Ie amy zao, naho fa honjone’
{\ND{Iehovà}} an-tangololahy mb’an-dikerañe añe t’i Elià, le nindreza’ i Elià lia t’i Elisà mb’e Gilgale añe.

\VS{2}Le hoe t’i Elià amy Elisà: Ehe, eo hey irehe, fa nampihitrife’
{\ND{Iehovà}} mb’e Betele añe iraho. Aa hoe t’i Elisà, Kanao veloñe t’i
{\ND{Iehovà}} naho veloñe ty arofo’o, izaho tsy hieng’ azo. Aa le nizotso mb’e Betele mb’eo iereo.

\VS{3}(Nimb’ amy Elisà mb’eo o anam-pitoky e Beteleo nanao ama’e ty hoe: Fohi’o hao te hasita’
{\ND{Iehovà}} boak’ ambone’o ty talè’o te anito? Le hoe re: Eka ‘nio apotako; mianjina.)

\VS{4}Le hoe t’i Elià ama’e: O Elisà, Ehe eo hey irehe, fa nampisangitrife’
{\ND{Iehovà}} mb’e Ieriko mb’eo iraho. Aa hoe re, Kanao veloñe t’i
{\ND{Iehovà}} naho veloñe ty arofo’o, tsy hengako. Aa le nimb’e Ieriko mb’eo iereo.

\VS{5}(Nimb’ amy Elisà mb’eo o anam-pitoky e Ierikoo nanao ty hoe ama’e: Fohi’o hao te hasita’
{\ND{Iehovà}} tsy ho ambone’o ty talè’o te anito? Le hoe re: Eka, apotako: mianjina.)

\VS{6}Le hoe t’i Elià ama’e: Ehe, eo hey irehe, fa nirahe’
{\ND{Iehovà}} mb’ am’ Iordaney mb’ eo iraho, le hoe re: Kanao veloñe t’i
{\ND{Iehovà}}, naho veloñe ty arofo’o, izaho tsy hieng’azo. Aa le nimb’eo i roroey.

\VS{7}Nimb’eo ka ty limampolo amo anam-pitokio le nijohañe tandrife iareo ey; vaho nijohañe añ’ olo’ Iordaney i roey.

\VS{8}Rinambe’ i Elià i sarimbo’ey le naholonkolo’e naho linafa’e i ranoy naho nivaky roe mb’atia mb’ etia vaho nitsak’ an-tane maike ie roe.

\VS{9}Naho tafatsake, le hoe t’i Elià amy Elisà; Halalio ze hanoeko ho azo, aolo’ te ho rambeseñe ama’o. Le hoe t’i Elisà: Ehe, te hanañ’ anjara roe amy arofo’oy iraho.

\VS{10}Le hoe re: Raha sarotse i nihalalia’oy f’ie mahaisak’ ahy te ampisitaheñe ama’o, le ho azo’o; fa naho tsy izay, le ho tsie.

\VS{11}Aa ie nitolom-pañavelo mb’eo nifanaontsy, le nisodehañe eo ty sareten’ afo naho soavalan’ afo nampiria iereo roe le nionjoñe an-tangololahy mb’ andikerañe añe t’i Elià.

\VS{12}Niisa’ i Elisà, le hoe ty fipaza’e: Raeko, Raeko, o sarete’ Israeleo, naho o mpiningi’eo! le tsy nioni’e ka; rinambe’e amy zao o siki’eo vaho rinia’e roe.


\par }{\PP \VS{13}Rinambe’e ka i sarimbo’ i Elià nipok’ ama’ey le nibalike vaho nijohañe añ’ olo’ Iordaney eo.

\VS{14}Ri­nam­be’e i sarimbo’ i Elià nipok’ama’ey le linafa’e i ranoy ami’ty hoe: Aia t’{\ND{Iehovà}} Andrianañahare’ i Elià? aa ie linafa’e o ranoo, le nifampiria mb’atia, mb’etia; le nitsake t’i Elisà.

\VS{15}Aa ie niisa’ o anam-pitoki’ Ieriko eio, le hoe iereo: Mipetak’ amy Elisà ty arofo’ i Elià. Le nimb’ ama’e mb’eo nifanalaka ama’e vaho nibokoboko an-tane añatrefa’e.

\VS{16}Le hoe ty asa’ iareo ama’e: Ingo hey ty lahilahy maozatse limampolo amo mpitoro’oo; ehe, ampihitrifo, hipay i talè’oy, hera nampionjone’ i Kofò’
{\ND{Iehovà}}y vaho nahifi’e an-kaboañ’ ey ndra am-bavatane ao. Le hoe re. Ko mañitrike.

\VS{17}F’ie nañosik’ aze am-para’ t’ie niheve, le hoe re: Iraho! le nirahe’ iereo i lahilahy limampolo rey; nitsoeaha’ iareo telo andro fa tsy nahatrea.

\VS{18}Nimpoly ama’e iereo ie nitambatse e Ieriko ao, le hoe re am’ iereo, tsy nivolañeko hao ty hoe: Ko mb’eo?


\par }{\PP \VS{19}Nanao ty hoe amy Elisà ondati’ i rovaio: Ehe mahaisaha te fanjaka ty toe’ ty rova toy, ampahaoniñan- talèko; fe raty ty rano’e, vaho tsy mamokatse o taneo.

\VS{20}Aa le hoe re: Endeso korobo vao iraho le ajoño ama’e ty sira. Le nan­desa’ iereo.

\VS{21}Le nionjomb’ amo rano manganahanao re naho nahifi’e ama’e i siray, vaho nanao ty hoe: Hoe t’{\ND{Iehovà}}, fa jinangako o rano retoañe, tsy ama’e ka henane zao ty fampihomahañe ndra ty tsy havokarañe.

\VS{22}Aa le nivoatse i ranoy pake henane ty amy saontsi’ i Elisà nitaroñe’ey.

\VS{23}Nienga re vaho nionjomb’e Betele añe; aa ie nañavelo an-dalam-b’eo, teo ty ajaja niakatse i rovay nikizak’ aze ami’ ty hoe: Mionjona ty sola, mionjona ty sola;

\VS{24}Nitolike mañamboho re naha­isake iareo le nozoñe’e ami’ty tahina’
{\ND{Iehovà}}. Aa le niakatse boak’ amy alay ty dobe rene’e roe, nandrimitse ty efapolo-ro’ amby am’ iereo.

\VS{25}Boak’ ao re nimb’e Karmele añe, le hirik’ao nimpoly mb’e Somerone añe.



\par }\Chap{3}{\PP \VerseOne{1}Niorotse nifehe Israele e Some­rone ao t’Iehorame ana’ i Akabe amy taom-paha-folo-valo’ambi’ Iehosafate, mpanjaka’ Iehoday, vaho nifeleke folo-taoñe ro’ amby,

\VS{2}nanao haratiañe am-pivazohoa’
{\ND{Iehovà}} re fa tsy nanahak’ an-drae’e, tsy nañirinkiriñe an-drene’e, amy te songa sininto’e o sarem-Baale niranjien-drae’eo.

\VS{3}Fe mbe nivontitire’e o tahi’ Iarovame ana’ i Nebateo, ie nampanan-kakeo Israele fa tsy nadò’e.

\VS{4}Mpiarak’ añondry t’i Mesà\FTNT{*}{{\FR 3:4 }{\FT{Mesà: entañe; fandrombahañe}}} mpanjaka’ i Moabe, vaho natolo’e amy mpanjaka’ Israeley ty vik’ añondry rai-hetse naho ty volon’ añondrilahy rai-hetse.

\VS{5}Fe naho fa nihomake t’i Akabe le niola amy mpanjaka’ Israeley ty mpanjaka’ i Moabe.


\par }{\PP \VS{6}Niavotse i Somerone t’Iehorame mpanjaka henane zay le vinolili’e iaby t’Israele,

\VS{7}vaho nañitrik’ am’ Ieho­safate mpanjaka’ Iehoda, ty hoe: Fa niola amako ty mpanjaka’ i Moabe; hindre lia amako haname i Moabe an-kotakotake v’iheo? Le hoe re: Hionjomb’ eo, hoe te ihe izaho, hoe ondati’oo ondatikoo, hoe soavala’o o soavalakoo.

\VS{8}Le hoe re, Hiary aia ty hionjonan-tika mb’eo? Le hoe ty natoi’e: Mb’amy lalañe miranga an-dratraratra’ i Edomey.

\VS{9}Aa le nimb’eo i mpanjaka’ Israeley, naho i mpanjaka’ Iehoday, naho ty mpanjaka’ i Edome; fito andro ty niaria’ iareo tsy aman-drano ho a i valobohòkey ndra ho a o hare nañorikeo.

\VS{10}Le hoe ty mpanjaka’ Israele! Hankàñe! toe kinanji’
{\ND{Iehovà}} hifanontoñe o mpanjaka telo retoañe hanolora’e am-pità’ i Moabe.

\VS{11}Fe hoe t’Iehosafate: Tsy amam-pitoki’
{\ND{Iehovà}} hao ty atoañe hañontanean-tika am’
{\ND{Iehovà}}? Le nanoiñe aze ty raik’ amo mpitoro’ i mpanjaka’ Israeleio, ami’ ty hoe: Atoa t’i Elisà ana’ i Sefate, i mpañilin-drano am-pità’ i Eliày.

\VS{12}Le hoe t’Iehosafate, Ama’e ty tsara’
{\ND{Iehovà}}. Aa le nizotso mb’ama’e mb’eo ty mpanjaka’ Israele naho Iehosafate, naho ty mpanjaka’ i Edome.

\VS{13}Le hoe t’i Elisà amy mpanjaka’ Israeley: Inoñ’ ama’o iraho? Akia mb’am-pitokin-drae’o naho mpitokin-drene’o añe. Le hoe ty mpanjaka’ Israele ama’e: Aiy! fa kinanji’
{\ND{Iehovà}} hifanontoñe o mpanjaka telo retoañe hanolora’e am-pità’ i Moabe.

\VS{14}Le hoe t’i Elisà, Kanao veloñe t’{\ND{Iehovà}}’ i Màroy ijohañako, naho tsy nihaoñeko ty fiatrefa’ Iehosafate mpanjaka’ Iehoday, le toe tsy ho nitoliheko irehe, tsy ho nitreako.

\VS{15}Indeso mpititike iraho henaneo. Aa ie nititike i mpititikey le niheo ama’e ty fità’
{\ND{Iehovà}};

\VS{16}le hoe re, Hoe ty natoro’
{\ND{Iehovà}}: Tsitsiho talahake ty vavatane toy.

\VS{17}Fa hoe ty tsara’
{\ND{Iehovà}}: Tsy hahaonin-tioke nahareo, tsy hahaisak’ orañe, fe ho atsa-drano ty vavatane toy vaho hitoho-drano, ie naho o añombe naho hare’ areoo.

\VS{18}Toe maivañe am-pivazohoa’
{\ND{Iehovà}} o raha zao; le hatolo’e am-pità’ areo ka o nte-Moabeo.

\VS{19}Ho fofohe’ areo ze fonga rova aman-kijoly, naho ze hene rova soa, naho ho firae’ areo ze atao hatae soa, naho songa hazì’ areo ze rano manganahana, vaho sindre hampiantoe’ areo am-bato ze toetse an-tane soa.


\par }{\PP \VS{20}Ie maraindray, va’e amy fisoroñañey, le hehe te nihirike Edome ty rano vaho niatsa-drano i taney.

\VS{21}Aa ie jinanji’ o hene nte-Moabeo te nionjomb’eo i mpanjaka rey hialia’e, le sindre nikanjieñe ze nahafiombe fikalañe naho o zoke’eo vaho nijohañe añ’efe-tane eo.

\VS{22}Aa ie nañampitso te nitroatse, le nimilemiletse amy ranoy i àndroy, aa naho nioni’ o nte-Moabeo i rano eroy le hoe hamenan-dio;

\VS{23}le hoe iereo: Lio ‘nio: vata’e nifandrapake o mpanjakao, vaho songa nifanjevo an-drañe’e t’indaty. Antao hikopake ry Moabe.

\VS{24}Aa ie nivo­trak’ an-tobe’ Israele eo, nitroatse o nte-Israeleo nandihitse o nte-Moabeo, toly ndra nitriban-day nisitake am’iereo. Le linafa’ iareo an-kaozarañe ty tane’ i Moabe.

\VS{25}Fonga rinotsa’ iareo mañambane o rovao; le songa ondaty nandretsake ty vato’e amy ze atao tane soa iaby; vaho natsafeñe; hene zinenje’ iareo ze rano manganahana, sindre finira’ iareo ze hatae soa; naho tsy i Kir’ karese avao ty nisisa mbe reketse kijoli-vato; aa le niarikoboñe aze o mpampipiletseo vaho dinemo’ iereo.

\VS{26}Ie oni’ i mpanjaka’ i Moabey te loho nampangirifiry aze i hotakotakey, le rinambe’e t’indaty fiton-jato naha­fitarike fibara, hiboroboñake mb’amy mpanjaka’ i Edomey mb’eo f’ie tsy nahalefe.

\VS{27}Rinambe’e amy zao ty tañoloñoloña’e ho nandimbe aze hifehe, vaho nisoroña’e ambone’ i kijoliy ey. Akore amy zao ty fitorifiha’ Israele kanao nienga, nimpoly mb’an-tane’ iareo añe.



\par }\Chap{4}{\PP \VerseOne{1}Nitoreo amy Elisà ty rakemba raik’ amo tañanjomba’ o anam-pitokio, nanao ty hoe: Nihomake i valiko, mpitoro’oy, le fohi’o te nañeveñe am’
{\ND{Iehovà}} i mpi­­toro’oy; vaho nipok’ eo ty mpampisongo hangalake ty ana-dahiko roe hon­devo’e.

\VS{2}Le hoe t’i Elisà ama’e: Ino ty hanoeko ho azo? italilio, ino o hanaña’o añ’ anjomba’oo. Le hoe re: Tsy aman-draha añ’anjomba ao ty mpitoro’o ampela naho tsy vatavo menake raik’ avao.

\VS{3}Le hoe re: Akia, indramo vatavo amo mpitrao-tanañe ama’o iabio, vatavo kapaike; le ko mindrañe tsy ampeampe.

\VS{4}Mimoaha amy zay vaho agabeño ama’o naho amy ana-dahi’o rey i lalañey, le adoaño amo vatavo iabio, vaho aviho ty pea.

\VS{5}Aa le nieng’ aze re naho narindri’e ama’e naho amo ana’eo i lalañey, le nandesa’ iereo vatavo vaho nañiliña’e.

\VS{6}Ie hene nipea o vatavoo, le hoe re amy ana’ey: endeso vatavo tovo’e. Fa hoe re ama’e: Tsy amam-batavo ka. Aa le nijihetse i menakey.

\VS{7}Nimb’eo re nitalily amy ‘ndatin’Añaharey. Le hoe re: Akia, aletaho i menakey, le ondroho i songoy le miveloma amy sisay, ihe naho i ana-dahi’o rey.


\par }{\PP \VS{8}Ie te indraik’ andro, naho ho niranga i Sonamý t’i Elisà, le teo ty rakemba mpañarivo; nanjitse aze hikama mofo. Ie amy zao, ndra mbia’ mbia niary mb’ eo re le nitsile mb’eo hikama mofo.

\VS{9}Le hoe re amy vali’ey: Inao, apotako te ondaty miavak’ aman’ Añahare i miary aman-tika nainai’ey.

\VS{10}Ehe, antao handranjy efetse kedek’ an-tafo ey naho hasian-tika fandreañe naho latabatse naho seza vaho fitàn-jiro ty ao ho aze; aa ie miheo mb’ aman-tikañ’ atoy, le ao ty hiziliha’e.

\VS{11}Teo te indraik’ andro, niary eo re nimoak’ am-batsa ao le nandre.

\VS{12}Le hoe re amy Gekazý, mpitoro’ey, Kanjio i nte-Sonamiy. Aa le kinanji’e, vaho nijohañe añatrefa’e.

\VS{13}Le hoe re amy mpitoro’ey, Isaontsio ty hoe: Hehe, niatrak’ anay irehe amo fañasoañe iabio; aa le inoñe ty hanoeñe ho azo? ho saontsieñe amy mpanjakay hao, ndra amy mpifehe i valobohòkeiy? Le hoe ty natoi’e: Mimoneñe am’ondatikoo iraho.

\VS{14}Le hoe re, Ino arè ty hanoeñe? le hoe t’i Gekazý: Toe tsy aman’ ana-dahy re, vaho fa bey ty vali’e.

\VS{15}Le hoe re, Kanjio. Aa ie nikanjia’e, inge ie nijohañe an-dalam-bey eo.

\VS{16}Le hoe re: Ie mibalike ty taoñe ami’ty andro tinendre toy, le hiotroñe ana-dahy irehe. Le hoe re: Aiy! ry talèko, ry ondatin’ Añahareo, ko mandañitse amo anak’ampata’oo.

\VS{17}Fe niareñe i rakembay, nisamak’ ana-dahy amy sa zay, ie nibalike ty taoñe, ty amy saontsi’ i Elisà ama’ey.


\par }{\PP \VS{18}Ie nibey i ajajay, le teo ty andro, t’ie nihitrike mb’aman-drae’e, mb’ amo mpanatakeo mb’eo.

\VS{19}Le hoe re aman-drae’e: Ty lohako, ty lohako. Le hoe re amy mpitoro’ey: Babeo mb’ aman-drene’e mb’eo.

\VS{20}Le nendese’e naho nasese’e aman-drene’e; ie nitobok’ añ’ongo’e eo am-para’ te tsipinde mena vaho nikenkañe.

\VS{21}Niañambone mb’eo re vaho nahitsi’e am-pandrea’ indatin’ Añaharey le narin­dri’e i lalañey vaho niakatse.

\VS{22}Kinanji’e amy zao i vali’ey nanao ty hoe: Ehe, ahitrifo amako ty mpitoroñe, naho ty borìke, hihitrifako mb’ indatin’ Añaharey mb’eo vaho himpoly.

\VS{23}Le hoe re, Ino ty handenà’o añe te anito? tsy pea-bolañe, tsy
{\ND{Sabata}}. Le hoe re: Mbe ho soa.

\VS{24}Aa le dinia’e i borìke’ey, le hoe re amy mpitoro’ey, Endeso, mionjona; le ko malaoñe ty amako naho tsy ivolañako.

\VS{25}Le nionjomb’ am’ indatin’ Añahare am-bohi’ Karmeley re. Aa ie nahatalake aze indatin’ Añaharey te eroy, le hoe re amy Gekazý, mpitoro’ey: Ingo, eroy i nte-Sonamiy.

\VS{26}Ehe mihitrihitrifa hifanalaka ama’e le añontaneo ty hoe: Jangam-b’iheo? mbe soa hao i vali’oy? mbe soa hao i ana’oy? le hoe ty navale’e: Mbe soa.

\VS{27}Ie pok’ amy ‘ndatin’ Añahare an-kaboañey, le nifihine’e o fandia’eo. Nimb’eo t’i Gekazý hameve aze; fa hoe indatin’ Añaharey: Apoho, fa mafaitse ama’e ty fiai’e, naho naeta’
{\ND{Iehovà}} amako; tsy nitaroña’e.

\VS{28}Le hoe re: Nisalala ana-dahy hao iraho ry talèko? tsy nanoeko ty hoe hao: Ko mamañahy ahy?

\VS{29}Aa le hoe re amy Gekazý: Midiaña vania, rambeso am-pità’o i kobaikoy, le akia mb’eo; ie mifanalaka ama’ondaty, ko mañontane; ie añontaneane, ko manoiñe; le ampandreo an-tarehe’ i ajajay i kobaikoy.

\VS{30}Hoe ty rene’ i ajajay: Kanao veloñe t’{\ND{Iehovà}}, naho veloñe ty fiai’o, tsy hieng’ azo iraho. Aa le niongake re nañorik’ aze.

\VS{31}Niaolo iereo t’i Gekazý, le napo’e an-tarehe’ i ajajay i kobaiñey; fe po-feo naho fitsanoñañe. Nibalik’ amy zay re hifanalaka vaho natalili’e ty hoe: Mboe tsy nisotrake i ajajay.

\VS{32}Ie nimoak’ añ’ anjomba ao t’i Elisà zoe’e te nivetrake i ajaja nandre am-pandrea’ey.

\VS{33}Aa le nizilik’ ao re naho narin­dri’e am’ ie roe i lalañey, vaho nihalaly amy
{\ND{Iehovà}}.

\VS{34}Niongake re naho nandre amy ajajay, natoho’e am-bava’e ty falie’e; an-taña’e o fità’eo, amo maso’eo o fihaino’eo naho niatatse ama’e vaho nihamafana ty sandri’ i ajajay.

\VS{35}Nibalike re, nibelobelo amy trañoy ao, le nibalike, nihitsy ama’e indraike; nihatsihe im-pito i ajajay vaho nabolana’ i ajajay o maso’eo.

\VS{36}Tinoka’e t’i Gekazý ami’ty hoe: Kanjio i nte-Sonamiy. Le tinoka’e. Aa ie nimoak’ ao, hoe re: Intoy o ana’oo.

\VS{37}Nizilik’ ao re nibabok’ am-pandia’e eo, nidròdreke mb’an-tane naho rinam­be’e i ana-dahi’ey vaho niavotse.


\par }{\PP \VS{38}Ie nibalike mb’e Gilgale mb’eo t’i Elisà; nisalikoeñe i taney; naho nitobok’ aolo’e o anam-pitokio, le hoe re amy mpitoro’ey, Apoho ama’e i valàñe jabajabay le anokono ahandro o anam-pitokio.

\VS{39}Niakatse mb’an-tetek’ ey ty raike hitsongo añañe le naharendreke vahen’ ala naho tsinongo’e naho natsafe’e sarevazavozavo i siki’ey, vaho pinatepate’e am-balañe ao, fe tsy napota’e te inoñe.

\VS{40}Aa le naili’ iareo hikama’ ondatio. Ie nikama amy natokoñey iereo le nipazake ty hoe, O ondatin’ Añahareo, fikoromahañe ty am-balàñe ao. Le tsy nahafikama ama’e iereo.

\VS{41}Aa hoe re, Endeso atoy i lilañey, le nadoa’e am-balàñe ao izay, le hoe re: Amoaro ondatio hikama, le tsy nijoy ka ty am-balàñe ao.

\VS{42}Pok’ eo ka t’indaty boake Baale-salisà\FTNT{*}{{\FR 4:42 }{\FT{Baale-salisà; Tale mamehe telo;}}}, ninday mofo boak’ amo loha-voao mb’am’ indatin’ Añaharey, vonga-mofo hordea roapolo; naho tsako-le an-koro’e ao. Le hoe re anjotso ondatio hikama.

\VS{43}Fa hoe i mpitoro’ey, Akore ty hanjo­tsoako toy am’ondaty zatoo? Fa hoe re: Anjotsò ondatio hikama, fa hoe ty nafè’
{\ND{Iehovà}}: Toe hikama iereo vaho hanisa.

\VS{44}Aa le nanjotsoa’e le nikama iereo vaho nanisa, ty amy tsara’
{\ND{Iehovà}}y.



\par }\Chap{5}{\PP \VerseOne{1}Ni-ondaty ra’elahy aman-talè’e t’i Naamane\FTNT{*}{{\FR 5:1 }{\FT{Naamane: Tsomerentsere’e; soa vinta}}}, mpifeleke ty valobohò’ i Arame, nanan-kasy amy te tinolo’
{\ND{Iehovà}} fandrebahañe ho a i Arame; fanalolahy nahasibeke ondatio, f’ie niangamae.

\VS{2}Teo te niakatse am-pirim­boñañe o nte-Arameo naho ninday ty ajaja ampela an-drohy boak’ an-tane’ Israele añe, ie ty niatrake ty tañanjomba’ i Naamane.

\VS{3}Le hoe re amy rakemba talè’ey, Lonike te tamy mpitoky e Somerone añey ty talèko, le ho nijangañ’ amy haangamae’ey.

\VS{4}Aa le nimb’eo re nitalily aman-talè’e ty hoe: Hoe zao naho ty hoe ty natalili’ i anak’ ampatañe boak’ an-tane’ Israeley.

\VS{5}Le hoe ty mpanjaka’ i Arame. Akia, henaneo, le hañitrifako taratasy ty mpanjaka’ Israele. Le nienga re ninday talenta volafoty folo naho bogady volamena eneñ-arivo vaho fiovan-tsaroñe folo.

\VS{6}Le nendese’e mb’amy mpanjaka’ Israeley añe i taratasy nanao ty hoe: Ie henaneo, ami’ty fiavi’ ty taratasy toy ama’oy, ingo fa niraheko mb’ama’o t’i Naamane mpitoroko, hañafaha’o i haangamae’ey.

\VS{7}Aa ie namaky i taratasiy i mpanjakay le rinia’e o siki’eo nanao ty hoe, Andrianañahare v’iraho hahafate naho hahaveloñe, te nirahe’ ondatio amako t’indaty toy hañafahañe ty haangamae ama’e? Aa le isafirio naho oniño t’ie manao lie-drokoñe amako.

\VS{8}Aa ie jinanji’ i Elisà, ondatin’ Añahare, te nandriatse ty saro’e i mpanjakay, le nirahe’e mb’amy mpanjakay ty hoe: Akore ty nandriata’o saroñe? Ampombao mb’ amako mb’ etoa hahafohina’e te amam-pitoky t’Israele.

\VS{9}Aa le nimb’eo t’i Naamane rekets’ o soa­vala’eo, naho i sarete’ey, vaho nijohañe an-dala’ i Elisà eo.

\VS{10}Nañitrifa’ i Elisà ìrake nanao ty hoe: Akia, misasà im-pito am’ Iordaney, le ho jangañe ty sandri’o vaho halio.

\VS{11}Fe niavotse mb’eo t’i Naamane, le hoe re amy hatorifi’ey: Inay ie, nataoko te tsy mete tsy ho niakatse amako, ho nijohañe eo nikanjy ty tahina’
{\ND{Iehovà}} Andrianañahare’e, le hañelahela fitañe ambone’ i rarey hañafaha’e i haangamaey.

\VS{12}Tsy lombolombo’ ze hene rano’ Israele hao ty Amanà\FTNT{†}{{\FR 5:12 }{\FT{Amanà: rinafetse vato; anjomba}}} naho ty Par’pare\FTNT{‡}{{\FR 5:12 }{\FT{Par’pare: sorotombahañe}}}, oñe e Damesèk’ ao? Tsy hamake hisasa ami’ty raik’ am’ iereo haliovako? Le nitsambolitio’e fa nitorìtotse.

\VS{13}Niharinea’ o mpitoro’eo nanao ty hoe. O roaeko, naho nampanoe’ i mpitokiy raha ra’elahy, tsy ho nanoe’o? Àntsake t’ie nanao ty hoe: Misasà, halio?

\VS{14}Aa le nizotso mb’eo re nilipo­tse im-pito am’ Iordaney, ty amy saontsi’ indatin’ Àñahareiy; le nibalike indraike ho hambañe ami’ty nofon’ anak’ ajaja ty nofo’e, vaho nalio,

\VS{15}le nibalike mb’am’ indatin’ Añaharey, ie naho o mpindre-lia ama’e iabio; nimbeo re nijohañe añatrefa’e, nanao ty hoe: Fohiko henaneo te tsy aman-Añahare ty tane toy naho tsy e Israele ao avao. Ie amy zao, ehe, andrambeso ravoravo amo mpitoro’oo.

\VS{16}Fa hoe re: Kanao veloñe t’{\ND{Iehovà}} ijohañako, izaho tsy handrambe. Ndra te nosihe’e handrambe, nifoneñe.

\VS{17}Le hoe t’i Naamane, Miambane ama’o, tsy hatolotse amo mpitoro’oo hao ty tane ho entam-borìke roe? Amy te le lia’e tsy hañenga horoañe ndra hanao soroñe amo ‘ndrahare ila’eo o mpitoro’oo henane zao naho tsy am’
{\ND{Iehovà}} avao.

\VS{18}Fe amo raha zao, ehe, te hapo’
{\ND{Iehovà}} ty hakeom-pitoro’o, te ie mimoak’ an-kiboho’ i Rimone ty talèko hitalaho naho manazok’ an-tañako hibokoboko an-kiboho’ i Rimone ao; te hado’
{\ND{Iehovà}} i tahi’ o mpitoro’ooy, izaho miambane an-kiboho’ i Rimone ao.

\VS{19}Le hoe re ama’e Akia, an-kanintsiñe. Aa ie nisitake eroa hoek’ eo,

\VS{20}le hoe ty natao’ i Gekazý mpitoro’ i Elisà, indatin’ Añaharey, Inge te napo’ i talèko t’i Naamane nte-Arame, ie tsy nandrambe am-pità’e o nendese’eo. Aa kanao veloñe t’{\ND{Iehovà}}, hihitrihitry mb’ama’e iraho hangalak’ ama’e.

\VS{21}Aa le niheañe’ i Gekazý t’i Naamane, le ie niisa’ i Naamane t’ie nañeañe aze, le nizotso an-tsarete’e hifañaoñe ama’e, vaho hoe re: manintsiñe hao?

\VS{22}Le hoe re, Mbe soa, fa nañirak’ ahy i talèkoy, hinday ty hoe: Inao, pok’ amako aniany ty ajalahy roe anam-pitoky boak’ am-bohi’ Efraime añe, Ehe, anoloro talenta volafoty naho fiovan-tsiky roe.

\VS{23}Le hoe t’i Naamane, Aa naho tea’o rambeso ta­lenta roe. Le nañosik’ aze vaho nafato’e an-koroñe roe ao ty ta­lenta volafoty roe mitraok’ ami’ty fiovan-tsaroñe roe naho nampipoha’e ami’ty mpitoro’e roe vaho nendese’ iareo aolo’e mb’eo.

\VS{24}Ie avy an-tamboho ey, le rinambe’e am-pità’ iareo o rahao, naho napo’e añ’ anjomba ao; naho nirahe’e mb’ eo indaty rey vaho nienga. Nimoak’ ao re nijohañe añatrefa’ i talè’ey.

\VS{25}Le hoe t’i Elisà ama’e. Hirik’ aia v’iheo Gekazý? Le hoe re: Tsy nimb’ aia o mpitoro’oo.

\VS{26}Aa hoe re tama’e: Tsy nindre ama’o hao ty troko, ie nitolik’ amy sarete’ey indatiy hifanalaka ama’o? Andro handrambesan-drala ke handrambesan-tsikiñe naho tanen’ olive naho tanembahe naho añondry naho añombe naho lahilahy mpitoroñe vaho ampela mpito­roñe hao henaneo?

\VS{27}Aa le hipitek’ ama’o naho amo tiri’oo nainai’e ty haangamae’ i Naamane. Aa le angamae foty mikatsa­tsaoke re te niavota’e.



\par }\Chap{6}{\PP \VerseOne{1}Hoe o anam-pitokio amy Elisà, Hehe te loho maifitse ama’ay ty fin­dreza’ay fimoneñe ama’o etoañe.

\VS{2}Ehe, angao handenà’ay mb’am’Iordaney mb’eo, songa hangalake ty boda’e boak’ ao han­dranjia’ay akiba himoneña’ay. Le hoe re, Akia.

\VS{3}Le hoe ty raike, Ee te ho no’o ty hindre-lia amo mpitoro’oo. Le hoe ty natoi’e: Homb’eo iraho.

\VS{4}Aa le nindreza’e. Ie pok’am’ Iordaney, le namira hatae.

\VS{5}Fe nadebo’ ty raike i boda’ey, le nipitsik’ an-drano ao ty lela’ i feko’ey vaho hoe re, Hoke, talè, nindrameñe ‘nio.

\VS{6}Le hoe indatin’ Añaharey, aia ty nijoroboña’e? Le natoro’e aze i nipoha’ey. Aa le nibira hatae kede re nañifik’ aze ey, nampitsikafoñe i viñey.

\VS{7}Le hoe re ama’e rambeso. Aa le nahiti’e ty fità’e nandrambe aze.


\par }{\PP \VS{8}Nialy amy Israele amy zao ty mpanjaka’ i Arame, le nisafiry amo mpitoro’eo, nanao ty hoe; An-koe naho an-koe ao ty hitobeako.

\VS{9}Le nampañitrike mb’ amy mpanjaka’ Israeley mb’eo indatin’ Añaharey, ty hoe: Asoao irehe tsy hiary an-koe eo, amy t’ie homba’ o nte-Ara­meo.

\VS{10}Aa le nañirak’ amy toetse natoro naho nahatahata’ indatin’ Añaharey azey vaho nitaòa’e i toetsey, tsy indroe tsy indraike.

\VS{11}Aa le nahatsimboetse ty arofo’ i mpanjaka’ i Aramey i rahay, le kinoi’e o mpitoro’eo vaho nanoa’e ty hoe: Tsy hatoro’ areo amako hao te ia aman-tika ty mpiamy mpanjaka’ Israeley?

\VS{12}Le hoe ty mpitoro’e, Tsie, ry talè mpanjakako; i Elisà, mpitoki’ Israeley ty mitali­ly amy mpanjaka’ Israeley ty entañe saontsie’o añ’efem-pandrea’o ao.


\par }{\PP \VS{13}Le hoe re: Akia, rendreho te aia, soa te hampihitrifeko añe ty hangalak’ aze. Le natalily ama’e t’ie e Dotane\FTNT{*}{{\FR 6:13 }{\FT{Dotane: ty lily; ty lilitse.
}}} ao.

\VS{14}Aa le nañiraha’e soavala naho sarete vaho ty lahialeñe ama’e, nañarikoboñe i rovay te haleñe.

\VS{15}Aa ie nitroatse maraindray ty mpitoro’ indatin’ Añaharey, naho niavotse, indroy ty valobohòke reketse soavala naho sarete niarikatoke i rovay. Le hoe i mpitoro’ey ama’e, Hankàñe, ry talèko! Akore ty hanoen-tika?

\VS{16}Le hoe ty natoi’e: Ko hembañe, fa maro ty aman-tika te am’ iereo.

\VS{17}Aa le niloloke t’i Elisà nanao ty hoe: Ry
{\ND{Iehovà}}, ihalaliako, ampibeaho o maso’eo hahatrea; le sinoka’
{\ND{Iehovà}} o maso’ i mpi­toro’eio le nahaisake te indroy, nanitsike i vohitsey ty mpiningi-tsoavala naho sareten’ afo niarikatok’ i Elisà.

\VS{18}Aa ie nizotso mb’ ama’e mb’eo o nte-Arameo le nihalaly amy
{\ND{Iehovà}} t’i Elisà ami’ty hoe: Ehe lafao hagoa ondatio. Aa le pinao’e ty hafè iereo ty amy saontsi’ i Elisày.

\VS{19}Le hoe t’i Elisà am’ iereo, Tsy ie ty lalañe toy, tsy ie ka ty rova toy; oriho iraho vaho hase­seko mb’ amy ‘ndaty paiae’ areoy. Le kinozozò’e mb’e Somerone mb’eo.

\VS{20}Ie amy zao, naho nivotrake e Somerone ao iereo le nanao ty hoe t’i Elisà. Ry
{\ND{Iehovà}}, sokafo o fihaino ondaty retoañeo, hahaisake. Aa le nampibolanahe’
{\ND{Iehovà}} ty fihaino ondaty reo, vaho nahaisake te heheke, am-po’ i Somerone ao.

\VS{21}Le hoe ty mpanjaka’ Israele amy Elisà, ie nioni’e, O aba, ho lafaeko hao? ho zevoñeko ambane hao?

\VS{22}Le hoe ty natoi’e: ko lafae’o. Ho nizevoñe’o hao o nitsepahe’o am-pibara naho fale’oo? Anjotso mahakama naho rano, hikamà’e, hinoma’e, himpolie’ iareo mb’ an-talè’ iareo añe.

\VS{23}Aa le nihalankañe’e takataka, naho nikama naho ninoñe iereo vaho nirahe’e mb’ aman-talè’ iareo añe. Aa le tsy niheo mb’ an-tane Israele mb’eo ka o mpirim­bon-dahindefo’ i Arameo.


\par }{\PP \VS{24}Ie añe, le natonto’ i Benhadade mpanjaka’ i Arame i valobohò’e iabiy, le nionjomb’eo namandroñe i Some­rone.

\VS{25}Nanilofen-kasalikoañe ty Somerone henane zay; le niarikatoheñe ampara’ te naletake volafoty va­lompolo ty loham-borìke naho volafoty lime ty tain-deho am-pahèfa’ ty kabe\FTNT{†}{{\FR 6:25 }{\FT{Kabe: 2 litatse}}}.

\VS{26}Nidraidraitse ambone’ i kijoliy ty mpanjaka’ Israele, le nitoreo ty hoe ama’e ty rakemba: Rombaho iraho talèko, mpanjaka.

\VS{27}Le hoe re, Naho tsy mandrombak’ azo t’{\ND{Iehovà}}, aia ty hañolorako azo? he boak’ an-toem-pamofohañe, ke boak’ am-pipiritan-divay ao?

\VS{28}Le hoe ty mpanjaka ama’e: Ino o mañolañe azoo. Le hoe ty natoi’e: Nanao ty hoe amako ty rakemba, Atoloro hey i ana-dahi’oy ho hanentika anito le ho hanentika hamaray i ana-dahikoy.

\VS{29}Aa le kinetre’ay i ana-dahikoy naho nihane’ay; le hoe ty asako ama’e amy loakandroy, Atoloro ka i ana-dahi’oy hihinanan-tikañe; fe naeta’e i ana-dahi’ey.

\VS{30}Ie nahajanjiñe ty enta’ i rakembay i mpanjakay le rinia’e o saro’eo, le nitonjohize’e ty lia’e amy kijoliy, f’ie nandrendrehe’ ondatio, heheke te lamba-gony ty an-tsandri’e.

\VS{31}Le hoe re: Ee te hafetsan’ Añahare amako naho mandikoatse, naho mbe hipetak’ amy Elisà ana’ i Safate ty añ­am­bone’e te anito.

\VS{32}Fe niam­besatse añ’an­jomba’e ao t’i Elisà, naho nitrao-piambesatse ama’e o androanavio; le nañitrike ìrake hiaolo aze mb’eo i mpanjakay fe mbe tsy pok’ eo i nahitrikey, le hoe re amo androanavio: Oni’ areo hao te nañitrife’ ty anam-pamono tia ty lohako? Inao, ie pok’eo i irakey, arindrino i lalañey naho tano mirindriñe ama’e i lalañey; aa tsy mañorik’ aze hao ty fika­tsea­katse­am-pandia’ i tompo’ey?

\VS{33}Ie mbe nisaontsy am’ iereo, le nivo­trak’ ama’e i ìrakey nanao ty hoe, Inao, boak’ am’
{\ND{Iehovà}} o hekoheko zao, ino ty mbe handiñisako
{\ND{Iehovà}}?



\par }\Chap{7}{\PP \VerseOne{1}Le hoe t’i Elisà, Mijanjiña ty tsara’
{\ND{Iehovà}}, Hoe t’{\ND{Iehovà}}, Ie manao hoe io te maray le haletake sekele raik’ an-dalambei’ i Somerone eo ty kapoan’ ampemba mona’e, vaho sekele raike ty vare hordea kapoake roe.

\VS{2}Tinoi’ ty mpifehe iatoam-pità’ i mpanjakay amy zao indatin’Añaharey ami’ty hoe: Inao! Ndra te nanoe’
{\ND{Iehovà}} tsingara­karake ty andikerañe eñe, aia t’ie ho tendreke? Hoe re, Inay! ho isam-pihaino’o, fe tsy hikama’o.


\par }{\PP \VS{3}Teo ty lahilahy angamae efatse am-pimoahan-dalambey eo; ie nifampivesoveso ty hoe, Ino ty hitobohan-tika etoa am-para’ te mate?

\VS{4}naho manao ty hoe tika: Antao hizilik’ an-drova: fe ho zoeñe ao i hasalikoañey vaho hivetrak’ ao; ie mboe mitoboke etoa, le hikenkañe ka. Antao arè, hihotrake am-balobohò’ o nte-Ara­meo; he apo’ iereo velon-tika le ho veloñe, ke ho vonoe’ iereo, le ho mate avao.

\VS{5}Aa le niongake te nangoañe, nigodañe mb’an-tobe’ o nte-Arameo; aa ie pok’ añ’ olo’ i tobey, hehe t’ie tsy ama’ ondaty.

\VS{6}Amy te nampijanjiñe’ i Talè feon-tsarete o nte-Ara­meo, naho ty feon-tsoavala vaho ty fikoraham-balobohòke, le hoe ty nifanalilia’ iereo: Inao, kinarama’ i mpanjaka’ Israeley haname an-tika o mpanjaka’ o nte-Kiteoo, naho o mpanjaka’ o nte-Mits­raimeoo.

\VS{7}Aa le niongake iereo nitriban-day te mangararak’ atiñanañe, le nado­ke o kiboho’eo naho o soavala’eo naho o borìke’eo, naho nado’ iareo i tobey hoe i teoy avao vaho niherereake mb’eo handrombak’ay.

\VS{8}Ie pok’ añ’olo’ i tobey i angamae rey, le nizilik’ ami’ty kibohotse ao nikama naho ninoñe, naho nakare’ iereo ty volafoty naho ty volamena naho sikiñe, le nenteñe mb’eo vaho naetake; nimoaha’ iareo ty kibohotse raike ka le nangalak’ ao naho nente’ iereo vaho naetake.

\VS{9}Le hoe ty fifanaontsia’ iareo, Tsy soa o anoen-tikañeo; toe andro fi­ta­li­lian-tsoa androany, itika mitsiñe avao; aa naho liñisan-tika te manjirike i àndroy le hiambotraham-pandilovañe; antao arè homb’eo hitalily amo añ’anjomba’ i mpanjakaio.

\VS{10}Aa le nimb’eo iereo nitoka o mpitan-dalambeio, nitalily ty hoe; Nimb’ an-toben-te Arame añe zahay, le hehe te leo ondaty tsy ao, po-piarañanaña’ ondaty, fe soavala mirohy naho borìke mirohy, vaho napoke ey avao o kibohotseo.

\VS{11}Aa le nikoike o mpitan-dalañeo, nitali­ly añ’ anjomba’ i Mpanjakay.

\VS{12}Le nitroatse amy haleñey i mpanjakay nanao ty hoe amo mpitoro’eo, Hatoroko anahareo ty nanoa’ o nte-Arameo aman-tika. Fohi’ iareo t’ie kerè; aa le niakara’ iereo i tobey hietak’ an-kivok’ ao, nikilily ty hoe: Ie miakatse i rovay iereo, le ho tsepahen-tika veloñe vaho himoak’ amy rovay.

\VS{13}Aa hoe ty natoi’ ty mpi­toro’e raike: Ehe, angao hendeseñe i soavala lime honka’e an-drova atoa rey—ndra t’ie manahake ty valobohò’ Israele sisa ama’e ao; ie ho hambañe amy valobohò’ Israele fa nagodrañey—antao hañirake naho handrendreke.

\VS{14}Rinambe’ iereo ty sarete roe reketse soavala; vaho nampihitrife’ i mpanjakay hañorike i valobohò’ o nte-Arameoy iereo ami’ty hoe: Akia mandrendreha.

\VS{15}Aa le norihe’ iereo pak’ am’ Iordaney añe; le hehe te tsi­tsike sikiñe naho haraotse i lalañey, ze naria’ o nte-Arameo amy falisa’ iareoy. Aa le nimpoly o niraheñeo nita­lily amy mpanjakay.

\VS{16}Niavotse mb’eo ondatio, nikopake ty tobe’ o nte-Arameo. Aa le naletake sekele raike ty kapoak’ ampemba mona’e, naho sekele raike ty kapoake vare-hordea roe, ty amy tsara’
{\ND{Iehovà}}y.

\VS{17}Tinendre’ i mpanjakay hañambeñe ty lalambey i mpifehe iatoam-pità’ey; f’ie linialia’ ondatio an-dalambey eo, le nivetrake hambañe amy nitokia’ indatin’ Añahareiy, amy saontsi’e amy fizotsoa’ i mpanjakay mb’ ama’e mb’eoy.

\VS{18}Aa le nitendreke, hambañe amy sinaontsi’ indatin’Añaharey amy mpanjakaiy ty hoe: Vare-hordea kapoake roe, sekele raike, le ty kapoake bon’ ampemba: sekele raike, ty ho zoeñe an-dalambei’ i Somerone te hamaray manahake henanekeo.

\VS{19}Tinoi’ i mpifehey ty hoe indatin’ Añaharey: Eo hey; ndra te nanoe’
{\ND{Iehovà}} tsin­garagarake ty andike­rañe eñe, tsy ho nitendreke o raha zao. Le hoe ty na­vale’e: Inao! ho isam-pihano’o, fe tsy hikama’o.

\VS{20}Aa le izay ty nife­tsak’ ama’e kanao linialia’ ondatio an-dalambey eo, vaho nihomake.



\par }\Chap{8}{\PP \VerseOne{1}Ie amy zao nisaontsy ty hoe amy rakemba amañ-anadahy nam­pisotrafe’e t’i Elisà: Miavota, le mañaveloa rekets’ o añ’an­jom­ba’oo le mitaveaña amy ze mete itaveaña’o, fa nikaike san-kerè t’{\ND{Iehovà}}; vaho hivo­trak’ an-tane atoy fito taoñe izay.

\VS{2}Aa le niongake i rakembay ty amy saontsi’ indatin’ Añahareiy vaho nienga rekets’ o añanjomba’eo nitaveañe fito taoñe an-tane’ o nte-Pelistio.

\VS{3}Ie nimodo i fito taoñey le nimpoly boak’ an-tane’ o nte-Pelistio i rakembay; naho nimb’eo hitoreo i anjomba naho tane’ey amy mpanjakay.

\VS{4}Ie amy zao, nisaontsy amy Gekazý mpitoro’ indatin’ Añaharey i mpanjakay, ami’ty hoe: Ehe, atalilio amako, ze he’e ra’elahy nanoe’ i Elisà.

\VS{5}Natalili’e amy mpanjakay amy zao ty nampihereña’e ho veloñe i nivetrakey, vaho ingo i rakemba nampisotrafeñe i ana-dahi’eiy, hitoreo i anjomba’e naho i tane’ey amy mpanjakay. Le hoe t’i Gekazý : O ry talèko mpanjaka, intoy i rakembay, ingo i ana-dahi’e nampihereñe’ i Elisà ho veloñey.

\VS{6}Aa ie nañontane i rakembay i mpanjakay, le nitalilia’e. Aa le tinendre’ i mpanjakay ty mpifehe, ami’ty hoe: Hene ampolio ama’e o niazeo, naho ty voka’ i tete’ey sikal’ amy andro nienga’e i taney am-para henane.


\par }{\PP \VS{7}Nivotrake e Damesèke t’i Elisà, ie nisiloke t’i Benehadade mpanjaka’ i Arame, le natalily ama’e ty hoe: Fa pok’ eo indatin’Añaharey.

\VS{8}Le hoe i mpanjakay amy Kazaele\FTNT{*}{{\FR 8:8 }{\FT{Kazaele: nivazohoe’ i Andrianañahare}}}; endeso ravo­ravo am-pità’o le akia mifañaoña amy ‘ndatin’Añaharey, vaho ampañontaneo aze t’{\ND{Iehovà}}, ty hoe: Hibodañe ami’ ty areteko toy hao iraho?

\VS{9}Aa le nimb’eo t’i Kazaele hifañaoña’e reketse ravoravo am-pita’e naho ze hene raha soa’ i Damesèke, kilankan-drameva efapolo, vaho nimb’eo re nijohañe añatrefa’e, nanao ty hoe: Nañirak’ ahy i ana’o Benehadade mpanjaka’ i Aramey hanao ty hoe: Ho jangañe hao iraho amo arete­koo?

\VS{10}Le hoe t’i Elisà tama’e, Akia, isaontsio: Toe hibodan-drehe; fe nitoroa’
{\ND{Iehovà}} t’ie toe hihomake.

\VS{11}Le nampifahara’e fiatreke aze ty lahara’e am-para’ t’ie nisalatse; vaho nirovetse indatin’ Añaharey.

\VS{12}Le hoe t’i Kazaele: Ino o iroveta’oo ry talèko? le hoe ty natoi’e: Amy te apotako ty hankàñe hanoe’o amo ana’ Israeleo; ho forototoe’o o rova’ iareoo, ho lafae’o am-pibara o ajalahi’eo, ha­dasi’o ho demoke o keleia’eo vaho ho riate’o o rakemba mivesatseo.

\VS{13}Fa hoe t’i Kazaele: Ino ty mpitoro’o? amboa hao t’ie hanao o halosorañe zao? le hoe t’i Elisà: Fa natoro’
{\ND{Iehovà}} amako te ihe ty ho mpanjaka’ i Arame.

\VS{14}Aa le nienga i Elisà re, niheo amy talè’ey mb’eo vaho hoe re ama’e: Ino ty asa’ i Elisà tama’o? Le hoe ty natoi’e: Tinaro’e amako t’ie toe hibodañe.

\VS{15}Ie te loak’ andro, nandrambe lamba mateveñe, le nalo’e an-drano ao, naho nalama’e an-tarehe’e nametrek’ aze vaho nifehe nandimbe aze t’i Kazaele.


\par }{\PP \VS{16}Ie tan-taom-paha-lime’ Iorame ana’ i Akabe mpanjaka’ Israele, le niorotse nifehe t’Iehorame\FTNT{†}{{\FR 8:16 }{\FT{Iehorame: nampionjone’
{\ND{Iehovà}}
}}} ana’ Iehosafate mpanjaka’ Iehodà.

\VS{17}Ie niajalahy telopolo taoñe roe amby te niorotse nifehe; le nifehe valo taoñe e Ierosalaime ao.

\VS{18}Nañavelo an-tsata’ o mpanjaka’ Israeleo re, manahake ty nanoe’ i anjomba’ i Akabey; amy te nitañanjomba’e ty anak’ ampela’ i Akabe vaho nanao haloloañe am-piva­zohoa’
{\ND{Iehovà}}.

\VS{19}Fe tsy naro­tsa’
{\ND{Iehovà}} t’Iehodà, ty amy mpitoro’e Davidey, fa nafè’e ama’e te hitoroa’e failo hirehetse nainai’e amo tarira’eo.

\VS{20}Niola ambanem-pità’ Iehodà tañ’ andro’e t’i Edome vaho nañorem-panjaka hifehe iareo.

\VS{21}Aa le nits­ake mb’e Tsaire\FTNT{‡}{{\FR 8:21 }{\FT{Tsaire: kedekedeke; siloke, misotry}}} mb’eo t’Iorame rekets’ o sarete’e iabio; le nitroatse haleñe naho zinevo’e o nte-Edome niarikoboñe azeo naho o mpifehe sareteo vaho nitriban-day mb’ an-kiboho’e mb’eo ondatio.

\VS{22}Fe mbe niola ambanem-pità’ Iehoda pak’ androany t’i Edome. Niola ka t’i Libnà\FTNT{§}{{\FR 8:22 }{\FT{Libnà: foty; hafotiañe}}} henane zay.

\VS{23}Aa naho o fitoloña’ Iorameo naho o raha nanoe’e iabio; tsy fa sinokitse am-bokem-pamoliliañe o mpanjaka’ Iehodao hao?

\VS{24}Nitrao-piròtse aman-droae’e t’Iorame, le nalentek’ aman-droae’e an-drova’ i Davide ao; vaho nandimbe aze ho mpifehe t’i Ahkazià\FTNT{*}{{\FR 8:24 }{\FT{Ahkazià: fitsepahañe; fahaoniñañe
{\ND{Ià}}}}} ana’e.


\par }{\PP \VS{25}Tamy taom-paha-folo-ro’ ambi’ Iorame ana’ i Akabe mpanjaka’ Israeley le niorotse nifehe t’i Ahkazià ana’ Iehorame mpanjaka’ Iehodà.

\VS{26}Roapolo-ro’amby taoñe t’i Ahkazià te namototse nifehe; le nifehe rai-taoñe e Ierosalaime ao; Atalià\FTNT{†}{{\FR 8:26 }{\FT{Atalia: ty andro’
{\ND{Iehovà}}}}}, anak’ ampela’ i Omrý mpanjaka’ Israele, ty tahinan-drene’e.

\VS{27}Nañavelo an-tsatan’ anjomba’ i Aka­be re, nanao haloloañe am-pivazohoa’
{\ND{Iehovà}}, manahake ty nanoe’ i anjomba’ i Akabey, amy t’ie vinanton’ anjomba’ i Akabe.

\VS{28}Ie nindre am’ Iorame ana’ i Aka­be hialy amy Kazaele mpanjaka’ i Arame e Ramote-gilade añe; le nahafere Iorame o nte-Arameo.

\VS{29}Nimpoly mb’e Iezreele ao t’Iorame mpanjaka, himelaña’e amo fere natolo’ o nte-Arameo aze e Ramà añeo, ie nialy amy Kazaele mpanjaka’ i Arame. Le nizotso mb’eo hitilike Iehorame ana’ i Akabe e Iezreele ao amy hasilo’ey t’i Ahkazià ana’ Iehorame mpanjaka’ Iehodà.



\par }\Chap{9}{\PP \VerseOne{1}Tinoka’ i Elisà mpitokiy ty raik’ amo anam-pitokio, le hoe re ama’e: Diaño o toha’oo, le tintino an-taña’o ty paki-menake toy, vaho akia mb’e Ramote-gilade añe.

\VS{2}Ihe mivo­trak’ eo, paiao t’Ieho\FTNT{*}{{\FR 9:2 }{\FT{Ieho: Ie t’i Andrianañahare}}} ana’ Iehosafate, ana’ i Nimsý, le mimoaha ao vaho ampiongaho añivo’ o rahalahi’eo, le ampiziliho an-traño, añ’efe’e ao.

\VS{3}Rambeso amy zao i paki-menakey, le adoaño añam­bone’e eo vaho ano ty hoe: Hoe ty nafè’
{\ND{Iehovà}}; fa norizako ho mpanjaka’ Israele irehe. Le sokafo i lalañey naho mivoratsa­ha vaho ko miheneke­neke.

\VS{4}Aa le nihitrike mb’e Ramote-Gilade añe i ajalahy anam-pitokiy.

\VS{5}Ie pok’eo, hehe te niambesatse eo o mpifehe’ i valobohòkeio; le hoe re; Nafantok’ ama’o iraho, ry mpifehe. Le hoe t’Ieho. Ama’ ia, amy zahay iaby toa? le hoe re: Ama’o, ry mpifehe.

\VS{6}Aa le niongake re nimoak’ añ’ anjomba ao, le nadoa’e amy añ’ambone’ey i menakey, le nanoa’e ty hoe: Hoe ty nafè’
{\ND{Iehovà}}, Andrianañahare’ Israele; fa norizako ho mpanjaka’ ondati’
{\ND{Iehovà}}o irehe, hifeleke Israele.

\VS{7}Le ho zevoñe’o ty anjomba’ i Akabe talè’o, hañavahako ty lio’ o mpitoroko mpitokio naho ze hene lio’ o mpitoro’
{\ND{Iehovà}} am-pità’ Iizebeleo.

\VS{8}Fonga havetrake ty anjomba’ i Aka­be naho songa haitoako amy Akabe ze mamany an-kijoly ke t’ie mirohy he midada e Israele ao.

\VS{9}Le hampanahafeko amy anjomba’ Iarovame ana’ i Nebate naho ty anjomba’ i Baasa ana’ i Akiiày ty anjomba’ i Akabe.

\VS{10}O amboao ty hihinañe Iizebele an-tete’ Iezreele ey le tsy eo ty handeveñe aze. Sinoka’e amy zao i lalañey le nibotatsake mb’eo.


\par }{\PP \VS{11}Niavotse mb’amo mpitoro’ i talè’eio mb’eo t’Ieho; le hoe ty raik’ ama’e; Hene soa hao? Ino ty nomba’ i sere­tsey ama’o? le hoe re am’ iereo: Fohi’ areo indatiy naho i enta’ey.

\VS{12}Le hoe iereo: Vande izay; ehe atalilio ama’ay. Le hoe re: Hoe zao naho zao ty nisaontsie’e ami’ty hoe; Hoe ty nafè’
{\ND{Iehovà}}; fa norizako ho mpanjaka’ Israele irehe.

\VS{13}Nalisa amy zao, songa nangalake i sarimbo’ey, le nalafi’e ambane’e eo amy fanongà amboney, vaho pinopò’ iereo i antsivay le nanao ty hoe; Mpanjaka t’Ieho!

\VS{14}Aa le kinilili’ Ieho ana’ Iehosafate, ana’ i Nimsý t’{\ND{I}}orame—ie amy zao fa nañambeñe i Ramote-gilade t’Iorame, naho Israele iaby, ty amy Kazaele mpanjaka’ i Arame

\VS{15}fe nimpoly mb’e Iezreele ao t’Iorame hijangaña’e amo fere natolo’ o nte-Arameo aze t’ie nialy amy Kazaele mpanjaka’ i Arameio. —Le hoe t’Ieho, Naho zao ty safiri’ areo, le ko apo’ areo ndra raike tsy hipoliotse boak’ an-drova hañitrike talily e Iezreele añe.


\par }{\PP \VS{16}Aa le nijoñ’an-tsarete t’Ieho, nimb’ e Iezreele mb’eo; amy te natin­dry ao t’Iorame; naho nizotso mb’eo ka t’i Ahkazià mpanjaka’ Iehodà hitilike Iorame.

\VS{17}Nahatala­ke i firimboña’ Iehoy ie nigodañe mb’eo ty mpijilo am-pitalakesañ’ abo’ Iezreele ey, le hoe re: Mahatrea mpirai-lia iraho. Le hoe t’Io­rame, Angalao mpiningi-tsoavala vaho ampihitrifo hifana­laka am’ iereo, hanao ty hoe: An-kanintsiñe hao?

\VS{18}Aa le ninigitse an-tsoavala ty hifana­laka am’ iereo vaho nanao ty hoe: Hoe i mpanjakay: an-kanintsim-bao? Le hoe t’Ieho: Hanoe’o ino ze o fañanintsiñe zao? Miotaha mb’ ambohoko ao. Le hoe i mpijiloy; Niheo am’ iereo mb’eo i ìrakey fe tsy mimpoly.

\VS{19}Niraheñe an-tsoavala ka ty faharoe, ie pok’ ama’e eo le nanao ty hoe: Hoe i mpanjakay: Am-pañanintsiñe hao? le hoe ty natoi’ Ieho: Hanoe’o ino ze o fañanintsiñe zao? Miotaha mb’ ambohoko ao.

\VS{20}Le hoe i mpi­jiloy: Nifanalaka’e, fe tsy mimpoly; toe manahake ty findesa’
{\ND{I}}eho ana’ i Nimsý i findesa’ey; ie mpitrantràñe.

\VS{21}Le hoe t’Iorame, Halankaño! Le hinalanka’ iereo ty sa­rete’e: Aa le niavotse mb’eo t’Iorame mpanjaka’ Israele naho i Ahkazià mpanjaka’ Iehodà, songa an-tsarete’e, nionjomb’eo hifanalaka am’ Ieho, vaho nisalakaeñe an-tete’ i Nabote\FTNT{†}{{\FR 9:21 }{\FT{Nabote: tsara, toky}}} nte-Iezreele ey.

\VS{22}Ie amy zao, naho niisa’ Iehorame t’Ieho, le nanao ty hoe: an-kanintsiñe hao, ry Ieho? Le hoe ty natoi’e: Fañanintsiñ’ aia? kanao tsifotofoto o hakarapiloa’ Iizebele rene’oo naho o famoreha’eo?

\VS{23}Nabali’ Iorame i sarete’ey\FTNT{‡}{{\FR 9:23 }{\FT{Heb; i fita’ey}}} le nitriban-day le nanoe’ ty hoe amy Ahkazià, Fitak’ ate ry Ahkazià.

\VS{24}Fe nabitso’ Ieho an-kaozara’e iaby i fale’ey, naho trinofa’e an-tsakamamovo’e eo t’Iorame naho nipotitse ami’ty fo’e ao i ana-paley, vaho nitsingoritrìtse an-tsarete’e ao.

\VS{25}Le hoe t’Ieho amy Bidkare\FTNT{§}{{\FR 9:25 }{\FT{Bidkare: fere añ’arofo; fanaintai-masioñe}}}, mpifehe’ey. Endeso, naho avokovokò an-tete’ i Nabote nte-Iezreele ao. Tiahio t’ie nihoridañen-tika t’i Akabe rae’e le hoe ty nitsarae’
{\ND{Iehovà}} ty ama’e:

\VS{26}Toe nitreako omale ty lio’ i Nabote naho ty lio’ o ana’eo, hoe t’{\ND{Iehovà}}, le havahako an-tetek’ atoy irehe, hoe t’{\ND{Iehovà}}. Aa le endeso re avokovokò amy tetekey ty amy tsara’
{\ND{Iehovà}} zay.

\VS{27}Ie niisa’ i Ahkazià mpanjaka’ Iehodà le nitsondemboke ty lay mb’ an-dala’ i trañon-goloboñey mb’eo, le naño­rik’ aze t’Ieho, nanao ty hoe: Tomboho an-tsarete’e ao, ie ka, le nivoa amy fionjonam-be Gore\FTNT{*}{{\FR 9:27 }{\FT{Gore: anam-biby}}} mb’eo marine’
{\ND{I}}bleame\FTNT{†}{{\FR 9:27 }{\FT{Ibleame: ondaty haehae; miketrake}}} ey naho niherereake mb’e Megidò\FTNT{‡}{{\FR 9:27 }{\FT{Migido(ne): fifamotoañe; voka’e sarotse;
}}} mb’eo vaho nihomak’ao.

\VS{28}Nitakone’ o mpitoro’eo mb’e Ierosalaime mb’eo vaho nalenteke an-kiborin-droae’e an-drova’ i Davide ao.

\VS{29}An-taom-paha-folo-raik’ ambi’ Iorame ana’ i Akabe ty niorota’ i Ahkazià nifehe Iehodà.


\par }{\PP \VS{30}Ie nivotrake e Iezreele ao t’Ieho, le tsinano’ Iizebele; le binatra’e o maso’eo naho sinatro’e i loha’ey, vaho nitilihitse an-dalan-kede.

\VS{31}Aa ie nimoak’ an-dalam-bey eo t’Ieho, le hoe i rakembay: Nampanintsiñañe hao t’i Zimrý\FTNT{§}{{\FR 9:31 }{\FT{Zimrý: sabo, mpisabo; vahe}}} t’ie namono i talè’ey?

\VS{32}Niandra laharañe mb’ amy lalan-kedey re nanao ty hoe: Ia ty mpiamako? Ia? Nitangarike ama’e ty mpiatrake telo ndra roe.

\VS{33}Le hoe re : Avokovokò. Aa le nafetsa’ iareo ambane naho nifitse amy rindriñey naho amo soavalao ty lio’e vaho nilialian-tomboke.

\VS{34}Ie nizilik’ ao naho nikama naho ninoñe; le hoe re, Ehe henteo i rakembam-pàtsey, le aleveño; amy t’ie anam-panjaka.

\VS{35}Aa ie nimb’ eo handeveñe aze, tsy nanjo naho tsy i haran-doha’ey naho o tombo’eo naho o lela-pità’eo,

\VS{36}le nimpoly iereo nitalily ama’e; le hoe re: Izay ty nitsara’
{\ND{Iehovà}} nampisaontsie’e i mpitoro’e Elià nte-Tisbý, ty hoe: An-toe’ Iezreele eo ty hihinana’ o amboao ty nofo’ Iizebele;

\VS{37}vaho ho tay ambone’ ty toe’ Iezreeele eo ty lolo’e; tsy mone hatao’ ty hoe: Etoa t’Iizebele.



\par }\Chap{10}{\PP \VerseOne{1}Ie amy zao, nanañ’ anake fitom-polo e Somerone ao t’i Akabe. Aa le nanokitse taratasy t’Ieho vaho nampi­hitrife’e mb’e Somerone mb’eo, amo mpifehe’ Iezreeleo, naho amo androanavio, vaho amo mpañabey o ana’ i Akabeoo, nanao ty hoe:

\VS{2}Ie mivotrak’ ama’ areo ty taratasy toy, zoeñe te ama’ areo o anan-talè’ areoo naho sarete reke-tsoavala naho rova vaho fialiañe;

\VS{3}le paiao ty soa mañeva amo anan-talè’ areoo, le ajoño am-piambesan-drae’e eo vaho mialia ho a i anjomban-talè’ areoy.

\VS{4}F’ie nangebahebake, nifanao ty hoe: Hehe te roe ty mpanjaka tsy nahafiatreatre aze; akore arè ty hijohañan-tika?

\VS{5}Aa le nañitrik’ am’ Ieho ty talè’ i anjombay naho i bein-drovay naho o androanavio vaho i mpañabey i ajaja reiy, ty hoe; Mpi­toro’o zahay, le hene hanoe’ay ze hatoro’o anay; tsy aman-dahilahy hanoe’ay mpanjaka; aa le ano ze soa am-pihaino’o.

\VS{6}Nanokira’e taratasy fañindroe’e, nanao ty hoe; Aa ie ho mpiamako vaho mahafitsen­dreñe ty feoko, le rambeso ty loha’ o lahilahin’ anan-talè’ areoo vaho mihavia amako e Iezreele atoy hamaray manahake henaneo. O anam-panjakao amy zao, i fitompolo rey, le tam’ ondati-bei’ i rovaio amo mpañabey iareoo.

\VS{7}Aa ie pok’ am’ iereo i taratasiy, le rinambe’ iereo i anam-panjaka rey, naho zinevo’ iareo indaty fitompolo rey naho najoñe an-koroñe ao o loha’ iareoo vaho nampihitrifeñe mb’e Iezreele mb’eo.

\VS{8}Nandoak’ ao amy zao ty ìrake, nitali­ly ama’e, ty hoe: Fa nendese’ iereo ty loha’ o ana-dahi’ i mpanjakaio. Le hoe re, Apoho am-botry roe am-pimoahañe an-dalambey eo pake maraindray.

\VS{9}Ie maraindray, niavotse le nijohañe eo, nanao ty hoe am’ ondaty iabio: Vo­ts­otse nahareo; Heheke, nikilily amy talèkoy iraho le nanjevoñ’ aze; fa ia ka ty nañoho-doza amo retoañeo?

\VS{10}Mahafohina te ndra loli’e tsy hipok’ an-tane amy nitsaràe’
{\ND{Iehovà}} i anjomba’ i Akabeiy, fa nanoe’
{\ND{Iehovà}} i tsinara’e añamy mpitoro’e Eliàiy.

\VS{11}Fonga zinevo’ Ieho ze sehanga’ ty anjomba’ i Akabe e Iezreele ao, naho ondati-bei’eo naho ze hene longo’e naho o mpi­soro’e iabio, ampara’ te tsy aman-konka’e.

\VS{12}Niavotse amy zao re nienga mb’eo vaho nigodañe e Some­rone ao. Ie nioza an-trañom-pañi­tsi­fam-bolon’ añondry an-dalañe ey,

\VS{13}le nifanampe aman-drolongo’ i Ahkazià, mpanjaka’ Iehoda, naho nanao ty hoe; Ia v’ina­ha­reoo? vaho hoe ty natoi’ iareo: Longo’ i Ahkazià zahay, mizotso mb’eo hifañontane amo anam-panjakao naho amo ana’ i mpanjaka-ampelaio.

\VS{14}Le hoe re: Itsepaho veloñe. Aa le rinambe veloñe vaho zinevo’ iereo an-kobo’ i trañom-pihitsifañey t’indaty efa-polo-ro’ amby; le tsy napo’e sehanga’e.


\par }{\PP \VS{15}Ie nienga ao, le tendreke Iehonadabe\FTNT{*}{{\FR 10:15 }{\FT{Iehonadabe Iondadabe: matarike Iir 35:8
}}} ana’ i Rekabe, ie nimb’ eo hifanalaka ama’e; le nañontanea’e ty hoe: Mazava hao ty arofo’o manahake ty troko amo arofo’oo? Eka, hoe ty natoi’ Iehonadabe. Aa naho izay, atoloro ahy o fità’oo. Le nahiti’e ama’e i fità’ey vaho rinambe’e amy sarete’ey.

\VS{16}Le hoe re: Mindreza amako, hahaisaha’o ty fahimbañako am’
{\ND{Iehovà}}. Aa le najo’e an-tsarete’e ao.

\VS{17}Ie nivotrake e Somerone le fonga linihi’e ze nisisa’ i Akabe e Somerone ao, ampara’ te nimongore’e, ty amy tsara’
{\ND{Iehovà}} nitsarae’e amy Eliày.

\VS{18}Hene natonto’ Ieho amy zao ondatio le nanoe’e ty hoe; Nitoroñe i Baale tsy ampeampe t’i Akabe; fa hito­roñe aze fatratse ka t’Ieho.

\VS{19}Aa le koiho iaby o mpitoki’ i Baaleo, ze hene mpitalaho ama’e, o fonga mpisoro’eo, le ko apo’o ndra raike; fa hanao sorom-bey amy Baale iraho, tsy ho veloñe ze tsy eo. Fe am-pamañahiañe ty nanoe’ Ieho i hoe zay hanjamana’e o mpitalaho amy Baaleo.

\VS{20}Le hoe t’Ieho: Añefero fivory miambake amy Baale. Le kinoi’ iereo.

\VS{21}Aa le nañitrik’ am-panitsihañe Israele t’Ieho; le nimb’eo iaby o mpitalaho amy Baaleo, ampara’ t’ie fonga niavy tsy poke raike. Ie nimoak’ an-tsokemitraha’ i Baaley le ninitse sikal’ am-pata’e pak’an-tondohà’e i anjomba’ i Baaley.

\VS{22}Le hoe re amy mpamandroñe saroñey, Añakaro sikiñe iaby o mpita­laho amy Baaleo. Le sindre nañakara’e saroñe.

\VS{23}Nimoak’ añ’anjomba’ i Baaley t’Iohabe rekets’ Iehonadabe ana’ i Rekabe; le hoe re amo mpitalaho amy Baaleo; Paiavo, le rendreho tsy ho zoeñe ama’ areo ao ndra raik’ amo mpitoro’
{\ND{Iehovà}} fa mpitoro’ i Baale avao.

\VS{24}Aa le nimb’ ao iereo hañenga naho hisoroñe. Ie amy zao fa nanendre ondaty valompolo alafe’e ao, ami’ty hoe: Naho mipolititse ty raik’ am’ ondaty hatoloko am-pità’ areoo le ty fiai’ i nañaha azey ty hisolo ty fiai’e.

\VS{25}Aa ie vata’e nigadoñe i fisoroñañey, le hoe t’Ieho amo mpañambeñeo naho amo mpifeheo. Mimoaha, le zevòño; ko apo’ areo hiakatse, leo raike. Aa le zinevo’ iereo an-delam-pibara; le navokovoko’ o mpañambeñeo naho o mpifeheo alafe’e ao vaho nizilik’ añate’ ty efe’ i Baale ao.

\VS{26}Nakare’ iereo o hazomanga añ’ anjomba’ i Baaleo, le niforototoeñe.

\VS{27}Nakoroma’ iereo i hazomanga’ i Baaley naho narotsa’ iereo i anjomba’ i Baaley vaho nanoe’ iereo fieveñañe am-para’ henanekeo.

\VS{28}Izay ty namongora’ Ieho i Baale am’ Israele.

\VS{29}Fe, tsy napo’ Ieho ty hakeo’ Iarovame ana’ i Nebate, i nampanan-tahiñe Israele amy bania volamena e Betele naho e Dane ao rey.

\VS{30}Le hoe t’{\ND{Iehovà}} am’Ieho, Ami’ty hasoa nanoe’o a masoko amy nitoloña’o amy anjomba’ i Akabeiy, ie hene nanoe’o ze tan-troko, le hiambesatse amy fiambesa’ Israeley o ana’oo am-para’ty tariratse fah’efatse.

\VS{31}Fe tsy nihaoñe’ Ieho añ’ àmpon’arofo ty fañaveloa’e amy Tsara’
{\ND{Iehovà}} Andria­nañahare’ Israeley, vaho tsy nisitaha’e o hakeo’ Iarovame nampanan-tahiñe Israeleo.


\par }{\PP \VS{32}Niorotse nampitomotse Isra­ele t’{\ND{Iehovà}}; le linafa’ i Kazaele o añ’olon-tane’ Israeleo iabio;

\VS{33}boak’ am’ Iordaney maniñanañe, i tanen-Gilade iabiy, o nte-Gadeo, naho o nte Reobeneo, vaho o nte-Menasèo, boak’ amy Aroere, añ’ ilam-bavatane’ Arnone eo le i Gilade naho i Basane.

\VS{34}Aa naho o fitoloña’ Ieho ila’eo naho ze he’e nanoe’e, i haozara’e iabiy, tsy fa sinokitse am-bokem-pamolili­añe o mpanjaka’ Israeleo hao?

\VS{35}Nitrao-piròtse aman-droa’e t’Ieho, ie nalente’ iareo e Somerone ao. Nandimbe aze nifehe t’Iehoakaze\FTNT{†}{{\FR 10:35 }{\FT{Iehoakaze: fanaña’
{\ND{Iehovà}}}}{\FT{;
}}} ana’e.

\VS{36}Roapolo-valo’ amby taoñe ty nifehea’ Ieho Israele e Somerone ao.



\par }\Chap{11}{\PP \VerseOne{1}Ie nirendre’ i Atalià, rene’ i Ahkazià te nivetrake i ana-dahi’ey, le nion­gake, nanjamañe ze hene tabirim-panjaka.

\VS{2}Fe rinambe’ Iehosebae\FTNT{*}{{\FR 11:2 }{\FT{Iehosebae: hahenefa’{\ND{Iehovà}}}}{\FT{, nifanta’e
}}} anak’ ampela’ Iorame mpanjaka, rahavave’ i Ahkazià, t’Ioase\FTNT{†}{{\FR 11:2 }{\FT{Ioase: mamoe’aiñe, mamorototo}}}, ana’ i Ahkazià, naho kinizo’e amo anam-panjaka zinamañeo, vaho naeta’e tsy ho trea’ i Atalià, ie rekets’ i mpiatra’ey, an-trañom-pandreañe ao, le tsy vinono.

\VS{3}Enen-taoñe t’ie nietake nindre ama’e añ’ anjomba’
{\ND{Iehovà}} ao, ie nimpanjàka-ampela’ i taney t’i Atalià.

\VS{4}Aa naho tsatoke i taom-paha-fitoy, le nampihitrike t’Ieho­iada\FTNT{‡}{{\FR 11:4 }{\FT{Iehoiada: arofoana’
{\ND{Iehovà}}}}}, rinambe’e o mpifehe zatoo naho o mpifelekeo naho o mpañambeñeo, naho nampihovae’e añ’ anjomba’
{\ND{Iehovà}} naho nifa­ñina’e naho nampifanta’e añ’ anjomba’
{\ND{Iehovà}} ao vaho natoro’e iareo i anam-panjakay.

\VS{5}Le linili’e ty hoe: Zao ty hanoe’ areo, ty am-paha-telo’ areo, o himoak’ ao amy
{\ND{Sabata}}io, ro hañambeñe ty anjomba’ i mpanjakaio—

\VS{6}le nanoeñe an-dalambei’ i Sore\FTNT{§}{{\FR 11:6 }{\FT{Sore: misitake ndra mienga; miola}}} eo ty faharoe’e, naho ty faha-telo’e tan-dalambey amboho’ o mpigaritseo ao—higa­ritse i anjom­bay ho mpanebañe.

\VS{7}Le ty ila’e roe amo hiavotse amy
{\ND{Sabotse}}y iabio ty hañambeñe i anjomba’
{\ND{Iehovà}}y hañaro i mpanjakay.

\VS{8}Hañarikatoke i mpanjakay nahareo, songa amam-pialiañe am-pità’e, le zevòño ze mimoak’ amy fiariariañey; naho mindreza amy mpanjakay am-piavota’e vaho am-piziliha’e.

\VS{9}Aa le hene nanoe’ o mpifehe zatoo i nandilia’ Iehoiada, mpisoroñey; songa nandrambe ondati’eo, o hizilike amy
{\ND{Sabata}}io naho o hiavotse boak’ao amy
{\ND{Sa­botse}}io vaho niheo am’ Iehoiadà mpisoroñe mb’eo.

\VS{10}Le natolo’ i mpisoroñey amo mpifehe-zatoo o lefoñe naho fikala’ i Davideo, o tañ’ anjomba’
{\ND{Iehovà}}o.

\VS{11}Aa le songa nijohañe eo o mpañambeñeo reke-pialiañe am-pità’e, boak’ ankavia’ i anjombay pak’ ankavana’ i anjombay, niari’ i kitreliy naho i kivohoy, nañarikatoke i mpanjakay.

\VS{12}Nampiavote’e amy zao i anam-panjakay, le naombe’e ama’e i sabakam-panjakay, naho natolots’ aze ty boke Hake, naho nanoe’ iereo mpanjaka, naho noriza’ iareo, vaho niteha-pitàñe nanao ty hoe: Mahaveloñe ry mpanjaka.


\par }{\PP \VS{13}Ie jinanji’ i Atalià ty fañenotsa­tsaha’ o mpañambeñeo naho ondatio, le nimb’ am’ ondaty añ’ anjomba’
{\ND{Iehovà}}o.

\VS{14}Naheo’e te intike nijohañe marine’ i fahañey i mpanjakay ty amy lili­tsey; le niariseho’ i mpanjakay o mpifeheo naho o mpitan-trompetrao, naho fonga nirebeke ondati’ i taneio vaho nampipopò trompetra. Aa le rinia’ i Atalià o saro’eo, nikoaike ty hoe: Kilily! Kinia!

\VS{15}Le linili’ Iehoiadà mpisoroñe o mpifehe-zatoo, o mpifelek’ i valobohòkeio, ami’ty hoe: Akaro alafe’ o miriritseo vaho lihiro am-pibara ze mañorik’ aze. (Ami’ty saontsi’ i mpisoroñey nanao ty hoe: Ehe t’ie tsy havetrak’ añ’anjomba’
{\ND{Iehovà}}.)

\VS{16}Tsinepa’ iareo am-pitàñe le ie pok’ am-pimoahan-tsoavala añ’ anjombam-panjaka, le zinevoñ’ eo re.


\par }{\PP \VS{17}Le nanao fañina añivo’
{\ND{Iehovà}} naho i mpanjakay naho ondatio t’Iehoiadà, t’ie fonga hondati’
{\ND{Iehovà}}; vaho añivo’ i mpanjakay naho ondatio.

\VS{18}Nimb’ añ’ anjomba’ i Baale mb’eo ze hene ondati’ i taney nandrotsake naho nandorodemoke o kitreli’eo naho o sare’eo, vaho zinevo’ iereo t’i Matane\FTNT{*}{{\FR 11:18 }{\FT{Matane: ravoravo; orañe}}} mpisoro’ i Baale añatrefa’ o kitrelio. Le nanendre mpifehen’ anjomba’
{\ND{Iehovà}} i mpisoroñey.

\VS{19}Rinambe’e amy zao o mpifehe-zatoo naho o mpifeleke mpañambeñeo naho ondati’ i taney iabio, le nazotso’ iareo boak’ añ’anjomba’
{\ND{Iehovà}} i mpanjakay naho niary mb’ an-dalam­beim-pigaritse mb’ añ’ anjomba’ i mpanjakay mb’eo. Le niambesara’e i fiambesam-panjakay.

\VS{20}Nirebeke iaby ondati’ i taneio naho nitofa i rovay ie fa zinevo’ iereo am-pibara t’i Atalià añ’ anjombam-panjaka ao.



\par }\Chap{12}{\PP \VerseOne{1}Fito taoñe t’Iehoase te niorotse nifehe.

\VS{2}Tan-taom-paha-fitom-pifehea’ Ieho ty namotora’ Iehoase nifehe, le nifehe efa-polo taoñe e Ierosalaime ao. I Zibiàe\FTNT{*}{{\FR 12:2 }{\FT{Zibiàe: ose}}} nte Beereseba ty tahinan-drene’e.

\VS{3}Le nanao ty havantañañe am-pivazohoa’
{\ND{Iehovà}} t’Iehoase amo hene andro nañanara’ Iehoiada mpisoroñe azeo.

\VS{4}Fe mbe tsy nafahañe o toets-aboo; nitolom-pisoroñe naho nañembok’ an-kaboañe ey avao ondatio.


\par }{\PP \VS{5}Hoe t’Iehoase amo mpisoroñeo : Ze drala’ o raha miavake nengaeñeo, o mimoak’ añ’ anjomba’
{\ND{Iehovà}}o, i vili-lohay, i drala mañeva ondaty kiraikiraikey, vaho ze drala entoen’ arofo’ ondaty hendese’e mb’ añ’ anjomba’
{\ND{Iehovà}} mb’eo,

\VS{6}le hendesa’ o mpisoroñeo, songa ondaty boak’ amy nibanabana ama’ey, hamboareñe o vaky amy anjombaio, ndra aia’ aia ty aharen­drehañe te vaky.

\VS{7}Fe amy taom-paha roapolo-telo’ ambi’ Iehoase mpanjakay le mbe tsy namboare’ o mpisoroñeo avao o vaky amy anjombaio.

\VS{8}Aa le kinanji’ Iehoase t’Iehoiada mpisoroñe naho o mpisoroñeo, le nanoa’e ty hoe: Manao akore te tsy namboare’ areo o vaky amy anjombaio? Aa le ko rambese’ areo i vola’ o mibanabana ama’ areooy, fa atoloro ho amo vaky añ’ anjombao.

\VS{9}Aa le niantofa’ o mpisoroñeo ty tsy handrambe drala am’ ondatio, vaho tsy hanandily amy fañamboareñe o vaky amy anjombaio ka.

\VS{10}Rinambe’ Ieho­ia­da, mpisoroñe, ty vata le namosera’e hirik’ an-tako’e eo, vaho napo’e marine i kitreliy, añ’ila havana’ ty fimoahañe añ’ anjomba’
{\ND{Iehovà}} ey; le nagorogoda’ o mpisoroñe mpañambeñe i lalañeio ze hene drala nasese mb’añ’ anjomba’
{\ND{Iehovà}} mb’eo.

\VS{11}Ie zoe’ iereo te maro ty drala am-po’ i vata añ’ anjomba’
{\ND{Iehovà}}y, le nionjomb’eo ty mpitan-tsokim-panjaka naho ty mpisorom-bey nañiake i volay, vaho nandrohy aze an-kòntrañe ao.

\VS{12}Natolo’ iereo am-pità’ o nanao i fitoloñañeio naho amo mpanandily añ’anjomba’
{\ND{Iehovà}}o i vola linanjay; le nikara­mae’ iareo o mpandranjio, naho o mpamboatse nitoloñe amy anjomba’
{\ND{Iehovà}}io;

\VS{13}naho o masò naho mpipèke vatoo naho nikaloañe hatae naho vato hinaly hanosohañe o vaky añ’ anjomba’
{\ND{Iehovà}}o, vaho ze he’e sinafiry hañamboareñe i anjombay.

\VS{14}Fe tsy nitsene fitovy volafoty ndra fampikipehañe ndra sajoa ndra trompetra ndra fanake inoñ’ inoñe volamena ndra fanake volafoty ho a i anjomba’
{\ND{Iehovà}}y i drala najoñ’ añ’anjomba’
{\ND{Iehovà}}y,

\VS{15}fa natolo’ iareo amo nanao i fitoloñañeio, handranjy i anjomba’
{\ND{Iehovà}}y.

\VS{16}Mbore tsy nifamolily am’ondaty nanolorañe i drala am-pitàñe hañaramañe o nifanehakeoy; amy t’ie nitoloñ’ an-dili-po.

\VS{17}Tsy nase­se añ’ anjomba’
{\ND{Iehovà}} o dralan’ engan-kakeo naho engan-dila­tseo, amy t’ie fanaña’ o mpisoroñeo.


\par }{\PP \VS{18}Nionjomb’eo amy zao t’i Kazaele mpanjaka’ i Arame, nialy amy Gate, naho tinava’e; vaho natoli’ i Kazele mb’e Ierosalaime ty lahara’e.

\VS{19}Le rinambe’ Iehoase mpanjaka’ Iehoda o raha miavake iaby nengae’ Iehosafate naho
{\ND{I}}ehorame naho i Ahkazià, roae’e, mpanjaka’ Iehodao naho o raha nengae’eo vaho ze volamena iaby nizoeñe am-pañajan-drala añ’ anjomba’
{\ND{Iehovà}} naho añ’ anjomba’ i mpanjakay, vaho nampihitrife’e mb’ amy Kazaele mpanjaka’ i Ara­me mb’eo; le napo’e t’Ierosalaime.

\VS{20}Ty fitoloña’ Ioase ila’e, o tolon-draha’e iabio, tsy fa sinokitse am-bokem-pamoliliañe o mpanjaka’ Iehodao hao?

\VS{21}Niongak’ amy zao o mpitoro’eo; nikinia, vaho zinevo’ iereo t’Iehoase e Bete-milò\FTNT{†}{{\FR 12:21 }{\FT{Bete-milò: kivohon-toem-pimoneñañe}}}, amy fizotsoañe mb’e Silà\FTNT{‡}{{\FR 12:21 }{\FT{Silà: an-damoke}}} mb’ eoy.

\VS{22}Iozakare\FTNT{§}{{\FR 12:22 }{\FT{Iozakare: manan’enga}}}, ana’ i Sime­ate\FTNT{*}{{\FR 12:22 }{\FT{Simeate: mahajanjiñe naho mañaoñe;
}}} naho
{\ND{I}}ehozabade\FTNT{†}{{\FR 12:22 }{\FT{Iehozabade: enga’ i Talè; manan-enga}}} ana’ i Somere\FTNT{‡}{{\FR 12:22 }{\FT{Somere: mpamandroñe; forompotse}}}, mpitoro’e, ty nañoho-doza ama’e, le nihomake vaho nalentek’ aman-droae’e an-drova’ i Davide ao; le nandimbe aze nifehe t’i Amatsià\FTNT{§}{{\FR 12:22 }{\FT{Amatsià: haozara’ i Talè}}} ana’e.



\par }\Chap{13}{\PP \VerseOne{1}Amy taom-paha-roapolo-telo’ ambi’ Iehoase ana’ i Ahkazià, mpanjaka’ Iehoday, ty namotora’ Iehoakaze\FTNT{*}{{\FR 13:1 }{\FT{Iehoakaze: fanaña’ i Talè}}} ana’ Ieho nifeleke Israele e Somerone ao vaho nifeleke folo-taoñe fito’amby,

\VS{2}nanao haratiañe am-pivazohoa’
{\ND{Iehovà}}, nañorike o hakeo’ Iarovame ana’ i Nebate nampanaña’e tahiñe Isra­eleo­—tsy niviha’e.

\VS{3}Le nisolebotse am’ Israele ty haviñera’
{\ND{Iehovà}}, tolin-dra nainai’e nasese’e am-pità’ i Kazaele mpanjaka’ i Arame naho am-pità’ i Benehadade ana’ i Kazaele.

\VS{4}Aa le nitoreo am’
{\ND{Iehovà}} t’Iehoakaze vaho hinao’
{\ND{Iehovà}}; amy te nivazohoe’e ty famorekekeañe Israele naho ty fanindria’ i mpanjaka’ i Aramey—

\VS{5}Le nitolora’
{\ND{Iehovà}} mpandrombake, naho nivotsotse ambanem-pità’ o nte-Arameo; vaho nimoneñe an-kibohotse indraike o ana’ Israeleo, manahake te taolo.

\VS{6}Fe tsy napo’ iareo o tahin’ anjomba’ Iarovameo, o nampanañan-kakeo Israeleo, te mone nañaveloa’ iareo, ie nitambatse e Somerone ao i hazomangay.

\VS{7}Tsy nenga’e ondaty ka t’Iehoakaze naho tsy mpiningi-tsoavala limampolo naho sarete folo vaho lahindefo rai-ale, amy te zinama’ i mpanjaka’ i Aramey iereo le nanoe’e hoe debok’ am-pamofohañe eo.

\VS{8}Aa ty ila’ o fitoloña’ Iehoakazeo, o fifanehafa’e iabio naho o haozara’eo, tsy fa sinokitse amy bokem-pamoliliañe o mpanjaka’ Israeleoy hao?

\VS{9}Nirotse aman-droae’e t’Iehoakaze, le nalenteke e Somerone ao, vaho nandimbe aze am-pifeheañe t’Iehoase\FTNT{†}{{\FR 13:9 }{\FT{Ioase: Iehoase: mamoy ay, miforoforo}}} ana’e.


\par }{\PP \VS{10}Amy taom-paha-telopolo-fito’ ambi’ Ioase mpanjaka’ Iehoday ty niorota’ Iehoase ana’ Iehoakaze nifehe e Israele e Somerone ao, le nifeleha’e folo-tao-eneñ’ amby.

\VS{11}Nanao raty am-pivazohoa’
{\ND{Iehovà}} re, le tsy nenga’e ze fonga hakeo’ Iarovame ana’ i Nebate nampanaña’e tahiñe Israele, te mone nañaveloa’e.

\VS{12}Ie amy zao ty ila’ o fitoloña’ Iehoaseo naho o fifanehafa’e iabio, naho o haozarañe nialia’e amy Amazià mpanjaka’ Iehodao, tsy fa sinokitse amy bokem-pamoliliañe o mpanjaka’ Israeleoy hao?

\VS{13}Nirotse aman-droae’e ao t’Iehoase; le niambesatse am-piambesa’e t’Iarovame vaho nalenteke e Somerone ao t’Iehoase mindre amo mpanjaka’ Israeleo.

\VS{14}Ie amy zao natindri’ ty hasilofañe hampivetrak’aze t’i Elisà; le nizotso mb’ ama’e mb’eo t’Iehoase mpanjaka’ Israele, nirovetse aze ami’ty hoe: Ry raeko, ry raeko, o sarete’ Israele naho o mpiningi’eo!

\VS{15}le hoe ty Elisà ama’e, Andrambeso fale naho ana-pale; vaho nandesa’e fale aman’ ana-pale.

\VS{16}Le hoe re amy mpanjaka’ Israeley, Asampezo amo faleo ty fità’o, le nasampe’e ama’e eo i fità’ey. Le nasampe’ i Elisà am-pità’ i mpanjakay ty fità’e.

\VS{17}Le hoe re, Sokafo i lalan-kede atiñanañey; le sinoka’e. Le hoe t’i Elisà. Ahiririño, le nahiriri’e. Le hoe re: Ty ana-palem-pamotsora’
{\ND{Iehovà}}, ty ana-palem-pandreketañe i Arame; fa hanjevo o nte-Arameo e Afekeo irehe ampara’ te fongore’o.

\VS{18}Aa le hoe re : Rambeso o ana-paleo; le rinambe’e. Le hoe re amy mpanjaka’ Israeley: Fofoho o taneo; le finofo’e in-telo vaho nijihetse.

\VS{19}Niviñera’ indatin’ Añaharey naho nanoa’e ty hoe : Akore te tsy finofo’o in-eneñe ndra in-dime; soa te ho linafa’o ampara te nimongotse t’i Arame; ie henaneo ho lafae’o intelo avao t’i Arame.


\par }{\PP \VS{20}Nihomake t’i Elisà, le nalenteke. Ie henane zay, mpaname i taney boa-taoñe o firimboña’ i Moabeo.

\VS{21}Teo t’ie nandeveñe ondaty, le nita­la­keseñe ty mpifañoso-malaso; naho nafetsa’ iereo an-dona’ i Elisà ao i loloy; ie vaho nioza amo taola’ i Elisào i loloy le nisotrake vaho nijohañe am-pandia.


\par }{\PP \VS{22}Finorekeke’ i Kazaele amy ze hene andro’ Iehoakaze t’Israele.

\VS{23}Fe niferenaiña’
{\ND{Iehovà}} naho nitre­treze’e naho nihaoñe’e ty amy fañina’e amy Avrahame naho Ietsake vaho Iakobey le tsy ninò’e ty hamon­gotse ndra ty hañifike iareo boak’ am-piatrefa’e heike.

\VS{24}Nihomak’ amy zao t’i Kazaele mpanjaka’ i Arame; le nandimbe aze nifehe t’i Benehadade ana’e.

\VS{25}Rinambe’ Iehoase ana’
{\ND{I}}eho­akaze indraike boak’ am-pità’ i Benehadade ana’ i Kazaele o rova tinava’e an’ aly am-pità’ Iehoakaze rae’eo. In-telo ty nandafa’ Ioase aze vaho rinambe’e indraike o rova’ Israeleo.



\par }\Chap{14}{\PP \VerseOne{1}Amy taom-paha-roe’ Iehoase, ana’ Iehoakaze mpanjaka’ Israeley, ty niorota’ i Amatsià ana’ Ioase mpanjaka’ Iehodà nifehe.

\VS{2}Roapolo taoñe lime amby re te niorotse nifehe, le nifeleke roapolo taoñe sive amby e Ierosalaime ao. Ie­ho­a­dinee nte-Ierosalaime, ty tahinan-drene’e.

\VS{3}Nanao ty hiti’e am-pivazohoa’
{\ND{Iehovà}} re, fe tsy nanahake i Davide rae’e fa hambañe an-tsatan-drae’e Ioase ty fitoloña’e.

\VS{4}Mboe tsy nafaha’e añe o toets’ aboo, mbe nanao soroñe naho nañoro tsotse amo toets-aboo avao ondatio.

\VS{5}Ie vaho nioreñe am-pità’e i fifeheañey le zinevo’e i mpitoroñe nañoho-doza aman-drae’e mpanjaka rey;

\VS{6}fe tsy vinono’e o ana’ i mpamono reio ty amy sinokitse amy boke Hà’ i Mosey, ie nandilia’
{\ND{Iehovà}}y ty hoe: Tsy ho vonoeñe ty amo ana’eo o roaeo, naho tsy ho vonoeñe ty aman-droae’e o anakeo; fa sindre i hakeo’ey ty hamonoañe ondaty.

\VS{7}Nizevoña’e ty rai-ale’ i Edome am-bavatanen-tsira ao, le tinava’e añ’aly ty Selà\FTNT{*}{{\FR 14:7 }{\FT{Sela: vato}}}, ze natao’e ty hoe Ioktile\FTNT{†}{{\FR 14:7 }{\FT{Ioktile: nambanean’Añahare}}} ampara henane.


\par }{\PP \VS{8}Nampihitrike ìrak’ amy Iehoase ana’
{\ND{I}}ehoakaze, ana’ Ieho, mpanjaka’ Israele t’i Amatsià nanao ty hoe: Antao hifañisa-daharañe.

\VS{9}Aa le nampañitrik’ amy Amatsià mpanjaka’ Iehoda t’{\ND{I}}ehoase mpanjaka’ Israele, ty hoe: Nampisangitrife’ i hisatse e Lebanone añey amy mendoraveñe e Lebanone añe ty hoe: Atoloro amy ana-dahikoy i anak’ ampela’oy ho vali’e; vaho niary eo o biby hako’ i Lebanoneo nandialia i hisatsey.

\VS{10}Toe zinevo’o ty Edome vaho nampitoabotse azo ty arofo’o; isengeo, fe mitoboha añ’akiba’o ao. Ino ty hitoloña’o ty raty hikorovoha’o, ihe naho Iehoda rekets’ ama’o?

\VS{11}Fe tsy nañaoñe t’i Amatsià. Aa le nionjomb’eo t’Iehoase mpanjaka’ Israele, le nifañisa-daharañe amy Amatsià e Betesemese e Iehoda ao.

\VS{12}Fe nikorovok’ añ’ atrefa’ Israele t’Iehoda vaho songa nitriban-day mb’an-kiboho’e mb’eo.

\VS{13}Mbore tsinepa’ Iehoase mpanjaka’ Israele t’i Amatsià mpanjaka’ Iehoda, ana’ Iehoase, ana’ i Ahatsià, e Betesemese le nimb’e Ierosalaime mb’eo vaho rinotsa’e i kijoli’ Ierosalaimey boak’ an-dalambei’ i Efraime pak’ an-dalambein-kotsoke eo, efa-jato kiho.

\VS{14}Le rinambe’e iaby ze volamena naho volafoty naho fànake nizoeñe añ’ anjom­ba’
{\ND{Iehovà}} naho amy fañajàm-bara añ’ anjomba’ i mpanjakaiy naho o ana-dahi’eo ho àntoke vaho nimpoly mb’e Somerone mb’eo.

\VS{15}Aa naho o fitoloña’ Iehoase ila’eo, o fifanehafa’eo, ty haozara’e naho ty fialia’e amy Amatsià, mpanjaka’ Iehoda, tsy fa sinokitse amy bokem-pamoliliañe o mpanjaka’ Israeleoy hao?

\VS{16}Nitrao-piròtse aman-droae’e t’Iehoase, le nalenteke e Somerone ao mindre amo mpanjaka’ Israeleo; le nandimbe aze nifehe t’Iarovame ana’e.


\par }{\PP \VS{17}Mbe niveloñe folo taoñe lime amby nanonjohy ty fihomaha’ Iehoase ana’ Iehoakaze, mpanjaka’ Israele t’i Amatsià ana’ Ioase, mpanjaka’ Iehoda.

\VS{18}Le ty ila’ o fitoloña’ i Amatsiào, tsy fa sinokitse amy bokem-pamoliliañe o mpanjaka’ Iehodaoy hao?

\VS{19}Nikililien-dre e Ierosalaime ao le nipolititse mb’e Lakise\FTNT{‡}{{\FR 14:19 }{\FT{lakise: tsy tongereñe}}} añe; f’ie nampañitrifeñe e Lakise añe vaho zinevo ao.

\VS{20}Nen­dese’ iereo an-tsoavala, le nalenteke e Ierosalaime aman-droae’e, an-drova’ i Davide ao.

\VS{21}Rinambe’ ze hene ondati’ Iehoda t’i Azarià\FTNT{§}{{\FR 14:21 }{\FT{Azaria: olora’ i Talè}}} ie nifolo-taoñ’ eneñ’ amby, ho mpanjaka handimbe i Amatsià rae’e.

\VS{22}Namboare’e t’i Elate naho nahere’e am’Iehoda vaho nirotse aman-droae’e ao i mpanjakay.


\par }{\PP \VS{23}Ie amy taom-paha folo-lime ambi’ i Amatsià ana’ Ioase mpanjaka’ Iehodà le niorotse nifehe e Somerone ao t’Iarovame ana’
{\ND{I}}oase mpanjaka’ Israele vaho nifeleke efa-polo taoñe raik’ amby.

\VS{24}Fe nanao haratiañe ampivazohoa’
{\ND{Iehovà}}, tsy nisitaha’e o fonga hakeo Iarovame ana’ i Nebate, nampanaña’e tahiñe Israeleo.

\VS{25}Nahere’e ty efe-tane’ Israele boak’ amy fimoahañe e Kamatey\FTNT{*}{{\FR 14:25 }{\FT{Kamate: Rova fatratse}}} pak’an-dria’ i Arabày\FTNT{†}{{\FR 14:25 }{\FT{Arabà: (liolio): forototo}}} ty amy tsara’
{\ND{Iehovà}} Andrianañahare’ Israele, nitsarae’e am-pità’ Ionà\FTNT{‡}{{\FR 14:25 }{\FT{Ionà: Deho}}} mpitoro’e, ana’ i Amitay\FTNT{§}{{\FR 14:25 }{\FT{Amitay: to}}}, mpitoky, nte-Gata­kefe­rey\FTNT{*}{{\FR 14:25 }{\FT{Gata-kefere: fampipiritañe ampongabe.}}}.

\VS{26}Amy te nivazoho’
{\ND{Iehovà}} ty hasotria’ Israele, t’ie vata’e nafaitse; fa tsy eo ty naga­beñe ndra ty nadoñe hidada, ndra iaia ty hañolotse Israele;

\VS{27}le tsy tsi­nara’
{\ND{Iehovà}} ty hamaopaohañe ty tahina’ Israele am­banen-dikerañe ao; f’ie rinomba’e am-pità’ Iarovame, ana’ Ioase.

\VS{28}Aa naho o fitoloña’ Iarovame ila’eo, ze he’e nanoe’e, naho i haozara’ey, o fialia’eo naho ty nampibaliha’e am’ Iehodà ho a Israele t’i Damesèke vaho i Kamate; tsy fa sinokitse amy bokem-pamoliliañe o mpanjaka’ Israeleoy hao?

\VS{29}Nirotse aman-droae’e mpanjaka’ Israeleo t’Iarovame, vaho nandimbe aze nifehe t’i Zekarià\FTNT{†}{{\FR 14:29 }{\FT{Zekaria: naho Zakaria: fitiahiañe i Talè}}}, ana’e.



\par }\Chap{15}{\PP \VerseOne{1}Amy taom-paha roapolo-fito’ ambi’ Iarovame mpanjaka’ Israeley, ty niorota’ i Azarià\FTNT{*}{{\FR 15:1 }{\FT{Azarià: mpijanjiñe i Talè}}} ana’ i Amatsià mpanjaka’ Iehodà nifehe.

\VS{2}Ni-folo-taoñ’eneñ’ amby re te niorotse nifeleke, le nifehe limampolo taoñe ro’ amby e Ierosa­laime ao; Iekoliae\FTNT{†}{{\FR 15:2 }{\FT{Iekolae: maozatse ty am’
{\ND{Iehovà}}}}} nte-Ierosalaime, ty tahinan-drene’e.

\VS{3}Nitolon-kavantañañe am-pivazohoa’
{\ND{Iehovà}} re, hambañe amo hene fitoloñan-drae’e Amatsiào.

\VS{4}Fe mboe tsy nafahañe o toets’ aboo; nitolom-panao soroñe naho nañoro tsotse amo toets-aboo avao ondatio.

\VS{5}Linama’
{\ND{Iehovà}} haangamae i mpanja­kay ampara’ ty andro nihomaha’e vaho nimoneñe añ’ akiba navìke ao. Iotame\FTNT{‡}{{\FR 15:5 }{\FT{Iotame: Iòe ro vantañe}}}, ana’ i mpanjakay, ty nifehe’ i anjombay, naho nizaka ondati’ i taneio.

\VS{6}Ty ila’ o fitoloña’ i Azariào, o nanoe’e iabio; tsy fa sinokitse amy bokem-pamolili­añe o mpanjaka’ Ieho­daoy hao?

\VS{7}Nitrao-pirotse aman-droae’e t’i Azarià, le nalenteke aman-droae’e an-drova’ i Davide ao; le nandimbe aze nifehe t’Iotame ana’e.


\par }{\PP \VS{8}Amy taom-paha-telopolo-valo’ ambi’ i Azarià mpanjaka’ Iehoday, te nifeleke Israele t’i Zekarià ana’ Iarovame enem-bolañe e Somerone ao.

\VS{9}Nanao raty am-pivazohoa’
{\ND{Iehovà}} re, manahak’ an-droae’e, tsy nisitaha’e o hakeo nampanaña’ Iarovame ana’ i Nebate tàhiñe Israeleo.

\VS{10}Nikinia aze t’i Salome\FTNT{§}{{\FR 15:10 }{\FT{Salome: tamben-kasoa; vale-fate}}}, ana’ Iabese le zinevo’e añatrefa’ ondatio, vaho vinono’e, le nandimbe aze nifeleke.

\VS{11}Aa ty ila’ o fitoloña’ i Zekariào, oniño t’ie sinokitse amy bokem-pamoliliañe o mpanjaka’ Israeleoy.

\VS{12}Le niheneke ty nitsarae’
{\ND{Iehovà}} am’ Ieho ami’ty hoe; O ana’o pak’ an-tariratse fah’ efatseo ty hiambesatse amy fiambesa’ Israeley, le izay ty ie.

\VS{13}Niorotse nifehe amy taom-paha-telo-polo-sive’ ambi’ i Ozià\FTNT{*}{{\FR 15:13 }{\FT{Ozia: haozara’
{\ND{Iehovà}}}}} mpanjaka’ Iehodaiy t’i Salome ana’ Iabese\FTNT{†}{{\FR 15:13 }{\FT{Iabese: maike; hasalarañe}}} le nifeleke volan-draike do’e e Somerone ao.

\VS{14}Nionjoñe boak’e Tirtsà t’i Menakeme\FTNT{‡}{{\FR 15:14 }{\FT{Menakeme: mpañohò}}} ana’ i Gadý\FTNT{§}{{\FR 15:14 }{\FT{Gadý: nte Gade: osen’A’, Talèn-kafaleañe}}}, le nivotrake e Somerone eo, naho zinevo’e t’i Salome, ana’ Iabese, e Somerone ao naho vinono’e vaho nandimbe aze nifeleke.

\VS{15}Aa naho o fitoloña’ i Salome ila’eo, i kilily nanoe’ey, oniño t’ie sinokitse amy bokem-pamoliliañe o mpanjaka’ Israeleoy.

\VS{16}Zinevo’ i Menakeme amy zao ty Tifsà\FTNT{*}{{\FR 15:16 }{\FT{Tifsà: fiariañe; fitsamboañañe; lia;}}}, ze tama’e ao iaby naho o mañohok’ azeo pake Tirtsà; amy t’ie tsy nisokafe’ iereo; aa le linafa’e vaho niriate’e iaby ze rakemba nivesatse ao.

\VS{17}Amy taom-paha-telopolo-sive’ ambi’ i Azarià mpanjaka’ Iehodày ty niorota’ i Menakeme ana’ i Gadý nifeleke Israele, le nifehe folo taoñe e Somerone ao.

\VS{18}Nanao raty am-pivazohoa’
{\ND{Iehovà}} re, le tsy napo’e amo hene andro’eo o hakeo nampanaña’ Iarovame ana’ i Nebate tahiñe Israeleo.

\VS{19}Naname i taney t’i Pole\FTNT{†}{{\FR 15:19 }{\FT{Pole: voa-maike; fandrotsahañe}}} mpanjaka’ i Asore\FTNT{‡}{{\FR 15:19 }{\FT{Asore; tane’ i Sore: fale; zotike; hente}}}, le natolo’ i Menakeme amy Pole ty talenta\FTNT{§}{{\FR 15:19 }{\FT{Talenta: sekele 3000 ty talenta raike}}} volafoty arivo soa te ho ama’e ty fità’e hamentea’e i fifeheañey.

\VS{20}Sinaze’ i Menakeme drala t’Israele, boak’ amo fanalolahy mpañalealeo, songa hakare’ ondatio ty sekele limampolo hatolotse amy mpanjaka’ i Asorey, vaho nibalik’ añe i mpanjaka’ i Asorey le tsy nitambatse amy taney.

\VS{21}Aa naho o fitoloña’ i Menakeme ila’eo, ze hene nanoe’e, tsy fa sinokitse amy bokem-pamoliliañe o mpanjaka’ Israeleoy hao?

\VS{22}Nitrao-piròtse aman-droae’e ao t’i Menakeme, le nandimbe aze nifehe t’i Pekaià\FTNT{*}{{\FR 15:22 }{\FT{Pekaià: i sinoka’
{\ND{Iehovà}}
}}{\FT{fihaino}}}, ana’e.

\VS{23}Amy taom-paha-limampolo’ i Azarià mpanjaka’ Iehoday, te niorotse nifehe Israele e Somerone ao t’i Pekaià ana’ i Menaheme; le nifeleke roe taoñe.

\VS{24}Nanao ze raty am-pivazohoa’
{\ND{Iehovà}} re; tsy nisi­taha’e o tahi’ Iarovame ana’ i Nebate nam­panaña’e hakeo Isra­eleo.

\VS{25}Nikinia aze amy zao t’i Pekà\FTNT{†}{{\FR 15:25 }{\FT{Pekà: fihaino misokake}}} ana’ i Remalià\FTNT{‡}{{\FR 15:25 }{\FT{Remalià: arova’
{\ND{Iehovà}}}}}, sorotà’e, le nanjevoñ’ aze e Somerone, amy fitalakesañ’ abo’ i anjomba’ i mpanjakaiy ao, rekets’ i Argobe\FTNT{§}{{\FR 15:25 }{\FT{Argobe: tane hoba}}} naho i Ariè
\FTNT{*}{{\FR 15:25 }{\FT{Ariè: liona: farasy jabajaba}}} vaho ondaty limampolo nte-Gilade nindre ama’eo; vinono’e, vaho nandimbe aze nifehe.

\VS{26}Aa naho o fitoloña’ i Pekaià ila’eo, o hene nanoe’eo, tsy fa sinokitse amy bokem-pamoli­liañe o mpanjaka’ Israeleoy hao?


\par }{\PP \VS{27}Amy taom-paha-limampolo-ro’ ambi’ i Azarià, mpanjaka’ Iehodày, le niorotse nifehe e Israele e Some­ro­ne ao t’i Pekà ana’ i Remalià vaho nifeleke roapolo taoñe.

\VS{28}Nanao haratiañe am-pivazohoa’
{\ND{Iehovà}}, tsy nisitaha’e o tahi’ Iarovame ana’ i Nebate, nampanaña’e hakeo Israeleo.

\VS{29}Tañ’ andro’ i Pekà mpanjaka’ Israele, ty nanamea’ i Tiglate-pilèsere\FTNT{†}{{\FR 15:29 }{\FT{Tiglate-pilèsere: mpandrohy mpanese}}} mpanjaka’ i Asore, le tinava’e t’Iione\FTNT{‡}{{\FR 15:29 }{\FT{Iione: heheke; fihaino; rano migoañe}}}, i Abel-bete-maakà\FTNT{§}{{\FR 15:29 }{\FT{Abel-bete-maakà: fiandraza’ i Bete: akiba, Maakà: tinindry; tsorodea; mireketse}}}, Ianoà\FTNT{*}{{\FR 15:29 }{\FT{Ianoà: mitofa; mihenekeneke; mikinia}}}, i Kedese\FTNT{†}{{\FR 15:29 }{\FT{kedese: fipalirañe}}}, i Kazore\FTNT{‡}{{\FR 15:29 }{\FT{Kazore: Anjomba fatratse}}}, i Gilade naho ze hene tane Naftalý vaho nendese’e an-drohy mb’e Asore añe.

\VS{30}Kinilili’ i Hoseà\FTNT{§}{{\FR 15:30 }{\FT{Hoseà: fandrombahañe}}}, ana’ i Elà\FTNT{*}{{\FR 15:30 }{\FT{Elà: kobay (hatae); haozarañe}}} t’i Pekà, ana’ i Remalià, le linafa’e naho vinono’e vaho nandimbe aze nifehe amy taom-paha-roapolo’ Iotame ana’ i Oziày.

\VS{31}Aa naho o fitoloña’ i Pekà ila’eo, o nanoe’eo, oniño t’ie misokitse amy bokem-pamoliliañe o mpanjaka’ Israeleoy.


\par }{\PP \VS{32}Amy tom-paharoe’ i Pekà, ana’ i Remalià, mpanjaka’ Israeley, te niorotse nifehe e Iehodà t’Iotame ana’ i Ozià.

\VS{33}Roapolo taoñe lime amby re te niorotse nifeleke, le nifehe folo taoñe eneñ’ amby e Ierosalaime ao, Ierosoae\FTNT{†}{{\FR 15:33 }{\FT{Ierosoae: ombelahy mavo; fanañañe; lova
}}} ana’ i Tsadoke, ty tahinan-drene’e.

\VS{34}Nanao ty havantañañe am-pihaino’
{\ND{Iehovà}} re, hene norihe’e ty satan-drae’e Ozià.

\VS{35}Fe tsy nafahañe añe o toets’ aboo; mbe nanao soroñe naho nañenga ey ondatio. Namboare’e ty lalambei’ ambone’ i anjomba’
{\ND{Iehovà}}y.

\VS{36}Aa naho o fitoloña’ Iotame ila’eo, ze hene nanoe’e, tsy fa sinokitse amy bokem-pamoliliañe o mpanjaka’ Iehodàoy hao?

\VS{37}Namototse nañirake i Re­tsine\FTNT{‡}{{\FR 15:37 }{\FT{Retsine: zoton-tro; ìrake}}} mpanjaka’ i Arame naho i Pekà ana’ i Remalià, haname Iehodà t’{\ND{Iehovà}} henane zay.

\VS{38}Nitrao-piròtse aman-droae’e t’Iotame le nalentek’ aman-droae’e an-drova’ i Davide ao; vaho nandimbe aze nifehe t’i Ahkaze\FTNT{§}{{\FR 15:38 }{\FT{Ahkaze: mpandrambe; mpanañe}}} ana’e.



\par }\Chap{16}{\PP \VerseOne{1}Niorotse nifehe t’i Ahkaze ana’ Iotame mpanjaka’ Iehodà amy taom-paha-folo-fito’ ambi’ i Pekà ana’ i Remaliày.

\VS{2}Roapolo taoñe ty Ahkaze t’ie niorotse nifehe, le nifeleke folo taoñe eneñ’ amby e Ierosalaime ao; f’ie tsy nanahake i Davide rae’e mpanao ty hiti’e am-pihaino’
{\ND{Iehovà}} Andrianañahare’e.

\VS{3}Te mone nañavelo an-tsata o mpanjaka’ Israeleo, mbore nampisorohe’e añ’afo i ana-dahi’ey, ami’ty haloloa’ o kilakila ondaty nandroaha’
{\ND{Iehovà}} aolo’ o ana’ Israeleoo.

\VS{4}Nanao soroñe naho nañenga amo toets’ aboo re, naho amo haboañeo, le ambane’ ze atao hatae mandrevake iaby.


\par }{\PP \VS{5}Nionjomb’e Ierosalaime mb’eo amy zao t’i Retsine mpanjaka’ i Arame, naho i Pekà ana’ i Remalià mpanjaka’ Israele hialy; le narikatohe’ iareo t’i Ahkaze f’ie tsy nahagioke.

\VS{6}Nampoli’ i Retsine amy Arame henane zay t’i Elate\FTNT{*}{{\FR 16:6 }{\FT{Elate: haozarañe; kobay}}}, le rinoa’e boak’ Elate ao o nte-Iehodao naho nivo­trake Elate o nte-Edomeo vaho nimo­neñe ao pak’ androany.

\VS{7}Aa le nañitrike ìrak’ amy Tiglate-pilesere mpanjaka’ i Asore re, nanao ty hoe; Mpitoro’o naho ana’o iraho, mionjona mb’ etoa naho rombaho am-pitam-panjaka’ i Ara­me vaho am-pitam-panjaka’ Israele, ie fa nitroatse amako.

\VS{8}Aa le rinambe’ i Ahkaze ty volafoty naho ty volamena nizoeñe añ’ anjomba’
{\ND{Iehovà}} naho am-pañajam-bara añ’ anjombam-panjaka ao le nampi­sangitrife’e ho ravoravo amy mpanjaka’ i Asorey añe.

\VS{9}Nañaoñe aze ty mpanjaka’ i Asore le nionjomb’e Damesèke mb’eo ty mpanjaka’ i Asore nitavañe naho nendese’e an-drohy mb’e Kire\FTNT{†}{{\FR 16:9 }{\FT{Kire; rova; kijoly; fifañaoñañe}}} mb’eo ondati’eo vaho zinevo’e t’i Retsine.


\par }{\PP \VS{10}Nimb’e Damesèke mb’eo t’i Ahkaze hifampigaoñe amy Tiglate-pilesere mpanjaka’ i Asore, le niisa’e ty kitrely e Damesèk’ ao; le nampihitrife’ i Ahkaze mpanjaka amy Oriià\FTNT{‡}{{\FR 16:10 }{\FT{Oriià: ndra Orià: failoko t’I{\ND{ehovà}}}}} mpisoroñe ty sare’ i kitreliy, naho ty vinta’e—ty fitseneañe aze iaby.

\VS{11}Aa le niranjie’ i Oriià i kitreliy; i nañitrifa’ i Ahkaze mpanjaka ama’e boake Damesèk’ añe ty nitsenea’ i Oriià mpisoroñe aze, vaho nimpoly boake Damesèke t’i Ahkaze mpanjaka.

\VS{12}Aa ie pok’ eo boake Damesèke i mpanjakay, nizoe’ i mpanjakay i kitreliy; le nitotok’ amy kitreliy i mpanjakay vaho nañenga ama’e;

\VS{13}nemboha’e i engan-koroa’ey, naho i engan-tsatrin’ arofo’ey, naho nadoa’e eo i enga ranoy, vaho nafitse’e amy kitreliy ty lio’ o engam-panintsiñañeo.

\VS{14}Le navi’e boak’ aolo’ i anjom­bay i kitrely torisike añatrefa’
{\ND{Iehovà}}y, ie boak’ añivo’ i kitreli’ey naho i an­jomba’
{\ND{Iehovà}}y, vaho napo’e avara’ i kitreli’ey eo.

\VS{15}Linili’ i Ahkaze mpanjaka t’i Oriià mpisoroñe, ami’ty hoe: Amy kitrely jabajabay ty isoroñañe maraindraiñe naho i enga-mahakama harivay naho i fisoroña’ i mpanjakaiy naho i enga-mahakama’ey naho o fonga fisoroña’ ondati’ i taneio naho o enga mahakama’ iareoo naho o enga-rano’ iareoo, le afi­tsezo ama’e iaby ty lio’ o soroñañe iabio naho ty lio’ ze hene engaeñe; fe ho ahy hañontaneako i kitrely torisikey.

\VS{16}Aa le nanoe’ i Oriià mpisoroñe iaby ty nandi­lia’ i Ahkaze mpanjaka aze.

\VS{17}Tsinera’ i Ahkaze mpanjaka ty lifi’ o kalesio, le nakatra’e o kovetao; le nazotso’e boak’ amo añombe-torisike ambane’eo i sajoa-beiy vaho napo’e ambone vato li­na­make eo.

\VS{18}Le nafaha’e amy anjomba’
{\ND{Iehovà}}y i lampalampa niranjieñe amy anjombay ho amo
{\ND{Sabata}}o naho i fimoahañe mb’ añ’ anjombam-panjaka alafe’ey, ty amy mpanjaka’ i Asorey.

\VS{19}Aa naho o fitoloña’ i Ahkaze ila’e nanoe’eo, tsy fa sinokitse amy bokem-pamoliliañe o mpanjaka’ Iehodaoy hao?

\VS{20}Le nitrao-piròtse aman-droae’e t’i Ahkaze naho nalenteke aman-droae’e an-drova’ i Davide ao vaho nandim­be aze nifehe t’i Kezkià\FTNT{§}{{\FR 16:20 }{\FT{Kezkià: haozara’
{\ND{Iehovà}}}}} ana’e.



\par }\Chap{17}{\PP \VerseOne{1}An-taom-paha folo-ro’ ambi’ i Ahkaze mpanjaka’ Iehodày ty niorota’ i Hosea ana’ i Elà nifehe Israele e Somerone ao sive taoñe.

\VS{2}Le nanoe’e haratiañe am-pivazohoa’
{\ND{Iehovà}}, f’ie tsy nanahake o mpanjaka’ Israele taolo’eo.

\VS{3}Nionjomb’ ama’e mb’eo t’i Salmanesere\FTNT{*}{{\FR 17:3 }{\FT{Salmanesere: mirohy; fonitse; avake}}} mpanjaka’ i Asore; le ninjare mpitoro’e t’i Hosea vaho nandroroñe ama’e.

\VS{4}Fe nahaoniñe kilily amy Hosea ty mpanjaka’ i Asore, amy te nañitrifa’e ìrake t’i So\FTNT{†}{{\FR 17:4 }{\FT{So: fañaranañe; lamba marerarera}}}, mpanjaka’ i Mitsraime vaho tsy ninday rorotse amy mpanjaka’ i Asorey manahake ty lili’e boa-taoñe; aa le narindri’e an-drohy am-porozò ao.

\VS{5}Nionjomb’eo nanitsike i tane iabiy ty mpanjaka’ i Asore le nigodañe mb’e Somerone vaho niarikatok’ aze telo taoñe.

\VS{6}Amy taom-paha sive’ i Hoseay, le naname i Somerone ty mpanjaka’ i Asore vaho nendese’e mb’e Asore mb’ eo t’Israele le napo’e e Ka­lake\FTNT{‡}{{\FR 17:6 }{\FT{Kalake: fandambañañe le}}} vaho e Kabore\FTNT{§}{{\FR 17:6 }{\FT{Kabore: mpandray anjara; mpireketse}}} marine ty rano Gozane\FTNT{*}{{\FR 17:6 }{\FT{Gozane: volonañondry; mpamahañe}}} an-drova’ o nte-Madaio\FTNT{†}{{\FR 17:6 }{\FT{Meday: tane añivo}}} añe.


\par }{\PP \VS{7}Toly amy zao ty hakeo’ o ana’ Israeleo amy
{\ND{Iehovà}} Andrianañahare’ iareo, i nañakats’ iareo an-tane’ Mitsraime boak’ am-pità’ i Parò mpanjaka’ i Mi­tsraimey, ie nañeveñe amo ‘ndrahare ila’eo

\VS{8}naho nañavelo am-pañè’ o kilakila’ ondaty rinoa’
{\ND{Iehovà}} añatrefa’ o ana’ Israeleoo vaho ty amo sata’ o mpanjaka’ Israeleo.

\VS{9}Nanoe’ o ana’ Israeleo am’
{\ND{Iehovà}} Andrianañahare’ iareo añ’etak’ ao o tsy havokarañeo, nandranjy toets’ abo an-drova’ iareo iaby, boak’ am-pitalakesañ’ abo pak’ an-drova mifahetse.

\VS{10}Naho najado’ iareo amy ze atao haboañe naho ambane’ ze hatae mandrevake iaby o Aserào naho o hazomangao;

\VS{11}le nañembok’ ao manahake o kilakila’ ondaty sinoi’
{\ND{Iehovà}} aolo’ iareoo, vaho nandranjy raha tsereheñe hampiviñetse
{\ND{Iehovà}};

\VS{12}ie nitoroñe o hazomanga nafè’
{\ND{Iehovà}} am’ iereoo ty hoe: Ko manao zao.

\VS{13}Mbore nanjehazehà’
{\ND{Iehovà}} t’Israele naho Iehodà, añamo mpitokio naho o mpioniñe iabio, ami’ty hoe: Iambohò o sata rati’ areoo, naho ambeno o fepèkoo naho o fañèko amy Hake liniliko an-droae’ areo vaho nampihitrifeko ama’ areo am-pità’ o mpitoky mpitorokooy.

\VS{14}Fe tsy hinao’ iereo, te mone nampijirin­gàm-pititia, manahake o fititian-droae’ iareoo, ie mboe lia’e tsy niato amy
{\ND{Iehovà}} Andrianañahare’ iareo.

\VS{15}Natorifi’ iereo o fañè’eo naho i nifañinà’e aman-droae’ iareoy naho o taroñe nizehazehà’e am’ iereoo; nañori­ke hakoahañe iereo naho ninjare kòake, le nañorike o kilakila’ ndaty nañohoke iareoo; o nafanto’
{\ND{Iehovà}} am’ iereoo te tsy itsikombeañe.

\VS{16}Nado’ iareo ze hene lili’
{\ND{Iehovà}} Andrianañahare’ iareo, naho nampitranahe’ iareo Aserà, naho bania roe, naho nampitroatse hazomanga naho nitalaho amy valobohòn-dindiñey, vaho nitoroñe i Baale.

\VS{17}Nampirangae’ iereo añ’ afo o ana-dahy naho anak’ ampela’ iareoo, naho nanikily vaho namoreke, le nandeta-batañe hanao haloloañe am-pi­vazohoa’
{\ND{Iehovà}} hiviñera’e.

\VS{18}Aa le niviñera’
{\ND{Iehovà}} t’{\ND{I}}sraele vaho nafaha’e am-piva­zohoa’e; leo raike tsy napo’e naho tsy i fifokoa’ Iehodày avao.

\VS{19}Toe tsy nambena’ Iehoda ka o lili’
{\ND{Iehovà}} Andrianañahare’ iareoo te mone nañavelo amo fañè’ nitoloña’ Israeleo.

\VS{20}Fonga naforintse’
{\ND{Iehovà}} ty tarira’ Israele, le nampisotrie’e naho natolo’e am-pitam-pamaoke vaho nahifi’e boak’ am-pivazohoa’e.

\VS{21}Rinia’e boak’ añ’ anjomba’ i Davide ao iereo; le nanoe’ iereo mpanjaka t’Iarovame ana’ i Nebate, le nasinta’ Iarovame tsy hañorike
{\ND{Iehovà}} t’Israele, ie nampanaña’e hakeo jabajaba.

\VS{22}Fonga nañavelo amo tahi’ Iarovameo; tsy nisitaha’ iareo;

\VS{23}ampara’ te nasinta’
{\ND{Iehovà}} am-pivazohoa’e t’Israele, amy tsinara’e am-pità’ ze hene mpitoky mpitoro’ey. Aa le nasese an-drohy boak’ an-tane’e ao t’Israele, mb’e Asore añe am-para’ te henane.


\par }{\PP \VS{24}Ninday ondaty boak’e Bavele naho Kote, naho Avà, naho Kamate, naho Sefarvaine añe ty mpanjaka’ i Asore, vaho navotra’e amo rova’ i Someroneo handimbe Israele; le nifanaña’ iareo t’i Somerone vaho nimoneñe amo rova’eo.

\VS{25}Ie namototse nimoneñe ao, naho mboe tsy nañeveñe am’
{\ND{Iehovà}}, le nañiraha’
{\ND{Iehovà}} liona nanjevoñe ty ila’e.

\VS{26}Aa le nanao ty hoe amy mpanjaka’ i Asorey iereo: Tsy fohi’ ze kilakila ‘ndaty navì’o naho navotra’o amo rova’ i Someroneo ty lilin’ Andrianañahare’ i taney; toly ndra nañiraha’e liona, le inao, ie tsy mahafohiñe o lilin’ Añahare’ i taneio ty namonoa’ o lionao.

\VS{27}Le hoe ty nandilia’ i mpanjaka’ i Asorey: Andeso mpisoroñe raike hirik’ amo nasese’ areo boak’aoo; le ampom-bao mb’eo himoneñe ao hañòke iareo ty lilin’ Andrianañahare’ i taney.

\VS{28}Aa le nimb’ eo ty raik’ amo mpisoroñe nendeseñe boake Someroneo le nimoneñe e Betele ao, vaho nanare’e ty hañeveñe am’
{\ND{Iehovà}}.

\VS{29}Fe fonga namboatse ty ‘ndrahare’e i fifeheañe rey, le napo’e amo toets’ abo rinanji’ o nte-Someroneoo, songa fifeheañe an-drova nimoneña’e ao.


\par }{\PP \VS{30}Namboare’ o nte-Baveleo ty Sokote-benote\FTNT{‡}{{\FR 17:30 }{\FT{Sokote-benote: kijan-kakarapiloa’ i Bavele}}}, naho namboare’ o nte-Koseo t’i Nergale\FTNT{§}{{\FR 17:30 }{\FT{Nergale: fanalolahy: ‘ndraharen-Kose}}}, naho namboare’ o nte-Kamateo ty Asimae\FTNT{*}{{\FR 17:30 }{\FT{Asimae: hakeo; ‘ndraharen-Kamate
}}};

\VS{31}naho namboare’ o nte-Avìo ty Nibkaze naho i Tartake vaho sinodo’ o nte-Sefarvaineo amy Adrameleke naho i Anameleke, ‘ndrahare’ o nte-Sefarvaimeo, añ’afo ao o ana’ iareoo.

\VS{32}Mbore nañeveñe amy
{\ND{Iehovà}}, mbore noriza’ iareo boak’ am’ iareo ao ty mpisoron-toets’ abo hitoloñe amo kibohon-toets’ aboo ho a iareo.

\VS{33}Nañondrañe am’
{\ND{Iehovà}} iereo mbore nitoroñe o ‘ndrahare’ iareoo, ami’ty sata’ o kilakila’ndaty nañakarañe iareo boak’ am-pandrohizañe añeo.

\VS{34}Mbe mañori­ke ty sata’ iareo taolo pak’ androany, tsy añeveña’ iareo t’{\ND{Iehovà}}, tsy ambena’ iareo o fañè’eo naho o fepè’eo naho i Tsara’ey vaho o fepètse linili’
{\ND{Iehovà}} o ana’ Iakobe nikanjie’e ty hoe Israeleoo;

\VS{35}ie nanoa’
{\ND{Iehovà}} fañina, vaho nafanto’e am’iereo ty hoe; Ko hembañe amo ‘ndrahare ila’eo, ko ibokobokoañe ndra itoroñañe, ndra isoroñañe;

\VS{36}fa
{\ND{Iehovà}} nañakatse anahareo an-tane Mitsraime an-kaozaran-dra’e­lahy naho am-pitàñe natorakitsi’e, Ie ty añeveña’ areo, le Ie ty italahoa’ areo vaho Ie ty hisoroña’ areo;

\VS{37}le o fañèo naho o fepètseo naho i Hake vaho o lily sinoki’e ama’ areoo ro hambena’ areo hanoeñe nainai’e; fa tsy añeveñañe o ‘ndrahare ila’eo;

\VS{38}le ko haliño i fañina nanoeko ama’ areoy; vaho ko hembañe amo ‘ndrahare ila’eo;

\VS{39}{\ND{Iehovà}} Andria­nañahare’ areo avao ty añeveña’ areo; le Ie ty hamotsotse anahareo am-pità’ o fonga rafelahio.

\VS{40}F’ie tsy nañaoñe, te mone nanao ty nahazatse.

\VS{41}Aa le nañeveñe am’
{\ND{Iehovà}} o fifeheañeo mbore nitoroñe o hazomanga’ iareoo; orihe’ o ana’eo naho o anan’ ana’eo ty satan-droae’ iareo pak’androany.



\par }\Chap{18}{\PP \VerseOne{1}Ie tan-taom-paha-telo’ i Hosea, ana’ i Elà mpanjaka’ Israele, le niorotse nifehe t’i Kezkià, ana’ i Ahkaze, mpanjaka’ Iehodà.

\VS{2}Roapolo toañe lime amby re te niorotse nifehe; le nifeleke roapolo taoñe sive’ amby e Ierosalaime. I Abý\FTNT{*}{{\FR 18:2 }{\FT{Abý: raeko}}}, ana’ i Zakarià\FTNT{†}{{\FR 18:2 }{\FT{Zakarià: nahatiahy t’i Andrianañahare}}} ty tahinan-drene’e.

\VS{3}Nanao ty havantañañe am-pivazohoa’
{\ND{Iehovà}} re, manahake ze hene satan-drae’e Davide.

\VS{4}Nafaha’e o toets’ aboo naho dinemo’e o hazomangao, naho finira’e o Aserào, vaho finorefore’e i mereñe torisike niranjie’ i Mosèy; amy te nañembok’ ama’e o ana’ Israeleo ampara’ i andro zay, le nitokaveñe ty hoe Nekostane\FTNT{‡}{{\FR 18:4 }{\FT{Nekostane: raha torisike tsy jefa’e}}}.

\VS{5}Niatoa’e t’{\ND{Iehovà}} Andrianañahare’ Israele; kanao tsy amo hene’ mpan­jaka’ Ieho­dao naho amo taolo’eo ty nanahak’ aze.

\VS{6}Nitam­bozore’e t’{\ND{Iehovà}}, le tsy nenga’e ty fañorihañe aze, fa nambena’e o lili’e linili’
{\ND{Iehovà}} i Mosèo.

\VS{7}Nindre ama’e t’{\ND{Iehovà}}, le nirao­rao re ndra aia’ aia ty nomba’e; niolà’e ty mpanjaka’ i Asore le tsy nitoroñe’e.

\VS{8}Zinevo’e o nte-Pelistio pak’ Azà naho o mañohok’ azeo; boak’ am-pita­lakesañ’ abo pak’ an-drova mikijoly.


\par }{\PP \VS{9}Ie amy taom-paha-efa’ i Kezkià mpanjakay, naho ty taom-paha’ fito i Hosea, ana’ i Elà mpanjaka’ Israele te nionjomb’e Somerone t’i Salmanesere mpanjaka’ i Asore, nañarikatok’ aze.

\VS{10}Nahamodo telo taoñe iereo vaho naharambe aze; amy taom-paha’ ene’ i Kezkia naho ty taom-paha sive’ i Hosea mpanjaka’ Israele, ty nitavaneñe i Somerone.

\VS{11}Nase­se’ ty mpanjaka’ i Asore mb’e Asore mb’eo t’Israele, vaho napò’e e Kalà añe naho añ’ olo’ i Kabore, saka’ i Gozane, vaho amo rova nte Medaio;

\VS{12}amy t’ie tsy nañaoñe ty fiarañanaña’
{\ND{Iehovà}} Andrianañahare’ iareo, te mone nivalik’ amy fañina’ey naho ze he’e nandilia’ i Mosè mpitoro’
{\ND{Iehovà}}; tsy jinanji’ iareo tsy nanoe’ iereo.

\VS{13}Amy taom-paha folo-efats’ambi’ i Kezkiày, le nionjomb’ amo rova-fatrats’ Iehodao t’i Sankeribe\FTNT{§}{{\FR 18:13 }{\FT{Sankeribe: mandrotsake}}} mpanjaka’ i Asore vaho rinambe’e.

\VS{14}Le nampihitrik’ amy mpanjaka’ i Asore e Lakisey t’i Kezkia mpanjaka’ Iehoda nanao ty hoe: Nandilatse iraho, miengà ahy, le ho vaveko ze hapò’o amako. Le sinaze’ i mpanjaka’ i Asorey volafoty telon-jato talenta naho volamena telopolo talenta t’i Kezkià mpanjaka’ Iehodà.

\VS{15}Fonga natolo’ i Kezkià aze ze volafoty nizoeñe añ’ anjomba’
{\ND{Iehovà}} naho am-pañajàm-bara añ’anjombam-panjaka ao.

\VS{16}Tinampa’ i Kezkia amy zao ty volamena an-dalambein’ anjomba’
{\ND{Iehovà}} naho boak’ amo tokonañe nipakore’ i Kezkia mpanjakao; vaho natolo’e amy mpanjaka’ i Asorey.

\VS{17}Nirahe’ i mpanjaka’ i Asorey boak’e Lakise mb’amy Kezkia mpanjaka e Ierosalaime mb’eo t’i Tartane\FTNT{*}{{\FR 18:17 }{\FT{Tartane: zeneraly; mpifehe bey}}} naho i Rabsarise\FTNT{†}{{\FR 18:17 }{\FT{Rab’sarise: mpifehe o mpiatrakeo}}}, vaho i Rabsakè\FTNT{‡}{{\FR 18:17 }{\FT{Rab’sakè: mpitam-pitovi’ i roandriañey}}}, reketse lahin-defo tsifotofoto. Nionjomb’ eo iereo naho nivotrake e Ierosalaime, ie pok’eo le nimb’an-talahan’ antara ambone an-dala’ i tondam-panasay mb’eo vaho nijohañe ey.

\VS{18}Ie kinanji’ iareo i mpanjakay le niakatse mb’ am’ iereo mb’eo t’i Eliakime\FTNT{§}{{\FR 18:18 }{\FT{Eliakime: fiheren-ko velon’ Añahare}}} ana’ i Kilkià\FTNT{*}{{\FR 18:18 }{\FT{Kilkià: anjarako t’i Andrianañahare}}}, mpifehe o añ’ anjombao naho i Sebnà\FTNT{†}{{\FR 18:18 }{\FT{Sebnà: ty mitofa; ty mirohy}}} mpanokitse vaho Ioà\FTNT{‡}{{\FR 18:18 }{\FT{Ioà: filongoañe; rahalahi’
{\ND{Iehovà}}}}} ana’ i Asafe\FTNT{§}{{\FR 18:18 }{\FT{Asafe: mpanontoñe}}} mpamolily.

\VS{19}Le hoe t’i Rabsakè am’ iereo: Ano ty hoe t’i Kezkià: Hoe i mpanjaka ra’elahy mpifehe’ i Asorey: Ino ze o fiatoañe iatoa’o zao?

\VS{20}Atao’o te fanoroañe naho haozarañe ente-mialy hao ty fivolan-tsoñy? Ia arè ty iatoa’o, te ihe niola amako?

\VS{21}Inao hey, te niatoa’o i fitoñom-bararata dinemokey, i Mitsraime; ie iatoa’ ondaty le ho voa ty taña’e, toe hitomboha’e; izay t’i Parò mpanjaka’ i Mitsraime amy ze hene miato ama’e.

\VS{22}Fe naho anoa’areo ty hoe: Iatoa’ay t’{\ND{Iehovà}} Andria­nañahare’ay; Tsy Ie hao ty nañafaha’ i Kezkia o toets-abo’eo naho o kitreli’eo, vaho nanao ty hoe am’ Iehodà naho am’ Ierosalaime: Mitalahoa añatrefa’ ty kitrely e Ierosalaime toy?

\VS{23}Aa ehe, ano parè amy talèko mpanjaka’ i Asorey; fa hatoloko azo ty soavala ro’ arivo naho mahatongoa mpiningitse ama’e irehe.

\VS{24}Aa vaho akore ty hampi­toliha’o ty laharam-pifehe’ i fara­gidrom-pitoron-talèkoy? vaho iatoa’o t’i Mitsraime hahazoa’o sarete naho mpiningitse!

\VS{25}Atao’o te tsy amako hao t’{\ND{Iehovà}}, izaho nionjom-b’an-toetse toy handrotsake aze? Nanao ty hoe amako t’{\ND{Iehovà}}: Tameo i taney vaho rotsaho.

\VS{26}Aa le hoe t’i Eliakime ana’ i Kilkià naho i Sebnà vaho Ioà amy Rab’ sakè: Ehe, misaontsia amo mpitoro’oo an-tsaon­tsi’ i Arame fa fohi’ay, le ko misaon­tsy an-tsaontsi’ o nte-Iehodao an-dravembia’ ondaty ambone’ o kijolio eio.

\VS{27}Fe hoe ty nanoa’ Rab’sakè, Nañirak’ ahy homb’ amy talè’oy naho ama’ areo hivolañako o entañe zao, fa tsy amo mitobok’ amo kijolioo ka? hahafitraofa’ iareo filintseñe ty fiamonto’e naho finoñe ty arirano’e?

\VS{28}Niongak’ amy zao t’i Rab’sakè, nipazake ty hoe an-tsaontsi’ Iehoda: Janjiño ty enta’ i mpanjaka ra’elahy, mpifehe’ i Asorey.

\VS{29}Hoe i mpanjakay: Ko enga’ areo hamañahy anahareo t’i Kezkia. Fa tsy ho lefe’e ty hamo­tsotse anahareo am-pità’e.

\VS{30}Le ko enga’ areo t’i Kezkia hampiato anahareo am’
{\ND{Iehovà}}, ami’ty hoe: Toe handrombak’ antika t’{\ND{Iehovà}}, vaho tsy hatolotse am-pitàm-panjaka’ i Asore ty rova toy.

\VS{31}Ko janjiñeñe t’i Kezkia; fa hoe ty mpanjaka’ i Asore: Mifampilongoa amako, le miavota mb’amako; le songa hikama amy vahe’ey, naho amy sakoa’ey vaho sindre hitohoke an-dranon-kadaha’e;

\VS{32}ampara’ te homb’eo iraho hanese anahareo mb’an-tane manahake ty anahareo, tanen-tsako naho divay, tane ama’ mofo naho tanem-bahe, tanen-katae olive naho tantele, soa t’ie ho veloñe fa tsy hihomake; le ko haoñe’ areo t’i Kezkià, ie sigihe’e ami’ty hoe: Ho hahà’
{\ND{Iehovà}} tika.

\VS{33}Aa vaho eo hao ty ‘ndraharen-kilakila’ ndatio nahavotsotse ty tane’e am-pitàm-panjaka’ i Asore?

\VS{34}Aia o ‘ndrahare’ i Kamate naho i Arpadeo\FTNT{*}{{\FR 18:34 }{\FT{Arpade: hazava-pijebañañe; rova fatratse}}}? aia o ‘ndrahare’ i Sefa­rvaime naho i Henà\FTNT{†}{{\FR 18:34 }{\FT{Henà: mitsobore}}} vaho Ivào\FTNT{‡}{{\FR 18:34 }{\FT{Ivà: rotsake; nianto}}}? Nahahaha’ iereo an-tañako hao ty Somerone?

\VS{35}Ia amo fonga ‘ndra­hare’ o fifelehañeo ty nahavotso­tse i borizà’ey an-tañako? te haha­fañaha’
{\ND{Iehovà}} an-tañako t’Iero­salaime?

\VS{36}Fe nianjiñe avao ondatio, leo volañe raike tsy natoi’ iareo ami’ty nandilia’ i mpanjakay ty hoe: Ko manoiñe aze.

\VS{37}Nimb’ amy Kezkià mb’eo an-tsiky riniatse t’i Eliakime, ana’ i Kilkià, mpifehe’ i anjombay naho i Sebna mpanoki­tsey vaho Ioà mpamoliliy nitalily i enta’ i Rab’sakèy.



\par }\Chap{19}{\PP \VerseOne{1}Ie jinanji’ i Kezkià izay, le rinia’e o saro’eo naho nisikin-gony vaho nizilik’ añ’ anjomba’{\ND{Iehovà}} ao.

\VS{2}Nampihitrife’e mb’am’ Iesaià, mpitoky, ana’ i Amotse, mb’eo t’i Eliakime mpiaolo’ i anjombay, naho i Sebnà mpanokitse, vaho o androanavim-pisoroñeo songa nisaron-gony,

\VS{3}ninday ama’e ty hoe: Hoe t’i Kezkià: Andron-kankàñe naho trevoke vaho te­ra­tera ty andro toy, fa an-titotse te hisamake o ajajao fe po-haozarañe.

\VS{4}Hera, ho janjiñe’
{\ND{Iehovà}} Andria­nañahare’o i enta’ i Rab’sakè nahitri’ i mpanjaka’ i Asore, talè’eiy, nanigike an’ Andrianañahare veloñe, hitrevoha’
{\ND{Iehovà}} Andrianañahare’o o fivolañe jinanji’eo; le ihalalio i sehanga’ey.

\VS{5}Aa le nimb’ am’ Iesaià mb’eo i mpitoro’ i Kezkià rey.

\VS{6}Le hoe t’Ie­saià tama’e: Zao ty ho saontsie’ areo amy talè’ areoy: Hoe ty tsinara’
{\ND{Iehovà}}: Ko hem­bañ’ amo volañe jinanji’oo, o niteraterà’ o mpitoro’ i mpanjaka’ i Asoreio ahikoo.

\VS{7}Oniño t’ie ho fañahieko hijanjiña’e tolom-boetse naho himpoly mb’an-tane’e añe vaho hampikorovoheko am-pibara an-tane’e ao.


\par }{\PP \VS{8}Nibalik’ amy zao t’i Rab’sakè, le zoe’e nialy amy Libnà\FTNT{*}{{\FR 19:8 }{\FT{Libnà: hafotiañe}}} ty mpanjaka’ i Asore; toe jinanji’e ty fienga’e i Lakise,

\VS{9}ie jinanjiñe ty amy Tir’hakà\FTNT{†}{{\FR 19:9 }{\FT{Tir’hakà; mpandohy, mpitsikarake}}} mpanjaka’ i Kose ty hoe: Ingo fa niavota’e hialy, aa le nañitrife’e ìrake indraike t’i Kezkià nanao ty hoe:

\VS{10}Ty hoe ty ho enta’o my Kezkià, mpanjaka’ Iehodà: Ko ado’o hamañahy azo i Andrianañahare iatoa’oy, hanao ty hoe; Tsy hatolotse am-pità’ i mpanjaka’ i Asorey t’Ierosalaime.

\VS{11}Toe jinanji’o i nanoem-panjaka’ i Asore ze hene fifeheañey—fonga nimongore’e; aa vaho havotsotse irehe?

\VS{12}Hera namo­tsotse o nandrotsahan-droaekoo o ‘ndraharem-pifeheañeo, i Gozane, i Karane, i Retsefe, vaho o ana’ i Edene nte Telasàreo?

\VS{13}Aia ty mpanjaka’ i Kamate, ty mpanjaka’ i Arpade, ty mpanjaka’ i rova’ i Sefarvainey, ty a i Hena, naho Ivà?

\VS{14}Rinambe’ i Kezkià i taratasy boak’ am-pità’ i ìrake reiy, le vinaki’e; le nionjoñe mb’ añ’anjomba’
{\ND{Iehovà}} mb’eo t’i Kezkià, vaho vinela’e añatrefa’
{\ND{Iehovà}}.

\VS{15}Le nihalaly amy
{\ND{Iehovà}} t’i Kezkià ami’ty hoe: O ry
{\ND{Iehovà}}, Andrianañahare’ Israele, mpiam­besatse añivo’ o keròbeo, Ihe ro Andrianañahare, Ihe avao, amy ze kila fifehea’ ty tane toy; Ihe ty namboatse i likerañey naho ty tane toy.

\VS{16}Manokilaña ravembia ry
{\ND{Iehovà}} le janjiño, manokafa fihaino ry
{\ND{Iehovà}} le vazohò, vaho haoño o enta’ i Senakeribe nahitri’e hitera­tera i Andrianañahare veloñeio.

\VS{17}Vata’e to, ry
{\ND{Iehovà}} te nampangoakoahe’ o mpanjaka’ i Asoreo o fifeheañeo naho o tane’eo;

\VS{18}naho nafetsa’ iareo añ’afo ao o ‘ndrahare’ iareoo (o tsy Andriañahareo, fa satam-pità’ ondaty, hatae naho vato) vaho rinotsa’ iereo.

\VS{19}Ie amy zao, ry
{\ND{Iehovà}} Andrianañahare’ay, Ehe rombaho am-pità’e zahay hahafohina’ ze hene fifehea’ ty tane toy te Ihe ry
{\ND{Iehovà}} ro Andrianañahare, Ihe avao.


\par }{\PP \VS{20}Nahitri’ Iesaià, ana’ i Amotse amy Kezkià, ty hoe: Hoe t’{\ND{Iehovà}} Andria­nañahare’ Israele: Kanao nihalalia’o amako i Senakeribe mpanjaka’ i Asorey, le tsinanoko.

\VS{21}Hoe ty tsara nafè’
{\ND{Iehovà}} ama’e: Malaim-bintañe azo ty anak’ ampela’ i Tsione naho itohafa’e an-tìtse; mikofi-doha ama’o ty anak’ ampela’ Ierosalaime.

\VS{22}Ia ty ninjè’o naho nonjira’o? Ia o nipoñafa’o feo naho niandrandrà’o maso am-pirengevohañeo hatretrè’o i Masi’ Israeley!

\VS{23}O ìra’oo ty nañinjea’o i Talè naho nanao ty hoe, Amo saretekoo ty añamboneako andigiligi’ o haboañeo, pak’an-tsifitsifi’ i Lebanone añe; firaeko ty abo amo mendorave’eo, ty soa fijoboñe amo talì’eo; izilihako i fipalira’e lavitse ama’ey, i ala’e loho matahetsey.

\VS{24}Nihaly vovon-draho naho ninon-dranon’ ambahiny, vaho nimaiheko an-dela-tomboko o hene saka’ i Mitsraimeo.

\VS{25}Tsy jinanji’o hao? fa haehae te nanoeko? sinafiriko taolo añe, naho nampifetsa­hako henanekeo, eka fa fonitse, te havali’o ho votrem-piantoañe o rova fatratseo,

\VS{26}le salatse naho malovilovy o mpimone’e nitomoreñeo, ie hoe ron­goñe an-kivok’ ao naho ahetse maindoñe, manahake ty boka ambone’ kivoho eo vaho ampemba pikole’e ie mbe tsy bey.

\VS{27}Fe apotako ty fiongaha’o naho ty fitoboha’o, ty fiakara’o naho ty fiziliha’o vaho o fitroña’o amakoo.

\VS{28}Aa kanao itreña’o, vaho niheo an-tsofiko ao ty fitoabora’o, le ha­tsatoko an-doak’ oro’o ao ty porengoko naho ami’ty montsili’o ao ty laboridiko; vaho hampipolieko amy lalañe nimba’o mb’ etoiy.

\VS{29}Inao ty ho viloñe hahafohina’ areo izay: Ho kamae’ areo ze mitiry ho asa’e ami’ty taoñe toy, le ze mijirik’ ama’e ami’ty taom-paha roe; le mitongisa ami’ty taom-pahatelo, mambolea an-tanem-bahe vaho kamao o voa’eo.

\VS{30}Mbe hamahatse mañambane naho hamoa mañambone ty sehangan’ anjomba’ Iehoda;

\VS{31}fa hiavotse am’ Ierosalaime ty sengaha’e, naho boak’ ankaboa’ i Tsione ao o nahafipolio­tseo. Hanoe’ ty fahimbaña’
{\ND{Iehovà}}’ i Màroy izay.

\VS{32}Aa le hoe ty tsara’
{\ND{Iehovà}} amy mpanjaka’ i Asorey: T’ie tsy himoak’ an-drova atoy, tsy hañiririña’e ana-pale, tsy hiheova’e aolo’e ey reketse fikalañe, vaho tsy haobo’e ama’e ty tambohom-panameañe.

\VS{33}Amy lalañe nigodaña’e mb’ etoa ty himpolia’e añe fa tsy hifoak’ ami’ ty rova toy, hoe t’{\ND{Iehovà}}.

\VS{34}Toe harovako ty rova toy, ho rombaheko ho Ahiko naho ho a i Davide mpitoroko.

\VS{35}Ie amy haleñey, ni­mb’eo ty anjeli’
{\ND{Iehovà}} nanjevoñe ty rai-hetse-tsi-valo-ale-tsi-lime-arivo an-tobe’ o nte-Asoreo. Ie mañampitso ondatio le nizoeñe t’ie fonga lolo.

\VS{36}Nienga amy zao t’i Senakeribe, mpanjaka’ i Asore, nimpoly, vaho nimoneñe e Nineve ao.

\VS{37}Ie nitalaho añ’ anjomba’ i Nisroke, ‘ndrahare’e ao, le nanjevoñe aze am-pibara ty ana’e Adrameleke naho i Saretsere vaho nipolititse mb’an-tane Ararate añe. Nandimbe aze t’i Esarsadone, ana’e.



\par }\Chap{20}{\PP \VerseOne{1}Ie amy andro rezay, natindry fa heta’e t’i Kezkià, le nimb’ ama’e mb’eo t’Iesaià, ana’ i Amotse, le nanoe’e ty hoe: Hoe ty nafè’
{\ND{Iehovà}}: Hajario ty anjomba’o fa hihomake, tsy ho veloñe.

\VS{2}Nampitolihe’e mb’an-drindriñe ty añ’ambone’e, vaho nihalaly amy
{\ND{Iehovà}} ami’ty hoe.

\VS{3}Midrakadrakak’ ama’o ry
{\ND{Iehovà}}, tiahio hey t’ie nañavelo añ’ atre­fa’o an-kavañonañe naho an-troke vantañe vaho nanao ty hasoa am-piva­zo­hoa’o. Le nangololoike ty rovetse t’i Kezkià.

\VS{4}Aa ie mbe tsy anteñateña’ i kiririsay t’Iesaià, le niheo ama’e ty tsara’
{\ND{Iehovà}}, ami’ty hoe:

\VS{5}Mibaliha indraike le saontsio t’i Kezkià mpifehe ondatikoo, Hoe ty nafè’
{\ND{Iehovà}}, Andrianañahare’ i Davide rae’o, Tsinanoko i halali’oy, fa nitreako o ranom-pihaino’oo, inao te ho jangañeko, Mionjona mb’ añanjomba’
{\ND{Iehovà}} mb’eo ami’ty andro fahatelo.

\VS{6}Le ho tovoñako taoñe folo-lime amby o andro’oo naho havotsoko am-pità’ i mpanjaka’ i Asorey, ihe naho ty rova toy, vaho harovako ho Ahy naho ho a i Davide, mpitorokoy, ty rova toy.

\VS{7}Le hoe t’Iesaià, Angalao garaton-tsakoa. Aa le nangalake le nabatra’ iereo amy honay le nisotrake re.

\VS{8}Le hoe t’i Kezkià am’ Iesaià, Ino ty ho viloñe te hampijangañe ahy t’{\ND{Iehovà}}, naho himoak’ añ’ anjomba’
{\ND{Iehovà}} ao iraho te herone?

\VS{9}Le hoe t’Iesaià, Zao ty viloñe ho azo’o am’
{\ND{Iehovà}}, te hanoe’
{\ND{Iehovà}} i tsinara’ey: ke hionjo miaolo fange’e folo i talinjoy, he hibalike fange folo, akore?

\VS{10}Le hoe ty natoi’ i Kezkià, Raha maivañe ty hizotsoa’ i talinjoy fange’e folo: Aiy! ampibaliho fange folo i talinjoy.

\VS{11}Aa le kinanji’ Iesaià t’{\ND{Iehovà}}, le nahere’e ami’ ty fange folo nizotsoa’e amy tarehem-pamatarañ’ andro i Ahkazeo i talinjoy.


\par }{\PP \VS{12}Ie henane zay, nañitrike taratasy naho ravoravo amy Kezkià t’i Berodake-baladàne, ana’ i Baladane, mpanjaka’ i Bavele; fa jinanji’e te natindry t’i Kezkià.

\VS{13}Nihaoñe’ i Kezkià iereo, le fonga nitoroa’e o am-pañajam-bara’eo, o volafotio, naho o volamenao, naho o raha mafirio, naho o solike sarotseo naho i anjombam-pikalaña’ey, vaho ze nitendrek’ am-panontonam-bara’e ao; ndra loli’e amy anjomba’ey tsy napo’e, ndra amy fifehea’e iabiy, ze tsy natoro’ i Kezkià iareo.

\VS{14}Pok’ amy mpanjakay amy zao t’Iesaià mpitoky, le nanoa’e ty hoe: Ino ty enta’ indaty rey, naho boak’ aia iereo te nivotrak’ ama’o? Le hoe t’i Kezkià, toe boake tsietoitane añe iereo, hirike Bavele ao.

\VS{15}Le hoe re: Ino ty nioni’ iereo añ’anjomba’o ao? Le hoe ty natoi’ i Kezkià, Hene niisa’ iereo ze an-trañoko ao, tsy eo ty napoko tsy natoroko.

\VS{16}Le hoe t’Iesaià amy Kezkià, Janjiño ty tsara’
{\ND{Iehovà}}.

\VS{17}Inao! ho avy ty andro te fonga hendeseñe mb’e Bavele mb’eo o añ’ anjomba’oo, naho ze vinandron-droae’o pak’ androany; tsy eo ty hapoke, hoe t’{\ND{Iehovà}}.

\VS{18}Le haneseañe añe o tariratse hiboak’ ama’oo, o hasama’oo, ho mpiatrak’ añ’ anjombam-panjaka’ i Bavele ao.

\VS{19}Le hoe t’i Kezkià am’ Iesaià, Soa i tsara’
{\ND{Iehovà}} tinaro’oy. Ie natao’e ty hoe: Aa tsy ho soa izay! te fierañerañañe naho hatò ty ho amo androkoo?

\VS{20}Aa naho o fitoloña’ i Kezkià ila’eo, i haozara’ey, vaho ie namboatse ty antara naho zoho nam­pom-ba’e rano mb’ an-drova ao; tsy misokitse amy bokem-pamoliliañe o mpanjaka’ Iehodaoy hao?

\VS{21}Nitrao-piròtse aman-droae’e t’i Kezkià; nandimbe aze nifehe t’i Menasè, ana’e.



\par }\Chap{21}{\PP \VerseOne{1}Folo-tao-ro’amby t’i Menasè te namototse nifeleke vaho nifehe limampolo-taoñe lime amby e Ierosalaime ao; i Kefezobà ty tahinan-drene’e.

\VS{2}Nanao haratiañe am-pivazohoa’
{\ND{Iehovà}} re, manahake ty haloloa’ o kilakila’ ondaty rinoa’
{\ND{Iehovà}} aolo’ o ana’ Israeleoo.

\VS{3}Amy te namboare’e indraike o toets’ abo rinotsan-drae’e Kezkiào; le nampitroare’e kitrely t’i Baale, naho nandranjie’e hazomanga manahake ty nanoe’ i Akabe mpanjaka’ Israele; le fonga nitalahoa’e o valobohòn-dikera­ñeo vaho nitoroña’e.

\VS{4}Nandranjie’e kitrely añ’anjomba’
{\ND{Iehovà}}, ie nanoe’
{\ND{Iehovà}} ty hoe: E Ierosa­laime ao ty hampi­pohako ty añarako.

\VS{5}Namboara’e kitrely i valobohòn-dikerañe iabiy, an-kiririsa roe’ i anjom­ba’
{\ND{Iehovà}} eo.

\VS{6}Nampirangae’e añ’afo i ana-dahi’ey, naho nañorik’ andro, naho namoreke, naho nitrobo angatse vaho nitoloñe amo jinio; halò-tsereke ty nanoe’e am-piva­zohoa’
{\ND{Iehovà}} eo, hiviñera’e.

\VS{7}Natroa’e i hazomanga rinanji’e ho a i Aserày, amy anjomba nanoe’
{\ND{Iehovà}} amy Davide naho amy Selomò, ana’ey, ty hoe, Ami’ty anjomba toy naho e Ierosalaime jinoboko amo hene fifokoa’ Israeleo ty hampipohako ty añarako ho nainai’e donia;

\VS{8}le tsy hampi­rerererèko hienga i tane natoloko an-droae’ iareoy o fandia’ Israeleo naho ambena’ iareo hanoeñe ze hene nandiliako vaho i Hake iaby linili’ i Mosè mpitorokoy.

\VS{9}F’ie tsy hinao’ iereo, le tinao’ i Menasè hanao haloloañe mandikoatse o fifeheañe rinotsa’
{\ND{Iehovà}} añatrefa’ o ana’ Israeleoo.

\VS{10}Le nitsara añamo mpitoky mpitoro’eo t’{\ND{Iehovà}}, nanao ty hoe,

\VS{11}Kanao nanoe’ i Menasè o haloloañe zao naho nitolon-katserehañe mandikoatse ty nanoe’ o nte-Amore taolo’eo vaho nampanaña’e tahiñe Iehoda amo hazomanga’eo;

\VS{12}le hoe ty nafè’
{\ND{Iehovà}}, Andrianañahare Isra­ele, Akore ty hankàñe ­hafe­tsa­ko am’ Ierosalaime naho am’ Iehodà kanao hiñiñiñiñe an-dravembia’e roe ze mahajanjiñe.

\VS{13}Ho kazazaheko am’ Ierosalaime ty tali’ i Somerone naho ty vato-polòmbi’ ty anjomba’ i Akabe, vaho ho faopaoheko manahake ty famaoha’ ondaty ty finga’e t’Ierosalaime, ie faopaohe’e naho ababo’e.

\VS{14}Le haforintseko ty sehanga’ i lovakoy, naho hatoloko ampità’ o rafelahi’ iareoo; vaho ho fitsindrohañe naho fikopaha’ o fonga rafelahi’eo,

\VS{15}ty amo haratiañe nanoe’ iereo am-pahatreavakoo, ie nikaike ty habosehako boak’ amy andro niavotan-droae’ iareo i Mitsraimey pak’ androany.

\VS{16}Mbore nampidoandoan-dio maliñe t’i Menasè ampara’ te natsafe’e boak’ an-tsarira’e pak’an-tondohà’e t’Ierosalaime, ho tovo’ ty hakeo’e nam­panaña’e tahiñe t’Iehodà, i nanoa’e haloloañe am-pivazohoa’
{\ND{Iehovà}}y.

\VS{17}Aa naho o fitoloña’ i Menasè ila’eo, o nanoe’e iabio vaho i hakeo nanoe’ey, tsy fa sinokitse amy bokem-pamoliliañe o mpanjaka’ Iehodaoy hao?

\VS{18}Nitrao-piròtse aman-droae’e t’i Menasè, naho nalentek’ an-kiririsan’ anjomba’e an-golobo’ i Ozià ao, vaho nandimbe aze nifehe t’i Amone ana’e.

\VS{19}Roapolo-taoñe ro’ amby t’i Amone te niorotse nifeleke, vaho nifehe roe toañe e Ierosa­laime ao. I Mesolemetee, ana’ i Karotse nte-Iotebà, ty tahinan-drene’e.

\VS{20}Nanao haratiañe ampivazohoa’
{\ND{Iehovà}} re manahake i Menasè rae’ey.

\VS{21}Le fonga nañaveloa’e ty fañaveloan-drae’e, naho nitoroñe o hazomanga nitoroñen-drae’eo vaho nitalahoa’e.

\VS{22}Naforintse’e t’{\ND{Iehovà}} Andrianañaharen-droae’e vaho tsy nañaveloe’e ty lala’
{\ND{Iehovà}}.

\VS{23}Nikililia’ o mpitoro’ i Amoneo vaho zinevo’ iareo añ’anjomba’e ao.

\VS{24}Vinono’ ondati’ i taneio amy zao ondaty nikinia i Amone mpanjakao le nanoe’ ondati’ i taneio mpanjaka t’Iosia, ana’e, handim­be aze.

\VS{25}Aa naho o fitoloñañe nanoe’ i Amone ila’eo, tsy fa sinokits’ amy bokem-pamoliliañe o mpanjaka’ Iehodaoy hao?

\VS{26}Nalentek’ an-kibori’e an-golobo’ i Ozà ao re vaho nandimbe aze nifehe t’Iosià\FTNT{*}{{\FR 21:26 }{\FT{Iosià: ty afo’
{\ND{Iehovà}}}}} ana’e.



\par }\Chap{22}{\PP \VerseOne{1}Valo taoñe t’Iosià te namototse nifeleke, vaho nifehe telopolo taoñe raik’ amby e Ierosalaime ao. Iedidae\FTNT{*}{{\FR 22:1 }{\FT{Iedidà: ikokoañe}}}, anak’ ampela’ i Adaià\FTNT{†}{{\FR 22:1 }{\FT{Adaià: ty valolombelo’
{\ND{Iehovà}}}}} nte-Bots’kate\FTNT{‡}{{\FR 22:1 }{\FT{Bots’kate: tambohomboho an-tane mira}}}, ty tahinan-drene’e.

\VS{2}Nanao soa am-pivazohoa’
{\ND{Iehovà}} re naho nañavelo an-tsata’ i Davide rae’e vaho tsy nitsile mb’an-kavana ndra mb’ankavia.

\VS{3}Ie amy taom-paha-folo-valo-ambi’ Iosià mpanjakay, le nampihitrife’ i mpanjakay t’i Safane\FTNT{§}{{\FR 22:3 }{\FT{Safane: bitro; valavo; soñi’ iareo}}}, ana’ i Atsaliaho\FTNT{*}{{\FR 22:3 }{\FT{Atsaliaho: marine
{\ND{Iehovà}}}}} ana’ i Meso­lame\FTNT{†}{{\FR 22:3 }{\FT{Mesolame: Mpiama’e; mpampilongo; ;}}} mpanokitse mb’ añ’ anjomba’
{\ND{Iehovà}} mb’eo, ami’ty hoe:

\VS{4}Akia mb’amy Kilkià\FTNT{‡}{{\FR 22:4 }{\FT{Kilkià: anjarako t’i Andrianañahare}}} mpisoroñe hamolily o volafoty fa nasese añ’anjomba’
{\ND{Iehovà}}o, o natonto’ o mpañambin-dalambeio am’ ondatioo;

\VS{5}le ampanesefo am-pità’ o mpanao i fitoloñañeio, amo mpisary i anjomba’
{\ND{Iehovà}}io; le hatolo’ iereo amo mpifanehak’ añ’ anjomba’
{\ND{Iehovà}}o hamboareñe o vakivaky amy anjombaio;

\VS{6}amo mpandranjio, naho amo mpamboatseo naho amo mpan­dranjy vatoo naho hiviliañe hatae naho vato pinèke hampisomontieñe i anjombay,

\VS{7}vaho tsy ampivolilieñe o tolorañe i drala am-pitañeio, amy te matoe ty fitoloña’ iareo.

\VS{8}Le hoe t’i Kilkià, mpisoroñe, amy Safane, mpanokitse; Nitreako añ’ anjomba’
{\ND{Iehovà}} ao ty boke Hake. Le natolo’ i Kilkià amy Safane, vaho vinaki’e.

\VS{9}Nimb’ amy mpanjakay mb’eo t’i Safane mpa­nokitse vaho nahere’e amy mpanjakay ty saontsy manao ty hoe: Fa natonto’ o mpitoroñeo o drala niisak’ añ’ anjombao vaho natolo’ iereo am-pità’ o mpitoloñe misary ty anjomba’
{\ND{Iehovà}}o;

\VS{10}le tinaro’ i Safane amy mpanjakay ty hoe: Nanese boke amako t’i Kilkia mpisoroñe. Aa le nivakie’ i Safane añatrefa’ i mpanjakay.


\par }{\PP \VS{11}Ie jinanji’ i mpanjakay ty enta’ i boke Hakey, le rinia’e o saro’eo;

\VS{12}le linili’ i mpanjakay t’i Kilkia mpisoroñe, naho i Akikame\FTNT{§}{{\FR 22:12 }{\FT{Akikame: rahalahy mpamale fate}}}, ana’ i Safane naho i Akbore\FTNT{*}{{\FR 22:12 }{\FT{Akbore: valavo; vonotroboke}}} ana’ i Mikaià\FTNT{†}{{\FR 22:12 }{\FT{Mikaià: (Mikà) rarake; mireke}}} naho i Safane mpanokitse vaho i Asaià\FTNT{‡}{{\FR 22:12 }{\FT{Asaià: namboaren’Añahare}}} mpitoro’ i mpanjakay ami’ty hoe:

\VS{13}Akia, añontaneo am’{\ND{Iehovà}} ho ahy naho ondatio naho Iehoda iaby o tsara’ i boke nioniñeio, fa akore ty haviñera’
{\ND{Iehovà}} misolebotse amantika, ie tsy hinaon-droaen-tika o tsara ami’ty boke toio; hera fonga hanoe’e aman-tikañe o sinokitseo.

\VS{14}Aa le nimoak’ amy Koldàe\FTNT{§}{{\FR 22:14 }{\FT{Koldà: ty voatse toy}}} mpitoky ampela, vali’ i Salome\FTNT{*}{{\FR 22:14 }{\FT{Salome: fonitse, heneke; tea-vintañe}}}, ana’ i Tikvà\FTNT{†}{{\FR 22:14 }{\FT{Tikvà: fitamàñe; taly bory; fivory}}}, ana’ i Karkase\FTNT{‡}{{\FR 22:14 }{\FT{Karkase: habosehañe}}} mpañambin-tsikiñe, mpimoneñe e Ierosa­laime an-kibohom-panokiram-boke ao, t’i Kilkià mpisoroñe naho i Akikame, naho i Akbore naho i Safane vaho i Asaià, le nifañaoñe ama’e.

\VS{15}Le hoe re am’ iereo, Hoe t’{\ND{Iehovà}} Andrianañahare’ Israele, Saontsio indaty nañirak’ anahareo amakoy,

\VS{16}Hoe ty tsara’
{\ND{Iehovà}}: Mahaoniña te hametsahako hankàñe ty toetse toy naho o mpimoneñe ama’eo; toe ze hene enta’ i boke’ vinaki’ i mpanjaka’ Iehoday;

\VS{17}amy te naforintse’ iereo iraho naho nañenga aman-drahare ila’e, hanigike ty haviñerako amo satam-pità’ iareoo; aa le hisolebotse ami’ty toetse toy ty haviñerako vaho tsy hakipeke.

\VS{18}Fe hoe ty ho saontsi­eñe amy mpanjaka’ Iehodà nañirak’ anahareo hañontane amy
{\ND{Iehovà}}y: Hoe t’{\ND{Iehovà}}, Andrianañahare’ Isra­ele: ty amo tsara inanji’oo,

\VS{19}kanao mitrotrotrotro ty arofo’o naho nireke añatrefa’
{\ND{Iehovà}}, ie jinanji’o i vinolako ami’ ty toetse toiy naho amo mpimone’eo, t’ie ho fatra naho fatse, vaho te rinia’o o saro’oo vaho nirovetse añatrefako; le toe tsinanoko irehe, hoe t’{\ND{Iehovà}}.

\VS{20}Aa le oniño te hatontoko aman-droae’o irehe, le hambineñe an-kibori’o ao an-kanintsiñe, vaho tsy ho isam-pihaino’o ty hankàñe hafe­tsako ami’ty toetse toy. Aa le nahere’ iareo amy mpanjakay i entañe zay.



\par }\Chap{23}{\PP \VerseOne{1}Nampañitrike i mpanjakay, le natontoñ’ ama’e ze hene androanavi’ Iehoda naho Ierosalaimeo.

\VS{2}Le nionjomb’ añ’ anjomba’
{\ND{Iehovà}} mb’eo i mpanjakay rekets’ ondati’ Iehoda iabio naho ze fonga mpimone’ Ierosalaime naho mpisoroñe naho mpitoky, naho ze kila ondaty, ty kede naho ty bey, vaho hene vinaki’e an-dravembia’ iareo ze tsara amy bokem-pañina nitendrek’ añ’ anjomba’
{\ND{Iehovà}}y.

\VS{3}Nijohañe ami’ty fahañe eo i mpanjakay naho nifañina añatrefa’
{\ND{Iehovà}}, t’ie hañavelo am-pañorihañe
{\ND{Iehovà}} naho hiambeñe o lili’eo naho o taro’eo vaho o fañè’eo añ’ ampon’ arofo naho an-kaliforam-pañova, hahatafetera’e o tsara’ i fañina sinokitse amy bokeio; le niantofa’ o fonga ondatio i fañinay.


\par }{\PP \VS{4}Linili’ i mpanjakay amy zao t’i Kil­kià mpisoroñe naho o mpisoroñe am-pi­rim­­boñañe faha-roe naho o mpitan-dalam­beio, ty hañakara’ iareo an-kivoho’
{\ND{Iehovà}} ze fanake nanoeñe amy Baale naho an-tsamposampo naho amy valobohòn-dikerañey; le niforototoe’e alafe’ Ierosalaime an-kivo’ i Kidrone ao vaho nendese’e mb’e Betele añe ty laveno’e.

\VS{5}Nafotsa’e iaby o mpisorom-pahasive noriza’ o mpanjaka’ Iehodao hañenga amy ze toets’ abo amo rova’ Iehodào, naho amo toetse mañohoke Ierosalaimeo; le o nañenga amy Baale, amy àndroy, amy volañey, amo vasiañe mifamorohotseo, vaho amy valobohòn-dikerañeio.

\VS{6}Naaka’e añ’ anjomba’
{\ND{Iehovà}} mb’ alafe’ Ierosalaime mb’eo, mb’an toraha’ i Kidroney o Aserào naho finorototo’e an-toraha’ i Kidrone ey naho dinemodemo’e ho bo vaho nafitse’e amo kibori’ o ana’ ondatio i debokey.

\VS{7}Narotsa’e o kibohom-borololo\FTNT{*}{{\FR 23:7 }{\FT{Borololo: lahy mpipay lahy hiharoa’e}}} añ’ila’ i anjomba’
{\ND{Iehovà}}y amy fanenoñan-drakemba o tèmen’ Aseràoy.

\VS{8}Fonga nakare’e amo rova’ Iehodao o mpisoroñeo naho nileore’e o toets’ abo nañemboha’ o mpisoroñeo mifototse e Geba pake Beeresebà vaho narotsa’e o toets’ abo am-pimoahañe i lalambei’ Iehosoà bein-tanañeio, am-pitàn-kavia an-dalambei’ i rovaio.

\VS{9}ie amy zao tsy nionjom-b’ amy kitreli’
{\ND{Iehovà}} e Ierosalaimey añe o mpisoron-toets’aboo, f’ie nitrao-pikama mofo tsi-aman-dali­vae amo rahalahi’eo.

\VS{10}Nileore’e ty Topete\FTNT{†}{{\FR 23:10 }{\FT{Tobete: langoro; mivalik’ ama’ ondaty}}}, am-bavatane’ i ana’ i Hino­mey\FTNT{‡}{{\FR 23:10 }{\FT{Hinome: heheke iereo!; o vara’ iareoo}}}, tsy hampirangà’ ondaty añ’afo’ i Moleke\FTNT{§}{{\FR 23:10 }{\FT{Moleke: mpanjaka (samposampoe)}}} ao ty ana-dahi’e ndra ty anak’ ampela’e.

\VS{11}Nafaha’e o soavala noriza’ o mpanjaka’ Iehodao amy àndroy, am-pimoahañe añ’ anjomba’
{\ND{Iehovà}}, marine’ ty efe’ i Matane-meleke, vosie, am-pariparitse ey, vaho finorototo’e añ’ afo o sareten’ androo.

\VS{12}Le naro­tsa’ i mpanjakay i kitrely an-tafo’ i efetse ambone’ i Ahkaze namboare’ o mpanjaka’ Ieho­daoy naho o kitreli’ i Menasè niranjie’e an-kiririsa roe’ i anjomba’
{\ND{Iehovà}} eio le dinemodemo’e vaho nahifi’e an-tora­han-Kidrone ao ty debo’e.

\VS{13}Le nileore’ i mpanjakay o tamboho aolo’ Ierosalaime am-pitàn-kavanan-kaboan-kaleorañeo, i namboare’ i Selomò mpanjaka’ Israele amy Astorete, ty haloloa’ o nte-Tsidoneo, naho amy Kemose, ty haloloa’ o nte-Moabeo vaho amy Milkome, ty haloloa’ o ana’ i Amoneo.

\VS{14}Dinoro-demo’e o saren-drahao naho finira’e o hazomangao, vaho natsafe’e taola’ ondaty o toe’eo.

\VS{15}Le i kitrely e Beteley, naho i toets’ abo’ Iarovame namboare’ i ana’ i Nebate nampanan-kakeo Israeley; fonga narotsa’e i kitreliy naho i toets’ aboy, le finorototo’e i toets’ aboy, naho dinemodemo’e ho deboke vaho hinotomomo’e i Aserày.

\VS{16}Ie nitolike t’Iosià, le niisa’e o kibory an-kaboañeio naho nampañitrife’e naho nakare’e amy kibory rey o taolañeo vaho finorototo’e ambone’ i kitreliy handeora’e aze, hambañe amy tsara’
{\ND{Iehovà}} tsinei’ indatin’ Añahare nikoike irezaiy.

\VS{17}Aa hoe re, Lona’ ia o treakoo? Le hoe ondati’ i rovaio ama’e: Kibori’ indatin’ Añahare niheo mb’etoa boak’ Iehoda nitsey o raha anoe’o amy kitreli’ i Beteleioy.\FTNT{*}{{\FR 23:17 }{\FT{Mp I 13:1-22, 31}}}

\VS{18}Le hoe re: Adono; ko apo’ areo ho tsiborè’ ondaty o taola’eo. Aa le nado’ iareo o taola’eo, rekets’ o taola’ i mpitoky boake Someroneio.

\VS{19}Nafaha’ Iosià iaby o anjomban-toets’ abo an-drova’ i Somerone namboare’ o mpanjaka’ Israeleo nampiviñetse
{\ND{Iehovà}}o, le hene nanoe’e am’ iereo i nanoe’e e Beteley.

\VS{20}Fonga zinevo’e ambone kitrely eo o mpisoron-toets’ abo taoo naho noroa’e ambone’ iereo ty taola’ ondaty; vaho nimpoly mb’e Ierosala­ime mb’eo.

\VS{21}Linili’ i mpanjakay o hene ondatio, ami’ty hoe: Ambeno i fihelañ’ ambone’
{\ND{Iehovà}} Andria­nañahare’oy, i sinokitse amy bokem-pañinaiy.

\VS{22}Aa le mboe lia’e tsy nanoeñe ty fihelañ’ ambone manahake izay boak’ añ’andro’ o mpizaka nizaka Israeleo ndra amo androm-panjaka’ Israeleo naho o mpanjaka’ Iehodào;

\VS{23}amy taom-paha-folo-valo’ ambi’ Iosià mpanjakay ty nañambenañe i fihelañ’ ambone am’
{\ND{Iehovà}}y e Ierosalaime ao.

\VS{24}Fonga nafaha’ Iosià ze mpandrombo anga­tse naho jiny naho terafime naho hazomanga vaho ze hene haloloañe nizoeñe an-tane’ Iehoda naho e Ierosa­laime ao hamente ty enta’ i Hake sinokitse amy boke nioni’ i Kilkià mpisoroñey añ’anjomba’
{\ND{Iehovà}} aoiy.


\par }{\PP \VS{25}Le tsy eo ty nañirinkiriñe aze amy ze mpanjaka niaolo aze, ie nitolik’ am’
{\ND{Iehovà}} an-kaampon’ arofo naho an-kalifo­ram-pa­ñova vaho an-kene hao­zara’e, ty amy Hà’ i Mosey; ie tsy amam-panonjohy nitroatse nanahak’ aze.

\VS{26}Fe tsy nitolik’ amy fifombo’e niforoforoy t’{\ND{Iehovà}}, amy haviñera’e nisolebotse am’ Iehodà, ty amo fonga sigý nisigihe’ i Menasè Azeo.

\VS{27}Le hoe t’{\ND{Iehovà}}, hafahako am-pahatreavako t’Iehoda, manahake ty nañafahako Israele vaho hahifiko añe ty rova jinoboko toy naho i anjom­ba nataoko ty hoe: Ho ao i añarakoiy.

\VS{28}Aa naho o fitoloña’ Iosià ila’eo, o raha nanoe’e iabio, tsy fa sinokitse amy bokem-pamoliliañe o mpanjaka’ Iehodaoy hao?

\VS{29}Ie tañ’ andro’e le nionjo haname ty mpanjaka’ i Asore t’i Parò-Nekò\FTNT{†}{{\FR 23:29 }{\FT{Neko: kepeke}}} mpanjaka’ i Mitsraime mb’an-tsaka Perate añe; nomb’ ama’e mb’eo t’Ioase, mpanjaka, fe vata’e niisa’e le zinevo’e e Megidò añe.

\VS{30}Nitakone’ o mpi­toro’eo an-tsarete i fañova’ey, nendese’ iereo mb’e Ierosalaime mb’eo vaho nalentek’ an-kibori’e ao. Rinambe ondati’ i taneio t’Ie­hoakaze\FTNT{‡}{{\FR 23:30 }{\FT{Iehoakaze: fanaña’
{\ND{Iehovà}}}}}, ie ty noriza’ iareo ho mpanjaka handimbe an-drae’e.


\par }{\PP \VS{31}Roapolo-taoñe telo’ amby t’Ie­ho­­akaze te niorotse nifehe, le nifeleke telo volañe e Ierosalaime ao; i Kamotale\FTNT{§}{{\FR 23:31 }{\FT{Kamotale: ty talinjo’ i hatrevoha’ey}}}, ana’ Irm-meà\FTNT{*}{{\FR 23:31 }{\FT{Ieremià: fañonjonañe i Talè}}} nte-Libnà, ty tahi­nan-drene’e.

\VS{32}Nanao haratiañe am-pivazohoa’
{\ND{Iehovà}} re manahake o fonga satan-droae’eo.

\VS{33}Le vinaho’ i Parò-Neko e Ribà an-tane Kamate añe re, tsy hameleha’e t’Ierosalaime; le sinaze’e ta­lenta zato volafoty naho talenta volamena raike i taney.

\VS{34}Le nanoe’ i Parò-Neko mpanjaka t’i Eliakime ana’ Iosia han­dimbe an-drae’e Iosia naho novae’e ho Iehoiakime ty tahina’e naho nendese’e mb’e Mitsraime mb’eo t’Iehoakaze, vaho nihomake añe.

\VS{35}Natolo’ Iehoiakime amy Parò i volafoty naho volamenay, le nangalà’e haba i taney ty amy lili’ i Paròy; rinambe’e am’ ondati’ i taneio i volafoty naho volamenay, sambe ty amy vili-loha’ey, hanolotse aze amy Parò-Neko.

\VS{36}Roapolo-taoñe lime amby t’Iehoiakime te niorotse nifehe; vaho nifeleke folo-taoñe raik’ amby e Ierosalaime ao; i Zebidà\FTNT{†}{{\FR 23:36 }{\FT{Zebidà: tinolotse; manolotse}}}, ana’ i Pedaià\FTNT{‡}{{\FR 23:36 }{\FT{Pedaià: fijebaña’
{\ND{Iehovà}}}}} nte-Romà\FTNT{§}{{\FR 23:36 }{\FT{Romà: naonjoñe; mierañe; naforintseñe}}}, ty tahinan-drene’e.

\VS{37}Le nanao haratiañe am-pivazohoa’
{\ND{Iehovà}} re manahake o satan-droae’eo.



\par }\Chap{24}{\PP \VerseOne{1}Nionjomb’eo tañ’andro’e t’i Nebokadnetsare\FTNT{*}{{\FR 24:1 }{\FT{Nebokadnetsare: fiñeoñeon-jaka}}}, le nimpitoro’e telo taoñe t’Iehoiakime; naho nivalike vaho niola’e,

\VS{2}vaho nirahe’
{\ND{Iehovà}} ama’e ty firimboñan-dahindefon-te-Kasdý, naho ty firimboña’ o nte-Arameo naho ty firimboña’ o nte-Moabeo, naho ty firimboña’ o Ana’ i Amoneo; nampihitrife’e am’ Iehoda handrotsak’ aze, ty amy tsara nafe’
{\ND{Iehovà}} añamo mpitoro’e mpitokio.

\VS{3}Toe i lili’
{\ND{Iehovà}}y ty nivo­traha’ izay am’ Iehoda, hanintake iareo tsy hahavazoho’e, ty amo hakeo’ i Menasèo, naho o fito­loña’e iabio,

\VS{4}naho o lio-maliñe nampiorihe’eo, fa natsafe’e lio-màliñe t’Ierosalaime, ze tsy nime­tea’
{\ND{Iehovà}} hapoke.

\VS{5}Aa naho o fitoloña’ Iehoiakime ila’eo, o nanoe’e iabio, tsy fa sino­kitse amy bokem-pamoliliañe o mpanjaka’ Iehoda­oy hao?

\VS{6}Nitrao-piròtse aman-droae’e ao t’Iehoiakime le nandimbe aze nifehe t’Iehoiakine\FTNT{†}{{\FR 24:6 }{\FT{Iehoiakine: fanalanka’
{\ND{Ià,}} i haozara’e}}} ana’e.

\VS{7}Le tsy nionjo boak’ an-tane’e añe ka ty mpanjaka’ i Mitsraime, amy te tinava’ ty mpanjaka’ i Bavele ze hene hanañam-panjaka’ i Mitsraime boak’ an-Toraha’ i Mitsraime pak’ an-tSaka-Parate añe.


\par }{\PP \VS{8}Ni-folo-taoñe valo’ amby t’Ieho­ia­kine te niorotse nifehe, le nifeleke e Ierosa­laime ao telo-volañe. I Nekostà, ana’ i Elnatane\FTNT{‡}{{\FR 24:8 }{\FT{Elnatane: tolots’Añahare}}}, nte-Ierosalaime, ty tahinan-drene’e.

\VS{9}Nanao haratiañe am-pivazohoa’
{\ND{Iehovà}} re manahake o fonga satan-droae’eo.

\VS{10}Nionjomb’e Ierosa­laime mb’eo henane zay o mpitoro’ i Nebokadnetsare mpanjaka’ i Baveleo, nañarikatoke i Rovay.

\VS{11}Nivo­trak’ amy rovay t’i Nebokadne­tsare mpanjaka’ i Bavele ie fa nañarikatohe’ o mpitoro’eo.

\VS{12}Niavotse mb’ amy mpanjaka’ i Baveley t’Iehoiakine mpanjaka’ Iehoda, ie naho i rene’e naho o mpitoro’eo naho o ana-dona’eo naho o mpifehe’eo; vaho ninday aze an-drohy an-taom-pifehea’e faha-valo ty mpanjaka’ i Bavele.

\VS{13}Hene nakare’e o vara añ’ anjomba’
{\ND{Iehovà}}o naho o vara añ’ anjomba’ i mpanjakaio, le songa pinatepate’e o fanake volamena tsinene’ i Selomò mpanjaka’ Israele an-kivoho’
{\ND{Iehovà}}o, ty amy tsara’
{\ND{Iehovà}}y.

\VS{14}Le nendese’e an-drohy mb’eo iaby t’Ierosalaime naho o roandria’eo naho o fanalo­lahi’eo, mpirohy rai-ale, vaho ze hene mpandranjy naho mpanefe, le tsy aman-konka’e naho tsy o rarake am’ ondati’ i taneio avao.

\VS{15}Aa le nen­dese’e an-drohy mb’e Bavele mb’eo t’Ieho­iakine, naho nente’e ty rene’ i mpanjakay naho o valim-panjakao naho o mpifehe’eo vaho o mpiaolo amy taneio boak’ Ierosalaime sikala e Bavele añe an-drohy.

\VS{16}Le o fanalolahy iabio: fito arivo, naho o mpandranjio vaho o mpanefeo, arivo, songa naozatse nahafialy, sindre nasese’ i mpanjaka’ i Baveley an-drohy mb’e Bavele añe.

\VS{17}Nanoe’ i mpanjaka’ i Baveley mpanjaka t’i Matanià\FTNT{§}{{\FR 24:17 }{\FT{Matanià: fampitama’
{\ND{Iehovà}}}}}, rahalahin-drae’ i Iehoiakine handimbe aze vaho novae’e ho Tsidkià\FTNT{*}{{\FR 24:17 }{\FT{Tsidkià; ty haton-jaka’
{\ND{Iehovà}}}}} ty tahina’e.

\VS{18}Roapolo taoñe raik’ amby t’i Tsidkià te niorotse nifehe; le nifehe folo-taoñe raik’ amby e Ierosalaime ao; i Hamotale, ana’ Iiremeià nte-Libnà, ty tahinan-drene’e.

\VS{19}Nanao haratiañe am-pivazohoa’
{\ND{Iehovà}} re, hambañe amy nanoe’ Iehoiakime iabiy.

\VS{20}Toe niatreatre Ierosalaime naho Iehoda ty haviñera’
{\ND{Iehovà}} ampara’ te rinoa’e boak’ añ’ atrefa’e eo. Toe niola amy mpanjaka’ i Baveley t’i Tsidkià.



\par }\Chap{25}{\PP \VerseOne{1}Ie tamy taom-paha-sive’ i fifehea’ey, amy andro faha-folo’ i ­volam-paha-folo’ey te nivotrak’ eo t’i Nebokadnetsare mpanjaka’ i Bavele, ie naho o lahindefo’e iabio, haname Iero­sa­la­ime naho nitobe ama’e vaho nandranjy rafim-pamofohañe niarikatok’ aze.

\VS{2}Le niarikatoheñe pak’ amy taom-paha-folo-raik’ ambi’ i Tsidkiày i rovay.

\VS{3}Ie tamy andro faha-sive’ i volam-pah’ efatseiy, lineveleve’ ty hasalikoañe o an-drovao, naho tsy ama’ mahakama ondati’ i taneio.

\VS{4}Niboroboñafeñe i rovay le fonga nipolititse amy haleñey o lahin-defoñeo nimb’ amy lalañe añivo’ ty kijoly roe marine’ i go­lobom-panjakaiy mb’eo, f’ie natretrè’ o nte-Kasdy nañarikatoke i rovaio te nomb’ an-dala’ i montoñey mb’eo.

\VS{5}Nihoridañe’ o lahindefoñe nte-Kasdio i mpanjakay le nitrà’ iereo amonto’ Ierikoo ey; vaho fonga niparaitake ama’e o lahindefo’eo.

\VS{6}Aa le nasese’ iareo amy mpanjaka’ i Baveley e Riblà ao i mpanjakay, le zinaka’e.

\VS{7}Zinevo’ iereo añatrefam-pihaino’e o ana-dahi’ i Tsidkiào naho napoliti’ iareo o fihaino’ i Tsidkiào naho vinahotse torisike vaho nasese mb’e Bavele añe.


\par }{\PP \VS{8}Ie amy androm-paha-fito’ i volam-paha-limeiy, ty taom-paha-folo-sive’ ambi’ i Nebokadnetsare mpanjaka’ i Bavele, le nivotrake e Ierosalaime ao t’i Nebo­zara­dane, mpifehem-piambeñe, mpitoro’ i mpanjaka’ i Baveley;

\VS{9}le finoro­toto’e ty anjomba’
{\ND{Iehovà}} naho ty anjomba’ i mpanjakay naho ze hene anjomba e Ierosalaime ao; fonga nampangotomomohe’e añ’ afo ze anjomba’ ondaty bey.

\VS{10}Le rinotsa’ o lahindefo nte-Kasdý nindre amy talem-piambeñeio o kijoli’ Ierosalaime nañariary azeo.

\VS{11}Hene nendese’ i Nebozaradane an-drohy ze sehanga’ ondaty amy rovay ao, naho ze nikapotrake, o nivalike mb’amy mpanjaka’ i Baveleo, vaho o honkahonka’ i valobohòkeio.

\VS{12}Fe nenga’ i talem-piambeñey o rarake amy taneio ho mpañalahalam-bahe vaho mpihare.

\VS{13}Dinemodemo’ o nte-Kasdio o fahañe torisike añ’ anjom­ba’
{\ND{Iehovà}}o naho i sajoa tori­sike reke-tombo’e añ’anjomba’
{\ND{Iehovà}}y, vaho nente’ iareo mb’e Bavele mb’eo i torisikey.

\VS{14}Nendeseñe añe ka o valàñeo naho o endraendrao, o fampikipe­hañeo, naho o fingao, naho o fonga fanake torisike fitoroñañeo.


\par }{\PP \VS{15}Nendese’ i talem-piambeñey añe o fañembohañeo naho o kovetao, ze raha volamena ty ami’ty volamena’e, naho ze volafoty ty ami’ty vola­foti’e.

\VS{16}I fahañe roe rey, i sajoa-beiy, naho o kalesy niranjie’ i Selomò ho a i anjomba’
{\ND{Iehovà}}io; tsy nionin-danja ty torisike amo fanake iabio.

\VS{17}Folo kiho valo’ amby ty haabo’ ty fahañe raike, le tama’e i satro’e torisikey; telo kiho i satro’ey; tsin­gara­karake naho dagoa ty nañarikatoke i satro’ey, fonga torisike; nihambañe ama’e i fahañe faharoey naho i tsin­gara­kara’ey.

\VS{18}Rinambe’ i talem-pañambeñey t’i Seraià mpisorom-bey naho i Tsefanià mpisorom-paharoe, naho ty mpitan-dalañe telo;

\VS{19}le rinambe’e ty vosi’e nanoeñe mpifehe’ o lahindefoñeo, naho ondaty lime mpiatreke i mpanjakay nizoeñe an-drovao naho i mpanoki’ i mpiaolom-balobohòke mpikoike ondati’ i taneioy, reketse ty lahilahy enempolo am’ ondati’ i taney nitendrek’ an-drovao.

\VS{20}Nendese’ i Nebozaradane talèm-piambeñe iereo naho nasese’e mb’amy mpanjaka’ i Baveley e Riblà ao,

\VS{21}vaho zinevo’ i mpanjaka’ i Baveley, zinama’e e Riblà an-tane’ Kamate. Aa le nakareñe an-tane’e vaho nasese an-drohy añe t’Iehodà.


\par }{\PP \VS{22}Aa ty am’ondaty nengañe an-tane’ Iehodào, o napò’ i Nebokadnetsare mpanjaka’ i Baveleo, le nanoe’e ho mpifehe’ iareo t’i Gedalià\FTNT{*}{{\FR 25:22 }{\FT{Gedalià: Engeko t’i Andrianañahare}}}, ana’ i Akikame, ana’ i Safane.

\VS{23}Ie hene nahajanjiñe o mpiaolo lahindefoñeo naho on­dati’eo te nanoe’ i mpanjaka’ i Baveley mpifehe t’i Gedalià, le nimb’ amy Gedalià e Mitspà mb’eo t’Ismaele, ana’ i Netanià, naho Iohanane, ana’ i Kareàke, naho i Seraià, ana’ i Tanko­mete nte-Netofà, vaho Ia’azanià, ana’ ty nte-Makà rekets’ ondati’ iareoo.

\VS{24}Le nifañina am’ iereo t’i Gedalià naho am’ondati’eo, nanao ty hoe: Ko hembañe amo mpitoro’ o nte-Kasdioo; imoneño o taneo vaho toroño i mpanjaka’ i Baveley, fa izay ty hahasoa anahareo.

\VS{25}Fe ami’ty volam-paha-fito, le nimb’eo t’{\ND{I}}smaele, ana’ i Netanià, ana’ i Elisama tirim-panjaka rekets’ ondaty folo le zinevo’ iareo t’i Gedalià, vinono’ iereo naho o nte-Iehoda naho nte-Kasdý nitrao­k’ ama’e e Mitspào.

\VS{26}Niongak’ amy zao ondaty iabio, ty kede naho ty bey, naho o mpifehe lahindefoñeo nimb’e Mitsraime mb’eo amy t’ie nihembañe amo nte-Kasdio.


\par }{\PP \VS{27}Ie amy taom-paha-telopolo-fito’ ambi’ ty naha mpirohi’ Iehoiakine mpanjaka’ Iehoda, amy andro faha-roapolo-fito’ ambi’ i vo­lam-pahafitoiy, te naonjo’ Ivil-merodake mpanjaka’ i Bavele amy taom-pamotoram-pifeleha’ey ty añambone’ Iehoiakine mpanjaka Iehoda boak’ am-porozò ao,

\VS{28}le namere aze vaho napo’e ambone’ o fiambesam-panjaka mpindre ama’e e Baveleo i fiambesa’ey.

\VS{29}Sinolo’e o sikim-pan­­drohiza’eo, le nikama añ’ atrefa’ i mpanjakay nainai’e amo hene andro niveloma’eo.

\VS{30}Le i fiveloma’ey, nampama­hane’ i mpanjakay aze ty anjara mifanoitoy, ty anjara boak’ andro amo hene andro niveloma’eo.


\par }