\NormalFont\ShortTitle{Galate}

{\MT Galate


\par }\ChapOne{1}{\SH Ty Foto’ ty Hasoa
\par }
{\PP \VerseOne{1}I Paoly, Firàheñe, (tsy nirahe’ ondatio, ndra t’indaty, fa
{\ND{Iesoà}} Norizañey naho i Andrianañahare Rae nampitroatse aze an-kavilasy)

\VS{2}naho o longo amako atoa iabio,

\par }{\PP Ho amo Fivory e Galate añeo:


\par }{\PP \VS{3}Hasoa naho Fañanintsiñe boak’ aman’ Añahare Rae naho i Talèntika
{\ND{Iesoà}} Norizañey,

\VS{4}ie nanolo-piaiñe ty amo hakeon-tikañeo, handrombake antika ami’ty sa raty henaneo, ty amy satrin’ Añahare Raen-tikañe;

\VS{5}ama’e abey ty engeñe nainai’e donia. Amena


\par }{\SH Raike—Tsy Roe Tsy Telo—i Talili-soay,
\par }
{\PP \VS{6}Mahalatsa ahy te nifarie’ areo aniany i nikanjy anahareo mb’amy hasoa’ i Norizañeiy, hitolik’ amy ze o talili-soa\FTNT{*}{{\FR 1:6 }{\FT{Ko II 11:4}}} ila’e zao,

\VS{7}tsy t’ie aman’ ila’e, fe ao ty mitsibore anahareo hañamengoke ty talili-soa’ i Norizañey

\VS{8}Aa ndra te zahay, ndra te anjely hirik’ andindìñe añe ty mitaroñe ama’ areo ty talily ila’ te amy nitaroñe’aiy, le sira naho molale.

\VS{9}Hambañe amy fivola’ay teoy, le indraeko henaneo, ndra ia t’indaty minday talili-soa ama’ areo mandietse i rinambe’ areoy, le fatra an-tane.


\par }{\PP \VS{10}Mipay fañisohañe am’on­datio hao iraho henaneo he aman’ Añahare? Ke mipay hahafale ondaty? F’ie te ho nanitra ondaty, le tsy ho ni-fetrek’oro’ i Norizañey.


\par }{\SH Kinanjin’Añahare t’i Paoly
\par }
{\PP \VS{11}Hampahafohineko anahareo ry longo, te tsy nifototse am’ondaty i talili-soa itaroñakoy.

\VS{12}Tsy rinam­beko ama’ ondaty, naho tsy nanarañ’ ahiko, fa amy namentabentara’
{\ND{Iesoà}} Norizañey ahiy.


\par }{\PP \VS{13}Toe jinanji’areo i fanoeko taolo amo Tehodaoy, te loho nampisoañeko i Fivorin’ Añaharey, naho nimaneako rotsake,

\VS{14}vaho nionjoñe amy fitalahoa’ o Jiosioy mandikoatse o longoko maro mpirai-nono amakoo, ie nilozoheko o lilin-droaekoo.

\VS{15}Aa kanao ninòn’ Añahare nañambak’ ahy boak’ an-tron-dreneko ao, le nikanjie’e ty amy hasoa’ey,

\VS{16}hampalangese’e amako i ana’ey, hitaroñako aze amo kilakila’ ondatio; ie henane zay tsy niharoako safiry ty nofotse aman-dio

\VS{17}naho tsy nionjomb’e Ierosaleme mb’ amo Firàheñe taolokoo mb’eo f’ie nifokofoko mb’ Arabia añe; vaho nimpoly mb’e Damaskose ao.


\par }{\PP \VS{18}Ie niritse ty telo taoñe le nionjomb’e Ierosaleme mb’eo hifandrèndreke amy Kefasy, vaho nitoboke ama’e ao folo andro lim’ amby.

\VS{19}Le tsy nahatrea Firàheñe ila’e iraho naho tsy Iakobe, zai’ i Talè avao.

\VS{20}(Aa ty amo sokireko ama’ areoo, le ifantàko añatrefan’ Añahare te tsy mandañitse.)

\VS{21}Ie añe, le nimb’am-paripari’ i Sirià naho i Kilkia mb’eo;

\VS{22}ie mb’e namoea’ o Fivory amy Norizañey e Iehodào ty tareheko.

\VS{23}Toe jinanji’ iereo avao te, i nampisoañe antika taoloy ro mone mitsey i fatokisañe nimanea’e rotsake heikey.

\VS{24}Le nandrenge an’ Andrianañahare ty amako.



\par }\Chap{2}{\SH No’ o Firaheñeo t’i Paoly
\par }
{\PP \VerseOne{1}Ie folo taoñe efats’ amby añe, le nionjomb’e Ierosaleme mb’eo indraike iraho nindre amy Barnabasy; nindese’ay ka t’i Titosy.

\VS{2}Nionjoñe mb’eo te nen­toeñe, aa ie natolako ze atao bey am’ iereo le nampalangeseko am’iereo ty talili-soa fitaroñako amo kilakila ondatio, ke tsy jefa’e i filaisakoy ndra i nilaisakoy.

\VS{3}Fe ndra i Titosy, Grika, mpiamakoy tsy nazi’ iereo ho savareñe.

\VS{4}Ie amy zao pok’eo o roahalahi-anifeo, nijekejeke, nifilo ty fidadàn-tika am’
{\ND{Iesoà}} Norizañey, handrohy an-tika.

\VS{5}Fe tsy nimete niandaly am’iereo ndra ora raike zahay, soa te hirekets’ ama’ areo nainai’e ty hatò’ i talili-soay.

\VS{6}Aa le o atao mpiaoloo, (toe tsy ahoako t’ie inoñe, amy te tsy mirihy t’i Andrianañahare)—toe tsy nahatovoñe inoñ’ inoñ’ amako i mpiaolo rey,

\VS{7}te mone, ie nahaoniñe te nafantoke amako i talili-soa’ o tsy sinavatseoy, manahak’ i Petera amo sinavatseo,

\VS{8}(amy te i nifanehake amy Petera ho Firàheñe amo sinavatseoy ro nifanehake amako ka ho amo kilakila ondatio),

\VS{9}le ie nioni’ Iakobe naho i Kefasy vaho i Jaona, i atao fàhañe rey, i falalàñe natolotse ahikoy, le nañity fitàn-kavanam-pilongoañe amako naho amy Barnabasy, te zahay ro homb’ amo kilakila ondatio, naho iereo mb’amo sinavatseo,

\VS{10}vaho t’ie hahatiahy o rarakeo, fa toe malisa amy zay iraho.


\par }{\SH Mifañatreatre amy Petera
\par }
{\PP \VS{11}Aa ie nivotrake Antiokia ao t’i Kefasy, le natreatreko an-dahara’e fa namà-batañe:

\VS{12}amy t’ie taolo’ ty nivotraha’ ondaty boak’ am’ Iakobe añe le nitrao-pikama amo kilakila ondatio, fa naho niloneake eo iereo. nihankan-dre, nivìke amy fihembaña’e o mpiamo sinava­tseoo.

\VS{13}Nitrao-pamañahiañe ama’e o Jiosy ila’eo, kanao sinoike añe amy famañahiañey ka t’i Barnabasy.

\VS{14}Aa naho nitreako t’ie tsy nañavelo an-kavantañañe amy hatò’ i talili-soaiy, le hoe iraho amy Kefasy añatrefa’ iareo iaby: Naho ihe Jiosy ro mañori­ke ty fanao’ o kilakila ondatio fa tsy o Jiosio, le ino ty anoroa’o amo kilakila ondatio ty hañavelo manahake o Jiosio?


\par }{\SH Rombaheñe am-Patokisañe
\par }
{\PP \VS{15}Jiosy tika ami’ty nofotse fa tsy mpanan-kakeo boak’ amo kilakila ondatio,

\VS{16}fohiñe te tsy mahavantañe ondaty ty fimanemaneañe Hake, fa ty figahiña’
{\ND{Iesoà}} Norizañey. Aa le niantoke
{\ND{Iesoà}} Norizañey tika naho nivantañeñe amy figahinam-patokisa’ i Norizañeiy, le tsy am-pimanemanean-Kake, fa tsy eo ty ama’ nofotse ty ho vantañe’ ty fimanemaneañe Hake.

\VS{17}Aa naho ie mipay ho vantañeñe amy Norizañey ro zoeñe te aman-kakeo; mahampitoron-kakeo i Norizañey hao zay? Sondo’e!

\VS{18}Fa naho atroako indraike i narotsakoy, le ma­men­te-vatañe te mpiola.

\VS{19}I Hake ty namono i fimanemanean-diliy amako\FTNT{*}{{\FR 2:19 }{\FT{Rom 7:1-25}}}, hivelomako aman’ Añahare,

\VS{20}niharo niradorado amy Norizañey iraho fe tsy izaho ty veloñe, fa mimo­neñe amako ato i Norizañey\FTNT{†}{{\FR 2:20 }{\FT{Rom 8:10, Ko II 6:16, 13:5, Efe 3:17, Kol 1:27, Jn 1 3:24}}}, vaho ty fivelomako ami’ ty nofotse toy henaneo ro ivelomako amy fatokisañe te velome’ i Anan’ Añahare nikoko vaho namoe-ay ho ahikoy.

\VS{21}Tsy apoko ty falalàn’ Añahare, fa naho nivantañe’ ty fimanemanean-Kake, le tsy vente’e ty nivetraha’ i Norizañey.



\par }\Chap{3}{\SH Ke o Fepètseo he ty Fatokisañe
\par }
{\PP \VerseOne{1}O ry nte-Galate gegeo! Ia ty namoreke anahareo tsy hatokisa’ areo ty hatò? ie añatrefam-pihaino’ areo ty nampalangesañe ty fipehañe
{\ND{Iesoà}} Norizañey.

\VS{2}Inao ty teako hatoro’ areo ahiko: Rinambe’ areo ami’ty fimanean-Kake hao i Arofoy? Ke natokisañe i nijanjiñañey?

\VS{3}Minè v’inahareoo? Ie namototse amy Arofoy, ho fonireñe amy nofotsey hao henaneo?

\VS{4}Tsy vente’e hao o raha maro nijalea’ areoo, toe tsy jefa’e hao?

\VS{5}I nanolotse anahareo i Arofoy naho mitolon-draha tsitantane añivo’ areoy; itoloña’e am-pimanean-Kake hao, ke am-patokisañe i jinanjiñey?


\par }{\PP \VS{6}Hambañe amy Abraàme;

\par }{\Q Natokisa’e t’i Andrianañahare

\par }{\Q vaho vinolili’e ho havañonañe ama’e.\FTNT{*}{{\FR 3:6 }{\FT{Fot 15:6}}}


\par }{\PP \VS{7}Arendreho arè te toe ana’ i Abraàme o amam-patokisañeo.

\VS{8}Aa kanao nitokie’ o Sokitse Masiñeo te hampivantañen’ Añahare ami’ ty fatokisa’e o kilakila ondatio, le tsinara’e amy Abraàme aolo’ i talili-soay, ty hoe:

\par }{\Q Ama’o ty hitahiañe ze hene fifeheañe,\FTNT{†}{{\FR 3:8 }{\FT{Fot 12:3, 18:18, 22:18}}}


\par }{\PP \VS{9}Aa le mindre tahi­eñe amy Abraàme mpiàtoy o mpiatoo.


\par }{\PP \VS{10}Songa nafàtse ze mpimane Hake, fa hoe ty pinatetse:

\par }{\Q Sindre afàtse ze tsy mitolom-panao

\par }{\Q ze hene pinatetse amy Boke Hakey.\FTNT{‡}{{\FR 3:10 }{\FT{Its 27:26}}}


\par }{\PP \VS{11}Malange te tsy ia ty ho vantañe’ i Hake añatrefan’ Anañahare, fa,

\par }{\Q Veloñe amy fatokisa’ey ty vantañe.\FTNT{§}{{\FR 3:11 }{\FT{Kab 2:4}}}


\par }{\PP \VS{12}Tsy fatokisañe ty fimanemanean-dily, fe

\par }{\Q Iveloma’ ty manao irezay.\FTNT{*}{{\FR 3:12 }{\FT{Sor 18:5}}}


\par }{\PP \VS{13}Jineba’ i Norizañey amy fatse amy Hake aoiy tika, ie nafàtse ho antika, fa hoe ty pinatetse:

\par }{\Q Fonga afàtse ze aradorado an-katae\FTNT{†}{{\FR 3:13 }{\FT{Its 21:23}}}


\par }{\PP \VS{14}soa te am’
{\ND{Iesoà}} Norizañey ty hitotsaha’ ty fitahia’ i Abraàme amo kilakila ‘ndatio, handrambesa’e am-patokisañe i Arofo nitamañey.


\par }{\SH Ty Lily naho ty Fampitamañe
\par }
{\PP \VS{15}O ry longo, ho razañeko ami’ty fanoe’ ondatio: Ndra t’ie fañina’ ondaty, naho fa najadoñe, le tsy eo ty mamao­paoke aze ndra manovoñe fepetse ama’e;

\VS{16}ie amy zao, nanoeñe amy Abraàme naho amy tiri’ey o fampitamañeo. Tsy natao ty hoe: Naho amo tiri’eo, hoe t’ie maro, fa ami’ty raike, ami’ty hoe:

\par }{\Q Naho amy tiri’oy,\FTNT{‡}{{\FR 3:16 }{\FT{Fot 12:7; 13:5,22,18, 17:7, 24:7}}}

\par }{\PP toe i Norizañey.

\VS{17}Zao o taroñekoo: Tsy mahafaoke i fañina nititihen’ Añahare hampikoaha’e i fampitamañeiy i Hake nanoeñe efa-jato-tsi-telo-polo taoñe mb’atoiy.

\VS{18}Fa naho miato aman-Kake ty lova, le tsy miato amy fampitamañey, fe fampitamañe ty nanoloran’ Añahare aze amy Abraàme.


\par }{\PP \VS{19}Inoñ’ arè ty asa’ i Hake? Natovoñe ty amo hakeoo, ie norizañe amo anjelio am-pitàm-pañalañalañe ampara’ te nivotrake i Tiry nampitamañey.

\VS{20}Tsy mañila t’indaty añivo, fe raike t’i Andrianañahare.


\par }{\PP \VS{21}Aa vaho mifandietse amo fampitamàn’ Añahareo hao t’i Hake? Sondo’e! Fa naho eo ty hake nitolorañe ze ho nahaveloñe, le i hake zay ty ho nahavantañe.

\VS{22}Fe kila nagabe’ i Sokitse Masiñey ambanen-kakeo ao, soa te hatolotse amo mahafiatoo i nampitamañey, añamy fatokisa’
{\ND{Iesoà}} Norizañeiy.


\par }{\PP \VS{23}Ie mbe tsy pok’ atoy i fatokisañey, le rinohy ambane’ i Hake tikañe, narindriñ’ ao ampara’ te naboake o fatokisañeo.

\VS{24}Aa le nimpañoke antika homb’ amy Norizañey mb’eo t’i Hake, soa te hivantaña’ i fatokisañey.

\VS{25}Kanao eo i fatokisañey, le tsy fehè’ i mpañokey ka tika.


\par }{\SH Anak’ Andrianañahare
\par }
{\PP \VS{26}Songa anan’ Añahare nahareo amy fatokisa-migahi’
{\ND{Iesoà}} Norizañeiy,

\VS{27}le inahareo nalipotse amy Norizañey ro misikiñe i Norizañey.

\VS{28}Tsy eo ndra Jiosy ndra Grika, tsy eo ndra ondevo ndra midada, tsy eo ndra lahilahy ndra ampela; amy te hene raike am’
{\ND{Iesoà}} Norizañey.

\VS{29}Aa ie amy Norizañey, le tarira’ i Abraàme, mpandova ty amy nampitamàñey.



\par }\Chap{4}{\PP \VerseOne{1}Hoe ty hatovoko: Tsy mifañòva ami’ty ondevo ty mpandova mbe ajaja, ndra t’ie ty tompo’ ze he’e;

\VS{2}amy t’ie fehè’ o mpañabeio naho o mpañokeo ampara’ ty andro tinendren-drae’e.

\VS{3}Itikañe ka, naho mbe ni-ajaja ro nondevoze’ o fañè’ ty voatse toio.

\VS{4}Fa naho ni­tsatoke ty fañenefañe i saay, le nahitrin’ Añahare t’i Ana’e, sinama’ ty Rakemba, toly ambane’ Hake,

\VS{5}hijebañe o ambane’ Hake aoo, hameloñe an-tika ho anake.

\VS{6}Aa kanao anake, le fa nahitrin’ Añahare añ’arofo’ areo ao t’i Arofo’ i Ana’ey, mikoike: Aba, Rae.

\VS{7}Aa le tsy ondevo ka irehe, fa anake; aa kanao anake, le mpandova aman’ Añahare, añamy Norizañey.


\par }{\SH Endaha’ i Paoly
\par }
{\PP \VS{8}Ie taolo, mbe tsy nahafohiñe an’Andrianañahare, naho niondevo’ o toe tsy ndrañahareo;

\VS{9}f’ie mahafohiñe an’ Andrianañahare henaneo—toe i Andrianañahare ty maharofoanañe anahareo—aa mañino te tolihe’ areo indraike o fañè maleme naho votroo\FTNT{*}{{\FR 4:9 }{\FT{Gal 4:3, Kol 2:8,20}}}? Te hiheren-ko ondevo’ irezay indraike v’inahareo?

\VS{10}hañorik’ andro naho volañe naho sa vaho taoñe?

\VS{11}Imarimarihako he kafoake ty nifanehafako ama’ areo.


\par }{\PP \VS{12}O ry longo, mihalaly ama’ areo, misoloa ahy, manahake ty nisoloako anahareo—ie tsy nanao raty ahy.

\VS{13}Fohi’ areo te an-kasilofan-tsandriñe ty nitaroñako i talili-soay tam-baloha’e.

\VS{14}Le tsy nisirikaeñe naho tsy nampangorì’ areo, i nañembetse ahy amy hasilofan-tsandrikoy, fe nampihovae’ areo hoe t’ie ni-anjelin’ Añahare, toe nanahake
{\ND{Iesoà}} Norizañey.

\VS{15}Aia i fañanintsiñe tama’ areoy? Mahavolan-draho naho nimete, te ho napoliti’ areo o fihaino’ areoo vaho natolots’ ahiko.

\VS{16}Aa vaho rafelahi’ areo hao iraho kanao ivolañako ty hatò?


\par }{\PP \VS{17}Malisa mipay anahareo iereo, tsy te hañasoa, fa ty hampiria an-tikañe, hipiteha’ areo ama’e.

\VS{18}Soa avao te paiañe t’ie hahimbañe nainai’e ho ami’ty hasoa, fa tsy t’ie miatreke avao.

\VS{19}Ry anake, hoe mitsongo te hiterake in­draike iraho ampara’ te miforoñe ama’ areo ao i Norizañey.

\VS{20}Sinda te ho ama’ areo iraho henaneo hiovà’ ty feoko fa mahasekatse ahy.


\par }{\SH I Hagara naho i Saraha
\par }
{\PP \VS{21}Mitalilia, ie te ho fehè’ i Hake, ke tsy janji’ areo t’i Hake?

\VS{22}Toe pinatetse te nanañ’ anake roe t’i Abraàme, teo ty a i ondevo ampelay, teo ty a i rakemba hahay.

\VS{23}Naterake amo haondatio i anak’ ondevoy, fe amy nampitamañey i anan-drakemba hahay;

\VS{24}fandrazañañe ami’ty fañina roe iereo: ty raike hirike am-bohi-Sinaiy miterake fañondevozañe, i Hagara zay.

\VS{25}Vohi-Sinay e Arabia añey t’i Hagara, ie manoiñe ho Ierosaleme henaneo, amy t’ie mitoroñe hoe ondevo miharo amo ana’eo.

\VS{26}Fe haha t’Ierosaleme ambone ao, ie ty renen-tikañe.

\VS{27}Hoe ty pinatetse:

\par }{\Q Mirebeha ry betsiterake tsy mahatoly!

\par }{\Q Mipoñafa an-koiake, ry tsy mitsongoo!

\par }{\Q Fa maro ty ana’ i bangiy,

\par }{\Q te amy amam-baliy.\FTNT{†}{{\FR 4:27 }{\FT{Ies 54:1}}}


\par }{\PP \VS{28}Le manahak’ Isaka, ana’ i fampitamañey, tika ry longo.

\VS{29}F’ie henane zay, nampisoañe’ i naterake amy nofotseiy i amy Arofoy, le ie ka henaneo.

\VS{30}Aa vaho ino ty pinatetse amy Sokitse Masiñey ao?

\par }{\Q Aitò i ondevo ampelay naho i ana’ey,

\par }{\Q fa tsy hitrao-dova amy ana’ i rakembaiy ty ana’ i ondevoy.\FTNT{‡}{{\FR 4:30 }{\FT{Fot 21:10}}}


\par }{\PP \VS{31}Ie amy zao ry longo, tsy ana’ i ondevo ampelay tika, fa amy hahay.



\par }\Chap{5}{\SH Fierañerañañe amy Norizañey
\par }
{\PP \VerseOne{1}Fidadàñe ty nañahà’ i Norizañey antika, aa le mijadoña, soa tsy ho fandrihe’ i jokam-pañondevozañey ka.


\par }{\PP \VS{2}Intoy, izaho Paoly o mivolañe ama’ areoo, t’ie miafa-boy, le tsy hahasoa anahareo i Norizañey.

\VS{3}Ataliliko indraike ze hene lahilahy mamotso-boiñe, t’ie mpisongo, ro voalily hañambeñe ze he’e amy Hake ao.

\VS{4}Fa nifampiria amy Norizañey nahareo, mipay havantañañe amo fañèo, vaho fa nitraboke amy hasoay.

\VS{5}F’ie amy Arofoy ro mandiñe am-patokisañe te ho heneke i havantañañe tamàñey.

\VS{6}Ie am’
{\ND{Iesoà}} Norizañey ao, le songa tsy vente’e ty fisavarañe naho ty tsi-fisavarañe, fa ty fatokisañe mifanehake am-pikokoañe.


\par }{\PP \VS{7}Nisoa ty filaisa’ areo, fa ia ty nanebañe anahareo tsy hañambeñe ty hatò?

\VS{8}Tsy boak’ amy mpikanjy anahareoy o manigìke anahareo zao.

\VS{9}Mahaatseke ty boko’e iaby ty lalivay kede.

\VS{10}Iantofako amy
{\ND{Talè}}, t’ie tsy hivetsevetse raha ila’e; fa i mampitsiborehetoke anahareoy ty hivave i fizakàñe azey, ndra te ia.

\VS{11}Izaho ka ry longo, naho mbe mitaroñe fisavarañe, inoñe ty ampisoañañe ahy? amy t’ie ho nampikòake ty sirìka’ i hatae ajaley.

\VS{12}Ee te ho vosireñe ka o mañembetse anahareoo.


\par }{\PP \VS{13}Toe kinanjy ho haha nahareo ry longo, aa le ko afotetse ho filomolorañe amo nofotseo ty fidadà’ areo, fe mifañasoà an-koko.

\VS{14}Toe mahaeneñe i Hake ty tsara raike manao ty hoe:

\par }{\Q Kokò ondatio manahake ty vata’o.\FTNT{*}{{\FR 5:14 }{\FT{Sor 19:18}}}


\par }{\PP \VS{15}Fa naho mifandrimitse naho mifamotseke, mitaoa, hera hifampigodrañe!


\par }{\SH Haveloñe amy Arofoy
\par }
{\PP \VS{16}Aa hoe iraho: Mihaveloa amy Arofoy, le tsy ho haoñe’ areo ty hadrao’ i nofotsey.

\VS{17}Mpandietse i Arofoy i nofotsey, naho i nofotsey i trokey; mifandietse iereo soa tsy hanoe’ areo ze satri’areo,

\VS{18}f’ie iaolòa’ i Arofoy, le tsy ambane’ i Hake.


\par }{\PP \VS{19}Malange ty sata’ o nofotseo: ty hakarapiloañe, fandratoañe, hameñarañe,

\VS{20}fiatoañe am-pahasive, famorehañe, fifalaiñañe, filie-drokoñe, fitsikirihañe, filoa-tiñake, fifandierañe, fifampiambahañe, fifampiriàñe,

\VS{21}fihàñañe, hamamoañe, fihi­sàn-draty vaho o manahake irezaio; inao indraike i hatahata hinatahatako anahareoy, te tsy handova i Fifehean’ Añaharey o manao irezaio\FTNT{†}{{\FR 5:21 }{\FT{Ko I 6:10}}}.


\par }{\PP \VS{22}Le ty voka’ i Arofoy: fikokoañe, firebehañe, fañanintsiñe, fahaliñisañe, havantañañe, fatarihañe, figahiñañe,

\VS{23}trentram-po, filieram-batañe. Tsy amy Hake ty man­drara irezay.

\VS{24}Fa naradorado’ o mpiamy
{\ND{Iesoà}} Norizañeio i haondaty hambo’ey rekets’ o fañiria’e naho hadrao’eo.


\par }{\PP \VS{25}Kanao veloñe amy Arofoy tikañe, antao hañavelo amy Arofoy ka.

\VS{26}Asoao tsy hirengevoke, hifanikisìky naho hifampitsikirìke.



\par }\Chap{6}{\SH Soao Ondaty iabio
\par }
{\PP \VerseOne{1}O ry longo, ie tsikapien-kakeo t’indaty, le ihe aman’ arofo ro mañareñe aze ami’ty hatsò-po, mitaoa tsy mone ho zizieñe ka.

\VS{2}Mifampivavea kilankañe, hañenefañe i Ha’ i Norizañeiy.


\par }{\PP \VS{3}Naho eo ty mieva-vatañe ho inoñe, ie tsy vente’e, le mamañahy vatañe.

\VS{4}Ee te songa hamente o fitoloña’eo, hanaña’e ty ho rengè’e an-troke fe tsy ami’ty ila’e,

\VS{5}fa sindre hinday ty kilanka’e.


\par }{\PP \VS{6}Handìva’ i mioke amy tsaray amy mpañokey ze hene hasoa.


\par }{\PP \VS{7}Asoao tsy ho fañahieñe, tsy vere­vereñe t’i Andrianañahare, fa ho tatahe’ ondatio i nitongise’ey.

\VS{8}I mitongy amy haondati’eiy, ro hanatake hamomohañe amy haondati’ey; fa i mitongy amy Arofoy, le i Arofoy ty hanataha’e haveloñe nainai’e.

\VS{9}Asoao tika tsy hilesa ami’ty fanoan-tsoa, fa hamokatse an-tsa mañeva naho tsy mamoe aiñe.

\VS{10}Aa kanao mbe mete, antao hañasoa ze hene ondaty, àn­tsake o an-kasavereñam-patokisañeo.


\par }{\SH Tsy Votso-boy fa Voatse Vao
\par }
{\PP \VS{11}Hehe ty fibakabaka’ o sokin-tañako ho ama’ areoo.


\par }{\PP \VS{12}O te hisenge hasoa-vintañe amy nofotseio ro manjitse anahareo hañofoke, iholiara’ iareo ty fampisoañañe ty amy hatae-ajale’ i Norizañeiy.

\VS{13}Toe tsy ambena’ o sinavatseo t’i Hake, fa mipay anahareo hiofoke, hievoñevoña’ iareo amo nofo’ areoo.

\VS{14}Sondo’e te hirengeako naho tsy amy hatae ajale’ i Talèntika
{\ND{Iesoà}} Norizañeiy, i nampipehañe ty voatse toy amako, naho izaho ami’ty voatse toiy.

\VS{15}Songa tsy manjofake ndra o fisavarañeo ndra o tsi-fisavarañeo; fa ty fiovàn-ko vao\FTNT{*}{{\FR 6:15 }{\FT{Kor I 7:19, Rom 2:26-29, Kor II 5:17}}}.


\par }{\PP \VS{16}Fañanintsiñe naho fiferenaiñañe amo mañorike i fañè zaio, vaho am’ Israelen’ Añaharey.


\par }{\PP \VS{17}Ie henane zao, ee te tsy ho tsiborehetohe’ ondaty, izaho minday am-batako etoa o tombok’ alama’
{\ND{Iesoà}}o.

\VS{18}Ry longo, ho amo arofo’ areoo abey ty hasoa’ i Talèntika
{\ND{Iesoà}} Norizañey. Amena.


\par }