\NormalFont\ShortTitle{Titosy}

{\MT Titosy


\par }\ChapOne{1}{\SH Fiaolon-dRehake
\par }
{\PP \VerseOne{1}I Paoly, fetrek’ oron’ Añahare naho Firàhe’
{\ND{Iesoà}} Norizañey, ho ami’ty fatokisa’ o jinobon’ Añahareo naho ty faharendrehañe ty hatò amy fañorihañe Hake,

\VS{2}misalala i haveloñe nainai’e nampitaman’ Añahare tsy mandañitsey, taolo’ ty fifotora’ o saao,

\VS{3}ie naboake an-tsà mañeva i tsara’ey añamy fitaroñañe nafantok’ amako ami’ty lilin’ Añahare Mpandrombak’ antikañey.


\par }{\PP \VS{4}Ho a i Titosy, toe anake amy fatokisañe itraofañey: hasoa, naho fañanintsiñe boak’ aman’ Añahare Rae naho
{\ND{Iesoà}} Norizañe Mpandrombak’ antikañey.


\par }{\SH Orizo ty Mpifehe Mañeva
\par }
{\PP \VS{5}Ty talim-pañengako azo homb’e Kreta añe, le ty hañity o raha tsy nihènekeo, naho ty hampijadoñe roandriañe amo hene rovao, amy nafantoko ama’oy,

\VS{6}ie tsy aman-kila, migahiñe amy tañanjomba’ey, naho aman’ anake mpiato, tsy mitangingìñe, tsy mañarinjeñe.

\VS{7}Toe tsy mahay tsy malio tahiñe ty mpifehe amy te mpamandron’ Añahare, tsy mpitea-teña, tsy mora viñetse, tsy loho mpinon-divay, tsy mpandafa, tsy mikiram-bokàñe,

\VS{8}f’ie mpanao antalatalasaba, mpitea ty soa, mahalie-batañe, malili-po, miavake naho migahiñe;

\VS{9}mpifahatse ami’ty fañòhañe to milahatse amy tsara atokisañey, haha­fitaroña’e ty entan-tsoa-fehe naho hañitia’e o mpandietseo.


\par }{\PP \VS{10}Maro ty te hiola, mpivolambolañe naho mpamañahy, somandrake o mpiamo savatseo.

\VS{11}Ie tsy mahay tsy hampitsiñeñe, fa mandrotsake hasavereñañe heneke, mañoke raha tsy mañeva, hahazoañe tambe vìlañe.

\VS{12}Fa hoe ty mpitoky am’ iereo ao: Mpandañitse avao o nte-Kretao, biby raty, vòtro màhake.

\VS{13}To i tali­lieñey. Aa le itrevoho, hampatoe’ ty fatokisa’ iareo,

\VS{14}tsy hiantofa’e o lantom-bolañe Tehodao naho ty fandi­lia’ ondaty mpiamboho ami’ty hatòo.

\VS{15}Toe hene hiringiry amo hiringiriñeo, fe tsy eo ty malio amo malotoo naho amo tsi-miatoo, ie sambe maleotse an-troke naho am-pitsa­koreañe.

\VS{16}Ie mieva mahafohiñe an’ Andrianañahare te mone tetize’ o sata’eo, mpitangingìñe naho mpiola, milesa amy ze atao asa soa.\FTNT{*}{{\FR 1:16 }{\FT{Mat 7:21-23, Pe 2:1-22, Jn I 2:4, Jod 1:4}}}



\par }\Chap{2}{\SH Ty Fañòhañe Vañoñe
\par }
{\PP \VerseOne{1}F’ihe, Taroño ze mañeva atao enta-mahity,

\VS{2}hahapendreñe o androanavio ho vañoñe, hilie-batañe, higahiñe am-patokisañe, an-koko naho am-pahaliñisañe;

\VS{3}manahake izay o rakemba beio, t’ie ho vañon-dia mpañeveñe aman-Kake, tsy mpikanifoke, tsy ondevozen-divay, fa mpañoke havañonañe;

\VS{4}mpanoro o ampelao ho hendre, mpikoko valy naho mpitea anake;

\VS{5}ie mahalie-troke, tsy aman-kila, mahay mañalahala anjomba, matarike, mpiandaly ami’ty vali’e; soa tsy honjirañe ty tsaran’ Añahare.


\par }{\PP \VS{6}Osiho ka o ajalahio te hilie-batañe.

\VS{7}Le an-tsata’o iaby, mañaveloa ho fitsikombeam-pitoloñan-tsoa\FTNT{*}{{\FR 2:7 }{\FT{Mat 16:27}}}, ho mpañoke vantañe vaho migahiñe,

\VS{8}añ’enta mifehe, tsy itiñeañe, hanalarañe ty mandietse, tsy hinjeañe.


\par }{\PP \VS{9}Osiho ondevoo hiambàne amo tompo’eo, hampifalea’e an-tsata’e iaby, vaho tsy hanointoiñe;

\VS{10}tsy hampikametse, te mone hitoloñe am-patokisañe do’e, soa te ho bangoe’e amy ze he’e ty fañòhan’ Añahare Mpandrombake antikañe.


\par }{\PP \VS{11}Fa niboake ty hasoan’ Añahare minday fandrombahañe ho a ze kila ondaty,

\VS{12}mañoke antika halaiñe ty hatsi-an-Kake naho o hadrao’ ty voatse toio; naho ty hilie-batañe an-kavañonañe, vaho hañori-Kake ami’ty sà toy,

\VS{13}ie liñisantika i fitamàñe andriañañey—i fiboaham-bolonahen’ Añahare jabahinakey,
{\ND{Iesoà}} Mpandrombake Norizañey,

\VS{14}i namoe’ay hijebañe antika amy ze fonga fandilaran-Kakey\FTNT{†}{{\FR 2:14 }{\FT{Jn I 3:4, Mat 1:21, Top 3:19, 3:26, 26:18, Rom 6:1-22, Efe 2:1-10, Jn I 3:8, Tit 3:5}}}, hañefera’e ho aze ondaty mahimbañe am-pitoloñan-tsoao\FTNT{‡}{{\FR 2:14 }{\FT{Mat 16:27}}}.


\par }{\PP \VS{15}Itaroño naho añosiho naho añereto an-dily fonitse vaho ko apo’o honjiren-drehe.



\par }\Chap{3}{\SH Anò ze Mahasoa
\par }
{\PP \VerseOne{1}Atorò iareo ty hiambane amo mpifeheo, naho amo bei’eo, tsy hanjehatse, vaho halisa amy ze hene fitoloñan-tsoa,

\VS{2}le tsy hañìnje ndra ia’ia, tsy hitrobo, fa ho lèm-po, hiasy ze hene ondaty.

\VS{3}Toe ni-seretse ka tika taolo, nanjehatse, finitake, nondevozen-kadrao naho fañiriañe, nañavelo an-ka-lo-tserehañe naho fihàñañe, nirihy, vaho nifankalaiñe.

\VS{4}Fe niboake ty fatarihan’ Añahare Mpandrombak’ antika naho mpikoko ondatio.

\VS{5}Le rinomba’e, tsy ty amo sata soa nanoen-tika an-kavañonañeo, fa i fiferenaiña’ey, am-pandroañe i fisamaham-baoy naho ami’ty fañavaoa’ i Arofo Masiñey

\VS{6}ze nadoba’e aman-tikañe añam’
{\ND{Iesoà}} Norizañe Mpandrombak’ antikañey,

\VS{7}le itika nivantañeñe amy hasoa’ey, ro nanoeñe mpandova ty amy fitamàñe o haveloñe nainai’eo.


\par }{\PP \VS{8}Tsara-to izay, aa ty amy tsaraeñe, le noko te isaontsia’o am-patokisañe, soa te himanea’ o mpiato aman’ Añahareo ty hitomitse, hitoloñe sata soa. Mete izay, toe mahasoa ze hene ondaty.

\VS{9}Fe iholiaro o ontane gegeo, o toñon-droaeo, o ali-vavao, naho ty sotasota amy Hake, ie hatsivokarañe naho hakoahañe.

\VS{10}Aitò t’indaty mampiriaria ie fa nierete’o in-droe ndra in-draike,

\VS{11}ampahafohino t’ie mengoke naho mpandilatse vaho mamà-batañe.


\par }{\SH Figadoña’e
\par }
{\PP \VS{12}Naho hahitriko mb’ama’o mb’eo t’i Artema ndra i Tikiko le milozoha lia mb’amako e Nikopolia mb’eo, fa sinafiriko ty hitoboke ao te asotry.


\par }{\PP \VS{13}Maringata hampionjone’o mb’ eo t’i Zena mpañoke Hake naho i Apolosy soa tsy eo ty ho paiae’iareo.

\VS{14}Hàmake te hizatse sata soa o mpiaman-tikañeo, hañeneke o raha paiañeo, tsy mone tsy hahavokatse.


\par }{\PP \VS{15}Mañontane azo ze hene amako atoa. Salamao ze mikoko antika amy fatokisañey ao. Hasoa ama’ areo iaby.


\par }