\NormalFont\ShortTitle{Korinto II}

{\MT Korinto II


\par }\ChapOne{1}{\PP \VerseOne{1}I Paoly, Firàhe’
{\ND{Iesoà}} Norizañey ami’ty satrin’ Añahare, naho i Timoty rahalahintika. Ho ami’ty Fivorin’ Añahare e Korinto ao mitraoke amo noro’e iaby miparaitake Akaia añeo.

\VS{2}Hasoa naho fañanintsiñe ama’areo boak’ aman’ Añahare Raentika naho
{\ND{Iesoà}}
{\ND{Talè}} Norizañey.


\par }{\SH Andrianañahare-Mpañohò
\par }
{\PP \VS{3}Andriañeñ’ abey t’i Andrianañahare Rae’ i Talèntika
{\ND{Iesoà}} Norizañey, i Raem-pitretrezañe naho Andrianañahare’ ze hene fañohoañey, toe Andrianañahare.

\VS{4}Ie ty mañohò anay amo hasotria’ay iabio, hañohoa’ay ka o mioremèñeo, amy fañohoañe añohoan’ Añahare anaiy,

\VS{5}Hambañe amy te mitobake ama’ay o hasotria’ i Norizañeio, ty andoparam-pañohoañe añamy Norizañey.

\VS{6}Naho ampalovilovien-jahay, le ho ami’ty fañosihañe naho fandrombahañe anahareo; ie ohòñen-jahay le ho fañosihañe anahareo kanao mifeake ami’ty fijaleañe nijalea’ay.

\VS{7}Tsy mihilotse ty fisalalà’ay anahareo, fohiñe t’ie mitraok’ amo fisotria’aio le manahake izay ka amy fañohòañey.


\par }{\PP \VS{8}O ry longo, tsy tea’ay te tsy hapota’ areo o feh’ ohatse nanoañe anay Asia añeo, izahay nampilogolgoeñe mandikoatse ty haozara’ay\FTNT{*}{{\FR 1:8 }{\FT{Ko II 4:8-9, 17}}}, vaho ho namoe aiñe.

\VS{9}Eka, an-tro’ay ao ‘nio te voa-fatse havetrake, soa tsy hiato-batañe, fa aman’ Añahare mpampitroatse o vilasio;

\VS{10}ie nañaha anay ami’ty fihomaham-bey, toe mamotsotse, naho itama’ay te mbe hañafake anay.

\VS{11}Tovo’e ty fañolora’areo: mifanehake ho anay an-kalaly; fa kanao maro ty mihalaly, maro ka ty hañandriañe t’ie voavale.


\par }{\SH Mamotoañe t’i Paoly
\par }
{\PP \VS{12}Inao ty fisengea’ay, ie ventem-pitsakoreañe, te o fitoloña’ay an-tane atoy, antsake ama’areo, le nanoeñe ankazavan-troke naho an-kalio-tahiñe—tsy ami’ty hakante’ ty tane toy, fa ami’ty hasoa natolon’ Añahare.

\VS{13}Toe tsy anokira’ay naho tsy o vaki’ areo naho fohi’ areoo, fe atokisako t’ie haharendreke pak’am-pigadoña’e henaneo,

\VS{14}toe eo ty nirendre’ areo ama’ay, te inahareo ro foto’ ty fisengea’ay, naho zahay anahareo amy andro’
{\ND{Iesoà}} Talèntikañey.


\par }{\PP \VS{15}Amy fatokisañe zay, ty nilaharako te hiheo mb’ama’ areo mb’eo heike, hahazoa’ areo tilike fañindroe’e,

\VS{16}Eka, hiary mb’ama’ areo iraho naho mb’e Makedonia ao vaho hibalike, hampionjona’ areo mb’e Iehodà añe.


\par }{\PP \VS{17}Nifejofejo hao iraho amy nilaharakoy? He i italifirakoy ro nisafirieko amy haondaty hambo’ey ao? soa te songa hanoeko ty hoe Eka, Eka naho Aiy avao?

\VS{18}Fe manahake te migahiñe t’i Andrianañahare, le tsy Eka naho Aiy o fivola’ay ama’ areoo.

\VS{19}Amy te tsy Eka naho Aiy i Anan’ Añahare,
{\ND{Iesoà}} Norizañe nitaroñe’ay naho i Silasy vaho i Timoty ama’ areoy, fa Eka avao ty ama’e ao.

\VS{20}Aa ndra fire-fire ty fampitamàn’ Añahare, le hene Eka o ama’eo; vaho ie ty anoa’ay Amena amy fandrengea’ay an’ Andrianañaharey.


\par }{\PP \VS{21}Fa mampipitike antikañe amy Norizañey t’i Andrianañahare, ie hinoso’e

\VS{22}naho vinoli-tombo’e vaho natolo’e an-tron-tikañ’ ao i Aro­fo’ey ho tsaloke.

\VS{23}Aa le koiheko ho valolom­belon-troko t’i Andrianañahare te i fiheveako anahareoy ty tsy nombako mb’e Korinto mb’eo heike.

\VS{24}Tsy te senge’ay hery o fatokisa’ areoo, f’ie mpifanehake ama’ areo ho ami’ty hafalea’ areo, amy t’ie mijadoñe soa am-patokisañe.



\par }\Chap{2}{\SH Iheveo i Niotay
\par }
{\PP \VerseOne{1}Ie amy zao, tampakevetse amako t’ie tsy homb’ama’areo mb’eo aman’anahelo;

\VS{2}fa naho izaho ty mampihontoke anahareo, ia ka ty hampiehake ahy naho tsy i nampanaheloekoo?

\VS{3}Ty nanokirako izay, le he te izaho homb’eo, ro mioremeñe amo ho nampirebek’ ahikoo; fa atokisako ama’areo iaby te ze mahafale ahy ro mahafale anahareo iaby.

\VS{4}Toe an-kaloviloviañe naho fikoretan-tro naho ranomaso maro ty nanokirako, tsy te hampañore, fa ty hampandrendreke anahareo ty fikokoako miheotse.


\par }{\PP \VS{5}Aa naho teo ty nampañore, le tsy izaho ty nampanaheloe’e, fe, (tsy mone ho losoreko) mete niorea’ areo iaby.

\VS{6}Fa nahaeneke indatiy i fandilovañe nipaoha’ i màroy azey.

\VS{7}Ie amy zao, soa re te ihevèa’ areo naho añohòa’ areo, tsy mone t’ie ho opoe’ ty hontoke.

\VS{8}Aa le osiheko, te ho vente’areo ama’e ty fikokoa’ areo.

\VS{9}Ty nisokirako, le ty hitsoke anahareo hera mete mivohotse ndra aman’ inoñ’ inoñe.

\VS{10}Aa le ze ihevea’ areo ro iheveako ka. Le ze napoko—naho toe eo ty ho niheveañe, le fa niheveako añatrefa’ i Norizañey ty ama’ areo,

\VS{11}tsy mone hamañahy antika i mpañìnjey, itika tsy bahimo amo sata’eo.


\par }{\SH Marifondrifoñe
\par }
{\PP \VS{12}Ie nivotrake e Troasy añe iraho ty amy talili-soa’ i Norizañeiy, le nisokake ho ahiko, amy
{\ND{Talè}} ao, i lalañey,

\VS{13}fe tsy nazava ty troko, amy te tsy nitreako t’i Titosy rahalahiko. Aa le nangata-dalañe am’iereo vaho nionjomb’e Makedonia mb’eo.


\par }{\PP \VS{14}Andriañeñe t’i Andrianañahare, mpiaolo anay am-pandrebahañe nainai’e amy Norizañey, naho aboele’e aña­ma’ay ty harifondrifo’ ty fahafohinañe aze tok’ aia tok’ aia.

\VS{15}Fa aman’ Añahare zahay ro hamañi’ i Norizañey amo mirombakeo naho amo mikoromakeo;

\VS{16}amy raikey ty haimbon-kavilasy ho am-pihomahañe, le amy raikey ty harifondrifon-kavelo ho aman-kaveloñe vaho ia ty mahatafe­tetse izay?

\VS{17}Tsy manahake i maro mandetake i tsaran’ Añahareiy zahay; fe ami’ty do’e aman’ Añahare naho amy Norizañey, añatrefan’ Añahare ro itaroña’ay.



\par }\Chap{3}{\SH Sinokitse añ’Arofo ao
\par }
{\PP \VerseOne{1}Mamototse maniom-batañe in­draike hao zahay? ke t’ie, manahake o ila’eo, mipay taratas-pañiniañe ho ama’areo, he taratas-pañiniañe boak’ ama’areo?

\VS{2}Inahareo ro taratasi’ay pinatetse añ’ arofo’ay atoañe, fohiñe naho vakie’ ze kila ondaty,

\VS{3}ie malange te taratasi’ i Norizañe toroñe’aiy, tsy sinokitse an-dranomainte fa amy Arofon’ Añahare veloñey, tsy an-takelam-bato fa an-takelan-tro’ ondaty.


\par }{\PP \VS{4}Izay ty fatokisa’ay aman’ Añahare añamy Norizañey.

\VS{5}Tsy te zahay ro mañeva hivolañe t’ie maha-pi-draha, fa boak’ aman’ Añahare ty faha­lefea’ay,

\VS{6}Ie ka ty nampahafaritse anay ho mpitoro’ i fañina vaoy; ie tsy an-tsokitse, fa amy Arofoy; mahafate i sokitsey, fe mahaveloñe i Arofoy.


\par }{\PP \VS{7}Aa naho an’ engeñe ty nitotsaha’ i fitoroñam-pihomahañe an-tsokitse pinatetse am-batoy, ie tsy nahafitalatse ty lahara’ i Mosè o ana’ Is­ra­eleo ty amy engen-dahara’ey—ie nipoa-mavo,

\VS{8}aa tsy handikoatse izay ty enge’ o fitoroñan’ arofoo?

\VS{9}Ie nanañ’ engeñe ty fitoroñam-pañozoñañe, sandrake te itoboaran’ engeñe ty fitoroñan-kavañonañe.

\VS{10}Aa naho oharañe ami’ty engeñe mitoabotse toy, le tsy aman’ engeñe henaneo i nirengèñe taoloy.

\VS{11}Fa naho nanañ’ engeñe i mipoa-mavoy, antsake te hanam-bolonahetse i tsy mete modoy.


\par }{\PP \VS{12}Aa kanao izay o fitamà’aio, le ra’e­lahy ty fahavania’ay,

\VS{13}f’ie tsy manahake i Mosè nikolopofa’ ty lamba marerarera an-dahara’e\FTNT{*}{{\FR 3:13 }{\FT{Avo 34:33-35}}} tsy mone hitolom-pangareke aze o ana’ Israeleo ampara’ t’ie nimavo,

\VS{14}fe nihagàñe ty fivetsevetse’ iareo, naho mbe tsy miafake henanekeo amy famakiañe i fañina taoloy i marerareray, fa amy Norizañey ty fañahañe aze.

\VS{15}Aa ndra henaneo, ndra mb’ia mb’ia vakieñe t’i Mosè le kolopofa’ i marerareray ty arofo’ iareo.

\VS{16}Fe naho mitolike amy
{\ND{Talè}} t’indaty, le miafake i marerareray\FTNT{†}{{\FR 3:16 }{\FT{Avo 34:34}}}.

\VS{17}I
{\ND{Talè}} ‘nio i Arofoy, le añ’Arofo’ i
{\ND{Talè}} ao ty fidadàñe.

\VS{18}Fe itikañe iaby, an-daharañe tsy mikolopoke, mañisake hoe an-ketsoro ty enge’ i Talè, ro hovaeñe ho hambam-bintañe ama’e aman’ engeñe itoaboran’ engeñe añamy
{\ND{Talè}}, i Arofoy.



\par }\Chap{4}{\SH Vara an-Tsajoa
\par }
{\PP \VerseOne{1}Aa kanao anay o fitoroñañe zao, ie niferenaiñañe, le tsy mamoe’ay.

\VS{2}Toe rarà’ay ze sata naetake ty amy hasalara’ey; tsy mipiapia am-pamañahiañe vaho tsy mengohe’ay o tsaran’ Añahareo, fe am-palangesañe ty hatò ro anolora’ay vatañe mb’am-pitsakorea’ ze hene ondaty am-pivazohoan’ Añahare.

\VS{3}Aa naho toe mikolopoke ty talili-soa’ay, le mikolopoke amo mikoromakeo,

\VS{4}fa nampigoa’ ty ndrañaharen-tsa toy\FTNT{*}{{\FR 4:4 }{\FT{Lke 4:6}}} ty fivetsevetse’ o tsi-miantokeo, tsy hahaisake ty fireandrea’ ty talili-soan’ enge’ i Norizañey, i vintan’ Añaharey.

\VS{5}Tsy ty vata’ay ro taroñe’ay, fa
{\ND{Iesoà}} Norizañey ho
{\ND{Talè}}, le zahay ro fetrek’oro’ areo ty am’
{\ND{Iesoà}}.

\VS{6}I Andrianañahare nanao ty hoe: Hipasasàke amo ieñeo ty zava ro mampireandreañe añ’arofo’ay ao i hazavam-paharendrehañe ty engen’ Añahare mitapasàke an-dahara’
{\ND{Iesoà}} Norizañey.

\VS{7}Ie ty vara’ay mihaja an-tsajoa-tane ao, hampidodea te boak’ aman’ Añahare ty hara’elahi’ i haozarañey fa tsy hirik’ ama’ay.

\VS{8}Mañari­katoke anay ty famorekekeañe\FTNT{†}{{\FR 4:8 }{\FT{Ko I 1:8}}}, fe tsy demoke; malovilovy, fe tsy mamoe aiñe,

\VS{9}samporeraheñe fa tsy naforintse­ñe; zinevo, fa tsy rotsake—

\VS{10}nainai’e endese’ay am-batañe ty havilasi’
{\ND{Iesoà}}, soa te halange an-tsandri’ay ka ty havelo’
{\ND{Iesoà}}.

\VS{11}Le nai­nai’e seseheñe havetrake ty amy
{\ND{Iesoà}} zahay veloñe, soa te hiboak’ an-tsandri’ay mora mihomakeo ka ty havelo’
{\ND{Iesoà}}.


\par }{\PP \VS{12}Aa le mitromake ama’ay ao ty fihomahañe, le ama’areo ty haveloñe.

\VS{13}Manahake ty nisokirañe ty hoe:

\par }{\Q Niantoke iraho, vaho nivolañe,\FTNT{‡}{{\FR 4:13 }{\FT{Sab 116:10}}}

\par }{\PP Toe miato ka zahay nampatokisa’ i Arofoy vaho mitaroñe,

\VS{14}fohiñe te i Nampitroatse i
{\ND{Talè}}
{\ND{Iesoà}}y ro hampitroatse anay miharo amy
{\ND{Iesoà}} ka, vaho hampiatrefe’e mitraoke ama’ areo zahay.

\VS{15}Inahareo ty nanoañe i he’e rezay, soa t’ie fa niboele ami’ty maro ty hasoa le handopatse ho ami’ty engen’ Añahare ty fañandriañañe.


\par }{\PP \VS{16}Aa le tsy milesa zahay, fa ndra te mihamomoke ty sandri’ay alafe’e, mihavao boak’ andro ty an-tro’ay ao.

\VS{17}Le i hasotriañe maivañe tsy maremaretse toiy ro mamokatse engeñe tsy ri’e mavesatse tsy amañ’ohatse.

\VS{18}Le tsy o isam-pihainoo ty biribirie’ay fa o tsy isakeo, amy te mihelañe o raha isakeo, fe tsy ho modo nainai’e o tsy isam-pihainoo\FTNT{§}{{\FR 4:18 }{\FT{Ko II 5:7, Rom 8:24, Heb 11:1,13}}}.



\par }\Chap{5}{\SH Ty Akiba andindìñey añe
\par }
{\PP \VerseOne{1}Fohin-tikañe te, ie arotsake ty kijà imoneñan-tikañ’ an-tane atoy, le manañe ty nitsenen’ Añahare, anjomba tsy nanoem-pitàñe, ie tsy ho modo nainai’e andindìñe ao.

\VS{2}Toe mampitoreotoreo antika ty atoy: ie misalala hisaroñe i kibohon-tika boak’ andindìñe añey,

\VS{3}ie iombean-tika, le tsy ho zoeñe mihalo.

\VS{4}Eka miselekaiñe tika ami’ty kijà toy, miatra-draha tsy te hihalo, fa te hisaroñe, soa te hagedran-kaveloñe i fa hihomakey.

\VS{5}I Andrianañahare ty nañòke antika ho amo raha zao, ie nañomey antika i Arofo Masiñey ho tsòake.

\VS{6}Aa le nainai’e maharototse tika, fohiñe t’ie mimoneñe ami’ty sandriñe toy ro mboe tsy amy
{\ND{Talè}} ao.

\VS{7}Toe mañavelo am-patokisañe tika fa tsy t’ie mahaisake\FTNT{*}{{\FR 5:7 }{\FT{Ko II 2:14, 4:18
}}}.

\VS{8}Toe matoky tika, t’ie veka’e hisitake amy sandriñey himoneñe amy
{\ND{Talè}} ao.

\VS{9}Aa ke mimoneñe he añe, ilozohan-tika ty hahasitrak’ aze.

\VS{10}F’ie tsy mahay tsy hiheo añatrefa’ i fiambesam-pizakà’ i Norizañey, songa handrambe ty valem-pitoloña’e an-tsan­dri’e, ty amo nanoe’eo, ke te nisoa he niraty\FTNT{†}{{\FR 5:10 }{\FT{Mat 16:27, Jao 5:29}}}.


\par }{\SH Ty Fifampilongoañe
\par }
{\PP \VS{11}Aa kanao fohiñe ty fañeveñañe amy
{\ND{Talè}}, le osihe’ay ondatio; toe midodea aman’ Añahare zahay vaho misalala t’ie halange am-pitsakorea’ areo ka.

\VS{12}Tsy t’ie hirenge indraike, fe hirengea’ areo, soa te hahavale o misenge an-tarehe fa tsy an-trokeo nahareo.

\VS{13}Aa naho mivali-jere zahay, le aman’ Añahare; ie miaren-jahay, le inahareo.

\VS{14}Toe azì’ ty fikokoa’ i Norizañey zahay; aa kanao zao, ie nivilasy ho a i màroy i Raikey, le fonga nihomake.

\VS{15}Kila nivetraha’e, soa te tsy ho veloñe am-bata’e ka o veloñeo\FTNT{‡}{{\FR 5:15 }{\FT{Rom 14:7-8, Gal 2:20}}}, fa ho amy nivilasy vaho nivañombelo ho a’ iareoy.


\par }{\PP \VS{16}Aa ie henane zao, tsy mahaoniñe ndra iaia amy ha­ondati’ey tika, eka, toe nionin-tika amy haondati’ey i Norizañey, fe tsy zay ty hahafohinañ’ aze henaneo.

\VS{17}Ie amy zao, ndra iaia ro amy Norizañey ao, ro voatse vao, fa nihelañe añe o hambo’eo, heheke, kila nivaoeñe\FTNT{§}{{\FR 5:17 }{\FT{Rom 6:2-22, Gal 2:20, Efe 4:22-24, Kol 3:10, Jn I 3:9-10}}},

\VS{18}toe hene raha ro boak’ aman’ Añahare nifampilongo aman-tika añamy Norizañey, vaho natolo’e antika ty fitoroñañe i fijebañañey;

\VS{19}le zao nifampilongo ami’ty voatse toy t’i Andrianañahare añamy Norizañey, naho tsy vinolili’e am’iereo o hakeo’ iereoo, vaho nafanto’e ama’ay i tsaram-pifampilongoañey.


\par }{\PP \VS{20}Toe sorotà’ i Norizañey zahay, le hoe te zahay ro fikanjian’ Añahare. Aa le ihalalia’ay ty amy Norizañey: Mifampilongoa aman’ Añahare.

\VS{21}Fa nanoen’ Añahare soron-tahiñe ho an-tika i tsy nanan-kakeoy, soa te ho an-kavantañan’ Añahare tika ama’e ao.



\par }\Chap{6}{\PP \VerseOne{1}Aa kanao mifanehake, risihe’ay anahareo ty tsy handrambe ty hasoan’ Añahare vaho hilesa.

\VS{2}Fa hoe re:

\par }{\Q Nitsanoñ’ azo iraho ami’ty andro mete

\par }{\Q vaho nañolotse azo

\par }{\Q ami’ty androm-pandrombahañe.\FTNT{*}{{\FR 6:2 }{\FT{Ies 49:8}}}

\par }{\PP Inao, henaneo ty sa mete; Henanekeo i androm-pandrombahañey.


\par }{\SH Ty Hasotria’ i Paoly
\par }
{\PP \VS{3}Tsy anoe’ay ty hampitsikapy iaia ama-ndra inoñ’ inoñe, kera ho tiñeañe i fitoroñañey.

\VS{4}Fe, ventè’ay amy ze he’e t’ie mpitoron’ Añahare: am-pifeahañe mañore, an-kaloviloviañe, an-koheke, am-pamorekekeañe,

\VS{5}am-pofoheñe, am-porozò ao, am-pandragaragàñe, an-kamokorañe, ie azo ty tsa­reke, le an-kasalikoañe,

\VS{6}an-kalio-tahiñe, am-paharendrehañe, am-pahaliñisañe, an-tretre amy Arofo Masiñey vaho an-koko tsy voroteñe,

\VS{7}an-tsara vantañe, an-kaozaran’ Añahare, am-pialian-kavañonañe am-pitàn-kavana naho havia,

\VS{8}he asiñeñe ke mavoeñe, he fosaeñe ke rengèñe; atao mpamañahy f’ie mahity;

\VS{9}hoe tsy fohiñe fe arofoanañe; hoe mikenkañe fe hehe t’ie veloñe; nililoveñe fe tsy vinono;

\VS{10}hoe mandala f’ie nainai’e mandia taroba; hoe rarake fe mampañaleale ty maro; hoe poi’e te mone kila anay.


\par }{\PP \VS{11}O ry nte-Korinto! manoka-palie ama’ areo zahay, mivañavaña o tro’aio.

\VS{12}Tsy t’ie manebañe anahareo, fe azi’ ty añova’ areo ao.

\VS{13}Antao hifampira—hoe mirehake aman’ ajaja raho—midañadañà troke ka.


\par }{\SH Tsy Iharoan-joka ty tsy Mpiato
\par }
{\PP \VS{14}Ko miharo joka amo tsy miatoo. Fa ino ty itraofa’ ty havantañañe ami’ty tsi-fañorihan-Kake? ke ino ty iharoa’ ty zava ami’ty ieñe?

\VS{15}He akore ty hitraofa’ i Norizañey saontsy amy Beliale? ke ino ty iharoa’ ty mpiato ami’ty tsy miato?

\VS{16}Aia ty hitraofa’ i anjomban’ Añaharey amo sampon-drahao? toe Anjomban’ Añahare veloñe tika. Fa hoe t’i Andrianañahare:

\par }{\Q Himoneñe am’ iareo ao iraho,

\par }{\Q naho ho mbeo’mbeo am’ iereo,

\par }{\Q le ho Andrianañahare’ iareo iraho,

\par }{\Q vaho h’ondatiko iereo.
\FTNT{†}{{\FR 6:16 }{\FT{Sor 26,11,12; Avo 29:45, Iir 31:1, Iek 37:27}}}


\par }{\Q \VS{17}Aa le miakara am’iereo,

\par }{\Q vaho miavaha, hoe t’i
{\ND{Talè}}.

\par }{\Q Ko mitsapa raha faly,

\par }{\Q le hampihovaeko nahareo.
\FTNT{‡}{{\FR 6:17 }{\FT{Ies 52:11; Iek: 20:34,41}}}


\par }{\Q \VS{18}Ho Rae’ areo iraho, vaho ho ana-dahiko

\par }{\Q naho anak-ampelako nahareo,

\par }{\Q hoe t’i
{\ND{Talè}} Tsitongerèñe.
\FTNT{§}{{\FR 6:18 }{\FT{Sa II 7:14; 7:8; Ies 43:6, Hos 1:10}}}



\par }\Chap{7}{\PP \VerseOne{1}Kanao an-tikañe o fampitamañe zao ry longo sarotse, le ehe miefera amy ze raha mahativa sandriñe naho troke, mañeneke fiavahañe am-pañeveñañe aman’ Añahare\FTNT{*}{{\FR 7:1 }{\FT{Fot 12:1, Avo 19:5-6, Ben 18:4}}}.


\par }{\SH Mandia Taroba
\par }
{\PP \VS{2}Ampihovao an troke zahay! fa tsy anaña’ iaia hakeo, tsy nimengohe’ay, tsy nikatramoe’ay.

\VS{3}Tsy te hamàtse anahareo ty nanoako izay, ie fa nivolañeko taolo t’ie an-tro’ay ao, ke te hiharo hivetrake he hitrao-kaveloñe.

\VS{4}Bey ty fatokisako anahareo naho jabajaba ty fisengeako. Toe enem-panintsiñan-draho, tsipike ty hafaleañe amo hene falovilovia’aio.

\VS{5}Ie nipoke e Makedonia añe le tsy nahafitofa o sandri’aio, fa nitokoen-draha mb’etia mb’ eroa—fihotakotahañe ey naho fihakahakàñe ao.

\VS{6}Fe, i Andrianañahare Mpañohò o voretrao, ro nañohò anay ami’ty fiavi’ i Titosy,

\VS{7}toe tsy amy fiavi’ey avao, fa amy fañohòañe nañohoa’ areo azey, ie nitalily ty fisalalà’ areo, ty firoveta’ areo, naho ty zoton-tro’ areo ho ahy; ie nonjoneko an-drebeke.


\par }{\PP \VS{8}Aa ndra t’ie nampioremeñako amy taratasiy, tsy aneñenako; (toe naneñeñe hey fe nitreako te tsy nimaremàretse ty nampilendèña’ i taratasiy.)

\VS{9}Mirebeke henaneo, tsy t’ie nampioremeñe, fa te ninday anahareo hisoloho i fanaheloy. Toe nanao fanaheloan’ Añahare nahareo vaho tsy nijoie’ay.

\VS{10}Minday fisolohoañe tsy aneñenañe mb’an-drombake ty anahelo satrin’ Añahare; fe maha-vetrake ty fandalà’ ty voatse toy.


\par }{\PP \VS{11}Oniño ty fahimbañañe nivokare o raha zao, o fiorèmeñan’ Añahare ama’ areoo, ty fiveroha’ areo, ty fitorifihañe, ty fihembañañe, ty fisalalàñe, ty zoton-tro vaho ty fipaiàn-to! Hene namente ty halio-tahi’ areo amy rahay.

\VS{12}Aa ndra t’ie nisokirako, tsy i nandilatsey ndra i nandilarañey, fa t’ie halange ama’ areo am-pivazohoan’ Añahare ty fiasia’ areo anay.


\par }{\PP \VS{13}Izay ty nampanintsiñe anay, le tsy vaho i fañohòañey fa nilosore’ay rebeke ty hafalea’ i Titosy amy nampibodaña’ areo i arofo’eiy.

\VS{14}Aa ndra inoñe ty nandrengeako anahareo ama’e, tsy nahasalatse ahy. Fa an-katòn-drehake avao ty nitaroña’ay, le nizoen-ko mahity ty nirengea’ay amy Titosy.

\VS{15}Toe nionjoñe ty fiferenaiña’e anahareo te nahatiahy ty tsy fanjehara’ areo iaby, vaho t’ie nandrambe aze añ’eveñe naho an-titititike.

\VS{16}Aa le irebehako te atokisako amy ze he’e nahareo.



\par }\Chap{8}{\SH o Fatarihañeo
\par }
{\PP \VerseOne{1}Ie amy zao, ry longo, tea’ay ho fohi’ areo ty falalàn’ Aña­hare natolotse amo Fivory e Makedoniao,

\VS{2}ndra t’ie mifeake haloviloviañe, le nandoparem-patarihañe ty haliforan-kaeha’ iareo naho ty halosoran-karahara’iareo.

\VS{3}Eka taroñeko ty fahalefea’ iareoy, te nandikoatse ty oza’ iareo, ie nanolotse an-tsatrin-troke;

\VS{4}naho nihalaly ama’ay an-drakadrakake te hitraoke amy fiatrafañe o noro’eoy.

\VS{5}Le nanoe’ iereo, fe tsy ami’ty na­tao’ay ho mete, te mone nanolo-tsandry amy
{\ND{Talè}} heike iereo vaho ama’ay ty amy satrin’ Añaharey.

\VS{6}Aa le nosihe’ay t’i Titosy; ie fa namototse ro hañeneke ama’ areo ka ty fanoloram-palalàñe toy.


\par }{\PP \VS{7}Aa, hambañe amy t’ie miraorao amy ze he’e—am-patokisañe naho tsara, an-kilala naho fahimbañañe, vaho amy fikokoa’areo anaiy—le milikoara amo falalàñe zao ka.

\VS{8}Tsy ivolañako t’ie lily, fe ty amo fahimbaña’ o ila’eoo, naho ty hamenteako ty fikokoa’ areo.

\VS{9}Fohi’ areo ty fatariha’ i Talèntika Iesoà Norizañey, ie ni-mpañaleale ro nirèke ho rarake ty ama’ areo, soa te i hararaha’ey ro hampañarivo anahareo.

\VS{10}Inao ty heveko ty amy rahay: Tombo’e ho anahareo te namototse amy taoñey, le tsy vaho nanao fa nisalalaeñe.

\VS{11}Aa le henefo i fitoroñañey henaneo, soa te hambañe ami’ty falisà’ areo hanao, ty hañenefa’ areo amy ze lefe’ areo;

\VS{12}fa naho eo ty hasindàñe, le ho no’e ty amy hanaña’ ondaty fa tsy ty amy tsy fanaña’e.


\par }{\PP \VS{13}Tsy te hampijinieñe ty ila’e le hamaivañeñe ty ila’e, fa t’ie hampitsahareñe;

\VS{14}ie henaneo, ty havokara’ areo ro ho amy ze paia’ iareo, soa te ho amy ze paia’ areo ka ty hanolora’ iareo amo havokara’eo, vaho ho mira.

\VS{15}Hoe ty pinatetse:

\par }{\Q Tsy nilosoreñe ty nanontoñe maro,

\par }{\Q le tsy niereñe ty nanontoñe kede.\FTNT{*}{{\FR 8:15 }{\FT{Avo 16:18}}}


\par }{\SH Ty Lili’ o Falalañeo
\par }
{\PP \VS{16}Andriañeñe t’i Andrianañahare, te nazili’e añ’arofo’ i Titosy ao ty fahimbañañe ho anahareo hambañe ami’ty ahiko.

\VS{17}Tsy vaho i halali’aiy ty ninò’e, fa amy hasindà’ey ty nihitrifa’e mb’ama’ areo mb’eo an-tsatri’e,

\VS{18}le na­hi­tri’ay hitraok’ama’e ty rahalahy rengè’ o hene Fivorio ty amy talili-soay;

\VS{19}Tsy izay avao, fa tinendre’ o Fivorio t’ie hindre lia ama’ay amo falalàñe zao, o vandroñe’aio ho ami’ty enge’ i
{\ND{Talè}} naho hampidodea ty hatsotseha’ay hañimba;

\VS{20}ie mitao tsy ho tiñeñe amy famandroña’ay o ravoravo jabajaba zaoy,

\VS{21}fa anolora’ay ty mañeva, am-pivazohoa’ i
{\ND{Talè}}, vaho am-pahaisaha’ ondatio\FTNT{†}{{\FR 8:21 }{\FT{Rzs 3:4}}};

\VS{22}vaho nam­pindreze’ay am’iereo ty rahalahy beteke ni­ventè’ay naho nioni’ay t’ie maringatse amy ze he’e, mentsake henaneo te mampahimbañ’ aze ty fatokisa’e anahareo.

\VS{23}Le i Titosy, Mpirekets’ amako naho mpifanehake ama’ areo; naho o roahalahio, ie nampihitrife’ o fivorio, enge’ i Norizañey.

\VS{24}Aa le aboaho am’ iereo aolo’ o Fivorio ty ventem-pikokoa’ areo naho ty talim-pirengea’ay anahareo.



\par }\Chap{9}{\SH Fampihentseñañe o Falalàñeo
\par }
{\PP \VerseOne{1}Ty fiatrahañe o noro’eo, le tsy loho paiañe ty hanokirañe ama’ areo.

\VS{2}Amy te apotako ty fahimbaña’ areo, le isengeako amo nte-Makedoniao, te fa niveka’e tamy taoñe teoy ty Akaia, vaho maro ty nosiheñe ami’ty zoton-tro’ areo.

\VS{3}Fe nahitri’ay o roahalahio tsy mone ho kòake ty nisengea’ay anahareo amo raha zao, ie fa nanoako ty hoe te mete ho veka’e.

\VS{4}Hera hindre lia amako mb’eo t’i nte Makedonia hanjo anahareo tsy veka’e, hanalats’ anay (tsy nataoko: Nahareo) ie natokisañe.

\VS{5}Aa le nataoko ho mete te hosiheñe homb’ama’ areo mb’eo hey i rahalahy rey hañajary i falalàñe nampitama’ areoy, hañentseña’e ho ravoravo fa tsy fatitiañe.


\par }{\SH Fañè amo Fanolorañeo
\par }
{\PP \VS{6}Inao ty lengo’e: hanatake tsy ampe­ampe i mitongy kedekedekey, vaho hanatake tsi-fotofoto ty mitongy maro.

\VS{7}Songa hanolotse ty amy fisafirin’ arofo’ey, le tsy am-parahy, tsy an-jizy; amy te non’ Añahare ty mpañolotse an-kaehake.\FTNT{*}{{\FR 9:7 }{\FT{Rzs 22:8}}}

\VS{8}Le meten’ Añahare ty handipora’e ze atao hasoa, le ie eneñe nainai’e amy ze hene paiae’ areo ro hiraorao amy ze fonga tolon-draha soa.

\VS{9}Hoe ty pinatetse:

\par }{\Q Naboele’e mbeo’ mbeo,

\par }{\Q Nifahana’e o rarakeo;

\par }{\Q Nainai’e ty havantaña’e.\FTNT{†}{{\FR 9:9 }{\FT{Sab 112:9}}}


\par }{\PP \VS{10}Le i mpanolotse tabiry amo mpitongio naho mahakama ho kamaeñey abey ro hanolotse naho hampitombo ty tabiry tongise’ areo vaho hampitoabotse ty tolin-tsabon-kavantaña’ areo.\FTNT{‡}{{\FR 9:10 }{\FT{Isa 55:10-11}}}

\VS{11}Le hampitomboeñe amy ze he’e ho am-patari­hañe heneke, am-pañandriañañe an’An­drianañahare añama’ay.

\VS{12}Amy te tsy vaho hamahañe ze paia’ o noro’eo avao ty famandroñañe o fiatrahañe zao, ie mandopatse ty amo fañandriañañe maro an’ Andrianañahareo.

\VS{13}Ty fanolorañe o fiatrahañe zao mamente am’ondati-reo t’ie mandrenge an’Andrianañahare ami’ty anoe’ areo ze iantofa’ areo te nafe’ i talili-soa’ i Norizañey, naho t’ie am-patarihañe ty andivañe am’iereo vaho am’ iabikey.

\VS{14}Le amo filolofa’ iareoo ty himaniña’e anahareo ty amy hasoan’ Añahare ama’ areo.

\VS{15}Andriañeñe abey t’i Andrianañahare ty amy fatariha’e tsi-amañ’ohatsey.



\par }\Chap{10}{\SH Ty Nañarova’e i Fitoroña’e
\par }
{\PP \VerseOne{1}Izaho Paoly ty midrakadrakake ama’ areo amy tretran’ arofo naho fiferenaiñañe amy Norizañey—zaho atao mimalimalitse te mifañatreke, f’ie mahasibeke te añe!—

\VS{2}Mihalaly te tsy hazi’ areo hiatreatre t’ie ao, ie mahasibeke fiatreke o ila’e manao anay ho mpañavelo ami’ty haondaty hambo’eo.


\par }{\PP \VS{3}Fa ndra t’ie mañavelo amy hambo’ey, tsy i hambo’ey ty fialia’ay.

\VS{4}Toe tsy boak’ amy hambo’ey o fialia’eo fe an-kaozaran’ Añahare maharo­tsake kijoly fatratse;

\VS{5}afetsa’ay ambane o fitsakoreañeo naho ze hene raha mionjoñe hiatreatre ty fahafohinañe an’ Andrianañahare vaho rohize’ay ze fonga vetsevetse hivohora’e amy Norizañey,

\VS{6}ie heneke ty fivohora’ areo, le veka’e zahay handilo ze atao fanjeharañe\FTNT{*}{{\FR 10:6 }{\FT{Jao 3:36}}}.


\par }{\PP \VS{7}Isaho o atrefe’areo henaneo? Naho eo ty matoky te a i Norizañey, ee t’ie hitsibo-batañe, he manahake ty maha amy Norizañey aze ty maha amy Norizañey anay.

\VS{8}Aa ndra t’ie mitolom-pirenge amy nampifeleha’ i
{\ND{Talè}} anay hampiraorao anahareoy, fa tsy handrotsake, le tsy isalarako.

\VS{9}Tsy teako hatao fañembañañe anahareo o taratasikoo.

\VS{10}Peha’e naho maozatse o taratasi’eo, hoe ty ila’e, f’ie mavo-vintañe te miatreke naho sirikaeñe o filañonaña’eo.

\VS{11}Soa re te hitsakore te hambañe ami’ty enta’ay an-taratasy ty fitoloña’ay te miatreke.


\par }{\PP \VS{12}Tsy mahavany hitrao-lohàñe ndra hifañòhatse amo ila’e mirengeo zahay. Ie po-hilala kanao mifanjehe vatañe naho mifañòhatse avao.

\VS{13}Le tsy ho senge’ay ze alafe’ o nafaritsoke ho anaio, fa amy nanendrean’ Añahare anaiy, ze mahatakatse pak’ ama’ areo ka.

\VS{14}Tsy ho losore’ay fisengeañe hoe t’ie tsy nitakare’ay, amy te toe nahitri’ay pak’ama’ areo añe i talili-soa’ i Norizañey;

\VS{15}tsy ho sengè’ay ka o alafem-balavala’aio, ami’ty fitoloña’ o ila’eo. Fe itamà’ay, ami’ty fitomboa’ ty fatokisa’ areo, te hielatse ty vala­vala’ay, hionjoñe ho amy ze lefe,

\VS{16}hitaroña’ay i talili-soay ankàlo’ areo ao, fa tsy t’ie hirenge ami’ty fitoloñañe nihenefa’ ty ila’e.

\VS{17}Le,

\par }{\Q Ze hirenge, ee te amy Talè ty hirengea’e.\FTNT{†}{{\FR 10:17 }{\FT{Iir 9:23}}}


\par }{\PP \VS{18}Toe tsy i mirengey ty no’e, fa ze rengè’ i
{\ND{Talè}}.



\par }\Chap{11}{\SH o Firàheñe Sare’eo
\par }
{\PP \VerseOne{1}Ee te ho vave’ areo hey o hagegeako—ehe ivaveo.

\VS{2}Ie farahieko am-parahin’ Añahare, naho nampañengaeko ty Rañandria, hitolo­rako ho somondrara miehañe amy Norizañey.

\VS{3}Fe mahahembañe ahy, ke, hambañe amy namañahia’ i mereñey t’i Haova amy hakalitaha’eiy ty hañamengoha’e ty hatso-po’areo mañeva i Norizañey.

\VS{4}Aa naho miheo mb’eo ty mitsey
{\ND{Iesoà}} ila’ i nitaroña’aiy\FTNT{*}{{\FR 11:4 }{\FT{Mat 24:5,23-24, Jao 5:43}}}, ndra andrambesa’ areo fañahy tsy nirambese’ areo ndra talili-soa ila’ i natokisa’ areoy, hera hiantoke.

\VS{5}Ataoko te tsy ambane’ o Firàheñe mitiotiotseo aman-dra’ inoñe iraho,

\VS{6}fa ndra te tsy mahafilañoñe, tsy zay an-kahilala, toe fa nam­palangese’ay ama’ areo ze he’e.

\VS{7}Hera nandilatse t’ie nirèke hañonjonañe anahareo, amy nitaroñako tsy amam-bily i talili-soan’ Añaharey?

\VS{8}Toe nikamereko o Fivory ila’eo, ie nandrambesam-pañehañe hitoroñako anahareo.

\VS{9}Naho teo ty nipaiako ama’ areo, tsy ho nampi­vavèko ndra ia’ia, fa ie nihirik’ e Makedonia añe o rolongoo, le hene nihenefa’ iareo i nipaiakoy. Toe fonga nifoneñako tsy hampijiny anahareo vaho mbe hambenako.

\VS{10}Kanao amako ty hatò’ i Norizañey le tsy hampitsiñeñe am-paripari’ i Akaia ao i firen­getañe amakoy.

\VS{11}Fa manao akore? Tsy kokoako hao nahareo? Arofoanan’ Añahare!

\VS{12}Fa ho toloñeko avao o fanoekoo, soa te haitoko ty fijohaña’ o mpieva ho hambañe ama’ay amy firoharohà’ iareoio.

\VS{13}Toe firàhem-bande, mpamañahy an-tsata, misare Firàhe’ i Norizañey.

\VS{14}Tsy ilatsañe! Fa misare anjelin-kazavàñe ka i mpañìnjey.

\VS{15}Aa le tsy maha­sovoke te mi­sare mpitoron-kavantañañe o mpitoro’eo, fa hañeva o sata’eo ty figadoña’ iareo\FTNT{†}{{\FR 11:15 }{\FT{Mat 7:15-23, Pe II 2:1-22; Mat 13:41-42}}}.


\par }{\SH Mirengetse i Fisotria’ey
\par }
{\PP \VS{16}Indraeko ty hoe: Ee t’ie tsy hatao seretse, fe naho tsie, le ndra te minè, rambeso avao hisengeako betebeteke.

\VS{17}O volañeko zao, tsy ty amy
{\ND{Talè}} fa am-pirengean-dagola o fahavaniako mitreñeo.

\VS{18}Kanao maro ty mirenge amy haondati’ey, le hirenge ka.

\VS{19}Toe leo’ areo mahihitseo an-kafaleañe ty minè.

\VS{20}Lefe’ areo ka te ondevozeñe, te abotseke, te haramamoeñe, te irengevohañe, te tampifieñe am-piambina.


\par }{\PP \VS{21}An-kasalarañe ty iantofako te naleme; f’ie amy ze ahavania’ ondaty hirenge aman-dra inoñ’ inoñe, (toe mivavañoake) le mahasibeke ka.

\VS{22}Hebreo v’iereo? Izaho ka! Nte Israele hao? Izaho ka! Tarira’ i Abraàme hao? Izaho ka!

\VS{23}Mpitoro’ i Norizañey v’iereoo? (reha’ ty tondreñe), lombolombo’ iareo iraho: nilosoreko am-pitromahañe, nilikoareko am-pandrohizañe, pinisopiso tsy amañ’ohatse; beteke am-pihembañem-pihomahañe;

\VS{24}In-dime te niazoko amo Tehodao i efa-polo-poke-raikey\FTNT{‡}{{\FR 11:24 }{\FT{Its 25:3}}}.

\VS{25}Dinabo’ ty doda in-telo; fine­tsa-bato indraike; nijon-dakañe naho nijoroboñe in-telo; nahamodo ty andro naho haleñe raike an-driak’ ao;

\VS{26}beteke, an-dia lava; niatre feh’ ohatse an-tsaka ao; nampihembañe’ o malasoo, niatre-boiñe aman-drofokoko; niatre-doza amo kilakila ondatio, tendre-kankàñe an-drova, hekoheko am-patrambey, varata an-driak’ ao, naho feh’ ohatse amo longo anìfe’eo;

\VS{27}nimokotse am-pitromahañe naho nanivontivoñe; haleñe maro an-tsareke, naran-drano naho kerè, beteke nifeake tsy aman-kàne, nilonjetse vaho nihalo;

\VS{28}mandikoatse i alafe’e rezay, le manindry ahy lomoñandro ty fiatrafako o hene Fivorio.

\VS{29}Ia ty maifoifo te izaho tsy midazidazitse? Ia ty azizin-draha t’ie tsy mipolepoletse?


\par }{\PP \VS{30}Aa naho tsy mahay tsy hirengetse iraho, le hisengèko o hakepehakoo.

\VS{31}Arofoanan’ Añahare Rae’ i
{\ND{Talè}}
{\ND{Iesoà}} Norizañey, i andriañeñe nainai’ey, te tsy mavande iraho.

\VS{32}Ie te Damaskose ao, le nampamandroñe’ ty ragova fehe’ i Areta mpanjakay i rova Damaskosey, hitsepak’ ahy;

\VS{33}le nazotso an-kàroñe boak’an-dalan-kede amy mànday iraho vaho nipoliotse am-pità’e.



\par }\Chap{12}{\SH Ty Aroñaro’i Paoly
\par }
{\PP \VerseOne{1}Mbe hitolom-pitrèñe iraho, ndra te tsy vente’e, fe honjoneko o aroñaroñeo naho o famentabentara’ i Talèo.

\VS{2}Fantako t’indaty amy Norizañey, ie folo taoñe efats’ amby izay, (ke am-bata’e, tsy haiko, he tsy am-bata’e, amoeako, fa arofoanan’ Añahare), ie nonjoneñe mb’an-dikeram-pahatelo mb’eo.

\VS{3}Ty fohiko am’indatiy—ie nofiko ke niam-bata’e he tsy niambata’e, fa arofoanan’ Añahare—

\VS{4}ie nampionjoneñe mb’ an-tanen-kavelom-b’eo vaho nahajanjiñe saontsy tsy mete volañeñe, fa faly tsy azo saontsie’ ondaty.

\VS{5}Ho rengeko i nitalilieñey, fe tsy hisenge ty vatako naho tsy amy hakepehakoy.

\VS{6}Aa ndra t’ie hirenge, tsy hanao minè, fa ty hatò avao ty ho volañeko; fe ifoneñako, kera hañonjona’e ahy ambone’ ty isa’ondaty amako naho ze janji’e amako.


\par }{\SH Fatike ami’ty Nofotse
\par }
{\PP \VS{7}Aa ke ho rengevoheko ty hara’elahi’ o famentabentarañeo, le nampitsipohem-patike ty nofoko, ìra’ i mpañìnjey hamolevole ahiko, hikalañ’ ahy tsy hiebotsebotse.

\VS{8}Fa in-telo ty nihalalieko amy
{\ND{Talè}} t’ie hasitake amako.

\VS{9}Fe hoe re tamako: Mahaeneñe azo o hasoako, vaho fonireñe an-kavozoañe o haozarakoo. Aa le ho sengeko an-kaehake i falejolejokoy, soa te himoneñe amako ato ty faozara’ i Norizañey.

\VS{10}Aa le mahafale ahy o haifoifoko, o fañinjeañeo, o haemberañeo, o fampisoañañeo, vaho o faloviloviañe ty amy Norizañeio, toe maozatse iraho te màmake.


\par }{\SH Ty Fidarea’e amo nte-Korintoo
\par }
{\PP \VS{11}Misare gege iraho, fe nizizie’ areo. Toko’e inahareo ty nandrenge ahiko; amy te, tsy zai’ o Firàheñe mitiotiotseo ndra ami’ty inoñ’ inon-draho, ndra te tsy manjofake.

\VS{12}Fa nimaneañe am-pahaliñisañe añatrefa’ areo o vilom-Piràheñe too—o famantarañeo naho o halatsañeo naho o raha tsitantaneo.

\VS{13}Aa vaho inoñe ty nahamasay anahareo amo Fivory ila’eo, naho tsy te izaho tsy naloetse ama’ areo? Iheveo i nandilarakoy!


\par }{\PP \VS{14}Oniño, t’ie veka’e henaneo ty homb’ ama’ areo añe fañintelo’e; tsy te hampivaveako vaho tsy ipaiako vara, fa inahareo, amy te tsy o ajajao ty mañaja ho aman-droae, fa o roae’eo ho a o ana’eo.

\VS{15}Mahaehake ahy ty hañenga naho hengaeñe ho anahareo, aa naho losoreko ty fikokoako, hazetse hao ty fikokoañe ahiko?


\par }{\PP \VS{16}Ndra te izay, tsy niloerako. F’ie mahay fañahy le nitsepake anahareo an-ka’kalitahañe.

\VS{17}He nañaramamoako amo nañirahakoo?

\VS{18}Nosiheko t’i Titosy vaho nampindrezako ty rahalahy. Nañaramamo anahareo hao t’i Titosy? Tsy añ’ arofo raike naho an-dia raike hao o fañaveloa’aio?


\par }{\PP \VS{19}Atao’ areo t’ie nitolom-piveroke ama’ areo hao hatrela izay? Toe añatrefan’ Añahare, amy Norizañey ty nitaroña’ay, ry rañetse, hampiraorao anahareo.

\VS{20}Ty maha-mahimahiñ’ahy, izaho hiheo mb’eo, he tsy ho treako ami’ty fisalalàko, vaho tsy ho isa’ areo ami’ty fañiria’ areo ahy; ke eo ty liedietse, ty tsikirìke, ty loa-tiñake, ty firahambañe, ty fandrabioñe, ty fitsikotsikoañe, ty evoñevoñe, vaho ty havalitsikotahañe.

\VS{21}Hera te hombako mb’eo indraike, le haketran’ Añahareko añatrefa’ areo, vaho hirovetako o maro nandilatse mbe tsy nisoloho amy leotseio, o hakarapiloañeo naho ze hasalarañe nanoeñe.



\par }\Chap{13}{\SH Ty Hatahata Honka’e
\par }
{\PP \VerseOne{1}Ho lìako fahatelo mb’ama’ areo mb’eo itoy: Am-paliem-balolombeloñe telo ndra roe ty hampijadoñeñe ze hene saontsy\FTNT{*}{{\FR 13:1 }{\FT{Its 19:15}}}.

\VS{2}Le o nandilatseo naho o ila’eo, toe ho taroñeko miaolo, t’ie mbe tsy añe, te hambañe amy vinolako amy fañindroeko teoy, t’ie homb’eo indraike, le tsy ia ty hapoko,

\VS{3}amy te paia’areo hamenteañe i Norizañe misaontsy añamakoy; ie tsy maleme ama’ areo, fa toe maozatse ama’ areo.

\VS{4}Toe pinèke amy halemea’ey re fe veloñe an-kaozaran’ Añahare. Maleme ama’e ao zahay, fe ho veloñe ama’e ty amy haozaran’ Añahare mitoloñe ho anahareo.


\par }{\PP \VS{5}Mitsohà vatañe hera amam-patokisañe. Miventea! Tsy fohi’ areo hao te añ’arofo’ areo ao t’{\ND{Iesoà}} Norizañe\FTNT{†}{{\FR 13:5 }{\FT{Rom 8:10, Gal 2:20, Efe 3:17 Kol 1:27 Jn I 4:4}}}?—naho tsy t’ie nilesa amy fitsohañey.

\VS{6}Isalalako te ho fohi’ areo te tsy milesa zahay.

\VS{7}Aa le halalie’ay aman’ Añahare te tsy handilatse nahareo, tsy te hampiboake anay ho nahatafetetse, fa te hanoe’ areo ze mahity, ndra te hatao naito zahay.

\VS{8}Tsy lefe’ay ty mandietse ty hatò, te mone honjone’ay ty hatò.

\VS{9}Ifalea’ay ty haleme’ay naho te inahareo ro maozatse; eka ihalalia’ay t’ie ho fonireñe\FTNT{‡}{{\FR 13:9 }{\FT{Mat 5:48}}}.

\VS{10}Izay i nisokirakoy, izaho tsy ama’ areo, soa tsy hisenge hery ama’areo te miatreke, ty amy lily natolo’ i
{\ND{Talè}} ahiko ho ami’ty fañasoàñe, fa tsy ho ami’ty fandrobahañe.


\par }{\SH Figadoña’e
\par }
{\PP \VS{11}Ie amy zao, ry longo, mirebeha, mihafonira\FTNT{§}{{\FR 13:11 }{\FT{Mat 5:48}}}, manintsiña, miharoa rehake, mifampilongoa; lonike ho ama’ areo i Andriam-pilongoañe naho fikokoañey.

\VS{12}Mifañontanea añ’ oroke miavake.

\VS{13}Songa mañontane anahareo o noro’eo.


\par }{\PP \VS{14}Ho ama’ areo iaby abey ty hasoa’
{\ND{Iesoà}}
{\ND{Talè}} Norizañey, naho ty fikokoan’ Añahare, vaho ty fitraofañ’ ìna amy Arofo Masiñey. Amena.


\par }