\NormalFont\ShortTitle{Avotse}

{\MT Avotse


\par }\ChapOne{1}{\PP \VerseOne{1}Iretoañe ty tahina’ o ana’ Israele nivotrake e Mitsraime ao nindre amy Iakòbeo songa an-kasavereña’e:

\VS{2}i Reòbene, i Simone, i Levy naho Iehodà,

\VS{3}Isakare, i Zebolone naho i Beniamene,

\VS{4}i Dane naho i Naftalý, i Gade naho i Asere.

\VS{5}Fitom-polo ty ia’ ondaty nasama’ Iakòbeo. Fa te Mitsraime añe ka t’Iosefe.

\VS{6}Ie nivilasy t’Iosefe naho i rahalahi’e rey iaby naho ze hene nimpirai-nono ama’e,

\VS{7}le niraorao o ana’ Israeleo, nanarànake naho nitombo ho maro naho toe niha-ra’elahy vaho nahatsitsike i taney.


\par }{\SH Niforekekeñe
\par }
{\PP \VS{8}Ie amy zao, nitroatse hifehe i Mitsraime ty mpanjaka tsy naha­fohiñe Iosefe.

\VS{9}Hoe re am’ondati’eo. Heheke, mandikoatse naho maozatse te aman-tika o ana’ Israeleo.

\VS{10}Antao arè hinday iareo an-kihitse ke hitombo, hera mifetsak’ atoy ty aly le mete hirekets’ amo rafelahintikañeo iereo hialy aman-tika hienga an-tane atoy.

\VS{11}Aa le nampijadoña’ iareo mpifelek’ ondevo, hamorekeke iareo an-kilankañe, le namboara’ iereo rova famandroñañe t’i Parò: i Pitòme naho i Raamèse.

\VS{12}Aa ndra te nañindra i fampisilofañey, mbe nitombo naho nange­tse­ketseke avao ondatio; toly ndra nampangebahebake iareo o ana’ Israeleo,

\VS{13}le nampitoroñe’ o nte-Mitsraimeo an-kabodongero’e o ana’ Israeleo.

\VS{14}Naho nanoeñe afero ty fiai’iareo, am-pifanehafañe mafe ami’ty birìke naho làlotse vaho amy ze hene fitoloñañe an-kivoke ey, le fonga an-tsenge-hery ty fampitromahañe nampanoeñe iareo.


\par }{\PP \VS{15}Le hoe ty mpanjaka’ i Mitsraime amo mpanaha-mampiterake o nte-Evreoo (i Siprahae ty añara’ ty raike naho i Poahae ty añara’ ty raike):

\VS{16}Hoe re: Ie mampite­rake ty rakemba nte-Evre naho mahaisak’ aze am-pitoboham-pisamahañe, ie lahilahy, vonò; fa naho ampela, apoho ho veloñe.

\VS{17}Fe nimpañeveñe aman’ Añahare o mpanàhao, le tsy nanoe’ iareo i nandilia’ i mpanjaka’ i Mitsraimeiy, fa nenga’ iareo veloñe o lahilahio.

\VS{18}Aa le kinoi’ i mpanjaka’ i Mitsraimey i mpanaha rey naho nanoa’e ty hoe, Akore ty anoa’ areo zao, te apo’ areo veloñe o lahilahio?

\VS{19}Hoe i mpanaha rey amy Parò, Toe tsy hambañe amo rakemba nte-Mitsraimeo o rakemba ana’ Israeleo fa mavitrike mahatoly aolo’ ty ivotraha’ ty mpanaha.

\VS{20}Aa le nanoan’ Añahare soa o mpanahao; vaho niha-tsiefa naho nitombo an-kaozarañe ondatio.

\VS{21}Aa kanao nañeveñe aman’ Añahare o mpanahao le nampisavereñe’e.

\VS{22}Le hoe ty nafanto’ i Parò am’ondati’e iabio: Afetsaho amy Nailey ze hene anadahy samake, fa tano ho veloñe o anak’ampelao.



\par }\Chap{2}{\SH Tinarike boak’ ao
\par }
{\R Heb.11.23

\par }{\PP \VerseOne{1}Ie amy zao, nañenga ty anak’ ampela’ i Levy t’indaty boak’ añ’ anjomba’ i Levy.

\VS{2}Niareñe i rakembay, nitoly ana-dahy, le nioni’e te soa i ajajamenay vaho naeta’e telo volañe.

\VS{3}Aa ie tsy nahafañetak’ aze ka, le nangala’e vakoa-vinda naho nipakora’e mozòtse naho lite-laka vaho najo’e ao i anak’ ajajay vaho natsorofo’e am-binda añolon-drano ey.

\VS{4}Nijohañe ey ty zoke’e ampela nisamba ze hanoañe aze.

\VS{5}Nizotso mb’an-tsaka mb’eo amy zao ty anak’ ampela’ i Parò hiandro, le nijelanjelañe añ’olotse ey o somondrara’eo. Aa naho nitrea’e añate-vinda ao i vakoay le nirahe’e hangalak’ aze ty mpitoro’e ampela,

\VS{6}vaho sinoka’e le nahaisake i anak’ ajajay. Nitañy i ajajamenay vaho niferenaiña’e, ami’ty hoe: Toe anan-te-Evre toke.

\VS{7}Le hoe i rahavave’ey amy ana’ i Paròy, Akore t’ie añitrifako mpampinono amo rakemba nte-Evreo ham­pinono i ajajay?

\VS{8}Akia, hoe i anak’ ampela’ i Paròy; aa le nimb’eo i ajajampelay nitoka ty rene’ i ajajay.

\VS{9}Hoe i ana’ i Paròy ama’e, Endeso ty ajaja toy le ampinonò ho ahiko vaho ho tambezeko irehe. Aa le nendese’ i rakembay i anak’ ajajay vaho nampinonoe’e.

\VS{10}itombo i ajajay le nendese’e mb’amy anak’ampela’ i Paròy añe vaho rinambe’e ho ana-dahi’e. Natao’e Mosè\FTNT{*}{{\FR 2:10 }{\FT{Mosè: Tinarike boak’ ao}}} ty añara’e amy ty hoe, Tinariko boak’an-drano.


\par }{\SH Nibotatsake mb’e Midiane mb’eo
\par }
{\PP \VS{11}Ie te indraik’ andro naho fa niañoñ’ ay t’i Mosè, le niakatse mb’ am’ ondati’eo nahaoniñe ty nijinia’iareo naho nioni’e ty nte-Mitsraime namofoke ty nte-Evre, raik’ amo longo’eo.

\VS{12}Nijilojilo mb’ etia mb’ eroy, aa ie tsy nahatrea ondaty, le nañohofa’e loza i nte-Mitsraimey vaho naeta’e am-paseñe ao.

\VS{13}Ie niakatse mb’eo naho loak’ andro le nanjo ty nte-Evre roe nifandrapake ty aly, le hoe re ami’ty aman-kakeo, Ino ty andafà’o o longo’oo?

\VS{14}Le hoe re. Ia ty nañoriñ’ azo ho mpifehe naho mpizaka anay? Hañe-doza amako ka hao irehe manahake i namonoa’o i nte-Mitsraimeiy? Nihembañ’ amy zao t’i Mosè nitsa­kore ty hoe, Toe nirendreke i rahay.

\VS{15}Jinanji’ i Parò, le nipay ty hañe-doza amy Mosè.

\par }{\PP Le nibioñe ami’ty tarehe’ i Parò t’i Mosè, noly mb’an-tane Midiane añe vaho niambesatse am-bovoñe eo.

\VS{16}Aman-anak’ ampela fito ty mpisoro’ i Midiane. Nimb’ eo iereo nitari-drano naña­tsake o dabaogao hampinomeñe ty lia-rain-drae’e.

\VS{17}Pok’eo amy zao o mpiarak’ añondrio nanao soike iareo. Niongake t’i Mosè le rinomba’e le nampinome’e i lia-rai’iareoy.

\VS{18}Ie nimpoly mb’an-drae’e Reoele\FTNT{†}{{\FR 2:18 }{\FT{Itro: Roandria}}} mb’eo le hoe re, Ino ty nampasika ty fimpoli’ areo androany?


\par }{\PP \VS{19}Hoe iereo, Nañolots’ anay amo mpiarak’ añondrio ty nte-Mitsraime vaho nitariha’e rano mbore nampinome’e i lia-raikey.

\VS{20}Hoe re amo anak’ ampela’eo, Aia re? Ino ty nienga’ areo indatiy? Ambarao hikama.

\VS{21}Niantofa’ i Mosè t’ie holy amy ‘ndatiy vaho natolo’e amy Mosè t’i Tsiporàe anak’ ampela’e ho vali’e.

\VS{22}Nahatoly ana-dahy ho aze re vaho natao’e Geresòme, ami’ty hoe, Renetane iraho mañialo an-tanen’ ambahiny.


\par }{\PP \VS{23}Ie roñoñe añe, nihomake i mpanjaka’ i Mitsraimey naho nampiselekaiñe o ana’ Israeleo i fandrohizañey, le nirohadrohake vaho nionjoñe mb’ aman’ Añahare boak’ amy fitromahañey ty fitoreo’ iareo.

\VS{24}Jinanjin’ Añahare ty toreo’ iareo vaho nitiahin’ Añahare i fañìna’e amy Avrahame naho am’ Ietsàke vaho am’ Iakòbey.

\VS{25}Nivazohon’ Añahare o ana’ Israeleo vaho nihaoñen’ Andrianañahare.



\par }\Chap{3}{\SH I Rongoñe Nisodotsey
\par }
{\PP \VerseOne{1}Ie niarake ty lia-rai’ Iit’rò, rafoza’e, mpisoro’ i Midiane, t’i Mosè, le niaoloe’e mb’an-kalo’ i ratraratray mb’eo i lia-raikey vaho pok’ e Korèbe vohin’ Añahare eo.

\VS{2}Nisodehañe ama’e an-delan’afo an-drongoñe ao ty anjeli’
{\ND{Iehovà}}; nisaria’e, le ndra te nirebarebaen’ afo i rongoñey tsy naha­tomontoñe aze.

\VS{3}Le hoe t’i Mosè, Het! hitsile iraho hisamba o raha fanjaka eroan-koekeo, handrendreke ty tsy mahamae o rongoñeo.

\VS{4}Nivazoho’
{\ND{Iehovà}} t’ie nitsile mb’eo hisamba, le nikanjien’ Añahare boak’ amy rongoñey, ami’ty hoe: O Mosè, Mosè! Hoe re, Intoy iraho,

\VS{5}Le hoe re, Ko mañarivo mb’etoañe, afaho hey o hana am-pandia’oo amy te masiñe o tane ijohaña’oo.

\VS{6}Tinovo’e ty hoe, Izaho t’i Andrianañaharen-droae’o, t’i Andrianañahare’ i Avrahame naho t’i Andrianañahare’ Ietsàke vaho t’i Andrianañahare’ Iakòbe. Le nanakon-daharañe t’i Mosè fa nihembañe tsy te hahaisak’ an’ Andrianañahare.


\par }{\PP \VS{7}Le hoe t’{\ND{Iehovà}}, Toe nisarieko ty hasotria’ ondatiko e Mitsraimeo; le tsinanoko ty fitoreo’ iareo ty amo mpanao bozizy iareoo; toe apotako ty halovilovia’ iareo,

\VS{8}le nizotsoako handrombak’ iareo amo nte-Mitsraimeo, hañakatse iereo amy taney naho hendeseko mb’ am-patram-bey soa, mb’ an-tane orikorihen-dronono naho tantele, mb’ an-tane’ o nte-Kanàneo naho o nte-Kheteo naho o nte-Emoreo naho o nte-Peri­zeo naho o nte-Kiveo vaho o nte-Iebosìo.

\VS{9}Ie amy zao, inao! fa pok’ amako ty fibabababa’ o ana’ Israeleo; vaho nitreako ty famorekekea’ o nte-Mitsraime manindry iareoo.

\VS{10}Akia, mamantok’ azo iraho homb’ amy Parò mb’eo hañavotse o ana’ Israele ondatikoo amy Mitsraime.

\VS{11}Aa hoe t’i Mosè aman’ Añahare, Ia v-iraho te homb’ amy Parò hañakatse o ana’ Israeleo boake Mitsraime ao?

\VS{12}Hoe re, Toe hindrezako; vaho zao ty haha­rendreha’o an-kató te Izaho ty nañirak’ azo: naho navota’o boake Mitsraime ao ondatio, le hitalaho aman’ Añahare ami’ty vohitse toy nahareo.


\par }{\SH Nibentareñe i Tahinañey
\par }
{\PP \VS{13}Aa hoe t’i Mosè aman’ Añahare, Ingo, homb’ amo ana’ Israeleo mb’eo iraho hanao ty hoe, Nirahen’ Añaharen-droae’ areo homb’ ama’ areo mb’ etoan-draho, vaho hañontanea’ iereo ty hoe, Ia ty tahina’e? aa le inoñe ty havaleko?

\VS{14}Hoe t’i Andrianañahare amy Mosè,
{\ND{Ehiè ze Ehiè}},\FTNT{*}{{\FR 3:14 }{\FT{Ehiè-Aser-Ehiè : Izaho eo Izaho eo’,
}}} Le tinovo’e ty hoe, Hoe ty ho saontsie’o amo ana’ Israeleo,
{\ND{Ehiè}}, ty nañitrik’ ahy homb’ama’ areo mb’etoa.

\VS{15}Hoe ka t’i Andrianañahare amy Mosè, Hoe ty hatao’o amo ana’ Israeleo,
{\ND{Iehovà}}, Andrianañaharen-droae’ areo, t’i Andrianañahare’ i Avrahame, i Andrianañahare’ Ietsàke naho i Andrianañahare’ Iakòbe ro nañirak’ ahy homb’ama’ areo mb’etoa.

\par }{\Q Izay ty añarako nainai’e,

\par }{\Q vaho izay ty fanoñonañe ahy

\par }{\Q nainai’e an-tsà an-tsà.


\par }{\PP \VS{16}Akia, atontono o androanavi’ Israeleo vaho ano ty hoe, Nisodehañe’ amako t’{\ND{Iehovà}} Andrianañaharen-droae’ areo, t’i Andrianañahare’ i Avrahame naho Ietsàke vaho Iakòbey, nanao ty hoe: Toe nitilik’ anahareo iraho naho nitreako o anoañe e Mitsraimeo.

\VS{17}Le hoe iraho: havotako ami’ty halovilovia’ i Mitsraime nahareo, homb’ an-tane’ i nte-Kanàney naho i nte-Khetey naho i nte-Emorey naho i nte-Periziy naho i nte-Kivey vaho i nte-Iebosìy, mb’tane orikorihen-dronono naho tantele añe.

\VS{18}Ho haoñe’ iareo ty fiarañanaña’o le hiheo mb’amy mpanjaka’ i Mitsraimey irehe rekets’ o androanavi’ Israeleo hanao ty hoe, Fa nifañaoñe ama’ay t’{\ND{Iehovà}} Andrianañahare’ o nte-Evreo, aa le angao hañavelo lia telo andro am-patram­bey añe hañenga soroñe am’
{\ND{Iehovà}} Andria­nañahare’ay.

\VS{19}Toe fantako t’ie tsy hapo’ ty mpanjaka’ i Mitsraime hañavelo naho tsy am-pitàñe maozatse.

\VS{20}Aa le hahitiko ty tañako hipaoke i Mitsraime amy ze hene fitoloñañe mahalatsa hanoeko ao. Mandimbe izay t’ie hapo’e hienga.

\VS{21}Toe hampañisohako am-pihaino’ o nte-Mitsraimeo ondatio, aa ie mienga, le tsy hañavelo an-tañam-polo;

\VS{22}fa songa hihalaly fanake volafoty naho volamena naho saroñe amo mpiharo tanàñe ama’eo naho amy ze ambahiny añ’ anjomba’e ao ze rakemba vaho haombe’ areo amo ana-dahy naho anakampela’ areoo vaho ho volose’ areo o nte-Mitsraimeo.



\par }\Chap{4}{\SH O Raha Tsitantane Nampanoeñe i Mosè
\par }
{\PP \VerseOne{1}Le hoe ty natoi’ i Mosè, Aa naho tsy miantok’ ahy iereo, tsy mijanjiñe ty feoko, fe hanao ty hoe, Tsy niheo ama’o t’{\ND{Iehovà}}?

\VS{2}Hoe t’{\ND{Iehovà}} ama’e, Ino o am-pità’oo? Hoe re, Kobaiñe.

\VS{3}Le hoe re, Afetsaho an-tane eo. Aa le nafetsa’e an-tane naho ninjare mereñe vaho nidisaha’ i Mosè.

\VS{4}Le hoe t’{\ND{Iehovà}} amy Mosè, Ampitakaro ty fità’o, tsepaho añ’ohi’e—aa le nahiti’e ty fità’e nitsi­paok’ aze vaho niheren-ko kobaiñe am-pità’e ao—

\VS{5}hiantofa’ iareo te niheo ama’o t’{\ND{Iehovà}}, Andrianañaharen-droae’ iareo, t’i Andrianañahare’ i Avrahame, i Andrianañahare’ Ietsàke vaho i Andrianañahare’ Iakòbe.


\par }{\PP \VS{6}Natovo’
{\ND{Iehovà}} ama’e ty hoe, Azi­liho añ-araña’o ao ty fità’o, le nazili’e añ-araña’e ao ty fità’e le ie nakare’e; hehe te angamae i fità’ey, hafotim-bolovaso.

\VS{7}Le hoe re, Ampolio añ-araña’o ao o fità’oo; aa le nazili’e añ-araña’e ao in­draike i fità’ey naho nakare’e boak’ añ-araña’e ao, ie fa nibali-ko hambañe ami-ty sandri’e.

\VS{8}Aa naho tsy miantok’ azo ndra mijanjiñe ty feo’ i viloñe valoha’ey le hiantofe’iereo ty feo’ i viloñe faharoey.

\VS{9}Ie mboe tsy miantoke i viloñe roe rey naho tsy mañaoñe ty feo’o le anovizo rano boak’ amy Nailey naho adoaño an-tane maike eo, fa hinjare lio an-tane maike eo i rano rinambe’o amy sakaiy.


\par }{\PP \VS{10}Aa hoe t’i Mosè amy
{\ND{Iehovà}}, Ry Talèko, tsy mahafilañon-draho; ndra taolo ndra hirik’ amy nitsara’o amo mpitoro’oo, te mone midàm-bolañe vaho bedo-lela.

\VS{11}Aa le hoe t’{\ND{Iehovà}} ama’e, Ia ro namboatse ty falie’ ondaty? Ia ro mamboatse ty bobo, ty giñe, ty mahaisake, vaho ty fey? Tsy Izaho
{\ND{Iehovà}} hao?

\VS{12}Akia arè; himbaeko ty falie’o vaho hanareko azo ze ho saon­tsie’o.

\VS{13}Fe hoe re, Ry Talèko, ehe iraho am-pità’ i hirahe’oy.

\VS{14}Niviañe amy Mosè amy zao ty haviñera’
{\ND{Iehovà}}, le hoe re, Tsy apotako hao i rahalahi’o Aharone nte-Leviy, t’ie mahafirehake? Inao, mionjomb’ ama’o mb’etoa re hifañaoñe ama’o vaho hifale añ’arofo’e te mahaoniñe azo.

\VS{15}Hisaontsy ama’e irehe vaho hajo’o am-palie’e o tsarao. Himbaeko ty falie’o naho i falie’ey vaho hañohako ama’ areo ze hanoe’ areo.

\VS{16}Ie ty hisolo-falie azo am’ ondatio; ie ty ho falie ama’o vaho ho fanalolahy ama’e irehe.

\VS{17}Rambeso am-pità’o o kobaiñeo, fa ama’e ty hanoe’o o viloñeo.


\par }{\SH Mimpoly mb’e Mitsraime mb’eo
\par }
{\PP \VS{18}Nienga t’i Mosè naho nibalike mb’ aman-dra­foza’e Iitrò mb’eo nanao ty hoe, Ehe angao himpoly mb’amo rolongoko e Mitsraimeo handrèndreke hera mbe veloñe. Le hoe t’i Iitrò amy Mosè, Akia am-panintsiñañe,

\VS{19}Hoe t’{\ND{Iehovà}} amy Mosè e Midiane ao, Akia, mimpolia mb’e Mitsraime mb’eo fa fonga nihomake ondaty nipay ty fiai’oo.

\VS{20}Aa le nendese’ i Mosè i vali’ey naho o ana-dahi’eo naho nampiningire’e ami’ty borìke, le nimpoly mb’ an-tane Mitsraime mb’eo; le nitintiñe’ i Mosè am-pità’e i kobain’Añaharey.


\par }{\PP \VS{21}Aa hoe t’{\ND{Iehovà}} amy Mosè, Ie miheo mb’e Mitsraime añe, asoao te hanoe’o añ’atrefa’ i Parò ze hene viloñe napoko am-pita’o, fa hampandiereko ty arofo’e tsy hapo’e hañavelo ondatio.

\VS{22}Le hoe ty hanoa’o amy Parò, Hoe t’{\ND{Iehovà}}: Anako naho tañoloñoloñako t’Israele;

\VS{23}le hoe iraho ama’o, Angao hañavelo i anakoy hitoroñe\FTNT{*}{{\FR 4:23 }{\FT{Heb: mitoroñe, miava; mitalaho}}} ahy. F’ie mifoneñe tsy hampañavelo aze, inao arè: havetrako ty ana-dahi’o, i tañoloñoloña’oy.


\par }{\PP \VS{24}Ie amy liay, amy nialeña’ iareoy, le nifanampe ama’e t’{\ND{Iehovà}}, ho nañè-doza ama’e.

\VS{25}Le rinambe’ i Tsiporàe ty vato masioñe le tinampa’e ty ofon’ ana-dahi’e naho nahifi’e am-pandia’eo vaho hoe re, Toe mpañenga-an-dio amako irehe!

\VS{26}Aa le na­votso’e vaho nanao ty hoe i rakembay, Ty valiko an-dio ty amy savatsey.


\par }{\PP \VS{27}Hoe t’{\ND{Iehovà}} amy Aharone, Akia mb’ am-patram­bey añe hifanalaka amy Mosè. Aa le nimb’eo re nifanalaka ama’e am-bohin’ Añahare eo vaho norofa’e.

\VS{28}Nita­roñe’ i Mosè amy Aharone ze hene nitsarae’
{\ND{Iehovà}} nañirak’ azey vaho i viloñe iaby nafanto’e ama’e rezay.

\VS{29}Nimb’ eo amy zao t’i Mosè naho i Aharone nanontoñe ze hene androanavi’ o ana’ Israeleo;

\VS{30}le nisaontsie’ i Aharone o nitsa­rae’
{\ND{Iehovà}} amy Mosè iabio vaho nanoe’e am-pahaisaha’ ondatio o viloñeo.

\VS{31}Niantoke ondatio, aa naho jinanji’ o ana’ Israeleo te nisary iareo t’{\ND{Iehovà}} naho nivazohoe’e ty fisotria’ iareo, le niondreke vaho nitalaho.



\par }\Chap{5}{\SH Tsy Vatien’ ahetse o Birikeo
\par }
{\PP \VerseOne{1}Tampetse izay le niheo mb’amy Parò mb’eo t’i Mosè naho i Aharone, nanao ty hoe, Hoe t’{\ND{Iehovà}} Andrianañahare’ Israele: Angao haña­velo mb’eo ondatikoo hanoe’ iereo sabadidak’ amako am-patrambey añe.

\VS{2}Aa hoe t’i Parò, Ia ze o
{\ND{Iehovà}} zao te ho haoñeko ty feo’e hampiavotako Israele. Amoeako ze o
{\ND{Iehovà}} zao vaho tsy hapoko hionjoñe ka t’Israele.

\VS{3}Le hoe iereo, Nifañaoñe ama’ay t’i Andrianañahare’ o nte-Evreo; aa le hañavelo lia telo andro mb’ ampatrañe añe zahay hisoroñe am’
{\ND{Iehovà}} Andria­nañahare’ay, tsy mone hampiambotraha’e am’ angorosy ndra fibara.

\VS{4}Fe hoe ty mpanjaka’ i Mitsraime am’ iereo. O Mosè naho Aharone, inom-bao ty ham­pi­sitahañe ondatio amo fitoloña’eo? Mimpolia amo fijinia’areoo!

\VS{5}Tinovo’ i Parò ty hoe, Ingo te maro t’indaty an-tane ao henaneo vaho ipaia’ areo hitroatse tsy hitoloñe!

\VS{6}Aa le linili’ i Parò amy andro zay amo mpanao bozizi’ iareoo naho amo mpisari’ iareoo, ty hoe:

\VS{7}Tsy hatolotse ahetse ka ondatio fe hamboatse birike mira amy teoy; angao hatonto’ iareo ze ahetse paiaeñe.

\VS{8}Le ­ampano’ areo birike mira amy nanoeñe taoloy, tsy haketrake, amy t’ie votro, izay ty mampitoreo iareo ami’ty hoe: Apoho hiavotse añe hisoroñe aman’ Añahare’ay.

\VS{9}Anovoño asa ondatio, hifanehafa’ iareo tsy hi­tsa­nom-bolam-bande.


\par }{\PP \VS{10}Aa le niakatse mb’eo o mpanao bozizio naho o mpisari’ ondatioo, nanao ty hoe am’ondatio, Hoe t’i Parò, Tsy hitolorako ahetse.

\VS{11}Akia, atontono ahetse amy ze hahatendreha’ areo, fe tsy haketrake ty fitoloña’ areo.

\VS{12}Aa le fonga niparaitak’ an-tane Mitsraime ao ondatio nanontone tain-ava hasolo i bokay.

\VS{13}Tinaentae’ o mpanao bozizio ka ami’ty hoe, Henefo ty fitoloña’ areo lomoñandro ho mira amy fasiañ’ ahetse teoy.

\VS{14}Finofoke ka o talèm-pitoloña’ o ana’ Israele najado’ o mpanao bozizi’ i Paròo am’ iareoo, ami’ty hoe, Akore te tsy nihenefa’ areo anindroany naho omale ty lili’areo amo birike manahake te taoloo?


\par }{\PP \VS{15}Aa le niheo mb’amy Parò mb’eo o talè ana’ Israeleo nitoreo ty hoe, Ino ty anoa’o hoe zao o mpitoro’oo?

\VS{16}Tsy ho tolorañe boka o mpitoro’oo, fa hoe iereo ama’ay, Mañamboara birike! Hehe te finofoke zahay vaho manao hakeo ondati’oo.

\VS{17}Hoe re, Mikopiso avao ty tembo retia, izay ty atao’ areo ty hoe, Angao hisoroñe amy
{\ND{Iehovà}}.

\VS{18}Akia, arè, mitromaha fe tsy homeañe ahetse vaho mbe hasese’ areo ty anjara’ birike.

\VS{19}Nirendre’ o talè, ana’ Israeleo, t’ie am-poheke amy saontsi’ey, ty hoe, Tsy haketra’ areo ty anjara birike lomoñandro.

\VS{20}Ie nienga i Parò, le nifanjò amy Mosè naho i Aharone nijohañe ey hifanalaka am’iereo,

\VS{21}vaho hoe ty nanoa’ iareo, Ee t’ie ho vazohoe’
{\ND{Iehovà}} naho hizaka! Akore ty nañaimboa’ areo anay am-pihaino’ i Parò naho am-pihaino o mpitoro’eo, hanolorañe fibara am-pità’ iareo hañohofa’e loza.


\par }{\PP \VS{22}Nitolik’ am’
{\ND{Iehovà}} indraike t’i Mosè nanao ty hoe, Ry Talè, akore ty fanilofañe ondaty retoañe? Ino o namantoha’o ahio?

\VS{23}Fa boak’ ami’ty niheovako amy Parò hivolañe amy tahina’oy, le nanoe’e samporerake ondaty retoa vaho tsy rinomba’o ondati’oo.



\par }\Chap{6}{\SH Ty Famotsorañe o ana’ Israeleo
\par }
{\PP \VerseOne{1}Aa le hoe t’{\ND{Iehovà}} amy Mosè, Mahaoniña henaneo ty hanoako amy Parò. Eka, fitàñe maozatse ty hampienga’e iareo, sirañe ­fatratse ty handroaha’e an-tane’e.


\par }{\PP \VS{2}Mbe nitsara amy Mosè t’i Andria­nañahare nanao ty hoe: Izaho
{\ND{Iehovà}},

\VS{3}ty niboak’ amy Avrahame naho am’ Ietsàke naho amy Iakòbe ami’ty hoe El-Sadai\FTNT{*}{{\FR 6:3 }{\FT{Andriampañotroñe, kila lefe’e}}}, fe tsy nitoñom-batañe am’iareo ami’ty hoe:
{\ND{Iehovà}}’\FTNT{†}{{\FR 6:3 }{\FT{Heb: i, he, o ndra v, he:
{\ND{Iehovà}}}}}.

\VS{4}Toe norizako am’ iereo ty fañinako, hano­lorako ty tane Kanàne, i tane fañaveloa’ iareo toe nañialoa’ iareo.

\VS{5}Fe tsinanoko ty fiñeoñeo’ o ana’ Israeleo ty amy fañondevoza’ o nte-Mitsraimeoy vaho nitiahiko i fañinakoy.

\VS{6}Anò ty hoe arè amo ana’ Israeleo: Izaho
{\ND{Iehovà}}, le havotsoko boak’ ambane’ ty fampijinia’ o nte-Mitsraimeo naho habalako o fandrohizañeo vaho ho jebañeko an-tsira natora-kitsy, an-jaka ra’elahy.

\VS{7}Ho rambeseko h’ondatiko vaho ho Andrianañahare’ areo iraho. Ho fohi’ areo te izaho
{\ND{Iehovà}} Andrianañahare’ areo, ty mampienga anahareo ami’ty fampijinia’ o nte Mitsraimeo.

\VS{8}Le hendeseko mb’ an-tane nañonjonako sirañe hanolorako aze amy Avrahame naho am’ Ietsàke vaho am’ Iakòbe añe; le hatoloko anahareo ho fanañañe, Izaho
{\ND{Iehovà}}.

\VS{9}Le nisaontsy amo ana’ Israeleo t’i Mosè, fa tsy nihaoñe’ iareo t’i Mosè, ty amy fikoretan’ arofo naho i fampisoañam-pañondevozañey.


\par }{\PP \VS{10}Aa hoe t’{\ND{Iehovà}} amy Mosè,

\VS{11}Akia, saontsio amy Parò, mpanjaka’ i Mitsraime, ty hampiavota’e an-tane’e o ana’ Israeleo.

\VS{12}Aa hoe ty asa’ i Mosè am’
{\ND{Iehovà}}, Kanas tsy nañaoñe ahiko o ana’ Israeleo, akore ty hijanjiña’ i Parò, izaho aman-tsoñy tsy nisavareñe?

\VS{13}Aa le nitsara amy Mosè naho i Aharone t’{\ND{Iehovà}}, nanolotse lily ho amo Ana’ Israeleo naho ho amy Parò mpanjaka’ i Mitsraime, hampiavotañe an-tane Mitsraime ao o ana’ Israeleo.


\par }{\SH Ty Toñon-draza’ i Mosè naho i Aharone
\par }
{\R Fot 46.8-27

\par }{\PP \VS{14}Inao o talèn’ anjomban-droaeo: o ana’ i Reòbene, tañoloñoloña’ Isra­eleo: i Kanòke naho i Palò naho i Ketsròne vaho i Karemý; irezay ro fifokoa’ i Reòbene.

\VS{15}O ana’ i Simoneo: Iemoèle naho Iamìne naho i Ohade naho Iakìne naho i Tsòkare vaho i Saòle ana’ ty rakemba nte-Kanàne; ie ro fifokoa’ i Simone.

\VS{16}Irezao ka o tahinan’ ana’ i Levio ty amo fifokoa’eo: i Geresòne\FTNT{‡}{{\FR 6:16 }{\FT{Ndra: Gersome : ambahiny atoy}}} naho i Kehàte vaho i Merarý; le ni-zato tsy telopolo fito amby taoñe ty halava havelo’ i Levy.

\VS{17}O ana’ i Geresoneo: i Libný naho i Semý, amo fifokoa’eo.

\VS{18}O ana’ i Kehàteo: i Amràme naho Iitshàre naho i Kebrone vaho i Ozièle le ni-zato-tsi-telopolo-telo amby ty taon-kavelo’ i Kehàte.

\VS{19}O ana’ i Merarìo: i Maklý naho i Mosý, ie ro fifokoa’ i Merarý hasavereña’ i Levý.

\VS{20}Nañenga’ Iokèbede rahavaven-drae’e t’i Amrame vaho nahatoly i Aharone naho i Mosè, le niveloñe zato-tsi-telopolo taoñe fito amby t’i Amrame.

\VS{21}O ana’ Iitshàreo: i Koràke, i Nèfege vaho i Zikrý.

\VS{22}O ana’ i Ozièleo, i Misaèle naho i Elitsafàne vaho i Sitrý.

\VS{23}Nañenga i Elisèbae ana’ i Aminadabe, rahavave’ i Naksòne t’i Aharone le nisamaha’e i Na­dabe naho i Abihò, i Elazare vaho Itamare.

\VS{24}O ana’ i Korakeo: i Asire naho i Elkanà vaho i Abiasàfe; ie ro hasavereña’ o nte-Koràkeo.

\VS{25}Nañenga amo ana’ i Potièleo t’i Elazare ana’ i Aharone, le nisamaha’e t’i Pinekase\FTNT{§}{{\FR 6:25 }{\FT{Pinekase: amam-binta mirearea}}}. Ie ro anjomban-droae’ o nte-Levio amo fifokoa’eo.


\par }{\PP \VS{26}Ie i Aharone naho i Mosè nitsa­rà’
{\ND{Iehovà}} ty hoe, Ampiengao an-tane Mitsraime ampoko-ampoko o ana’ Israeleo.

\VS{27}Ie ro nisaontsy amy Parò mpanjaka’ i Mitsraime hampiavotse o ana’ Israeleo an-tane Mitsraime, toe i Mosè naho i Aharone izay.


\par }{\SH Ie Mañeneke ty Linilin’Añahare
\par }
{\PP \VS{28}Ie amy andro nitsarà’
{\ND{Iehovà}} amy Mosè an-tane Mitsraimey,

\VS{29}le nanao ty hoe amy Mosè t’{\ND{Iehovà}}: Izaho
{\ND{Iehovà}}, hene saontsio amy Parò mpanjaka’ i Mitsraime ze taroñeko ama’o.

\VS{30}Aa hoe t’i Mosè añatrefa’
{\ND{Iehovà}}, Ino ty hijanjiña’ i Parò ahiko, izaho aman-tsoñy tsy afa-boiñeo?



\par }\Chap{7}{\PP \VerseOne{1}Hoe t’{\ND{Iehovà}} amy Mosè, Hehe t’ie najadoko ho fanalolahy amy Parò, vaho ho mpitoki’o t’i Aharone rahalahi’o.

\VS{2}Hene isaontsio ze taroñeko ama’o, le i Aharone rahalahi’o ty hisaontsy amy Parò hampiavote’e an-tane’e o ana’ Israeleo.

\VS{3}Fe ho gàñeko hey ty arofo’ i Parò hampitomboako an-tane Mitsraime ao o vilokoo naho o hala­tsàko.

\VS{4}Toe tsy hañaoñe anahareo t’i Parò, le hapaoko amy Mitsraime ty tañako vaho hampiavoteko an-tane Mitsraime an-jaka ra’elahy o valobohòkoo, ondatikoo, o ana’ Israeleo.

\VS{5}Ho fohi’ o nte-Mitsraimeo te Izaho
{\ND{Iehovà}}, naho ahitiko amy Mitsraime ty sirako hampiavoteko boak’ am’ iereo ao o ana’ Israeleo.

\VS{6}Aa le nanoe’ i Mosè naho i Aharone; ze nandilia’
{\ND{Iehovà}} iareo ty nanoe’ iereo.

\VS{7}Ni-valom-polo taoñe t’i Mosè naho aman-taoñe valom-polo-telo’ amby t’i Aharone t’ie nisaontsy amy Parò.


\par }{\SH I Kobay Tsitantaney
\par }
{\R 4.1-5

\par }{\PP \VS{8}Hoe ty tsara’
{\ND{Iehovà}} amy Mosè naho i Aharone,

\VS{9}Ie anoa’ i Parò ty hoe, Ampiboaho raha tsitantane, le hoe ty ho asa’o amy Aharone, Rambeso ty kobai’o vaho afetsaho añatrefa’ i Parò hinjarea’e fañaneñe.

\VS{10}Aa le nimb’ amy Parò mb’eo t’i Mosè naho i Aharone, le nanoe’ iereo i nandilia’
{\ND{Iehovà}}y; nafetsa’ i Aharone añatrefa’ i Parò naho aolo’ o mpitoro’eo i kobai’ey vaho ninjare bajy.

\VS{11}Kinai’ i Parò amy zao ondaty mahihitseo naho o mpamorekeo vaho nitoloñe an-tsahàtse o ambiasa’ i Mitsraimeo.

\VS{12}Songa nañifi-kobaiñe ambane eo vaho ninjare mereñe, le sindre natele’ ty kobai’ i Aharone o kobai’ iareoo.

\VS{13}Fe niha­gàñe avao ty arofo’ i Parò, tsy hinao’e iareo, amy nitsarae’
{\ND{Iehovà}}y.


\par }{\SH 1. Nampañovaeñe ho lio ty rano
\par }
{\PP \VS{14}Le hoe t’{\ND{Iehovà}} amy Mosè, gañe ty arofo’ i Parò; ie mifoneñe tsy hampienga ondatio.

\VS{15}Aa le akia, mb’ amy Parò mb’eo maraindray t’ie miavotse mb’an-drano mb’eo, le tintino am-pità’o i kobaiñe nampanjarieñe fañaneñey,

\VS{16}le isaontsio ty hoe, Nañirak’ ahy homb’ ama’o mb’ etoa t’{\ND{Iehovà}}, Andrianañahare’ o nte-Evreo hinday o entañe zao: Apoho hañavelo ondatikoo, hitoroñe ahy am-patrambey añe. Inao t’ie mbe tsy nañaoñe pake henane.

\VS{17}Aa hoe ty nitsarae’
{\ND{Iehovà}}, Zao ty hahafohina’o te izaho
{\ND{Iehovà}}. Inao, havangoko amo rano amy sàkaio ty kobaiñe an-tañako toy, hiova’e ho lio.

\VS{18}Ho mate ze fiañe amo sàkao le hitrotròtse i sàkay vaho hampangorý o nte-Mitsraimeo ty hinon-drano amy sàkay.

\VS{19}Aa hoe t’{\ND{Iehovà}} amy Mosè, Saontsio t’i Aharone, Rambeso o kobai’oo le ahitio ambone’ o rano’ i Mitsraimeo ty fità’o, ambone’ o saka’eo naho o talaha’eo naho o sihana’eo vaho ze hene kiantara-antaran-drano’e, hiova’e ho lio, le lio avao ty hanitsike ty tane Mitsraime, ndra an-tsajoa hatae ndra am-bato.


\par }{\PP \VS{20}Nanoe’ i Mosè naho i Aharone hambañe amy nandilia’
{\ND{Iehovà}}y. Naon­jo’e am-pahaisaha’ i Parò naho o mpi­toro’eo i kobai’ey vaho trinàbo’e ty rano amy sakay, le niova ho lio ze hene rano amy sakay;

\VS{21}nimate o fiañe amy sakaio, le nañantifofotse i sakay naho tsy nahay nikama ty rano’ i sàkay o nte-Mitsraimeo fa nitsitsike lio ty tane Mitsraime.

\VS{22}Fe tsinikombe’ o ambiasa’ i Mitsraimeo an-tsahàtse, le nihagàñe ty arofo’ i Parò naho nihiritsirita’e, amy ni­tsarae’
{\ND{Iehovà}}y.

\VS{23}Te mone nitolike t’i Parò, nimoak’ añ’anjomba’e ao, tsy nihaoñe’ ty arofo’e i raha zay.

\VS{24}Aa le fonga nihaly vovoñe añ’olo’ i sàkay o nte-Mitsraimeo, fa tsy nimete nòmeñe ty rano’ i sàkay.


\par }{\SH 2. Sahoñe
\par }
{\PP \VS{25}Ie nimodo ty fito andro le nipaoha’
{\ND{Iehovà}} i sàkay,

\VS{26}le ni­tsara amy Mosè t’{\ND{Iehovà}}, Akia miheova mb’ amy Parò mb’eo vaho ano ty hoe ama’e, Hoe ty tsinara’
{\ND{Iehovà}}: Ampiavoto ondatikoo, hitoroñe ahiko.

\VS{27}Aa ie mitoky, tsy hampienga, le inao, ho tsitsifeko sahoñe o tane’oo.

\VS{28}Hifamorohotse amy Nailey o sahoñeo. Hiakatse boak’ao hizilik’ añ’ anjomba’o ao naho an-traño firota’o ao naho am-pandrea’o ao naho añ’ anjomba’ o mpitoro’oo naho amo ondati’oo naho amo fanokona’oo vaho amo finga fitroboan-kobao.

\VS{29}Hanganik’ ama’o naho am’ondati’oo vaho amo mpitoro’oo o sahoñeo.



\par }\Chap{8}{\PP \VerseOne{1}Le hoe t’{\ND{Iehovà}} amy Mosè, Saon­tsio t’i Aharone, Ahitio ambone’ o torahañeo naho o talahao vaho o antarao ty fità’o rekets’ i kobai’oy hampiakatse o sahoñeo mb’an-tane Mitsraime mb’eo.

\VS{2}Aa le natora-kitsi’ i Aharone ambone’ o rano’ i Mitsraimeo ty fità’e vaho nitroatse mb’an-tamboho mb’eo o sahoñeo nanafotse ty tane Mitsraime.

\VS{3}Fe tsinikombe’ o ambiasao amo sahà’ iareoo, le nañakatse sahoñe an-tane Mitsraime ka.


\par }{\PP \VS{4}Nikanjie’ i Parò t’i Mosè naho i Aharone le nanao ty hoe: Mihalalia am’{\ND{Iehovà}} te hakareñe amako naho am’ ondatikoo o sahoñeo vaho hengako homb’eo ondatio hisoroñe am’
{\ND{Iehovà}}.


\par }{\PP \VS{5}Hoe ty Mosè amy Parò, Inao ty engeñe atoloko azo: Ombia ty hihalaliako ho azo naho o mpitoro’oo naho ondati’oo te hasoike ama’ areo vaho añ’ anjomba’ areo o sahoñeo, hampipoke iareo amy sàkay avao?

\VS{6}Le hoe re, Hamaray. Hoe t’i Mosè, Ie o sinaontsi’oo! Hahafohina’o te tsy amam-pañirinkiriñe aze t’{\ND{Iehovà}} Andria­nañahare’ay.

\VS{7}Ie misitak’azo naho o anjomba’oo naho o mpitoro’oo naho ondati’oo, le hidok’ amy sàkay avao.

\VS{8}Nienga i Parò amy zao t’i Mosè naho i Aharone vaho nikaike
{\ND{Iehovà}} t’i Mosè ty amo sahoñe nitsobore’ i Paròo.

\VS{9}Le nanoe’
{\ND{Iehovà}} i nihalalie’ i Mosèy, nimate añ’ anjomba ao o sahoñeo naho an-kiririsa ey naho an-tetek’ ao.

\VS{10}Aa le natonto’ iareo an-kivotri-kivotry ampara’ te nitrotròtse i taney.

\VS{11}Aa naho nioni’ i Parò t’ie nikepake le nampientetse arofo, nihiri­tsiritse am’ iereo, amy nitsara’
{\ND{Iehovà}}y.


\par }{\SH 3. Boròm-pìhetse
\par }
{\PP \VS{12}Le hoe t’{\ND{Iehovà}} amy Mosè, Anò ty hoe amy Aharone, Ahitio o kobai’oo vaho paoho ty lembo’ o taneo, hanjaria’e boròm-pìhetse hanitsike ty tane’ i Mitsraime.

\VS{13}Nanoe’ iereo; nahiti’ i Aharone ty fità’e reke-kobaiñe vaho pinao’e ty debo’ i taney, le nirodañe am’ ondatio naho amo hàreo ty boròm-pìhetse, ze atao debok’ an-tane eo fonga ninjare boròm-pìhetse nanitsike ty tane Mitsraime.

\VS{14}Nimanea’ o ambiasao ty hañakatse boròm-pìhetse amo sahà’ iareoo fe tsy nahalefe. Nipetak’ am’ondatio naho amo hareo o boròm-pìhetseo.

\VS{15}Le hoe o ambiasao amy Parò, Rambom-pitàn’ Añahare toy! fe nihagàñe avao ty arofo’ i Parò le tsy nihaoña’e, izay ty nitsara’
{\ND{Iehovà}}.


\par }{\SH 4. Laletse
\par }
{\PP \VS{16}Le hoe t’{\ND{Iehovà}} amy Mosè, Maña­leñaleña le mijohaña añatrefa’ i Parò, t’ie miavotse mb’an-drano mb’eo vaho ano ty hoe, Hoe ty tsi­nara’
{\ND{Iehovà}}: Angao hiavotse mb’eo ondatikoo hitalaho amako.

\VS{17}Aa hera tsy hengà’o homb’eo ondatikoo, le haropako ama’o ty laletse mifamorohotse naho amo mpitoro’oo naho am’ondati’oo naho añ’anjomba’ areo ao, le hifamorohotse añ’ anjomba’ o nte-Mitsraimeo o laletseo vaho an-tane ijohaña’ iareo.

\VS{18}Fe haviko amy andro zay ty tane Gosena imoneña’ ondatikoo, tsy hiropahan-daletse, hahafohina’o te añivo ty tane atoy iraho,
{\ND{Iehovà}}.

\VS{19}Eka, hampijadoñako jebañe añivo’ ondatikoo naho on­dati’oo. Hipoteake maray i viloñe zay.

\VS{20}Nanoe’
{\ND{Iehovà}}, le havasiañan-dale-dero ty nifoak’ añ’ anjomba’ i Parò naho añ’ an­jomba’ o mpitoro’e iabio; vaho hene nampiantoe’ i fifamorohotan-daletsey ty tane Mitsraime.


\par }{\PP \VS{21}Kinoi’ i Parò amy zao t’i Mosè naho i Aharone le nanao ty hoe, Akia, misoroña aman’ Añahare’ areo an-tane atoy.

\VS{22}Aa hoe t’i Mosè, Tsy mete t’ie hanoe’ay fa sirika amo nte-Mitsraimeo o fisoroña’ay am’
{\ND{Iehovà}} Andrianañahare’aio. Aa naho isoroña’ay am-pahaisaha’ o nte-Mitsraimeo ty raha tiva, tsy ho fetsahe’ iareo vato hao?

\VS{23}Hañavelo telo andro mb’ am-patrambey añe zahay, hisoroñe am’
{\ND{Iehovà}} Andria­nañahare’ay, amy ze hitsarae’e ama’ay.

\VS{24}Aa le hoe t’i Parò, Hengako hiavotse mb’ am-patram­bey ao nahareo hisoroñe am’
{\ND{Iehovà}} Andrianañahare’ areo naho tsy loho lavitse ty añaveloa’ areo. Mihalalia ho ahiko.

\VS{25}Le hoe t’i Mosè, Vata’e mienga azo iraho le hihalaly am’
{\ND{Iehovà}} te hasitake amy Parò naho amo mpitoro’eo vaho am’ondati’eo hamaray o laletse mifamoroho­tseo le asoao tsy ho fañahie’ i Parò avao, tsy hampienga’e hisoroñe am’
{\ND{Iehovà}} ondatio.


\par }{\PP \VS{26}Aa le nienga i Parò t’i Mosè vaho nihalaly am’
{\ND{Iehovà}}.

\VS{27}Le nanoe’
{\ND{Iehovà}} i nihalalie’ey: nafaha’e amy Parò naho amo mpitoro’eo naho am’ on­dati’eo o laletse nifamoroho­tseo, leo raike tsy napoke.

\VS{28}Le mbe nampientere’ i Parò ty arofo’e henane zay, tsy nenga’e hiavotse ondatio.



\par }\Chap{9}{\SH 5. Angorosim-biby
\par }
{\PP \VerseOne{1}Le hoe t’{\ND{Iehovà}} amy Mosè, Miziliha amy Parò ao le ano ty hoe, Hoe t’{\ND{Iehovà}} Andrianañahare’ o nte-Evreo: Ampiengao ondatikoo hitoroñe ahy.

\VS{2}Aa naho tsy apo’o hañavelo, fa mbe itambozore’o,

\VS{3}le ingo ho amo hare’oo ty fità’
{\ND{Iehovà}}, amo an-kivokeo, amo soavalao, amo borìkeo, amo ramevao, amo lia-raikeo naho amo añombeo ty kolàñe mandrokènkañe.

\VS{4}Fe hampi­am­bahe’
{\ND{Iehovà}} o hare’ Isra­eleo, amo hare’ i Mitsraimeo, le ndra inoñ’ inoñ tsy ho mate amo ana’ Israeleo.

\VS{5}Nifotoañe’
{\ND{Iehovà}} ami’ty hoe, Hamaray te hanoe’
{\ND{Iehovà}} i hoe zay an-tane atoy.

\VS{6}Aa le nanoe’
{\ND{Iehovà}} amy loak’androy; fonga niatantiry ty hare’ i Mitsraime, fe leo raik’ amo hare’ o ana’ Israeleo tsy nimate.


\par }{\PP \VS{7}Nampañontane t’i Parò le nirendre’e te ndra raik’ amo haren’ ana’ Israeleo tsy nimate; fe nientetse ty arofo’ i Parò vaho tsy nampiengae’e mb’eo ondatio.


\par }{\SH 6. Bae-tovoa
\par }
{\R Its 28.27

\par }{\PP \VS{8}Le hoe t’{\ND{Iehovà}} amy Mosè naho amy Aharone, Songa mangalà lavenoke mahapea fitàñe boak’ an-toñak’ ao le habobò’ i Mosè mb’ andikeram-beo am-pahaisaha’ i Parò;

\VS{9}le hinjare deboke era’ i tane Mitsraimey, le hampitovoañe bae mangorakorake amy ze ondaty naho biby hanitsike an-tane Mitsraime.

\VS{10}Aa le nandrambe lavenok’ an-toñak’ ao iareo naho nijohañe añatrefa’ i Parò naho nadoveve’ i Mosè an-tioke izay vaho nampitovoañe bae am’ondatio naho amo bibio.

\VS{11}Tsy nahafijohañe añatrefa’ i Mosè o ambiasao ty amo baeo, fa nipetak’ amo ambiasao naho amo nte-Mitsraime ila’eo ka o baeo.

\VS{12}Fe nampijadiriñe’
{\ND{Iehovà}} ty arofo’ i Parò vaho tsy nihaoña’e, amy tsinara’
{\ND{Iehovà}} amy Mosèy.


\par }{\SH 7. Ampiñe naho Havandra
\par }
{\PP \VS{13}Le hoe t’{\ND{Iehovà}} amy Mosè, Mañaleñalèña, le mijohàña añatrefa’ i Parò vaho anò ty hoe, Hoe t’{\ND{Iehovà}}, Andrianañahare’ o nte-Evreo: Ampiengao ondatikoo, hitalaho amako.

\VS{14}Aa ie henane zao, hahitriko an-tro’o ao naho amo roan­dria’oo vaho amo on­dati’oo ze hene tolom-boiñe amako, haha­fohina’o te tsy eo ty mañirin­kiriñe ahy an-tane-bey atoy.

\VS{15}Aa naho nahitiko henaneo ty tañako, hipaok’ azo naho ondati’oo ami’ty angorosy le ho naito an-tane atoy,

\VS{16}fe toe nadoko, soa te ihe ty hampiboahañe ty haozarako le hanitsike ty tane toy ty fitaroñañe ty añarako.

\VS{17}Ie amy zao, hiebotsebotse am’ ondatikoo hao? tsy hampiengà’o.

\VS{18}Aa ie hamaray hoe zao, le hampigada­boñeko havandra jabajaba te amy ze mbe lia’e tsy nizoeñe e Mitsraime ao mifototse ami’ty andro nañorizañe aze pake henaneo

\VS{19}Mampihitrifa arè, le ampipaliro ze hare’o naho ze raha’o an-kivok’ ao, fa hivalenkañe ze ondaty ndra biby zoeñe an-diolio ey tsy nampolieñe, t’ie idoindoiña’ i havandray.

\VS{20}Ze mpitoro’ i Parò nihembañe amy tsara’
{\ND{Iehovà}}y, songa nihenekeneke nampipalitse o mpitoro’eo naho o hàre’eo.

\VS{21}Fe ze tsy nañaoñe ty tsara’
{\ND{Iehovà}} ka, le nado’e an-kivok’ añe avao o mpitoro’eo naho o hàre’eo.


\par }{\PP \VS{22}Hoe t’{\ND{Iehovà}} amy Mosè, Ahitio mb’ an­dikerañe ey ty fità’o hampiponake havandra era’ ty tane Mitsraime, amy ze ondaty naho biby vaho ze hene hatae an-kivok’ ey, an-tane Mitsraime ao.

\VS{23}Aa le nampitakare’ i Mosè mb’ andikerañey ty kobai’e le nampidoindoiñe’
{\ND{Iehovà}} ty àmpiñe naho havandra vaho nirifatse mb’an-tane mb’eo ty afo. Le nampigadabòñe’
{\ND{Iehovà}} havandra an-tane Mitsraime ao;

\VS{24}havandra nibilobiloen-kelatse añivo’e ao, figada­bon-kavandra mbe lia’e tsy nideboñe an-tane Mitsraime ao sikal’ amy te nififeheañe.

\VS{25}Zinama’ i havandray ze hene an-tameañe an-tane Mitsraime ao ndra ondaty ndra hare; fonga navita­vita’e ze rongoñe a montoñe ao vaho fonga pinozapoza’e o hatae an-kivokeo.

\VS{26}Fe tsy nipaohen-ka­vandra o Ana’ Israeleo an-tane Gosenao.


\par }{\PP \VS{27}Aa le kinoi’ i Parò t’i Mosè naho i Aharone le nanoa’e ty hoe, Toe nandilatse iraho henaneo;
{\ND{Iehovà}} ro vantañe vaho aman-tahin-draho naho ondatikoo.

\VS{28}Mihalalia am’
{\ND{Iehovà}}! Ampihankaño o hotroke naho havandran’ Añahareo! Le hampiengako, le tsy hampitam­batse anahareo ka.

\VS{29}Hoe t’i Mosè ama’e, Ie vata’e miakatse ty rova toy le hahitiko mb’ am’
{\ND{Iehovà}} o tañakoo vaho hijihetse i àmpiñey le tsy ho eo i havandray, haharendreha’o te a
{\ND{Iehovà}} ty tane toy.

\VS{30}Fa ihe naho o mpitoro’oo, apotako te mboe tsy mañeveñe am’
{\ND{Iehovà}} Andrianañahare avao.

\VS{31}(Ie amy zao, fa nianto iaby ty
\FTNT{*}{{\FR 9:31 }{\FT{Vare-leny: karaza’bare ahazoañe fole leny}}}vare-leny naho ty vare-hordea, fa niregorego i hordeay vaho namòñe i vare-leniy.

\VS{32}Fe tsy nijoieñe ty vare-bolè naho ty bolè-lahi’e fa malaom-pitovoañe.)

\VS{33}Aa le niavotse boak’ amy Parò t’i Mosè, niakatse i rovay. Nahiti’e mb’ amy
{\ND{Iehovà}} o fità’eo le songa nijihetse i àmpiñey naho i havandray vaho tsy nampikojojoahañe an-tane i orañey.

\VS{34}Aa vata’e nioni’ i Parò te nijihetse i orañey naho i havandray naho i àmpiñey le mbe nanovon-kakeo; nampigañe’e ty arofo’e, ie naho o mpitoro’eo.

\VS{35}Aa le niha-jadiriñe ty arofo’ i Parò le tsy nampiengae’e o ana’ Israeleo, amy tsinara’
{\ND{Iehovà}} amy Mosèy.



\par }\Chap{10}{\SH 8. O Valalao
\par }
{\R Joe 1.2-4

\par }{\PP \VerseOne{1}Le hoe t’{\ND{Iehovà}} amy Mosè, Akia mb’ amy Parò mb’eo, amy te nampigañeko ty arofo’e naho ty tro’ o mpitoro’eo, hampipohako añivo’ iareo ao o viloko retoañe,

\VS{2}haha­fitalilia’o amo ana’oo naho amo àfe’oo o raha nanoeko e Mitsraimeo naho o viloñe nitoloñeko añivo’ iereoo, hahafohina’ areo te izaho
{\ND{Iehovà}}.


\par }{\PP \VS{3}Aa le niheo mb’amy Parò mb’eo t’i Mosè naho i Aharone, le nanao ty hoe ama’e, Hoe ty tsara’
{\ND{Iehovà}}, Andria­nañahare’ o nte-Evreo, Pak’ ombia ty mbe hitokia’o tsy hirèke añatrefako? Ampiengao ondatikoo hitoroñe ahiko.

\VS{4}Fa naho mifonen-drehe tsy hampiavotse ondatikoo, le hampi­votrahako valala an-tane’ areo etoy te maray.

\VS{5}Ho kopofe’e ty maso’ i taney tsy hahaisaha’ iaia o taneo, le habotse’e ty sisa nahafipoliotse, o nasisa’ i havandraio vaho havorembore’e ze hatae’areo mamoa an-kivoke ey.

\VS{6}Hatsefe’e amo anjomba’oo naho o anjom­bam-pitoro’e naho ty amo hene nte-Mitsraimeo, ie mboe tsy niisan-droae’o ndra o roaen-droae’oo mifototse ami’ty andro naha-tan-tane atoy iareo pake henaneo. Nitolik’ amy zao re nienga i Parò.


\par }{\PP \VS{7}Hoe o mpitoro’’ i Paròo ama’e, Pak’ ombia t’ie mbe ho fandrik’ aman­tika? Ampiengao ondatio hitoroñe
{\ND{Iehovà}} Andrianañahare’e; mbe tsy rendre’o hao te mianto t’i Mitsraime?

\VS{8}Aa le nampibaliheñe mb’amy Parò mb’eo t’i Mosè naho i Aharone vaho hoe re tama’e, Akia, toroño t’{\ND{Iehovà}} Andria­nañahare’ areo! Le ia naho ia ty homb’eo?

\VS{9}Hoe t’i Mosè, Hindre lia ama’ay o keleia’aio naho o bei’aio; rekets’ o ana-dahi’aio naho o anak’ampela’aio vaho hitraok’ ama’ay o mpirai-lia’aio naho o añombe’aio, hanoe’ay sabadidak’ am’
{\ND{Iehovà}}.

\VS{10}Hoe re tam’ iereo, Toe hitahy anahareo t’{\ND{Iehovà}} naho hengako hindre lia ama’ areo o keleia’ areoo! Hehe ty fikitrohan-draty aolon-dahara’ areo.

\VS{11}Aiy avao! O lahilahio avao ty hañavelo mb’eo henaneo hitoroñe
{\ND{Iehovà}}, fa izay ty nipaia’ areo. Le sinoike mb’eo iereo hidisak’ ami’ty fiatrefañe i Parò.


\par }{\PP \VS{12}Le hoe t’{\ND{Iehovà}} amy Mosè, Ahitio ambone’ o tane Mitsraimeo ty fità’o, hivotraha’ o valalao, hipetaha’ iareo an-tane Mitsraime, hampibotseke ze he’e mitiry an-tane eo, ze nisisa’ i havandray.

\VS{13}Aa le nahiti’ i Mosè ambone’ tane Mitsraime i kobai’ey vaho ninday tiok’ atiñanañe amy taney amy lomoñàndroy naho amy haleñe iabiy t’{\ND{Iehovà}}; ie nanjirike i àndroy le fa nonjone’ i tiok’ ati­ñanañey mb’eo o valalao.

\VS{14}Le nionjoñe nanitsike ty tane Mitsraime o valalao, nandrambañe ty fifaritsoha’ i Mitsraime ty nipetaha’ iareo, nitozantozañe; mboe lia’e tsy nizoem-pifamorohotam-balala hoe zay vaho tsy ho zoeñe ka.

\VS{15}Natsahe’e ty maso’ i taney, le nikò-maieñe i taney; naho fonga nabotse’e ze niniñaniña amy taney naho ze voan-katae nisisa’ i havandray vaho tsy nanisa raha antsetra an-katae ndra an-drongoñe an-kivoke ndra aia’aia an-tane Mitsraime ao iaby.

\VS{16}Kinoi’ i Parò amy zao t’i Mosè naho i Aharone le nanao ty hoe, Toe nanao hakeo amy
{\ND{Iehovà}} Andrianañahare’ areo naho ama’ areo iraho.

\VS{17}Aa le miambane ama’o ty hiheve ami’ty henane toy i hakeokoy vaho halalio am’
{\ND{Iehovà}} Andrianañahare’ areo te ha­fahañe amako ty fihomahañe toy avao.

\VS{18}Nienga i Parò re, nihalaly am’
{\ND{Iehovà}};

\VS{19}Nafote’
{\ND{Iehovà}} i tiokey ho tio-bey hirik’ ahandrefañe; nongaha’ i tiokey o valalao vaho sinoi’e mb’amy Riam-Binday añe; leo raike amo valalao tsy napoke an-tane Mitsraime ao iaby.

\VS{20}Fe nampi­entere’
{\ND{Iehovà}} ty arofo’ i Parò, le tsy nampi­engae’e mb’eo o ana’ Israeleo.


\par }{\SH 9. Haieñe
\par }
{\PP \VS{21}Aa le hoe t’{\ND{Iehovà}} amy Mosè, Ahitio mb’andikeram-b’eo ty fità’o hañatseke ty hamoromoroñe an-tane Mitsraime ao, ieñe mete tsapaeñe.

\VS{22}Aa le nahiti’ i Mosè mb’andindìñey ty fità’e, le nandrambañe ty tane Mitsraime telo andro ty hamoromoroñe.

\VS{23}Songa tsy nahay nifañisake, naho sindre tsy naha-ongake telo andro amy nidona’ey; fe amo hene ana’ Israeleo le nazava amo kiboho’ iareoo.

\VS{24}Aa le kinoi’ i Parò t’i Mosè nanao ty hoe, Akia, toroño t’{\ND{Iehovà}}. Fe apoho atoy o lia-rai’ areoo naho o mpirai-tro areoo. Mete hindre ama’o o keleia’ areoo.

\VS{25}Aa hoe t’i Mosè, Tsi-mete tsy hatolo’o ty hisoroñañe naho ty ho èngan-koroañe, hañalankaña’ay ho am’
{\ND{Iehovà}} Andrianañahare’ay.

\VS{26}Aa le hindre lia ama’ay o hare’aio; leo tombo’e raike tsy hapo’ay, fa hendese’ay hitoroñe
{\ND{Iehovà}} Andrianañahare’ay, tsy apota’ay te inoñe ty hitoroña’ay
{\ND{Iehovà}} naho tsy fa pok’añe.

\VS{27}Fe nampigañe’
{\ND{Iehovà}} ty arofo’ i Parò vaho tsy nisatrie’e ty hampienga iareo.

\VS{28}Le hoe ty Parò tama’e, Soik’ añe! Misitaha amako! Mitaoa tsy ho isa’o ka ty tareheko, fa amy andro hahaisaha’o azey ty hihomaha’o.

\VS{29}Hoe ty Mosè, Soa i saontsi’oy! Tsy ho treako ka o lahara’oo.



\par }\Chap{11}{\SH Hatahata ami’ty Tolom-boiñe Fara’e
\par }
{\R Avo. 3.21-22; 12.35-60

\par }{\PP \VerseOne{1}Hoe t’{\ND{Iehovà}} amy Mosè, Ho tovoñako feh’ohatse raike amy Parò naho i Mitsraime, izay vaho hapo’e hienga nahareo, eka, hampiavote’e vaho vata’e hatao’e soike.

\VS{2}Saontsio an-dravembia ondatio te songa hihalaly, sindre ondaty amo mpirai-tanañe ama’eo, fanake volafoty naho fanake volamena.

\VS{3}Toe nampañisohe’
{\ND{Iehovà}} ampahaisaha’ o nte Mitsraimeo ondatio. Mbore nilahitsiay an-tane Mitsraime ao t’i ondaty Mosè am-pihaino’ o mpitoro’ i Paròo naho ampahaisaha’ondatio.


\par }{\PP \VS{4}Hoe t’i Mosè, Inao ty tsara’
{\ND{Iehovà}}, Hiakatse petsakalen-dRaho haneña­teña i Mitsraime.

\VS{5}Le fonga hivetrake ze hene valohan’ anak’ an-tane Mitsraime ao, boak’ amy tañoloñoloña’ i Parò mpiambesatse am-piambesam-panjaka’ey, pak’ ami’ ty tañoloñoloñan’ ondevo ampela amboho’ i fandisanañey vaho ty valohan’ anan-kare.

\VS{6}Hanitsike ty tane Mitsraime ty fikoaihañe mbe lia’e tsy ni-añ’ ohatse vaho le lia’e tsy hanahafañe ka.

\VS{7}Fe amo ana’ Israeleo, le tsy hihiake ama’ondaty ndra aman-kare ty amboa, hahafohina’ areo te ampiambahe’
{\ND{Iehovà}} amy Mitsraime t’Israele.

\VS{8}Ie amy zay hizotso mb’amako o mpitoro’o retoañe hibokoboko amako hanao ty hoe, Miengà anay, ihe naho ze hene ondaty am-pandia’o. Izay iraho vaho hiavotse, le nienga i Parò am-piforoforoan-keloke.


\par }{\PP \VS{9}Hoe t’{\ND{Iehovà}} amy Mosè, Tsy hañaoñe azo t’i Parò soa te hampitomboañe an-tane Mitsraime ao o halatsàñe hanoekoo.


\par }{\PP \VS{10}Nanoe’ i Mosè naho i Aharone añ’ atrefa’ i Parò i hene raha tsitantane rezay; fe nampientere’
{\ND{Iahoé}} ty arofo’ i Parò vaho tsy nampiengae’e an-tane’e o ana’ Israeleo.



\par }\Chap{12}{\SH Ty Pèsake Valoha’e
\par }
{\R Vol 9.1-14; Ezek 45.21-25

\par }{\PP \VerseOne{1}Hoe ty tsara’
{\ND{Iehovà}} amy Mosè naho Aharone an-tane Mitsraime ao:

\VS{2}Hatao’ areo fifotoram-bolañe ty volañe toy; ie ty hatao’ areo valoham-bolan-taoñe.

\VS{3}Aa le tseizo amy valobohò’ Israeley te, amy fahafolo’ ty volañe toy, songa handrambe ty vi’e ho añ’anjomban-drae’e ze lahilahy, ty vi’e ze hasavereñañe.

\VS{4}Aa naho loho kede te ami’ty vi’e raike ty hasavereñañe, le hangala’e raike hatraok’ amo marine’ i anjomba’eio ty ami’ty ia’ ondaty, ze hahafikamà’ ondatio ty hamolilia’o ty vi’e.

\VS{5}Tsy hanan-kandra i vi’ey; lahi’e an-tao’e valoha’e ty ho rambeseñe ke amo añondrio he amo oseo.

\VS{6}Ho tana’o pak’ ami’ty andro fahafolo-efats’ ambi’ i volañey; le songa hamono ty aze amy folak’ àndroy\FTNT{*}{{\FR 12:6 }{\FT{Folakandro do’e: añivo’ i mandialohay naho i tsofots’androy;
}}} ze amy valobohò’ Israele.

\VS{7}Handrambesa’ iareo ty lio’e vaho hafitse ami’ty lahindalañe roe naho ami’ty ambone’e amy ze anjomba ikamañe azey.

\VS{8}Ho kamae’ iereo amy haleñey i hena natono añ’afoy naho ty mofo po-dalivay, le ampitraofo àña-mafaitse t’ie kamaeñe.

\VS{9}Tsy ho kamaeñe manta, tsy ho sambaiheñe, fa atono añ’ afo ty loha’e naho o tombo’eo vaho o aova’eo.

\VS{10}Tsy ho sisaeñe ami’ty maraiñe; fa fonga horoañe amy maraiñey ze sisa.

\VS{11}Zao ty hikama’o aze: misikiñe ty vania’o, mihana o fandia’oo, naho am-pità’o ty kobaiñe; le ikamañe masika. I Fihelañ’Ambone\FTNT{†}{{\FR 12:11 }{\FT{Ndra: Pèsake}}}’
{\ND{Iehovà}} izay.

\VS{12}Fa hiranga an-tane Mitsraime iraho te haleñe, le ho lihiñeko kàboke ze valohan’ anak’ an-tane Mitsraime ao ndra ondaty ndra hare vaho hametsa­ke zaka amo ndrahare’ i Mitsraimeo: Izaho Ieh{\ND{ovà}}.

\VS{13}Viloñe ho anahareo amo anjomba’ imoneña’ areoo i lioy; aa naho treako ty lio, le hiary ambone’ areo iraho vaho tsy ho zevoñe’ ty angorosy te lihiñeko ty an-tane Mitsraime.


\par }{\PP \VS{14}Ho andro faniahiañe anahareo ty andro toy. Hambena’ areo ho sabadidak’ am’
{\ND{Iehovà}}; amo hene tarira’ areoo ty hañambena’ areo aze ho fañè tsy modo nainai’e.

\VS{15}Fito andro ty hikamà’ areo mofo po-dalivay; le fonga hafaha’ areo añ’ anjomba’ areo ze atao lalivay aolo’ i andro valoha’ey; amy t’ie mikama lalivay amy andro valoha’ey pak’ami’ty andro faha-fito, le haitoañe am’ Israele indatiy.

\VS{16}Amantaño fivory miavake i andro valoha’ey, naho fivory miavake ho anahareo ka i andro fahafitoy, le tsy mitoloñe ndra inoñ’inoñe amy andro rey naho tsy amy ho kamaeñe: izay avao ty ho fitoloña’ areo.

\VS{17}Ambeno i sabadidake mofo po-dalivaiy amy t’ie ty andro nampiengàko amy Mitsraime i valobohò’ areoy: aa le hambena’ areo amo hene tarira’ areoo ty andro toy ho fañè tsy modo kitro añ’afe’e.

\VS{18}Amy volam-baloha’ey, amy andro faha folo-efats’ambi’ i volañeiy naho hariva, ty hikama’ areo mofo po-dalivay pak’ ami’ty hariva’ i andro faha-roapolo-raik’ ambiy.

\VS{19}Fito andro te tsy hanjoan-dalivay ty añ’ anjomba’ areo ao, amy t’ie mikama raha nanoen-dalivay ro haitoañe amy valobohò’ Israeley indatiy, ndra t’ie mpañialo ndra te nitoly amy taney.

\VS{20}Tsy hikama raha aman-dalivay fa mofo po-dalivay ty ho kamae’ areo amo hene akiba’ areoo.


\par }{\PP \VS{21}Aa le fonga kinoi’ i Mosè o roandria’ Israeleo, nanoa’e ty hoe, Añakaro vi’e le andrambeso ty amo hasavereña’ areoo vaho lentao i Fihelañ’ amboney.

\VS{22}Rambeso ty tsampan-tseva\FTNT{‡}{{\FR 12:22 }{\FT{Heb: Hyssop}}}, le aloño amy lio am-panakey; naho afitsezo an-dahin-dalañe roe eo naho an-tokonañe ambone eo i lio am-panakey vaho tsy ia ty hiakatse an-dalañ’ anjomba’e ampara’ te maray.

\VS{23}Amy te hitoañe mb’eo t’{\ND{Iehovà}} hanjevoñe o nte-Mitsraimeo; aa ie mahavazoho ty lio amy tokonañe amboney naho amy lahindalañe roe rey, le hiary ambone’ i lalañey t’{\ND{Iehovà}} vaho tsy henga’e hizilik’ an-kiboho’ areo ao i mpandro­tsakey hanjevoñe.


\par }{\PP \VS{24}Hambena’ areo nainai’e izay, ho fañè tsy modo ama’o naho amo tarira’oo.

\VS{25}Ie mivotrake an-tane hatolo’
{\ND{Iehovà}} anahareo ty amy tsara’ey le ho henefe’ areo ty fitoroñañe toy.

\VS{26}Aa naho añontanea’ o ana’ areoo ty hoe: Ino ty fitoroñ’areo toy?

\VS{27}Le hanoa’ areo ty hoe, Ie ty fisoroñañe i Fiariañ’ Ambone’
{\ND{Iehovà}}y, amy t’ie niary ambone’ o kibohon’ ana’ Israele e Mitsraimeo naho zinevo’e o nte-Mitsraimeo vaho nado’e o kibohon-tikañeo. Aa le niondreke ondatio, nitalaho.


\par }{\PP \VS{28}Nimb’eo o ana’ Israeleo nanao hambañe amy nandilia’
{\ND{Iehovà}} i Mosè naho i Aharoney; izay ty nanoe’ iareo.


\par }{\SH 10. Ty Fihomaha’ o Valohan’anakeo
\par }
{\R Avo. 11.1-10

\par }{\PP \VS{29}Ie petsakaleñe, le linihi’
{\ND{Iehovà}} ze hene valohan’ anak’ an-tane Mitsraime ao, mifototse amy tañolo­ñoloña’ i Parò niambesatse amy fiambesam-pifehea’ey pak’ami’ty mpirohy amy nampigabeñañe azey naho ze valohan’ anan-kàre iaby.

\VS{30}Nitroatse haleñe t’i Parò, ie naho ze hene mpitoro’e naho o nte-Mitsraime iabio vaho akore ty fangololoihañe e Mitsraime ao, kanao tsy eo ty anjomba tsy aman-dolo.

\VS{31}Aa le kinoi’e t’i Mosè naho i Aharone amy haleñey le nanao ty hoe, Miongaha, Iengao ondatikoo, inahareo naho o ana’Israeleo! Akia, toroño t’{\ND{Iehovà}}, amy nisaontsie’ areoy.

\VS{32}Endeso o mpirai-lia’ areoo naho o añombe’ areoo, amy nisaontsie’ areoy vaho mañaveloa. Le tatao ka iraho!


\par }{\SH Ramsese pak’e Sokote
\par }
{\PP \VS{33}Tinaentae’ o nte-Mitsraimeo ondatio hampalisa ty hampiakarañe iareo amy taney, fa hoe iereo, Fonga mate zahay.

\VS{34}Aa le rinambe’ ondatio o koba’ iareo po-dalivaio, ie nikolopofeñe saroñe an-tsoro’e ao miharo amo fanake fampikobàñeo.

\VS{35}Norihe’ o ana’ Israeleo ty saontsi’ i Mosè le nihalaly bange volafoty naho volamena vaho sikiñe amo nte-Mitsraimeo,

\VS{36}le nosihe’
{\ND{Iehovà}} o nte-Mitsraimeo t’ie hatarike am’ iereo, le nomei’ iareo ze hene nihalalieñe. Aa le nifongane’ iareo o nte-Mitsraimeo.


\par }{\PP \VS{37}Nañavelo boak’ e Ramesèse pak’ e Sokòte o ana’ Israeleo, ondaty enen-ketse am-pandia fa tsy niaheñe o keleiañeo.

\VS{38}Valobohòke mifangaro ty nitrao-pienga am’ iereo naho o lia-raikeo naho o mpirai-trokeo naho ty hanañañe tsy fotofoto.

\VS{39}Natoña’ iareo i mofo po-dalivay amy koba nen­dese’ iereo boake Mitsraimey, Tsy nian-dalivay i kobay amy t’ie natao’ o nte-Mitsraimeo soike le nihepakepake fa tsy eo ty hañalankaña’ iareo vaty.


\par }{\PP \VS{40}Ty fitaveaña’ o ana’ Israele nimoneñe e Mitsraimeo le efa-jato-tsi-telopolo taoñe.

\VS{41}Ie nimodo i 430 taoñe rezay amy andro zay, le hene nienga an-tane Mitsraime o lahiale’
{\ND{Iehovà}} o.

\VS{42}Halem-pijilova’
{\ND{Iehovà}} toy, i nampiengà’e iareo an-tane Mitsraimey, aa le ho fijilova’ o ana’ Israele iabio naho ze hene tarira’ iareo, am’
{\ND{Iehovà}} ami’ ty haleñe toy.


\par }{\SH Fañè amy Fiariañ’ Amboney
\par }
{\R Fot. 17.9-14; Avo. 12.1-13

\par }{\PP \VS{43}Hoe t’{\ND{Iehovà}} amy Mosè naho i Aharone: Zao ty fañè’ i Fiariañ’ Amboney: Tsy ho kamae’ ty ambahiny,

\VS{44}fe azo kamae’ ze ondevo vinily; o nisavare’oo ty hihinañe aze.

\VS{45}Tsy ho kamae’ ty mpañialo ndra ty mpikarama.

\VS{46}Añ’ anjomba raike ty ikamañe aze, tsy añakarañe amy anjombay i henay vaho tsy hapènkañe o taola’eo.

\VS{47}Hambena’ ty valobohò’ Israele izay.

\VS{48}Aa naho te hitraok’ amy sabadi­dam-Pihelaña’
{\ND{Iehovà}}y ka ty renetane ama’ areo, le tsy mahay tsy ho savareñe hey ze fonga lahilahi’e; ie amy zay ro mete mitotoke mb’eo hañambeñe aze; hanahake t’ie nisamak’ amy taney. Fe tsy mete ikama ze ondaty tsy votso-boiñe;

\VS{49}raike ty fetse amo renetane mañialo ama’ areoo naho amo nisamak’ amy taneio.


\par }{\PP \VS{50}Le nanoe’ o ana’ Israeleo, nihenefa’ o ana’Israeleo ze nandilia’
{\ND{Iehovà}} i Mosè naho i Aharoney.

\VS{51}I àndroy avao ty nampiengà’
{\ND{Iehovà}} an-tane Mitsraime ao o ana’ Israeleo am-poko am-poko.



\par }\Chap{13}{\PP \VerseOne{1}Nitsara ty hoe amy Mosè t’{\ND{Iehovà}}:

\VS{2}Avaho ho ahy ze hene lahilahy valohan’ anake. I manoka-koviñe amo ana’ Israeleo, ke ondaty he hare, ahiko irezay.


\par }{\SH Ty Sabadidak’ i Mofo po-Dalivaey
\par }
{\R Avo. 12.14-20

\par }{\PP \VS{3}Hoe t’i Mosè am’ondatio, Tiahio ty andro toy, ty niavota’ areo i Mitsraime, boak’ an-trañom-pañondevozañe ao; amy t’ie nampiengà’
{\ND{Iehovà}} atoy an-kaozaram-pità’e; le tsy ho kamaeñe ty mofo aman-dalivay.

\VS{4}Androany ami’ty volan-\FTNT{*}{{\FR 13:4 }{\FT{Volankofahofa: Abibe: Volam-balohan’A’hare}}}kofahofa, ty niavota’ areo.

\VS{5}Aa naho minday azo mb’an-tane’ o nte-Kanàneo naho o nte-Kheteo naho o nte-Emòreo naho o nte-Kiveo vaho mb’amo nte-Iebosìo añe t’{\ND{Iehovà}}, ie nampitamae’e an-droae’o am-pànta hatolots’ azo; tane orikorihen-dronono naho tantele, le hambena’o ami’ty volañe toy o fitalahoañe zao.

\VS{6}Fito andro ty hikama’o mofo po-dalivay vaho ano Sabadidake.am’
{\ND{Iehovà}} amy andro faha-fitoy.

\VS{7}Ho kamaeñe fito andro ty mofo po-dalivay, le tsy ho tendrek’ ama’o ty mofo aman-dalivay vaho tsy ho zoeñe ama’o, an-toe’o iaby ty lalivay.

\VS{8}Ty hoe ty hatoro’o ami’ty ana-dahi’o amy andro zay, Ie i nanoe’
{\ND{Iehovà}} ho ahikoy, t’ie niavotse i Mitsraime.

\VS{9}Ho viloñe ama’o am-pità’o naho tiahy añivom-pihaino’o eo soa te ho am-palie’o ty Ha’
{\ND{Iehovà}}y, amy te am-pitàñe maozatse ty nampiavota’
{\ND{Iehovà}} azo amy Mitsraime.

\VS{10}Aa le hambena’o amy namotoaña’e azey boa-taoñe o fañè zao.


\par }{\SH Ty Fañorizañe o Tañoloñoloñañeo
\par }
{\PP \VS{11}Naho ninday azo an-tane’ o nte-Kanàneo t’{\ND{Iehovà}}, ie nifañina ama’o naho an-droae’o vaho fa natolo’e azo,

\VS{12}le havì’o ho a
{\ND{Iehovà}} ze hene manoka-koviñe naho ze fonga valohan’ anan-kare’o, a
{\ND{Iehovà}} o lahi’eo.

\VS{13}Fa ho jebañe’o ami’ty añondry ka ty valohan’ ana-borìke, aa naho tsy lefe’o jebañeñe, le tsi-mete tsy kitsihe’o ty loha’e. Aa le ho jebañe’o ty tañoloñoloñan-anadahi’o.

\VS{14}Ie añe naho mañontane azo ty ana’o ami’ty hoe: Ino zao. Le hatoi’o ty hoe, An-kaozaram-pità’e ro nampiengà’
{\ND{Iehovà}} anay i Mitsraime, boak’ an-trañom-pañondevozañe ao.

\VS{15}Ie nifoneñe tsy hampienga anay t’i Parò, le vinono’
{\ND{Iehovà}} ze fonga valohan’ anake an-tane Mitsraime ao, ty tañoloñoloña’ ondaty naho ty valohan’ anan-kare. Aa le soroñeko am’
{\ND{Iehovà}} ze lahi’e manokake ty hoviñe, fe ho jebañeko ze tañoloñoloñan’ anadahiko.

\VS{16}Le ho sokitse am-pità’o eo zay vaho alama aolo’ o maso’oo te ninday antika niavotse e Mitsraime am-pità’e maozatse t’{\ND{Iehovà}}.


\par }{\SH Fitsahañe
\par }
{\PP \VS{17}Naho nampienga’ i Parò ondatio, le tsy niaoloan’ Añahare mb’an-tane o nte-Pilistio mb’eo ndra t’ie narine. Fa hoe t’i Andrianañahare, hera hibalintoa ondatio te miatrek’ aly naho hibalike mb’e Mitsraime añe.

\VS{18}Te mone nampiarien’ Añahare mb’ an-dalan-diolio’ i Riake Menay ondatio. Le nangovovoke boake Mitsraime o ana’ Israeleo.


\par }{\PP \VS{19}Le nendese’ i Mosè mindre ama’e ty taola’ Iosefe amy nampifantà’e o ana’ Israeleo ty hoe: Toe hitilik’ anahareo t’i Andria­nañahare vaho hampindreze’ areo ama’areo boak’ atoa o taolakoo.\FTNT{†}{{\FR 13:19 }{\FT{Fot. 50.25}}}


\par }{\PP \VS{20}Ie niavotse i Sokote iereo le nitobe Etame añ’olo’ i ratraratray.

\VS{21}Niaoloa’
{\ND{Iehovà}} an-drahoñe mitiotiotse te antoandro nitarike i liay vaho an’afo mijoala te haleñe hañomea’e hazavàñe hañaveloañe handro naho haleñe.

\VS{22}Tsy nisitak’ ami’ty fiaoloa’e ondatio i rahoñe nitiotiotsey te antoandro, ndra i afo nijoalay te haleñe.



\par }\Chap{14}{\PP \VerseOne{1}Hoe ty nitsarae’
{\ND{Iehovà}} amy Mosè,

\VS{2}Misaontsia amo ana’ Israeleo ty hiba­like naho hitobe aolo’ i Pi-Hakiròte; añivo’ i Migdòle naho i riakey, tandrife i Baal’ Tsefone; eo ty hitobea’ areo marine i riakey.

\VS{3}Le hatao’ i Parò te mikariokariok’ an-tamberen-tane ey avao ana’ Israeleo fa arikatoha’ i ratraratray.

\VS{4}Aa le ho gañeko ty arofo’ i Parò vaho hihoridaña’e. Fe hahazo engeñe amy Parò naho amo fonga lahindefo’eo iraho, le ho fohi’ o nte-Mitsraimeo te Izaho
{\ND{Iehovà}}. Aa le nanoe’ iereo izay.


\par }{\PP \VS{5}Ie nampandrendreheñe i mpanjaka’ i Mitsraimey te nibotatsak’ añe ondatio, le nibalintoa am’ ondatio ty five­tsevetse’ i Parò naho o mpitoro’eo vaho hoe iereo, Inoñe i nanoentika namotsotse o ana’ Israeleo tsy hitoroñ’ antikañey?

\VS{6}Aa le nampihentseñe’e i sarete’ey vaho nampindreza’e ondati’eo.

\VS{7}Ninday sarete enen-jato nijoboñen-dre vaho ze kila sarete’ i Mitsraime rekets’ o mpifehe’eo iaby.

\VS{8}Le nampientere’
{\ND{Iehovà}} ty arofo’ i Parò mpanjaka’ i Mitsraime vaho nihoridañe’e o ana’ Israeleo, ie fa nienga am-pitañ’ abo o ana’Israeleo.

\VS{9}Nihoridañe’ o nte-Mitsraimeo amy ze hene soavala naho sarete’ i Parò, o mpiningi-tsoavalao naho o lahindefo’e iabio vaho nitrà’iareo nitobe marine’ i riakey iereo marine i Pi-Hakiròte tandrife i Baal’ Tsefone.


\par }{\PP \VS{10}Ie nañarivo mb’eo t’i Parò, le nampiandra fihaino o ana’ Israeleo, le indroy, nionjoñe mb’am’ iereo o nte-Mitsraimeo. Vata’e nirevendreveñe iereo vaho nikoiak’ am’
{\ND{Iehovà}} o ana’ Israeleo.

\VS{11}Le nanao ty hoe amy Mosè, Ie tsy aman-kibory e Mitsraime ao hao ty nanesea’o anay mb’etoa hikoromak’ am-patrambey atoy? Ino o nanoa’o anaio, ihe nampiakatse anay amy Mitsraime!

\VS{12}Tsy zao hao ty vinola’ay ama’o e Mitsraime añe t’ie apoke hitoroñe o nte-Mitsraimeo? fe hàmake mitoroñe o nte-Mitsraimeo ta t’ie hivetrak’ an-jerezere tane atoy.

\VS{13}Aa hoe t’i Mosè am’ondatio, Ko hembañe, mijadoña vaho isaho ty fandrombaha’
{\ND{Iehovà}} hatoro’e anahareo anito, fa o nte-Mitsraime isa’ areo androany tsy ho isa’ areo kitro-katroke ka.

\VS{14}Hialy ho anahareo t’{\ND{Iehovà}}, aa le mianjiña.


\par }{\PP \VS{15}Le hoe t’{\ND{Iehovà}} amy Mosè, Ino ty ikoiha’o ahy? Misaontsia amo ana’ Israeleo ty hionjom-b’eo.

\VS{16}Le aonjono o kobai’oo vaho ahitio ambone’ o riakeo ty fità’o, le isalahao, hitsaha’ o ana’ Israeleo añivo’ o riakeo an-tane maike.

\VS{17}Inao, hampigañeko ty tro’ o nte-Mitsraimeo, ie hañorike, hahazoako engeñe amy Parò naho i valobohò’ey naho amo sarete’eo naho amo mpiningi-tsoavala’eo.

\VS{18}Ho fohi’ o nte-Mitsraimeo te izaho
{\ND{Iehovà}}, naho ahazoako engeñe amy t’i Parò naho o sarete’eo vaho o mpiningi-tsoavala’eo.


\par }{\PP \VS{19}Ie amy zao, nisitake i anjelin’ Añahare niaolo’ i tobe’ Israeleiy, nivike mb’ am-boli’ iareo ao. Toe nisitsitse boak’ aolo’ iareo i rahoñe nijoalay le nijohañe am-boho’e ao

\VS{20}nitsatoke añivo’ o lahindefo’ i Mitsraimeo naho i tobe’ Israeley; naho ninday ieñe mb’aroa i rahoñey fe nihazavae’e atoa i haleñey, soa tsy nifankarine amy haleñe iabiy ty raike mb’ami’ty ila’e.


\par }{\PP \VS{21}Aa le nahiti’ i Mosè ambone’ i riakey ty fità’e, le nampivevè’
{\ND{Iehovà}} amy haleñe iabiy an-tiobey atiña­nañe i riakey naho navali’e ho tane maike i riakey vaho nizara o ranoo,

\VS{22}le nijoñe amy riakey an-tane maike o ana’ Israeleo, ty rindrin-drano an-kavana’ iereo naho an-kavia’e.


\par }{\PP \VS{23}Hinorida’ o nte-Mitsraimeo iereo, mb’an-teñateña’ i riakey, o soavala’ i Parò iabio, ze hene sarete’e naho o mpi­ningi-tsoavala’eo.

\VS{24}Ie amy fijilovañe marain-draiñey, le nijilove’
{\ND{Iehovà}} boak’ amy afo nijoalay naho amy rahoñey ty valobohò’ i Mitsraime vaho navalitsikota’e i valobohò’ i Mitsraimey.

\VS{25}Nakatra’e o laron-tsarete’eo nanebatsebañe ty fionjona’ iareo vaho hoe ty asa’ o nte-Mitsraimeo, Antao hibioñe ami’ty lahara’ Israele! amy te mialy amy Mitsraime ho a iareo t’{\ND{Iehovà}}.


\par }{\PP \VS{26}Le hoe t’{\ND{Iehovà}} amy Mosè, Ahitio ambone’ i riakey ty fità’o hibaliha’ o ranoo amo nte-Mitsraimeo, amo sarete’eo vaho amo mpiningi-tsoavala’eo.

\VS{27}Nahiti’ i Mosè ambone’ i riakey amy zao ty fità’e le nimpoly amy fikararaha’e taoloy i riakey te nanjirike i àndroy. Nitriban-day ama’e o nte-Mitsraimeo fe navalitaboa’
{\ND{Iehovà}} añivo’ i riakey.

\VS{28}Nitaba­troake mb’eo i ranoy nañàmpo o sareteo naho o mpiningitseo naho i valobohò’ i Parò nañorike o ana’ Israeleo mb’an-driake mb’eo iabiy, ie tsy nengan-tsehanga’e.


\par }{\PP \VS{29}Fe nitsake i riakey an-tane maike ka o ana’ Israeleo añivo i riakey amy te nirindriñe am’iereo i ranoy, ankavana’e naho ankavia’e eo.

\VS{30}Izay ty nandrombaha’
{\ND{Iehovà}} am-pità’ o nte-Mitsraimeo t’Israele amy andro zay vaho niisa’ Israele nifitak’ añ’ olon-drano ey o fàten-te Mitsraimeo.

\VS{31}Nahaisake i hara’ elahin-kaozara’
{\ND{Iehovà}} naboa’e amo nte-Mitsraimeoy t’Israele, le nañeveñe am’
{\ND{Iehovà}} ondatio vaho niantoke amy
{\ND{Iehovà}} naho i Mosè mpitoro’ey.



\par }\Chap{15}{\SH Ty Sabo’ i Mosè naho i Miriamae
\par }
{\PP \VerseOne{1}Le nisabo ty takasy toy am’
{\ND{Iehovà}} t’i Mosè naho o ana’ Israeleo, nipoña-peo ami’ty hoe:

\par }{\Q Ho saboeko t’{\ND{Iehovà}},

\par }{\Q onjono an-tiotiotse ey,

\par }{\Q Nafetsa’e an-driak’ ao

\par }{\Q ty soavala reke-mpiningi’e.

\VS{2}Haozarako naho saboko t’{\ND{Iehovà}},

\par }{\Q Ie fandrombahañe\FTNT{*}{{\FR 15:2 }{\FT{Sab 118:14, Ies 12:2}}} ahiko henaneo.

\par }{\Q Andrianañahareko re, le ho rengeko,

\par }{\Q Andrianañaharen-draeko,

\par }{\Q vaho honjoñeko.


\par }{\Q \VS{3}Fanalolahy añ’ aly t’{\ND{Iehovà}},

\par }{\Q {\ND{Iehovà}} ty Tahina’e.


\par }{\Q \VS{4}Navokovoko’e an-driak’ ao

\par }{\Q o sarete’ i Paròo naho i valobohò’ey.

\par }{\Q Nampiopoe’e an-dRia-Binda ao

\par }{\Q o roandria jinobo’eo.


\par }{\Q \VS{5}Manafots’iareo i lalekey,

\par }{\Q nilempotse an-dalek’ ao hoe vato.


\par }{\Q \VS{6}Toe engeñe an-kaozarañe o fità’o havanao, ry
{\ND{Iehovà}}.

\par }{\Q Fa dinorodemom-pitàn-kavana’o

\par }{\Q i rafelahiy, ry
{\ND{Iehovà}}.


\par }{\Q \VS{7}Ami’ty hajabahinam-bolonahe’o

\par }{\Q ty anjevoña’o ambane o mivoala ama’oo.

\par }{\Q Ampihitrife’o mb’eo ty haviñera’o

\par }{\Q mahatomonto iareo hoe tain’ ava.


\par }{\Q \VS{8}Ami’ty fikofòm-piantsona’o ty nivotria’ i ranoy.

\par }{\Q Nitroatse hoe rindriñe i sorotombahañey;

\par }{\Q Nizitse an-tro’ i riakey o lalekeo.


\par }{\Q \VS{9}Hoe ty asa’ i rafelahiy:

\par }{\Q Ho horidañeko, ho trako,

\par }{\Q Ho zaraeko o dinohitseo;

\par }{\Q ie hañeneke ty haveloko.

\par }{\Q Hapontsoako ty fibarako,

\par }{\Q handrotsaha’ ty tañako.


\par }{\Q \VS{10}Fe nitiofe’o an-kofò’o

\par }{\Q Le nandipotse iareo i riakey.

\par }{\Q Nilempotse hoe firake

\par }{\Q An-drano nitabohazake ao.


\par }{\Q \VS{11}Ia amo ndrahareo ty mañirinkiriñe Azo ry
{\ND{Iehovà}}? Ia ty hambañe ama’o?

\par }{\Q Tsomerentsereñe an-kamasiñañe,

\par }{\Q mampañeveñe an-drenge,

\par }{\Q ry mpitolon-kalatsàñeo!


\par }{\Q \VS{12}Nahiti’o ty fità’o havana

\par }{\Q vaho nabea’ i taney iereo.


\par }{\Q \VS{13}Am-pikokoa-migahiñe

\par }{\Q ty niaoloa’o ondaty nijebañe’oo.

\par }{\Q An-kafatrara’o ty nitehafa’o

\par }{\Q mb’añ’akiban-kamasiña’o mb’eo.


\par }{\Q \VS{14}Nahajanjiñe o kilakila ondatio

\par }{\Q vaho nititititike;

\par }{\Q Fineveneverañe ty nametreke o nte-Pilistio


\par }{\Q \VS{15}Nirevendreveñe o mpifehe’ i Edomeo

\par }{\Q nihondrahondra o roandria’ i Moabeo,

\par }{\Q fonga nitranake o nte-Kanàneo;


\par }{\Q \VS{16}nivotraha’ ty havorombeloñe

\par }{\Q naho ty hetraketrake,

\par }{\Q ami’ty haozaram-pità’o

\par }{\Q nizitse hoe vato iereo—

\par }{\Q Ampara’ te nitsake ondati’oo ry
{\ND{Iehovà}}, ampara’ te nitsake ondaty vinili’oo.


\par }{\Q \VS{17}Hampimoahe’o ao iereo vaho haore’o am-bohi’ i lova’oy—

\par }{\Q i toem-pimoneña’o hinalanka’oy,

\par }{\Q ry
{\ND{Iehovà}},

\par }{\Q i fipalirañe naorem-pità’oy ry Talè.


\par }{\Q \VS{18}Mifehe nainai’e donia t’{\ND{Iehovà}}.


\par }{\PP \VS{19}Fa nisorogodañ’ an-driak’ ao o soavala i Paròo rekets’ o sarete’eo naho o mpiningi’eo, le nampoli’
{\ND{Iehovà}} am’ iereo o ranon-driakeo, vaho nitsake añivo’ i riakey an-tane maike o ana’ Israeleo.

\VS{20}Nandrambe kantsàñe amy zao t’i Miriamae mpitoky, rahavave’ i Aharone, le nañorik’ aze an-kantsàñe naho tsinjake o rakemba iabio

\VS{21}vaho nitakasie’ i Miriamae:

\par }{\Q Misaboa am’
{\ND{Iehovà}}

\par }{\Q fa nandreketse am-pandreketam-bolonahetse.

\par }{\Q Navokovoko’e an-driak’ ao ty soavala reke-piningi’e.


\par }{\SH O Rano i Marà naho i Elima
\par }
{\PP \VS{22}Aa le nendese’ i Mosè nienga i Ria-Binday t’Israele naho nionjomb’ an-dRatraratra’ i Sore. Nañavelo telo andro am-patrambey ao iereo fe tsy nahatendreke rano.

\VS{23}Ie pok’e Marà\FTNT{†}{{\FR 15:23 }{\FT{Marà: mafaitse
}}} ao, le tsy nihay kamaeñe i rano’ i Marày fa nafaitse. (Izay ty nanoañe ty hoe Marà i aoy.)

\VS{24}Aa le niñeoñeo amy Mosè ondatio ami’ty hoe: Ino ty hinome’ay?

\VS{25}Le nitoreo am’{\ND{Iehovà}} re naho nitoroa’
{\ND{Iehovà}} ty hatae, ze nahifi’e an-drano ao nahamamy i ranoy.

\par }{\PP Teo ty nanoa’
{\ND{Iehovà}} fañè naho zaka vaho teo ty nitsoha’e iareo.

\VS{26}Hoe re: Naho imanea’o haoñe ty fiarañanaña’
{\ND{Iehovà}} Andria­nañahare’o naho manao ty hahiti’e am-pivazohoa’e naho mijanjiñe o fandilia’eo vaho miambeñe o fañè’e iabio, le tsy hapoko ama’o o areteñe nafetsako amo nte-Mitsraimeoo, fa Izaho
{\ND{Iehovà}} Mpampijangañe azo.


\par }{\PP \VS{27}Le nitotsake Elìme ao iereo, toetse an-dohan-drano manganahana folo ro’ amby naho satrañe fitom-polo; vaho nañialo marine’ o ranoo eo.



\par }\Chap{16}{\SH Mahakama hirik’ andikerañey
\par }
{\PP \VerseOne{1}Ami’ty andro fahafolo lime ambi’ i volam-paha-roe niavota’ iareo an-tane Mitsraimey, le nañavelo boak’ Elime ty valobohò’ Israele vaho nivo­trak’ am-patrambei’ i Sine añivo’ i Elime naho i Sinày.

\VS{2}Nitoreo amy Mosè naho i Aharone am-patrambey ao i valobohò’ Israeley;

\VS{3}le nanoa’ o ana’ Israeleo ty hoe, Hamake te nave­tram-pità’
{\ND{Iehovà}} an-tane Mitsraime ao, ie nitoboke marine’ o valañen-kenao vaho nikama mahakama ampara’ te nietsake; fe nasese’o ampatrambey atoy ty fivoribey toy ho zamane’o an-kasalikoañe.


\par }{\PP \VS{4}Le hoe t’{\ND{Iehovà}} amy Mosè, Ingo, hampikojojoahako mahakama boak’ andikerañe añe vaho hiavotse mb’eo boak’ andro ondatio hanontoñe i tsaraeñey, ze mahatsàke i àndroy, hitsohako iareo, ke hañaveloa’ iareo i Hake natolokoy ke ts’ie.

\VS{5}Ie amy andro fah’ eneñey le halankañe’ iereo o natonto’eo, fa ho indroe’ty famoria’ iareo boak’ andro.

\VS{6}Aa le hoe t’i Mosè naho i Aharone amo hene ana’ Israeleo, Ho fohi’ areo hariva te
{\ND{Iehovà}} ty nañavotse anahareo an-tane Mitsraimey,

\VS{7}le ie maraindray ho isa’ areo ty enge’
{\ND{Iehovà}}, fa jinanji’e ty fitoreo’ areo am’
{\ND{Iehovà}}. Aa inon-jahay te itoreova’ areo?

\VS{8}Le hoe t’i Mosè, hanjotsoa’
{\ND{Iehovà}} hena ho kamae’ areo te hariva naho mahakama mahaanjañe te maraindraiñe, amy te janji’
{\ND{Iehovà}} ty fimenomeno’ areo te miñeoñeoñe—fa inon-jahay? Tsy ama’ay ty fiñeoñeo’ areo fa am’
{\ND{Iehovà}}.


\par }{\PP \VS{9}Le hoe t’i Mosè amy Aharone, Saon­tsio o valobohò’ Israeleo, Miharinea am’
{\ND{Iehovà}}, fa jinanji’e ty fitoreo’ areo.

\VS{10}Aa naho nilañoñe amy valobohò’ Israeley t’i Aharone, ie nitolike mb’ ampatrambey eñe, ingo, niboak’ amy rahoñey ty enge’
{\ND{Iehovà}}.

\VS{11}Nitsara amy Mosè t’{\ND{Iehovà}} nanao ty hoe,

\VS{12}Fa tsinanoko ty fitoreova’ o ana’ Israeleo; aa le taroño am’ iereo ty hoe, hikama hena iereo te hariva, naho ho ànja-mahakama iereo te maraindray vaho hapota’ areo te Izaho
{\ND{Iehovà}} Andrianañahare’ areo.


\par }{\PP \VS{13}Ie amy harivay, nionjom-b’eo o hatra­katrakeo nañatseke i tobey; le ie maraindraiñe hoe nizotsoan-jono ty añ’ariari’ i tobey.

\VS{14}Ie nionjoñe i zonoy, le ingo ty raha bory nilamak’ am-patrambey ey, hoe sisi’e, matify hoe tihin-tà\FTNT{*}{{\FR 16:14 }{\FT{Heb: fanala
}}} an-tane eo.

\VS{15}Ie niisa’ o ana’ Israeleo i raha zay, le hoe ty nifanoiña’ iereo, Ino zao?\FTNT{†}{{\FR 16:15 }{\FT{Mane ho: Ino zao?}}} Amy t’ie nahaalik’ iareo. Le hoe t’i Mosè am’ iereo, Ie ty mahakama nazotso’
{\ND{Iehovà}} ama’ areo ho kamaeñe.

\VS{16}Inao ty nandilia’
{\ND{Iehovà}}: Atontono ty hikama’areo, sindre omere raike, ty ami’ty ia’ ondati’o, sindre hangalake ty mahaeneñe.

\VS{17}Nanoe’ o ana’ Israeleo izay, le namory, teo ty nanontoñe maro, teo ty nanontoñe kede.

\VS{18}Aa ie nikapoahe’ iareo ami’ty omere, le tsy nanisa ty nanontoñe maro vaho tsy niereñe ty nanontoñe potrapotra’e, songa nanontoñe ty naha­eneñe aze.

\VS{19}Le hoe ty nanoa’ i Mosè, Asoao tsy hanisaeñe ty maraiñe.

\VS{20}Fe tsy hinao’ iareo t’i Mosè, teo ty nanisa ami’ty maraiñe, le nipoahan’ oletse vaho nitrotròtse. Aa le niviñera’ i Mosè.

\VS{21}Boa-maraiñe ty natonto’ iareo, ty amo falie mikamao; ie nipisañe ty àndro le nimosaoñe.

\VS{22}Fa ami’ty andro fah’ eneñe, songa nitoha indroe’ ty mahakama’e, sindre omere roe vaho hene niheo mb’eo o androanavi’ i fivoribeiio nitalily amy Mosè,

\VS{23}le hoe re am’ iereo, Hoe ty nitsarae’
{\ND{Iehovà}}: Fitofàñe ty hamaray,
{\ND{Sabata}} masiñe am’
{\ND{Iehovà}}; atoñaho ze hatoña’ areo naho ahandrò ze ahandroeñe te anito, le amiho ho ami’ty maraiñe.

\VS{24}Aa le namike ho ami’ty maraiñe, amy nitoroa’ i Mosèy fa tsy nimantiñe vaho tsy aman-oletse.

\VS{25}Hoe t’i Mosè, Mikama anito, fa Fitofañe am’
{\ND{Iehovà}} ty androany vaho tsy ho zoeñe an-kivok’ añe izay te anito.


\par }{\PP \VS{26}Eneñ’ andro ty hanontona’ areo, f’ie tsy ho tendreke ami’ty andro fahafito, ie Sabata.

\VS{27}Ie amy andro fahafitoy, teo t’in­daty nitoha fe tsy naharendreke.

\VS{28}Hoe t’{\ND{Iehovà}} amy Mosè, Pak’ ombia ty mbe hifoneña’ areo tsy hañorike o lilikoo naho i Fetsekoy?

\VS{29}Inao, te natolo’
{\ND{Iehovà}} anahareo ty Sabotse; izay ty anjotsoa’e amy andro fahaeneñey ty mofo mahatsàk’ andro roe. Songa midok’ an-toe’e, Ko apo’o ndra iaia hiavotse amy toe’e ami’ty andro faha-fito.

\VS{30}Aa le songa nitofa ami’ty andro faha-fito\FTNT{‡}{{\FR 16:30 }{\FT{Fot 2:2-3}}} ondatio.

\VS{31}Natao’ o ana’ Israeleo màne i mofoy. Nifoty hoe kabaro maike naho hoe mofo pisake nanoeñe an-tantele.


\par }{\PP \VS{32}Hoe t’i Mosè, Zao ty linili’
{\ND{Iehovà}}, Añatsafo omere raik’ ama’e, hahaja ho amo tarira’areo mifandimbeo, hahaoniña’ iereo i mahakama namahanako anahareo am-patrambey ao t’ie nampiengàko an-tane Mitsraimey.

\VS{33}Le hoe t’i Mosè amy Aharone, Andrambeso korojy le agodoño ao ty màne mahatsàke ty omere vaho ahajao añatrefa’
{\ND{Iehovà}} ho fihaja amo tarira’areoo.

\VS{34}Amy nandilia’
{\ND{Iehovà}} i Mosèy, ty nampipoha’ i Aharone aze aolo’ i fañinay ho fihaja.

\VS{35}Nikama màne efapolo taoñe o ana’ Israeleo, ampara’ te nivotrak’ an-tane fimoneñañe añe; nikama màne ampara’ t’ie nitotsake añ’efetane Kanàne ao.


\par }{\PP \VS{36}Toe fahafolo ty efà ty omere.



\par }\Chap{17}{\SH ty Vato Fidoañan-drano
\par }
{\R Vol. 20.1-13

\par }{\PP \VerseOne{1}Nienga i fatrambey Siney mb’ ami’ty lia’ iareo ty valobohò’ o ana’ Israeleo ty ami’ty falie’
{\ND{Iehovà}} vaho nañialo e Refidìme fe tsy aman-drano ho kamae’ ondatio.

\VS{2}Le nidoha raha amy Mosè ondatio nanao ty hoe, Meo rano hinome’ay. Hoe t’i Mosè am’ iereo, Ino ty idabasidà’ areo amako? Ino ty itsoha’ areo t’{\ND{Iehovà}}?

\VS{3}Fe nifeake hataliñiereñe ondatio vaho nitoreo amy Mosè ami’ty hoe, Ino ty nampiavota’o anay amy Mitsraime hamonoa’o anay naho o keleia’aio naho o hare’aio an-karan-dranoañe?

\VS{4}Aa le nitoreo am’
{\ND{Iehovà}} t’i Mosè, ami’ty hoe: Ino ty hanoeko am’ondaty retoañe? Didý tsy ametsaha’ iareo vato.

\VS{5}Hoe t’{\ND{Iehovà}} amy Mosè, Miaria aolo’ ondatio, le ampindrezo o androanavi’ Israeleo; tintino am-pitañe i kobay napao’o i Naileiy, le akia.

\VS{6}Inao, hijohañe añatrefa’o ambone’ i vato’ i Korèbey iraho. Paoho i vatoy, le hiakaran-drano, hikamà’ ondatio. Nanoe’ i Mosè izay, ampahaisaha’ o androanavi’ Israeleo.

\VS{7}Natao’e
\FTNT{*}{{\FR 17:7 }{\FT{Masà: zizy; Meribà: fifandierañe}}}Masà naho Meribà i toetsey amy te nidoha raha naho nitsoke
{\ND{Iehovà}} o ana’Israeleo ami’ ty hoe, Amantika hao t’{\ND{Iehovà}} ke ts’ie?


\par }{\SH Hinorida’ i Amalèke
\par }
{\R Fot 14.7; Vol. 13.29; 14.25

\par }{\PP \VS{8}Niheo mb’eo amy zao t’i Amalèke nifañotak’ am’Israele e Refidime eo.

\VS{9}Hoe t’i Mosè am’ Iehosoa, Joboño ondaty ho antika, le mionjona hialy amy Amalèke. Hijohañe ambone’ o vohitseo iraho te hamaray le ho an-tañako i kobain’ Añaharey.

\VS{10}Le nanoe’ Iehosoa i nampanoe’ i Mosèy vaho nialy amy Amalèke, le nañambone’ i vohitsey t’i Mosè naho i Aharone vaho i Khòre.

\VS{11}Aa ndra mbiambia te nahafañonga-pitàñe t’i Mosè le nahagioke t’Israele, fa ie nazè’e i fitàñey le nahareketse ka t’i Amalèke.

\VS{12}Nihamokotse amy zao o fità’ i Mosèo le nandrambe vato naho napo’ iereo ambane’e hiambesara’e, naho nongahe’ i Aharone naho i Khòre o fità’eo, ty raik’ añ’ ila’e etia le ty raik’ atia vaho tsy nitroetroe o fità’eo ampara’ te ni­tsofotse i àndroy.

\VS{13}Le ginio’ Iehosoa am-bavam-pibara t’i Amalèke naho ondati’eo.


\par }{\PP \VS{14}Le hoe t’{\ND{Iehovà}} amy Mosè, Sokiro am-boke ao izay ho tiahy vaho apoho an-dravembia’ Iehosoa te ho faoheko ambanen-dikerañe ty fitiahiañe i Amalèke.

\VS{15}Le nandrafitse kitrely t’i Mosè vaho natao’e ty hoe,
{\ND{Iehovà}} Nissy\FTNT{†}{{\FR 17:15 }{\FT{Nissy: Vorovoro fañelahelañe
}}},

\VS{16}le hoe re, Aa kanao nañonjom-pitàñe amy fiambesa’
{\ND{Iehovà}}y t’i Amalèke, le hifañotak’ ama’e t’{\ND{Iehovà}}, tarirats’ an-tariratse.



\par }\Chap{18}{\SH Ty Fanoroa’ Iitrò
\par }
{\R Its 1.9-18

\par }{\PP \VerseOne{1}Aa naho jinanji’ i Iitrò mpisoro’ i Midiane, rafoza’ i Mosè, ze hene nanoen’ Añahare ho a i Mosè naho ho a ondati’e Israeleo vaho ty nampiengà’
{\ND{Iehovà}} boake Mitsraime ao t’Israele,

\VS{2}le rinambe’ Iitrò t’i Tsiporàe, vali’ i Mosè, ie fa nampolie’e,

\VS{3}naho i ana’e roe rey. I Geresòme ty añara’ ty raike (amy asa’e ty hoe: Fa niambahiny\FTNT{*}{{\FR 18:3 }{\FT{Ger: ambahiny}}} an-tanen’ ambahiny raho),

\VS{4}le natao’e Elièzere\FTNT{†}{{\FR 18:4 }{\FT{Eli: A’hareko, Ezera: Mpañomba}}} ka ty añara’ ty raike (fa hoe re, Nañimb’ahy t’i Andrianañaharen-draeko vaho rinomba’e ami’ty fibara’ i Parò.)

\VS{5}Nimb’am-patrambey nitobea’ i Mosè marine’ i vohin’ Añaharey mb’eo t’Iitrò rafoza’ i Mosè naho i ana’ i Mosè rey vaho i vali’ey.

\VS{6}Nampañitrife’e amy Mosè ty hoe, Fa tsatok’ama’o iraho, Iitrò, rafoza’o, rekets’ i vali’oy naho i ana’o roe rey.

\VS{7}Nimb’eo amy zao t’i Mosè nifanalaka amy rafoza’ey le nibokobokoa’e naho norofa’e naho nifañontane fanintsiñañe vaho nimoak’ an-kibohots’ ao.

\VS{8}Aa le hene natalili’ i Mosè aman-drafoza’e ty nanoe’
{\ND{Iehovà}} amy Parò naho amo nte-Mitsraimeo ty amo ana’ Israeleo, le o fonga hao­reañe nizo’ iareo amy lalañeio naho ty nandrombaha’
{\ND{Iehovà}}.

\VS{9}Nahafale’ Iitrò ze hene hasoa nanoe’
{\ND{Iehovà}} am’ Israele ie nihaha’e am-pita’ i Mitsraimeoy.


\par }{\PP \VS{10}Hoe t’Iitrò, Andriañeñe t’{\ND{Iehovà}} nañaha anahareo am-pità’ i Mitsraime naho am-pità’ i Parò, ie namotsotse ondatio ambanem-pità’ i Mitsraime.

\VS{11}Apotako to henaneo te lombolombo ze atao ‘ndrahare iaby t’{\ND{Iehovà}}, ami’ty nandrombaha’e amo nanotra­tsotrake iareoo.

\VS{12}Aa le nañenga horoañe naho soroñe aman’ Añahare t’Iitrò rafoza’ i Mosè, le niheo mb’eo t’i Aharone reketse ze hene roandria’ Israele nitrao-pikama amy rafoza’ i Mosèy aolon’ Añahare.


\par }{\PP \VS{13}Ie loakandro, le niambesatse nizaka añivo’ ondatio t’i Mosè, le nijohañe aolo’ i Mosè ey ondaty iabio ami’ty maraindray pak’ amy harivay.

\VS{14}Ie hene niisa’ i rafoza’ i Mosèy o nanoe’e am’ ondatioo le hoe ty asa’e, Inoñe ze o anoe’o am’ondatio? Inoñe ty iambesara’o, ihe avao, vaho mizorazora aolo’o ey ondaty iabio boak’ andro ampara’ te hariva?

\VS{15}Hoe t’i Mosè aman-drafoza’e, Amy te miheo mb’ amako mb’ etoa ondatio hañontane aman’ Añahare.

\VS{16}Naho ie mifandietse le mb’ amako mb’etoy, hizakako añivo’ ty raike naho ty ila’e, le ampandrendrehako o fañèn’ Añahareo naho o Nafe’eo.

\VS{17}Hoe ty rafoza’ i Mosè ama’e, Tsy mete o anoe’oo.

\VS{18}Toe mamoza-batan-drehe, ihe naho ondaty ama’o retoañe, amy t’ie loho mavesatse ama’o, le tsy lefe’o toloñeñe, ihe raike.

\VS{19}Aa le haoño ty feoko, fa ho toroako, le hañimb’ azo t’i Andrianañahare! Solò añ’ atrefan’ Añahare ondatio, hanolora’o aman’ Añahare o fitoreo’ iareoo.

\VS{20}Ianaro o fañèo naho i Hake vaho ampahafohino iareo ty lalan-kombàñe naho ze fitoroñañe hanoeñe.

\VS{21}Le paiao ondaty mahimbañe añivo’ ondatio, mpañeveñe aman’ Añahare, ondaty vantañe, malaimbokañe; ajadoño hifehe indaty rezay ho mpamelek’ arivo naho mpin­day zato naho mpiaolo limampolo vaho mpifehe-folo.

\VS{22}Le adono iareo hizaka ondatio nainai’e, ie amy zao hasese’ iareo mb’ama’o ze enta-mavesatse le o maivañivañeo ro ho tampahe’ iareo. Haivañe ama’o henane izay ie hindre hivave ama’o.

\VS{23}Naho anoe’o izay, vaho andilian’ Añahare azo, le ho lefe’o vaho himpoly mb’an-kiboho’ iareo am-panintsiñañe ondaty retoa.


\par }{\PP \VS{24}Nihaoñe’ i Mosè i rafoza’ey vaho hene nihenefe’e i natoro’ey.

\VS{25}Jinobo’ i Mosè amo ana’ Israele iabio ty ondaty mahimbañe le nampifehe’e ondatio, ho mpamelek’ arivo naho mpifehe zato naho mpifehe limam­polo vaho mpifehe folo.


\par }{\PP \VS{26}Le nizaka ondatio boak’ andro amy zao iereo naho nasese’ iareo amy Mosè ze zaka tsy nileo vaho nitampa’ iereo o raha maivañeo.

\VS{27}Aa le tinata’ i Mosè i rafoza’ey ie nienga mb’an-tane’e añe.



\par }\Chap{19}{\SH Israele am-Bohi-Sinay Ey
\par }
{\PP \VerseOne{1}Amy volam-paha-telo niengà’ o ana’ Israeleo an-tane Mits­raimey, le tsatok’ amy àndro zay t’ie nivotrake am-patrambei’ i Sinay eo.

\VS{2}Fa niakara’ iareo ty Refidime le nipok’ am-patrambei’ i Sinay vaho nitobe an-dratraratra ey. Aa le nañialo aolo’ i vohitsey t’Israele.

\VS{3}Niañambone mb’ aman’ Añahare mb’eo amy zao t’i Mosè, le nikanjy aze boak’ am-bohitsey t’{\ND{Iehovà}} ami’ty hoe, Ty hoe ty ho saon­tsie’o amy hasavereña’ Iakòbey vaho ty hatao’o amo ana’ Israeleo:

\VS{4}Fa niisa’ areo ty nanoeko amy Mitsraime naho nibabeako añ’elam-bantio ninday anahareo mb’amako mb’atoy.

\VS{5}Ie amy zao naho toe janjiñe’ areo ty feoko naho mañambeñe i fañinakoy, le ho vàrako miambake te amy ze hene ondaty. Fonga ahiko ty tane toy.

\VS{6}Le ho fifeheam-pisoroñe amako naho fifelehañe miavake nahareo. Izay ty entañe ho saontsie’o amo ana’ Israeleo.


\par }{\PP \VS{7}Aa le nimb’eo t’i Mosè nikoike o androanavi’ ondatio vaho natrefe’e am’ iereo i nampitsara’
{\ND{Iehovà}} azey.

\VS{8}Le fonga nanoiñe an-kapindre ondatio, ty hoe, Ho henefa’ay ze tsinara’
{\ND{Iehovà}}. Aa le nabali’ i Mosè am’
{\ND{Iehovà}} i saontsi’ ondatioy.

\VS{9}Le hoe t’{\ND{Iehovà}} amy Mosè, Hehe, te miheo mb’ama’o an-drahoñe milodolodo ao iraho, soa t’ie mivolañe, le ho janjiñe’ ondatio irehe vaho hatokisa’ iareo nainai’e.

\par }{\SH Ty Nampiavahañe Ondatio
\par }
{\PP Ie tinaro’ i Mosè am’
{\ND{Iehovà}} i saontsi’ ondatioy,

\VS{10}le hoe t’{\ND{Iehovà}} amy Mosè, Akia mb’ am’ ondatio mb’eo naho ampiavaho te anito naho hamaray vaho ampanasao iareo o lamba’eo.

\VS{11}Le ampihentseño ho ami’ty andro faha-telo fa herone ty hizo­tsoa’
{\ND{Iehovà}} am-Bohi-Sinay am-pahaisaha’ ze hene ondaty.

\VS{12}Ampiarikoboño efetsefetse ty am’ondatio ty vohitse toy vaho ano ty hoe, Mitaoa tsy hiañambone mb’ambohitsey le ko tsapaeñe ty indra’e, fa havetrake ze mitsapa o vohi­tseo.

\VS{13}Tsy ho tsapaem-pitàñe, fa ho fetsaham-bato ndra tomboheñe ndra t’ie ondaty ndra biby, fa tsy ho veloñe. Naho mivolañe i antsivay le hitotoke amy vohitsey iereo.

\VS{14}Aa le nizotso i vohitsey mb’ am’ ondatio t’i Mosè naho nampiavahe’e ondatio vaho nanasa lamba iereo.

\VS{15}Le hoe re am’ ondatio, Mihentseña ho ami’ ty herone, le ko mitotoke ami’ty valy.


\par }{\PP \VS{16}Ie maraindrai’ i andro faha­teloy, le niparapapiake ty àmpiñe miharo helatse vaho ty rahoñe jabajaba amy vohitsey, le akore ty fipoñafa’ i antsivay kanao hene nihondrahondra ondaty an-tobeo.

\VS{17}Nendese’ i Mosè niakatse i tobey ondatio hifañaoñ’ aman’ Añahare le nijohañe
\FTNT{*}{{\FR 19:17 }{\FT{nonjonen’ A’re ambone’ i màroy i vohitsey.
}}}ambane’ i vohitsey.


\par }{\PP \VS{18}Kinolopon-katoeñe amy zao i vohi­tsey amy te nizotso ama’e ami’ty afo t’{\ND{Iehovà}}; le nifororoake nañambone manahake ty hatoe’ o votrim-birìke sodorañeo ty hatoeñe vaho niozoñozoñe mafe i vohitsey.

\VS{19}Ie nitolom-pipopo ty feo i antsivay, nihamatsiañe, le nisaontsy t’i Mosè vaho nanoiñe an-kotroke t’i Andria­nañahare.

\VS{20}Ie nizotso mb’amy Vohi-Sinaiy mb’eo t’{\ND{Iehovà}}, ambone’ i vohitsey eo, le kinanji’
{\ND{Iehovà}} t’i Mosè hiañambone’ i vohitsey vaho niañambone mb’eo t’i Mosè.

\VS{21}Le hoe t’{\ND{Iehovà}} amy Mosè, Mizotsoa mb’eo le hatahatao ondatio tsy mone hisosoke mb’eo hisamba
{\ND{Iehovà}}; vaho hifitafita eo ty maro.

\VS{22}Le tsi-mete tsy mañefe-batañe hey o mpisoroñeo te hañarine
{\ND{Iehovà}} hera hiboroboñak’ ama’e t’{\ND{Iehovà}}.

\VS{23}Hoe t’i Mosè amy
{\ND{Iehovà}}, Tsy mete ondatio ty homb’ am-Bohi-Sinay mb’ atoy; amy te Ihe ro nañatahata anay ami’ty hoe, Ampijadoño efetse hañarikatoke i vohi­tsey vaho ampiambaho.

\VS{24}Hoe t’{\ND{Iehovà}} ama’e, Akia, mizotsoa, le mañambonea mb’ etoy, ihe mindre amy Aharone; le ko ado’o hiboroboñake hiañambone mb’am’
{\ND{Iehovà}} o mpiaoloo ndra ondatio; tsy mone hitorotosira’e.

\VS{25}Aa le nizotso mb’am’ ondatio mb’eo t’i Mosè ninday i tsaray.



\par }\Chap{20}{\SH Ty Tsara Folo
\par }
{\R Its. 5.1-22

\par }{\PP \VerseOne{1}Le nanao o hene tsara zao t’i Andrianañahare:


\par }{\Q \VS{2}Izaho
{\ND{Iehovà}} Andrianañahare’o nampieng’ azo an-tane Mitsraime boak’ an-trañom-pandrohizañe ao.


\par }{\Q \VS{3}Ko ho aman-drahare hatovoñ’ ahy irehe.

\VS{4}Ko mandranjy raham-pahasive, ndra saren’ inoñ’ inoñe andikerañe ambone eñe, ndra an-tane ambane atoy, ndra an-drano ambane tane ao.

\VS{5}Ko ibokobokoa’o ndra itoroña’o; fa Andrianañahare mpamarahy iraho
{\ND{Iehovà}} Andrianañahare’o, mpandilo anake ty amo hakeon-drae’eo pak’ an-tarira’e fahefatse naho faha­telo’ o tsy mañaoñe Ahikoo,

\VS{6}vaho mampiboake fikokoa-migahiñe ami’ ty tariratse fah’ arivo’ o mpikoko ahiko naho mañàmbeñe o lilikoo.


\par }{\Q \VS{7}Ko vavè’o tsy vente’e ty tahina’
{\ND{Iehovà}} Andrianañahare’o,

\par }{\Q amy te tsy hihevea’
{\ND{Iehovà}}

\par }{\Q ze mivave i tahina’ey

\par }{\Q ami’ty tsy fanjofaha’e.


\par }{\Q \VS{8}Tiahio ty andro Sabotse

\par }{\Q hañavaheñe aze.


\par }{\Q \VS{9}Eneñ’ andro ty hitoloña’o

\par }{\Q hanao ze hene tolon-draha’o.


\par }{\Q \VS{10}Fe Fitofàñe am’
{\ND{Iehovà}} Andrianañahare’o ty andro fahafito; ko mitoloñ’ ama’e irehe;

\par }{\Q ihe, ndra ty ana-dahi’o

\par }{\Q ndra ty anak’ampela’o

\par }{\Q ndra ty ondevo’o lahy naho ampela,

\par }{\Q ndra o hare’oo ndra o renetane mpimoneñe an-dalambei’oo.


\par }{\Q \VS{11}Amy te eneñ’ andro ty namboare’
{\ND{Iehovà}} o like­rañeo naho ty tane toy

\par }{\Q naho i riakey naho ze hene am’ iereo ao

\par }{\Q vaho nitroatse ami’ty andro faha-fito;

\par }{\Q le nitahie’
{\ND{Iehovà}} ty andro Sabotse

\par }{\Q vaho nimasiñe’e.


\par }{\Q \VS{12}Miasia an-drae’o naho an-drene’o soa t’ie ho lava ohatse

\par }{\Q an-tane hatolo’
{\ND{Iehovà}} Andrianañahare’o azo.


\par }{\Q \VS{13}Ko mañe-doza.


\par }{\Q \VS{14}Ko mañarapilo.


\par }{\Q \VS{15}Ko mampikametse.


\par }{\Q \VS{16}Ko mitalily vilañe ondaty.


\par }{\Q \VS{17}Ko mihàñe ty anjomba’ ondaty; ko mikiroke ty vali’ondaty,

\par }{\Q ndra ty mpitoro’e lahilahy ndra ampela, ndra ty añombe’e ndra ty birike’e

\par }{\Q ndra inoñ’inoñe amo fanaña’ ondatio.


\par }{\PP \VS{18}Niisa’ ondatio o fipazakeo naho o helatseo naho ty hamatsiaña’ i an­tsivay naho i vohitse nañatoeñey, toe nahaisake ondatio le nititititike naho nijohañe ey avao,

\VS{19}vaho nanao ty hoe amy Mosè, Misaontsia ama’ay, le ho janjiñe’ay, fe ko ampitsarae’o ama’ay t’i Andrianañahare tsy mone hikoromake.

\VS{20}Aa hoe t’i Mosè am’ondatio, Ko hembañe; ie hitsok’ anahareo ty nivo­trahan’ Añahare, hañeveña’ areo, tsy handilara’ areo.

\VS{21}Fe nijohañe ey avao ondatio vaho nitotoke mb’amy filodolodoan-drahoñe nitoeran’ Anaharey ao t’i Mosè.


\par }{\PP \VS{22}Hoe t’{\ND{Iehovà}} amy Mosè: Ty hoe ty hatao’o amo ana’ Israeleo, Toe nioni’ areo ty nivolañako boak’ amo likerañeo:

\VS{23}Ko mamboatse saren-drahare volafoty hatovoñ’ ahy ndra mitsene saresaren-drahare volamena ho anahareo.


\par }{\SH Ty Lili’ o Kitrelio
\par }
{\PP \VS{24}Kitrely tane ty hamboara’o ahy, le ama’e ty hisoroña’o o enga horoa’o naho o sorom-panintsiña’oo, o añondri’oo naho o añombe’oo; amy ze tane ampitiahiako ty añarako, le homb’ ama’o mb’eo iraho hitahy azo.

\VS{25}Aa naho amboara’o kitrelim-bato le ko anoe’o am-bato finandrake; amy te mahativa aze te añoharam-pàndrake.

\VS{26}Vaho ko mitroatse am-panongañe tsy mone hiboake ty heña’o.



\par }\Chap{21}{\SH O Lili’ Ondevoo
\par }
{\R Its 15.12-18

\par }{\PP \VerseOne{1}Iretoañ’ o fètse ho taroñe’o am’ iereoo:

\VS{2}Ie mivily ondevo lahilahy nte-Evre le enen-taoñe ty hitoroña’e, f’ie hiavotse hidada ami’ty fahafito, afa-tsongo.

\VS{3}Ie dogalahy te mizilik’ ao le i hadogà’ey ty hiakara’e; ie manam-baly te mizilike le amam-bali’e ka te hiavotse.

\VS{4}Ie tolora’ ty talè’e valy vaho mahatoly ana-dahy ndra anak’ ampela ama’e le ho a i talè’ey i vali’ey naho o ana’eo, le doga re te hiakatse ao.

\VS{5}Fe naho mitsey ty hoe i mpitoro’ey, Koko­ako ty talèko naho ty valiko vaho o anakoo; tsy te hiakatse ampidadàn-draho,

\VS{6}le hasese’ i talè’ey añatrefan’ Añahare\FTNT{*}{{\FR 21:6 }{\FT{Mpizaka misolo an’Andrianañahare}}}. Hendeseñe mb’an-tsarirañe mb’eo ndra am-pikalan-dalañe eo le ho trofahe’ ty talè’e fañity ty ravembia’e vaho ho toroñe’e kitro añ’afe’e.


\par }{\PP \VS{7}Ie aleta’ t’in­daty ho ondevo ty anak’ ampela’e, le tsy hanahake ondevo lahi­lahy ty hiakara’e.

\VS{8}Naho heje’ ty talè’e, ie jinobo’e ho am-bata’e, le azo jebañeñe; fe tsy hanan-jo handetak’ aze ami’ty ambahiny naho heje’e, ie nifañahia’e.

\VS{9}Aa naho fofoe’e ho a i ana-dahi’ey le hampanahafe’e amo anak’ ampelao.

\VS{10}Ie mañenga valy tovo’e le tsy aketrake ty mahakama’e ndra ty lamba’e ndra ty fialoza’e.

\VS{11}F’ie tsy hañeneke i telo rezay le hiakatse ampidadàñe re tsy an-tsongo, tsy mandoa vola-foty.


\par }{\SH Ty Lili’ o Firombahañeo
\par }
{\PP \VS{12}Tsi-mete tsy havetrake ty namofoke ondaty nampikoromak’ aze.

\VS{13}Aa naho tsy nikililieñe, fe nasesen’ Añahare am-pità’e, le ho toroako toetse hirombaha’e.

\VS{14}Fe naho iambotraha’ t’in­daty am-pamañahiañe t’in­daty hamonoa’e am-pitak’ate, le hasita’ areo amy kitrelikoy re hivetrake.


\par }{\PP \VS{15}Tsi-mete tsy havetrake ze mandafa rae ndra rene.

\VS{16}Tsi-mete tsy havetrake ze mampikametse ondaty, he t’ie naleta’e ke te zoeñe am-pità’eo.

\VS{17}Tsi-mete tsy havetrake ze mamàtse rae ndra rene.


\par }{\PP \VS{18}Naho mifañotake t’in­daty vaho dasire’ ty raike am-bato ty raike ndra lihiñe’e an-toto-fetreke, f’ie tsy mivetrake, fa mikopake an-tihy,

\VS{19}aa naho mitroatse indatiy naho midraidraitse alafe’e ao am-pitoñoñe, le avotsotse i nandafay, fe havaha’e i fitoboha’ey vaho tsi-mete tsy hatrafe’e ampara’ t’ie jangañe.


\par }{\PP \VS{20}Naho fofohe’ ondaty an-kobaiñe ty ondevo’e lahilahy ndra ampela, ie mikoromak’ am-pità’eo, le toe ho lilovañe.

\VS{21}Fa naho mbe mitam­beloñe andro roe ndra raike re le tsy ho liloveñe ka, kanao fanaña’e.


\par }{\PP \VS{22}Naho mijoy ty ampela mivesatse t’in­daty mifandrapake vaho mahaboloañe ty ana’e tsy añom-bolañe, fe tsy orihem-boy, le toe ho liloveñe re ami’ty hampanoa’ ty vali’ i rakembay vaho hampañondrohe’ o mpizakao.

\VS{23}F’ie orihem-boy le soloam-piay ty fiay,

\VS{24}fihaino ty fihaino, famotsy ty famotsy, fitàñe ty fitàñe, fandia ty fandia,

\VS{25}soba ty soba, fere ty fere, fofoke ty fofoke.


\par }{\PP \VS{26}Aa naho trofahe’ ty talè’e ty maso’ ondevo’e lahilahy ndra ampela vaho mijoy aze, le havotso’ i talè’ey hidada i ondevoy, ho solo’ i masoy.

\VS{27}Naho apiro’ ty talè ty nife’ ondevo’e ke lahi­lahy he ampela, le havotsotse i ondevoy; hasolo i nifey ty fihahà’e.


\par }{\SH Lili’ o Varao
\par }
{\PP \VS{28}Naho mitomboke ondaty ty añombe naho mampihomak’ aze le tsi-mete tsy ho retsahem-bato i añombey vaho tsy ho kamaeñe ty nofo’e; fa votsotse ty tompo’ i añom­bey.

\VS{29}Aa naho nilili’ i añombey omale ndra fak’omale ty mandronjeronje amo tsifa’eo ie nampandrendreheñe i tompo’ey, fe tsy kinala’ i tompo’ey am-pahetse vaho mañe-doza amy t’in­daty ndra rakemba i añombey, le ho fetsahem-bato i añombey vaho havetrake i tom­po’ey.

\VS{30}Fa naho ampañondroheñe drala ka i tompo’ey, le havaha’ i tompo’ey ho fijebañam-piai’e i ampañavahañ’azey iaby.

\VS{31}Ie mitombok’ ajalahy ndra ampela, le hampañavaheñe an-jaka.

\VS{32}Naho mitomboke ondevo lahilahy ndra ampela ka i añombey le ampañavaheñe volafoty sekele 30 i tompo’ey vaho retsahem-bato i añombey.


\par }{\PP \VS{33}Naho sokafe’ t’in­daty ty koboñe, he mihaly kadaha fa tsy kapefa’e vaho mikorovok’ ao ty añombe ndra birìke,

\VS{34}le ty tompo’ i haliy ro hañavake vaho hañondroke drala ami’ ty tompo’ i harey, fe aze i matey.


\par }{\PP \VS{35}Naho joie’ ty añombe’ ondaty ty aze, le haleta’ iareo i veloñey naho ho zarae’ iereo roe i vili’ey vaho ifanjarañe i matey.

\VS{36}Fe naho nifohiñe te lili’ i añombey ty mandronje, fe tsy kinala’ i tompo’ey am-pahetse, le havaha’ i tompo’ey añombe i añombey vaho aze i matey.

\VS{37}Naho mampikametse añombe ndra ose t’in­daty he alèta’e ke lentae’e, le hampañavaheñe añombe lime ty añombe raike naho ose efatse ty ose raike.



\par }\Chap{22}{\SH Lili’ o Fañavahañeo
\par }
{\PP \VerseOne{1}Naho zoeñe te mampipoñake ty mpampikametse ie trinabotraboke vaho navetrake, le tsy havahan-dio.

\VS{2}F’ie nanjiriha’ i àndroy le ho valeam-pate ty lio. Tsi-mete tsy avahañe, aa ie poi’e, le haletake hasolo i finao’ey.

\VS{3}Aa naho tendrek’ am-pità’e ty nikamere’e, ke te añombe, ke borìke, he añondry: le havaha’e roe.


\par }{\PP \VS{4}Ie iandraza’ ondaty ty teteke ndra ty tanem-bahe naho adare’e ama’e o hare’eo vaho iandraza’e ty tonda’ondaty, le tsi-mete tsy avaha’e boak’an-tete’e ami’ty soa an-tete’e ao naho an-tanem-bahe’e ao.


\par }{\PP \VS{5}Naho mirehetse naho mandakak’ an-drongoñe ty afo vaho mamorototo tsako navotry ndra mizorazora ke mampianto teteke, le toe havaha’ i namiañe i afoiy.


\par }{\PP \VS{6}Naho andivà’ t’indaty an-drañetse ty drala ndra vara hahaja’e; aa ie kamereñe amy anjomba’ey, le havaha’ i nampikametsey roe t’ie oniñe.

\VS{7}Naho tsy oniñe ka i nampikametsey le hasese mb’an-jaka i tompo-trañoy handohiañe, hera ie ty nampijom-pitàñe am-baran-drañe’e ao.


\par }{\PP \VS{8}Naho eo ty mifandietse ty ami’ ty añombe, he borìke, ke añondry, ke lamba, he inoñ’ inoñe nimotso, ie atao ty raike te aze, le songa hiatreke mpizaka; vaho hañavake in-droe amy rañe’ey i nafàm-pizakay\FTNT{*}{{\FR 22:8 }{\FT{Toe mpizaka misolo an’A’hare}}}.


\par }{\PP \VS{9}Aa naho atolo’ ondaty an-drañetse hambena’e ty borìke ndra añombe, ke añondry he ze hare, le ie mate, he fere, ke rinoak’ añe tsy nioni’ ondaty,

\VS{10}le hanoeñe fanta am’
{\ND{Iehovà}}, añivo iereo roe, te tsy nikamere’ i rañetsey ty hare’ indatiy naho ho no’ ty tompo’e i fantay vaho tsy hañavake re.

\VS{11}Fe naho nikamerañe i rahay le havaha’e amy tompo’ey.

\VS{12}Naho nirimitem-biby, le tsi-mete tsy hendese’e i matey ho rendreke, fa tsy havaha’e i nijoy.


\par }{\PP \VS{13}Naho mìndran-draha an-drañetse t’in­daty, he mianto ke te mate, ie tsi-ao-tompo, le havaha’ i mpìndrañey.

\VS{14}Fa naho eo tompo’e le tsy havahañe; naho nifondroeñe le avaha’ i fondroy.


\par }{\PP \VS{15}Naho mañedre somondrara\FTNT{†}{{\FR 22:15 }{\FT{Somondra: Tsy nahavany lahy atoy.}}} mboe tsy nifofoeñe t’in­daty, ie miolots’ ama’e, le tsy mahay tsy engae’e ho valie’e.

\VS{16}Aa naho ifoneñan-drae’e tsy hanolotse aze, le tsi-mete tsy hondrohe’e ty fañengan-tsomondrara.


\par }{\PP \VS{17}Ko adoke ho veloñe ty mpamòreke.


\par }{\PP \VS{18}Ho vonoeñe ze misàhe biby.

\VS{19}Havetrake ze manao soroñe amy ze atao ndrahare naho tsy am’
{\ND{Iehovà}} avao.


\par }{\PP \VS{20}Ko mamorefore ty renetane ndra mamorekeke aze, amy te niambahiny an-tane Mitsraime añe ka nahareo.


\par }{\PP \VS{21}Ko silofe’ areo ze atao vantotse ndra bode.

\VS{22}Aa ie helofe’o vaho mitoreo amako, le toe ho tsanoñeko ty fitoreo’ iareo;

\VS{23}hisolebotse ty haboseko le ho zevoñeko fibara, le ho remavoiñe o vali’ areoo vaho ho bode o ana’ areoo.


\par }{\PP \VS{24}Naho ampisongoe’o ondatikoo ndra ami’ty rarake ama’o ao, ko manao mpampisongo ama’e, le ko angala’o ana’e.

\VS{25}Ndra mbia ty andrambesa’o ho tsoake ty saro’ ondaty le abaliho aolo’ ty tsofots’ andro,

\VS{26}hera izay avao ty fisafora’e naho ty filafin-tsandri’e te mirotse. Le ie mitoreo amako, hitsanon-dRaho fa mpiferenaiñe.


\par }{\PP \VS{27}Ko onjirañe o mpizakao, le ko mamàtse ty mpifehe’ ondati’oo.


\par }{\PP \VS{28}Ko mihenekeneke tsy hibanabana ty lengom-boan-kavokaran-tete’o naho ty lengom-pipineha’o. Atoloro ahiko ty tañoloñoloña’o.

\VS{29}Ano izay ka o añombe’oo naho o añondri’oo: ho fito andro an-drene’e re vaho atoloro ahiko ami’ty andro faha-valo.


\par }{\PP \VS{30}Hondaty miavake amako nahareo; aa le ko kamae’ areo ze nofotse rinimitem-biby an-kivoke ey, fa ahifiho amo amboao.



\par }\Chap{23}{\PP \VerseOne{1}Ko minday tolom-boetse, ko manò-pitàñe ami’ty tsereheñe hitaroña’o entam-bìlañe.


\par }{\PP \VS{2}Ko orihe’o ty maro hikabo-draha; naho ko mireketse amy màroy handesa’o talily mampiolake ty hato;

\VS{3}vaho ko osihe’o ami’ty kabò’e ty rarake.


\par }{\PP \VS{4}Ihe mifanojeha ami’ty añomben-drafe­lahi’o, ndra ami’ty borìke’e nandifike, le tsi-mete tsy hampolia’o.

\VS{5}Naho mifanjò ami’ty borì’ i mpalaiñ’ azoy tafahohok’ ambane’ o kilanka’eo, ko rioñeñe, fa tsi-mahay tsy holora’o hampibalak’ aze.


\par }{\PP \VS{6}Ko mengohe’o ty fizakañe i rarake ama’oy amy naneseha’ey.


\par }{\PP \VS{7}Mihankaña ami’ty raha tsy to; ko mañoho-doza amo vantañeo naho amo vañoñeo. Fe tsy ho meako to i tsereheñey.


\par }{\PP \VS{8}Ko mandrambe vokañe, fa mahagoa ty mahavazoho ty ravoravo, naho mañamengoke ty saontsi’ o mahitio.


\par }{\PP \VS{9}Ko forekeke’o ty renetane amy te fohi’ areo ty tron-drenetane, fa ni-renetane an-tane Mitsraime añe ka nahareo.


\par }{\SH O Hafitoañeo
\par }
{\PP \VS{10}Enen-taoñe ty hambolea’o ty tane’o hanontoñe ty voka’e,

\VS{11}fe ko irangàm-pangaly amy faha-fitoy, hitofà’e, hikamà’ ondaty rarake ama’oo; le ho hane’ o bibin-kivokeo ty nasisa. Ampanahafo amy zay ty tanem-balobo’o naho ty golobon-olive’o.


\par }{\PP \VS{12}Eneñ’ andro ty hitoloña’o, le hitofa ami’ty andro fahafito, soa te hitofa ka ty añombe’o naho ty borìke’o vaho ho haha ka ty anam-pitoro’o ampela naho ty renetane.


\par }{\PP \VS{13}Ambeno i vinolako rezay, le ko toñone’ areo ty añara’ ze o ndrahare ila’e zao vaho ko apo’o ho janjiñeñe am-palie’o.


\par }{\SH Takataka Telo
\par }
{\PP \VS{14}In-telo ami’ty taoñe ty hanoa’o takataka amako:

\VS{15}Hambena’o ty Sabadidake Mofo po-Dalivay; fito andro ty hikama’o mofo po-dalivay, amy nandiliako azoy, amy namantañako aze am-bolan-Kofahofay, fa ama’e ty nienga’o i Mitsraime: vaho tsy hatrefeñe an-tañam-polo iraho;

\VS{16}le i Sabadidam-pitatahañey, ty lengom-boa’ o fitoloña’oo, o nambole’o antetekeo; vaho i Takataka-Panontonañey, amy figadoñan-taoñe anontona’o sabo an-tete’o ao.

\VS{17}Homb’ añatrefa’
{\ND{Iehovà}} Talè in-telo ami’ty taoñe ze hene lahilahy.


\par }{\PP \VS{18}Ko atraok’ an-dio soroñeñe amako ty mofo aman-dalivay le tsy hampialeñeñe ho sisaeñe hamaray ty havondra’ o famantañakoo.


\par }{\PP \VS{19}Aseseo mb’añ’anjomba’ ­{\ND{Iehovà}} An­dria­nañahare’o ty loha’e, toe ty lengom-boan-tane’o.

\par }{\PP Ko ahandroeñe an-drononon-drene’e ty anak’ose.


\par }{\SH Ty Anjely naho o Fampitamañeo
\par }
{\PP \VS{20}Ingo, hampiaolòeko ty anjely hañimb’ azo amy lalañey, hanese azo mb’ amy tane nihalankañekoy.

\VS{21}Itaò vaho oriho ty fiarañanaña’e, le ko iolañe, toe tsy hapo’e o fandilara’ areoo fa ama’e ty añarako.

\VS{22}Aa naho toe ambena’o i fiarañanaña’ey naho anoe’o o itaroñako iabio, le ho rafelahiko o rafelahi’oo vaho hifankalaiñe amo mpifankalaiñe ama’o iraho.

\VS{23}Le hiaolo azo i Sorotàkoy hanese azo mb’ amo nte-Emoreo naho amo nte-Kheteo naho amo nte-Perizeo naho amo nte-Kanàneo naho amo nte-Kiveo vaho amo nte-Iebòseo mb’eo, fa haitoako.


\par }{\PP \VS{24}Ko milokoloko amo ‘ndrahare’eo, le ko itoroña’o, ndra mitsikombe o sata’eo; fa toe ho fonga rotsahe’o vaho ho firae’o o hazomanga’eo.


\par }{\PP \VS{25}Toroño t’{\ND{Iehovà}} Andrianañahare’ areo, le ho tahie’e ty mahakama’o naho ty rano’o vaho hampihankàñeko ze atao hasilofañe añivo’o ao,

\VS{26}le tsy ho aman-drakemba hañafake ndra ty ho betsite­rak’ an-tane’o ao; vaho ho henefeko o andro’oo.

\VS{27}Ham­pi­hitrifeko hiaolo azo ty fihembañañe ahy, le hampitsamborohotaheko iaby t’in­daty hivotraha’o vaho fonga hampiambohoeko azo o rafelahi’oo.

\VS{28}Hiraheko fanene-bola hiaolo azo hampibaibay o nte-Kiveo naho o nte-Kanàneo naho o nte-Kheteo aolo’o ey.

\VS{29}F’ie tsy hataoko soik’ ami’ty taoñe raike tsy mone hangoakoake i taney vaho hifamorohotse ama’o o biby hakoo.

\VS{30}Ho roaheko boak’ ama’o erike ampara’ te nihamaro irehe hahalova i taney.


\par }{\PP \VS{31}Hajadoko boak’ amy Riake Menay pak’ an-dRia’ o nte-Pilistio ty efe-tane’o naho boak’ amy fatrambeiy pak’amy sakay; le ha­seseko am-pità’ areo ty mpimoneñe amy taney haronje’o mb’aolo’o mb’eo.

\VS{32}Tsy hifañina ama’e ndra amo ndrahare’eo irehe.

\VS{33}Tsy himoneña’e ty tane’o, hera hampanan-kakeo azo amako, fa naho toroñe’o o ‘ndrahare’eo, le toe ho fandrik’ ama’o.



\par }\Chap{24}{\SH No’ Israele ty Fañina’
{\ND{Iehovà}}
\par }
{\PP \VerseOne{1}Le hoe re amy Mosè, Mionjona mb’ am’
{\ND{Iehovà}} mb’etoy, ihe naho i Aharone, i Nadabe naho i Abiho naho ty fitompolo amo androanavi’ Israeleo vaho mitalahoa ey nahareo.

\VS{2}I Mosè avao ty hañarivo
{\ND{Iehovà}}, le tsy hañarine ey iereo vaho tsy hindre ama’e hañambone mb’eo ondatio.


\par }{\PP \VS{3}Nomb’eo amy zao t’i Mosè nita­lily am’ondatio ze hene tsara’
{\ND{Iehovà}} naho o fañè’eo; le songa nanoiñe am-piarañanañañe raike ondatio, ty hoe, Ho henefa’ay ty tsara iaby nanoe’
{\ND{Iehovà}}.


\par }{\PP \VS{4}Aa le sinoki’ i Mosè o hene tsara’
{\ND{Iehovà}}o naho nañaleñaleñe namboatse kitrely am-poto’ i vohitsey vaho nampitroatse anakòreñe folo-ro’amby ty ami’ty ia’ o rofoko folo-roe-ambi’ Israeleo,

\VS{5}le nañiraha’e ajalahy ana’ Israele hibanabana enga horoañe naho añombe ho sorom-panintsiñañe am’{\ND{Iehovà}}.


\par }{\PP \VS{6}Navì’ i Mosè am-pinga ao ty vaki’ i lioy vaho naretsa’e amy kitreliy ty ila’e.

\VS{7}Rinambe’e amy zao i bokem-pañinay le vinaki’e am-pijanjiña’ ondatio; le hoe iereo, Hanoe’ay ze hene tsara’
{\ND{Iehovà}}o vaho ho haoñe’ay.


\par }{\PP \VS{8}Le rinambe’ i Mosè i lioy naho nafitse’e am’ondatio vaho nanao ty hoe, Ingo ty liom-pañina nanoe’
{\ND{Iehovà}} ama’ areo amy hene tsara rezay.


\par }{\SH Mindre aman’Añahare ambone’ i Vohitsey
\par }
{\PP \VS{9}Niañambone amy zao t’i Mosè naho i Aharone, i Nadabe naho i Abiho vaho ty androanavy fitompolo’ Israele;

\VS{10}le niisa’ iereo t’i Andrianañahare’ Israele; le hoe linamike safira ty ambane’ o fandia’eo vaho nanahake o likerañeo ami’ ty fikantsokantsoña’e.

\VS{11}Le ie tsy napao-pitàñe amo androanavi’ Israeleo, f’ie nahaisake i Andrianañahare naho nikama vaho ninoñe.


\par }{\PP \VS{12}Hoe t’{\ND{Iehovà}} amy Mosè, Miañambonea mb’amako mb’etoa, le mitambara atoy, fa ho tolo­rako ravem-bato reketse Hake naho lily sinokiko hañòhañe iareo.


\par }{\PP \VS{13}Aa le niongake t’i Mosè naho Iehosoa mpitoro’e vaho nionjoñe mb’ amy vohin’ Añahare amboney mb’eo t’i Mosè.

\VS{14}Le hoe re amy androanavy rey, Liñiso etoan-jahay, ampara’ ty impolia’ay; ama’ areo t’i Aharone naho i Khòre, hiheova’ ze aman-kalahatse.


\par }{\PP \VS{15}Aa le niañambone’ i vohi­tsey t’i Mosè vaho kinolopo’ ty rahoñe i vohi­tsey.

\VS{16}Nivotrak’ ambohi-Sinay eo ty enge’
{\ND{Iehovà}}, le nanaroñe aze eneñ’ andro i rahoñey; ie ami’ty andro fahafito, nikanjie’e boak’amy rahoñey t’i Mosè.

\VS{17}Le nihoe afo nisolebotse ambone’ i vohitsey ty Enge’
{\ND{Iehovà}} am-pihaino’ o ana’Israeleo.

\VS{18}Nizilik’ amy rahoñey t’i Mosè, niañambone i vohitsey. Le tambatse am-bohitse ao efapolo andro naho efapolo haleñe t’i Mosè.



\par }\Chap{25}{\SH Banabana ho a i Kivohoy
\par }
{\PP \VerseOne{1}Nitsara amy Mosè t’{\ND{Iehovà}} nanao ty hoe,

\VS{2}Misaontsia amo ana’ Israeleo, ty hañenga raha amako. Toe ze ondaty manolotse an-tsatri’e ro andrambesañe enga ho amakoy.

\VS{3}Zao ty enga ho rambese’o am’iareo : volamena naho volafoty vaho torosìke;

\VS{4}le manga naho malòmavo naho mena mañabarà naho leny marerarera vaho volon-ose;

\VS{5}le holin’ añondri-lahy linoko mena naho holin-trozofisoitse vaho mendoraveñe;

\VS{6}solike ho amy jiroy, emboke ho amy menake fañorizañey naho ho amy fañembohañe mandrifondrifoñey;

\VS{7}vato sohàme\FTNT{*}{{\FR 25:7 }{\FT{Sohame: vato soa bandieñe}}} naho vato soa hapetake ami’ty kitambe naho ami’ty takon’ araña.

\VS{8}Le ampandranjio kivoho himoneñako am’ iereo ao,

\VS{9}hilahatse amy ze he’e hatoroko azo, le ty sare’ i kivohoy naho ty sare’ o harao’e iabio ty handranjia’o aze.


\par }{\SH Ty Vatam-Pañina
\par }
{\PP \VS{10}Ho tsenè’ iereo ami’ty mendoraveñe ty vata; kiho roe naho tampa’e ty ho andava’e le kiho raike naho tampa’e ty ho ampohe’e vaho kiho raike naho tampa’e ty haabo’e.

\VS{11}Ipakoro volamena ki’e, ao naho eo ty ampipakora’o aze, le ampiarikoboño soñi’e volamena ty andrira’e.

\VS{12}Iramerameo ravake volamena efatse, le ampireketo an-kotso’e efatse; ravake roe etia vaho ravake roe atia.

\VS{13}Le andranjio baoñe mendoraveñe vaho ipakoro volamena.

\VS{14}Atsorofoto amy ravake añ’ ila’ i vatay rey i baoñe rey hitarazoañe i vatay.

\VS{15}Hadoñe amo ravakeo avao i baoñe rey le tsy hafahañe.

\VS{16}Hajo’o amy vatay i Fañinay, i hatoloko azoy.


\par }{\PP \VS{17}Itseneo toem-pijebañañe volamena ki’e; kiho roe naho tampa’e ty andava’e vaho kiho raike naho tampa’e ty ampohe’e.

\VS{18}Le andranjio kerobe volamena roe, am-pipepehañe añ’ ila roe i toem-pijebañañey;

\VS{19}kerobe raike etoañe naho kerobe raike eroañe. Tseneo am-bongam-bolamena raike i toem-pijebañañey naho i kerobe rey.

\VS{20}Hamelatse elatse ambone’e i kero­be rey, hanakoñe i toem-pijebañañey an-elatse, sindre hifañatre-daharañe naho hitolike amy toem-pijebañañey ty lahara’ i kerobe rey.

\VS{21}Apoho ambone’ i vatay boak’ ambone i toem-pijebañañey, le ajoño amy vatay i Fañinay, i hatoloko azoy,

\VS{22}le hihaoñe ama’o iraho ambone’ i toem-pijebañañey, boak’ añivo’ i kerobe roe ambone’ i vatam-pañinay rey naho ho taroneko ze hene ho lilieko amo ana’ Israeleo.


\par }{\SH Ty Rairay
\par }
{\PP \VS{23}Mandranjia rairay ami’ty roy, kiho roe ty andava’e naho kiho raike ty ampohe’e vaho kiho raike naho tampa’e ty haabo’e.

\VS{24}Ipakoro volamena ki’e vaho itseneo soñy ty andrira’e hañarikatok’ aze.

\VS{25}Le andranjio rira’e mizehe treham-pitàñe hañarikatofa’e fehe, vaho tseneo soñy andrira’e hañariary aze.

\VS{26}Itseneo ravake volamena efatse, le areketo an-ko­tso’e efatse, toe an-tombo’e efa­tse i ravake rey,

\VS{27}ho marine i rira’ey o ravake fitana’ o bao-pitakonañe i rairaiio.

\VS{28}Ranjio ami’ty mendoraveñe i baoñe rey vaho ipakoro volamena ho fitakonañe i rairaiy.

\VS{29}Le itseneo fanake volamena ki’e: fioke, endraendra naho fitovy.

\VS{30}Le hapoke ambone’ i rairay añatrefako nainai’ey i mofo miatrekey.


\par }{\SH Ty Fitàn-Jiro
\par }
{\PP \VS{31}Tseneo am-bolamena ki’e ty fitàn-jiro; pepeheñe i fitàn-jiroy; ho raik’ ama’e ty foto’e rekets’ i taho’ey, o korobo’eo, o rava-drave’eo vaho o voñe’eo;

\VS{32}ho eneñe ty tsampa miakatse amo ila’eo, ty tsampa telo’ i fitàn-jiroy ty hilosìtse ami’ty ila’e raike naho ty tsampa telo’ i fitàn-jiroy ty hilosìtse añ’ila’e ka;

\VS{33}korobo telo hoe boti-mahabibo ty an-tsampa’e raike songa aman-drava-draveñe naho ravem-boñe, le korobo telo hoe boti-mahabibo sindre aman-drava-draveñe naho ravem-boñe amy tsampa tandrife azey; sambe hoe izay i tsampa’e eneñe miakatse ami’ty taho’ i fitàn-jiroy rey.


\par }{\PP \VS{34}Amy taho’ i fitàn-jiroiy ty ho korobo efatse nitsenen-ko sarem-boti-mahabibo rekets’ o rava-drave’eo naho o ravem-boñe’eo.

\VS{35}Ami’ty fireketa’ ty tsempa’e ki-roe-roe amy taho’ey ty ho rava-draveñe miray ami’ty tsampa’e roe, ho amy tsampa’e eneñe rey.

\VS{36}Ho raik’ amy taho’ey o rava-drave’eo naho o tsampa’eo, aa le ho vongam-bolamena ki’e raike nipepeheñe i fitàn-jiro fonitsey.

\VS{37}Itseneo jiro fito, le hatsatoke hipasàk’ aolo’e mb’eo i jiro rey.

\VS{38}Ho volamena ki’e o fiharata’eo naho o sadrò’eo.

\VS{39}Talènta\FTNT{†}{{\FR 25:39 }{\FT{talenta raike = 30 kilao}}} volamena ki’e raike ty itseneañe aze naho i harao’e iaby rezay.

\VS{40}Henteo arè, le itseneao hambañe amy sare’e natoro azo ambohitsey.



\par }\Chap{26}{\SH I Lamba Fikopokey
\par }
{\R Avo 36.8-38

\par }{\PP \VerseOne{1}Tovo’e izay le hanoa’o lamba fañefetse folo i kivohoy, am-pole leny rinorotse matify naho manga malòmavo naho mena mañabasà; vaho kerobe satam-pamahotse.

\VS{2}Sindre ho kiho roapolo-valo’ amby ty halava’ ty lamba-fañefetse le songa kiho efatse ty ampohe’e; hamban-jehe’e iaby o fañefe’eo.

\VS{3}Lamba-firindry lime ty hifamitrañe naho lamba-firindry lime ka ty hifamitrañe.

\VS{4}Tseneo ravake manga ty andrira fara’ ty namitrañeñe valoha’e naho ravake manga ty andrira fara’ ty namitrañeñe faharoe.

\VS{5}Tseneo ravake limampolo ty lamba-firindriy raike vaho tseneo ravake limampolo andrira fara’ i fiharoa’e faharoey, ampanandrifeo o ravakeo.

\VS{6}Itseneo famitrañe volamena limampolo, le ampivitraño amy ravake rey i lamba-firindry rey le hifampikatoke ho raike i kivohoy.


\par }{\PP \VS{7}Anjairo lamba-fikopoke am-bolon-ose ho kibohotse hakopoke i kivohoy; ano lamba-fikopoke folo raik’ amby.

\VS{8}Sindre telopolo kiho ty halava’ ty lamba-fikopoke vaho songa efatse kiho ty ampohe’e; hindray habey i lamba-fikopoke folo-ro’amby rey.

\VS{9}Ampivitraño ty lamba-fikopoke lime naho ampivitrañeñe ty lamba-fikòpoke eneñe vaho avaloño mira i fah’ eneñey an-tsarira’ i kiboho­tsey.

\VS{10}Itse­neo ravake limampolo ty andrira’ i lamba-fikopoke fara’e amy fifamitrañañe raikey vaho ravake limam­polo andrira’ i lamba-fañefetse fara’ i faharoey.

\VS{11}Tseneo famitrañe torisìke limampolo le areketo amy ravake rey i famitrañe rey vaho hikatoke ho raike i kibohotsey.

\VS{12}Ty ila’ i fikopa’ i kibohotsey milapiy, ty vaki’ i lamba-fikopoke sisay, le haraviravy amboho’ i kivohoy.

\VS{13}Ty kiho’e etoy naho ty kiho’e eroy, ty sisa’ amy halava’ o lamba-fakopa’ i kibohotseio ro haraviravy andrindri’ i kivohoy etia naho aroa hañalok’ aze.

\VS{14}Tseneo rakok’ an-kolits’ añondrilahy linoko mena i kibohotsey le ano holin-trozofisoitse handrakoke ambone’e ka.


\par }{\SH I Rafitsey
\par }
{\PP \VS{15}Mandranjia varambañe ami’ty mendo­raveñe hitroatse amy kivohoy.

\VS{16}Folo kiho ty halava’ ty varambañe vaho kiho raike naho tampa’e ty ampohe’ ty varambañe.

\VS{17}Songa aman-tsatoke roe ty varambañe hamitrañe aze amy rahavave’ey, izay ty anoañe ze hene varamba’ i kivohoy.

\VS{18}Aa le andranjio varambañe i kivohoy: varambañe roapolo ami’ty atimo mañatimo;

\VS{19}le tseneo vave’e efapolo volafoty ho ambane’ i varambañe roapolo rey; vave’e roe ty ambane’ ty varambañe ho amy tsato’e roe rey vaho vave’e roe ambane’ ty varambañe ila’e ho amy tsato’e roe rey.

\VS{20}Ami’ty ila faharoe i kivohoy, i avara’ey, le ty varambañe roapolo,

\VS{21}naho ty vave’e volafoty efapolo; vave’e roe ambane’ ty varambañe raike naho vave’e roe ambane’ ty varambañe ila’e.

\VS{22}Le tseneo varambañe eneñe ty añ’ ila’ i kivoho ahandrefañey.

\VS{23}Ranjio varambañe roe an-kotso’ i kivoho ila’e roe rey;

\VS{24}le ifandreketo boak’ ambane pak’ ambone, fa hifampipiteke ami’ty ravake raike; songa anoeñe hoe izay iereo roroe; izay ty ho rafi’ i kotso’e roe rey.

\VS{25}Aa le valo ty varambañe naho o vave’e volafotio, vave’e folo eneñ’ amby; vave’e roe ambane’ ty varambañe valoha’e vaho vave’e roe ami’ty varambañe manonjohy.


\par }{\PP \VS{26}Ranjio saka’e mendoraveñe lime ho amo varambañe añ’ila raike i kivohoio,

\VS{27}naho saka’e lime ty varambañe añ’ila faharoe’ i kivohoy vaho saka’e lime o varambañe amboho’ i kivohoy ahandrefañeo.

\VS{28}Haneñateña boak’ ami’ty ila’e pak’ ami’ty ila’e ty saka’e añivo’e ao, añivo’ o varambañeo.

\VS{29}Pakoro volamena o varambañeo, le itseneo ravake volamena hiziliha’ o saka’eo vaho pakoro volamena o saka’eo.


\par }{\PP \VS{30}Aa le hatroa’o amy lili’e nanoroañe azo ambohitse eiy i kivohoy.


\par }{\PP \VS{31}Le trebeho lamba fañefetse am-pole leny niroroteñe matify: manga naho malòmavo naho mena mañabarà; vaho kerobe an-tsatam-pamahotse.

\VS{32}Iradora­dò ami’ty anakòreñe mendorave efatse pinakotse volamena; volamena o porengo’eo, mitsatoke am-bave’e volafoty efatse.

\VS{33}Aradoradò amo porengo’eo i lamba fañefetsey naho aziliho an-kalo’ i lambay i vatam-pañinay, le ho fahera’ i lambay ho anahareo i toe-miavakey amy masi-do’ey.

\VS{34}Le hakape’o amy vatam-pañinay i toem-pijebañañey amy masi-do’ey.


\par }{\PP \VS{35}Apoho alafe’ i lambay i rairaiy vaho tandrife i rairaiy i fitàn-jiroy ami’ty ila atimo’ i kivohoy le hapo’o ami’ty ila’e avaratse i rairaiy.


\par }{\PP \VS{36}Le tseneo lala-miradorado i kiboho­tsey ami’ty manga naho malòmavo naho mena mañabasà am-pole leny rinorotse matify nivahorem-pitrebeke.

\VS{37}Le ranjio anakòreñe mendoraveñe lime i miradoradoy, ipakoro volamena, ho volamena ka o fiporengo’eo; vaho ampitranaho vave’e lime torisìke.



\par }\Chap{27}{\SH Ty Kitrelim-Pisoroñañe
\par }
{\PP \VerseOne{1}Tseneo kitrely am-barama mendoraveñe, lime kiho ty halava’e naho lime kiho ty ampohe’e; hatao efa-mira i kitreliy vaho telo kiho ty haabo’e.

\VS{2}Le itseneo tsifa i hotso’e efatse rey; ho raik’ ama’e i tsifa’e rey vaho ipakoro torisìke­.

\VS{3}Le andranjio ty fana’e fañafahan-davenoke naho o sadròm-poroha’eo naho o antova’eo, o firango’eo naho o finga’eo; ano torisìke o harao’e iabio.

\VS{4}Le andranjio harato torisike tsingarakarake; le tseneo ravake torisìke efatse i tsingarakarakey ankotso’e efatse.

\VS{5}Reketo ambane’ ty soñi’ i kitreliy i tsingarakarakey hahatakara’e ty havaki-miran-kaabo’ i kitreliy mañambane.

\VS{6}Andranjio baoñe i kitreliy, baoñe ami’ty mendoraveñe, le ipakoro torisìke.

\VS{7}Aziliho amo ravakeo i bao’e rey le songa hifamalahañe añ’ila’ roe’ i kitreliy i bao rey hitarazo­añe aze.

\VS{8}Itseneo koake am-barambañe, amy nanoroañ’ azo ambohitse eiy ty handranjiañ’ aze.


\par }{\SH Ty Kiririsa i Kivohoy
\par }
{\PP \VS{9}Itseneo kiririsa i kivohoy: mb’amy Negeve mañatimo le lamba tinenon-kèreñe am-pole leny matify ty hiradorado amy kiririsay; zato kiho ty halava’e ami’ty lafe’e raike;

\VS{10}ty anakòre’e roapolo naho ty vave’e torisìke roapolo; ty porengo volafoty amo anakòreñe naho bandi’eo.

\VS{11}Ie ka ty avaratse ami’ty andava’e: ty firadoradoa’e zato kiho, ty anakòre’e roapolo naho ty vave’e torisìke roapolo vaho o fiporengon’ anakòreñeo naho o bandi’eo am-bolafoty.

\VS{12}Le ty ampohe’ i kiririsay ahandrefañey, limampolo kiho ty firadorado’e, folo ty anakòre’e naho folo ty vave’e.

\VS{13}Le ty andava’ i kiririsay, limampolo kiho ty añ’ila’ i fanjirihañey mianiñànañe.

\VS{14}Ty firadoradoa’e ami’ty ila’ i lalambeiy, folo-lime amby kiho, ty anakòre’e telo vaho ty vave’e telo.

\VS{15}Le ty firadorado’e añ’ ila’e ka, folo-lime amby naho ty anakòre’e telo vaho ty vave’e telo.

\VS{16}Ty lalambei’ i kiririsay, firadoradoañe roapolo kiho: ami’ty manga, malòmavo naho mena mañabasà vaho leny rinorotse am-pole matify nivahorem-pitrebeke; ty anakòre’e efatse naho ty vave’e efatse.

\VS{17}Songa bandieñe volafoty o anakòre’e mañohoke i kiririsaio, volafoty o porengo’eo vaho tori­sìke o vave’eo.

\VS{18}Kiho zato ty andava’ i kiririsay naho limampolo ty ampohe’e etoa naho eroa naho kiho lime ty haabo’ o aman-deny rinorotse matifio, vaho o vave’e torisìkeo.

\VS{19}Hene torisìke o fana’ i kivohoio amy ze fitoloñañe aze naho o tsato’eo vaho o tsato’ i kiririsaio.


\par }{\SH Ty Fañalahalañe i Jiroy
\par }
{\PP \VS{20}Amantoho amo ana’Israeleo ty hinday menak’olive ki’e finofoke hireheta’ i jiroy nainai’e

\VS{21}amy kibohom-pamantañañey alafe’ i lamba-fañefetse aolo’ i fañinaiy, le ho hajarie’ i Aharone naho o ana’eo ty hireheta’e añatrefa’
{\ND{Iehovà}} boa-kariva ampara’ te porea’ ty maraindray: ho fañè amo hene’ tariran’ ana’ Israeleo.



\par }\Chap{28}{\SH Saro’ o Mpisoroñeo
\par }
{\PP \VerseOne{1}Le ampiharineo ama’o t’i Aharone rahalahi’o rekets’ o ana’eo boak’ amo ana’ Israeleo hitoroñe amako ho mpisoroñe: i Aharone, i Na­dabe naho i Abiho, i Elazare naho Itamare—i ana’ i Aharone rey.


\par }{\PP \VS{2}Anjairo saroñe miavake aman’ engeñe naho volonahetse t’i Aharone rahalahi’o.

\VS{3}Le misaontsia amo mahimbañeo, o nikofohako haliforan-kihitseo, hitsene o saro’ i Aharoneo hañorizañe aze hitoroñe ahy ho mpisoroko.

\VS{4}Le o saroñe hanoe’ iereoo: ty takon’ araña, ty kitambe naho ty saroñ’ alafe, ty saroñ’ añate vinahotse naho ty sabaka vaho ty koloty; le hitsenea’ iareo saroñe miavake t’i Aharone rahalahi’o naho i ana’e rey hitoroñ’ ahy ho mpisoroñe.


\par }{\SH Ty Kitambe
\par }
{\PP \VS{5}Ho rambese’ iereo ty volamena naho ty fole manga naho ty malòmavo naho ty mena mañabarà vaho ty leny matify,

\VS{6}le ho tsenè’ iareo am-bolamena naho fole manga naho malòmavo naho mena mañabarà vaho leny rinorotse matify an-tsatam-pamahotse i kitambey.

\VS{7}Le hanoeñe sazoke ty an-tsoro’e roe mirekets’ ankotso’e roe, hampipitehañe aze.

\VS{8}Le ty fiè’ i kitambe soa vahotsey ro hindray sata ama’e : volamena naho manga naho malòmavo naho mena mañabasà vaho fole leny rinorotse matify.

\VS{9}Le angalao vato sohàme roe naho anokiro ty tahina’ i ana’ Israele rey;

\VS{10}ty tahina’ iareo eneñe ami’ty raike le ty tahinañe eneñe sisa ami’ty ila’e, ty amo hazoke’eo,

\VS{11}le sokireñe amy vato roe rey an-tsatam-panoki-bato manahake ty fanokirañe voli-fitomboke, ty tahina’ i ana’ Israele rey vaho ampivontitiram-bolamena.

\VS{12}Le apiteho amy sazo’ i kitambeiy i vato roe rey ho vato faniahiañe o ana’ Israeleo, le hanoe’ i Aharone ega an-tsoro’e roe añatrefa’
{\ND{Iehovà}} o tahina’ iareoo ho tiahy.


\par }{\PP \VS{13}Le itseneo fampireketañe volamena an-tsata vanditse,

\VS{14}naho anan-tsilisily volamena ki’e roe an-tsata vanditse ty itsenea’o iareo vaho hareketse amo famon­titira’eo i silisili’ vinanditse rey.


\par }{\SH Ty Takon’ arañañe
\par }
{\PP \VS{15}Itseneo takon’ arañam-pizakàñe; manahake ty nanoeñe i kitambey ty anoeñ’ aze: le volamena naho fole manga naho malòmavo naho mena mañabaràñe vaho leny rinorotse matify ty itenoñañ’ aze.

\VS{16}Efa-mira t’ie avaloñe; zehe raike ty andava’e naho zehe raike ty ampohe’e;

\VS{17}le itsitsiho firiritam-bato efatse; ahiriritse ami’ty fidadaña’e valoha’e ty odème\FTNT{*}{{\FR 28:17 }{\FT{Va’e robie, ami’ty hamena’e}}}, ty pitedà\FTNT{†}{{\FR 28:17 }{\FT{Va’e topaze}}} naho ty barèkete\FTNT{‡}{{\FR 28:17 }{\FT{Va’e emarode}}};

\VS{18}le ty fidadaña’e faharoe: ty nòfeke\FTNT{§}{{\FR 28:18 }{\FT{Va’e garnete}}}, ty safìra naho ty iàhalòme\FTNT{*}{{\FR 28:18 }{\FT{Va’e diamondra}}};

\VS{19}le ty fidadaña’e faha-telo: ty lèseme\FTNT{†}{{\FR 28:19 }{\FT{Va’e jasinte}}}, ty sebò\FTNT{‡}{{\FR 28:19 }{\FT{Va’e agate}}} naho ty aklàma\FTNT{§}{{\FR 28:19 }{\FT{Va’e ametiste}}};

\VS{20}le ty fidadaña’e fahefatse: ty tarsìse\FTNT{*}{{\FR 28:20 }{\FT{Va’e berìle}}} ty sòhame\FTNT{†}{{\FR 28:20 }{\FT{Va’e onìkse}}} vaho ty iasefà\FTNT{‡}{{\FR 28:20 }{\FT{Jaspera}}}: le ampireketañe am-bolamena hampi­vontititse irezay.

\VS{21}Le i tahinan’ ana’ Israele folo-ro’ amby rey ro amy vato rey; an-tsatan-tsòki-bangem-pitomboke, songa milahatse ami’ty tahina’ ondaty amy rofoko folo-ro’ amby rey.


\par }{\PP \VS{22}Le tseneo añ’ila’ i takon’ arañañey ty silisily volamena hiringiri’e mifamandibanditse.

\VS{23}Anefeo ravake volamena roe i takon’ arañañey vaho apiteho añ’ ila’e roe’ i takon’arañañey i ravake roe rey.

\VS{24}Le aziliho amy ravake roe rey i silisily roe rey añ’ ila’ roe’ i takon’ arañañey;

\VS{25}le areketo ami’ty fiatrefa’ i kitambey, an-tsazo’e, ty ila’e roe’ i silisily roe nivandireñe rey.

\VS{26}Anefeo ravake volamena roe vaho areketo añ’ila roe’ i takon’ arañañey, an-drira’e, añ’indra’e miatreke i kitambey.

\VS{27}Anefeo ravake volamena roe le areketo ambane’ i sazoke roe’ i kitambe rey amy fiatrefa’ey tandrife ty fivitraña’e, ambone’ ty fiè’ i kitambey.

\VS{28}Le rohizo ami’ty fole manga amo rava’eo amy rava’ i kitambey rey i takon’ arañañey, hipiteha’e amy fièn-kitambey soa tsy haba­lak’ amy kitambey i takon’ arañañey.


\par }{\PP \VS{29}Aa le hendese’ i Aharone ty tahina’ i ana’ Israele rey amy takon’ arañam-pizakàñey ambone’ ty arofo’e, ie mizilik’ amy toe-miavakey, ho faniahiañe nainai’e añatrefa’
{\ND{Iehovà}}.


\par }{\PP \VS{30}Ajò amy takon’ arañam-pizakañey ty Orimae\FTNT{§}{{\FR 28:30 }{\FT{Orimae: ty fireandream-baton-takon’araña’ i Aharone.}}} naho ty Tomimae\FTNT{*}{{\FR 28:30 }{\FT{Tomimae: vilo’ ty toe hatò}}}; le ho añ’ arofo’ i Aharone izay ie mizilik’ añatrefa’
{\ND{Iehovà}}: le ho vavè’ i Aharone añ’arofo’e añatrefa’
{\ND{Iehovà}} nainai’e ty fizakàñe o ana’Israeleo.


\par }{\SH O Saro-Mpisoroñañe Ila’eo
\par }
{\PP \VS{31}Hanoe’o ami’ty manga avao ty saro’ i kitambey;

\VS{32}añivo’e ty loa’ i añamboney; le ho fahareñe am-pitenoñe miariari’ i loakey ty lifi’e manahake ty loake an-tsarom-piaro, soa tsy ho riatse.

\VS{33}Le itseneo sare-voan-dagoa\FTNT{†}{{\FR 28:33 }{\FT{voa: toe ampongambeindañitse}}} manga naho malòmavo naho mena mañabarà hiariary an-drira’e ambane isabadidahañe fikorìñe volamena.

\VS{34}Fikoriñe volamena naho ty dagoa vaho ty fikoriñe volamena naho ty dagoa; izay ty fiariaria’e amy lifin-tsaroñey,

\VS{35}le haombea’ i Aharone izay naho mitoroñe vaho ho janjiñeñe ty fikoriña’e ami’ty fiziliha’e an-toe-miavake ao añ’ atrefa’
{\ND{Iehovà}} naho amo fiakara’eo tsy mone hivetrake.


\par }{\PP \VS{36}Le itseneo takelake volamena ki’e vaho isokiro an-tsatan-tsokim-pitomboke, ty hoe: Miavake am’
{\ND{Iehovà}}.

\VS{37}Ampi­reketo amy sabakay an-taly manga; am-piatrefa’ i sabakay ty andreketañ’ aze.

\VS{38}Ie ho an-dahara’ i Aharone, le hivave ze hakeo’ o raha miavake havì’ o ana’ Israeleo ho enga masi’ iareoo t’i Aharone vaho ho nainai’e an-dahara’e izay soa t’ie ho fankatoavañe iareo añatrefa’{\ND{Iehovà}}.


\par }{\PP \VS{39}Tenoño an-deny marerarera vinahotse i saroñe añate’ey, le tenoño an-deny maeratseratse i sabakay vaho an-tsatam-pitenoñe ty fiè’e.

\VS{40}Amboara’o saroñe ka o ana’ i Aharoneo, le hamboara’o fiètse naho itsenea’o satro-bory ho amam-bolonahetse naho hatso­meren­tsereñe.

\VS{41}Le aombeo amy Aharone rahalahi’o naho amo ana’eo; le orizo naho atokaño vaho ambaho, hitoroñe ahiko ho mpisoroñe.

\VS{42}Le amboaro koloty leny hanaroñe ty fimeñara’ iareo boak’ an-tohake pak’ am-pè.

\VS{43}Ie ho sikine’ i Aharone naho o ana’eo naho mimoak’ an-kibohom-pamantañañe ao naho miharine i kitreliy hitoroñe amy miavakey, soa tsy hivave ty fandilovañe mahavetrake: fañè tsy ho modo ama’e izay naho amo tarira’e mandimbe azeo.



\par }\Chap{29}{\SH Ty Fañorizañe i Aharone naho o Ana’eo
\par }
{\PP \VerseOne{1}Le zao ty hanoe’o hañeferañe iareo hitoroñe ahy ho mpisoroñe. Andrambeso bania naho añondrilahy roe tsy aman-kandra;

\VS{2}le mofo po-dalivay naho mofo vonga’e po-dalivay nilaroañe menake vaho mofo pisake po-dalivay hinosotse menake: nanoeñe ami’ty monam-bare-bolè.

\VS{3}Ajoñe ami’ty hàroñe irezay le aseseo mb’etoa an-karoñe naho i baniay vaho i añondrilahy roe rey.


\par }{\PP \VS{4}Endeso mb’ an-dalan-kibohom-pamantañam-b’ etoy t’i Aharone naho o ana’eo vaho isasao an-drano.

\VS{5}Le rambeso i saroñe rey vaho aombeo amy Aharone i sikiñey naho ty saro’ i kitam­bey naho i kitambey naho i takon’ arañañey vaho aombeo ama’e i fièn-kitambe vinahotsey;

\VS{6}le aombeo añ’ ambone’e i sabakay vaho asampezo amy sabakay i viloñe miavakey.

\VS{7}Rambeso i mena-pañorizañey le adoaño añ’ambone’e vaho orizo.


\par }{\PP \VS{8}Aseseo mb’eo ka i ana’e rey le aombeo am’ iereo o saro’iareoo;

\VS{9}le ampidiaño fiètse t’i Aharone naho o ana’eo, le feheo am’ iereo o sabakao; ie fañe nainai’e tsy modo ho a iareo i fisoroñañey.

\par }{\PP Le orizo t’i Aharone naho o ana’eo.

\VS{10}Aseseo aolo’ i kibohom-pamantañañey i baniay le hanampe fitàñe andoha’ i baniay t’i Aharone naho o ana’eo.

\VS{11}Le lentao añatrefa’
{\ND{Iehovà}} i baniay, an-dalan-kibohom-pamantañañe eo.

\VS{12}Andrambeso ty lio’ i baniay le apetaho an-drambo-pità’o amo tsifan-kitrelio vaho adoaño am-poto’ i kitreliy iaby ze lio sisa.

\VS{13}Le rambeso o safo’e mañohoñe o aova’eoo naho ty ova mipetak’ ambone’ i ate’ey, ty tsapavoa’e roe reke-tsafo’e vaho orò amy kitreliy.

\VS{14}Le sodoro añ’afo alafe’ i tobey ty vata’ i baniay naho ty holi’e vaho ty tai’e. Soron-kakeo izay.


\par }{\PP \VS{15}Rambeso amy zao ty añondri­lahy, le hampitongoa fitàñe ami’ty loha’ i añondrilahiy t’i Aharone naho o ana’eo;

\VS{16}Le lentao i añondrilahiy naho rambeso ty lio’e vaho afitsezo amy kitreliy añariary aze.

\VS{17}Lilio i añondrilahiy, sasao o aova’eo naho o tombo’eo le asampezo amo linilio naho amy loha’ey,

\VS{18}fonga soroño amy kitreliy i añondrilahiy, ho enga horoañe am’
{\ND{Iehovà}}; hàñitse mandrifondrifoñe, nisoroñañe añ’afo am’
{\ND{Iehovà}}.


\par }{\PP \VS{19}Rambeso ka i añondrilahy raikey, le hanampe-pità’ amy añondrilahiy t’i Aharone naho o ana’eo.

\VS{20}Lentao amy zao i añondrilahiy; le andrambeso ty lio’e naho atenteno andengon-dravembia havana’ i Aharone naho andengon-dravembia havana’ o ana’eo naho an-tondrobeim-pitàn-kavana naho an-tondrobeim-pandia havana’ iareo vaho afitsezo añ’ariari’ i kitreliy i lio’ey.

\VS{21}Andrambeso ty lio amy kitreliy naho i menake fañorizañey, le afi­tsezo amy Aharone naho an-tsaro’e naho amo ana’eo naho an-tsaro’ o ana’e mindre ama’eo; le hiavake re naho o saro’eo naho o ana’e mindre ama’eo vaho o saron’ ana’eo.


\par }{\PP \VS{22}Rambeso ka ty safo’ i añondrilahiy naho ty hofa’e naho ty safo’e mañohok’ o ova’eo naho ty lengon’ ate’e, ty voa’e roe reketse ty solik’ ama’e vaho ty tso’e havana, ie añondrilahy fitokanañe;

\VS{23}le ty mofo vonga’e naho ty mofomamy nihosorañe menake vaho ty mofo pisake boak’ an-karo’ o mofo po-dalivay añatrefa’
{\ND{Iehovà}}o;

\VS{24}le apoho am-pità’ i Aharone naho an-tañan’ ana’e irezay vaho ahelakelaño ho engan-kelahela añ’ atrefa’
{\ND{Iehovà}}.

\VS{25}Rambeso am-pità’ iareo izay vaho orò amy kitreliy ambone’ i enga horoañey ho hàñitse mandrifondrifoñe añ’atrefa’
{\ND{Iehovà}} ho soroñe añ’afo amy
{\ND{Iehovà}}.


\par }{\PP \VS{26}Le rambeso ty tratra’ i añondrilahim-pitokana’ i Aharoney vaho ahelakelaño ho engan-kelahela añ’atrefa’
{\ND{Iehovà}}, ie o anjara’oo.

\VS{27}Aa le aviho ty tratra’ i engan-kelahelay naho i feim-pitokanañey, i nahelahelay vaho i navoañe boak’ amy añondrilahim-pitokanañeiy, ho anjara’ i Aharone naho o ana’eo;

\VS{28}ie ty anjara’ i Aharone naho o ana’eo, ho fañè nainai’e boak’ amo ana’ Israeleo, izay ty fanolora’ o ana’ Israeleo boak’ amo engam-panintsiña’ iareoo, toe o engan-kavoa’ iareo am’
{\ND{Iehovà}}o.


\par }{\PP \VS{29}Le ho limbezañe amo ana’e manonjohy azeo o saro-masi’ i Aharoneo, horizañ’ ama’e iereo vaho ho tokanañ’ ama’e.

\VS{30}Ho sikina’ i anadahy mandimbe aze ho mpisoroñe fito àndroy izay, ie mimoak’ amy kibohom-pamantañañey hitoroñe amy miavakey.


\par }{\PP \VS{31}Rambeso i añondrilahim-pitokanañey le ahandrò an-toe-miavake ao o hena’eo;

\VS{32}vaho ho kamae’ i Aharone naho o ana’eo ty hena’ i añondrilahiy naho i mofo an-karoñey, an-dalan-kibohom-pamantañañe ao.

\VS{33}Ho kamae’ iereo o raha nanoeñe ho fijebańañe, hanokanañe naho hampiavahañe iareo; fe tsy hikama’ ze alafe’e ao amy te miavake.

\VS{34}Aa naho eo ty tsy ri’e amy henam-pañorizañey, ndra amy mofoy, ie miporea’ ty maraindray, le horoa’o añ’afo ao i sisay; tsy ho kamaeñe fa miavake.


\par }{\PP \VS{35}Izay ty hanoe’o amy Aharone naho amo ana’eo, i hene nandiliako azoy. Fito andro ty hanokanañe iareo.

\VS{36}Le hentseño boak’ andro ty bania ho soron-kakeo fijebańañe. Ho lioveñe i kitreliy, le ijebaño vaho orizo hampiavahañe aze.

\VS{37}Fito andro ty hijebaña’o i kitreliy hañavak’ aze vaho hiava-do’e i kitreliy. Hiavake ze hene mitsapa i kit relit.


\par }{\SH O Soroñe Boak’ Androo
\par }
{\PP \VS{38}Zao ty hisoroña’o amy kitreliy: vik’añondry roe boak’ andro nainai’e.

\VS{39}Hengae’o maraindraiñe ty vi’e, le hisoroñañe folakandro ka ty vi’e.

\VS{40}Hampindreze’o soroñe amy vi’e valoha’ey ty mona’e faha-folo ty
\FTNT{*}{{\FR 29:40 }{\FT{efà raike=2,5 litatse}}}efà linaro menake linisañe fahefa’ ty
\FTNT{†}{{\FR 29:40 }{\FT{hine = 5,6 litatse}}}hine vaho divay fahefa’ ty hine ho enga-rano.

\VS{41}Le hisoroña’o folakandro ka ty vi’e raike; le ampanahafo amy enga-mahakama naho amy enga-rano’ i marain­draiñeiy, ho hàñitse mandrifondrifoñe, enga horoañe am’
{\ND{Iehovà}}.


\par }{\PP \VS{42}Ho enga horoañe nainai’e izay amo hene tarira’ areo mifandimbeo, amy lalan-kibohom-pamantañañey, añatrefa’
{\ND{Iehovà}}, amy hifañaoñan-tikañe naho fitaroñako ama’oy.

\VS{43}Eo ty hifañaoñako amo ana’ Israeleo le hampiavahe’ ty engeko i toetsey.

\VS{44}Ho tokaneko i kibohom-pamantañañey naho i kitreliy vaho horizako ka t’i Aharone naho o ana’eo hitoroñ’ ahy ho mpisoroñe.


\par }{\PP \VS{45}Le himoneñe amo ana’Israeleo iraho vaho ho Andrianañahare’ iareo.

\VS{46}Le ho fohi’ iareo te Izaho
{\ND{Iehovà}} Andrianañahare’ iareo ro nañavotse iareo an-tane Mitsraime añe himoneñako am’ iereo ao. Izaho
{\ND{Iehovà}} Andrianañahare’ iareo.



\par }\Chap{30}{\SH Kitrelin’ emboke
\par }
{\PP \VerseOne{1}Andrafito kitrely, toem-pañembohañe; mendoraveñe ty itsenea’o aze.

\VS{2}Ho kiho raike ty andava’e naho kiho raike ty ampohe’e, ho efa-mira, kiho roe ty haabo’e vaho raik’ ama’e o tsifa’eo.

\VS{3}Ipakoro am-bolamena ki’e: ty ambone’e naho o ila’e mañarikatok’ azeo naho o tsifa’eo vaho itefeo soñi’e volamena hamahetse aze.

\VS{4}Anefeo ravake volamena roe ambane’ i soñi’ey, le añ’ila’e roe ty itsenea’o iareo ho fitanañe o bao-pitakonañeo.

\VS{5}Rafito ami’ty mendoraveñe o bao’eo le ipakoro volamena;

\VS{6}le apoho aolo’ i lamba-fañefe’ i vatam-pañinay aolo’ i toem-pijebañañe fikape’ i fañinay, amy hifañaoñako ama’oiy.


\par }{\PP \VS{7}Hañoro emboke mañitse ama’e boa-maraindray t’i Aharone; ie mañalahala jiro ro hañemboke ama’e.

\VS{8}Hañembok’ ama’e ka t’i Aharone amy fameloman-jiro harivay, le ho nainai’e añatrefa’
{\ND{Iehovà}} amo hene tarira’ areo mifandimbeo i embokey.

\VS{9}Ko mañenga emboke ila’e ama’e, ndra enga horoañe, he mahakama, le ko añiliña’o engan-drano.


\par }{\PP \VS{10}Le hanao fijebańañe amo tsifa’eo boa-taoñe t’i Aharone ami’ty lion-tsoron-kakeo-pijebañañe, indraike boa-taoñe amo tarira’ areo mifandimbe iabio, t’ie ijebañañe. Miava-do’e amy
{\ND{Iehovà}} izay.


\par }{\SH Drala Vili-aiñe
\par }
{\PP \VS{11}Le nanao ty hoe amy Mosè t’{\ND{Iehovà}}:

\VS{12}Ihe mamolily o ana-dahi’ Israeleo ami’ty ia’ iareo, le songa hanolotse ty vilin’ai’e amy
{\ND{Iehovà}} amy fañiahañey, tsy mone hisilofañ’ angorosy ty amy famoliliañey.

\VS{13}Sindre hanolotse zao te iaheñe: ty vakin-tsekele amy\FTNT{*}{{\FR 30:13 }{\FT{Sekele raike = 10 grama}}} sekelen-toe-mivakeiy (roapolo gerà ty sekele raike). Ho banabana am’
{\ND{Iehovà}} i vakin-tsekeley.

\VS{14}Ze hene niaheñe roapolo taoñe mañambone ro hañenga am’
{\ND{Iehovà}}.

\VS{15}Ie mañenga i vilin’ aiñey am’
{\ND{Iehovà}}, le tsy hanolotse maro ty mpañaleale vaho tsy hanolotse ambane’ i vakin-tsekeley ty rarake.


\par }{\PP \VS{16}Ho rambese’o amo ana’ Israeleo i bogadim-bilin’ aiñey vaho havì’o ho fitoroñañe i kibohom-pamantañañey; le ho tiahy amo ana’ Israeleo añatrefa’
{\ND{Iehovà}}, hijebañañe anahareo.


\par }{\SH I Fanasañey
\par }
{\PP \VS{17}Le nanao ty hoe amy Mosè t’{\ND{Iehovà}},

\VS{18}Anefeo fanasàñe torisìke reke-poto’e torisìke, ho fisasàñe, le apoho añivo’ i kibohom-pamantañañey naho i kitreliy izay vaho añiliño rano,

\VS{19}le boak’ ama’e ty hanasà’ i Aharone miroanake fitàñe naho fandia.

\VS{20}Ie mimoak’ amy kibohom-pamantañañey ndra mañarine i kitreliy hitoroñe, hañoro enga am’
{\ND{Iehovà}}, ro hisasa an-drano hey tsy mone hikenkañe;

\VS{21}hanasa fitàñe naho fandia tsy mone hivetrake. Ho fañè tsy modo ho a iareo—ho aze naho o hene tarira’e mifandimbeo.


\par }{\PP \VS{22}Nitsara amy Mosè t’{\ND{Iehovà}}, nanao ty hoe:

\VS{23}Rambeso ty emboke soa jinoboñe: ty ron-drame\FTNT{†}{{\FR 30:23 }{\FT{Heb; miora}}} limanjato naho ty kanely mañitse vaki’ izay: roan-jato tsy limampolo, le varemañitse roan-jato tsy limampolo,

\VS{24}le ty roi-mañitse limanjato amy sekelen-toe-miavakey vaho menak’ olive hine raike.

\VS{25}Le ano menake fañorizañe miavake i raha rey, raha mañitse aharo an-tsata’ o mpanao tsòtseo, ho mena-pañorizañe miavake.

\VS{26}Ie ty hañoriza’o i kibohom-pamantañañey naho i vatam-pañinay,

\VS{27}i rairaiy naho ze hene fanake naho i fitàn-jiroy naho o harao’eo vaho i kitrelim-pañoroañ’ embokey,

\VS{28}ty kitrelim-pisoroñañe naho o harao’e iabio vaho i fanasàñey rekets’ i foto’ey.

\VS{29}Atokano ho loho masiñ’ irezay; miavake ze mitsapa aze.

\VS{30}Le horiza’o ty Aharone naho o ana’eo hamìha’o hitoroñe ahy ho mpisoroko.


\par }{\PP \VS{31}Le ty hoe ty hatao’o amo ana’ Israeleo: Itoy ty mena-pañorizañe miavake amako amo hene tarira’ areo mifandimbeo.

\VS{32}Tsy ailiñe an-tsandri’ ondaty, le tsy tsikombeñe ty fampitraofañe aze, fa miavake, vaho havahe’ areo.

\VS{33}Ze mampilaro mana­hak’ aze, ndra mañiliñ’ aze am’ondaty ila’e, ro haitoañe am’ondatio.


\par }{\SH I Embokey
\par }
{\PP \VS{34}Aa hoe t’{\ND{Iehovà}} amy Mosè: Rambeso o emboke mañitse zao:
\FTNT{‡}{{\FR 30:34 }{\FT{sike-mañitse: natafa}}}sike-mañitse naho
\FTNT{§}{{\FR 30:34 }{\FT{sabiba: sekehailete}}}sabiba naho
\FTNT{*}{{\FR 30:34 }{\FT{taven-tsike: kelbenaha}}}taven-tsike; naho
\FTNT{†}{{\FR 30:34 }{\FT{tsotse-foty: lebonaha}}}tsotse-foty ki’e, i raha mañitse rezay; le ampimirao lanja.

\VS{35}Le mitsenea emboke, am-pilaroañe, satam-panao emboke, siraeñe, malio naho miavake.

\VS{36}Lisano ho bo’e ty ila’e, le ano aolo’ i fañinay an-kibohom-pamantañañ’ ao ty ila’e, amy hifañaoñako ama’oy, loho miavake ama’ areo izay.

\VS{37}Le i emboke tsenè’oy, tsy hanoe’ areo ho am-batañe amy filaroa’ey, fa miavake am’
{\ND{Iehovà}} ho anahareo izay.

\VS{38}Haitoañe am’ondati’eo ze mitsene ty hambañ’ ama’e hañantsoña’e.



\par }\Chap{31}{\SH O Mpamboatseo
\par }
{\PP \VerseOne{1}Le nanao ty hoe amy Mosè t’{\ND{Iehovà}}:

\VS{2}Ingo, fa kinoiko amy tahina’ey ty Betsalale ana’ i Ory, ana’ i Kore, fifokoa’ Iehodà;

\VS{3}le niliforako amy Arofon’ Añaharey, aman-kihitse naho hilala hahafohina’e ze hene satam-pitoloñañe,

\VS{4}ie hamoroñe sarem-pitoloñañe naho hitoloñe ami’ty volamena naho volafoty vaho torisìke;

\VS{5}le hampireketse vato vinàñe naho handranjy an-katae vaho hifa­nehake amy ze hene tolon-draha.


\par }{\PP \VS{6}Inao te izaho, le izaho ty nanolotse aze ho mpiama’e t’i Oholiabe ana’ i Akisamake, fifokoa’ i Dane; le songa tinoloko hihitse an-troke ze mahihi-tro, hitsene i nandiliako azo rezao:

\VS{7}i kibohom-pamantañañey, i vatam-pañinay rekets’ i toem-pijebañañe mitakoñe azey naho o harao’ i kivohoio

\VS{8}le i rairaiy rekets’ o fanakeo, i fitàn-jiro ki’ey rekets’ o harao’e iabio vaho i kitrelim-pañembohañey;

\VS{9}naho i kitrelim-pisoroñañey reketse ze hene harao’e naho i fanasàñe reke-poto’ey,

\VS{10}le o fisikiñe vinahotseo; o saro-miava’ i Aharone mpisoroñeo naho o saro’ o ana’eo hitoloña’ iareo ho mpisoroñeo,

\VS{11}le i mena-pañorizañey vaho i emboke mandrifondrifoñe ho a i miavakeiy vaho hanoe’ iareo ze hene nandiliako azo.


\par }{\SH O Sabatao
\par }
{\PP \VS{12}Hoe ty natovo’
{\ND{Iehovà}} amy Mosè:

\VS{13}Saontsio amo ana’ Israeleo ty hoe:

\par }{\Q Toe hambena’areo o
{\ND{Sabata}}­koo,

\par }{\Q amy te ie ty viloñe\FTNT{*}{{\FR 31:13 }{\FT{Iek 20:12,20}}} añivontika

\par }{\Q amy ze hene sa’ areo.

\par }{\Q hahafohina’ areo te Izaho,
{\ND{Iehovà}}

\par }{\Q ro Mpamike anahareo ho ahiko.


\par }{\Q \VS{14}Aa le tambozoro o
{\ND{Sabata}}o

\par }{\Q amy t’ie miavake ama’ areo.

\par }{\Q Havetrake ze manivativa aze,

\par }{\Q haitoañe am’ondatio ze mitolon-draha ama’e.


\par }{\Q \VS{15}Eneñ’ andro ty fitoloñañe

\par }{\Q fa masiñe am’
{\ND{Iehovà}} ty andro fahafito,

\par }{\Q ty
{\ND{Sabotse}}m-pitofàñe;

\par }{\Q toe havetrake ze manao tolon-draha

\par }{\Q ami’ty andro Sabotse.


\par }{\Q \VS{16}Aa le hitàñe o
{\ND{Sabata}}o o ana’ Israeleo; hambena’ iareo o
{\ND{Sabotse}}o

\par }{\Q amo hene tarira’ iareo mifandimbeo

\par }{\Q ho fañina nainai’e tsy modo.


\par }{\Q \VS{17}Viloñe nainai’e añivoko naho o ana’ Israeleo izay

\par }{\Q amy te eneñ’ andro ty nitsene’
{\ND{Iehovà}}

\par }{\Q o like­rañeo naho ty tane toy

\par }{\Q naho nitroatse amy andro fahafitoy

\par }{\Q naho nitofa vaho nitomambao.


\par }{\PP \VS{18}Aa ie nagado’e i nitsara’ey le natolo’e amy Mosè ambohi-Sinay i rave’ i Fañinay roe rey, ravem-bato sinoki’ ty rambom-pitàn’Añahare.



\par }\Chap{32}{\SH I Bania Volamenay
\par }
{\PP \VerseOne{1}Aa naho nirendre’ ondatio te nalaom-pizotso boak’ ambohitse añe t’i Mosè, le niropak’ amy Aharone ondatio nanao ty hoe, Miongaha, andranjio ndrahare zahay, hiaolo anay; fa i Mosè zay, indaty ninday antika niavotse an-tane Mitsraimey, nofi’ay ty nizò aze.


\par }{\PP \VS{2}Aa hoe t’i Aharone am’ iereo, Apitsoho an-tsofim-bali’ areo naho amo ana-dahy naho anak’ ampela’ areoo o bange volamenao, le endeso amako.

\VS{3}Aa le napitso’ ondaty iabio o bange volamena an-dravembia’ iareoo vaho nendese’ iereo mb’ amy Aharone mb’eo.

\VS{4}Rinambe’e am-pità’ iareo naho nitsene’e amam-pisokirañe naho namboare’e bania nitranaheñe, vaho hoe iereo, Intoy o ndrahare’oo, ry Israele, i ninday azo niakatse an-tane Mitsraimey.


\par }{\PP \VS{5}Aa naho nioni’ i Aharone, le nan­dranjy kitrely aolo’eo vaho nikoike ty hoe: Hamaray ty ho takataka am’
{\ND{Iehovà}}.

\VS{6}Le nitroatse maraindrain-tsikiake iereo te loak’ andro nisoroñe naho nanese engam-panintsiñañe; le niambesatse ondatio nikama naho ninoñe vaho niongake le nihisa.


\par }{\PP \VS{7}Le hoe t’{\ND{Iehovà}} amy Mosè, Akia mizotsoa! Fa naniva vatañe ondaty nendese’o niavotse an-tane Mitsraimeo

\VS{8}fa nivike aniany amy làlañe linilikoy; ie nampitranake sare bania naho nitalahoa’e naho nisoroña’e vaho nanao ty hoe, Intoy o ndrahare’oo, ry Israele, i ninday azo nienga an-tane Mitsraimey!


\par }{\PP \VS{9}Hoe t’{\ND{Iehovà}} amy Mosè, Fa nitreako ondatio; inao! toe ondaty gam-pititia!

\VS{10}Ie amy zao, angao iraho, hiforoforoa’ ty haboseko, ho forototoeko, vaho ihe ty hanoeko foko ra’elahy.


\par }{\PP \VS{11}Fe niambane am’
{\ND{Iehovà}} Andria­nañahare’e t’i Mosè nanao ty hoe: Ry
{\ND{Iehovà}}, ino ty isolebora’ ty fifombo’o am’ondati’o nindese’o niakatse an-tane Mitsraime añe an-kaozaran-dra’elahy vaho an-kafatraram-pitàñeo.

\VS{12}Aa vaho tsy hatao’ o nte-Mitsraimeo ty hoe te Nakare’e hijoia’e, hañohofa’e loza ambohitseo vaho ho mongore’e an-tane atoy? Iambohò o fifombo’o miloroloroo vaho ferenaiño tsy hampianto ondati’oo.

\VS{13}Tiahio i Avrahame, Ietsàke vaho Israele mpitoro’o nifantà’o am-pañova’o naho nitsara’o ty hoe: Hampitomboeko ho mira amo vasian-dikerañeo ty ia’ o tarira’ areoo naho ze hene tane nivolañeko te hatoloko an-tarira’ areo vaho ho lovae’ iareo nainai’ey.


\par }{\PP \VS{14}Aa le niheve’
{\ND{Iehovà}} ty fandrotsahañe nisafirie’e hanoeñe am’ondati’eo.


\par }{\PP \VS{15}Nitolik’ amy zao t’i Mosè nizotso amy vohitsey, am-pità’eo i ravem-bato roe’ i fañinay rey, rave’e sinokitse ami’ty lafe’e roe, aolo’e vaho amboho’e.

\VS{16}Sàtan’ Añahare i rave’e rey vaho sokin’ Añahare i sokitse finandrak’ amo rave’eoy.


\par }{\PP \VS{17}Ie jinanji’ Iehosoa ty korà’ ondatio ami’ty fikontsiaña’e le hoe re amy Mosè: Hoe fikorahan’aly ty an-tobe ao.

\VS{18}Fa hoe re, Tsy ty fitreñam-pandrebake naho tsy ty fangoihoia’ o giokeo, fa ty fivolam-pihisa ty tsanoñeko.


\par }{\PP \VS{19}Aa ie narine i tobey naho naha­isake i baniay naho i tsinjakey, le niforoforo ty haviñera’ i Mosè naho navokovokom-pità’e i rave’e rey le nivolentsa am-poto’ i vohitsey.

\VS{20}Rinambe’e i bania tsinène’ iereoy le tineno’e añ’afo ao naho nilisane’e ho deboke naho nafitse’e an-tarehe’ i ranoy vaho nampinome’e o ana’ Israeleo.


\par }{\PP \VS{21}Le hoe t’i Mosè amy Aharone, Ino ty nanoa’ ondaty retia te nampanoe’o hakeo jabajaba hoe zao.

\VS{22}Aa hoe t’i Aharone, Ko anga’o hangosasàke ty fifombo’ i talèkoy; fohi’o ondatio, te raty tsereke.

\VS{23}Ie nanao ty hoe amako, Itseneo ndrahare hiaolo anay; fa i Mosè zay, indaty ninday anay niavotse an-tane Mitsraimey, nofi’ay ty nizo aze.

\VS{24}Le nanoako ty hoe, Ze am-bolamena, afaho; natolo’ iereo le nafetsako añate-afo ao vaho niboake ty bania tia.


\par }{\PP \VS{25}Aa naho nioni’ i Mosè te nitsam­boro­­hotake ondatio (amy t’ie nampidadae’ i Aharone hitsikiha’ o rafelahi’ iareoo),

\VS{26}le nijohañe am-pizi­lihañe an-tobe ao t’i Mosè nanao ty hoe, Ze mpiam’
{\ND{Iehovà}}, mb’ amako mb’ etoa! Le hene nifanontoñe ama’e o ana’ i Levio.

\VS{27}Le hoe re am’ iereo, Hoe t’{\ND{Iehovà}} Andrianañahare’ Israele: Songa mañombea fibara añ’ila’e, le mibelobeloa boak’ an-dalambey pak’ an-dalambei’ ty tobe toy le manjevoña: sindre an-drahalahi’e, songa an-drañe’e vaho fonga an-dongo’e.

\VS{28}Aa le nanoe’ o ana’ i Levio i nisaontsia’ i Mosèy vaho miha-telo arivo t’in­daty nikoromak’ amy andro zay.

\VS{29}Aa hoe t’i Mosè, Fa nanokam-batañe am’
{\ND{Iehovà}} nahareo anindraoany, amy te fonga niatreatre anadahy naho rahalahy, hanoloram-pitahiañe ama’ areo anito.


\par }{\PP \VS{30}Ie amy loak’ àndroy, hoe t’i Mosè am’ ondatio, Inao! Inahareo ’nio, fa nandilatse an-kakeo jabajaba! aa le hiañambone mb’ am’
{\ND{Iehovà}} mb’eo hey iraho; hera hahafijebañe i tahi’ areoy.

\VS{31}Aa le nibalike mb’am’
{\ND{Iehovà}} mb’eo t’i Mosè nanao ty hoe, Hoy Aba! ty habey hakeo’ ondatio te namboatse ndrahare volamena.

\VS{32}Aa ie henane zao naho mete, apoho ty tahi’ iareo, fa naho tsie, faopaoho amy boke sinoki’oy ty añarako.

\VS{33}Le hoe t’{\ND{Iehovà}} amy Mosè, Ze nandilatse amako, ie ty ho faoheko amy bokekoy.

\VS{34}Aa le akia hey, Iaolò mb’ amy toetse natoroko azoy mb’eo ondatio; hehe, hiaolo azo i irakoy vaho amy andro fitilihañey ty hampitilihako i tahi’ iareoy.

\VS{35}Aa le nahitri’
{\ND{Iehovà}} am’ondatio ty angorosy ty amy bania namboare’ iereoy, i tsinene’ i Aharoney.



\par }\Chap{33}{\SH Linily Hienga i Sinay
\par }
{\PP \VerseOne{1}Le hoe t’{\ND{Iehovà}} amy Mosè, Mionjona, angao ty atoy, ihe naho ondaty nampiavote’o an-tane Mitsraimeo, homb’ an-tane nifantàko amy Avrahame, am’ Ietsàke naho am’ Iakòbe ami’ty hoe: Hatoloko amo tarira’oo izay.

\VS{2}Le hahitriko hiaolo anahareo t’i Sorotàko, handroahako i nte-Kanàney, i nte-Amòrey naho i nte-Kìtey naho i nte-Perìzey, i nte-Kìvey vaho i nte-Iebòsey,

\VS{3}mb’an-tane kararahen-dronono naho tantele añe; fa tsy hionjom-beo añivo’o ao iraho kera habotseko an-dalambey, ie ondaty gan-katoke.


\par }{\PP \VS{4}Ie nahajanjiñe i tsara maràñe zay ondatio le nangoihoy vaho tsy ama’e ty niravake,

\VS{5}amy natao’
{\ND{Iehovà}} amy Mosè ty hoe, Ano ty hoe o ana’ Israeleo: Ondaty gam-pititia nahareo; aa naho nihelatse añivo’ areo ao iraho tsy ho nagodrako aniany hao? Ko miravak’ arè, hisafiriako ty hanoako.

\VS{6}Aa le hinalo’ o ana’ Israeleo am’iereo ze ravake naho bange ambohi-Koreba.


\par }{\SH Ty Kivoho Alafe’ i Tobey Ey
\par }
{\PP \VS{7}Ie amy zay, nendese’ i Mosè i kibohoy vaho naore’e alafe’ i tobey, lavitse i tobey eñe, le nitokave’e ty hoe kibohom-pamantañañe. Aa le songa niavotse mb’ amy kivohom-pamantañañe alafe’ i tobey eiy ze nipay
{\ND{Iehovà}}.


\par }{\PP \VS{8}Aa naho nienga mb’amy kibohotsey mb’ eo t’i Mosè, le hene niongake ondatio sambe nijohañe an-dala’ i kiboho’ey nandrèndreke i Mose ampara-piziliha’e an-kibohotse ao.

\VS{9}Aa naho nizilik’ an-kibohotse ao t’i Mosè, le nizotso mb’eo i rahoñe nijoalay nijohañe an-dala’ i kibohotsey, le nifanaontsy amy Mosè t’{\ND{Iehovà}}.

\VS{10}Ie hene nahaisake i rahoñe nijoalay nijohañe an-dala’ i kibohotsey ondatio le sindre niongake ondatio vaho songa niambane an-dalan-kiboho’e.

\VS{11}Vaho nifanaontsy am-piatrefan-daharañe t’{\ND{Iehovà}} naho i Mosè, manahake ty fifañòhahohàm-pirañetse. Aa ie nimpoly mb’an-tobe mb’eo, tsy nienga i kibohoy ty ajalahy atao Iehosoa ana’ i None mpitoro’e.


\par }{\SH Ty Fañalañalaña’ i Mosè
\par }
{\PP \VS{12}Hoe t’i Mosè am’
{\ND{Iehovà}}: Ingo, i tsinara’o amako ty hoe: Ampionjono ondaty retoa; fa tsy nampandrendrehe’o ahy o hampindreze’o amakoo. Fa nanao ty hoe irehe, Fantako ami’ty tahina’o irehe vaho isoheñe am-piva­zohoako.

\VS{13}Aa naho nitendreke fañisohañe am-pihaino’o iraho le mihalaly ama’o, Atorò ahy o lala’oo, haharendrehako Azo, hahazoako falalàñe am-pihaino’o vaho ereñerèño te ondati’o ty fifeheañe toy.


\par }{\PP \VS{14}Le hoe re: Hindre lia ama’o ty fiatrefako vaho hampitofàko.

\VS{15}Aa le hoe ty navale’e: Naho tsy hiaolo anay ty fiatrefa’o le ko ampi­onjone’o boak’ etoa.

\VS{16}Aa ino ty hahafohinako henaneo t’ie nitendreke fañisohañe am-pihaino’o, izaho naho ondati’oo, lehe tsy mindre ama’ay irehe? ie hampiavaheñe amy ze hene ondaty ambone’ ty tane atoy, izaho naho ondati’oo?


\par }{\PP \VS{17}Hoe t’{\ND{Iehovà}} amy Mosè, Toe hanoeko ka o sinaontsi’o anianio; amy te ihe nahaisa-pañosihañe am-pañenteako, toe fantako ami’ty añara’o.


\par }{\PP \VS{18}Le hoe re, Mihalaly ama’o, Ehe aboaho amako ty asi’o.


\par }{\PP \VS{19}Le hoe re: Hene hampiarieko aña­trefa’o ty hasoako naho ho taroñeko aolo’o eo ty tahinañe ty hoe
{\ND{Iehovà}}; le hisoheko ze hisoheko vaho ho tretrezeko ze ho tretrezeko.

\VS{20}Hoe ka re: Tsy mete hañisake ty tareheko irehe; amy te tsy ho veloñe t’in­daty mahaisak’ aze.

\VS{21}Aa hoe t’{\ND{Iehovà}}, Ingo ty toetse marine’ ahy etia, mijohaña amo vatoo;

\VS{22}vaho ie miary eo ty engeko le hifireko an-tsifitsifi’ o vatoo irehe naho ho lombofa’ ty tañako t’ie miary;

\VS{23}le hasintako amy zao ty tañako vaho ho isa’o ty vòhoko fe tsy isaheñe ty tareheko.



\par }\Chap{34}{\SH Ravem-bato Vao
\par }
{\R Its 10.1-5

\par }{\PP \VerseOne{1}Hoe t’{\ND{Iehovà}} amy Mosè, Amakio ravem-bato roe hambañe amy teo rey, le ho sokireko amy rave’e rey i tsara sinokitse amy rave’e valoha’e nifoie’o rey.

\VS{2}Aa le mihentseña ho ami’ty maraindray naho mañambonea mb’ambohi’ Sinay mb’etoa te maray vaho miatrefa amako andengo’ i vohi­tsey.

\VS{3}Le tsy hindreze’ on­daty t’ie miañambone, le ko anga’o ho isake ndra aia’ aia ambohitse ey t’indaty, le ko ampiandrazeñe aolo’ i vohi­tsey o mpirai-liao naho o añombeo.


\par }{\PP \VS{4}Aa le nampitsilake ravem-bato roe hambañe amy teo rey vaho nitroatse maraindrai-tsikiake t’i Mosè niañambone’ i Vohi-Sinay mb’eo, amy nandilia’
{\ND{Iehovà}} azey le notroñe’e am-pità’e ao i ravem-bato roe rey.


\par }{\PP \VS{5}Nizotso an-drahoñ’ ao t’{\ND{Iehovà}} vaho nitrao-pijohañe ama’e nikoike ty tahina’
{\ND{Iehovà}}.

\VS{6}Le niary aolo’e t’{\ND{Iehovà}} nikoike ty hoe:
{\ND{Iehovà}},
{\ND{Iehovà}}, Andrianañahare, mpiferenaiñe naho matarike, malaon-kaboseke, miotrotro an-kasoa naho hatò,

\VS{7}mitan-kafatraram-pikokoañe ami’ty arivo’e, le mampipoke hila naho tahiñe vaho fiolàñe, f’ie tsy hadoko tsy ho liloveñe\FTNT{*}{{\FR 34:7 }{\FT{Vol 4:18, Iir 30:11}}}, fa hafetsako amo anakeo naho amo ana’ o anakeoo ty hakeon-droae pak’ ami’ty faha telo naho fahefatse.


\par }{\PP \VS{8}Aa le nalisa nibokok’ an-tane t’i Mosè niambane.

\VS{9}Le hoe re: Naho nahatendreke hasoa am-pivazohoa’o, ry Talè, le mihalaly aman-Talèko t’ie hañavelo añivo’ay ao. Toe gam-pititia ondaty retiañe, fe apoho o hakeo’aio naho o tahi’aio vaho rambeso ho hanaña’o.


\par }{\PP \VS{10}Le hoe re, Ingo, te manao fañina añ’atrefa’ ondati’o iabio iraho; Hanoako raha tsitantane mboe lia’e tsy nanoeñe an-tane atoy ndra am-pifeheañe aia; le songa hahaisake ty fitoloña’
{\ND{Iehovà}} ama’ areo ondaty mañohok’ azoo, fa ho raha mampañeveñe ty hanoeko añama’o.


\par }{\PP \VS{11}Ambeno koahe o andiliako azo anitoo. Inao! ho roaheko añatrefa’o i nte-Emorey naho i nte-Kanàney naho i nte-Khetey naho i nte-Perizey naho i nte-Kivey vaho i nte-Iebosey.

\VS{12}Mitomira, tsy mone hanao fañina amo mpimone’ i tane añaveloa’oio kera ho fandrik’ añivo’o ao.

\VS{13}Fe rotsaho ty kitreli’ iareo, le pozaho o hazomanga’eo vaho firao o Aserà\FTNT{†}{{\FR 34:13 }{\FT{Aserà: a’hare ampela’ o nte-Pilistio}}}’ iareoo

\VS{14}le ko mitalaho aman-drahare ila’e, amy te Andrianañahare mpamarahy t’{\ND{Iehovà}}, toe Mpamarahy ty tahina’e.

\VS{15}Kera hifañina amo mpimone’ i taneio irehe, le hañara­pilo amo ndrahare’eo iereo naho hisoroñe amo ndrahare’ iareoo naho hañambara azo hikama’o i nisoroñañey,

\VS{16}naho hangala’o amo anak’ ampela’ iareoo ho amo anadahi’oo naho hañarapilo amo ndrahare’ iareoo o anak’ ampela’ iareoo, hampañarapilo o anadahi’oo amo ndrahare’ iareoo.


\par }{\PP \VS{17}Ko ampitranaha’o saren-drahare,


\par }{\PP \VS{18}Ambeno ty Sabadidake Mofo Po-dalivay: Fito andro ty hikama’o mofo tsy aman-dalivay; i nandili­ako azoy, amy namantañañe aze am-bolan-kofahofay; fa amy volan-kofay ty nia­kara’o i Mitsraime.

\VS{19}Hene ahiko ze manoka-koviñe naho ze valohan-dahin’ anan-kare’o, amo añombeo naho amo añondrio.

\VS{20}Ho so­loa’o fiay ami’ty vik’ añondry ty valohan’ anam-borìke. Aa naho tsy soloa’o fiaiñe le folaho ty hàto’e. Ho hene soloam-piay o ana’oo. Vaho tsy hatrefeñe an-tañam-polo iraho.


\par }{\PP \VS{21}Eneñ’ andro ty hitoloña’o naho hitofa ami’ty andro faha-fito, ndra t’ie sam-pitrobahan-tane ndra te san-kavokarañe le hitofa irehe.


\par }{\PP \VS{22}Le hambena’o ty Sabadi­dan-kereñandro ie manese lengom-boam-bare-bolè, vaho ty sabadida-panontonan-tsabo ami’ty fivariña’ i taoñey.


\par }{\PP \VS{23}In-telo ami’ty taoñe ty hiatrefa’ o lahilahi’oo am’
{\ND{Iehovà}} Talè, Andrianañahare’ Israele.

\VS{24}Le ho roaheko añ’ atrefa’o o kilakila ondatio; naho hitàreko ty faritso’o; vaho tsy eo ty hikirañe ty tane’o te ionjona’o hiatreke
{\ND{Iehovà}} Andria­nañahare’o in-telo ami’ty taoñe.


\par }{\PP \VS{25}Ko alaro lalivay ty liom-pisoroñañe amako, le ko sisañe ami’ ty maraiñe i soron-tSabadidam-Pihelañey.


\par }{\PP \VS{26}Ho banabanae’o mb’añ’anjomba’
{\ND{Iehovà}} Andrianañahare’o ao ze lengom-boa’ ty tane’o.

\par }{\PP Ko ahandroeñe an-drononon-drene’e ty anak’ose.


\par }{\PP \VS{27}Hoe t’{\ND{Iehovà}} amy Mosè: Sokiro i tsara zay, fa ami’ty fanoñonañe i tsaray ty nifañinàko ama’o naho am’ Israele.


\par }{\PP \VS{28}Efapolo andro naho efapolo haleñe ty nitraofa’e am’
{\ND{Iehovà}}; tsy nikama mofo tsy nikama rano; vaho sinoki’e amy ravem-bato rey o tsara’ i fañinaio: i Tsara Folo rey.


\par }{\SH Ty Fireandrea’ ty Lahara’ i Mosè
\par }
{\PP \VS{29}Aa naho nizotso boak’ambohi-Sinay t’i Mosè, (ie tam-pità’ i Mosè i fañina an-dravem-bato roe rey t’ie nizotso amy vohitsey), le tsy nifohi’e te nireandreañe ty holin-dahara’e amy nifanaontsia’ey.

\VS{30}Aa naho nahaoniñe i Mosè t’i Aharone naho o hene ana’ Israeleo, hehe te nireandreañe ty holin-dahara’e le nihembañe iereo tsy nahasibeke hañarivo aze.

\VS{31}Kinoi’ i Mosè amy zao iereo, le nibalike mb’ama’e mb’eo t’i Aharone naho o mpiaolo’ i valobohòkeio vaho nifanaontsy am’iereo t’i Mosè.

\VS{32}Niharine mb’eo amy zao o ana’ Israele iabio vaho hene nandilia’e i nitsa­rae’
{\ND{Iehovà}} ama’e ambohi-Sinaiy.


\par }{\PP \VS{33}Ampara’ te heneke ty nilañonaña’ i Mosè le kinolopo’e ty lahara’e.

\VS{34}Fa naho nizilik’ añatrefa’
{\ND{Iehovà}} ao t’i Mosè hifanaontsy, le nafaha’e i lamba marerareray ampara’ te niakatse; ie niakatse le nilañoñe amo ana’ Israeleo o raha nafantok’ ama’eo.

\VS{35}Aa naho niisa’ o ana’ Israeleo ty lahara’ i Mosè, te ni­tso­pelatse i holin-dahara’ey le kinolopo’ i Mosè indraike ty lahara’e ampara’ t’ie nizilik’ ao hifanaontsy ama’e.



\par }\Chap{35}{\SH Fañè’ o
{\ND{Sabata}}o
\par }
{\PP \VerseOne{1}Natonto’ i Mosè i valobohò’ Israele iabiy vaho nanoa’e ty hoe, Hoe ty tsara linili’
{\ND{Iehovà}} hanoe’ areo.

\VS{2}Eneñ’ andro ty fitoloñan-draha, fe andro havahe’ areo ty andro fahafito, i
{\ND{Sabata}}m-pitofà am’
{\ND{Iehovà}}y. Hakoromake ze ondaty mifanehak’ ama’e.

\VS{3}Ko mamiañe afo ndra aia’aia amo kivoho’ areoo ami’ty andro Sabotse.


\par }{\SH Mihentseñe Hamboatse i Kivohoy
\par }
{\PP \VS{4}Le nisaontsie’ i Mosè i hene valobohò’ Israeley: Inao ty nandilia’
{\ND{Iehovà}}:

\VS{5}Aneseo boak’ ama’ areo ao, le ibanabanao am’
{\ND{Iehovà}}; ze mirearea an-troke ro hañenga am’
{\ND{Iehovà}}: ty volamena naho volafoty vaho torisìke;

\VS{6}naho manga naho malòmavo naho mena mañabarà naho leny marerarera vaho volon’ ose;

\VS{7}le holi’ añondrilahy linoko mena naho holin-trozofisoitse naho mendorave;

\VS{8}naho solike ho ami’ty hazavañe naho hafiriañe ho ami’ty menake fañorizañe naho ho ami’ ty emboke mandrifondrifoñe;

\VS{9}naho vato sohàme naho vatosoa ho reketeñe amy kitam­bey naho amy takon’ arañañey.


\par }{\PP \VS{10}Le homb’etoañ’ iaby ze mahihi-tro hi­tsene o raha linili’
{\ND{Iehovà}} iabio:

\VS{11}i kivohoy, i kibohotsey naho i rako’ey, o vitra’eo naho o varambañeo, o saka’eo, o ana-kòre’eo naho o vave’eo;

\VS{12}i vatam-pañinay naho o bao-pitakona’eo, i toem-pijebañañey naho i lamba fañefetsey;

\VS{13}i rairaiy naho o bao’eo naho o harao’eo naho o mofo-miatrekeo;

\VS{14}le i fitàn-jiroy ho amy hazavàñey naho o harao’eo naho o jiro’eo naho ty mena’ i hazavàñey;

\VS{15}naho i kitrelim-pañembohañey naho o bao’eo naho i mena-pañorizañey naho i menake mañitsey naho i lamba fañefe’ i lala-pizilihañe amy kivohoiy;

\VS{16}ty kitrely fisoroñañe rekets’ i tsingarakara’e torisìkey, o bao’eo naho o hene fanakeo, i fanasàñey rekets’ i foto’ey;

\VS{17}o firadoradoañe an-kiririsao, o anakòre’eo naho o vave’eo naho ty lamba fañefe’ i lalambein-kiririsay;

\VS{18}o tsato’ i kivohoio naho o tsato’ i kiririsaio vaho o tali’ iareoo;

\VS{19}o fisiky hitoloñañe amy toe-miavakeio: o saro-miava’ i Aharone mpisoroñeo; ty fisaro’ o ana’eo hitoloña’ iareo ho mpisoroñeo.


\par }{\SH Banabana amy Kivohoy
\par }
{\PP \VS{20}Aa le nienga boak’ aolo’ i Mosè o ana’ Israele iabio.

\VS{21}Le nimb’eo ze hene niroroten-troke naho ze nampirea­rean-arofo, nanese banabana am’
{\ND{Iehovà}} ho ami’ty fitoloñañe i kibo­hom-pamantañañey naho ho amy ze hene fitoroñañe ama’e vaho amo saro-miavakeo.

\VS{22}Songa nimb’eo an-joton-troke ty lahilahy naho ampela, ninday ravake naho kiviron-oroñe naho kiviron-tsofy, bange fitomboke naho hareañe, ze bijim-bolamena iaby; vaho ze nanokañe engam-bolamena am’
{\ND{Iehovà}}.

\VS{23}Ze ondaty amam-pole manga ndra malòmavo ndra mena mañabarà ndra fole leny matify ndra volon’ ose ndra holin’ añondrilahy linoko mena ndra holin-trozofisoitse, le sambe ninday.

\VS{24}Ze ondaty nañenga volafoty ndra torisìke songa nibanabana aze am’
{\ND{Iehovà}}; naho ze nahatendrehañe mendoraveñe ho amy fitoloñañe i asaiy, sindre ninday.


\par }{\PP \VS{25}Nandrorotse fole am-pità’e ze rakemba nahihi-tro, le nendese’e i nirorote’ey, ty manga naho ty malòmavo naho ty mena mañabarà vaho ty leny matify.

\VS{26}Le nandrorotse volon-ose ze rakemba nonjone’ ty tro’e an-kihitse.


\par }{\PP \VS{27}O mpifeheo ninday vato sohàme naho vato soa harekets’ amy kitam­bey naho amy kalan’ arañañey;

\VS{28}ty emboke; naho ty menake ho amy hazavàñey, ho amy mena-pañorizañey vaho ho amy emboke mañitsey.

\VS{29}Nibanabana enga an-tsatrin’ arofo am’
{\ND{Iehovà}} ze hene ana’ Israele ndra lahi­lahy ndra rakemba nihavàtse añ’ arofo, hanolora’e amo tolon-draha linili’
{\ND{Iehovà}} hanoeñe am-pità’ i Mosèo.


\par }{\SH Kinanji’e o Mavitrikeo
\par }
{\PP \VS{30}Le hoe t’i Mosè amo ana’ Israeleo: Ingo te kinanji’
{\ND{Iehovà}} ami’ty tahina’e t’i Betsalale, ana’i Orý, ana’ i Kore, fifokoa’ Iehodà;

\VS{31}naho nilifore’e ami’ty Arofon’ Añahare an-kihitse naho faharendrehañe, an-kilala naho amy ze satam-pitoloñañe iaby,

\VS{32}hisafiry naho hamoroñe, hitoloñe am-bolamena naho volafoty vaho torisìke

\VS{33}naho hampisilake vatosoa ho reketeñe naho hanokitse an-katae vaho hitoloñe amy ze hene karaza satam-pitàñe.

\VS{34}Le napo’e añ’arofo’e ao ty hañòke, ie naho i Oholiabe ana’ i Ahisamake, fifokoa’ i Dane.

\VS{35}Ie songa lilifore’e hihitse añ’arofo hanoa’e ze satam-panokitse naho mpamoroñe, le hamahotse am-pole manga naho malò mavo naho mena mañabarà naho leny matify hitoloñe am-panenoñañe; hitoloñe amy ze hene tolon-draha vaho hamoroñe o nisafirieñeo.



\par }\Chap{36}{\PP \VerseOne{1}Aa le nitoloñe amo he’e linili’
{\ND{Iehovà}}o t’i Betsalale naho i Oholiabe naho ze ondaty nahihi-troke tinolo’
{\ND{Iehovà}} hilala naho faharendrehañe hahafitoloña’e ze fonga karaza fitse­neañe am-pitoroñañe amy toe-miavakeiy.


\par }{\PP \VS{2}Aa le kinai’ i Mosè t’i Betsalale naho i Oholiabe naho ze ondaty mahihits’ arofo nitolora’
{\ND{Iehovà}} hilala naho ze nentoe’e añ’arofo’e ty homb’eo hifanehake,

\VS{3}vaho rinambe’ iareo añatrefa’ i Mosè ze fonga raha binanabana’ o ana’ Israeleo hitoloña’ iareo ami’ty fandranjiañe i toe-miavakey.

\par }{\PP Mbe nitolom-panese banabana ama’e boa-maraiñe ondatio.

\VS{4}Aa akore ty hamaro’e kanao nijohañe hey o mahihitse nifanehak’ amo tolon-draha’ i toe-miavake nitoloñe’e iabiio,

\VS{5}le ninday o saontsy zao amy Mosè, Fa ninday loho mandikoatse ze hahatsake i fitoloñañe o tolon-draha’ linili’
{\ND{Iehovà}} anay hanoeñeoy ondatio.

\VS{6}Aa le nandily t’i Mosè naho nikoiheñe amy tobey ty hoe, Ehe te tsy hitsene raha hengaeñe amy toe-miavakey ka t’in­daty ndra rakemba. Aa le nisebañeñe ondatio tsy hanese ka;

\VS{7}fa nahaheneke vaho nandikoatse ty hahafonirañe ze hene fitoloñañe o raha tam’ iereoo.


\par }{\SH Fañamboarañe i Kivohoy
\par }
{\R Avo 26.1-37

\par }{\PP \VS{8}Ie amy zao, tsinene’ o mahihitse amo mpifanehak’ amy kivohoioo i lamba folo fañefetse am-pole leny rinorotse ma­tify rey ami’ty manga naho malòmavo naho mena mañabarà, vinahotse an-tsare kerobe;

\VS{9}songa kiho roapolo-valo’ amby ty andava’ i lamba rey, sindre kiho efatse ty ampohe’e, mira habey i lamba rey.

\VS{10}Nifampivitrañe’e ho raike ty lamba lime le nifampivitrañe’e i lime ila’e rey.

\VS{11}Nitsene’e ravake manga añ’ indra’ ty lamba fañefetse añ’ila’ i tolà’e valoha’ey; mindray amy zay ty nitsene’e añ’indra’ i lamba añ’ila’ i tolà’e faharoey;

\VS{12}ravake limampolo ty nanoe’e amy lamba fañefetse raikey, le ravake limampolo ty nanoe’e añ’ indra’ i lamba fañefetse añ’ila’ i tolà’e faharoey; nifañatreke i ravake rey.

\VS{13}Tsinene’e ty fikavitse volamena limampolo, le nampirekete’e amy fikavitse rey i lamba fañefetse rey, hampikatohañe i kivohoy ho raike.


\par }{\PP \VS{14}Nitsenè’e lamba-lava ambolon’ ose ho fandombohañe i kivohoy; folo-raik’amby ty lamba-lava nanoe’e.

\VS{15}Kiho telo-polo ty andava’ i lambalava rey, kiho efatse ty ampohe’e; le mira i lambalava folo-raik’ amby rey.

\VS{16}Navitra’e ho raike ty lambalava lime naho ho raike ty lambalava eneñe.

\VS{17}Nitsene’e ravake limampolo ho añ’indra’ ty lamba-lava añ’ ila’ i valoha’ey; le ravake limam-polo añ’indra’ i lambalava añ’ila’ i tolà’e faharoey.

\VS{18}Nitsenè’e fikavitse torisìke limampolo hifampi­reketañe i kibohotsey ho raike.


\par }{\PP \VS{19}Le nitsenea’e rakoke an-kolin’ añondrilahy linoko mena i kibohotsey vaho holin-trozofisoitse ty ambone’e.


\par }{\PP \VS{20}Nandranjia’e rafi-tolàñe i kivohoy, varambañe mendoraveñe mitroatse.

\VS{21}Folo kiho ty andava’ o varambañeo naho kiho raike naho tampa’e ty ampohe’e.

\VS{22}Songa aman-dahi’e roe o varambañeo hifamitrañe. Hene nanoe’e hoe izay ty rafi’ i kivohoy.

\VS{23}Le nitsenea’e rafi-tolàñ’ i kivohoy: roapolo ty varambañe atimo, miatrek’ atimo,

\VS{24}le nitsene’e vave’e volafoty efapolo ho ambane’ i varambañe roapolo rey; vave’e roe ambane’ ty varambañe raike ho ami’ty lahi’e roe vaho vave’e roe ambane’ ty varambañe raike ka ho a ty lahi’e roe.

\VS{25}Nandranjia’e rafi-tolàñe roapolo añ’ila’ i kivohoy avaratse.

\VS{26}naho ty vave’e volafoty efa-polo: vave’e roe ambane’ ty varambañe le vave’e roe ami’ty varambañe ila’e.

\VS{27}Niranjie’e varambañe eneñe ho añ’ila’ i kivohoy ahandrefañe.

\VS{28}Nandranjia’e varambañe roe an-kotsoke roe amboho’ i kivohoy,

\VS{29}le nifampireketse pak’ ambone iereo vaho nampivitrañe’ ty ravake raike; izay ty nanoe’e ty roe amy hotso’e roe rey.

\VS{30}Nivalo ty varambañe, naho folo-eneñ’amby ty vave’e volafoty— sindre amam-bave’e roe ambane’e ty varambañe.


\par }{\PP \VS{31}Niranjie’e saka ami’ty mendoraveñe: lime ho amo varambañe añ’ila’ i kivohoy etoa,

\VS{32}naho saka lime ho amo varambañe añ’ ila’ i kivohoy eroa vaho saka lime ho amo varambañe amboho ahandrefa’ i kivohoio.

\VS{33}Nanoe’e saka raike hi­tsorofotse añivo’ o varambañeo boak’ añ’ ila’e pak’ añ’ ila’e.

\VS{34}Le ni­pa­kora’e volamena o varambañeo, naho nitsene’e ravake volamena hitañe o sakao vaho nipakora’e volamena o saka’eo.


\par }{\PP \VS{35}Le manga naho malò­mavo naho mena mañabarà vaho leny rinorotse matify ty nanoe’e i lam­ba-lavay; naho nanoa’e sare kerobe an-tsatam-pamahotse;

\VS{36}le nan­dranjie’e anakòreñe efatse ami’ty ­mendoraveñe naho nipakora’e volamena; le vola­mena o porengo’eo; vaho nam­pi­tra­naha’e foto­tse volafoty efatse.

\VS{37}Mbore fole manga naho malòmavo naho mena mañabarà naho leny rinorotse matify, an-tsatam-panenoñe mahay, maro-volo ty nanoe’e ty lamba fañefe’ i lalam-bein-kibohotsey,

\VS{38}miharo ami’ty anakòre’e lime rekets’ o po­ren­go’eo. Nipakora’e volamena o to­ko­na’e ambone naho o ana-tolà’eo le nanoeñe torisìke i vave’e lime rey.



\par }\Chap{37}{\SH I Vatam-Pañinay
\par }
{\R Avo 25.10-22

\par }{\PP \VerseOne{1}Rinanji’ i Betsalale ami’ty mendoraveñe i vatam-pañinay: kiho roe naho tampa’e ty andava’e le kiho raike naho tampa’e ty ampohe’e vaho kiho raike naho tampa’e ty haabo’e.

\VS{2}Pinako’e volamena ki’e, añate’e naho alafe’e vaho nitsenea’e soñy volamena nañarikatok’ aze.

\VS{3}Nampi­tra­naha’e ravake volamena efatse, harekets’ an-kotso’e efatse: ravake roe etoa vaho ravake roe eroa.

\VS{4}Nandranjia’e bao-pitakonañe ami’ty mendoraveñe vaho pinako’e volamena,

\VS{5}le natsorofo’e amo ravake añ’ ila’ i vatam-pañinaio i baoñe rey hitakonañe i vatam-pañinay.

\VS{6}Tsinene’e volamena ki’e i toem-pijebañañey; kiho roe naho tampa’e ty andava’e naho kiho raike naho tampa’e ty ampohe’e.

\VS{7}Niranjie’e kerobe volamena roe; pinepè’e ami’ty vonga’e raike, ho añ’ ila roe’ i toem-pijebañañeio:

\VS{8}ty kerobe etoa, le ty ke­ro­be eroa; rinanji’e ho raik’ amy toem-pijebañañey i kerobe rey songa añ’ila’e.

\VS{9}Navela’ i kerobe rey mañambone o ela’eo; nañaloke i toem-pijebañañey o ela’eo; nifañatre-daharañe iereo, nitolike mb’ amy toem-pijebañañey ty tarehe’ i kerobe rey.


\par }{\SH Ty Rairai’ i Mofo-Piatrefañey
\par }
{\R Avo 25.23-30

\par }{\PP \VS{10}Rinanji’e ami’ty mendoraveñe i rairaiy: kiho roe ty andava’e, kiho raike ty ampohe’e naho kiho raike naho tampa’e ty haabo’e.

\VS{11}Nipakora’e volamena ki’e vaho nandrafeta’e fiètse vola-mena hañarikoboñe aze.

\VS{12}Mbore nitsenea’e rira ampohe-pitàñe hañarikatok’ aze vaho nanoa’e indram-bolamena añ’olo’e hañariary aze.

\VS{13}Le nampitranaha’e ravake volamena efatse vaho nampirekete’e ankotso’e efatse tandrife i tombo’e efatse rey.

\VS{14}Nanoeñe marine i rira’ey i ravake rey hitàñe i bao-pitakonan-drairay rey.

\VS{15}Rinanji’e ami’ty mendoraveñe i bao-pitakonan-drairay rey le pinako’e volamena.

\VS{16}Volamena ki’e ty nitsenea’e o fanak’ ambone’ i rairaiio: o fingao, o fitovio, o soakazoo vaho o tako’eo hanakonañe irezay.


\par }{\SH I Fitàn-Jiroy
\par }
{\R Avo. 25.31-40

\par }{\PP \VS{17}Le tsinene’e i fitàn-jiro volamena ki’ey; am-pipepe­hañe ty nanoa’e i fitàn-jiroy. Songa nanoen-ko raik’ ama’e ty taho’e, o tsampa’eo, o vatavo’eo, o rava-drave’eo naho o voñe’eo.

\VS{18}Eneñe ty tsampa’e niakatse amo ila’eo: tsampa’e telo ty niakatse am-pitàn-jiro etia naho tsampa’e telo ty niakatse am-pitàn-jiro atia.

\VS{19}Le an-tsampa’e etia ty vatavo telo sarem-boti-mahabibo, ty rava-draveñe naho ty ravem-boñe vaho an-tsampa’e tandrife atia ty vatavo telo sarem-boti-mahabibo sindre aman-drava-draveñe naho ravem-boñe’e; irezay ty ho a’ i tsampa’e eneñe miakatse ty taho’ i fitàn-jiroy rey.

\VS{20}Le nanoeñe vatavo efatse misare boti-mahabibo, sindre reketse rava-draveñe naho ravam-boti’e, an-taho’ i fitàn-jiroy;

\VS{21}le ty rava-draveñe miray ami’ty fireketa’ ty tsempa’e roe amy tahoy, ie ho amy tsampa’e eneñe miakatse ama’e rey.

\VS{22}Raik’ amy taho’ey o rava-drave’eo naho o tsampa’eo, hene pinepèke am-bongam-bola­mena ki’e raike.

\VS{23}Le tsinene’e volamena ki’e ty jiro’e fito naho o fiharatan-tsokotsoko’eo vaho o sadròm-baen’ afo’eo.

\VS{24}Nanoe’e am-bongam-bolamena ki’e ­talenta raike, ie naho o fana’e iabio.


\par }{\SH I Kitrelim-pañembohañey
\par }
{\R Avo 30.1-5

\par }{\PP \VS{25}Rinanji’e ami’ty mendoraveñe ty kitrelim-pañembohañe: kiho raike ty andava’e, kiho raike ty ampohe’e, efa-mira, vaho kiho roe ty haabo’e. Raik’ ama’e o tsifa’eo.

\VS{26}Nipakora’e volamena ki’e, ty tako’e naho o ila’e niarifehe azeo vaho o tsifa’e miariary azeo. Le nitsenea’e soñy volamena nañarikatok’ aze.

\VS{27}Nitsene’e ravake volamena roe ho ambane’ i soñi’ey, an-kotso’e roe atoy naho ami’ty roe aroy, hitañe o bao-pitakonañ’azeo.

\VS{28}Rinanji’e ami’ty mendoraveñe o bao’eo le nipakora’e volamena.


\par }{\SH Ty Mena-pañorizañe naho ty Emboke
\par }
{\PP \VS{29}Nanoe’e i mena-pañorizañe miavakey naho i emboke ki’e marifondrifoñe an-kafiriañe an-tsatam-panao embokey.



\par }\Chap{38}{\SH I Kitrelim-Pisoroñañey
\par }
{\PP \VerseOne{1}Rinanji’e ami’ty mendoraveñe i kitrelim-pisoroñañey: kiho lime ty andava’e; naho kiho lime ty ampohe’e, efa-mira; vaho telo kiho ty haabo’e.

\VS{2}Tsinene’e ankotso’e efatse o tsifa’eo; raik’ ama’e i tsifa’e rey, le nipakora’e torisìke.

\VS{3}Tsinene’e iaby ty fana’ i kitreliy: o valàñe’eo naho o sadrò’eo naho o koveta’eo naho o firango’eo vaho o endra­endra’eo; hene nanoeñe torisike o fana’eo.

\VS{4}Le nanoa’e tsikarakarake torisìke i kitreliy, mifototse ambane’ i soñi’ey miefetse ami’ty fivaki-mirà’ ty haabo’e.

\VS{5}Nampitranaha’e ravake efatse ho an-kotso’e efa’ i tsikarakarake torisìkey hitañe o bao’eo.

\VS{6}Le rinanji’e ami’ty mendoraveñe o bao’eo vaho nipakora’e torisìke.

\VS{7}Le nazili’e amo ravake añ’ ila’ i kitreliio o bao-pitakonaño. Nanoe’e koake am-barambañe.


\par }{\PP \VS{8}Tsinene’e an-torisìke i fanasàñey naho torisìke i foto’ey, boak’ amo hetsoro natolo’ o rakemba mpitoroñe an-dalan-kibohom-pamantañañeo.


\par }{\PP \VS{9}Le nihajarie’e ty kiririsa; naradorado’e añ’ ila’e atimo ty lamba leny rinorotse marerarera; zato kiho.

\VS{10}Roapolo ty anakòre’e naho roapolo ty foto’e torisìke. Volafoty ty porengo’ o ana-koreñeo naho o bandi’eo.

\VS{11}Zato kiho ka ty avaratse; ty anakòre’e roapolo naho ty tombo’e torisìke roapolo vaho volafoty ty porengo’ o anakòreñeo naho o bandi’eo.

\VS{12}Limampolo kiho ty firadoradoañe ahandrefañey; folo ty anakòre’e naho folo ty tombo’e. Volafoty ty porengo’ i anakòre’e rey naho o bandi’eo.

\VS{13}Le atiñana miatrek’ atiñanañe: limampolo kiho.

\VS{14}Folo lime-amby kiho ty andava’ ty firadoradoañe etoa, telo ty anakòre’e naho telo ty foto’e.

\VS{15}Añ’ila’ i lalan-kiririsay eroa ty firadoradoañe folo lime amby kiho, etoa naho eroa naho ty anakore’e telo naho tombo’e telo.

\VS{16}Sindre aman-deny rinorotse matify o firadoradoan-dambalava nañarikatoke i kiririsaio.

\VS{17}An-torisìke ty vave’ o anakòre’eo; volafoty ty porengo’ o anakòreñeo naho o bande’eo, pinakotse volafoty ka o honko’eo; songa amam-bandy volafoty o anakòre’ i kiririsaio.

\VS{18}Satam-pamahotse i lambalamba fañefetse an-dalambein-kiririsay: am-pole manga naho malòmavo naho mena mañabarà vaho leny rinorotse marerarera; roapolo kiho ty andava’e naho lime kiho ty haabo’e manahake ty am-pohe’ o firadoradoañe an-kiririsao.

\VS{19}Efatse ty anakòre’e reketse ty vave’e torisìke efatse; volafoty o porengo’eo, naho nipakorañe volafoty o honko’eo naho o bandi’eo.

\VS{20}Songa torisìke ty tsato’ i kivohoy naho i kiririsa mañarikatok’ azey.


\par }{\SH Ty Haraotse Nanoañe amy Kivohoy
\par }
{\PP \VS{21}Intoy ty famolilañe’ i kivohoy, i kivohom-pañinay, amy namantoha’ i Mosèy, nisokire o nte-Levio, ambanem-pità’ Itamare ana’ i Aharone mpisoroñe.


\par }{\PP \VS{22}Namboare’ i Betsalale ana’ i Ory, ana’ i Kore, fifokoa’ Iehodà, ze hene nandilia’
{\ND{Iehovà}} amy Mosè hamboareñe.

\VS{23}Nañolotse aze t’i Oholiabe ana’ i Ahisamake, fifokoa’ i Dane, mpandranjy naho mpanao sare naho mpanenoñe mahay volo: ami’ty manga naho ty malòmavo naho ty fole mena mañabarà vaho ty leny matify.


\par }{\PP \VS{24}Nahatakatse talenta roapolo-sive’ amby naho sekele fitonjato-tsi-telopolo, toe sekele’ i toe-miavakey, ty volamena nitseneñe ze hene raha amy toe-miavakey, amy volamena binanabanay.


\par }{\PP \VS{25}Le talenta\FTNT{*}{{\FR 38:25 }{\FT{3000 sekele = Talènta 1: aa le 877kg i eoy.
}}} zato naho sekele arivo-tsi-fitonjato-tsi-fitompolo lime amby, toe sekele’ i toe-miavakey, ty volafoty amo niaheñe amy fivoribeiio;

\VS{26}bèka raike ty vili-loha’ (toe vakin-tsekele’ i toe-miavakey raike), ze hene on­daty nitsake mb’amo niaheñeo amo niroapolo taoñe mañamboneo, aa le enen-ketse-tsi-telo-arivo-tsi-limanjato-tsi-limam­polo.

\VS{27}Volafoty zato talenta ty natranake ho a o vave’ i toe-miavakeio naho o vave’ i lamba fañefetse reio: talenta zato ty vave’e zato, talenta raike ty vave’e raike.

\VS{28}Le amy sekele arivo-tsi-fiton-jato-tsi-fitompolo lime amby rey ty nitsenea’e ty porengo’ o anakòreñeo naho nipakora’e o honko’eo vaho nanoe’e o bandi’eo.

\VS{29}Fitompolo talenta naho ro-arivo-tsi-efajato sekele\FTNT{†}{{\FR 38:29 }{\FT{2124 kg izay.}}} ty torisìke nengaeñe;

\VS{30}ama’e ty nitsenea’e o vave’ i lalan-kibohom-pamantañañeio, i kitrely torisìkey, i tsikarakara’e torisìkey naho o fana’ i kitreliy iabio,

\VS{31}naho ty vave’ i kiririsa miarikatokey, o foto’ i lalambein-kiririsaio, ze hene tsato’ i kivohoy vaho ze fonga tsatoke amy kiririsa miarifehe azey.



\par }\Chap{39}{\SH O Sarom-Pisoroñeo
\par }
{\R Avo 28.1-43

\par }{\PP \VerseOne{1}Nanao sarom-pitoroñañe am-pole manga naho malòmavo naho mena mañabarà ho ami’ty fitoloñañe amy toe-miavakey, izay ty nanjairañe o saroñe miava’ i Aharoneo ami’ty nandilia’
{\ND{Iehovà}} i Mosè.


\par }{\PP \VS{2}Tineno’e am-pole volamena naho manga naho malòmavo naho mena mañabasà vaho leny rinorotse matify i kitambey.

\VS{3}Pinepè’ iereo i volamenay ho endraendra matify le linily ho fole hitraoke amy fole mangay naho i malòmavoy naho i mena mañabaràñey vaho i leny matifiy; an-tsatam-pamahotse.

\VS{4}Tsinene’ iareo i an-tsoro’e rey hifampireketse: ami’ty indra’e roe t’ie nampireketañe.

\VS{5}Le nindray fitenoñe amy kitambey i sadia ama’ey, am-bolamena naho fole manga naho malòmavo naho mena mañabarà vaho leny rinorotse matify, ami’ty nandilia’
{\ND{Iehovà}} i Mosè.


\par }{\PP \VS{6}Tsinene’ iareo o vato sohàmeo, nireketañe am-bolamena vinanditse vaho nisokirañe i tahinan’ ana’ Israele rey manahake ty fisokiram-boli-pitomboke.

\VS{7}Napeta’e an-tsoro’ i kitambey irezay ho vato faniahiañe o ana’ Israeleo, amy nandilia’
{\ND{Iehovà}} amy Mosèy.


\par }{\PP \VS{8}Le tsinene’e an-tsatam-pamahotse i takon’ arañañey hambañe ami’ty sata’ i kitambey ami’ty fole volamena naho manga naho malòmavo naho mena mañabarà vaho leny rinorotse matify.

\VS{9}Efa-mira izay, le nanoe’ iereo roe mikopoke i takon’ arañañey, zehe raike ty andava’e naho zehe raike ty ampohe’e t’ie akopake.

\VS{10}Napeta’ iereo ama’e am-piriritañe efatse o vatoo: ty firirita’e valoha’e, le ty òdeme, ty pitdà vaho ty barèkete.

\VS{11}Ty firirita’e faharoe: ty nofèke, ty safira vaho ty iahalòme.

\VS{12}Ty firirita’e fahatelo: ty lèseme, ty sebò vaho ty aklàma;

\VS{13}le ty firirita’e fah’efatse: ty tarsise, ty sohàme vaho ty iasefày; sindre nivontitire’ ty volim-boñe volamena tsingarakarake.

\VS{14}Nilahatse ami’ty tahina’ o ana’ Israeleo i vato rey, folo-ro’amby ty amo tahina’eo; nisokireñe an-tsatan-tsokim-pitom­boke, songa ninday ty tahinañe raik’ amy fifokoa folo-ro’ambi’ Israele rey.


\par }{\PP \VS{15}Nitsenea’ iereo silisily volamena ki’e vinandivanditse ty añ’ ila’ i takon’ arañañey.

\VS{16}Le tsinene’ iareo ty volim-boñe volamena roe naho bange volamena roe vaho napite’ iareo ami’ty ila’ i takon’ arañañe roey i bange roe rey.

\VS{17}Le nazili’ iareo amy bange añ’ ila’ i takon’ arañañeiy i silisily volamena vinanditse roe rey.

\VS{18}Nampirekete’ iareo amy volim-boñe roe rey ty ila’ i silisily vinanditse roe rey vaho napeta’ iareo an-tsoro’ i kitambey, aolo’e eo.

\VS{19}Le nitsene’ iereo bange volamena roe vaho napetak’ ami’ty ila’e roe’ i takon’ arañañey, andrira’e ambane’ i kitambey.

\VS{20}Le nitsene’ iareo bange volamena roe napetak’ ambane’ i talin-tsoro’ey aolo i ki­tambey, an-difi’e ambone’ ty fireketañe i fièn-kitambe vinahotsey.

\VS{21}Aa le finehe’ iereo i takon’ arañañey amy bange’ rey amy bange’ i kitambey rey ami’ty fole manga, soa t’ie ho ambone’ i fièn-kitambey vaho tsy hibalak’ amy kitambey i takon’ arañañey; amy nandilia’
{\ND{Iehovà}} i Mosèy.


\par }{\PP \VS{22}Le tsinene’e an-tsatan-tenoñe ty saro’ i kitambey, fonga manga,

\VS{23}le añi­vo’e ty fisokafañe i saroñey, manahake ty loak’ an-tsarom-pikalañe, nifahareñe am-pitrebeke ty lifi’e añ’ariary aze tsy ho riatse.

\VS{24}Le vinaho’ iereo an-difi’ i saroñey ty sarem-boan-dagoa ami’ty manga naho malòmavo naho mena mañabarà vaho leny rinorotse.

\VS{25}Le nitsene’ iereo fikorin­tsañe volamena ki’e nasabadiga amo dagoao an-difi’ i sarom-pitoro­ñañey miariary aze, añivo’ o voan-dagoao.

\VS{26}Fikorintsañe naho voan-dagoa, fikorintsañe naho voan-dagoa añariary ty lifi’ i saroñey, ho amy fitoroñañey, amy nandilia’
{\ND{Iehovà}} i Mosèy.


\par }{\PP \VS{27}Le trinebe’ iareo o saron-deny tinenoñe matify ho a i Aharone naho o ana’eoo

\VS{28}naho i sabaka leny marerareray naho i fikolopoke leny matifiy vaho o kiloty leny rinorotse matifio,

\VS{29}le i fiè­tsey leny rinorotse matify am-pole manga naho malòmavo vaho mena mañabarà nivahorem-pitrebeke; ami’ty nandilia’
{\ND{Iehovà}} i Mosè.


\par }{\PP \VS{30}Le nitsenè’ iereo i vilon-daharañe volamena ki’e miavakey vaho nisokirañe an-tsatan-tsokim-pitomboke ty hoe: ­Miavak’ am’
{\ND{Iehovà}}.

\VS{31}Le name­taha’ iareo talimanga handreketse aze amy sabakay, ambone’e; amy nandilia’
{\ND{Iehovà}} i Mosèy.


\par }{\SH Fonitse
\par }
{\PP \VS{32}Aa le hene nifonitse i fitoloñañe amy kivohoiy, amy kibohom-pamantañañey; ie nanoe’ o ana’ Israeleo hambañe amy nandilia’
{\ND{Iehovà}} i Mosèy, izay ty nanoe’ iareo.

\VS{33}Le nendese’ iareo mb’amy Mosè mb’eo i kivohoy, i kibohotsey rekets’ o harao’e iabio: o fikavitseo, o varambañeo, o saka’eo, o anakòre’eo naho o vave’eo;

\VS{34}i rakoke holits’ añondrilahy linoko menay naho i fikopo’e holin-trozofisoitsey naho i lamba marerarera fañefetsey;

\VS{35}i vatam-pañinay rekets’ o bao’eo naho i toem-pijebañañey;

\VS{36}i rairaiy naho o fana’e iabio naho i mofo-piatrefañe rey;

\VS{37}i fitàn-jiro ki’ey rekets’ o jiro’eo, i jiro’e ho hajarieñe rey, o harao’e iabio naho ty mena’ o jiroo;

\VS{38}i kitrely volamenay, i mena-pañorizañey, i emboke mañitsey, i lamba fañefe’ ty lalambein-kibohotsey;

\VS{39}i kitrely torisìkey, i tsingarakara’e torisìkey, i bao’e rey, o harao’e iabio, i fana­sàñey naho i tombo’ey;

\VS{40}o lamba firadorado an-kiririsa eio, o anakòre’eo naho o vave’eo; i lamba fañefe’ i lalambein-kiririsaiy; o tali’eo, o tsato’eo, o haraotse iaby fitoroñañe amy kivohoy, amy kibohom-pamantañañeio;

\VS{41}le o saroñe tinenoñeo, hitoroñañe amy toe-miavakeio: o saroñe miava’ i Aharone mpisoroñe naho o saron’ anadahi’eo hitoroñe ho mpisoroñeo.


\par }{\PP \VS{42}Nanoe’ o ana’ Israeleo iaby i fitoloñañey hambañe amy ze hene linili’
{\ND{Iehovà}} amy Mosè.

\VS{43}Fonga nisarie’ i Mosè i fitoloñañey, le ingo nifonire’ iereo hambañe amy nandilia’
{\ND{Iehovà}}y{\ND{,}} ie i nanoañey. Le nandriaña’ i Mosè.



\par }\Chap{40}{\SH Ty Fitroara’ i Kivohoy
\par }
{\PP \VerseOne{1}Nitsara amy Mosè t’{\ND{Iehovà}} nanao ty hoe:

\VS{2}Atroaro ami’ty andro valoha’ i volam-baloha’ey i kivohon-kibohom-pamantañañey.

\VS{3}Apoho ao i vatam-pañinay vaho ampiavaho amy lamba fañefetsey i vatay.

\VS{4}Aziliho ao i rairaiy le hajario ama’e o harao’eo naho endeso ao i fitàn-jiroy vaho areheto i jiro’e rey.

\VS{5}Apoho aolo’ i vatam-pañinay i kitreli-pañembohañe volamenay vaho apetaho ami’ty lala’ i kivohoy i lamba-fañefe’ey.

\VS{6}Le apoho aolo’ ty lala’ i kivohon-kibohom-pamantañañey i kitrely fisoroñañey.

\VS{7}Le apoho añivo’ i kibohom-pamantañañey naho i kitreliy i fanasàñey vaho ampidoaño rano;

\VS{8}hajario ty añ’ariari’ i kiririsay vaho aradoradò amy lalan-kiririsay i lamba fañefe’ey.


\par }{\PP \VS{9}Rambeso amy zao i mena-pañorizañey naho hene orizo i kivohoy naho ze ama’e ao vaho tokano rekets’ o fana’e iabio hiavake;

\VS{10}le orizo i kitrely fisoroñañey naho ze hene harao’e vaho tokano i kitreliy, hiavahe’ i kitreliy do’e.

\VS{11}Le orizo ka i fanasàñey naho o tombo’eo vaho ampiavaho.


\par }{\PP \VS{12}Endeso mb’amy lalan-kibohom-pamantañañey mb’eo t’i Aharone naho o anadahi’eo vaho ampandrò an-drano;

\VS{13}le aombeo amy Aharone o saro miavakeo naho orizo vaho ampiavaho hitoroñ’ ahy ho mpisoroñe.

\VS{14}Ampombao mb’eo o ana’eo vaho añombeo saroñe.

\VS{15}Orizo mana­hake i nañoriza’o an-drae’ iareoy hitoroñ’ ahy ho mpisoroñe; fa ho fisoroñañe tsy modo amo fifokoa’ iareo mifandimbeo ty fañorizañe iareo.

\VS{16}Nanoe’ i Mosè irezay hambañe amy nandilia’
{\ND{Iehovà}} azey.


\par }{\PP \VS{17}Aa le natroatse ami’ty andro valoha’ i volam-baloha’ i taoñe faha-roey i kivohoy.

\VS{18}Natroa’ i Mosè i kivohoy naho najado’e an-toe’e o tombo’eo, hinalanka’e o varambañeo, nazili’e o saka’eo vaho natroa’e o anakòre’eo.

\VS{19}Le vinela’e ambone’ i kivohoy i kibohotsey naho nalafi’e ambone’ izay i rakokey, amy nandilia’
{\ND{Iehovà}} amy Mosèy.


\par }{\PP \VS{20}Rinambe’e i fañinay le najo’e amy vatay, le nazili’e amo ravake amy vataio i baoñe rey vaho napo’e ambone’ i vatay i toem-pijebañañey;

\VS{21}le nendese’e amy kivohoy i vatay, nahanto’e i lamba fañefetsey vaho nefera’e i vatam-pañinay amy nandilia’
{\ND{Iehovà}} i Mosèy.


\par }{\PP \VS{22}Napo’e amy kibohom-pamantañañeio i rairaiy, avara’ i kivohoy, alafe’ i lamba fañefetsey,

\VS{23}le hinajari’e hiriritse ama’e ty mofo añatrefa’
{\ND{Iehovà}}, amy nandilia’
{\ND{Iehovà}} i Mosèy.


\par }{\PP \VS{24}Napo’e amy kibohom-pamantañañeio i fitàn-jiroy, tandrife i rairaiy, añ’ila atimo’ i kivohoy,

\VS{25}le narehe’e i jiro rey añatrefa’
{\ND{Iehovà}} ami’ty nandilia’
{\ND{Iehovà}} i Mosè.


\par }{\PP \VS{26}Napo’e aolo’ i lamba fañefetsey amy kibohom-pamantañañeio i kitrely volamenay

\VS{27}le na­tsotse ama’e i emboke aman-kafiriañe mañitsey, amy nandilia’
{\ND{Iehovà}} amy Mosèy.


\par }{\PP \VS{28}Natroa’e an-dalambei’ i kivohoy i lamba fañefetsey.

\VS{29}Napo’e an-dalam-pimoahañe amy kivohoy—i kibohom-pamantañañey—i kitreli-pisoroñañey, le nañenga soroñe naho enga-mahakama ama’e, amy nandilia’
{\ND{Iehovà}} amy Mosèy.


\par }{\PP \VS{30}Napo’e añivo’ i kibohom-pamantañañey naho i kitreliy i fanasàñey vaho nañiliña’e rano fanasàñe;

\VS{31}hanasa’ i Mosè naho i Aharone vaho o ana’eo fitàñe naho fandia;

\VS{32}hisasa’ iareo naho hizilike amy kibohom-pamantañañeio ndra hañarine i kitreliy, amy nandilia’
{\ND{Iehovà}} amy Mosèy.


\par }{\PP \VS{33}Vaho, natroa’e ty fahe’ i kiririsa añariari’ i kivohoy naho i kitreliy vaho naradorado’e i lamba fañefetse an-dalambein-kiririsaiy. Aa le nifonira’ i Mosè i fitoloñañey.


\par }{\SH Ty Rahoñe naho ty Engeñe
\par }
{\R Avo 13.21,22; Vol 9.15-23

\par }{\PP \VS{34}Nakopo’ i rahoñey amy zao i kibohom-pamantañañey vaho nandifotse i kivohoy ty enge’
{\ND{Iehovà}}.

\VS{35}Aa le tsy nimete nizilik’ amy kibohom-pamantañañeio t’i Mosè amy te nivotrak’ ama’e i rahoñey vaho nandifotse i kivohoy ty enge’
{\ND{Iehovà}}.


\par }{\PP \VS{36}Ndra mbia’mbia nionjoñe ambone’ i kivohoy i rahoñey, le nionjoñe mb’amo hene fañaveloa’ iareoo mb’eo o nte’ Israeleo.

\VS{37}Fa naho tsy nionjoñe i rahoñey le tsy nionjon-dia ka iereo ampara’ ty andro ionjona’e.

\VS{38}Tambone’ i kivohoy ty raho’
{\ND{Iehovà}} naho antoandro, le afo ty tama’e naho haleñe aolom-pihaino ze hene anjomba’ Israele amo fiavota’ iareo iabio.


\par }