\NormalFont\ShortTitle{Mpanjaka I}

{\MT Mpanjaka I


\par }\ChapOne{1}{\PP \VerseOne{1}Ie amy zao fa bey naho nigain-kantetse t’i Davide mpanjaka; aa ndra t’ie nisafo-damba tsy nahazo hafanàñe.

\VS{2}Aa le hoe o mpitoro’eo ama’e: Ho paiañe somondrara ki’e i talèko mpanjakay, ie hijohañe añatrefa’ i mpanjakay, hiatrak’ aze, naho hàndre añ’araña’e, hahazoa’ i talèko mpanjakay hafanàñe.

\VS{3}Aa le nanitsike i tane Israeley iereo nitsoeke ty ampela soa; le nitendreke t’i Abisage\FTNT{*}{{\FR 1:3 }{\FT{Abisage: tsy mahafohin-drae’e}}} nte-Sonamý\FTNT{†}{{\FR 1:3 }{\FT{Sonamý: mampilongo, mpañavake}}} vaho na­sese amy mpanjakay.

\VS{4}Toe nimontramontra i somondraray; naho niatrake i mpanjakay vaho nitoroñ’ aze fe tsy niolora’ i mpanjakay.


\par }{\PP \VS{5}Nisenge-vatañe amy zao t’i Adonià\FTNT{‡}{{\FR 1:5 }{\FT{Adonià: taleko t’
{\ND{Iehovà}}}}} ana’ i Kagite\FTNT{§}{{\FR 1:5 }{\FT{Kagite: rebeke}}}, ami’ty hoe: Izaho ty ho mpanjaka. Aa le nihentseñe’e sarete naho mpiningi-tsoavala vaho ondaty limampolo ho mpilay aolo’e.

\VS{6}Mbe lia’e tsy nibosehan-drae’e ami’ ty hoe: Manao akore o anoe’oo? toe ni-ondaty maràm-bintan-dre, nanonjohy i Absalome te nasamake.

\VS{7}Nivesoveso am’ Ioabe ana’ i Tseroia naho amy Abiatare mpisoron-dre; le norihe’ iereo t’i Adonià nañolotse aze.

\VS{8}Fe tsy nimpiami’ Adonià t’i Tsadoke\FTNT{*}{{\FR 1:8 }{\FT{Tsadoke: vantañe, nomein-to}}} mpisoroñe naho i Benaià\FTNT{†}{{\FR 1:8 }{\FT{Benaià: ana’
{\ND{Iehovà}}}}} ana’ Iehoiada\FTNT{‡}{{\FR 1:8 }{\FT{Iehoiadà: fahafohinañe
{\ND{Iehovà}}}}} naho i Natane\FTNT{§}{{\FR 1:8 }{\FT{Natane: nitambezeñe}}} mpitoky naho i Simeý naho i Reý vaho o fanalolahi’ i Davideio.

\VS{9}Nandenta añondry naho añombe naho kobatròke marine ty lamilami’ i Tsokelete añ’ila’ i En-drogele eo t’i Adonià; le kinoi’e iaby o longo’eo, o ana’ i mpanjakaio vaho o nte-Iehoda mpitoro’ i mpanjakaio;

\VS{10}fe tsy kinanji’e t’i Natane mpitoky naho i Benaià, naho o fanalolahio vaho i Selomò rahalahi’e,

\VS{11}Aa le nisaontsy amy Betesebà rene’ i Selomò t’i Natane ami’ty hoe, Tsy jinanji’o hao te fa mifehe t’i Adonià ana’ i Hagite, vaho tsy fohi’ i Davide talèntika?

\VS{12}Antao arè, angao hitolorako hevetse, handrombaha’o ty fiai’o naho ty fiai’ i ana’o Selo­mòy.

\VS{13}Akia mb’amy Davide mpanjaka mb’eo, le ano ty hoe: Tsy nifantà’o amo mpitoro’o ampelao hao, ry talèko mpanjaka, ty hoe: Toe hanonjohy ahy t’i Selomò ana’o hifehe, hiambesatse am-pitobohako eo? aa vaho akore t’i Adonià, ie mifeheo?

\VS{14}Aa ihe mbe mitaroñe amy mpanjakay, le horihako ao hañonjoñe o saontsi’oo;

\VS{15}Aa le niheo mb’ amy mpanjakay añ’efe’e ao t’i Betesebà: toe niloho bey i mpanjakay ie natrafe’ i Abi­sage nte Sonamý i mpanjakay.

\VS{16}Nidrodrètse t’i Betesebà naho niambane amy mpanjakay. Le hoe i mpanjakay: Ino o paia’oo?


\par }{\PP \VS{17}Le hoe re tama’e, O ry talèko: Nifanta’o añamy
{\ND{Iehovà}} Andria­naña­hare’o amy anak’ ampata’o, ty hoe: Toe hanonjohy ahy am-pifeheañe t’i Selo­mò ana’o, vaho ie ty hitobok’ amy fiambesam-pifeheakoy.

\VS{18}Fe inao te mifehe t’i Adonià henanekeo vaho tsy fohi’o ry talèko mpanjaka;

\VS{19}mbore fa nandenta añombe naho kobatroke vaho añondry tsifotofoto re le kinoi’e iaby o anam-panjakao, naho i Abiatare\FTNT{*}{{\FR 1:19 }{\FT{Abiatare: Rae fanjàka; rae’ o sehanga’eo
}}} mpisoroñe, vaho Ioabe mpifelek’ i valobohòkey; fe tsy kinanji’e t’i Selomò mpitoro’o.

\VS{20}Ie amy zao hene ama’o, ry talèko mpanjaka ty fihaino’ Israele, ty hitaroña’o te ia ty hiambesatse amy fiambesan-talèko mpanjakay hanonjohy aze.

\VS{21}Naho tsy izay, hifetsake te, ie mirotse an-droae’e ao ty talèko mpanjaka, le hatao mpandilatse iraho naho i Selomò anako.

\VS{22}Ie mbe nisaon­tsy amy mpanjakay, le nimoak’ ao t’i Natane mpitoky

\VS{23}vaho nitohine’e ami’ty hoe i mpanjakay, Ingo t’i Natane mpitoky. Aa ie tafa-zilik’ amy mpanjakay, le nibokobokok’ aolo’ i mpanjakay, nihohok’ an-tane ty lahara’e.

\VS{24}Le hoe t’i Natane, Ry talèko mpanjaka, Nitaroñe ty hoe hao irehe te i Adonià ty hifehe manonjohy azo, le ie ty hiambesatse amy fiambesa’oy?

\VS{25}Amy t’ie nizotso mb’eo anindroany nandenta añombe naho kobatroke naho añondry maro vaho nambarà’e iaby o anam-panjakao naho o mpifelek’ i valobohòkeio naho i Abiatare mpisoroñe; ie mikama naho mitohok’ añ’atrefa’e eo, manao ty hoe, Lava havelo ry Adonià mpanjaka.

\VS{26}Fe izaho, izaho mpitoro’o, naho i Tsadoke mpisoroñe, naho i Benaià ana’ Iehoiadà, vaho i Se­lomò mpitoro’o—tsy nambara’e.

\VS{27}Nanoen-talèko mpanjaka hao izao, ie tsy natoro’o amo mpitoro’oo ty hanonjohy azo hiambesatse am-piambesan-talèko mpanjaka?

\VS{28}Aa hoe ty natoi’ i Davide mpanjaka, Kanjio homb’ amako mb’ etoa t’i Betesebà. Le niheo mb’ añatrefa’ i mpanjakay mb’eo re, nijohañe aolo’ i mpanjakay.

\VS{29}Le nifanta ty hoe i mpanjakay: Kanao veloñe t’{\ND{Iehovà}} nijebañe ty fiaiko amy ze haoreañe iaby,

\VS{30}tsy kalafo te nifantàko ama’o añam’
{\ND{Iehovà}}, Andrianañahare’ Israele, ty hoe: Hifehe handimbe ahy t’i Selomò ana’o, le ie ty handimbe ahy hiambesatse amy fitobohakoy. Toe hanoeko anito.

\VS{31}Nidròdreke mb’an-tane ty lahara’ i Bete-sebà, niambane amy mpanjakay, nanao ty hoe: Lonik’ abey te ho veloñe nainai’e ty talèko Davide mpanjaka.

\VS{32}Le hoe t’i Davide mpanjaka, Kanjio homb’ amako mb’etoa t’i Tsadoke mpisoroñe, naho i Natane mpitoky, vaho i Benaià ana’ Iehoiadà. Aa le nomb’ añatrefa’ i mpanjakay mb’eo iereo.

\VS{33}Le hoe i mpanjakay am’ iereo: Endeso ama’ areo o mpitoro’ i talè’ areoio, le ampiningiro amy borikekoy t’i Selomò, le aseseo hizotso mb’e Gihone mb’eo;

\VS{34}le hañory aze ho mpanjaka’ Israele t’i Tsa­doke mpisoroñe naho i Natane mpitoky; le popòho i antsivay, vaho ano ty hoe: Mahavelo t’i Selomò mpanjaka.

\VS{35}Le mionjona mb’ etoa am-pañorihañ’ aze, le homb’eo re hiambesatse amy fitobohakoy, amy te ie ty handimbe ahy ho mpanjaka; ie ty jinoboko hifehe Israele naho Iehodà.

\VS{36}Aa le hoe ty natoi’ i Benaià ana’ Iehoiada amy mpanjakay: Amena! Lonike t’ie ty hanoe’
{\ND{Iehovà}} Andrianañaharen-talèko mpanjaka.

\VS{37}Hambañ’ amy nindreza’
{\ND{Iehovà}} amy talèko mpanjakaiy ty hindreza’e amy Selomò, naho honjone’e ambone’ ty fiambesa’ i talèko Davide mpanjakay i fiambesa’ey.

\VS{38}Aa le nizotso mb’eo t’i Tsadoke mpisoroñe naho i Natane mpitoky naho i Benaià ana’ Iehoiada naho o nte-Kereteo naho o nte Peleteo le natongoa’ iereo amy borìke’ i Davide mpanjakay t’i Selomò vaho nasese’ iereo mb’e Gihone mb’eo.

\VS{39}Le nakare’ i Tsadoke i tsifa ama’menake boak’ amy Kivohoiy naho noriza’e t’i Selo­mò vaho nipopoeñe i antsivay; le hene nirihoñe ty hoe ondatio, Mahavelo ry Selomò mpanjaka.

\VS{40}Nionjomb’eo am-pañorihañe aze ondaty iabio; nitio-tsoly vaho nirebeke an-kafaleam-bey, kanao nahariatse i taney ty fikontsiaña’ ondatio.

\VS{41}Jinanji’ i Adonià naho o nambarà’eo, ie vaho nianjam-pikama. Le hoe t’Ioabe naho nahajanjiñe ty feo’ i antsivay: Ino o fipoñafan-drañoraño an-drovao?

\VS{42}Ie mbe nisaontsy, ingo, pok’eo t’Ionatane ana’ i Abiatare mpisoroñe: le hoe t’i Adonià: Miziliha, ry lahy manjofake, mpinday entan-tsoa.

\VS{43}Le hoe ty natoi’ Ionatane amy Adonià, Toe i Selomò ty nanoe’ i Davide mpanjaka talèn-tika, mpanjaka;

\VS{44}naho nirahe’ i mpanjakay hindre ama’e t’i Tsadoke mpisoroñe naho i Natane mpitoky naho i Benaià ana’ Iehoiadà naho o nte-Kereteo\FTNT{†}{{\FR 1:44 }{\FT{Kerete: Mpigarits’aiñe; mpañambeñe}}} naho o nte-Peleteo\FTNT{‡}{{\FR 1:44 }{\FT{Perete: Mpihitrike, mpinday entam-palie}}}, le nampiningire’ iereo amy borì’ i mpanjakaiy;

\VS{45}vaho noriza’ i Tsadoke mpisoroñe naho i Natane mpitoky ho mpanjaka e Gihone ao re; mivoamboañe boak’ ao an-drebeke iereo kanao mañeno-tsatsake o rovao. Izay o korakoràke janji’ areoo.

\VS{46}Eka! fa miambesatse amy fiambesam-pifeheañey t’i Selomò.

\VS{47}Nimb’eo ka o mpitoro’ i mpanjakaio hitata i Davide mpanjaka talèn-tika ami’ty hoe: Honjone’ i Andrianañahare’o ambone’ ty tahina’o ty tahina’ i Selomò vaho hampitoabore’e ambone’ i fiambesa’oy ty fiambesa’e; le niondrek’ am-pandrea’e eo i mpanjakay.

\VS{48}Tinovo’ i mpanjakay ty ti-hoe, Andriañeñe t’{\ND{Iehovà}}, Andrianañahare’ Israele, nanolotse ty hiambesatse amy fitobohakoy anindroany, hahatreava’ o masokoo.

\VS{49}Fonga nangebahebak’ amy zao o nambarà’ i Adoniào, le niongake, songa ninankañe mb’ an-dala’e mb’eo.

\VS{50}Nirevendreveñe amy zao t’i Adonià ty amy Selomò, le niavotse mb’eo nivontititse amo tsifa’ i kitreliio.

\VS{51}Aa le nisaontsieñe amy Selomò ty hoe: Inao! mañeveñe amy Selomò mpanjaka t’i Adonià, kanao tambozore’e o tsifan-kitrelio, le hoe ty asa’e, Ehe te hifanta amako anito t’i Selomò mpanjaka tsy hanjevoñe i mpitoro’ey am-pibara.

\VS{52}Le hoe t’i Selomò, Naho miboake hondaty vañon-dre, leo raik’ amo maroi’eo tsy hipok’ an-tane; f’ie tendrehan-kaloloañe le hihomake.

\VS{53}Aa le nañirake t’i Selo­mò mpanjaka, vaho nazotso’ iareo amy kitreliy. Nimb’eo re niambane amy Selo­mò mpanjaka; le hoe ty Se­lomò ama’e: Akia mb’ añ’akiba’o añe.



\par }\Chap{2}{\PP \VerseOne{1}Nitotok’ amy zao ty andro hikoromaha’ i Davide; le hoe ty nafè’e amy Selomò ana’e,

\VS{2}Homb’ amy fombà’ ty tane-bey toy iraho: aa le mihafatrara h’ondaty;

\VS{3}mifahara amy nafanto’
{\ND{Iehovà}} Andrianañahare’oy, ty hañavelo amo lala’eo, ty hañambeñe o fañè’eo naho o taro’eo ie misokitse amy Hà’ i Mosèy, soa t’ie hahata­fetetse amy ze hene toloñe’o, ndra aia aia ty itoliha’o,

\VS{4}hampijadoña’
{\ND{Iehovà}} i entañe tsinara’e amakoy, ty hoe, Naho ambena’ o ana’oo o lia’eo, hañavelo añatrefako eo an-katò, an-kaampon’ arofo vaho an-kaliforam-pañova, le tsy ho-pok’ ondaty amy fiambesa’ Israeley irehe.

\VS{5}Fohi’o ka i nanoe’ Ioabe ana’ i Tseroia amakoy, naho i nanoe’e amy mpifehe roe’ i valobohò’ Isra­eley rey, amy Abnere ana’ i Nere, naho amy Amasà ana’ Ietere, ie vinono’e naho nampiorihe’e lio an-tsan-kanintsiñe hoe an-tsan’aly, vaho nampidiañe’e lion’ aly o toha’eo hoe sadia naho hoe hana am-pandia’eo.

\VS{6}Ano arè ami’ty hihi’o, le ko ado’o hizotso mb’an-tsikeokeok’ ao am-panintsiñañe i añambone’e fotiy.

\VS{7}Le ampiboaho falalàñe amo ana’ i Bartsilay nte-Giladeo, naho angao ho mpiamo mpikama am-pandambaña’o; fa nimb’ amako iereo, ie nitriban-day ty amy Absalome rahalahi’oy.

\VS{8}Oniño te ama’o ka i ana’ i Simeiý ana’ i Gera nte-Beniamine boake Bakorimey, i namatse ahy an-kaloloañe amy andro nimbàko mb’e Maknaime mb’eoy f’ie nizotso nifanalaka amako am’ Iordaney, le nifanta ama’e añamy
{\ND{Iehovà}} iraho t’ie tsy havetrako am-pibara.

\VS{9}Ie amy zao ko atao’o malio tahiñe, ihe ondaty mahihitse; le ho fohi’o ze hanoe’o le ampigodaño an-dio mb’ an-tsikeokeok’ ao i añambone’e fotiy.

\VS{10}Aa le nitrao-piròtse an-droae’e t’i Davide vaho nalentek’ an-drova’ i Davide ao.

\VS{11}O andro nifehea’ i Davide Israeleo le efa-polo taoñe, fito taoñe ty nifehea’e e Kebrone vaho telopolo-telo’ amby toañe ty nifehea’e e Ierosalaime ao.


\par }{\PP \VS{12}Niambesatse amy fiambesa’ i Davide rae’ey t’i Selomò vaho nisoa oreñe i fifehea’ey.

\VS{13}Niheo mb’amy Betesebà rene’ i Selomò mb’eo t’i Adonià ana’ i Kagý, nanao ty hoe: An-kanintsiñe hao ty ihova’o mb’etoa? Le hoe re: Hanintsiñe.

\VS{14}Le hoe re: Aman-entañe ho ama’o iraho. Hoe ty natoi’e, Misaontsia arè.

\VS{15}Le hoe re: Fohi’o te ni-ahiko i fifeheañey vaho nitolik’ amako o lahara’ Israele iabio, te izaho ty hifeleke: fa ie amy zao nifamotetse i fifeheañey t’ie an-drahalahiko, amy te aze añamy
{\ND{Iehovà}}.

\VS{16}Aa ie henaneo, raik’ avao ty halaliko ama’o; ko lane’o. Le hoe re ama’e. Misaontsia.

\VS{17}Le hoe re: Ehe misaontsia amy Selomò mpanjaka (ie tsy handiets’ azo), t’ie hanolots’ ahy i Abisage nte-Sonamý ho valiko.

\VS{18}Le hoe t’i Betesebà, Ie izay, ho volañeko amy mpanjakay i azoy.

\VS{19}Aa le nimb’ amy Selomò mpanjaka t’i Bete-sebà hitaroñe i Adonià. Niongake nifañaoñe ama’e i mpanjakay naho nidròdreke vaho niambesatse am-piambesa’e eo, le nampipoha’e fiambesatse ho a i renem-panjakay; vaho niambesatse an-kavana’e eo.

\VS{20}Aa hoe re, Mihalaly raha kede ama’o iraho le ko mandietse. Le hoe i mpanjakay ama’e, Mihalalia arè ene, fa tsy ho liereko.

\VS{21}Le hoe re, Ehe, atoloro ho tañanjom­ba’ i Adonià rahalahi’oy t’i Abisage nte Sonamý.

\VS{22}Natoi’ i Selomò mpanjaka an-drene’e ty hoe: Aa vaho akore ty ihalalia’o ho a i Adonià i Abisage nte-Sonamý? halalio ho aze ka ty fifeheañe toy fa zokeko; eka ho aze naho i Abiatare mpisoroñe vaho Ioabe ana’ i Tseroià.

\VS{23}Nifanta am’
{\ND{Iehovà}} amy zao t’i Selomò mpanjaka, ami’ty hoe; Ee te hanoen’ Añahare amako naho mandikoatse, naho tsy namoea’e ay ty amo enta’e zao.

\VS{24}Aa kanao veloñe t’{\ND{Iehovà}} nampijadoñe ahy naho nampitobok’ ahy am-piambesan-draeko naho namboatse anjomba ho ahy, ty amy tsara’ey, le tsy mete tsy havetrake t’i Adonià te anito.

\VS{25}Nirahe’ i Selomò mpanjaka am-pità’ i Benaià ana’ Iehoiada te hiambotrahañe, vaho nihomake re.


\par }{\PP \VS{26}Le nanao ty hoe amy Abiatare mpisoroñe i mpanjakay: Akia mb’e Anatote, mb’amo tete’oo mb’eo; toe mañeva ho mate; fe tsy havetrakoo hey, amy te nitarazoe’o añatrefan-draeko ty vata’ i Talè
{\ND{Iehovà}}, naho fonga nisotria’o ze nisilofan-draeko.

\VS{27}Aa le sinoi’ i Selomò t’i Abiatare tsy ho mpisoroñe am’
{\ND{Iehovà}}; soa te ho heneke ty tsara’ natao’
{\ND{Iehovà}} amy anjomba’ i Elý e Silòy.

\VS{28}Natalily am’ Ioabe i nanoeñe zay, amy te nandifike mb’amy Adonià t’Ioabe, ndra t’ie tsy nandifike mb’amy Absalome. Le nipitsike mb’an-Kivoho’
{\ND{Iehovà}} mb’eo t’Ioabe nivontititse amo tsifa’ i kitreliio.

\VS{29}Sinaontsy amy Se­lomò mpanjaka ty hoe: Fa nivo­ratsake mb’ an-Kivoho’
{\ND{Iehovà}} ao t’Ioabe, inao, amy kitreliy eo. Le nampañitrife’ i Se­lomò t’i Benaià ana’ Iehoiada ami’ty hoe: Akia iambotraho.

\VS{30}Niheo mb’amy Kivoho’
{\ND{Iehovà}}y mb’eo t’i Benaià le hoe ty asa’e tama’e: Hoe ty saontsi’ i mpanjakay: Miavota. Fa hoe re: Aiy! hikenkañe atoy iraho. Aa le nabali’ i Benaià amy mpanjakay ty hoe: Hoe ty saontsi’ Ioabe, vaho zao ty navale’e ahy.

\VS{31}Le hoe i mpanjakay tama’e: Ano i vinola’ey, iambotraho vaho alenteho; hañafaha’o amako naho añ’anjomban-draeko ty lio nampiorihe’ Ioabe tsy vente’e.

\VS{32}{\ND{Iehovà}} ty hamalike ty lio’e añambone’e, amy t’ie niam­botrak’ amy t’indaty roe vantañe naho soa te ama’e, vaho zinevo’e am-pibara, ie tsy nifohin-draeko: i Abnere ana’ i Nere, mpifehe’ ty valobohò’ Israele, naho i Amasà ana’ Ietere, mpifeleke ty valobohò’ Iehoda.

\VS{33}Aa le hibali­k’ amy añambone’ Ioabey, naho an-doha’ o tiri’eo nainai’e kitro katroke ty lio’ iareo; fe fanintsiñañe nainai’e kitro añ’afe’e ty ho amy Davide naho o tiri’eo naho i anjomba’ey vaho i fiambesa’e boak’ am’
{\ND{Iehovà}}y.

\VS{34}Nionjoñe mb’eo amy zao t’i Benaià ana’ Iehoiada, le niambotraha’e, naho navetra’e; vaho nalentek’ añ’ an­jomba’e am-patrambey añe.


\par }{\PP \VS{35}Le najado’ i mpanjakay an-toe’e ho mpifehe i valobohòkey t’i Benaià; naho an-toe’ i Abiatare t’i Tsadoke mpisoroñe.

\VS{36}Nampañitrife’ i mpanjakay t’i Simeý, le nanoa’e ty hoe: Mandranjia anjomba e Ierosa­laime atoy, le imo­neño, vaho ko iakara’o homb’ aia ndra aia.

\VS{37}Fa amy andro iavota’o hitsake i Kidroneiy, le mahafohina an-katò t’ie toe hikenkañe; vaho ho amy añ’ambone’oy ty lio’o.

\VS{38}Aa hoe t’i Simeý amy mpanjakay: Noko o saontsi’oo; le i tinaro’ i talèko mpanjakay ty hanoe’ o mpitoro’oo, vaho nimoneñe e Ierosalaime ao andro maro t’i Simeý.

\VS{39}Fa ie nimodo ty telo taoñe le nitriban-day mb’e Akise ana’ i Maakà mpanjaka’ i Gate ty mpitoro’ i Simeý roe. Aa le natalily amy Simeý ty hoe: Inao e Gate añe i mpitoro’o rey.

\VS{40}Niongak’ amy zao t’i Simeý nidiañe i borìke’ey, le nañavelo mb’e Akise e Gate añe nipay i mpitoro’e rey; nimb’eo t’i Simeý le nendese’e boake Gate i mpitoro’e rey.

\VS{41}Natalily amy Selomò te niavotse Iero­salaime t’i Simeý nomb’e Gate mb’eo vaho nimpoly.

\VS{42}Aa le nampañitrife’ i mpanjakay naho kinoi’e t’i Simeý, le nanoa’e ty hoe: Tsy nampifantàko am’
{\ND{Iehovà}} hao irehe, naho nañatahata azo ami’ty hoe: Mahafohina an-katò te ami’ty andro iavota’o vaho añaveloa’o añe le tsy mete tsy hikoromake? vaho hoe irehe tamako: Soa o entañe tsinanokoo.

\VS{43}Aa vaho akore arè te tsy nambena’o i nifantà’o amy
{\ND{Iehovà}}y, naho i lily namantohako azoy?

\VS{44}Tinovo’ i mpanjakay amy Simeý ty hoe: Fohi’o iaby ty haloloañe iantofan-tro’o, i nanoe’o an-draekoy; aa le habali’
{\ND{Iehovà}} añambone’o o halò-tsere’oo.

\VS{45}Fe ho tahie’e t’i Selomò mpanjaka, vaho hajadoñe añ’atrefa’
{\ND{Iehovà}} kitro añ’ afe’e ty fiambesa’ i Davide.

\VS{46}Aa le nafanto’e amy Benaià, ana’ Iehoiada; niavotse re niambotrak’ ama’e le nivetrake. Nijadoñe am-pità’ i Selomò amy zao i fifeheañey.



\par }\Chap{3}{\PP \VerseOne{1}Nanao filongoañe am-panambaliañe amy Parò mpanjaka’ i Mitsraime t’i Selomò, ie nañenga ty anak’ampela’ i Parò, vaho nendese’e an-drova’ i Davide ampara’ te nifonitse ty an­jom­ba nandranjia’e naho ty anjomba’
{\ND{Iehovà}} naho ty kijoli’ Ierosalaime nañarikatoke aze.

\VS{2}Nanao soroñe ankaboañe eñe ondatio, amy t’ie tsy aman’ anjomba rinafitse ho amy tahina’
{\ND{Iehovà}}y tañ’andro izay.

\VS{3}Nikokoa’ i Selomò t’{\ND{Iehovà}} naho nañavelo amo fañèn-drae’eo; f’ie nanao soroñe an-kaboañe eo.

\VS{4}Nimb’e Gibone añe i mpanjakay hisoroñe amy te izay ty haboañe bey; soroñe arivo ty nengae’ i Selomò amy kitrely zay.


\par }{\PP \VS{5}Ie te Gibone añe, le nisodehañe amy Selomò haleñe ami’ty nofy t’{\ND{Iehovà}}; le hoe t’i Andrianañahare: Mihalalia, Ino ty hatoloko azo?

\VS{6}Le hoe t’i Selomò: Fañisoham-bey ty natolo’o amy Davide raeko mpitoro’o, ie nañavelo añatrefa’o an-katò naho an-kavantañañe, naho an-kavañonan’ arofo vaho nahaja’o ho aze o fatarihañe ra’elahy zao te tinolo’o anake hiambesatse amy fiambesa’ey manahake henanekeo.

\VS{7}Ie henane zao, ry
{\ND{Iehovà}} Andrianañahareko, fa nanoe’o mpanjaka handimbe i Davide raeko ty mpitoro’o; izaho mbe anak’ ajaja, tsy mahay miakatse ndra mimoake.

\VS{8}Le añivo’ ondati’o jinobo’oo ty mpitoro’o, ondaty mitozantozañe tsy lefe iaheñe ami’ty havasiaña’e.

\VS{9}Aa le toloro troke mahilala ty mpitoro’o hahafizaka’e ondati’oo, hahafitsa­korea’e añivo’ ty soa naho ty raty; fa ia ty hahafizaka ondati’o ra’elahy retoañe?

\VS{10}Nisoa ampihaino’ i Talè, i nihalalia’ i Selomòy.

\VS{11}Le hoe t’i Andrianañahare ama’e: Kanao izay ty nihalalia’o, naho tsy hinalali’o ho azo ty halava-haveloñe, tsy hinalali’o ho azo ty vara-bey, tsy hinalali’o ty fiain-drafelahi’o; fe nihalalie’o ty fahafohinañe hahatsikaritse ty hatò.

\VS{12}Inao, nanoeko i sinaontsi’oy: ingo te nitolorako arofo mahihitse naho mahilala; kanao tsy eo ty nanahak’ azo taolo’o, naho tsy ho amam-panonjohy hitroatse hañirinkiriñe azo;

\VS{13}vaho natoloko azo ka o tsy nihalalie’oo, ty vara naho ty asiñe, soa tsy eo ty mpanjaka hanahak’ azo amo hene andro’oo.

\VS{14}Aa naho añaveloa’o o lalakoo, hañambeñe o fañèkoo naho o lilikoo, manahake ty fañaveloan-drae’o Davide, le halavaeko o andro’oo.

\VS{15}Nivañoñe amy zao t’i Selomò le naheo’e t’ie nofy; nomb’e Ierosalaime mb’eo re, nijohañe añatrefa’ i vatam-pañina’ i Talèy eo le nañenga soroñe naho engam-panintsiñañe, vaho nanoa’e sabadidake o mpitoro’e iabio.


\par }{\PP \VS{16}Niheo mb’amy mpanjakay amy zao ty karapilo roe, nijohañe añatrefa’e eo

\VS{17}le hoe ty rakemba raike: O ry talèko, mitrao-pimoneñe an-kibohotse ami’ty rakemba tiañe iraho; vaho nahatoly ajaja t’ie an-traño ao.

\VS{18}Aa ie amy andro faha­telo’ i niterahakoiy le nahatoly ka o rakembao, vaho niharo ao zahay; tsy aman’ ambahiny i kibohotsey naho tsy zahay roe avao ty an-traño ao.

\VS{19}Nisimba haleñe ty ana’ i rakembay, amy te nandrea’e.

\VS{20}Nitroatse amy haleñey re nandrambe i anadahiko marine ahiy, ie niroro ty anak’ ampata’o, le nampandre’e añ’ araña’e; vaho napo’e añ’ arañako eo i ana’e niopoy.

\VS{21}Aa izaho nañente te maraindray hampinono i anakoy, hehe te mate; f’ie nibiribirieko amy maraiñey; hete! tsy i ana-dahy naterakoy toke.

\VS{22}Le hoe ka i rakemba raikey: Aiy! i veloñey ro anako, vaho simba i azoy; Fa hoe ka ty asa’ itiañe: Tsie fa toe ana’o i nisimbay, vaho veloñe i anadahiko. Izay ty enta’ iareo añ’ atrefa’ i mpanjakay.

\VS{23}Le hoe i mpanjakay: Hoe ty asa’ ty raike: Anadahiko ty veloñe toy, naho mate i ana-dahi’oy; hoe ka i raikey: Aiy! fa i ana’oy ty mate vaho veloñe i anadahikoy.

\VS{24}Le hoe i mpanjakay: Angalao fibara, le nindesa’ iareo fibara i mpanjakay.

\VS{25}Le hoe i mpanjakay: Tampaho roe i ajaja veloñey, le atoloro amy raikey ty vaki’e naho amy ila’ey ty vaki’e.

\VS{26}fe nitoreo amy mpanjakay i rakemba rene’ i ajaja veloñeiy, ie niferenaiñan-tro’e i ana-dahi’ey, ami’ty hoe: O talèko, atoloro aze i ajaja veloñey, ehe tsy vonoeñe, Fa hoe ka i raikey, Tsy ho ahy tsy ho azo; salàho!

\VS{27}Aa le hoe ty navale’ i mpanjakay: Atoloro aze i ajaja veloñey le ko vonoeñe! ie ty rene’e.

\VS{28}Jinanji’ Israele iaby i zaka tinaro’ i mpanjakaiy; vaho nañeveñe amy mpanjakay, amy te nioni’ iareo te ama’e ty hihin’ Añahare hahahenefa’e zaka.



\par }\Chap{4}{\PP \VerseOne{1}Nifeleke Israele iaby t’i Selomò mpanjaka.

\VS{2}Le zao o roandria’eo: i Azarià\FTNT{*}{{\FR 4:2 }{\FT{Azarià: ty mahajanjiñe
{\ND{Iehovà}}}}}, ana’ i Tsadoke mpisoroñe,

\VS{3}i Elikòrefe\FTNT{†}{{\FR 4:3 }{\FT{Elekòrefe; Tale’ ty asotry ndra hatora’e}}} naho i Akià\FTNT{‡}{{\FR 4:3 }{\FT{Akià: rahalahi’
{\ND{Iehovà}}}}} ana’ i Sisà\FTNT{§}{{\FR 4:3 }{\FT{Sisà: atrefe’
{\ND{Iehovà}}}}{\FT{; marbre; fanjàka}}}, mpanokitse, Iehosafate\FTNT{*}{{\FR 4:3 }{\FT{Iehosafate; I
{\ND{Iehovà}}
}}{\FT{ro mpanjaka}}} ana’ i Akilode\FTNT{†}{{\FR 4:3 }{\FT{Akilode: samake rahalahy}}}, mpamolily;

\VS{4}i Benaià ana’ Iehoiada, mpifehe i valobohòkey, le mpisoroñe t’i Tsadoke naho i Abiatare;

\VS{5}i Azarià ana’ i Natane, ty mpifeleke o mpiaoloo; mpisoroñe naho mpiamy mpanjakay t’i Zabode\FTNT{‡}{{\FR 4:5 }{\FT{Zabode, Zabade: entan’ampela: natolotse}}} ana’ i Natane;

\VS{6}talè’ i anjom­bay t’i Akisare\FTNT{§}{{\FR 4:6 }{\FT{Akisare: rahalahi: roandriañe, sabo}}}; vaho mpiaolo ty fañondrohan-kàba t’i Abdà\FTNT{*}{{\FR 4:6 }{\FT{Abdà: mpitoroñe, fitoroñañe}}}.

\VS{7}Nanam-pifeleke folo-ro’amby t’i Selomò nifehe Israele iaby, o namahañe i mpanjakay naho i anjomba’eio. Songa namahañe volañe raik’ ami’ty taoñe.

\VS{8}Zao o tahina’ iareoo: I Ben-Kore\FTNT{†}{{\FR 4:8 }{\FT{Ben: anake; Kore: fidada; hafotia; hirike}}} am-bohibohi’ i Efraime;

\VS{9}i Ben-Dekere\FTNT{‡}{{\FR 4:9 }{\FT{Dekere: haozarañe}}} e Makatse\FTNT{§}{{\FR 4:9 }{\FT{Makatse: figadoñañe; fitamàñe}}} naho e Betesemese\FTNT{*}{{\FR 4:9 }{\FT{Betesemese; anjomba’ i àndroy}}} naho e Elone-Bete-Khanàne\FTNT{†}{{\FR 4:9 }{\FT{Elone-Bete-Khanàne: akiba’ ty mafiry}}};

\VS{10}i Ben-Kesede\FTNT{‡}{{\FR 4:10 }{\FT{Ben-Kesede: Anam-patarihañe}}} e Arobote\FTNT{§}{{\FR 4:10 }{\FT{Arobote; lafinety: lalankede}}}; aze ka t’i Sokò\FTNT{*}{{\FR 4:10 }{\FT{Sokò: kibohotse}}} naho ze hene tane e Kefere\FTNT{†}{{\FR 4:10 }{\FT{Kefere: mpihaly}}};

\VS{11}i Ben’ abinadabe\FTNT{‡}{{\FR 4:11 }{\FT{Abinadabe: raem-pañina,-pavitrihañe}}} amy fari’ i Dore\FTNT{§}{{\FR 4:11 }{\FT{Dore: tariratse raike, fimoneñañe}}}, aze t’i Tafate\FTNT{*}{{\FR 4:11 }{\FT{Tafate: evoñe mitsopake}}} anak’ ampela’ i Selomò tañanjomba’e.

\VS{12}I Baana\FTNT{†}{{\FR 4:12 }{\FT{Baanà: ami’ty vale’e; an-kasotriañe}}}, ana’ i Akilode, aze t’i Taanake\FTNT{‡}{{\FR 4:12 }{\FT{Taanake: i mampirek’azoy, manoiñe azo}}}, i Megi­dò\FTNT{§}{{\FR 4:12 }{\FT{Megidò: fanjaka o voa’eo; mitsey}}} naho i Beteseane\FTNT{*}{{\FR 4:12 }{\FT{Beteseane: anjomban-tsifa;}}} iaby marine’ i Tsare­tane ambane’ Iizreèle boake Beteseane pak’ Abel-mekolà\FTNT{†}{{\FR 4:12 }{\FT{Abel-mekolà: golobom-pitsinjahañe}}} mb’an-kalo’ Iok­neame\FTNT{‡}{{\FR 4:12 }{\FT{Iokneame: mampionjoñe ondatio}}} ao;

\VS{13}i Ben-Gebere\FTNT{§}{{\FR 4:13 }{\FT{Ben-Gebere: Ana-dahilahy/maozatse}}}, e Ramote\FTNT{*}{{\FR 4:13 }{\FT{Ramote: ankaboa}}}-gilade\FTNT{†}{{\FR 4:13 }{\FT{Gilade: ty votrin-talily}}}, aze o rova’ Iaere ana’ i Menasè e Giladeo; aze ka ty fari’ i Argobe\FTNT{‡}{{\FR 4:13 }{\FT{Argobe: tane kobokara}}} e Basane\FTNT{§}{{\FR 4:13 }{\FT{Basane: aman-tsifa}}} ao, rova enempolo jabajaba reketse kijoly naho sikadañe torisike;

\VS{14}i Akinadabe\FTNT{*}{{\FR 4:14 }{\FT{Akinadabe: rahalahy pañina mahimbañe}}}, ana’ Idò\FTNT{†}{{\FR 4:14 }{\FT{Idò: o mpirimboñe ama’eo; ozatse; enge}}}, e Maknaime\FTNT{‡}{{\FR 4:14 }{\FT{Maknaime: Kivoho: teteke/rimboñe roe}}};

\VS{15}i Akimatse\FTNT{§}{{\FR 4:15 }{\FT{Akimatse: rahalahy ty fivory;}}} e Naftalý ao; nengae’e ka t’i Basmate\FTNT{*}{{\FR 4:15 }{\FT{Basmate: nanoañe rano mañitse;
}}}, anak’ ampela’ i Selomò,

\VS{16}i Ba’ anà\FTNT{†}{{\FR 4:16 }{\FT{Ba’anà: ami’ty navale’e; an-kasotriañe}}}, ana’ i Kosàý\FTNT{‡}{{\FR 4:16 }{\FT{Kosày: ty falisa’ iareo; ty fianjiña’ iareo}}}, e Asere\FTNT{§}{{\FR 4:16 }{\FT{Asere: hafaleañe}}} naho e Bealote\FTNT{*}{{\FR 4:16 }{\FT{Bealone: nahifik’ ambane}}};

\VS{17}Iehosafate, ana’ i Paroà\FTNT{†}{{\FR 4:17 }{\FT{Paroà: miraorao; mihelañe añe}}} e Isakare;

\VS{18}i Simeý\FTNT{‡}{{\FR 4:18 }{\FT{Simeý: mahajanjiñe mañorike; engeko;
}}} ana’ i Elà\FTNT{§}{{\FR 4:18 }{\FT{Elà: kobaiñe; fatse; fandañirañe}}}, e Beniamine;

\VS{19}i Gebere\FTNT{*}{{\FR 4:19 }{\FT{Gebere: Vata’e lahilahy; maozatse}}} ana’ i Orý\FTNT{†}{{\FR 4:19 }{\FT{Orý: ty failoko; ty afoko}}}, an-tane’ i Gilade, an-tane’ i Sikone\FTNT{‡}{{\FR 4:19 }{\FT{Sikone: Ombotañe; figadoñañe}}} mpanjaka’ o nte-Amoreo, naho a i Oge\FTNT{§}{{\FR 4:19 }{\FT{Og: mofo vonga’e natono am-bain’afo}}} mpanjaka’ i Basane; vaho raike ty mpifehe i tane iabiy.


\par }{\PP \VS{20}Nitozantozañe mira amo faseñe añ’ olon-driakeo t’Iehoda naho Israele ami’ty hamaro’e, nikama, ninoñe vaho nifale.



\par }\Chap{5}{\PP \VerseOne{1}Nifehe ze hene fifeheañe boak’ amy Sakay pak’an-tane’ o nte-Pelistio, sikala añ’efe-tane’ i Mitsraime; sindre ninday roro­ñe vaho nitoroñe i Selomò amo fonga andro niveloma’eo.

\VS{2}Ty anjara’ i Selomò ami’ty andro raike le mona’e telo-polo kore\FTNT{*}{{\FR 5:2 }{\FT{kore: haron-kafotse}}}, vaho mahakama enempolo kore;

\VS{3}añombe vondrake folo naho añombe boak’ am-piandrazañe roa-polo naho añondry zato, rekets’ ayale\FTNT{†}{{\FR 5:3 }{\FT{Ayale: biby lý bey mahafipitsike}}} naho tsebý\FTNT{‡}{{\FR 5:3 }{\FT{Tsebý: manaha-tahake i Ayaley}}} naho yakmore\FTNT{§}{{\FR 5:3 }{\FT{yakmore: biby bey manahake ty Tseby}}} vaho voroñe vondrake.

\VS{4}Amy te nifeheze’e iaby i tane boak’ amy Sakay atoiy, boak’ e Tipsà pake Gazà; fonga nifehè’e o mpanjaka an-dafe’ i Sakay atoio; vaho nierañerañe iaby ty nañohok’ aze.

\VS{5}Aa le niaiñ’ añoleñañe t’Iehoda naho Israele, songa ondaty ambane’ i vahe’ey naho i sakoa’ey, boake Dane pake Beer­sebà, amo hene’ andro’ i Selomòo.

\VS{6}Nanañe kijan-tsoavala efats’ ale ho a o sarete’eo t’i Selomò naho mpiningi-tsoavala rai-ale-tsi-ro’arivo.

\VS{7}Namahañe mahakama amy Selomò i mpifeleke rey, ho amy maro nimoak’ am-pandambaña’ i Selomò mpanjakay, songa ondaty ami’ty vola’e, le tsy ama’e ty nengañe mipoke.

\VS{8}Vaho nandesa’ iareo vare hordea naho ahetse o soavalao vaho o soavala mpipitsikeo sindre mb’ an-toe’e ao, songa ondaty ty amy lili’ey.


\par }{\PP \VS{9}Tinolon’ Añahare hihitse naho hilala ambone, t’i Selomò, naho arofo manga­dagadañe, manahake ze hene’ faseñe añ’ olon-driakey.

\VS{10}Nandikoatse ty hihi’ o anan-tatiñanañe iabio naho ty hihi’ i Mitsraime iaby ty hihi’ i Selomò.

\VS{11}Toe nahihitse te amy ze kila ondaty, naho te amy Etane\FTNT{*}{{\FR 5:11 }{\FT{Etane: maozatse; ravoravo’ i tokonosey}}} nte-Zerake\FTNT{†}{{\FR 5:11 }{\FT{Zerake: olotse;
}}} naho i Hemane\FTNT{‡}{{\FR 5:11 }{\FT{Hemane: ty fasosora’ iareo; mialy}}} naho i Kal’kole\FTNT{§}{{\FR 5:11 }{\FT{Kal’kole: mpamahañe, mpampibotseke,
}}} naho i Dardà\FTNT{*}{{\FR 5:11 }{\FT{Dardà: anjomban-kilala}}} vaho o ana’ i Makoleo\FTNT{†}{{\FR 5:11 }{\FT{Makole: kepeke, marovany; miheve}}}; le nifohin-tahinañe amy ze hene fifeheañe mb’eo mb’eo.

\VS{12}Telo-arivo ty razan-drehake nitaroñe’e, vaho arivo-lime amby o sabo’eo.

\VS{13}Nita­lilie’e ze hatae iaby, ty mendoraveñe e Lebanone añe naho i seva mitiry an-tsifin-kijoliy; tinaro’e ze biby naho voroñe naho ze raha milali­laly vaho fiañe.

\VS{14}Nimb’ eo boak’ amy ze kilakila’ ndaty ty hijanjiñe o hihi’ i Selomòo; niboak’ amy ze hene mpanjaka’ ty tane toy ty nahajanjiñe i hihi’ey.


\par }{\PP \VS{15}Nirahe’ i Kirame\FTNT{‡}{{\FR 5:15 }{\FT{Kirame: mañonjo-kavelo: mpandrotsake}}}, mpanjaka’ i Tsore\FTNT{§}{{\FR 5:15 }{\FT{Tsore: haozarañe; lamilamy; masioñe}}} mb’amy Selomò mb’eo o mpitoro’eo, ie nahajanjiñe t’ie norizañe ho mpanjaka handimbe an-drae’e; amy te nainai’e nimpirañetse amy Davide t’i Kirame.

\VS{16}Aa le nampihitrife’ i Selomò amy Kirame, ty hoe:

\VS{17}Fohi’o te tsy nahafamboatse anjomba ho a i tahina’
{\ND{Iehovà}} Andrianañahare’ey t’i Davide raeko, ty amo hotakotake niariseho azeo ampara’ t’ie napo’
{\ND{Iehovà}} ambane’ o lelam-pandia’eo.

\VS{18}Fe tinolo’
{\ND{Iehovà}} Andrianañahareko fitofàñe ty miariary ahy iaby henanekeo, amy t’ie tsy aman-drafelahy ndra raha mizo.

\VS{19}Ingo, hoe ty volako, Handranjiako anjomba ty tahina’
{\ND{Iehovà}} Andrianañahareko, ty amy tsinara’
{\ND{Iehovà}} an-draeko Davidey, ty hoe: Ty ana’o hampiambesarako am-piambesa’o ty hamboatse anjom­ba ho ami’ty añarako.

\VS{20}Aa le lilio ty hamiràñe mendo­raveñe e Lebanone\FTNT{*}{{\FR 5:20 }{\FT{Lebanone: foty: rame}}} ao, le hindre amo mpi­toro’oo o mpitorokoo vaho hatoloko ama’o ho a o mpi­toro’oo ty tambe toñone’o ho a iareo, ie fohi’o te tsy ama’ay ty mahafira hatae manahake o nte-Tsidoneo.

\VS{21}Ie jinanji’ i Kirame i saontsi’ i Selo­mòy le vata’e nirebeke vaho nanao ty hoe: Andriañeñe t’{\ND{Iehovà}} henane zao, Ie nanolotse i Davide anake mahihitse hifeleke ondaty jabajaba retoañe.

\VS{22}Aa le nahitri’ i Kirame amy Selomò ty hoe: Fa tsinanoko i nañitrifa’o ahiy le hene hanoeko o satrien’ arofo’oo amo mendoraveñe naho haradrantoo.

\VS{23}Hazotso’ o mpitorokoo boake Lebanone pak’ an-driak’ añe izay; le hamboareko t’ie hihafo amy riakey handenà’ iereo mb’amy toetse hatoro’o ahio, naho hakatrak’ añe, vaho ho rambese’o; le ihe ty hañeneke i fañiriakoy te hamahana’o mahakama ty akibako.


\par }{\PP \VS{24}Aa le natolo’ i Kirame amy Selo­mò ze fonga mendoraveñe naho hara­dranto ni­paia’e.

\VS{25}Natolo’ i Selo­mò amy Kirame ka ty vare-bolè ro’ale kore hama­­hana’e o añ’an­­jomba’eo, naho menake finofoke roapolo kore; izay ty natolo’ i Selo­mò amy Kirame taoñ’ an-taoñe.

\VS{26}Tinolo’
{\ND{Iehovà}} hihitse t’i Selomò, ty amy nitsa­rae’e ama’ey le nifampilongo t’i Kirame naho i Se­lomò; vaho nifanao fañina.

\VS{27}Aa le hene nampi­tsatoha’ i Selomò haba t’Israele, ondaty telo-ale i haba zay

\VS{28}vaho nampihitrife’e mb’e Lebanone mb’eo, rai-ale boa-bolañe ty nifandimbe, volañe raike e Lebanone añe naho roe volañe añ’ anjomba’e ao; i Adonirame\FTNT{†}{{\FR 5:28 }{\FT{Adonirame:
{\ND{Iehovà}}
}}{\FT{andindimoneñey}}} ty nifehe i hàbay.

\VS{29}Fito-ale ty mpijiny kilanka’ i Selo­mò naho valo-ale ty namira am-bohitse añe;

\VS{30}mandikoatse izay o mpifehe’ i Selomò nifelek’ o fitoloñañeoo: telo-arivo-tsi-telon-jato ty nifeleke ondatio amo fitoloña’eo.

\VS{31}Nandily t’i Selo­mò vaho nihaliañe vato jabajaba, vato soa, handranjiañe o mananta’ i anjombaio am-bato pinèke.

\VS{32}Aa le rinamerame’ o mpandranji’ i Selomòo naho o mpamboa’ i Kirameo naho o nte-Gebaleo\FTNT{‡}{{\FR 5:32 }{\FT{Gebale: voafaritsoke, voa-fehe
}}} irezay, naho nañalankañe o hatae vaho vato nandranjiañe i anjombaio.



\par }\Chap{6}{\PP \VerseOne{1}Aa ie amy taom-paha-efajato-tsi-va­lompolo niavota’ o ana’ Isra­eleo an-tane’ i Mitsraimey, amy taom-paha-efam-pifehea’ i Selo­mò Israeley, amy volantatakey, i volam-paharoey, ty namotorañe ty fañamboara’e i anjomba’
{\ND{Iehovà}}y.

\VS{2}Ty anjomba rinanji’ i Selomò am’
{\ND{Iehovà}}, ie kiho enem-polo ty andava’e naho kiho roapolo ty am-pohe’e vaho kiho telopolo ty haabo’e.

\VS{3}Ty lavaranga aolo’ i efe-bei’ i anjombay le roapolo kiho ty andava’e, mira ami’ty am-pohe’ i anjombay; vaho folo kiho ty am-pohe’e aolo’ i anjom­bay eo.

\VS{4}Nandranjia’e lalan-kede i anjombay, bey ty ampohe’ ty añate’e naho maifitse ty alafe’e.

\VS{5}Natratrañà’e o rindri’ i anjombaio mañarikatoke i anjombay, naho i efetse beiy vaho i efe-miavakey; aa le nandranjia’e efets’ efetse ty mañariary aze;

\VS{6}o efetse ambaneo le kiho lime ty ampohe’e, naho enen-kiho ty añivo’e vaho kiho fito ty faha­telo’e; nandranjia’e soñy i rindriñe alafe’ i anjombay mañariary azey, soa tsy hifahatse amo rindri’ i anjombaio o manantañeo; amy te,

\VS{7}ie narafitse i anjombay, le narafitse am-bato nihentseñeñe am-pihaliañe añe; vaho tsy nijanjiñeñe amy anjombay am-pandranjiañe aze ty ana-bato ndra fekoñe ndra haraotse viñe.

\VS{8}Ty lala’ o mizakitse añ’ila ankavana’ i anjombaio, le nionjoñe am-panongañe nivanditse mb’amo mizakitse añivoo, vaho boak’ amy añivoy pak’ amy fahateloy.

\VS{9}Aa le rinanji’e i anjombay naho nifonira’e; vaho kinape’e varambañe naho boda mendoraveñe i anjombay.

\VS{10}Le rinanji’e vatsa hañarikatoke i anjombay, songa kiho lime ty haabo’e; ie nirampy amy anjombay am-boda-mendoraveñe.


\par }{\PP \VS{11}Aa le niheo amy Selomò ty tsara’
{\ND{Iehovà}} nanao ty hoe:

\VS{12}O anjom­ba amboare’oo: ie añaveloa’o o fañèkoo naho anoe’o o nafepèkoo vaho hene ambena’o o lilikoo, hañaveloa’o, le hajadoko ama’o i entako nitsaraeko amy Davide rae’oy,

\VS{13}te himoneñe añivo’ o ana’ Israeleo iraho, vaho tsy haforin­tseko ondatiko Israeleo.

\VS{14}Aa le rinanji’ i Selomò i anjombay vaho nahafonitse.


\par }{\PP \VS{15}Le rinanji’e am-baramba mendoraveñe o rindriñe amy anjombaio boak’ an-tane pak’ an-tsazo’e ambane riha eo; le nilafiha’e hatae o añate’e iabio vaho nilafiha’e haradranto ty ambane eo.

\VS{16}Natratraña’e kiho roapolo ty amboli’ i anjombay, am-baramba mendoraveñe mifototse an-tane pak’ an-tapenake, nanoa’e efetse añate’e ao ho toem-pitsarañe, ho toetse masiñe do’e.

\VS{17}I trañoy—i efetse aolo’ i masiñe do’eiy, le efa-polo kiho ty an-dava’e.

\VS{18}Sinokitse sarem-bebeke naho voñe miborake o mendoraveñe añate’ i anjombaio; ama’ mendoraveñe iaby izay, tsy nahaisaham-bato.

\VS{19}Hinalanka’e amy anjombay i toe-miavakey, hampidona’e i vatam-pañina’
{\ND{Iehovà}}y.

\VS{20}Kiho roapolo ty andava’e miaolo i toe-miavakey, naho kiho roapolo ty am-pohe’e le kiho roapolo ty haabo’e, le nitemere’e volamena ki’e; napo’e ao ka ty kitrely, le sinaro’e mendoraveñe.

\VS{21}Nitemere’ i Selomò am-bolamena ki’e ka i trañoy, naho kinazaza’e silisily volamena ty aolo’ i toe-miavakey vaho nandafiha’e volamena.

\VS{22}Hene nitemere’e am-bolamena i trañoy, ampara’ te nifonitse i trañoy; vaho nipakora’e volamena iaby ty kitreli’ i toe-miavakey.

\VS{23}Nandranjia’e kerobe roe an-talý i toe-miavakey, songa kiho folo ty haabo’e.

\VS{24}Kiho lime ty ela’ ty kerobe raike, naho kiho lime i ela ila’ey; kiho folo ty boak’an-dengon-ela’e raike pak’an-dengo’ i ila’ey.

\VS{25}Nivelatse kiho folo ka i kerobe raikey, songa aman-jehe mira naho aman-kabey mira i kerobe roe rey.

\VS{26}Folo kiho ty haabo’ ty kerobe raike, mira ama’e ty ila’e.

\VS{27}Napo’e añivo’ i efetse añate’ey i kerobe rey, le nivelareñe ty ela’ o kerobeo naho nioza ami’ty rindriñe ty ela’ ty raike naho nioza an-drindriñe tandrife’e ka ty ela’ i kerobe raike vaho nifañoza añivo’ i efets­ey ty lengon-ela’ iareo ila’e.

\VS{28}Pinako’e am-bolamena i kerobe rey.

\VS{29}Le nanokira’e sare kerobe naho satrañe mb’eo mb’eo amo rindri’ i anjombay iabio, vaho nandafiha’e voñe miborake añate’e naho alafe’e.

\VS{30}Nandafiha’e am-bolamena ka ty ambane’ i anjom­bay, i añate’ey naho i alafe’ey.

\VS{31}Nandranjia’e lalañe an-talý i toe-miavakey, ze napetak’ an-dahin-dalañe an-drirañe lime.

\VS{32}Aman-talý i lalañe roe rey; le nanokira’e sare-kerobe naho satrañe vaho voñe miborake, le nipakora’e volamena o kero­beo naho o satrañeo.

\VS{33}Izay ka ty nanoa’e i fimoahañe i an­jom­bay, lahindalañe an-talý, an-drira’e efatse.

\VS{34}Haradranto i lalañe roe rey; miodikodiñ’ an-tsoavili’e ty lela roe ty lalañe raike, vaho miodiñe ka ty lela roe’ i lalañe ila’ey.

\VS{35}Le nanokira’e ke­robe naho satrañe naho voñe miborake vaho nipakora’e volamena natsifitse soa amy sinokitsey.

\VS{36}Namboare’e am-bato nivañeñe telo sosoke naho soso’e raik’ am-boda mendoraveñe ty kiririsa añate’e.

\VS{37}Ie am-bolan-tatak’ i taom-pah’ efatsey ty nampijadoñañe o mananta’ i anjomba’
{\ND{Iehovà}}io;

\VS{38}vaho ami’ty vatravatra, volam-paha-valo’ i taom-paha-folo-raik’ ambiy ty nahafonirañe i anjombay ami’ty lafi’e iaby ty amy ze hene nisafirieñe ama’ey. Aa le fito taoñe ty namboara’e aze.



\par }\Chap{7}{\PP \VerseOne{1}Taoñe folo-telo amby ka ty nandranjia’ i Selomò i anjomba’ey le hene nifonire’e i anjomba’ey.

\VS{2}Namboare’e ka ty anjomban’ ala’ i Lebanone, kiho zato ty andava’e naho kiho limampolo ty am-pohe’e, vaho kiho telopolo ty ha­abo’e; nitohaña’ o fahañe mendoraveñe miriritse iñ-efatseo o sazoke mendoraveñeo.

\VS{3}Nandafihañe mendoraveñe ty ambone’ o efetse alafe’e nitohaña’ i ana-koreñe efa-polo-lime amby am-piririta’e folo-lime amby rey.

\VS{4}Le nidadañe am-piriritañe telo o lalan-kedeo, naho hazavàñe ty niatre-kazavàñe am-pifamalahàñañe telo.

\VS{5}Songa efa-mira o lalañeo naho o lahin-dala’eo, le nifampiatrek’ am-piririta’e telo nifamalahañe.


\par }{\PP \VS{6}Namboare’e ka ty lampalampan’ ana-koreñe, kiho limampolo ty andava’e le kiho telopolo ty am-pohe’e; lavaranga ty am-pimoahañe; vaho aolo’ iareo o ana-koreñe naho boda’e lahi’eo.

\VS{7}Namboare’e ty lampalampam-piambesatse hizakà’e, i lampalampam-pizakàñey; vaho nandafihañe mendoraveñe boak’ an-gorodo’e pak’ an-gorodo’e.

\VS{8}An-kiririsa am-boli’ i lampalampay i anjomba fimoneña’ey, ie hamban-tsata; namboara’e anjomba manahake izay ka i anak’ ampela’ i Parò nengae’ i Selomòy;

\VS{9}sindre am-batosoa, linily ami’ ty zehe’e, tinampa’ ty alasý, añate’e naho alafe’e, boak’amo manantañeo pak’ an-tsazoke, ie ka ty alafe’e pak’ amy kiririsa jabajabay.

\VS{10}Nanoeñe vatosoa o manantañeo, vato ra’elahy, vato kiho folo vaho vato kiho valo.

\VS{11}Vato sarotse ka ty ambone eo, songa rinamerame an-jehe’e o vatoo vaho o mendoraveñeo.

\VS{12}Vato hinaly nizakitse, telo mifaningitse ty nañariary i kiririsa jabajabay, le firiritam-boda-mendoraveñe ty ambone’e, manahake i an-kiririsa añate’ i anjomba’
{\ND{Iehovà}}y naho an-davaranga’ i anjombaiy.


\par }{\PP \VS{13}Nampañitrife’ i Selomò boake Tsore t’i Kirame,

\VS{14}ana’ ty vantotse fifokoa’ i Naftalý; boak’e Tsore ty rae’e, mpitoloñe torisike, lifo-kihitse naho hilala vaho faharendrehañe amy ze hene fitoloñañe torisike. Aa le nomb’ amy Selomò mb’eo re vaho nanoe’e iaby o fitoloña’eo.

\VS{15}Niranjie’e ty fahañe roe torisike, songa kiho folo-valo’ amby ty haabo’e naho niarikatoha’ ty talý kiho folo-ro’amby.

\VS{16}Namboare’e loha’e torisike natranake, hasampe amy fahañe rey, kiho lime ty haabo’ ty loha’e raike, vaho kiho lime ty haabo’ ty loha’ i ila’ey.

\VS{17}Nanoañe harato tsingarakarake, niravahañe silisily navandibanditse i loham-pahañe rey, fito ami’ty loha’e raike naho fito ami’ty loha’e raike.

\VS{18}Ie nifonire’e i fahañe rey le nitsene sare dagoa mitoitoy an-tali’e roe mifamandibanditse amy tsingarakarakey, nandafihañe dagoa ty loha ambone’ i fahañey vaho nanoe’e hambañe amy izay i loham-pahañe raikey.

\VS{19}O lohà’e nasampe amy fahañe rey ro nanoañe saren-talìfoke manahake o an-dampalampao, kiho efatse ty haabo’e.

\VS{20}Ty amy lima mihohok’ an-dengo’ i fahañe roe rey, le voan-dagoa roan-jato nifanoitoy miarikatoke marine’ i famitrañañe azey, añ’ ila’ i tsingarakarakey.

\VS{21}Natroa’ i Kirame an-davarangam-piziliha’ i anjombay i fahañe rey; najado’e an-kavàna eo ty fahañe raike le nitokave’e ty hoe Iakine\FTNT{*}{{\FR 7:21 }{\FT{Iakine: mampaozatse}}} ty añara’e; vaho natroa’e ankavia’e ty fahañe ila’e le natao’e Boaze\FTNT{†}{{\FR 7:21 }{\FT{Boaze: an-kaozarañe}}} ty añara’e.

\VS{22}Asa talifoke ty ambone’ i fahañe rey; aa le nifonitse ty fitoloñañe amy fahañe rey.

\VS{23}Niranjie’e sajoa natranake, kiho folo boak’ an-tsoñi’e pak’ an-tsoñi’e, bontoly, lime kiho ty haabo’e, naho telopolo kiho ty nañariary aze.

\VS{24}Trongotrongoeñe hoe bereke ty niarikatok’ aze ambane’ i soñi’ey, folo ami’ty kiho’e raike, naho nañariary i sajoay am-piriritañe roe i trongotrongoeñey, natrao-pitranake amo ila’eo.

\VS{25}Sare añombe folo-ro’ amby ty nitoboha’e, telo ty nitolik’ avaratse naho telo ty nitolik’ ahandrefa naho telo ty nitolik’ atimo vaho telo ty nitolik’ atiñanañe; najo’e ambone’ iereo i sajoay, ty voli’ iareo añivo’e ao.

\VS{26}Ampohem-pitàñe ty hateve’e; le rinanjy hoe soñim-pitovy i soñi’ey, manahake ty voñen-talìfoke; ro’arivo bate ty nahaatsek’ aze.

\VS{27}Niranjie’e kalesy torisike folo, sindre kiho efatse ty an-dava’ ty kalesy naho kiho efatse ty am-pohe’e vaho kiho telo ty ha­abo’e.

\VS{28}Zao ty nisata’ i kalesy rey: nasiañe lifi’e naho nilifieñe i endraendra fikalañe añivo o tsotsò’eoy.

\VS{29}Liona naho añombe naho kerobe ty tamo endraendra añivo’ o tsotsò’eo. Ambone’ o tsotsò’eo ty fanampezañe; vaho ambane’ o liona naho añombeo ty nitemerañe am-pipe­pehañe.

\VS{30}Songa aman-darò tori­sike efatse i kalesy rey, le torisike ka o asì’eo naho ty fitohañañe efatse; nikalañe ty koveta i fitohañañe nitranaheñe rey, endrendra pinepeke o añ’ila’eo.

\VS{31}Kiho raike boak’ an-tsotsò’e ty haabo’ i vava’ey, bontoly izay, satam-pitobohan-koveta, kiho raike naho tampa’e; sinoki­tsokitse; efa-mira ty alafe’e, fa tsy bontoly.

\VS{32}Ambane’ i endraendray i larò’e efatse rey, le am-poto’ i kalesiy ty asì’ o larò’eo; kiho raike naho tampa’e ty haabo’ ty larò’e.

\VS{33}Hambañe ami’ty satan-daròn-tsarete ty sata’ i larò rey, songa nitranaheñe o asì’eo, o bandazeo, o tañamasoandro’eo vaho o boate’eo.

\VS{34}Reketse fitohañañe efatse ty kotso-efa’ i kalesy rey, raik’ amo kalesio o fitohañañeo.

\VS{35}Ambone’ i kalesiy ty hàlañe bontoly, tapa-kiho ty haabo’e; raik’ ami’ty ambone’ i kalesiy o taña’eo naho o lifi’eo.

\VS{36}Nanokira’e kerobe naho liona naho satrañe o endraendran-tsotsò’eo naho an-difi’e, amy ze nalalak’ ama’e, vaho tali-randra ty niariary aze.

\VS{37}Amy sata zay ty nandranjie’e ty kalesy folo, songa lima raike naho zehe mira vaho hambam-bintañe.

\VS{38}Namboara’e koveta torisike folo; bate efapolo ty naha­atseke ty koveta raike; sambe kiho efatse i koveta rey; ambone’ i kalesy folo rey songa koveta raike.

\VS{39}Napo’e an-kavana’ i anjombay ty kalesy lime, naho lime ty ankavia’ i anjombay; le najado’e ankavana’ i anjomba atiñanañey mañatimo i sajoay.

\VS{40}Nitsenè’ i Kirame o valàñeo, o endraendra’eo naho o kovetao. Aa le nifonire’ i Kirame i fitoloñañe nanoe’e ho a i Selomò mpanjaka añ’anjomba’
{\ND{Iehovà}}y;

\VS{41}i fahañe roe rey; i lima roe an-doha’e ambone’ o faha’eo rey; naho i tsingarakarake roe nanaroñe i lima roe an-doha’e ambone’ o faha’eo reiy;

\VS{42}naho i voan-dagoa efa-jato amy tsingarakarake roe reiy, dagoa indroe mitoitoy ami’ty tsingarakarake raike hanakonañe i lima roe an-doha’e ambone’ i fahañe reiy;

\VS{43}naho i kalesy folo rey naho i koveta folo ambone’ o kalesio rey;

\VS{44}naho i riakey naho i añombe folo-ro’ amby ambane’ i riakey rey;

\VS{45}naho o valàñeo, o endraendrao, vaho o kovetao; hene niranjie’ i Kirame ho a i Selomò mpanjaka, añ’anjomba’
{\ND{Iehovà}} ao, songa torisike rinamerame.

\VS{46}Amonto’ Iordaney ty nampitranaha’ i mpanjakay iareo, an-tane lietse añivo’ i Sokote\FTNT{‡}{{\FR 7:46 }{\FT{Sokote: kibohotse}}} naho i Tsaretane\FTNT{§}{{\FR 7:46 }{\FT{Tsaretane: fampisotriañe}}}.

\VS{47}Le nenga’ i Selomò tsy ho lanjaeñe i fanake iaby izay amy t’ie niloho maro; tsy nilefe tsikaraheñe ty lanja’ o torisikeo.


\par }{\PP \VS{48}Hene niranjie’ i Selomò o fanak’ añ’ anjomba’
{\ND{Iehovà}}o; i kitrely volamenay, naho i rairay volamena fasia-mofom-piatrefañey;

\VS{49}o fitàn-jiroo—lime ty ankavana’e naho lime ty ankavia’e añatrefa’ i toe-miavakey— volamena ki’e; naho o voñeo, o failoo, vaho o fikavi­tseo—volamena;

\VS{50}o soakazoo naho o fiharatan-tsokotsokoo naho o kovetao naho o sadròn’ afoo naho o endraendrao—volamena ki’e; naho o soavilio, ho amo lalan-kivoho añate’eo, i toetse loho-miavakey, vaho ho a o lala’ i akibaio (o miatrek’ añate’eo)—volamena.

\VS{51}Aa le nifonitse o fitoloñañe nanoe’ i Se­lomò añ’anjomba’
{\ND{Iehovà}}o. Le hene nen­dese’ i Selomò ao o raha navì’ i Davide rae’eo, i volafotiy, i volamenay naho o fanakeo; vaho napo’e amy fanontonam-baran’ anjomba’
{\ND{Iehovà}}y.



\par }\Chap{8}{\PP \VerseOne{1}Natonto’ i Selomò amy zao o androanavi’ Israeleo, naho o mpiaolom-pifokoañeo, o roandrian’ anjomban-droaen’ ana’ Israeleo, mb’amy Selomò Mpanjaka e Ierosalaimey, hampionjoneñe i vatam-pañina’
{\ND{Iehovà}}y boak’ an-drova’ i Davide e Tsione ao.

\VS{2}Aa le fonga nifanontoñe amy Selomò amy sabadidakey o nte Israeleo ami’ty saramañitse\FTNT{*}{{\FR 8:2 }{\FT{Heb: Etanime, Torahañe tsy ritse}}}, ty volam-pahafito\FTNT{†}{{\FR 8:2 }{\FT{Volam-pahafito: Saramañitse
}}}.

\VS{3}Nimb’eo o roandria’ Israele iabio, vaho rinambe’ o mpisoroñeo i vatay.

\VS{4}Nampionjone’ iereo i vatam-pañina’
{\ND{Iehovà}}y naho i kibohom-pamantañañey naho ze hene fanake amy kibohotsey; nampionjone’ o mpisoroñeo naho o nte-Levio.

\VS{5}Niharo niaolo i vatay t’i Se­lomò mpanjaka naho i valobohò’ Israele nifamory ama’ey, le nisoroñe añondry naho añombe tsy nilefe talily ndra iake ami’ty fifamorohota’e.

\VS{6}Le nendese’ o mpisoroñeo i vatam-pañina’
{\ND{Iehovà}}y mb’an-toe’e, mb’an-toe-miava’ i anjombay, mb’amy masiñe do’ey, ambane’ o ela’ i kerobe reio.

\VS{7}Fa nivelare’ i kerobe rey ambone’ i toe’ i vataiy o ela’eo vaho tinako’ i kerobe rey i vatay naho o baom-pitarazoa’eo.

\VS{8}Aa akore ty halava’ i baom-pitarazoañe rey kanao isake amy toe-miavakey aolo’ i toe-masiñey, f’ie tsy oniñe boak’ alafe’e ao; mbe eo irezay henanekeo.

\VS{9}Vata koake re naho tsy i takelam-bato nagodo’ i Mosè ao e Korebe añe rey, ie nifañina amo ana’ Israeleo t’{\ND{Iehovà}}, t’ie niavotse an-tane Mitsraime.

\VS{10}Aa ie nivovotse boak’ amy miavakey o mpisoroñeo, le nañatseke i anjomba’
{\ND{Iehovà}}y i rahoñey;

\VS{11}vaho tsy nahafijohañe eo hitoroñe o mpisoroñeo amy te na­tsafe’ ty enge’
{\ND{Iehovà}} ty anjomba’
{\ND{Iehovà}}.


\par }{\PP \VS{12}Aa le hoe t’i Selomò: Fa nitsarae’
{\ND{Iehovà}} t’ie himoneñe an-drahoñe milodolodo ao.

\VS{13}Toe namboarako anjomba fimoneñan-dRehe, toetse himoneña’o nainai’e donia.

\VS{14}Nampitoli-daharañe am’ izao i mpanjakay, nitata i valobohò’ Israeley, vaho hene niongake i valobohò’ Israeley.

\VS{15}Le hoe re: Andriañeñe t’{\ND{Iehovà}} Andrianañahare’ Israele, ie ni­tsara am-palie amy Davide raeko vaho nifonire’e am-pità’e ami’ ty hoe:

\VS{16}Sikal’ amy andro nampiavoteko amy Mitsraime ondatiko Israeleoy, le tsy eo ty rova nijoboñeko amo hene fifokoa’ Israeleo hañamboarako anjomba, hampipohako ty añarako, naho tsy i Davide ty jinoboko hifehe ondatiko Israeleo.

\VS{17}Toe tañ’ arofo’ i Davide raeko ty hamboatse anjomba ho a i tahina’
{\ND{Iehovà}} Andria­nañahare’ Israeley.

\VS{18}Fe nanao ty hoe amy Davide raekoy t’{\ND{Iehovà}}: Amy te añ’ arofo’o ty handranjy akiba ho ami’ty añarako, le nanao soa kanao tañ’arofo’o;

\VS{19}fe tsy ihe ty hamboatse i anjombay, fa i ana-dahy hiboak’ an-tro’oy, ie ty handranjy ty anjomba ho ami’ty añarako.

\VS{20}Fa najado’
{\ND{Iehovà}} i tsara nanoe’ey amy te nitroatse an-toe’ i Davide raeko iraho naho mitobok’ am-piambesa’ Israele eo ty amy tsara’
{\ND{Iehovà}}, vaho namonitse ty anjomba ho a i tahina’
{\ND{Iehovà}} Andria­nañahare’ Israeley.

\VS{21}Le nampitoereko ao i vatay, ama’e ao i fañina’
{\ND{Iehovà}} nanoe’e an-droaentika am-pampi­engae’e iereo an-tane Mitsraimeiy.


\par }{\PP \VS{22}Le nijohañe aolo’ i kitreli’
{\ND{Iehovà}}y t’i Selomò añatrefa’ i valobohò’ Israeley, vaho nonjone’e mb’an-dikerañe ey o fità’eo,

\VS{23}nanao ty hoe: Ry
{\ND{Iehovà}}, Andrianañahare’ Israele, tsy eo t’i Andrianañahare manahak’ azo andin­dimoneñe añe ndra an-tane ambane atoy ze mahatambozòtse fañina naho ty fiferenaiñañe amo mpitoro’o mpañavelo añatrefa’o an-kaampon-trokeo;

\VS{24}ie naha-tañe i tsinara’o am-pitoro’o Davide raekoy; toe tsinara’o am-palie vaho nihenefa’o am-pitàñe o isake henanekeo.

\VS{25}Ie amy zao, ry
{\ND{Iehovà}}, Andrianañahare’ Israele, afaharo amy mpitoro’o Davide raekoy, i tsinara’o ama’ey ami’ty hoe: Tsy ho po-ondaty hiambesatse amy fiambesa’ Israeley am-pahatreavako irehe, naho toe ambena’ o ana’oo ty lala’ iareo hañavelo añatrefako manahake o fañaveloa’oo.

\VS{26}Ie amy zao ry Andria­nañahare’ Israele, ehe te ho venteseñe i tsara tsinara’o amy mpitoro’o Davide raekoiy.

\VS{27}Aa vaho himoneñe an-tane atoy vata’e hao t’i Andrianañahare? kanao tsy mahatañ’ Azo i likerañey ndra i like­ran-dindimoneñey; sandrake ty anjomba rinanjiko toy!

\VS{28}Fa ehe haoño ty halali’ i mpitoro’oy, naho i fiambanea’ey ry
{\ND{Iehovà}} Andriana­ñahareko, janjiño ty toreo naho hàtake saboe’ ty mpitoro’o ama’o henaneo;

\VS{29}te hisokake handro an-kàleñe mb’ ami’ty anjomba toy o fihaino’oo, mb’ amy toetse nitsarae’o ty hoe: Ho ao ty añarako; hahajanjiña’o o halaly ho halalie’ ty mpitoro’o mb’ ami’ ty toetse toio.

\VS{30}Janjiño ty fidrakadrakafam-pitoro’o, naho ondati’o Israeleo, ie misabo mb’ami’ty toetse toy; janjiño am-pimoneña’o andindiñe ao; mijanjiña vaho mañahà.


\par }{\PP \VS{31}Naho anañan-drañetse hakeo t’indaty, naho ampititihen-dre, ie mb’eo mifanta añatrefa’ ty kitreli’o añ’anjomba atoy;

\VS{32}le mijanjiña andin­dimoneñe ao, naho mitoloña, vaho zakao o mpitoro’oo, taroño amy ratiy t’ie raty, hampibalike o hatsivokara’eo añ’ ambone’eo; naho meo tò ty vantañe, hañolo­rañe aze mañeva i fahiti’ey.


\par }{\PP \VS{33}Aa ie zevoeñe aolon-drafe­lahy ondati’o Israeleo, t’ie aman-tahiñe ama’o; naho mimpoly ama’o naho mamela-pitàn-droe amy tahina’oy, naho misoloho vaho mihalaly ama’o ami’ty anjomba toy,

\VS{34}le mijanjiña andindimoneñe ao, naho hahao o hakeo’ ondati’o Isra­eleoo vaho ampolio mb’an-tane’ natolo’o an-droae’ iareo mb’atoy.


\par }{\PP \VS{35}Ie migabeñe i likerañey, tsy avy i orañey kanao nandilatse ama’o iereo, le ie misoloho mb’ami’ty toetse toy mamela-pitan-droe amy tahina’oy naho miamboho amy hakeo nampisotria’o iareoy,

\VS{36}le mijanjiña andikerañe ao, naho apoho ty tahi’ o mpitoro’oo naho ondati’o Israeleo vaho anaro iareo i lalam-bantañe fañaveloañey, ham­pahavia’o orañe i tane’o na­tolo’o am’ondati’oo ho lovay.


\par }{\PP \VS{37}Naho kerè i taney, he angorosy ke pozy he tromambo ke valala he beañe, ke forokeken-drafelahi’e o rova an-tane’eo; ke kiria ino, hera areteñ’ ino;

\VS{38}le ze halaly ndra soloho anoe’ t’indaty ndra ze hene ondati’o Israeleo, ie songa fohi’e ty hìla an-tro’e ao vaho mamela-pitan-droe mb’ami’ty anjomba toy,

\VS{39}le mijanjiña andin­diñe añe, amy akiba-pimoneña’oy, le apoho naho mitoloña, vaho sindre toloro ty amo sata’eo t’indaty, fa arofoana’o ty tro’e (amy te Ihe avao ro maharofoanañe ty arofo’ o ana’ ondatio),

\VS{40}hañeveña’ iereo ama’o amo hene andro hiveloma’ iareo an-tane natolo’o aman-droae’aio.


\par }{\PP \VS{41}Le i renetane tsy boak’ am’ ondati’o Israeleoy, ie hirike tsietoitane añe ty amy tahina’oy —

\VS{42}kanao ho janjiñe’e i ta­hina’o ra’e­lahiy naho i fità’o maozatsey vaho i fità’o natora­kitsi’oy— ie miheo mb’ etoa hitalaho mb’ami’ty anjomba toy;

\VS{43}le mijanjiña andindimoneñe an-toe-pimoneña’o ao, naho henefo o kanjia’ i renetaney azoo; hahafohina’ ze kila’ ondati’ ty tane toy ty tahina’o, hañeveñe ama’o, manahake ondati’o Israeleo, hahafohina’ iareo te kanjieñe ami’ty anjomba niranjieko toy i tahina’oy.


\par }{\PP \VS{44}Aa ie mionjomb’ an-kotakotak’ amo rafelahi’eo ondati’oo, ndra mb’ aia aia ty hañiraha’o iareo, vaho mihalaly am’
{\ND{Iehovà}} mb’amy rova nijoboñe’oy, mb’ amy anjomba namboareko ho amy tahina’oiy;

\VS{45}le janjiño an-dikerañe ao i sabo’ iareoy, naho i halali’ iareoy vaho meo to.


\par }{\PP \VS{46}Ie miota ama’o—amy te tsy eo ze ondaty tsy mandilatse zao—le iviñera’o vaho atolo’o an-dra­felahi’ iareo, hasese an-drohy mb’an-tanen-drafelahy añe, ke te lavitse he marine;

\VS{47}le ie mitsa­kore an-tane naneseañe iareo an-drohy añe, naho mitolike naho midrakadrakak’ ama’o an-tane’ o naneseañe iareo an-drohio, manao ty hoe: Nanao hakeo zahay, nanao hatsi­vokarañe, vaho nitolon-karatiañe;

\VS{48}ie mimpoly ama’o an’ kaampon’ arofo naho an-kaliforam-pañova an-tanen-drafelahi’ o nanese iareo an-drohio, naho mitalaho ama’o mb’an-tane natolo’o aman-droae’ iareo, mb’androva jinobo’o toy; vaho mb’amy anjomba niranjieko ho amy tahina’oiy;

\VS{49}le janjiño ty halali’ iareo naho ty fisa­boa’ iareo mb’ an-toe-pimoneña’o andindimoneñe añe, vaho meo to;

\VS{50}naho apoho o hakeo nandilara’ ondati’o ama’oo, naho o fiolàñe niolà’ iareo; le iferenaiño añatrefa’ o ninday iareo an-drohy mb’eo hitre­treza’ iareo;

\VS{51}amy t’ie ondati’o, i lova’o na­kare’o amy Mitsraime, boak’ añivo i toñake viñey.


\par }{\PP \VS{52}Ehe manokafa fihai­no amo hala­lim-pitoro’oo naho ami’ty fisolohoa’ on­dati’o Israeleo, hi­ha­oña’o ndra mbia’ mbia ty itoreova’ iareo.

\VS{53}Amy t’ie navahe’o amo hene ondati’ ty tane toio, ho lova’o, amy nitsarae’o am-pità’ i Mosè mpitoro’oy, ie nampi­avote’o amy Mitsraime o roae’aio, ry Talè
{\ND{Iehovà}}.


\par }{\PP \VS{54}Ie nagado’ i Selomò ty nitaroñe’e i hene halaly naho soloho am’
{\ND{Iehovà}} rezay le niongak’ aolo’ i kitreli’
{\ND{Iehovà}}y, amy niton­galefa’e naho namelatse fi­tañe mb’an-dindim-b’eoy,

\VS{55}le nijohañe vaho nitata i hene valobohò’ Israele am-pazake ty hoe:

\VS{56}Andriañeñe t’{\ND{Iehovà}} nanolo-pitofàñe am’ondati’eo ty amo tsara’e iabio; leo raike tsy nipok’ amo tsara’e soa nampitama’e am-pità’ i Mose mpitoro’eo.

\VS{57}Ho aman-tika t’{\ND{Iehovà}} Andrianañaharen-tika, manahake t’ie nimpiaman-droaen-tikañe; lonike t’ie tsy hienga antika, tsy haforintse’e;

\VS{58}fa hampitoliha’e mb’ama’e o arofon-tikañeo, hañaveloan-tika amo lala’eo, hañorike o lili’eo naho o fañè’eo vaho o fepètse linili’e an-droaen-tikañeo.

\VS{59}Le ehe te harine’
{\ND{Iehovà}} Andrianañaharen-tika handro an-kaleñe o entañe nihalalieko am’
{\ND{Iehovà}}o, hañomea’e to i mpitoro’ey naho ondati’e Israeleo, ami’ty fañeva’e boak’ andro;

\VS{60}hahafohina’ ze hene ondati’ ty tane toy t’{\ND{Iehovà}}, t’ie ro Andrianañahare tsy aman-tovo’e.

\VS{61}Ee abey te ho am’
{\ND{Iehovà}} Andrianañaharentika an-kaliforan’ arofo nahareo, hañavelo amo fañè’eo, naho hañori­ke o lili’eo, manahake henaneo.


\par }{\PP \VS{62}Le fonga nañenga soroñe añatrefa’
{\ND{Iehovà}} eo i mpanjakay naho Israele ni­trao­k’ ama’e.

\VS{63}Bi­nanabana’ i Selomò amy engam-panintsiñañe nisoroña’e am’
{\ND{Iehovà}}y ty añombe roe-ale-tsi-ro’ arivo, naho añondry rai-hetse-tsi-ro’ale. Izay ty nañoriza’ i mpanjakay naho o ana’ Israeleo ty anjomba’
{\ND{Iehovà}}.

\VS{64}Amy àndroy ka ty nañoriza’ i mpanjakay ty añivo’ i kiririsa aolo’ i anjomba’
{\ND{Iehovà}}y; fa teo ty nañenga’e o soroñeo, naho o enga-mahakamao, naho ty safo’ o engam-panintsiñañeo; amy te ni-loho kede ty kitrely torisike añatrefa’
{\ND{Iehovà}}, tsy ho ni-tsahatse aze i nisoroñañe naho i enga-mahakama vaho safo’ o engam-panintsiñañeo rezay.

\VS{65}Aa le nambena’ i Selo­mò miharo am’ Israele iaby henane zay i sabadidakey, nivalobohòke jabajaba boak’ am-pimoahañe e Kamate\FTNT{‡}{{\FR 8:65 }{\FT{Kamate: haviñerañe; fiforoforoañe; kijoly}}}, pak’ an-toraha’ i Mitsraime añe añ’atrefa’
{\ND{Iehovà}} Andrianañaharen-tikañe, fito andro nitovoñañe fito; andro folo-efats’ amby.

\VS{66}Nampolie’e amy andro fahavaloy ondatio, naho nandriañe’ iareo i mpanjakay naho songa noly mb’an-kiboho’e mb’eo an-drebeke naho añ’ arofo mifale ty amo hene hasoa nanoe’
{\ND{Iehovà}} amy Davide mpitoro’ey vaho am’ Israele ondati’eo.



\par }\Chap{9}{\PP \VerseOne{1}Aa ie nifonire’ i Selomò ty fandranjiañe i anjomba’
{\ND{Iehovà}}y, naho ty anjomba’ i mpanjakay, naho ze fitoloñañe nahafale-troke i Selomò,

\VS{2}le niheo amy Selomò fañindroe’e t’{\ND{Iehovà}} manahake ty niboaha’e e Gibone añe.

\VS{3}Le hoe t’{\ND{Iehovà}} ama’e: Fa tsinanoko i halali’oy naho i sabo nanoe’o amakoy: Fa navaheko ty anjomba namboare’o toy, ie nampijoñeko tsy mbia tsy ho ama’e i añarakoy; vaho ho ama’e nainai’e donia o masokoo naho ty troko.

\VS{4}Aa naho ihe ro hañavelo aoloko manahake ty nañaveloa’ i Davide rae’o, an-kavantañan’ arofo, naho an-kavañonañe, manao ze hene nandiliako azo naho mañambeñe o fañèkoo naho o fepèkoo;

\VS{5}le horizako ho nainai’e ty fiambesam-pifehea’o Israele, amy nampitamako i Davide rae’oy, ami’ty hoe: Tsy ho po-ondaty am-piambesa’ Israele eo irehe.

\VS{6}Fe ke iambohoa’ areo ty fañorihañ’ Ahy, inahareo ndra o ana’ areoo ie tsy mitañe o lilikoo naho o fañèko apoko añatrefa’ areoo, te mone mandifike hitoroñe ‘ndrahare ila’e vaho hitalaho ama’e;

\VS{7}le haitoako amy tane natoloko iareoy t’Israele; naho hahifiko tsy ho am-pahaisahako ty anjomba navaheko ho ami’ty añarako toy; le ho razan-drehake t’Israele, fandrabio­ña’ o kilakila’ ondatio;

\VS{8}le akore amy zay ty anjomba miligiligy toy, kanao hilatsà naho hikosiha’ ze hene ondaty miary ama’e, hanao ty hoe: Ino ty nanoe’
{\ND{Iehovà}} ami’ty tane toy naho ami’ty anjomba toy?

\VS{9}Le ho toiñeñe ty hoe: amy te nitsambolitio’ iereo t’{\ND{Iehovà}} Andrianañahare’ iareo, i nampiavotse o roae’ iareoo an-tane’ Mitsraimey ie nandrambe ‘ndrahare ila’e naho nitalahoa’e vaho nitoroña’e; izay ty nametsaha’
{\ND{Iehovà}} am’ iereo o fonga hankàñe zao.


\par }{\PP \VS{10}Aa ie niritse ty roapolo taoñe namboare’ i Selomò i anjomba roe rey, ty anjomba’
{\ND{Iehovà}} naho ty anjomba’ i mpanjakay

\VS{11}(ie natolo’ i Kirame mpanjaka’ i Tsore amy Selomò ze hene mendoraveñe naho kobaiñe naho ze volamena nipaia’e) le natolo’ i Selomò amy Kirame ty rova roa-polo an-tane Galìle\FTNT{*}{{\FR 9:11 }{\FT{Galile: larò; fivariñañe, fiariariañe}}} ao.

\VS{12}Niavotse amy Tsore t’i Kirame hañisake o rova natolo’ i Selomò azeo; fe tsy ni-nò’e.

\VS{13}Le hoe re: Rova ino ze o natolo’o ahiko zao, rahalahiko? Le natao: Tane’ i Kabole\FTNT{†}{{\FR 9:13 }{\FT{Kabole: Falaiñe; maloto}}} izay pake henaneo.

\VS{14}Volamena zato-tsi-roa-polo ty nampihitrife’ i Kirame amy mpanjakay.


\par }{\PP \VS{15}Zao ty volilim-pitoloña’ i haba na­kare’ i Selomò mpanjakaiy: namboare’e ty anjomba’
{\ND{Iehovà}} naho ty anjomba’e, naho i Milo\FTNT{‡}{{\FR 9:15 }{\FT{Milo: halipora’e}}}, naho ty kijoli’ Ierosalaime, naho i Katsore\FTNT{§}{{\FR 9:15 }{\FT{Katsore: kiririsa; ahi-maike}}} naho i Megidòne\FTNT{*}{{\FR 9:15 }{\FT{Megidone: ty voa’e sarotse; mitaroñe}}} vaho i Getsere\FTNT{†}{{\FR 9:15 }{\FT{Getsere: fanjarañe; lilin-jaka}}}

\VS{16}ie fa nionjo-mb’eo t’i Parò mpanjaka’ i Mitsraime, nitavañe i Ge­tsere; finorototo’e añ’ afo naho fonga zinama’e o nte-Kaanane nimo­neñe amy rovaio vaho natolo’e ho enta’ i anak’ ampela’e, vali’ i Selomòy.

\VS{17}Aa le namboare’ i Selomò ty Getsere naho i Bete-korone\FTNT{‡}{{\FR 9:17 }{\FT{Bete-Korone; anjomban-kabosehañe}}} ambane

\VS{18}naho i Baalate\FTNT{§}{{\FR 9:18 }{\FT{Baalate; rebeke; ty talen-tika misenge}}} naho i Tadmore\FTNT{*}{{\FR 9:18 }{\FT{Tadmore; satrañe; hafairañe}}} an-dratraratra’ i taney;

\VS{19}naho ze hene rovam-pihaja’ i Selomò naho o rovan-tsa­rete’eo naho o rovam-piningi-tsoavala’eo, naho ze nitea’ i Selomò ranjieñe e Ierosalaime naho e Lebanone ao naho an-tanem-pifehea’e iaby.

\VS{20}Le o fonga ondaty nisehanga’ o nte-Amoreo, o nte-Keteo, o nte-Perizeo, o nte-Hiveo vaho o nte-Ieboseo; o tsy ana’ Israeleo,

\VS{21}o tiri’ iareo nihonkahonka’e amy taneio, o tsy zinama’ o ana’ Israeleoo; ie ty nangala’ i Selomò mpitoroñe amy vili-lohay pake henane.

\VS{22}Tsy nangala’ i Selo­mò habam-pitoroñañe amo ana’ Israeleo fa nanoeñe lahindefo’e, mpitoro’e, roandria’e, mpifehe’e, mpifele-tsarete’e vaho mpiningi-tsoavala’e.

\VS{23}Ie o mpiaolo nifehe’ ty fitoloña’ i Selo­mòo; liman-jato-tsi-limampolo ty nifeleke ondaty nitoloñe amy asaio.

\VS{24}Fe niavotse ty rova’ i Davide ty anak’ ampela’ i Parò mb’ amy anjomba namboara’ i Selomò azey; izay vaho namboare’e ty Milò.

\VS{25}Intelo ami’ty taoñe ty nañengà’ i Selo­mò soroñe naho engam-panintsiñañe amy kitrely niranjie’e ho a
{\ND{Iehovà}}y vaho nañembok’ añ’atrefa’
{\ND{Iehovà}}. Aa le nifonire’e i anjombay.

\VS{26}Le namboare’e firimboñan-tsambo e Etsione-gebere\FTNT{†}{{\FR 9:26 }{\FT{Etsione-gebere: hazondambosin-dahilahy}}} añ’ila’ i Elote\FTNT{‡}{{\FR 9:26 }{\FT{Elote; ala-vondro}}} añ’ olo’ i riake Menay, an-tane Edome añe.

\VS{27}Nampihitrife’ i Kirame mb’amo sambo’eo o mpitoro’e mpian-dàkañe zatse riakeo, hitraok’ amo mpitoro’ i Selomòo.

\VS{28}Le nionjoñe mb’e Ofire añe iereo nangalake volamena talenta efajato-tsi-roapolo ze nandesa’ i areo amy Selomò.



\par }\Chap{10}{\PP \VerseOne{1}Ie jinanji’ ty mpanjaka-ampela’ i Seba\FTNT{*}{{\FR 10:1 }{\FT{Seba: an-drohy; ondaty bey; fitofañe}}} ty enge’ i Selomò ty amy tahina’
{\ND{Iehovà}}y, le nimb’eo hamente aze an-tafatoño.

\VS{2}Le am-pivavàrañe jabajaba ty nitotsaha’e e Ierosalaime ao, reketse rameva ninday fampafiriañe naho volamena tsifotofoto naho vatosoa; aa ie tsatoke amy Selomò, le fonga nabora’e ama’e ty arofo’e.

\VS{3}Aa le vinale’ i Selomò ontane’e iabio; tsy nietak’ amy mpanjakay ty hatoi’e aze.

\VS{4}Ie nioni’ i mpanjaka ampela’ i Sebay ze hene hihi’ i Selomò, naho i anjomba niranjie’ey,

\VS{5}naho ty maha­kama am-pandambaña’e eo, naho ty fandaharam-piambesa’ o mpitoro’eo naho ty fiatraha’ o mpiatra’eo naho o siki’eo naho o mpitàm-pitovi’eo vaho o soroñe fañenga’e añ’anjomba’
{\ND{Iehovà}}o, le tsy nahakofòke.

\VS{6}Aa le hoe re amy mpanjakay: Nitò i talily tsinanoko an-tanekoy ty amo taro’oo naho o hihi’oo.

\VS{7}Fe tsy niantofako o saontsio ampara te nivo­trak’ atoy naho nitrea’ o masokoo, le hehe te tsy ty vaki’e o natalily ahio; loho mandi­koatse i talily tsinanokoy ty hilala’o naho ty firaoraoa’o.

\VS{8}Haha ondati’oo naho fale o mpitoro’o mijohañe nainai’e añatrefa’o mahajanjiñe o hihi’oo.

\VS{9}Andriañeñe t’{\ND{Iehovà}} Andrianañahare’o te nahafale Aze ty nampipoke azo am-piambesa’ Israele eo amy te nikokoa’
{\ND{Iehovà}} nainai’e donia t’Israele, ihe nanoe’e mpanjaka, hitoloña’o an-katò vaho an-kavantañañe.

\VS{10}Le natolo’e amy mpanjakay ty volamena talenta zato-tsi-roapolo; naho fampafiriañe tsi-fotofoto vaho vatosoa; le lia’e tsy eo ka ty hamarom-pampafiriañe nito­tsak’ ao te amy natolo’ i mpanjaka’ i Sebaiy amy Selomò mpanjakay.

\VS{11}Le ninday volamena boake Ofire naho nilogologo hatae almoge maro boake Ofire añe, vaho vatosoa, o firimbon-tsambo’ i Kirameo.

\VS{12}Niranjie’ i mpanjakay amy hatae almogey, o fahañe añ’anjomba’
{\ND{Iehovà}} naho añ’anjomba’ i mpanjakaio vaho o marovany miharo ty fititiha’ o sakeraoo, le lia’e tsy nioniñe ampara’ te henane ty hatae almoge hoe izay.

\VS{13}Hene natolo’ i Selomò mpanjaka amy mpanjaka-ampela’ i Sebay ze nitea’e, ze nihalalia’e, mandikoatse ty natolo’e aze ty amo varam-panjaka’eo. Aa le nitolike re, nimpoly mb’ an-tane’e añe, ie naho o mpitoro’eo.


\par }{\PP \VS{14}Ie amy zao, ty volamena niheo mb’ amy Selomò ami’ty taoñe raike le nahatratse talenta volamena enen-jato-tsi-enem-polo-eneñ’amby,

\VS{15}mandikoatse ze nendese’ o mpivarotseo, naho o mpanao balikeo, naho boak’ amy ze hene mpanjaka’ o nte-Araboo, naho amo mpifeleke i taneio.

\VS{16}Le nitsene’ i Se­lo­mò mpanjaka fikalan-defoñe volamena roanjato pinepèke; sekele enen-jato ty fikalan-defoñe raike.

\VS{17}Le nitsene’e fikalan-defoñe volamena-pinepèke telon-jato; mina\FTNT{†}{{\FR 10:17 }{\FT{Mina: lanjam-bola taolo}}} telo ty volamena ami’ty fikalan-defoñe ao; vaho napo’ i mpanjakay añ’ anjomba’ i Ala-Lebanoney irezay.

\VS{18}Nandranjy fiambesatse jabajaba an-tsifam-biby ka i mpanjakay vaho pinepè’e ama’e ty volamena ki’e.

\VS{19}Fanongà enen-dia ty nitroatse mb’amy fiambesatsey, le bontoly ty ambone an-dambosi’ i fiambesatsey; naho fisampezam-pitàñe ty añ’ ila’ i fiambesatsey, vaho liona roe ty mijadoñe añ’ ila’ o fisampezam-pitàñeo.

\VS{20}Liona folo-ro’ amby ty nijohañe amy fanongañe enen-diay, añ’ila’e atoy naho añila’e aroy; vaho tsy eo ty nanoeñe nanahak’ aze ndra am-pifeheañe aia.

\VS{21}Songa tam-bolamena o fitovi’ i Selomòo vaho hene vo­la­mena ki’e o fanak’ amy anjomban’ Ala-Le­banoneio, leo raike tsy nivolafoty, ie tsy natao vara tañ’ andro’ i Selomò.

\VS{22}Nanañe firim­boñan-tsambon-Tarsise\FTNT{‡}{{\FR 10:22 }{\FT{Tarsise: fitsakoreañe; fihotsohotsoañe}}} reketse ty firimboñan-tsambo’ i Kirame i mpanjakay; nivotrake eo o sambo’ i Tarsiseo isa’ ty telo taoñe, ninday volamena, volafoty, tsifa naho babakoto vaho remàleñe.

\VS{23}Aa le nilikoare’ i Selo­mò mpanjaka o mpanjaka’ ty tane toy iabio ami’ty vara naho hihitse.

\VS{24}Le hene nipay ty hiatrek’ amy Selo­mò ty tane toy, ty hijanjiñe ty hilala napon’ Añahare añ’arofo’e ao.

\VS{25}Songa ninday ty ravoravo’e boa-taoñe ondatio, fanake volafoty naho fanake volamena naho sikiñe, naho fialiañe naho fampifiriañe, naho soavala vaho borìke.

\VS{26}Namory sarete t’i Selomò naho mpiningi-tsoa­vala, arivo-tsi-efa-jato ty sarete’e naho mpiningi-tsoavala rai-ale-tsi-ro’arivo ze napo’e amo rovan-tsareteo vaho amy mpanjakay e Ierosa­laime ao.

\VS{27}Le nanoe’ i mpanjakay hoe vato ty volafoty e Ierosalaime ao vaho nanoe’e hoe sakoañe am-bavatane ao o mendo­raveñeo ty amo hamaro’eo.

\VS{28}Nen­deseñe boake Mitsraime naho e Kevè añe o soavala’ i Selomòo; nangalak’ amy Kevè ami’ty vili’e o mpanao balibali’ i mpanjakaio.

\VS{29}Le enen-jato sekelem-bolafoty ty nampi­akarañe sarete boake Mitsraime añe, le zato-tsi-limampolo ty soavala; vaho am-pità’ iareoo ty nahazoa’ ze hene mpanjaka’ o nte-Kiteo naho o mpanjaka’ i Arameo\FTNT{§}{{\FR 10:29 }{\FT{Arame: Antiotiotse, fanjaka, mpamañahy;
}}}.



\par }\Chap{11}{\PP \VerseOne{1}F’ie nikoko ampela ambahiny maro t’i Selomò, tovo’ i anak’ ampela’ i Paròy, le ampela nte-Moabe, nte-Amone, nte Edome, nte-Tsidone, vaho nte-Kite;

\VS{2}boak’ amo fifeheañe ni­tsa­rae’
{\ND{Iehovà}} amo ana’ Israeleo ty hoe: Ko iolora’ areo, naho ko apoke hiharo-tihy ama’ areo; fa toe hampitolihe’ iereo amo ‘ndrahare’ iareoo ty arofo’ areo; ie nisazohe’ i Selomò am-pikokoañe.

\VS{3}Nanambaly fiton-jato re ho tañanjomba’e naho sakeza telon-jato; vaho nampandrìke ty arofo’e o vali’eo.

\VS{4}Ie nibey, le nampitolihe’ o vali’eo mb’an-drahare anka­fankafa, vaho tsy nigahiñe am’
{\ND{Iehovà}} Andrianañahare’e ka ty tro’e manahake ty arofo’ i Davide rae’ey.

\VS{5}Songa norihe’ i Selomò t’i Asterote ‘ndrahare’ o nte-Tsidoneo, naho i Milkome\FTNT{*}{{\FR 11:5 }{\FT{Malkome: mpanjaka’ iareo}}} ty haloloa’ o nte-Amoneo.

\VS{6}Aa le nanao hatsivokarañe am-piva­zohoa’
{\ND{Iehovà}} t’i Selomò, ie tsy nañorike
{\ND{Iehovà}} an-kaliforan-troke, manahake i Davide rae’e.

\VS{7}Niranjie’ i Selomò an-kaboañe ey ty Kemose\FTNT{†}{{\FR 11:7 }{\FT{Kemose: mamorekeke; mitavañe}}}, i haloloa’ i Moabey, am-bohitse atiñana’ Ierosalaime ey, naho ho amy Moleke\FTNT{‡}{{\FR 11:7 }{\FT{Moleke: mpanjaka}}}, ty haloloa’ o nte-Amoneo.

\VS{8}Nanoa’e izay amo vali’e ambahiny iaby nañoro emboke naho nanao soroñe aman-drahare’eo.

\VS{9}Toly ndra niviñera’
{\ND{Iehovà}} t’i Selomò, ty amy arofo’e nandifik’ am’
{\ND{Iehovà}} Andrianañahare’ Israeley, ie fa niheo ama’e indroe;

\VS{10}vaho linili’e ama’e ty amo raha zao te tsy horihe’e o ‘ndrahare ila’eo; fe tsy nambena’e i nandilia’
{\ND{Iehovà}} azey.

\VS{11}Aa le hoe t’{\ND{Iehovà}} amy Selomò, Kanao zao ty an-tro’o, naho tsy tana’o i fañinakoy naho o fañèko liniliko azoo, le toe ho riateko ama’o ty fifehea’o vaho hatoloko am-pitam-pitoro’o.

\VS{12}Fe tsy hanoeko amo andro’oo, ty amy Davide rae’o, te mone ho tavaneko an-tañan’ ana’o.

\VS{13}Tsy ho fonga tavaneko i fifeheañey, fa hatoloko ami’ty ana’o ty fifokoañe raike ty amy Davide mpitoroko; naho ty am’ Ierosalaime jinobokoy.


\par }{\PP \VS{14}Le nampitroboe’
{\ND{Iehovà}} rafelahy t’i Selomò; i Kadade\FTNT{§}{{\FR 11:14 }{\FT{Kadade: hafalea; koràke}}} nte-Edome, tirim-panjaka’ i Edome.

\VS{15}Ie te Edome añe t’i Davide, naho fa nionjomb’eo handenteke o nikoromakeo t’Ioabe mpifehe i valobohòkey, ie fonga zinevo’e ze atao lahilahy Edome—

\VS{16}toe tàmbatse ao enem-bolañe t’Ioabe rekets’ Israele iaby ampara’ te naito’e ze fonga lahilahi’ i Edome—

\VS{17}le nitriban-day mb’e Mitsraime añe t’i Kadade naho ty ila’ o mpitoron-drae’eo, ie mbe anak’ ajaja t’i Kadade.

\VS{18}Niavotse i Midiane iereo nivotrake e Parane, le nandrambe ondaty e Parane vaho nigodañe mb’e Mitsraime, mb’amy Parò Mpanjaka’ i Mitsraime mb’eo, le tinolo’e anjomba naho mahakama vaho tane.

\VS{19}Nanjo fañisohañe ra’elahy am-pahaoniña’ i Parò t’i Kadade, kanao natolo’e aze ho tañanjomba’e ty rahavaven-tañan­jomba’e, ty rahavave’ i Takpanese\FTNT{*}{{\FR 11:19 }{\FT{Takpanese: Kobain-kelahela; milay; zizy}}} mpanjaka ampela.

\VS{20}Nisamake i Genobate\FTNT{†}{{\FR 11:20 }{\FT{Genobate: fampikamerañe}}} ana-dahi’e ho aze ty rahavave’ i Takpanese, ze nibeize’ i Takpanese añ’anjomba’ i Parò; vaho nitraok’ amo ana’ i Paròo añ’anjomba’ i Parò t’i Genobate.

\VS{21}Aa ie jinanji’ i Kadade e Mitsraime añe te nitrao-pirotse aman-droae’e t’i Davide naho te nihomake t’Ioabe mpifehe’ i màroy, le hoe t’i Kadade amy Parò. Ampiavoto mb’ an-taneko añe.

\VS{22}Le hoe t’i Parò ama’e, Fa inoñe ty tsy niampe tamako kanao mipay hañavelo mb’an-tane’o añe irehe? Tsy eo, hoe re, Fe apoho handeha avao.


\par }{\PP \VS{23}Mbore nampitroboen’ Añahare ty rafelahy raike ka, i Rezone\FTNT{‡}{{\FR 11:23 }{\FT{Rezone; boroka; kede; tsikotsiko;
}}} ana’ i Eliadà\FTNT{§}{{\FR 11:23 }{\FT{Eliadà: Fahafohinañe
{\ND{Iehovà}}}}}, i nilay amy talè’e Hadadezere\FTNT{*}{{\FR 11:23 }{\FT{Hadadezere: ty hasoa-vintam-pañolotse}}} mpanjaka’ i Tsobày\FTNT{†}{{\FR 11:23 }{\FT{Tsobà: mpirompon-dahin-defoñe; mpialy}}},

\VS{24}namory ondaty ho mpiama’e vaho nimpifehe firimboñañe, ie fa zinama’ i Davide o e Tsobào, le nimb’e Damesèke\FTNT{‡}{{\FR 11:24 }{\FT{Damaseke: horoñe lifo-dio hoe mirehetse}}} mb’eo iereo nimoneñe ao, vaho nifehe e Damesèke.

\VS{25}Nirafe­lahi’ Isra­ele re amo hene andro’ i Selo­mòo, ie nitovoñe’e ty haemberañe nanoe’ i Kadadeo; niheje’e t’Israele vaho nifelek’ i Arame.


\par }{\PP \VS{26}Nañonjo fitañe amy mpanjakay ka t’Iarovame\FTNT{§}{{\FR 11:26 }{\FT{Iarovame: ty mpandietse ondatio}}} ana’ i Nebate\FTNT{*}{{\FR 11:26 }{\FT{Nebate: ty mañisake}}} nte-Efratà\FTNT{†}{{\FR 11:26 }{\FT{Efratà: miregorego, mamokatse}}} boake Tseredà\FTNT{‡}{{\FR 11:26 }{\FT{Tseredà: vandroñe; fiovàm-pifeheañe}}}, mpitoro’ i Selomò; Tseroà
\FTNT{§}{{\FR 11:26 }{\FT{Tseroà: voa ty angamae; fanenetse}}} ty tahinan-drene’e, vantotse.

\VS{27}Inao ty nañonjona’e fitañe amy mpanjakay: Niranjie’ i Selomò ty Milo vaho namboara’e o heba an-drova’ i Davide rae’eo.

\VS{28}Nifanalolahy an-kaozarañe t’Iarovame; le nioni’ i Selomò te nahimbañe i ajalahiy, vaho nampifehè’e aze o fitoloñañe añ’anjomba’ Iosefeo.

\VS{29}Ie henane zay, naho niavotse Ierosalaime t’Iarovame, te tendrek’ ama’e amy lia’ey t’i Akià nte-Silò, nisikin-damba vao, ie nivahiny an-kivok’ añe iereo roe.

\VS{30}Rinambe’ i Akià i lamba vao ama’ey le niriate’e ho folo-ro’amby;

\VS{31}le hoe re amy Iarovame, Rambeso ty folo, fa hoe ty nafè’
{\ND{Iehovà}} Andrianañahare’ Israele, Inao te ho riateko am-pità’ i Selomò i fifeheañey vaho hatoloko azo ty fifokoañe folo;

\VS{32}le hanañe fifokoañe raike re ty amy Davide mpitorokoy naho Ierosalaime, rova nijoboñeko amo hene fifokoa’ Israeleo,

\VS{33}amy t’ie namorintseñe Ahy vaho mitalaho amy Astorete, mpanjaka-ampela’ o nte-Tsidoneo naho amy Kemose, ‘ndrahare’ o nte-Moabeo, naho amy Milkome, mpanjaka’ o ana’ i Amoneo vaho tsy mañavelo amo la­lakoo hanoa’ iereo ty soa a masoko naho hifahatse amo fañèkoo vaho amo fepèkoo manahake i Davide rae’ey.

\VS{34}Tsy ho fonga tavaneko am-pità’e i fifeheañey; fa hanoeko mpifehe amo hene andro hive­loma’eo, ty amy Davide mpitoroko jinobokoy, ie nañambeñe o lilikoo naho o fañèkoo;

\VS{35}fe ho rambeseko am-pità’ i ana’ey i fifeheañey, vaho hatoloko azo i fifokoañe folo rey.

\VS{36}Le ho tolorako fifokoañe raike i ana’ey, hanaña’ i Davide mpitoroko ty failo añatrefako nainai’e e Ierosalaime ao, i rova jinoboko ho Ahy ampipohako ty añarakoy.

\VS{37}Ho rambeseko irehe, le ho hene fehè’o ze satrin-tro’o, vaho ihe ty ho mpanjaka’ Israele.

\VS{38}Ie amy zao naho hene haoñe’o ze andiliako azo naho hañavelo amo lalakoo naho hanao ty vantañe a masoko, hañambeñe o fañèkoo naho o lilikoo manahake i Davide mpitorokoy le ho mpiama’o iraho vaho hanoako anjomba mijadoñe, manahake ty namboarako i Davide, vaho hatoloko ama’o t’Israele.

\VS{39}Ie amy zay hampisotriako ty tiri’ i Davide fe tsy ho kitro añ’afe’e.

\VS{40}Aa le nipay hañoho-doza am’ Iarovame t’i Selo­mò; f’ie niongake nitriban-day mb’e Mitsraime añe, mb’amy Sisage\FTNT{*}{{\FR 11:40 }{\FT{Sisake: tolotse an-karo, valañe; am-pè}}} mpanjaka’ i Mitsraime vaho nitambatse e Mitsraime añe ampara’ te nihomake t’i Selomò.


\par }{\PP \VS{41}O fitoloña’ i Selomò ila’eo, naho o tolon-draha’e iabio, tsy fa sinokitse amy bokem-pitoloña’ i Selomòy hao?

\VS{42}Ty hene andro nifehea’ i Selomò Isra­ele e Ierosalaime ao le efa-polo taoñe.

\VS{43}Le nitrao-pirotse aman-droae’e t’i Selomò, naho nalentek’ an-drova’ i Davide rae’e ao; vaho nandimbe aze nifehe t’i Rekhavame\FTNT{†}{{\FR 11:43 }{\FT{Rekhavame: ty mamotsotse ondatio}}}, ana’e.



\par }\Chap{12}{\PP \VerseOne{1}Aa le nomb’e Sekeme añe t’i Rekhavame, ie fa niheo mb’e Sekeme mb’eo t’Israele iaby hañory aze ho mpanjaka.

\VS{2}Ie amy zao, naho jinanji’ Iarovame ana’ i Nebate e Mitsraime añe—ie fa nitriban-day boak’ añatrefa’ i Se­lomò mpanjaka vaho nimoneñe e Mitsraime añe

\VS{3}le nañitrike naho nikoik’ aze iereo naho niheo mb’ amy Rekhavame mb’eo t’Iarovame rekets’ i valobohò’ Israeley, nanao ty hoe:

\VS{4}Nanoan-drae’o jokan-tsa­rererake; aa le hamaivaño ty fitoloñan-tsare­rerahan-drae’o, naho i joka mavesatse nampitarazoe’e anaiy, le hitoroñ’ azo zahay.

\VS{5}Le hoe re am’ iereo: Misitaha telo andro heike, le mibaliha amako. Le nienga ondatio.

\VS{6}Nisafiry amo androanavy nijohañe añatrefa’ i Selomò rae’e, ie mbe niveloñe, t’i Rekhavame, ami’ty hoe: Ino ty fanoroañe hatolo’ areo amako hamaleako ondatio?

\VS{7}Le hoe ty nisaontsia’ iareo: Naho toe ho mpitoro’ ondatio irehe te anito hitoroña’o naho hihaoña’o vaho hisaon­tsia’o mora, le ho mpitoro’o nainai’e iereo.

\VS{8}Fe nifarie’e ty safiry natolo’ o androanavio aze, vaho nandrambe ty fanoroa’ o ajalahy nindre nibey ama’e naho nijohañe añatrefa’eo.

\VS{9}Fa hoe re am’ iereo: Akore ty safiri’ areo, hamalean-tika ondaty nisaontsy amako ami’ty hoe: Hamaivaño ty joka nampitarazoen-drae’o anaio?

\VS{10}Aa le hoe ty asa’ o ajalahy nindre nibey ama’eo: Inao ty ho saon­tsie’o am’ondaty nisaontsy ama’o nanao ty hoe: Nanoen-drae’o mavesatse ty joka’ay, aa le hamaivaño ama’ay; Inao ty hilañona’o: Bey ta i fisafoan-draekoy ty anakikiko.

\VS{11}Aa ndra t’ie nampijinien-draeko joka mavesatse, mbe ho tompeako ka o joka’ areoo; ie nandafa anahareo an-karavantsy, fa an-kalengo ka ty ihamofohako.

\VS{12}Aa le nomb’ amy Rekhavame amy andro fahateloy t’Iarovame rekets’ ondaty iabio, ty amy saontsi’ i mpanjakaiy, vaho nanao ty hoe: Mibaliha amako ami’ty andro fahatelo.

\VS{13}Le sinotra’ i mpanjakay ondatio, vaho napo’e i fanoroañe natolo’ o androana­vioy;

\VS{14}fa i fanoroa’ o ajalahioo ty nilañonà’e ami’ty hoe: Nanoen-draeko mavesatse ty joka’ areo, fe ho tovoñako o joka’ areoo, nandafa anahareo an-karavantsy ty raeko f’ie ho fofoheko an-kalengo.

\VS{15}Aa le tsy hinao’ i mpanjakay ondatio; ie toe fandahara’
{\ND{Iehovà}}, hampijadoñe i enta’ey, i tsi­nara’
{\ND{Iehovà}} am-pità’ i Akià nte Silò am’ Iarovame, ana’ i Nebatey.


\par }{\PP \VS{16}Aa ie nioni’ Israele iaby te tsy nihaoñe’ i mpanjakay, le hoe ty natoi’ ondatio amy mpanjakay: Ino ty anay amy Davide ao? Aman-dova amy ana’ Isaý hao zahay? Akia mb’an-kivoho’ areo ry Israele! Hajario i akiba’oy ry Davide. Aa le niavotse mb’ an-kiboho’ iareo mb’eo t’Israele.

\VS{17}Fe mbe nifehe o ana’ Israele nimo­neñe amo rova’ Iehodaoo t’i Rekhavame.

\VS{18}Nirahe’ i Rekhavame mpanjaka mb’eo, t’i Adorame\FTNT{*}{{\FR 12:18 }{\FT{Adorame: ty haozara, hasoa-vinta’ iareo}}}, mpifeleke ty haba; f’ie finetsa’ Israele iaby vato le nihomake vaho nipitsike mb’ an-tsarete’e añe t’i Rekhavame nitson­demboke mb’e Ierosalaime mb’eo.

\VS{19}Aa le niola amy anjomba’ i Davidey t’Israele pake henane.

\VS{20}Ie amy zao, naho jinanji’ Israele iaby te tafampoly t’Iarovame, le nampisangitrife’ iereo mb’am-pivori-bey vaho nanoe’ iereo mpanjaka’ Israele iaby; leo raike tsy nañorike ty anjomba’ i Davide naho tsy Iehodà avao.

\VS{21}Aa ie niheo mb’e Ierosalaime mb’eo t’i Rekhavame, le hene natonto’e ty anjomba’ Iehoda naho ty fifokoa’ i Beniamine, lahindefoñe soa-joboñe rai-hetse-tsi-valo-ale, hialy amy anjomba’ Israeley, hampolia’e amy Rekhavame ana’ i Selomò i fifeheañey.

\VS{22}Fe niheo amy Semaià\FTNT{†}{{\FR 12:22 }{\FT{Semaià: i mijanjiñe manao ze satri’
{\ND{Ià}}.
}}}, ondatin’ Añahare, ty tsaran’ Añahare nanao ty hoe:

\VS{23}Saon­tsio t’i Rekhavame, ana’ i Selomò mpanjaka’ Iehoday naho i anjomba’ Iehoda naho Beniamine iabiy vaho o ila’ ondatio, ty hoe;

\VS{24}Hoe ty nafè’
{\ND{Iehovà}}: Tsy hionjoñe mb’eo nahareo, tsy hialy amo ana’ Israele roahalahi’ areoo; songa mimpolia mb’an-kiboho’e añe, fa amako o raha zao. Aa le hinao’ iereo ty tsara’
{\ND{Iehovà}}, vaho nimpoly, ty amy tsara’
{\ND{Iehovà}}y.


\par }{\PP \VS{25}Namboare’ Iarovame am-bohibohi’ i Efraime ao t’i Sekeme\FTNT{‡}{{\FR 12:25 }{\FT{Sekeme: anjara; nibalike maraindray}}}, le nimoneñe ao; vaho niavotse ama’e namboatse i Penoele\FTNT{§}{{\FR 12:25 }{\FT{Penoele: vintan’Añahare, fahaoniñañe
{\ND{Ià}}}}}.

\VS{26}Le hoe ty fitsakorean-tro’ Iarovame, Himpoly amy anjomba’ i Davidey henane zao i fifeheañey,

\VS{27}naho hionjomb’ amy anjomba’
{\ND{Iehovà}} e Ierosalaimey ondatio hanao soroñe; le hitolik’ amy talè’ iareoy, homb’amy Rekhavame mpanjaka’ Iehoda ty arofo’ ondatio vaho havetra’ iareo iraho, ie himpoly mb’ an-dRekhavame mpanjaka’ Iehoda ao.

\VS{28}Aa le nisafiry i mpanjakay, naho nandranjy bania volamena roe, vaho nanao ty hoe am’ondatio, Loho sarotse ty fionjona’ areo mb’e Ierosalaime mb’eo: ingo o ‘ndrahare’oo ry Israele, o ninday azo boak’ an-tane Mitsraimeo.

\VS{29}Napo’e e Betele ao ty raike le napo’e e Dane ao ty raike.

\VS{30}F’ie toe hakeo; amy te nionjoñe hitalaho ami’ty raik’ ama’e ondaty pake Daneo.

\VS{31}Namboara’e kijà ka o haboañeo, vaho boak’ am’ ondaty tsotra iabio ty nanoe’e mpisoroñe fa tsy amo ana’ i Levio.

\VS{32}Noriza’ Iarovame ty sabadidak’ ami’ty volam-paha-valo, ami’ty androm-paha-folo-lime ambi’ i volañey, hambañe amy sabadidake e Iehoday, ie nañenga amy kitreliy; izay ty e Betele ao, ie nanoa’e soroñe i bania namboare’e rey; vaho najado’e e Betele ao o mpisoro’ o toets’ abo namboare’eoo.

\VS{33}Aa le niañambone mb’amy kitrely niranjie’e e Betele ao amy faha-folo-lime ambi’ i volam-paha-valoiy, i volañe nitsakorè’e an-tro’ey avao; le nañoriza’e sabadidake o ana’ Israeleo, vaho niañambone mb’amy kitrely fañemboha’ey.



\par }\Chap{13}{\PP \VerseOne{1}Ie amy zao nihirike e Iehoda ty ondatin’ Añahare, ami’ty tsara’
{\ND{Iehovà}}, mb’e Betele mb’eo; ie nijohañe marine’ i kitreliy t’Iarovame hañemboke.

\VS{2}Le nikoihe’e amy kitreliy ty tsara’
{\ND{Iehovà}}, ami’ty hoe: Ry kitrely, kitrely, hoe t’{\ND{Iehovà}}: Maharendreha te hasamak’ añ’ anjomba’ i Davide ty ana-dahy; Iosià\FTNT{*}{{\FR 13:2 }{\FT{Iosià: mamorototo t’{\ND{Iehovà}}}}{\FT{; ty afo’
{\ND{Ià}}}}} ty tahina’e; le ama’o ty hisoroña’e o mpisoron-toets’ abo misoroñe ama’oo le haforehetse ama’o eo ty taola’ondaty.

\VS{3}Nanolo-biloñe ka re amy andro zay, ami’ty hoe: Zao ty viloñe nitsarà’
{\ND{Iehovà}}; Inao! ho riateñe o kitrelio vaho hadoañe ty lavenok’ ama’e.

\VS{4}Aa ie jinanji’ i mpanjakay ty saontsi’ indatin’Añaharey, i nikoiha’e amy kitreli’ i Beteleiy, le natora-kitsi’ Iarovame boak’ amy kitreliy ty fità’e nanao ty hoe: Fihino re. Fe niforejeje i sirañe natora-kitsi’ey, le tsy nahafitarik’ aze mb’ ama’e.

\VS{5}Nidreatse ka i kitreliy naho nidoañe boak’amy kitreliy o laveno’eo ty amy viloñe nitaroñe’ indatin’ Añaharey tie nitsara’
{\ND{Iehovà}}y.

\VS{6}Aa le hoe ty natoi’ i mpanjakay am’ indatin’ Añaharey: Mihalalia am’
{\ND{Iehovà}} Andrianañahare’o ho ahiko, misolohoa ho ahy hañereña’e ty sirako. Aa le nihalaly am’
{\ND{Iehovà}} indatin’ Añaharey naho niareñe ty fità’ i mpanjakay vaho nibalike ho amy do’e taoloy.

\VS{7}Aa hoe i mpanjakay am’ indatin’ Añaharey; Mihova amako ao, hanintsiña’o, le ho tolorako ravoravo.

\VS{8}Le hoe t’indatin’Añahare amy mpanjakay: Ndra te natolo’o ahy ty an-tsasa’ i anjomba’oy, tsy ho nindrezako vaho tsy ho nihinañe mofo ndra rano ami’ ty toetse toy.

\VS{9}Amy te nafanto’ i tsara’
{\ND{Iehovà}}y amako ty hoe: Ko mikama mofo ndra rano vaho ko mimpoly mb’amy lalañe nimbà’o mb’eoy.

\VS{10}Aa le nionjomb’ an-dalan-kafa mb’eo re, tsy nimpoly mb’amy lalañe nionjona’e mb’e Betele mb’eoy.


\par }{\PP \VS{11}Ie amy zao nimoneñe e Betele ao ty androanavy mpitoky; le niheo ama’e mb’eo ty ana’e raik’ nitalily ze hene fitoloñañe nanoe’ indatin’ Añaharey e Betele ao; naho nitalilie’ iereo an-drae’ iareo ka i lañonañe sinaontsi’e amy mpanjakaiy.

\VS{12}Le hoe ty nanoen-drae’ am’iareo; Nimb’aia re? Toe nitrea’ o ana’eo ty lala’ nomba’ indatin’ Añahare hirik’e Iehoday.

\VS{13}Le hoe re amo ana-dahi’eo: Adiaño ho ahy i borìkey. Aa le nidiañe’ iereo i borìkey naho niningira’e;

\VS{14}vaho nihe­añe’e indatin’ Añaharey, le nitendrek’ aze niam­besatse ambane’ ty kobaiñe eo, vaho nanoa’e ty hoe: Ihe hao indatin’Añahare boake Iehoday? Le hoe re, Ie.

\VS{15}Aa le hoe re tama’e, Molia mb’amako vaho mikamà mofo.

\VS{16}Le hoe re: Tsy hindre himpoly ama’o iraho, vaho tsy hitraofako lia; mbore tsy hiharo hihinañe mofo ndra hinon-drano ama’o an-toetse atoy.

\VS{17}Fa hoe ty tsara’
{\ND{Iehovà}} nitsaraeñ’ amako: Tsy hikama mofo ndra hikama rano ao irehe, ndra mimpoly amy lalañe nionjona’o mb’eoy.

\VS{18}Le hoe re ama’e: Mpitoky manahak’ azo ka ‘ni-raho; le nitsara amako ty anjely amy tsara’
{\ND{Iehovà}}y, ty hoe: Ampolio mb’añ’ anjomba’o mb’eo re hikama mofo naho hinon-drano; inay ty lañi’e.

\VS{19}Aa le nindreza’e fimpoly, nikama mofo naho ninon-drano.

\VS{20}Ie niambesatse am-pandambañañe eo, le niheo amy mpitoky ninday aze noliy ty tsara’
{\ND{Iehovà}}.

\VS{21}Le napaza’e ty hoe am’ indatin’ Añahare hirik’e Iehoday, Hoe ty nafè’
{\ND{Iehovà}}; Amy te ihe nanjehatse i falie’
{\ND{Iehovà}}y, naho tsy nambena’o i fañè nafanto’
{\ND{Iehovà}} Andrianañahare’oy,

\VS{22}te mone nibalike naho nikama mofo vaho ninon-drano an-toetse nitsarae’e ty hoe: Ko mikama mofo naho ko minon-drano; le tsy higodañe an-kiborin-droae’o ao ty fañova’o.


\par }{\PP \VS{23}Aa ie amy zao, naho fa nikama mofo naho ninon-drano, le nadia’e ho aze i borìke’ey, ho a i mpitoky nampi­hovae’ey.

\VS{24}Aa ie nienga mb’eo, nitendreke liona nanjevoñ’ aze, ie nañifike i fañova’ey an-dalañey; nitsangañe añ’ila’e eo i borìkey, vaho nijohañe marine’ i fañovay i lionay.

\VS{25}Inge amy zao ondaty niary eio, ie niisa’ iareo i fañova navokovoko an-dalañey, naho i liona nijagarodoñe marine’ i fañovaiy, le nimb’eo nita­lily an-drova nimoneña’ i androanavy mpitokiy.

\VS{26}Aa ie jinanji’ i mpitoky ninday aze moly boak’ amy lalañeiy, le hoe ty asa’e: Ie t’indatin’ Añahare nanjehatse i tsara’
{\ND{Iehovà}}y, toly ndra natolo’
{\ND{Iehovà}} amy lionay, nirimite’e naho vinono’e ty amy tsara’
{\ND{Iehovà}} nafe’e ama’ey.

\VS{27}Aa hoe ty natao’e amy ana’e rey: Diaño ho ahy i borikey. Aa le nidiañe’ iereo.

\VS{28}Ie nimb’eo le nanjo i fañovay te nahi­fik’ an-dalañe eo, naho i borìkey, vaho i liona nijohañe marine’ i fañovaiy. Tsy nihane’ i lionay i fañovay vaho tsy nirimite’e i borìkey.

\VS{29}Rinambe’ i mpitokiy ty fañova’ indatin’ Añaharey, le nasampe’e amy borìkey, vaho nen­dese’e nibalike mb’eo; ie nivotra­k’ an-drova’ i androanavy mpitokiy, le nandala naho nandentek’ aze.

\VS{30}Natsala­lampa’e amy kibori’ey i fañova’ey; le nandala’ iareo ami’ty hoe: Hoke, ry rahalahiko!

\VS{31}Ie na­ndentek’ aze, le nafanto’e amy ana’e rey ty hoe, Naho mikenkan-draho, aleveño amy kibory nandentehañe indatin’ Añaharey; apoho marine’ o taola’eo o taolakoo.

\VS{32}Amy te tsy mete tsy hifetsake i tsara’
{\ND{Iehovà}} nipazahe’e amy kitrely e Beteley naho amo fonga anjomba an-toets’ abo an-drova’ i Someroneo\FTNT{†}{{\FR 13:32 }{\FT{Somerone: an-kaboa fijilovañe}}}.

\VS{33}Ie añe, tsy niba­lintoa amy sata-rati’ey t’Iarovame, fa nanoe’e mpisoroñe an-toets’ abo o boak’ am’ondaty tsotra iabio; toe noriza’e ho mpisoroñe an-toets’ abo ze hene nimete.

\VS{34}Ie nampanan-kakeo ty anjomba’ Iarovame, hañitoañe aze, naho hamon­gorañ’ aze ambone’ ty tane toy.



\par }\Chap{14}{\PP \VerseOne{1}Ie amy zao, natindri’ ty hasilofañe t’i Abià\FTNT{*}{{\FR 14:1 }{\FT{Abià: Raeko t’{\ND{Iehovà}}}}}, ana’ Iarovame.

\VS{2}Le hoe t’Iarovame amy tañanjomba’ey: Ehe, Miongaha, mañonohonoa tsy ho oniñe t’ie vali’ Iarovame; le akia mb’e Silò mb’eo; añe t’i Ahià\FTNT{†}{{\FR 14:2 }{\FT{Ahià: Rahalahi’
{\ND{Iehovà}}}}} mpitoky, i ni­saontsy amakoy t’ie ho mpanjaka mifehe ondaty retoañe.

\VS{3}Añandeso boko-mofo folo, naho mokary, naho korobo tantele, le mionjona mb’ ama’e mb’eo; ho saontsie’e ama’o ty hifetsa­k’ amy ajajay.

\VS{4}Aa le nanoe’ i vali’ Iarovamey; niongake re nomb’e Silò añe vaho niheo mb’ amy anjomba’ i Ahiày mb’eo. Tsy nahaisake t’i Ahià, fa nifè-pihaino amy haantera’ey.

\VS{5}Aa le hoe t’{\ND{Iehovà}} amy Ahià: Ingo mb’ama’o mb’etoa ty tañanjomba’ Iarovame hañontane i ana’ey fa siloke; aa le zao naho zao ty hisaontsia’o; fa ie mimoak’ ao le hanao sare rakemba ila’e.

\VS{6}Aa ie nahajanjiñe ty figodoim-pandia’e an-tokonañe eo t’i Ahià, le hoe re tama’e: Mihovà mb’etoa ry tañanjomba’ Iarovame; manao akore t’ie mintse ho ila’e? Fa niraheñe ama’o iraho hinday enta mavesatse.


\par }{\PP \VS{7}Akia, saontsio am’Iarovame: Hoe ty nafè’
{\ND{Iehovà}} Andrianañahare’ Israele: Kanao naonjoko am’ ondatio irehe, naho nanoeko mpifehe’ Israele-ondatikoo,

\VS{8}niriateko amy anjomba’ i Davidey i fifeheañey, le natoloko azo; f’ihe tsy manahake i Davide mpitoroko, ie nañambeñe o lilikoo naho nañorik’ ahy an-kaampon’ arofo’e vaho nanoe’e ze mahi­ty a masoko avao;

\VS{9}te mone haloloañe ambone’ ze fonga taolo’o ty anoe’o; nimb’eo irehe nandranjy ‘ndrahare ankafankafa naho saren-draha natranake, hanigìke o habosehakoo, ie nahifi’o amboho’o ao;

\VS{10}toly ndra, hametsahako hankàñe ty anjom­ba’ Iarovame vaho haitoako amy Iarovame ze fonga ondaty mañary rano an-kijoly, ndra ty migabeñe ao ndra ty midada e Israele le ho faopaoheko ty sehanga’ i anjomba’ Iarovamey, manahake ty fipioha’ ondaty ty forompotse am-para’ t’ie fonga añe.

\VS{11}Ho hanen’ amboa ty hivalenkañe amy Iarovame an-drova ao, le ho hanem-boron-tioke ze miantantiritse an-kivok’ ao; fa nitsa­ra t’{\ND{Iehovà}}.

\VS{12}Miavota arè, akia mb’añ’ anjom­ba’o mb’eo; fe vata’e mimoak’ amy rovay o fandia’oo, ho simba i ajajay.

\VS{13}Handala aze t’Israele iaby vaho handentek’ aze, fa ie avao amo tiri’ Iarovameo ty hagodoñe an-kibory ao, amy te, ie avao ty nahaoniña’
{\ND{Iehovà}} Andrianañahare’ Israele raha soa añ’anjomba’ Iarovame ao.

\VS{14}Le hatroa’
{\ND{Iehovà}} hifehe Israele ty mpanjaka hañito ty anjomba’ Iarovame anito. Aa ino ty hanoeko henanekeo?

\VS{15}toe ho fofohe’
{\ND{Iehovà}} t’Israele, manahake ty fampitroetroean-drano ty vinda; le hombota’e amy tane soa natolo’e aman-droae’ iareoy t’Israele, vaho hampivarakaihe’e alafe’ i Sakay añe; ty amo hazomanga namboare’ iereoo hanigìke
{\ND{Iehovà}}, hiviñera’e.

\VS{16}Aa le ho farie’e t’Israele ty amo tahi’ Iarovameo, ie nanao hakeo vaho nampanan-tahiñe Israele.

\VS{17}Niongak’ amy zao ty vali’ Iarovame, niavotse vaho nigodañe e Tirtsà\FTNT{‡}{{\FR 14:17 }{\FT{Tirtsà: Fanjaka}}} ao; aa ie nisorogodañe an-tokonañe eo le nisimba i ajajay.

\VS{18}Nandeveñe naho nandala aze t’Israele iaby, ty amy tsara’
{\ND{Iehovà}} nitsarae’e am-pità’ i Ahià mpitoky mpitoro’ey.

\VS{19}O fitoloña’ Iarovame ila’eo, o fialia’eo, i fifehea’ey, ingo, t’ie sinokitse am-boken-talili’ o mpanjaka’ Israeleo.

\VS{20}O andro nifehea’ Iarovameo le taoñe roapolo-ro’amby; vaho nitrao-piròtse aman-droae’e ao; i Nadabe\FTNT{§}{{\FR 14:20 }{\FT{Nadabe: matarike}}} ana’ey ty nandimbe aze nifehe.


\par }{\PP \VS{21}Nifehe e Iehoda ao t’i Rekhavame ana’ i Selomò. Efa-polo-tao-raik’ amby t’i Rekhavame te niorotse nifeleke, le nifehe folo-tao-fito’ amby e Iero­salaime, i rova jinobo’
{\ND{Iehovà}} amo hene fifokoa’ Israeleo, hampipoha’e i tahina’eiy; i Naamae\FTNT{*}{{\FR 14:21 }{\FT{Naamae: montramontra’e}}} nte-Amore ty tahinan-drene’e,

\VS{22}toe nanao haloloañe am-pivazohoa’
{\ND{Iehovà}} t’Iehoda naho nampamarahy Aze amo hakeo nanoe’ iereo mandikoatse o nanoen-droae’ iareoo,

\VS{23}amy te namboare’ iereo, ho am-bata’ iereo, ty toets’ abo naho hazomanga vaho Aserae\FTNT{†}{{\FR 14:23 }{\FT{Aserae hataem-piravoravoañe}}} ambone’ ze fonga haboañe naho ambane’ ze hene hatae mandrevake.

\VS{24}Tamy taney ka o lahilahy nandeo-batañ’ an-dahilahio, le fanoe’ iereo ze fonga sata-lo’ o kilakila ondaty rinoa’
{\ND{Iehovà}} aolo’ o ana’ Israeleo añeo.

\VS{25}Ie amy zao, nionjon-kanàme Ierosa­laime t’i Sisake mpanjaka’ i Mitsraime amy taom-paha lime’ i Rekhavamey

\VS{26}le nivolose’e o vara añ’anjomba’
{\ND{Iehovà}}o naho o vara añ’ anjomba’ i mpanjakaio; fonga finao’e; tinava’e ka ze hene fikalan-defo volamena niranjie’ i Selo­mò.

\VS{27}Aa le namboare’ i Rekhavame fikalan-defoñe torisike hasolo iareo, ze nafanto’e am-pità’ o mpifehem-pigaritse mpañambeñe ty lalambein’ anjomba’ i mpanjakaio.

\VS{28}Ie amy zao, ndra mbia’ mbia ty nimoaha’ i mpanjakay añ’ anjomba’ I{\ND{eho­và}} le nitintine’ o mpigaritseo irezay vaho nabali’ iereo mb’añ’ efem-piga­ritse ao.

\VS{29}Ty ila’ o fitoloña’ i Rekhavameo, ze hene tolon-draha’e; tsy fa sinokitse amy bokem-pitoloña’ o mpanjaka’ Iehodaio hao?

\VS{30}Nitolom-pialy avao t’i Rekhavame naho Iarovame.

\VS{31}Aa le nitrao-piròtse aman-droae’e t’i Rekhavame, naho nalenteke aman-droae’e an-drova’ i Davide ao; i Naamae nte-Amore ty tahinan-drene’e. Nandimbe aze nifehe t’i Abiiame\FTNT{‡}{{\FR 14:31 }{\FT{Abiiame: rae’ i riakey}}}, ana-dahi’e.



\par }\Chap{15}{\PP \VerseOne{1}Ie amy taom-paha-folo-valo’ ambi’ Iarovame mpanjaka, ana’ i Nebatey, le niorotse nifehe Iehoda t’i Abiiame

\VS{2}nifeleke telo taoñe e Ierosalaime ao. I Maakà\FTNT{*}{{\FR 15:2 }{\FT{Maakà; tinindry; fa modo; mireketse}}}, anak’ ampela’ i Abisalome\FTNT{†}{{\FR 15:2 }{\FT{Abisalome: raen-kanintsiñe}}}, ty tahinan-drene’e.

\VS{3}Fonga nañaveloe’e o hakeo nanoen-drae’e taolo’eo; tsy nivantañe amy
{\ND{Iehovà}} Andria­nañahare’e manahake ty arofon-drae’e Davide, ty arofo’e.

\VS{4}Fe nanolora’
{\ND{Iehovà}} Andrianañahare failo e Ierosalaime ao t’i Davide hampitroara’e ty ana’e hanonjohy aze, hampijadoña’e t’Ierosalaime;

\VS{5}amy te nanao ty hiti’e am-pihaino’
{\ND{Iehovà}} t’i Davide vaho tsy nivìke ndra ami’ ty inoñ’ inoñe linili’e ama’e amo hene andron-kavelo’eo naho tsy ty amy Orià nte-Kitey.

\VS{6}Nitolom-pialy avao t’i Rekhavame naho Iarovame amo hene andron-kavelo’eo.

\VS{7}Aa naho o fitoloña’ i Abiiame ila’eo, o tolon-draha’e iabio—tsy fa sinokitse amy bokem-pamoliliañe o mpanjaka’ Iehodaoy hao? Le hotakotak’ avao ty tañivo’ i Abiiame naho Iarovame.

\VS{8}Aa le nitrao-piròtse aman-droae’e t’i Abiime vaho nalente’ iereo an-drova’ i Davide ao; nandimbe aze nifehe t’i Asa\FTNT{‡}{{\FR 15:8 }{\FT{Asa: mpanaha; fanafahañe}}} ana’e.


\par }{\PP \VS{9}Ie amy taom-paha-roapolo’ Iarovame mpanjaka’ Israeley le niorotse nifeleke Iehodà t’i Asa;

\VS{10}nifehe efa-polo taoñe raik’ amby e Ierosalaime ao re, i Maakà, anak’ ampela’ i Abisalome, ty tahinan-drene’e.

\VS{11}Nanao havantañe am-pihaino’
{\ND{Iehovà}} t’i Asa, manahak’ an-drae’e Davide.

\VS{12}Naitoa’e amy taney ze lahilahy mpandeo-batañe an-dahilahy vaho nafaha’e o fonga raham-pahasive namboaren-droae’eo.

\VS{13}Naitoa’e amy naha mpanjaka ampela azey ka t’i Maakà rene’e, ty amy hazomanga nanoe’e añ’ala-vondroy; rinotsa’ i Asa i hazomanga’ey vaho niforototoe’e amy torahañe Kidroney\FTNT{§}{{\FR 15:13 }{\FT{Kidrone: mikomainte, mihalonjetse}}}.

\VS{14}O toets’ aboo avao ty tsy naveve’e fe ni-lifotse
{\ND{Iehovà}} ty arofo’ i Asa amo hene andro’eo.

\VS{15}Le nampizilihe’e añ’anjomba’
{\ND{Iehovà}} ao o raha nengaen-drae’eo naho o nengae’eo; ty fanake naho ty volafoty vaho ty volamena.

\VS{16}Nitolom-pialy t’i Asa naho i Baasa\FTNT{*}{{\FR 15:16 }{\FT{Baasa: mpipay; mpandrotsake}}} mpanjaka’ Israele amo hene andro’ iareoo.

\VS{17}Nionjoñe haname Iehodà mb’eo t’i Baasa mpanjaka’ Israele, vaho namboare’e ty Ramà, hikalañe ty fiavotañe naho ty fimoahañe mb’amy Asa mpanjaka Iehodà mb’eo.

\VS{18}Rinambe’ i Asa amy zao ty vola-foty naho volamena sisa amy fañajam-baran’ anjomba’
{\ND{Iehovà}}y naho amy fañajam-baran’ anjomba’ i mpanjakaiy naho natolo’e am-pità’ o mpitoro’eo; le nampihitrife’ i Asa amy Benehadade\FTNT{†}{{\FR 15:18 }{\FT{Bene-hadade; ana’ i Hadade; anan-korake}}}, ana’ i Tabri­mone\FTNT{‡}{{\FR 15:18 }{\FT{Tibrimone: ampongabe’ soa; foetse; aivo}}}, ana’ i Kezione\FTNT{§}{{\FR 15:18 }{\FT{Kezione: aroñaroñe}}}, mpanjaka’ i Arame, nimoneñe e Damesèkey, ami’ty hoe:

\VS{19}Ao ty fañina añivo’o naho izaho, añivon-draeko naho ty rae’o; ingo nañitrifako ravoravo, volafoty naho volamena; akia, apitsoho ty fañina’o amy Baasa mpanjaka’ Israele, hisitaha’e amako.

\VS{20}Hinao’ i Benehadade t’i Asa mpanjaka, le nirahe’e haname o rova’ Israeleo o roandria’ i valobohòkeio le linafa’e t’Iione\FTNT{*}{{\FR 15:20 }{\FT{Iione: mañente; maso; rano migoangoañe}}}, naho i Dane, naho i Abel’bet’maakà\FTNT{†}{{\FR 15:20 }{\FT{Abelbetmaakà: fiandraza toe-pamorekeke}}} vaho i Kinerote\FTNT{‡}{{\FR 15:20 }{\FT{Kinerote: marovany; mivariñe}}} iaby, reketse ty tane’ i Naftalý\FTNT{§}{{\FR 15:20 }{\FT{Naftalý; mimane ndra mialy}}} iaby.

\VS{21}Ie jinanji’ i Baasa zao le napo’e ty fandranjiañe i Ramà vaho nimoneñe e Tirtsà\FTNT{*}{{\FR 15:21 }{\FT{Tirtsa: matarike: tea vintañe}}}.

\VS{22}Nitsitsihe’ i Asa mpanjaka koike t’Iehoda, tsy nilefereñe; nakare’ iereo o vato’ i Ramà iabio naho o boda fañamboara’ i Baasao; le namboare’ i Asa mpanjaka ty Geba\FTNT{†}{{\FR 15:22 }{\FT{Geba: tamboho; fitovy}}} e Beniamine ao naho i Mitspà\FTNT{‡}{{\FR 15:22 }{\FT{Mitspà: Fitalaksañ’abo}}}.

\VS{23}Aa naho o fitoloña’ i Asa ila’eo, i haozara’e iabiy naho ze hene tolon-draha’e naho o rova namboare’eo; tsy fa sinokitse amy bokem-pamoliliañe o mpanjaka’ Iehodaoy hao? Ie nigain-kantetse le narare am-pandia’e.

\VS{24}Nitrao-piròtse aman-droae’e t’i Asa vaho nalentek’ aman-droae’e an-drova’ i Davide rae’e ao; Iehosafate\FTNT{§}{{\FR 15:24 }{\FT{Iehosafate: Mpizaka t’I{\ND{ehovà}}}}} ana’e ty nandimbe aze nifehe.


\par }{\PP \VS{25}Niorotse nifehe Israele t’i Nadabe\FTNT{*}{{\FR 15:25 }{\FT{Nadabe: ravoravo; roandria}}} ana’ Iarovame amy taom-paha-roe’ i Asa mpanjaka’ Iehoday, le nifeleke Israele roe taoñe,

\VS{26}nanao ze hatsi­vokarañe am-pihaino
{\ND{Iehovà}} naho nañavelo an-tsatan-drae’e vaho amy hakeo’e nampanaña’e tahiñe Israeley.

\VS{27}Kinilili’ i Baasà, ana’ i Ahiià, añ’ an­jomba’ Isakare, vaho zinevo’ i Baasà re e
\FTNT{†}{{\FR 15:27 }{\FT{Gibetone: lambosiñe; anjomba abo}}}Gibe­tonen-te-Pelistio; ie fa narikatohe’ i Nadabe naho Israele iaby ty Gibetone.

\VS{28}Amy taom-paha-telo’ i Asa mpanjaka’ Iehoday ty nanjevoña’ i Baasa aze vaho nandimbe aze nifehe.

\VS{29}Ie vata’e nimpanjaka le fonga zinama’e ty anjom­ba’ Iarovame; leo raike tsy napo’e hikofòke amy Iarovame ampara’ te fonga vinono’e ty amy tsara’
{\ND{Iehovà}} nitsaraeñe am-pità’ i Ahiià nte-Silò mpitoro’ey;

\VS{30}ty amo tahiñe nanoe’ Iarovameo naho nampanaña’e hakeo Israele amy sigihy nisigihe’e
{\ND{Iehovà}}, Andrianañahare’ Israeley, hiviñera’e.

\VS{31}Aa le o fitoloña’ i Nadabeo naho o hene tolon-draha’eo, tsy fa sinokitse amy bokem-pamoliliañe o mpanjaka’ Israeleoy hao?

\VS{32}Nitolom-pialy avao t’i Asa naho i Baasa mpanjaka’ Israele amo hene andro’ iareoo.


\par }{\PP \VS{33}Amy taom-paha-telo’ i Asa mpanjaka’ Iehoday, le niorotse nifehe’ Israele iaby e Tirtsà ao t’i Baasa ana’ i Ahiià, vaho nifeleke taoñe roapolo-efats’ amby.

\VS{34}Nanao ze raty am-pivazohoa’
{\ND{Iehovà}} re naho nañavelo ami’ty sata’ Iarovame naho amy tahiñe nampanaña’e hakeo Israeley.



\par }\Chap{16}{\PP \VerseOne{1}Aa le niheo am’Ieho\FTNT{*}{{\FR 16:1 }{\FT{Ieho: ie veloñe}}} ana’ i Kananý\FTNT{†}{{\FR 16:1 }{\FT{Kananý: matarike}}} ty tsara’
{\ND{Iehovà}} amy Baasa, nanao ty hoe:

\VS{2}Kanao naonjoko amy debokey irehe naho nanoeko mpifehe Israele, ondatikoo, naho nañaveloa’o an-tsata’ Iarovame nampanan-tahiñe ondatiko Israeleo hanigik’ ahy hibosehako amo hakeo’eo,

\VS{3}inao! ho faopaoheko añe t’i Baasa naho i anjomba’ey vaho hanoeko hambañe amy anjomba’ Iarovame ana’ i Nebatey;

\VS{4}ze amy Baasa mibanitse an-drova ao le ho hanen’ amboa vaho habotse’ o voron-tiokeo o aze miantantiritse an-teteke eio.

\VS{5}Ty ila’ o fitoloña’ i Baasao naho o tolon-draha’eo vaho o haozara’eo; tsy fa sinokitse amy bokem-pamoliliañe o mpanjaka’ Israeleoy hao?

\VS{6}Nitrao-piròtse aman-droae’e t’i Baasa naho nalenteke e Tirtsà ao vaho nandimbe aze ho mpifehe t’i Elà\FTNT{‡}{{\FR 16:6 }{\FT{Elà: Kobaiñe; fatse; fandañirañe an-jaka}}} ana-dahi’e.

\VS{7}Mbore niatreatre i Baasa naho i anjomba’ey, am-pità’ Iehò, mpitoky, ana’ i Kananý ty tsara’
{\ND{Iehovà}}, ty amo haloloañe iaby nanoe’e am-pivazohoa’
{\ND{Iehovà}}o, hanigìk’ aze hiforoforo amo fitoloñam-pità’eo, ie nanahake i anjomba’ Iarovame nañohofa’e lozay.

\VS{8}Amy taom-paha-roapolo-eneñ’ ambi’ i Asa mpanjaka’ Iehoday, ty namotora’ i Elà ana’ i Baasa nifehe Israele e Tirtsà ao vaho nifehe roe taoñe.

\VS{9}Nikinià’ i Zimrý\FTNT{§}{{\FR 16:9 }{\FT{Zimry: sabo; mpibeko; vahe}}} mpitoro’e, mpifeleke ty an-tsasa’ o sarete’eo, ie e Tirtsà añe nigenoke ho mamo añ’ akiba’ i Artsà\FTNT{*}{{\FR 16:9 }{\FT{Artsà: i taney}}}, mpamandro’ i anjomba’e e Tirtsày,

\VS{10}le nizilik’ ao ty Zimrý nanjevoñe naho namono aze an-taom-paha-roapolo-fito’ ambi’ i Asa, mpanjaka’ Iehoda vaho nandimbe aze nifeleke.

\VS{11}Ie niorotse nifehe naho vata’e niambesatse amy fiambesa’ey, le fonga zinama’e ty anjomba’ i Baasa; tsy nenga’e raike amo longo’eo, ndra amo rañe’eo ty namany an-kijoly.

\VS{12}Fonga narotsa’ i Zimrý ty anjomba’ i Baasa, ty amy tsara’
{\ND{Iehovà}} nafe’e amy Baasa añamy Iehò, mpi­toky,

\VS{13}ty amo hakeo’ i Baasao naho o tahi’ i Elà ana’eo, amo ha­keo’eo naho ie nampanan-tahiñe Is­raele vaho nanigike ty haviñera’
{\ND{Iehovà}} Andrianañahare’ Israele amo hakoaha’ iareoo.

\VS{14}Aa naho o fitoloña’ i Elà ila’eo, o fonga raha nanoe’eo; tsy fa sinokitse amy bokem-pamolili­añe o mpanjaka’ Israeleoy hao?


\par }{\PP \VS{15}Ie an-taom-paha-roapolo-fito’ ambi’ i Asa mpanjaka’ Iehoda, le nifehe fito andro e Tirtsà ao t’i Zimrý. Nitobe hañatreatre’ i Gebetonen-te-Pelistio, ondatio henane zay.

\VS{16}Aa ie jinanji’ ondaty an-tobe ao, ty hoe: Nikilily t’i Zimrý namono i mpanjakay, le nanoe’ Israele iaby mpanjaka’ Israele t’i Omrý\FTNT{†}{{\FR 16:16 }{\FT{Omrý: Mpiana’
{\ND{Iehovà}}}}{\FT{; borak’ampemba}}}, mpifehe’ i valobohòkey an-tobe ao amy andro zay.

\VS{17}Niavotse boak’e Gibetone t’i Omrý rekets’ Israele iaby nañarikatoke i Tirtsà.

\VS{18}Naho nioni’ i Zimrý t’ie nandrambe i rovay, le nimoak’ amy fitilik’ abo’ i anjom­bam-panjakaiy, le finoro­toto’e ama’e i anjombam-panjakay vaho nihomake,

\VS{19}ty amo hakeo nanoe’e an-karatiañe am-pivazohoa’
{\ND{Iehovà}}o amy naña­veloa’e an-tsata’ Iarovamey vaho amo tahiñe nanoe’e hampandilatse Israeleo.

\VS{20}Aa naho o fitoloña’ i Zimrý ila’eo; i fikitrohan-draty nanoe’ey; tsy fa sinokitse amy bokem-pamolili­añe o mpanjaka’ Israeleoy hao?

\VS{21}Nizara roe amy zao o nte-Israeleo; nañorike i Tibný\FTNT{‡}{{\FR 16:21 }{\FT{Tibný: boka; ahetse}}} ana’ i Ginate\FTNT{§}{{\FR 16:21 }{\FT{Ginate: golobom-pamboleañe}}} ty vaki’ ondatio hanoe’ iereo mpanjaka, le nañorike i Omrý ka ty vaki’e.

\VS{22}Fe naha­rotsake o mpaño­rike i Tibný ana’ i Ginateo o naño­rike i Omrio; aa le nikoromake t’i Tibný vaho nifehe t’i Omrý.

\VS{23}Amy taom-paha-telopolo-raik’ ambi’ i Asa mpanjaka’ Iehoday ty niorota’ i Omrý nifehe’ Israele, le nifeleke folo-tao-ro’amby, nifehe enen-taoñe e Tirtsà.

\VS{24}Vinili’e talen­ta volafoty roe amy Semere\FTNT{*}{{\FR 16:24 }{\FT{Semere: mpigaritse; fatike}}} ty tamboho atao So­merone, le nandranjy amy haboañey vaho nitokave’e Somerone i rova nam­boare’ey ty amy tahina’ i Semere tompo’ i tambohoiy.

\VS{25}Ni­to­lon-karatiañe am-pihaino’
{\ND{Iehovà}} t’i Omrý, lombolombo’ o niaolo aze iabio o haloloañe nanoe’eo;

\VS{26}amy te fonga nañaveloa’e o sata’ Iarovame ana’ i Nebateo naho i tahiñe nampanaña’e hakeo Israeley, ie nanigìke
{\ND{Iehovà}} Andrianañahare’ Israele hiviñera’e amo hakoaha’ iareoo.

\VS{27}Le o fitoloña’ i Omrý ila’eo naho ty haozarañe naboa’e, tsy fa sinokitse amy bokem-pamoliliañe o mpanjaka’ Israeleoy hao?

\VS{28}Nitrao-piròtse aman-droae’e t’i Omrý naho nalenteke e Somerone ao vaho nandimbe aze nifehe t’i Akabe\FTNT{†}{{\FR 16:28 }{\FT{Akabe: rahalahin-drae}}}, ana’e.


\par }{\PP \VS{29}An-taom-paha-telopolo-valo’ ambi’ i Asa mpanjaka’ Iehoda ty niorota’ i Akabe ana’ i Omrý nifehe Israele le nifeleke Israele e Somerone ao roapolo taoñe ro’amby;

\VS{30}nanao haloloañe am-pivazohoa’
{\ND{Iehovà}} t’i Akabe ana’ i Omrý, mandikoatse o niaolo aze iabio.

\VS{31}Ie amy zao, hoe nimaivañ’ ama’e ty manjotik’ amo hakeo’ Iarovame ana’ i Nebateo t’ie mbore nañenga Iizebele\FTNT{‡}{{\FR 16:31 }{\FT{IIizebele: malio tahiñe}}} ho vali’e, ie ana’ i Etebaale\FTNT{§}{{\FR 16:31 }{\FT{Ete-baale: mb’amy hazomangay}}} mpanjaka’ o nte-Tsidoneo naho nimb’eo nitoro­ñe i Baale\FTNT{*}{{\FR 16:31 }{\FT{Baale: Talè
}}} vaho nitalahoa’e.

\VS{32}Nampitroara’e kitrely ty Baale amy anjomba’ i Baale niran­jie’e e Someroney.

\VS{33}Nam­boare’ i Akabe ka ty ala-vondro; nilombolombo’ o mpanjaka’ Israele niaolo aze iabio t’i Akabe ami’ty fani­giha’e ty haviñera’
{\ND{Iehovà}} Andrianañahare’ Israele.


\par }{\PP \VS{34}Tañ’ andro’e ty namboare’ i Kiale\FTNT{†}{{\FR 16:34 }{\FT{Kiale: Veloñe t’i Andrianañahare}}} ty Ierikò. I Abirame\FTNT{‡}{{\FR 16:34 }{\FT{Abirame: raem-pitake}}} tañolo­ño­loña’e ty nampipoha’e o mananta’eo le i Segobe\FTNT{§}{{\FR 16:34 }{\FT{Segobe; nihafatrareñe; naonjoñe}}} tsitso’e ty nampitroara’e o lalambeio ty amy tsara’
{\ND{Iehovà}} nitsa­rae’e añam’ Iehosoa ana’ i Noney.



\par }\Chap{17}{\PP \VerseOne{1}Le hoe t’i Elià\FTNT{*}{{\FR 17:1 }{\FT{Elià: Andrianañahare t’{\ND{Iehovà}}}}} nte-Tisbè
\FTNT{†}{{\FR 17:1 }{\FT{Tisbè: mahagadra; mpandrohy}}} mpimo­neñe e Gilade amy Akabe, Kanao veloñe t’{\ND{Iehovà}} Andria­nañahare’ Israele fijohañako, le tsy hahavy mika ndra orañe o taoñe rezao naho tsy ami’ty rehako avao.

\VS{2}Le niheo ama’e ty tsara’
{\ND{Iehovà}} nanao ty hoe:

\VS{3}Isitaho ty etoa le mitoliha maniñanañe, le mietaha amy torahañe atao Kerite\FTNT{‡}{{\FR 17:3 }{\FT{Kerite: tampake; mitrofake; mamono}}} atiñana’ Iordaneiy,

\VS{4}le hinoñe amy torahañey irehe vaho fa liniliko o koàkeo ty hamahañe azo.

\VS{5}Aa le nimb’eo re nanao i nitsarae’
{\ND{Iehovà}}y, nañialo añ’ olo’ i Kerite atiñana’ Iordaneiy.

\VS{6}Ninday mofo naho hena ama’e boa-maraiñe o koàkeo naho mofo naho hena te hariva, ie ninoñe an-torahañe ao.

\VS{7}Ie añe nimaike i torahañey amy te tsy niavy orañe i taney.


\par }{\PP \VS{8}Aa le niheo ama’e ty tsara’
{\ND{Iehovà}} nanao ty hoe:

\VS{9}Miongaha, akia mb’e Tsarepate\FTNT{§}{{\FR 17:9 }{\FT{Tsarepate: fampitranaham-biñe}}} e Tsidone añe, le imo­neño; inao, fa liniliko hiatrak’ azo ty vantotse.

\VS{10}Aa le niongake re nimb’e Tsarepate añe; ie nivotra­k’ an-dalambei’ i rovay eo, ingo nanontom-pipìke ty vantotse vaho nito­kava’e ami’ty hoe: Añandeso rano tsy ampeampe an-jonjòñe hinomeko.

\VS{11}Ie nihitrike mb’eo le tinoka’e, nanao ty hoe: Ehe, añandeso pilipito-mofo an-taña’o.

\VS{12}Fe hoe re, Kanao veloñe t’{\ND{Iehovà}} Andrianañahare’o, izaho tsy amam-bokoboko fa mona’e mahaàtsa-pitàñe raike am-batavo ao naho menake tsiam­peampe an-jonjòñe ao; namory tsila-katae roe iraho anianikey hañalankañe aze ho ahy naho i anakoy hihinana’ay vaho hivetrake.

\VS{13}Le hoe t’i Elià ama’e: Ko hemban-drehe, akia, ano i sinaontsi’oy; f’ie anokono mofo kede heike, le azotsò, ie heneke, anokono ka nahareo miroanake,

\VS{14}ami’ty nafè’
{\ND{Iehovà}} Andrianañahare’ Israele ty hoe: Tsy ho ritse ty vatavom-bò, vaho tsy ho kapaike ty zonjò-menak’ ampara’ ty andro irahe’
{\ND{Iehovà}} orañe mb’ an-tane atoa.

\VS{15}Aa le nimb’eo re, hene nanoe’e i nisaon­tsia’ i Eliày naho nikama andro maro, ie naho i Elià, vaho i anjomba’ey.

\VS{16}Tsy nilany ty vatavom-bò vaho tsy nikapaike ty zonjo-menake, ty amy tsara nampisaontsie’
{\ND{Iehovà}} i Eliày.


\par }{\PP \VS{17}Ie añe, le natindrin-kasilofañe ty ana’ i rakembay, le akore ty fanjekea’ i areteñey kanao tsy nahakofòke.

\VS{18}Le hoe re amy Elià, Inoñ’ ama’o iraho, ry ondatin’ Añahareo? Nivotrak’ amako atoy hao irehe hampaniahiañ’ ahy o tahikoo, vaho hañoho-doza amy anakoy?

\VS{19}Le hoe re ama’e: Atoloro ahy o ana’oo naho rinambe’e añ’araña’e naho nendese’e mb’ am-batsa am-pimoneña’e ao vaho nampandre’e am-pandrea’e.

\VS{20}Nitoreove’e am’
{\ND{Iehovà}} ty hoe: Ry
{\ND{Iehovà}}, Andria­nañahareko, nametsaha’o hankàñe hao i vantotse añialoakoy, ie zinevo’o i ana’ey?

\VS{21}Ni­hity in-telo ambone’ i ajajay re vaho nitoreo amy
{\ND{Iehovà}}, ami’ty hoe: Ry
{\ND{Iehovà}} Andrianañahareko, miambane ama’o, Ampolio ami’ty ajaja toy ty fiai’e.

\VS{22}Le hinao’
{\ND{Iehovà}} ty fiarañanaña’ i Elià, naho nimpoly amy ajajay ty fiai’e vaho nisotrake.

\VS{23}Rinambe’ i Elià i ajajay, le nazo­tso’e boak’ am-batsa ao mb’ añ’anjomba mb’eo, le natolo’e an-drene’e, le hoe t’i Elià; Ingo, veloñe o ana-dahi’oo.

\VS{24}Le hoe i rakembay amy Elià: Apotako henaneo t’ihe ro toe ondatin’ Añahare, vaho to ty tsara’
{\ND{Iehovà}} am-palie’o.



\par }\Chap{18}{\PP \VerseOne{1}Ie andro maro añe, le niheo amy Elià ty tsara’
{\ND{Iehovà}}, amy taom-paha-teloy ami’ ty hoe: Akia, miatrefa amy Akabe, fa hampahaviako orañe ty tane toy.

\VS{2}Aa le niheo mb’eo t’i Elià hiatrek’ amy Akabe.

\par }{\PP Toe nampalovilovy ty san-kerè e Somerone ao.

\VS{3}Le kinanji’ i Akabe t’i Obadià\FTNT{*}{{\FR 18:3 }{\FT{Obadià: mpitoro’ Iehova}}} mpamandroñe i anjombay (toe mpañeveñe am’{\ND{Iehovà}} t’i Obadià;

\VS{4}fa teo te nañitoa’ Iizebele o mpitoki’
{\ND{Iehovà}}o, le rinambe’ i Obadià ty mpitoky zato naho naeta’e ki-limampolo an-dakato ao vaho finaha’e mofo naho rano.)

\VS{5}Fa hoe ty asa’ i Akabe amy Obadià, Akia, tsitsiho i taney, mb’ amy ze rano manganahana naho mb’amo torahañeo hera hahaisak’ ahetse tika handrombahañe o soavalao naho o borìkeo ho veloñe, tsy mone ho motso aman-tika o hare iabio.

\VS{6}Aa le nifanjarà’ iereo i taney hirangà’ iareo; nanjenge mb’ añ’ ila’e t’i Aka­be, vaho nitakio­kioke mb’añ’ ila’e t’i Obadià.

\VS{7}Aa ie amy fañaveloa’ey t’i Obadia le nifanalaka ama’e t’i Elià; ie niisa’e, le nihotrak’ an-dahara’e, nanao ty hoe: Tsy i Elià talèkoy v’iheo?

\VS{8}Le hoe ty natoi’e, Izaho ‘nio; akia, taroño amy talè’oy ty hoe, Atoy t’i Elià.

\VS{9}Le hoe re, Ino o hakeokoo, te hasese’o am-pità’ i Akabe ty mpitoro’o hanjevoa’e?

\VS{10}Kanao veloñe t’{\ND{Iehovà}} An­dria­nañahare’o, tsy eo ty fifeheañe ndra fifelehañe tsy nañiraha’ i talèkoy hitsoeha’e; le ie nanao ty hoe, Tsy atoy re, le nampifantae’e i borizàñey naho i fifeheañey t’ie tsy naharendrek’ azo.

\VS{11}Ie amy zao, hoe ty saontsi’o: Akia, taroño amy talè’oy. Inao, fa atoy t’i Elià.

\VS{12}Ie amy zay, vata’e hienga azo iraho le ha­sese’ ty Tio’
{\ND{Iehovà}} mb’amy amoeako añey irehe; aa ie miheo mb’amy Akabe mb’eo hata­liliko, vaho tsy mahatendrek’ azo, le havetra’e; toe mpañeveñe am’
{\ND{Iehovà}} ty mpitoro’o sikal’ ami’ ty nahajalahy ahy.

\VS{13}Tsy naboak’ amy talèkoy hao ty nanoeko, ie nanjamañe o mpitoki’
{\ND{Iehovà}}o t’Iizebele? t’ie nañetake ondaty zato, mpitoki’
{\ND{Iehovà}}o ki-limampolo an-dakato ao vaho nifa­hanako mofo naho rano?

\VS{14}Le ihe manao ty hoe: Akia, taroño i talè’oy ty hoe: Inao, atoy t’i Elià, hanjevoa’e ahy.

\VS{15}Aa le hoe t’i Elià: Kanao veloñe t’{\ND{Iehovà}}’ i Màro fijohañakoy, toe hiatrek’ aze iraho te anito.

\VS{16}Aa le niavotse t’i Obadià hifanalaka amy Akabe, le tinaro’e ama’e vaho nimb’eo t’i Akabe hifañaoñe amy Elià.


\par }{\PP \VS{17}Ie nitendreke i Elià t’i Akabe, le hoe t’i Akabe ama’e: Ihe v’zao, ty mpitrobo Israele?

\VS{18}Le hoe ty natoi’e: Tsy izaho ty mitrobo Israele fa ihe naho ty anjomban-drae’o, kanao tsinambolitio’ areo o lili’
{\ND{Iehovà}}o vaho norihe’o o Baaleo.

\VS{19}Akia, ampañitrifo, vaho atontono amako mb’etoa iaby t’Israele an-kaboa’ i Karmele ey naho i mpitokim-Baale efa-jato-tsi-limampolo rey, naho i mpitoki’ i Aserà efa-jato mpikama am-pandambaña’ Iizebele rey.

\VS{20}Aa le nampañitrife’ i Akabe o ana’ Israele iabio vaho natonto’e an-kaboa’ i Karmele eo o mpitokio.


\par }{\PP \VS{21}Nitotofe’ i Elià ondatio, le nanoa’e ty hoe: Ampara’ te ombia ty mbe hifejofejo añivon-tsafiry roe? Naho
{\ND{Iehovà}} ro Andrianañahare, oriho, fa naho i Baale ka, le oriho. Tsy nahakofò-bolan-draike ondatio.

\VS{22}Le hoe t’i Elià am’ ondatio. Izaho le izaho avao ty mpitoky honka’
{\ND{Iehovà}}; fe ondaty efa-jato-tsi-limampolo ty mpitoki’ i Baale.

\VS{23}Aa le ampanoloro bania roe zahay, ho joboñe’ iereo ty a iareo, naho ho lilie’ iareo vaho hasampe amo hatae’eo, fa tsy hasiañ’ afo ty ambane’e ao; le izaho ka ty hikotepe ty bania ila’e naho hapoko ambone’ ty hatae vaho tsy hamiañako afo ty ambane’e ao.

\VS{24}Tokavo amy zay ty añaran-drahare’ areo, le ho kanjieko ty tahina’
{\ND{Iehovà}}; vaho ze Andrianañahare manoiñe an’afo, Ie ro Andrianañahare. Hene nanoiñe ondatio nanao : Saontsy soa izay.

\VS{25}Le hoe t’i Elià amo mpitoki’ i Baaleo: Joboño’ areo ty bania’ areo, le hajario heike, amy t’ie maro, le tokavo ty añaran-drahare’ areo, fe ko mamiañ’ afo.

\VS{26}Aa le rinambe’ iareo ty bania natolotse naho hinajari’ iereo vaho tinoka’ iareo ty añara’ i Baale mifototse amy maraindraiñey pak’ an-tsipinde mena, ami’ty hoe: O Baale, toiño. Fe leo feo raike tsy nanoiñe. Nitsamboa­tsamboañe an-tsinjake iereo añariari’ i kitrely namboare’ iereoy.

\VS{27}Ie tsipinde-mena, le kiniza’ i Elià ami’ty hoe: Ipaza­pazaho, kanao ‘ndrahare, he tondren-dre, ke miamontoñe, he nifokofoko añe; ke miroro ho tsekafeñe.

\VS{28}Aa le pinoña’ iereo ty fipazake, naho nandili-vatañe ama-meso naho lefoñe an-tsata’ iareo am-para’ te nidoandoan-dio.

\VS{29}Ie añe i tsingilin­gilieñey, mbe nitoky avao iereo sikal’ amy fisoroñañe harivay, f’ie tsy amam-peo, tsy amam-panoiñe, tsy amam-pañaoñe.

\VS{30}Le hoe t’i Elià am’ ondatio. Miharinea; le nañarivoa’ ondatio, vaho namboare’e i kitreli’
{\ND{Iehovà}} rinotsakey.

\VS{31}Nandrambe vato folo-ro’ amby t’i Elià ty ami’ty ia’ i fifokoan’ ana’ Iakobe rey; ie niheova’ ty tsara’
{\ND{Iehovà}}y nanao ty hoe: Israele ty ho tahina’o;

\VS{32}le namboare’e kitrely amy vato rey ami’ty tahina’
{\ND{Iehovà}}; le nihalie’e talahake niarikatoke i kitreliy, naha­atseke fañaranan-tabiry roe ty habei’e.

\VS{33}Hinajari’e amy zao ty hatae, naho rinasa’e i baniay vaho nampipoha’e ambone’ o hataeo eo,

\VS{34}le nanao ty hoe: Atsafo rano ty sajoa efatse vaho adoaño amo hisoroñañeo naho amo hataeo. Le hoe re, Ano fañin­droe’e, le nanoe’ iereo fañin­droe’e. Le hoe re: Ano fañintelo’e, vaho nanoe’ iareo fañin­telo’e.

\VS{35}Aa le nikararak’ añ’ ari­seho’ i kitreliy i ranoy, na­ñatsake i talahay an-drano.

\VS{36}Ie amy fisoroñan-karivay le nañarine mb’eo t’i Elià mpitoky nanao ty hoe: Ry
{\ND{Iehovà}} Andrianañahare’ i Avrahame naho Ietsake vaho Israele, ampaharofoano anito te Ihe ro Andrianañahare e Israele ao naho te izaho ro mpitoro’o vaho amy tsara’oy ty nanoeko ze he’e zao.

\VS{37}Janjiño iraho, ry
{\ND{Iehovà}}, janjiño, hahafohina’ ondaty retoañe te Ihe ro
{\ND{Iehovà}} Andriana­ñahare, mpampipoly ty arofo’ iareo.

\VS{38}Nipozak’ eo amy zao ty afo’
{\ND{Iehovà}} namorototo i engan-koroañey naho o hataeo naho o vatoo naho i debokey vaho nitsela ty rano an-kaly ao.

\VS{39}Ie nahaisake izay ondatio, le songa niankotrak’ an-dahara’e nanao ty hoe:
{\ND{Iehovà}}, ie ro Andrianañahare;
{\ND{Iehovà}}, ie ro Andria­nañahare.

\VS{40}Le hoe t’i Elià am’ iereo: Vahoro o mpitoki’ i Baaleo; ko apo’ areo hienga ndra raike; le tsinepa’ iareo; nindese’ i Elià nizotso mb’amy Kidrone torahañe mb’eo vaho zina­ma’e.

\VS{41}Le hoe t’i Elià amy Akabe: Mionjona, mikamà naho minoma; fa inao ty feon-oram-bey.

\VS{42}Aa le nañambone ey t’i Akabe nikama naho nitohoke. Nanganike mb’an-kaboa’ i Karmele mb’eo ka t’i Elià le nibokoke mb’an-tane, ty lahara’e añivo’ o ongo’eo;

\VS{43}le hoe re amy mpitoro’ey, Mionjona, le mitalakesa mb’ an-driake eñe. Nionjom-beo re vaho nanao ty hoe: Tsy ama’e. Le hoe re: Mibaliha mb’eo im-pito.

\VS{44}Ie amy faha-fitoy, le hoe ty asa’e: Hehe ty rahoñe hoe lela-pità’ ondaty miakatse an-driake eñe. Le hoe re, Akia, ano ty hoe amy Aka­be: Hentseño i sarete’oy le mizotsoa, soa tsy hanebañ’ azo i orañey.

\VS{45}Ie amy zao nigobon-drahoñe naho tioke i like­rañey vaho nikojojoake ty orañe. Aa le niningitse mb’e Iezreele mb’eo t’i Akabe.

\VS{46}Tamy Elià ty fità’
{\ND{Iehovà}}, le nidian-tohake vaho nilay aolo’ i Aka­be mb’eo pak’ am-pimoahañe e Iezreele añe.



\par }\Chap{19}{\PP \VerseOne{1}Hene natalili’ i Akabe am’ Iizebele ty nanoe’ i Elià naho i nanja­mana’e am-pibara o mpitoky iabioy.

\VS{2}Aa le nampañitrik’ amy Elià t’Iizebele nanao ty hoe: Ee te anoa’ o ‘ndrahareo amako ndra mandikoatse naho tsy ampanahafeko ami’ty fiai’ ty raik’ am’ iereo ty fiai’o te maray hoe zao.

\VS{3}Ie jinanji’e, le niongake nandrombak’ aiñe naho nivotrake e Beerseva e Iehoda añe vaho napò’e ao i mpitoro’ey.

\VS{4}F’ie nañavelo andro raike mb’an-dratraratra añe, le nivike naho niambesatse ambane’ talý eo, nañiry hivetrake, le hoe re, soa izay; ie henaneo, ry
{\ND{Iehovà}}, rambeso ty fiaiko, fa tsy vantañe te aman-droaeko iraho.

\VS{5}Aa le nandre re nirotse ambane’ i taliy eo, vaho ingo ty anjely nanohiñ’ aze ami’ty hoe: Mitroara, mikamà.

\VS{6}Niandra re, le hehe te marine’ ty añambone’e eo ty vonga-mofo natoñak’ ambone’ vaen’ afo, naho ty zonjon-drano, le nikama naho ninoñe le nirotse indraike.

\VS{7}Niheo mb’eo fañindroe’e i anjeli’
{\ND{Iehovà}}y, nañedre aze nanao ty hoe: Mitroara, mikamà, fa tsy ho leo’o i liay.

\VS{8}Aa le nitroatse re, nikama naho ninoñe vaho nañavelo an-kaozarañe efapolo andro naho efapolo haleñe mb’e Korebe vohin’ Añahare mb’eo.


\par }{\PP \VS{9}Ie pok’eo le nimoak’ an-dakato naho nañialo ao naho niheova’ ty tsara’
{\ND{Iehovà}} nanao ama’e ty hoe: Ino ty anoe’o atoy, ry Elià?

\VS{10}Le hoe re: Toe nifarahieko t’{\ND{Iehovà}}, Andrianañahare’ i Màroy; amy te tsinambolitio’ o ana’ Israeleo i fañina’oy, nafetsak’ ambane o kitreli’oo naho vinono am-pibara o mpitoki’oo, naho izaho le izaho ty honka’e vaho mipay ty fiaiko iereo, havetrake.

\VS{11}Le hoe re: Miavota, mijohaña an-kaboañe ey añ’ atrefa’
{\ND{Iehovà}}. Aa inge, niary eo t’{\ND{Iehovà}}, le rinia’ ty tio-bey manangololahy i vohi­tsey naho namoy vato añatrefa’
{\ND{Iehovà}}; fe tsy tamy tiokey t’{\ND{Iehovà}}; ie añe i tiokey le ty fanginikinihan-tane; fe tsy tamy fanginikinihañey t’{\ND{Iehovà}};

\VS{12}ie añe i fanginikinihañey, le ty afo; fe tsy tamy afoy t’{\ND{Iehovà}}; ie añe’ i afoy le ty fikofohañe mora.

\VS{13}Ie jinanji’ i Elià izay, le kinolopo’e amy sarimbo’ey ty añambone’e, naho niakatse nijohañe am-bava’ i lakatoy eo, vaho inao ty fiarañanañañe mb’ ama’e nanao ty hoe: Ino o anoe’o etoa, ry Elià?

\VS{14}Le hoe re: Vata’e nifarahieko t’{\ND{Iehovà}}, Andrianañahare’ i Màroy; amy te tsinambolitio’ o ana’ Israeleo i fañina’oy, nafetsak’ ambane o kitreli’oo, naho vinono am-pibara o mpitoki’oo, le izaho, toe izaho avao ty honka’e, ie mipay ty fiaiko, haitoañe.

\VS{15}Le hoe t’{\ND{Iehovà}} ama’e: Akia, mibaliha mb’amy lia’oy mb’eo pak’ am-patrambei’ i Damesèk’ añe; ie mivotrake eo, le orizo ho mpanjaka’ i Arame t’i Kazaele\FTNT{*}{{\FR 19:15 }{\FT{Kazaele: i mahaisak’ an’Andrianañaharey}}}

\VS{16}naho Iehò\FTNT{†}{{\FR 19:16 }{\FT{Iehò: ie eo}}} ana’ i Nimsý\FTNT{‡}{{\FR 19:16 }{\FT{Nimsý: rinombak’ an-kankañe}}} ty horiza’o ho mpanjaka’ Israele vaho i Elisà\FTNT{§}{{\FR 19:16 }{\FT{Elisà: fandrombahan’Añahare}}} ana’ i Safate\FTNT{*}{{\FR 19:16 }{\FT{Safate: mpizaka}}} nte-Abelmeholà\FTNT{†}{{\FR 19:16 }{\FT{Ebelmeholà: fandalam-patike}}} ty horiza’o ho mpitoky handimbe azo.

\VS{17}Ie amy zao, ze mipoliotse ami’ty fibara’ i Kazaele ho zevoñe’ Iehò; le ze mipolatitse am-pibara’ Iehò ho zevoñe’ i Elisà.

\VS{18}Fa amako e Israele ao ty fito-arivo sehanga’e, ze hene ongotse mb’e lia’e tsy nitongalek’ amy Baale vaho ze hene falie mboe tsy nañorok’ aze.


\par }{\PP \VS{19}Aa le niavotse mb’eo re naho tendrek’ aze t’i Elisà ana’ i Sefate, nitan-dasarý reketse katràka amam-baoñe folo-ro’ amby aolo’e; nindre amy faha folo-ro’ambiy re vaho nahifi’e ama’e i sarimbo’ey.

\VS{20}Aa le napo’e i katràka rey naho nilay nañorike i Elià nanao ty hoe: Angao horofako ty raeko naho i reneko le horiheko. Le hoe re tama’e; Mibaliha; ino ty nanoako azo?

\VS{21}Aa le nibalik’ amy faño­riha’e aze naho rinambe’e ty katràka roe mpiharo baoñe, le linenta’e naho nahandro o hena’eo ami’ty harao’ i añombe rey naho nanjotsoa’e ondatio, vaho nikama. Niongak’ amy zao re nañorike i Elià, vaho nitoroñe aze.



\par }\Chap{20}{\PP \VerseOne{1}Nanontoñe i hene valo­bohò’ey amy zao t’i Benehadade mpanjaka’ i Arame, reketse mpanjaka telopolo-ro’amby naho soavala vaho sarete le nion­jomb’eo nañarikatoke i Somerone hialia’e,

\VS{2}le nampihitrife’e mb’amy Akabe mpanjaka’ Israele an-drova ao,

\VS{3}ty nampanoa’e ty hoe: Hoe t’i Benehadade: Ahy o volafoty naho volamena’oo; o vali’oo vaho o ana’oo, ahy ze hene soa ama’e.

\VS{4}Nanoiñe aze ty mpanjaka’ Israele nanao ty hoe: Ie i sinaontsi’oy, ry talèko mpanjaka, azo iraho naho ze hene hanañako.

\VS{5}Nibalike mb’eo in­drai­ke o ìrakeo, nanao ty hoe: Zao ty asa’ i Benehadade: Toe nahitriko ama’o ty hoe: Haseseo amako o volafoti’oo, naho o volamena’oo naho o vali’oo vaho o ana’oo;

\VS{6}fa hiraheko mb’ ama’o mb’eo hamaray ami’ty andro hoe zao o mpitorokoo, le ho kodebe’ iereo ty anjomba’o, naho o anjombam-pitoro’oo; le ze soa am-pihaino’o ty hapo’ iareo am-pità’e vaho hendese’e añe.

\VS{7}Aa le songa kinoi’ i mpanjaka’ Israeley o roandria’ i taneio, nanao ty hoe: Ehe, isaho naho maha­oniña te midoha raha indatiy; fa pi­nai’e amako o valikoo naho o anakoo naho o volafotikoo naho o volamenakoo, le tsy niraràko.

\VS{8}Le hoe o androanavio naho ze hene ondaty ama’e, Ko mañaoñe aze, vaho ko miantoke.

\VS{9}Aa le hoe re amy ìra’ i Benehadade rey: Saontsio ty hoe i talèko mpanjakay: Hene hanoeko o nañiraha’o amy mpitoro’oy am-baloha’eo; fe tsy hanoeko o raha zao. Aa le nienga o ìrakeo, ninday i entañe zay.

\VS{10}Le hoe ty nañiraha’ i Benehadade ama’e: Ee te hanoe’ o ‘ndrahareo amako ndra mandikoatse naho maha­atsam-pità’ ze hene ondaty mañorik’ ahikoo ty debo’ i Somerone.

\VS{11}Le hoe ty natoi’ i mpanjaka’ Israeley: Taroño ama’e: Ee te tsy hirengevoke manahake ty mañafake fikalañe ty mañombe aze.


\par }{\PP \VS{12}Ie nahajanjiñe izay t’i Benehadade, ie ninon-toake miharo amy mpanjaka rey an-kibohotse ao, le hoe re amo mpitoro’eo, Midadaña! Le nijadoñe niatreatre i rovay iereo.

\VS{13}Niheo amy Akabe mpanjaka amy zao ty mpitoky, nanao ty hoe: Hoe ty tsara’
{\ND{Iehovà}}, Fa niisa’o hao o valobohòke miheneheneo? Ingo, hatoloko am-pità’o te anito, soa te ho fohi’o te Izaho
{\ND{Iehovà}}.

\VS{14}Le hoe t’i Akabe: Añama’ ia? le hoe re: Hoe ty nafè’
{\ND{Iehovà}}, o ajalahi’ o mpifehem-pokotaneo. Le hoe re: Ia ty hamototse i hotakotakey: le hoe ty natoi’e: Ihe.

\VS{15}Aa le tinendre’e ty ajalahi’ o mpifehem-pokotaneo: roanjato-tsi-telopolo-ro’amby iereo; ie amy zao tinendre’e ka o fonga ondatio, ze hene ana’ Israele: fito-arivo.

\VS{16}Niavotse an-tsingi­lingilieñe iereo. Fe ninoñe an-kibohotse ao t’i Benehadade himamoa’e, ie naho o mpanjakao, i mpanjaka telopolo-ro’ amby mpañolotse aze rey.

\VS{17}Ni­avotse mb’eo valoha’e i ajalahi’ o mpifehem-pokotaneo rey; aa le nañirake t’i Benehadade, le nitaliliañe ty hoe: Ey ondaty miakatse i Someroneo.

\VS{18}Le hoe re, He niakatse an-kanintsiñe iereo, endeso veloñe; ke niakatse hifandrapake, endeso veloñe.

\VS{19}Aa le niavotse i rovay iereo, i ajalahi’ o mpifehem-pokotaneo rey naho nañorike iareo o lahindefoñeo.

\VS{20}Songa zinevo’ iareo ty ondati’e; vaho nitri­ban-day o nte-Arameo, le nihoridañe’ Israele; nipoliotse an-tsoavala reke-pi­ningi-tsoavala t’i Benehadade mpanjaka’ i Arame.

\VS{21}Niavotse amy zao i mpanjaka’ Israeley le zinama’e o soavala-aman-tsareteo vaho zinevo’e o nte-Arameo am-pizamanam-bey.


\par }{\PP \VS{22}Nimb’amy mpanjaka’ Israeley i mpitokiy, le nanoa’e ty hoe: Akia, mihaozara, le tsikarato naho hotsohotso o hanoe’oo; amy te hionjo-mb’etoa hiatreatre azo ty mpanjaka’ i Ara­me ami’ty fibalihan-taoñe.

\VS{23}Fa nanao ty hoe amy mpanjaka’ i Ara­mey o mpitoro’eo: Andrianañahare’ o haboañeo t’i Andrianañahare’ iareo; aa le naozatse te aman-tika iereo; antao arè hialy ama’e amontoñe añe; fa toe haozatse te am’ iereo tika.

\VS{24}Le ano zao: Songa asitaho an-toe’e o mpanjakao vaho solò mpifeleke ty an-toe’ iareo;

\VS{25}mamolilia valobohòke manahake i valobohòke nimotso ama’oy, soavala hasolo soavala, sarete hasolo sarete; hifandrapak’ am’ iereo amontoñe ao tika vaho toe ho fatratse te ama’e. Hinao’e ty feo’ iareo le nanoe’e.

\VS{26}Aa ie nihereñe ty taoñe le natonto’ i Benehadade o nte-Arameo, vaho nionjomb’e Afeke\FTNT{*}{{\FR 20:26 }{\FT{Afeke: Haozarañe; fisorotombahañe}}} mb’eo hialy am’ Israele.

\VS{27}Tinendre amy zao o ana’ Israeleo naho nivatieñe vaho niavotse niatrek’ ama’e; le nitobe aolo’ iereo o ana’ Israeleo hoe mpirai-liam-bik’ ose roe kedekedeke, ie nañatseke i taney o nte-Arameo.

\VS{28}Nitotoke mb’eo amy zao ty ‘ndatin’ Añahare ninday tsara amy mpanjaka’ Israeley, ami’ty hoe: Hoe ty nafè’
{\ND{Iehovà}}: Kanao nanao ty hoe o nte-Arameo : Andrianañahare’ o haboañeo t’{\ND{Iehovà}}, fa tsy Andrianañahare’ o vavataneo; le fonga hatoloko am-pità’o i valobohòke bey heneheney vaho ho fohi’o te Izaho
{\ND{Iehovà}}.

\VS{29}Aa le nitobe nifañatreke fito andro iereo. Ie amy andro faha-fitoy le nionjoñe ty hotakotake; vaho zinevo’ o ana’ Israeleo ami’ty andro raike ty rai-hetse amo nte-Arame am-pandiao.

\VS{30}Le nitriban-day mb’e Afeke añe o ila’eo, mb’ an-drova ao; fe nikorovok’ am’ ondaty ro’ ale-tsi-fito-arivo sehanga’eo i kijoliy. Aa le nipolititse mb’ amy rovay t’i Benehadade, ami’ty efe’e am-po’e ao.


\par }{\PP \VS{31}Le hoe o mpitoro’eo ama’e: Maha­oniña, fa tsinano’ay te mpanjaka mpitretrè o mpanjakan’ anjomba’ Israeleo; antao arè, mihalaly ama’o te hidian-gony am-bania tika naho hanampe vahotse añ’ambonen-tika vaho hiavotse mb’ amy mpanjaka’ Israeley mb’eo; he havotso’e ty fiai’o.

\VS{32}Aa le nisikin-gony am-bania iereo naho nanampe vahotse añ’am­bone eo, vaho niavotse mb’amy mpanjaka’ Israeley mb’eo nanao ty hoe: Manao ty hoe ama’o i mpitoro’o Benehadadey: Miambane ama’o: angao ho velon-draho. Le hoe re: Toe mbe veloñe hao re? Rahalahiko ‘nio.

\VS{33}Aa le rinambe’ indaty rey ho viloñe, ie tsinepak’ am-palie’e i saontsy zay vaho nanao ty hoe: I rahalahi’o Benehadadey ‘nio. Le hoe re: Akia hitrifo. Aa le niakatse mb’ama’e mb’eo t’i Benehadade naho najò’e an-tsarete’e ao,

\VS{34}vaho hoe t’i Benehadade ama’e: Hampoliko o rova rinamben-draeko aman-drae’oo naho hamboare’o dokany e Damesèk’ ao manahake o namboaren-draeko e Someroneo. Izaho ka, hoe t’i Akabe, havo­tsoko irehe amy fañina zay. Aa le nifañina’e vaho navotso’e.


\par }{\PP \VS{35}Teo amy zao t’indaty, ana-dahi’ o mpitokio, nisaontsy an-drañetse ty amy nitsara’
{\ND{Iehovày}}, ty hoe: Ehe, lafao iraho. Fe tsy nimete handafa aze indatiy.

\VS{36}Le hoe re tama’e, Kanao tsy nihaoñe’o ty fiarañanaña’
{\ND{Iehovà}}, Inao! vata’e mieng’ ahy irehe le ho zevoñe’ ty liona. Aa le vata’e niavotse re, tendrek’ aze ty liona nañe-doza ama’e.

\VS{37}Nanjo ondaty indraike re, le nanoa’e ty hoe: Ehe, Lafao iraho. Aa le linafa’ indatiy, finofo’e vaho nahafere aze.

\VS{38}Le nienga mb’eo i mpitokiy, nandiñe i mpanjakay añ’olon-dalañe eo, ie nihonohono am-bandy ambonem-pihaino’e.

\VS{39}Aa ie niary eo i mpanjakay le kinanji’e i mpanjakay, nanoe’e ty hoe: Naneñateña i hotakotakey ty mpitoro’o, le teo te nivike t’indaty nanese t’indaty amako nanao ty hoe: Tano ondatio; fa ndra ino ty maha-tsi-eo aze, le ty fiai’o ho a’ ty fiai’e, ke hondroha’o volafoty talenta raike.

\VS{40}Aa ie nitoloñe atoy naho aroy ty mpitoro’o, le nimosao re. Le hoe ty mpanjaka’ Israele ama’e: Aa le izay ty izakañ’ azo; izay ty linaha’o.

\VS{41}Nafaha’e amy zao i bandy am-pihaino’eoy; le napota’ i mpanjakay t’ie mpiamo mpitokio.

\VS{42}Le hoe re tama’e: Hoe ty nafè’
{\ND{Iehovà}}; Kanao navo­tso’o am-pità’o indaty tinendreko ho rotsaheñey, le ty fiai’o ty amy fiai’ey vaho ondati’oo ty am’ ondati’eo.

\VS{43}Aa le nimpoly mb’ añ’anjomba’e mb’eo i mpanjaka’ Israeley, nilonjetse naho nioremèñe t’ie nipoke e Somerone ao.



\par }\Chap{21}{\PP \VerseOne{1}Ie añe, teo t’indaty atao Nabote\FTNT{*}{{\FR 21:1 }{\FT{Nabote: volañe; toky}}} nte-Iezreele, ty tanem-bahe’e nifañefetse amy anjomba’ i Akabe, mpanjaka’ i Someroneiy.

\VS{2}Le hoe t’i Akabe amy Nabote: Atoloro ahy o tanem-bahe’oo hanoeko golobon’ añañe, amy t’ie marine i trañokoy; ke ho solo­ako tanem-bahe soa te ama’e, he, naho atao’o ho soa, le hitolorako ty drala mañeva.

\VS{3}Aa hoe t’i Nabote amy Akabe: Fa rinara’
{\ND{Iehovà}} iraho tsy hatoloko azo i lovan-droaekoy.

\VS{4}Aa le nanjetoke naho nanjokòke t’i Akabe te nimoak’ añ’an­­jomba’e ao amy nisaontsie’ i Nabote nte-Iezreele ty hoe: Tsy hitolorako ty lovan-droaeko; le nandre am-pandrea’e eo, nitoli-daharañe vaho tsy nete nikama mofo.


\par }{\PP \VS{5}Nimb’ama’e t’Iizebele tañanjomba’e, nanao ama’e ty hoe: Ino ty mahalonjetse o arofo’oo, ihe tsy mahafikama?

\VS{6}Le hoe re ama’e: Fa vinolako t’i Nabote nte-Iezreele ami’ty hoe: Aletaho amako an-drala o tanem-bahe’oo; he naho tea’o hitolo­rako tanem-bahe hafa ho solo’e; le hoe ty natoi’e: Tsy hatoloko azo i tanem-bahekoy.

\VS{7}Le hoe t’Iizebele vali’e ama’e: Tsy ihe hao ty mifehe i fifehea’ Israeley? Miongaha, mikamà vaho mirebeha an-troke; fa hatoloko azo i tanem-bahen-te Iezreeley.

\VS{8}Aa le nanokitse taratasy re ami’ty tahina’ i Akabe naho vinoli-tom­bo’e am-bolim-pi­tombo’e naho nahitri’e amo androa­navio naho amo roandriañe an-drovao vaho amo nitrao-pimoneñe amy Naboteo.

\VS{9}Hoe ty sinoki’e amy taratasy rey: Koiho ty lilitse le onjono ho aolo’ ondatio t’i Nabote;

\VS{10}naho ampipoho ondaty roe tsivokatse hiatrek’ aze, hanisý aze ami’ty hoe: Namatse an’ Andrianañahare naho i mpanjakay irehe. Le aseseo alafe ey re vaho ametsaho vato hihomaha’e.

\VS{11}Aa le nanoe’ ondati’ i ro­vaio, o androanavio naho o roandriañe mpimoneñe an-drova’ao i nahitri’ Iizebele am’ iereoy, i sinokitse amy taratasy nahitri’e am’iereoy.

\VS{12}Nikoike lilitse iereo naho napoke aolo’ ondatio t’i Nabote.

\VS{13}Le nizilik’ ao t’indaty roe tsivokatse niambesatse añatrefa’e; nanara-vande amy Nabote añatrefa’ ondatio i tsivokatse rey, ami’ty hoe: Namatse an’ Andrianañahare naho i mpanjakay t’i Nabote. Aa le nasese’ iareo niakatse i rovay, nametsa-bato ama’e am-para’ te nihomake.

\VS{14}Nahitri’ iereo amy Iizebele amy zao ty hoe: Fa nametsaham-bato t’i Nabote vaho nihomake.

\VS{15}Aa ie tsinano’ Iizebele te finetsa-bato t’i Nabote vaho fa nihomake, le hoe t’Iizebele amy Akabe: Miongaha, rambeso i tanem-bahe’ i Nabote nte-Iezreeley, i tsy natolo’e azo an-dralay; amy te tsy veloñe t’i Nabote fa mate.

\VS{16}Aa ie jinanji’ i Akabe te nihomake t’i Nabote, le niavotse mb’ amy tanem-bahe’ i Nabote nte-Iezreeley mb’eo t’i Akabe hanaña’e aze.


\par }{\PP \VS{17}Le niheo amy Elià nte-Tisbè ty tsara’
{\ND{Iehovà}}, nanao ty hoe:

\VS{18}Miavota, mizo­tsoa hifanalaka amy Akabe mpanjaka’ Israele, mpimoneñe e Somerone; inao t’ie an-tanem-bahe’ i Nabote ao, nizotso mb’eo hanaña’e.

\VS{19}Le ty hoe ty ho saontsie’o ama’e: Hoe ty nafè’
{\ND{Iehovà}}: Nañoho-doza hao irehe mbore mitavañe? Le isaontsio ty hoe: Hoe ty tsara’
{\ND{Iehovà}}: Amy toetse nilelafan’ amboa ty lio’ i Nabotey ty hitselàn’ amboa o lio’oo—o azoo.

\VS{20}Le hoe t’i Akabe amy Elià: Fa nifanojo amako ry rafelahiko? Le hoe re, Mipay azo iraho, amy t’ie nanolo-batañe ami’ty hatsivokarañe am-pivazohoa’
{\ND{Iehovà}}.

\VS{21}Inao! hametsahako hankàñe naho havìko añe ty firaoraoa’o, le fonga haitoko amy Akabe ze mañary rano an-kijoly, ty migabeñe ao naho ty midada e Israele añe.

\VS{22}Le hampanahafeko amy anjomba’ Iarovame ana’ i Nabatey ty anjomba’o naho manahake ty anjomba’ i Baasà ana’ i Akià, ty amy kai-jaka nikaihe’o amakoy, vaho nampanaña’o hakeo t’Israele.

\VS{23}Le nitsara am’ Iizebele ka t’{\ND{Iehovà}}, nanao ty hoe: Ho hane’ o amboao an-talaha’ Iezreele ao t’Iizebele.

\VS{24}Ho hanen’ amboa ty miantantiritse a i Akabe an-drova ao vaho ho hane’ o voron-dikerañeo ty mibabòke an-kivok’ ao.

\VS{25}Tsy ni-añohatse t’i Akabe ami’ ty fanolora’e vatañe hanoa’e ha­tsivokarañe am-pivazohoa’
{\ND{Iehovà}}, ie nihehere’ i vali’e Iizebeley.

\VS{26}Norihe’e an-kaloloañe o hazomangao, manahake ty sata’ o nte-Amoreo, o rinoa’
{\ND{Iehovà}} aolo’ o ana’ Israeleoo.

\VS{27}Aa ie nahajanjiñe i tsara zay t’i Akabe le rinia’e o saro’eo naho nisikin-gony an-tsan­dri’e naho nililitse vaho nandre antsaron-gony le nijokojoko.

\VS{28}Aa niheo amy Elià nte-Tisbý ty tsara’
{\ND{Iehovà}}, ami’ty hoe:

\VS{29}Isa’o hao te mirèke añatrefako t’i Akabe? Aa kanao niambane aoloko re le tsy hafetsako ama’e añ’andro’e i hankàñey, fa añ’andro’ o ana’eo ty hañendesako fehohatse amy akiba’ey.



\par }\Chap{22}{\PP \VerseOne{1}Le lia’e tsy nialy telo taoñe ty Arame naho Israele.

\VS{2}Ie amy taom-paha-teloy, le nizotso mb’amy mpanjaka’ Israeley mb’eo t’{\ND{I}}eho­safate mpan­jaka’ Iehoda.

\VS{3}Aa hoe ty mpanjaka’ Israele amo mpitoro’eo: Fohi’ areo hao te antika t’i Ramote-Gilade? fe mbe eo avao tika tsy nandrambe aze am-pitam-panjaka’ i Arame.

\VS{4}Le hoe re am’ Iehosafate: Hitraok’ amako hao irehe hifandrapake e Ramote-Gilade añe? le hoe t’Iehosafate amy mpanjaka’ Israeley: Ama’o iraho manahake ty vata’o, ondatikoo hoe ondati’o, o soavalakoo hoe soavala’o.

\VS{5}Le hoe t’Iehosafate amy mpanjaka’ Israeley: Ehe, paiao hey ty tsara’
{\ND{Iehovà}}.

\VS{6}Aa le natonto’ i mpanjaka’ Israeley o mpitokio, va’e ondaty efa-jato, le nanoa’e ty hoe : Homb’ e Ramote-Gilade mb’eo hao iraho hifañotakotake, he hifoneñe? Le hoe iereo: Miavota; fa hitolora’ i
{\ND{Talè
}} am-pità’ i mpanjakay.

\VS{7}Aa hoe t’Iehosafate: Tsy amam-pitoki’
{\ND{Iehovà}} hao ty atoy hañontanean-tika?

\VS{8}Le hoe ty mpanjaka’ Israele am’ Iehosafate: Mbe añe t’indaty raike hampañontanean-tika am’
{\ND{Iehovà}}, i Mikaià\FTNT{*}{{\FR 22:8 }{\FT{Mikaià: ia ty mañirinkiriñe Ià}}} ana’ Imlà\FTNT{†}{{\FR 22:8 }{\FT{Imlà: maro; fisavarañe}}}; fe hejeko; amy te tsy soa ty fitokia’e amako fa raty. Le hoe t’Iehosafate: Ee te tsy hanao izay ty mpanjaka!

\VS{9}Aa le kinanji’ i mpanjaka’ Israeley ty mpifehe, nanao ty hoe: Hitrifo masika t’i Mikaià ana’ Imlà.

\VS{10}Ie amy zao songa niambesatse am-piambesa’e, nisarimbo an-toem-pamofohañe an-dalambeim-pimoaha’ i Somerone ey ty mpanjaka’ Israele naho Iosafate mpanjaka’ Iehoda; le nitoky añatrefa’ iereo o mpitoky iabio.

\VS{11}Nandranjy tsifa viñe ho aze t’i Tsedekià\FTNT{‡}{{\FR 22:11 }{\FT{Tsedekia: ty hatò’
{\ND{Iehovà}}}}} ana’ i Kenaanà\FTNT{§}{{\FR 22:11 }{\FT{Kenaanà: demoke
}}} nanao ty hoe: Hoe t’{\ND{Iehovà}}: Ho tombohe’o amo retiañe o nte-Arameo am-para’ te mongotse.

\VS{12}Le nitoky hoe izay iaby o mpitokio, nanao ty hoe: Mionjona mb’e Ramote-Gilade mb’eo le miraoraòa; fa hatolo’
{\ND{Iehovà}} am-pità’ i mpanjakay.

\VS{13}Nisaon­tsie’ i nampihitrifeñe amy Mikaià ty hoe: Inao: mikoike hasoa amy mpanjakay am-palie raike ty fisaontsi’ o mpitokio, aa, ee te hanahake ty fisaontsi’ ty raik’ am’ iereo o enta’oo, fa ty hasoa ty atao’o.

\VS{14}Aa hoe t’i Mikaià: Kanao veloñe t’{\ND{Iehovà}}, ze hafè’
{\ND{Iehovà}} amako, izay ty ho taroñeko.


\par }{\PP \VS{15}Ie pok’ amy mpanjakay eo, le hoe i mpanjakay ama’e: O Mikaià, hionjomb’ e Ramote-Gilade mb’eo hao tika, he hifoneñe? Le hoe re: Mionjona, mirao­raòa, fa hatolo’
{\ND{Iehovà}} am-pità’ i mpanjakay.

\VS{16}Le hoe i mpanjakay ama’e: Im-pire hao t’ie hitolom-pamantoke azo ty tsy hisaontsy amako naho tsy ty hatò ami’ty tahina’
{\ND{Iehovà}}?

\VS{17}Le hoe re: Nitreako te hene niparaitak’ amo vohitseo t’Israele, manahak’ añondry tsy amam-piarake; aa le hoe t’{\ND{Iehovà}}: Po-talè iereo; apoho songa himpoly mb’ an-kiboho’e mb’eo an-kanin­tsiñe.

\VS{18}Le hoe ty mpanjaka’ Israele am’ Ieho­safate: Aa vaho tsy vinolako ama’o hao te tsy ty soa ty hitokia’e ahy fa ty raty.

\VS{19}Le hoe re: Aa le janjiño ty tsara’
{\ND{Iehovà}}. Nitreako t’{\ND{Iehovà}} niambesatse amy fiam­besa’ey naho nijohañe añ’ ila’e am-pità’e havana naho an-kavia’e i valobohòn-dikerañey.

\VS{20}Le hoe t’{\ND{Iehovà}}: Ia ty hanigìke i Aka­be, hion­jona’e hikoro­voke e Ramote-gilade añe. Nanao hoe zao ty raike, naho hoe izay ty ila’e.

\VS{21}Nionjomb’ eo amy zao ty fañahy nijohañe añatrefa’
{\ND{Iehovà}} ey, nanao ty hoe: Izaho ty hanigìk’ aze. Le hoe t’{\ND{Iehovà}} ama’e: Ami’ty manao akore?

\VS{22}Le hoe re, Hionjomb’ eo iraho ho fañahim-bande am-palie’ o mpitoky iabio. Le hoe re: Ihe arè ty hanigik’ aze vaho ho tahieñe; akia, anò.

\VS{23}Ie amy zao, mahaoniña te nampipoha’
{\ND{Iehovà}} am-palie’ o hene mpitoky retoañe ty fañahin-drem­borake; fe ni­tsara hànkañe ama’o t’{\ND{Iehovà}}.

\VS{24}Le nañarine aze t’i Tsedekià ana’ i Kenaanà naho tinampifi’e am-pivimbi’e ty Mikaià vaho nanao ty hoe: Nimb’ aia i fañahi’
{\ND{Iehovà}} niboak’ amako hampi­volañe azoy?

\VS{25}Le hoe t’i Mikaià: Mahafohina te ho isa’o ami’ty andro himoaha’o hietak’ an-traño añate’e ao.

\VS{26}Le hoe ty mpanjaka’ Israele, Rambeso t’i Mikaià le aseseo amy Amone mpifelek’ i rovay naho am’ Ioase ana’ i mpanjakay;

\VS{27}le ano ty hoe: Hoe ty saontsi’ i mpanjakay: Agabeño ampandrohizañe ao t’indaty tia vaho fahano mofon-kasotriañe naho ranon-kaoreañe ampara’ te mimpoly an-kanin­tsin-draho.

\VS{28}Le hoe t’i Mikaià, Naho mimpoly an-kanintsin-drehe le tsy nitsara añamako t’{\ND{Iehovà}}. Le hoe re: Mijanjiña ondatio; inahareo iaby.


\par }{\PP \VS{29}Aa le nionjomb’e Ramote-gilade mb’eo ty mpanjaka’ Israele naho Iehosafate mpanjaka’ Iehoda.

\VS{30}Le hoe ty mpanjaka’ Israele am’ Iehosafate: Hañonohono vatan-draho vaho himoak’ ankotakotak’ ao; fe ampiombeo o saro’oo. Le nañonohono ty mpanjaka’ Israele, t’ie nionjomb’ añ’ aly mb’eo.

\VS{31}Ie amy zao fa linili’ i mpanjaka’ i Aramey i mpifehen-tsarete’e telo-polo-ro’ amby rey ami’ty hoe: Ko mialy ami’ ty kede ndra ami’ ty bey, fa amy mpanjaka Israeley avao.

\VS{32}Aa ie nioni’ o mpife­hen-tsareteo t’Iehosafate, le nanao ty hoe: Inge ie! ty mpanjaka’ Israele, le hene nitolike hialy ama’e; vaho nikoike t’Iehosafate.

\VS{33}Aa ie nioni’ i mpifehen-tsarete rey t’ie tsy mpanjaka’ Israele, le nivio tsy nañoridañ’ aze ka.

\VS{34}Le teo t’indaty nam­pibitso-pale tsy nahi’e, vaho trino­fa’e ty mpanjaka’ Israele añivo’ ty fikalañ’ ambane naho ty fikalañ’ araña’e ao; aa le hoe re amy mpinday sarete’ey: Ampitoliho ty fità’o, le akaro amy valobohòkey iraho, fa vata’e fere.

\VS{35}Niindra avao ty aly amy andro zay, le nampiatoeñe amy sarete’ey am-piatrefañe o nte-Arameo i mpanjakay, le nihomake te hariva; nikararàke boak’ am-pere’e mb’an gorodo’ i saretey ty lio’e.

\VS{36}Nipoñak’ amy zao ty koike niboele amy valobohòkey te tsofots’ àndro nanao ty hoe: Songa ondaty mb’ an-drova’e, fonga ondaty mb’ an-tane’e añe.

\VS{37}Aa le nihomake i mpanjakay, vaho nendeseñe e Some­rone; le nalente’ iereo e Somerone ao i mpanjakay.

\VS{38}Sinasa marine’ i antara’ i Someroney i sarete’ey, naho tsinela’ o amboao ty lio’e, (toe fiandroa’ o tsimirirañeo ty ao), ty amy enta’
{\ND{Iehovà}} nitsarae’ey.

\VS{39}O fitoloña’ i Akabe ila’eo naho o nanoe’e iabio naho i anjomba niranjie’e an-tsifay vaho o rova maro namboare’eo, tsy fa sinokitse amy bokem-pamoliliañe o mpanjaka’ Israeleoy hao?

\VS{40}Aa le nitrao-piròtse aman-droae’e t’i Akabe; vaho nandimbe aze nifehe t’i Ahkazià\FTNT{*}{{\FR 22:40 }{\FT{Akazia: fitsipahañe; aroñaro’
{\ND{Iehovà}}}}} ana’e.


\par }{\PP \VS{41}Niorotse nifehe e Iehoda t’Iehosafate ana’ i Asa amy taom-paha-efa’ i Aka­be mpanjaka’ Israeley.

\VS{42}Ni-telopolo taoñe lime amby t’Iehosafate t’ie namototse nifeleke; le taoñe roapolo-lime amby ty nifehea’e e Ierosalaime ao. I Azobà\FTNT{†}{{\FR 22:42 }{\FT{Azobà: naforintseñe}}}, ana’ i Silký\FTNT{‡}{{\FR 22:42 }{\FT{Silký: ran-katae; fialiañe; fikalañañe}}} ty tahinan-drene’e.

\VS{43}Nañavelo ami’ty lia’ i Asà rae’e re, tsy nivìk’ ama’e le ze mahi­ty am-pihaino’
{\ND{Iehovà}} avao ty nanoe’e;

\VS{44}fe tsy nafahañe añe o tambohoo; le mbe nanao soroñe naho nañenga amo tambohoo ondatio.

\VS{45}Nifampilongo amy mpanjaka’ Israeley t’Iehosafate.

\VS{46}Le o fitoloña’ Iehosafate ila’eo naho i haozara’e naboa’ey vaho o fialia’eo; tsy fa sinokitse amy bokem-pamoliliañe o mpanjaka’ Iehodaoy hao?

\VS{47}Naho o Tsivoatsolo sehan­ga’eo, o mbe nisisa faha’ i Asa, rae’eo, le fi­non­go’e amy taney.

\VS{48}Tsy amam-panjaka t’Edome, fa mpifeleke ty nisolo i mpanjakay.

\VS{49}Nandranjy sambon-Tarsise t’Iehosafate hitoha volamena e Ofira añe; f’ie tsy nionjomb’eo; nifoy e Etsione-gebere ao i sambo rey.

\VS{50}Le hoe t’i Ahkazià ana’ i Akabe am’ Iehosafate: Angao hindre lia amo mpi­toro’oo an-tsambo’ o mpitorokoo. Fe tsy nimete t’Iehosafate.

\VS{51}Le nitrao-piròtse aman-droae’e t’Iehosafate, naho nalentek’ aman-droae’e an-drova’ i Davide, rae’e ao vaho nandimbe aze nifehe t’Iehorame ana’e.


\par }{\PP \VS{52}Niorotse nifehe Israele e Somerone ao t’i Ahkazià amy taom-paha-folo-fito’ ambi’ Iehosafate mpanjaka’ Iehoday, le nifehe Israele roe taoñe,

\VS{53}fe nanao halò-tserehañe am-pivazohoa’
{\ND{Iehovà}} naho nañavelo an-tsa­tan-drae’e naho an-tsatan-drene’e naho an-tsata’ Iarovame ana’ i Nebate, ie nampa­nan-kakeo’ Israele. Nitoroñe i Baale re naho nitalahoa’e vaho nisigihe’e t’{\ND{Iehovà}} Andrianañahare’ Israele, fonga nitsikombè’e o nanoen-droae’eo.


\par }