\NormalFont\ShortTitle{Timoty II}

{\MT Timoty II


\par }\ChapOne{1}{\SH Fiaolo
\par }
{\PP \VerseOne{1}I Paoly, Firàhe’
{\ND{Iesoà}} Norizañey ami’ty satrin’ arofon’ Añahare, amam-pitamàn-kaveloñe am’
{\ND{Iesoà}} Norizañey.

\VS{2}Ho a i Timoty, anake kokoako: Hasoa naho tretre vaho ty fañanintsin’ Añahare Rae naho i Talèntika
{\ND{Iesoà}} Norizañey.


\par }{\SH Fañandriañañe i Fatokisa’e
\par }
{\PP \VS{3}Andriañeko t’Andria­na­ñahare italahoako manahak’ an-droaeko an-kazavan-troke, le mahatiahy azo nainai’e iraho am-pilolofako handro an-kaleñe;

\VS{4}le misalala hahatrea azo amy fitiahiako i ranomaso’oy, hahaliforañ’ ahy an-kaehake,

\VS{5}ie tiahiko ty fatokisan-tò an-tro’o ao, ze nimoneñe heike tañova’ i Loizae renebei’o naho amy Eonikae rene’o vaho atokisako te ama’o ka.

\VS{6}Izay ty añosihako azo ty hampibelañe i falalàn’ Añaharey ama’o añamy nanampezan-tañakoy.

\VS{7}Toe tsy tinolon’ Añahare troke mimalimalitse tika, fa ty arofon-kaozarañe naho ty fikokoañe, vaho ty filieram-batañe.


\par }{\PP \VS{8}Aa le ko salareñe ty talili’ i Talèntikañey, naho izaho mpirohi’e, fe mitraofa amako ami’ty falovilovia’ i talili-soay amy haozaran’ Añaharey,

\VS{9}i fa nandrombake antika naho nikanjy antika am-pikanjiañe miavake, tsy ty amo fitoloñan-tikañeo, fa amy satrin’ arofo’ey naho i falalàñe natolotse antika am’
{\ND{Iesoà}} Norizañey taolo’ ty fifotora’ o sàoy,

\VS{10}f’ie naboake henane zao ami’ty fitotsaha’ i Mpandrombak’ antika
{\ND{Iesoà}} Norizañey, i nandrotsake i havilasiiy vaho ninday haveloñe naho tsi-fihomahañe mb’ an-kazavàñe mb’eo amy talili-soay,

\VS{11}i nanendreañe ahy ho mpitaroñe naho Firàheñe naho mpañokey.

\VS{12}I hoe zay ty isotriako o raha zao; fe tsy salatse, fantako i Fiatoakoy, vaho atokisako t’ie mahafihaja i nampañajako azey ampara’ i àndroy.

\VS{13}Tambozoro ami’ty fatokisa’o naho fikokoa’o am’
{\ND{Iesoà}} Norizañey ty vente’ o tsara-kanintsiñe tsinano’o tamakoo.

\VS{14}Vontitiro o raha soa natolotse azoo ami’ ty fañimbà’ i Arofo Masiñe mimoneñe añovan-tikañey.


\par }{\PP \VS{15}Apota’o te fonga niamboho ahy i e Asia añe rey miharo amy Figelo vaho i Hermogena.

\VS{16}Ehe te ho tretreze’ i
{\ND{Talè}} o añ’anjomba’ i Onesiforoseo, fa beteke nampanintsiñe ahiko vaho tsy nahameñatse aze o silisilikoo,

\VS{17}f’ie te Roma le nitsoek’ ahy ampara’ te nioni’e.

\VS{18}Hatolo’ i
{\ND{Talè}} aze abey ty hahaoniña’e tretrè amy
{\ND{Talè}} amy andro zay! Ie fohi’o soa o sata maro nitoroña’e ahiko e Efesosy añeo.



\par }\Chap{2}{\SH Fañosihañe
\par }
{\PP \VerseOne{1}F’ihe, anako, maozara amy hasoa’
{\ND{Iesoà}} Norizañeiy.

\VS{2}Le o tsinano’o amako aolo’ ty valolombeloñe maroo ro afantoho ama’ondaty migahiñe hahafañoke o ila’eo ka.

\VS{3}Mindreza hasilofañe amako hoe lahin-defo’ soa’
{\ND{Iesoà}} Norizañey.

\VS{4}Tsy ia ty mitolon-ko lahindefo ze mifehefehe an-tsata’ ty tane toio; fa ty hahafale i nanendre aze ho lahin-defoñey.

\VS{5}Le i mpimane tsikiaviaviy, tsy tambezen-dre naho tsy ilozoha’e o fañèn-tsikiaviavio.


\par }{\SH Mpambole Mahafeake
\par }
{\PP \VS{6}Tsy mete tsy mandrambe amy voka’ey hey i mpambole nifanehake ama’ey.

\VS{7}Kinàño o volakoo, le i
{\ND{Talè}} ro hampaharendreke azo amy halifora’ey.

\VS{8}Tiahio t’{\ND{Iesoà}} Norizañe, nampivañoneñe an-kavilasy naho tiri’ i Davide, ty amy taliliko soa

\VS{9}isotriako falilovañe naho nampijorobo ahy an-drohy atoa hoe mpanao ratiy; fe tsy mirohy ty tsaran’ Añahare.

\VS{10}Izay ty ifeahako ze he’e ho amo jinoboñeo, handrambesa’ iareo i fandrombahañe am’
{\ND{Iesoà}} Norizañey rekets’ engeñe tsy ritsey.

\VS{11}Inao ty entañe to:

\par }{\Q Kanao nindre nivilasy ama’e tikañe,

\par }{\Q le ho veloñe mindre ama’e ka.


\par }{\Q \VS{12}Naho mahatañe tikañe,

\par }{\Q le hindre hifehe ama’e ka.

\par }{\Q F’ie lànen-tika, le ho farie’e ka.


\par }{\Q \VS{13}Naho tsy mahafiato tika,

\par }{\Q migahiñe re, fa tsy mete miteti-vatañe.


\par }{\SH Mpifanehake Mahimbañe
\par }
{\PP \VS{14}Aniahio o raha zao, naho imaneo taroñe añatrefan’ Añahare le ko mifandietse an-tsaontsy, fa tsy manjofake naho mampivalitaboak’ o mpijanjiñeo.

\VS{15}Ilozoho ty hiatrefa’o aman’ Añahare ho mpifanehake no’e, tsy aman-ko salareñe, naho mahasalàhañe o tsaran-katòo;

\VS{16}le iholiaro ty reham-borosode, fa mampihànkañe ondaty ami’ty Hake,

\VS{17}fa handramban-tane hoe angorosy o reha’ iareoo. Mpiama’ iareo t’i Himeneo naho i Fileto;

\VS{18}songa nandrìke ami’ty hahiti’e, ie nivolañe te fa nifetsake i fivañonan-ko-veloñey, ze mamalike ty fatokisa’ o ila’eo,

\VS{19}fe mijadoñe ty mananta-maozan’ Añahare, le pinatetse ama’e ty hoe: Arofoana’ i Talè o azeo\FTNT{*}{{\FR 2:19 }{\FT{Vol 16:5}}}, naho Tsy mahay tsy hiamboho ty raty\FTNT{†}{{\FR 2:19 }{\FT{Sab 34:14, 37:27, Rzs 3:7, 4:24, 14:27, 16:17
}}} ze manoñoñe ty tahina’ i Talè.


\par }{\SH Fitovy Miavake
\par }
{\PP \VS{20}Tsy fitovy volafoty naho volamena avao ty ìsake amo anjomba jabajabao fa eo ka o aman-katae naho lietseo, eo ty amam-piasiañe, naho ty aman-katsorañe.

\VS{21}Aa ze miefe-batañe amy rezay ty ho fitovim-piasiañe, miavake naho mañeva ho fitoloña’ i
{\ND{Talè}}, veka’e amy ze hene sata soa.

\VS{22}Mibolitira amo draon’ ajalahio, le imaneo havantañañe, figahiñañe, fikokoañe, vaho fifampilongoañe mitraoke amo mpikanjy i
{\ND{Talè}} añ’ arofo hiringiri’eo.

\VS{23}Mihankaña amo fifanjeharañe minè, tsy aman-kilalao, ie oniñe te minday fifanjomorañe avao.


\par }{\SH Mpitoroñe ami’ty Hamora-fo
\par }
{\PP \VS{24}Tsy hanotratsotrake ka ty mpitoro’ i Talè, fa ho lem-po am’ ie iabiy, mahay mañoke, naho mahafifeake tivetive,

\VS{25}mañity o mpandietseo an-kamoràn’ troke, ke ho metean’ Añahare ty hisolohoa’ iareo, handrendreke ty hatò,

\VS{26}hisotraha’ iareo hibolititse ami’ty fandri-bo’ i mpañìnje nandrohy iareo hanao ze nahin-troke.



\par }\Chap{3}{\SH Ty tsy Fatokisañe amo Andro Honka’eo
\par }
{\PP \VerseOne{1}Rendreho te ho tondroke an-tsa sehanga’e añe ty hasotriañe.

\VS{2}Le ho mpikoko-teña naho mpitea vola ondatio, hibohaboha, hirengevoke, hiteratera, hanjehatse roae, tsy hañandriañe, tsy ho aman-kasy,

\VS{3}tsy ho aman-katea, tsy handrae raven-de, ho mpañinje, tsy maha-lie-batañe, tsy mirèke, mpa­lain-kasoa,

\VS{4}mpifotetse, mpanao ty tsy nahi’e, mpi­ebotsebotse, mpitea ty mahafalefale fe tsy mpikoko an’ Andrianañahare,

\VS{5}misare te aman-Kake f’ie mandietse ty hao­zara’e\FTNT{*}{{\FR 3:5 }{\FT{Ti II 3:13, Ies 24:5-6, Mat 24:12, Rom 1:30-31, Te II 2:3-11}}}. Iholiaro!

\VS{6}Am’ iereo ty mipiapia an-kivoho ao hitsepake ty rakemba sere­tse milogologo hakeo naho avio­vio’ ty drao raty,

\VS{7}nainai’e mioke, fa le lia’e tsy maharendreke ty hatò.

\VS{8}Hambañe amy nitambolitritria’ i Jana naho i Jambra i Mosèy, ty andiera’ iretia ty hatò; ondaty maleo-betsevetse; zoeñe koake tsy amam-patokisañe.

\VS{9}Tsy hiraorao, fa halange amy màroy t’ie tsivokatse, manahake ty nizoeñe amy nitsaraeñe rey.


\par }{\SH Fañaveloañe an-kake
\par }
{\PP \VS{10}F’ie nañorike i fañòhakoy, ty satan-kaveloko, ty firefeako, ty fatokisako, ty fifeahako, ty fikokoako, ty fahaliñisako,

\VS{11}ty fampisoañañe, ty faloviloviañe manahake i nitendreke amako e Antioka naho e Ikonioma naho e Listra añe rezay—Akore o samporerahañe nifeahakoo, fe rinomba’ i
{\ND{Talè}} amy iabiy.

\VS{12}Eka, toe fonga ho samporeraheñe ze te hañorike i Hake am’
{\ND{Iesoà}} Norizañey\FTNT{†}{{\FR 3:12 }{\FT{Mat 5:10}}},

\VS{13}fe hiharaty avao ondaty lo-tserekeo naho o mpamorekeo\FTNT{‡}{{\FR 3:13 }{\FT{Mat 24:12, Ben 22:11}}}; mamañahy mbore ifañahiañe.

\VS{14}Ihe ka, toloño o nioha’o naho niantofa’oo, fohiñe o nandrendreha’o azeo,

\VS{15}naho te nifohi’o boak’ amy naha’ ajaja azoy o Sokitse Masiñe mete mampahihitseo, hitaoñe azo mb’ am-pandrombahañe t’ie miato am’
{\ND{Iesoà}} Norizañey.

\VS{16}Nikofòn’ Añahare ze hene Sokitse Masiñe, le mahasoa ami’ty fañòhañe, fañendahañe, fañitiañe vaho fanoroan-kavantañañe,

\VS{17}hahafonirañe ondatin’ Añahareo ho veka’e amy ze fitoloñan-tsoa iaby.



\par }\Chap{4}{\SH Nafantoke Hitaroñe i Hake
\par }
{\PP \VerseOne{1}Aa le afantoko ama’o añatrefan’ Añahare naho
{\ND{Iesoà}} Norizañey, i hizaka o veloñeo naho o nivilasio amy fitotsaha’ey naho amy fifehea’eiy,

\VS{2}ty hitaroñe i tsaray! ho veka’e he an-tsà’e ke tsy an-tsà’e ty hampiantoke, hañatahata, naho hañosike am-pañohañe pea fahaliñisañe.

\VS{3}Toe ho tondroke ty sa’ tsy hiantofañe ty mpañohañe vantañe, fa an-draven-tsofiñe mangilingily ty hanontona’ iareo mpañoke tsahatse o drao’ iareoo\FTNT{*}{{\FR 4:3 }{\FT{Ies 30:10, Iir 5:31, Rom 16:18}}},

\VS{4}naho hongañe’ ty ravembia’ iareo ty hatò, hitolike mb’an-dantom-bolañe.

\VS{5}F’ihe! migahiña amy ze he’e, feaho ty sarotse, toloño an-tsatam-pitaroñe, henefo i fitoroña’oy.


\par }{\SH Ty Fitama’i Paoly Hivetrake
\par }
{\PP \VS{6}Toe ailin-koe enga-rano iraho henaneo, naho an-titotse ty fiengako.

\VS{7}Fa nihotakotaheko i aly soay, nihenefeko i tsikiaviaviy, nivontitireko i fatokisañey.

\VS{8}Mihaja ho ahy henane zao ty sabakan-kavantañañe hatolo’ i
{\ND{Talè}} Mpizaka Mahitiy ahy amy andro zay, le tsy amako avao, fa amy ze hene hifale amy fitotsaha’ey.


\par }{\SH I Paoly am-Porozo ao
\par }
{\PP \VS{9}Milozoha homb’amako mb’ atoa aniany;

\VS{10}fa naforintse’ i Demasy, ie loho mpitea ty voatse toy ro nienga mb’e Tesalonika añe; naho nimb’e Galate añe t’i Kreska vaho nimb’e Dalmatia mb’eo t’i Titosy.

\VS{11}I Lioke avao ro amako atoy. Hitrifo t’i Marka vaho ampitraofo ama’o mb’etoa, amy t’ie mahasoa ahy amy fitoroñañey.

\VS{12}Fa nahitriko mb’ Efesosy añe t’i Tikiko.

\VS{13}Ihe mb’etoa, endeso i saroñe nengako añ’anjomba’ i Karpo e Troasy añey, naho o bokeo, àntsake o an-kolitseo.

\VS{14}Loho nijoy ahy t’i Aleksandro mpanefe saba, fa hivalea’ i
{\ND{Talè}} mañeva o sata’eo\FTNT{†}{{\FR 4:14 }{\FT{Sab 28:4, 62:12}}}.

\VS{15}Itaò, fa niliere’e mafe o enta’aio.


\par }{\PP \VS{16}Tsy eo ty nanozañe ahy amy fikòm-bolako valoha’ey, fonga nifary ahy. Ee t’ie tsy hasesek’ am’ iereo.

\VS{17}Fe nijohañe amako eo t’i
{\ND{Talè}} nampaozatse ahy, hañenefako i fitaroñañey, hahajanjiña’ ze kila fifeheañe. Toe rinombake am-bava’ i lionay raho\FTNT{‡}{{\FR 4:17 }{\FT{Sab 22:21}}}.

\VS{18}I
{\ND{Talè}} ro hamotsots’ ahy amy ze hene sata-raty, handrombake ahy ho am-pifehean-dikera’ey. Aze ty engeñe an-tsa mb’an-tsa. Amena!


\par }{\SH Fisalama’ i Paoly Honka’e
\par }
{\PP \VS{19}Añontaneo t’i Prisilae naho i Akoila, vaho o añ’anjomba’ i Onesiforosio.

\VS{20}Nitambatse e Korinto añe t’i Erasto, fa nengako siloke e Mileto añe t’i Trofimo.

\VS{21}Imaneo fiavy aolo’ ty asotry. Mañontane azo t’i Eobolo naho i Poda, naho i Lino naho i Klaodia vaho o longo iabio.

\VS{22}I Talè ro hañimba ty tro’o. Ho ama’ areo abey ty hasoa. Amena.


\par }