\NormalFont\ShortTitle{Iehosoa}

{\MT Iehosoa


\par }\ChapOne{1}{\PP \VerseOne{1}Ie añe te nihomake t’i Mosè mpitoro’
{\ND{Iehovà}}, le nitsara am’ Iehosoa\FTNT{*}{{\FR 1:1 }{\FT{Iehosoa: Mpandrombake}}} ana’ i None\FTNT{†}{{\FR 1:1 }{\FT{None: tariratse; fia; nainaie tsy modo}}}, mpitoro’ i Mosè, t’{\ND{Iehovà}}, ami’ty hoe:

\VS{2}Fa vilasy t’i Mosè mpitoroko; aa le miongaha, itsaho Iardeney\FTNT{‡}{{\FR 1:2 }{\FT{Iardene: Sakam-pizakañe}}}, ihe naho ze hene ondaty retiañe, mb’ an-tane atoloko iareo, toe ho amo ana’ Israeleo;

\VS{3}fa natoloko anahareo ze toetse lian-delam-pandia’ areo, ty amy asako amy Mosèy.

\VS{4}Mifototse am-patrambey añe miharo amy Lebanone\FTNT{§}{{\FR 1:4 }{\FT{Lebanone: rame foty}}} etia, pak’ amy saka beiy, i Peratey\FTNT{*}{{\FR 1:4 }{\FT{Perate: Sakabey: mahavokatse; mitotsake}}}, naho ze hene tanen-te-Kète\FTNT{†}{{\FR 1:4 }{\FT{Kete: i folakey; i mirevendreveñey}}}, pak’ amy Riake beiy, mb’ amy firoña’ i àndroy añey ty ho efe-tane’ areo.


\par }{\PP \VS{5}Leo raike t’indaty tsy hiongake hiatrek’ azo amo hene andro hiveloma’oo; manahake ty nindrezako amy Mosè ty hindrezako ama’o; tsy hilesa ama’o iraho, tsy haforintseko ka.

\VS{6}Mihafatrara vaho mahasibeha; fa ihe ty hampandova ondaty retoañe i tane nifantàko aman-droae’ iareo hatoloko iareoy.

\VS{7}Aa le mihaozara naho mahavania, hañambeñe naho hañorike i Tsara iaby linili’ i Mosè mpitoroko azoy; ko mitolike mb’ am-pitàn-kavana ndra havia, soa te hiraorao ndra aia’ aia ty homba’o.

\VS{8}Tsy hienga am-palie’o ty Boke Hake toy, ie haereñere’o handro naho haleñe, hañambeñe naho hanao ze hene misokitse ao; le hiraorao o sata’oo, vaho haharongatse.

\VS{9}Aa vaho tsy liniliko hao? Mihafatrara naho mahasibeha; ko hemban-drehe ko miroreke: fa ama’o t’{\ND{Iehovà}} Andrianañahare’o ndra aia’aia ty homba’o.


\par }{\PP \VS{10}Aa le linili’ Iehosoa o mpiaolo’ ondatio ami’ty hoe:

\VS{11}Mirangà anteñateña’ i tobey mb’eo le afantoho ondatio ami’ty hoe: Maña­lankaña fivatiañe, fa hitsake Iardeney nahareo añate’ ty telo andro, himoak’ amy taney, hitavañe ze natolo’
{\ND{Iehovà}} Andrianañahare’ areo ho fanañañe.


\par }{\PP \VS{12}Le nisaontsy amo nte-Reobeneo\FTNT{‡}{{\FR 1:12 }{\FT{Reobene: ty fahaoniñañe i anakey}}} naho amo nte-Gadeo naho amo vakin-te Menasèo t’Iehosoa ami’ty hoe:

\VS{13}Tiahio i tsara linili’ i Mosè mpitoro’
{\ND{Iehovà}} anahareoy, ami’ty hoe: Manolotse fitofàñe ama’ areo t’{\ND{Iehovà}} Andrianañahare’ areo vaho hatolo’e ama’ areo o tane atoio.

\VS{14}Hitobok’ an-tane natolo’ i Mosè anahareo alafe’ Iardeney atoy o vali’ areoo naho o keleia’ areoo naho o añombe’ areoo, f’ie hitsak’ aolo’ o rahalahi’ areoo reke-pialiañe, songa fanalolahy maozatse hañolo­rañe iareo;

\VS{15}ampara’ te hampitofà’
{\ND{Iehovà}} o rahalahi’ areoo, manahake ty nanoa’e anahareo, ie fa tinava’ iareo ka i tane nitolora’
{\ND{Iehovà}} Andrianañahare’ areo; le himpoly an-tane fanaña’ areo atoa nahareo vaho ho tavane’ areo i natolo’ i Mosè mpitoro’
{\ND{Iehovà}} anahareo alafe’ Iardeney atoa mb’am-panjirihan’ andro añe.

\VS{16}Tinoi’ iareo ami’ty hoe t’Iehosoa: Hene hanoe’ay ze nandilia’o anay vaho hañaveloa’ay ndra aia aia ty añiraha’o.

\VS{17}Manahake ty nañaoña’ay amy Mosè amy ze he’e, ty hañaoña’ay azo naho indreza’
{\ND{Iehovà}} Andrianañahare’o hambañe amy nindreza’e amy Mo­sèy.

\VS{18}Aa ndra ia’ia ty hiola amy an­dilia’oy, tsy hañaoñe ze hene saontsy amantoha’o aze, le havetrake, f’ihe mihaozara vaho mahasibeha.



\par }\Chap{2}{\PP \VerseOne{1}Nirahe’Iehosoa ana’ i None, boake Sitime aman’ etake ty mpi­tingañe, ami’ty hoe: Akia, tiliho i taney naho Ierikò. Aa le nienga mb’eo iereo naho nivo­trak’ añ’ anjomba’ ty karapilo atao Rakabe, vaho nandre ao.

\VS{2}Sinaontsy amy mpanjaka’ Ierikooy, ty hoe: Inao pok’ atoy amo haleñe zao ty boak’ amo ana’ Israeleo hitsoetsoek’ an-tane atoy.

\VS{3}Aa le nañirak’ amy Rakabe ty mpanjaka’ Ieriko, nanao ty hoe: Akaro ondaty nimb’ama’o mb’eoo, o nimoak’ an-traño’oo, ie te hifilo an-tane atoy ty niziliha’ iareo atoa.

\VS{4}Fe nendese’ i rakembay indaty roe rey naho naeta’e, aa le nanoe’e ty hoe: Eka, nimb’ amako atoy ondatio, fa nofiko ty nihirifa’ iareo;

\VS{5}ie amy fandrindriñañe i lalam-beiy naho fa nimaieñe, le niavotse indaty rey; fe tsy apotako ty nomba’ indaty rey; horidaño aniany le ho trà’ areo.

\VS{6}Toe nendese’e an-tafo traño vaho naeta’e an-tahon-dène ao, o fa nalafi’e an-tafoo.

\VS{7}Aa le hinorida’ ondatio mb’an-dala’ Iardeney mb’eo pak’amo fitsahañeo añe; ie vata’e niènga o nañoridañeo, le narindriñe i lalam-beiy.

\VS{8}Aa ie mbe tsy nandre iareo le nanganike mb’ am’ iereo an-tafo mb’eo;

\VS{9}le hoe re am’indaty rey: Fantako te natolo’
{\ND{Iehovà}} ama’ areo o taneo, fa nidok’ ama’ay ty firevendreveñañe ama’areo vaho mitsolofìñe aolo’ areo ze fonga mpimoneñe an-tane atoy.

\VS{10}Fa jinanji’ay te nimaihe’
{\ND{Iehovà}} aolo’ areo i Ria-Binday, amy niavota’ areo amy Mitsaraimey; naho i nanoe’ areo amy mpanjaka roe nte-Amore\FTNT{*}{{\FR 2:10 }{\FT{Amore: mafaitse; mpiola; mpidabadoa}}}, alafe’ Iardeney añe reiy, i Sihone naho i Oge, ie vata’e na­rotsa’ areo.

\VS{11}Ie nahajanjiñe izay le nitranake o tro’aio, leo ondaty raike tsy aman-joton’ arofo ty ama’ areo amy te toe Andrianañahare andikerañe ambone ao naho an-tane ambane atoy t’{\ND{Iehovà}} Andrianañahare’ areo.

\VS{12}Aa le miambane ama’ areo, mifantà amako añam’
{\ND{Iehovà}}, kanao nitretrèzeko, le ho tretreze’ areo ka ty akiban-draeko—ehe anoloro antoke-to—

\VS{13}te havotso’ areo ho veloñe ty raeko naho i reneko naho o rahalahikoo naho o rahavavekoo naho o vara’ iareo iabio vaho ho hahà’ areo ty fiai’ay tsy hivetrake.

\VS{14}Le hoe indaty rey ama’e, Hasolo ty fiai’areo ty anay, naho tsy talilie’ areo o fitoloña’aio; ie amy zao, naho atolo’
{\ND{Iehovà}} anay o taneo, le hatarik’ ama’o an-kavañonan-jahay.

\VS{15}Aa le nazotso’e an-taly amy lafinetiy iereo; amy te añate’ i kijoliy ty anjomba’e, fa ambone’ i rindriñey ty nitoboha’e.

\VS{16}Le hoe re am’ iereo, Akia mb’ an-kaboam-b’eo, tsy mone hifanalaka ama’ areo o mpañoridañeo, naho mietaha añe telo andro, ampara’ te mitampoly o mpañotrokeo; izay vaho hañavelo mb’eo nahareo.

\VS{17}Aa hoe ondatio ama’e, Ho haha amy fanta nampifantà’o anaiy zahay,

\VS{18}naho tsy arohi’o amy lafinety nanjotsoa’o anaiy ty fole mena toy, t’ie mimoak’ an-tane atoy; le hendese’o añ’akiba’o ao ty rae’o naho i rene’o naho o longo’oo vaho o anjomban-drae’o iabio.

\VS{19}Ie amy zao, ze hiakatse o lalan’ anjomba’oo mb’ an-damoke mb’eo, le ho an-doha’e ty lio’e, vaho ho afa-kakeo zahay; f’ie hitraok’ ama’o amy akibay ao, le ho an-doha’ay ty lio ze paohem-pitàñe.

\VS{20}Aa naho saontsie’o o fitoloña’ay zao, le halio-tahin-jahay amy fanta nampititihe’o anaiy.

\VS{21}Le hoe re: O saontsi’ areoo ro ie. Nirahe’e mb’eo le niavotse iereo vaho narohi’e amy lafineti’ey i fole menay.

\VS{22}Ie nañavelo, le nipok’ am-bohitsey vaho nañialo ao telo andro, ampara’ te nitampoly o mpañotrokeo; tsinoetsoe’ o mpañoridañeo mb’eo mb’eo amy lalañey fe tsy nahaisake.

\VS{23}Aa le niavotse indaty rey, nizotso boak’ am-bohibohitse ao, le nitsake, naho niheo mb’am’ Iehosoa ana’ i None mb’eo, vaho nitali­ly i nifetsak’ ama’ iareoy.

\VS{24}Le hoe ty asa’ iareo am’ Iehosoa: Toe natolo’
{\ND{Iehovà}} am-pitàn-tikañe i tane iabiy vaho mitsolofiñe aolon-tikañe ze hene mpimoneñe amy taney.



\par }\Chap{3}{\PP \VerseOne{1}Nañaleñale t’Iehosoa te nitroatse, le nienga i Sitime rekets’ o ana’ Israele iabio naho niheo mb’am’ Iardeney mb’eo, vaho nitobe eo aolo’ t’ie hitsake.

\VS{2}Ie nimodo ty telo andro, le nimb’eo mb’eo amy tobey o mpiaoloo;

\VS{3}naho linili’ iareo ondatio ami’ty hoe: Naho oni’ areo i vatam-pañina’
{\ND{Iehovà}} Andrianañahare’ areoy, naho o mpisoroñe nte-Levy mitarazo azeo, le miavota an-toe’o, vaho oriho.

\VS{4}Fe engao heba’e mizehe kiho ro’arivo varañe añivo’ areo naho ie, ko harinea’ areo, soa te ho fohi’ areo ty lalan-komba’ areo; fa mboe tsy niary mb’ atoy nahareo.

\VS{5}Le hoe t’Iehosoa am’ ondatio: Miefera fa hanao raha tsitantane añivo’ areo ao t’{\ND{Iehovà}} hamaray.

\VS{6}Nisaontsy amo mpisoroñeo t’Iehosoa ami’ty hoe: Rambeso i vatam-pañinay le mitsàha aolo ondatio. Rinambe’ iereo i vatam-pañinay vaho nimb’ aolo ondatio mb’eo.


\par }{\PP \VS{7}Le hoe t’{\ND{Iehovà}} am’ Iehosoa, Hiorotse hampionjoñe azo ampahaoniña’ Israele iaby iraho te anito, hahafohina’ iareo te, manahake ty nindrezako amy Mosè ty hindrezako ama’o.

\VS{8}Aa le afantoho o mpisoroñe mitarazo i vatam-pañinaio, ami’ty hoe: Ie tsatok’ añ’olon-drano’ Iardeney le mijohaña am’ Iardeney.

\VS{9}Le hoe t’Iehosoa amo ana’ Israeleo: Mb’etoa hijanjiñe ty tsara’
{\ND{Iehovà}} Andrianañahare’ areo.

\VS{10}Le hoe t’Iehosoa: Ho fohi’ areo henane zao te añivo’ areo ao t’i Andrianañahare veloñe le tsy mete tsy roahe’e aolo’ areo mb’eo o nte-Kanàneo, naho o nte Kiteo, naho o nte-Kiveo, naho o nte-Perizeo, naho o nte-Girgasio, naho o nte-Amoreo vaho o nte-Iebosio.

\VS{11}Hehe te mitsak’ aolo’ areo mb’ am’ Iardeney ty vatam-pañina’ i Talè’ ty tane toy iaby.

\VS{12}Aa le joboño ondaty folo-ro’ amby boak’ amy fifokoa’ Israele rey, songa ondaty raike i fifokoañe rey.

\VS{13}Amy te, ie mijohañe an-drano’ Iardeney ty lelam-pandia’ o mpisoroñe mitarazo i vatam-pañina’
{\ND{Iehovà}}, Talè’ ty tane bey toiio, le ho tampake ty rano’ Iardeney vaho hivotry ho haboañe o rano mikararake boak’ ambone añeo.

\VS{14}Aa naho niavotse an-kiboho’e ondatio hitsake Iardeney, le aolo ondatio o mpisoroñe nitarazo i vatam-pañinaio,

\VS{15}le vata’e nivotrak’ añ’ olo-drano’ Iardeney ty fandia’ o mpitarazo i vatam-pañinaio—toe manganahana añ’olo’ Iardeney iaby o rano’ Iardeneio amo hene andro an-tsam-pamokarañeo—

\VS{16}le nijihetse o rano nizotso boak’ ambone eio naho nionjoñe ho haboañe nitakatse ty atao Adame añe, i rova marine’ i Tsaretàne; le vata’e nitampake o ho nizotso mb’an-dRiak-Arabà naho mb’amy Riake Siray mb’eoo, vaho nitsake tandrife Ierikò ey ondatio.

\VS{17}Nijohañe an-tane maik’ anteñateña’ Iardeney o mpisoroñe nitarazo i vatam-pañina’
{\ND{Iehovà}}io, le hene nitsak’ an-tane maike t’Israele, ampara’ te tafatsàke Iardeney iaby i valobohòkey.



\par }\Chap{4}{\PP \VerseOne{1}Naho fa hene tafatsàke Iardeney i valobohòkey, le nitsara ty hoe am’ Iehosoa t’{\ND{Iehovà}}:

\VS{2}Rambeso ondaty folo-ro’ amby boak’ am’ ondatioo; songa ondaty raike ze fifokoañe,

\VS{3}le ifantoho ty hoe: Mandrambesa vato folo-ro’amby boak’ am’ Iardeney ao, amy ijohañam-pandia’ i mpisoroñe reiy, naho endeso hitsake mindre ama’ areo vaho apoho amy tobe hialeña’ areo te anitoy.

\VS{4}Aa le kinanji’ Iehosoa indaty folo-ro’amby nedre’e amo ana’ Israeleo rey; sin­dre ondaty raike ze fifokoa’e.

\VS{5}Le hoe t’Iehosoa am’ iereo, Mitsàha aolo’ i vatam-pañina’
{\ND{Iehovà}} Andria­nañahare’ areoy an-teñateña’ Iardeney vaho songa mandrambesa vato raik’ an-tsoro’e ty ami’ ty ia’ o fifokoa’ o ana’ Israeleoo;

\VS{6}ho viloñe ama’ areo, aa naho mañontane anahareo o ana’ areoo amy añey, ty hoe: Inoñ’ ama’ areo o vato retoañeo?

\VS{7}Le ty hoe ty hatalili’ areo: Amy te nitampak’ aolo’ i vatam-pañina’
{\ND{Iehovà}}y o rano Iardeneio; ie nitsake Iardeney, le nitampake o rano’ Iardeneio; vaho ho faniahiañe o ana’ Israeleo nainai’e o vato retoañe.

\VS{8}Aa le nanoe’ o ana’ Israeleo i namantoha’ Iehosoay, naho rinambe’ iereo ty vato folo-ro’ amby boak’ anteñateña’ Iardeney ao, ty amy tsinara’
{\ND{Iehovà}} am’ Iehosoay, ty ami’ty ia’ o fifokoa’ o ana’ Israeleo, naho nen­dese’ iereo nitsake mindre am’ iereo mb’ an-tobe mb’eo vaho napo’ iereo ey.

\VS{9}Natroa’ Iehosoa añivo’ Iardeney ka ty vato folo-ro’ amby amy nijohañam-pandia’ i mpisoroñe nitarazo i vatam-pañinay rey vaho mbe eo izay henaneo.

\VS{10}Aa le nijohañe añivo’ Iardeney o mpisoroñe nitarazo i vataio ampara’ te niheneke i nampitaroñe’
{\ND{Iehovà}} Iehosoa am’ ondatioy ty amy nandilia’ i Mosè Iehosoa iabiy; vaho nalisa nitsake mb’eo ondatio.

\VS{11}Naho fa tafatsàke ondaty iabio, le nitsake ka i vatam-pañinan’ Añaharey naho i mpisoroñe rey añatrefa’ ondatio.

\VS{12}Nitsake reke-pialiañe aolo’ o ana’ Israeleo o ana’ i Reobeneo naho o ana’ i Gadeo naho i vakim-pifokoa’ i Menasèy ty amy nisaontsie’ i Mosè am’ iereoy;

\VS{13}va’e efats’ ale reke-pialiañe veka’e hialy ty nionjoñe mb’an-kotakotak’ añatrefa’
{\ND{Iehovà}}, mb’a monto’ Ieriko mb’eo.

\VS{14}Naonjo’
{\ND{Iehovà}} ampahaoniña’ Israele iaby t’Iehosoa amy andro zay; vaho nañeveñe ama’e manahake ty nañeveña’ iareo amy Mosè amo hene andro niveloma’eo.


\par }{\PP \VS{15}Nitsara amy Iehosoa t’{\ND{Iehovà}}, ami’ty hoe:

\VS{16}Ampitroaro boak’ am’ Iardeney o mpisoroñe mitarazo i vatam-pañinaio.

\VS{17}Aa le nandily amy mpisoroñe rey t’Iehosoa, nanao ty hoe: Mitroara amo Iardeneio.

\VS{18}Naho nia­katse boak’ an-teñateña’ Iardene ao i mpisoroñe rey nitarazo i vatam-pañina’ ­{\ND{Iehovà}}y, vata’e nitroatse an-tam­boho eo o lelam-pandia’ i mpisoroñe reio le nimpoly an-toe’e o rano’ Iardeneio, nanginahina añ’olo’e iabio manahake te taolo.

\VS{19}Nitroatse Iardeney amy andro faha-folo’ i volam-baloha’eiy ondatio vaho nitobe e Gilgale an-dafe atiñana’ Ieriko eo.

\VS{20}Le natroa’ Iehosoa e Gilgale eo i vato folo-ro’amby nakare’ iareo am’ Iardeney rey;

\VS{21}vaho nitaroñe’e amo ana’ Israeleo ty hoe: Aa naho añontanea’ o ana’ areoo an-droae’e añ’ andro añe ty hoe: Ino o vato retoañe?

\VS{22}le hampandrendrehe’ areo o ana’ areoo ty hoe: Nitsake Iardeney an-tane mipintampintañe t’Israele.

\VS{23}Amy te nimaihe’
{\ND{Iehovà}} Andrianañahare’ areo aolo’ areo ty rano Iardene ampara’ t’ie tafatsàke, manahake ty nanoe’
{\ND{Iehovà}} Andrianañahare’ areo i Ria-Binday, ie nimaihe’e añatrefan-tikañe ampara’ te tafatsake,

\VS{24}hahafohina’ ze kila ondati’ ty tane toy te maozatse ty fità’
{\ND{Iehovà}}, hañeveña’e am’
{\ND{Iehovà}} Andrianañahare’ areo nainai’e.



\par }\Chap{5}{\PP \VerseOne{1}Aa naho jinanji’ o hene mpanjaka’ o nte-Amore alafe’ Iardeney mañandrefañeo, naho ze hene mpanjaka’ o nte Kanàne marine i riakey te nimaihe’
{\ND{Iehovà}} aolo’ o ana’ Israeleo o rano’ Iardeneo ampara’ t’ie tafatsàke, le nitronake ty arofo’ iareo vaho tsy naha­kofòke ty amo ana’ Israeleo.

\VS{2}Ie henane zay, hoe t’{\ND{Iehovà}} am’ Iehosoa: Tse­neo meso am-bato pìlake vaho savaro indraike o ana’ Israeleo ho fañindroe’e.

\VS{3}Aa le nitsene mesom-bato pilake t’Iehosoa, vaho nisavare’e e Gibeate-ha-aralote eo o ana’ Israeleo.

\VS{4}Zao ty talim-panavara’ Iehosoa iareo: toe nihomak’ am-patrambey an-dalañe eo ze hene ondaty niakatse i Mitsraimeo; o lahilahio, o lahindefoñeo, ie fa niavotse i Mitsraime.

\VS{5}Fa nivotso-boy ondaty iaby niakatse boak’aoo, fe tsy nisavareñe ze hene ondaty nasamak’ am-patrambey amy lalañe niakara’ iareo i Mitsraimey,

\VS{6}amy te efa-polo taoñe ty nañaveloa’ o ana’ Israeleo am-patrambey añe, ampara’ te nihomake i fifeheañe iabiy, o lahindefoñe niavotse i Mitsraimeo, ie tsy nañaoñe ty fiarañanaña’
{\ND{Iehovà}}; i nifantà’
{\ND{Iehovà}} te tsy hapò’e hahaoniñe i tane nifantà’
{\ND{Iehovà}} aman-droae’ iareo te hatolo’e antikañey, tane orikorihen-dronono naho tanteley.

\VS{7}Aa le nibeize’e o ana’ iareoo handimbe iareo, ie ty nisavare’ Iehosoa, tinampake kanao tsy nivo­tso-boy amy lalañey.

\VS{8}Naho niheneke ty fanavarañe i valobohòke iabiy le nitofa an-tobe’e ao ampara’ te nimelañe.


\par }{\PP \VS{9}Hoe ty tsara’{\ND{Iehovà}} am’Iehosoa: Anindroany t’ie namarimbariñe ty inje’ i Mitsraime tsy ho ama’ areo. Aa le nitokaveñe ty hoe Gilgale i toetsey, ampara’ te henane.

\VS{10}Ie nitobe e Gilgale ao o ana’ Israeleo le nambena’ iareo i Fihelañ’ amboney ami’ty hariva’ i andro faha folo-efats’ ambi’ i volañeiy amonto’ Ieriko ey.

\VS{11}Nikamà’ iareo ty voka’ ela’ i taney amy loak’ andro’ i Fihelañ’ Amboney: mofo po-dalivay naho tsako tono amy àndroy.

\VS{12}Nijihetse amy andro naño­rike i nikamà’ iareo ty voka’ i taneiy i maney vaho tsy nahazo mane ka o ana’ Israeleo, f’ie nikama ty vokan-tane Kanàne amy taoñe zay.


\par }{\PP \VS{13}Narine’ Ieriko t’Iehosoa t’ie nampiandra fihaino naho nahaisake te inge t’indaty aolo’e, am-pi­tà’e ty fibara tsinoake; vaho nimb’ ama’e mb’eo t’Iehosoa, nanao ty hoe: Ama’ay v’iheo ke amo rafe­lahi’aio?

\VS{14}Le hoe re, Aiy! Izaho mpifehe o lahindefo’
{\ND{Iehovà}}o ty nivotrahako etoa. Aa le nibabok’ an-daha­ra’e an-tane eo t’Iehosoa le niam­bane nanao ty hoe: Ino o ho saontsie’ ty talèko amy mpitoro’eio?

\VS{15}Le hoe ty mpifehen-dahindefo’
{\ND{Iehovà}}o tam’ Iehosoa: Afaho am-pandia’o o hana’oo; amy te miavake o toetse johañe’oo. Le nanoe’ Iehosoa.



\par }\Chap{6}{\PP \VerseOne{1}Ie amy zao, nigabeñe fatratse t’Ie­riko ty amo ana’ Israeleo: leo raike tsy niakatse, ndra raike tsy nimoak’ ao—

\VS{2}Le hoe t’{\ND{Iehovà}} amy Iehosoa: Inao te natoloko am-pità’o t’Ieriko, naho i mpanjaka’ey vaho o fanalolahio.

\VS{3}Hiarikatoha’ areo i rovay; ze hene lahindefoñe ty hiariari’ i rovay indraike. Andro eneñe ty hanoa’o Izay.

\VS{4}Hitintiñe tsifan’ añondrilahy fito ty mpisoroñe fito aolo’ i vatam-pañinay; ie ami’ty andro faha-fito le hiaria’ areo im-pito i rovay vaho hampipopò o tsifan’ añondrio i mpisoroñe rey.

\VS{5}Ie amy zao, naho tiofe’ iareo ela i tsifan’ añondry rey, naho janji’ areo ty feo’ i antsivay, le sindre hampipoñake ty pazake ondatio naho hikoromake ho pisake ty kijoli’ i rovay vaho songa hiranga an-kahiti’e miaolo mb’eo t’indaty.


\par }{\PP \VS{6}Kinanji’ Iehosoa ana’ i None o mpisoroñeo, le hoe ty asa’e tama’e: Ongaho i vatam-pañinay vaho mpisoroñe fito ty hinday tsifan’ añondrilahy fito aolo’ i vatam-pañina’
{\ND{Iehovà}}y.

\VS{7}Le hoe ty asa’e am’ ondatio: Mionjona mb’eo le arikatoho i rovay vaho ampiaolò o lahin-defoñeo i vatam-pañina’
{\ND{Iehovà}}y.

\VS{8}Ie amy zao: nisaontsy am’ ondatio t’Iehosoa, le nionjom-beo i mpisoroñe fito nitañe tsifan’ añondrilahy fito añatrefa’
{\ND{Iehovà}} rey, le nitiofe’ iereo o tsifao vaho nanonjohy iareo i vatam-pañina’
{\ND{Iehovà}}y.

\VS{9}Niaolo o mpisoroñe nitiok’ antsivao amy zao ondaty nitam-pialiañeo, le nanonjohy i vatam-pañinay o mpivolio; vaho nitolom-pipopò avao o tsifao.

\VS{10}Linili’ Iehosoa amy zao ondatio ami’ty hoe: Ko mikoràke, ee te tsy ho janjiñeñe hey ty fiarañanaña’ areo, vaho tsy hiakatse am-palie’ areo ndra saontsy raike ampara’ ty andro koiheko te hipazake; le hene hipozak’ amy zay.

\VS{11}Aa le nampiariarie’e i vatam-pañina’
{\ND{Iehovà}}y i rovay, indraike t’ie niarikatoheñe naho nibalik’ an-tobe iareo vaho nialeñe an-tobe ao.

\VS{12}Nitroatse marain-tsi-kiake t’Iehosoa vaho rinambe’ o mpisoroñeo i vatam-pañina’
{\ND{Iehovà}}y.

\VS{13}Aa le nainai’e nimb’eo nampipopò o tsifao i mpisoroñe fito ninday tsifan’ añondry fito añatrefa’ i vatam-pañina’
{\ND{Iehovà}}y rey; niaolo iareo o lahindefoñeo vaho nanonjohy i vatam-pañina’
{\ND{Iehovà}}y o nivolio, nainai’e am-pipopòeñe o antsivao.

\VS{14}Ie amy andro faharoey le nañariari’ i rovay indraike iereo vaho nimpoly an-tobe ao; nanoe’ iereo andro eneñe izay.

\VS{15}Ie amy andro faha­fitoy le nitroatse te manjirik’ andro naho narierie’ iareo i rovay vaho nitoloña’ iareo im-pito; amy àndroy avao ty nañariaria’ iareo i rovay im-pito.

\VS{16}Aa ie amy faha-fitoy naho nampipopò i tsifa rey o mpisoroñeo le nanao ty hoe am’ ondatio t’Iehosoa: Mipoñafa, fa natolo’
{\ND{Iehovà}} ama’ areo i rovay.


\par }{\PP \VS{17}Hatokañe amy
{\ND{Iehovà}} i rovay, ie naho ze kolotoin-draha ama’e ao; i Rakabe karapilo avao ty ho veloñe naho ze mitraok’ ama’e añ’anjomba’e ao amy te naeta’e o ìrake nampihitrifen-tikañeo.

\VS{18}Ie amy zao ifoneño o raha navìkeo tsy mone mamà-batañe, fa naho rambese’ areo ho fanañañe o raha navikeo, le hafà’ areo ho am-poheke ka ty tobe’ Israele.

\VS{19}Kila miavake am’
{\ND{Iehovà}} i volafotiy, i volamenay vaho o fanake torisìke naho viñeo; ie hazilik’ an-driha’
{\ND{Iehovà}} ao.


\par }{\PP \VS{20}Aa le nampipoñake ty koike ondatio, nitiofeñe o tsifao. Naho nahajanjiñe ty feo’ o tsifao ondatio, le pinaza’ ondatio ty koke, naho nikoromake ho pisake i kijoliy vaho nitoañe mb’ an-drova ao ondatio, sindre gaon-dahy niaolo mb’eo nitavañe i rovay.

\VS{21}Ie fonga nandrotsake an-dela-pibara ze tan-drova ao, ndra lahilahy ndra rakemba, o tora’eo naho o beio, o añombeo naho o añondrio vaho o borìkeo.

\VS{22}Le hoe t’Iehosoa am’ indaty roe nipiapia amy taney rey: Akia mb’ añ’ anjomba’ i kara­piloy vaho akaro i rakembay naho ze hene aze ty amy nifantà’ areo.

\VS{23}Aa le nimoak’ ao i ajalahy nitampoñe rey naho nakare’ iereo t’i Ra­kabe naho ty rae’e naho i rene’e naho o rahalahi’eo naho ze vara’e iaby; nakare’ iareo ze hene longo’e vaho nampitobèñe alafe’ i tobe’ Israeley.

\VS{24}Finorototo’ iereo afo i rovay naho ze he’e ama’e ao; naho tsy ty volafoty, ty volamena naho o fanake torisìke naho viñeo avao ze napò’ iareo am-panontoñam-baran-kiboho’ ­{\ND{Iehovà}} ao.

\VS{25}Le rinomba’ Iehosoa veloñe t’i Rakabe karapilo naho o añ’an­jomban-drae’eo vaho o aze iabio; ie mimoneñe añivo’ Israele ao ampara’ te henane; ami’te naeta’e i nampihitrife’ Iehosoa hanampoñe Ieriko rey.

\VS{26}Aa le nampifantà’ Iehosoa ondatio henane zay ami’ty hoe: Voa-fàtse añatrefa’
{\ND{Iehovà}} t’indaty miongake hañamboatse ty rova Ieriko toy; ami’ty fihomahan-tañoloñoloña’e ty hampi­poha’e o manan­ta’eo vaho ami’ty fivetraha’ i tsitso’ey ty hampijadoña’e o lalam-bei’eo.

\VS{27}Aa le nitahie’
{\ND{Iehovà}} t’Iehosoa; vaho nanitsike i taney ty enge’e.



\par }\Chap{7}{\PP \VerseOne{1}Fe nandilatse amo raha navikeo o ana’ Israeleo; amy te nandrambe raha navike t’i Akane, ana’i Karmý, ana’ i Zabdý, ana’i Zerake, fifokoa’ Iehodà; vaho nisolebatse amo ana’ Israeleo ty haviñera’
{\ND{Iehovà}}.

\VS{2}Nañirake ondaty boake Ieriko mb’amy Ày marine i Bete-avene, atiñana’ i Betele\FTNT{*}{{\FR 7:2 }{\FT{Betele: Anjomban’Añahare}}} mb’eo t’Iehosoa, le hoe ty nanoe’e: Akia, tampono i taney. Aa le nionjoñe mb’eo ondatio nanampoñe i Ày.

\VS{3}Ie nibalike mb’amy Iehosoa mb’eo le nitalily ty hoe: Ko ampionjoneñe mb’eo iaby ondatio; fe añiraho ondaty telo arivo ndra ro’ arivo hionjoñe mb’eo handafa i Ày; ko votsora’o hifanehake mb’eo i maro iabiy, amy t’ie tsy ampeampe.

\VS{4}Va’e lahilahy telo-arivo amy màroy ty nionjomb’eo; f’ie nitriban-day añatrefa’ ondati’ i Àio,

\VS{5}naho nañohofa’ ondati’ i Àio loza t’indaty telopolo eneñ’ amby; le hinorida’e boak’amy lalam-beiy pake Sebarime añe, naho linafa’ iareo amy fizotso­añey mb’ eo vaho nalorè aman’ arofo ondatio, nitranake hoe rano.

\VS{6}Rinia’ Iehosoa i saro’ey naho nibabok’ an-tane an-dahara’e añatrefa’ i vatam-pañina’ ­{\ND{Iehovà}}y ampara’ te haleñe, ie naho o androanavi’ ­Israeleo songa nampibobò deboke añam­bone’e.

\VS{7}Le hoe t’Ieho­soa: Hoke! ry Rañandria
{\ND{Iehovà}}, aa vaho akore ty nampi­tsaha’o Iardeney ondaty retoañe hanesea’o am-pità’ o nte-Amoreo, hampihomaha’o anay? Hamake t’ie nilesa naho nitobok’ alafe’ Iardeney añe!

\VS{8}O Rañandria, ino ty ho asako, kanao niambohoa’ Israele o rafelahi’eo!

\VS{9}Ie maha­janjiñe izay o nte-Kanàneo naho o hene mpimoneñe an-tane atoio, le hiarise­ho anay, vaho hapitso’ iareo an-tane atoy ty tahina’ay, le hatao’o akore i Tahina’o jabahinakey?

\VS{10}Le hoe t’{\ND{Iehovà}} am’ Iehosoa: Miongaha, ino ty iba­boha’o an-dahara’o?

\VS{11}Toe nanao hakeo t’Israele; nilila­re’ iareo i fañinako nandiliako am’iareoy; nangalake amo raha navikeo; naho nampikametse naho nañetake vaho napoke amo harao’eo.

\VS{12}Aa le tsy nahafitroatse añatrefan-dra­felahi’e o ana’ Israeleo; niambohoa’ iareo o rafe­lahi’eo amy t’ie ninjare fokom-patse; tsy hindre ama’ areo iraho naho tsy mongore’ areo hey o nozoñeñe ama’ areoo.

\VS{13}Miongaha, ampiavaho ondatio, ano ty hoe: Miefera ho ami’ty maray; fa hoe ty tsara’
{\ND{Iehovà}} Andrianañahare’ Israele: Aman’ onjitse ty añivo’o ao, ry Israele; tsy mahafijohañe añatrefa’ o rafelahi’oo irehe ampara’ te akareñe ama’ areo hey i natokañey.

\VS{14}Aa ie marain­dray, miheova mb’eo am-pifokoañe; vaho ze fifokoa rambese’
{\ND{Iehovà}} ro hañarine an-kasavereña’e; le ty hasavereñañe edrè’
{\ND{Iehovà}} ro hañarine mb’eo ki-anjom­ba’e; le ty anjomba edrè’
{\ND{Iehovà}} ro hitotoke ki’ ondaty.

\VS{15}Ie amy zay, ho forototoeñe añ’afo ao ty nandrambe o raha navikeo rekets’ o fanaña’e iabio; amy te nililare’e ty fañina’
{\ND{Iehovà}}, vaho nanao ha­tsivokarañe e Israele ao.

\VS{16}Aa le nañaleñàleñe amy maraiñey t’Iehosoa vaho nampitotohe’e t’Israele am-pifo­koa’e le nivoa ty fifokoa’ Iehoda.

\VS{17}Nam­pi­totohe’e ty fifokoa’ Iehoda, le voa ty hasavereña’ i Zerake; nampi­totohe’e ty hasavereña’ i Zerake, lahilahy an-dahilahy le voa ty Zabdý.

\VS{18}Nampi­totohe’e ki’ ondaty ki’ondaty i an­jomba’ey le voa t’i Akane, ana’ i Karmi, ana’ i Zabdy, ana’ i Ze­rake, fifokoa’ Iehoda.

\VS{19}Aa le hoe t’Iehosoa amy Akane, O anako, ehe toloro engeñe t’{\ND{Iehovà}} Andrianañahare’ Israele, vaho andriaño; atalilio ahy henaneo i nanoe’oy; le ko aetake.

\VS{20}Le hoe ty natoi’ i Akane am’ Iehosoa: Toe nandilatse am’
{\ND{Iehovà}} Andrianañahare’ Israele iraho vaho zao naho zao ty nanoeko.

\VS{21}Naho nitreako amo fikopahañeo ty sarimbo soa boake Sinare naho ty volafoty sekele roanjato, naho ty tseram-bolamena milan­ja sekele limampolo, le nihañeko, naho rinambeko; vaho ingo, mikafitse an-tane añivon-kibohoko ao, ambane ao i volafotiy.

\VS{22}Aa le nampañitrike irake t’Ie­hosoa, naho nilay mb’ amy kibohotsey iereo, le ingo t’ie nikafitse an-kiboho’e ao, vaho ambane’e ao i volafotiy.

\VS{23}Rinambe’ iereo boak’ an-kibohotse ao izay le nendese’e mb’ amy Iehosoa, naho mb’amo hene ana’ Israeleo mb’eo vaho napo’ iereo añatrefa’
{\ND{Iehovà}}.

\VS{24}Rinambe’ Iehosoa naho Israele iaby t’i Akane ana’ i Ze­rake naho i volafotiy, i sarimboy naho i tseram-bolamenay naho o ana-dahi’eo, o anak’ ampela’eo naho o añombe’eo naho o borìke’eo naho o añondri’eo naho i kiboho’ey naho ze ama’e iaby; le nampionjone’ iereo mb’ am-ba­vatane’ Akore mb’eo.

\VS{25}Le hoe t’Iehosoa: Ino ty nanolora’o sotry anay?
{\ND{Iehovà}} ty hanolo-sotry ama’o te anito. Aa le nametsaha’ Israele vato, naho namorototo iareo an’ afo vaho nametsa-bato ama’e.

\VS{26}Nampitoabora’ iareo votrim-bato jabajaba ty ambone’ iereo, ze mbe eo henaneo, le nitolik’ amy havi­ñera’ey t’{\ND{Iehovà}}. Aa le natao Vavatane’ i Akore ty añara’ i toetsey, pake henane.



\par }\Chap{8}{\PP \VerseOne{1}Le hoe t’{\ND{Iehovà}} am’Iehosoa: Ko hemban-drehe, ko manahelo; miavota naho endeso mindre ama’o mb’e Ày mb’eo ze hene lahin-defoñe, Inao fa natoloko am-pità’o ty mpanjaka’ i Ày naho on­dati’eo naho i rova’ey vaho i tane’ey.

\VS{2}Hanoe’o amy Ày naho amy mpan­jaka’ey hambañe amy nanoa’o am’ Ieriko naho i mpan­jaka’eiy; fe ho tana’ areo ho tsindro’ areo o vara’eo, naho o añom­be’eo, Vandroño boak’ am-boho’e ao i rovay.


\par }{\PP \VS{3}Aa le niongake t’Iehosoa rekets’ o hene’ lahin-defoñeo, hionjoñe mb’e Ày mb’eo; jinobo’ Iehosoa ty lahilahy telo-ale, fanalolahy mahavany, vaho nirahe’e mb’eo haleñe.

\VS{4}Na­fanto’e ami’ty hoe: Inao! hiampitse amboho’ i rovay nahareo hamandroñe i rovay, ko halavira’ areo i rovay, vaho fonga mihentseña.

\VS{5}Izaho reketse ze hene’ ondaty amako ro higodañe mb’ amy rovay mb’eo; ie amy zao, naho miakatse hañoridañe anay iereo manahake i teoy, le handripak’ an-day añatrefa’ iareo zahay.

\VS{6}Ie miakatse hañoridañe anay, naho fa tinari’ay hisitak’ amy rovay le hanao ty hoe: Hehe t’ie milay an-tikañe manahake tam-pifotora’ey. Izay ty hilaisa’ay aolo’ iareo mb’eo.

\VS{7}Hiongak’ am-piampirañe amy zao nahareo hitavañe i rovay; fa hatolo’
{\ND{Iehovà}} Andrianañahare’ areo am-pità’ areo.

\VS{8}Ie nivotrake amy rovay, le ampiforeheto añ’ afo i rovay; i tsinara’
{\ND{Iehovà}}y ty hanoa’ areo aze; inay, fa liniliko.

\VS{9}Aa le nampionjone’ Iehosa; le nimb’eo iereo niampitse, naho nitobe añivo’ i Betele naho i Ày ahandrefa’ i Ày ao; nialeñe am’ on­datio avao t’Iehosoa.

\VS{10}Nañampitso amy loak’ àndroy t’Iehosoa, le nitehafe’e ondatio vaho nionjoñe mb’eo, ie naho o mpiaolo’ Israeleo ty niaolo ondatio mb’e Ày añe.

\VS{11}Aa le nionjom’ beo iaby ondaty nindre ama’eo, o lahindefoñeo, naho nañarine mb’eo, le nijohañe tandrife i rovay, vaho nitobe avara’ i Ày ey; toe añivo’e naho i Ày eo ty vavatane.

\VS{12}Nandrambe lahilahy va’e lime-arivo re vaho nampiampire’e añivo’ i Betele naho i Ày ahandrefa’ i rovay.

\VS{13}Aa le nisalahàñe i maroiy: i lahialeñe avara’ i rovaiy naho o nivolio am-piampirañe ahandrefa’ i rovay ao; le nimb’ añ’ ivo’ i vavataney hialeñe t’Iehosoa.

\VS{14}Ie amy zao, naho nahaoniñe izay ty mpanjaka’ i Ay le nalisa niongake maraindray o lahilahi’ i rovaio vaho niakatse hiambotrak’ am’ Israele an-kotakotake, ie naho ondati’e iabio, mb’ amy namotoañañey, aolo’ i Arabày; fe tsy napota’e te amboho’ i rovay ty nivoñoñe aze.

\VS{15}Nanao sare gioke aolo’ iareo t’Iehosoa naho Israele iaby, le nan­dripàke mb’ an-dala’ i fatrambeiy mb’eo.

\VS{16}Aa le kinoike iaby ondati’ i Aio hifanontoñe, hañoridàñe; le nihoridà’ iareo t’Iehosoa, nisitake amy rovay.

\VS{17}Tsy nengaeñe ondaty ty e Ay ndra e Betele ao ze tsy niakatse hañotroke Israele; napo’ iareo nisokake i rovay le nañoridañe Israele.

\VS{18}Aa le hoe t’{\ND{Iehovà}} am’ Iehosoa: Atora-kitsio mb’amy Ay i lefoñe am-pità’oy; fa hatoloko am-pità’o. Aa le nahiti’ Iehosoa mb’ amy rovay i lefoñe am-pità’ey.

\VS{19}Nivora­tsake boak’ an-toe’e ao amy zao o niam­pitseo; namorehetse ty lay mb’eo ty amy nañitia’e i fità’eiy naho nimoak’ amy rovay ao, nitavañe aze, vaho namiañe afo amy rovay.

\VS{20}Aa ie nitolike naho niisake mañamboho o lahilahi’ i Aio, ingo nañatoeñe mb’ an-dikeramb’eo i rovay, le tsy nioniñe ty hipota­tsaha’ iareo ke mb’ atia he mb’ etia amy te nibalike mb’ amo nañoridañe iareoo mb’eo o nilay mb’ ampatrambeio.

\VS{21}Naho nioni’ Iehosoa naho Israele iaby te tinava’ o nanàmpokeo i rovay naho te nionjoñe mañambone ty hatoe’ i rovay, le nibalike, vaho zinama’ iareo o lahilahi’ i Aio.

\VS{22}Niakatse i rovay ka o ila’eo hifañatrek’ am’ iareo; aa le niarikoboña’ Israele, etia ty ila’e, atia ty ila’e, vaho binaibai’e iereo ampara’ t’ie po-sehanga’e leo raike tsy nahapoliotse.


\par }{\PP \VS{23}Nenga’ iereo veloñe ty mpanjaka’ i Ay vaho nasese mb’ am’ Ieho­soa mb’eo.

\VS{24}Ie nihenefe’ Israele zamañe o mpimone’ i Ay an-kivoke eio naho i ampatrañe ey nañoridañe iareo rezay, toe nampitsingori­triem-pibara ampara’ t’ie nimongotse, le hene nitolike mb’e Ay mb’eo t’Israele, nanjevoñ’ aze an-dela-pibara.

\VS{25}Ty hamaro nikorovok’ amy andro zay amo lahilahy naho rakembao, le rai-ale-tsi-ro’arivo—ze hene’ondati’ i Ay.

\VS{26}Tsy nafore’ Iehosoa ty fità’e nañity i lefoñey ampara’ te nimongore’e ze fonga mpimone’ i Ay.

\VS{27}O añombeo naho i vara-fikopa’ i rovay avao ty tinava’ Israele ho fitsindro’e ty amy tsara linili’
{\ND{Iehovà}} am’Iehosoay.

\VS{28}Aa le finorototo’ Iehosoa ty Ay naho nanoe’e tamboho tsy modo, toe hoake ampara’ henane.

\VS{29}Naradorado’e an-katae ty mpanjaka’ i Ay ampara’ te hariva; ie tsofots’ andro le nandily t’Iehosoa naho nazotso’ iareo amy hataey i lolo’ey, naho navokovoko an-dalam-bei’ i rovay vaho naonjoñe ama’e ty votrim-bato jabajaba mbe eo henanekeo.


\par }{\PP \VS{30}Le namboara’ Iehosoa kitrely t’{\ND{Iehovà}}, Andrianañahare’ Israele, am-bohi’ Ebale eo

\VS{31}ty amy nandilia’ i Mosè mpitoro’
{\ND{Iehovà}} o ana’ Israeleoy, manahake i sinokitse amy boke Hà’ i Mosèiy, kitrely vato tsy pinèke, tsy nañonjonañe viñe; naho nibanabanae’ iareo soroñe am’
{\ND{Iehovà}}, vaho nandenta engan-kanintsiñe.

\VS{32}Sinoki’e amo vatoo ty hambañe amy Tsara’ i Mosèy, nisokire’e añatrefa’ o ana’ Israeleo.

\VS{33}Hene nijohañe añ’ila’ i vatam-pañinay etoy naho añ’ ila’e eroy añatrefa’ o mpisoroñe nte-Levy nitarazo i vatam-pañina’
{\ND{Iehovà}}io t’Israele naho o mpiaolo’eo naho o mpifehe’eo vaho o mpizaka’eo sindre tao ty renetane naho t’indaty; ty ila’e aolo’ i vohi-Gerizimey naho ty ila’e aolo’ i vohi-Ebaley; ty amy nandilia’ i Mosè mpitoro’
{\ND{Iehovà}} am-baloha’ey, hitatàñe o ana’ Israeleo.


\par }{\PP \VS{34}Modo izay le vinaki’e o enta’ i Hake iabio, o tatao naho o fatseo, ze hene sinokitse amy boke’ i Hake ao.

\VS{35}Ndra raik’ amo tsara linili’ i Mosèo tsy nado’ Iehosoa fa hene nivakie añatrefam-pivori-bei’ Israele, naho amo rakembao, naho amo keleiañeo vaho amo renetane niharo am’ iereoo.



\par }\Chap{9}{\PP \VerseOne{1}Ie añe, naho fa jinanji’ o mpanjaka iaby alafe’ Iardeney, am-bohibohitse naho am-bavatane ey naho añolo’ i Riake Jabajabay pak’ e Lebanone añeo; i nte-Kete naho i nte-Amore, i nte-Kanàne, i nte-Perizý, i nte-Kivý, vaho i nte-Iebosý;

\VS{2}le nikabija, nifañosoñe hialy amy Iehosoa naho am’Israele.


\par }{\PP \VS{3}Fe jinanji’ o mpimone’ i Giboneo ty nanoe’ Iehosoa am’ Ieriko naho amy Ay,

\VS{4}le nikilily famañahiañe: nimb’eo iereo nisare sorotà; ninday voro-gony am-borìke naho kontran-divay toro naho rota nitakefeñe;

\VS{5}naho tsoron-kana sinosok’ am-pan­dia’e naho sikiñe voroboro’e ho saro’ iareo; mbore nimaike vaho ni­voravora ty mofo iaby fivati’ iareo.

\VS{6}Niheo mb’ amy Iehosoa an-tobe e Gilgale ao iereo, nanao ty hoe ama’e naho amo lahilahi’ Israeleo; Boake tsietoitane añe zahay; aa ehe ifañinào.

\VS{7}Le hoe ondaty ana’ Israeleo amo nte-Kiveo: Hera t’ie mpimo­neñe ama’ay atoy; aa le aia ty hifañinà’ay.

\VS{8}Le hoe ty asa’ iareo am’ Iehosoa: Mpitoro’ areo zahay. Le hoe ty nanoe’ Iehosoa: Ia v’inahareo naho boak’aia?

\VS{9}Le hoe ty asa’ iareo ama’e: Boake tsietoitane añe o mpitoro’oo t’ie nivotrak’ atoy ty tahina’
{\ND{Iehovà}} An­drianañahare’ areoy; fa jinanji’ay ty enge’e naho ze hene fitoloña’e e Mitsraime ao,

\VS{10}naho ze he’e nanoe’e amy mpanjaka roe nte-Amore alafe’ Iardeney añe rey, toe amy Sihone mpanjaka i Khesbone naho amy Oge mpanjaka’ i Basane e Astarote añe.

\VS{11}Aa le nisaontsy ama’ay o mpiaolo’aio naho o fonga mpimoneñe an-tane’aio, nanao ty hoe: Mindesa vaty amy liay, le akia mifañaoña am’ iereo vaho ano am’ iereo ty hoe: Mpitoro’ areo zahay; ie amy zao, ehe ifañinao.

\VS{12}Intoy ty mofo nendese’ay ho vaty ie mbe nimae boak’ añ’ aki­ba’ay amy andro nion­jona’ay hihitrifa’ay mb’ama’ areo mb’ etoay, hehe t’ie maike vaho demodemoke.

\VS{13}Le nivao o kontran-divay retoa t’ie fineno’ay, ingo te mikoneatse; hehe ka o siki’aio naho o hana’aio, ie fa modo iaby ty amy halavi’ i liay.

\VS{14}Nangala’ o lahilahio ty vati’ iareo, f’ie tsy nihalaly fanoroañe am-palie’
{\ND{Iehovà}}.


\par }{\PP \VS{15}Aa le nifampilongo am’ iereo t’Ie­hosoa vaho nifañina t’ie hengañe ho veloñe le nifanta ama’e ka o roandria’ i valobohòkeio.

\VS{16}Ie telo andro añe te nifañina le jinanji’ iareo t’ie mpañohoke naho mpimoneñe añivo’ iareo ao avao.

\VS{17}Ie nañavelo le nivotrak’ amo rova’ iareoo amy andro faha-teloy o ana’ Israeleo. Ty rova’ iareo: i Gibone, le i Kefirà, i Birote vaho i Kiriate-iearime.

\VS{18}Tsy pinao’ o ana’ Israeleo iereo, ty amy nifantà’ o roandria’ i valobohòkeio amy
{\ND{Iehovà}} Andrianañahare’ Israele. Aa le niñeoñeoñe amo roandriañeo i valobohòkey.

\VS{19}Fe hoe o roandriañeo amy valobohòkey: Fa nifanta’ay amy
{\ND{Iehovà}} Andrianañahare’ Israele; aa le ko paoheñe.

\VS{20}Zao ty hanoan-tika: hadoñe ho veloñe; tsy mone ho aman-tika ty haviñerañe, ty amy fanta nifantà’ay am’ iereoy.

\VS{21}Le hoe o roandriañeo ty am’ iereo: Angao ho veloñe; le nanoeñe mpamatsi-katae naho mpitari-drano ho a i valobohòkey, ty amy nitaroña’ o roandriañeo.


\par }{\PP \VS{22}Kinoi’ Iehosoa, vaho nisaon­tsie’e ty hoe: Akore ty namañahia’ areo anay ami’ty hoe: Boa-davitse anahareo zahay, ie mpimo­neñe añivo’ay atoy avao?

\VS{23}Aa le fokom-patse nahareo; nainai’e tsy ho modo t’ie ho mpitoroñe, mpamatsike hatae vaho mpitari-drano ho añ’ anjomban’ Añahareko.

\VS{24}Nanoiñe Iehosoa ami’ty hoe iereo; Amy te toe natalily amo mpitoro’oo te linili’
{\ND{Iehovà}} Andrianañahare’o i mpitoro’e Mosèy te hatolo’e anahareo i tane iabiy le ho mongoreñe aolo’ areo ze fonga mpimone’ i taney, aa le nampirevendreveñe anay o fiai’aio ty ama’ areo; izay ty nanoe’ay o raha zao.

\VS{25}Ie henane zao, ingo, am-pità’o zahay: aa le ano ama’ay ze atao’o soa naho to am-pi­vazohoa’ areo.

\VS{26}Aa le izay ty nanoe’e am’ iereo, vaho rinomba’e am-pità’ o ana’ Israeleo, fa tsy vinono;

\VS{27}ie nanoe’ Iehosoa mpama­tsi-katae naho mpitari-drano amy andro zay ho amy valobohòkey naho ho a i kitreli’
{\ND{Iehovà}}y ampara henaneo, amy toetse ho joboñe’ey.



\par }\Chap{10}{\PP \VerseOne{1}Aa ie jinanji’ i Adoni-tsedeke mpanjaka’ Ierosa­laime te rinambe’ i Iehosoa ty Ay naho nandrotsak’ aze; le manahake ty nanoe’e Ieriko rekets’ i mpanjaka’ey, ty nanoe’e i Ay rekets’ i mpan­jaka’ey; naho nifampilongo amy Israele o mpimone’ i Giboneo vaho fa aivo’ iereo ao.

\VS{2}Le nangebahebake iereo kanao posetse jabajaba ty Gibone, rovam-panjaka mandikoats’ i Ay, vaho fanalolahy iaby o lahilahi’eo.

\VS{3}Aa le nahitri’ i Adoni-tsedeke mpanjaka’ Ierosalaime amy Hohame, mpanjaka’ i Kebrone naho amy Pirame, mpanjaka’ Iarmote naho am’ Iafia, mpanjaka’ i Lakise vaho amy Debire\FTNT{*}{{\FR 10:3 }{\FT{Debire: mpanao lañonañe; entam-bolañe
}}}, mpanjaka’ i Eglone, ty hoe:

\VS{4}Mionjona mb’ amako mb’etoa; antao tika handafa i Gibone amy t’ie nifampilongo amy Iehosoa naho amo ana’ Israeleo.

\VS{5}Aa le nifañosoñe i mpanjaka lime’ o nte-Amoreo rey, ty mpanjaka’ Ierosalaime, ty mpanjaka’ i Kebrone, ty mpanjaka’ Iarmote, ty mpanjaka’ i Lakise vaho ty mpanjaka’ i Eglone rekets’ o valobohò’ iareo iabio, nitobe tandrife i Gibone ey vaho nialia’e.

\VS{6}Aa le nañitrik’ am’ Iehosoa e Gilgale añe ondati’ i Giboneo nanao ty hoe: Ko ageba’o amo mpitoro’oo o fità’oo; malisà! mionjona mb’ ama’ay mb’etoy, rombaho vaho oloro; amy te nifanontoñe haname anay ze hene mpanjaka nte-Amore mpimoneñe am-bohibohitse ao.

\VS{7}Aa le niavotse i Gilgale t’Iehosoa reketse ze hene lahindefo’e, toe o fanalo­lahi’e iabio.

\VS{8}Le hoe t’{\ND{Iehovà}} amy Iehosoa, Ko hembañe, ie fa natoloko am-pità’o; leo raik’ am’ondati’eo tsy hahafijohañe ama’o.

\VS{9}Aa le nivovo am’ iereo t’Iehosoa fa nikatsakatsake haleñe boake Gilgale añe,

\VS{10}vaho navalitsi­kota’
{\ND{Iehovà}} añatrefa’ Israele eo, le binaibai’e e Gibone am-pizamanam-bey; naho hinorida’e mb’ amy fitroara’ i Bete-koroney mb’ eo, vaho finofo’e pak’ Azekà naho Makedà añe.

\VS{11}Aa ie nandripàke ty lay am’ Israele, amy fizotsoa’ i Bete-koroney le nahirirì’
{\ND{Iehovà}} ama’ iereo ty vato gada­boñe boak’ an-dikerañey pak’ Azekà, vaho nikoromake; maro ty nampivetrahe’ i havandra gada­boñey te amo vinono’ o ana’ Israeleo am-pibarao.

\VS{12}Le hoe t’Iehosoa am’
{\ND{Iehovà}} amy andro nanolora’
{\ND{Iehovà}} o nte-Amo­reo añatrefa’ o ana’ Israeleoy; hoe re ampahaisaha’ Israele, Ry andro, mijihera amy Gibone ey, naho ry volañe, am-bavatane’ i Aialone ey.

\VS{13}Aa le nijihetse i àndroy vaho ni­tsan­gañe i volañey, ampara’ te niheneke ty fañondroha’ iareo amo rafelahi’ iareoo. Tsy fa sinokitse amy boke Iasarey hao? Nijohañe an-teñateñan-dikerañe ey i àndroy, va’e andro raike t’ie tsy nalisa niroñe.

\VS{14}Mboe lia’e tsy teo ty andro taolo ndra nanonjohy ty nanahake aze, te nihaoñe’
{\ND{Iehovà}} ty feo’ ondaty raike; amy te nialy ho a Israele t’{\ND{Iehovà}}.


\par }{\PP \VS{15}Nimpoly amy zao t’Iehosoa, naho Israele iaby nindre ama’e mb’an-tobe e Gilgale añe.

\VS{16}Fe nipoliotse i mpanjaka lime rey nietak’ an-dakato’ i Makedà\FTNT{†}{{\FR 10:16 }{\FT{Makedà: mitalaho; mirehetse; mionjo; mengoke; fiandrazan’ añondry}}} ao.

\VS{17}Aa le nitaro­ñeñe am’ Iehosoa ty hoe: Nioniñe mietak’ an-dakato’ i Makedà ao i mpan­jaka lime rey.

\VS{18}Le hoe t’Iehosoa: Amariño vato jabajaba am-bava’ i lakatoy le ajadoño eo t’indaty hañambeñe iareo

\VS{19}le ko tambatse eo, fa horidaño o rafelahi’ areoo vaho lafao o amboli’eoo; ko engañe hizilik’ amo rova’eo; amy t’ie natolo’
{\ND{Iehovà}} Andrianañahare’ areo am-pità’ areo.

\VS{20}Naho nihenefe’ Iehosoa naho o ana’ Israeleo ty fanjamanañe iareo am-pañohofan-doza ra’elahy, ampara’ t’ie fonga nimongotse vaho fa nimoak’ amo rova fatratseo o sehanga’eo,

\VS{21}le nimpoly mb’an-tobe mb’eo am-panintsiñañe ondaty iabio mb’ amy Iehosoa e Makedà mb’eo; tsy teo ka ty naniom-pameleke hitreatre ndra iaia amo ana’ Israeleo.

\VS{22}Le hoe t’Iehosoa, Sokafo ty vava’ i lakatoy vaho aseseo amako boak’ an-dakato ao i mpanjaka lime rey.

\VS{23}Aa le nanoe’ iereo; nakare’ iareo boak’ an-dakato ao i mpanjaka lime rey: ty mpanjaka’ Ierosalaime, ty mpanjaka’ i Kebrone, ty mpanjaka’ Iarmote, ty mpanjaka’ i Lakise, ty mpanjaka’ i Eglone.

\VS{24}Le nakare’ iareo mb’ am’ Iehosoa i mpanjaka rey, naho kinanji’ Iehosoa o lahindefo’ Israele iabio, le nanao ty hoe amo mpifelen-dahin-defo mpindre ama’eo: Mañarinea; apetaho am-pititia’ o mpanjakao o fandia’ areoo. Nañarine amy zao iereo vaho nanoe’ iereo am-pititia’ i mpanjaka rey o fandia’ iereoo.

\VS{25}Le hoe t’Iehosoa am’ iereo: Ko hembañe, ko mihakahaka, mihaozara naho mahavania; fa zao ty hanoa’
{\ND{Iehovà}} ze rafelahy iaby hialia’ areo.

\VS{26}Linafa’ Iehosoa amy zao iereo, vinono’e vaho nampandradoradoe’e an-katae lime; niradorado amy hatae rey am-para’ te haleñe.

\VS{27}Ie nitsofots’ andro, le nandily t’Iehosoa, naho nazotso amo hataeo, naho navokovoko amy lakato nietaha’ iareoy, vaho nampipohañe vato jabajaba maro am-bava’ i lakatoy—pak’ami’ty andro toy.

\VS{28}Ie amy àndroy, rinambe’ Iehosoa ka t’i Makedà naho linafa’e an-dela-pibara naho nimongore’e i mpanjaka’ey, naho ze fonga ondaty ao; leo raike tsy nisisa; vaho nanoe’e amy mpanjaka’ i Makedày hambañe amy nanoa’e i mpanjaka’ Ierikoy.

\VS{29}Nienga’ i Makedà t’Iehosoa rekets’ Israele iaby naho nimb’e Libnà mb’eo vaho nialy amy Libnà;

\VS{30}natolo’
{\ND{Iehovà}} am-pità’ Israele ka izay naho i mpanjaka’ey le linafa’e an-dela-pibara naho ze fonga ondaty ao; tsy nampipoke sengaha’e, le nanoe’e amy mpanjaka’ey hambañe amy nanoe’e amy mpanjaka’ Ierikoy.

\VS{31}Nienga i Libnà t’Iehosoa naho Israele iaby, nomb’e Lakise mb’eo naho nitobe marine aze vaho nialia’e;

\VS{32}le natolo’
{\ND{Iehovà}} am-pità’ Israele t’i Lakise; rinambe’e amy andro faha roey vaho linafa’e an-dela-pibara naho ze fonga ondaty ao, hambañe amy nanoe’e i Libnày.

\VS{33}Aa le nionjoñe mb’e Lakise mb’eo t’i Korame mpanjaka’ i Gezere hañolots’ aze, le linafa’ Iehosoa ka naho ondati’eo am-para te tsy aman-tsehanga’e.

\VS{34}Nienga i Lakise t’Iehosoa rekets’ Israele iaby le nimb’e Eglone mb’eo naho nitobe eo vaho nialia’e.

\VS{35}Rinambe’ iereo amy àndroy avao, vaho linafa’e an-dela-pibara; ie naho o fonga ondati’eo ro zina­ma’e amy àndroy, hambañe amy nanoe’e i Lakisey.

\VS{36}Nienga i Eglone t’Iehosoa naho nindre ama’e t’Israele iaby, nimb’e Kebrone mb’ eo le nialia’e.

\VS{37}Rinambe izay naho linafa’e an-dela-pibara rekets’ i mpanjaka’ey naho ze hene rova’e naho ondati’e iabio; leo sehanga’e tsy napo’e, hambañe amy nanoe’e i Egloney, ie vata’e narotsa’e reketse ze fonga ondaty ama’e ao.

\VS{38}Nibalike mb’e Debire mb’eo t’Iehosoa naho nindre ama’e t’Israele iaby vaho nialia’e;

\VS{39}ri­nambe’e rekets’ i mpanjaka’ey naho o ro­va’eo le linafa’ iareo an-dela-pibara naho namongotse ze fonga ondaty ao; leo sehanga’e tsy napo’e; manahake ty nanoe’e Amy Kebrone ty nanoa’e Amy Debire naho i mpan­jaka’ey, hambañe amy nanoe’e amy Libnày naho i mpan­jaka’eiy.

\VS{40}Aa le hene finofo’ Iehosoa o am-bohibohitseo naho i Atimoy naho i vavatanen-drano manganahanay naho o mpanjaka’e iabio; tsy napo’e sehanga’e fa fonga nimongore’e ze raha nikofòke, ty amy linili’ ­{\ND{Iehovà}} Andrianañahare’ Israeley.

\VS{41}Fonga linafa’ Iehosoa boake Kadese-barnea pak’ Aza naho an-tane Go­sene iaby pake Gibone.

\VS{42}Rinambe’ Ieho­soa indrai-mipaoke i mpanjaka rey naho o tane’eo amy te nialy ho a Israele t’{\ND{Iehovà}} Andrianañahare’ Israele.

\VS{43}Aa le nimpoly mb’an-tobe’ i Gilgale mb’eo t’Iehosoa naho Israele iaby.



\par }\Chap{11}{\PP \VerseOne{1}Naho nahajanjiñe izay t’Iabene mpan­jaka’ i Katsore le nampi­sangitrife’e t’ Iobabe, mpanjaka’i Madone, naho i mpanjaka’ i Simroney, naho i mpanjaka’ i Aksafey,

\VS{2}naho o mpanjaka avara’ o vohibohitseo naho o e Ara­bà atimo’ i Kinerote naho an-tane Dore ahandrefañ’ añeo

\VS{3}naho o nte-Kanàne atiñanañe naho ahandrefañ’ añeo naho i nte-Amorey naho i nte-Ketey naho i nte-Periziy, naho i nte-Iebosý ambohibohitsey naho i nte-Kive am-poto’ i Kermone an-tane’ i Mitspày.

\VS{4}Nionjomb’eo iereo rekets’ o hamaro’eo, ondaty mitozantozañe! valobohòke mira ami’ty faseñe añ’ olo-driake ey miharo soavala naho sarete tsifotofoto.

\VS{5}Nifamantañe i mpanjaka rey le nitrao-pitobe an-drano Merome, hialy am’ Israele.

\VS{6}Le hoe ty tsara’
{\ND{Iehovà}} am’ Iehosoa: Ko ihembañañe; ie hamaray, amo ora zao, te hatoloko zamañe añatrefa’ Israele iereo; hatao fira-sintake o tombon-tsoavala’eo le ho forototoe’ areo an’ afo o sarete’eo.

\VS{7}Aa le nomb’eo t’Iehosoa rekets’ o lahin-defo’e iabio haname iareo le nivovoa’e marine’ o rano’ i Merome eio vaho niambotraha’e.

\VS{8}Le natolo’
{\ND{Iehovà}} am-pità’ Israele, zinevo’ iareo, nihoridàñeñe mb’e Tsidone Ra’elahy mb’eo naho pake Misrepote-maime naho pak’ am-bavatane’ i Mizpè maniñanañe; zinama’ iareo am-para’ t’ie tsy nenga’e honka’e.


\par }{\PP \VS{9}Aa le nihenefe’ Iehosoa am’ iereo ze natoro’
{\ND{Iehovà}}; finirasinta’e ty tombo’ o soavala’eo naho finorototo’e an’ afo o sareteo.

\VS{10}Nibalik’ amy zao t’Iehosoa le rinambe’e ty Hazore vaho vinono’e am-pibara’ i mpanjakay: amy te ni-lohà’ i fifeheañe rey ty Hazore te taolo.

\VS{11}Fonga zinama’e am-pibara ze fonga ondaty ao, vata’e nimongore’e; leo raike tsy nengañe hikofòke; le nihotomomohen’ afo ty Hazore.

\VS{12}Fonga tinava’ Iehosoa ze rova’ i mpanjaka rey naho o mpanjaka’e iabio; linafa’e an-dela-pibara vaho nimongore’e; amy nandilia’ i Mosè mpitoro’
{\ND{Iehovà}}y.

\VS{13}Fe ty amo rova nitobok’ an-kaboañe eio le tsy ama’e ty noroa’ Israele naho tsy i Hazore sinodo’ Iehosoay.

\VS{14}Nendese’ o ana’ Israeleo ze hene vara’ i rova rey naho o añ­om­be’eo ho tsindro’e; fe hene linafa’ iareo an-dela-pibara ondatio, ampara’ t’ie nimongotse, tsy napo’ iareo ndra raike ty nikofòke.


\par }{\PP \VS{15}Ze nandilia’
{\ND{Iehovà}} amy Mosè mpi­toro’ey, ty nafepè’ i Mosè am’ Iehosoa; le nanoe’ Iehosoa; tsy ao ty tsy nihe­nefe’e amy ze hene nandilia’
{\ND{Iehovà}} i Mosé.

\VS{16}Aa le fonga rinambe’ Iehosoa i taney naho i ambohibohitse eiy naho i atimoy naho o hene tane’ i Gose­neo naho i vavataney naho i Arabày naho o haboa’ Israeleo vaho o vava­tane’eo;

\VS{17}boak’ amy haboañe peakey mañambone mb’e Seire mb’eo pake Baal-gade am-bavatane’ i Lebanone ambane’ i Kermone; le rinambe’e o mpanjaka’e iabio naho linafa’e vaho navetra’e.

\VS{18}Nitolom-pifandraparapak’ amo mpanjakao andro maro t’Iehosoa.

\VS{19}Leo raik’ amy rova rey tsy nipay hifampilongo am’ Israele, naho tsy o nte-Kive mpimone’ i Giboneo avao, kila pinao’ iareo an-kotakotake.

\VS{20}Sata’
{\ND{Iehovà}} ty nampigañe ty arofo’ iareo, hañotakotake am’ Israele, soa te ho vata’e mongoreñe, tsy mone ho tretrezeñe fa ho fongoreñe iaby ami’ ty nandilia’
{\ND{Iehovà}} i Mosè.

\VS{21}Ie henane zay, nimb’eo t’Iehosoa le naitoa’e am-bohibohits’ey o nte-Anàkeo, boake Kebrone, boake Debire, boak’ Anabe, naho boak’ am-bohibohi’ Iehodà ao iaby vaho am-bohibohi’ Israele ao iaby; nimongore’e naho o rova’eo.

\VS{22}Leo raik’ amo nte-Anakeo tsy nengañe an-tane’ o ana’ Israeleo, naho tsy o sehanga’e e Gaza naho e Gate vaho e Asdodeo avao.

\VS{23}Aa le tinava’ Iehosoa i hene taney, ty amy tsi­nara’
{\ND{Iehovà}} amy Mosèy; natolo’ Iehosoa amy Israele izay ho lova ty amo vilo’eo naho o fifokoa’eo. Vaho nitofa amy aliy i taney.



\par }\Chap{12}{\PP \VerseOne{1}Irezao o mpanjaka’ o tane linafa’ o ana’ Israeleo te tinava’ iareo o tane’eo alafe’ Iardeneio mb’amy fanjiriha’ i àndroy añe; boak’ am-bavatane’ i Arnone pak’am-bohi’ i Kermone, naho i Arabà maniñanañe mb’eoo:

\VS{2}I Sihone mpanjaka’ o nte-Amore nimoneñe e Khesboneo naho nifehe boak’e Aroere, añ’ olom-bavatane’ i Arnone an-teñateña’ i vavataney, naho ty vaki’ i Gilade\FTNT{*}{{\FR 12:2 }{\FT{Gilade: ty antontan-talily}}} pak’ an-tsaka’ Iabok’ añ’ efe’ o nte-Amoneo;

\VS{3}naho i Arabà pak’ an-dRia-Kinerote, maniñanañe, naho mb’ an-dRiak’ Arabá, i Riake Siray maniñanañe, mb’ am-Bete-Iesimote naho atimo ambane’ o hereretsa’ i Pisgào;

\VS{4}naho ty fari’ i Oge mpanjaka’ i Basane, ty sehanga’ o nte-Refà\FTNT{†}{{\FR 12:4 }{\FT{Refà: Gen. 6:2,4 fitraofa’ondaty \& anjely}}} nimoneñe e Asta­rote naho e Edreio,

\VS{5}naho nifehe ty vohi-Kermone, naho i Salkà, naho i Basane iaby pak’ am-pari’ o nte-Gesoreo naho o nte-Maakateo, naho ty vaki’ i Gilade pak’ añ’ efe tane’ i Sihone mpanjaka’ i Khesbone.

\VS{6}Linafa’ i Mosè mpitoro’
{\ND{Iehovà}} naho o ana’ Israeleo iereo; le natolo’ i Mosè mpitoro’
{\ND{Iehovà}} amo nte-Reobeneo naho amo nte-Gadeo vaho amy vakim-pifokoa’ i Menasèy i taney ho fanañañe.


\par }{\PP \VS{7}Intoy ka o mpanjaka’ ty tane linafa’ Iehosoa naho o ana’ Israeleo alafe’ Iardeney mañandrefañeo, boake Baal-Gade am-bavatane’ i Lebanone pak’ amo haboañe peakeo, i mionjomb’e Seire mb’eoy; natolo’ Iehosoa amo fifokoa’ Isra­eleo izay ho fanañañe ty amo firimboña’eo;

\VS{8}Ambohibohitsey, naho an-tane kolemake naho amy Arabà añe naho am-panongam-bohitseo naho am-patrambey añe, naho atimo añe; i nte-Khetey, i nte-Amorey, i nte-Kanàney, i nte-Kivey, vaho i nte-Iebosiý;

\VS{9}i mpanjaka’ Ierikoy, raike; ty mpanjaka’ i Ay añ’ ila’ i Betele eo, raike;

\VS{10}ty mpanjaka’ Ierosalaime, raike; ty mpanjaka’ i Kebrone, raike;

\VS{11}ty mpanjaka’ Iaremote, raike; ty mpanjaka’ i Lakise, raike;

\VS{12}ty mpanjaka’ i Eglone, raike; ty mpanjaka’ i Gezere, raike;

\VS{13}ty mpanjaka’ i Debire, raike; ty mpanjaka’ i Gedere, raike;

\VS{14}ty mpanjaka’ i Kormà, raike; ty mpanjaka’ i Arade, raike;

\VS{15}ty mpanjaka’ i Libnà, raike; ty mpanjaka’ i Ado­lame, raike;

\VS{16}ty mpanjaka’ i Makedà, raike; ty mpanjaka’ i Betele, raike;

\VS{17}ty mpanjaka’ i Tapoà raike; ty mpanjaka’ i Hefere, raike;

\VS{18}ty mpanjaka’ i Afeke, raike; ty mpanjaka’ i Lesarone, raike;

\VS{19}ty mpanjaka’ i Madone, raike; ty mpanjaka’ i Katsore, raike;

\VS{20}ty mpanjaka’ i Simeron-merone, raike; ty mpanjaka’ i Aksafe, raike;

\VS{21}ty mpanjaka’ i Tànake, raike; ty mpanjaka’ i Megido, raike;

\VS{22}ty mpanjaka’ i Kedese, raike; ty mpanjaka’ Iokneame e Karmele, raike;

\VS{23}ty mpanjaka’ i Dore am-pari’ i Dore, raike; ty mpanjaka’ i Goìme e Gilgale, raike;

\VS{24}ty mpanjaka’ i Tirzà, raike. I mpanjaka rey: telo-polo-raik’amby.



\par }\Chap{13}{\PP \VerseOne{1}Naho fa nigain-kantetse t’Iehosoa ie fa nanjo taoñe maro; le hoe ty nitsarae’
{\ND{Iehovà}} ama’e: Fa bey irehe, naho maro taoñe, vaho mbe bey o tane mbe ho tavaneñeo.

\VS{2}Inao ty tane mbe sisa: ze hene efe-tane’ o nte Pilistio naho o nte-Gesore iabio;

\VS{3}boak’e Sihore aolo’ i Mitsraime pak’añ’efe-tane Ekrone mañavaratse, i volilieñe amo nte-Kanàneo; i mpifeleke lime’ o nte-Pilistio: i nte Gazay, i nte-Asdodey naho i nte-Askeloney, i nte-Gitiy, vaho i nte-Ekroney; tovo’e i nte-Avý

\VS{4}atimoy; ty hene tane’ o nte-Kanàneo, naho i Mearà a’ o nte-Tsidoneo, pak’ Afeke, pak’ añ’ efe-tane’ o nte-Amoreo;

\VS{5}naho ty tane’ o nte-Gebaleo, naho i Lebanone iaby mb’amy fanjirihan’ àndroy mb’eo, boake Baal-gade ambane’ i Vohi-Kermoney pak’ am-pimoahañe mb’e Kamate;

\VS{6}ze hene mpimoneñe ambohibohitse boake Lebanone pake Misrefote-maime, o nte Tsidone iabio; ho roaheko aolo’ o ana’ Israeleo; f’ie zarao amy Israele hey, ho lova, amy nandiliako azoy.


\par }{\PP \VS{7}Ie amy zao, zarao ho lova amy fifokoa sive rey naho amy vakim-pifokoa’ i Menasèy i tane zay.

\VS{8}Miharo amy vaki’e ila’ey ka ty nandrambesa’ o nte-Reobeneo naho o nte-Gadeo ty lova’ iareo, i natolo’ i Mosè iareo alafe’ Iardeney maniñanam-b’eoy, i natolo’ i Mosè mpitoro’
{\ND{Iehovà}} am’ iareoy;

\VS{9}boak’ Aroere, añ’olo’ i vavatane Arnoney naho i rova añivo’ i vava­taneiy naho i haboañe pisake boake Medebày pake Dibone añe;

\VS{10}ze hene rova’ i Sihone mpanjaka’ o nte-Amore nifehe e Khesboneoy, pak’ añ’ efe-tane’ o ana’Amoneo;

\VS{11}naho i Gilade naho ty ampari’ o nte-Gergosio miharo amo nte-Maakatio naho ty vohi-Kermone iaby, naho i Basane iaby pake Salkà;

\VS{12}ze fonga’ fifehea’ i Oge e Basane ao, ie nifeleke e Astarote naho Edrey—i sehanga’ o nte-Refàoy—o linafa’i Mosè vaho rinoa’eo.

\VS{13}Fe tsy rinoa’ o ana’ Israeleo o nte-Gesoreo naho o nte-Màkatio; toe mitrao-pimoneñe am’ Israele pake henaneo t’i Gesore naho i Màkaty.

\VS{14}I fifokoa’ i Leviy avao ty tsy nitolora’e lova; fa lova’e o engaeñe añ’ afo am’
{\ND{Iehovà}} Andrianañahare’ Israele, ty amy nitsara’ey.

\VS{15}Nanolotse amy fifokoa’ o ana’ i Reobeneoy ty amo hasavereña’eo t’i Mosè.

\VS{16}Nifototse e Aroere ty efe-tane’ iareo, añ’ olo’ i vavatane’ i Armoney, naho i rova añivo’ i vavataneiy, naho ze hene haboam-petrak’ añ’ ila’ i Medebà añe;

\VS{17}i Khesbone naho ze hene rova’e an-kaboa-petrakeo; i Dibone naho i Bamote-Baale, naho i Bet-baal-meone;

\VS{18}naho Iahatse, naho i Kedemote naho i Mepaate;

\VS{19}naho i Kiriataime naho i Sibmà, naho i Zeretsahare an-kaboa’ i vavataney;

\VS{20}naho i Bete-peore, naho o firoroña’ i Pisgào naho i Bete-iesimote;

\VS{21}naho o hene rova’ i haboam-petrakeio naho o fonga fifehea’ i Sihone mpanjaka’ o nte-Amoreo nifehe e Khesboneo, ie linafa’ i Mosè, naho o mpiaolo’ i Midianeo, i Evý, naho i Rekeme, naho i Zore, naho i Hore, naho i Reba, o roandria’ i Sihone nimoneñe amy taneio.

\VS{22}Vinono o ana’ Israeleo am-pibara añivo’ o ila’e zinamañe am’ iareoo ka t’i Balame mpisi­kily ana’ i Beore.

\VS{23}Aa naho i efe-tane’ o ana’ i Reobeneoy, le Iardeney ty efe’e. Izay ty lova o ana’ i Reobeneo ty amo hasavereña’eo, o rova naho tanà’eo.

\VS{24}Le nitolora’ i Mosè ka ty fifokoa’ i Gade, amo ana’ i Gadeo, ty amo hasavereña’eo.

\VS{25}Ty tane’ iareo, le Iazere, naho ze hene rova’ i Gilade naho ty vaki’ i tanen-te-Amone pak’ Aroere aolo’ i Rabà;

\VS{26}naho boake Khesbone pake Ramate-hamitsepè naho i Betonime; vaho boake Makanaime pak’ an-tane Debire;

\VS{27}naho am-bavatane ao: i Betarame naho i Betenimrà naho i Sokote, naho i Tsafone, ty sisa’ i tane’ i Sihone, mpanjaka’ i Khesbone, vaho Iardeney ro efe’e pak’ añ’ olon-driake e Kinerete alafe’ Iardeney maniñanañe.

\VS{28}Izay ty lova’ o ana’ i Gadeo ty amo hasavereña’eo, i rova rey naho o tanà’eo.


\par }{\PP \VS{29}Nanolotse amy vakim-pifokoa’ i Menasèy ka t’i Mosè, ho amy vakim-pifokoa’ o ana’ i Menasèoy ty amo hasavereña’eo.

\VS{30}Zao ty tane’ iareo: Boak’e Mahanaime le i Basane iaby, o hene fifehea’ i Oge mpanjaka’ i Basaneo, naho ze fonga tana’ Iaire, rova enem-polo;

\VS{31}naho ty vaki’ i Gilade, naho i Astarote, naho i Edrey; o rovam-pifehea’ i Oge e Basaneo le ho a o ana’ i Makire\FTNT{*}{{\FR 13:31 }{\FT{Makire: ana’ i Menasè: mamarotse:
}}} ana’ i Menasèo; ty vaki’ o ana’ i Makireo ty amo hasavereña’eo.


\par }{\PP \VS{32}Izay o lova zinara’ i Mosè a monto’ i Moabeo\FTNT{†}{{\FR 13:32 }{\FT{Moabe: an-drae’e}}}, alafe’ Iardene e Ieriko, maniñanañe.

\VS{33}Fe tsy tinolo’ i Mosè lova ty fifokoa’ i Levy; fa
{\ND{Iehovà}} Andria­nañahare’ Israele ro lova’e, ty amy tsinara’e am’ iereo.



\par }\Chap{14}{\PP \VerseOne{1}Irezao o linova’ o ana’ Israeleo an-tane Kanàneo, o zinara’ i Ele­azare mpisoroñe naho Iehosoa ana’ i None naho o talèn’ anjomban-droaem-pifokoan’ ana’ Israeleo am’ iereo ho fanañañe;

\VS{2}an-tsapake ty nahazoañe o lovao, ty amy linili’
{\ND{Iehovà}} am-pità’ i Mosèy ho a i fifokoañe sive rey naho i vaki’eiy—

\VS{3}amy te natolo’ i Mosè ty lova’ i fifokoa roe naho vaki’e rey alafe’ Iardeney añe; fe tsy nanolora’e anjara am’ iareo ao o nte-Levio.

\VS{4}Roe ‘nio ty fifokoa’ i ana’ Iosefe rey, i Menasè naho i Efraime; vaho tsy nimea’ iareo anjara o nte-Levio naho tsy o rova fimo­neña’ iareoo naho ty tane fiandrazañe mañohoke iareo ho amo hare’eo naho ho famahanañe iareo;

\VS{5}ze nandilia’
{\ND{Iehovà}} i Mosèy, le nanoe’ o ana’ Israeleo, amy fanjarañe i taneiy.


\par }{\PP \VS{6}Nifanontoñe am’ Iehosoa amy zao o ana’ Iehoda e Gilgaleo; le hoe t’i Kalebe ana’ Iefonè nte-Kenize ama’e: Fohi’o i entañe tsi­nara’
{\ND{Iehovà}} amy Mosè ondatin’ Añahare ty amako naho ama’o e Kadese-barnea añey.

\VS{7}Ni-efa-polo taon-draho te nirahe’ i Mosè mpitoro’
{\ND{Iehovà}} boake Kadese-barnea hitampoñe amy taney ao; vaho nimpoly ninday ty entan-troko.

\VS{8}Toe nampitronake ty arofo’ ondatio o rahalahy nindre lia amakoo; fe
{\ND{Iehovà}} Andrianañahareko avao ty noriheko.

\VS{9}Nifanta amy andro zay t’i Mosè, ami’ty hoe: Toe ho lovae’o naho o ana’oo nainai’e o tane liniam-pandia’oo, amy te norihe’o ami’ty halifora’e t’{\ND{Iehovà}} Andrianañahareko.

\VS{10}Ie amy zao, hehe te nitana’
{\ND{Iehovà}} velon-draho, amy tsara’ey, i efa-polo-lim’ amby taoñe boak’ amy andro nitsarà’
{\ND{Iehovà}} amy Mosè i entañe zaiy, ie nirererere am-patrambey añe t’Israele; aa le an-taom-balo-polo-lim’ amby iraho henaneo.

\VS{11}Fe mira amy andro nañiraha’ i Mosè ahiy ty hafatrarako androany; manahake ty haozarako henane zay ty haozarako henane zao, hahafialiako naho hiavotako vaho himoahako.

\VS{12}Aa ie henaneo, atoloro ahy ty vohitse toy, i tsinara’
{\ND{Iehovà}} amy andro zaiy, ie jinanji’o amy andro zay te ao o nte-Anàkeo, aman-drova jabajaba naho fatratse; hera hañimb’ ahy t’{\ND{Iehovà}} vaho ho roaheko, ty amy tsara’
{\ND{Iehovà}}y.

\VS{13}Aa le tinata’ Iehosoa; vaho natolo’e amy Kalebe ana’ Iefonè ty Kebrone ho lova.

\VS{14}Aa le ninjare lova’ i Kalebe ana’ Iefonè nte-Kenize t’i Kebrone, ampara o andro zao; amy te norihe’e an-kaliforan-troke t’{\ND{Iehovà}} Andrianañahare’ Israele.

\VS{15}Kiriate-arbà ty añara’ i Kebrone taolo, fa nifanalolahy amo nte-Anàke iabio t’i Arbà. Nitofa amy aliy i taney henane zay.



\par }\Chap{15}{\PP \VerseOne{1}Ty anjara’ i fifokoan’ ana’ Iehoda ty amo hasavereña’eo an-tsapake le pak’ an-tane’ i Edome naho ty fatrambei’ i Tsine mb’ amy Negeve\FTNT{*}{{\FR 15:1 }{\FT{Negeve: Atimo}}} mb’eo ho efe’e atimo.

\VS{2}Ty efe-tane’ iareo atimo, le boak’ añ’ olo’ i Riake Siray hirik’ amy fitolian-dakañe mitolike mañatimoy;

\VS{3}le mb’e Negeve mb’eo pak’amy fitroara’ i Akrabime sikal’ amy Tsine naho mionjomb’ ami’ty ila atimo’ i Kadese-barnea an-kalo’ i Ketsrone naho mionjoñe mb’e Adare vaho mitolike mb’e Karkà mb’eo,

\VS{4}ie boak’ ao le miary mb’e Atsmone vaho miakatse mb’ amy oñe’ i Mitsraimey, le mitakatse i riak’ ahan­drefañey i efe’ey. Izay ty efe’o atimo.

\VS{5}I Riake Siray ty efe’e atiñanañe pak’ am’ Iardeney. Le ty efe’e avaratse boak’ am-pitolian-daka’ i riakey, am-binàñe’ Iardeney,

\VS{6}le mitohy mb’e Betehoglà naho miary avara’ i Bete’ arabà; ie boak’ ao mionjomb’ am-bato’ i Bohane, ana’ i Reobene mb’eo i efetsey.

\VS{7}Mibalike mb’e Debire boak’ am-bava­tane’ i Akore i efetsey le mañavaratse, mitolike mb’e Gilgale, aolo’ ty fitroara’ i Adomime, atimo i sakay; miary amo rano’ i Ensemeseo i efetsey vaho miakatse amy rano migoangoa’ i Rogeley,

\VS{8}le mionjomb’ amy vavatanen’ ana’ i Hinome añ’ ila’ i nte-Iebosiý mañatimo; izay t’Iero­salaime, naho manganike mb’ an-dengom-bohitse aolo’ i vavatane’ i Hinomey mañandrefa ami’ty figadoña’ i vavatanen-dRafày, mañavaratse;

\VS{9}miary ambone’ i vohitsey i efetsey pak’ amy rano migoangoa’ i Neftoà\FTNT{†}{{\FR 15:9 }{\FT{Neftoà: misokake}}} naho miakatse mb’ amo rova’ am-bohi’ i Efroneo\FTNT{‡}{{\FR 15:9 }{\FT{Efrone: deboke}}} mb’eo; le miary Efrone i efetsey pake Baalà; ie i Kiriat-iearime\FTNT{§}{{\FR 15:9 }{\FT{Kiriat-iearime: rova bey ala}}}.

\VS{10}Ie amy zay miolake boake Baalà mañandrefa pak’ am-bohi-Seire naho miary mb’ añila’ avara’ i vohi’ Iearimey mb’eo—i Kesalone zay, le mizotso mb’e Bete-Semese mb’eo vaho miary mb’e Timnà mb’eo.

\VS{11}Le miary añ’ ila’ i Ekrone mañavaratse i efetsey; le miary mb’e Sikrone mb’eo ty efe’e naho mb’ amy Baalà naho miakatse mb’e Iabnile; vaho miakatse mb’ an-driak’ añe i efe’ey.

\VS{12}Ty efe’e ahandrefa, le i olon-driake jabajabay. Ie ty efe-tane’ o ana’ Iehodao mb’eo mb’eo ty amo hasavereña’eo.


\par }{\PP \VS{13}Natolo’e amy Kalebe’ ana’ Iefonè ty ila’ o anjara’ o ana’ Iehodaoo, ty amy nandilia’
{\ND{Iehovà}} Iehosoay, rekets’ i Kiriate-Arbà, toe rae’ i Anàke t’i Arbà; ty rova atao Kebrone.

\VS{14}Natao i Kalebe soike i ana-dahi’ telo’ i Anàke rey: i Sesay\FTNT{*}{{\FR 15:14 }{\FT{Sesay: eneñe; fitretrezañe}}} naho i Ahimane\FTNT{†}{{\FR 15:14 }{\FT{Ahimane: rahalahim-pitàn-kavana}}} naho i Talmay\FTNT{‡}{{\FR 15:14 }{\FT{Talimay: rano mitoabotse;
}}}, i ana’ i Anàke rey.

\VS{15}Ie boak’ ao le nionjomb’ amo mpimone’ i Debireo mb’eo; natao Kiriate-sefere\FTNT{§}{{\FR 15:15 }{\FT{Kiriate-sefere: Rovan-taratasy}}} ty añara’ i Debire taolo.

\VS{16}Le hoe t’i Kalebe, Hatoloko amy ze manjevoñe i Kiriate-sefere vaho mahata­vañe aze t’i Aksàe\FTNT{*}{{\FR 15:16 }{\FT{Aksae: ravak’ an-tsokose; mihamiñe}}} anak’ ampelako ho vali’e.

\VS{17}Aa le tinava’ i Otniele\FTNT{†}{{\FR 15:17 }{\FT{Otniele; ty fotoam-pitsatohan’Añahare}}} ana’i Kenaze\FTNT{‡}{{\FR 15:17 }{\FT{Kenaze: ty fikaloañe toy; ty firovetañe}}} rahalahi’ i Kalebe vaho natolo’e aze t’i Aksae anak’ ampela’e ho tañanjomba’e.

\VS{18}Ie amy zao, naho nasese ama’e i ampelay, le nosihe’e ty hihalaly tetek’ aman-drae’e; aa ie nizotso amy borìke’ey, le hoe ty asa’ i Kalebe ama’e: Ino o paia’oo?

\VS{19}Hoe re: Tatao iraho, kanao tinolo’o tane atimo ao, ehe itoloro rano manganahana. Aa le natolo’e aze i Rano Manganahana Amboney naho i Rano Manganahana Ambaney.


\par }{\PP \VS{20}Zao ty lova ty fifokoa’ Iehoda ty amo hasavereña’eo.

\VS{21}O rovam-pifokoa’ o ana’ Iehodao mañatimo mb’ añ’efe-tane’ Edome\FTNT{§}{{\FR 15:21 }{\FT{Edome; mena, hoe lio ndra tane}}} mb’eoo le i Kab-tseel naho i Eder naho Iagore

\VS{22}naho i Kinà naho i Dimonà naho i Adadà

\VS{23}naho i Kedese naho i Katsore naho Iitnàne;

\VS{24}i Zife naho i Teleme naho i Bealote

\VS{25}naho i Katsore-kadatà naho i Keriote naho i Ketsrone ze toe Ka­tsore,

\VS{26}i Amame naho i Semà naho i Moladà,

\VS{27}naho i Katsar-gadà naho i Kesmone naho i Betepalete

\VS{28}naho i Katsar-soale naho i Beersevà naho i Beziotià,

\VS{29}i Baalà naho Iime naho i Etseme

\VS{30}naho i Eltolade naho i Kesile naho i Kormà

\VS{31}naho i Tsiklage naho i Madmanà naho i Sansanà

\VS{32}naho i Lebaote naho i Silehime naho i Aine vaho i Rimone; rova roapolo-sive’ amby rekets’ o tanà’eo.

\VS{33}Aa naho an-tane pisake, i Estaole naho i Tsoreà naho i Asnà,

\VS{34}naho i Tsanoà naho i Enganime, i Tapoà naho i Ename,

\VS{35}Iarmote naho i Adolame, i Sokò naho i Azekà,

\VS{36}naho i Saraime naho i Aitaime naho i Gederà vaho i Gederotaime: rova folo-efats’ amby rekets’ o tanà’eo.

\VS{37}I Tsenane naho i Kadasà naho i Migdal-gade

\VS{38}naho i Dileane naho i Mitspe naho Ioktile,

\VS{39}i Lakise naho i Bots-kate naho i Eglone

\VS{40}naho i Kabone naho i Lamame naho i Kitlise

\VS{41}naho i Gede­rote, i Bete-dagone, naho i Naamà vaho i Màkedà; rova folo-eneñ’ amby rekets’ o tanà’eo.

\VS{42}I Libnà, naho i Etere naho i Asane

\VS{43}naho Iptà, naho i Asnà naho i Netsibe,

\VS{44}naho i Keilà naho i Akzeebe vaho i Maresà: rova sive rekets’ o ta­nà’eo.

\VS{45}I Ekrone, rekets’ o rova’eo naho o tanà’eo.

\VS{46}Le boak’ Ekrone pak’ an-driakey mañohoke i Asdode naho o tanà’e iabio.

\VS{47}I Asdode rekets’ o rova’eo naho o tanà’eo naho i Aza rekets’ o rova’eo naho o tanà’eo pak’ an-tsaka’ i Mitsraime añe, i riake jabajabay ro efe-tane’e.

\VS{48}Le amo vohitseo: i Samire, Iatire naho i Sokò, naho

\VS{49}i Danà, naho i Kiriate-sanà (i Debire izay),

\VS{50}i Anabe naho i Estemò naho i Enime,

\VS{51}naho i Gosene naho i Kolone vaho i Gilò; rova folo-raik’ amby rekets’ o tanà’eo.

\VS{52}I Arabe naho i Doma naho i Eseane,

\VS{53}naho Ianome naho i Bete-tapoà naho i Afekà,

\VS{54}naho i Kamotà naho i Kiriate-arbà (i Kebrone izay) vaho i Tsiore: rova sive naho o tanà’eo;

\VS{55}i Maone, i Karmele naho i Zife naho Iotà

\VS{56}naho Iezreele naho Iokdeame naho i Zanoàke,

\VS{57}i Kaine, i Gibà vaho i Timnà: rova folo rekets’ o tanà’eo.

\VS{58}I Kalkole, i Bete-tsore naho i Gedore

\VS{59}naho i Maarate naho i Betanote vaho i Eltekone: rova eneñe rekets’ o tanà’eo.

\VS{60}I Kiriabat-baale, toe Kiriate-Iearime naho i Rabà: rova roe rekets’ o tanà’eo;

\VS{61}aa naho am-patrambey añe: i Bete-arabà, i Midine, naho i Sekakà,

\VS{62}i Nisbane, naho i rovan-tSiray, vaho i Engedý: rova eneñe rekets’ o tanà’eo.

\VS{63}Aa naho o nte-Iebosý mpimo­neñe e Ierosalaime ao, tsy naharoake iareo o nte’ Iehodao, fa mbe tambatse e Ierosalaime ao miharo amo ana’ Iehodao pak’ androany o nte-Iebosio.



\par }\Chap{16}{\PP \VerseOne{1}Nitsatok’ am’ Iardene’ Ieriko le boak’amo rano’ Ierikoo maniñanañe mb’ am-patrambey miakatse boak’ Ieriko ao pak’ am-bohitse Betele mb’eo ty tsapake niazo’ Iosefe\FTNT{*}{{\FR 16:1 }{\FT{Iosefe: Fitomboañe; fitompeañe;
}}},

\VS{2}le boake Betele mb’e Loze\FTNT{†}{{\FR 16:2 }{\FT{Loze: fifampiriàñe, fiengañe; mahabibo}}} miary amy efe’ i Arký e Ata­rotey,

\VS{3}le miotake mizotso mb’ an-driake mb’ añ’efe’ Iafletý mb’eo, mb’ añ’efe’ i Bete-korone ambane, le mb’e Gezere mb’eo vaho mandoak’ an-driak’ añe.

\VS{4}Aa le nandrambe ty lova’ iareo i ana’ Iosefe rey: i Menasè naho i Efraime.

\VS{5}Zao ty efe’ o ana’ Efra­imeo ty amo hasavereña’ iareoo; ty efe’ i lova’ iareo ami’ty ila’e atiñana boak’ Ata­rote-kadare, pake Bete-korone amboney;

\VS{6}le nimb’ ahandrefam-b’eo i efetse zay; i Mikmetà ty añ’ ila’e avaratse; maniñanañe amy zao i efetsey pake Taanate-silò añe, le milikoatse aze mb’ atiñana mb’e Ianoake mb’eo:

\VS{7}le boake Ianoake re mizotso mb’e Atarote naho mb’e Naarate naho mioza am’ Ieriko vaho mandoak’ am’ Iardeney mb’eo.

\VS{8}Ie boake Tapoà eo, le miotake mañandrefa mb’an-driake mb’amy saka Kanày vaho mipotìtse amy riakey. Izay ty lovam-pifokoa’ o ana’ i Efraimeo ty amo hasavereña’eo,

\VS{9}naho o rova navaheñe ho a’ o ana’ i Efraimeo amo ana’ i Menasèo, i rova iaby rey rekets’ o tanà’eo.

\VS{10}Tsy rinoa’ iareo o nte-Kanàne nimoneñe e Gezereo, fa tambatse añivo’ o nte-Efraimeo pake henaneo o nte-Kanàneo mitoroñe aman-kàba.



\par }\Chap{17}{\PP \VerseOne{1}Nahazo anjara an-tsapake ka ty fifokoa’ i Menasè; toe ie ty tañoloñoloña’ Iosefe; I Makire ty tañoloñoloña’ i Menasè naho ty rae’ i Gilade, aa kanao nilahin-defoñe, ie ty nahazo i Gilade naho i Basane\FTNT{*}{{\FR 17:1 }{\FT{Basane: ama nife ao; fonitse aman-tsifa}}}.

\VS{2}Nahazo tane an-tsapake ka o ana’ i Menasè ila’eo ty amo hasavereña’eo; ho amo ana’ i Abi­ezereo\FTNT{†}{{\FR 17:2 }{\FT{Abiezere: Raen-imba}}}, naho o ana’ i Kelekeo\FTNT{‡}{{\FR 17:2 }{\FT{Keleke: anjara}}}, naho o ana’ i Asrieleo\FTNT{§}{{\FR 17:2 }{\FT{Asriele: Imban’Añahare}}}, naho o ana’ i Sekemeo\FTNT{*}{{\FR 17:2 }{\FT{Sekeme: anjara; nimpoly maraindray}}}, naho o ana’ i Hefereo\FTNT{†}{{\FR 17:2 }{\FT{Hefere: mpihaly}}}, vaho o ana’ i Semidao\FTNT{‡}{{\FR 17:2 }{\FT{Semidà: tahina’ i mahilala}}}; ie ro ana-dahi’ i Menasè, ana’ Iosefe, ty amo hasavereña’eo.

\VS{3}Fe tsy nanañ’ ana-dahy t’i Tselofekhade\FTNT{§}{{\FR 17:3 }{\FT{Tselof-kade: ty talinjom-pititititike}}}, ana’ i Hefere, ana’ i Gilade, ana’ i Makire, ana’ i Menasè, fa anak’ ampela avao, inao ty añara’ o anak’ ampela’eo: i Maklae\FTNT{*}{{\FR 17:3 }{\FT{Maklae: kepeke; marovany; soloho}}}, i Noae\FTNT{†}{{\FR 17:3 }{\FT{Noae: fitofàñe; fañohòñe}}}, i Koglae\FTNT{‡}{{\FR 17:3 }{\FT{Koglae: ty fitsinjaha’e}}}, i Milkae\FTNT{§}{{\FR 17:3 }{\FT{Milkae: mpanjaka ampela}}} naho i Tirtsae\FTNT{*}{{\FR 17:3 }{\FT{Tirtsae: matarike, tso-po}}}.

\VS{4}Nimb’ añatrefa’ i Ele­atsare\FTNT{†}{{\FR 17:4 }{\FT{Eleatsare: toem-pizakàn’Añahare}}} mpisoroñe mb’eo iereo naho añatrefa’ Iehosoa ana’ i None, naho añatrefa’ o roandriañeo nanao ty hoe: Linili’
{\ND{Iehovà}} t’i Mosè t’ie hitoloran-dova amo rahalahi’aio. Aa le amy lili’
{\ND{Iehovà}}y, nitolora’e lova amo longon-droae’eo.

\VS{5}Anjara folo ty nitsatoke ho a i Menasè mandikoatse i tane Gilade naho i Basaney, alafe’ Iardeney añe;

\VS{6}amy te nanañ’ anjara amo ana-dahi’eo i anak’ ampela’ i Menasè rey; nahazo ty tane Gilade o ana’ i Menasè ila’eo.


\par }{\PP \VS{7}Boak’ Asere\FTNT{‡}{{\FR 17:7 }{\FT{Asere: Hafaleañe}}} pake Mikemetà\FTNT{§}{{\FR 17:7 }{\FT{Mikemetà: Tambem-pamaoke;
}}} aolo’ i Sekeme ty efe’ i Menasè; mion­jomb’eo i efetsey añ’ila’e ankavana mb’ an-kiboho’ i En-Tapoà\FTNT{*}{{\FR 17:7 }{\FT{En-tapoà: ondaty siloke; amoeañ’ ay;
}}} mb’eo.

\VS{8}A i Menasè ty tane’ i Tapoà’ fe a o ana’ i Efraimeo ty ila’ i Tapoà mifañefetse amy Menasè.

\VS{9}Mizotso mb’ an-tsaka Kanà mb’eo i efetsey, atimo’ i sakay, (a i Efraime añivo’ i Menasè ao i rova rey), mañolotse ty avara’ i sakay ty efe’ i Menasè vaho mandoak’ an-driakey.

\VS{10}Mañatimo ty a’ i Efraime naho mañavaratse ty a’ i Menasè, le i riakey ro efe’e; mahatakatse i Asere t’ie avaratse naho Isakhare te atiñanañe.

\VS{11}Hoe zao o rova’ i Menasè e Isakhare naho e Asereo: i Beteseane\FTNT{†}{{\FR 17:11 }{\FT{Beteseane: Anjomba nife; ndra firotañe.
}}} naho o tanà’eo naho Ibleame\FTNT{‡}{{\FR 17:11 }{\FT{Ibleame: ondaty haehae; i nifotsake}}} naho o tanà’eo naho o mpimone’ i Dore\FTNT{§}{{\FR 17:11 }{\FT{Dore: tariratse; akiba}}} naho o tanà’eo naho o mpimone’ i Endore\FTNT{*}{{\FR 17:11 }{\FT{Endore: rano manganahana’ i Dore}}} rekets’ o tanà’eo, naho o mpimone’ i Taanàke\FTNT{†}{{\FR 17:11 }{\FT{Taanake: ty mampireke azo}}} rekets’ o tanà’eo vaho o mpimone’ i Megido\FTNT{‡}{{\FR 17:11 }{\FT{Megiddo: ty voka’e sarotse: mitaroñe}}} rekets’ o tanà’eo, fifeheañe telo.

\VS{12}Tsy nahafandroake o mpimone’ i rova reio t’i Menasè; fe nifonem-pitobok’ amy taney o nte-Kanàneo.

\VS{13}Aa naho nitombo ty haozara’ o ana’ Isra­eleo le nametsaha’ iareo haba o nte-Kanàneo, fa tsy fonga rinoake.


\par }{\PP \VS{14}Ninday saontsy am’ Iehosoa ka o ana’ Iosefeo nanao ty hoe: Aa vaho akore te tinolo’o anjara raike naho vaki’e ho lovako, ie oniñe te ondaty jabajaba ami’ty fitahia’
{\ND{Iehovà}} ahy?

\VS{15}Le hoe ty natoi’ Iehosoa: Aa kanao ondaty ra’elahy irehe, akia mb’ añ’ala mb’eo vaho hatsafo ho azo ty tanen-te Perize\FTNT{§}{{\FR 17:15 }{\FT{Perize: mpimoneñe an-tanà-kede}}} naho ty a o Rafào, ie maifitse ama’o o vohibohi’ i Efraimeo.

\VS{16}Le hoe o ana’ Iosefeo: Tsy mahatsak’ anay o vohibohitseo, naho songa manan-tsarete viñe o nte-Kanàne mimoneñe am-bavataneo, o e Beteseane naho amo tanà’eo vaho o amy vavatane’ Iizreeleio.

\VS{17}Tinoi’ Iehosoa i anjomba’ Iosefey, i Efraime naho i Menasè, ty hoe: Kanao ondaty jabajaba irehe, lifots-aozarañe; tsy ho anjara raik’ avao ty ho azo;

\VS{18}fe ho azo i vohibohitsey, fa ndra t’ie ala, ho hatsafe’o, le ho azo pak’añ’ efe’e lavitse añe; fa ho roahe’o o nte-Kanàneo ndra t’ie aman-tsarete viñe, ndra te maozatse.



\par }\Chap{18}{\PP \VerseOne{1}Nifanontoñe e Silò\FTNT{*}{{\FR 18:1 }{\FT{Silò: niraheñe}}} i valobohò’ o ana’Israeleoy vaho natroa’ iereo i kibohom-pamantañañey, naho fa niambaneañe i taney.

\VS{2}Fifokoañe fito amo ana’ Israeleo ty nisisa mboe tsy nandrambe o lova’eo.

\VS{3}Le hoe t’Iehosoa amo ana’ Israeleo, Pak’ ombia t’ie mbe hihànkañe, tsy hizilike hitavañe i tane nitolora’
{\ND{Iehovà}} Andrianañaharen-droae’ areoy?

\VS{4}Anoloro ondaty telo ia’ o fifokoa’ areoo, hañirahako; hionjoñe mb’eo mb’eo amy taney hanokitse aze ty amo lovao; vaho himpoly amako.

\VS{5}Ho zarae’ iereo fito; himoneñe an-tane’e atimo ey t’Iehodà, vaho himoneñe an-tane’ iareo avaratse ey ty anjomba’ Iosefe.

\VS{6}Sokire’ areo fito i taney vaho handese’ areo atoy le ho zaraeko an-tsapak’ añatrefa’
{\ND{Iehovà}} Andrianañaharen-tika.

\VS{7}Toe tsy hanañ’ anjara ama’ areo o nte-Levio, amy te lova’ iareo ty fisoroña’
{\ND{Iehovà}}; naho rinambe’ i Gade naho i Reobene vaho ty vakim-pifokoa’ i Menasè i lova natolo’ i Mosè mpitoro’
{\ND{Iehovà}} iareo alafe’ Iardene atiñanañey.

\VS{8}Aa le niongake indaty rey vaho nionjoñe mb’eo; toe nafanto’ Iehosoa i nimb’eo hamolily i taney rey ami’ty hoe, Akia, tsitsifo fañaveloañe i taney hamoliliañe aze naho mibaliha amako hanjaràko aze an-tsapake ho anahareo añatrefa’
{\ND{Iehovà}} e Silò etoa.

\VS{9}Aa le nienga nanitsike i taney i lahilahy rey; sinoki’ iareo am-boke ty ho anjara fito ty amo rova’eo naho nibalike mb’ am’ Iehosoa an-tobe e Silò mb’eo.

\VS{10}Le nanao tsatopiso ho a iareo añatrefa’
{\ND{Iehovà}} e Silò ao t’Iehosoa; vaho zinara’ Iehosoa amo ana’ Israeleo i taney ty amo fifokoa’ iareoo.


\par }{\PP \VS{11}Niazo’ i fifokoa’ o ana’ i Beniamineoy ty amo hasavereña’eo an-tsapake ty anjara tane’ iareo añivo’ o ana’ Iehodao naho o ana’ Iosefeo.

\VS{12}Nifototse am’ Iardeney ty efe’ iareo avaratse, le mioza ami’ty avara’ Ieriko i efetsey, mañambone’ o vohibohitseo mañandrefa vaho mandoak’ am-patrambei’ i Beitavene\FTNT{†}{{\FR 18:12 }{\FT{Beitavene: anjomban-kakeo}}};

\VS{13}boak’ao, miranga mb’e Loze i efetsey, mioza ami’ty ila’ i Loze atao Betele mañatimo. Mizotso mb’e Atarotadare\FTNT{‡}{{\FR 18:13 }{\FT{Atarotadore: sabakan-kaozarañe}}} i efetsey mañarine i vohitse atimo’ i Bete-korone ambaney\FTNT{§}{{\FR 18:13 }{\FT{Beterone: anjomban-dakato, fitretrezañe}}} mb’eo.

\VS{14}Miolak’ amy zao i efetsey miary mañatimo ahandrefa’ i vohitse añatrefa’ ty atimo’ i Bete-koroney vaho mandoake e Kiriate-baale\FTNT{*}{{\FR 18:14 }{\FT{Kiriate-baale: Rova’ i Baale}}}, atao Kiriat-iarime, rova’ o ana’ Iehodao. Izay ty efe’e ahandrefa.

\VS{15}Añ’ila’ i Kiriat-iarime ey ty efe’e atimo, mañandrefa amy zao i efetsey mandoak’ an-drano manganahana’ i Nefotoà\FTNT{†}{{\FR 18:15 }{\FT{Nefotoà: misokake; fisokafañe}}};

\VS{16}mizo­tso mb’añ’olo’ i vohitse aolo’ ty vavatane’ i ana’ i Hinomey\FTNT{‡}{{\FR 18:16 }{\FT{Hinome: Heheke iereo; o vara’eo}}} mb’eo i efetsey, ie i vavatane’ o nte-Refao, mañavaratse, naho mizotso mb’am-bavatane’ i Hinome mb’ añ’ olo’ ty tazoa’ i nte-Iebosiý mañatimo, vaho mizotso mb’e En-Rogele\FTNT{§}{{\FR 18:16 }{\FT{En: rano manganahana; Rogele: fandia:
}}} mb’eo;

\VS{17}le sinokitse mañavaratse le nimb’ En-semese\FTNT{*}{{\FR 18:17 }{\FT{En-semese: fipororoahan-drano’ i àndroy}}}, naho nitohy mb’e Geliote\FTNT{†}{{\FR 18:17 }{\FT{Geliote: fivarimbariñañe; votre}}} tandrife ty fitroara’ i Adomime\FTNT{‡}{{\FR 18:17 }{\FT{Adomime: mena, ankamena; maleon-dio}}} vaho mizotso mb’amy vato’ i Bohane\FTNT{§}{{\FR 18:17 }{\FT{Bohane: am’ iereo ao; tondro-bey}}}, ana’ i Reobeney mb’eo,

\VS{18}le mb’añ’ila avara’ i Bete-Arabày\FTNT{*}{{\FR 18:18 }{\FT{Bete-arabà: anjomba’ an-diolio}}} naho mizotso mb’añ’Arabà mb’eo;

\VS{19}naho mb’ añ’ila’ i Bete-koglà mañavaratse mb’eo i efe­tsey vaho mandoak’ am-pitolihañe avara’ i riake Siray, am-binañe’ Iardene atimoy; izay ty efe’e atimo.

\VS{20}Iardeney ka ty efe’e atiñanañe, izay ty lova’ o ana’ i Beniamineo, ty amo efe’e miarikatok’ azeo, ty amo hasavereña’eo.

\VS{21}O rova’ i fifokoa’ o ana’ i Beniamineo ty amo hasavereña’eo: Ieriko, i Bete-koglà naho ty vavatane Kezize\FTNT{†}{{\FR 18:21 }{\FT{Kezize: figadoña’e}}},

\VS{22}i Bete-Arabà naho i Zemaraime\FTNT{‡}{{\FR 18:22 }{\FT{Zemaraime: volon’Añondry}}} naho i Betele

\VS{23}naho i Avime\FTNT{§}{{\FR 18:23 }{\FT{Tanàn-koake}}} naho i Parà\FTNT{*}{{\FR 18:23 }{\FT{Parà: rovan-tamàna}}} naho i Oprà\FTNT{†}{{\FR 18:23 }{\FT{Oprà: deboke; ana-panaloke}}}

\VS{24}naho i Kefar-kaamonay\FTNT{‡}{{\FR 18:24 }{\FT{Kefarkaamonay: Fipalira’ o nte-Amoneo}}} naho i Ofný\FTNT{§}{{\FR 18:24 }{\FT{Ofný: mahamokotse; tromambotrambo}}} vaho i Gabà\FTNT{*}{{\FR 18:24 }{\FT{Geba: tamboho; fitovy}}}; rova folo-ro’ amby rekets’ o tanà’eo.

\VS{25}I Gibone naho Ramà\FTNT{†}{{\FR 18:25 }{\FT{Ramà: ambone eo; miereñereñe}}} naho i Birote\FTNT{‡}{{\FR 18:25 }{\FT{Birote: vovoñe; mampidodea}}}

\VS{26}naho i Mitspè\FTNT{§}{{\FR 18:26 }{\FT{Mitspè: fitalakesañ’abo; anjoanjo}}} naho i Kefirà\FTNT{*}{{\FR 18:26 }{\FT{Kefirà: ana-diona vave’e}}} naho i Motsà\FTNT{†}{{\FR 18:26 }{\FT{Motsà: tsy aman-dalivae}}}

\VS{27}naho i Rekeme\FTNT{‡}{{\FR 18:27 }{\FT{Rekeme: sare tsy manjofake;
}}} naho Irpile\FTNT{§}{{\FR 18:27 }{\FT{Irpile: ty fampijangana’e, ty aoli’e;
}}} naho i Taralà\FTNT{*}{{\FR 18:27 }{\FT{Taralà: mitsoeke inje, ndra haozarañe}}}

\VS{28}naho i Tselà\FTNT{†}{{\FR 18:28 }{\FT{Tselà: pake; leme; mijihejihetse}}} naho i Elefe\FTNT{‡}{{\FR 18:28 }{\FT{Elefe: fiohañe}}} naho Iebosý\FTNT{§}{{\FR 18:28 }{\FT{Iebosý: hinitsakitsake; lokaloka}}}, toe Ierosalaime, i Gibeate\FTNT{*}{{\FR 18:28 }{\FT{Gibeate: haboañe}}} naho i Kiriate\FTNT{†}{{\FR 18:28 }{\FT{Kiriate: rova; tolon-draha; fivory}}}: rova folo-efats’amby rekets’ o tanà’eo. Ie o rovan’ ana’ i Beniamineo ty amo hasavereña’eo.



\par }\Chap{19}{\PP \VerseOne{1}Nitsatok’ amy Simone\FTNT{*}{{\FR 19:1 }{\FT{Simone: i mahajanjiñey; i janjiñañey}}} ty tsapake faha-roe ho a i fifokoa’ i Simoney ty amo hasavereña’eo; le añivo’ ty lova’ o ana’ Iehodao ty lova’ iareo.

\VS{2}Aa le ty lova’ iareo: i Beer-seva, naho i Sebà, naho i Moladà;

\VS{3}naho i Hatsar-soale, naho i Balà naho i Atseme,

\VS{4}naho i Eltolade, naho i Betole, naho i Kormà,

\VS{5}naho i Tsiklage, naho i Bete-markabote, naho i Katsàre-sosà,

\VS{6}naho i Bete-lebaote, vaho i Sarohene: rova folo-telo’ amby rekets’ o tanà’eo.

\VS{7}I Aine, i Remone, naho i Etere vaho i Asane; rova efatse rekets’ o tanà’eo,

\VS{8}naho ze tanàñe mañohoke i rova rey pake Baal-atbeere, i Ramate’ i Atimoy. Ie ty lovam-pifokoan’ ana’ i Simoneo ty amo hasavereña’eo.


\par }{\PP \VS{9}Nandivàñe amy anjara’ o ana’ Iehodao ty lova’ o ana’ i Simoneo; amy te niloho bey ama’e ty anjara’ Iehoda; aa le tañivo’ ty lova’ iareo ao ty lova’ o ana’ i Simoneo.


\par }{\PP \VS{10}Nitsatok’ amo ana’ i Zeboloneo\FTNT{†}{{\FR 19:10 }{\FT{Zebolone: akiba; kivoho; fimoneñañe}}} ty tsapake faha-telo ty amo hasavereña’eo, le nahatakatse i Saride ty efe’ i lova’ iareoy.

\VS{11}Mionjoñe mb’amy riakey naho mb’e Maralà mb’eo i efetsey pake Dabasete vaho mitakatse i saka aolo’ Iok­neamey;

\VS{12}miolake boake Saride re maniñanañe mb’ amy fanjiriha’ i àndroy mb’eo pak’ amy efe’ i Kislotabore vaho miakatse mb’e Daberate naho mañambone mb’e Iafià,

\VS{13}boak’ao re manonjohy maniñana pake Gita-kefere naho i Eta-katsine mb’eo vaho miakatse mb’e Remone-metoare mb’e Neà añe;

\VS{14}miary avara’e eo i efetsey pake Kanatone vaho mandoak’ am-bavatane’ Iiftakèle eo;

\VS{15}mitraok’ ao ty Katàte naho i Nahalàle, naho i Simrone, naho Idalà vaho i Betlekheme\FTNT{‡}{{\FR 19:15 }{\FT{Bet-lekeme; anjomba-mofo}}}: rova folo-ro’ amby naho o tanà’eo.

\VS{16}Izay ty lova’ o ana’ i Zeboloneo ty amo hasavereña’eo, i rova rey naho o tanà’eo.


\par }{\PP \VS{17}Nitsatok’ amy Isakhare\FTNT{§}{{\FR 19:17 }{\FT{Isakhare: tambe; ondroke}}} ty tsapake fah’ efetsee, ho a o ana’ Isakhareo ty amo hasavereña’eo.

\VS{18}Ty efe’ iareo le pake Iizreele, naho i Kesolote naho i Soneme,

\VS{19}naho i Kafaraime, naho i Sione, naho i Anakarate,

\VS{20}naho i Rabite, naho i Kisione, naho i Ebetse,

\VS{21}naho i Remete, naho i En-ganime, naho i En-kadà, vaho i Bete-pats’tsatese;

\VS{22}mahatakatse i Tabore i efetsey naho i Sakatsome naho i Bete-semese; le mandoak’ am’ Iardeney i efe’ iareoy; rova folo-eneñ’ amby rekets’ o tanà’eo.

\VS{23}Ie ty lovam-pifokoa’ o ana’ Isakhareo ty amo hasavereña’eo; i rova rey rekets’ o tanà’eo.


\par }{\PP \VS{24}Nitsatok’ amy fifokoa’ o ana’ i Asereoy i tsapake faha-limey ty amo hasavereña’eo.

\VS{25}Ty efe’ iareo le i Kelkate, naho i Kalý, naho i Betene, naho i Aksafe,

\VS{26}naho i Alame­leke, naho i Amade, naho i Miseale, naho mitakatse i Karmele ahandrefa’e añe vaho mb’e Sikore-libnate mb’eo;

\VS{27}miolake mb’amy fanjiriha’ i àndroy re pake Bete-dagone le mahatakatse i Zebolone naho i vava­tane’ Iiftakèy le mañavaratse, mb’e Bete-meke, naho i Neiele vaho mandoake e Kabole am-pitàn-kavia eo,

\VS{28}naho i Abrane, naho i Rekobe, naho i Kamone vaho i Kanà, pake Tsidone bey;

\VS{29}miolake mb’amy Kormà amy zao i efetsey naho mb’an-drova fatratse atao Tsore; miolake mb’ amy Kosà amy zao i efetsey vaho mandoak’ amy riakey; boake Hebel pak’ Akzibe,

\VS{30}naho i Omà, naho i Afeke, vaho i Rehobe: rova roa-polo-ro’ amby rekets’ o tanà’eo.

\VS{31}Ie ty lovam-pifokoan’ ana’ i Asere ty amo hasavereña’eo, i rova rey vaho o tanà’eo.


\par }{\PP \VS{32}Nitsatok’ amo ana’ i Naftalio i tsapake faha-eneñey, ho a o ana’ i Naftalio ty amo hasavereña’eo.

\VS{33}Ty efe-tane’ iareo le boake Kelefe amy sarongaza’ i Tsànanimey, naho i Adamý, i Nekebe, naho Iagnile, pake Lakome le mandoak’ am’ Iardeney

\VS{34}miolake mañandrefa amy zao i efetsey mb’ Aznote-tabore naho miranga mb’e Kokoke le mahatakatse i Zebolone atimo’e naho mitakatse i Asere ahandrefañe añe vaho am’ Iehodà mb’am-panjiriha’ i àndroy mb’ am’ Iardeney mb’eo.

\VS{35}O rova’ iareo fatratseo le i Tsidime, i Tsare, naho i Kamate, i Rakate, vaho i Kinerete,

\VS{36}naho i Adamà naho i Ramà, naho i Katsore,

\VS{37}naho i Kedese, naho i Edreý, naho i En-katsore,

\VS{38}naho Irone, naho i Migdal’El, naho i Koreme, naho i Betanate vaho i Bete-semese: rova folo-sive’ amby rekets’ o tanà’eo.

\VS{39}Ie ty lovam-pifokoan’ ana’ i Naftaliy ty amo hasavereña’eo; i rova rey rekets’ o tanà’eo.


\par }{\PP \VS{40}Nitsatok’ am-pifokoan’ ana’ i Dane ty tsapake faha-fito ty amo hasavereña’eo.

\VS{41}Ty efe-tane’ iareo le i Tsorà, naho i Estaole, naho Ire-semese,

\VS{42}naho i Saal-bine, naho i Aialone, naho Ietelà,

\VS{43}naho i Elone, naho i Timnatà, naho i Ekrone,

\VS{44}naho i Eltekè, naho i Gibetone, naho i Baalate,

\VS{45}naho Iehoda, naho i Bene-berake, naho i Gatrimone,

\VS{46}naho i Me-iarkone, vaho i Rakone, rekets’ i tane aolo’ Iafòy.

\VS{47}Tsy niampe ty nitakara’ ty efe-tane’ i Dane; aa le nionjoñe haname i Leseme\FTNT{*}{{\FR 19:47 }{\FT{Leseme: tahinañe; vatosoa}}} o ana’ i Daneo le tinava’ iereo naho linafa’ iareo an-dela-pibara naho nanoe’ iereo fanañañe vaho nimoneñe ao; natao iereo Dane ty Leseme ty amy Dane rae’ iareoy.

\VS{48}Ie ty lova’ o ana’ i Dane ty amo hasavereña’eoo, i rova’e rey naho o tanà’eo.


\par }{\PP \VS{49}Aa ie nihenefe’ iareo ty fizarañe i taney ho lova ty amo efe’eo, le tinolo’ o ana’ Israeleo lova añivo’ iareo ao t’Iehosoa ana’ i None;

\VS{50}le natolo’ iareo aze i rova niha­lalie’ey ty amy tsara’
{\ND{Iehovà}}y; i Timna­tserà\FTNT{†}{{\FR 19:50 }{\FT{Timnatsera: sare’ i àndroy;
}}} am-bohi’ i Efraime ey; le namboare’e i rovay vaho nimoneña’e.

\VS{51}Izay o lova zinara’ i Ela­zare\FTNT{‡}{{\FR 19:51 }{\FT{Elazare: Imban’Añahare;
}}} mpisoroñe naho Iehosoa ana’ i Noneo naho o talem-pifokoa’ o ana’ Israeleoo, ho lova an-tsapake e Silò añatrefa’
{\ND{Iehovà}}, an-dala’i kibohom-pamantañañey. Aa le nihenefe’ iareo i zara-taney.



\par }\Chap{20}{\PP \VerseOne{1}Nitsara am’ Iehosoa t’{\ND{Iehovà}} ami’ty hoe:

\VS{2}Saontsio amo ana’ Israeleo ty hoe: Tendreo o rovam-pitsolohañe nita­roñeko ama’ areo am-pità’ i Mosèo;

\VS{3}ie amy zay, i mañoho-doza ama’ ondaty tsy nitsatrie’ey, ty hilay mb’eo, toe ho fitsoloham-pamale-fate.

\VS{4}Ie hitriban-day mb’ ami’ty raik’ amy rova rezay, naho hijohañe an-dalambei’ i rovay, naho hitaroñe ty aze an-dravembia’ o androanavi’ i rovaio; le hampihovae’ iareo amy rovay vaho ho tolora’ iareo toetse himoneña’e am’ iareo.

\VS{5}Naho mañoridañe aze i mpamale-fatey le tsy hasese’ iereo am-pità’e i namonoy amy te tsy ni-satrie’e ty nanjevoñe i rañe’ey ie tsy niheje’e taolo.

\VS{6}Himoneña’e i rovay ampara’ te mijohañe añatrefa’ ty fivory ty hizaka aze; am-para’ ty fihomaha’ ty mpisorom-bey henane zay; himpoly amy zao i mpamonoy mb’ an-drova’e naho mb’añ’akiba’e, mb’ amy rova nihirifa’e an-daiy.


\par }{\PP \VS{7}Aa le navì’ iareo ty Kedese e Ga­lilà\FTNT{*}{{\FR 20:7 }{\FT{Galilà: laro; mivarimbariñe}}} am-bohibohi’ i Naftalý\FTNT{†}{{\FR 20:7 }{\FT{Naftalý: manao ringa}}} ao naho i Sekeme am-bohibohi’ i Efraime ao, vaho i Kiriate-arbà\FTNT{‡}{{\FR 20:7 }{\FT{Kiriate-arbà: rova efatse; rova fah-efatse}}} (i Ke­brone\FTNT{§}{{\FR 20:7 }{\FT{Kebrone: fifampilongoañe; firañetañe}}} Izay), am-bohibohi’ Iehoda ao.

\VS{8}Naho alafe’ Iardeney, atiñana’ Ieriko, le tinoro’ iereo i Betsere\FTNT{*}{{\FR 20:8 }{\FT{Betsere: tsampam-bahe}}} am-patrambey an-tane pisakey boak’ am-pifokoa’ i Reobene ao, naho i Ramote\FTNT{†}{{\FR 20:8 }{\FT{Ramote: miereñereñe an-kaboañe}}} e Gilade amy fifokoa’ i Gadey, vaho i Golane\FTNT{‡}{{\FR 20:8 }{\FT{Golane: areare, bontoly, fivariña’e}}} e Basane amy fifokoa’ i Menasè.

\VS{9}Ie o rova natoro amo hene ana’ Israeleo naho amo renetane mañialo am’ iareoo, te eo ty mañoho-doza ama’ ondaty tsy nitsatrie’e le añe ty itribaha’e an-day tsy hivetrake am-pità’ i mpamale-fatey am-para’ ty ijohaña’e añatrefam-pivory.



\par }\Chap{21}{\PP \VerseOne{1}Nañarine amy Elatsare mpisoroñe naho amy Iehosoa ana’ i None, naho amo talèm-pifokoa’ o ana’ Israeleo o talen-droaen-te-Levio;

\VS{2}le nisaontsy am’ iereo e Silò an-tane Kenaàne ao ami’ty hoe: Nandilia’
{\ND{Iehovà}} am-pità’ i Mosè ty hanolorañe anay rova himoneña’ay rekets’ o fiandrazañe mañohok’ aze ho amo hare’aio.

\VS{3}Aa le natolo’ o ana’ Israeleo amo nte-Levio, boak’ amo fanaña’ iareoo ty amy tsara’
{\ND{Iehovà}}y, o rova retoa naho o fiandraza’eo.

\VS{4}Aa le niboak’ an-tsapake ty ho a o hasavereña’ o nte-Kehàteo: Le niazo’ o ana’ i Aharone\FTNT{*}{{\FR 21:4 }{\FT{Arone: mpañoke; haozarañe mitoabotse}}} mpi­soroñe, nte-Levio, an-tsapake, am-pifokoa’ Iehodà naho am-pifokoa’ i Simone, naho am-pifokoa’ i Beniamine, ty rova folo-telo amby.

\VS{5}Ty ila’ o ana’ i Kehàteo ro nandrambe an-tsapake boak’ an-kasavereñam-pifokoa’ i Efraime naho am-pifokoa’ i Dane, naho amy vakim-pifokoa’ i Menasèy: rova folo.

\VS{6}Le niazo’ o ana’ i Gersoneo\FTNT{†}{{\FR 21:6 }{\FT{Gersone: fañitoañe; Fiova’ i fitaveañañey}}} an-tsapake boak’ an-kasavereñam-pifokoa’ Isakhare naho boak’ am-pifokoa’ i Asere, naho boak’ am-pifokoa’ i Naftalý, vaho boak’ ami’ty vakim-pifokoa’ i Menasè e Basane, ty rova folo-telo’ amby.

\VS{7}Le niazo o ana’ i Merarìo ty amo hasavereña’eo, an-tsapake, tam-pifokoa’ i Reobene, naho tam-pifokoa’ i Gade, naho tam-pifokoa’ i Zebolone, ty rova folo-ro’ amby.

\VS{8}Aa le natolo’ o ana’ Israeleo amo nte-Levio an-tsapake i rova rey reketse ty tane fiandrazañe mañohoke iareo, ty amy lili’
{\ND{Iehovà}} am-pità’ i Mosèy.


\par }{\PP \VS{9}Aa le natolotse boak’ am-pifokoa’ o ana’ Iehodao naho am-pifokoa’ o ana’ i Simoneo o rova toñoneñe ami’ty añara’e rezao:

\VS{10}Ho amo ana’ i Aharoneo, raik’ amo hasavereñan-te-Kehàte ana’ i Levio; fa a’ iareo i kitsapake valoha’ey,

\VS{11}natolotse iareo ty Kiriate-Arba, (ana’ i Anàke t’i Arba)—i Kebrone izay—am-bohibohi’ Iehoda ao, rekets’ o tane fiandrazañe mañohok’ azeo.

\VS{12}Fe natolo’ iareo amy Kalebe ana’ Iefonè ho fanaña’e ka o teteke naho tanà’ i rovaio.

\VS{13}Natolo’ iareo amo ana’ i Aharone mpisoroñeo t’i Kebrone naho o fiandraza’eo ho fitsoloham-pamono, naho i Libnà reke-piandrazañe;

\VS{14}naho Iatire reke-piandrazañe naho i Estemoa reke-piandrazañe

\VS{15}naho i Kolone reke-piandrazañe naho i Debire reke-piandrazañe;

\VS{16}naho i Aine reke-piandrazañe naho Iotà reke-piandrazañe naho i Bete-semese reke-piandrazañe; rova sive boak’ amy fifokoa roe rey.

\VS{17}Naho boak’ am-pifokoa’ i Beniamine, i Gibone reke-piandrazañe naho i Gebà reke-piandrazañe,

\VS{18}naho i Anatote reke-piandrazañe naho i Almone reke-piandrazañe: rova efatse.

\VS{19}I hene rovan’ ana’ i Aharone mpisoroñe rey: rova folo-telo’ amby reke-piandrazañe.

\VS{20}Aa le o hasavereñan’ ana’ i Kehàte, nte-Levio, o ilan’ ana’ i Kehàteo: i rova niazo’ iareo an-tsapake boak’ am-pifokoa’ i Efraime rey:

\VS{21}natolotse iareo ty Sekeme am-bohibohi’ i Efraime ao reke-piandrazañe ho rovam-pitsoloha’ ty namono naho i Gezere reke-piandrazañe

\VS{22}naho i Kib’ tsaime reke-piandrazañe, naho i Bete-korone reke-piandrazañe: rova efatse.

\VS{23}Le boak’ am-pifokoa’ i Dane, i Eltekè reke-piandrazañe, naho i Gibetone reke-piandrazañe

\VS{24}naho i Ai’ialone reke-piandrazañe naho i Gat-rimòne reke-piandrazañe: rova efatse.

\VS{25}Le boak’ami’ ty vakim-pifokoa’ i Menasè, i Tanake reke-piandrazañe, naho i Gat’rimòne reke-piandrazañe: rova roe.

\VS{26}I hene rova’ o ana’ i Kehàte ila’eo le folo reke-piandrazañe.

\VS{27}Le boak’ amy vakim-pifokoa’ ila’ i Menasèy ka ty nanolorañe o ana’ i Gersone amo hasavereña’ i Levioo, i Golane e Basane ao reke-piandrazañe, ho rovam-pitsoloha’ ty namono ondaty naho i Bisterà reke-piandrazañe: rova roe.

\VS{28}Le boak’ am-pifokoa’ Isakhare, i Kisone reke-piandrazañe naho i Dabarè reke-piandrazañe,

\VS{29}Iarmote reke-pian­drazañe, i Enganime reke-piandrazañe, rova efatse.

\VS{30}Le boak’ am-pifokoa’ i Asere: i Misale reke-piandrazañe naho i Abdone reke-piandrazañe,

\VS{31}i Kel­kate reke-piandrazañe, naho i Rekobe reke-piandrazañe: rova efatse.

\VS{32}Le tam-pifokoa’ i Naftalý, i Kedese e Galilà reke-piandrazañe ho rovam-pitsoloha’ ty namono ondaty naho i Kamote’ dore reke-piandrazañe naho i Kartane reke-piandrazañe: rova telo.

\VS{33}Ze hene rova’ o nte-Gersoneo ty amo hasavereña’eo: rova folo-telo’ amby reke-piandrazañe.


\par }{\PP \VS{34}Le ho amo hasavereñan’ ana’ i Merario, ty sisa’ amo nte-Levio: Boak’ am-pifokoa’ i Zebolone, Iok’neame reke-piandrazañe, naho i Kartà reke-piandrazañe,

\VS{35}i Dimnà reke-piandrazañe, vaho i Nahalale reke-piandrazañe: rova efatse.

\VS{36}Le boak’ am-pifokoa Reobene: i Betsere reke-piandrazañe, naho Iatsà reke-piandrazañe,

\VS{37}i Kedemote reke-piandrazañe, naho i Mefa­ate reke-piandrazañe: rova efatse;

\VS{38}le tam-pifokoa’ i Gade, i Ramote e Gilade ao reke-piandrazañe, ho rovam-pitsoloha’ ty namono ondaty, naho i Mahanaime reke-piandrazañe,

\VS{39}naho i Khesbone reke-piandrazañe, ­Iaazere reke-piandrazañe: rova efatse ty tonto’e.

\VS{40}Aa le o rova natolotse amo ana’ i Merario iabio, sisa’ o nte Levio ty amo hasavereña’eo: rova folo-ro’ amby ty niazo’ iareo an-tsapake.

\VS{41}Ze hene rova’ o nte-Levio: rova efa-polo-valo’ amby reke-piandrazañe, añivom-panaña’ o ana’ Israeleo ao;

\VS{42}I rova rezay ro songa reke-piandrazañe; le izay ty ie amy fonga rova rey.


\par }{\PP \VS{43}Aa le hene natolo’
{\ND{Iehovà}} am’ Israele i tane nifantà’e hatolotse an-droae’ iareoy le nitavane’ iereo vaho nimo­neñañe.

\VS{44}Le nampitofà’
{\ND{Iehovà}} o nañohoke iareoo ty amo hene nifantà’e aman-droae’ iareoo; vaho leo raik’ amo rafelahi’eo tsy nitroatse am’ iereo, fa natolo’
{\ND{Iehovà}} am-pità’ iareo ze fonga rafelahi’ iareo.

\VS{45}Tsy teo ty hasoa nipoke ze nampitama’
{\ND{Iehovà}} amy anjomba’ Israeley, songa nitendreke.



\par }\Chap{22}{\PP \VerseOne{1}Aa le kinanji’ Iehosoa o nte-Reobeneo naho o nte Gadeo, naho i vakim-pifokoa’ i Menasèy,

\VS{2}le hoe re am’ iereo: Fa hene nambena’ areo ze nandilia’ i Mosè mpitoro’
{\ND{Iehovà}} anahareo, naho hinao’ areo ty feoko amy ze hene nandili­ako;

\VS{3}tsy naforintse’ areo o rahalahi’ areoo amy hene andro rezay pake henanekeo, fa nitana’ areo ty namantoha’
{\ND{Iehovà}} Andrianañahare’ areo.

\VS{4}Aa ie henane zao, fa tinolo’
{\ND{Iehovà}} Andrianañahare’ areo fitofàñe o rahalahi’ areoo hambañe amy tsinara’e am’ iereoy; aa le mimpolia, naho mionjona mb’ an-kiboho’ areo añe, mb’an-tane fanaña’ areo, i natolo’ i Mosè mpitoro’
{\ND{Iehovà}} alafe’ Iardene añey.

\VS{5}Ehe mitomira hañoriha’ areo o fepè­tseo naho i Hake namantoha’ i Mosè mpitoro’
{\ND{Iehovà}}{\ND{y}}, ty hikoko
{\ND{Iehovà}} Andrianañahare’ areo naho hañavelo amo lala’e iabio, hañambeñe o fepè’eo naho hivontititse ama’e, hitoroñe aze an-kaampon’ arofo naho an-kaliforam-pañova.

\VS{6}Izay ty nitatà’ Iehosoa iareo, le nam­polie’e, vaho noly an-kiboho’ iareo añe.

\VS{7}Ie amy zao, fa natolo’ i Mosè amy vakim-pifokoa’ i Menasèy ty lova’e e Basane ao; fa ami’ty vaky ila’ey ka ty nanolora’ Iehosoa añivon-droahalahi’ iareo, alafe’ Iardeney ahandrefañe añe. Le nitata iareo t’Iehosoa, naho nampolie’e mb’ an-kiboho’ iareo añe,

\VS{8}le hoe ty asa’e tam’ iereo: Mimpolia mb’ an-kiboho’ areo mb’eo reketse vara bey naho añombe maro naho volafoty naho volamena naho torisìke naho viñe vaho milogologoa sikiñe tsi-efa; le ifanjarao amo longo’ areoo i nikopahe’ areo amo rafelahi’ areoo.

\VS{9}Aa le nienga amo ana’ Israele e Silò an-tane Kanàneo o ana’ i Reobeneo naho o ana’ i Gadeo naho ty vakim-pifokoa’ i Menasè nimb’an-tane Gilade, mb’ an-tane’ iareo mb’eo, i tane nitavane’ iereo ty amy lili’
{\ND{Iehovà}} am-pità’ i Mosèiy.


\par }{\PP \VS{10}Aa ie nivotrak’ an-toetse marine Iardeney, an-tane’ i Kanàne eo, le rinanji’ o ana’ i Reobeneo, naho o ana’ i Gadeo, naho ty vakim-pifokoa’ i Menasè kitrely marine Iardeney, ty kitrely jabajaba ho sambaeñe.

\VS{11}Jinanji’ o ana’ Israeleo amy zao ty hoe: Hehe te namboatse kitrely añ’efe-tane’ i Kanàne, marine Iardene, ami’ty lafi’ o ana’ Israeleo o ana’i Reobeneo naho o ana’ i Gadeo, naho ty vakim-pifokoa’ i Menasè.

\VS{12}Naho nahajanjiñe izay o ana’ Israeleo, le nifanontoñe e Silò eo i hene valobohòn’ ana’ Israeley haname iareo añ’ aly.

\VS{13}Aa le nirahe’ o ana’ Israeleo mb’ amo ana’ i Reobeneo naho o ana’ i Gadeo vaho i vakim-pifokoa’ i Menasèy, mb’an-tane Gilade mb’eo t’i Pinekase ana’ i Elazare mpisoroñe,

\VS{14}reketse roandria folo, songa raik’ amo mpiaolon’ anjomba’ o fifokoa’ Israeleoo; hene talen’ anjomban-droae’e amo Israele añ’ arivo’eo.

\VS{15}Niheo mb’ amo ana’ i Reobeneo naho o ana’ i Gadeo naho i vakim-pifokoa’ i Menasèy an-tane Gilade mb’eo iereo, vaho nilañoñe ty hoe ama’e:

\VS{16}Hoe i valobohò’
{\ND{Iehovà}}y: Ino ze o fikitrohañe nanoe’ areo aman’ Añahare’ Israele zao kanao niambohoa’ areo anindroany ty fañorihañe
{\ND{Iehovà}} ie nandranjy kitrely hiolà’ areo am’
{\ND{Iehovà}} henane zao?

\VS{17}Tsy nahaeneñe antika hao i hakeo e Peorey, ie mb’e tsy neferan-tika pake henane, ndra te nifetsak’ amy valobohò’
{\ND{Iehovà}}y ty angorosy?

\VS{18}te hitsambolitio’ areo anito ty fañorihañe
{\ND{Iehovà}}? Aa kanao miola am’
{\ND{Iehovà}} henaneo, le ho viñera’e te maray ty valobohò’ Israele.

\VS{19}Akore arè t’ie niota-faly an-tanem-panaña’ areo, te tsy hitsaha’ areo mb’an-tanem-panaña’
{\ND{Iehovà}}{\ND{,}} mb’ am-pimoneñan-kivoho’
{\ND{Iehovà}} mb’eo vaho mangala-panaña ama’ay ao, fa ko miola am’
{\ND{Iehovà}} ndra ama’ay handranjia’ areo kitrely tovo’ i kitreli’
{\ND{Iehovà}} Andria­nañaharen-tikañey.

\VS{20}Tsy nandilatse hao t’i Akane ana’ i Tserà amo raha navaheñeo ie nifetsahan-kaviñerañe ty valobohò’ Israele iaby? vaho tsy indatiy avao ty nikoromake ty amy tahi’ey.


\par }{\PP \VS{21}Nanoiñe amy zao o ana’ i Reobeneo naho o ana’ i Gadeo, naho i vakim-pifokoa’ i Menasèy, nanao ty hoe amo mpifelek’ arivo’ Isra­eleo.

\VS{22}{\ND{Iehovà}} Andrianañahare Andrianamboatse!
{\ND{Iehovà}} Andrianañahare Andrianamboatse ro maharofoanañe, naho ho fohi’ Israele; naho fiola ndra fiki­trohan-draty am’
{\ND{Iehovà}}—le ko rombahen-jahay te anito—

\VS{23}ty nandranjia’ay ty kitrely toy hiambohoa’ay am’
{\ND{Iehovà}}; hisoroñe ama’e ndra enga-mahakama, ndra engan-kanintsiñe, le ee t’ie ho tsoehe’
{\ND{Iehovà}};

\VS{24}hera nanoe’ay ami’ty fivazobazora’ay t’ie amy ze añe mete hivolañe amo ana’aio o ana’ areoo hanao ty hoe: Ino ama’ areo hao t’{\ND{Iehovà}}, Andrianañahare’ Israele,

\VS{25}ie nampañefere’
{\ND{Iehovà}} an-tika Iardeney? Aa le tsy manañ’ anjara amy
{\ND{Iehovà}} nahareo ana’ i Reobene naho ana’ i Gade; ke izay ty hampanjehara’ o ana’ areoo o ana’aio tsy hañeveña’ iareo amy
{\ND{Iehovà}}?

\VS{26}Aa le hoe ty asa’ay: handranjy kitrely, tsy hisoroñañe, tsy hañengàñe;

\VS{27}f’ie valolombeloñe añivo anahareo naho zahay naho o tariratse manonjohy antikañeo, hahazoa’ay mitolom-pitoroñe añatrefa’
{\ND{Iehovà}} amy fisoroña’aio naho amo engae’aio, naho amo engam-pañanintsi’aio; vaho tsy hanao ty hoe amo ana’aio o ana’ areoo amy ze añe izay, ty hoe: Tsy aman’ anjara am’
{\ND{Iehovà}} nahareo.

\VS{28}Aa le hoe ty asa’ ay: Ie manao i hoe zay aman-tika ndra amo tarira’aio amy ze añe zay, le hanao ty hoe tika: hehe te nitsikombea’ay i kitreli’
{\ND{Iehovà}} rinanjin-droaen-tikañey, tsy ho fisoroñañe fa ho valolombeloñe añivo inahareo naho zahay.

\VS{29}Lavitse anay ty hiola am’
{\ND{Iehovà}} naho ty hiambohoa’ay am’
{\ND{Iehovà}} tsy hañoriha’ay aze te anito, handranjia’ay kitrely hisoroña’ay ndra engan-koroañe naho tsy amy kitreli’
{\ND{Iehovà}} Andrianañaharen-tika añatrefa’ i kivoho’ey avao.


\par }{\PP \VS{30}Ie jinanji’i Pinekase mpisoroñe naho o roandria’ i valobohòkey naho o mpifelek’ arivo’ o ana’ Isra­ele nindre ama’eo i lañona’ o ana’ i Reobeneo naho o ana’ i Gadeo naho o ana’ i Menasèo Izay, le ni-no’ iereo.

\VS{31}Le hoe t’i Pinekase ana’ i Elazare, mpisoroñe amo ana’ i Reobeneo naho amo ana’ i Gadeo vaho amo ana’ i Menasèo, Oni’ay androany te amantika t’{\ND{Iehovà}} amy te tsy nanoe’ areo ze o fiolàñe am’
{\ND{Iehovà}} zao, vaho navotso’ areo am-pità’
{\ND{Iehovà}} o ana’ Israeleo.

\VS{32}Aa le nibalike boak’ amo ana’ i Reobene naho amo ana’ i Gade an-tane Giladeo, mb’ an-tane Kanàne mb’amo ana’ Israeleo mb’eo t’i Pinekase ana’ i Elazare mpisoroñe naho o roandriañeo, ninday i saontsiy am’ iereo.

\VS{33}Nino’ o ana’ Israeleo i entañe zay, le nañandriañe an’ Andrianañahare o ana’ Israeleo naho tsy natao’ iereo ka ty hionjon-kialy naho hanjevoñe i tane imoneña’ o ana’ i Reobeneo naho o ana’ i Gadeoy.

\VS{34}Aa le nitokave’ o ana’ i Reobeneo naho o ana’ i Gadeo ty hoe Ede\FTNT{*}{{\FR 22:34 }{\FT{Ede: valolombeloñe}}} i kitreliy: fa valolombelo añivontika, te
{\ND{Iehovà}} ro Andrianañahare.



\par }\Chap{23}{\PP \VerseOne{1}Ie andro maro añe, naho fa nampitofà’
{\ND{Iehovà}} amo rafelahi’e iaby mañohoke iareoo t’Israele vaho nigain-kantetse t’Ieho­soa, nisilofen-kàanterañe,

\VS{2}le fonga kinoi’ Ieho­soa t’Israele naho o talè’eo naho o mpiaolo’eo naho o mpizaka’eo naho o mpifehe’eo le nanoe’e ty hoe: Fa bey iraho, mihaantetse;

\VS{3}fa nioni’ areo ze hene nanoe’
{\ND{Iehovà}} Andrianañahare’ areo amo kilakila’ ndatio ty ama’ areo; te nialy ho anahareo t’{\ND{Iehovà}} Andrianañahare’ areo.

\VS{4}Ingo fa nizarako lova nahareo ty amo fifokoa’ areoo, o fifeheañe sisao, boak’ am’ Iardeney, mitraok’ amo fifeheañe fa naitoakoo, ampara’ i Riake Jabajaba mb’ am-pitsofora’ i àndroy añey.

\VS{5}{\ND{Iehovà}} Andria­nañahare’ areo, ie ty handronje iareo añatrefa’ areo mb’eo vaho ho roahe’e tsy ho ampaha­isaha’ areo; le ho fanaña’ areo i tane’ iareoy, amy tsinara’
{\ND{Iehovà}} Andrianañahare’ areo ama’ areoy.

\VS{6}Aa le mihafatra­ra hahavontititse ami’ty fañorihañe ze hene misokitse amy boke Hà’ i Mosèy ao, tsy hitsileañe ndra mb’ am-pitàn-kavana ndra havia;

\VS{7}tsy hitraofa’ areo o kilakila’ ndatio, o sisa ama’ areoo; naho tsy ho toñoneñe ty añaran’ ndrahare’ iareoo\FTNT{*}{{\FR 23:7 }{\FT{Avo 23:13}}}, ko ampifantàñe, ko itoroñañe, vaho ko iambaneañe;

\VS{8}fe tambozoro t’{\ND{Iehovà}} Andrianañahare’ areo, manahake ty nanoe’ areo ampara’ henaneo,

\VS{9}ie fa nandroake fifeheañe ra’elahy naho maozatse añatrefa’ areo t’{\ND{Iehovà}}; le inahareo, toe leo ondaty raike tsy nitroatse ama’ areo ampara’ henane.

\VS{10}Mañoridañe arivo t’indaty raik’ ama’ areo, kanao
{\ND{Iehovà}} Andrianañahare’ areo ty mialy ho anahareo, ty amy nitsara’ey.

\VS{11}Aa le mitaoa am-pilozohañe ty hikoko
{\ND{Iehovà}} Andrianañahare’ areo.

\VS{12}F’ie hibalintoa, hipitek’ amo sisa’ o fifeheañeo, o honka’e ama’ areoo, hañenga valy, himoaha’ areo, vaho iereo ama’ areo,

\VS{13}le maharendreha an-katò te tsy ho roahe’
{\ND{Iehovà}} Andria­nañahare’ areo am-pahaisaha’ areo ka o fifeheañe retiañeo; f’ie ho fandrike naho koboñe ama’ areo, naho fifiake an-deme’ areo, vaho fatik’ am-pihaino’ areo, ampara’ t’ie mihomak’ amy tane soa natolo’
{\ND{Iehovà}} Andrianañahare’ areoy.

\VS{14}Hehe, te mb’ amy fañaveloa’ ty tane bey toy iraho henaneo; le fohi’ areo an-kaliforam-pañova naho an-kaampon’ arofo te tsy eo ty nilesa amo hene saon­tsy soa tsinara’
{\ND{Iehovà}} Andria­nañahare’ areo ty ama’ areoo; songa nitendreke, tsy ama’e ty nipoke.

\VS{15}Ho tondroke te, manahake te sindre nitendrek’ ama’ areo o entan-tsoa tsi­nara’
{\ND{Iehovà}} Andrianañahare’ areo ama’ areoo, le songa hampifetsahe’
{\ND{Iehovà}} ama’ areo ka o nahatahata’eo ampara’ te rinotsa’e an-tane soa natolo’
{\ND{Iehovà}} Andrianañahare’ areo atoy.

\VS{16}Ie andilara’ areo i fañina’
{\ND{Iehovà}} Andria­nañahare’ areo linili’ey naho miveve hitoroñe ndrahare ila’e vaho hita­laho ama’e le hisolebotse ama’ areo ty haviñera’
{\ND{Iehovà}} vaho hivetrake aniany an-tane soa natolo’e anahareo atoy.



\par }\Chap{24}{\PP \VerseOne{1}Aa le natonto’ Iehosoa e Sekeme ao o fifokoa’ Israele iabio, le kinoi’e o talè’ Israeleo naho o mpiaolo’eo naho o mpizaka’eo, naho o mpifehe’ iareoo; vaho niatrek’ añatrefan’ Añahare.

\VS{2}Le hoe t’Iehosoa am’ondaty iabio: Hoe ty tsara’
{\ND{Iehovà}}, i Andria­nañahare’ Israele: Nimoneñe alafe’ i Sakay añe o rae’ areoo taolo; i Teràke rae’ i Avrahame naho ty rae’ i Nakore; songa nitoron-drahare ila’e.

\VS{3}Rinambeko amy zao t’i Avrahame rae’ areo boak’ alafe’ i Sakay le niaoloako nanitsike i tane Kanàne naho nampitomboeko o tiri’eo vaho natoloko aze t’Ietsake.

\VS{4}Natoloko am’ Ietsake t’Iakobe naho i Esave, natoloko amy Esave ty Vohi-Seire\FTNT{*}{{\FR 24:4 }{\FT{Seire: volovoloe; ose; anga-draty; tio-bey}}} ho fanaña’e; nañavelo mb’e Mitsraime mb’eo ka t’Iakobe naho o ana’eo.

\VS{5}Niraheko t’i Mosè naho i Aharone vaho name­tsahako angorosy ty Mitsraime amo fonga raha nanoako am’iareoo; ie modo izay le naka­reko boak’ ao nahareo.

\VS{6}Eka navotako boake Mitsraime ao o roae’ areoo; aa ie nipok’ amy sakay, le nañoridañe o roae’ areoo an-tsarete naho mpi­ningi-tsoavala mb’ amy Ria-Binday ao o nte-Mitsraimeo.

\VS{7}Aa le nitoreo am’
{\ND{Iehovà}} iereo naho nampivotraha’e ieñe ty añivo’ areo naho o nte-Mitsraimeo, le nendese’e ama’e i riakey, nañopo iareo; le nahaisake o fitoloñako e Mitsraime añeo o fihaino’ areoo; vaho nimoneñe sa lava an-dratraratra ao.

\VS{8}Nendeseko mb’an-tanen-te-Amore mb’eo nahareo, mb’amo mpimoneñe alafe’ Iardeneio; nialia’ iareo, fe natoloko am-pità’ areo ho fanañañe o tane’ iareoo i zinevoko añatrefa’ areoy.

\VS{9}Nitroatse amy zao t’i Bala­ke\FTNT{†}{{\FR 24:9 }{\FT{Balake: ty mpandrotsake}}} ana’ i Tsipore\FTNT{‡}{{\FR 24:9 }{\FT{Tsipore: voroñe; foly; sabaka; liolio}}}, mpanjaka’ o nte-Moabeo, nialy am’ Israele, le nañirake naho kinanji’e t’i Balame ana’ i Beore, hañozoñe anahareo,

\VS{10}fe nifoneñako tsy hañaoñe i Balame; te mone nitolom-pitata anahareo re vaho nivotsorako am-pità’e.

\VS{11}Nitsaha’ areo Iardeney naho nivotrake e Ierikò eo; le nialy ama’ areo o nte-Ierikoo, naho o nte-Amoreo, naho o nte Perizìo, naho o nte Kanàneo, naho o nte-Kiteo, naho o nte Girgasio, naho o nte-Kivìo vaho o nte-Iebosìo; f’ie natoloko am-pità’ areo ao.

\VS{12}Nampiaoloeko anahareo ty fanenetse nandroake iereo aolo’ areo mb’eo naho ty mpanjaka roe’ o nte Amoreo, fa tsy ami’ty fibara’o, tsy ami’ty fàle’o.

\VS{13}Le natoloko anahareo ty tane tsy nimokora’ areo, naho rova tsy naore’ areo, vaho fa imoneña’ areo; songa mikama an-tanem-bahe naho an-tonda olive tsy nambole’e.

\VS{14}Ie amy zao añeveño t’{\ND{Iehovà}} le toroño an-kavañonañe naho an-katò; aitò o ‘ndrahare nitoroñen-droae’ areo alafe’ i Sakay naho e Mits­ra­ime añeo; le toroño t’{\ND{Iehovà}}.


\par }{\PP \VS{15}Aa naho raty am-pahaisaha’ areo ty mitoroñe
{\ND{Iehovà}}, le joboño anito te ia ty ho toroñe’ areo; ke o ndrahare nitoroñen-droae’ areo alafe’ i Sakaio ndra o ndrahare’ o nte-Amore an-tane imoneña’ areoo; fa naho izaho rekets’ i akibakoy, le
{\ND{Iehovà}} ro itoroña’ay.

\VS{16}Natoi’ ondatio ami’ty hoe: Lavitse anay ty hifary
{\ND{Iehovà}}, hitoron-drahare ila’e;

\VS{17}{\ND{Iehovà}} Andrianañahare, ie ty nanese antika naho o roaen-tikañeo niakatse an-tane Mitsraime, boak’ an-trañom-pañondevozañe ao, naho nanao o fitoloñañe ra’elahio ampahaisa­han-tika naho nañaro antika amo hene lia nañaveloan-tikañeo vaho añivo’ ondaty nirangan-tikañeo;

\VS{18}{\ND{Iehovà}} ty nandroake o kilakila’ ondatio aolon-tika mb’eo, o nte-Amore nimoneñe an-tane atoio; aa le hitoroñe
{\ND{Iehovà}} ka zahay; amy te ie t’i Andrianañahare’ay.

\VS{19}Le hoe t’Iehosoa am’ondatio: Tsy mahafitoroñe
{\ND{Iehovà}} nahareo; Andria­nañahare masin-dRe; Andrianañahare mpamarahy; tsy hapo’e o hakeo naho tahi’ areoo

\VS{20}naho farie’ areo t’{\ND{Iehovà}}, hitoron-drahare ankafankafa, fa hitolike hañoho-doza ama’ areo, ho mongore’e, ie fa nañasoa’e.

\VS{21}Le hoe ondatio am’ Iehosoa: Aiy avao! toe ho toroñe’ay t’{\ND{Iehovà}}.

\VS{22}Aa hoe t’Iehosoa am’ondatio: Valolombeloñe ama’ areo nahareo te jinobo’ areo t’{\ND{Iehovà}} hitoroñe aze. Le hoe iereo: Toe valolombelon-jahay.

\VS{23}Aa le apoho o ndrahare ankafankafa añivo’ areoo, le ampirampio am’{\ND{Iehovà}} Andria­nañahare’ Israele ty arofo’ areo.


\par }{\PP \VS{24}Le hoe ondatio am’ Iehosoa: Hitoroñe
{\ND{Iehovà}} Andria­nañahare’ay zahay, le ho haoñe’ay i fiaraña­na­ña’ey.

\VS{25}Aa le nifañina am’ondatio t’Iehosoa amy andro zay vaho nampijadoña’e fañè naho fèpètse e Sekeme ao.

\VS{26}Sinoki’ Iehosoa amy boke’ i Han’ Añaharey i saontsiy, naho rinambe’e ty vato jabajaba vaho natroa’e ambane’ ty kile an-toe-miava’
{\ND{Iehovà}} ao.

\VS{27}Le hoe t’Ie­hosoa am’ondaty iabio, Ingo, ho valolombeloñe aman-tika ty vato tiañe, fa tsinano’e i hene lañonañe tsinara’
{\ND{Iehovà}} aman-tikañey, aa le ho valolombeloñe ama’ areo re soa t’ie tsy hitety an’ Andrianañahare’ areo.

\VS{28}Aa le nampolie’ Iehosoa ondatio songa mb’ an-dova’e mb’eo.

\VS{29}Ie añe, le nivilasy t’Iehosoa ana’ i None, mpitoro’
{\ND{Iehovà}}, ie aman-taon-jato tsy folo.

\VS{30}Le naleve’ iareo an-tane linova’e e Timnatserà, am-bohi’ i Efraime, avara’ i Vohi-Gaase eo.

\VS{31}Nitoroñe
{\ND{Iehovà}} t’Israele amy ze hene andro’ Iehosoa naho amo fonga andro’ o androanavy nenga’ Iehosoao, o nahafohiñe ze hene fitoloña’
{\ND{Iehovà}} am’ Israeleo.


\par }{\PP \VS{32}Le naleve’ iereo e Sekeme añ’ ila’ i teteke vinili’ Iakobe amo ana’ i Kamore, rae’ i Sekemeoy ami’ty volafoty zato o taola’ Iosefe nitakone’ o ana’Israeleo boake Mitsraimeo le nandov’ aze o ana’ Iosefeo.

\VS{33}Nihomake ka t’i Elea­zare, ana’ i Aharone vaho naleve’ iareo an-tamboho i Pinekase, ana’e, amy natolots’ aze am-bohibohi’ i Efraimey.


\par }