\NormalFont\ShortTitle{Soroñe}

{\MT Soroñe


\par }\ChapOne{1}{\PP \VerseOne{1}Aa le kinanji’{\ND{Iehovà}} t’i Mosè vaho nisaontsia’e boak’ amy kibohom-pamantañañey ty hoe:

\VS{2}Misaontsia amo ana’ Israeleo le ano ty hoe: Naho ama’ areo ty hañenga soroñe am’
{\ND{Iehovà}}, le añandeso amo hare’ areoo: he amo lia-raikeo ke amo añombeo.


\par }{\PP \VS{3}Aa ie hañenga soroñe boak’ am-pirai-trokey, le lahi’e tsy aman-kandra, an-tsatrin-tro’e t’ie hañenga añatrefa’{\ND{Iehovà}} an-dalan-kibohom-pamantañañe eo.

\VS{4}Hasampe’e an-doha’ i hisoroñañey o fità’eo, soa te ho rambeseñe ama’e ho fijebańañe aze.

\VS{5}Ho lentae’e añatrefa’{\ND{Iehovà}} i baniay; le hendese’ o ana’ i Aharone mpisoroñeo ty lio’e vaho hada­si’ iareo añariary i kitrely an-dalan-kibohom-pamantañañey ty lio’e.

\VS{6}Le ho holire’e i hisoroñañey vaho ho patepatere’e.

\VS{7}Le hampipok’ afo amy kitreliy o ana’i Aharone, Mpisoroñeo, vaho handahatse ty hatae amy afoy.

\VS{8}Ho hajarie’ o mpisoroñe, ana’ i Aharoneo, amo hatae añ’ afo ambone’ i kitreliio o tori-henao naho i lohay vaho i safots-ènay;

\VS{9}le ho sasà’e an-drano o aova’eo naho o tombo’eo, naho ho forototoe’ i mpisoroñey irezay ho hatoeñe ambone’ i kitreliy, ho soroñe, enga oroañe añ’ afo, ­hàñim-pañanintsiñe am’
{\ND{Iehovà}}.


\par }{\PP \VS{10}Aa naho boak’ amo mpirai-liao—ke añondry he ose—ty hisoroñañe, le ho lahi’e tsy aman-kandra ty hengae’e.

\VS{11}Ho lentà’e avara’ i kitrely añatrefa’
{\ND{Iehovà}}y, vaho hadàsi’ o ana’ i Aharone mpisoroñeo añ’ariari’ i kitreliy ty lio’e.

\VS{12}Ho lilie’e i henay; vaho halaha’ i mpisoroñey ami’ty hatae amy afo ambone’ i kitreliiy ty loha’e naho ty safo’e,

\VS{13}le ho sasà’e rano o ova’eo naho o tombo’eo naho ho fonga engae’ i mpisoroñey, hengae’e an-katoeñe amy kitreliy ho soroñe, enga oroañe añ’ afo, hàñim-pañanintsiñe am’
{\ND{Iehovà}}.


\par }{\PP \VS{14}Aa naho voroñe ty hengae’e ho soroñañe am’
{\ND{Iehovà}}; he deho ke ana-boromahilala ty ho banabanae’e.

\VS{15}Hendese’ i mpisoroñey mb’ amy kitreliy mb’eo, le haola’e i lohay, naho hengae’e an-katoeñe amy kitreliy; vaho hampiorihe’e añ’ila’ i kitreliy o lio’eo.

\VS{16}Hafaha’e ty tsibokò’e naho o volo’eo vaho hahi­fi’e ami’ty ila atiñana’ i kitreliy mb’amy toen-davenokey.

\VS{17}Ho vorahe’e amo ela’eo fe tsy ho riate’e roe, le hengae’ i mpisoroñey ho hatoeñe amy kitreliy amy hatae ambone’ i afoiy; ho soroñe, enga oroañe añ’afo, hàñim-pañanintsiñe am’
{\ND{Iehovà}}.



\par }\Chap{2}{\SH Soron’ ampemba
\par }
{\PP \VerseOne{1}Aa naho eo ty mibanabana enga-mahakama am’
{\ND{Iehovà}}, le mona-disañe ty hengae’e, naho hañiliña’e menake, vaho hampipoha’e emboke;

\VS{2}hendese’e amo ana’ i Aharone mpisoroñeo, le hañakatse ty mahàtsa-pitàñe amo monao naho amo mena’eo mitraok’ amy ze hene embo’e, le hengae’ i mpisoroñey ho tiahy, hatoeñe amy kitreliy, enga oroañe an’ afo, hàñim-pañanintsiñe am’
{\ND{Iehovà}}.

\VS{3}Ho a i Aharone naho o ana’eo ty tsy ri’ i mona nengaeñey; ie miava-do’e amo soroñañe am’{\ND{Iehovà}}o.


\par }{\PP \VS{4}Aa ihe mibanabana enga-mahakama nimasaheñe an-toñake, le mofo tsy aman-dalivay ama’ mona linaro menake; ndra mofo tseake matify po-dalivay hinoso-menake.


\par }{\PP \VS{5}Aa naho banabanae’o ty enga-mahakama nimasaheñe am-pinga, le ho mona tsy aman-dalivay linaro menake.

\VS{6}Peñapeñafo vaho añiliño menake: enga-mahakama izay.


\par }{\PP \VS{7}Aa naho banabanae’o ty enga-mahakama nimasaheñe am-balàñe, le hanoeñe ami’ty mona linaro menake.

\VS{8}Ie banabanae’o ho enga-mahakama am’
{\ND{Iehovà}}, amy nanoeñe rezay, le hatolotse amy mpisoroñey le ie ty hanese aze mb’amy kitreliy mb’eo,

\VS{9}le hangalà’ i mpisoroñey tiahy i enga mahakamay vaho hengae’e an-katoeñe amy kitreliy; ho enga oroañe añ’afo, hàñim-pañanintsiñe am’
{\ND{Iehovà}}.

\VS{10}Le ho a i Aharone naho o ana’eo ty tsy ri’ i enga-mahakamay, ie miava-do’e amo soroñañe am’{\ND{Iehovà}}o.


\par }{\PP \VS{11}Tsy anoeñe aman-dalivay ze mahakama engaeñe am’
{\ND{Iehovà}}; toe tsy hengaeñe an-katoeñe ho enga oroañe añ’afo am’{\ND{Iehovà}} ty lalivay ndra tantele.

\VS{12}Mete engaeñe ho lengom-boa am’
{\ND{Iehovà}}, f’ie tsy hengaeñe ho hàñim-pañanintsiñe an-kitrely.

\VS{13}Mbore ho sirae’o aman-tsira ze hene maha­kama engae’o, tsy hado’o tsy ho amy ze enga mahakama’o iaby ty siram-pañinan’ Añahare’o. Engao aman-tsira ze hene engae’o.


\par }{\PP \VS{14}Ie banabanae’o am’{\ND{Iehovà}} ty enga-mahakama anoeñe loha-voñe, le ampemba vao natono an’ afo, voam-bora’e vao nilisaneñe ro hengaeñe ho enga-mahakaman-dengo’e.

\VS{15}Hosoro menake le ampipoho emboke, enga-mahakama izay.

\VS{16}Hengae’ i mpisoroñey an-katoeñe ty tiahy amy ampemba-lisañey naho ty tampa’ i menakey vaho ty embo’e iaby ho enga oroañ’ an’ afo am’
{\ND{Iehovà}}.



\par }\Chap{3}{\SH Engam-pañanintsiñe
\par }
{\PP \VerseOne{1}Aa ie mañenga sorom-pañanin­tsiñe, le boak’ ampirai-trok’ ao, ke vave he lahy, ie tsy aman-kandra ty hampiatrefa’e am’
{\ND{Iehovà}}.

\VS{2}Hasampe’e an-doha’ i enga’ey ty fità’e vaho ho lentà’e an-dalan-kibohom-pamantañañe ey; le hadasi’ o ana’ i Aharoneo añariari’ i kitreliy ty lio’e;

\VS{3}vaho ho soroña’e am’{\ND{Iehovà}} ty tsila’ i engam-pañanintsiñey: Ty safo’e manaroñe o ova’eo, toe ze hene safo’e amo ova’eo;

\VS{4}naho ty voa’e roe mitraok’ amo safo’eo, o an-deme’eo, naho i kambinate’ey ze hafaha’e rekets’ i voa’e rey,

\VS{5}ro hengae’ o ana’ i Aharoneo an-katoeñe amy kitreliy, ambone i soroñañe an-katae añ’afoy, toe enga-koroañe an’ afo ho hàñim-pañanintsiñe am’
{\ND{Iehovà}}.


\par }{\PP \VS{6}Aa naho boak’amo lia-raikeo ty engam-pañanintsiñe ho soroña’e am’{\ND{Iehovà}} ke t’ie lahy he vave, le ty tsy aman-kandra ty hengae’e.

\VS{7}Ie mibanabana ty vi’e hisoroña’e, le hengae’e añatrefa’
{\ND{Iehovà}},

\VS{8}naho hampitongoae’e an-doha’ i banabanay ty fità’e le ho lentae’e aolo’ i kibohom-pamantañañey; vaho hadasi’ o ana’ i Aharoneo añariari’ i kitreliy ty lio’e.

\VS{9}Ho banabanae’e boak’ amy engam-pañanin­tsiñey ty ho soroñañe am’
{\ND{Iehovà}}: o safo’eo, i hofa’e vondrakey ie hafahañe reketse ty lambosim-pohe’e naho ty sabora manaroñe o ova’eo, toe ze hene sabora amo ova’eo,

\VS{10}naho ty voa’e roe mitraok’ amo safo’eo, o an-demeo, naho i kambinatey ie hafaha’e rekets’ o voa’eo

\VS{11}vaho hengae’ i mpisoroñey an-katoeñe amy kitreliy, fa maha­kama, enga oroañe añ’afo am’
{\ND{Iehovà}}.


\par }{\PP \VS{12}Aa naho ose ty hisoroña’e, le ho banabanae’e añatrefa’
{\ND{Iehovà}};

\VS{13}ha­nampeza’e fitàñe i loha’ey, le ho len­tae’e aolo’ i kibohom-pamantañañey eo, vaho hadasi’ o ana’ i Aharoneo añariari’ i kitreliy ty lio.

\VS{14}Le ho soroña’e ho enga oroañe an’ afo am’
{\ND{Iehovà}}: ty safo’e manaroñe o ova’eo, toe ze hene safo’e amo ova’eo;

\VS{15}naho ty voa’e roe mitraok’ amo safo’e an-demeo, naho hafaha’e i kambinatey rekets’ i voa’e rey,

\VS{16}vaho hengae’ i mpisoroñey amy kitreliy ho mahakama, enga oroañe añ’afo, hàñim-pañanin­tsiñe; a{\ND{Iehovà}} ty safo’e iaby.

\VS{17}Ho fañè tsy modo amo hene tarira’ areo mifandimbeo, am-pitobea’ areo iaby, te tsy ho kamae’ areo ty safo’e ndra ty lio.



\par }\Chap{4}{\SH Soron-Kakeo
\par }
{\PP \VerseOne{1}Hoe ty nitsara{\ND{’}}{\ND{Iehovà}} amy Mosè,

\VS{2}Misaontsia amo ana’ Israeleo ty hoe, Naho eo t’indaty manao hakeo tsy nisatrie’e amo hene raha linili’{\ND{Iehovà}} tsy ano­eñeo, vaho anoe’e ty raike;

\VS{3}aa naho manao hakeo ty norizan-ko mpisoroñe, ie mañakeo ondatio, le bania tsy aman-kandra ty hengae’e ty amy tahiñe nanoe’ey, ho engan-kakeo am’
{\ND{Iehovà}}, ty amy hakeo’ey.

\VS{4}Hendese’e mb’an-dalan-kibohom-pamantañañe mb’añatrefa’{\ND{Iehovà}} mb’eo i baniay le hanampeza’e fitàñe ty loha’ i baniay; vaho ho lentae’e aolo’{\ND{Iehovà}} i baniay.

\VS{5}Hangalà’ i mpisoroñe norizañey ty lio’ i baniay vaho hendese’e mb’amy kibohom-pamantañañey mb’eo.

\VS{6}Le halò’ i mpisoroñey amy lioy ty rambo-pità’e naho hafitse’e im-pito añatrefa’{\ND{Iehovà}} aolo’ i lamba fañefe’ i toe-miavakeiy i lioy

\VS{7}naho ha­ten­te’ i mpisoroñey amo tsifa’ i kitrelin-emboke mañitse amy kibohom-pamantañañey añatrefa’
{\ND{Iehovà}}io ty ila’ i lioy; le hadoa’e am-poto’ i kitrelim-pisoroñañe an-dalan-kibohom-pamantañañey ty tsy ri’ i lio’ i baniaiy.

\VS{8}Hafaha’e ze hene safo’ i banian-engan-kakeoy: ty safo’e misaroñe o ova’eo naho ze safo’e iaby amo ova’eo;

\VS{9}naho ty voa’e roe mitraok’ amo safo’e an-demeo, naho i kambinatey ze hafaha’e rekets’ i voa’e rey,

\VS{10}hambañe amy nañafahañ’ aze amy banian-tsorom-pañanintsiñey, vaho hengae’ i mpisoroñey an-katoeñe amy kitrelim-pisoroñañey.

\VS{11}Le ty amy holi’ i baniay naho o hena’e iabio mitraok’ ami’ty loha’e, miharo amo tombo’eo naho o ova’eo vaho ty tai’e,

\VS{12}toe i tsi-ri’ i baniay iabiy, ro hendese’e mb’an-diolio alafe’ i tobey, mb’amy fañarian-davenokey mb’eo ho forototoeñe añ’afo an-katae; amy fañarian-davenokey ty hañoroañ’ aze.


\par }{\PP \VS{13}Aa naho manao hakeo tsy nisatrie’e ty valobohò’ Israele, ie nietak’ am-pihaino’ i fivoribeiy, ie nandilatse aman-dra’ inoñ’ inoñe linili’
{\ND{Iehovà}} tsy hanoeñe vaho voa hakeo

\VS{14}aa naho rendreke i tahiñe nanoe’ iereoy, le hañenga bania ho soron-kakeo i fivoribeiy vaho hendesa’ iereo aolo’ i kibohom-pamantañañey eo.

\VS{15}Hanampeza’ o roandria’ i tobeio fitàñe añatrefa’{\ND{Iehovà}} ty loha’ i baniay, le ho lentaeñe añatrefa’{\ND{Iehovà}} i baniay.

\VS{16}Hañandesa’ i mpisoroñe norizañey mb’amy kibohom-pamantañañey mb’eo ty lio’ i baniay,

\VS{17}le handò i mpisoroñey amy lioy ty rambo-pità’e vaho ha­mitse aze im-pito añatrefa’{\ND{Iehovà}} aolo’ i lamba fañefetsey.

\VS{18}Le hatente’e amo tsifa’ i kitreliio amy kibohom-pamantañañey añatrefa’{\ND{Iehovà}} ty ila’ i lioy vaho hadoa’e ampoto’ i kitrelim-pisoroñañe an-dalambem-kibohom-pamantañañey ty sisa’ i lioy.

\VS{19}Hafaha’e iaby ty safo’e naho hengae’e an-katoeñe amy kitreliy;

\VS{20}le hanoe’e hambañe amy nanoe’e i bania soron-kakeoiy i baniay, izay ty hanoe’e ty bania toy. Izay ty hijebaña’ i mpisoroñey vaho ho votsotse amy hakeoy iereo.

\VS{21}Hendese’e alafe’ i tobey i baniay vaho ho forototoe’e manahake ty nañoroa’e i bania valo­ha’ey, soron-kakeo’ i valobohòkey izay.


\par }{\PP \VS{22}Ie manao hakeo ty mpifehe’ ondaty, vaho mandilatse tsy satrie’e aman-dra’ inoñ’ inoñe linili’{\ND{Iehovà}} Andria­nañahare’e tsy hanoeñe naho voa-tahiñe,

\VS{23}ie ampandrendreheñe i hakeo nililare’ey, le hendese’e ho enga ty vik’oselahy tsy aman-kandra.

\VS{24}Le hanampeza’e fitàñe i ose-lahiy vaho ho lentae’e amy toem-pandentàn-tsoroñey am’
{\ND{Iehovà}}y, soron-kakeo izay.

\VS{25}Handrambesa’ i mpisoroñey an-drambom-pità’e ty lio’ i soron-kakeoy naho hatente’e amo tsifa’ i kitrelim-pisoroñañeio vaho hadoa’e am-poto’ i kitrelim-pisoroñañey ty lio’e sisa.

\VS{26}Hengae’e an-katoeñe amy kitreliy ze hene safo’e manahake ty safo’ i engam-pañanintsiñey; le hijebaña’ i mpisoroñey ty amy tahi’ey vaho hapoke i tahi’ey.


\par }{\PP \VS{27}Aa naho mandilatse tsy satrie’e ty ndaty amy taney, ndra inoñ’ inoñe linili’{\ND{Iehovà}} tsy hanoeñeo vaho voa hakeo,

\VS{28}aa naho fohi’e i hakeo nanoe’ey, le hinday ose ho enga’e, ty vave’e tsy aman-kandra ty amy tahiñe nanoe’ey.

\VS{29}Hampitongoà’e fitàñe ty loha’ i engan-kakeoy vaho ho lentae’e amy toem-pisoroñañey i engan-kakeoy.

\VS{30}Handrambesa’ i mpisoroñey an-drambom-pità’e ty lio’e naho hatente’e amo tsifa’ i kitrelim-pisoroñañeio vaho hadoa’e am-poto’ i kitreliy ty sisa’ i lio’ey.

\VS{31}Hafaha’e iaby ty safo’e, hambañe amy fañafahañe i safon’ engam-pañanintsiñey, vaho hengae’ i mpisoroñey an-katoeñe amy kitreliy ho hàñim-pañanintsiñe am’
{\ND{Iehovà}}. Izay ty hijebaña’ i mpisoroñey aze hañahà’e i tahi’ey.


\par }{\PP \VS{32}Aa naho vik’ añondry ty hendese’e ho engan-kakeo, le ho vàve’e tsy aman-kandra ty hendese’e.

\VS{33}Hanampeza’e fitàñe ty loha’ i engan-kakeoy, vaho ho lentae’e ho soron-kakeo amy toem-pandentà’ iareo o isoroñañeoy.

\VS{34}Handrambesa’ i mpisoroñey an-drambom-pità’e ty lio’ i engan-kakeoy le hatente’e amo tsifa’ i kitrelim-pisoroñañeio, vaho hadoa’e am-poto’ i kitreliy ty sisa’ i lio’ey.

\VS{35}Hafaha’e iaby ty safo’e, hambañe ami’ty nañafahañe ty safo’ i vik’ añondry amy engam-pañanintsiñeiy; le hengae’ i mpisoroñey amy kitreliy amo hisoroñañe am’
{\ND{Iehovà}}o, izay ty hijebaña’ i mpisoroñey aze ty amy hakeo nanoe’ey vaho ho hahàñe i tahi’ey.



\par }\Chap{5}{\PP \VerseOne{1}Aa naho eo ty manao hakeo amy te jinanji’e ty koim-pitaroñe, ie nivalolombeloñe ke te nahaoniñe he nahafohiñe, fe tsy nabora’e, le ho vavè’e i tahiñey.

\VS{2}He eo ty mi­tsapa raha faly, ke te fatem-biby faly, he faten’ añombe tsy malio, ke fatem-biby faly mifamorohotse, ie nietak’ ama’e, vaho maleotse re, aman-tahiñe.

\VS{3}Ke tsapae’e ty haleora’ ondaty, ndra ino ty tsy falio’e mahaleotse aze, naho tsy fohi’e, fe amy andrendreha’e aze ro voa hakeo.

\VS{4}He eo ty mifanta tsy nisatrie’e, mivolañe tsi-nahi’e an-tsoñi’e ke hanao raty he hanao soa, ze halosorañe mete hifantà’ ondatio, fe mietak’ama’e, le ie maharen­dreke ro voa hakeo ami’ty raik’ ama’e.

\VS{5}Aa ie voa hakeo amy raik’ amy rezay le hiantofa’e i nandilara’ey.

\VS{6}Hendese’e mb’ am’
{\ND{Iehovà}} mb’eo ty engan-kakeo’e ty amy tahiñe nanoe’ey, ty vave’e boak’ amy mpirai-liay, ke vik’ añondry ke ose, ho engan-dilatse, vaho hijebaña’ i mpisoroñey ty amy hakeo’ey.


\par }{\PP \VS{7}Aa naho tsy lefe’e ty minday vik’añondry, le hengae’e am’
{\ND{Iehovà}} ho engan-kakeo’e ty amy lilatse nanoe’ey, ty deho roe, he ty voromahilala tora’e roe; ty raike ho engan-kakeo, le ty raike ho soroñe.

\VS{8}Hasese’e mb’ amy mpisoroñey mb’ eo, le hengae’e heike i engan-kakeoy; ho lentae’e am-bozo’e fa tsy salàhañe.

\VS{9}Hafitse’e añ’ila’ i kitreliy ty ila’ i lio’ i engan-kakeoiy vaho hampiorihe’e am-poto’ i kitreliy ty ila’e. Soron-kakeo izay.

\VS{10}Hengae’e ho soroñe ka i faharoey amy fañè’ey. Aa le hijebañ’ aze i mpisoroñey ty amy hakeo nanoe’ey vaho ho hahañ’ ama’e.


\par }{\PP \VS{11}Aa naho tsy lefe’e ty deho roe ndra ana-boromahilala roe, le hengae’e ty amy hakeo nanoe’ey ty mona fahafolo’ ty efà ho engan-kakeo. Tsy hasia’e menake ndra emboke fa engan-tahiñe.

\VS{12}Hen­dese’e mb’amy mpisoroñey mb’eo i bana­banay, le handrambesa’ i mpisoroñey ty mahàtsam-pità’e ho tiahy vaho hengae’e an-katoeñe amy kitreliy, ambone’ o hisoroñañe am’
{\ND{Iehovà}}o; soron-kakeo izay.

\VS{13}Inay ty hijebaña’ i mpisoroñey aze ty amy tahiñe nanoe’ey amy rezay, vaho hahàñe ama’e. A’ i mpisoroñey ty sisa’e manahake i enga-mahakamay.


\par }{\SH Fisolohoañe
\par }
{\PP \VS{14}Hoe ty nitsara’
{\ND{Iehovà}} amy Mosè:

\VS{15}Naho mandilatse t’indaty, manao hakeo tsy nisatrie’e amo raha miava’
{\ND{Iehovà}}o, le ho banabanae’e am’
{\ND{Iehovà}} ho engan-kakeo’e ty añondrilahy tsy aman-kandra boak’ amy mpirai-liay mindre ami’ty anjoanjo’o an-tsekele volafoty amy sekele’ i toe-miavakeiy ho engan-dilatse.

\VS{16}Havaha’e i nijoia’e amy raha niavakeiy, naho ho tovoña’e am-paha-lime’e vaho hatolo’e amy mpisoroñey. Aa le hijebaña’ i mpisoroñey re amy añondri­lahin-engan-dilatsey, le ho hahañe ama’e.


\par }{\PP \VS{17}Naho eo ty manao hakeo aman-dra inoñ’ inoñ’ amo nandrarà’ ­{\ND{Iehovà}} tsy hanoeñeo, ndra te tsy nifohi’e le voa tahiñe vaho ho vavè’e i hakeo’ey.

\VS{18}Hendese’e mb’amy mpisoroñey mb’eo ty añondrilahy tsy aman-kandra boak’ amy mpirai-liay naho ty anjoanjoe’o ho engan-kakeo, le hijebañ‘ aze ty amy lilatse tsy ni-satrie’e ndra tsy nifohi’ey, i mpisoroñey vaho ho hahañe ama’e.

\VS{19}Engan-kakeo izay, ie nandilatse am’
{\ND{Iehovà}}.


\par }{\PP \VS{20}Le hoe ty nitsara’
{\ND{Iehovà}} amy Mosè:

\VS{21}Aa naho eo ty mandilatse am’
{\ND{Iehovà}} amy te nifañahie’e ty mpiama’e ami’te nahaja, ke nampitsoaheñe, he nikizoeñe; ke nidramoteñe i mpiama’ey,

\VS{22}hera nirendreke ty nimotso fe mamañahy ty ama’e, naho nandañitse aman-titike, hanaña’e hakeo aman-dra’ inoñ’ inoñe mete hanoe’ ondaty amy rezay,

\VS{23}le ie nandilatse naho voa-zaka, le havaha’e i nikamere’ey, ndra i nidramote’ey, ndra i nahaja’ey, ndra i nimotso nioni’ey

\VS{24}ndra inoñ’ ino nifantà’e vìlañe. Le havaha’e mira naho hitompea’e ty faha-lime’e, vaho hatolo’e amy tompo’ey amy andro banabanae’e i engan-dila’ey.

\VS{25}Hendese’e amy
{\ND{Iehovà}} ty engan-kakeo’e, ty añondrilahy tsy aman-kandra boak’ am-pirai-lia, naho ty hanjoanjoe’o ho engan-dilatse, mb’amy mpisoroñey.

\VS{26}Le hañefetse aze añatrefa’
{\ND{Iehovà}} i mpisoroñey ty amy tahiñe nanoe’e naha-voa-zaka azey, vaho ho hahañe.



\par }\Chap{6}{\SH Ty amo Soroñeo
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Lilio t’i Aharone naho o ana’eo ami’ty hoe: Zao ty fepè’ o fisoroñañeo: hapok’ amo hatae amy kitreliio i engaeñe harivay hialeñe ampara’ te porea’ ty maraindray vaho hirehetse nainai’e i afo ambone’ i kitreliiy.

\VS{3}Ie fa niforototoeñe an’ afo amy kitreliiy i soroñey, le haombe’ i mpisoroñey i saro’e leniy, ie fa nisikina’e i kiloti’e mana­roñe i sandri’eiy, le ho rambese’e ty laveno’e vaho hapo’e añ’ ila’ i kitreliy.

\VS{4}Hafaha’e hey o saro’eo, hisi­kiñe ty ila’e, vaho hendese’e alafe’ i tobey an-toetse malio añe i lavenokey.

\VS{5}Izay ty hampi­tolom-pirehetse ty afo amy kitreliy, tsy hikipeke. Hanoron-katae ama’e boak’ andro i mpisoroñey, halaha’e ama’e ze hisoroñañe vaho hengae’e an-katoeñe ama’e ty safo’ o engam-pañanintsiñeo.

\VS{6}Tanan-kirehetse nainai’e amy kitreliy ty afo, vaho tsy hakipeke.


\par }{\PP \VS{7}Zao ty fetse’ o enga-mahakamao: ho banabanae’ o ana’ i Aharoneo añatrefa’
{\ND{Iehovà}} aolo’ i kitreliy.

\VS{8}Handrambesa’e ty mona’ i enga-mahakama mahàtsa-pitañey miharo amy mena’ey naho ze hene embok’ amy enga-mahakamay, le hengae’e an-katoeñe amy kitreliy ho tiahy, ho hàñim-pañanintsiñe am’
{\ND{Iehovà}}.

\VS{9}Ho kamae’ i Aharone naho o ana’eo ty tsi-rì’e; ho kamaeñe tsy aman-dalivay an-toe-miavake ao; an-kiririsan-kibohom-pamantañañe eo ty hikama’ iareo aze.

\VS{10}Tsy hatoñak’ aman-da­livay re. Fa nandivako am’ iareo boak’ amo nisoroñañ’ amakoo; ie miava-do’e, manahake i engan-kakeoy naho i engan-dilatsey.

\VS{11}Ie ho fikama’ ze hene ana-dahi’ i Aharone, ho fañè nainai’e amo tariratse mifandimbeo, amo fisoroñañe am’
{\ND{Iehovà}}o; fonga hiavake ze mitsapa aze.


\par }{\PP \VS{12}Hoe ty nitsara’
{\ND{Iehovà}} amy Mosè:

\VS{13}Zao ty ho enga’ i Aharone naho o ana’eo, ty hengae’e am’
{\ND{Iehovà}} amy andro fañorizañe azey: mona fahafolo’ ty efà ho enga-mahakama nainai’e donia, ty vaki’e maraindraiñe vaho ty vaki’e hariva.

\VS{14}Hanoeñe ami’ty kapeke miharo menake ie fa nigoñahe’ ty menake, le hendese’o ao, ho banabanae’o am-pìla’e natoñake ho enga-mahakama, hàñim-pañanintsiñe am’
{\ND{Iehovà}}.

\VS{15}I mpisoroñe norizañe han­dimbe aze boak’ amo ana’eoy ty hañenga i rahay; fañè nainai’e izay, le hene hengaeñe an-katoeñe am’
{\ND{Iehovà}}.

\VS{16}Fonga ho forototoeñe ze enga-mahakama’ o mpisoroñeo, fa tsy ho kamaeñe.


\par }{\PP \VS{17}Le hoe ty nitsara{\ND{’}}
{\ND{Iehovà}} amy Mosè:

\VS{18}Saontsio amy Aharone naho o ana’eo, ty hoe: Zao ty fetse’ i engan-kakeoy: amy fandentañe o hisoroñañeoy ty handentañe o engan-kakeoo añatrefa’
{\ND{Iehovà}}; ie miava-do’e.

\VS{19}Ty mpisoroñe misoroñe aze ty amo hakeoo ty hikama aze. An-toe-miavake ty fikamà’e aze, an-kiririsan-kibohom-pamantañañe ao.

\VS{20}Hiavake ze mitsapa ty nofo’e. Naho mipitsik’ an-tsaroñe ty lio’e le ho sasà’o amy toe-miavakey i nipitsiha’ey.

\VS{21}Ho foieñe ka ze valàñe-tane nahandroañ’ aze; fa naho valàñe torisìke ty nahandroañ’ aze le ho kotriñeñe vaho kintsa­ñen-drano.

\VS{22}Songa mete mikama ama’e ze lahilahy amo mpisoroñeo. Miavake izay.

\VS{23}Fe tsy azo kamaeñe ze soron-kakeo nangalan-dio, nendeseñe amy kibohom-pamantañañey hanoem-pijebañañe amy toe-miavakey, ie tsy mete tsy forototoeñe añ’afo.



\par }\Chap{7}{\PP \VerseOne{1}Intoy ty fetse o engan-dilatseo, ie miava-do’e;

\VS{2}amy fandentañe o hisoroñañeoy ty fandentañe ty engan-dilatse; le hadasi’e añariari’ i kitreliy ty lio.

\VS{3}Ty hengae’e, le ty safo’e iaby: i hofa’e vondrakey naho ze safo’e mañohoñe o ova’eo,

\VS{4}naho ty voa roe mitraok’ amo safo’e an-demeo, vaho hafaha’e rekets’ i voa rey i kambinatey;

\VS{5}le hengae’ i mpisoroñey an-katoeñe amy kitreliy, hisoroñañe am’
{\ND{Iehovà}}, soron-dilatse izay.

\VS{6}Ho fikamà’ ze hene lahilahy amo mpisoroñeo; ho kamaeñe amy toe-miavakey ao; ie miava-do’e.


\par }{\PP \VS{7}Tsy mifañova amy engan-kakeoy ty engan-dilatse; fetse raike ty a’ i roroey; a i mpisoroñe nanao fijebañañe ama’ey izay.

\VS{8}Ty mpisoroñe mañenga ty fisoroña’ ondaty, le a i mpisoroñey ty holi’ i nisoroñañey.

\VS{9}Le ze hene enga-mahakama atoñak’ an-toñak’ ao naho ze hene endazeñe am-balàñe ndra an-kapeke, le a i mpisoroñe mañenga azey.

\VS{10}Ze enga-mahakama ila’e, ke linaro menake ke maike, le ho zaraeñe mira amo ana’ i Aharoneo.


\par }{\SH Tovo’e
\par }
{\PP \VS{11}Intoy ty fetsem-pisoroñañe o engam-pañanintsiñe banabanaeñe am’
{\ND{Iehovà}}o:

\VS{12}naho engae’e ho fañandriañañe, le hatrao’e amy engam-pañandriañañey ty mofo po-dalivay linaro menake naho mofo pisake po-dalivay nihosorañe menake, ndra mofo ami’ty mona nigoñahe’ ty menake.

\VS{13}Le vonga-mofo aman-dalivay ty ho banabanae’e miharo amy engam-pañanintsiñe ho fañandriañañey.

\VS{14}Boak’ amy ze hengae’e iaby sindre andivà’e raike ho banabanae’e am’
{\ND{Iehovà}}. A i mpisoroñe nametsake ty lio’ i engam-pañanintsiñey amy kitreliiy izay.

\VS{15}Ho kamaeñe amy andro añengañ’ azey ty hena’ i soron-kanintsiñe ho fañandriañañey; tsy ho sisàñe ami’ty loak’ andro.

\VS{16}Fe naho engam-panta he engan-tsatrin’ arofo i soroñey le ho kamaeñe amy andro nisoroñañe azey, mbore mete kamaeñe ami’ ty loak’ andro ze nisisa;

\VS{17}fe horoañe añ’afo ami’ty andro fahatelo ze tsy ri’e amy hena’ i soroñey.

\VS{18}Aa naho eo ty hena nisoroñañe amy engam-pañanintsiñey ze kamaeñe amy andro fahateloy, tsy ho no’e, vaho tsy ho volilieñe ama’e; toe tiva izay; le ho vavè’ ze ondaty mikama ama’ey i tahi’ey.

\VS{19}Tsy ho kamaeñe ze nofotse nioza ami’ty raha tsy malio, fa ho forototoeñe añ’afo. Fa naho o nofotseo, ho kamae’ ze malio.

\VS{20}Fe haitoeñe am’ondati’eo t’indaty mikama amy hena engam-pañanintsi’
{\ND{Iehovà}}y ie ama’e ty tsy falio’e.

\VS{21}Ze ondaty mi­tsapa raha maloto: ke haleora’ ondaty, ke biby maloto, ke inoñ’ inoñe amo raha mampangorìñeo, naho ikama’e ty hena’ i engam-pañanintsi’ ­{\ND{Iehovà}}y, le haitoañe am’ondati’eo indatiy.


\par }{\PP \VS{22}Le hoe ty nitsarae’
{\ND{Iehovà}} amy Mosè:

\VS{23}Misaontsia amo ana’ Israeleo ty hoe: Tsy ho kamae’ areo ty safon’ añombe ndra añondry ndra ose.

\VS{24}Le ty amo safom-biby mate bo­bokeo ndra t’ie nirimitem-biby le azo anoan-draha, fe tsy ho kamae’ areo.

\VS{25}Ze ondaty mikama ty safom-biby, amo fañenga’ ondaty ho soroñañe am’
{\ND{Iehovà}} ro haitoañe am’ondati’eo.

\VS{26}Tsy ho kamae’ areo ty liom-boroñe ndra biby, ndra aia’aia amo fitobea’ areoo.

\VS{27}Ze ondaty mihinan-dio, le haitoañe am’ondati’eo indatiy.


\par }{\PP \VS{28}Hoe ty nitsara’
{\ND{Iehovà}} amy Mosè,

\VS{29}Misaontsia amo ana’ Israeleo ty hoe: Ty minday ty isoroña’e ho engam-pañanintsiñe am’
{\ND{Iehovà}}, le amy engam-pañanintsi’ey ty ho banabanae’e am’
{\ND{Iehovà}}.

\VS{30}O fità’eo ty hanese ze hisoroña’e am’
{\ND{Iehovà}}. Hasese’e ty safo’e rekets’ i tratra’ey le hahelahela’e i tratra’ey ho engan-kelahela añatrefa’
{\ND{Iehovà}}.

\VS{31}Le hisoroña’ i mpisoroñey ho hatoeñe amy kitreliy ty safo’e fa a i Aharone naho o ana’eo i tratra’ey.

\VS{32}Le hanoe’o engan-kelahela amy mpisoroñey ty tso’e havàna boak’amo engam-pañanintsiñe fisoroña’ areoo.

\VS{33}Anjara ty ana’ i Aharone mañenga ty lio’ i engam-pañanintsiñey naho o safo’ey i tso’e.

\VS{34}Fa rinambeko amo engam-pañanintsi’ o ana’ Israeleoo ty tratran-kelahela naho ty tsom-pañè vaho natoloko amy Aharone mpisoroñe naho amo ana’eo ho anjara’ iareo boak’ amo ana’ Israeleo nainai’e donia.


\par }{\PP \VS{35}Amy andro naneseañe iareo hitoroñe
{\ND{Iehovà}} ho mpisoroñey, ty nañambahañe i anjara zay ho a i Aharone naho ho a o ana’eo amo fisoroñañe am’
{\ND{Iehovà}}o;

\VS{36}inay i nandilia’
{\ND{Iehovà}} te hatolo’ o ana’Israeleo am’ iareo amy andro naño­rizañe iareoiy ho fañè tsy modo amo tarira’ iareo mifandimbe nainai’eo.


\par }{\PP \VS{37}Izay ty fetse’ o soroñeo, naho o enga-mahakamao, o engan-kakeoo, o engan-dilatseo, o engam-pañorizañeo, vaho o engam-pañanintsiñe

\VS{38}nandilia’
{\ND{Iehovà}} amy Mosè am-bohi-Sinay amy andro linili’e o ana’Israeleo ty hanese enga am’ ­{\ND{Iehovà}} am-patrambey Sinaiio.



\par }\Chap{8}{\SH O Fañorizañeo
\par }
{\R Avo. 29.1-37

\par }{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Rambeso t’i Aharone naho o ana’e ama’eo, o saro’eo, i mena-pañorizañey, i banian-engan-kakeoy, i añondrilahy roe rey vaho i hàroñe ama’ mofo po-dalivaiy,

\VS{3}le atontoño an-dalam-bein-kibohom-pamantañañe eo i fivoribeiy.

\VS{4}Aa le nanoe’ i Mosè i nandilia’
{\ND{Iehovà}}y, naho nifanontoñe an-dalan-kibohom-pamantañañe eo i fivori-beiy;

\VS{5}le hoe t’i Mosè amy fivori-beiy, Inao ty nandilia’
{\ND{Iehovà}} hanoeñe.


\par }{\PP \VS{6}Nendese’ i Mosè mb’eo t’i Aharone naho o ana’eo vaho nampandroa’e an-drano.

\VS{7}Naombe’e ama’e i sikiñey, naho nidiaña’e i sadiay, nanikina’e i saroñey, naombe’e i ki­tam­bey, le nadia’e i fièn-kitambe soa-vahotsey vaho nifeheza’e.

\VS{8}Le napeta’e ama’e i takon’ arañañey vaho nazili’e amy takon’ arañañey ty Orimae naho i Tomimae;

\VS{9}naho nasabaka’e añ’ ambone’e i sabakay vaho napeta’e amy sabakay, aolo’e eo, i bogady volamenay; i ravan-daharañe miavake linili’
{\ND{Iehovà}} i Mosèy.


\par }{\PP \VS{10}Rinambe’ i Mosè amy zao i mena-pa­ño­rizañey le noriza’e i kivohoy naho ze he’e ama’e ao vaho nefera’e.

\VS{11}Nafitse’e amy kitreliy im-pito ty ila’e, le noriza’e i kitreliy naho ze hene harao’e vaho i fanasàñey rekets’ i foto’ey, hañefera’e.

\VS{12}Nañiliña’e menake ty añambone’ i Aharone le noriza’e hampiavahañ’ aze.


\par }{\PP \VS{13}Nendese’ i Mosè mb’eo ka o ana’ i Aharoneo vaho naombe’e o sikiñeo le nadia’e sadia, le nifehe’e o sabaka’ iareoo amy nandilia’
{\ND{Iehovà}} i Mosèy.


\par }{\PP \VS{14}Nitantalie’e mb’eo i banian-engan-kakeoy, le nanampeza’ i Aharone naho o ana’eo fitàñe ty loha’ i banian-engan-kakeoy,

\VS{15}ie linenta, le nandrambesa’ i Mosè i lioy naho natente’e amy tsifa’ i kitreliy rey añ’ariary aze an-drambom-pità’e vaho nefera’e i kitreliy; nadoa’e am-poto’ i kitreliy i lioy, le nefera’e, hanoe’e fijebańañe.

\VS{16}Le fonga rinambe’e ty safotsena amo ova’eo, i kambinatey, ty voa roe reke-tsafo’e naho nengae’ i Mosè an-katoeñe amy kitreliy,

\VS{17}naho noroa’e alafe’ i tobey i baniay, ty holi’e, ty nofo’e, vaho ty tai’e; ami’ty nandilia’
{\ND{Iehovà}} i Mosè.


\par }{\PP \VS{18}Nampitotoheñe amy zao i añondri­lahy hisoroñañey vaho nanampeza’ i Aharone naho o ana’eo fitàñe ty loha’ i añondrilahiy,

\VS{19}le linenta, naho nafetsa’ i Mosè amy kitreliy añ’ariariy aze i lioy;

\VS{20}le nifatepatere’e i añondrilahiy, naho nengae’ i Mosè an-katoeñe ty loha’e, naho o fatets’enao, vaho o safo’eo.

\VS{21}Le nisasae’e aman-drano o ova’eo naho o tombo’eo, vaho nengae’ i Mosè an-katoeñe ambone’ i kitreliy i añondrilahy iabiy, fa soroñe, hàñim-pañanintsiñe, nisoroñañe am’
{\ND{Iehovà}}, amy nandilia’
{\ND{Iehovà}} i Mosèy.


\par }{\PP \VS{22}Nasese’e ka i añondrilahy faharoey, i añondrilahim-panokanañey, le nampitongoà’ i Aharone naho o ana’eo fitàñe ty loha’ i añondrilahiy.

\VS{23}Le linenta naho nandrambesa’ i Mosè ty lio’e naho natente’e an-dengon-dravembia’ havana’ i Aharone naho an-tondrobeim-pità’e havana vaho an-tondrobeim-pandia’e havana.

\VS{24}Nampomba’e mb’eo o ana’ i Aharoneo le natente’ i Mosè an-dengon-dravembia-havana’ iareo ty ila’ i lioy, naho ami’ty tondrobeim-pitàn-kavana’ iareo, naho an-tondrobeim-pandia havana’ iareo; vaho nafetsa’ i Mosè añariariy i kitreliy i lioy.

\VS{25}Le rinambe’e i safots­enay naho i hofake vondrakey, naho ze safotsena amo ovao naho i kambinatey naho i voa roe rey reke-tsafo’e vaho ty tso’e havana.

\VS{26}Le nandrambe mofo po-dalivay raik’ amy haroñe po-dalivay aolo’
{\ND{Iehovà}}y, rinambe’e ty mofo nañiliñañe menake naho ty mofo pisake, vaho napo’e amy safo’ey naho amy tso’e havanay.

\VS{27}Napo’e am-pità’ i Aharone naho am-pità’ o ana’eo i he’e rezay, vaho nahelahela ho engan-kelahela am’
{\ND{Iehovà}}.

\VS{28}Le rinam­be’ i Mosè am-pità’ iareo irezay vaho nengae’e an-katoeñe amy kitreliy mitraok’ amy soroñey, ho sorom-panokanañe mañonjoñe hàñim-pañanintsiñe, nengaeñe añ’afo am’
{\ND{Iehovà}}.

\VS{29}Le rinambe’ i Mosè i tratra’ey vaho nahelahela’e ho engan-kelahela am’
{\ND{Iehovà}}. Anjara’ i Mosè amy añondrilahi-panokanañey izay ami’ty nandilia’
{\ND{Iehovà}} i Mosè.


\par }{\PP \VS{30}Nandrambesa’ i Mosè i mena-paño­rizañey naho ty lio amy kitreliy le nafitse’e amy Aharone naho amo saro’eo naho amo ana’eo naho amo saro’ iareoo. Le noriza’e t’i Aharone rekets’ o saro’eo naho o ana’eo rekets’ o saro’ iareoo.


\par }{\PP \VS{31}Le hoe t’i Mosè amy Aharone naho amo ana’eo, Ahandrò an-dalan-kibohom-pamantañañe eo i henay vaho ikamao ey naho ty mofo amy harom-pañengam-panokanañey, ami’ty nandiliako ty hoe, Ho kamae’ i Aharone naho o ana’eo;

\VS{32}le ho forototoe’ areo an’ afo ao ze tsi-ri’ i henay naho i mofoy.

\VS{33}Le tsy hiakatse i lalan-kibohom-pamantañañey nahareo naho tsy modo ty fito andro, am-para’ te heneke o androm-pañorizañe anahareoo. Fito andro ty añoriza’e anahareo.

\VS{34}I nanoeñe anindroaniy, ty nandilia’
{\ND{Iehovà}} hanoeñe; hijebañañe anahareo.

\VS{35}Aa le hidoñe an-dalan-kitrelin-kibohom-pamantañañe eo handro an-kaleñe fito andro nahareo, hitañe ty namantoha’
{\ND{Iehovà}}, tsy hivetrake; fa izay ty nandiliañe ahy.


\par }{\PP \VS{36}Le nanoe’ i Aharone naho o ana’eo ze hene nandilia’ ­{\ND{Iehovà}} am-pità’ i Mosèo.



\par }\Chap{9}{\SH Fañorizañe ty Fisoroña’ i Aharone
\par }
{\PP \VerseOne{1}Ie tsatoke ty andro fahavalo, le kinoi’ i Mosè t’i Aharone naho o ana’eo vaho o androanavi’ Israeleo.

\VS{2}Le hoe re amy Aharone, Angalao bania raike ho engan-kakeo naho ty añondrilahy hisoroña­ñe, tsy aman-kandra, le aseseo añatrefa’
{\ND{Iehovà}}.

\VS{3}Le misaontsia ty hoe amo ana’ Israeleo, Andrambeso vik’ose­ ho engan-kakeo naho ty dronga naho ty vik’ añondry tsy aman-kandra, songa rai-taoñe, hisoroñañe;

\VS{4}naho ty bania vaho ty añondrilahy ho engam-pañanintsiñe, hengaeñe añatrefa’
{\ND{Iehovà}}; naho ty enga-mahakama linaro menake. Amy te ho isake anito t’{\ND{Iehovà}}.


\par }{\PP \VS{5}Aa le nandese’ iereo aolo’ i kibohom-pamantañañey i nandilia’ i Mosè rezay. Le nitotoke mb’eo i valobohòkey nijohañe añatrefa’
{\ND{Iehovà}}.

\VS{6}Le hoe t’i Mosè, Zao ty nandilia’
{\ND{Iehovà}} hanoe’ areo, hitotsaha’ ty volonahe’
{\ND{Iehovà}}.


\par }{\PP \VS{7}Le hoe ty Mosè amy Aharone, Harineo i kitreliy naho soroño i engan-kakeo’oy naho i hisoroña’oy, hijebañañe azo naho ondatio. Le soroño i nengae’ ondatio hijebañañe iareo, amy nandilia’
{\ND{Iehovà}}y.


\par }{\PP \VS{8}Aa le niharinea’ i Aharone i kitreliy vaho linenta’e i drongan’ engan-kakeo ho azey.

\VS{9}Le nandesa’ o ana’ i Aharoneo ama’e ty lio. Nalo’e amy lioy ty rambo-pità’e, le natente’e amo tsifa’ i kitreliio vaho nadoa’e am-poto’ i kitreliy i lioy.

\VS{10}Nengae’e an-katoeñe amy kitreliy i safo­tsenay naho o voa’eo vaho i kambinate’ i engan-kakeoiy, amy nandilia’
{\ND{Iehovà}} i Mosèy.

\VS{11}Finorototo an’ afo alafe’ i tobey i henay naho i holitsey.


\par }{\PP \VS{12}Linenta’e amy zao i hisoroñañey; le nasese’ o ana’ i Aharoneo ama’e i lioy, vaho nadasi’e añariary i kitreliy.

\VS{13}Le nasese’ iareo ama’e i hisoroñañey: o fatets-enao naho i lohay vaho nengae’e an-katoeñe amy kitreliy.

\VS{14}Sinasa’e o ovao naho o tombokeo vaho nengae’e an-katoeñe ambone’ i soroñe amy kitreliiy.


\par }{\PP \VS{15}Le nasese mb’eo ty nengae’ ondatio. Rinambe’e i osen’ engan-kakeo’ ondatioy le linenta’e vaho nanoe’e soron-kakeo manahake i valoha’ey.

\VS{16}Nasese ka i engan-koroañey vaho nisoroña’e ty amy fepè’ey.

\VS{17}Nendese’e i enga-mahakamay le nandrambesa’e ty nahàtsa-pità’e vaho finorototo’e amy kitreliy, tovo’ i nisoroñañe animaraiñey.

\VS{18}Le linenta’e i baniay naho i añondrilahiy, engam-pañanintsiñe ho a ondatio. Nasese’ o ana’ i Aharoneo ama’e ty lio’e vaho nafetsa’e añariariy i kitreliy i lioy;

\VS{19}le ty safo’ i baniay naho i añondrilahiy: i hofa’ey, ty safo’e mañohoñe o aova’eo, ty voa’e roe rekets’ i kambin’atey,

\VS{20}napo’ iareo an-tratra’e eo o safo’eo le nengae’e an-katoeñe amy kitreliy ty safo’e;

\VS{21}naho nahelahela’ i Aharone o tratra’eo naho ty tso’e havana ho engan-kelahela añatrefa’
{\ND{Iehovà}} amy nandilia’ i Mosèy.


\par }{\PP \VS{22}Nañonjom-pitàñe am’ondatio amy zao t’i Aharone, nitata, vaho nizo­tso amy nanoe’e i engan-kakeoy naho i soroñey vaho i engam-pañanintsiñey.

\VS{23}Nizilik’ amy kibohom-pamantañañey t’i Mosè naho i Aharone, le niavotse vaho nitata ondatio le nisodeha am’ ondaty iabio ty enge’
{\ND{Iehovà}}.

\VS{24}Niforoake boak’ añatrefa’
{\ND{Iehovà}} ty afo namorototo i soroñey naho ty safo’e an-kitrely eo, le fonga nahaoniñe izay ondatio naho nikoiake vaho nibabok’ an-daharañe.



\par }\Chap{10}{\SH Nadabe naho i Abiho
\par }
{\PP \VerseOne{1}Songa nandrambe ty sadron’ afo’e t’i Nadabe naho i Abiho, ana’ i Aharone, naho nasia’ iareo afo, naho nampipohañ’ emboke vaho ninday afo tsie añatrefa’
{\ND{Iehovà}}, ie tsy nandilia’e.

\VS{2}Aa le niforoake boak’ am’
{\ND{Iehovà}} ty afo namorototo iareo, vaho nikoromak’ añatrefa’
{\ND{Iehovà}}.


\par }{\PP \VS{3}Le hoe t’i Mosè amy Aharone, Izay ty talin-tsara’
{\ND{Iehovà}}, ie nanao ty hoe: Hampiavahe’ o mpañarine ahikoo iraho, vaho ho rengèñe añatrefa’ ondaty iabio. Fe nianjiñe t’i Aharone.


\par }{\PP \VS{4}Kinanji’ i Mosè t’i Misaele naho i Eltsafane, ana’ i Oziele, rahalahin-drae’ i Aharone, le natao’e ty hoe: Mb’ etoa, takono boak’ aolo’ i toetse miavakey mb’ alafen-tobe añe o longo’oo.

\VS{5}Aa le nimb’eo iereo nitakoñe aze aman-tsikiñe mb’ alafe’ i tobey mb’eo, amy nitsarae’ i Mosèy.


\par }{\PP \VS{6}Le hoe t’i Mosè amy Aharone naho amy Elazare naho Itamare, ana’e, Ko añafahan-tsabaka ty añambone’ areo, naho ko mandria-tsaroñe tsy mone hihomake vaho hifetsak’ am’ondaty iabio ty haviñerañe. Fe o longo’ areoo, i anjomba’ Israele iabiy ty handala i famorototoañe niviañe’
{\ND{Iehovà}}y.

\VS{7}Le ko mienga ty lalan-kibohom-pamantañañe tsy mone hihomake, amy te ama’ areo ty mena-pañoriza’
{\ND{Iehovà}}. Le nanoe’ iareo ty nitsarae’i Mosè.


\par }{\PP \VS{8}Le hoe ty nitsarae’
{\ND{Iehovà}} amy Aharone,

\VS{9}Ko mikama divay ndra toake, ihe naho o ana’o miharo ama’oo, t’ie mizilik’ amy kibohom-pamantañañey ao, tsy mone hikoromake. Fañè nainaie amo tarira’ areo mifandimbeo izay,

\VS{10}hampiavahañe ty masiñe ami’ty tsotra naho ty maleotse ami’ty malio,

\VS{11}naho hañanarañe o ana’ Israeleo ze hene fañè nitsarae’
{\ND{Iehovà}} am’ iereo am-pità’ i Mosè.


\par }{\PP \VS{12}Le hoe t’i Mosè amy Aharone naho amy Elazare vaho Itamare, sehangan’ ana’e rey: Rambeso ty enga-mahakama nisisa amy nisoroñañe am’
{\ND{Iehovà}}y, vaho ikamao po-dalivay marine’ i kitreliy fa miava-do’e.

\VS{13}Ho kamae’ areo amy toe-miavakey amy t’ie anjara’o naho anjara’ o ana’oo boak’ amy soroñañe am’
{\ND{Iehovà}}y, amy nandiliañ’ ahikoy.

\VS{14}Ho kamae’o ami’ty malio ka ty tratra’ i engan-kelahelay naho ty tso’ i enga-kavoañey, ihe naho o ana-dahi’oo naho o anak-ampela’o miharo ama’oo, amy t’ie natolotse ho zo’o naho zo’ o keleia’oo boak’ amo engam-pañanintsiñe fisoroña’ o ana’ Israeleo.

\VS{15}Hasese’ iareo mindre amo safo’e hisoroñañeo ty tson’ engan-kavoañe naho ty tratra’ i engan-kelahelay, hahelahela ho engan-kelahela añatrefa’
{\ND{Iehovà}}. Le ho azo naho o ana’ areo mindre ama’oo ho fañè tsy modo ami’ty nandilia’
{\ND{Iehovà}}.


\par }{\PP \VS{16}Nitsoehe’ i Mosè amy zao i osen’ engan-kakeoy; inao finorototo! Niviñera’e t’i Elazare naho Itamare, ana’ i Aharone honka’e rey, ami’ty hoe:

\VS{17}Ino ty tsy nihinana’ areo i engan-kakeoy amy toe-miavakey ao? Miavake izay vaho natolon’ Añahare anaha­reo hivave ty hìla’ i màroy hijebañañe iareo añatrefa’
{\ND{Iehovà}}.

\VS{18}Inao, tsy nasese amy toe-miavakey ty lio’e, aa le ho nihinana’ areo amy toe-miavakey ao, amy nandiliakoy.


\par }{\PP \VS{19}Le hoe t’i Aharone amy Mosè: Ingo te binanabana’ iareo anindroany i engan-kakeo’ iareoy naho o fisoroña’ iareo añatrefa’
{\ND{Iehovà}}o; aa i hene nizo ahiko anianiy, naho nihinanako i engan-kakeoy anindroany ampiva­zohoa’
{\ND{Iehovà}}, ho ni-nò’e hao?

\VS{20}Ie jinanji’ i Mosè izay le nisoa am-pihaino’e ao.



\par }\Chap{11}{\SH Ty Malio naho ty tsy Malio
\par }
{\PP \VerseOne{1}Hoe ty nitsara’
{\ND{Iehovà}} amy Mosè naho amy Aharone:

\VS{2}Saontsio amo ana’ Israeleo ty hoe: Iretoañe o raha veloñe ho fikama’ areo amy ze hene bibi’ ty tane toy.

\VS{3}Ze vaki-hotro, ie misarake do’e o hotro’eo, naho mihota haneñe (amo bibio) le maha­kama’ areo.

\VS{4}Fe tsy ho kamae’ areo o mpihota naho o vaki-hotro retoañe: o ramevao, amy te tsy vaki-hotro ndra t’ie mihota, aa le faly ama’ areo.

\VS{5}O trandrakeo, amy te tsy vaki-hotro ndra t’ie mihota le faly ama’ areo.

\VS{6}O bitroo, amy te tsy vaki-hotro ndra t’ie mihota, le faly ama’ areo.

\VS{7}O lamboo, toe misarake o hotro’eo naho vaki-hotro f’ie tsy mihota, le faly ama’ areo.

\VS{8}Tsy ho kamae’ areo o nofo’eo le tsy ho tsapae’ areo o fate’eo, faly ama’ areo.


\par }{\PP \VS{9}Iretoy ty ho fikama’ areo amy ze he’e an-drano ao. Ndra inoñ’ inoñe aman’ elatse naho sisy, he andrano he an-driake ke an-tsaka ao—le azo’ areo kamaeñe.

\VS{10}Fe ze raha iaby an-driake ndra an-tsaka ao tsy aman’ elatse ndra sisi’e amo fonga raha mifamorohotse an-dranoo naho amy ze hene raha veloñe an-drano, le tiva ama’ areo;

\VS{11}veta ama’ areo irezay. Tsy ho kamae’ areo ty nofo’e, fa tiva ama’ areo ty fate’e.

\VS{12}Ze raha an-drano ao tsy aman’ elatse ndra sisy le tiva ama’ areo.


\par }{\PP \VS{13}Intoy ty tiva ama’ areo amo voro­ñeo. O tsy ho kamaeñeo, o atao tivao: ty tratràke, ty bevorotse naho ty salale;

\VS{14}ty fañaoke, naho ze atao vantio;

\VS{15}ze hene koàke naho o rahamba’eo;

\VS{16}ty voron-tsatra, ty langopake, ty vorom-potsy, naho ze hene karazan-kitikitike;

\VS{17}ty voron-dolo kede; ty voron-dolo mpañao-piañe naho ty voron-dolo mpikodrìtse;

\VS{18}ty vorondolo foty, ty voron-dolon-tane maike, ty hondria;

\VS{19}ty sama naho ze karaza-dangoro, ty kotrohake vaho ty kananavy.


\par }{\PP \VS{20}Tiva ama’ areo ze hene bibi-kede aman’ elatse, misitse aman-tombo’e efatse.

\VS{21}Fe o bibi-kede aman’ elatse, mpisi­tsitse aman-tomboke efatseo le azo kama­eñe o amam-pange’e ambone’ o piko’eo naho mitsindrèko an-taneo.

\VS{22}Iretoañe o azo kamaeñe ama’eo: ty beitratra ty amo karaza’eo, ty andrombile ty amo karaza’eo, ty antsìñe ty amo karaza’eo, naho ty valala ty amo karaza’eo.

\VS{23}Fe tiva ama’ areo ze hene biby ila’e mifamorohotse naho mitiliñe, aman-tomboke efatse.


\par }{\SH Biby Faly
\par }
{\PP \VS{24}Inay o mahaleotse anahareo; ze mitsapa ty fate’e le maleotse pak’ amy harivay,

\VS{25}le ze mañongake ty fate am’ irezay ro hanasa o siki’eo vaho haleotse pak’ amy harivay.

\VS{26}Ze hene biby vaky hotro naho tsy mizara, ndra o tsy mihotao, le faly ama’ areo, fonga maleotse ty mitsapa irezay.

\VS{27}Faly ama’ areo ze biby mandia an-delatomboke maleme amo mpandeha an-tomboke efatseo. Haleotse pak’ amy harivay ze mitsa­pa ty fate’ irezay.

\VS{28}Hanasa o siki’eo ze mandrambe ty fate’e vaho haleotse pak’ amy harivay; ie faly ama’ areo.


\par }{\PP \VS{29}Intoy ka o raha faly amo biby milaly an-tane atoio: ty fanaloke, ty kotìka, ze karazan-droso,

\VS{30}ty tràtrake, ty jiri­fòñe, ty voae, ty roson’ añombelahy vaho ty tañe.

\VS{31}Songa faly ama’ areo i raha milaly zay. Maleotse pak’ amy harivay ze mitsapa ty fate’e.


\par }{\PP \VS{32}Le fonga haleotse ze raha ipaoha’ ty mate amy rezay, ke hatae, ke lamba, ke holitse, he haroñe—ze raha manañ’ asa, le tsy mahay tsy ajorobo an-drano ao, naho haleotse pak’ amy harivay, vaho halio;

\VS{33}Ho foieñe ze valàñe tane ijoña’ ty raik’ am’ iereo; fonga haloto ze ama’e ao.

\VS{34}Haloto ze hene maha­kama mete ho nikamaeñe te ipaoha’ i rano’ey, vaho haloto ka ze rano ho ninomeñe boak’ amy fanakey.

\VS{35}Fonga maloto ze ipoha’ ty fate’e, ndra te toñake, ndra valàñe, le tsy mete tsy koromaheñe fa maleotse. Songa maloto ama’ areo irezay.

\VS{36}Ndra te izay, halio ty vovoñe ndra ty kadaha ivorian-drano, fe haloto ze mitsapa ty fate’e.

\VS{37}Aa naho mipok’ ami’ty tabiry hamboleñe ze ho tongiseñe, ty ila’ i fate’ey, malio i tabiriy.

\VS{38}Fa naho nañiliñan-drano i tabiriy vaho mipok’ ama’e ty ila’ i fatey, le maleotse ama’o.


\par }{\PP \VS{39}Haleotse pak’amy harivay ka ze mitsapa ty fatem-biby fihinañe, mate boboke.

\VS{40}Tsy mete tsy manasa o lamba’eo ze mikama amy fatey vaho haleotse pak’ amy harivay; mbore hanasa ty lamba’e ze mañongake i fatey vaho haleotse pak’ amy harivay.


\par }{\PP \VS{41}Tiva iaby ze biby mifamorohotse ambone’ ty tane toy—tsy ho kamaeñe.

\VS{42}Ze milaly an-tro’e, ke misitsitse an-tombo’e efatse, he maro tomboke, amo biby mangetseke­tsek’ an-tane atoio, tsy ho kamae’ areo, fa tiva.

\VS{43}Ko mandeo-batañe amo biby mifamorohotseo nahareo le ko andotoa’areo vatañe vaho ko mileotse ama’e.

\VS{44}Izaho
{\ND{Iehovà}} Andrianañahare’ areo. Aa le, miefera vaho miavaha, amy te masin-dRaho. Ko mandeo-batañe amy ze mifamorohotse an-tane atoy.

\VS{45}Izaho
{\ND{Iehovà}} nañavotse anahareo an-tane Mitsraime añe ho Andrianañahare’ areo. Aa le miavaha amy te masin-dRaho.


\par }{\PP \VS{46}Izay o fetse amo biby ndra voroñe ndra ze raha veloñe mpan­deha amo ranoo ndra mifamorohotse ambone’ ty tane toio,

\VS{47}hañavahañe ty maleotse ami’ty malio, naho hamìhañe o biby tsy kamaeñeo amo mete kamaeñeo.



\par }\Chap{12}{\SH Ty Fañeferan’ Ampela nahatoly
\par }
{\R Lke. 2.22-24

\par }{\PP \VerseOne{1}Hoe ty nitsara{\ND{’}}
{\ND{Iehovà}} amy Mosè,

\VS{2}Misaontsia amo ana’Israeleo, ty hoe:

\par }{\PP Ie miareñe ty ampela naho misamak’ ana-dahy, le haleotse re am-para’ ty andro faha-fito, manahake o androm-piambola’eo ty ho faleora’e.

\VS{3}Le ho tampaheñe ami’ty andro fahavalo ty ofo’e.

\VS{4}Hidoñe am-pitaià’e ao re hiefetse ami’ty lio’e telopolo andro telo amby, le tsy hitsapa raha miavake naho tsy hizilik’ amy toe-miavakey ampara’ te heneke o andro fitaià’eo.

\VS{5}Aa naho mone misamak’ ampela re le haleotse hereñandro roe manahake i fiambola’ey, le hiefe-batañe andro enempolo-eneñ’amby ty amy lio’ey.


\par }{\PP \VS{6}Ie heneke ty androm-piefera’e, ke te lahilahy ke te anak’ampela, le hengae’e amy mpisoroñe an-dalan-kibohom-pamantañañey ty vik’ añondry, lahi’e taoñe raike, hisoroñañe, naho ana-boromahilala ndra deho ho engan-kakeo.

\VS{7}Le hengae’e añatrefa’
{\ND{Iehovà}}, naho hijebañe aze, vaho halio re amy fiorihan-dio’ey. Izay ty fetse ami’ ty rakemba nisamake lahilahy ndra ampela.

\VS{8}Aa naho tsy lefe’e ty añondry le hindesa’e ana-boromahilala roe he deho roe; ty raike hisoroñañe vaho ty raike ho engan-kakeo; le hijebañe aze i mpisoroñey vaho halio re.



\par }\Chap{13}{\SH O Angamaeo
\par }
{\PP \VerseOne{1}Hoe ty nitsara{\ND{’}}
{\ND{Iehovà}} amy Mosè naho i Aharone:

\VS{2}Ie mibotan-kolitse ke te olatse amy t’indaty, he pepo maviake, ie hoe angamae amy holi’ey, le ha­sese mb’amy Aharone mpisoroñe ndra mb’ami’ty raik’ amo ana’e mpisoroñeo mb’eo.

\VS{3}Ho biribirie’ i mpisoroñey ty handra ami’ty holi’ i sandri’eiy; aa naho foty ty maròy miakatse amy handray vaho oni’e laleke te amy holi’ i san­dri’ey i handray le angamae izay; ie savae’ i mpisoroñey le ho tseize’e te maleotse.

\VS{4}Aa naho foty i pepo maviak’ amy holin-tsandri’eoiy naho isake t’ie tsy laleke te amy holitsey naho tsy nikò-foty ty maroi’e, le hampiambahe’ i mpisoroñey fito andro indaty voa’ i handray.

\VS{5}Ho savae’ i mpisoroñey re amy andro fahafitoy, aa ie tsy niova am­paha­isaha’e aze i handray naho tsy nandakak’ amy holi’ey i handray, le havi’ i mpisoroñey fito andro in­draike.

\VS{6}Mbe ho savae’ i mpisoroñey indraike amy andro fahafitoy; aa naho toe nikepake i handray vaho tsy nandakak’ amy holi’ey i handray, le ho tseize’ i mpisoroñey t’ie malio. Heza’e avao izay le ho sasà’e o siki’eo vaho halio.

\VS{7}Aa naho mone nandakak’ amy holitsey i baey, ie fa nioni’ i mpisoroñey amy faña­liova’ey le hiheo mb’amy mpisoroñey mb’eo in­draike re.

\VS{8}Ie isa’ i mpisoroñey te toe nandakake i bae amy holi’eiy, le ho tseize’e t’ie maleotse; angamae izay.


\par }{\PP \VS{9}Ie silofe’ ty handra t’indaty le ha­sese mb’amy mpisoroñey mb’eo,

\VS{10}le hisava aze i mpisoroñey; aa naho isa’e te mibontam-poty i holi’ey naho nampifotie’e ty maròy ama’e, mbore ama’e ty nofotse veloñe miboak’ amy nienatsey,

\VS{11}le fa lili’e i angamae an-koli-tsandri’e; ho tseize’ i mpisoroñey t’ie maleotse, fe tsy hagabeñe ao, toe faleora’e.

\VS{12}Aa ie mandakak’ amy holi­tsey i angamaey, naho mipàtsake boak’ añ’ambone pak’ am-pandia an-koli’ i aman-kandray ndra aia’aia isahe’ i mpisoroñey i angamaey,

\VS{13}le ho savae’ i mpisoroñey hey, aa ie isake te nahatsitsike i sandri’ey i angamaey, le ho tseize’e te malio i aman-kandray; kanao nikò-foty iaby le malio.

\VS{14}Fe ndra mbia’mbia te miboak’ ama’e ty nofotse veloñe, le haleotse re.

\VS{15}Ho savae’ i mpisoroñey i nofo-beloñey vaho ho tseize’e t’ie maleotse; amy te maloto i nofo-beloñey. Angamae re.

\VS{16}Ie mivalike in­draike i nofo-beloñey, miova ho foty, le homb’ amy mpisoroñey mb’eo re.

\VS{17}Ho savae’ i mpisoroñey, ie toe nikò-foty i handray, le ho tseize’ i mpisoroñey te malio i aman-kandray. Malio re.


\par }{\PP \VS{18}Ie teo ty nitovoañe an-koli’ i sandriñey, fe nimelañe

\VS{19}naho mandimbe i baey ty fivontoañe foty ndra ty pepo maviake, mena minday foty, le haboak’ amy mpisoroñey;

\VS{20}aa ie isa’ i mpisoroñey te laleke ta’ i holitsey izay, vaho fa foty o maroi’eo, le ho tseize’ i mpisoroñey te maleotse. Angamae ty nirofotse amy baey.

\VS{21}F’ie misava aze i mpisoroñey naho isa’e te tsy ama’e ao i maròy fotiy naho tsy laleke te amy holi­tsey mbore nitsiteke, le hazoizoi’ i mpisoroñey fito andro.

\VS{22}Aa naho mandakak’ amy holitsey, le ho tseize’ i mpisoroñey t’ie maleotse. Angorosy izay.

\VS{23}Aa naho tambatse eo i pepo maviakey, tsy mandakake; le heza’ i baey avao Izay vaho ho tseize’ i mpisoroñey t’ie malio.


\par }{\PP \VS{24}Naho amy holin-tsandriñe eo t‘ie mae hoe afo vaho miboak’ amy nimelañe amy nimae’eiy ty pepo maviake, foty minday mena, ndra foty;

\VS{25}le ho savae’ i mpisoroñey, ie isa’e te foty ty maròy miakatse amy pepo maviakey naho hoe laleke te amy holitsey, le angamae izay, fa nirofotse boak’ amy nimaey; vaho ho tseize’ i mpisoroñey t’ie maleotse, angamae izay.

\VS{26}F’ie isa’ i mpisoroñey te tsy a’ maròy foty i pepo maviakey naho tsy laleke te amy holi­tsey vaho niko-mavo; le havi’ i mpisoroñey fito andro.

\VS{27}Hisava aze amy andro faha-fitoy i mpisoroñey, le ie nandakak’ amy holitsey, ho tseize’ i mpisoroñey t’ie maleotse, angamae izay.

\VS{28}Aa naho tambatse amy toe’ey i pepo maviakey fa tsy nandakak’ amy holitsey, naho niko-mavo, le nitombolatse i hamaey; ho tseize’ i mpisoroñey te malio indatiy, fa heza’ i hamaey avao.


\par }{\PP \VS{29}Naho eo ty lahilahy ndra ampela aman-kandra añambone’e ndra an-tanteahe’e,

\VS{30}le ho savae’ i mpisoroñey i handray; aa naho isake t’ie laleke te amy holitsey, naho a’ maròy matify maviake ty ao le ho tseize’ i mpisoroñey te maleotse. Angamae mirofotse izay, añambone ndra an-tsomotse ao.

\VS{31}Aa naho savae’ i mpisoroñey i handra mañezañey, le isa’e t’ie tsy laleke te amy holitsey naho tsy ama’e ty volo mainte, fe havi’ i mpisoroñey fito andro i aman-kandra mañezañey.

\VS{32}Ie amy andro faha­fitoy le ho savae’ i mpisoroñey i handray; aa naho tsy nandakake o hezao, naho tsy ama’e ty volo mavoñe, vaho tsy laleke te amy holitsey i mañezañey,

\VS{33}le hiharatse re fe tsy harate’e o hezao. Le havi’ i mpisoroñey fito andro indraike i aman-kezay.

\VS{34}Ho savae’ i mpisoroñey amy andro fahafitoy o hezao; ie onin-te tsy nandakak’ amy holi’ey o mañezañeo, naho tsy laleke te amy holi’ey le ho tseize’ i mpisoroñey t’ie malio. Ho sasà’e o siki’eo le halio re.

\VS{35}Fa naho toe mandakak’ amy holitsey o hezao ie fa nalio,

\VS{36}le ho savae’ i mpisoroñey; aa naho toe nandakak’ amy holitsey o hezao le tsy hipay maròy mavoñe ka. Tsy malio re.

\VS{37}Fe naho isake te mizitse eo avao o heza’eo naho mitiry ama’e ty maròy mainte, le fa melañe o hezao. Malio le ho tseize’ i mpisoroñey t’ie malio.


\par }{\PP \VS{38}Naho pepo maviake ty an-koli’ ondaty ndra ampela, toe pepo foty maviake,

\VS{39}le ho savae’ i mpisoroñey; aa ie mavomavo ty hamendo’ o pepo amy holi’ i sandriñeio, le akiry avao izay. Malio indatiy.


\par }{\PP \VS{40}Naho nihintsa-maròy t’indaty, ie tsiamaroy añambone, le malio.

\VS{41}Naho mihintsañe ty maroin-dahara’ ondaty, tsiamaroin-daharan-dre, fe malio.

\VS{42}Aa naho miboak’ añambone ndra an-daharañe tsiamaròy ty handra foty minday mena, le angamae ty mirofotse amy añambone’e bodoy ndra amy lahara’e solay.

\VS{43}Ho savae’ i mpisoroñey, aa naho toe foty mikò-mena ty fibontaña’ i handra añambone’e tsiamaròy ndra an-dahara’e tsiamaròiy, hambañe ami’ty fiboaha’ ty angamae an-koli-tsandriñe,

\VS{44}le voa’ ty angamae indatiy, tsy malio. Tsy mete tsy hitsey ty haleora’e i mpisoroñey; añambone’e i hasilofa’ey.


\par }{\PP \VS{45}Aa ie angamae aman-kandra, le hisikin-drota, hapoke hiniñaniña o maroi’eo, naho ho rakofe’e ty fivimbi’e ambone vaho hikoikoike ty hoe: Tsy malio, Tsy malio.

\VS{46}Haleotse re amo hene andron-kasilofa’eo; tsy malio. Am-bangiñe ao ty himoneña’e; vaho ho alafe’ i tobey ty akiba’e.


\par }{\PP \VS{47}Ty amo sikiñeo: naho ama’e ty handran’ angamae ke an-damba volon’ añ´ondry he an-tsiky leny;

\VS{48}ke an-tenoñe, he añ’isañe, an-deny ndra am-bolon’ añondry, ke an’ angozy hera an-tsatan-koli­tsena inoñe,

\VS{49}aa naho miboake amy handray ty antsetra ndra mena an-tsikiñe ndra an-kolitse, ke an-tenoñe, he añ’ isañe, ke añ’ angozy, he an-koli­tsena inoñe, le angamae izay vaho hatoro amy mpisoroñey.

\VS{50}Ho savae’ i mpisoroñey i handray vaho hakafi’e ao fito andro i aman-kandray.

\VS{51}Ho sarie’e ami’ty andro faha-fito i handray. Aa naho nandakak’ amy lambay i handray hera an-tenoñe, ke añ’isañe, he añ’ angozy ke an-kolits-ena inoñe, le angamae mifindra i handray, maleotse izay.

\VS{52}Ho forototoe’e i sikiñey ; aa ke te an-tenoñe, he añ’isañe, ke am-bolon’ añondry he an-deny, hera an-kolitsena inoñe ty angamae mifindra, le ho hotomomoheñe añ’afo.


\par }{\PP \VS{53}Aa ie savae’ i mpisoroñey naho isa’e te tsy nandakak’ amy sikiñey i handray, ke an-tenoñe, he añ’ isañe, he an-kolits-ena inoñe,

\VS{54}le ho lilie’ i mpisoroñey te ho sasaeñe i sikiñe niboaha’ i handray, vaho hakafi’e ao fito andro ka.

\VS{55}Ie fa sinasa i aman-kandray le ho savae’ i mpisoroñey. Aa ie tsy niova ty volo’ i handray ndra te tsy nandakake i handray, le maleotse; ho forototoe’o añ’afo, ke te ambone’e i fisolañey he am-panda’e.


\par }{\PP \VS{56}Aa naho sarie’ i mpisoroñey le zoe’e te nikepake i handray, ie sinasay, le ho riate’e amy sikiñey ndra amy angoziy, ndra an-tenoñe, ndra añ’isañe.

\VS{57}Aa ie miboake indraik’ amy sikiñey ke an-tenoñe ke añ’isañe he aman-kolitse inoñe o firofotañeo, le ho forototoe’o añ’afo i aman-kandray.

\VS{58}Aa naho sasaeñe i sikiñey le nimosaoñe i handra an-tenoñe he añ’isañe, he añ’ inoñe holits-ena, le ho sasañe fañindroe’e vaho halio.


\par }{\PP \VS{59}Izay ty Fetse’ o handran’ angamae an-tsikiñeo ke te an-tenoñe he añ’isañe, hera inoñe añ’angozy, ty handrendrehañe t’ie malio he t’ie maleotse.



\par }\Chap{14}{\SH Ty Angamae’ Ondaty naho Akiba
\par }
{\R Mat 8.1; Lk 5.12-14

\par }{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Zao ty ho fetsen’ angamae amy andro añeferañe azey, t’ie hasese mb’amy mpisoroñey mb’eo;

\VS{3}hiavotse i tobey i mpisoroñey, le hisava aze ey i mpisoroñey, aa ie isa’e te melañe ty handran’ angamae amy ‘ndatiy,

\VS{4}le ho lilie’ i mpisoroñey ty haneseañe voroñe roe malio naho ty mendoraveñe naho ty fole mena vaho ty seva ho amy hefera­ñey.

\VS{5}Ho lilie’ i mpisoroñey ty handentàñe am-balàñe tane ao ambone rano mikararake ty voroñe raike.

\VS{6}Ho rambese’e ty voroñe veloñe naho i mendoraveñey naho i fole menay naho i sevay vaho halò’e mindre amy voroñe veloñey ami’ty lio’ i voroñe linenta ambone’ i rano veloñeiy.

\VS{7}Le ho fitseza’e im-pito i heferañe amy angamaeiy, naho hitsey t’ie malio, vaho havotso’e an-kivoke malalake ey i voroñe veloñey.


\par }{\PP \VS{8}Ho sasà’ i heferañey o siki’eo, le hitsifa’e iaby o maroi’eo, naho hiandro an-drano, vaho halio. Añe izay, le mete mimoak’ an-tobe re, fe hitoetse alafe’ i kiboho’ey fito andro.

\VS{9}Ie amy andro faha-fitoy ro hañitsike o maroi’e iabio, naho ty tanteahe’e, naho o hie’eo; fonga ho harate’e ze atao volo ama’e. Ho sasà’e o saro’eo naho hampiandroe’e ty sandri’e vaho halio.


\par }{\PP \VS{10}Amy andro fahavaloy ty handram­besa’e vik’añondrilahy roe tsy aman-kandra, naho añondri-vave vanto’e tsy aman-kandra naho mona telo ampaha-folo’ ty famarañe ho ravoravo, linaro menake, vaho menake
\FTNT{*}{{\FR 14:10 }{\FT{loge = kapoake raike; famarañe rano}}}loge raike.

\VS{11}Sindre hijadoñe añatrefa’
{\ND{Iehovà}} an-dala’ i kibohom-pamantañañey i mpisoroñe mañefetse azey naho indaty heferañey vaho i raha rezay.

\VS{12}Handrambe raik’ amy vik’ añondri­lahy rey i mpisoroñey le hampañarinea’e, naho hengae’e ho engan-dilatse, naho i menake loge raikey, vaho hahelahela’e ho engan-kelahela añatrefa’
{\ND{Iehovà}}.

\VS{13}Le ho lenta’e i anak’ añondrilahiy ami’ty fandentañe o engan-kakeo naho enga-oroañe amy toe-miavakeio, fa a i mpisoroñey i engan-dilatsey manahake o engan-kakeoo; ie miava-do’e.

\VS{14}Le handrambesa’ i mpisoroñey ty lio’ i engan-dilatsey naho hatente’e an-dengon-dravembia havana’ i heferañey naho an-tondro-beim-pità’e havana vaho an-tondro-beim-pandia’e havana.

\VS{15}Handrambesa’ i mpisoroñey i menake loge raikey vaho añaliña’e an-dela-pità’e havia.

\VS{16}Le halò’ i mpisoroñey amy menake am-pità’e haviay i rambo-pità’e havanay vaho hapitsi­pitsin-drambo-pità’e im-pito añatrefa’
{\ND{Iehovà}} i menakey.

\VS{17}Hangala’ i mpisoroñey i menak’ am-pità’e haviay le hatente’e an-dengon-dravembia’e havana’ i heferañey naho an-tondro-beim-pità’e havana naho an-tondro-beim-pandia’e havana amy lion-engan-dilatsey.

\VS{18}Hapeta’ i mpisoroñey amy añambone’ i hijebañañey ty menake sisa am-pità’e ao; le hefera’ i mpisoroñey añatrefa’
{\ND{Iehovà}}:

\VS{19}Hengae’ i mpisoroñey i engan-kakeoy hijebañañe ty haleora’ i heferañey. Heneke Izay le ho lentae’e i hisoroñañey;

\VS{20}Hengae’ i mpisoroñey amy kitreliy i soroñañey naho i enga-mahakamay, izay ty hijebaña’ i mpisoroñey aze, vaho halio.


\par }{\PP \VS{21}Aa ie rarake, tsy taka’ o fana­ña’eo, le handrambesa’e añondri­lahy vi’e raike ho engan-dilatse h­ahelahela, hijebañañe aze, naho mona fahafolo’ ty efà linaro menake ho enga-mahakama, naho ty menake loge raike,

\VS{22}vaho deho roe ndra ana-boromahilala roe—ze takam-pita’e: ty raike ho engan-kakeo le ty raike hisoroñañe.

\VS{23}Ie amy andro fahavaloy ro hinday irezay mb’amy mpisoroñey hañeferañe aze, an-dalan-kibohom-pamantañañe eo, añatrefa’
{\ND{Iehovà}};

\VS{24}ho rambese’ i mpisoroñey i vik’añondrin’ engan-dilatsey naho i loge menakey vaho hahelahela’ i mpisoroñey añatrefa’
{\ND{Iehovà}} ho engan-kelahela.

\VS{25}Ho lentae’e amy zao i vik’ añondrin’ engan-dilatsey le hangala’ i mpisoroñey amy lion’ engan-dilatsey ty hatente’e an-dengon-dravembia havana’ i heferañey, naho an-tondro-beim-pità’e havana vaho an-tondro-beim-pandia’e.

\VS{26}Le hañiliña’ i mpisoroñey an-dela-pità’e havia i menakey,

\VS{27}le hafitse’ i mpisoroñey an-drambo-pità’e havana im-pito añatrefa’
{\ND{Iehovà}} ty ila’ i menake am-pità’e haviay.

\VS{28}Le i menak’ am-pità’ey ty hatente’ i mpisoroñey an-dengon-dravembia havana’ i heferañey, naho amy tondro-beim-pità’e havanay naho amy tondro-beim-pandia’e havanay amy nanenteña’e i lion-engan-dilatseiy.

\VS{29}Hapeta’ i mpisoroñey ami’ty añambone’ i heferañey ty sisa’ i menak’ am-pità’e haviay, hijebañañe aze añatrefa’
{\ND{Iehovà}}.

\VS{30}Le ho banabanae’e ty raik’ amy deho rey ndra amy ana-boromahilala rey, ze lefe’e,

\VS{31}ze takam-pita’e, engan-kakeo ty raike le soroñe ty raike, tovo’ i enga-mahakamay; vaho hijebaña’ i mpisoroñey añatrefa’
{\ND{Iehovà}} i eferañey.

\VS{32}Izay ty fetse amy handran’ angamae naho tsy lefem-pità’e ty hañenga ho amy fañeferañe azeiy.


\par }{\PP \VS{33}Le hoe ty tsara’
{\ND{Iehovà}} amy Mosè naho Aharone:

\VS{34}Ie mizilik’ an-tane Kanàne añe, i hatoloko ho fanañañey naho hapoko an-kiboho’ areo an-tane-panaña’ areo ao ty handran’ angamae,

\VS{35}le hiheo mb’ amy mpisoroñey mb’eo ty tompo’ i anjombay hanao ty hoe, Naho amako, le hoe angorosy ty an-trañoko ao.

\VS{36}Aa le ho lilie’ i mpisoroñey ty hampikoahañe i anjombay aolo’ ty iziliha’ i mpisoroñey hibiribiry i handray, soa tsy ho leoreñe iaby ze amy anjombay ao; ie heneke izay le hizilik’ amy anjombay i mpisoroñey hisava aze.

\VS{37}Le ho biribirie’e i handray; aa naho tendreke te toe andrindri’ i trañoy ty handra an-toe’e mikafokafoke mena­mena ndra antsetra, naho hoe laleke te amy tarehe’ i rindriñey,

\VS{38}le hiavotse amy lala’ i anjombay i mpisoroñey vaho harindri’e fito andro i anjombay.

\VS{39}Homb’eo indraike i mpisoroñey amy andro faha-fitoy hisava; aa naho nandakak’ amo rindri’ i akibaio i handray,

\VS{40}le ho lilie’ i mpisoroñey te hakareñe o vato nanjoàñe i handraio vaho hariañe an-tane tiva alafe’ i rovay añe.

\VS{41}Le fonga hampikiahe’ i mpisoro­ñey ty añariari’ ty am-po’ i anjombay vaho hariañe an-deotse alafe’ i rovay añe i deboke nikiaheñey.

\VS{42}Hampijòña’ iereo vato hafa hasolo o vato teoo, vaho hangalà’ iereo pakotse hapakotse i anjombay.


\par }{\PP \VS{43}Aa naho mirofotse amy anjombay indraike i handray, ie fa nakatra’e o vatoo, naho nikiahe’e i trañoy vaho nipakora’e,

\VS{44}le hizilik’ ao i mpisoroñey hisava; ie oni’e te nandakak’ amy anjombay i handray, le angamae mipatsake amy anjombay ao izay, maleotse.

\VS{45}Le ho ro­bahe’e i anjombay, o vato’eo, o hatae’eo, naho ze pakotse ama’e iaby, vaho hendese’e mb’ an-deotse alafe’ i rovay añe;

\VS{46}vaho haleotse pak’ amy harivay ze ondaty nizilik’ amy akiba maleo­tsey amy ze andro naha-katoke aze.

\VS{47}Hanasa o siki’eo ze nandre amy anjombay vaho hanasa o siki’eo ka ze nikama amy anjombay ao.


\par }{\PP \VS{48}Fe naho mizilik’ ao i mpisoroñey misava aze vaho toe tsy nandakak’ amy anjombay i handray naho fa nipakorañe i anjombay, le ho tseize’ i mpisoroñey te malio i anjombay, amy te melañe i handra’ey.

\VS{49}Le ty hañeferañe i anjombay, handrambe voroñe roe re naho mendoraveñe naho mena vaho seva.

\VS{50}Ho lentae’e am-balañe tane ambone’ rano mikararake ty voroñe raike,

\VS{51}le ho rambese’e i mendoraveñey, naho i sevay naho i fole menay rekets’ i voroñe veloñey naho halò’e amy lio’ i voroñe linentay naho amy rano mikararakey, vaho hafitsi’e im-pito amy anjombay.

\VS{52}Izay ty hañaliova’e i anjombay ami’ty lio’ i voroñey naho amy rano mikararakey naho amy mendoraveñey naho amy sevay vaho amy menay.

\VS{53}Havotso’e alafe’ i rovay an-kivoke malalake ey ka i voroñe veloñey, izay ty hijebaña’e i anjombay, le halio.


\par }{\PP \VS{54}Izay ro fetse amy ze hene handran’ angamae naho o mandrekedreketseo,

\VS{55}naho ami’ty angamae an-tsikiñe naho añ’akiba

\VS{56}naho ami’ty tombolatse ndra ty firofotse ndra ty pepo mendo,

\VS{57}hañohañe ty haleora’e naho ty haliova’e. Izay o fetsen’ angamaeo.



\par }\Chap{15}{\SH O Ranoke Miakatse an-tSandriñeo
\par }
{\PP \VerseOne{1}Hoe ty nitsara{\ND{’}}
{\ND{Iehovà}} amy Mosè naho Aharone: ­

\VS{2}Saontsio amo ana’ Israeleo ty hoe:

\par }{\PP Ie mandranoke ty sandrin-dahilahy le maleotse i fandranohañey.

\VS{3}Hoe zao ty fandeora’ i fioriha’ey: ke ampiorihe’ i sandri’ey, ke jenjeñe’ i sandriñey tsy handrano, fa songa haleora’e.

\VS{4}Fonga haleotse ze fandrea andrea’ i mandranoy, sindre haleotse ze iambesara’e.

\VS{5}Hanasa o siki’eo ze mitsapa i tihi’ey, naho hiandro an-drano, le ie tsy halio ampara’ te hariva.

\VS{6}Hanasa o siki’eo ka ze miambesatse amy niambesara’ i mandranoiy, vaho hiandro an-drano, le tsy halio ampara’ te hariva.

\VS{7}Hanasa o siki’eo naho hiandro an-drano ka ze mitsapa ty sandri’ i mandranoy vaho tsy halio am-para’ te hariva.

\VS{8}Aa naho androrà’ i mandranoy ami’ty malio, le hanasa o siki’eo naho hiandro an-drano re vaho tsy halio ampara’ te hariva.

\VS{9}Haleotse ka ze sarete ijoña’ i mandranoy.

\VS{10}Tsy halio am-para’ te hariva ty mitsapa ze raha tambane’e ao, hanasa o siki’eo re; le hiandro an-drano ze minday i rahay vaho haleotse ampara’ te hariva.

\VS{11}Hanasa o siki’eo, naho hiandro an-drano, le tsy halio ampara’ te hariva ze hene tsapae’ i mandranoy naho tsy sasà’e an-drano hey o fità’eo.

\VS{12}Ho foieñe ze valàñe-tane nitsapae’ i mandranoy, le hene ho popohen-drano ze finga hatae.


\par }{\PP \VS{13}Ie nilioveñe amy fandranoa’ey indaty nandranoy, le hañiake fito andro ho amy fañaliova’ey; ho sasà’e o siki’eo naho hampiandroe’e an-drano mikararake\FTNT{*}{{\FR 15:13 }{\FT{toe “rano veloñe” manahake ty filiporañe an-tsaka ao}}} i sandri’ey, vaho halio.

\VS{14}Ie amy andro fahavaloy, le handrambe deho roe ndra ana-boromahilala roe re naho hiheo mb’ añatrefa’
{\ND{Iehovà}} mb’an-dalan-kibohom-pamantañañe mb’eo, vaho hatolo’e amy mpisoroñey.

\VS{15}Le hengae’ i mpisoroñey, ty raike ho engan-kakeo, ty raike hisoroñañe, vaho hijebañe aze añatrefa’
{\ND{Iehovà}} i mpisoroñey amy fandranoa’ey.


\par }{\PP \VS{16}Aa naho iakaran-­drom-pilahiañe t’indaty, le hampiandroe’e an-drano i sandri’e iabiy, vaho haleotse am-para’ te hariva.

\VS{17}Fonga ho sasañe an-drano ze lamba ndra holitse nipoha’ i rompilahiañey, vaho tsy halio am-para’ te hariva.

\VS{18}Ie miolotse ami’ty ampela ty lahilahy naho miakatse ty rom-pilahiañe, le hiandro an-drano iereo roroe vaho tsy halio am-para’ te hariva.


\par }{\PP \VS{19}Naho mañaka-ranoke ty ampela, le lio ty miakatse i sandri’ey le ho tambatse amy haleoram-piambola’ey fito andro re, vaho haleotse ze mitsapa aze ampara’ te hariva.

\VS{20}Sindre haleotse ze andrea’e amy fiambaha’ey; songa haleotse ka ze iambesara’e.

\VS{21}Hanasa o siki’eo naho hiandro an-drano ze mitsapa ty fandrea’e vaho tsy halio am-para’ te hariva.

\VS{22}Hanasa o siki’eo naho hiandro an-drano ka ze mitsapa ty niambesara’e, vaho tsy halio am-para’ te hariva.

\VS{23}Vata’e tsapae’e ty fandrea’e ndra ze niambesara’e le maleotse ampara’ te hariva.

\VS{24}Naho mitrao-sarimbo ama’e ty lahilahy, le midoñe ama’e i haleora’ey le haleotse fito andro, vaho haloto ka ze andrea’e.


\par }{\PP \VS{25}Naho miaka-dio andro maro tsy amy fiambola’ey ty ampela, he andro mandikoatse i fiambola’ey, le ampanahafeñe amy haleoram-piambola’ey ze hene andro iakaran-deotse ama’e. Tsy halio re.

\VS{26}Hanahake ty fandream-piambola’e ze fandreañe andrea’e amy fiakaran-dio’ey; vaho haleotse ka ze iambesara’e, manahake i haleoram-piambola’ey.

\VS{27}Songa haleotse ze mitsapa irezay; ho sasa’e ty siki’e le hiandro an-drano, vaho tsy halio ampara’ te hariva.

\VS{28}Ie malio amy fiakaran-dio’ey, le hañiake fito andro, tampetse izay vaho halio.

\VS{29}Ie amy andro fahavaloy, hangalake deho roe ndra ana-boromahilala roe ho am­bata’e, le hasese’e amy mpisoroñe an-dalan-kibohom-pamantañañey.

\VS{30}Le hengae’ i mpisoroñey ho engan-kakeo ty raike le hisoroñañe ty raike, izay ty hijebaña’ i mpisoroñey aze añatrefa’
{\ND{Iehovà}} amy fiakaran-kaleora’ey.


\par }{\PP \VS{31}Izay ty hampiambaha’ areo o ana’ Israeleo amo haleora’eo, tsy mone hikoromak’ amo haleora’eo ie mandeotse i kivohoko añivo’ iereoy.


\par }{\PP \VS{32}Izay ty fetse i mandranokey, naho indaty iakaran-drom-pilahiañe mampaleotse azey,

\VS{33}naho i rakemba silofe’ ty haleoram-piambola’ey, naho i iakaran-dranokey ke lahy he ampela, vaho indaty mifandia-tihy ami’ty ampela amy haleora’eiy.



\par }\Chap{16}{\SH I Andro-pañeferañey
\par }
{\PP \VerseOne{1}Hoe ty nitsara’
{\ND{Iehovà}} amy Mosè naho fa nikoromake i ana-dahi’ i Aharone roe rey, ie nañarine am’
{\ND{Iehovà}} vaho nivetrake;

\VS{2}aa hoe t’{\ND{Iehovà}} amy Mosè: Saontsio aman-drahalahi’o Aharone ty tsy himoake tsi-nahy amy toe-miavake añate’ i lamba-fañefetsey ao, hiatrek’ am’ i toem-pijebañañe ambone’ i vatam-pañinaiy, tsy mone hihomake, fa miboak’ amy rahoñe ambone’ i toem-pijebañañeiy iraho.

\VS{3}Zao ty hiziliha’ i Aharone amy Toe-miavakey ao: reketse ty bania ho engan-kakeo, naho ty añon­drilahy hisoroñañe.

\VS{4}Hiombea’e i saroñe leny miavakey naho o saroñe leny manaroñe i sandri’eio; ho diañe’e i fiètse leniy, vaho hiombea’e i sabaka leniy; ie sindre sikiñe miavake; ho sasà’e an-drano hey i sandri’ey, vaho hañombe irezay.


\par }{\PP \VS{5}Le hangalake vik’oselahy roe amy fivori’ bein’ ana’ Israeley re ho engan-kakeo, naho ty añondrilahy hisoroñañe.


\par }{\PP \VS{6}Le hasese’ i Aharone i banian’ engan-kakeo ho am-bata’ey, hijebaña’e ty vata’e naho i anjomba’ey.

\VS{7}Ho rambese’e i ose roe rey, vaho hampijohaña’e aolo’
{\ND{Iehovà}} an-dalan-kibohom-pamantañañe eo.

\VS{8}Le hanao kitsapake amy ose roe rey t’i Aharone; ty tsapake raike ho a
{\ND{Iehovà}} vaho ty tsapake raike ho a i Azazele.

\VS{9}Ho banabanae’ i Aharone i ose niazo an-tsapake ho a’
{\ND{Iehovà}} le hengae’e ho engan-kakeo,

\VS{10}fe hampijohañañe veloñe aolo’
{\ND{Iehovà}} i ose niazo an-tsapake ho a i Azazeley, hanoañe fijebañañe vaho hampihitrifeñe mb’am-patrambey mb’amy Azazele añe.


\par }{\PP \VS{11}Hengae’ i Aharone amy zao i banian’ engan-kakeo ho am-bata’ey, hijebañe ty vata’e naho o añ’anjomba’eo, vaho ho lenta’e i banian’ engan-kakeo ho am-bata’ey.

\VS{12}Ho rambese’e ty sadro pea vae mirekake boak’ amy kitrely añatrefa’
{\ND{Iehovà}}y, naho ty emboke mañitse dinemoke mahaatsa-pitàn-droe vaho hasese’e mb’amy lamba-fañefetsey ao,

\VS{13}hapo’e ambone’ i afo añatrefa’
{\ND{Iehovà}}y i embokey, hañàmpoa’e i toem-pijebañañe ambone’ i fañinaiy i hatoen-embokey, tsy mone hivetrake re.

\VS{14}Handrambesa’e ty lio’ i baniay le hafitsen-drambo-pità’e añ’ila atiñana’ i toem-pijebañañey, vaho hafitsen-drambo-pità’e im-pito aolo’ i toem-pijebañañey i lioy.


\par }{\PP \VS{15}Ho lentae’e amy zao i osen-engan-kakeo ho a ondatioy vaho hendese’e mb’am-po i lamba fañefe­tsey ao ty lio’e, le hambañe amy nanoa’e amy liom-baniaiy ty hanoa’e amy lioy: hafitse’e amy kapekey naho aolo’ i kapekey,

\VS{16}le hijebañe i toe-miavakey re ty amo haleora’ o ana’Israeleoo, naho ty amo fiolàñe nampanan-tahiñe iareo iabio; izay ka ty hanoe’e amy kibohom-pamantañañe mitoboke añivo’ ty haleora’ iareoy.


\par }{\PP \VS{17}Ko apoke te ho ama’ ondaty ty an-kibohom-pamantañañe ao ie mimoak’ ao hijebañe amy toe-miavakey ampara’ te miavotse, ie fa nanao hijebañañe ho amy vata’ey naho i anjomba’ey vaho i valobohò’ Israele iabiy.


\par }{\PP \VS{18}Hiavotse mb’amy kitreliy añatrefa’
{\ND{Iehovà}} mb’eo re hijebañañe aze, naho hangalak’ ami’ ty lio’ i baniay naho ami’ty lio’ i osey, vaho hatente’e amo tsifa miariari’ i kitreliio.

\VS{19}Le hamitseza’e lio im-pito an-drambo-pità’e, hañaliova’e hiavake ami’ty haleora’ o ana’ Israeleo.


\par }{\PP \VS{20}Ie heneke ty fañefera’e i toe-miavakey naho i kibohom-pamantañañey naho i kitreliy, le hampiatrefe’e i ose veloñey.

\VS{21}Hasampe’ i Aharone an-doha’ i ose’ veloñey ty fità’e roe le hiantofa’e ama’e ze hene hìla’ o ana’ Israeleo, naho o fiodiañe nampanan-kakeo iareo iabio le hapo’e an-doha’ i osey, vaho hampanesefeñe mb’am-patrambey añe, am-pità’ t’indaty nihentseñeñe.

\VS{22}Fonga ho vavè’ i osey am-bata’e mb’ am-bangìñe añe o hakeo’ iareoo; le hampidada’e an-dratraratra añe i osey.


\par }{\PP \VS{23}Ie añe, le hizilik’ an-kibohom-pamantañañe ao t’i Aharone hañafake o siki-leny nisaroña’e amy fiziliha’e amy toe-miavakeiio vaho hapo’e ao;

\VS{24}le hanasa sandriñe an-drano amy toe-miavakey re, le hañombe saroñe ila’e naho hiavotse vaho hañenga i soroñe ho am-bata’ey naho i soroñe ho a ondatioy hijebaña’e ty vata’e naho ondatio,

\VS{25}hengae’e an-katoeñe amy kitreliy ty safo’ i engan-kakeoy.


\par }{\PP \VS{26}Le ho sasà’ i nanese i ose mb’amy Azazeley o saro’eo vaho hiandro an-drano, heneke izay le himoak’ an-tobe ao.

\VS{27}Ho jinieñe alafe’ i tobey i banian-engan-kakeoy naho i osen-engan-kakeoy; i nañandesan-dio hijebañañe i toe-miavakey rey, le fonga horoañe ty holi’iareo, ty nofo’iareo vaho ty tai’ iareo.

\VS{28}Ho sasà’ i mpañoro’ irezaiy o siki’eo, naho hampandroa’e an-drano i sandri’ey; izay re vaho hizilik’ an-tobe ao.


\par }{\PP \VS{29}Hambena’ areo ho fañè nainai’e zao: ami’ty volam-paha fito\FTNT{*}{{\FR 16:29 }{\FT{Volam-paha fito: Saramañitse}}}, ami’ty andro faha folo’ i volañey, le hilie-batañe nahareo tsy hitoloñe aman-dra inoñ’inoñe, ke t’ie samak’ an-tane, he t’ie renetane mimoneñe ama’ areo ao.

\VS{30}Fijebańañe anahareo i andro zay, fañaliovañe; soa t’ie halio añatrefa’
{\ND{Iehovà}} amo fonga hakeo’ areoo.

\VS{31}Ho S{\ND{abata}}m-pitofàñe do’e ho anahareo izay, hi­liera’ areo vatañe; ie fañè nainai’e tsy modo.


\par }{\PP \VS{32}I mpisoroñe norizañe naho natokañe hitoloñe ho mpisoroñe handimbe an-drae’ey ty hanao i fijebañañey, ie hañombe o saroñe lenio, o saro-miavakeo,

\VS{33}naho hijebaña’e i toe-miavakey, naho hijebañe i kibohom-pamantañañey naho i kitreliy, eka naho o mpisoroñeo naho ondaty amy valobohòkey iabio.

\VS{34}Ho fañè nainai’e tsy modo ho anahareo izay, hijebañañe o ana’ Israeleo amo tahi’ iareo iabio boa-taoñe.

\par }{\PP Le nanoe’ i Mosè i nandilia’
{\ND{Iehovà}}y



\par }\Chap{17}{\SH Ty Fandentañe Hare
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Saontsio amy Aharone naho amo ana’eo naho amo ana’ Israele iabio ty hoe: Hoe ty nandilia’
{\ND{Iehovà}}:

\VS{3}Ze ondaty boak’ añ’ anjomba’ Israele mandenta añombe ndra vik’ añondry ndra ose an-tobe ao, he te lentae’e alafe’ i tobey ey,

\VS{4}naho tsy nendese’e an-dalan-kibohom-pamantañañe eo hañeng’aze am’
{\ND{Iehovà}}, aolo’ i kivoho’
{\ND{Iehovà}}y le hanan-tahin-dio indaty nampiori-dioy vaho haito­añe am’ondati’eo,

\VS{5}soa te hasese’ o ana’ Israeleo o soroñe ho nisoroña’ iareo an-dio­lioo, mb’am’
{\ND{Iehovà}} an-dalan-kibohom-pamantañañe mb’eo, mb’ amy mpisoroñey, hisoroñe irezay ho engam-pañanintsiñe am’
{\ND{Iehovà}}.

\VS{6}Le hafitse’ i mpisoroñey amy kitreli’
{\ND{Iehovà}} an-dalan-kibohom-pamantañañey i lioy, vaho hengae’e an-katoeñe i safo’ey ho hàñim-pañanintsiñe am’
{\ND{Iehovà}}.

\VS{7}Tsy hañenga soroñe amo koko­lampao ka iereo, o nanoa’ iereo hakarapiloañeo. Ho fañè nainai’e am’ iareo amo hene tariratse mifandimbeo.

\VS{8}Tovoño ty hoe am’ iereo: Ze ondaty, ke boak’ añ’anjomba’ Israele ao, he renetane mimoneñe ama’ areo ao, misoroñe ndra mañenga,

\VS{9}naho tsy endese’e mb’an-dalan-kibohom-pamantañañe mb’eo, hañenga aze am’
{\ND{Iehovà}} le ho sasàñe am’ondatio indatiy.


\par }{\SH Faly ty Mikama Lio
\par }
{\PP \VS{10}Le ze ondaty, ke boak’ añ’ anjomba’ Israele ao he hirik’ amo renetane mañialo am’iareoo, ty mikama lioñ-inoñ’ inoñe, le hiatreatre am’ indaty mikama lioy ty laharako vaho haitoako am’ondati’eo.

\VS{11}Toe lio ty havelo’ o nofo­tseo; ie ty natoroko anahareo amy kitreliy ho fijebañañe ty fiai’ areo; toe lio ro mañefetse ho an-kaveloñe.

\VS{12}Izay ty talim-panoako amo ana’ Israeleo ty hoe: Leo ondaty raik’ ama’ areo tsy hikama lio, vaho tsy hikama lio ka ze renetane mañialo ama’ areo ao.


\par }{\PP \VS{13}Aa ndra iaia t’indaty amo ana’ Israeleo, ke amo renetane mimo­neñe ama’eo ze mitsindroke naho mitse­pake biby ndra voroñe azo kamaeñe, le tsy mete tsy hampi­orihe’e ty lio’e vaho lembefañe amo debokeo,

\VS{14}fa ie ty fiai’ ze kila nofotse, naho raik’ amy havelo’ey ty lio’e; izay ty nitaroñeko amo ana’ Israeleo ty hoe: Tsy ho kamaeñe ty lio’ ze atao nofotse, fa ty lio ro fiai’ ze hene nofotse, fonga haitoañe ze mikama aze.


\par }{\PP \VS{15}Le ze ondaty mikama ty mate bo­boke ndra ty nirimitem-biby, ke t’ie foko he renetane, ho sasà’e ty siki’e naho hiandro an-drano, le tsy halio ampara’ te hariva; izay vaho halio.

\VS{16}Fa naho tsy isasà’e ndra tsy manasa sandriñe le ho vavè’e ty tahi’e.



\par }\Chap{18}{\SH Fifandian-Tihy
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Misaontsia amo ana’ Israeleo, taroño ty hoe: Izaho
{\ND{Iehovà}} Andrianañahare’ areo.

\VS{3}Ko anoe’ areo o satan-tane Mitsraime nimoneña’ areoo; le tsy hanoe’ areo ka o satan-tane Kanàne aneseako anahareoo, tsy hañaveloa’ areo o fañè’ iareoo.

\VS{4}Hanoe’ areo o fepè­koo vaho hambena’ areo o fañèkoo, hañaveloa’ areo: Izaho
{\ND{Iehovà}} Andrianañahare’ areo.

\VS{5}Aa le ambeno o fañèkoo naho o fepè­koo, kanao mahaveloñe ondaty t’ie anoe’e: Izaho
{\ND{Iehovà}}.


\par }{\PP \VS{6}Tsy ama’ areo ty hitotoke an-dongo’e marine, hañafa-tsaron-kameñarañe: Izaho
{\ND{Iehovà}}.

\VS{7}Tsy hafaha’o ty heñan-drae’o ndra ty heñan-drene’o. Rene’o re, tsy haboa’o ty heña’e.

\VS{8}Ko aboa’o ty heñam-balin-drae’o, fa heñan-drae’o.

\VS{9}Le ty heñan-drahavave’o, he anak’ ampelan-drae’o ke anak’ ampelan-drene’o, he t’ie te­ra­k’ añ’ anjomba ke te terak’ amontoñe, tsy haboa’o ty heña’e.

\VS{10}Ty heñan’ anak’ ampelan’ anadahi’o ke anak’ ampelan’ anak’ ampela’o, le tsy haboa’o amy te heña’o ty a’ iareo.

\VS{11}Ty heñan’ anak’ ampelam-balin-drae’o, i nasaman-drae’oy, tsy haboa’o fa rahavave’o.

\VS{12}Tsy haboa’o ty heñan-dra­havaven-drae’o, amy t’ie longon-drae’o.

\VS{13}Tsy haboa’o ty heñan-drahavaven-drene’o, amy te longon-drene’o.

\VS{14}Tsy haboa’o ty heñan-drahalahin-drae’o. Ko vonje’o i vali’ey, fa rahavaven-drae’o.

\VS{15}Tsy haboa’o ty heñam-binanto’o, fa valin’ana-dahi’o; tsy haboa’o ty heña’e.

\VS{16}Tsy haboa’o ty heñam-balin-drahalahi’o, fa heñan-drahalahi’o.

\VS{17}Tsy songa haboa’o ty fimeñaran-drakemba naho ty anak’ ampela’e, tsy ho rambese’o ty anak’ ampelan’ anadahi’e ndra ty anak’ ampelan’ anak’ ampela’e hañafahañe ty heña’e; longo’o iereo, hativàñe izay.

\VS{18}Tsy halae’o ka ty ampela hampirafese’o aman-draha­vave’e, hampiboake ty heña’e naho mbe veloñe i raha­vave’ey.

\VS{19}Tsy hiharinea’o ka ty ampela haña­faha’o ty heña’e amy faleoram-piam­bola’ey;

\VS{20}vaho tsy rantove’o ty vali’ ondaty, hanivà’o vatañe.


\par }{\PP \VS{21}Ko mañenga ho soroheñe amy Moleka o tarira’oo, hanivà’o ty tahinan’ Añahare’o: Izaho
{\ND{Iehovà}}.


\par }{\PP \VS{22}Tsy hiolotse ami’ty lahilahy irehe, manahake te aman’ ampela. Tiva izay.

\VS{23}Tsy hisahe biby irehe hanivà’o vatañe. Le tsy hijohañe añatrefa’ ty biby ty ampela hisahe ama’e; fa ota-faly.


\par }{\PP \VS{24}Ko maniva-vatañe an-dra’ inoñ’ inoñe amy rezay, fa ie ty nahativa o hene foko roàheko aolo’ areoo.

\VS{25}Izay ty nahaveta i taney; aa le name­tsahako fandilovañe, vaho naboloa’ i taney o mpi­moneñe ama’eo.

\VS{26}Inahareo arè, tambozoro o fañèkoo naho o fepèkoo, ko manao i hativàñe rezay, ndra t’ie foko ndra renetane mañialo ama’ areo ao,

\VS{27}(amy te ni-fanoe’ ondati’ i taneio, o taolo’ areoo, i hativàñe rezay: vaho nihaveta i taney)

\VS{28}tsy mone haboloa’ i taney ka nahareo naho itivà’ areo, manahake ty nampi­boloaña’e i foko limbeze’ areoy?

\VS{29}Aa ndra ia’ ia manao ndra inoñ’ inoñe amy raha tiva rezay, le haitoañe am’ondati’eo indaty manao izay.

\VS{30}Aa le ambeno o fañèkoo, tsy mone hanoe’ areo o sata’ tiva nanoeñe aolo’ areoo, tsy hanivà’ areo vatañe; Izaho
{\ND{Iehovà}} Andrianañahare’ areo.



\par }\Chap{19}{\SH Fiavahañe Fòmba naho Fombà
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Misaontsia amy valobohòn’ ana’ Israeley, le ano ty hoe: Miavaha, amy te masin-dRaho,
{\ND{Iehovà}} Andrianañahare’ areo.


\par }{\PP \VS{3}Songa miasia rene naho rae, naho ambeno o
{\ND{Sabotse}}koo: Izaho
{\ND{Iehovà}} Andrianañahare’ areo.


\par }{\PP \VS{4}Ko mitolike mb’amo samposampon-drahao ndra mampitranake saren-drahare; Izaho
{\ND{Iehovà}} Andrianañahare’ areo.


\par }{\PP \VS{5}Ie mañenga soron-kanintsiñe am’
{\ND{Iehovà}}, le engao an-tsata no’e.

\VS{6}Ho kamaeñe amy andro añenga’ areo azey naho an-doak’andro’e le ho forototoeñe an’ afo ze sisa’e te he­rone.

\VS{7}Ho tiva re te kamaeñe amy andro fahateloy; tsy ho no’e.

\VS{8}Songa hivave i tahi’ey ze mikama ama’e, amy te nitivàe’e ty raha miava’
{\ND{Iehovà}}, vaho haitoañe am’ ondati’eo indatiy.


\par }{\PP \VS{9}Ie manatake ty havokaran-tane’ areo, tsy ho tatahe’o ty añ’ olon-tete’o, tsy hatonto’o ze nipopok’ amo tinata’oo.

\VS{10}Tsy ho rofota’o ze sisan-tondam-balòbo’o; ndra timponeñe o voan-tanem-bahe’o nipopokeo, fa hado’o ho a o rarakeo naho o renetaneo: Izaho
{\ND{Iehovà}} Andrianañahare’ areo.


\par }{\PP \VS{11}Ko mikametse nahareo, ndra mikatramo, ndra mifandañitse.

\VS{12}Ko manao fanta vìlañe ami’ty añarako, hanivà’o ty tahinan’ Añahare’o. Izaho
{\ND{Iehovà}}.

\VS{13}Ko katramoe’o ondatio; ndra mikizo ama’e; le ko tana’o an-kiboho’o ao ampara’ te maraiñe ty tambem-pièke.


\par }{\PP \VS{14}Ko manimbo ty moañe ndra mampipoke fitsikapiañe aolo’ ty fey. Mañeveña aman’ Añahare’o: Izaho
{\ND{Iehovà}}.


\par }{\PP \VS{15}Ko manao zaka vilañe; tsy honjone’o ty lahara’ ty rarake, vaho tsy hiasia’o ty fanalolahy, fa an-kavantañañe ty hizaka’o ondatio.


\par }{\PP \VS{16}Ko mangarèdake mb’eo mb’eo am’ ondati’oo; le ko mijohanjohañe marine’ ty lio’ ondatio, Izaho
{\ND{Iehovà}}.


\par }{\PP \VS{17}Ko malain-dongo an-tro’o ao. Toe hendaha’o an-kahiti’e ondatio, tsy hivavea’o hakeo.

\VS{18}Ko mamale-fate, le ko mitan-kabò amo ana-dongo’oo; fe kokò ondatio manahake ty vata’o; Izaho
{\ND{Iehovà}}

\VS{19}Oriho’ areo o fañèkoo. Ko ampisahè’o an-karazan-kare ila’e ty hare’ area. Ko mitongy doria roe karaza’e an-tete’o ao; vaho ko misikin-tsaroñe tinenoñe am-pole roe.


\par }{\PP \VS{20}Ze mañarapilo ami’ty ampela, ie ondevo nifofoe’ t’ indaty, fa tsy nijebañene naho tsy nihahañe. Hanoeñe balie, fe tsy havetrake iereo amy t’ie tsy nidada.

\VS{21}Hasese’ indatiy mb’am’
{\ND{Iehovà}} ty engan-dila’e mb’ an-dalan-kibohom-pamantañañe mb’eo; añondrilahy ty ho engan-dilatse.

\VS{22}Hijebañe aze amy añondrilahin-engan-dilatsey añatrefa’
{\ND{Iehovà}} i mpisoroñey ty amy tahiñe nanoe’ey, vaho hapoke i hakeo nanoe’ey.


\par }{\PP \VS{23}Ie mimoak’ amy taney naha­reo vaho fa nambole hatae maro karaza’e ho haneñe, le ho savare’ areo o hataeo. Ho falie’ areo telo taoñe, tsy ho kamaeñe.

\VS{24}Ie amy taom-paha-efatsey le hiavake iaby o voa’eo, handrengeañe
{\ND{Iehovà}}.

\VS{25}Amy taom-paha-lime’ey ty hikama’ areo o voa’eo, hiregoregoa’ ty havokara’e: Izaho
{\ND{Iehovà}} Andrianañahare’ areo.


\par }{\PP \VS{26}Tsy ho kamae’ areo ze aman-dio’e; le tsy hanikily nahareo ndra hamoreke.

\VS{27}Tsy haratañe ty maròy miroroñe am-panda, vaho ko kovoheñe ty morare’ areo.

\VS{28}Ko lilie’ areo ty holi’ areo ty amo vilasio vaho ko anokirañe o sandri’ areoo; Izaho
{\ND{Iehovà}}.


\par }{\PP \VS{29}Ko maniva ty anak’ampela’o an-katsimirirañe, tsy mone hikapotrake an-karapiloañe ty tane, vaho ho tsi­tsike halò-tsereke i taney.

\VS{30}Hambena’ areo o
{\ND{Sabata}}­koo vaho hiasia’ areo i toeko miavakey: Izaho
{\ND{Iehovà}}.


\par }{\PP \VS{31}Ko mitolik’ amo mpamorekeo ndra mitsoeke jiny hanivàñ’ azo; Izaho
{\ND{Iehovà}} Andrianañahare’ areo.


\par }{\PP \VS{32}Miongaha añatrefa’ ty a-maròy foty, le iasio ty laharan’ androa­navy, vaho mañeveña aman’ Añahare’ areo; Izaho
{\ND{Iehovà}}.


\par }{\PP \VS{33}Aa naho mitrao-pimoneñe ama’ areo an-tane’ areo ao ty renetane le ko foreforèñe.

\VS{34}Hatao’ areo hambañe amy te nisamak’ ama’ areo ao o renetaneo, le ikoko manahake ty vata’o, fa niambahiny an-tane Mitsraime añe nahareo; Izaho
{\ND{Iehovà}} Andrianañahare’ areo.


\par }{\PP \VS{35}Tsy hanao zaka-vilañe nahareo, ke ami’ty zehe, ke ami’ty lanja, he ami’ ty kapoake.

\VS{36}Manaña balàntsy to naho vato’e to naho
\FTNT{*}{{\FR 19:36 }{\FT{Efà : fañaranan-draha maike}}}kapoake to naho litatse to; Izaho
{\ND{Iehovà}} Andria­nañahare’ areo nañavotse anahareo an-tane Mitsraime.

\VS{37}Aa le ambeno iaby o fañèkoo naho ze hene fepèko vaho oriho; Izaho
{\ND{Iehovà}}.



\par }\Chap{20}{\SH Lilo te Lilareñe ty Miavake
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Saontsio ty hoe ka o ana’ Israeleo: Ndra iaia amo ana’ Israeleo ke amo renetane mimoneñe e Israeleo ze manolotse ty raik’ amo tarira’eo amy Moleka ro havetrake; le ondati’ i taneio ro handre­tsa-bato ama’e.

\VS{3}Hatreatrèn-tareheko indatiy le haitoako am’ ondati’eo, amy nanolora’e anake amy Molekay, hanivà’e i toeko miavakey vaho hanimbo ty añarako miavake.

\VS{4}Aa naho akipe’ ondati’ i taneio am’ indatiy ty fihaino’ iareo ie manolo-tiry amy Moleka, vaho tsy navetrake,

\VS{5}le hatreatrén-tareheko indatiy naho i hasavereña’ey, le haitoako am’ on­dati’eo rekets’ o nindre nañarapilo ama’e vaho nitsinginiotse amy Molekao.


\par }{\PP \VS{6}Le hatreatrèn-tareheko ty mpitolik’ amo mpamorekeo naho amo jinio hañarapilo vatañe, hatreatrén-tareheko indatiy, vaho haitoako am’ondati’eo.

\VS{7}Miefera arè, naho miavaha, fa Izaho
{\ND{Iehovà}} Andrianañahare’ areo.

\VS{8}Mifahara amo fañèkoo vaho oriho: amy te Izaho i
{\ND{Iehovà}} mampiambak’ anahareo.


\par }{\PP \VS{9}Tsy mahay tsy havetrake ze mamàtse rae ndra rene; ie nañozon-drae ndra rene, le ho ama’e ty lio’e.


\par }{\PP \VS{10}T’indaty miharo sarimbo ami’ty vali’ ondaty, ie miolotse amy tañanjomban-drañe’ey, le sindre havetrake i namonjey naho i vinonjey.


\par }{\PP \VS{11}Ze lahilahy mifandia-tihy ami’ty tañanjomban-drae’e le fa nañàlo ty heñan-drae’e; songa havetrake ie­reon-droroe; am’ iereo ty lio’ iareo.


\par }{\PP \VS{12}Naho miharo sarimbo ami’ty vinanto’e ampela t’indaty le havetrake ie roe. Nanao hativàñe\FTNT{*}{{\FR 20:12 }{\FT{Heb: mampitrao-tiry}}} le am’ iereo ty lio’ iareo.


\par }{\PP \VS{13}Naho iharoa’ ty lahilahy ty lahilahy manahake ty fiolorañe ami’ty ampela, songa nanao hativàñe. Sindre havetrake, songa ama’e ty lio’e.


\par }{\PP \VS{14}Naho valie’ ondaty ty ampela naho ty rene’ i ampelay, haloloañe izay, songa ho forototoeñ-añ’afo, ie naho iereo, tsy mone hanjilihan-katserehañe ama’ areo.


\par }{\PP \VS{15}Naho misahe hare t’indaty le toe hañohofan-doza, le ho lentañe i bibiy.

\VS{16}Naho miharine ami’ty hare ty ampela hisahe le ho vonoe’o i ampelay naho i bibiy. Tsy mete tsy havetrake; songa ho ama’e ty lio’e.


\par }{\PP \VS{17}Naho rambese’ondaty ty raha­vave’e ke ty anak’ ampelan-drae’e he ty anan-drene’e vaho isa’e ty heña’e le mahaisake i heña’ey ka i ampelay, le haloloañe izay. Vonoeñe añatrefa’ o ana’ ondati’eo ie roe, amy te hinalo’e ty heñan-drahavave’e. Ho vavè’e i hakeo’ey.


\par }{\PP \VS{18}Ie miharo sarimbo ami’ty ampela miambolañe t’indaty naho mampiboake ty heña’e—ie nampiboake i fioriha’ey, vaho niborahe’ i ampelay ty fiorihan-dio’e, le haitoañe am’ondati’eo i roroey.


\par }{\PP \VS{19}Tsy haboa’o ty heñan-drahavaven-drene’o, ndra ty rahavaven-drae’o; ie mañalo longo marine. Songa hivave ty tahi’e.

\VS{20}Naho mifandia-tihy ami’ty valin-drahalahin-drae’e t’indaty, le fa nafaha’e ty heñan-drahalahin-drae’e; sindre hivave ty hakeo’e, songa hikoromake betsiterake.

\VS{21}Naho tsindrohe’ ondaty ty valin-drahalahi’e, hativàñe izay. Fa nampikorendahe’e ty heñan-drahalahi’e; ho betsiterake iereo.


\par }{\PP \VS{22}Aa le hene ambeno o fañèkoo, naho o fepèko iabio, vaho anò, tsy mone ha­bo­loa’ i tane aneseako anahareo himo­neñañey.

\VS{23}Le tsy hañaveloa’ areo o sata’ i foko soiheko aolo’ areoio; amy te lili’ iareo irezay vaho mampangorìñ’ ahy.

\VS{24}Toe nitaroñeko ama’ areo te ho lovae’ areo ty tane’ iareo, le hatoloko ho tavane’ areo i tane orikorihen-dronono naho tanteley. Izaho
{\ND{Iehovà}} Andrianañahare’ areo ty nañavak’ anahareo amo kilakila ondatio.


\par }{\PP \VS{25}Aa le ampiavaho ami’ty biby faly ty malio naho ty vorom-paly ami’ty malio, vaho ko maniva vatañe amo bibio ke amo voroñeo he amy ze karazan-draha veloñe misitsitse an-tane atoy, ie nambahako ama’ areo hambena’ areo ho faly.

\VS{26}Aa le hiavake ho ahy nahareo, amy te masiñe Raho
{\ND{Iehovà}} vaho navaheko amo kilakila ondatio ho ahiko.


\par }{\PP \VS{27}Tsy mete tsy havetrake ty jiny naho ty doany, ke t’ie lahilahy he rakem­ba, ho retsahem-bato, sindre ho ama’e ty lio’e.



\par }\Chap{21}{\SH Ty Fiavaha’ o Mpisoroñeo
\par }
{\R Ezek 44.15-31

\par }{\PP \VerseOne{1}Hoe ty nitsara’
{\ND{Iehovà}} amy Mosè: Misaontsia amo mpisoroñeo, o ana’ i Aharoneo, le itaroño ty hoe: Asoao tsy ho am’iereo ty haniva vatañe ami’ty lolo am’ondati’eo,

\VS{2}naho tsy t’ie longo marine: ty rene’e ndra i rae’e, ty anadahi’e ndra ty anak’ ampela’e ndra ty rahalahi’e

\VS{3}ndra ty rahavave’e somondrara marine aze tsy amam-baly; ie ro azo anivam-batañe.

\VS{4}Tsy handeo-batañe re, ie talè añivo’ ondati’eo, haniva’e vatañe.

\VS{5}Tsy hanoe’ iareo peake ty añambone’ iareo le tsy ho harateñe ty indran-tanteahe’ iareo ndra hanoritory sandriñe.

\VS{6}Ie hiavake ho aman’ Añahare’e, naho tsy hiteratera ty tahinan’ Añahare’ iareo; f’ie ro mpañenga an’ afo am’
{\ND{Iehovà}} ty mahakaman’ Añahare’ iareo, toe miavake iereo.


\par }{\PP \VS{7}Tsy hangala-baly ami’ty kàrapilo ndra ami’ty maleotse iereo, le tsy hañenga rakemba narian-dahy; amy t’ie miavake aman’Añahare’e.

\VS{8}Aa le atokano, fa ie ty mpanjotso mahakama aman’ Añahare’o. Hiavake ama’o re, amy te masin-dRaho
{\ND{Iehovà}}, mpampiavake anahareo.

\VS{9}Ie manao hatsimirirañe ty anak’ ampelam-pisoroñe ro maniva an-drae’e, ho forototoeñe añ’afo.


\par }{\PP \VS{10}I mpisoroñe zoke’ o rahalahi’eoy, i nañiliñañe mena-pañorizañe añam­bone’e eo naho naambake hisikiñe o saroñeoy ro tsy handoly sabaka vaho tsy handriatse ty saro’e.

\VS{11}Tsy hiziliha’e ty aman-dolo, tsy hanivà’e sandriñe ndra t’ie rae’e ndra te rene’e;

\VS{12}vaho tsy hienga i miavakey ndra haniva i toe-miava’ Nañahare’ey; fa ama’e i mena-pañorizañe nañavahañe aze aman’ Añahare’ey: Izaho
{\ND{Iehovà}}.

\VS{13}Somondrara ty hengae’e ho vali’e,

\VS{14}tsy hengae’e ty vantotse ndra ty nitseizeñe ndra ty ampela nileoreñe, ndra ty tsimirirañe; fa ty ampela tsy nahavanilahy boak’ amo longo’eo ty hengae’e

\VS{15}tsy mone haniva o tarira’eo amo longo’eo; Izaho
{\ND{Iehovà}} Mpampiavak’ aze.


\par }{\PP \VS{16}Le hoe ty nitsarae’
{\ND{Iehovà}} amy Mosè:

\VS{17}Saontsio amy Aharone ty hoe: Tsy mahazo miharine hañenga ty maha­kaman’ Añahare’e ty tiri’o aman-kandra amo tarira’o mifandimbeo.

\VS{18}Le tsy mahazo mitotoke mb’eo t’indaty aman-kandra: ke te fey, he te kepeke, he aman-kandran-tarehe, ke kombimba,

\VS{19}ke te ondaty fola-pandia, he fola-pitàñe,

\VS{20}ke langa, he kana, ke aman-kandram-pihaino, he aman-kàteñe, ke hezam-bae, hera aman-tabiry dinemoke.

\VS{21}Aa le tsy hiharivo hañenga soroñe am’
{\ND{Iehovà}} ze ondaty aman-kandra amo tarira’ i Aharone mpisoroñeo. Ie aman-kandra, ro tsy hañarine hañenga o mahakaman’ Añahare’eo.

\VS{22}Mete ikama’e ty mahakaman’ Añahare’e: o miava-do’eo naho o miavakeo.

\VS{23}F’ie tsy hizilik’ amy lamba fañefe­tsey ndra hiharine i kitreliy, ty amy hàndra’ey; tsy mone ho tivae’e i toeko miavakey; amy te Izaho
{\ND{Iehovà}} Mpampiavak’ iareo.

\VS{24}Aa le nitaroñe’ i Mosè amy Aharone naho amo ana’eo vaho amo hene ana’ Israeleo izay.



\par }\Chap{22}{\SH Ty Sata’ o Enga Miavakeo
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Saontsio amy Aharone naho amo ana’eo ty hidare soa o enga avì’ o ana’ Israeleo tsy mone ho tivae’ iereo ty añarako masiñe amo raha avì’ iareo ho amakoo; Izaho
{\ND{Iehovà}}.

\VS{3}Ano ty hoe am’ iereo: Naho amy ze hene tarira’areo mifandimbe ty mitotok’ ami’ty enga miavake navì’ o ana’ Israeleo am’
{\ND{Iehovà}} ie mbe aman-kaleorañe, le haitoañe tsy hiatrek’ ahiko indatiy: Izaho
{\ND{Iehovà}}.


\par }{\PP \VS{4}Tsy hikama amo enga miavakeo ze tarira’ i Aharone voa’ ty angamae ndra miori-tsiranoke ampara’ t’ie malio. Ze mitsapa ndra iaia nileore’ ty lolo, ndra t’indaty iakaran-drom-pilahia,

\VS{5}ndra ze ‘ndaty mitsapa raha mifamorohotse mete handeotse aze ndra ze ondaty mete handeotse aze, amy ze haleorañe ama’e,

\VS{6}le haleotse ampara’ te hariva indaty nitsapa zaiy le tsy ho kamae’e o raha miavakeo naho tsy miandro aman-drano hey.

\VS{7}Ie tsofots’ àndro le halio re vaho azo’e kamaeñe o enga miavakeo, fa toe mahakama’e.

\VS{8}Tsy ho kamae’e ty raha mate a montoñe añe ndra ty nirimitem-biby amy te maleotse: Izaho
{\ND{Iehovà}}.

\VS{9}Aa le hambena’ iareo o nafantokoo tsy mone hivave hakeo vaho hikoromake kanao nitivañe: Izaho i
{\ND{Iehovà}} mpampiavak’ iareo.


\par }{\PP \VS{10}Tsy hikama amo miavakeo o bori­zàñeo; le sambe tsy hikama amo miavakeo ty mpifondro amy mpisoroñey, naho ty mpitoroñe tambezañe.

\VS{11}Fe mete mikama ao t’indaty vinili’ i mpisoroñey an-drala, vaho mahazo mikama amy mahakama’ey o nasamak’ añ’anjomba’eo.

\VS{12}Naho tañanjomba’ t’indaty tsotra ty anak’ ampelam-pisoroñe le tsy hikama’e o navik’ amo raha miavakeoo.

\VS{13}Fe naho ramavoiñe ndra narian-dahy i anak’ ampelam-pisoroñey naho tsy manañ’ anake vaho mimpoly añ’ anjomban-drae’e ao manahake t’ie nitora’e, le hikama amy maha­kaman-drae’ey. Fe tsy ho kamae’ ty tsotra.

\VS{14}Aa naho ikama’ t’indaty tsy satrie’e o enga miavakeo, le hitovoña’e ty ampaha-lime’e vaho hatolo’e amy mpisoroñey rekets’ i raha miavakey.

\VS{15}Asoao tsy ho tivà’ iareo ze enga’ miava’ o ana’ Israeleo engae’ iareo am’
{\ND{Iehovà}}

\VS{16}tsy mone hivave hakeo hampañengañe engan-dilatse amy fikama’ iareo o raha miava’ iareoo: amy te Izaho
{\ND{Iehovà}} Mpampiavak’ iareo.


\par }{\SH Enga Mete
\par }
{\PP \VS{17}Le hoe ty nitsarae’{\ND{Iehovà}} amy Mosè,

\VS{18}Saontsio amy Aharone naho amo ana’eo naho amy ze hene ana’ Israele ty hoe: Ze ondaty amy anjomba’ Israeley ndra amo renetane mpimoneñe e Israeleo minday ty hengae’e, ke amo nifantà’eo, he amo engan-tsatrin’ trokeo ty ho banabanae’ iereo am’
{\ND{Iehovà}} hisoroñañe,

\VS{19}soa t’ie ho no’e, le lahi’e tsy aman-kandra, ke amo añombeo ke amo añondrio he amo oseo.

\VS{20}Le tsy hengae’ areo ndra inoñ’ inoñe aman-kandra; fa tsy ho no’e ho anahareo.


\par }{\PP \VS{21}Aa naho mañenga engam-pañanintsiñe am’{\ND{Iehovà}} t’indaty, ke hibanabana ava-panta ke engan-tsatrie’e, he boak’ amo mpirai-trokeo ke amo mpirai-liao, le tsy ho aman-kandra t’ie ho no’e, vaho tsy ho aman-kila.

\VS{22}Aa ke te goa, he folake, ke mikotraitse, he ampàre, ke mandramboñe, hera aman-kezam-bae—le tsy hengaeñe am’
{\ND{Iehovà}} vaho tsy ho soroñañe am’
{\ND{Iehovà}} amy kitreliy.

\VS{23}Ke aman-kamba, he aman-tsihotse ty añombe ndra ty añondry le mete engaeñe ho engan-tsatrin’ arofo, fe tsy ho no’e t’ie am-panta.

\VS{24}Tsy hengaeñe am’
{\ND{Iehovà}} ka ze vondròkoke ndra demoke ndra riatse ndra linily; tsy hanoe’ areo an-tane’ areo ka izay.

\VS{25}Le ko apo’ areo t’ie ho banabanaem-pità’ o anan-drenetaneo ho mahakaman’ Añahare’ areo, kanao ama’e ty hìla’e, ndra ama’e ty handra’e, fa tsy ho no’e ho anahareo.


\par }{\PP \VS{26}Le hoe ty nitsarae’
{\ND{Iehovà}} amy Mosè:

\VS{27}Ie terake ty añombe ndra añondry ndra ose le ho fito andro amy rene’ey hey, ie mifototse amy andro faha­valoy ro mete engaeñe hisoroñañe am’
{\ND{Iehovà}}.

\VS{28}Aa naho añombe vave ndra añondry vave, le ko songa lentaeñe ami’ty andro raike, ie naho ty ana’e.


\par }{\PP \VS{29}Ie misoroñe engam-pañandriañañe am’
{\ND{Iehovà}}, mañengà ty ho no’e,

\VS{30}le ikamao amy àndro zay, vaho tsy anisañe ho ami’ty maraiñe: Izaho
{\ND{Iehovà}}.


\par }{\PP \VS{31}Asoao hambena’ areo o lili­koo, vaho anoeñe; Izaho
{\ND{Iehovà}}.

\VS{32}Tsy ho tivae’ areo i añarako masiñey, fa havahe’ o ana’ Israeleo: Izaho
{\ND{Iehovà}} Mpampiavak’ anahareo,

\VS{33}nañakatse anahareo an-tane Mitsraimey, ho Andrianañahare’ areo: Izaho
{\ND{Iehovà}}.



\par }\Chap{23}{\SH Sabadidake Natolotse
\par }
{\PP \VerseOne{1}Hoe ty nitsara’{\ND{Iehovà}} amy Mosè,

\VS{2}misaontsia amo ana’ Israeleo naho itaroño ty hoe: Ho koihe’ areo o fañoharañe miava’
{\ND{Iehovà}}o, famantañañe miavake, Inao o andro namotoañakoo.


\par }{\SH Ty
{\ND{Sabata}}
\par }
{\PP \VS{3}Eneñ’ andro ty fitoloñan-draha; le Sabotse fitofàñe ty andro fahafito, fitontoñañe miavake. Tsy hitoloña’ areo, fa Sabata am’
{\ND{Iehovà}} amo fitobea’ areo iabio.

\VS{4}Inao o famantàña’
{\ND{Iehovà}}o, fañoharañe miavake ho koihe’ areo an-tsa’e tinendre.


\par }{\SH ty Pèsake naho ty Mofo tsy Po-dalivae
\par }
{\R Vol 28.16-25

\par }{\PP \VS{5}Ami’ty andro faha folo-efats’ ambi’ i volam-baloha’ey, ie miroñe ty andro le engam-pihelañ’ ambone’
{\ND{Iehovà}}.

\VS{6}Amy andro faha folo-lime-ambi’ i volañeiy ty sabadidak’ i mofo tsi-aman-dalivay am’
{\ND{Iehovà}}y; fito andro ty hikama’ areo mofo po-dalivay.

\VS{7}Hanoe’ areo fañoharañe miavake amy andro valoha’ey; le tsy hitolon-draha.

\VS{8}Fito andro ty hañenga’ areo soroñe am’
{\ND{Iehovà}}. Le Fañòharañe Miavake ty andro faha-fito, tsy itoloñan-draha.


\par }{\SH Ty Engan-Dengom-Boa
\par }
{\PP \VS{9}Hoe ty nitsara’
{\ND{Iehovà}} amy Mosè:

\VS{10}Saontsio amo ana’ Israeleo ty hoe: Ie mizilik’ an-tane hitolorako, vaho manonton-tsabo, le hindesa’ areo mb’ amy mpisoroñey mb’eo ty
\FTNT{*}{{\FR 23:10 }{\FT{lengom-bora: vare hordea valoham-boa}}}lengom-bora’ i fanataha’ areoy.

\VS{11}Le hahela­hela’e añatrefa’
{\ND{Iehovà}} i lohavoay soa te ho no’e; amy loak’ andro’ i Sabataiy ty añelahelà’ i mpisoroñey aze.

\VS{12}Le hengae’o amy andro añelahelà’o i bora’eiy ty vik’ añondrilahy tsy aman-kandra, ho soroñañe am’
{\ND{Iehovà}}.

\VS{13}Zao ty ho enga-maha­kama’e: ty mona fahafolo’ ty efà roe linaro menake, ho soroñañe am’
{\ND{Iehovà}} ho hàñim-pañanintsiñe; divay ty ho enga-rano mpindre ama’e, fahèfa’ ty hine.

\VS{14}Tsy hikama mofo ndra tsako natono ndra tsako-le nahareo ampara’ i andro zay, ampara’ ty añenga’ areo aman’ Añahare’ areo i engay; ho fañè nainai’e amo tarira’ areoo amo hene fitobea’ areoo.


\par }{\SH Ty Takatakan-Kereñandro
\par }
{\R Avo 34.22; Sor. 28.26-31; Fts 16.9-10

\par }{\PP \VS{15}Mifototse amy loak’andro’ i
{\ND{Sabotse}}y, i andro nindesa’ areo i loha-voan’ engan-kelahelaiy ty hañiaha’ areo
{\ND{Sabotse}} fonitse fito.

\VS{16}Añiaho andro limampolo pak’amy loak’andro’ i
{\ND{Sabata}} fahafitoy; le añengao
\FTNT{†}{{\FR 23:16 }{\FT{lengom-boa faharoe: vare bilè
}}}lengom-boa am’
{\ND{Iehovà}}.

\VS{17}Hendeseñe boak’ añ’ akiba’ areo ao ty mofon-kelahela roe songa nanoeñe ami’ty mona fahafolo’ ty efà roe; natoñak’ an-dalivay ho engam-boa am’
{\ND{Iehovà}}.

\VS{18}Le tovo’ i mofoy añengao vik’ añondry fito tsy aman-kandra, ty bania, naho ty añondri­lahy roe, ho enga soroñeñe am’
{\ND{Iehovà}} rekets’ o enga-mahakama’ iareoo naho o enga rano’ iareoo, hisoroñañe ho hàñim-pañanintsiñe am’
{\ND{Iehovà}}.

\VS{19}Le hengae’ areo ty vik’ oselahy ho engan-kakeo naho ty vik’ añondry roe hisoroñañe ho engam-pañanintsiñe.

\VS{20}Hahelahela’ i mpisoroñey, ie naho i mofo lengom-boay ho engan-kelahela añatrefa’
{\ND{Iehovà}}, vaho i vik’ añondry roe rey; hene avahe’
{\ND{Iehovà}} ho a i mpisoroñey.

\VS{21}Le ho koihe’areo amy andro izay ty fifanontoñañe miavake, tsy itoloñan-draha. Ho fañè nainai’e amo fitobea’ areo iabio izay amo hene tarira’ areoo.


\par }{\PP \VS{22}Aa ie manonton-tsabo an-tane’ areo ao, ko mitatake pak’ añ’ olo-teteke ey, le ko manontoñe ze nipopok’ amy fitatahañey; apoho ho a o rarakeo naho o ambahinio; Izaho
{\ND{Iehovà}} Andrianañahare’ areo.


\par }{\SH Ty Sabadik’ antsiva
\par }
{\PP \VS{23}Le hoe ty nitsara{\ND{’}}
{\ND{Iehovà}} amy Mosè:

\VS{24}Saontsio ty hoe amo ana’Israeleo: I volam-pahafitoy, i androm-baloha’ i volañeiy, le ho Fitofàm-bey ho anahareo, fampitiahiañe am-pitiofan-kankàñe naho fifanontoñañe miavake.

\VS{25}Tsy hitolon-draha ama’e nahareo; fe hañenga soroñe am’
{\ND{Iehovà}}.


\par }{\SH Ty Andro Fañeferañe
\par }
{\PP \VS{26}Hoe ty nitsara’
{\ND{Iehovà}} amy Mosè:

\VS{27}Ho tondrok’ amy andro fahafolo’ i volam-paha-fitoy ty androm-pijebañañe, fifanontoñañe miavake ho anahareo: mili­era vatañe vaho mañengà soroñe am’
{\ND{Iehovà}}.

\VS{28}Ko mitoloñe amy andro zay, amy te androm-pijebañañe, hijebañe anahareo añatrefa’
{\ND{Iehovà}} Andrianañahare’ areo.

\VS{29}Haitoañe am’ondati’eo ze tsy milie-batañe amy andro zay.

\VS{30}Aa ndra iaia t’indaty mitoloñe ndra inoñ’ino amy andro zay le Izaho ty handrotsake indatiy am’ ondati’eo.

\VS{31}Toe tsy hanao ndra inoñe atao fitoloñañe amy andro zay nahareo, ie fañè tsy ho modo amo tarira’ areoo, amo hene fitobea’ areoo.

\VS{32}Ho
{\ND{Sabata}}\FTNT{‡}{{\FR 23:32 }{\FT{Sabata: fitofà amantañañe ami’ty taoñe}}} fitofàñe añoñe ama’ areo izay le hilie-batañe ama’e nahareo—ty hariva’ i andro fahasive’ i volañeiy; i harivay pak’ ami’ty hariva ty hañambena’ areo i Fitofà’ areoy.


\par }{\SH Ty Sabadida-Kibohotse
\par }
{\R Sor. 29.12-40; Fts 16.13-17

\par }{\PP \VS{33}Le hoe ty nitsarae’
{\ND{Iehovà}} amy Mosè:

\VS{34}Saontsio amo ana’ Israeleo ty hoe: Amy andro fahafolo-lime ambi’ i volam-paha­fitoiy ty sabadida-kibohotse am’
{\ND{Iehovà}}, ho fito andro.

\VS{35}Fitontoñañe miavake i andro valoha’ey. Tsy hitoloñe ndra inoñ’ inoñe atao asa nahareo.

\VS{36}Fito andro t’ie hañenga soroñe am’
{\ND{Iehovà}}. Amy andro fahavaloy ty hanoa’ areo fitontoñañe miavake vaho hañenga soroñe am’
{\ND{Iehovà}}. Sabadidake bey izay le tsy hitoloñ’ ama’e nahareo.


\par }{\PP \VS{37}Famantaña’
{\ND{Iehovà}} irezay, ikoiha’ areo ho fitontoñañe miavake, hañengañe soroñe am’
{\ND{Iehovà}}: enga oroañe naho enga mahakama, soroñe naho enga rano, songa ami’ty andro’e,

\VS{38}ho tovo’ o
{\ND{Sabotse}}’
{\ND{Iehovà}}o, naho o fañenga’ areoo, naho ze hene enga’ areo am-panta naho an-tsatrin’ arofo ho banabanae’ areo am’
{\ND{Iehovà}}.


\par }{\PP \VS{39}Aa ie amy andro fahafolo-lime ambi’ i volam-pahafitoy, ie fa natonto’ areo ty voka’ i taney, le hambena’areo i sabadidak’
{\ND{Iehovà}}y fito andro; fitofàñe ty andro valoha’e vaho fitofàñe ty andro faha-valo.

\VS{40}Ie amy andro valoha’ey ro hitoha ran-katae reke-boa’e amo hatae fanjakao naho ran-tsatrañe naho iratse mandrevake naho ran-tsohihy añ’ olon-drano ey; vaho hirebeke añatrefa’
{\ND{Iehovà}} Andria­nañahare’ areo fito andro.

\VS{41}Hambena’ areo i Sabadidake am’
{\ND{Iehovà}}y fito andro boa-taoñe, ho fañè nainai’e amo tarira’ areoo, hitsinjaha’ areo amy volam-pahafitoy.

\VS{42}Hitobe an-kibohotse fito andro naha­reo; ze nisamaheñe e Israele ao iaby ty hañialo an-tsokemitrahañ’ ao,

\VS{43}hahafohina’ o tarira’ areoo te nampitobèko an-kibohotse ao o ana’ Israeleo ie nampiavoteko an-tane Mitsraime añe: Izaho
{\ND{Iehovà}} Andrianañahare’ areo.


\par }{\PP \VS{44}Aa le tinaro’ i Mosè amo ana’ Israeleo o famantaña’
{\ND{Iehovà}}o.



\par }\Chap{24}{\SH I Jiroy
\par }
{\R Avo 27.20-21

\par }{\PP \VerseOne{1}Hoe ty nitsara’{\ND{Iehovà}} amy Mosè:

\VS{2}Lilio amo ana’ Israeleo ty hindesa’iareo ama’o ty menake olive ki’e nipineheñe ho amo jiroo hireheta’ i jiro rey nainai’e.

\VS{3}Hajarie’ i Aharone amy kibohom-pamantañañey alafe’ i lamba fañefe’ i fañinaiy izay te hariva ampara’ te porea’ ty maraindray añatrefa’
{\ND{Iehovà}} nainai’e; fañè tsy ho modo ama’ areo izay amo hene tarira’ areoo.


\par }{\SH Ty Mofo i Kivohoy
\par }
{\PP \VS{4}Hampiririte’e amy fitàn-jiro volamena ki’ey boak’ andro o jiro añatrefa’
{\ND{Iehovà}}o.

\VS{5}Le hangala’o mona hanoñafa’o vonga-mofo folo ro’ amby; songa fahafolo’ ty efà roe i mofo rey.

\VS{6}Hampi­famala­ha­ñe’o roe, eneñe naho eneñe ty firirita’e, amy rairay malio añatrefa’
{\ND{Iehovà}}y.

\VS{7}Le hasia’o emboke ki’e o firirita’eo ho tiahy hasolo o mofoo, enga horoañe añ’ afo am’{\ND{Iehovà}}.

\VS{8}Boak’andro Sabotse ro fandaharañe irezay añatrefa’
{\ND{Iehovà}} ho fañè nainai’e amo ana’Israeleo.

\VS{9}Ho a i Aharone naho o tarira’eo, ho kamae’ iareo an-toetse miavake ao; fa miava-do’e ama’e amo fisoroñañe am’ ­{\ND{Iehovà}}o; ie aze am-pañè tsy ho modo.


\par }{\SH Teratera naho ty Vale’e
\par }
{\PP \VS{10}Ie henane zay niakatse mb’amo ana’ Israeleo mb’eo ty lahilahy; ana’ Israele ty rene’e naho nte-Mitsraime ty rae’e, nifandrapak’ ami’ty ana’ Israele an-tobe ao.

\VS{11}Niteratera i Tahinañey ty ana’ i rakemba ana’ Israeley, naho namàtse, vaho nasese mb’amy Mosè mb’eo; Selomite, ana’ i Dibry, fifokoa’ i Dane, ty tahinan-drene’e;

\VS{12}aa le najo am-pandrohizañe ao hey re handrendreha’ iareo ty safiri’
{\ND{Iehovà}}.


\par }{\PP \VS{13}Le hoe ty nitsarae’
{\ND{Iehovà}} amy Mosè:

\VS{14}Aseseo alafe’ i tobey re; le manampe fitàñe ama’e ze hene nahajanjiñe aze vaho ho retsahe’ i valobohòkey vato.

\VS{15}Aa le saon­tsio ty hoe o ana’ Israeleo: Ze mitera­tera an’ Andrianañahare’e ro hivave i tahi’ey.

\VS{16}Toe havetrake ze miteratera ty tahina’
{\ND{Iehovà}}. Ho retsahe’ i valobohòke iabiy vato i niterateray, ke te renetane he fokontokoñe, ho vonoeñe re kanao niteratera i tahinañey.


\par }{\PP \VS{17}Havetrake ka ze mañe-doza ama’ ondaty.

\VS{18}Hañavake ze mamono hare, fiaiñe ty hasolo fiaiñe.

\VS{19}Ze mampanan-kandra t’indaty le i nanoe’ey ty hanoeñe ama’e;

\VS{20}folake ty hasolo folake, fihaino ty fihaino, fihitsike ty fihitsike; hambañe ami’ty nijoia’e t’indaty ty hijoiañe aze.

\VS{21}Hañavake ty mamono hare, fe havetrake ty mamono ondaty.

\VS{22}Raike ty lili’ areo: hambañe ty a i renetaney naho ty a i fokontokoñey, amy te Izaho
{\ND{Iehovà}} Andrianañahare’ areo.


\par }{\PP \VS{23}Aa le nisaontsie’ i Mosè amo ana’ Israeleo, le nasese’ iereo alafe’ i tobey i niterateray, vaho rinetsa’ iareo vato. Nanoe’ o ana’ Israeleo i nandilia’
{\ND{Iehovà}} amy Mosèy.



\par }\Chap{25}{\SH Ty Taom-Pitofàñe
\par }
{\R Fts 15.1-11

\par }{\PP \VerseOne{1}Hoe ty nitsara’
{\ND{Iehovà}} amy Mosè ambohi-Sinay añe:

\VS{2}Misaontsia amo ana’ Israeleo, le ano ty hoe: Ie mimoak’ an-tane hatoloko anahareo ao le hambena’ i taney ty fitofàñe am’
{\ND{Iehovà}}.

\VS{3}Enen-taoñe ty hiton­gisa’o ami’ty tete’o, naho enen-taoñe ty hañetefa’o o valobo’oo vaho ty hanon­toña’o ty voka’e,

\VS{4}fe ho Sabata àñom-pitofà’ i taney i taom-paha­fitoy, Sabata am’
{\ND{Iehovà}}. Tsy hiton­gisa’o ty tete’o ndra hetefa’o o valobo’oo.

\VS{5}Tsy ho tataheñe o misonjoñeo naho fa afake ty fitataha’o, le tsy hatontoñe ze valoboke mitiry amo vahe tsy nañetefañeo, amy t’ie taom-pitofàñe heneke ho a i taney.

\VS{6}Fe ho fikama’ areo ty voka’ i fitofà’ i taneiy, ihe naho ty mpitoro’o lahy naho ty mpitoro’o ampela, naho ty mpièke, naho ty renetane mañialo ama’o,

\VS{7}vaho hihinana’ o hare’oo naho ze biby lý an-tane’o ao ze hene voka’e.


\par }{\SH Taon-Jobily
\par }
{\PP \VS{8}Mañiaha taom-pitofàñe fito ho azo, fito taoñe atombo fito; le ty fitontoña’ i taom-pitofàñe fito rey ro mañomey efa-polo siv’amby taoñe.

\VS{9}Ie amy zay, ampipopoeñe antsiva-paniahiañe ty andro faha-folo’ i volam-pahafitoy, i andro fijebañañey, le ho tsitsihe’ areo fipopòn’ antsiva ty tane’ areo.

\VS{10}Le ampiambaho i taom-paha limampoloy naho tsitsiho koim-pidadàñe i taney, amo mpimoneñe ama’e iabio. Ho Jobily ama’ areo, sindre himpoly amo fanaña’eo, songa himpoly aman-dongo’e.

\VS{11}Jobily ho anahareo i taom-paha-limampoloy: tsy hitongy ama’e, le tsy ho tatahe’ areo ze sonjo’e vaho tsy hatonto’o ze am-bahe tsy hineteke,

\VS{12}amy te Jobily, le hiavake ho anahareo izay; ho kamae’ areo ze mipike an-tetek’ ao.

\VS{13}Songa hibalik’ amy lova’ey amy taon-Jobiliy nahareo.


\par }{\PP \VS{14}Aa ie mandetake inoñ’inoñe am’ on­datio ndra mikalo am-pità’ ondaty, le asoao tsy hifampikatramo.

\VS{15}Ty ami’ ty ia’ o taoñe manonjohy i Jobilio ty ho vilie’o am’ondatio le ty ami’ty ia’ o taom-pamokarañe sisao ty handetaha’e.

\VS{16}Ty ami’ty hamaro’ o taoñeo ty hañonjona’o ty vili’e vaho ami’ty hatsiampe’ o taoñeo ty hampiketraha’o ty vili’e; ty ia’ o fitatahañeo ro haleta’e ama’o.

\VS{17}Aa le ko mifamorekeke, fa i Andria­nañahare’o ro hañeveña’o; Izaho
{\ND{Iehovà}} Andrianañahare’ areo.


\par }{\PP \VS{18}Aa le ambeno o fañèkoo naho oriho aman-dili-po o fepèkoo, vaho hiaiñ’ añoleñañe amy taney nahareo,

\VS{19}le ho toly ty sabo’ i taney naho ho anjam-pikamañe nahareo vaho himoneñe ao tsy aman’ ore.


\par }{\PP \VS{20}Aa naho hanoa’areo ty hoe, Ino ty ho hane’ay amy taom-pahafitoy, zahay tsy hitongy, tsy hanontoñe an-driha?

\VS{21}Fa ho lilieko ho anahareo ty fanintsiñako amy taom-paha-eneñey, hanataha’ areo ty mahakama tsahatse telo taoñe.

\VS{22}Ie hitongy ami’ty taom-paha-valo, le ho kamae’ areo ty voka’e nivokats’ ela; pak’ amy taom-pahasivey, ampara’ i fitatahañe ama’ey, ty hikama’ areo i elay.


\par }{\PP \VS{23}Tsy haletake ho nainai’e i taney amy te ahiko o taneo; mpañialo naho renetane amako nahareo.

\VS{24}Aa ty amo hene tanem-panaña’ areoo, añajào ty hijebañañe aze.

\VS{25}Ie mifotsak’ an-kararahañe ty longo’o naho mandetake i hanaña’ey, le homb’eo ty longo’e marine aze, hijebañe i tane na­letan-dongo’ey.

\VS{26}Aa naho tsy amam-pijebañe t’indaty, fe am-pahim­bañam-pità’e ro mahatontoñe ty hijebaña’e,

\VS{27}le hiahe’e o taoñe mifototse amy nandetaha’e azeio, le havaha’e amy nivily azey ty tsi’ri’e amo tao’eo vaho hibalik’ amy fanaña’ey re.

\VS{28}Aa naho tsy lefe’e ty hañitia’e fitàñe hahaeneñe ty hampibalihañe aze le hidok’ am-pità’ i nikalo azey i naletakey ampara’ ty Taon-Jobily; havotsotse amy Jobiliy izay le himpolia’e i fanaña’ey.


\par }{\PP \VS{29}Aa naho aleta’ t’indaty ty anjomba-pimoneñañe an-drova finahetse ao le azo’e jebañeñe i anjombay añate’ ty taoñe mifototse amy nandetahañe azey; taoñe raike do’e ty mete hijebañañe aze.

\VS{30}F’ie tsy jebañe’e añate’ ty taoñe raike le mijadoñe ho fanaña’ i nikalo azey nainai’e pak’ añ’ afeafe’e i anjomba an-drova mifahetsey. Ie tsy havotsotse amo Jobilio.

\VS{31}Fe ty anjomba tsy mifahetse ro voli­li­eñe manahake o tetekeo: azo jebañeñe izay vaho havotsotse ami’ty Jobily.


\par }{\PP \VS{32}Fe ty amo rova’ o nte-Levio, toe manan-jo nainai’e o nte-Levio hijebañe o anjomba an-drovam-panaña’ iareoo.

\VS{33}Aa naho mivily anjomba amo nte-Levio t’indaty, le i anjomba naletak’ an-drova ao ho vara’ey ro havotso’e amy Jobiliy; amy te fanaña’ i nte-Leviý añivo’ o ana’ Israeleo ze anjomba’e an-drova’ o nte-Levio.

\VS{34}Fe tsy azo aletake o tanem-piandrazañe mañohoke o rova’ iareoo, amy t’ie fanaña’ iareo nainai’e.


\par }{\PP \VS{35}Aa naho mivariñ’ an-tsotry ty longo’o vaho moly ama’o, rambeso himoneñe ama’o manahake t’ie renetane ndra mpañialo.

\VS{36}Ko angala’o anan-tsongo ndra ampandivà’o, fe añeveño t’i Andrianañahare’o, le angao himo­neña’e.

\VS{37}Ko am­pi­songoen-drala hangala’o ana’e vaho ko ampanovoñe’o aze ze hanton-karo’e.

\VS{38}Izaho
{\ND{Iehovà}} Andrianañahare’ areo nañavotse anahareo an-tane Mitsraime añe hitolorako i tane Kanàney, vaho ho Andrianañahare’ areo.


\par }{\PP \VS{39}Aa naho mifotsak’ an-kasotriañe ty longo’o ama’o, hera havili’e ama’o ty fiai’e, ko ampitoroñe’o hoe ondevo.

\VS{40}Hoe mpikarama naho mpañialo ty hitraofa’e, hitoroñe ampara’ ty taon-Jobily;

\VS{41}ie amy zay ro hieng’ azo rekets’ o keleia’eo, him­poly mb’ aman-drolongo’e mb’eo, mb’am-pa­nañan-droae’e añe.

\VS{42}Ahiko iereo, mpitoroko nampiavoteko an-tane Mitsraime añe; tsy haletake ho ondevo.

\VS{43}Ko silofe’o ami’ty famehea’o aze, fe añeveño t’i Andrianañahare’o.

\VS{44}Aa ty am’ ondevo lahilahy ndra ampela fanaña’oo; le boak’ amo fifeheañe mañohokeo ty ivilia’ areo ondevo.

\VS{45}Azo’ areo vilieñe ka ty anan-drenetane mañialo ama’ areo, naho amo hasavereña’ iareo nisamak’ an-tane’ areoo; mete ho fanaña’ areo ka iereo.

\VS{46}Azo’ areo ampandovaeñe amo ana’ areo mandimbeo ho fanaña’e, ho ondevo’ areo nainai’e. Fe o longo’ areo ana’ Israeleo, le tsy ho fehe’ ty raike ty raike am-pisengean-kery.


\par }{\PP \VS{47}Aa naho miraorao ty renetane ndra ty mpañialo ama’o, le ie mivariñ’ an-tsotry ty longo’o marine aze vaho mandeta vatañe ke amy renetaney he amy mpañialo ama’oy, hera ami’ty tarira’ i ambahiniy,

\VS{48}ie naletake ro mete jebañeñe. Hijebañe aze ty raik’ amo rahalahi’eo;

\VS{49}mete hijebañ’aze ka i rahalahin-drae’ey ndra i ana-drahalahin-drae’ey; ndra ze amy fifokoa’ey ty hijebañe aze; he ie miraorao ro hahaava-piaiñe.

\VS{50}Ty hifamolilia’e amy nivily azey, le boak’ amy taoñe nandetaha’e vatañey pak’amy Jobiliy; ty amo taoñeo ty vilin’ aim-pijebañañe aze; ampiraeñe ami’ty taom-pikarama i nitraofa’ey.

\VS{51}Ie mbe maro taoñe ty añe, le izay ty añavaha’e ty vilin’ ai’e amy drala nikaloañe azey;

\VS{52}ie tsy ampe ty taoñe pak’ amy taon-Jobiliy le inao ty hamoliliañe iareo roe: ty amo tao’eo ty añavahañe ty vilin’ai’e.

\VS{53}Ho ama’e re manahake ty mpikarama mpitoloñe taoñ’ an-taoñe; tsy hisengean-kery am-pahaisaha’o.

\VS{54}Aa naho tsy jebañeñe amy hoe zay, mbe hienga avao amy taon-Jobiliy, ie rekets’ o keleia’eo.

\VS{55}Ahiko o ana’ Israeleo; mpitoroko naka­reko an-tane Mitsraime añe: Izaho
{\ND{Iehovà}} Andrianañahare’ areo.



\par }\Chap{26}{\SH Tambem-Pivohorañe
\par }
{\R Fts 7.12-24; 28.1-14

\par }{\PP \VerseOne{1}Ko mamboatse saren-drahare, ndra mampitroatse sare-sokitse ndra hazomanga, ndra mampipoke vato-lahy hiambaneañe an-tane’ areo; amy te Izaho ­{\ND{Iehovà}} Andrianañahare’ areo.


\par }{\PP \VS{2}Ambeno o
{\ND{Sabata}}koo le añeveño i toeko miavakey: Izaho
{\ND{Iehovà}}.


\par }{\PP \VS{3}Aa naho orihe’ areo o fañèkoo naho ambena’ areo o lilikoo, t’ie anoeñe,

\VS{4}le hampahaviako orañe an-tsa’e le hampibodobodoe’ i taney ty voka’e vaho hiegoego o voan-katae an-kivokeo.

\VS{5}Hitakatse ty sam-panontoña’ areo ty sam-pamofohañe, naho ho ta­kare’ i fanontoñañey ty sam-pitongisañe; ho ànjañe mahakama nahareo vaho hiaiñañoleñañe an-tane’ areo ao.

\VS{6}Hampanintsiñeko i taney, ie handre tsy eo ty hañembañe; hafahako amy taney ze biby mpijoy, vaho tsy ho rangàem-pibara ty tane’ areo.

\VS{7}Ho horidañe’ areo o rafelahi’ areoo, le hampitsingoritrirem-pibara añatrefa’ areo eo.

\VS{8}Hañinjake zato ty lime ama’ areo naho haño­ridañe ty alen-dahy ty zato ama’ areo; hampitsingorom-pibara aolo’ areo o rafelahi’ areoo.


\par }{\PP \VS{9}Ho toliheko, le hampibodobodoeko naho hañaretaheko; vaho hajadoko ama’ areo ty fañinako.

\VS{10}Ho kamae’ areo i nahaja elay le hakare’ areo i elay aolo’ i vaoy.

\VS{11}Hapoko añivo’ areo ao i kivohokoy le tsy ho falain-troko.

\VS{12}Hijelanjelañe ama’ areo ao iraho le ho Andrianañahare’ areo vaho hondatiko nahareo.


\par }{\PP \VS{13}Izaho i
{\ND{Iehovà}} Andrianañahare’ areo ninday anahareo nienga an-tane Mitsraime añe tsy ho ondevo’ iareo; fa nipozaheko ty baon-joka’ areo vaho nampijaradoñeko.


\par }{\SH Lilo te Manjehatse
\par }
{\R Fts 28.14-68

\par }{\PP \VS{14}F’ie manjehatse ahiko, tsy miambeñe o hene liliko retoañe,

\VS{15}naho sirikàe’ areo o fañèkoo, naho heje’ ty tro’ areo o fepèkoo, tsy ho henefe’ areo o fandiliakoo, fe mivalik’ amy fañinakoy,

\VS{16}le inao ka ty hanoeko ama’ areo: Hanendreako feh’ ohatse; hike naho angorosy ty hampandò o fihaino’ areoo vaho hampitìke ty sandriñe. Tsy hanjofake ty tabiry ho tongise’ areo, fa habotse’ o rafelahi’ areoo.

\VS{17}Hatreatrèn-daharako, ie ho zevoñeñe aolo’ o rafelahi’ areoo. Hifehea’ ty malaiñe anaha­reo naho hivoratsake ty lay ndra te tsy horidañeñe.


\par }{\PP \VS{18}Ie amy zay, naho mbe tsy mañaoñe ahy ty am’irezay, le hatomboko im-pito ty fandilovako ty amo hakeo’ areoo.

\VS{19}Ho pozaheko ty engen-kaozara’ areo; le hanoeko viñe ty likera’ areo naho torisìke ty tane’ areo.

\VS{20}Le ho mokoreñe tsy vente’e ty hafatrara’ areo; naho tsy hahatoly sabo ty tane’ areo, vaho tsy hamoa o hatae an-taneo.


\par }{\PP \VS{21}Ie amy zay, naho mifandietse amako, tsy mete mijanjiñe, le hatomboko ama’ areo im-pito ty lafa ty amo tahi’ areoo.

\VS{22}Hahitriko ama’ areo o bibin-kivokeo hitavañe amo ana’ areoo, naho hamono o hare’ areoo naho hadoñe tsy ampeampe nahareo vaho ho­ bangìñe o lalan-damo’ areoo.


\par }{\PP \VS{23}Aa ie mbe tsy mañaom-panoroañe amako amy rezay vaho mbe manjehatse ahy,

\VS{24}le ho zehareko ka, naho ho fofoheko im-pito indraike ty amo fandilara’ areoo.

\VS{25}Le hindesako fibaram-pamaleañe, hamaleako ty amy fañinay; ie mihipok’ an-drova’ areo ao, le hañirahako angorosy, vaho hasese am-pitàn-drafelahy.

\VS{26}Ie pozaheko ty mahakama fitoño’ areo le rakemba folo ty hanoñake ty mofo’ areo an-toñake raike, vaho hazotso’e an-danja’e i mahakay; hikama nahareo fa tsy ho anjañe.


\par }{\PP \VS{27}Ie amy zay, naho mboe tsy hañaoñ’ ahy fe manjehatse avao,

\VS{28}le izaho ka ty hanjehatse am-poroforo; Izaho, eka izaho, ty handilo anahareo im-pito ty amo sata-rati’ areoo.

\VS{29}Ho kamae’ areo ty nofon’ ana-dahi’ areo, eka, ty nofon’ anak’ ampela’ areo ty ho hane’ areo.

\VS{30}Haro­tsako o toets’ abo’ areoo, ho firaeko o ajiba’ i àndroio, le havokovokoko amo lolo niatoa’areoo ty lolo’ areo, vaho halaim-bintañe anahareo ty troko.

\VS{31}Ho koàheko o rova’ areoo, le hampangoakoaheko o toe-miava’ areoo vaho tsy hantso­ñeko ty hamañi’ o embo-areoo.

\VS{32}Hampanjarieko bangý i taney vaho ho latsa ty rafelahi’ areo mivotrak’ ao,

\VS{33}ie ampivarakaiheko amo fifeheañeo, naho hapontso­ako ama’ areo ty fibara; ho bangý ty tane’ areo vaho ho kòake o rova’ areoo.


\par }{\PP \VS{34}Izay vaho havahañe amy taney o fitofà’eo amo hene andro idoña’e ho kòakeo, ie an-tanen-drafelahy añe; eka hitofa i taney vaho havahañe ama’e o Sabata’eo.

\VS{35}Ie midòñe amy habangì’ey ro hitofa, i fitofañe tsy niazo’e amo Sabata’ iareooy, ie nimoneñe ama’e ao nahareo.


\par }{\PP \VS{36}Aa ty amo sehanga’ areoo, le hañitrifako havakà ty añ’arofo’ iareo an-tanen-drafelahy añe kanao higoridañe anahareo ty feon-draven-katae mikatsa­katsàñe; ie hirimatse mb’eo hoe hinjahem-pibara le hikatràboke eo f’ie tsy amam-pañorìdañe.

\VS{37}Hifampihotrake iereo hoe aolom-pibara, t’ie tsy eo mpañoridañe, le ho po-kaozarañe tsy hahafijohañe añatrefa’ o rafelahi’ areoo.

\VS{38}Hikoromak’ amo kilakila ondatio añe nahareo vaho hagodra’ ty tanen-drafe­lahi’ areo.

\VS{39}Aa le hitìke an-tanen-drafelahi’ areo añe o hongaha’ areoo ty amo hakeo’ areoo; vaho o tahin-droae’ iareoo ty hitraofa’ iareo fimomoke.


\par }{\PP \VS{40}Naho isolohoa’ iareo o hakeo’eo naho o tahin-droae’eo ty amo fandilara’ iareo nandilarañe amakoo naho ty fanjehara’ iareo;

\VS{41}ie nifankalaiñe am’iereo, nanese iareo an-tanen-drafelahy añe; fa naho hirèke o arofo’ iareo tsy sinava­tseo naho miantoke lilo ty amo hakeo’ iareoo,

\VS{42}le ho tiahiko ty fañinako am’ Iakòbe naho i fañinako am’ Ietsàkey naho i fañinako amy Avrahamey vaho ho tiahiko i taney,

\VS{43}i tane nifarie’ iareo ho bangiñey, hañavahañe o Sabata’eo ie màndre kòake ty am’iereo tsy ao, vaho hondrohañe am’iereo ty valen-kakeo, ty amy nanjehara’ iareo o lilikoo, naho nisirikae’ iareo o fepèkoo naho nihejen-tro’ iareo o fañèkoo.


\par }{\PP \VS{44}Ndra te eo iaby izay, ie an-tanen-drafelahy ao, le tsy haforintseko tsy ho hejeko t’ie handrotsahako ho mongotse, hivalihako amy fañinako am’ iereoy, amy te Izaho
{\ND{Iehovà}} Andrianañahare’ iareo.

\VS{45}Le ho tiahiko ty ama’ iareo i fañinako aman-droae’ iareo t’ie nakareko an-tane Mitsraime añe am-pahaisaha’ o kilakila ondatioy, le ho Andrianañahare’ iareo; Izaho
{\ND{Iehovà}}.


\par }{\PP \VS{46}Ie o fañè naho fepètse naho fetse nanoe’
{\ND{Iehovà}} añivo’e naho o ana’ Israeleo ambohi-Sinay añe am-pità’ i Mosèo.



\par }\Chap{27}{\SH Ava-pitangeñañe
\par }
{\PP \VerseOne{1}Hoe ty nitsara’
{\ND{Iehovà}} amy Mosè:

\VS{2}Saontsio amo ana’ Israeleo ty hoe, Naho mitangèñe am’
{\ND{Iehovà}} t’indaty, ty ami’ty fisafiria’o ho vilin’ai’ ondaty:

\VS{3}le zao ty hamolilia’o ty lahilahy roapolo taoñe pak’ amy faha’ enem-polo taoñey, ho sekele limampolo volafoty amy sekelen-toe-miavakey ty hamolilia’o aze.

\VS{4}Naho rakemba, le ho telopolo sekele ty hamolilia’o aze;

\VS{5}aa ie lime taoñe pake roapolo taoñe le sekele roapolo ty hamoliliañe ty lahilahy vaho sekele folo ty ampela;

\VS{6}ie vola’e raike pak’ami’ty halime tao’e, le amolilio sekele volafoty lime ty lahilahy vaho amolilio sekele volafoty telo ty ampela;

\VS{7}ie enem-polo taoñe mañambone, naho ondaty, le amolilio sekele folo-lim’ amby, vaho folo sekele ty rakemba.

\VS{8}Ie rarake te amy namolilia’o azey, le hampiatrefeñe amy mpisoroñey, vaho hampitsatohe’ i mpisoroñey ty ava’e; ty fahahenefa’ i nifantày ty hamolilia’ i mpisoroñey.


\par }{\PP \VS{9}Aa naho biby fañengà’ ondaty am’
{\ND{Iehovà}} ty hengaeñe, le hiavake ze hene hare engae’ ondaty am’
{\ND{Iehovà}}.

\VS{10}Tsy hovae’e, tsy hatsalo’e ty raty hasolo ty soa ndra ty soa ty raty; aa naho toe ampitsalohe’e biby ty biby le songa hiavake i raikey naho i solo’ey.

\VS{11}Aa naho biby tsy malio, ie tsy fisoroñañe am’
{\ND{Iehovà}}, le hasese’e aolo’ i mpisoroñey;

\VS{12}le ho volilie’ i mpisoroñey ty vili’e: ke t’ie soa he raty; ze amolilia’ i mpisoroñey aze, le izay ty ie.

\VS{13}F’ie te hijebañe aze, le hatovo’e amy anjoanjo’e ty ampaha-lime’e.


\par }{\PP \VS{14}Aa naho havahe’ t’indaty ty anjomba’e hampiavaha’e am’
{\ND{Iehovà}}, le hampitsatohe’ i mpisoroñey ty vili’e, ke t’ie soa ke raty, ze amolilia’ i mpisoroñey aze ty hijadoñe.

\VS{15}Aa ie te hijebañe i anjomba navahe’ey, le tsy mahay tsy anovoña’e ty ampaha-lime’ i namoliliañe azey, vaho himpolia’e.


\par }{\PP \VS{16}Aa naho añenga’ ondaty am’
{\ND{Iehovà}} o tane fanaña’eo, le ho volilie’o amy tabiri’ey: hatao sekele volafoty limampolo ty
\FTNT{*}{{\FR 27:16 }{\FT{Homere = 234 litatse}}}homere’ tabirim-bare hordea.

\VS{17}Aa naho boak’ an-taon-Jobily ty añenga’ ondaty ty tane’e, le ty amolilia’o aze ty mijadoñe.

\VS{18}Aa ie añe i Jobiliy te añenga’ ondaty i tete’ey, le ho volilie’ i mpisoroñey ty vili’e amo taoñe tsy ri’e am-para’ i taon-Jobiliio le haketrake amy amolilia’oy.

\VS{19}Aa naho te hañavake i tane’ey i nañenga azey, le tsy mete tsy tovoña’e ty ampaha-limem-bili’e vaho hibalik’ ama’e.

\VS{20}Fa naho tsy hijebañe i tane’ey re, ke t’ie naletak’ ama’ ondaty, le tsy ho mete jebañeñe ka,

\VS{21}f’ie votso­tse amy Jobiliy i tetekey, hiavake ho am’
{\ND{Iehovà}} i taney ho tane miavake; le a’ i mpisoroñey izay ho fanaña’e.


\par }{\PP \VS{22}Aa ie avi’e am’
{\ND{Iehovà}} ty teteke vinili’e fa tsy ty tane linova’e,

\VS{23}le ho volilie’ i mpisoroñey o taoñe tsy ri’e ampara’ ty Jobilio, ho vili’e, le hatolo’e amy àndro zay i vinolili’oy ho enga miavake am’
{\ND{Iehovà}}.

\VS{24}Himpoly amy nikaloañ’ azey, toe amy mpandova i taneiy, i tetekey ami’ty taon-Jobily.

\VS{25}Fonga an-tsekele’ i toe-miavakey o famolilia’oo: gerà roapolo ty ho sekele raike.


\par }{\PP \VS{26}Aa ty amo valohan’ anan-kàreo, a
{\ND{Iehovà}} izay kanao terake valohan’ anake, le tsy hengae’ ondaty; ke t’ie añombe hera añondry, a
{\ND{Iehovà}}.

\VS{27}Aa naho biby tsy malio, le ho jebañe’e amy namo­lilia’oy, vaho hitovoña’e ty ampaha-lime’e; naho tsy jebañeñe izay le haletak’ amy namolilia’oy.


\par }{\PP \VS{28}Ie amy zao, tsy azo aletake o raha navìkeo, ze havì’ ondaty ho am’
{\ND{Iehovà}} boak’ amy ze hene vara’e; ke ondaty he biby, ke tetek’ an-tane’e ao, le tsy mete aletake tsy mete jebañeñe; fa miava-do’e am’
{\ND{Iehovà}} ze hene raha navìke.

\VS{29}Tsy mete jebañeñe t’indaty navaheñe, fa nafatse ho vonoeñe, le toe havetrake.


\par }{\PP \VS{30}A
{\ND{Iehovà}} ze hene faha-folo’ i taney, ke ty tabiri’ i taney, ke ty voan-­katae; miavake ho am’
{\ND{Iehovà}} izay;

\VS{31}aa naho te hijebañe i faha-folo’ey t’indaty, le hatovo’e ama’e ty ampaha-lime’e.

\VS{32}Ze fahafolo’ o añombeo ndra o mpirai-liao, ze miranga ambane’ i kobaiy, le songa miavake ho am’
{\ND{Iehovà}} i faha-folo’ey.

\VS{33}Tsy ho darè’e ke soa he raty, tsy ho soloa’e; ie soloa’e le songa hiavake i solo’ey naho i sinoloy fa tsy mete jebañeñe.


\par }{\PP \VS{34}I lily rezay ro nandilia’ ­{\ND{Iehovà}} amy Mosè ambohi-Sinay añe ho a o ana’ Israeleo.


\par }