\NormalFont\ShortTitle{Iakobe}

{\MT Iakobe


\par }\ChapOne{1}{\PP \VerseOne{1}Iakobe, fetrek’oron’ Añahare naho i
{\ND{Talè}}
{\ND{Iesoà}} Norizañey,

\par }{\PP Ho amo foko folo ro’amby miparaitake an-tsese-tane añeo: Talilio areo.


\par }{\SH Tsoke naho Zizy
\par }
{\PP \VS{2}Ee t’ie hatao ho hafaleañe pea, ry longo naho mizo fitsohañe ankafankafa,

\VS{3}fohiñe te minday fahaliñisañe ty fitsohañe o fatokisa’ areoo.

\VS{4}Le apoho ho heneke i fahaliñisañey, soa t’ie ho vañoñe naho fonitse tsy hipay ndra inoñ’ inoñe.


\par }{\PP \VS{5}Aa naho ama’ areo ty mipay hilala, soa re te hihalaly aman’ Añahare, fa hene atarìha’e tsy aman-tìñe, vaho hitolorañe.

\VS{6}Ie mihalaly, le am-patokisañe tsy mifejofejo, fa am-panahafeñe ami’ty onjan-driak’ asiotsion-tioke, mivali­taboake mb’etia mb’eroa, ty mitroetroe am-patokisañe,

\VS{7}Ee te tsy hitamà handrambe ndra inoñ’inoñe amy
{\ND{Talè}} indatiy.

\VS{8}Maletroletro amy ze fonga sata’e ty milolohe vatavo roe.


\par }{\PP \VS{9}Ehe te hirenge ami’ty halohà’e ty longo trentrañe;

\VS{10}le amy fañivañ’ azey i mpañalealey, ie ­himosaoñe manahake o voñen’ ahetseo.

\VS{11}Ie manjirik’ an-katrovòha’e reketse tio-mae i àndroy, le miheatse o ahetseo, mihintsañe o voñe’eo vaho mikò-mavo ty hasoa-vinta’e. Hoe izay ty hiforejejea’ ty mpañaleale amo fitoloña’eo.


\par }{\PP \VS{12}Haha t’indaty mahafeake fitsohañe, fa ie ventèñe ro handrambe i sabakan-kaveloñe nampitamà’ i Talè o mpikoko azeoy.

\VS{13}Aa ie zizieñe t’indaty, ee te tsy hanoe’e ty hoe: Azizin’ Añahare iraho. Amy te tsy mete zizien-draty t’i Andrianañahare vaho tsy zizie’e t’ondaty;

\VS{14}f’ie songa zizieñe te kozozote’ o drao raty manigìk’ azeo.

\VS{15}Ie miareñe i hasiji’ey le mitoly hakeo; ie añoñ’ay i tahiñey le mampikoromake.

\VS{16}Mitaoa tsy ho fitaheñe ry longo sarotse.


\par }{\PP \VS{17}Boak’ ambone añe iaby ze raha soa natolotse naho ze falalàñe, mizotso hirik’ aman-dRaen-kazavàñe; ie tsy mihotike, tsy an-kaieñe te mihodiñe\FTNT{*}{{\FR 1:17 }{\FT{Mal 3:6}}}.

\VS{18}An-satri’e ty nampiareña’e an-tika ami’ty tsara to, ho karazan-doha-voa amo namboare’eo.


\par }{\SH Mitsendreñe vaho Manao
\par }
{\PP \VS{19}Aa le soa ry longoko sarotseo te songa havitrik’ am-pi­tsendreñañe naho malea an-tsaontsy vaho malaoñe an-kaviñerañe,

\VS{20}amy te tsy mitoloñe ami’ty havantañan’ Añahare ty haboseha’ ondaty.

\VS{21}Apoho iaby arè ze haleorañe naho haratiañe ila’e, vaho rambeso an-trentram-po i tsara tinongy\FTNT{†}{{\FR 1:21 }{\FT{Mat 13:4-23}}} maharombake ty fiai’ areoy.


\par }{\PP \VS{22}Toloño i tsaray, le ko mijanjiñe avao\FTNT{‡}{{\FR 1:22 }{\FT{Mat 7:24-27, Lke 6:46-49, 8:21, Rom 2:13, Heb 4:11, Ben 22:14}}} hamañahy vatañe.

\VS{23}Naho mpijanjin-tsara t’indaty, fa tsy mitoloñe, le ampanahafeñe amy t’indaty mihetsoro laharañe.

\VS{24}Ie mahaisa-batañe naho mienga, ro mañaliño i vintañe nioni’e anianiy.

\VS{25}Fe ze mibiribiry i Hake famotsorañe hiringiri’ey\FTNT{§}{{\FR 1:25 }{\FT{Iak 2:12}}}, naho mañambeñe aze, tsy manao fijanjiñam-bei-areke, fa mpifanehak’ amy fitoloñañey, ro tahieñe amo sata’eo.


\par }{\PP \VS{26}Naho eo ty mieva ho mpitalaho, fa tsy vahora’e i famele’ey le mamañahy troke, vaho kafoake o fitalahoa’eo.

\VS{27}Zao ty fitalahoañe hiringiri’e tsy aman-kila añatrefan’ Añahare Rae: le ty fiti­lihañe bode-rae naho vantotse amo fisotria’eo, vaho ty fifoneñañe tsy ho pepoe’ ty voatse toy.



\par }\Chap{2}{\SH Adono ty Firihiañe
\par }
{\PP \VerseOne{1}O ry longo, toloño tsy am-pirihiañe ty fatokisa’areo am’{\ND{Iesoà}} Norizañe Talèn-engen-tikañey.

\VS{2}Aa naho mimoak’ am-pivori’ areo ao t’indaty mibange volamena, an-tsaroñe marerarera, vaho mizilik’ ao ka ty rarake rotarota,

\VS{3}fe ie mañisoke i misaroñe soay, ami’ty hoe: Ingo ty toe-tsoa hiambesara’o, fe amy poi’ey ty hoe: Mijohaña ey hoek’eo, ndra ty hoe: Mikopepaha an-tomboko etoa,

\VS{4}tsy fa nifampirihy hao, nanao satam-pizaka raty tse­reke?

\VS{5}Tsendreño ry longo sarotse: Tsy jinobon’ Añahare hao ondaty rarake am-pihaino’ ty voatse toio ho mpañaleale am-patokisañe vaho mpandova i fifeheañe nampitama’e o mikoko azeo?

\VS{6}Le ndra binote’ areo i rarakey. Tsy ty mpiefoefo hao ty mamorekeke naho mikozozotse anahareo mb’an-jaka añe?

\VS{7}Tsy ie hao ty mañinje i tahinañe aman-kasy ikanjiañe anahareoy?

\VS{8}Aa naho toe henefe’ areo i Hàm-pifeheañe amy sokitse masiñey manao ty hoe:

\par }{\Q Kokò ondatio manahake ty vata’o,\FTNT{*}{{\FR 2:8 }{\FT{Sor 19:18}}}

\par }{\PP le manao soa.

\VS{9}F’ie mirihy, le mandilatse naho voa-fatse amy Hake, fa mpiola.

\VS{10}Amy te ndra iaia mañambeñe ty halifora’ i Hake fe mandilatse lily raike, le voa-zaka am’iaby.

\VS{11}I nanao ty hoe:

\par }{\Q Ko mañarapilo,

\par }{\PP ro nanao ty hoe ka,

\par }{\Q Ko mañè-doza.\FTNT{†}{{\FR 2:11 }{\FT{Avo 20.13-14}}}

\par }{\PP Fa naho tsy mañarapilo irehe, fe mamono ondaty, le mpañota Hake.

\VS{12}Aa le misaontsia vaho mañaveloa hambañe amo hizakañe amy Hake mampidadaio\FTNT{‡}{{\FR 2:12 }{\FT{Iak 1:25, Jao 8:32-36}}},

\VS{13}fa zaka tsy aman-tretrè ty ho amy tsy miferenaiñe. Toe reketen-tretrè ty zaka.


\par }{\SH Fatokisañe naho Havokarañe
\par }
{\PP \VS{14}O korahe, inoñe ty mahasoa ondaty te manao ho mpiantoke f’ie tsy mitoloñe? Haharombak’ aze hao o fiantofa’eo?

\VS{15}Aa naho mihalo tsy aman-ko kamaeñe ty rahalahy ndra rahavave,

\VS{16}fe anoa’ ty raik’ ama’ areo ty hoe: Akia, manitsiña, mangatsaka­tsaha naho mianjaña, fe tsy itolora’o ze paia’ i sandri’ey, inoñe ty soa azo’e?

\VS{17}Ie amy zao, mate ty fiantofañe miereñereñe tsy mitoloñe.

\VS{18}Hera eo ty hanao ty hoe, Amam-piantofan-drehe, fa fitoloñañe ty ahy. Aboaho amako i fiantofa’o tsy maha-pi-drahay, le haboako ama’o amo satakoo ty fatokisako.

\VS{19}Iantofa’o te raike t’i Andria­nañahare\FTNT{§}{{\FR 2:19 }{\FT{Its 6:4}}}! Hasirìty! Manao soa, miantoke ka o koko­lampao vaho mititititike.

\VS{20}Satri’o hao, ry seretse, ty hahafohiñe te tsy vara ty fiantofañe tsy mitoloñe?

\VS{21}Tsy nivantañe’ o fitoloña’eo hao t’i Abraàme raen-tikañe ie nañenga Isaka ana’e an-kitrely?

\VS{22}Tsy oni’o hao te nifanehak’ amy fatokisa’ey o sata’eo naho nañeneke i fatokisa’ey o fitoloña’eo?

\VS{23}Ie nahafonitse i sokitse masiñe manao ty hoey:

\par }{\Q Niantok’ an’ Andrianañahare t’i Abraàme le nivolilieñe ho havantañañe ama’e\FTNT{*}{{\FR 2:23 }{\FT{Fot 15:6}}}

\par }{\PP vaho natao rañen’Añahare\FTNT{†}{{\FR 2:23 }{\FT{Ies 42:8, Fi II: 20:7}}}.

\VS{24}Inao! ampivantañe’ i fitoloña’ey t’indaty fa tsy i fiantofa’ey avao.

\VS{25}Nanao izay i Rahabe ltsimirirañe, tsy nampivantàñem-pitoloñañe hao re ie nanoe’e añ’anjomba i nahitrike rey vaho nampomba’e mb’an-dalan-kafa mb’eo?

\VS{26}Eka, hambañe amy te mihomake ty sandriñe tsy amañ’arofo; le mate ka ty fiantofañe tsy arahen-tsata.



\par }\Chap{3}{\SH Famolahañe ty Fameleke
\par }
{\PP \VerseOne{1}O ry longo, ee te tsy maro ty ho mpañoke; fohiñe te ho lombolombo’e ty fizakañe antika.

\VS{2}Songa mitsikapy ami’ty sata maro tika. Aa naho tsy fingane’ i saontsi’ey t’indaty le vañoñe indatiy mahafehe ty vata’e iaby.

\VS{3}Ie aomben-tika añ’oron-tsoavala ty laboridy hañoriha’e antika, le mahafeleke ty vata’e iaby.

\VS{4}Oniño ka o samboo. Ndra t’ie jabajaba naho aronjen-tio-bey, ro tehafem-panehake kede mb’amy ze satri’ i mpinday azey hombañe.

\VS{5}Manao izay i famelekey, ie kedekedeke amo an-tsandriñeo, fe raha ra’elahy ty iroharohà’e. Haraharao ty habei’ ty ala viàñe’ ty pitsik’ afo.

\VS{6}Afo i famelekey, haliforan-katserehañe; napok’ amo haraon-tikañ’ ao i famelekey f’ie mahativa i sandriñey iaby, naho mamiañ’ afo an-dalam-pañaveloan-tika, toe ampiforehete’ i tsikeokeokey.

\VS{7}Hene mete folahe’ ondatio naho toe fa nifolahe’e ze karazam-biby naho voroñe naho mpilaly vaho o bibin-driakeo,

\VS{8}fe tsy lefe’ ondaty folaheñe i famelekey. Ie haratiañe mitsingoetse, lifo-boreke mahafate.

\VS{9}Ie ty andrengean-tika i
{\ND{Talè}} Raentikañey, ie ka ty añonjiran-tika t’indaty namboareñe hambam-bintañe aman’ Añahare\FTNT{*}{{\FR 3:9 }{\FT{Fot 1:26-27}}}.

\VS{10}Songa am-palie raike ty iakaran-tata naho fàtse. O ry longo, sondo’e t’ie anoeñe!

\VS{11}Ampikararahe’ ty loharano hirik’ am-bava raike hao ty mamy naho ty mafaitse?

\VS{12}O ry longo, mete mamoa takoko\FTNT{†}{{\FR 3:12 }{\FT{Grika: oliva}}} hao ty sakoañe? ndra sakoañe ty vahe? Toe tsy vokaren-drano masiake ty mamy.


\par }{\SH Hihitse Roe
\par }
{\PP \VS{13}He ama’ areo ao ty mahihitse naho mahilala? Ee te ho vente’e amy hava­ñona’ey, t’ie mitoloñe an-katretran-troke mahihitse.

\VS{14}Fe naho añaja’o fikirañañe mafaitse aman-katea-teña ty an-tro’o ao, le ko mibohaboha handañira’o ty hatò.

\VS{15}Toe tsy hirik’ añ’abo i hihitse zay, f’ie an-tane, an-kasijin-tsandriñe naho itokoan-angatse.

\VS{16}Aa naho eo ty fitsikirihañe naho fifandierañe, le eo ka ty fivalita­boahañe naho ze fonga atao sata raty.

\VS{17}Hiringiri’e hey ty hihitse boak’ andin­dìñe ao, ie mifampilongo, lem-pò, mete mivohotse, lifo-tretrè naho voka-tsoa, tsy mitroetroe vaho po-famañahiañe.

\VS{18}Tongisam-pampilongo am-panintsiñañe ty tabiry mamoa havantañañe\FTNT{‡}{{\FR 3:18 }{\FT{Fil 1:11}}}.



\par }\Chap{4}{\SH Miambanea aman’Añahare
\par }
{\PP \VerseOne{1}Hirik’aia o aly naho fifandierañe ama’ areoo? Tsy o hasiji’ areoo hao ty mitrobo añ’ova ao?

\VS{2}Mikirañe f’ie tsy manañe, mamono; mihàñe fe tsy mahazo, naho mifandietse vaho mialy, f’ie tsy manañe amy te tsy mihalaly,

\VS{3}Mihalaly fe kanao tsy tendreke, vàlañe i hatakey, ie ho nirite’areo an-kadrao avao.

\VS{4}Ty karapilo! Tsy apota’ areo hao te falaiñañe an’ Andrianañahare ty firañetañe ami’ty voatse toy?\FTNT{*}{{\FR 4:4 }{\FT{Mat 13:22, Lke 4:5-6, 14:33 Rom 12:2,}}} Aa le ze te ho rañe’ ty tane toy manao ty vata’e ho rafelahin’ Añahare.

\VS{5}Hera atao’ areo te tsy aman-tali’e ty itsara’ i sokitse masiñey t’y hoe: Mañiriñe am-pihàñañe ty Arofo mimoneñe aman-tikañe ao.

\VS{6}Fe itolora’e fañisoham-bey. Izay ty anoe’e ty hoe:

\par }{\Q Zeharen’ Añahare ty mpiebotsebotse,

\par }{\Q fe tolora’e arofo ty mpirèke.\FTNT{†}{{\FR 4:6 }{\FT{Rzs 3:34}}}


\par }{\PP \VS{7}Aa le miambanea aman’ Añahare. Liero i mpañìnjey, le hibioñe.

\VS{8}Harineo t’i Andrianañahare, le hitotofa’e. Mandiova fitàñe ry mpanan-kakeo vaho mañefera arofo ry mpanao sadrò-lahiagao.

\VS{9}Mihontoha, mandalà naho mangololoiha; afotero ho firovetañe ty fitohafa’ areo vaho halonjerañe ty haeha’ areo.

\VS{10}Miambanea aolo’ i
{\ND{Talè}} le hongahe’e.


\par }{\PP \VS{11}O ry longo, ko mifamokafoka. Ty mañìnje Hake naho mizaka Hake ro mañìnje rahalahy Vaho mizaka longo; Aa kanao maniñe Hake irehe, le tsy mpañambeñe Hake, fa mpizaka.

\VS{12}Raike t’i Mpanolotse Hake, Ie ty maharombake naho maharo­tsake. Ia v’iheo te hizaka ondaty?


\par }{\SH Rengeñe hao ty Hamaray?
\par }
{\PP \VS{13}Hete! ie manao ty hoe: Ke anito, he hamaray, le hionjoñe mb’an-drova an-koe añe zahay, ho tambatse añe taoñe raike hanao takinake vaho hanontom-bara.

\VS{14}Fe tsy apota’ areo te inoñe ty ho fiai’ areo te hamaray, ie toe zono miboak’ aniany vaho mimiañ’ añe.

\VS{15}Fe hàmake te hanoe’o ty hoe: Naho satri’ i
{\ND{Talè}}, te ho velon-jahay le hanao zao naho zao.

\VS{16}F’ie miroharoha am-pirengevohañe henaneo, toe raty o fisengeañeo.

\VS{17}Le aman-kakeo ze mahafohiñe ty soa hanoe’e fe tsy anoe’e.



\par }\Chap{5}{\SH Hatahata amo Mpañalealeo
\par }
{\PP \VerseOne{1}Hete! ry mpañalealeo, miroveta naho mitoreòva amo hasotriañe hivo­trak’ ama’ areoo.

\VS{2}Fa momoke ty vara’ areo, nihanem-bararaoke o saro’ areoo.

\VS{3}Herefeñe ty volamena naho ty volafoti’ areo, toe ho sesehe’ ty harefesa’e, hampibotseke ty nofo’ areo hoe afo, ie nahaja’ areo ho amo andro honka’eo o vara’ areoo.

\VS{4}Inao! Mitoreo ty rima’e o mpièke nanatake o tete’ areoo, ie nahaja’ areo avao. Fa nitakats’ an-dravembia’ i
{\ND{Talè}}’ i màroy\FTNT{*}{{\FR 5:4 }{\FT{Iir 22:13}}} ty fitoreova’ o mpanatakeo.

\VS{5}Ie toe niagaregañe an-tane atoy naho niaiñañoleñañe, nañavondra-troke ho amy andro fandentàñey,

\VS{6}Mamàtse naho mañoho-doza amy vañoñey, ie tsy nanohetse.


\par }{\SH Mifeaha Faloviloviañe
\par }
{\PP \VS{7}Mahaliñisa arè ry longo, ampara’ ty fitotsaha’ i
{\ND{Talè}}. Oniño ty fahaliñisa’ i mpiavay ty voka-tsoa’ i taney, ie liñisa’e ampara’ te avy i loha-orañey naho i oran-jobay.

\VS{8}Mahaliñisa, mihaozara troke, fa an-titotse ty fitotsaha’ i
{\ND{Talè}}.

\VS{9}Ko mifamarahy ry longo, tsy mone ho zakaeñe. Hehe te mijohañe an-dalañe eo i Mpizakay.

\VS{10}O koahe, rendreho o mpitoky nisaontsy amy tahina’ i Talèio ho fandrazañañe ty fahaliñisañe naho hasotriañe.

\VS{11}Ataon-tika haha ty mahafifeake. Toe jinanji’ areo ty fahaliñisa’ i Joba naho niisa’ areo ty nanoe’ i
{\ND{Talè}}, fa lifon-kalèn’ arofo naho fiferenaiñañe t’i
{\ND{Talè}}.

\VS{12}Mandikoatse ie iabiy, ry longo, ko mifanta—he amy like­rañey, ke ami’ty tane toy, hera am-panta ila’e, fe anò eka ty eka’ areo, naho Aiy! ty tsie’ areo, tsy mone hampihotrahan-jaka.


\par }{\SH Mihalalia am-Patokisañe
\par }
{\PP \VS{13}Ia ama’ areo ro misotry? Soa re te hihalaly. Ia ty ehake? Ehe t’ie hisabo.

\VS{14}Ama’areo ao hao ty siloke? Soa re te hikanjy o bei’ i Fivoriio hihalaly ho aze, hañosoran-tavoñe amy tahina’ i
{\ND{Talè}}y,

\VS{15}Ie mihalaly am-patokisañe ro mahajangañe i natindriy vaho hatroa’ i
{\ND{Talè}}. Ie nandilatse, le hafahañe.

\VS{16}Aa le mifampiantofa tahiñe vaho mifampihalalia le ho jangañe. Mahatafe­tetse raha maro ty halaly toloñe’ ty vantañe.

\VS{17}Ondaty nira-vintañe amantika t’i Elia, ie nihalaly ty tsy hahavian’ orañe, le tsy niavy an-tane atoy naho tsy niritse hey ty taoñe telo-tsi-enem-bolañe.

\VS{18}Ie nihalaly indraike, le nampikojojoahe’ i likerañey i orañey vaho nahatoly sabo ty tane.


\par }{\PP \VS{19}Ory longo, naho ama’ areo ty mandifik’ ami’ty hatò, vaho eo ty mampoly aze,

\VS{20}Le maharendreha te ze mampitolike ty mpanan-kakeo amy fandilara’e i lalañey ro handromba-piaiñe tsy hihomake vaho handembeke tahiñe maro\FTNT{†}{{\FR 5:20 }{\FT{Its 10:12}}}.


\par }