\NormalFont\ShortTitle{Bentatse}

{\MT Bentatse


\par }\ChapOne{1}{\SH Nañitrifan’Anjely
\par }
{\PP \VerseOne{1}Ty namentabentara’
{\ND{Iesoà}} Norizañey, ie nitoloran’ Añahare, hanoroa’e o mpitoro’eo o tsy mahay tsy ho tendrek’ anianio, le nampihitrife’e aman-An­jeli’e ty hampahafohiñe i Jaona mpitoro’e.

\VS{2}Ie nitaroñe ze hene nioni’e amy tsaran’ Añaharey naho amy taro’
{\ND{Iesoà}} Norizañey.

\VS{3}Haha ty mamaky ty tsaram-pitokiañe toy am-palie naho o mitsendreñe vaho mañambeñe o miso­kitseo, fa an-titotse ty andro.


\par }{\SH Jaona naho Iesoa fa hitotsake
\par }
{\PP \VS{4}I Jaona,

\par }{\PP Ho ami’ty Fivory fito e Asia ao.

\par }{\PP Hasoa ama’areo naho hanintsiñe boak’ amy Ao, naho i Tao, vaho i Hitotsake eo naho boak’ amo arofo fito aolo i fiambesa’eio,

\VS{5}naho boak’ am’
{\ND{Iesoà}} Norizañey, i valolombeloñe migahiñey, ty valoha’e nasamak’ amy havilasiy, toe i Talèm-panjaka’ ty tane toiy\FTNT{*}{{\FR 1:5 }{\FT{Its 10:17, Sabo 136:3}}}.

\par }{\PP Ho amy Mpikoko naho nañaha antikañe amo hakeon-tikañeo amy lio’eiy,

\VS{6}vaho nanoe’e mpanjaka naho mpisoroñe aman’ Añahare, Rae’e. Aze ty engeñe naho ty haozarañe nainai’e donia! Amena.

\VS{7}Hehe, t’ie mitotsake eo

\par }{\Q mindre amo rahoñeo\FTNT{†}{{\FR 1:7 }{\FT{Dan 7:13}}};

\par }{\Q kila fihaino ro hahaisak’ aze,

\par }{\Q naho o nitombok’ azeo,

\par }{\Q vaho hangoihoia’ ze hene foko’ i Taney\FTNT{‡}{{\FR 1:7 }{\FT{Zek 12:10}}}. Ie izay! Amena.

\VS{8}Izaho ty A naho Z\FTNT{§}{{\FR 1:8 }{\FT{A naho Zede : Gr: Alfa naho Omega; Heb: Alef naho Tav (Gen 1:1)}}}, hoe t’i
{\ND{Talè}} Andrianañahare, i Eo naho i Teo vaho i ho Aviy, i Tsitongerèñey.


\par }{\SH Mitaroñe amy Fivory rey t’Iesoa
\par }
{\PP \VS{9}Izaho, toe rahalahi’ areo, Jaona, mpitraoke amy haloviloviañey naho amy fifeahañe vaho fahaliñisañe amy
{\ND{Iesoà}} ao, ro tan-tokonose atao Patmo, ty amy tsaran’ Añaharey naho ty amy taro’ i
{\ND{Iesoày}}.

\VS{10}Ie tañ’ Arofo ao amy andro ra’elahy zay vaho nahatsanoñe ty fiarañanañañe nipazake hoe antsiva\FTNT{*}{{\FR 1:10 }{\FT{Grika: trompetra (le hoe izay iaby)}}} ambohoko ao

\VS{11}nanao ty hoe, Patero am-boke ao ze isa’o le ahitrifo mb’amo Fivory fito rezao: mb’amy Efesosy naho mb’amy Smirna naho mb’amy Pergamosy naho mb’amy Tiatira naho mb’amy Sardisy naho mb’amy Filadelfia vaho mb’amy Laodikia.

\VS{12}Nitolike iraho hahatreavako i fiarañanañañe nisaontsy amakoy; aa naho nitolike le nahatrea menorà\FTNT{†}{{\FR 1:12 }{\FT{Menorà: fitongoàn-jiro, fito ty jiro’e}}} volamena fito\FTNT{‡}{{\FR 1:12 }{\FT{Zek 4.2-3}}},

\VS{13}naho an-teñateña’ i fitongoàn-jiro rey ey ty nanahake i Ana’ Ondatiy\FTNT{§}{{\FR 1:13 }{\FT{Dan 7:13}}} nisikiñe lamba nahatakatse o fandia’eo vaho nisadiam-bolamena añ’araña’e eo\FTNT{*}{{\FR 1:13 }{\FT{Dan 10:5}}}.

\VS{14}Nifoty hoe volon’ añondry foty o maroin’ añambone’eo, vaho hoe afo miroborobo o fihaino’eo.

\VS{15}Nihoe torisìke nikotriñeñe, natranak’ an-toñake ao, o fandia’eo\FTNT{†}{{\FR 1:15 }{\FT{Dan 10:6}}}, le nanahake ty fitromoron-drano maro i fiarañanaña’ey\FTNT{‡}{{\FR 1:15 }{\FT{Iek 1:24, 43:2}}};

\VS{16}naho am-pità’e havana ao ty vasiañe fito, le niboake am-palie’e ao ty fibara masioñe sambe-lela’e\FTNT{§}{{\FR 1:16 }{\FT{Ben 2:16; Ies 49:2, Heb 4:12}}}, vaho nanahake ty fireandrea’ i àndroy te tsipinde mena ty lahara’e.

\VS{17}Ie nitreako, le nibabok’ am-pandia’e eo hoe mate, vaho natongoa’e amako ty fità’e havana, nanao ty hoe: Ko hemban-drehe. Izaho ro Valoha’e naho ty Fara’e\FTNT{*}{{\FR 1:17 }{\FT{Ies 44:6, 48:12}}},

\VS{18}vaho i Veloñey; toe nikenkan-draho, fe heheke, veloñe nainai’e donia! Amena. Vaho amako o lahin-dakilè’ i Tsikeokeokey naho i Havilasio.

\VS{19}Aa le sokiro o niisa’oo, o eoo, vaho o mbe hifetsakeo.

\VS{20}Ty tafatoño’ i vasiañe fito nioni’o an-kavanako eo rey, naho i fitongoàn-jiro volamena fito rey: toe anjeli’ i Fivory fito rey i vasiam-pito rey, vaho Fivory fito i fitongoàn-jiro fito rey.



\par }\Chap{2}{\SH Taratasy amity Fivory Fito Valoha’e; Efesosy
\par }
{\PP \VerseOne{1}Ho amy anjelim\FTNT{*}{{\FR 2:1 }{\FT{Ndra irake, (and. 8, 12, 18 ka)}}}-Pivorin-te Efesosiy, sokiro: Inao! ty tsarae’ i mitañe i vasiañe fito rey am-pitàn-kavana’e, ie midrai­draitse anteñateña’ i fitongoàn-jiro fito reiy.

\VS{2}Fantako o sata’oo, ty fitromaha’o naho ty fifeaha’o, naho te tsy leo’o o tsereheñeo, naho nitsohe’o o mieva ho Firàheñe fa tsieo vaho nioni’o te remborake.

\VS{3}Toe nivave’o naho nifeake, naho nitoroñe’o i añarakoy vaho tsy nikolempa.

\VS{4}Fe inao ty andierako azo: nifarie’o ty fikokoa’o valoha’e.

\VS{5}Tiahio arè ty ha’abo nikapotraha’o! Misolohoa, naho anò o nanoe’o am-baloha’eo, tsy mone homb’ama’o aniany iraho hanintake i fitongoàn-jiro’oy amy toe’ey, naho tsy ibaboha’o.

\VS{6}Fe zao ty ama’o, t’ie malaiñe ty sata’ o Nikolaitao\FTNT{†}{{\FR 2:6 }{\FT{Nikolaita: sata’ i Balame: fañarapiloañe, fitalahoañe ami’ty andro tsie.}}}, toe hejeko ka.

\VS{7}Ze aman-dravembia, mijanjiña ty taro’ i Arofoy amo Fivorio, le ze maharebake, ro hitolorako hikama amy hataen-kaveloñe anteñateñan-tanen-kavelon’ Añaharey\FTNT{‡}{{\FR 2:7 }{\FT{Fot 2:9, 3:22,24; Ben 22:2,14}}}.


\par }{\SH Smirna
\par }
{\PP \VS{8}Ho amy anjeli’ i Fivorin-te Smirnay, sokiro: Inao ty tsarae’ t’i Valoha’e naho i Fara’ey\FTNT{§}{{\FR 2:8 }{\FT{Ies 44:6, 48:12}}}, i nivilasy fa nibodan-ko veloñey:


\par }{\PP \VS{9}Apotako o fitoloña’oo naho i faloviloviañey vaho ty hararaha’o, (toe mpañaleale irehe); naho ty fiteratera’ o mieva ho mpitan-Kake fa tsie, te mone fivori’ i mpañìnjeio.

\VS{10}Ko hembañe amo hampisoañañ’ azoo. Ingo, fa hajo’ i mpañijey am-pandrohizañ’ ao nahareo hitsohañe; naho ho sareraheñe folo andro. Migahiña pak’an-kavilasy vaho hatoloko azo ty sabakan-kaveloñe.\FTNT{*}{{\FR 2:10 }{\FT{Ies 63:16, 64:8, Rom 9:25-26
}}}

\VS{11}Ze aman-dravembia, mijanjiña ty taro’ i Arofoy amo Fivorio. Tsy hizò voiñe amy havilasy faha-roey\FTNT{†}{{\FR 2:11 }{\FT{Ben 20:6,14}}} ze maharebake.


\par }{\SH Pergamosy
\par }
{\PP \VS{12}Ho amy anjeli’ i Fivory e Pergamo aoy, sokiro: Hoe ty taro’ i amam-pibara sambe-lela’e masioñey.


\par }{\PP \VS{13}Apotako o fitoloña’o naho ty fimoneña’o am-pitoboham-pifehea’ i mpañìnjey ao; fe tambozòre’o ty añarako vaho tsy napo’o i fatokisañ’ ahiy ndra tañ’ andro’ i Antipasy valolombeloko migahiñey, ie vinono añ’ila’ areo am-pimoneña’ i mpañìnjey ao.

\VS{14}Fe inao ty tsy ampe hilierako: te ama’o ao ty mitañe ty fañòha’ i Balama nañoke i Balaka hampipoke vato fitsikapiañe aolo’ o nte-Israeleo hikamà’ iareo o nisoroñañe aman-tsamposampoo vaho hañarapilo.

\VS{15}Toe ama’o ka o mitañe ty fañòha’ o Nikolaitaoo—ie hejeko.

\VS{16}Misolohoa! Tsy mone hivovò ama’o, naho hialy am’iereo amy fibara am-bavakoy.

\VS{17}Ze aman-dravembia, mijanjiña ty taro’ i Arofoy amo Fivorio. Ze maharebake, ty hanjotsoako amo mana mietakeo, naho hatoloko aze ty vato foty, vaho nisokireñe amy vatoy ty tahinañe vao tsy fohiñe naho tsy i mandrambe azey.


\par }{\SH Tiatira
\par }
{\PP \VS{18}Ho amy anjeli’ i Fivory e Tiatira aoy, sokiro: Hoe ty tsara’ i Anan’ Añahare, i amam-pihaino mirebareba hoe afo naho amam-pandia hoe torisìke nikotriñeñe\FTNT{‡}{{\FR 2:18 }{\FT{Dan 10:5-6}}}.

\VS{19}Fantako o sata’oo, naho i fikokoañey naho i fiatrafañey, naho i fatokisañey naho o fitoroña’oo, vaho te soa ta o tam-baloha’eo o am-para’eo.

\VS{20}Fe inao ty tsy ampeampe atreatreko azo, t’ie mitrao-drehake amy Jezebela, rakemba; ie mieva ho mpitoky naho mañoke naho mampitsile o mpitorokoo hañarapilo vaho hikama o nisoroñañe aman-tsamposampoo.

\VS{21}Ie nampalalaheko hisoloho amo hakarapiloa’eo, fe nifoneña’e tsy hibaboke.

\VS{22}Ingo arè t’ie hafetsako an-tihy, naho mb’ an-kaloviloviam-bey o mpifandia-tihy ama’eo, naho tsy isolohoañe o sata’iareoo,

\VS{23}vaho havetrako ami’ty angorosy o ana’eo, hahafohina’ o hene Fivorio te izaho ro mpitsikarak’ arofo naho vetsevetse, vaho songa hitolorako ty amo sata’eo.


\par }{\PP \VS{24}Fe hoe iraho ama’areo naho amo sehanga’e e Tiatirao, o tsy mitañe i fañòhañe zay, naho tsy mahafohiñe ze o atao raha miheotse amy mpañinjey zao, ty amy isaontsia’ iareoy: tsy hampijinieko kilankañe hafa nahareo,

\VS{25}fe tambozoro o hanaña’ areoo ampara’ te avy iraho.

\VS{26}Ze maharebake naho mahambeñe o fitoloñakoo pak’am-pigadoña’e, ty hitolorako lily amo kilakila’ ndatio\FTNT{§}{{\FR 2:26 }{\FT{Sab 2:8}}},

\VS{27}le ie ty hañarak’ iareo an-kobay viñe, (ho demodemoheñe hoe valàñe tane iereo\FTNT{*}{{\FR 2:27 }{\FT{Sab 2.9}}}) manahak’ i rinambeko aman-dRaekoy,

\VS{28}vaho hatoloko aze i Fanjirik’ àndroy.

\VS{29}Ze aman-dravembia, mijanjiña ty taro’ i Arofoy amo Fivorio.



\par }\Chap{3}{\SH Sardisy
\par }
{\PP \VerseOne{1}Ho amy anjeli’ i Fivory e Sardisy aoy, sokiro: Hoe ty taro’ i aman’ arofon’ Añahare fito rey naho i vasiañe fito reiy. Apotako o sata’oo, te aman-tahinañe t’ie veloñe te mone nibanìtse.

\VS{2}Mijilova! Haozaro o raha sisao, ie antitotse ho momoke, amy te tsy nirendreko te heneke am-pivazohoan’ Añahareko o sata’oo.

\VS{3}Tiahio arè o rinambe’o naho jinanji’oo, le ambeno vaho isolohò. Inao ho pok’eo hoe mpamaoke iraho! Haha ty mitao naho mañambeñe o saro’eo tsy mone mihalo am-pañaveloa’e, hahaisahañe ty fimeñara’e\FTNT{*}{{\FR 3:3 }{\FT{Boak’amy Ben 16:15}}}. Aa naho tsy mijilo irehe le hisodehañako hoe malaso vaho tsy ho fohi’o ty ora hivotrahako.

\VS{4}Toe ama’o ka ty tahinañe tsy ampe e Sardisy ao ze tsy nandeotse o saro’eo. Ie hitrao-dia amako hisarom-poty fa mañeva.


\par }{\PP \VS{5}Aa le ze maharebake, ie ro haombe sarom-poty, le tsy ho fòrako amy boken-kaveloñey ty tahina’e, fe hiantofako añatrefan-dRaeko naho aolo’ o anjeli’eo i tahina’ey.

\VS{6}Ze aman-dravembia, mijanjiña ty taro’ i Arofoy amo Fivorio.


\par }{\SH Filadelfia\FTNT{†}{{\FR 3:6 }{\FT{Ies 56: 1-7}}}
\par }
{\PP \VS{7}Ho amy anjeli’ i Fivory e Filadelfia aoy, sokiro: Hoe ty enta’ i Masiñey, i vantañey, i aman-dahin-dakile’ i Davidey; i manokake le tsy eo ty handrindriñe, naho mandrindriñe vaho tsy eo ty hanokake\FTNT{‡}{{\FR 3:7 }{\FT{Ies 22:22}}}.

\VS{8}Fantako o sata’oo. Hehe, nampijadoñeko añatrefa’o ty lalañe misokake, tsy eo ty haharindriñe aze; toe aman-kaozarañe kede irehe, fe nambena’o o volakoo vaho tsy nitety ty añarako.

\VS{9}Heheke, hengaeko boak’ am-pivori’ i mpañìnjey, o mieva ho mpitan-Kake fa tsieo, te mone mpandañitse—hampiatrefako azo, hibàbok’ am-pandia’o eo, le ho fohi’ iereo te ihe ty nikokoako.

\VS{10}Aa kanao nitana’o i taroko ty amy fahaliñisañey, le ho tanako irehe tsy hiatreke i oram-pisombeañe hifetsake ami’ty voatse toiy, hitsoke o mpimo­neñ’ an-tane atoio.

\VS{11}Heheke! ho avy aniany iraho, vontitiro ze ama’o, tsy mone ho tavaneñe i sabakam-bolonahe’oy.


\par }{\PP \VS{12}Hanoeko fahañe añ’anjomban’ Añahareko ao ze maharebake, ie tsy hiakatse ao ka, naho hisokirako ty tahinan’ Añahareko\FTNT{§}{{\FR 3:12 }{\FT{Ies 56:5}}} naho ty añara’ i rovan’ Añaharekoy, Ierosaleme vao hizotso hirik’ andindìñe eñe boak’ aman’ Andrianañahareko añe; vaho ty añarako vao.

\VS{13}Ze aman-dravembia, mijanjiña ty taro’ i Arofoy amo Fivorio.


\par }{\SH Laodikia
\par }
{\PP \VS{14}Ho amy anjeli’ i Fivori’ i Laodikiay, sokiro: Hoe ty enta’ i Amena\FTNT{*}{{\FR 3:14 }{\FT{amena: ie izay}}}, ty valolombeloñe migahiñe naho tò, ty Fifotoram-pamboaran’ Añahare\FTNT{†}{{\FR 3:14 }{\FT{Kol 1:15; Heb 1:6, Rzs 8: 22-32}}}.

\VS{15}Apotako o sata’oo, te tsy manintsiñe, tsy mae. Ninoko t’ie nanintsiñe he te nimae!

\VS{16}f’ie kanao boka, tsy manintsy tsy mae, le haporitsako boak’ am-bavako ao,

\VS{17}ami’ty atao’o ty hoe: Mpañaleale iraho; nitoabo­ram-bara\FTNT{‡}{{\FR 3:17 }{\FT{Hos 12:8}}} vaho tsy mipay inoñ’inoñe; fe tsy apota’o te mavoivoy naho voretra naho rarake naho goa vaho miboridañe.

\VS{18}Itoroako te hivily amako ty vola-mena nitsohañ’afo\FTNT{§}{{\FR 3:18 }{\FT{Sab 19:10, 119:72, 127, Rzs 30:5}}}, hampañaleale azo, naho lamba foty hanikinañe azo, soa tsy haboake ty hameñaram-piboridaña’o, vaho aoli-maso hatevo o fihaino’oo, hahaisake.

\VS{19}Hene endahako naho lafaeko o kokoakoo, aa le mahimbaña vaho misolohoa\FTNT{*}{{\FR 3:19 }{\FT{Rzs}}}.

\VS{20}Intoy iraho! Mijohañe an-dalañe eo mitrehentrehe. Ndra ia’ia mahajanjiñe ty feoko naho manokake i lalañey, le hizilike mb’ama’e ao iraho hitrao-pikama ama’e, vaho ie amako.


\par }{\PP \VS{21}Hatoloko amy ze maharebake t’ie hitrao-piambesatse amako amy fiam­besam-pifeheakoy, manahake te izaho naharebake ro mindre fiambesatse aman-dRaeko am-piambesam-pifehea’e ao.

\VS{22}Ze aman-dravembia, mijanjiña ty tsara’ i Arofoy amo Fivorio.



\par }\Chap{4}{\SH Fitalahoañe Andindìñe ao
\par }
{\R (Isa 6.1-3)

\par }{\PP \VerseOne{1}Ie añe, le nañente, vaho naheoko ty lalañe nisokake andindìñe ey, vaho nanao ty hoe amako i fiarañanañañe hoe antsiva\FTNT{*}{{\FR 4:1 }{\FT{Ben 1:10, Mat 24: 31, Te 4:16, Ko 15:52}}} tsinanoko am-baloha’e nitsara amakoy: Mañambonea mb’etoa, hitoroako ze tsy mahay tsy ho avy henane zao.


\par }{\PP \VS{2}Nitojo amako t’ie añ’arofo, naho inge te nijadoñe an-dikerañe ey ty fiam­besatse, vaho eo t’i ni­am­besatse amy fiambesatsey.

\VS{3}Hoe vato jaspy\FTNT{†}{{\FR 4:3 }{\FT{Jaspy: vatosoa mena, ndra mavo tanora}}} naho karneola5 i niambe­sa­tsey naho niarikatoke i fiam­besatsey ty àvañe hoe emarode6 te isaheñe.

\VS{4}Niariseho i fiambesa­tsey ty fiambesam-pifeheañe roapolo efats’amby naho amy fiambesatse rey ty androanavy roapolo efats’ amby misaroñe lamba foty, le añambone’ iareo eo songa an-tsabaka volamena.

\VS{5}Niboak’ amy fiambesatsey ty helatse nitsipelatse naho fikorokodoiñañe naho fiparapapiahan-kotroke; vaho nirebareba añatrefa’ i fiambesatsey eo ty jiro fito, i tio-fiton’Añaharey.

\VS{6}Añatrefa’ i fiambesatsey eo ty riake fitaratse, hoe kristaly, naho añivo eo vaho mañohoke i fiambesatsey ty raha veloñe efatse atse-pihaino aolo’e naho amboho’e.


\par }{\PP \VS{7}Manahake ty liona i raha veloñe valoha’ey\FTNT{‡}{{\FR 4:7 }{\FT{Dan 7:4}}}, le manahake ty bania ty raha veloñe faha-roe le hoe amam-binta’ ondaty i raha veloñe faha-teloy vaho hoe vantio miti­liñe i raha veloñe fah’efatsey\FTNT{§}{{\FR 4:7 }{\FT{Iek 1:10}}}.

\VS{8}Songa aman’ elatse eneñe\FTNT{*}{{\FR 4:8 }{\FT{Ies 6:2}}} i raha veloñe efatse rey, atse-pihaino añ’ariseho aze naho añate’e ao, ie tsy mitroatse handro an-kaleñe manao ty hoe:

\par }{\Q Masiñe, masiñe, masiñe

\par }{\Q t’i
{\ND{Talè}} Andrianañahare Tsitongerèñey\FTNT{†}{{\FR 4:8 }{\FT{Ies 6:3}}},

\par }{\Q i teo, naho eo, vaho ho aviy.


\par }{\PP \VS{9}Ndra mbia’ mbia te mandrenge naho miasy vaho mañandriañe i miambesatse amy fiambesatseiy—i veloñe nainai’e doniay—i raha veloñe rey,

\VS{10}le mibabok’ añatrefa’ i miambesatse amy fiambesatseiy i androanavy roapolo efats’ amby rey mitalaho amy veloñe nainai’e doniay, vaho mañifike o sabakam-bolonahe’ iareoo añatrefa’ i fiambesam-bolonahetsey, manao ty hoe:


\par }{\Q \VS{11}Mañeva irehe, ry
{\ND{Talè}},

\par }{\Q ty handrambe engeñe,

\par }{\Q naho hasiñe, naho haozarañe\FTNT{‡}{{\FR 4:11 }{\FT{Fi I 29:11}}},

\par }{\Q amy te Ihe ro namboatse ze halifora’e,

\par }{\Q naho an-tsatri’o ty maha-eo iareo vaho t’ie namboareñe.



\par }\Chap{5}{\SH Ty Boke-peleke naho ty Vik’añondry
\par }
{\PP \VerseOne{1}Le nitreako an-kavana’ i miambesatse amy fiambesatseiy ty boke-peleke misokitse añ’ate’e naho alafe’e\FTNT{*}{{\FR 5:1 }{\FT{Iek 2:10}}}, linite fitomboke fito.

\VS{2}Nitreako ka ty anjely fanalolahy, nitsey am-piarañanañañe mafe ty hoe: Ia ty mañeva hanokake i boke-pelekey naho hampipoñake o fitombo’eo?

\VS{3}Fe leo raik’ andindìñe ey tsy nahasokake i boke-pelekey ndra hahaisake aze, ndra an-tane, ndra ambane tane ao.

\VS{4}Aa le nangoihoy ty tañy iraho amy te tsy tendreke ty mañeva hanokake naho ty hamaky i bokey ndra ty hahaisake aze.

\VS{5}Le nanao ty hoe amako ty raik’ amy androanavy rey: Ko mirovetse! Hehe, te i Liona, tarira’ i Joda Vaha’ i Davidey\FTNT{†}{{\FR 5:5 }{\FT{Fot 49:9-10, Heb 7:14}}} ty nandreketse\FTNT{‡}{{\FR 5:5 }{\FT{Ies 11:1, 10}}} naho mahasokake i boke-pelekey naho i fitombo’e fito rey.

\VS{6}Le naheoko te ingo nijohañe an-teñateña’ i fiambesatsey naho i raha veloñe efatse rey vaho i androanavy rey eo ty vik’ añondry hoe linenta, aman-tsifa fito vaho maso fito, i Arofon’ Añahare fito niraheñe hanitsike ty tane toiy.

\VS{7}Nimb’eo re nandrambe i boke-pelekey am-pitàn-kavana’ i miambesatse amy fiambesa­tseiy.

\VS{8}Aa ie nandrambe i boke pelekey, le nibabok’ añatrefa’ i Añondriy i raha veloñe efatse rey naho i androanavy roapolo efats’ amby rey, songa nitañe marovany naho fitavonañe volamena pea ty emboke—o halali’ o noro’eoo.

\VS{9}Le nitakasy sabo vao ami’ty hoe:

\par }{\Q Mañeva azo ty mandrambe i boke-pelekey

\par }{\Q naho hampipoñake o fitombo’eo,

\par }{\Q amy t’ie linenta,

\par }{\Q vaho ty lio’o ro nahavili’ aiñe

\par }{\Q anay ho an’Andrianañahare,

\par }{\Q boak’ amy ze hene foko naho fameleke

\par }{\Q naho tariratse vaho fifeheañe;

\VS{10}naho nanoe’o fifeheañe naho mpisoroñe

\par }{\Q ho an’Andrianañahare’ay zahay,

\par }{\Q hifehe an-tane atoy\FTNT{§}{{\FR 5:10 }{\FT{Dan 7:18-27}}}.

\VS{11}Le nitreako, naho tsinanoko amy zao ty fiarañanañan’ anjely maro niarikoboñe i fiambesatsey naho i raha veloñe rey naho i androanavy rey, ale añ’ale naho arivo añ’arivo ty ia’e,

\VS{12}songa nampipoña-peo ami’ty hoe:

\par }{\Q Mañeva i Añondry linentay,

\par }{\Q ty handrambe lily

\par }{\Q naho vara naho hihitse

\par }{\Q naho ozatse naho hasiñe

\par }{\Q naho engeñe vaho sitra!

\VS{13}Le tsinanoko ze hene namboareñe andindìñe ey naho an-tane atoy naho ambane’ ty tane toy ao, naho an-driak’ añe, vaho ze he’e am’iereo ao nanao ty hoe amy miambesatse amy fiambesatseiy naho amy Vik’ añondriy:

\par }{\Q Tata naho hasiñe naho engeñe

\par }{\Q vaho fifeheañe nainai’e donia!

\VS{14}Le tinoi’ i raha veloñe efatse rey ty hoe: Amena! vaho niba­boke eo i androanavy rey, nitalaho.



\par }\Chap{6}{\SH O Fitombokeo
\par }
{\PP \VerseOne{1}Nitreako te pinoña’ i Vik’ añondriy ty raik’ amy fitomboke fito rey, le tsinanoko ty raik’ amy raha veloñe efatse rey nanao am-peon’ àmpiñe ty hoe: Akia!

\VS{2}Nañente le naheoko te inge ty soavala foty\FTNT{*}{{\FR 6:2 }{\FT{Zek 6:3}}}! le nitàm-pale ty mpiningitse ama’e naho nitoloran-tsabaka vaho nionjom-beo hoe mpandrebake handrebake.


\par }{\PP \VS{3}Ie nampipoñake i fitomboke faharoey, le inay ty raha veloñe faha roe, nanao ty hoe: Akia!

\VS{4}le niakatse ka ty soavala mena\FTNT{†}{{\FR 6:4 }{\FT{Zek 1:8, 6:2}}}, naho nitoloran-dily i mpiningitse ama’ey hañakatse ze atao hanintsiñe an-tane atoy, hifanjamañe, vaho nitolorañe fibara jabajaba.


\par }{\PP \VS{5}Ie nampipoñake i fitomboke fahateloy, le tsinanoko i raha veloñe fahateloy nikoike ty hoe: Akia! Naheoko te, ingo ty soavala mainte\FTNT{‡}{{\FR 6:5 }{\FT{Zek 6:2}}}. Nitintiñe balan­tsy am-pità’e\FTNT{§}{{\FR 6:5 }{\FT{Iek 4:16}}} i mpiningitse ama’ey.

\VS{6}Le tsinanoko ty fiarañanañañe añivo’ i raha veloñe efatse rey nanao ty hoe: Bogady\FTNT{*}{{\FR 6:6 }{\FT{Denariosy: karama andro raike}}} raike ty
\FTNT{†}{{\FR 6:6 }{\FT{Kapoake: Litatse: Kopy Bey}}}kapoa-barem-bazaha, naho bogady raike\FTNT{‡}{{\FR 6:6 }{\FT{Karama andro raike}}} ty vare hordea telo kapoake, vaho ko joieñe ty menak’ oliva naho ty divay.

\VS{7}Ie nampipoñake i fitomboke fah’efatsey, le inao, nikoike ty hoe i raha veloñe fah’ efatsey: Akia!

\VS{8}Naheoko te inge ty soavala fosaposatse\FTNT{§}{{\FR 6:8 }{\FT{Iek 6:3}}}, naho Havilasy\FTNT{*}{{\FR 6:8 }{\FT{Hos 13:14}}} ty añara’ i mpiningitse ama’ey, vaho nañorik’ aze t’i Tsikeokeoke. Le nomean-dily ami’ty fahaefa’ ty tane toy iereo hanjamañe am-pibara, naho an-kasalikoañe naho am-pamongorañe, vaho amo biby hako’ ty tane toio\FTNT{†}{{\FR 6:8 }{\FT{Iek 5:12, 17, 14:13-19}}}.


\par }{\PP \VS{9}Ie nampipoñake i fitomboke faha limey, le nitreako ambane’ i kitreliy ty arofo’ o vinono ty amy tsaran’ Añaharey naho i entañe nitaroñe’ iereoio.

\VS{10}Le nipazake am-piarañanañañe mafe ty hoe: Pak’ ombia? ry
{\ND{Talè}} masiñe naho to, t’ie hifoneñe tsy hizaka o mpimoneñe an-tane atoio hamale-fate ty lio’ay?

\VS{11}Le songa nitolorañe saroñe mireparepa foty, naho nitaroñañe t’ie hitofa heike, ampara’ te heneke o ho vonoeñe manahake iereo amo mpitrao-pitoroñeo vaho amo longo’ iareoo.


\par }{\PP \VS{12}Le naheoko t’ie nampipoñake i fitomboke fah’ eneñey, heheke ty ozoñozon-tane jabajaba, naho nikò-mainte hoe lamba-gony am-bolon-ose i àndroy, naho nivalike hoe lio i volan-dorisay,

\VS{13}vaho niponaponak’ an-tane o vasian-dikerañeo, hambañe ami’ty fihintsaña’ o sakoañe loaseñeo t’ie hozongozoñen-tiobey.

\VS{14}Nifampiria hoe boke-peleke nipelepeleheñe i likerañey, vaho naveve boak’ amo toe’e iabio o vohitseo naho o tokonoseo.

\VS{15}Le songa nietak’ am-po lakato naho am-bato ambohits’ao, o mpanjaka’ ty tane toio naho o ana-donakeo naho o mpañalealeo, naho o mpifeheo naho o maoza­tseo naho ze hene ondevo naho midada,

\VS{16}nanao ty hoe amo vohitseo naho amo vatoo: Miambotraha ama’ay naho ampietaho\FTNT{‡}{{\FR 6:16 }{\FT{Hos 10:8}}} ami’ty lahara’ i miambesatse am-piambesatsey naho amy fifomboa’ i Vik’ añondriy,

\VS{17}amy te tondroke ty sa ra’elahin-kaviñera’ iareo vaho ia ty hahafijohañe?



\par }\Chap{7}{\SH Jiosy 144.000
\par }
{\PP \VerseOne{1}Ie añe, le nitreako ty anjely efatse nijohañe an-kotso efa’ ty tane toy, nikalañe ty tiok’ efa’ ty tane toy, tsy hitiofa’ i tiokey ty an-tane atoy ndra amy riakey ndra amy ze hatae.

\VS{2}Nitreako ka ty anjely nionjoñe hirik’ am-panjiriha’ i àndroy eñe ninday ty fitombon’ Añahare-veloñe. Kinoi’e am-piarañanañañe mafe i anjely efatse nitoloran-dily hijoy ty tane toy naho i riakey rey, ami’ty hoe:

\VS{3}Ko joie’ areo hey ty tane toy naho i riakey naho o hataeo ampara’ te vinoli-fitombo’ay am-pelahandry\FTNT{*}{{\FR 7:3 }{\FT{Ben 9:4, 14:1, 22:4}}} o mpitoron’ Añahareo.

\VS{4}Le tsinanoko ty ia’ o viniloñe amy voli-fitombokeio, boak’ amy ze hene fifokoa’ o ana’ Israeleo le rai-hetse-tsi-efats’ale-tsi-efats’ arivo.

\VS{5}O vinoli-tombok’ am-poko’ i Jodao, 12 000

\par }{\PP vinilo am-poko’ i ­Robene: 12 000

\par }{\PP vinilo am-poko’ i Gade: 12 000

\VS{6}vinilo am-poko’ i Asere: 12 000

\par }{\PP vinilo am-poko’ i Naftaly: 12 000

\par }{\PP vinilo am-poko’ i Manasè: 12 000

\VS{7}vinilo am-poko’ i Simeone: 12 000

\par }{\PP vinilo am-poko’ i Levy: 12 000

\par }{\PP vinilo am-poko’ ­Itsakare: 12 000

\VS{8}vinilo am-poko’ i ­Zebolone: 12 000

\par }{\PP vinilo’ am-poko’ ­Iosefe: 12 000

\par }{\PP vinilo am-poko’i ­Beniamine: 12 000


\par }{\SH ty Valobohóke boak’amy ze hene tane
\par }
{\PP \VS{9}Ie añe, le naheoko te inge nizorazora aolo’ i fiambesam-pifeheañey naho aolo’ i Vik’ añondriy ty valobohòke mitozantozañe tsy lefe iaheñe, boak’ amy ze hene fifeheañe naho foko naho ondaty vaho fameleke, an-damba-foty mireparepa reketse ran-tsatrañe am-pità’e,

\VS{10}nirihoñe am-piarañanañañe mafe ty hoe:

\par }{\Q An’Andrianañaharen-tika

\par }{\Q miambesatse amy fiambesatsey

\par }{\Q naho amy Vik’ añondriy ty fandrombahañe.

\VS{11}Le hene nizorazora, niariseho i fiambesatsey naho i androanavy rey naho i raha veloñe efatse rey o anjelio, vaho nibabok’ an-daharañe añatrefa’ i fiambesatsey iereo nitalaho aman’ Añahare,

\VS{12}ami’ty hoe:

\par }{\Q Ie Izay! Sitra naho engeñe naho

\par }{\Q hihitse naho fañandriañañe

\par }{\Q naho hasiñe naho ozatse vaho hafatrarañe

\par }{\Q aman’Andrianañaharen-tikañe

\par }{\Q nainai’e donia. Amena!

\VS{13}Le hoe ty nañontanea’ ty raik’ amy androanavy rey: O misaron-damba foty mireparepao, ia iereo, vaho boak’aia?

\VS{14}Hoe ty natoiko, O androanavio, ihe ro mahafohiñe. Le hoe re tamako: O retoañe i niboak’amy haloviloviam-bey heneheney rezay, le fa sinasa’ iareo o saro-mireparepa’ iareoo vaho nampangotritriaheñe ami’ty lio’ i Vik’ añondriy.

\VS{15}Aa le:

\par }{\Q Miatreke i fiambesan’ Añaharey iereo,

\par }{\Q mitoroñe aze añ’anjomba’e ao

\par }{\Q handro an-kaleñe;

\par }{\Q vaho halàma’ i miambesatse

\par }{\Q amy fiambesatseiy am’iereo

\par }{\Q i kivoho’ey.

\VS{16}Tsy ho saliko ka naho

\par }{\Q tsy mb’ia ho taliñiereñe, vaho

\par }{\Q tsy hipisañe am’iereo i àndroy,

\par }{\Q ndra ze hatrovohañe,\FTNT{†}{{\FR 7:16 }{\FT{Ies 49:10}}}

\VS{17}amy te ho mpiarak’ iareo\FTNT{‡}{{\FR 7:17 }{\FT{Iak 34:23}}} i Vik’ añondry

\par }{\Q añivo’ i fiambesam-pifeheañeiy;

\par }{\Q naho hiaoloa’e mb’an-drano veloñe

\par }{\Q manganahana\FTNT{§}{{\FR 7:17 }{\FT{Iir 2:13, 17:13}}} mb’eo,

\par }{\Q vaho fonga ho faopaohen’ Añahare am-pihaino’iareo

\par }{\Q ze ranom-pihaino.\FTNT{*}{{\FR 7:17 }{\FT{Ies 25.8}}}



\par }\Chap{8}{\SH I Fitomboke faha fitoy
\par }
{\PP \VerseOne{1}Ie pinoña’ i Vik’ añondriy i fitomboke faha-fitoy, le nianjiñe an-tsasak’ ora i andindìñey.


\par }{\PP \VS{2}Le nitreako i anjely fito mpijohañe añatrefan’ Añahare rey t’ie nitolorañe antsiva fito.


\par }{\PP \VS{3}Pok’ eo ty anjely tovo’e nijohañe amy kitreliy eo nitañe ty fañembohañe volamena, naho nitolorañ’ emboke maro hengae’e mitraok’ amo halali’ o noro’e iabioo amy kitrely volamena añatrefa’ i fiambesatseiy,

\VS{4}vaho nionjoñe añatrefan’ Añahare boak’ am-pità’ i anjeliy ty hatoe’ i embokey, rekets’ o halali’ o noro’eoo.

\VS{5}Le rinambe’ i anjeliy i fañembohañey, naho natsafe’e afo boak’ amy kitreliy, naho nafetsa’e an-tane atoy; le niparapapiahen’ àmpiñe reketse figorogodoiñe, naho fibilobilon-kelatse vaho fanginikinihan-tane.


\par }{\SH O Antsivao
\par }
{\PP \VS{6}Le nihentseñe hitioke i anjely fito nitintiñe i antsiva fito reiy.


\par }{\PP \VS{7}Nitioke i anjely valoha’ey le pok’eo ty havandra naho afo miharo lio, ze nafetsak’ an-tane atoy, naho niforehetse ty faha-telo’ ty tane toy naho niforototo ty faha-telo’ o hataeo vaho fonga nipiloreñe ze ahetse maindoñe.


\par }{\PP \VS{8}Nitioke i anjely faharoey, le navokovoko an-driak’ ao ty raha jabajaba hoe vohitse niroborobo’ ty afo, naho niova ho lio ty faha-telo’ i riakey

\VS{9}le nimate ty faha­telo’ o raha veloñe an-driakeo, vaho nirotsake ty fahatelo’ o samboo.


\par }{\PP \VS{10}Nitioke i anjely fahateloy naho niponake boak’ andindìñ’ ey ty vasiañe jabajaba niforehetse hoe faìlo naho nidoñe ami’ty fahatelo’ o sakao vaho amo rano manganahanao:

\VS{11}Le tsaraeñe te mañendrake ty añara’ i vasiañey, naho nivorehe’ i mañendrakey ty faha-telo’ o ranoo vaho maro t’indaty binaibai’ i ranoy ty amy hafai’ey.


\par }{\PP \VS{12}Nitioke i anjely fa’ hefatsey, le pinaoke ty fahatelo’ i àndroy, naho ty fahatelo’ i volañey, naho ty fahatelo’ o vasiañeo, vaho naieñe ty faha-telo’ iareo; tsy nipisañe ty andro ami’ty faha-telo’e, le nanao izay ka i haleñey\FTNT{*}{{\FR 8:12 }{\FT{Avo 10:21, Ies 50:3, Iir 4:23-29, Zek 13:8, Ioe 2:10, 3:4, 4:15}}}.


\par }{\PP \VS{13}Le nitreako naho tsinanoko ty vantio nitiliñe an-teñateña’ i likerañey eñe nikoik’ am-peo mafe ty hoe: Hankàñe! Hankàñe! Hankàñe amo mpimoneñe an-tane atoio, ie ho poñafe’ i antsiva ila’e ho tiofe’ i anjely telo reiy!



\par }\Chap{9}{\PP \VerseOne{1}Nitioke i anjely faha limey, le nitreako ty vasiañe nigodoiñe an-tane eo hirik’ andindìñe ey, vaho natolotse aze ty lahin-dakilè’ i vovon-tsikeokeokey.

\VS{2}Sinoka’e i tsikeokeokey, le niforoake hirik’ an-koboñ’ao ty hatoeñe hoe boak’ an-toñake jabajaba. Nimaie’ i hatoeñe naporoa’ i Tsikeokeokeiy i àndroy naho i tiokey.

\VS{3}Le niboak’ amy hatoeñey mb’an-tane atoy ty valala vaho nitoloran-dily hambañe ami’ty lily amo halafia’ ty tane toio.

\VS{4}Nitsaraeñe te tsy ho joieñe ty ahets’ an-tane atoy, ndra ze raha antsetra naho ze hatae, fa ondaty tsy minday i vilon’ Añaharey an-dahara’e eo avao.

\VS{5}Le nimean-dily iereo tsy hanjamañe iareo, fa t’ie hampisoañeñe lime volañe. Ty fanaintaiña’ iareo le ty fanaintaiña’ ty kalengo mamantike ondaty.

\VS{6}Hipay hikenkañe ondatio amy andro rezay, fe tsy hahaoniñe; hisalala hibanìtse, fe handifiha’ ty havilasy.


\par }{\PP \VS{7}Nanahake soavala veka’e hialy ty vinta’ i valala rey, naho hoe sabakam-bolamena ty an-doha’ iareo vaho nanahake tarehe ondaty ty tarehe’ iareo.

\VS{8}Nanahake maroin-drakemba ty volo’ iareo, vaho hoe nifen-diona ty nife’ iareo.

\VS{9}Hoe fikalañan’ arañañe viñe o fikala’ iareoo, le nanahake ty fikorokodoin-tsoavalan-tsarete maro mioratse mb’añ’aly ty fikofaokofaon’ ela’ iareo.

\VS{10}Hambañe amo kalengoo ty solo’ iareo naho minipoke; toe aman-dily hañehetse ondaty añate’ ty lime volañe o solo’ iareoo.

\VS{11}Amam-panjaka mifehe iereo, ty anjeli’ i Tsikeokeokey: i Abadona ty añara’e ami’ty Hebreo, naho Apoliona\FTNT{*}{{\FR 9:11 }{\FT{Apoliona, Abadona: Mpandrotsake}}} ty añara’e ami’ty Grika.


\par }{\PP \VS{12}Heneke i hankàñe raikey, Inao! fa hizo hankàñe roe henane zao.


\par }{\PP \VS{13}Nitioke i anjely fah’ eneñey, le tsinanoko ty feo boak’ an-tsifa efa’ i kitrely volamena añatrefan’ Añaharey

\VS{14}nanao ty hoe amy anjely fah’ eneñe nitintiñe i antsivaiy, Hahao i anjely efatse mirohy amy saka jabajaba Eofratay rey.

\VS{15}Le navotsotse ty anjely efatse nihentseñeñe ho ami’ty ora naho àndro naho volañe vaho taoñe, hanjamañe ty faha-telo’ ondatio.

\VS{16}Ro’arivo-hetse ty iam-piningi-tsoavala nirimboñe. Tsinanoko ty ia’ iareo.

\VS{17}Zao ty vinta’ o soavalao naho o mpiningitse ama’e nitreako amy aroñaroñeio: amañ’afo naho manga antetse vaho vaton-tsolifara o fikalañ’ araña’ iareoo; naho hoe lohan-diona ty loha’ o soavalao, naho miforoak’ am-bava’ iareo ty afo naho hatoeñe vaho solifara.

\VS{18}Nanjamañe ty faha-telo’ ondaty an-tane atoy i telo rezay, i afoy naho i hatoeñey vaho i solifara niforoake boak’ am-bava’ iareoy.

\VS{19}Amy te am-bava’ o soavalao naho amo ohi’eo ty haozara’ iareo; fa hoe mereñe aman-doha’e, ty ohi’ iareo le irezay ty fijoia’ iareo.


\par }{\PP \VS{20}Mbe tsy nisoloho amo satan-taña’ iareoo o sehanga’ ondaty tsy nizamane’ i angorosy rezaio; tsy nijihetse ami’ty filokolokoañe amo kokolampao naho amo samposampo volamena naho volafoty naho torisìke naho vato vaho hataeo, ie tsy mahatrea naho tsy mahatsanoñe vaho tsy mahilala\FTNT{†}{{\FR 9:20 }{\FT{Sab 115:4-7, 135:15-17, Dan 5:23}}};

\VS{21}vaho tsy nibaboha’ iareo o fañohofan-dozao ndra o famorehañeo ndra o hakarapiloañeo ndra o fampikamerañeo.

\par }{\PP Fa amo andro’ i fiarañanaña’ i anjely faha-fitoio, ie vaho hitioke i ­antsivaiy, le ho heneke i tafatoñon’ Añahare nitaroñe’e amo mpitoky mpitoro’eoy.\FTNT{‡}{{\FR 9:21 }{\FT{Nafindra boak’ amy 10:7}}}



\par }\Chap{10}{\SH Ty Anjely naho ty Boke-peleke Kede
\par }
{\PP \VerseOne{1}Nitreako ka ty anjely fanalolahy nizotso boak’ andindìñe ey, nisaron-drahoñe, naho añambone’e eo ty hàvañe, naho nanahake i àndroy ty vinta’e, vaho hoe bodan’ afo o fandia’eo;

\VS{2}nitintiñe boke-peleke kedekedeke nisokake am-pità’e. Natroa’e ambone’ i riakey ty fandia’e havana, naho an-tane eo ty fandia’e havia,

\VS{3}vaho nipazak’ am-piarañanañañe manahake ty fitroñan-diona. Ie nikoike le nivolañe ka ty feon-kotroke fito.

\VS{4}Aa naho nivolañe i àmpiñe fito rey, le ho nanokitse iraho, fe tsinanoko ty fiarañanañañe boak’ andindìñe ey nanao ty hoe: Liteo i vinola’ i àmpiñe fito reiy, le ko sokireñe.

\VS{5}Ie amy zay, nañonjom-pitàn-kavana mb’ andindìñe ey\FTNT{*}{{\FR 10:5 }{\FT{Fot 14:22, Its 32:40}}} i anjely nitreako nijohañe ambone’ i riakey naho an-taney,

\VS{6}nifanta amy veloñe nainai’e doniay\FTNT{†}{{\FR 10:6 }{\FT{Dan 12:7}}}, amy namboatse o likerañeo naho ze am’ iereo ao naho ty tane toy rekets’ o ama’eo naho i riakey vaho ze ama’ey\FTNT{‡}{{\FR 10:6 }{\FT{Neh 9:6; Avo 20:11, Sab 146:6, Ben 4:11}}}, ty hoe: Tsy ho roñoñe ka ty ora!

\VS{7}
\par }{\PP \VS{8}Le nisaontsy amako indraike i fiarañanañañe tsinanoko boak’ andindìñey, ami’ty hoe: Akia, rambeso i boke-peleke misokak’ am-pità’ i anjely mijohañe an-driake ey naho an-taney.

\VS{9}Aa le niheo mb’amy anjeliy mb’eo iraho le nivolañako, hitolora’e i boke kedey. Le hoe re tamako: Intoy, kamao\FTNT{§}{{\FR 10:9 }{\FT{Iek 2:1-10, 3:1-27}}}. Hampafaire’e ty fisafoa’o, f’ie ho mamy hoe tantele am-palie’o ao.

\VS{10}Rinambeko am-pità’ i anjeliy i boke kedekedekey vaho nihaneko. Nireiko tave amy t’ie nimamy hoe tantele am-bavako ao\FTNT{*}{{\FR 10:10 }{\FT{Iek 3:3}}}, f’ie nateleko le nafaitse ty troko.

\VS{11}Le hoe ty nitsara’e: Tsy mete tsy mitoky indraike irehe añatrefa’ ondatio naho fifeheañe naho fisaontsy vaho mpanjaka maro.



\par }\Chap{11}{\PP \VerseOne{1}Tinolotse bararata hoe kobay fanjehean-draho, vaho nisaontsieñe ty hoe: Miongaha, zeheo i kivohon’ Añaharey naho i kitreliy vaho o mpitalaho aoo,

\VS{2}fe apoho ty kiririsa’ i anjombay, ko zehè’o fa natolotse amo kilakila ondatio. Ho lialiàñe efa-polo ro’ amby volañe i rova miavakey.


\par }{\SH Ty Valolombeloñe Roe
\par }
{\PP \VS{3}Le ho tolorako lily ty valolombeloko roe, hitoky arivo tsy roan-jato tsy enem-polo andro misikin-gony.

\VS{4}Ie i hatae oliva roe\FTNT{*}{{\FR 11:4 }{\FT{Zek 4:3}}} naho i fitongoàn-jiro roe mijohañe añatrefa’ i
{\ND{Talè}}’ ty tane toy rey.

\VS{5}Naho eo ty te hijoy iareo, le miporoak’ afo ty falie’ iareo hamo­rototo o rafelahi’eo. Aa ndra iaia ty te hanjevoñe iareo le tsy mete tsy izay ty hampibanirañe aze.

\VS{6}Aman-dily hampikiteke i likerañey iereo tsy hahavia’ ty orañe amo andro hitokia’ iareoo; vaho aman-dily amo ranoo hañova aze ho lio, naho ty hampipaoke an-tane atoy ze fonga angorosy ndra mbia ‘mbia satrie’ iareo.


\par }{\PP \VS{7}Ie heneke ty fitalilia’ iareo, le hialia’ i biby miakats’ an-tsikeokeokey le handrebake naho hañè-doza am’ iereo,

\VS{8}vaho hapok’ an-dala’ i rova jabajaba razañeñe ty hoe Sodo­ma naho Egipte amy nipehañe i
{\ND{Talè}}’ iareoy ty fañòva’ iareo.

\VS{9}Aa le handritse telo andro naho tampa’e ty ila’ ondaty naho rofoko naho fameleke vaho fifeheañe hisamba i fañòva’ iareo reio ie hifoneñe tsy handenteke iareo an-kibory.

\VS{10}Le hitohàfa’ ze fonga mpimoneñe an-tane atoy naho hifale vaho hifampitsaloke falalàñe amy te nisamporerahe’ i mpitoky roe rey o mpimoneñe an-tane atoio.


\par }{\PP \VS{11}Ie ritse ty telo andro naho tampa’e, le nizilik’ am’ iereo ao ty Kofò-belon’ Añahare le nitroatse am-pandia, vaho nitsipike ty anifañe ze nahaisake iareo.

\VS{12}Nahajanjiñe ty fiarañanañañe nipazake boak’ andindìñe ey i roroey nanao ty hoe am’ iereo: Miambonea mb’etoy. Aa le nionjomb’ andindìmb’eo mb’amy rahoñey iereo am-pisamba’ o rafelahi’eo.

\VS{13}Tamy oray avao ty fanginikinihañe jabajaba nampihotrake ty faha-folo’ i rovay. Ondaty fito-arivo ty nikoromak’ amy fanginikinihañey le nangebahebake o ila’eo, nañomey engeñe an’Andrianañaharen-dikerañey.


\par }{\PP \VS{14}Añe i hankàñe faha-roey; Inao, fa ho tondroke ty faha-telo.


\par }{\SH Ty Antsiva faha Fito
\par }
{\PP \VS{15}Nitioke i anjely faha-fitoy le hoe ty fipoñam-piarañanañañe maro andindìñe ey:

\par }{\Q Fa a’ i Talèn-tikañey, toe i Noriza’ey

\par }{\Q o fifehea’ ty voatse toio henane zao,

\par }{\Q ie ho fehe’e nainai’e donia\FTNT{†}{{\FR 11:15 }{\FT{Ben 12:10, Sab 2:8, 22:28 mbe mitohy}}}.


\par }{\PP \VS{16}Aa le nibabok’ an-daharañ’ eo i androanavy roapolo-efats’amby mpiambesatse am-piambesam-pifehea’ iareo añatrefan’ Añahare rey, vaho nitalaho aman’ Andrianañahare,

\VS{17}nisabo ti-hoe:

\par }{\Q Mañandriañe Azo zahay,

\par }{\Q ry
{\ND{Talè}} Andrianañahare,

\par }{\Q Tsitongerèñe,

\par }{\Q I eo, naho teo,

\par }{\Q amy te rinambe’o

\par }{\Q o haozara’o jabahinakeo

\par }{\Q vaho fa mifehe.\FTNT{‡}{{\FR 11:17 }{\FT{Tohi’e; Dan 2:44, 7:13-14, Oba 1:15-21, Kag 2:22, Zek 14:9
}}}


\par }{\Q \VS{18}Nidabadoa o kilakila ondatio;\FTNT{§}{{\FR 11:18 }{\FT{Sab 2:1}}}

\par }{\Q Fe tondroke ty haviñera’o,

\par }{\Q naho ty androm-pizakañe o nivilasio naho ty androm-panambezañe

\par }{\Q o mpitoro’o mitokio,

\par }{\Q naho o noro’oo vaho

\par }{\Q ze hene ondaty miasy ty tahina’o,

\par }{\Q ndra ty bey ndra ty kede—

\par }{\Q vaho ty handrotsake

\par }{\Q o mpandrotsa’ ty tane toio.


\par }{\PP \VS{19}Sinokak’ amy zao i kivohon’ Añahare andindìñey le tendrek’ amy kibohotsey i vatam-pañina’ey, naho eo ty fibilobiloan-kelatse am-piparapapiahañe naho fikorokodoiñan-kotroke naho ty fanginikinihan-tane vaho ty fañavandrañan-gadaboñe.



\par }\Chap{12}{\SH Ty Rakemba naho i Fañaneñey
\par }
{\PP \VerseOne{1}Tendrek’ andindìñe eñe amy zao ty viloñe jabajaba: ty rakemba misaroñe i àndroy, naho ambanem-pandia’eo i volañey vaho añambone’e eo ty sabaka amam-basiañe folo ro’amby.

\VS{2}Nivesatse re le nikoiakoiak’ ami’ty fanaintaiñam-pitsongoa’e vaho nañèñe te hisamake.

\VS{3}Le nisodehañe andindìñe eñe ty viloñe tovo’e: Inge ty fañaneñe mena ra’elahy, aman-doha fito naho tsifa folo\FTNT{*}{{\FR 12:3 }{\FT{Dan 7:7,8,20,24}}} vaho sabakam-pifeheañe fito amy loha’e rey.

\VS{4}Piniopio’ ty ohi’e ty faha­telo’ o vasian-dikerañeo vaho nahirirì’e mb’an-tane atoy. Le nijaga­rodoñe aolo’ i rakemba hisamakey i fañaneñey, hampibotseke i ana’ey vata’e toly.

\VS{5}Le nisamak’ anadahy re\FTNT{†}{{\FR 12:5 }{\FT{Ies 26:17, 66:7; Mik 4:9-10}}}, ty lahi­lahy hifehe ze hene tane an-kobay viñe\FTNT{‡}{{\FR 12:5 }{\FT{Sab 2:9}}}; fe hinaoke mb’aman’ Añahare naho mb’amy fiambesa’ey añe i Ana’ey.

\VS{6}Nibotatsake mb’am-babangoañe añe amy zao i rakembay mb’ami’ty toetse hinalankan’ Añahare ho aze; le hatraheñe ao ampara’ te ritse ty andro arivo-tsi-roanjato-tsi-enempolo.


\par }{\PP \VS{7}Nipoak’ amy zao ty hotakotak’ an­din­dìñe ey: nifandrapak’ amy fañaneñey t’i Mikaele naho o anjeli’eo; namale amañ’aly ka i fañaneñey naho o anjeli’eo,

\VS{8}f’ie tsy nahagioke, mbore tsy nanjoañe toetse andin­dìñe ao.

\VS{9}Nahifik’ ambane i fañaneñe jabajabay—i fañaneñe haehae atao: devoly naho mpañìnjey, ie mampandridrìke ty voatse toy iaby. Rinoake mb’an-tane atoy re, le nindre siniots’ ama’e o anjeli’eo.

\VS{10}Le tsinanoko ty fiarañanañañe mafe andindìñe ao nanao ty hoe:

\par }{\Q Fa totsake henaneo ty fandrebahañe

\par }{\Q naho ty haozarañe

\par }{\Q naho ty fifehean’ Añaharen-tikañe\FTNT{§}{{\FR 12:10 }{\FT{Ben 11:15}}},

\par }{\Q vaho ty lili’ i Noriza’ey.

\par }{\Q Amy te navokovoko ambane

\par }{\Q ty mpanisý o roahalahin-tikañeo,

\par }{\Q ie nanisia’e añatrefan’Añaharen-tika eo handro an-kaleñey,


\par }{\Q \VS{11}Rineba’ iareo ami’ty lio’ i Vik’añondriy

\par }{\Q naho ami’ty tsaram-pitaroña’ iareo;

\par }{\Q tsy nikokoa’ iareo ty fiai’iareo

\par }{\Q ndra te niatre-kavilasy.


\par }{\Q \VS{12}Mirebeha arè ry likerañeo naho o mpimoneñe am’ iereoo!

\par }{\Q Feh’ohatse an-tane atoy naho amy riakey,

\par }{\Q fa nimb’ama’ areo ao i mpañìnjey!

\par }{\Q lifo-pifombo, amy te apota’e

\par }{\Q te tomotse o andro’eo.


\par }{\PP \VS{13}Ie niisa’ i fañaneñey te tafa-toke an-tane, le nisamporerahe’e i rakemba nisamake i lahilahiy.

\VS{14}Fe tinolotse elatse roe boak’ amy bantio ra’elahiy i rakembay, hitiliña’e hisitak’ an-tarehe’ i fañaneñey mb’ an-dratraratra añe mb’amy toe’e mb’eo; añe re ro hatraheñe taoñe raike naho taoñe roe vaho vaki-taoñe\FTNT{*}{{\FR 12:14 }{\FT{Dan 7:25, 12:7}}}.

\VS{15}Le nafotroa’ i fañaneñey ty rano boak’ amy montsili’ey hoe sorotombake hañori­dañe i rakembay hasio’e amy fisorotombahañey.

\VS{16}Fe nañolotse i rakembay ty tane toy naho sinoka’ i taney ty vava’e niteleñe i saka nafotroa’ i fañaneñey hirik’am-bava’ey.

\VS{17}Akore ty fidabadoà’ i fañaneñey amy rakembay, kanao nionjoñe amy zao re hialy amo ana’e sisao—o mañambeñe o lilin’ Añahareo naho ama’e ty taro’
{\ND{Iesoà}} Norizañey.

\VS{18}Le nijagarodoñe amy faseñe añ’olon-driakey re.



\par }\Chap{13}{\SH Ty Biby boak’An-Driak’ ao
\par }
{\PP \VerseOne{1}Treako amy zao ty biby nitroatse boak’an-driak’ ao, aman-tsifa folo naho loha fito, naho nisampe amy tsifa’e rey ty sabakan’enge folo, vaho ninday añaran-katerateràñe i loha’e rey.

\VS{2}Nanahake ty farasy i biby nanteakoy, naho hoe aman-tombom-bera vaho hoe vavan-diona ty vava’e. Natolo’ i fañaneñey aze ty haozara’e naho ty fiambesam-pifehea’e vaho ty lily mitiotiotse,

\VS{3}le hoe pinaratsake ty loha’e raike ho naha-valaenkañe aze, fe nijangañe i fere ho nahafatey, vaho fonga nañorike i bibiy an-dàtsa ty voatse toy,

\VS{4}nitalaho amy fañaneñe nañomey lily i bibiy, mbore niambane amy bibiy le nanao ty hoe: Ia ty mañirin­kiriñe i bibiy? Ia ty hahafialy ama’e?


\par }{\PP \VS{5}Nomeam-bava re hivolambolañe firengeañe naho titse, vaho nomean-dily hifehea’e volañe efa-polo-ro’amby;

\VS{6}aa le sinoka’e ty montsili’e niteratera an’ Andrianañahare, nañìnje ty tahina’e naho i kivoho’ey vaho o mpimoneñe andin­dìñeo.

\VS{7}Natolots’aze ty hialy amo noro’eo naho handrebake, naho ty lily hifehea’e ze hene foko naho ondaty naho fameleke vaho fifelehañe.

\VS{8}Hene hiambane amy bibiy ze mpimoneñe an-tane atoy, ze tsy misokitse amy boken-kavelo’ i Vik’ añondry vinono am-pifotora’ ty voatse toiy i tahina’ey.

\VS{9}Ze aman-dravembia, mijanjiña:


\par }{\Q \VS{10}Ze hasese an-drohy

\par }{\Q le mb’am-bahorañe añe ty haneseañe aze,

\par }{\Q ze ho vonoe’ ty fibara,

\par }{\Q le am-pibara ty hampivetrahañe aze\FTNT{*}{{\FR 13:10 }{\FT{Iir 15:2, 43:11; Fot 9:6; Dan 7:1-28 = Ben 13:1-13}}}.

\par }{\Q Inao ty fahaliñisañe

\par }{\Q naho ty fatokisa’ o noro’eo.


\par }{\SH Ty Biby Boak’an-Tane ao
\par }
{\PP \VS{11}Naheoko te indroke ty biby tovo’e nidagarìtse boak’ an-tane ao, aman-tsifa roe hoe añondry f’ie nivolañe hoe fañaneñe.

\VS{12}Toloñe’e iaby o lili’ i biby valoha’e añatrefa’eio; fonga ampitalahoe’e amy biby valoha’e nanam-père ho nahafate nimelañey ty tane toy naho o mpimoneñe ama’eo.

\VS{13}Le anoa’e viloñe jabajaba, ie mampanjotso afo boak’ andindìñe ey pak’an-tane atoy añ’atrefa’ ondatio;

\VS{14}le fitahe’e o mpimoneñe an-tane atoio amo viloñe natolots’ aze hanoe’e añatrefa’ i bibiy, hanjizy o mpimoneñe an-tane atoio handranjy ty sare’ i biby amam-perem-pibara nibodan-ko veloñey.

\VS{15}Le nitoloran-dily hampikofòke ty sare’ i bibiy, hampivolañe i sarem-bibiy vaho hañohofa’e loza amy ze fonga mifoneñe tsy hiambane amy sarem-bibiy.

\VS{16}Le hene ampitombohe’e viloñe am-pitàn-kavana’e eo ndra an-dahara’e eo ty kede naho ty bey, o mpañalealeo naho o rarakeo, o fokonontsoao vaho ondevoo,

\VS{17}tsy haha­vily ndra hahaletake naho tsy ama’e i viloñey, ndra ty añara’ i bibiy, ndra ty ia’ i añara’ey.

\VS{18}Inao ty hihitse. Soa re te hamolily ty ia’ i bibiy ty mahilala, amy t’ie ty ia’ ondaty, toe Enen-jato-tsi-enem-polo-eneñ’ amby i ia’ey.



\par }\Chap{14}{\SH I Añondry naho i 144.000 rey
\par }
{\PP \VerseOne{1}Le naheoko te indroy i Vik’ añondriy mijohañe am-bohi’ i Tsione ey, vaho ama’e i rai-hetse-tsi-efats’ale-tsi-efats’ arivo minday i tahina’ey naho i tahinan-dRae’ey an-dahara’e rey.

\VS{2}Le tsina­noko boak’ andindìñe añe ty feo hoe fitroñan-drano maro, naho ty fivolan-kotroke mikorokodoiñe, vaho hoe feom-pititike mititike o marovani’ iareoo ka i feo tsinanokoy;

\VS{3}le nitakasie’ iereo ty sabo vao añatrefa’ i fiambesam-pifeheañey naho añatrefa’ i raha veloñe efatse rey naho i androanavy rey, vaho tsy eo ty nahafianatse i saboy naho tsy i rai-hetse-tsi-efats’ ale-tsi-efats’ arivo vinili-aiñe an-tane atoy rey.

\VS{4}Tsy nandeo-batañe ami’ty ampela irezay, fa hahiringiri’e. Mañorike i Vik’ añondriy iereo ndra aia aia ty ombà’e, ie jinebañe am’ondatio ho loha-voa aman’ Añahare naho ho amy Vik’ añondriy.

\VS{5}Ie tsy nahaoniñam-bande am-palie, vaho tsy aman-kila.


\par }{\SH Ty Anjely Telo
\par }
{\PP \VS{6}Nitreako amy zao ty anjely tovo’e niti­liñe an-teñateñan-dikerañe eñe minday i talili-soa tsy modoy, hi­tsey amo mpimo­neñe an-tane atoio naho amy ze kila fifeheañe naho foko naho fameleke vaho ondaty,

\VS{7}le hoe re am-piarañanañañe mafe, Mañeveña aman’ Añahare vaho toloro engeñe, amy te tsatoke ty oram-pizakà’e. Mitalahoa amy namboatse i likerañey naho ty tane toy naho i riakey vaho o rano midoandoañeoy.\FTNT{*}{{\FR 14:7 }{\FT{Avo 20:11, 31:13,17 Viloñe}}}


\par }{\PP \VS{8}Nanonjohy i anjeliy ty faharoe, nanao ty hoe: Rotsake! Ro­tsake i Babolone\FTNT{†}{{\FR 14:8 }{\FT{Ies 21:9, Oni: Iir 51:8}}} foloaingitrokey, i nampinoñe o kilakila’ ndatio ami’ ty divain-kadraon-kakarapiloa’ey.


\par }{\PP \VS{9}Nanonjohy iareo ty anjely tovo’e, ty fahatelo, nipoña-peo ami’ty hoe: Ndra ia ia mitalaho amy bibiy naho amy sare’ey vaho mandrambe viloñe ke an-kandri’e he an-taña’e eo,

\VS{10}le ie ka ty hinoñe ami’ty divaim-pifombon’ Añahare an-keri’e do’e amy fitovin-kaviñera’ey vaho ho samporeraheñe añ’ afo aman-tsolifara añatrefa’ o anjely masiñeo naho aolo’ i Vik’ añondriy.

\VS{11}Le hionjoñe nainai’e kitro katroke ty hatoe’ i fampisoañañ’ iareoy; tsy ho amam-pitofàñe ndra handro ndra haleñe o mitalaho amy bibiy naho amy sare’eio, vaho ze mandrambe i vilo’ i añara’eiy.

\VS{12}Inay ty hifeaha’ o noro’e
\FTNT{‡}{{\FR 14:12 }{\FT{Ben 12:17}}} am-patokisa’
{\ND{Iesoào}}; ie mpañambeñe o lilin’ Añahareo.


\par }{\PP \VS{13}Le tsinanoko boak’ andindìñe ey ty fiarañanañañe nanao ty hoe: Sokiro: Haha ze vilasy mivetrak’ amy
{\ND{Talè}} ao henane zao. Eka! hoe i Arofoy, hitofa amo fitoloña’eo iereo, amy te mañorike iareo o fitoloña’ iareoo.


\par }{\SH Ty Fanatahañe
\par }
{\PP \VS{14}Nañente iraho le indroke ty rahoñe foty, naho niambesatse amy rahoñey ty manahake i Ana’ Ondatiy\FTNT{§}{{\FR 14:14 }{\FT{Dan 7.14}}}, añambone’e eo ty sabakam-bolonahetse volamena, vaho am-pità’e eo ty fanatahañe masioñe.

\VS{15}Niavotse i kibohotsey ty anjely raike nikoike am-peo mafe amy niambesatse amy rahoñeiy, ty hoe: Mamatsiha amo fanataha’oo vaho manataha fa tondroke ty sam-panatahañe, amy t’ie matoe, veka’e ho tataheñe ty voka’ ty tane toy.

\VS{16}Aa le nafatsi’ i niambesatse amy rahoñeiy mb’an-tane atoy i fanataha’ey le tinatake ty tane toy.


\par }{\PP \VS{17}Niavotse i kibohotse andindìñe eñey ty anjely tovo’e ninday fanatahañe masioñe ka.

\VS{18}Niakatse boak’amy kitreliy ka ty anjely nanan-dily ami’ty afo, le kinanji’e am-piarañanañañe mafe i amam-pana­tahañe masioñey, ty hoe: Mamatsiha amo fanataha’o masioñeo vaho atontono o voaloboke mirokoroko am-bahe’ ty tane toio, fa ginoke o valobo’eo.

\VS{19}Aa le navio’ i anjeliy mb’ an-tane atoy i fanataha’ey le natonto’e o am-bahe’ ty tane toio vaho nafetsa’e amy fipiritan-divain-kaviñeran’ Añahare jabajabay.

\VS{20}Le linialia alafen-drova ao i fipiritan-divaiy vaho nidoandoañe boak’ amy fipiritan-divaiy ty lio nahafionjoñe pak’ an-daboridi’ o soavalao sikal’ ami’ty arivo-tsi-enen-jato stadione\FTNT{*}{{\FR 14:20 }{\FT{Henteo amy Jaona no. 6 eo}}} añe.\FTNT{†}{{\FR 14:20 }{\FT{Nafindra amy toko’e itoboha’e, aolo’ i 17 eo ty 14.
}}}



\par }\Chap{15}{\PP \VerseOne{1}Le naheoko andindìñe ey ty viloñe tovo’e, ra’elahy naho nampañeveñe: ty anjely fito minday ty feh’ ohatse fito honka’e, ie ro mahaheneke ty haviñeran’ Añahare.


\par }{\PP \VS{2}Le nitreako ty raha hoe riake fitaratse miharo afo, le niriñariña amy riake fitaratsey o naharebake i bibiy naho i sare’ey vaho ty ia’ i añara’eio, mitañe o marovanin’ Añahareo,

\VS{3}misabo i sabo’ i Mosè mpitoron’ Añaharey naho ty sabo’ i Vik’ añondriy ami’ty hoe:

\par }{\Q Foloaingitroke naho mahalatsa o sata’oo

\par }{\Q ry
{\ND{Talè}} Andrianañahare, Tsitongerèñe.

\par }{\Q To naho mahity o lala’oo,

\par }{\Q ry Mpanjaka’ o noro’oo.


\par }{\Q \VS{4}Ia ty tsy hañeveñe ama’o, ry
{\ND{Talè}},

\par }{\Q naho hibango ty tahina’o?

\par }{\Q Amy te Ihe avao ro masiñe. Le homb’ama’o mb’eo ze hene

\par }{\Q fifeheañe hitalaho añatrefa’o eo,

\par }{\Q fa midodea o havantaña’oo\FTNT{*}{{\FR 15:4 }{\FT{Iir 10:6-7, 86:9}}}.


\par }{\SH Ty Anjely Fito ­ Minday Feh’Ohatse Fito
\par }
{\PP \VS{5}Ie añe le naheoko te nisokafeñe i kivoho an-kiboho’ i Taroñe andindìñeiy.

\VS{6}Niakatse i anjombay amy zao i anjely fito ninday feh’ ohatse fito rey; misaroñe leny mikotritriake, miloeloe naho nidian-tsikim-bolamena añ’araña,

\VS{7}vaho natolo’ ty raik’ amy raha veloñe efatse rey amy anjely fito rey ty finga volamena fito pea’ ty haviñera’ i Andrinañahare veloñe nainai’e doniay.

\VS{8}Le nampoe’ ty hatoe’ i engen’ Añaharey naho i haozara’ey i kiboho­tsey, vaho tsy eo ty nahafizilik’ amy kibohotsey ampara’ te niheneke i feh’ ohatse fito’ i anjely fito reiy.



\par }\Chap{16}{\SH Ty Fitovin-kaviñeran’Añahare
\par }
{\PP \VerseOne{1}Le tsinanoko ty fiarañanañañe mafe boak’ amy kibohotsey nanao ty hoe amy anjely fito rey: Akia, adoaño amy taney i finga mitañe ty haviñeran’ Añahare fito rey.

\VS{2}Aa le nimb’eo i anjely valoha’ey, nandoveve i finga’ey an-tane atoy, vaho nifetsake am’ondatio ty bae mangirifiry, mamolevole ze ninday ty vilo’ i bibiy naho nitalaho amy sare’ey.

\VS{3}Nañiliñe i finga’ey amy riakey ty anjely faharoe le niova ho lio, hoe lion-dolo, vaho fonga nizamañe ze raha veloñe an-driak’ ao.

\VS{4}Nampidoàla i finga’ey amo sakao naho amo rano manganaha­nao ty anjely fahatelo, vaho nivalike ho lio irezay.

\VS{5}Le tsinanoko i anjeli’ o ranooy nanao ty hoe:

\par }{\Q Vantan-dRehe, ry eo naho teo,

\par }{\Q Ry Masiñey ami’ty fizakà’o

\par }{\Q o raha rezao,

\VS{6}fa nampiorihe’ iereo ty lio’ o noro’oo naho o mpitokio,

\par }{\Q vaho nanjotsoa’o lio hinome’ iereo

\par }{\Q fa izay ty mañeva.

\VS{7}Le inay boak’amy kitreliy ty hoe:

\par }{\Q Eka, ry
{\ND{Talè}} Andrianañahare,

\par }{\Q Tsitongerèñey, vantañe naho to o fizakà’oo.

\VS{8}Nadoveve’ i anjely fah’ efatsey amy àndroy i finga’ey, le nitoloran-dily hanodotse ondatio añ’afo.

\VS{9}Sinòda’ ty hatrovohañe ondatio fe hinotohoto’ iereo ty tahinan’ Añahare aman-dily amy feh’ ohatse rey; mbore tsy nisoloho hitolora’ iareo engeñe.

\VS{10}Nadoa’ i anjely faha limey ami’ty fitoboha’ i bibiy i finga’ey, le najoroboñe an-kamoromoroñañe ao i fifehea’ey, ie nihota-lela an-kaloviloviañe,

\VS{11}vaho namatse an’ Andrianañaharen-dikerañe ty amy fangirifiria’ iareo naho o baeo, f’ie tsy nisoloho amo sata’eo

\VS{12}Nadoandoa’ i anjely fah’ eneñey amy saka jabajaba Eofratay i finga’ey, le nimaiheñe o rano’eo hañajariañe lalañe hombà’ o mpanjaka boak’ am-panjiriha’ i àndroy añeo.

\VS{13}Le nitreako niboak’ am-bava’ i fañaneñey naho am-bava’ i bibiy vaho am-bava’ i mpitoky sare’ey ao ty fañahy raty telo hoe sahoñe,

\VS{14}fañahin-kokolampa mpanao viloñe tsitantane; mionjoñe mb’ amo mpanjaka’ ty tane-bey toio iereo, hanontoñe iareo hialy amy andro jabajaban’ Añahare Tsitongerèñeiy.

\VS{15}\FTNT{*}{{\FR 16:15 }{\FT{Nampolieñe amy 3:3 ao toy.}}}

\VS{16}Le natonto’ iareo an-tane atao an-tsaontsy Hebreo ty hoe: Har’magedòñe\FTNT{†}{{\FR 16:16 }{\FT{Vohi-pizamanañe; ty nandreketa’ i Debora i Sisera naho i valobohò’ey}}} eo.

\VS{17}Naili’ i faha-fitoy amo tiokeo i finga’ey, le niboak’an-kibohotse ao ty fiarañanañañe mafe hirik’amy fiambesatsey nipazake ty hoe: Fonitse zay!

\VS{18}le inay ty fibilobilon-kelatse naho feo naho fikorokodoiñan-kotroke, vaho ty fanginikinihan-tane jabajaba naho ra’elahy kanao tsy teo ty nanahak’ aze boak’ am-pifotora’ ondaty an-tane atoy.

\VS{19}Nivaki-telo i rova ra’elahiy, naho nirotsake o rova’ o fifeheañeo, naho nitiahieñe añatrefan’ Añahare i Babolone Jabajabay hanjotsoa’e ty fitovy pea’ i divain-kalevelevean-kaviñera’ey.

\VS{20}Songa nirimatse añe o tokonoseo naho tsy nioniñe ka o vo­hi­tseo.

\VS{21}Le nihorodoboke boak’ andindìñe ey ty havandra gadaboñe sindre ­talen­ta raike nilantsidantsiñe am’ondatio, kanao namàtse an’ Andrianañahare ty amy hankàn-kavandray ondatio ami’ty halosora’ i feh’ ohatsey.



\par }\Chap{17}{\SH Ty Rakemba Miningitse ami’ty Biby
\par }
{\PP \VerseOne{1}Nomb’ amako mb’eo ty raik’ amy anjely fito amam-pinga fito rey nanao ty hoe: Mb’ etoañe, hitoroako ty zaka hifetsak’ amy tsimirirañe folo-ay mitobok’ amo rano marooy,

\VS{2}i nanoa’ o mpanjaka’ ty tane toio hakarapiloañe naho nahamamo o mpimone’ ty tane toio amy divain-kakarapiloa’eiy\FTNT{*}{{\FR 17:2 }{\FT{Iir 51:7}}}.

\VS{3}Le nindese’ i anjeliy añ’ arofo mb’an-dratra­ratra añe iraho. Le nitreako ty rakemba ninin­gitse ami’ty biby mena mañabasà, àtseke ty añaram-piterateràñe, aman-doha fito naho tsifa folo.

\VS{4}Nisaroñe lamba malò-mavo naho mena mañabarà i rakembay vaho nihamineñe volamena naho vatosoa naho hange, vaho an-taña’e ao ty fitovy volamena pea hativañe milaro ty haleoran-katsimirira’e\FTNT{†}{{\FR 17:4 }{\FT{Iek 23:33}}}.

\VS{5}Nipatereñe am-pela-handri’e eo ty añarañe, toe tafatoño:

\par }{\Q Babolone Jabajaba, Renen-Tsimirirañe naho o raha tiva’ ty tane toio.

\VS{6}Le naheoko i rakembay te jike ami’ty lio’ o noro’eo naho ami’ty lio’ o ninday ty taro’ I{\ND{esoào}}, aa ie nisambaeko, le niloho latsa.

\VS{7}Le hoe i anjeliy tamako: Inoñ’ o ilatsà’oo? Hatoroko azo ty raha mietak’ amy rakembay naho ty amy biby aman-doha fito naho tsifa folo minday azey.

\VS{8}I biby nitrea’oy le teo, fa tsy eo, vaho fa hiakatse boak’ an-tsikeokeok’ ao mb’ am-pirotsaha’e mb’eo. Hahalatsa o mpimoneñe an-tane atoy tsy pinatetse amy boken-kaveloñe tam-pifotora’ ty voatse toio,
\FTNT{‡}{{\FR 17:8 }{\FT{Dan 12:1}}}t’ie hahaisake i biby teo naho tsy eo vaho mbe ho aviy.

\VS{9}Inao ty itsakoreañe an-kihitse: I loha fito rey ro vohitse fito
\FTNT{§}{{\FR 17:9 }{\FT{amam-bohitse fito: Roma
}}} iambesara’ i rakembay,

\VS{10}naho mpanjaka fito, fa nihotrake ty lime, eo ty raike, mbe tsy niavy ty raike; fa ie avy, le tsy mahay tsy ho eo betebeteke.

\VS{11}I biby teo, fa tsy eoy; ie ty mpanjaka faha valo, mireketse amy fito rey, vaho mb’am-pirotsahañe ao.

\VS{12}I tsifa folo niisa’o rey, le mpanjaka folo mboe tsy nandrambe fifeheañe, f’ie mahazo lily ho mpanjaka mindre amy bibiy ora raike.

\VS{13}Raike ty firefea’ iareo vaho hatolo’ iareo amy bibiy ty haozarañe naho ty lili’ iareo.

\VS{14}Hialy amy Vik’ añondriy iareo, fa ho rebahe’ i Vik’ añondriy, amy te Ie ro Talèn-drotompo\FTNT{*}{{\FR 17:14 }{\FT{Its 10:17}}} naho Mpifehem-panjaka, le kinanjy naho jinoboñe vaho migahiñe o mpiama’eo.

\VS{15}Le hoe re tamako: O rano niisa’o itoboha’ i tsimirirañeio, le ondaty naho valobohòke naho fifeheañe vaho fameleke.

\VS{16}Le i tsifa folo niisa’o amy bibiy rey ro halaiñe i tsimirirañey, hampidoñ’ aze ho vahiny naho miboridañe; habotse’ iereo ty nofo’e vaho hamorototo aze añ’afo.

\VS{17}Fa nentoen’ Añahare añ’ arofo’ iareo ty hañeneke i satri’ey, naho hitrao-drehake vaho hanolotse ty fifehea’ iareo amy bibiy ampara’ te heneke o saontsin’ Añahareo.

\VS{18}I rakemba niisa’oy, le i rova jabajaba mifehe o mpanjaka’ ty tane toio.



\par }\Chap{18}{\SH Ty Firotsaha’i Babolone
\par }
{\PP \VerseOne{1}Añe izay le nahatrea anjely tovo’e nizotso boak’ andindìñe añe aman-dily ra’elahy vaho nihazavae’ ty enge’e ty tane toy.

\VS{2}Le nikoihe’e am-piara­ñanañañe mafe ty hoe:

\par }{\Q Rotsake! Rotsake t’i Babolone Jabajaba\FTNT{*}{{\FR 18:2 }{\FT{Ies 21:9}}}!

\par }{\Q ie fa akiban-kokolampa henaneo, naho

\par }{\Q lakato’ ze fonga anga-draty, vaho

\par }{\Q zoho’ ze hene voroñe maleotse naho mampangorý.

\VS{3}Fa hene ninoñe amy divain-kadraon-

\par }{\Q kakarapiloa’ey ze kilakila ondaty.

\par }{\Q naho fonga niolots’ ama’e

\par }{\Q o mpanjaka’ ty tane toio,

\par }{\Q vaho nitampe-draha irieñe

\par }{\Q o mpanao balibali’ ty tane toio

\par }{\Q amy halosoran-katea-mena’ey.

\VS{4}Tsinanoko ka ty fiarañanañañe boak’ andindìñe ey nanao ty hoe:

\par }{\Q Miengà ama’e ry ondatiko, tsy

\par }{\Q hitraok’ amo hakeo’eo,

\par }{\Q naho tsy handrambe o angorosi’eo\FTNT{†}{{\FR 18:4 }{\FT{Iir 51:6, 9, 45; Iir 50:8, 13, 28}}};

\VS{5}fa mitoabotse pak’andindìñe ey o tahi’eo vaho tiahin’ Añahare o sata-rati’eo.

\VS{6}Ondroho ama’e mira ami’ty natolo’e;

\par }{\Q le avaho ama’e in-droe’ o fitoloña’eo;

\par }{\Q vaho trobotrobò in-droe

\par }{\Q i fitovy nilaroe’ey.

\VS{7}Ampanahafo ami’ty nienge’e naho ty

\par }{\Q fierañerañan-tro niaiña’e,

\par }{\Q ty samporerahañe naho anahelo

\par }{\Q hatolotse aze.

\par }{\Q Inao ty fisengean-tro’e :

\par }{\Q Miambesatse raho

\par }{\Q fa mpanjaka-rakemba,

\par }{\Q Tsy vantotse,

\par }{\Q vaho tsy hahatrea fioremeñañe.

\VS{8}Aa le hivovo ama’e añ’ andro raike o hankà’eo: ty angorosy, ty hòntoke, vaho ty kerè,

\par }{\Q le ho hotomomohe’ ty afo;

\par }{\Q amy te maozatse i
{\ND{Talè}} Andrianañahare

\par }{\Q mizaka azey.

\VS{9}Ie isa’ o mpanjaka’ ty tane toio, ie nifandia-tihy ama’e naho ni-mpitrao­k’ amy fiagaregaña’ey, ty hatoe’ i fanodo­rañ’ azey, le hangololoike ty tañy naho handala,

\VS{10}hizorazora eroan-koe am-pirevendreveñañe i sarerahañ’ aze, hanao ty hoe:

\par }{\Q Hoy hoy abey, Ry rova jabajaba! I Babolone rovan-kaozarañey!

\par }{\QB Ie ora raik’ avao te pok’eo ty fizakañ’azo.

\VS{11}Mirovetse naho mandala aze o mpampibalibali’ ty tane toio, amy te tsy eo ka ty hikalo o kilanka’ iareoo:

\VS{12}entañe volamena naho volafoty naho vatosoa naho hange, le leny marerarera naho malo-mavo, le lande naho mena mañabarà, naho ze karazan-katae malàñe, naho ze fanake aman-tsifan-drimo\FTNT{‡}{{\FR 18:12 }{\FT{toe tsifa’ ty elefanta (biby jabajaba)}}}, naho ze fanake aman-katae sarotse, le torisìke naho viñe naho vato sanga;

\VS{13}le kanely\FTNT{§}{{\FR 18:13 }{\FT{kanely: holi-katae mañitse fampifiriañe}}} naho fampafiriañe naho soli-pañosorañe naho rame le divay naho solik’ oliva, le mona’e naho vare-bolè le añombe naho añondry; le soavala naho sarete le ondevo vaho fiai’ ondaty.

\VS{14}Nisitak’ azo o voka-tsoa nirìen-tro’oo, naho nihànkañe ama’o, tsy ho isa’o ka ze atao tave naho o raha fiain-taneo.

\VS{15}Hañarafiake eñe o nanao balibalike amy raha rezaio, o nimpañaleale ty ama’eo, am-pirevendreveñañe amy halovilovia’ey, le hangoihoy ty rovetse vaho handala

\VS{16}ty hoe:

\par }{\Q Hoy! Hoy! i rova ni-ra’elahiy,

\par }{\Q nisaron-deny marerarera malo-mavo

\par }{\Q naho mena mañabarañe,

\par }{\Q vaho niragorago volamena

\par }{\Q naho vatosoa vaho hange!

\VS{17}fa ora raik’ avao ty nahakafoake

\par }{\Q o vara beio!

\par }{\PP Nitrobàke eñe ze fonga mpinjon-dakañe naho ze hene mpañavelo an-tsambo naho o mpiandriakeo naho ze fonga mitoloñe amy riakey,

\VS{18}songa nipazapazake ty hoe t’ie nanjò ty hatoe’ i sinodotsey:

\par }{\Q Aia ka ty hañirinkiriñe i rova jabajaba zay?

\VS{19}le nampibobò deboke añambone’e, naho nangoihoy ty rovetse vaho nitoreo ty hoe:

\par }{\Q Hoy! Hoy, I rova foloaingitrokey!

\par }{\Q ze nampañaleale ze nanan-tsambo

\par }{\Q an-driak’ añe añamy vara’ey!

\par }{\Q amy te ora raik’ avao

\par }{\Q ty nampikoahañ’ aze!

\VS{20}Irebeho ry likerañeo!

\par }{\Q naho ry noro’e naho Firàheñe

\par }{\Q vaho mpitokio!

\par }{\Q Inahareo ro nizakàn’ Añahare aze.

\VS{21}Ie amy zao, rinambe’ ty anjely fanalolahy ty vato bey hoe vato-fandi­sanañe jabajaba, le navokovoko’e an-driake eñe nanao ty hoe:

\par }{\Q Izay ro handretsahañe i Babolone

\par }{\Q rova jabajabay ambane tsy ho oniñe ka.

\VS{22}Le tsy ho janjiñeñe ama’o ao ka

\par }{\Q ty feo’ o mpititike marovanio,

\par }{\Q naho o sairio,

\par }{\Q naho o mpitioke soly naho antsivao,

\par }{\Q naho tsy ho trea ama’o ka

\par }{\Q ze mpitsene an-satam-pitàñ’inoñ’inoñe,

\par }{\Q vaho tsy ho janjiñeñe ama’o ao ka

\par }{\Q ty fikosaokosaom-bato fandisañe.

\VS{23}le tsy hiiloilo ama’o ao ka

\par }{\Q ty hazavàm-pailo,

\par }{\Q mbore tsy ho janjiñeñe ama’o ao ka

\par }{\Q ty fifañòhahohà’ i engavaoy

\par }{\Q naho i mañengay;

\par }{\Q ni-fanalolahy an-tane-bey atoy

\par }{\Q o mpanao balibalik’ ama’oo,

\par }{\Q amy te nampikalitahe’ o famoreha’oo

\par }{\Q o fifeheañeo,


\par }{\Q \VS{24}naho ama’e ao ty nahatendrehañe

\par }{\Q ty lio’ o mpitokio naho o noro’eo,

\par }{\Q vaho ze hene vinono an-tane atoy\FTNT{*}{{\FR 18:24 }{\FT{Mat 23:30, Lke 11:50}}}.



\par }\Chap{19}{\SH Haleloia
\par }
{\PP \VerseOne{1}Añe irezay le tsinanoko ty fipoñafam-peom-balobohòke andindìñe ao, nirihoñe ty hoe:

\par }{\Q Haleloia\FTNT{*}{{\FR 19:1 }{\FT{Heb: aleloia: jejò t’{\ND{Iehovà}}}}}!

\par }{\Q Fandrombahañe naho enge,

\par }{\Q naho haozarañe

\par }{\Q ho an’Andrianañaharen-tikañe

\VS{2}amy te mahity naho vantañe o fizakà’eo\FTNT{†}{{\FR 19:2 }{\FT{Sab 19:9}}},

\par }{\Q le fa nafà’e i tsimirirañe jabajaba

\par }{\Q nandeotse ty tane toy

\par }{\Q amo hakarapiloa’eoy

\par }{\Q vaho navale’e ama’e

\par }{\Q ty lio’ o mpitoro’eo\FTNT{‡}{{\FR 19:2 }{\FT{Its 32:43}}}.

\VS{3}Nindrai’ iereo ty hoe:

\par }{\Q Halelo-Ia!

\par }{\Q Hihobobòke nainai’e donia o hatoe’eo.

\VS{4}Songa nibaboke naho nitalaho aman’ Andrianañahare mpiambesatse amy fiambesa’ey i androanavy roapolo-efats’ amby rey naho i raha veloñe efatse rey, nanao ty hoe:

\par }{\PP Amena, Haleloia!

\VS{5}Le niboak’ amy fiambesatsey ty fiarañanañañe nanao ty hoe:

\par }{\Q Rengeo t’i Andrianañaharen-tikañe

\par }{\Q ry mpitoro’e iabio, naho o mañeveñe ama’eo, ndra ty kede ndra ty bey!\FTNT{§}{{\FR 19:5 }{\FT{Sab 115:13}}}

\VS{6}Tsinanoko amy zao ty nanahake feom-balobohòke, nanahake ty fitroña’ ty rano misorotombake naho nanahake ty fiparapapiahan’ àmpiñe ra’elahy, nanao ty hoe:

\par }{\Q Haleloia! Fa mifehe t’i
{\ND{Talè}}

\par }{\Q Andrianañahare, Tsitongerèñe.

\VS{7}Antao hifale naho hirebeke vaho hanolots’ engeñe ama’e!

\par }{\Q Fa tsatoke ty enga-vao’ i Vik’añondriy,\FTNT{*}{{\FR 19:7 }{\FT{Mat 22:1-12 Toe an-Tane}}}

\par }{\Q vaho fa nihamiñe i enga-vao’ey,\FTNT{†}{{\FR 19:7 }{\FT{Ies 61:10}}}

\VS{8}le natolotse aze ty hiombea’e leny marerarera mikinokinoke mitoratsike.

\par }{\PP Toe o satan-kavañona’ o noro’eoo i leny marerareray.\FTNT{‡}{{\FR 19:8 }{\FT{Mat 22:11-14
}}}

\VS{9}Le hoe re tamako: Patero: Haha o ambarañe ho mb’amy sabadidam-panambalia’ i Vik’ añondriio! Le hoe re amako: Tsara ton’ Añahare izay.

\VS{10}Le nibabok’ am-pandia’eo iraho niambane. Fe hoe re: Mitaoa! Mpitrao-pitoroñe ama’o naho amo longo’o mitañe ty taro’
{\ND{Iesoào}} iraho. Mitalahoa aman’ Añahare! Amy te arofom-pitokiañe ty fitaroñañe
{\ND{Iesoà}}.


\par }{\SH Ty Mpiningitse Soavala Foty
\par }
{\PP \VS{11}Le naheoko te nisokake i likerañey naho niheo mb’etoa ty soavala foty, naho kanjieñe ty hoe Migahiñe naho To i mpiningitse ama’ey naho an-kavantañañe ty fizaka’e vaho fialia’e\FTNT{§}{{\FR 19:11 }{\FT{Top 10:42}}}.

\VS{12}Hoe afo misotratràke o fihaino’eo, naho sabakam-bolonahetse maro ty añambone’e eo. Sinokitse ama’e ty tahinañe tsy fohi’ ondaty naho tsy ie\FTNT{*}{{\FR 19:12 }{\FT{Ben 2:17}}}.

\VS{13}Misikin-damba mireparepa nalipotse an-dio re, le atao Tsaran’ Añahare i tahina’ey\FTNT{†}{{\FR 19:13 }{\FT{Jao 1:1, 14}}}.

\VS{14}Nañorik’ aze an-tsoavala foty o lahin-defon-dikerañeo nisaron-deny marerarera mitoratsike mikinokinoke.\FTNT{‡}{{\FR 19:14 }{\FT{Ben 19:7 8}}}

\VS{15}Miakats’am-palie’e ty fibara masioñe\FTNT{§}{{\FR 19:15 }{\FT{Ies 49:2}}} hañatsake o kilakila ondatio, le ho fehè’e an-kobay viñe.\FTNT{*}{{\FR 19:15 }{\FT{Sab 2:9}}}

\par }{\Q naho ie ty mandialia ty fipiritan-divaim-piforoforon-kaviñeran’ Añahare, Tsitongerèñey.

\VS{16}Misokitse an-tsaro’e eo naho am-pe’e eo ty hoe:

\par }{\Q Mpanjakam-panjaka naho Talèn-talè.


\par }{\SH Ierosaleme Vao Ikz 48.30-35
\par }
{\PP \VS{17}Le naheoko ty anjely nijohañe amy àndroy nikoike am-piarañanañañe mafe amy ze hene voroñe mitiliñe an-teñanteñan-dikerañe ty hoe: Mb’ etoy, mitontona amy sabadidake jabajaban’ Añaharey,

\VS{18}hitimpoñe ty nofom-panjaka, naho ty nofo’ o mpifehen-dahin-defoñeo naho ty nofo’ o fanalolahio naho ty nofon-tsoavala naho o mpiningitse ama’eo naho ty nofo’ ze hene ondaty, ty ondevo naho ty midada, ty kede vaho ty bey.\FTNT{†}{{\FR 19:18 }{\FT{Isa 56:9; Eze 39:4; Mat 24:28; Lke 17:37}}}

\VS{19}Le nitreako te nifanontoñe hialy amy miningitse soa­valay naho amy firimboña’ey i bibiy naho o mpanjaka’ ty tane toio naho o fifañosoña’ iareoo.

\VS{20}Le tsinepake i bibiy naho nindre ama’e i mpitoky sare’e nanao viloñe tsitantane añatrefa’e naho namañahy o nandrambe ty vilo’ i bibiy vaho nitalaho amy sare’ eioy. Navokovoko veloñe amy antara mirebareba afo manodotse solifaray ao ie roe,

\VS{21}le vinono amy fibara miakatse am-palie’ i mpiningitse soavalaiy o ila’eo, vaho nahaetsake o voroñe iabio ty nofo’ iareo.



\par }\Chap{20}{\SH Arivo Taoñe
\par }
{\PP \VerseOne{1}Le naheoko ty anjely nizotso boak’ andindìñe ey nitañe ty lahin-dakilen-tsikeokeoke naho am-pità’e ty silisily jabajaba.

\VS{2}Tsinepa’e i fañaneñey, i mereñe jabajaba haehaey, i atao devoly naho mpañìnjey, vaho rino­hi’e arivo taoñe.

\VS{3}Najorobo’e an-tsikeokeok’ ao re le vinarindri’e naho vinoli-tom­bohe’e, tsy hamañahy o kilakila ondatio ampara’ te heneke i arivo taoñey. Ie añe le tsy mahay tsy hahàñe betebeteke.

\VS{4}Le nahatrea fiambesatse maro\FTNT{*}{{\FR 20:4 }{\FT{Ben 19:14}}} iraho, naho niambesarañe, vaho nomean-dily hizaka; nitreako ka ty arofo’ o kinitsike ty amy fitaliliañe
{\ND{Iesoà}} naho i tsaran’ Añahareio, ie tsy nitalaho amy bibiy ndra amy sare’ey vaho tsy nandrambe i vilo’ey an-dahara’e ndra am-pità’e, le nibodan-ko veloñe vaho niharo nifehe amy Norizañey arivo taoñe.

\VS{5}(Fe tsy nitroatse ho veloñe hey o nivilasy ila’eo naho tsy nipeake i arivo taoñey.) Ie ty fivañonan-ko veloñe valoha’e.

\VS{6}Haha naho masiñe ze aman’ anjara amy fivañonan-ko veloñe valoha’ey, toe tsy anaña’ i havilasy faharoey lily, fa ho mpisoron’ Añahare naho i Norizañey, hitrao-pifehe ama’e arivo taoñe.


\par }{\SH Hankà’ i mpañìnjey
\par }
{\PP \VS{7}Ie modo i arivo taoñe zay, le ho hahàñe boak’an-drohy ao i mpañìnjey

\VS{8}vaho hiakatse hamañahy ze fifeheañe an-joro-efa’ ty tane toy—i Goga naho i Magoga\FTNT{†}{{\FR 20:8 }{\FT{Iek 38:2}}}—hanontona’e hialy. Mira amo faseñe añ’olon-driakeo ty ia’iareo.

\VS{9}Nionjoñe mb’ambone’ ty treha’ i Taney iereo nañarikoboñe ty tobe’ o noro’eo naho i rova kokoañey. Fe nidoiñe boak’ andindìñe ey ty afo nampibotseke iareo.

\VS{10}Le navokovoko amy antara-afo aman-tsolifaray i mpañìnje namañahy iareoy, hatraoke amy bibiy naho i mpitoky sare’eiy, vaho halovilovy handro an-kaleñe nainai’e kitro-katroke.


\par }{\SH Fizakañe o Nihomakeo
\par }
{\PP \VS{11}Le nahatrea fiambesam-pifeheañe foty jabajaba naho i Mpiambesatse ama’ey iraho. Nibotatsake nisitak’ i lahara’ey ty tane toy naho i likerañey, ie tsy nanjoañe toetse ka.

\VS{12}Le nahatrea o nikoromakeo, ty bey naho ty kede, nizorazora añatrefa’ i fiambesa­tsey, vaho sinokake o bokeo; sinokake ka ty boke raike, i boken-kaveloñey, vaho zinaka ty amo sinokitse amo bokeoo ty amo sata’eo o nivilasio.


\par }{\PP \VS{13}Nafoe’ i riakey o vilasy ama’eo, le naloa’ i Havilasy naho i Tsikeokeokey o vilasy am’iereoo, vaho zinaka, songa ty amo fitoloña’eo.

\VS{14}Navokovoko amy antara afoy ao ty Havilasy naho i Tsikeokeokey. Ie i havilasy faharoey\FTNT{‡}{{\FR 20:14 }{\FT{Ben 2:11, 20:6, 21:8
}}}: i antara-afoy.

\VS{15}Le nafetsak’ amy antara afoy ze tsy nioniñe sinokitse amy boken-kaveloñey ao.



\par }\Chap{21}{\PP \VerseOne{1}Le nahatrea likerañe vao naho tane vao\FTNT{*}{{\FR 21:1 }{\FT{Ies 65:17, Oni: Ies 66:22; Iir 31:33, Iek 37:27, Fi 6:18}}} iraho, fa songa nimosaoñe añe i likerañe valoha’ey naho ty tane valoha’e toy, ie tsy aman-driake.

\VS{2}Le nahatrea i Rova Miavakey, Ierosaleme vao, nizotso hirik’ andindìñe añe boak’ aman’ Añahare, hinalankañe hoe enga vao soa hamiñe, ho a i vali’ey.

\VS{3}Le tsinanoko ty fiarañanañañe mafe boak’ amy fiambesatsey nanao ty hoe: Ingo te am’ondatio ty kivohon’ Añahare, ie hitrao-pimoneñe am’ iereo; ho ondati’e iereo naho ho am’ iareo ao t’i Andrianañahare ho Andrianañahare’ iareo\FTNT{†}{{\FR 21:3 }{\FT{Sor 26:11-12; Oni: Ies 7:14, 8:8,10, Iir 31:33, Iek 37:27, Fi II 6:18}}},

\VS{4}naho ho faopaohe’e am-pihaino’ iareo ze atao ranomaso, naho tsy ho aman-kavilasy ka, ndra fandalàñe, ndra firovetañe ndra fangirifiriañe, fa nimosaoñe añe o raha taoloo.


\par }{\PP \VS{5}Le hoe i Mpiambesatse amy fiambesatseiy: Heheke, kila vaoeko. Hoe ka re: Patero, fa añoñe naho to o tsara zao.

\VS{6}Le hoe re tamako: Fa heneke! Izaho i A naho i Zedey, i Fifotorañey naho i Figadoñañey. Hazotsoko tsy amam-bili’e boak’ amy ranon-kaveloñe migoangoañey ze taliñiereñe.

\VS{7}Ho lovae’ ty maharebake irezay, le ho Andrianañahare’e iraho vaho ho anako re.

\VS{8}Fe o mahimahiñeo naho o tsi-miatoo naho o lo-tserekeo naho o mpañoho-dozao naho o mañarapiloo naho o mpamorekeo naho o mpiato am-pahasiveo vaho ze hene haremborake ro hanañ’ anjara amy antara manodotse an-tsolifaray ao. Izay ty havilasy faharoe.


\par }{\PP \VS{9}Le nimb’eo ty raik’ amy anjely fito nitam-pinga fito pea i hankàñe fito honka’e rey nisaontsy amako, nanao ty hoe: Mb’etoa, hatoroko azo ty enga vao, ty vali’ i Vik’ añondriy.

\VS{10}Le nendese’e añ’arofo mb’am-bohitse jabajaba naho mitiotiotse añe, naho natoro’e ahy i rova miavakey, Ierosaleme mivotrake hirik’ andindìñe ao boak’ aman’ Añahare,

\VS{11}aman’ engen’ Añahare, vaho hoe vato saro-bily, hoe vato jaspy nikantsokan­tsoñe hoe kristaly ty hazava’e.

\VS{12}Ama’e ty kijoly ra’elahy naho abo reketse lalam-bey folo ro’amby, naho anjely folo ro’amby amy lalam-bey rey, vaho pinatetse am’ iereo ty tahina’ i foko folo-ro’ambi’ i ana’ Israele reiy\FTNT{‡}{{\FR 21:12 }{\FT{Iek 47:22-23, 48:31-34}}}.

\VS{13}Telo ty lalam-bey atiñanañe, naho telo ty lalam-bey avaratse, naho telo ty lalam-bey atimo, vaho telo ty lalam-bey ahan­drefa.

\VS{14}Le fahañe folo ro’amby ty ioreña’ i kijoli’ i rovaiy, naho am’iereo i tahinañe folo-ro’ambi’ i Firàheñe folo-ro’ ambi’ i Vik’ añondriy reiy.


\par }{\PP \VS{15}Le amy nisaontsy amakoy ty kobay fanjeheañe volamena, hanjehe i rovay naho o lalam-bei’eo vaho i kijoli’ey.

\VS{16}Nalahatse ho efa-mira i rovay vaho mira ty andava’e naho ty am-pohe’e. Zinehe’e amy kobaiy i rovay le 12 000 stadione, mira ty andava’e naho ty am-pohe’e vaho ty haabo’e.

\VS{17}Le zinehe’e i kijoliy, kiho zato tsy efapolo efats’ amby am-panjehea’ ondaty—fa izay ty norihe’ i anjeliy.

\VS{18}Le vato jaspy ty firafi’ i kijoliy naho volamena ki’e hoe fitaratse mikantsonkantsoñe i rovay.

\VS{19}Le nihamine’ ze hene karazam-bato soa ty faha’ i kijoli’ i rovaiy. Jaspy ty faha’ i valoha’ey, safira ty faharoe, kalkedona ty fahatelo, emerode ty fah’ efatse,

\VS{20}sardoniksa ty faha lime, karnelia ty fah’ eneñe, krisolita ty faha-fito, berila ty faha valo, topaze ty faha sive, krisopraso ty fahafolo, jakinta ty fahafolo-raik’ amby, ametista ty fahafolo-ro’ amby.

\VS{21}Le hange folo-ro’amby i lalam-bey folo ro’amby rey, sindre hange raike i lalam-bey rey, vaho volamena ki’e hoe fitaratse mangarahara o lalan-drovao.


\par }{\PP \VS{22}Tsy nahatrea toetse miavake ao iraho, amy te i
{\ND{Talè}} Andrianañahare, Tsitongerèñey, naho i Vik’ añondriy ro kiboho’e.

\VS{23}Le tsy paia’ i rovay hipisañe ama’e i àndroy ndra i volañey, fa hazavae’ ty engen’ Añahare; vaho i Vik’ añondriy ro failo’e.

\VS{24}I hazavà’ey ro hañaveloa’ o rinombake amo fifeheañeo\FTNT{§}{{\FR 21:24 }{\FT{Ies 60:3}}}, vaho hinday o volonahe’eo mb’ama’e o mpanjaka’ ty tane toio.

\VS{25}Tsy harindriñe ka o lalam-beio te antoandro, amy te tsy ho aman-kaleñe ty ao,

\VS{26}vaho hindeseñe mb’ama’e mb’eo ty engeñe naho ty asi’ o fifeheañeo,

\VS{27}le tsy mb’ia hizilik’ ao ndra inoñ’ inoñe maleotse ndra o mpanao hativàñeo ndra o mpandañitseo\FTNT{*}{{\FR 21:27 }{\FT{Ben 22:15, Te 2 2:11}}}, fa o misokitse am-boken-kavelo’ i Vik’ añondrio\FTNT{†}{{\FR 21:27 }{\FT{Dan 12:1}}} avao.



\par }\Chap{22}{\SH I Sakan-Kaveloñey
\par }
{\PP \VerseOne{1}Le natoro’e ahy i saka aman-dranon-kaveloñey, mikantsokantsoñe hoe kristaly mikararake boak’ am-piambesan’ Añahare naho amy Vik’ añondriy,

\VS{2}añivo’ i damokey naho añ’olotse roe’ i sakay ty hataen-kaveloñe mamoa karazam-boa folo ro’amby, naho mamoa am-bolañ’ am-bolañe, vaho aoly mahajangañe o kilakila’ ondatio o rave’ i hataeio.

\VS{3}Le tsy ho amam-pàtse ka, naho ama’e ao i fiambesan’ Añahare naho a i Vik’ añondriy, vaho hitoroñe aze o mpitoro’eo,

\VS{4}ho isa’ iereo ty lahara’e vaho ho am-panda’ iareo i tahina’ey

\VS{5}Toe tsy ho aman-kaleñe ty ao, naho tsy ho paiaeñe ty jiro ndra ty hazavà’ i àndroy, amy te hireandreaña’ i
{\ND{Talè}} Andrianañahare, vaho hifehe nainai’e donia iereo.


\par }{\PP \VS{6}Le hoe re tamako: Migahiñe naho to o tsara zao. Fa nañitrik’ i anjeli’ey t’i
{\ND{Talè}} Andrianañahare’ o arofom-pitokio, hanoro o mpitoro’eo o raha an-titotse ho tendrekeo.

\VS{7}Inao! ho avy aniany iraho! Haha ty mañambeñe o entam-pitokia’ ty boke toio.


\par }{\SH Figado’e naho Tata
\par }
{\PP \VS{8}Izaho Jaona, ty nitsanoñe naho nahatrea irezay; aa ie nahatsanoñe naho nahatrea, le nibaboke hitalaho am-pandia’ i anjely nanoro ahy irezaiy.

\VS{9}Fa hoe re tamako: Ko manao zao! mpitrao-pitoroñe ama’o naho amo rolongo mpitokio vaho amo mañambeñe o tsara’ ty boke toio iraho. Mitalahoa aman’ Añahare!


\par }{\PP \VS{10}Le hoe re tamako: Ko litèa’o ty tsaram-pitokiañe ami’ty boke toy\FTNT{*}{{\FR 22:10 }{\FT{Dan 12:4}}}, fa an-titotse ty àndro.

\VS{11}Adono hitolon-kakeo ty mpanao hakeo naho hitoloñe an-kaleora’e ty maleotse, naho mbe hanao ty hahiti’e o mahitio; vaho hitàn-ty fiavaha’e o noro’eo.


\par }{\PP \VS{12}Inao! ho avy aniany iraho! vaho amako o tambekoo, hañavahako ondatio, songa ty amo sata’eo\FTNT{†}{{\FR 22:12 }{\FT{Mat 16:27, Jao 5:29}}}.

\VS{13}Izaho i A naho Zedey, ty valoha’e naho ty fara’e, i fifotorañey naho i figadoñañey.

\VS{14}Haha o mañambeñe o lili’eo\FTNT{‡}{{\FR 22:14 }{\FT{Mat 19:17
}}}, fa hanan-dily amy hataen-kaveloñey, naho hahazilike amo lalam-bein-drovao.\FTNT{§}{{\FR 22:14 }{\FT{Ie taolo te natambatse o boke ami’ty Heneke toy, le ie ty andine’e toy ty amy Tertoliane (CE 208) naho i Sipriane (CE 251)}}}

\VS{15}Alafe ao o amboao naho o mpamorekeo naho o karapiloo naho o mpamonoo naho o mpilolok’ an-tsamposampoo vaho ze mikoko vande naho o bodiakeo\FTNT{*}{{\FR 22:15 }{\FT{Ben 21:27, Te II 2:11}}}.


\par }{\PP \VS{16}Izaho,
{\ND{Iesoà}}, ty nañitrike i anjelikoy hitaroñe irezay ama’areo, ho amo Fivorio. Izaho i vahatse naho tarira’ i Davidey\FTNT{†}{{\FR 22:16 }{\FT{Ies 11:1, 10, Ben 5:5}}}, i Mpitarik’ andro mireandreañey.


\par }{\PP \VS{17}Manao ty hoe i Arofoy naho i Enga Vaoy: Mb’etoa! Le ano ty hoe ry mijanjiñeo: Mb’etoa! le ampombao mb’etoa ty taliñiereñe; vaho adono hanovy amy ranon-kaveloñe tsy amam-bili’ey ze manàtry.


\par }{\PP \VS{18}Inao ty hatahata'ay amy ze mijanjiñe o tsaram-pitokiañe ami’ty boke toio, ie anovoñañe, le hatovon’ Añahare ama’e o feh’ ohatse misokitse ami’ty boke toio,

\VS{19}naho anintoñañe ty tsara’ ty bokem-pitokiañe toy, le ho sintonen’ Añahare ama’e ty anjara’e amy hataen-kaveloñey naho amy rova miavakey, ty amo sinokitse ami’ty boke toio.


\par }{\PP \VS{20}Hoe ty mitaroñe iretoañe: Eka! homb’eo masìka iraho. Amena.

\par }{\PP Mb’etoa ry
{\ND{Iesoà}}
{\ND{Talè}}.

\VS{21}Ty hasoa’
{\ND{Iesoà}}
{\ND{Talè}} ho ama’areo iaby. Amena.


\par }