\NormalFont\ShortTitle{Filemona}

{\MT Filemona


\par }\OneChap {\PP \VerseOne{1}I Paoly, mpirohi’
{\ND{Iesoà}} Norizañey, naho i Timoty rahalahintika: Ho a i Filemona rañetse naho mpifanehake ama’ay,

\VS{2}naho i Apiae rahavaventika, naho i Arkipo lahin-defon-tika, vaho i Fivory añ’ anjomba’oy:

\VS{3}Hasoa naho ­fañanintsiñe ama’areo boak’ aman’ Añahare Raentika naho i
{\ND{Talè}}
{\ND{Iesoà}} Norizañey.


\par }{\SH Fañandriañañe naho Filolofañe
\par }
{\PP \VS{4}Mañandriañe an’Andria­nañahare nainai’e naho manoñoñe azo amo filolofakoo­—

\VS{5}amy te tsinanoko ty fato­kisa’o amy
{\ND{Talè}}
{\ND{Iesoà}} naho ty fi­kokoa’o o noro’e iabio —

\VS{6}soa te hamokatse ho ami’ ty faha­rendrehañe ze hasoa ama’o amy Norizañey ty fi­taro­ña’o am-patokisañe.

\VS{7}Toe mahafale naho mañohò ahy ty fikokoa’o, amy nampanintsiñe’o ty arofo’ o noro’eoy, ry rahalahy.


\par }{\SH Ty Halalie’e i Onesimosy
\par }
{\PP \VS{8}Ie amy zao, ndra hoe mirearea amy Norizañey iraho handily azo hanao ze mañeva,

\VS{9}fe o fikokoañeo ty ihalaliako, izaho Paoly migain-kantetse naho mpirohi’
{\ND{Iesoà}} Norizañey henaneo,

\VS{10}ie idrakadrakafako i Onesimosy anako nampiareñeko, izaho an-tsilisily,

\VS{11}ie tsy nahasoa azo te taolo, fa mahasoa azo naho ahy henaneo.

\VS{12}Ahitriko mb’eo am-bata’e re, ty troko ‘nio,

\VS{13}ie ho nitanako atoa hitoroñe ahy ty ama’o amo rohy toañe ty amy talili-soay,

\VS{14}f’ie tsy ho nanao inoñ’ inoñe naho tsy niera ama’o hey soa tsy ho nazitse ty hasoa ho nanoe’o an-tsatri’o.

\VS{15}Va’e izay ty nifampirià’e ama’o betebeteke handrambesa’o aze indraike ho pak’ añ’afeafe’e añe,

\VS{16}tsy ho ondevo ka, fa lombolombo’ ty ondevo, toe rahalahy ìsoke, men­tsake amako, fa somandrake ama’o an-tsandriñe naho amy
{\ND{Talè}} ao.


\par }{\SH Ty Fampitama’i Paoly i Filemona
\par }
{\PP \VS{17}Aa naho atao’o rañe’o iraho, le ampihovao re manahake te izaho.

\VS{18}Fe naho eo ty nandilara’e azo ndra anaña’o songo ndra fire-fire, le ampisongò amako.

\VS{19}Izaho Paoly ty manoratse toy an-tañako. Izaho ty hañavake—tsy hataoko ty hoe te nisongoe’o amako ty fiai’o.

\VS{20}Eka, ry rahalahy, hasoao iraho amy
{\ND{Talè}} ao; ampanintsiño amy Norizañey ty troko.

\VS{21}Ihe atokisako te hiantoke, ty anokirako, amy te apotako te ho likoare’o i asakoy.


\par }{\PP \VS{22}Tovo’e, añalankaño trañon’ ambahiny hitobohako, fa o halali’ areoo ty itamako te hatolots’ ama’areo.

\VS{23}Mañontane azo t’i Epafra, mpindre-pirohy amako am’
{\ND{Iesoà}} Norizañey,

\VS{24}naho i Marka, i Aristarko, i Demasy, i Lioke, mpifanehake amako.


\par }{\PP \VS{25}Ty hasoa’ i Talè Iesoà Norizañey amo arofo’ areoo. Amena.


\par }