\NormalFont\ShortTitle{Mpañoke}

{\MT Mpañoke


\par }\PoetryChap{1}{\Q \VerseOne{1}Ty taro’ i Mpañokey,

\par }{\Q ana’ i Davide, mpanjaka e Ierosalaime ao.


\par }{\Q \VS{2}Hakafoahan-kafoake, hoe i Mpañokey,

\par }{\Q Hakafoahan-kafoake! Fonga kafoake!


\par }{\Q \VS{3}Ino ty tombo’e ho a ondatio

\par }{\Q amo fifanehafa’e ambane’ i àndroy?


\par }{\Q \VS{4}Mihelañe ty tariratse raike,

\par }{\Q mbore limbezen-tariratse,

\par }{\Q fe nainai’e eo ty tane toy.


\par }{\Q \VS{5}Manjirike ka i àndroy,

\par }{\Q mitsofotse i àndroy,

\par }{\Q mihiririñe mb’am-panjiriha’e añe.


\par }{\Q \VS{6}Mitioke mañatimo,

\par }{\Q le mibalike mañavaratse;

\par }{\Q mikariokariok’ avao i tiokey,

\par }{\Q vaho mimpoly amo fiaria’eo.


\par }{\Q \VS{7}Songa mivariñe mb’an-driake mb’eo

\par }{\Q o sakao fe tsy atseke i riakey;

\par }{\Q mb’amy fikararaha’ o torahañeoy,

\par }{\Q le mb’eo avao ty fikararaha’ iareo.


\par }{\Q \VS{8}Hene mahamamake,

\par }{\Q tsy lefe’ ondaty volañeñe,

\par }{\Q tsy mahaetsa-pihaino t’ie vazoho,

\par }{\Q mbore tsy mahaenen-dravembia

\par }{\Q te ijanjiñañe.


\par }{\Q \VS{9}Mbe ho avy indraike i fa añey,

\par }{\Q naho mbe hanoeñe avao ze fa nanoeñe,

\par }{\Q vaho tsy ambane’ i àndroy

\par }{\Q ty atao vao.


\par }{\Q \VS{10}Eo hao ty mete hanoeñe ty hoe,

\par }{\Q Heheke! vao itoy? Ie fa teo avao,

\par }{\Q haehae taolon-tikañe añe.


\par }{\Q \VS{11}Tsy tiahy o raha taoloo,

\par }{\Q naho o raha hifetsakeo,

\par }{\Q vaho tsy hahatiahy irezay

\par }{\Q o hanonjohio.


\par }{\PP \VS{12}Izaho, i mpañokey, le fa mpanjaka Israele e Ierosalaime ao,

\VS{13}le nimanean-troko ty hañotsohotso naho hikodebe an-kihitse ze hene fitoloñañe ambanen-dike­rañe atoa; toe tolon-draha mahamokotse ty natolon’ Añahare am’ondatio hifanehafa’e.

\VS{14}Nitreako iaby ze fitoloñañe ambane’ i àndroy; le hehe t’ie fonga kafoake vaho fañeañan-tioke.


\par }{\Q \VS{15}Tsy mete ahity ty mengoke,

\par }{\Q vaho tsy lefe iaheñe ty tsy eo.


\par }{\PP \VS{16}Hoe iraho am-batako: Ingo fa natontoko mandikoatse ze hene mpifehe’ Ierosalaime taolo ahy ty fahaoniñañe ra’elahy; vaho nandifotse ty troko ty hihitse naho hilala.

\VS{17}Le nampitoloñeko ty troko hahaoniña’e hihitse naho hahafohiñe ty hadagolà naho ty hagegeañe. Nirendreko t’ie fañeañan-tioke ka.


\par }{\Q \VS{18}Amy te minday hasosoram-bey

\par }{\Q ty hihitse maro,

\par }{\Q vaho mampitombo haoreañe

\par }{\Q ty fitomboan-kilala.



\par }\Chap{2}{\PP \VerseOne{1}Hoe iraho an-troko ao, Antao arè, hitso­ek’ azo an-kafaleañe, hahatrea ty soa. Te mone, hakafoahañe avao.

\VS{2}Hoe iraho ty amo fiankahafañeo, Hagegeañe! naho ty amo hafaleañeo, Ino ty atao’e?

\VS{3}Kinodebe’ ty ereñereko ty hañonkòñe ty troko ami’ty divay, ie nitehafen-kihitse ty fitsakoreako; naho ty hangazoñako o hadagolàñeo ampara’ te hahatreavako ze mahasoa o ana’ ondatio, hitoloña’e ambanen-dike­rañe atoa amo andron-kaveloma’e tsy ampe’ ampeo.

\VS{4}Nitratrañaheko o fitoloñakoo; nandranjy anjomba ho ahy, vaho namboleako tetem-bahe;

\VS{5}Namboarako goloboñe naho ala-vondro, vaho namboleako ze hene karazan-katae mamoa-voa.

\VS{6}Nihaliako antara hanondrahako o hatae mitiry amy alaio.

\VS{7}Nivily ondevo lahy naho ampela, naho nanañe ondevo terak’ an-trañoko ao; toe nanam-piharo troke naho mpirai-lia maro te amy ze hene taoloko e Ierosa­laime ao.

\VS{8}Natontoko amako ka ty volafoty naho ty volamena naho ty vara’ o mpanjaka naho tane fehekoo; nahazoako mpibeko lahilahy naho ampela, vaho ze mahanembanembañe ty tro’ o ana’ ondatio: sakeza tsifotofoto.

\VS{9}Aa le nitoabotse, nandikoareko ze hene taoloko e Ierosalaime ao; vaho nifahatse amako i hihikoy.


\par }{\Q \VS{10}Tsy eo ty nitanako amo masokoo

\par }{\Q ze hene naina’e;

\par }{\Q tsy nikalañeko ami’ty troko

\par }{\Q ze atao finembanembàñe,

\par }{\Q fa nahafale ty troko o fitoloñako iabio,

\par }{\Q izay ty nanambe ahy

\par }{\Q amo hene tolon-drahakoo.


\par }{\Q \VS{11}Ie amy zao hinaraharako

\par }{\Q ze hene nanoen-tañako

\par }{\Q naho o fifanehafañe nanoekoo,

\par }{\Q le ingo fonga hakafoahañe,

\par }{\Q naho fañeañan-tioke,

\par }{\Q fa tsy aman-tombo’e

\par }{\Q ty ambane’ i àndroy.


\par }{\PP \VS{12}Aa le nitolike raho

\par }{\Q hañarahara ty hihitse naho ty

\par }{\Q hadagolàñe naho ty hagegeañe;

\par }{\Q fa inom-bao ty hanoe’

\par }{\Q ze manonjohy i mpanjakay?

\par }{\Q Ts’ino naho tsy o fa noeñeo avao.


\par }{\Q \VS{13}Nizoeko amy zao te likoare’

\par }{\Q ty hihitse ty hadagolàñe

\par }{\Q manahake ty andikoara’

\par }{\Q ty hazavàñe ty ieñe.


\par }{\Q \VS{14}Añambone’e eo ty fihaino’ o mahihitseo,

\par }{\Q fe mañavelo añ’ieñe ao ty dagola.

\par }{\Q Nirendreko amy zao te raik’ avao

\par }{\Q ty toly mifetsak’am’ iereo iaby.


\par }{\Q \VS{15}Aa hoe iraho am-batako,

\par }{\Q Ze mifetsak’ amy dagolay

\par }{\Q ty hidoñe amako kañe;

\par }{\Q aa vaho inom-barè

\par }{\Q ty maha-loho mahihitse ahy?

\par }{\Q le hoe iraho an-troko ao,

\par }{\Q hakafoahañe ka ie iaby izay.


\par }{\Q \VS{16}Toe tsy eo ty tsy ho modo fitiahiañe

\par }{\Q ty mahihitse naho i dagola,

\par }{\Q songa ho haliño amo andro mbe ho avio.

\par }{\Q sindre hivetrake ty dagola

\par }{\Q naho i mahihitse.


\par }{\PP \VS{17}Aa le nalaim-piaiñe iraho, fa nahangoae ahy ze fonga fanoeñe ambane’ i àndroy, fa hene kafo­ake, fañeañan-tioke avao.

\VS{18}Eka, nihejeko ze fonga fitoloñako nifanehafako ambane’ i àndroy, ie tsy mete tsy hene hengako am’indaty manonjohy ahiy.

\VS{19}Ia ty mahafohiñe, ke t’ie ondaty mahihitse, he dagola? Fe fonga ho fehe’e o nifanehafako naho nisafirie’ ty hihiko ambane’ i androio. Kafoake ka izay.

\VS{20}Aa le nitolike iraho, nadoko hioremeñe ty troko amo hene tolon-draha nitoloñeko ambane’ i androio,

\VS{21}Eo t’indaty nitoloñe an-kihitse naho hilala naho fahimbañañe, vaho atolo’e amy tsy nitoloñe ama’ey i anjara’ey. Hakafoahañe naho haloloañe!

\VS{22}Ino ty ho azo’ ondaty amo fifanehafa’e iabio naho amo fimanean-tro’e nitoloña’e ambane’ i androio?

\VS{23}Fa amo hene andro’eo, le fonga atsa-panaintaiñañe naho hasosorañe o fitoloña’eo; tsy mitofa o fitsakorea’eo ndra te haleñe. Kafoake ka izay.

\VS{24}Tsy eo ty mahasoa ondatio ta te mikama naho minoñe vaho manao an-tro’e te soa o fitoloña’eo. Izay ka ty nitreako boak’am-pitàn’ Añahare,

\VS{25}amy te ia ty hikama naho ia ty hifale mandikoatse ahy?

\VS{26}Toe toloran’ Añahare hihitse naho hilala vaho hafaleañe ze no’e am-pivazohoa’e eo; f’ie ami’ty mpanao hakeo ro ampitoloña’e fanontonañe naho fampitoboroñañe, hanolora’e amo noron’ Añahareo. Toe hakoahañe ka izay, fañeañan-tioke.



\par }\PoetryChap{3}{\Q \VerseOne{1}Songa namantañañe ty sa’e,

\par }{\Q Sindre namotoañañ’ andro

\par }{\Q ze nisatrie’e ambanen-dikerañe atoa:


\par }{\Q \VS{2}androm-pisamahañe,

\par }{\Q androm-pihomahañe,

\par }{\Q androm-pamboleañe naho

\par }{\Q androm-pañombotañe i namboleñey;


\par }{\Q \VS{3}androm-pamonoañe,

\par }{\Q naho androm-pañamelañañe;

\par }{\Q androm-pandrebahañe mañambane

\par }{\Q naho androm-pandranjiañe mañambone;


\par }{\Q \VS{4}androm-pirovetañe,

\par }{\Q naho androm-piankahafañe;

\par }{\Q androm-pangololoihañe

\par }{\Q naho androm-pitsinjahañe;


\par }{\Q \VS{5}androm-pañiririñam-bato,

\par }{\Q naho androm-panontonam-bato;

\par }{\Q androm-pamejañañe naho

\par }{\Q androm-pifoneñañe tsy hamejañe;


\par }{\Q \VS{6}androm-pikodebeañe,

\par }{\Q naho androm-pahamotsoañe;

\par }{\Q androm-pañajañe

\par }{\Q naho androm-pañariañe;


\par }{\Q \VS{7}androm-pandrovitañe,

\par }{\Q naho androm-panjairañe;

\par }{\Q androm-pianjiñañe,

\par }{\Q naho androm-pisaontsiañe;


\par }{\Q \VS{8}androm-pikokoañe

\par }{\Q naho androm-pihejeañe;

\par }{\Q androm-pialiañe vaho androm-panintsiñañe.


\par }{\PP \VS{9}Ino ty tambem-pieke amy nitro­maha’ey?

\VS{10}Fa nitreako ty tolon-draha’ natolon’ Añahare amo ana’ ondatio, hitoloñañe.

\VS{11}Kila nanoe’e mañeva ty sa’e; vaho napo’e an-tro’e ao ty atao nainai’e donia, fe tsy ho taka’ ondaty ty fitsikarahañe ty satan’ Añahare boak’ am-baloha’e pak’am-pigadoña’e.


\par }{\PP \VS{12}Apotako te tsy eo ty mahasoa ta t’ie hifale naho hinembanembañe naho mbe amañ’aiñe;

\VS{13}mbore falalàn’ Añahare te songa hikama naho hinoñe vaho hifale amo fitoloña’eo ondatio.


\par }{\Q \VS{14}Fantako te tsy modo nainai’e

\par }{\Q ze anoen’ Añahare;

\par }{\Q tsy mete tompeañe vaho

\par }{\Q tsy mete angalañe;

\par }{\Q nanoen’Añahare zao,

\par }{\Q hañeveña’ ondatio añatrefa’e eo.


\par }{\Q \VS{15}Ze eo, le fa teo;

\par }{\Q naho mbe ho avy ze fa teo;

\par }{\Q vaho tsoehen’Añahare o horidañeñeo.


\par }{\Q \VS{16}Mbore nizoeko ambane’ i àndroy,

\par }{\Q amy toem-pizakañey

\par }{\Q te eo ka ty haratiañe,

\par }{\Q vaho amy toen-kavantañañey

\par }{\Q ty haloloañe.


\par }{\Q \VS{17}Hoe iraho an-troko ao,

\par }{\Q ho zakaen’ Añahare

\par }{\Q ty vañoñe naho ty raty,

\par }{\Q fa kila namotoaña’e ze safiry

\par }{\Q naho ze hene fitoloñañe.


\par }{\Q \VS{18}Hoe iraho an-troko ao

\par }{\Q ty amo ana’ondatio:

\par }{\Q Mitsoke iareo t’i Andrianañahare

\par }{\Q hahaoniña’ iareo te biby avao.


\par }{\Q \VS{19}Hambañe ty toli’ondaty

\par }{\Q naho ty toli’ o bibio;

\par }{\Q Manahake ty fihomaha’ ty raike

\par }{\Q ty hiantantirira’ ty ila’e.

\par }{\Q Hambañe avao ty fikofò’ iareo,

\par }{\Q aa le tsy aman-tombo’e amo bibio

\par }{\Q t’indaty; toe fonga hakoahañe.


\par }{\Q \VS{20}Fonga homb’an-toetse raike:

\par }{\Q sindre boak’an-debok’ ao vaho

\par }{\Q songa mibalike mb’an-debok’ ao.


\par }{\Q \VS{21}Ia ty mahafohiñe ke

\par }{\Q hañambone ty arofo’ ondaty he

\par }{\Q hañambane mb’an-tane ao ty tro’ o bibio?


\par }{\Q \VS{22}Aa le nitreako te tsy eo ty mahasoa

\par }{\Q ta te hene mifale amo fitoloña’eo ondatio,

\par }{\Q ie tambe’ iareo;

\par }{\Q fa ia ty hampandrendrek’ aze

\par }{\Q te inoñe ty hanonjohy añe?



\par }\Chap{4}{\PP \VerseOne{1}Aa le niharaharaeko indraike ze forekekeñe iaby ambane’ i àndroy:

\par }{\Q hehe ty ranomaso’ o forekekeñeo,

\par }{\Q ie tsy amam-pañohò;

\par }{\Q naho am-pità’ o mpamorekekeo

\par }{\Q ty hafatrarañe;

\par }{\Q f’ie tsy amam-pañimba.


\par }{\Q \VS{2}Aa le nandrenge o vilasy

\par }{\Q fa nihomakeo iraho,

\par }{\Q ambone’ o veloñe mbe amañ’aiñeo.


\par }{\Q \VS{3}Eka, lombolombo i roe rey

\par }{\Q ty mbe lia’e tsy eo,

\par }{\Q ie mbe tsy nahaoniñe ty sata-raty

\par }{\Q anoeñe ambane’ i àndroy.


\par }{\PP \VS{4}Nitreako indraike te o fitoloñañe iabio naho ze tolon-draha mahatafe­tetse, le voka’ ty fifampitsikiriha’ ondaty naho i rañe’ey. Hakafoahañe naho fañeañan-tioke ka zao.


\par }{\Q \VS{5}Mamihim-pitañe ty dagola,

\par }{\Q vaho abotse’e ty nofo’e.


\par }{\Q \VS{6}Hàmake ty fianjiñañe mahapea-pitàñe,

\par }{\Q ta ty fitàn-droe pea

\par }{\Q fitromahañe naho fañeañan-tioke.


\par }{\PP \VS{7}Nenteako indraike o hakafoahañe ambane’ i àndroy.


\par }{\Q \VS{8}Teo ty raike tsy amam-paha-roe;

\par }{\Q toe tsy nanañ’ anake, tsy aman-drahalahy:

\par }{\Q fe tsy mbia tsy heneke o fitoloña’eo;

\par }{\Q vaho tsy mahaene-pihaino’e ty vara;

\par }{\Q Tsie, hoe re, Ia ze o itoloñako zao,

\par }{\Q malorè ty fiaiko tsy hanjo ty soa?

\par }{\Q hakafoahañe ka zao

\par }{\Q mbore fifanehafañe mahaore.


\par }{\Q \VS{9}Hàmake te roe ta t’ie raike;

\par }{\Q amy te soa fitombo ty fitoloña’ iareo.


\par }{\Q \VS{10}Ie mikorovoke ty raike,

\par }{\Q honjone’ i rañe’ey;

\par }{\Q fe feh’ohatse te mikorovoke ty bangìñe

\par }{\Q tsy manañ’ ila hampitroatse aze.


\par }{\Q \VS{11}Tovo izay, ie mitrao-pandreañe ty roe

\par }{\Q le mafana: fa ino ty hampafana aze t’ie raike?


\par }{\Q \VS{12}Mete hiambotraha’ t’indaty

\par }{\Q ty raike ie miereñereñe,

\par }{\Q fe hijohañe hiatrek’ aze ty roe;

\par }{\Q tsy rofondrofoteñe aniany

\par }{\Q ty taly telo-randra.


\par }{\Q \VS{13}Ndra kitra’e ajalahy

\par }{\Q rarake mahihitse

\par }{\Q ta t’ie mpanjaka antetse gege

\par }{\Q tsy mañaoñe hatahata.


\par }{\Q \VS{14}Toe niboak’am-balabey ao re

\par }{\Q ho mpanjaka;

\par }{\Q ie nirarake te nitoly am-pifehea’e ao.


\par }{\Q \VS{15}Nitreako te niarimboe’

\par }{\Q ze hene veloñe ambane’ i àndroy,

\par }{\Q i ajalahy tsinara valoha’ey,

\par }{\Q i handimbe azey,


\par }{\Q \VS{16}naho te tsifotofoto ondaty

\par }{\Q am-boriza’e ao,

\par }{\Q f’ie tsy ho loho onjone’

\par }{\Q o manonjohy azeo.

\par }{\Q Toe hakafoahañe ka zao

\par }{\Q vaho fañeañan-tioke.


\par }{\PP \VS{17}Ambeno ty lia’o mb’añ’an­jomban’ añahare mb’eo, harineo hijanjiñe’o, Hàmake izay ta te mañenga ty soro’ o seretseo, ie tsy apota’e te manao raty.



\par }\Chap{5}{\PP \VerseOne{1}Ko meke am-palie, naho ko malisa an-tro’o ty hisaontsy ndra inoñe aman’ Añahare: fa an-dindiñe ao t’i Andrianañahare, ihe an-tane atoy, aa le anò tsy ampeampe o enta’oo.


\par }{\Q \VS{2}Mahavy nofy ty fimaneam-pitoloñañe;

\par }{\Q fe fohiñe ami’ty hamaron-tsaontsi’e

\par }{\Q ty feo’ i gegey.


\par }{\Q \VS{3}Ihe mifanta aman’ Añahare,

\par }{\Q ko malaoñe hañavake;

\par }{\Q fa tsy ifalea’e ty dagola:

\par }{\Q ondroho i nifantà’oy.


\par }{\Q \VS{4}Hàmake t’ie tsy mifanta,

\par }{\Q ta te mifanta tsy mañavake.


\par }{\Q \VS{5}Ko metè’o hañakeo azo ty vava’o;

\par }{\Q le ko manao amy Irakey te nilosotse:

\par }{\Q fa ino ty hiviñeran’ Añahare amy feo’oy,

\par }{\Q handrotsaha’e o satan-taña’oo?


\par }{\Q \VS{6}Fa hakafoahañe ty halàko nofy

\par }{\Q naho ty hamaro saontsy:

\par }{\Q mone mañeveña aman’Añahare.


\par }{\Q \VS{7}Ie isa’o ty famorekekeañe o rarakeo,

\par }{\Q naho ty fampitavanan-jo naho hatò

\par }{\Q ampariparitse añe, ko ilatsa’o:

\par }{\Q fa jilove’ i mpifelek’ azey ty mpifehe

\par }{\Q vaho ambone ka ty bei’iareo.


\par }{\Q \VS{8}Amy te itraofa’ iabikey

\par }{\Q ty tombo’ i taney:

\par }{\Q toe mitoroñe i mpanjakay i tetekey.


\par }{\Q \VS{9}Tsy mahaeneñe ty mpitea-vola ty vola;

\par }{\Q vaho ty mpikoko firegoregoañe

\par }{\Q t’ie miegoego:

\par }{\Q hakafoahañe ka izay.


\par }{\Q \VS{10}Ie mitobake ty havokarañe,

\par }{\Q maro ka o mampibotsek’ azeo:

\par }{\Q aa le ino ty tombo’e ho a i tompo’ey

\par }{\Q ta te ho sambae’e am-pihaino avao?


\par }{\Q \VS{11}Mamy ty firota’ ty mpifanehake,

\par }{\Q ndra te kede ty kamae’e ndra te bey:

\par }{\Q fe tsy apo’e hirotse

\par }{\Q ty havontsiña’ i mpañalealey.


\par }{\PP \VS{12}Eo ty haratiañe manivontivoñe nitreako ambane’ i àndroy, te mijoy ty mpañefoefo o vara ahaja’eo.

\VS{13}Ie nikapaike i varay, amy te navaridì’e ami’ty tsy vara, le nahatoly ana-dahy f’ie an-tañam-polo.

\VS{14}Hambañe amy niboaha’e an-kovin-drene’ey, t’ie hiboridañe ka te himpoly, ndra loli’e tsy ho tintinem-pità’e amy fitromaha’ey.

\VS{15}Haratiañe manivontivoñe ka izay, te manahake ty nitolia’e ty himpolia’e: aa le ino ty tombo’ ty fitromahañe hahazoañe tioke?

\VS{16}Mikama añ’ieñe ao amo hene andro’eo, amy t’ie lako haemberañe naho hasilofañe vaho habosehañe.

\VS{17}Ingo, ty nitreako ho soa naho mañeva aze, t’ie mikama naho mitohoke vaho hifale ami’ty hasoa’ i tolon-draha itoloña’e ambane’ i àndroy amo andro tsy ampeampe iaiña’eo, o natolon’ Añahare azeo: fa izay ty anjara’e.

\VS{18}Naho ondaty nitoloran’ Añahare vara naho hanaña le nimea’e lily hikama naho handrambe anjara, vaho hirebek’ amy nifanehafa’ey; toe falalàn’ Añahare izay.

\VS{19}Le tsy beteke haereñere’e o andro iveloma’eo, amy t’ie ampitoloñen’ Añahare an-kafalean-troke.



\par }\Chap{6}{\PP \VerseOne{1}Eo ty haratiañe nitreako ambane’ i àndroy, toe mandrambañe am’ondatio,

\VS{2}eo t’indaty nitoloran’ Añahare drala naho vara vaho asiñe, ie tsy po-draha irien-troke, fe tsy nitoloran’ Añahare ty haozarañe hahafikama’e, te mone hane’ ty ambahiny; hakafoahañe izay vaho areten-draty.

\VS{3}Ndra te misamak’ anake zato indatiy, naho maro taoñe ty iaiña’e, ndra firefire, fe tsy enen-kasoa ty tro’e, naho tsy eo ty handeveñe aze, le hàmake t’ie niboloañe,

\VS{4}ho koake ty fiavi’e naho himoromoroñe ty fiengà’e, vaho ho kolopofe’ ty ieñe i tahina’ey;

\VS{5}le lia’e tsy ho isa’e i àndroy vaho hamoea’e; f’ie ty mitofa soa ta i raikey;

\VS{6}eka ndra te indroe veloñe arivo taoñe i raikey, ie tsy nanjo hasoa; tsy kila hikovovoke mb’an-toetse raike mb’eo hao?

\VS{7}Hene ho am-palie’e avao ty fitoloña’ ondaty, te tsy eneñe i hatea-hane’ey.

\VS{8}Aa inoñe ty mahazòke’ ty dagola i mahihitse? ino ty fitombo’ i rarakey, t’ie maha­fi­tson­tike añatrefa’ o veloñeo?

\VS{9}Hamake ty onim-pihaino, te ami’ty fisalalan-troke; hakafoahañe ka izay vaho fimanean-tioke.

\VS{10}Ze hene eo le fa nitolorañe añarañe, le fa arofoanañe te inoñe ondatio, vaho tsy aze ty hifandietse amy maozatse te ama’ey.

\VS{11}Maro ty raha manovoñe o hakoahañeo, aa le ino ty tombo’e ho a ondatio?

\VS{12}Ia ty mahafohiñe ze mahasoa ondatio ami’ty havelo’e, amo taoñe tsy ampeampe iveloma’e hoe evoñeo, ie mihelañe hoe talinjo avao? Fa ia ty hahatalily am’ondatio ty hanonjohy aze, ambane’ i àndroy?



\par }\PoetryChap{7}{\Q \VerseOne{1}Ambone’ ty fahosotse sarotse

\par }{\Q ty tahinañe soa;

\par }{\Q naho ty androm-pihomahañe,

\par }{\Q ta ty andro nisamahañe.


\par }{\Q \VS{2}Hàmake t’ie mb’an-traño fandalàñe

\par }{\Q ta te mb’añ’anjomba fisabadidahañe,

\par }{\Q fa izay ty figadoña’ ze kila ondaty,

\par }{\Q ee te hapo’ ty veloñe an-tro’e ao izay.


\par }{\Q \VS{3}Ambone’ ty fiankahafañe

\par }{\Q ty haemberañe;

\par }{\Q fa mete ho fale ty arofo

\par }{\Q ndra te lonjetse ty laharañe.


\par }{\Q \VS{4}Añ-anjombam-pandalàñe ao

\par }{\Q ty arofo’ o mahihitseo,

\par }{\Q le an-trañom-piankahafañe ao

\par }{\Q ty tro’ o dagolao.


\par }{\Q \VS{5}Hàmake t’ie mijanjiñe

\par }{\Q ty fañendaha’ ty mahihitse,

\par }{\Q ta te mitsanoñe ty sabo’ o mineñeo.


\par }{\Q \VS{6}Hambañe ami’ty fipipiham-patike

\par }{\Q ambane’ valàñe eo,

\par }{\Q ty fitohafa’ i dagola;

\par }{\Q hakoahañe ka izay.


\par }{\Q \VS{7}Toe mampinè’ ty mahihitse

\par }{\Q ty famorekekeañe,

\par }{\Q vaho mamorek’ arofo ty vokàñe.


\par }{\Q \VS{8}Ambone’ ty fifotoran-draha

\par }{\Q ty figadoña’e,

\par }{\Q le ambone’ ty troke misenge

\par }{\Q ty arofo mahaliñe.


\par }{\Q \VS{9}Ko malisa ho viñetse añ’arofo irehe,

\par }{\Q amy te mimoneñe am-banian-dagola ao

\par }{\Q ty habosehañe.


\par }{\Q \VS{10}Ko manao ty hoe,

\par }{\Q Ino ty nahasoa o andro taoloo

\par }{\Q te amo henanekeo?

\par }{\Q toe tsy aman-kihitse i ontane’o zay.


\par }{\Q \VS{11}Raha soa te mitraoke an-kihitse ty lova,

\par }{\Q toe tombo’ o mahaisake i androio.


\par }{\Q \VS{12}Manahake ty fañarova’ ty vara

\par }{\Q ty fañambena’ i hihitsey;

\par }{\Q fe ty hasoa’ o hilalao,

\par }{\Q arova’ i hihitsey ty fiai’ o manañ’ azeo.


\par }{\Q \VS{13}Haraharao ty fitoloñan’ Añahare;

\par }{\Q ia ty mahay mañity ty nimengoha’e.


\par }{\PP \VS{14}Mifalea añ’andro vokatse, vaho mi­tsakorea añ’andron-kankàñe; songa nanoen’ Añahare itoy naho iroy, soa tsy ho oni’ ondaty ndra inoñ’ inoñe amo hanonjohy azeo.

\VS{15}Hene nitreako amo haveloko koakey; eo t’indaty vaño mihomak’ amy havantaña’ey, eo ka ty lo-tsereke mañalava andro amy haratia’ey.

\VS{16}Ko loho vantañe; ko losore’o ty hihitse; Ino ty hampiantoa’o ty vata’o?

\VS{17}Ko loho tsereheñe, naho ko manao gege; ino ty hivetraha’o aolo’ ty andro’o?

\VS{18}Soa re te fahara’o iroy, vaho tsy asita’o itoy, fa horihe’ ty mañeveñe aman’ Añahare i roe rey.

\VS{19}Mampaozatse ty mahihitse ambone’ ty mpifehe folo an-drova ao, ty hihitse.

\VS{20}Fa toe tsitantane t’indaty vañoñe mitolon-kavantañañe le lia’e tsy mandilatse.

\VS{21}Aa le ko loho haoñe’o ze fonga enta saontsieñe, tsy mone ho janji’o mamatse azo ty mpitoro’o;

\VS{22}amy te beteke, fohi’ ty vata’o te ihe namatse ty ila’e.

\VS{23}Fa hene nitsoheako an-kihitse, le hoe iraho: Ho paiako ty hihitse, fe nihànkañe amako.

\VS{24}Tsietoitane añe naho miheotse o raha fa nifetsakeo, ia ty hahatendreke aze?

\VS{25}Natoliko ty troko handrèndreke naho hitsikarake vaho hikodebe ty hihitse naho ty lengo’ o rahao, naho ty hahafohinako ty haratia’ ty hadagolàñe, vaho ty hanè’ o hagegeañeo;

\VS{26}le nitreako te mafaitse te ami’ty havilasy ty rakemba amam-pandrike, ie harato ty tro’e, naho silisilim-pandrohizañe o taña’eo; hiponiora’ ty mahafale an’ Andrianañahare; fe ho tsepahe’e ty mpanan-tahiñe.

\VS{27}Ingo, itoy ty nitreako, hoe ty mpañoke, ie tovoñañe ami’ty raha raike ty ila’e, hamoliliañ’ aze;

\VS{28}ie nitolom-pipay ty troko, fe mbe mboe tsy naharendreke; fa nahatrea ondaty raik’ ami’ty arivo iraho, fe tsy nahatrea rakemba raik’ amy rezay iaby.

\VS{29}Inao, te zao avao ty nitreako, te nanoen’ Añahare mahity t’indaty, f’ie mikitro-draha maro.



\par }\PoetryChap{8}{\Q \VerseOne{1}Ia ty manahake i mahihitsey?

\par }{\Q Ia ty maharendreke ty ango’e?

\par }{\Q Mahaloeloe ty lahara’ ondaty ty hihitse,

\par }{\Q vaho mampiova ty hagàm-binta’e.


\par }{\PP \VS{2}Mañòk’ azo iraho hiambeñe ty taro’ i mpanjakay ty amy nifantà’o aman’ Añaharey.

\VS{3}Ko malisa mienga amy fañatrefañe azey; le ko mifahatse ami’ty raha raty, amy te anoe’e ze satrie’e.

\VS{4}Aa kanao manandily ty saontsi’ i mpanjakay, ia ty hanao ama’e ty hoe: Ino o anoe’oo?

\VS{5}Tsy ife­tsahan-dilo ty mañamben-dily, amy te mahatsakore ty andro naho ty lily ty arofo mahihitse.

\VS{6}Kila manañe ty andro’e naho ty lili’e; ndra te mavesatse am’ ondatio ty haemberañe.

\VS{7}Kanao tsy fohiñe ty ho avy; ia ty mahatalily aze te inoñe ty hife­tsake.

\VS{8}Tsy a’ ondaty ty lily hanebañe ty fitiofa’ i tiokey; naho tsy anaña’e lily i androm-pikoromaha’ey; tsy eo ty famotsorañe amo alio; vaho tsy maha­fipoliotse ami’ty haratiañe o mitoloñe ama’eo.

\VS{9}Fonga nitreako, naho nitoloñe’ ty troko ze hene fitoloñañe ambane’ i àndroy atoy; ie nanan-dily amy t’indaty t’indaty vaho nijoia’e.


\par }{\PP \VS{10}Nitreako ka ty fileveña’ o tsereheñeo, ie fa nimoake naho nienga i toetse miavakey, ie nandikofañe amy rova nanoeñe zaiy; hakoahañe ka izay.

\VS{11}Naho tsy andilova’ ty zaka aniany ty sata raty, le mañatsake ty tro’ o ana’ ondatio ty hanao raty;

\VS{12}aa ndra te mitolon-kanao raty in-jato ty mpanan-tahiñe, vaho mihamaro avao o andro’eo—mbe apotako te hanintsiñe o mañeveñe aman’ Añahareo, o miambane añatrefa’eo;

\VS{13}fe po-panintsiñañe ty tsereheñe, naho tsy hihalava hoe talinjo o andro’eo, ami’ty tsy fañeveña’e aman’Añahare.


\par }{\PP \VS{14}Eo ty hakafoahañe fanoeñe ambone’ ty tane toy; te eo ty mifetsak’ amo vaño ze mañeva ty sata’ o ratio; vaho eo te mizo i ratiy ty sazò’ ty fitoloña’ o vantañeo—hoe iraho: Hakoahañe ka zao.

\VS{15}Aa le nonjoneko ty haravoañe, amy te tsy ambane’ i àndroy etoy ty hahasoa ondaty ta te mikama naho minoñe vaho mifale, fa irezay ty ho mpipitek’ ama’e amy fitoloña’ey amo hene andro natolon’ Añahare aze hiveloma’e ambane’ i androio.


\par }{\PP \VS{16}Ie napoko an-troko ty han­drèndreke hihitse, hahatreava’e o fitoloñañe fanoeñe an-tane atoio—ndra te eo ty tsy mirotse handro ndra haleñe o fihaino’eo,

\VS{17}le hene nioniko o fitoloñan’ Añahareo, le tsapako te tsy lefe tsikaraheñe o fitoloñañe nanoeñe ambane’ i àndroio; ndra te imanea’ ondatio pay, tsy ho isa’e; vaho ndra te hanoe’ i mahihitsey ty hoe: “Fa fohiko!”, mbe lia’e tsy niisa’e.



\par }\Chap{9}{\PP \VerseOne{1}Toe fonga rinambeko an-troko ao zao, le ho taroñeko te songa am-pitàn’ Añahare ao o vantañeo naho o mahihitseo vaho o fitoloña’eo; tsy fohi’ ondaty ke te fikokoañe ke falaiñañe ty hiatrefa’e.

\VS{2}Kila ifetsahañe. Raike ty hizo i vantañey naho i tsereheñey, ho ami’ty soa, ami’ty malio naho ami’ty tsy malio; ho ami’ty mañenga soroñe naho ami’ty tsy misoroñe. Hambañe amy vantañey ty ho ami’ty mpanan-kakeo; vaho ho amy mifantay naho amy mihembam-pantay.

\VS{3}Izay ty haloloañe anoeñe ambane’ i àndroy, te raik’ avao ty toli’ ie iaby. Mbore lifo-karatiañe ty arofo’ o ana’ i Dameo, vaho añ’ova’ iareo ao ty hadagolañe manitsike ty havelo’ iareo, ie añe le migodam-ban-kavilasy ao.

\VS{4}Fe manan-ko tamae’e ze mpiamo veloñeo, amy te hamak’ amboa veloñe ta te liona mate.

\VS{5}Fohi’ o veloñeo te hikenkañe, fe tsy mahapota-draha o fa nihomakeo; ie tsy hanan-tambe ka, fa motso ty fitiahiañe iareo.

\VS{6}Fa ho momoke ty fikokoa’ iareo naho ty falai’iareo, vaho ty fahimbaña’ iareo; le tsy hanañ’ anjara ka iereo amy ze anoeñe ambane’ i àndroy.

\VS{7}Akia, ikamao an-kafaleañe ty mahakama’o, naho inomo am-pinembanemban-troke ty divai’o; fa nòn’ Añahare o fitoloña’oo.

\VS{8}Ee te ho foty nainai’e o siki’oo, naho ko apo’o tsy ho an-doha’o eo ty solike.

\VS{9}Mifalea, rekets’ i valy kokoa’oy amo haveloñeo, amo hene androm-piai’o mihelañe natolo’e azo ambane’ i àndroio, amy te izay ty anjara’o an-kaveloñe ao, naho amo tolon-draha ifanehafa’o ambane’ i androio.

\VS{10}Ze tendreham-pità’o hanoeñe, le anò ami’ty haozara’o; amy te tsy amam-pitoloñañe ndra safiry ndra hilala ndra hihitse ty an-tsikeokeoke hañaveloa’o ao.

\VS{11}Nitreako indraik’ ambane’ i àndroy te tsy a i masìkay ty mifandriadriake, naho tsy a i fanalolahiy ty hotakotake, tsy a i mahihitsey ty mahakama, tsy a i mahilalay ty vara, vaho tsy a i mahimbañey ty isoke, fa songa ifetsahan’ andro naho toly.

\VS{12}Toe tsy apota’ t’indaty ty namotoañañe aze. Hoe fiañe nizo an-karato raty, naho voroñe tsinepak’ am-pandri-bo, ty fiporengetañe ondaty amy andron-kekoheko ivovoa’ey.

\VS{13}Zao ka ty nitendrek’ ahy ho hihitse ambane’ i àndroy, le nijabajaba amako.

\VS{14}Teo ty rova kede ama’ ondaty tsy fire. Nivotrake eo amy zao ty mpanjaka ra’elahy, nañarikatoke naho nandranjy fanongañe jabajaba haname aze.

\VS{15}Tendrek’ ama’e ao t’indaty mahihitse fe rarake, ie ty nandrombake i rovay amy hihi’ey, fe leo raike tsy nahatiahy indaty rarakey.

\VS{16}Aa le hoe iraho, Ambone’ ty ozatse ty hihitse; fe sirikaeñe ty hihi’ i rarakey vaho tsy haoñeñe o enta’eo.


\par }{\PP \VS{17}Hamake ty saontsi’ i mahihitsey janjiñeñe am-pian­jiñañe, ta ty tazatazam-pifehe amo dagolao.

\VS{18}Ambone’ o fialiañ’ alio ty hihitse, fe maharotsake ty hasoa maro ty mpanan-tahiñe raike.



\par }\Chap{10}{\PP \VerseOne{1}Mampitrotrotse ty menam-pañemboke ty laletse mate; le mavesatse te ami’ty hihitse naho ty asiñe, ty hagegeañe kede.

\VS{2}Mitolike mb’an-kavàna ty arofo’ i mahihitsey, mb’ankavia ka ty tro’ i dagolay.

\VS{3}Ndra te mijelanjelañe an-dalañe eo ty derendereñe, kanao po-hilala, aboa’e amy màroy ty hagegea’e.

\VS{4}Naho miforoforo ama’o ty haviñera’ ty mpifehe, ko apo’o ty toe’o, amy te mañafa-tsirìka-mena ty hamora-fo.

\VS{5}Eo ty haratiañe nitendrek’ahy ambane’ i àndroy, hoe lilatse aboa’ ty mpifehe.


\par }{\Q \VS{6}Onjoneñe mb’an-toetse ambone

\par }{\Q ty seretse maro,

\par }{\Q ie mitozoke ambane eo o mpañalealeo.


\par }{\Q \VS{7}Nahatrea ondevo miningi-tsoavala iraho,

\par }{\Q vaho ty ana-donake

\par }{\Q mañavelo an-tane eo hoe ondevo.


\par }{\Q \VS{8}Mete hivariñe ama’e ao

\par }{\Q ty mihaly koboñe;

\par }{\Q naho mete hehere’ ty mereñe

\par }{\Q ze misorodidy kijoly.


\par }{\Q \VS{9}Mete joie’ ty vato ty mihaly aze;

\par }{\Q le mete hizo fere ty mampitserake hatae.


\par }{\Q \VS{10}Naho malomo ty viñe,

\par }{\Q ie tsy sioña’e ty lela’e,

\par }{\Q le añ’ozatse ambone ty ifanehafa’e;

\par }{\Q lombolombo’e ty hihitse mahatafetetse.


\par }{\Q \VS{11}Ie hehere’ ty mereñe

\par }{\Q tsy nampipendreñeñe;

\par }{\Q le an-koheke i mpitroboy.


\par }{\Q \VS{12}Matarike o entam-­palie’ i mahihitseio,

\par }{\Q fe mampibotseke ty dagola o soñi’eo.


\par }{\Q \VS{13}Mifototse an-kagegeañe

\par }{\Q o fivolam-bava’eo,

\par }{\Q naho migadon-ko haratian-dagola;


\par }{\Q \VS{14}mangaradadak’ avao ty minè.

\par }{\Q Tsy fohi’ ondatio ty ho zoeñe,

\par }{\Q ia ty mahatalily ama’e ty hanonjohy aze?


\par }{\Q \VS{15}Akore ty hamokora’ i dagolay

\par }{\Q amy fitromaha’ey, kanao tsy fohi’e

\par }{\Q ty homba’e mb’an-drova mb’eo.


\par }{\Q \VS{16}Hoy hoy ty ama’o, ry tane,

\par }{\Q naho ajaja ty mpanjaka’o

\par }{\Q vaho mpanao bedidake maraindray

\par }{\Q o ana-dona’oo!


\par }{\Q \VS{17}Haha irehe ry tane,

\par }{\Q te roandriañe ty mpanjaka’o,

\par }{\Q vaho mikama ami’ty evae’e

\par }{\Q o ana-dona’oo hihaozara’e

\par }{\Q fa tsy ty himamoa’e!


\par }{\Q \VS{18}Havotroañe ty mahakolemake tafo;

\par }{\Q tañañe ledra’e

\par }{\Q ty mahatsopatsopake traño.


\par }{\Q \VS{19}Natao hampiankahake ty sabadidake;

\par }{\Q te hahafale fiay ty divay,

\par }{\Q vaho te hamale ze he’e ty drala.


\par }{\Q \VS{20}tovo’e: Ko mamatse ty mpanjaka

\par }{\Q am-pitsakorea’o ao,

\par }{\Q naho ty mpiefoefo

\par }{\Q an-trañom-pandrea’o ao;

\par }{\Q ke hinday ty feo’o i voron-tiokey,

\par }{\Q hera haboele’ i amañ’elatsey i enta’oy.



\par }\PoetryChap{11}{\Q \VerseOne{1}Ahifiho ambone’ o ranoo ty mofo’o,

\par }{\Q le ho tendrek’azo andro maro añe.


\par }{\Q \VS{2}Zarao fito o vara’oo, he valo,

\par }{\Q fa tsy fohi’o ze hankàñe

\par }{\Q mete hifetsak’ an-tane atoy.


\par }{\Q \VS{3}Ie milodolodo o rahoñeo,

\par }{\Q le adoa’e mb’an-tane atoy ty orañe;

\par }{\Q aa ke mihorokodoboke mañatimo

\par }{\Q ty hatae, he mañavaratse,

\par }{\Q le amy ideboña’ey ty handrea’e.


\par }{\Q \VS{4}Tsy hitongy ty mpisamba tioke;

\par }{\Q vaho tsy hanatake ty mpijilo rahoñe.


\par }{\Q \VS{5}Kanao tsy apota’o ty lala’ i tiokey,

\par }{\Q naho tsy fohi’o ty fitiria’

\par }{\Q o taolañe an-kovi’ i mivesatsey,

\par }{\Q le tsy fohi’o ka ty fitoloñan’ Añahare

\par }{\Q mpamboatse ze he’e.


\par }{\Q \VS{6}Tongiso maraindray o tabiri’oo,

\par }{\Q vaho ko mampi-po pitàñe te hariva;

\par }{\Q amy te tsy fohi’o ty ho lefe,

\par }{\Q ke ty etoañe ke i eroañey,

\par }{\Q hera ho soa iaby iereo roroe.


\par }{\Q \VS{7}Mamy o hazavàñeo,

\par }{\Q naho mahafale fihaino

\par }{\Q ty mahaoniñe i àndroy.


\par }{\Q \VS{8}Aa ndra te veloñe maro-taoñe t’indaty

\par }{\Q ee te hirebeha’e iaby,

\par }{\Q le ho tiahi’e abey

\par }{\Q o andron-kamoromoroñañeo,

\par }{\Q t’ie ho maro,

\par }{\Q toe hakoahañ’ iaby ty ho avy.


\par }{\Q \VS{9}Mandià taroba ry ajalahy,

\par }{\Q ihe mbe tora’e,

\par }{\Q ee te hampahaehak’ azo ty tro’o

\par }{\Q amo andron-katora’oo.

\par }{\Q Oriho ty fisalalam-po’o

\par }{\Q naho ty fañiria’ o maso’oo,

\par }{\Q fe mahafohina t’ie hampiatrefen’

\par }{\Q Añahare an-jaka ty amy hene rezay.


\par }{\Q \VS{10}Ano soike o halorèan-tro’oo,

\par }{\Q vaho ampihankaño ami’ty sandri’o

\par }{\Q ty falovilovia’e;

\par }{\Q fa toe mihelañe ty hatorañe

\par }{\Q naho ty haañom-piaiñe.



\par }\PoetryChap{12}{\Q \VerseOne{1}Tiahio i nitsene azo

\par }{\Q an-tsan-kajalahi’o,

\par }{\Q aolo’ ty fivotraha’ o andron-kasotriañeo,

\par }{\Q naho ty hitotofa’ i taoñe hanoe’o ty hoe:

\par }{\Q Tsy mahafale ahiko irezay;


\par }{\Q \VS{2}aolo’ ty fañamaieñañe ty hazava’

\par }{\Q i àndroy naho i volañey vaho o vasiañeo,

\par }{\Q naho ty fibaliha’ o rahoñeo

\par }{\Q ie fa añe i orañey;


\par }{\Q \VS{3}amy andro hihondrahondrà’

\par }{\Q o mpañambeñ’ anjombao,

\par }{\Q naho hibokobokoha’ ondaty maozatseo,

\par }{\Q naho hitroara’ o mpandisañeo

\par }{\Q amy t’ie tsy ampe,

\par }{\Q vaho mihamaieñe tsy hahaisaha’

\par }{\Q ondaty mitilihitse amo lalan-kedeo;


\par }{\Q \VS{4}ie mirindriñe o lalam-ban-dalam-beio,

\par }{\Q naho migeongeoñe avao

\par }{\Q o vato fandisanañeo,

\par }{\Q naho mahatsekake ondaty

\par }{\Q ty feom-boroñe,

\par }{\Q vaho hene namptsiñeñe o anak’ ampela mpibekoo;


\par }{\Q \VS{5}eka, mahahembañe ondatio

\par }{\Q te an-kaboañe ey,

\par }{\Q mirevendreveñe t’ie an-damoke eo;

\par }{\Q mikò-foty o mahabiboo,

\par }{\Q fe mikozozotse avao i valalay,

\par }{\Q vaho milesa i vahen’ amaloy;

\par }{\Q amy te migodañe mb’añ’akiba’e

\par }{\Q nainai’e mb’eo ondatio,

\par }{\Q ie midraidraitse an-dalañeo

\par }{\Q o mpandàlao;


\par }{\Q \VS{6}aolo’ te tampake i fole volafotiy,

\par }{\Q naho foy i korobo volamenay,

\par }{\Q naho señak’ am-bava’ i vovoñey

\par }{\Q ty fitovy,

\par }{\Q naho nipozak’ an-kadaha eo

\par }{\Q i larom-pitarikey,


\par }{\Q \VS{7}naho mibalike mb’an-tane

\par }{\Q niboaha’e ao i debokey,

\par }{\Q vaho mimpoly mb’

\par }{\Q aman’Andrianamboatse azey

\par }{\Q i kofòkey.


\par }{\Q \VS{8}Habibin-kakafoahañe izay,

\par }{\Q hoe t’i Mpañoke; kila kafoake.


\par }{\PP \VS{9}Tovo i hihi’ey, nanare’ i Mpañokey hilala ondatio, ie nandanja naho nañotsohotso vaho nañity razan-tsaontsy maro.

\VS{10}Nitsoeke fisaontsy mahafale i Mpañokey, vaho nanokitse tsara-to am-palangesañe.

\VS{11}Hoe fitsi­poke ty fisaontsi’ o mahihitseo, toe fati-by soa oreñe o razan-drehakeo, o natolo’ i Mpiarak’ añondriio.


\par }{\Q \VS{12}Aa, le mitaoa ry anake

\par }{\Q amo mandikoatse irezaio,

\par }{\Q fa tsy ho modo ty fanoañe boke maro,

\par }{\Q vaho mahamamake o nofotseo

\par }{\Q ty halako-pihotsohotsoañe.


\par }{\Q \VS{13}Ty figadoña’e, ie hene jinanjiñe:

\par }{\Q Mañeveña aman’Añahare,

\par }{\Q vaho ambeno o lili’eo;

\par }{\Q ho a’ ze kila ondaty izay.


\par }{\Q \VS{14}Hendesen’ Añahare mb’an-jaka

\par }{\Q ze hene sata, ze he’e mietake,

\par }{\Q ndra t’ie soa ndra te raty.


\par }